
TORONTO 

1854. 


Missionaries, and others who may use this translation, 
are requested by the translator to mark with their pens the 
following errata, which have unavoidably occurred owing 
to circumstances over which he had no control. 


ERRATA. 
Mat. 11. 16, end of 1st line, after ewh, supply kepuhbah- 


metahgoosig nebwahkah-wenenewun. 

Mat. xi. 27, in line 3d, after Wagwissemind, supply kah 
dush ahweyah ookekanemahseen Wayooseminjin me- 
atuh Wagwissemind. 

Mat. xiii. 12, at the end of verse supply nahbeguauning, 
ahnishenahhag dush kenebahwewug. 

Mat. xv. 1, ist line, after egewh, supply Jerusaleming duh- 
zhe. 

Mat. xvii. 20, for menik-ahnewung read menikahnewung. 

Mat. xviii. 6, last line, after dush supply cheahpuggenind. 

Mat. xx. 21, 3d line, after chenuhmuhduhbewaud, supply 
pazhig emuh kekechenikaung menuhwah dush. 

Mat. xxi. 15, în the 4th line, for mekunaung read keche- 
ahnuhmeä-weguhmigoong. 

Mark iv. 40, after kekenooahmahgunun supply ahnishwin 
sagezeyag ? 

Mark x. 19, line 2d, for puggundeze read pezhigwahdeze. 

Mark xv. 46, before emuh, in line 3d, supply oogeähsaun. 

Luke vii. 41, at the end of 1st line, supply pazhig enene- 
wun. 

Luke ix. 13, at the beginning of the verse insert Oogeë- 
naun, Ahshummik. 

Luke ix. 33, for neezh read neswe. 

Luke x. 22, in the last line, for Wayoosemind read Wag- 
wissemind. 

Luke xxiv. 9, line 3d, for neezh read pazhig. 

John xix. 42, end of verse, supply pashoo mah ahtabun 
emuh chebaguhmigoong. 

John xxi. 15, last line, for nemahnishtahnishemug read 
nemahnishtahnisheensemug. 

Acts viil. 15, 2d line, before enewh supply cheöodahpe- 
nahnid. 

Acts x. 21, 2d line, after enewh supply oobuhmeetah 
gunene. 

Rom. xii. 12, end of verse, supply aunwahjeyook emuh 
ahnubmetihwining. 


ù 


Cor. ix. 13, 2d line, before kenuhwah insert Kesha- 

Muhnedoon. 

1 Tim. i. 10, 2d line, before last word of line, supply ka- 
moodejig enenewun. 

1 Thess. ii. 16, after 1st word in lst line, supply cheguh- 
noonungidwah. 

Heb. vii. 27, 3d line, before chesahsahgewejegad supply 

anduhsoo kezhegudenig. 

CHAP, 1. 


NA ESUH oọ-0ọ muzzeneêgun tabahjemogmahguk ewh 

į kahoondahdezid owh Jesus Christ, oogwissun owh 
David Abraham oọgwissun. 
= 2 Abraham oogeoogwissenun enewh Isaacun ; Isaac 
dush ooge-oọgwissenuņ enewh Jacobun ; Jacob dush ooge- 
oogwissenun enewh Judahun kuhya enewh wekahnesene. 

3 Judas duşh ọọgeọọgwisseņuņn eņnewh Pharezun 
kuhya enewh Zaraün keoogeenid enewh Thamaruan ; kuhya 
dush owh Pharez ooge-oogwissenun enewh Ezromuni ; 
kuhya dush owh Ezrom ooge-oogwissenun enewh Aramun, 

4 Kuhya dush owh Aram oọge-oọgwisşenuņ enewh 
Aminadabbun; kuhya dush owh Aminadab 00ge-00gwisse- 
nun enewh Naasonun; kuhya dush owh Naason ooge- 
00gwissenun enewh Salmonun. 

5 Kuhya dush owh Salmon ooge-oogwissenun enewl 
Boozun keoogeenid Rachabuņ ; Kuhya dush owh Booz 
ooge-oogwissenun enewh Obedun keoogeenid Ruthun ; 
kuhya dush owh Obed ooge-oogwissenun enewh Da- 
yidun keche-oogemaun ; kahya dush owh David keche- 
00gemah ooge-oogwissenun enewh Solomonun keoogeenid 
enewh owh Uriah kahwedegamahpuneen. 

6 Kuhya dush owh Jesse ooge-oogwissenun enewh 
Davidun keche-oogemaun ; kuhya dush owh David keche- 
oogemah ooge-oogwissenun enewh Solomonun keoogeenid 
enewh owh Uriah kahwedegamahpuneen. 

1 Kuhya dush owh Sọlomon ooge-oogwissenun enewh 
Roboamun ; kuhya owh Roboam ooge-oogwissenun enewh 
Abiaün ; kuhya dush owh Abia ooge-oogwissenun enewh 
Asaün. 

8 Kuhya dush owh Asa ooge-oogwissenun enewh Ja- 
shaphatun ; kuhya dush owh Josaphat ooge-oogwissenun 
enewh Joramun ; kuhya dush owh Joram ooge-oogwisse- 
nun enewh Oziäzun. 

9 Kuhya dush owh Ozias ooge-oogwissenun enewh 
Joathamun ; kuhya dush own Joatham ooge-oogwissenun 
enewh Achazun ; kuhya dush owh Achas ooge-oogwisse- 
nun enewh Ezekiasun. 

10 Kuhya dush owh Ezekias ooge-oogwissenun enewh 
Manassesun ; kuhya dush owh Manasses ooge-oogwisse- 
nun enewh Amonun ; kuhya dush owh Amon ooge-oog- 
wissenun enewh Josiasun. 

11 Kuhya dush owh Josias 00ge-00gwissenun enewh 
Jechoniahun kuhya enewh wekahnesene ewh uhpe keëz- 
hewenindwah emuh Baybyloning. 

12 Kahezhewenindwah emuh Babyloning, owh Je- 
chonias ooge-oogwissenun enewh Salathielun ; kuhya dush 
owh Salathiel ooge-oogwissenun enewh Zorobabelun. 

13 Kuhya dush owh Zorobabel ooge-oogwissenun 
enewh Abiudun ; kuhya dush owh Abiud ooge-oogwisse- 
nun enewh Eliakimun ; kuhya dush owh Eliakim ooge- 
oogwissenun enewh Azorun. i 

14 Kuhya dush owh Azor ooge-oogwissenun enewh 
Zadocun ; kuhya dush owh Zadoc ooge-oogwissenun 
enewh Achimun ; kuhya dush owh Achim ooge-oogwisse- 
nun enewh Eliudun. 

15 Kuhya dush owh Eliud ooge-oogwissenun enewh 
Eliazarun ; kuhya dush owh Eliazar ooge-oogwissenun 
enewh Matthanun kuhya dush owh Matthan ooge-oogwis- 
senun enewh Jacobun. 

16 Kuhya kush owh Jacob ooge-oogwissenun enewh 
Josephun oonahbamun owh Mary, mesuh enewh wageejin 
owh Jesus, owh Christ kahezhenekahzood. 

17 Kuhkenuh dush enewh ahneka-bemahdezewenun 
kah-ahkoobemahdezid owh Abraham nahnauzh egoo owh 
David, kemetahchenoon ahzhe newin; kuhya kahahkoo- 
bemahdezid owh David nahnauzh keëzhewenindwah 
egewh Ahneshenahbag emuh Babyloning, kemetahchenoon 
ahzhe newin; kuhya kah-ahkoo ezhewenindwah egewh 
ahneshenahbag emuh Babyloning nahnauzh egoo wandah- 
dezid owh Christ, kemetahchenoon ahzhe newin. 

18 Oo-oo suh keëzhenege owh Jesus Christ: Oogeen 
Mary kewahweendahmahg agoobun chewedegamaud enewh 
Josephun, chepwah dush wedegandewaud kekekandah- 
gooze keähyahwaud enewh ahbenoojeyun, oonje, enewh 
Keche-oojechaugwun. 

19 Owh dush Joseph enewh kahoonahbamejin owh 
equa, menoobemahdezenegoobun, kah dush oogeënane- 
mahseen mezheshuh checo kanememirid, kečnandum edush 
ewh kemooj chewabenaud. - 


d 














CHAF H: 


20 Magwah 00-00 azhenahnahgahdahwandung, Benuh 
ooge bahwahnaun enewh oodangenemun owh Tabanen- 
gad ; 00-00 dush keëgood, Joseph wagwesemik owh David 
kago ween shahgwanemookan cheoodahpenud owh Mary 
kewedegamahgun, enewh muh kakeshkahwahjen Keche 
oojechangoong oonjewun. 

2i Oogahnegeäun dush enewh oogwesun, Jesus dush 
kegahezheweenah, oogahbemahjeäun muh oodahneshen- 
ahbamun enewh oomujjeezhewabezewenene. 

29 Kuhkenuh dush oo-oo keëonje-ezhewabud chedeb- 
ishkoosag ewh kahekedoopun owh Tabanengad, keoozhe- 
beëganid enewh aunwahjegawenenewun, 00-00 keëkedood. 

23 Benah owh kegaungooqua oogahkekishkahwaun 
enewh ahbenoojelin emuh oopuhyowing, oogahnegeäun 
dush enewh oogwissun, oogahweendahnahwah oodoon- 
oozoowin Emmanuel, me suh ahneekuhnootuhming, Kesha- 
Muhnedoo waujeduhnuhkeemenung. 

24 Kahooneshkaud dush owh Joseph ewh kenebaud, 
keëzhechega ewh kahegood enewh Kesha Muhnedoo ood- 
angenemun, keoodahpenaud dush enewh wewun. 

25 Kah dush oogekekanemahseen nahnauzh egoo kah- 
negeahnid enewh oonetumoozhahnun oogwissun, Jesus 
dush oogeëzheweendaun oodoonoozoowin. 


CHAP. I. 


HPE dush kahnegid owh Jesus emuh Bethleheming 

Judeaing anduhgoog magwah oogemahwid owh 

Herod, benuh kepeëzhahwug nebwahkahwenenewug emuh 
Jerusaleming, wahbunoong kepeoonjebahwaud. 

2 Oo-oo dush keëkedoowaud, Ahneende ahyaud owh 
kahnegid oodoogemahmewaun egewh Jewyug ? nengewah- 
buhmahnaun suh oedahnungoomun ewede wahbunoong, 
cheshahgushkeetuhwungid dush nepeöonje-ezhahmin. 

3 Uhpe dush owh Herod keche-oogemah kahnoon- 
dung onoo, kemegooshkahdandum kuhya dush egoo kuh- 
kenuh emuh Jerusaleming wahdatoojig. 

4 Uhpe dush kahmahwunzoomaud kuhkenuh enewh 
sahsahgewejegawenenewun kuhya enewh oodoozhebeë ga- 
wenenemewaun egewh ahneshenahbag, oogeguhgwaje- 
maun, tebe kaduhzhe-negegwan owh Christ. 

5 Oo-00 dush oogeënahwaun, Emuh Bethleheming 
Judeaing anduhgoog ; 00-00 muh keëzhebeëga owh aun- 
wahjega-wenene. 

6 Kuhya keen Bethlehem ayahyun emuh Juda duhzhe 
uhkeeng kahween ahpeche noondaush kedahpetandahgoo- 
zese apetandahgozewaud egewh Juda duhzhe oogemaug 
keen muh ahyahyun tahoonjebah owh kaoogemahkundah- 
waud nendahneshenahbamun Israelun. 

7 Me dush owh Herod uhpe kemooj kahnundoomaund 
enewh nebwahkahwenenewun ooge-wahweenga-kuhgwa- 
jemaun, nuhmunj uhpe mahyahje-nahgoozegoobunan “owh 
ahnung. 

8 Ooge-ezhenahzhahwaun dush ewede Betileheming, 
00-00 dush oogeënaun; Mahjahyook oondoonaöok owh 
ahbenooje, uhpe dush kemekahwag peweendahmooweshe- 
kag menuhwah, kuhya neen suh cheahweshahgushkee- 
tahwug. - 

9 Uhpe dush kahnoondahwahwaud enewh oogemaun 
kemahjahwug, Benah dush enewh ahnungoon kahwahbuh- 
mahwahjin ewede wahbuhnoong keuhnenegahnewun nah- 


nauzh egoo keähgoojing emah debishkoo ahyaud owh : 


ahbenooje. 


10 Uhpe dush kahwahbuhmahwaud enewh ahnungoon 


kekechemoojegezewug. 

11 Uhpe dush kahpeendegawaud emuh wegewahming 
oogewahbuhmahwaun enewh ahbenoojeün kuhya o00geene 
Maryun keoojecheengasawug kuhya keshahgushketahwah- 
waud. Uhpe dush kahkedenuhmoowaud ooduhyeeme- 
waun oogemeenahwaun enewh megewawenun, oozahwah- 
shooneyah kuhya menoo-mahgoojegunun. 

12 Emuh enahbunduhmoowening keoonjeëgoowaud 
enewh Kesha-Muhnedoon nayaub chenaunzekahwahseg- 
wah enewh Herodun, ningooje enuhkuhkayah keëneëzhe- 
kewawug ewh anduhnuhkewaud. 

13 Uhpe kahmahjahwaud, enuh owh Joseph oogewah- 
buhmaun enewh oodangenemun owh Jehovah emuh enah- 
bunduhmoowening 00-00 keëgood, Oonishkaun kuhya 
oodahpen owh ahbenoje kuhya enewh oogeen ewede dush 
Egypting ezhenezhemoon, medush ewede kaduhnezeyun 
peenish egoo petahjemootoonaun : owh muh Herod oogah- 
oondoonaäun enewh ahbenoojeün wenesaud. 

CHAP: H. 


14. Uhpe dush kahoonishkaud oogeöodahpenaun enewh 
ähbenoojeyun kuhya enewh oogeene magwah tebekudenig, 
keëzhah dush ewede Egypting. 

15 Me dush ewede kahduhnezid peenish egoo kenebood 

owh Herod chetebishkoosag ewh kahekedoopun owh Je- 
hovah emuh aunwahjegawening, Emuh suh Egypting nin- 
geöonjenundoomah ningwis. 
, 16 Uhpe dush owh Herod kahwahbundung ewh, 
kekechenishkahdeze, oogeähnoonaun dush enewh kane- 
sahnejin enewh ahbenoojeyun emuh Bethleheming ayah- 
nejin kuhya emuh kewetuhyuhee nauzhoo-pepoon-uhgeze- 
ejin kuhya nahwuj agahsheënejin Hahsaub kahezhe wah- 
Weenga-kuhgwajemaud enewh nebwahkah-wenenewun. 

17 Me dush uhpe kedebishkoosag ewh kahekedoopun 
owh Jeremy aunwahjega-wenene 00-00 kahekedood. 

18 Ewede suh Ramäing kenoonduhwah owħ matwa- 
kooduggandung kuhya matwa mahwid kuhya matwa-nuh- 
ñeenuhwanemood. Rachel mahwemaud enewh oonejah- 
nesun kah dush kepahbahmetunse wemenoodandind, kah 
muh ahyahsewun. 

19 Uhpe dush kahnebood owh Herod, Benuh Jehovah 
dodangenemun oogebahwuhnaun owh Joseph ewede 
Egypting. 

“20 Oo-oo dush keëgood, Oonishkaun, oodahpin owh ah- 
benooje kuhya enewh oogeen ezhaun dush ewede Israel 
òoduhkeeming, ahzhe muh keneboowug egewh kahnun- 
dahwandungig ewh oobemahdezewin owh ahbenooje. 

21 Keoonishkah dush, oogeöòdahpenaun dush enewh 
ahbenoojeyun kuhya enewh oogeene, kepeezhah đush emuh 
òoduhkeeming owh Israel. 

22 Uhpe dush kahnoondung ewh oogemahwenid enewh 
Archalausun emuh Judæaing, kenahbishkahwaud enewh 
osun Herod, keahgushke weëzhaud ewéde Ahnoo ween 
goo keweenduhmahgood enewh Kesha-Muhnedoon emuh 
enahbunduhmoowening keëzhe puhka emuh änuhkayah 
Galileëing. 

23 Kepeduhnuhkee dush emuh oodanaung Nazareth 
aduming chedebishkoosag ewh kahekedoowahpun égewh 
aunwahjegawenenewug, Nazareth duhzhe wenene tahe 
zhenekahzoo; 

HPE dush oonoo kezhegudoon ketuhgweshin owh 
John Baptizooewa-wenene, keduhzhe-kuhgequad 
emuh bubgwuhdnhkummig Judea. 

2 Oo-oo dush keëkedood aunwanindezooyook zhuh- 
yegwah muh eshpeming duhzhe oogemahwewin pashoo 
peahyahmahgud. | 

3 Me muh enewh kahdebahjemahjin owh aunwahjega- 
wenene Esaias 00-00 keëkedood, owh madwa-pepahgid 
emuh buhgwuhduhkummig, Wahwazhetuhmook enewh 
oomekunun owh Jehovah, quuhyukquahmootahwik enewh 
oomekaunsun. 

4 Wah-owh suh John oogeähgwin ewh baquahwegung 
oopewuyun kuhya dush kekechepezoo ewh paushquag- 
inoo-kechepezoowin, puhkenatin dush oogeaumwaun kuhya 
puhgwuj ahmoo-sinsebahquud. 

5 Me dush kebenaunzekahgood kuhkenuh emuh Jeru- 
saleming kahoodatoonejin kuhya kuhkenuh emuh Judæa- 
ing, kuhya kuhkenuh enewh kahduhnuhkenejin emuh 
keweluhyeée Jordaning. 

6 Ooge baptizoomegoowaun dush emuh Jordaning kah- 
wahweenduhmoowaud enewh oomujjeezhewabezewene- 
waun. : 

7 Uhpe dush wuhyahbuhmaud nebewah enewh Phari- 
seen kuhya enewh Sadduceen benaunzekumenid ewh oo- 
baptizooëwawin 00-00 oogeënaun, oh kenuhwah kenabe- 
goong wandahdezeyag ahwanan kahwahweenduhmoonag 
cheoozhinduhmag ewh nishkahdezewin kapetuhgweshen- 
oomahguk. 

8 Mekoogetooyook enewh aunwanindezoowene-mee- 
newenun. 

9 Kagoo dush enandunkagoon oo-oo cheëdezooyag 
Nindooyoosemahnaun suh owh Abraham, Kedenenim suh, 
kushkeäweze owh Kesha Muhnedoo, oonoo ahsineen che- 
oonjëoonejahnesid owh Abraham. 

10 Noongoom dush enegahda ewh wahgahquud emuh 
oojebekahwaung egewh metigoog ; Kuhkenuh dush egewh 
metigoog manoo-menewesegoog tahkahwahegahzoowug, 
tahahpuggenahwug dush emuh ishkootang. 

11 Neen suh kebaptizoomenim emuh nebeeng cheäun- 
wanindezooyag, owh dush pahnoopenuhzhid ahwahshema 

CHAP III. 


mushkahweze neen dush ween, kah suh nintaähpetandah- 
goozese chepemewetoowug enewh oomuhkissinun mesuh 
kabaptizoomenag emuh Keche-oojechangoong kuhya emuh 
eshkootang. 

12 Oowawasačgun suh ootuhkoonaun, wahweenga 
dush oogahpenetoon ewh oomechesuhgoom, oogahsuhguh- 
kenaun dush enewh oomezemenansemun emuh meejeme- 
guhmigoong oogahchahgahkezaun dush enewh shegoo- 
nooshkahjegunun emuh ishkootang wekah kaähtasenook. 

13 Jesus dush Galileeïng kepeoonjebah kepenaunze- 
kahwaud enewh Johnun emuh Jordaning chebaptizoome- 

ood. 
š 14 Oogekenahahmahgoon dush enewh Johnun oo-oo 
keëgood, neen suh nindenandahgooz che baptizooméyun, 
keen nuh dush kepenaunzekow ? 

15 Jesus dush oogeguhnoonaun, Mahnoo noongoom tah- 
ezhewabud, me muh ewh kaëzhewabezeyungoobun chede- 
bishkoosetooyung kuhkenuh menooezhewabezewenun ; o0- 
gebahbahmetahwaun dush. 

16 Jesus dush uhpe kahbaptizoomeïnd kazhetena ke- 
oonje-koope emuh nebeeng: Benuh dush kenesahkoonah- 
mahwah ewh kezhik oogewahbuhmaun dush enewh Kesha- 
Muhnedoo oojechaugwun penahzhenid debishkoo keche- 
oomeemeeng, kepoonenid dush emuh ooshtequahning. 

17 Benuh dush eshpeming kezhegoong keöðonzetahgwud 
ewh enwawin oo-00 keëkedoomahgud, Mesuh mahbuh 
suhyahgeüg ningwis manwanemug. 


CHAP. IF. 


N | E dush Jesus kahmahjewenegood enewh Keche 

Oojechaugwun, keëzhewenegood emuh bahquahdah 
kuhmig, chekuhgwajeëgood enewh mujje-muhnedoon. 

2 Ahzhe dush nemeduhnuh duhsoo kezhik kuhya ne- 
meduhnuh duhsoo tebik kahwesenesig ; me dush uhpe 
kepuhkuhdad. 

3 Uhpe kahpeöodesegood enewh kagwajewanejin 00-00 
oogeëgoon Keshpin suh Kesha Muhnedoo wagwesemen- 
f oogwan edun oonoo ahseneen chebahquazhegunewung. 

4 Ween dush oogeguhnoonaun oo-oo dush keëkedood, 
4 Ezhebeëgahda, Kahween bahquazhegun atuh ahwunsenoon 
| kaoonjebemahdezid enene, anduching suh oodekedoowe- 

nun, Kesha Muhnedoo oodóoning pahoonzekahnig tahoorn- 
jebemraħdeze enene:. 

5 Me dush keëzheweenegood enewh mujje muhnedoon 
emuh kechetwah-oodanaung, oogenebahweëgoon dush 
emuh wahnahkoowung ewh kecheahnuhmeaweguhmig. 

6 Oo-oo dush oogeëgoon, keshpin suh Kesha Muhnedoo 
wagwesemenoogwan neseguaushkwahnin; oo-oo muh ez- 
hebeëgahda oogah-guhgaunzoomaun enewh oodangenemun 
cheguhnuhwanemikwah, emuh dush ooneenjewaung kegah 
uhneahyahsoonegoog chebetahkoosettashinsewun dush e- 
muh ahsineeng. 

7 Jesus dush 00-00 ogeënaun, Menuhwah ezhebeëgahda 
Kahween kedahkuhgwatebanemahse Jehovah kekesha Muh- 
nedoom. 

8 Menuhwah dush oogemahjewenegoon enewh mujje- 
muhnedoon, oogeëzhewenegoon emuh wahjewening kache- 
ëshpahdenahnig oogewahbunduhegoon dush kuhkenuh 
enewh uhkeeng duhzhe oogemahwewenun kuhya goo ewh 
azhepeshegandahgwudenig. 

9 Oo-oo dush oogeëgoon, Kuhkenuh oonoo kegahmeenin 
keshpin kahwesayun oojecheengwuhnetuhweyun dush. 

10 Jesus dush 00-00 oogeënaun Ahwus Mahjaun Satan 
00-00 mah ezhebeégahda, Kegah oojecheengwuhnetuhwah 
owh Jehovah Kekesha Muhnedoom, me suh ween atuh ka- 
buhmeetuhwud. 

11 Me dush kahezhe nuhguhnegood enewh mujje muh- 
nedoon oogepebuhmeetahgoon dush enewh angenan. 

12. Uhpe dush kahnoondung owh Jesus ewh kekebah- 
quahoond owh John, Keëzhemahjah emuh Galileeing. 

13. Oogenuhguhdaun dush ewh Nazereth, kepeoodatoo 
dush emuh Capernauming, cheguhbeeg duhzhe oodanah 
cheguhyée emuh Zebuloning kuhya Nephthaliming. 

14. Chedebishkoosag ewh kahekedoopun owh Ezaias 
aunwahjega-wenene, 00-00 keekedood. 

15. Zebulon duhzhe uhkee kuhya Nephthalim duhzhe 
uhkee emuh anuhkagaum ewh kechegummee, ahgahming i 
Jordan, mayuggezejig ooGalileemewah. 

16 Egewh Ahneshenahbag magwah puhsuhgesh-tebik 
namuhduhbepuneeg oogewahbundahnahwah ewh keche- | 
wahsayahzewin kuhya “egewh namuhduhbepuneeg emah | 
ahgahwahtashing ewh neboowin wahsayahzewin kepesah- | 
gahtane. 

17 Me dush uhpe kemahje-kuhgequad owh Jesus, oo- 
00 dush keëkedood, aunwanindezooyook zhuhyegwah muh 
eshpeming duhzhe oogemahwewin pashoo peähyahmah- 
gud. 

18 Jesus dush kepahbahmoosa emuh tetebawh keche- 
gummeeng Galilee, oogewahbuhmaun neezh wawekahne- 
sindenejin, owh Simon, Peter azhenehahzood kuhya enewh 
wekahnesun Andrew, pahkoobewabenahnid ahgwahbenah- 
gun emuh kechegummeeng kegegooëka-wenenegwahpun 
muh. 

19 Oo-oo dush oodenaun, Noopenuhzheshig, kegahah- 
noonenim dush cheweekoojeägwah egewh enenewug. 

20 Me dush goo kazhetena kenuhguhnahwaud ahgwah- 
benahgunun, kenoopenuhwaud. 

2) Kahuhnemahjaud oogewahbuhmaun bakahnezene- 
jin neezh wawekahnesindenejin James oogwissun owh 
Zebedee kuhyaenewh wekahnesun Johnun nahbeguahning 
duhzhe wedookahwahnid enewh oosewaun Zebedeün 
pahbuhgwahwahnid oodahgwahbenahgunewaun, ooge- 
nundoomaun dush. 

22 Me dush kenuhguhduhmoowaud ewh nahbequaun 
kuhya kenuhguhnahwaud enewh oosewaun, kenoopenuh- 
nahwaud dush. 

23 Jesus dush kepahbahmoosa emuh anegookookuh- 
megaug Galilee duhzhe uhkee, kepahbahkuhgequad emuh 
: oosynagogueoomewaung kuhya kepahbahtebahdoodung 
ewh oogemahwewine minwahjemoowin, kuhya kepahbah 
noojemootood ahnooj enahpenawinun kuhya ahkoosewinun 
kahenahpenanid enewh ahneshenahban. 

24 Kesuhswayahjemah dush ewh azhewabezid menze 
emuh Syriaing, oogepeetahmahwahwaun dush kuhkenuh 
enewh ahyahkoosenejin, kuhya enewh ahnooj papukaun 
anahpenanejin, kuhya enewh kahkekiskahnejin mujje-muh- 
nedoon, kuhya enewh kawahnahdezenejin kuhya enewh 
naboowahpenanejin, oogenoojemooäun dush enewh. 

25 Oogenoopuhnuhnegoon dush nebewah enewh ahne- 
shenahban ewede Galileenaung kahoonjebahnejin kuhya 
ewede Decapolising kuhya Jerusaleming kuhya ewede 
Judeaing kuhya dush goo ewede ahgahming Jordan. 


CHAF: Y 


De dush wuhyahbuhmaud mahyahmoowenoonejin, 
keëzhah emuh wahjewing : uhpe dush kahnuhmuh- 

duhbid, oogepenahzakahgoon enewh ookekenooahmah- 
gunun. 

2 Kemahje-kekedoo, ewh kekuhgekemaud, 00-00 keëk- 
edoo. 

3 Shahwandałgoozewug suh egewh katemahganemoo- 
jig, me muh egewh waduhyeemejig ewh ishpeming duhzhe 
oogemahwewin. 

4 Shahwandahgoozewug suh egewh naneenuhwane- 
PE tahmenoodaähwug suh. 

5 Shahwandagoozewug suh egewh bakah-bamahdeze- 
jig, oogahtebandahnahwah suh ewh uhkee. 

6 Shanwandagoozewug suh egewh pakuddanoondun- 
gig, kuhya kauskahbahgwanoondungig ewh quuhyuk ezhe- 
wabezewin, me suh egewh katabuhooninjig. 

7 Shahwandahgoozewug suh egewh shawanjegajig 
tahshahwanemahwug suh. 

8 Shahwandahgoozewug suh egewh pahnedaäjig oo- 
gahwahbuhmahwaun mah enewh Kesha Muhnedoon. 

9 Shahwandahgoozewug suh egewh wazhetoojig ewh 
pezaunanindewin, oonejahnesun mah owh Kesha Muhne- 
doo tahezhenekahnahwug. 

10 Shahwandahgoozewug suh egewh menooëzhewabe- 
zewin wanjekootuggëinjig; Me mah egewh waduhyeem- 
ejig ewh eshpeming duhzhe oogemahwewin. 

11 Keshahwandahgoozeem suh uhpe nashwahnahzoo- 
menagwah kuhya quaduggeëčnagwah egewh enenewug, 
kuhya ahnooj majeduhzhemenagwah kuhkenuhwishke- 
waud, neen oonje doodahgooyag. 

12 Oonahnegoozeyook kudya keche-moojeganduhmoo- 
yook keche-enandahgwud mah ewh kameenegooyag ewede 
ishpeming ; Me muh ewh kahezhe kooduggeähwaud enewh 
aunwahjega wenenewun kahbemahdezenejin chepwah ke- 
nuhwah bemahdezeyag. 

13 Kenuhwah kedooshewetahgunemegoonahwah ewh 
uhkee : kishpin dush ween ishquah-shewung ewh shewe- 
tahgun wagoonan kaöonjeshewungebun? Kah kayahbe 
ningood enahbuttuhsenoon, ewh atuh chesahgejewabene- 
gahdag, kuhya chetuhtuhkuhkahduhmoowaud egewh ene- 
newug. 

14 Kenuhwah suh kedahwem uhkeeng duhzhe wahsa- 
yahzewin : oodanah oogedahke ahchegahdag kahween tah- 
kahjegahdasenoon. 

15 Kah suh ween kuhya ege wh enenewug oodoonje suh- 
kuhunsenahwah ewh wahsuhkoonanjegun emuh ahnaum 

tebahegun cheahtoowaud, emuh suh wahsuhkoonanjegun- 
ahtekoong, oowahsuhkoonaðogoonahwah dush kuhkenuh 
emuh wegewahming ayahjig. 

16 Mahnoo suh ewh kewahsayahzewenewah tahezhe- 
wahsayahmahgud enahsuhme-ahyahwaud egewh enene- 
wug, chewahbunduhmoowaud enewh kemenoo-ezhewa- 
bezewenewaun, chepeshegandahgooähwaud dush koose- 
wah kezhegoong ayaud. 

17 Kagoo enandunkagoon chebahnahjetooyaun ewh te- 
bahkoonegawin gamuh enewh aunwahjegawenun chepe- 
öonjeëzhahyaun ; kahween chebahnahjetooyaun nepeöon- 
jeëzhahse, chetebishkoosetooyaun suh atuh. 

198 Kagate suh kedenenim peenish egoo kemahjah- 
mahguk ewh kezhik kuhya ewh uhkee, kahween kuhnuhga 
pazhik I gamuh pazhek tittle tahmahjahmahgussenoon, che- 
pwah kuhkenuh tebishkoosag. 

19 Ahwagwan dush kabahnahjetoogwan oonoo agah- 
singin kuhgequawenun, ewh dush ezhekekenooähmah- 
waud enewh enenewun, ahpeche noondaush apeetandah- 
goozid tahezhenekahzoo emuh eshpeming duhzhe ooge mah- 
wewening: ahwagwan dush kadezhechegagwan kuhya 
kadezhe-kekenooähmahgagwan, kache ahpeetandahgoozid 
tahezhenekahzoo emuh eshpeming duhzhe oogemahwe- 
wening. 

20 Oo-oo suh kekedenim kishpin ahwahshema enan- 
dahgoosenook ewh quuhyuk kedezhewabezewenewah anan- 
dahgwudenig ween ewh quuhyuk oodezhewabezewene- 
waun egewh oozhebeëga-wenenewug kuhya egewh Phari- 
seeg, kah bah-bahbesh kegahpeendegaseem emuh eshpe- 
ming duhzhe oogemahwewening. 

21 Kegenoondaum suh kahekedoowahpun egewh kuh- 
yet kahbemahdezejig, kahween kegahneeshewase : ahwag- 
wan dush kaneshewagwan tuhnuhnezahnese chetebahkoo- 
nind. 

. 22 Oo-oo dush neen kedenenim ahwagwan penesekah 
nashkanemahgwan enewh wekahnesun tahnuhnezahneze 
chetebahkoonind : ahwagwan dush kaënahgwan enewh 
wekahnesun, Raca, tahnuhnezauneze cheëzhewenind emuh 
anduhzhe-kekedoong: ahwagwan dush kaékedoogwan, 
kekuhkebahdiz, tahnuhnezahneze cheāhpuggenind emuh 
mujje-ishkootang. 


23 Kishpin dush peëzhewetooyun ewh kemeegewawin 

emuh sahsahguhwejegun-ahbikoong, meguanduh mundush 
emuh, ningoodenoo enanemik owh kekahnes ; 

24 Nuhguhdun ewh kemeegewawin emuh sahsahguh- 
wejegun-ahbekoong, mahjaun dush poonanendeyook owh 


“ kekahnes, me duash ewh uhpe chepemeegewayun ewh ke- | 


meegewawin. 

25 Kezhetena kahgeezoom owh tabahkoonik magwah 
emuh meekunaung pemewejewud koonemah gooshah owh 
tabahkoonik oogahpuggedenuhmahwaun ewh keyowh 
enewh tebahkoonega-wenenewun kuhya dush owh tebah- 
koonega-wenene oogahpuggedenahmahwaun ewh keyow 
enewh tuhkoonewa-wenenewun, kegahahpuggenegoo dush 
emuh kebahquahoode-weguhmegoong. 

26 Kagate suh kedenin, kah kuhuhga ewede kegah- 
peöonje-sahgahunse, bahmah atuh kekezhekuhmun kuhke- 
nah menik mazenuhegayun. 

21 Kegenoondaum kahekedoowahpun egewh kuhyet 
kahbemahdezejig, kahween kegahpezhigwahdezeseem. 

28 Oo-oo suh neen kedenenim ahwagwan kagunnuh- 
wahbuhmahgwan enewh`equawun, wewepamaud ahzhe 
kepezhigwahdeze emuh oodäing. 

29 Kishpin ewh kekecheshkinzhek mujje doodahgoo- 
yun kejèpetoon ningooje dush ahpuggedun nahwuj muh 
kegahtabez pazhik ewh keshkenzhek bahnahduk ; kah dush 
ween kuhkenuh ewh keyowh cheahpuhgejegahdazenook 
emuh mujje-ishkootang. 

30 Kishpin dush ewh kekechenik mujje-doodahgooyun 
keshkezhun ningooje dush ahpuggedun nahwuj muh ke- 
gahtabez, pazhik bahnahduk kepuhkawezewin, kah dush 
kuhkenuh ewh keyowh cheahpuggejegahdasenook emuh 
mujje-ishkootang. 

31 Oo-oo suh keékedoo, Ahwagwan kawabenahgwan 
enewh wewun oogahmeenaun ewh wabenedewene-muzze- 
neëgun. | 

32 Oo-oo dush neen kedenenim, Ahwagwan kawabe- 
nahgwan enewh wewun pwah pezhigwahdezenid oode- 
zheäun chepezhegwahdezenid : Ahwagwan dush kawede- 
ari enewh kahwabenuhmenjin, tahpezhigwah- 

eze. 

33 Menuhwah kegenoondaum ekedoowahpun egewh 
kuhyet kahbemahdezejig, Kagoo kuhkenewishkekan uhpe 
kemushkahwe-kekedooyunin kegahdoodahwah suh owh 


e nedi e-ewh kahwahweendahmahgayun. 
F : 











CHAF. V. 


34 Oo-oo suh dush neen kedenenim kagoo kuhnuhga 
mushkahwe-kekedookan chetuhgoo-weenduhmun ewh kee- 
zhik, me suh ewh oodoogemahwuhbewin owh Kesha-Muh- 
nedoo. 

35 Kah kuhya ewh uhkee, me muh ween ewh ootuh- 
kookahjegun ; Kah kuhya ewh Jerusalem, me muh ween 
oodoodanowh owh Keche-oogemah. 

36 Kah kuhya kegahtuhgoo-wahweenduhseen ewh kesh- 
tequaun, kahmuh kekushketooseen pazhik menesis che- 
wahbishkahbeguk, gamuh chemuhkuhda-wahbeguk. 

37 Ooöo suh tahenandahgwud ewh kekekedoowenewah, 
aahe, aahe, kuhya Kah, Kah; Keshpin nahwuj mushkahwe- 
kekedoo yag oonoo ween, mujje-ezhewabezewening oonjee- 
mahgud. 

38 Kegenoondaum oo-00 keëkedoong, ooshkenzhegoo- 
mah mashquaud ooshkenzhegoomah kuhya webitahmah- 
mash-quaud webitahmah. 

39 Oo-oo dush neen kedenenim kagoo nahnahkoonun- 
kagoon ewh mujje-uhyeéewesh, ahwagwan suhwhkapuhke- 
daoonoogwan emuh kekechenoowaung, quakenuhmowh 
ewh ahzhahwuhyeée. 

40 Keshpin dush ahweyah wetebahkoonik chemuhkuh- 
mik ewh kebahpesekahwahgun, meezh suh kuhya kekeche- 
pesekoowahgun. 

41 Ahwagwan kawekoojeweene-noowagwan ningoote- 
bahbaun cheweejewud mahnoo neezhoo-tebahbaun ezhe- 
weejewh. 

42 Meezh suh owh nandoodahmook ; owh dush wahah- 
tahwahmik shooneyah, gagoo agoonwatahwahkan. 

43 Kegenoondaum ewh kahekedoong, Kegahsahgeäh 
owh keweejduhnuhkeewamahgun, kegah sheenganemah 
dush owh kemahyahdahwezim. 

44 Oo-oo dush neen kedenenim sahgeik egewh shaunga 
nemenagoog kuhya menoo-guhnoonik egewh majeguhnoo- 
nagoog ; menoodoodahwik egewh shaunganemenagoog 
kuhya ahnuhmeätuhmahwik egewh majeduhzhemenagoog 
kuhya egewh quatuhgeënagoog. 

45 Me dush nuh cheoogwissemenag owh Koosewah esh- 
peming ayaud; oodezheäun muh enewh ookezisoomun 
chemookesanid emuh ahyahnid enewh maje-ezhewabeze- 
nejin kuhya enewh manoo-ezhewabezenejin kuhya oodez- 

henahzhahaun ewh kemewun emuh ahyahnid quuhyuk- 
azhewabezenejin knhya maje-ezhewabezenejin. 

46 Keshpin sahgeägwah egewh suhyahgeenenagoog 
wagoonan kaöondezeyag ; kahnuhween nahsaub ezheche- 
gasewug egewh mahwunjechegawenenewug ? 

47 Keshpin dush kuhya atuh ahnahmekahwagwah 
egewh kekahnesewaug wagoonan kenuhwah ahwahshema 
azhechegayag ? kahnuh ween nahsaub ezhechegasewug 
egewh mahwunjechega-wenenewug ? 

4S Quuhyuk suh ezhewabezeyook, azhequuhyuk ezhe- 
wabezid owh koosewah eshpeming ayaud. 


CHAF. Yi. 


UNGWAHMEZEYOOK chemegewasewag enewh 
keshahwanjegawene-megewawenewah enahsuhmeah 
yahwaud enenewug, ewh chewahbuhmenagwah, keshpin 
00-00 ezhemegewayag kahween kegah shahwanemegoose- 
wah owh Koosewah eshpeming ayaud. 

2 Uhpe dush keen mahgewayunin, kagoo ween negaun 
muhtwawatookan ewh pootahjegun azhechegawaud ween 
goo egewh anuhmeäkahzoojig, emuh oodahnuhmea-weguh- 
megoowaung cheoonjekechetwahwanemegoowaud enewh 
enenewun: Kagate kedenenim ahzhe ketebahahmahwug. 

3 Uhpe dush keen mahgewayunin keshahwanenga- 
megewawenun, kahween ewh kenuhmunjenik oogahkekan- 
duhseen ewh azhechegamahguk kekechenik. 

4 Chekemooduk enewh kemegewawenun, owh dush koos 
kemoodezewin wuhyahbundung, ween suh mezheshuh ke- 
gahshahwanemik. 

5. Uhpe dush anuhmeähyunin kagoo ween ezheahyah- 
kan ewh azhe ahyahwaud egewh anuhmeäkahzoojig, oo- 
menwandahnahwah muh nebahwewaud emuh ahnuhmeä- 
weguhmegoong kuhya emuh nuhneengeduhwuhmook e- 
newh mekunun cheduhzhe-ahnuhmeähwaud chewahbuh 
megoowaud enewh enenewun Kagate kedenenim ahzhe 
ketebahmahwahwug. 

6 Keen dush uhpe anuhmeähyunin peendegan emuh 
kedahbenahsoowening uhpe dush kekebahquuhahmun ke- 
deshquaundam ahnuhmeatow owh koos emuh kemoodeze- 
wening; owh dush koos kemoodezewin wuhyahbundung 
mezheshuh kegahshahwanemik. 

1“ Uhpe anuhmeähyagoon kagoo ahneshah bahbahpen- 
wakagoon, azhechegawaud ween egewh mayuggezejig ; 
enanduhmoog muh nebewah kekedoowaud ween cheoon- 
jebezindahwindwah. 

8 Kagoo kenuhwah ezhewabezekagoon ewh azhewab- 
ezewaud ; ookekandahnun muh owh Koosewah enewh 
manazeyagoon chepwah nundoodahmahwag. 

9 Oo-oo suh goo ezheähnuhmeähyook kenuhwah ; Wa- 
yoosemegooyun kezhegoong ayahyun ; Tahkecheahpeetan- 
dahgwud kedezhenekahzoowin. 

10 Kedoogemahwewin tahtuhgweshenoomahgud ; azhe 
nunduhwanduhmun tahdoodaum oomah uhkeeng, debesh- 
koo ewede eshpeming. 

11 Meezheshenaum noongoom kezheguk buhquazhegun 
menik che tabesineyaung. 

12 Kuhya wabenuhmahweshenaum kahmahzenuhah- 
mahgooyunin azhewabenuhmoowungedwah egewh maze- 
nuhahmahweyungejig. 

13 Kagoo ezhewesheshekaunkan emuh kuhgwateban- 
edewening ; Ekooneshenaum atuh emuh mujje-uhyeée- 
weshing ; Keen mahween kedebandaun oogemahwewin 
kuhya Mushkahwezewin kuhya dush ewh wahwezhanduh- 
moowin Kahgenig. Amen. 

14 Keshpin muh wabenuhmuhwagwah egewh enene- 
wug kahezhe-mujje-doodoonagwah kuhya ween dush owh 
espeming koosewah kegah wabenahmahgoowah ewh kah- 
ezhe-mujjedoodahwag. 

15 Keshpin dush ween wabenuhmahwahsewagwah 
egewh enenewug kahezhe-mujje-doodoonagwah, kah dush 
ween, kegahwabenemahgoosewah eshpeming ayaud, ewh 
kahezhe-mujje-doodahwag. 

16 Uhpe pakuddaédezooyagoon, kagoo ween nuhneen- 
uhweengwaëdezookagoon azhechegawaud egewh anuhme- 
äkahzoojig mahnahjengwaedezoowug muh, pukkuhdaëd- 
ezoongin cheëzhenahgoozewaud emuh anahsuhmuhbenid 
enenewun : Kagate kedenenim ahzhe ketebahahmahwah- 
wug ewh ootebahahmahgoowenewaun. 

17 Keen dush uhpe pakuddaëdezooyunin nuhmuhkwen 
kuhya kesebegenquan. 

18 Kah dush puhkuhdaëdezoongin cheëzhenahgooze- 
sewun enahsuhmuhbewaud egewh enenewug, owh suh 

atuh koos kemooj ayaud; Koos edush kemoodezewin 
wuhyahbundung mezheshuh kegahmenoodoodaug. 

19 Kagoo ahtahmahdezookagoon enewh ahsunjegoowe- 

nun oomah uhkeeng anduhzhe-ooguhwasewung kuhya 
ahduhzhe-ahgwahgwahbekesing kuhya anduhzhe puhgoo- 
nabejegawaud egewh kamoodeshkejig kuhya kemoode- 
waud. 
20 Eshpeming suh ahtahmahdezooyook enewh ahsun- 
jegoowenun anduhzhe ooguhwasewunsenook kuhya anduh- 
zhe ahgwahgwahbeksensenook kuhya anduhzhe-pahgoona 
bejegasegwah egewh kamoodeshkejig, kemoodesegwah 
dush. 


21 Tebe muh atagwan kedahsunjegoowenewah mesuh 
emuh ahtag kedaëwah. 

22 Mesuh ewh ooshkenzhekoomah wanjewahsayaug 
ewh weyowt mah Keshpin suh keshkenzhik kuyundah- 
wezemahguk kuhkenuh anegookwaug keyow tahwahsay- 
ahmahgud. 

23 Keshpin dush mahkezemahguk ewh keshkenzhik, 
kuhkenuh anegookwaug keyow tahpuhsugeshkahmahgud ; 
Keshpin dush ewh wahsayahzewin peenjenah keyowing 
atag puhsuhgeshkaug kagate keche puhsuhgesh-tebekud. 

24 Kahween ahweyah oòkushketooseen chebuhmeetah- 
waud neezh oogemaun koonemah suh oogahsheengane- 
maun pazhik kuhya oogahsahgeäùn enewh bakahnezene- 
jin: koonemah suh kuhya oogahmenwanemaun pazhik 
kuhya oogahoosettah wanemaun enewh bakahnezenejin 
Kahween kekushketoosenahwah chebuhmeetahwag owh 
Kesha Muhnedoo kuhya owh Mammon. 

25 Oo-oo suh dush kedenenim gagoo bahbahmandun- 
kagoon ewh kebemahdezewenewah wagoodoogwan ka- 
meejewagwan gamuh kamenequawagwan kuhya key- 
owewah kaezhekoonuhyamahgudoogwan; kahnuh ween 
ewh bemahdezewin ahwahshema enandahgussenoon ewh 
dush ween mejim kuhya ewh keyow ewh dush ween ah- 
gwewin. 


26 Guhnuh-wahbuhmik egewh eshpeming duhzhe pe- 


nasewug kahween ketegasewug kah kuhya keeshkuzhkez- 
hegasewug, kah kuhya mahwunjechegasewug emuh pah- 
gunduhega weguhmegoong, 6wh dush koosewah eshpem- 
mg ayaud oodahshummaun enewh; kah nuh kenuhwah 


18 





PATE WANGAN LEN E TESE RS O NE ga NA IB. 








CHAP. VII. 


ahwahshema kedahpeetandahgoozeseem wenuhwah dush 
ween ? 

27 Ahwanan owh kenuhwah menik anduheheyag nuh- 
nahgahdahwandung kakushketood ningoo tebahegun ah- 
wahshema cheahkoozid ? 

28 Wagoonan dush wanje bahbahmanduhmag ewh ah- 
gwewin nahnahgahdahwahbunduhmook enewh mushkoot- 
abenebuggoon azhemahjeging kahween ahnookesewug kah 
kuhya pemuhtaegasewug. 
` 29 Oo-oo suh kedenenim, Ahnoo owh Solomon ke- 
keche-peshegandahgoozid, kahween keëzheöose azhekoon- 
uhyamahguk pazhik oonoo. 

30 Keshpin dush owh Kesha Muhnedoo 60-00 azhe- 
koonuhyawetood enewh mezhushkoon emuh ketegahning 
noongoom kezheguk ayaungin, kuhya wahbung kaähpug- 
gejegahdagin emuh buhquazhegunekahning kah nuh ween 
ahwahshema kegah ahgweëgoosewab, Oh kenuhwah ah- 
gahwah tuhyabwayanduhmag ? 

31 Kagoo dush nahnahgahdahwandunkagoon 00-09 
cheékedooyag, Wagoonan kameejeyung gamuh wagoonan 
kameneguayung gamuh wagoonan kaähgweyung. 

32 Me muh oonoo azhenunduhwanduhmoowaud egewh 
mayuggezejig kekekanemegoowah suh ween owh eshpem- 
ing kedenduhzhe-koosewah muhnazeyag kuhkenuh oonog 

33 Netum suh nundahwanduhmook ewh oodoogemah- 

wewin owh Kesha Muhnedoo kuhya ewh quuhyuk oode- 
zhewabezewin kuhkenuh dush oonoo kegahduhgoo-meene- 
goom. 
34 Kagoo suh dush bahbahmandunkagoon ewh wah- 
bung tahnahnahgahdahwanduhmahdezoomahgud gooshah 
ewh wahbung wahtabezemahguk ; menoo-duhchin muh 
emuh ningoo-kezhik maje-uhyeeeweshewung. 


CHAF: YH 


AGOO tebahkoonega kagoon kenuhwah dush weem 
chetebahkoonegoosewag. 

2 Me mahween ewh tebahkoonegawin kaëzhetebah- 
koonegawagwan, me nahsaub kaézhetebahkoonegooyag 
kuhya ewh tebahegawin kaëzhetebahegawagwan me nah- 
saub kaezhetebahegooyag. 

3 Ahneshwin wahbunduhmoowud ewh panzenegood 

owh kekahnis kah dush kenahnahgahdahwahbundunse 
ewh metik pamahkoomook emuh keshkinzhegoong. 

4 Ahneen 00-00 kaëzheguhnoonud owh kekahnes, Tuh- 
gah nengahkejepetoon ewh panzenegooyun ; benuh suh 
ween metik pemahguahmoo emuh keshkenzhegoong. 

5 Anuhmeakahzooyun netum wabenun ewh metik pa- 
mahquahahmook emuh keshkinzhegoong me dush uhpe 
chemenwahbeyun chekechepetoowud owh kekahnes ewh 
panzenegood. 

6 Kagoo meenahkagoon uhnemoog ewh kachetwah- 
wandahgwuk kagoo kuhya ahpuggedahmahwahkagoon 
enewh pearlun egewh kookooshug koonemah oogahtuh- 
tuhkookahdahnahwaun emuh ahnahmesit tahguakekah- 
E dush chepegwah menagwah. 

7 Nundoodahmahgayook kegahmeenegoom dush un- 
dooneëgayook kegahmekaum dush pahpahguhegayook, 
kegahpahkahkoonahmahgoom dush. 

8 Kuhkenuh muh nandoodahmahgajig meenahwug 
kuhkenuh dush nandooneegajig oomekahnahwah kuhya 


dush kukenuh egewh puhyahpahguhegajig pahkahkoonuh- 


mahwahwug. 

9 Ahwanan dush owh enene kenuhwah menik anduh- 
cheyag keshpin enewh oogwissun nundoodahmahgood 
ewh buhquazhegun ahsin nuh oodahmeenaun ? 

“10 Keshpin dush gegooyun nundoodahmahgood ken- 
abegoon nuh oodahmeenaun ? 

11 Keshpin dush kehuhwah majeëzhewabezeyag, ke- 
kanduhmag wanesheshengin megewawenun chemeenag- 
wah egewh kenejahnesewaug keche ahwahshema suh ween 
owh koosewah eshpeming ayaud wanesheshengin oogah- 
meenaun enewh nandoodahmahgoojin. 

12 Kuhkenuh enewh nanduhwanduhmagoon chedood- 
oonagwah egewh enenewug me nahsaub kuhya kenuhwah 
kadoodahwagwah me gooshah maunduh, tebahkoonegawin 
kuhya aunwahjegawenun. 

13 Peendegayook suh emuh ewh agahsahdayaug esh- | 
quaundam keche-munguhdayah muh ewh eshquaundam 
kuhya munguhdamoo ewh mekun emuh neshwah nahdeze- 
wening aneenuhmoog, bahtuhyenoowug dush egewh paun- 
degajig emuh. 

14 Ahgahsahdayah mahween ewh eshquaundam kuhya 
ahgah sahdamoo ewh mekun emuh bemahdezeweneng 

aneenuhmoog pungeshawuggezewug dush egewh ma- 
kungig. 

15 Meweshkahwik egewh wuhyazhenga-aunwahjega- 
wenenewug pahmahnestahnesheweöojig pahnaunzekoona- 
goog, peenjenah dush muhkundwashke-maheengunewe- 
wug. 
16 Azhemeenewewaud suh kegahoonje kekanemah- 
waug ; Shoowemenun nuh oodoondenahnahwah egewh 
enenewug emuh menasuhgahwunzheeng gamuh enewh 
figoomenun emuh muzzaunushkoong. 

17 Kuhkenuh suh egewh wanesheshejig metegoog me- 
noomeenewewug, Mujje metik dush ween mujje-meenewe. 

18 Kahween owh wanesheshid metik ookushketooseen 
chemujje-meenewid kah kuhya owh mujje-metek ookush- 
ketooseen che-meenoo-meenewid. 

19 Kuhkenuh egewh metekoog manoo-meenewesegoog 
kahwahegahzoowug, eshkootang dush ahpuggenegahzoo- 
wug. 

20 Azhemeenewewaud suh dush kegahoonjekekane- 
mahwaug. 

21 Kahween kuhkenuh anduhchewaud egewh, Taban- 
engayun, Tabanengayun, azheguhnoozhejig tahpeendeg- 
asewug emuh eshpeming duhzhe oogemahwewening ; 
wah-owh suh atuh mahkindung ewh azhemenwandung 
owh Noos eshpeming ayaud. 

22 Ewh uhpe kekezheguk nebewah 00-00 nengahegoog, 
Tabanengayun, Tabanengayun, kah nuh ween nengeaun- 
wahjegasemin emuh kedezhenekahzoowening, kuhya emuh 
kedezhenekahzoowening nengeoonjesahgechewabenahnah- 
nig mujje-muhnedoog, kuhya emuh kedezhenekahzoo- 
wening nebewah mahmaundahwejegunun nengëezheche- 
chegasemin ? 

23 Me dush uhpe nengahwahweendahmahwaug, kah 
wekah kegekekanemesenoonim ; ahwus nuhguhzheshig 
kenuhwah mahkenduhmag ewh mujje-ezhewabezewin. 

24 Ahwagwan suh dush nwaunduhmoogwan oonoo 
nendekedoowenun azhechegad dush ewh akedoomahguk 
nebwahkah-weneneeng nengahezheähwaäh kahoozhetood 
oowegewaum emuh oogedahbik. 

25 Kekemewung dush kuhya kemooshkuhung kuhya 
kepuhgummahnemud emuh atag ewh wegewaum, kah 

dush kekahwesasenoon oogedahbik muh kemenjemoose- 
chegahda. 

26 Kuhkenuh dush nwaundungig oonoo nendekedoo- 
wenun azhechegasegoog edush kuhkebahdeze-weneneeng 
tahezheahwaähwug kahoozhetood oowegewaum emuh me- 
tuhdahwung. 

27 Kekemewun dush kuhya kemooshkahun kuhya ke- 
puhgumahnemud emuh atag ewh wegewaum, kekahwesa- 
mahgud dush kekeche-kahwesamahgud dush kekahwesa- 
mahguk. 

28 Uhpe dush owh Jesus kaheshquah-kekedood oonoo 
ekedoowenun oogekechemahmahkahdandahnahwah egewh 
ahneshenahbag ewh ookuhgequawin. 

29 Kache-enandahgoozingin oogeezhekekenooahmah- 
waun Kahween goo oozhebeega-weneneeng. 


CHAP., VII. 


HPE dush kahpenesahkewad emuh wahjewing, ooge- 
noopenuhnegogn enewh mahyahmahwenoonejin. 

2 Benuh dush oogepenaunzekahgoon wamegeenejin 
enenewun oogeshahgushketahgoon dush, 00-00 keëked- 
doonid ; Tabanengayèm késhpin enanduhmun kedahkush- 
ke chenoojemooëyun. 

3 Jesus dush kezhebenekane ketaungenaud dush, 00-00 
dush keëkedoo, Nendenandum nojemoon ; medush kazhe- 
tena kahezhenoojemoomahgudenig oodoomegeewin. 

4 Jesus dush 00-00 oodenaun Benuh gagoo weenduh- 
moowahkan uhweyah, mahjaun dush ween goo, wahbun- 
dow keyow owh sahsahgewejegawenene kuhya megewan 
ewh megewawin kahekedoopun owh Moses chemeegew- 
ayag cheoonjedebahjemootahwindwah, 

5 Uhpe dush Jesus kahtahgweshing emuh Capernaum- 
ing oogepenaunzekahgoon enewh menesenoo-oogemaun, 
oogepahgoosanemegoon. 

6 Ooo-dush keëgood, Nendoogemaum nebuh meetah- 
gun andahyaun tahnahpenashe neboowe suhgoo kahgwah- 
nesugge-wesuggandum. 

7 Jesus dush 00-00 oodenaun Nengahahwe-noojemooäh. 

8 Owh dush menesenoo-oogemah oogeguhnoonaun 00-00 
dush oogeënaun Tabanengayun kahween nentaähpetand- 
ahgoozese chepeendegayun emuh newegewauming ; keke- 

CHAP. VIII. 


doon suh goo atuh, me dush chenoojemood owh nebuhmee- 
tahgun.; 

9. Neen muh nendoogemahwandahgooz netebanemang 
dush egewh shemahguneshug nendenah dush mahbah enene 
mahjaun, medush azhemahjaud ; bakahnezid dush oondaus 
medush azhepenaunzekahwid ; Kuhya owh nebuhmeetah- 
gun 00-00 doodun medush andoodung. 

10 Uhpe dush Jesus kahnoondung kemahmahkahdan- 
dum oo-00 dush oogeënaun enewh nwahpenuhnegoojin, 
Kagate kedenenim kah nahnauzh nengemekunse 00-00 
menik dabwayanduhmoowin, kah kuhhuhga emuh Is- 
raëling. 

11 Kedenenim suh dush nebewah, wahbunoong kuhya 
apungeshemook tahoonjebahwug oogahweeduhbemahwaun 
dush enewh Abrahamun Fsaacun kuhya Jacobun emuh 
eshpeming duhzhe oogemahwewening. 

12 Egewh dush dabandahgoozejig emuh oogemahwe- 
wening tahezhesahgejewabenahwug emuh ahgwahjuhyeëe, 
puhsuhgeshkezewening me emuh kaduhzhewesuhguhda- 
moong kuhya kaduhzhemuhmahtwayahbetasang. 

13 Jesus dush 00-00 oogeënaun enewh menesenoo-ooge- 
maun mahjaun kahezhetabwayanduhmun mesuh kadood- 
ahgooyun Mè dush ewh uhpe kadishk oobuhmeetahguhun 
kahnoojemoonid. 

ł4 Uhpe dush Jesus kahpeendegad emuh oowegewah- 
ming owh Peter, oogewahbuhmaun enewh oosigwissessun 
shengeshenenid, oojebenegoonid. 

15 Oogetaungenaun dush emuh oonenjening me dush 
kepoonejebenegoonid, keooneshkah dush kuhya oogebuh- 
meétahwaun. 

16 Uhpe dush aneoonahgooshig oogepeetahmahwah- 
waun nebewah kakeshkahwahnejin mujje-muhnedoon ; oo- 
dekedoowening dush ween oogeoonjesahgejewabenaun e- 
newh muhnedoon kuhya kenoojemooäud kuhkenuh enewh 
ayahkoosenejin. 

17 Chetebeshkoosag ewh kahékedoopun owh Isaias 
aunwahjega-wenene, 00-00 keékedood, Ween tebenuhwa 
oogeoodahpenaunun kenuhnepenezewenenahnen kuhya oo- 
gepemoondahnun kedahkoozewenenahnin. 

18 Uhpe dush Jesus wuhyahbuhmaud nebewah ahnesh- 
enahban emuh ahyaud keëkedoo cheëzhahwaud ewede 
ahgahming. 

19 Pazhik dush oozhebeëga-wenene kepeëzhah 00-00 
dush oogeënaun Kakenooahmahgayun kegahnoopenuhnin 
tebe azhahwunan. . 

20 Jesus dush 00-00 oogeënaun, Wahgooshug oowah- 
zhewug kuhya penasewug kezhegoong ayahjig oowuhsuh- 
swunewug ; owh dush ween enene oogwissun kahween 
oodahyaunseen ewh kaähpuhquashemood. 

21 Menuhwah dush pazhig ookekénooähniahariiin 
00-00 oogeëgoon Tabanengayun puhgedeneshin netum che- 
mahjahyaun cheahwenengwahwug owh noos. 

22 Jesus dush 00-00 oogeënaun, Noopenuhzheshin 
mahnoo ween egewh naboojig oogahningwahwahwaun 
enewh naboonejin. 

23 Uhpe dush kahpoozid emuh nahbequauning ooge- 
noopenuhnegoon ookekenooähmahgunun. 

24 Benuh dush kekechepuhgummahnemud emud ke- 
chegummeeng apeech kechenootenig keseeoooöðgoowaud 
tegoowun, ween dush nebahgoobun. 

25 Ookekenooähmahgunun dush oogepeähmudenegoon 
00-00 dush oogeëgoon Tabanengayun bemahjeeshenaum 
neneboomin gooshah. 

26 Oo-oo dush oodenaun, Ahneshwin sagezeyag oh ke- 
nuhwah ahgahwah tuhyabwayanduhmag? Keooneshkah 
dush kekecheaunwahtin dush. 

27 Enenewug dush kemahmahkahdanduhmoog 00-00 
keëke-doowug, ahneen anandahgoozid wah-owh enene 
me goo azhedabwatahgood ewh nootin kuhya ewh keche- 
gumme. 

28 Uhpe dush kahmezhegaud ewede ahgahming emuh 
ooduhkeemewaung egewh Gergesenug oogenuhquash kah- 
goon neezh enewh Kakeshkahwahnejin mujje-muhnedoon 
kepe oonjesahguhumenid emuh chebaguhmegoong ahpeche 
ahquah-dezenid kah dush ahweyah emuh enuhkahyah 
cheëzhahsig. 

29 Benuh dash kekechepepahgewug oo-oo keëkedoo- 








wug ahneen kadoodahdeyung keen Jesus wagwessemik ` 


owh Kesha Muhnedoo ? chekooduggeëyaung muh chepwah 
oojechesag kepeoonjeëzhah. 

30 Wahsuh dush keduhzhe-senewug nebewah kookoo- 
shug. 

31 Mujje-muhnedoon dush oogepahgoosanemegoon oo- 


24 











GHAP. VH: 


00 akedoonid, Keshpin sahgejewabenewaungan puhgede- 
neshenaum cheahwe peendegayaung emuh kookooshing. 

32 Oo-oo dush oogeënaun; Howh ahwepeendegag ! 
Uhpe dush kahpesahgahuhmoowaud oogeahwepeendegash- 
kahwahwaun enewh kookooshun ; Benuh dush kuhkenuh 
egewh kookooshug kekuhkujjewabetoowug emuh keche- 
gummeeng keduhpenawaud dush emuh nebeeng. 

33 Egewh dush ganuhwanemahpuneeg keöozhemoo- 
wug kuhya keëzhahwug emuh oodanaung ahnooj dash 
kedëbahduhduhmoowaud kahezheahyahwaud egewh ka- 
keshkahwahpuneeg enewh mujje-muhnedoon. 

- 34 Benuh dush egewh wahdatoojig oogepenuhquash- 
kahwahwaun enewh Jesusun. Uhpe dush kahwahbuhmah- 
waud oogepahgoosanehmahwaun chenuhguhduhmenid ewh 
uhkee emuh anduhnuhkeewaud. 


CHAP. IX; 


EPOOZE dush emuh nahbequauning keähzhahwahood 
kemezhuhgaud dush emuh oodanaung ween kahood- 
atood. 

2 Benuh dush oogepeetahmahwahwaun pazhig enene- 
wun naboowahpenanejin nebahguning shingeshenenid ; 
Jesus dush wuhyahbuhmaud azhedabwayanduhmenid oo- 
00 oogeënaun enewh naboowahpenanejin, Nengwis mush- 
kahwandun kewabenuhmahgoo kemujjeëzhewabezewenun. 

3 Benuh dush ahnind egewh oozhebeega-wenenewug 
kemooj keëkedoowug Mujje-kezhwa suh wah owh enene. 

4 Jesus dush kekanemaud ewh enandubmenid 00-00 
keëkedoo Wagoonan suh wanje-mujje-enanduhmag emuh 
kedaéwaung ? 

5 Wagoonan nahwuj wuhyanepunuk oo-oo cheëke- 
doong kewabenahmahgoo kemujje-ezhewabezewenun ga- 
muh oo-oo cheëkedoong Puhsegwen bemoosan dush ? 

6 Cheöonjekekanemag owh Enene oogwissun kushke- 
äwezid oomah uhkeeng chewabenahmahgad enewh mujje- 
ezhewabezewenun (oogeënaun dush enewh naboowahpe- 
nanejin) ooneshkaun oombenun kenebahgun, ezhaun dush 
ewede andahyun. 

1 Keöoneshkah dush, andaud dush keëzhemahjah. 

8 Uhpe dush egewh ahneshenahbag wuhyahbunduh- 
moowaud kemahmahkahdanduhmoog ; kuhya dush ooge- 

wahwezhanemahwaun Kesha-Muhnedoon kemeenahnid o0- 
oo menik kushkeäwezewin enewh enewun. 

9 Ewede dush kahoonjemahjaud owh Jesus, uhnebe- 
moosad dush oogewahbuhmaun pazhik enewh enenewun 
Matthew azhenekahzoonejin nuhmuhduhbenid emuh an- 
duhzhemahwunjechegahdag ewh oogemah-shooneyah 00-00 
dush oodenaun, Noopenuhzheshin, kepuhsegwewun dush, 
kenoopenuhnegood. 

10 Kepuhgummeähyah dush magwah Jesus keduhzhe- 
wesenid emuh wegewahmening Benuh kepeëzhahwun 
mahwunjechegawenenewun kuhya mujje-uhyahahweshun 
kewedoopuhmegood dush kuhya ookekenooähmahgunun. 

11 Uhpe dush egewh Phariseeg wuhyahbunduhmoo- 
waud oo0-00 oogeënahwaun ookekenooahmahgunun Ah- 
neshwin owh kakenooahmoonag wedoopuhmaud enewh 
mahwunjechega-wenenewun kuhya maje-ezhewabezenejin ? 

12 Uhpe dush owh Jesus nwaundung 00-00 oogeënaun 
Egewh kayundahwezejig kahween oonundahwanemahse- 
waun enewh mushkeke-wenenewun egewh suh atuh ayah- 
koosejig. E 

13 Ahwenunduhkekanduhmook suh 00-00 azhenesettoo- | 
tahgwuk Nenunduhwandaun ewh shahwanendewin kah | 
dush ween ewh sahsahgewejegawin kah suh ween nin- 
peöonje ezhahse chenundoomugwah egewh manoo-ezhe- 
wabezejig cheaunwanindezoowaud egewh suh atuh maje- 
ëzhewabezejig. 

14 Medush kepenaunzekahgood ookekenooahmahgunun 
owh John oo-00 dush keëgood Ahneshwin nenuhwend 
kuhya egewh Phariseeg nuhnengim puhkuddaedezooy- 
aung kekekenooahmahgunug atuh kahween puhkuddaëd- 
ezoosewug. A 

15 Jesus dush 00-00 oogeënaun Tahkushkanduhmoog | 
nuh egewh dabandahgoozejig emuh nahaunge-weguhme- | 
goong magwah weejewahwaud enewh nahaungeshun ? Tah | 
tuhgweshenoomahgudoon enewh kezhegudoon uhpe che- | 
kemuhkummindwah enewh nahaungeshun me dush uhpe 
kapuhkuddaëdezoowaud. E 

16 Kahween ahweyah oopuhgwahegaseen ewh ooshke 





mahnetoowagin emuh kata-ahgwewening ewh muh ahyeée | 


kahahjegahdag ashkum tahoonje-pegooshkah ewh. ahgwe- A 
win. 














CHAP IX. 


17 Kah kuhya oosegenunsenahwah ewh ooshke-shoow- 
emenahboo emuh kata-puhshquagenoo-moodyng keshpin 
keëzhechegawahpun tahgepegooshkahnoon enewh oomoo- 
dyun kuhya dush tahgesekesa ewh shoowemenahboo kuhya 
bahnahdudoon enewh oomoodyun, oosegenahnahwah dush 
ween ewh ooshke shoowemenahboo emuh ooshkepuhsh- 
quagenoo-oomoodyng medush nuhyazh chemenooguhnuh- 
wanduhmoowaud. 

18 Magwah oo-oo uhyenaud, kepeëzhahwun pazhik 
oogemaun keshahgushketahgood 00-00 keëgood Ahzhe 
keneboo nendahnis peëzhahkun dush kuhya taungin, me- 
dush kaëzhebemahdezid. 

19 Jesus dush kepuhsegwe kenoopenuhnaud kuhya 
dush ookekenooähmahgunun. 

20 Benuh dush pazhik equa kahmesquewahpenad me- 
tahswe ahzhe neezhoo pepoon, oopequunaung kepeëzhah 
wun ketaungenemahgood dush emuh tuhtebegwahdanig 
ewh oopesekoowahgun. 

21 Oo-o0o mahween peenjenah keëkedoo keshpin goo 
kuhnuhga taungenuhmahwug oopesekoowahgun me suh 
goo kaëzhekuhyundahwezeyaun. 

22 Jesus dush kequakekahbahwe, uhpe dush wuhyah 
buhmaud o0-oo keëkedoo Nendahnis menoodaän kedab- 
wayanduhmoowin kenoojemooëgoon ; medush goo uhpe 
kenoojemood owh equa. 

23 Uhpe dush Jesus kahpeendegad emuh oowegewah- 
ming owh oogemah kewahbuhmaud dush enewh pwah- 
tahjeganejin kuhya ahneshenahban oombegezenid. 

24 Oo-oo oogeënaun, Koogahbahwik kah suh neboose 
owh ooshkenegequa nebah suh atuh; oogekaunj-bahpeë- 
goon dush. 

25 Uhpe dush kahsahgejenahzhahoondwah egewh ah- 
neshenahbag kepeendega oogesuggenekanaun enewh oosh- 
kenegequan medush keöoneshkahnid. 

26 Oo-oo suh kedebahjemah mezee emuh uhkeeng. 

21 Uhne-mahjaud dush Jesus oogenoopenuhnegoon 
neezh enewh kakepeengwanejin enenewun kepepahgeme- 
good 00-00 keëgood Shahwanemeeshenaum keen wagwis- 
emik owh David. 

28 Kahpeendegad dush emuh wegewahming oogepe- 
naunzekahgoon enewh kakepeengwanejin. Jesus dush oo- 
00 oogeënaun, Kedabwayandaum nuh chekushkeaweze- 

yaun 00-00 cheezhechegayaun ? 00-00 dush oogeëgoon 
Aahe Tabanengayun ! 

29 Medush ketaungenahmahwaud ooshkinzhegoone, 
00-00 keëkedood, azhedabwayanduhmag mahnoo kegah- 
doodahgoom. 

30 Medush kepahkahkahbewaud Jesus dush oogeke- 
cheaungwahmemaun oo-oo ekedood; aungwahmezeyook 
ahweyah chekekanduhsig. 

31 Uhpe dush kahsahguhumoowaud oogesuhswa-yah- 
jemahwaun mezee emuh uhkeeng. 

32 Uhpe sahgahumoowaud oogepetahmahwaun enewh 
natah-kekedoosenegoon enenewun kakeshkahwahnejin 
Mujje-Muhnedoon. 

33 Uhpe dush kahsahgeje-wabenemind enewh Mujje- 
Muhnedoon kekekedoo owh natah kekedoosig: Egewh 
dush ahneshenahbag kemahmahkahdanduhmoog 00-00 ke- 
ëkedoowaud Kahween wekah kewahbunjegahdasenoon 
emuh Israëling 00-00 cheëzhewabuk. 

34 Egewh dush Phariseeg keëkedoowug, Me enewh 
oodoogemahmewaun egewh mujje-muhnedoog wanjesah- 
gejewabenaud enewh mujje muhnedoon. 

35 Jesus dush oogepahpahezhahnun kubkenuh enewh 
oodanahwun kuhya oodanaunsun pahpahkekenooähmah- 
gad emuh oodahnuhmeäweguhmegoowaung kuhya ke- 
pahpahtebahdoodung ewh oogemahwene-menwahjemoo- 
win kuhya kepahpahnoojemooäud ahnooj anahpenanejin 
kuhya azheahkoosenid ahneshenahban. 

36 Uhpe dush wuhyahbuhmaud enewh ahneshenah- 
ban, oogeketemahganemaun ewh kemegooshkahjeähyahnid 
kuhya suhswaskahnid debishkoo mahneshtahneshug wa- 
mahneshtahneshe-wenenemesegoog. 

37 Medush oo0-oo keënaud enewh ookekenooahmahgu- 
nun Kagate bahteënud ewh kushkushkezhegawen, punge- ` 
shawuggezewug dush ween egewh kushkushkezhega- we- $ 
nenewug. 

38 Nundoodahmahwik owh Tabandung ewh kush- 
kushkezhegawin, chepeëzhenahzhahwaud anooketahgane- 
jin emuh ooketegahning. 


CHAF- X: 


HPE dush kahnundoomaud metahswe ahsheneezh 
ookekenooahmahgunun, oogemeenaun kushkeäwe- 

zewin chesahgejewabenahnid mujje-muhnedoon kuhya che- 
noojemooahnid ahnooj anahpenanejin kuhya ahyahkoose- 
nejin. : 

2 Mesuh oonoo oodezhenekahsoowenewaun egewh ma- 
tahswe ahsheneezhejig apostleüg ; netum owh Simon Peter 
azhenekahzood, kuhya Andrew-wekahnesun ; James oo- 
gwissun owh Zebedee kuhya John wekahnesun. 

3 Philip kuhya Bartholemew Thomas kuhya Matthew 
owh mahwunjechegawenene James oogwissun owh Al- 
pheus kuhya Lebbeus kahduggooweenzood Thaddeus. 

4 Simon owh Canaan duhzhe wenene kuhya Judas 
Iscariot; me suh owh kahbahtahaud enewh Jesusun. 

5 Oonoo metahswe ahshe neezh owh Jesusoogemahje- 
nahzhahwaun keahnoonaud oo-oo keëkedood Emuh oome- 
kunahwaung egewh mayugezejig kagoo uhneëzhahkagoon, 
kuhya emuh oodoodanahwewaung egewh Samaritineug 
kagoo peendegakagoon. 

6 Ezhahyook suh goo atuh egewh mahneshtahneshug 
waneshengig oowegewahming owh Israel dabandahgoo- 
zejig. 

1 Anepahbahmahdezeyag debahjemooyook, 00-00 ka- 
ëkedooyag Pashoo peähyahmahgud ewh eshpeming duhzhe 
oogemahwewin. 

8 Noojemooik egewh ahyahkoosejig peeneik egewh 
wamegeejig, Sahgechewabenik egewh mujje-muhnedoog ; 
wanepuzh kegeöðodahpenahnahwah, wanepuzh megewa- 
yook. 

9 Kagoo tebenewawezekagoon ewh oozahwah-shoone- 
yah gamuh shooneyah gamuh oozahwahbekoonsun emuh 
kekechepezoowenewaung. 

10 Kagoo kuhya ahyahwahkagoon ewh nuhwuhpoowe- 
nene-mushkemood emuh mekunaung kagoo kuhya ahyah- 
kagoon naneezh pesekoowahgunun huhya metikwuhkesse- 
nun kagoo kuhya ahyahkagoon enewh suhkuhoonun ; enan- 
dahgooze muh owh anookeetahgad cheahshummind. 

11 Kaënepeendegawagwanun dush enewh oodanah- 
wun, kuhgwadwayook emuh ahwagwan apeetandahgooze- 
gwan, me emuh kadahyag nahnauzh egoo uhnemahjahyag. 

12 Uhpe dush anepeendegayagoon emuh wegewah- 
ming, uhnemekahwick suh. 

13 Keshpin dush ahpetandahgwuk ewh wegewaum 
mahnoo kepezaunewawenewah tahduhnezemahgud emuh ; 

keshpin dush ahpetandahgwussenook nayaub suh kegah- 
oodessegoonahwah kepezaunewawenewah. 

14 Ahwagwan kaoodahpenesenoowagwan kuhya ka- 
bezinduhsegwan enewh kedekedoowenewah uhpe uhne 
sahguhumag emuh wegewahming gamuh emuh oodanaung 
pahpahwuhkessenashenoog. 

15 Kagate kedenenim nahwuj puhbanug tahdoodahche- 
gahda ewh Sodom kuhya Gomorrah duhzhe uhkee uhpe 
tebahkoonewa-kezheguk ewh dush ween oodanah. 

16 Benuh kedezhenahzhahoonim debeshkoo mahnesh- 
tahneshug emuh anduhzhe maheengunekaug Kenabegoong 
ezhenebwahkahyook, kuhya keche-oomemeeng ezhebakah- 
dezeyook. 

17 Koosetahwik egewh enenewug kegahpuhgedeneg- 
oowaug muh emuh anduhzhe-mahmahwe-tebahkoonega- 
waud kuhya kegapuhzhunzhaðogoowaug emuh oodahnuh- 
meaweguhmegoowaung. 

18 Kegahezhewenegoom dush emuh enahsuhmuhbe- 
waud egewh oogemaug kuhya keche-oogemaug neen oonje 
kuhya cheoonjetebahjemootahwagwah egewh, kuhya e- 
gewh mayuggezejig. 

19 Uhpe dush kepuggedenegooyag kagoo nahnahgah- 
dahwandunkagoon ewh kaëkedooyag; ewh suh uhpe ke- 
gahmeenegoom ewh kaëkedooyag. 

20 Kah mahween kenuhwah kegahkekedooseem, owh 
suh atuh koosewah oojechaugwun tahkekedoo peenjenah 
keyowewaung. 

21 Owh suh wawekahnesid oogahpuhgedenaun enewh 
wekahnesun chenesemind, kuhya owh wagwessid oogah- 
puhgedenaun enewh oogwissun : kuhya dush wanejahnes- 
emenjig oogahnoosoonawahwaun enewh ooketezemewaun 
nesahwaud. 

22 Kegahsheenganemegoowaug dush kuhkenuh enene- 
wug nendezhenekahzoowin oonje; owh dush, nahnauzh 
wuhyaquahahyaug kaäungwahmezid tahbemahjeäh. 

23 Uhpe dush noosoonooënagwah emuh pazhik oodan- 
aung pakahnuk ezhenezhemooyook kagate muh kedenenim 
kahween kegahtachahgeshkunsenahwah enewh Israel duh- 
zhe oodanahwun chepwah tuhgweshing owh enene oo- 
gwissun. 

24 Kahween ahwahshema ahpetandahgoozese owh ke- 
kenooähmahgun apetandahgoozenid enewh kakenooahmah- 

goojin kuhya owh buhmeetahgun kahween ahwahshema 
ahpetandahgoozese apetandahgoozenid oodoogemahmun. 

25 Menoo menik suh kishpin ahpetandahgoozid owh 
kekenooahmahgun apetandahgoozenid enewh kakenooah- 
mahgoojin kuhya owh buhmeetahgun apetandahgoozenid 
oodoogemahmun. Kishpin Beëlzebub azhenekahnahwaud 
enewh wawegewahmenejin, ahneen menik ahwahshema 
kaëzhenekahnahwaud enewh dabandahgoozenejin emuh 
wegewahming ? 

26 Kagoo koosahkagoon egewh, kah muh gagoo kahje- 
gahdasenoon me atuh kapuggukkanjegahdag, kah dush ga- 
goo keemooj ahtasenoon me atuh kamezheshuhwejegahdag. 

27 Oo-oo suh waunduhmoonuhgoog emuh pesuhgish- 
kebik, me ewh kawahweenduhmag emuh wahsayahzewe- 
ning? Kuhya 00-00 waunduhmoonuhgoog emuh ketuhwug- 
gahwaung, me ewh kawahweenduhmag oogedeguhmig. 

28 Kagoo koosahkagoon egewh natoojig ewh weyowe- 
mah kushketoosegwah chenesahwaud oojechaugoomaun. 
Ahwahshema koosik owh kasketood chebahnahjeäud 
enewh oojechaugoomaun kuhya weyowemaun emuh mujje- 
ishkootang. 

29 Kahmuh ween pazhik shoomahnekans enegeenzoo- 
sewug neezh penasewug? kah dush ween kuhnuhga pazhig 
oogoo tahpungeshinse kishpin enanduhsig owh koosewah. 

20 Ahginjegahdanoon suh kuhkenuh enewh kewene- 
sesewaun emuh keshtequanewaung. 

31 Kagoo dush sagezekagoon, ahwahshema kenuhwah 
kedahpetandahgoozeem apetandahgoozewaud dush ween 
nebewah penasewug. 

32 Ahwagwan dush ween kawahweezhegwan emuh 
anahsuhmewaud egewh enenewug mesuh owh kuhya 
neen kawahweenug emuh enahsuhmuhbid owh Noos ish- 
peming ayaud. 

33 Ahwagwan dush kaähgoonwatahwegwan emuh en- 
ahsuhmewaud enenewug, mesuh owh kuhya neen kaäh- 
goonwatahwug emuh enahsuhmuhbid noos eshpeming a- 
yaud. 

34 Kagooenanemeshekagoon chepuhgedenuhmaun ewh 
bakahdezewin oomuh uhkeeng peoönjeëzhahyaun; kah- 
ween nepeoonjeëzhahse chepuhgedenuhmaun ewh pezaun- 


"4 ewawin, ahzhahwashk suh atuh. 





35 Nempeoonjeëzhah suh ween chepuhgedenuhmaun 

ewh kekaundewin owh enene chekekahmaud enewh oo- 
“sun, owh dush wadahnesemind enewh oogeen kuhya owh 
wasemind enewh oosegwuhsessun. 

36 Mesuh enewh wahdegamegoojin kamegahnegood 
owh enene. 

37 Ahwagwan ahwahshema suhyahgeähgwan enewh | 
oosun kuhya oogeen dushween azhesahgeïd kahween ah- 
petandahgoozese chebuhmeetuhwid, owh dush ahwahshema 
suhyahgeäud enewh oogwissun dush ween neen kahween 
ahpeetandahgoozese chebuhmeetuhwid. 
= 38 Ahwagwan dush kaöodahpenunsegwan oodahzhe- 
“dayahtegoom noopenuhzhesig dush kahween ahpetandah- 
goozese chebuhmetahwid. 

38 Owh dush makung ewh oobemahdezewin oogah 
wuhnetoon: owh dnsh kawuhnetood oobemahdezewin 
neen oonje, oogahmekaun suh. 

40 Owh suh wadahpenenoowagwan me suh goo kuhya 
neen wadahpenid kuhya owh wadahpenegwan me suh | 
kuhya goo wadahpenaud enewh kahahnoozhejin. ; 

41 Owh suh kaöodahpenahgwan enewh aunwahjega- 
wenenewun emuh oodezhenekahzoowening owh aunwah- 
jega-wenene,oogahoodahpenaun ootebahahmahgoowin owh 
aunwahjegawenene; owh dush kaoodahpenahgwan enewh | 
manoo-ezhewabezenejin emuh oodezhenekahzoowening | 
owh manoo-ezhewabezid, ootebahahmahgoowin owh ma- 
noo-ezhewabezid oogahoodahpenaun. 4 

42 Ahwagwan dush ningoo menequahjegaunse tuhke- | 
gumme kameenahahgwan pazhik oonoo agahsheënejin | 
emuh oodezhenekahzoowening owh kekenooahmahgun Ka- | 
gate kedenenim kahween oogahwuhnetooseen ewh oote- | 
bahahmahgoowin. t 

















CHAP SF : j 
EPUHGUMMEAHYAH dush uhpe Jesus kahishquah- 1 


kekedood, kekuhgekemaud metahswe ahshe neezh = 
ookekenooahmahgunun, ewede keöonjemahjah chepahbah- 7 
kekenooahmahgad kuhya chepahbah-kuhgequad emuh 
oodoodanahwewaung. 

2 Kahnoondung dush owh John emuh kebahquahoode 
weguhmegoong ewh kahuhnuhnookeed owh Christ ooge 
peëzhenahzhahwaun neezh ookekenooahmahgunun. 

3 Oo-oo keënaud, keen enuh kedow owh wahpeëzhah 

goobunan gamuh kayahbe nuh goo bakahnezid nengah- 
nunduhwahbuhmahnaun ? 

4 Jesus dush oogeguhnoonaun, o0-oo dush keënaud, 
Mahjaug suh ahwewahbundahwik owh John oonoo nwaun- 
duhmagoon kuhya wahyahbunduhmagoon. 2 

5 Kakepeengwajig suh wahbewug, mamaunjekoosejig 
bemoosawug wamegeejig peeneeähwug kuhya kakeebesh- 
ajig noonduhmooāhwug, naboojig ahbejebahahwug kuhya 
katemahgezejig debahjemootahwahwug ewh menwahje- 
moowin. 

6 Shahwandahgooze dush owh kaoosettahwanemeseg- 
wan. 

7 Kahuhnemahjahnid Jesus oogemahjeguhnoonaun e- 
newh mahyahmahwenoonejin kedebahjemaud enewh John- 
un Wagoonan kahahwewahbunduhmag emuh buhgwuh- 
duhkumig? Ahsahgunush nuh mamahtahsing ? 

8 Wagoonan nungwuhnah kahahwewahbunduhmag ? 
enene nuh nwahkookuhnuhyad? Benuh suh oogemahwe- 
guhmegoong dahwug egewh nwahkookuhnuhyajig. 

9 Wagoonan nungwuhnah kahahwewahbunduhmag ? 
Aunwahjega-wenene nuh? menungakah ahwahshema 
ween enandahgooze, aunwahchega-wenene dush ween. 

10 Me muh wah-owh ahyahjemind emuh kechetwah- 
oozhebeëguning Benuh nenegaunahzhahwah nemezhenuh- 
wam kaëneëzhahyun Me owh kawahwazhesetood kedez- 
hahwenun anahsuhmekahbahweyun. 

11 Kagate kedenenim anduhchewaud egewh equawun 
kahoonjenegejig kahween ahweyah ahwahshema ahpetan- 
dahgoozese apetandahgoozid owh John Baptizewa-wenene 
owh dush ween kache noondaush ahpetandahgoozid emuh 
eshpeming duhzhe oogemahwewening ahwahshema ahpe- 
tandahgooze dush ween owh John ? 

12 Pahahkoobemahdezid owh John Baptizewawenene 
nahnauzh egoo noongoom mushkahwezewening oonje oo- 
dahpenegahda eshpeming duhzhe oogemahwewin kuhya 
egewh mashkahwezejig ketwa oodoodahpenahnahwah. 

13 Kuhkenuh muh egewh aunwahjega-wenenewug 
kuhya ewh tebahkoonegawin keaunwahjegawug nahnauzh 
egoo John ketuhgweshing. 

14 Keshpin dush enanduhmag cheoodahpenahmag me- 
suh wah-owh Elias wahpeëzhahgoobunan. 

195 Ahwagwan watuhwugahgwan mahnoo tahbezin- 
dum. 

16 Ahneen dush kaëzheähwaügwah oogoo noongoom 
bamahdezejig, Tahbeshkoo suh ahbenoojeyug namuhduhbe- 
jig emuh ahtaunde-weguhmegoong oo-oo azheguhnoonah- 
waud enewh wejekewaëwaun. 

17 Oo-oo dush ekedoowaud Kegenuhguhmootahgoom 
kah dush kegenemeseem ahnoo kuhya kegemuhwemegoom 
kah dush kegekushkanduhseem. 

18 Kepeëzhah muh owh John kahween kewesenese 
kah kuhya kemenequase, 00-00 ekedoowug, ookekishkah- 
waun enewh mujje-muhnedoon. 

19 Owh dush enene oogwissun kepeëzhah wesenid 
kuhya meneguad oo-oo dush ekedoowug Benah enene na- 
bahdezid kuhya natah-menequad oowedookahwaun enewh 
mahwunjeche-gawenenewun kuhya mujjeähyahahweshun. 
Ewh suh nebwahkahwin oomenwanemegoon enewh oo- 
nejahnesun. 

20 Me dush kemahjenuhneebekindung enewh oodan- 
ahwun emuh kahduhzhe keche-mahmaundahwejegad ewh 
keaunahwanendezoosegwah. 

21 Kahgwahnesugguhkummig suh keen Chorazin kuh- 
gwahnesugguhkummig keen Bethsaida keshpin mahween 
enewh mahmaundah-ahnookewenun kahezhechegang emuh 
ahyahyun keezhechegangebun emuh Tyre kahya Sidon 
maweshah tahgeaunwanendezoowug emuh mooshkemoo- 
dawagening kuhya pengweeng. 

22 Kedenenim suh nahwuj puhbanuk tahdoodahjegahda 
ewh Tyre kuhya ewh Sidon uhpe tebahkoonewaweneke- 
zheguk, kenuhwah dush ween. 

23 Keen dush Capernaum eshpeming enuhkayhah wam- 
bewejegahzooyun kegahneswabenegoo emuh mujje-eshkoo- 
tang; Keshpin muh enewh mahmaundah-ahnookewenun 
kahezhechegang emuh keen ahyahyun keëzhechegangebun 
emuh Sodom, nahnauzh egoo noongoom kezheguk tahge- 
ahyahmahgud. 


24 Oo-oo suh kedenenim nahwuj puhbanug tahdoodah- - i 


jegahda ewh Sodom duhzhe uhkee uhpe tebahkoonewa- 
wene-kezheguk keen dush ween. 

25 Jesus dush ewh uhpe keähnemetahgoozid 00-00 dush 
keëkedood, kemahmooyahwahmin oh Noosa! Tabanduh- 
mun ewh kezhik kuhya ewh uhkee kekahdahmoowudwah 

oonoo egewh nabwahkahjig, kekekanduhmoonudwah dush 
egewh ahbenoojeyug. 

26 Mesuh ewh Noosa kahezhemenwahbunduhmun oo- 
oo cheëzhewabuk. 

27 Kuhkenuh suh ahnooj gagoo nengepuggedenemaug - 
owh Noos kah dush ahweyah ookekanemahseen enewh 
Wayoosememinjin owh suh atuh Wagwessemind ahwag- 
wanewagwan dush owh Wagwesemind kawewahbundah- 
ahgwanun. 

“28 Penaunzekahweshig kenuhwah kuhkenuh guatugge- 
ahnookeyag kuhya pwahyahwuhnayag, kegahaunwabëe- 
nim dush. 

29 Oodahpenahmahdezooyook nenahbekahwahgun be- 
zinduhweshig dush azhekekenooahmahgayaun nenookah- 
diz muh kuhya nendahbussanim nendahkahsanim emuh 
nendaïng kegahmekahnahwah dush aunwabewin emuh 
kejechaugoowaung. 

30 Wanepunud muh nahbekahming nenahbekahwah- 
gun kuhya naungun ewh nemewunekaun. 


CHAPAN 


E ewh uhpe keühneëzhaud owh Jesus anuhmeä-ke- 
zhegudenig emuh buhquazhegunushkoo-ketegahning 
kepuhkuddawun dush ookekenooahmahgunun oogemahje- 
cheshuhnukkebetoonahwah ewh buhquazhegunushk kemee- 
jewaud dush. 

2 Uhpe dush egewh Phariseeg wuhyahbuhmahwaud 
00-00 oogeënahwaun Jesusun, Benuh kekekenooähmahgu- 
nug ezhechegawug ewh anandahgussenook cheëzheche- 
gangebun ewh anuhmea-kezheguk. 

3 Oo-oo dush oogeënaun Kah nuh kedoonjeahginduh- 
senahwah ewh kahezhechegad owh David uhpe kepuhkud- 
dad kuhya enewh kahwejewegoojin. 

4 Kepeendegad emuh Kesha-Muhnedoo oowegewah- 
ming kuhya keäumwaud enewh wahbundahewawene- 
buhquazhegunun kamejesigebun ween kuhya enewh kah- 
wejewegoojin sahsahgewejegawenenewug atuh aumwah- 
waud. 

a Kah nuh dush kuhya kedoonjeahgindussenahwah 
emuh tebahkoonegawening ewh azhe bahnahjetoowaud 
ewh ahnuhmea-kezhik egewh sahsahgewjegawenenewug 

emuh Keche-ahnuhmea-weguhmegoong kah dush oosettah- 
wanemahsewug. 

6 Kedenenim oomah suh ahyah pazhig ahwahshema 
apetandahgoozid apetandahgwuk ween ewh ahnuhmea- 
weguhmig. 

7 Keshpin kekanduhmagoobun azhenesettootahgwuk 
ewh ekedoowin, Neweähyaun shahwanendewin kahween 
ewh sahsahgewejegawin kahween kedahgebahtahmahse- 
waug egewh majeëzhechegasegoog. 

8 Owh muh Enene oogwissun oodoogemahkundaun 
ewh ahnuhmea-kezhik. 

9 Uhpe dush kahuhnemahjaud ewede kepeendega 
emuh oodahnuhmeaweguhmegoowaung. 

10 Benuh dush keähyah pazhik enene naboowenekad 
oogekuhgwajemahwaun dush, oonesheshin nuh chenooje- 
mooëwang ewh anuhmea-kezheguk ? cheoonjebahtahmah- 
waud. 

11 Oo-oo oogeënaun, ahwanan owh enene kenuhwah 
anduhcheyag ayahwaud pashik enewh mahneshtahneshun 
keshpin dush pungeshenenid emuh wahnekahning mag- 
wah ahnuhmea-kezheguk kah nuh ween oodahnuhwuh- 
denahseen chewekoobenahpun dush ? 

12 Kah nuh ween ahwahshema ahpetandahgoozese owh 
enene owh dush ween mahneshtahnish Ahnish! ooneshe- 
shin suh chemenoodoodahgang anuhmea-kezheguk. 

13 Medush oo0-00 keënaud enewh enenewun Zhebenik- 
anin Kezhebenikane medush goo kahezhekahyundahwene- 
kad debeshkoo goo ewh ahzhahwenik. 

14 Egewh dush Phariseeg uhpe kahsahgahumoowaud 
mahmahwe kekekedoowug ewh kaëzhechegawaud che- 
nesahwaud. 

15 Uhpe dush Jesus kahkekandung kemahjah ooge- 
noopenuhnegoon dush nebewah enewh ahneshenahban oo- 
genoojemooäun dush kuhkenuh. 

16 Oogeaungwahmemaun dush chedebahjemegoosig. 

17 Cheoonjedebishkoosag ewh kahekedoopun owh 
Ezaias aunwahjegawenene, 00-00 keëkedood. 

18 Benuh nenbuhmeetahgun kahwuhwanahbahmug 
owh suhyahgeüg, enewh kache-menwanemahjin owh nin- 
jechaug ; Ningah ahtahwah nenjechaug oogahwahbundah- 
aun ewh quuhyuk ezhewabezewin enewh mayuggezenejin. 

19 Kahween tahmegahzoose kah kuhya tahpepahgese 
kah kuhya ahweyah oogahnoondunseen ewh oodenwawin 
emuh mekunaung. 

20 Mahyahkushkuk ahsahgunushk kahween oogah- 
pookoobetooseen kuhya puhquananig sasuhbaub kahween 
oogahahtaünseen nahnauzh egoo keshinguhdanahzhuhung 
ewk quuhyuk wahdezewin chemahmauzheëwamahguk. 

21 Egewh dush mayuggezejig oogahahpanemoonah- 
wah ewh oodezhenekahzoowin. 

22 Medush uhpe, kepeetahwind pazhik wamujje muh- 
nedoomid kakepeengwad kuhyä natuhkekedoosig ooge- 
noojemooäun dush. Me dush goo owh kakepeengwad 
kuhya natah-kekedoosig kekedood kuhya kewahbid. 

23 Kekeche mahmahkahdanduhmoog kuhkenuh egewh 
ahneshenahbag oo-oo dush keëkedoowaud, Kah nuh ween 
wah-owh David oogwissun ahwese ? 

24 Uhpe dush egewh Phariseeg kahnoonduhmoowaud 
00-00 keëkedoowug kahween oosahgejewabenahseen e- 
newh mujje Muhnedoon enewh suh ween Beëlzebubun 
oodoogemahmewaun mujje-muhuedoon oowedookahgoon. 

25 Jesus dush oogekekanemaun ewh ananduhmenid 
00-00 dush oogeënaun anduhching oogemahwewin papuk- 
kaunanendezoomahguk tahneshwuhnahdud kukya anduh- 
ching ewh oodanah kuhya ewh wegewaum mahgahdezoo- 
mahguk kahween tahsoongekahbahwemahgussenoon. 

26 Keshpin owh Satan sahgechewabenaud enewh Sa- 
tanun megahdezoo suh ahneen dush kaëzhe soongekahbah- 
wemahgudenig ewh oodoogemahwewin ? 

27 Keshpin dush ween, owh Beelzebub wedookahwid 
sahgeje-wabenugwah mujje-muhnedoog, ahwananun nun- 
gwahnah dush ween wedookahgoowaud egewh kegwese- 
waug sahgejewabenahwaud? me dush egewh katebah- 
koonenagoog. 

28 Keshpin dush neen wedookahwid Kesha-Muhnedoo 
oojechaugwun sahgejewabenugwah egewh mujje-muhne- 
doog zhuhyegwah kedoodessegoonahwah ewh oodooge- 
mahwewin owh Kesha-Muhnedoo. 

29 Ahneen dush ahweyah kaëzhekushketoopun chepeen- 
degad emuh oowegewahming owh mashkahwezid enene 
chemuhkummaud dush enewh ooduhyemene ? bahmah atuh 
keminjemahpenaud, medush uhpe chemuhkummahpun 
enewh ooduhyeemene emuh oowegewahmening atanegin. 

30 Owh wahjewesig nemegahnik kuhya owh wahdoo- 
kahwesig uhpe mahyahwunjechegayaunin, suhswawabe- 
nega suh. 

31 Oo-oo suh kedenenim kuhkenuh ahnooj denoowun 
mujjeëzhewabezewinun kuhya mujje-kezhwawenun tah- 
wabenahmahwahwug egewh enenewug mujje-duhzhemind 
atuh owh Keche-oojechaug kahween tahwabenahmahwah- 
sewug. 

32 Ahwagwan dush kamujje-duhzhemahgwan enewh 
enene oogwissun tahwabenahmahwah ; Ahwagwan dush 
ween mujje-duhzhemahgwan enewh Keche oojechaugwun, 
kahween tahwabenahmahwahse oomah uhkeeng gamuh 
ewede katuhgweshenoomahguk uhkee. 

33 Keshpin ooneshesheäg owh metik tahoonesheshin 
ewh azhemenewid gamuh keshpin mujje-metekooäg me- 
suh kaezhemujjeuhyeëeweshewung oomenewin azhemene- 
wid suh me owh metik kaoonjekekandahgoozid. 

34 Kenuhwah mujje-kenabegoong wandahdezeyag ah- 
neen kaëzhekushketooyag magwah mujje-ezhewabezeyag 
chemenoo-kekedooyag? anushkenag muh oodaëmah me- 
suh azhekekecdoomahguk oodoonemah. 

35 Owh wanesheshid enene emuh wanesheshing ah- 
sunjegun oodoondenaun enewh wanesheshengin ; owh 
dush majeezhewabezid enene emuh mujje-ahsunjeguning 
oodoondenahnahwah enewh mujje-uhyeeeweshun. 

36 Kedenenim suh dash anduhching kuhkebahje- keke- 
doowin ewh azhekekedoowaud egewh enenewug tahah- 
gindahmahwahwug tebahkoonewawenekezheguk. 

31 Memuh enewh kedekedoowenewaun kaöonjemen- 
wanemegoozeyun kuhya enewh kedekedoowenewaun ka- 
öonjenahneboomegooyun. 

38 Medush uhpe keguhnoonegood ahnind enewh Pha- 
riseen kuhya oozhebeëgawenenewun oo-oo keëgood kake- 
nooähmahgayun nenundahwandahmin chewahbunduhma- 
ung kekenoowahjechegun. 

39 Oogeguhnoonaun dush oo-oo keënaud Maje ezhe- 
wabezejig kuhya pazhikwahdezejig bamahdezejig oonun- 
dahwandahnahwah kekenoowahjechegun : kah dush kuh- 
nuhga kekenoowahjechegun tahmeenahsewug ewh atuh 
ookekenoo wahjechegun owh aunwahjegawene Jonas. 

40 Debishkoo muh nesoo kezhik kuhya nesoo tebik 
keähyaud owh Jonas emuh oomesudaung owh mesahmag, 

me nahsaub kuhya ween owh enene oogwissun nesoo 
kezhik kuhya nesoo tebik cheahyaud emuh oodaéwung 
ewh uhkee. 

41 Nineveh duhzhe enenewug oogahweejpuhsegwe- 
mahwaun uhpe tebahkoonewang oonoo noongoom bamah- 
dezenejin ooogahnahneboomahwaun dush; keäunwanind- 
ezoowug muh kahkuhgekemegoowaud enewh Jonasun 
benuh dush ween ahwahshema apetandahgoozid oomah 
ahyah owh dush ween Jonas. 

42 Shahwuhnoong duhzhe oogemahqua oogahweejpuh 
segwemaun oonoo noongoom bamahdezenejin oogahnahne- 
boomaun dush ; ewede muh wuhyaquahkummegaug uhkee 
kepeöðonjebah chepebezindung ewh oonebwahkahwin owh 
Solomon, benuh dush ween ahwahshema apetandahgoozid 
oomah ahyah owh dush ween Solomon. 

43 Uhpe suh owh wahnezid Muhnedoo kahsahguhun- 
gin emuh eneneeng pahbahmoosa emuh anduhzhe nebek- 
ahsenook nundoonaüng ewh aunwabewin kah dush oome- 
kunseen. 

44 Medush uhpe ekedood, nindahwauj nengahezheke- 
wa emuh newegewahming kahpeoonjesahgahumaun, uhpe 
dush tagweshing oomekaun pezheshigwahtanig cheguh- 
duhegahdanig kuhya wahwazhechegahdanig. 

45 Uhnemahjaud dush oodoodahpenaun neezhwahswe 
muhnedoon ahwahshema majeahyahahweshewenejin ween 
dush azheahyaud kuhya peendegawug, dahwug dush 
emuh; ewh dush eshquauj azhewabezid owh enene ah- 
wahshema kuhgwahnesuggandahgooze ewh ween azheäh- 
yahpun wuhyashkud; me suh kaëzheahyahwaud oogoo 
noongoom bamahdezejig. 

46 Magwah kahguhnoonaud enewh ahneshenahban 
benuh oogeen kuhya wekahnesun ahgwahjeeng kenebah- 
wewun nunduhwanemegood ewh cheguhnoonegood. 

41 Pashik dush 00-00 oogeëgoon Benuh keguh kuhya 
kekahnesug ahgwahjeeng nebahwewug kenundahwane- 
megoog weguhnoonikwah. 

48 Oogeguhnoonaun dush enewh kahwahweendahmah- 
goojin, 00-00 keënaud, ahwanan nenguh? kuhya ahwa- 
nanug nekahnesug ? 

49 Kezhebenekatahwaud enewh ookekenooähmahgu- 
nun, 00-00 keekedood Wahbuhmik nenguh kuhya nekah- 
nesug. 

50 Ahwagwan suh kaëzhechegagwan ewh oodenand- 
uhmoowin owh noos eshpeming ayaud mesuh owh nekah- 
nis kuhya nindahwamah kuhya ninguh. 


CHAP. XIII. 


E DUSH goo ewh kezheguk kesahguhung Jesus 
emuh wegewahming, kewuhwanuhbid emuh tete- 
bawh kechegumme. 

2 Kepemahwunjedewun dush keche-nebewah ahnesh- 
enahban emuh ayaud; nindahwauj dush kepooze emuh 
tetebawh. 

3 Nebewah duash gagoo oogeënaun emuh ahwajeguning 
00-00 keëkedood, Benuh kesahgahum pazhik ketega-we- 
nene weähwesuhswawabenung ewh menekaun. 

4 Magwah dush suhswawabenengad ahnind kepunge- 
senene emuh mahyahwekunah kepeëzhahwug dush egewh 
penasewug, kemoozhahgunduhmoowaud dush. 

5 Ahnind dush kepungesenene emuh ahsenekaung, 
gwach ahyasenook ewh uhkee bahbega dush kesahguh- 
kewun kah muh kepuhgukkummegahsenoon. 

6 Uhpe dush kahmookuhung owh Kezis kechahgeta- 
wun kah muh keöojebekahwunsenoon, medush kahezhe- 
neboodag. 

7 Ahnind dush kepungesenene emuh menasuhgah- 
wunzhekaug kepesahguhkewaud edush egewh menasah- 
gahwnnzheeg oogenewoogindahnahwah dush. 

8 Ahnind dush kepungesenene emuh wanesheshing 
ewh uhkee kemenewung dush ahnind ningoodwauk menik 
ahwahshema keduhchin, ahnind. ningoodwahswe-meduh- 
nuh ahnind kuhya nesemedahnuh. 

9 Ahwagwan watahwugahgwan mahnoo tahnoondum. 

10 Kepenaunzekahgood dush ookekenooahmahgunun, 
00-00 keëgood, ahneshwin guhnoonudwah emuh ahwaje- 
guning ? 

11 Oogeguhnoonaun dush oo-oo neénaud, Kenuhwah 
gooshah, kemenegoom chekekanduhmag enewh kechetwah 
kekanjegawenun emuh eshpeming duhzhe oogemahwewe- 
neng, wenuhwah dush kahween meenahsewug. 

12 Ahwagwan muh ayahmoogwan mesuh owh kamee- 
nind nahwuj dush nebewah oogahahyaun, Ahwagwan 
dush ayaunsenegwan tahmuhkummah ewh ayaung. 

13 Mesuh wanjeguhnoonugwah emnh ahwajeguning, 

Ahnoo muh enahbewaud kahween wahbesewug kuhya ah- 
noo noonduhmoowaud kahween noonduhsewug kah kuhya 
nesittootunsewug. 

14 Me dush oogoo azhewabezewaud wanjedebishkoosag 
ewh kahekedoopun owh Isaias aunwahjegawenene 00-00 
keëkedood, emuh noonduhmowening kegahnoondaum, 
kah dush kegahnesittootunseem kuhya emuh enahbing 
kegahenahbem kah dush kegahwahbeseem. 

15 Oogoo ahneshenahbag oodaëwaun kechewenenoo- 
mahgudenewun ahgahwah noonduhmoog emuh ootahwug- 
gahwaung kuhya oogekebahquahahnahwah ooskinzhegoo- 
waun, chewahbesegwah dush emuh ooshkinzhegoowaung, 
kuhya chenoonduhsegwah emuh ootahwuggahwaung, 
kuhya chenesettootunsegwah emuh oodaë waung, chegeaun- 
jeindwahpun, neen dush chegenoojemooligwahpun. 

16 Shahwandahgwudoon suh kenuhwah keshkinzhe- 
goowaun ewh enahbemahguk kuhya ketahwuggahwaun 
ewh noohduhmoomahguk. 

17 Kagate gooshah kedenenim nebewah aunwahjega- 
wenenewug kuhya manoo-ezhewabezejig oogenundahwan- 
dahnahwah chewahbunduhmoowaud enewh wuhyahbun- 
duhmagoon kah dush oogewahbundahsenahwaun; kuhya 
chenoonduhmoowaud enewh nwaunduhmagoon kah dush 
oogenoonduhsenahwaun. 

18 Noonduhmook suh ewh ahwajegang owh Suhswa- 
benega-wenene. ; 

19 Uhpe ahweyah nwaundung ewh oogemahwewene 
ekedoowin nesettootunsig edush; medush peëzhahnid 
enewh mujje-muhnedoon muhkuhmegood dush enewh kah- 
ketegahdanegebun emuh oodaing; Mesuh owh kahah- 
pungesenenig ewh menekaun emuh mahyahwekunah. 

20 Owh dush kahahpungesenenik emuh ahsinekaung 
mesuh owh nwaundung ewh ekedoowin bahbega dush 
moojegandung oodoodahpenaun. 

21 Kah dush goo oojebekahwese, wanebik atuh aun- 
wahje ; uhpe dush puhgummeähyahnig ewh ketemahgeze- 
win kuhya kooduggeëgoowin ewh ekedoowin oonje kazhe- 
tena oosittahwandum. 

22 Ewh dush kahahpungesing emuh magwa menasah- 

, gahwunzhekaug mesuh owh nwaundung ewh ekedoowin 
oonzaumandung ewh uhkee kuhya ewh azhewuhyazhin- 
gashkemahguk ewh wahnuhdezewin oonje bahquanish- 
koojechegahda ewh ekedoowin, kah dush menewese. 

23 Ewh suh dush kahahpungesing emuh oonesheshing 
ewh uhkee mesuh owh nwaundung ewh ekedoowin ne- 
sittootung edush ; mahnewid dush kuhya natahwuggetood 
ahnind ningoodwauk menik ahwahshema keduhchin, ah- 


nind kahya ningoodwahswe-meduhuah ahnind kuhbya ne- ` 


semeduhnuh. 

24 Menuhwah pazhik ahwajegun Dogepupgedena Wah 
waun 00-00 këekedood, Ewh suh kezhegoong duhzhe ooge- 
mahwewin enandahgwud debishkoo pashik enene, kahke- 
tegahdung ewh waneshing menikaun emuh ooketegahning. 

25 Magwah dush nebahwaud egewh enenewng, enewh 
shaunganemegoojin kepeëzhahwun, keketegahduhmenid 
enewh mujje-mezhushkoon emuh magwa buhquazhegun- 
ushk ; medush kemahjahnid. 

26 Uhpe dush suhyahguhkemahguk ewh buhquazhegu- 
nushk, kuhya anemenewewung, kepeënahgwudoon dush 
kuhya enewh mujje-mezhushkoon. 

21 Egewh dush bameetahwahjig enewh wawegewah- 


menejin oogepeënah waun, Oogemah kahnuhween wanesh- 


eshing menekaun kegeketegahdunsenahbun emuh keke- 
tegahning? Ahneshwin dush mujje-mezhushkookaug ? 

28 Oo-oo dush oogeênaun, Shaunganingad suh 00-00 
kedoodum; egewh dush buhmetahgunug 00-00 oogeënah- 
waun, kedenanememin nuh cheahwemahwundoonah- 
maung ? 

29 Oo-oo dush keëkedoo Kah! koonemah magwah 
mahwundoonuhmag enewh mujje-mezhushkoon kedahge- 
bahquahkoobetoonahwah ewh buhquazhegunushk. . 

30 Mahnoo nuhyazh mahmahwe tahmahjegenoon 
nahnauzh egoo chepushquushkezhegang ningahenaug dush 
egewh puhgwushkezhega-wenenewug, mahwundenuh- 
mook netum enewh mujje-mezhuzhkoon ahyookebetooyook 
dush chechahgezezoomag: suhguhkenuhmook dush ween 
ewh buhquazhegunushk emuh nepuhgunduhega-weguhme- 
goong. 
31 Menuhwah dush pazhik ahwajegun oogepuggede- 
nuhmahwaun, 00-00 keëkedood, Enandahgwud suh kezhe- 
goong duhzhe oogemahwewin debishkoo pazhegoomenug 
ewh oozahwuhnushk menekaun, kahoodahpenung owh 
enene keketegahdung dush emuh ooduhkeeming. 

32 Mahyahmahwe-ahgahsemenahguk anduhching enewh 
menekahnun, uhpe dush ween kahnetahwuhgingin mah- 
mahwe mechahkooze anduhswahkoosewaud metikoonsug, 

kechemetikoowun suh, medush emuh wahtekwahnewung 
pedahwaud egewh kezhegoong duhzhe penasewug. 

33 Menunhwah dush ahwajeguning oogeëzheguhnoo- 
naun Enandahgwud suh ewh eshpeming duhzhe oogemah- 
wewin debishkoo ewh oombejeshkewugesechegun kah- 
oodahpenung equa, kekahdood dush emuh nesoo tebahe- 
guning ewh peseboojegun, nahnauzh kuhkenuh keoom- 
bejeshkewuggesing. 

34 Kuhkenuh oonoo oogeëzheguhnoonaun enewh ah- 
neshenahban emuh ahwajeguning kuhya dush ahwajega- 
sig kahween oogeguhnoonahseen. 

35 Chedebishkoosag ewh kahekedoopun owh aunwah- 
jega-wenene, 00-00 keëkedood Ningahpahkahkoonaun nin- 
doon emuh ahwajeguning, ningahkekedoonun enewh uh- 
yeëen kahkahjegahdagin pahahkoo-uhkeewung. 

86 Me dush kepuhgedenaud enewh ahneshehahban 
owh Jesus, kepeendega dush emuh wegewahming ooge- 
penaunzekahgoon dush ookekenooähmahgunun, oo-oo kee- 
good, Weenduhmooweshenaum azhenesettootahgwuk ewh 
ahwajegun kahdebahduhdoomun enewh mujje-mezhush- 
koon emuh ketegahning. 

31 Oogeguhnoonaun dush oo-oo keënaud, Owh suh 
kahketegahdung ewh wanesheshing menekaun, mesuh 
owh Enene oogwissun. . 

38 Ewh dush ketegaun, mesuh maunduh uhkee ; ewh 
dush wanesheshing menekaun mesuh oogoo wanejahnese- 
menjig emuh oogemahwewening, Enewh dush mujje- 
mezhushkoon, mesuh enewh oonejahnesun owh Mujje-ah- 
yahahweesh. 

39 Owh Shaunganengad kahketegahdung enewh me- 
suh owh mujje-muhnedoo ewh dush pahgwahshkezhegang 
mesuh ewh wuhyakwah-uhkewung egewh dush puhgwuh- 
shkezhega-wenenewug mesuh egewh angenug. 

40 Debishkoo dush azhemahwunjechegahdag enewh 
mujje-mezhushkoon chahgezegahdag dush emuh ishkoot- 
ang mesuh kaezhewabuk uhpe eshquah-uhkeewung. 

41 Owh suh Enene oogwissun oogahmahjenahzhah- 
waun enewh oodangenemun cheoonjemahwunjeähnid emuh 
oodoogemahwewening kuhkenuh enewh oodangenemun 
cheoonjemahwunjeähnid emuh oodoogemahwewening kuh- 
kenuh enewh kabesengin kuhya enewh majeezhewabeze- 
nejin. 

42 Cheähpuhgenahnid dush eshkootawene ningezega- 
wening me emuh kaduhzhe-ahyahshequang kuhya mah- 
muhtwayahbettasang. 

43 Me dush uhpe egewh manooëzhewabezejig kezi- 
Soong kaëzhewahsayahzewaud emuh oodoogemahwewe- 
nening oosewaun, ahwagwan watahwugahgahgwan mah- 
noo tahnoondum. 

44 Menuhwah dush enandahgwud eshpeming duhzhe 
oogemahwewin debishkoo shooneaun kahkahjegahdag 
emuh ketegahning. Uhpe dush enene makung ookahdoon 
apeech dush moojegandung oodahwe-ahtahwanun kuhke- 
nuh enewh ooduhyeemun ookeshpinuhtoon dush ewh kete- 
gaun. 

45 Menuhwah dush enandahgwud ewh eshpeming 
duhzhe oogemahwewin debishkoo pazhik ahtahwa-wene- 
ne pabahnunduhwahbundung manwahbuhmenahgwukkin 
pearlun. 

46 Uhpe dush makung pazhik kache-ahpetandahgwuk 
oodahweahtahwanun kuhkenuh ooduhyeemun kishpenuh- 
tood dush ewh. 

41 Menuhwah dush enandahgwud eshpeming duhzhe 
oogemahwewin debishkoo ahquahbenahgun kahpahkoobe- 
wabenegahzoonejin emuh kechegummeeng ahnooj dush 
mahwunjeïndwah. 

48 Ahpe dush kahmooshkenag oogeahgwahbenahwaun 
kewahwanuhbewaud dush oogemahwunjeähwaun dush e- 
newh wanesheshenejin emuh mukkukoong oogewabenah- 
waun dush enewh mahyahnahdezenejin. 

49 Me suh kaezhewahbuk uhpe eshquah-uhkeewung ; 
tahpeézhahwug egewh angenug pühkayeëe cheahsahwaud 
enewh majeëzhewabezenejin emuh ahyahnid enewh ma- 
nooezhewabezenejin. 

50 Oogahahpuggenahwaun dush emuh ishkootawene 
ningezegawining emuh anduhzhe-ahyahshequang kuhya 
ahduhzhe mahmuhtwayahbittasang. 

51 Jesus dush o0-oo oodenaun ; kenesittootahnahwah 
nuh oonoo uhyeén, 00-00 oogeëgoon, Aahe Tabaningayun ! 

52 Oo-oo dush oodenaun Ahnesh kuhkenuh anduhchid 
oozhebeëgawenene kakenooahmahwind ewh anandahg- 
wuk eshpeming duhzhe oogemahwewin ezheähyah debish- 
koo enene wawegewahmid wandenung emuh oodahsunje- 
gooning ooshke uhyeëen kuhya kata uhyeëen. 

53 Kepuhguhmeihyah dush uhpe Jesus kahkezhetood 
oonoo ahwajegunun keühnemahjah. 

54 Uhpe dush tagweshing emuh tebenuhwa oodunduh- 
nuhkewening, oogekekenooahmahwaun oodahnuhmeäwe- 
guhmegooning ; kemahmahkahdanduhmoon duash oo-00 
keëkedoonid, Ahnende wandenung wah-owh oo-oo menik 
nebwahkahwin knhya 00-00 kushkeäwezewin ? 

55 Kah nuh ween oodoogwissemegooseen enewh mook- 
oodahzoo-wenenewun Kahnuh ween kuhya Mary ezhenik- 
ahzoosewun enewh oogeen kuhya enewh wekahnesun 
James kuhya Joses kuhya Simon kuhya Judas ? 

56 Kuhya enewh oodahwamahnun kahnuhween ke- 
weejoodatoomegoosenahnig kuhkenuh ? Ahneende dush 
wah-owh wandenung kuhkenuh onoo ? 

57 Oogeöosettahwanemahwaun dush; Jesus dush oo- 
oo oogeënaun, Kahween pwah-kechetwahwanemahse owh 
aunwahjegawenene, emah atuh tebenuhwa oodindenuh- 
kewening kuhya emuh tebenuhwa oowegewahming. 

58 Kah dush nebewah mahmaundahwejegunun keëzhe- 
chegasenun ewede, oodahgoonwayanduhmoowenene oonje. 


CHAP AIT. 


EDUSH ewh uhpe owh Herod Tetrarch kenoondung 
ewh anah jememind Jesusun. 

2 Oo-oo dush oogeënaun oobuhmeetahgunun, Mesuh 
wah.owh John Baptizewa-wenene keähbejebaud ; Mesuh 
wanje ahnookemahguk keche kushkeäwezewin emuh oo- 
weyouwing. 

3 Owh muh Herod ketuhkoonahgoobun Johnun kemin- 
jemahpenaud dush kuhya keähsaud “emuh kebahguahoode 
weguhmegoong, Herodiasun oonje oowewene wekahnesun 
Philip. 

4 John muh 00-00 oogeënaun, kahween ooneshinsenoon 
cheahyahwud owh equa. 

9 Uhpe dush enandungebun wenesaud, oogekoosaun 
enewh ahneshenahban, aunwahjega-wenene muh oogeuh- 
yenanemahwaun. 

6 Uhpe dush kewekoonding ketebishkoosanig Herod 
oonegewe-kezhegoom, kenemewun owh Herodias oodah- 
nun emuh nahwuhyaheeng ahyahwaud kemenwandum 


dush Herod. 

Y Me dush kemushkahwe-wahweendahmahgad che- 
meenaud wagoodoogwan nanduhwanduhmenegwan. 

8 Owh dush equazanse kezhah kahezhe kegahgaunzoo- 
megood enewh oogeen o0-0o0 keëkedoo, Meezheshin suh 
oomah keche oonahguning ooshtequaun owh John Baptiz- 
ooewa-wenene. 

9 Keminjenahwaze dush owh oogemah ; ewh kemush- 
kahwe-wahweendahmahgad kuhya dush kekekanemegood 
enewh wuhdoopuhmegoojin, keoonjeenahkoonegad ehe- 
meenemind. 

10 Keahnooke dush chekishkeguagomind Johnun emuh 
kebahquahoodeweguhmegoong. 

11 Ewh dush ooshtequaun kepechegahdane emuh keche 
oonahguning kemeenind dush owh equazanse ; oogemah- 
jetahwaun dush enewh oogeen. 

12 Kepeëzhahwun dush ookekenooähmahgunun keöod- 
ähpenuhmoowaud ewh weyow oogeahwe-weenduhmoo- 
wahwaun dush Jesusun. 

13 Uhpe dush kahnoondung owh Jesus, ewede këoon- 
je-mahjah nahbequaun ahyood, keëzhaud emuh buhgwuh- 
duhkumegaug chenezhekawezid. Uhpe dush kahnoonduh- 
moowaud egewh ahneshenahbag emuh uhyoodanahwune- 
nig oogeoonjenoopenuhnahwaun, keuhnebemoosawaud 
emuh uhkeeng. 

14 Keuhnekuhbaud Jesus oogewahbuhmaun nebewah 
ahneshenahban oogeketemahganemaun dush kuhya dush 
oogenoojemootuhmoowaun enewh ahyahkoozenejin. 

15 Uhpe dush kahoonahgooshig oogepenaunzikahgoon 
enewh ookekenooahmahgunun, oo-oo dush keëkedoonid 
Puhgwuhduhkumegah suh oomah, Ahzhe kuhya eshpeke- 
zhegud puggedin egewh ahneshenahbag cheëzhahwaud 
emuh oodanaunsing chekeshpenuhtahmahdezoowaud ewh 
mejim. 

16 Jesus dush o0-oo oogeënaun, kahween tahmahjah- 
sewug, kenuhwah ahshumik. 

17 Oo-oo dush oogeëgoon kahween gagoo oomah nin- 
dahyaunsemin, me atuh naunwahtik buhquazhegunun 
kuhya neezh gegooyug. 

18 Oo-oo keëkedoo : petuhmahweshig suh. 

19 Uhpe dush kahekedood, enewh ahneshenahban che- 
nuhmuhduhbenid emuh mezhushkookaung keöodahpenaud 
dush enewh naunwahtik buhguazhegunun kuhya neezh 

gegooyun eshpeming dush keënahbe, keshahwanemaud 
kuhya kebuhquabenaud oogeënenuhmahwaun kekenooah- 
mahgunun enewh buhquazhegunun kuhya egewh kekenoo- 
ahmahgunug oogeënenuhmahwahwaun enewh ahneshen- 
ahban. 

20 Kuhkenuh dush kewesenewug ketabesenewaud ; 
oogeöodahpenahnahwaun dush enewh pewunjegunnn, kah- 
eshkoosagin, metahsweahshe neezhoo kookoobenahgunun 
mooshkin. 

21 Egewh dush enenewug kahwesenejig kenahnun- 
metauswaukoosedooganug kahween keüggemahsewug e- 
gewh equawug kuhya egewh ahbenoojeyug. 

22 Bahbega dush Jesus oogeguhgaunzoomaun enewh 
ookekenooähmahgunun, ketwa chepoosenid emuh nahbe- 
quahning, kuhya cheuhnenegahnenid ewede ahgahming 
nahnauzh ween mahjenahzhahwaud enewh aneshenahban. 

23 Uhpe dush kahmahjenahzhahwaud enewh ahneshe- 
nahban keähmujjewa emuh wahjewing nezheka cheähnuh- 
meäud. Uhpe dush kahuhneöonahgooshenig kenezheka- 
weze emuh. 

24 Ewh dush nahbequaun ahzhe emuh nahwuhgaum 
ahgwindagoobun bahbahmewabuhung oonjeshkuhwahne- 
mudenegoobun muh. 

25 Nahnoo tebahegunadenig dush magwah tebekudenig 
Jesus oogenaunzekahwaun, bemoosad emuh oogetebeeg. 

26 Egewh dush kekenooahmahgunug uhpe wuhyah- 
buhmahwaud bemoosanid emuh oogedebeeg, kesagezewug 
00-00 keëkedoowaud, Cheby suh goo; keähyahshequawug, 
dush apeech sagezewaud. 

217 Bahbega dush Jesus oogeguhnoonaun, Soongedaä- 
yook, neen suh ween, kagoo sagezekagoon. 

28 Peter dush oogeguhnoonaun, oo-oo dush oogeënaun, 
Tabaningayun keshpin keen ahyahwewunan ezheshin che- 
naunzekoonaun emuh nebeeng. 

29 Oo-oo dush oogeëgoon Pemahjaun : Peter dush kah- 
penesaunduhwad emuh nahbequauning kebemoosa emuh 
nebeeng chepenaunzekahwaud enewh Jesusun. 

30 Uhpe dush wuhyahbundung kechenootenenig kesa- 
geze anemahjekoonzahbed keähyahshequa, oo-oo dush ke- 
ëkedood, Tabeningayun bemahjeëshin. 

31 Kazhetena dush Jesus kezhebenekane kenuhwuhde- 

naud, 00-00 dush keënaud O! Ahgahwah duhyabwayand- 
uhmun, ahneshwin ahnuhwanemoyun ? 

32 Uhpe dush kahpoozewaud emuh nahbequauning 
kepoonahnemud. 

33 Egewh dush peendonug kahahyahjig oogeshahgush, 
ketahwahwaun, 00-00 keékedoowaud, Kagate suh goo 
kedow oogwissun owh Kesha-Muhnedoo. 

34 Uhpe dush kahahzhahwahoowaud keëzhahwug e- 
muh Genesereth duhzhe uhkeeng. 

35 Uhpe dush egewh enenewug emuh anduhnuhkejig 
kakanemahwaud oogeëzhenahzhahwahwaun emuh kuhke- 
nuh kewetuhkummig enewh kapetahwahnejin Jesusun 
kuhkenuh enewh ahyahkoozenejin. 

36 Oogenundoodahmahwahwaun dush kuhnuhga che- 
taungenuhmoowaud emuh tuhtebegwahdanig ewh oodah- 
gwewin; Kuhkenuh dush menik kahtaungenahmoowaud 
kenoojemooähwug. 


OHAF: XY, 


EDUSH egewh oozhebeëga wenenewug kuhya Pha- 
riseeg kepenaunzekahwahwaud enewh Jesusun, oo- 
oo keëkedoowaud. 

2 Ahneshwin egewh kekenooahmahgunug bahnahjetoo- 
waud enewh oodezhetwahwenewah egewh katezejig kah 
muh kesebegenenjesewug uhpe wahsenewahjin. 

3 Oogegahnoonaun dush oo-oo keënaud, Ahneshwin 
kenuhwah bahnahjetooyag ewh ookuhgequawin owh Kesha 
Muhnedoo kedezhetwahwenewah oonje. 

4 Oo-oo muh keënahkoonega owh Kesha-Muhnedoo 
Kechetwahwanim koos kuhya keguh; kuhya, Owh kamuj- 
je-guhnoonahgwan enewh oosun gamuh enewh oogeen 
mahnoo tahneboo ewh neboowin. 

5 Kenuhwah dush kedekedoom Ahwagwan kaënah- 
gwan oosun gamuh oogeen Kahmeenegoongebun suh ewh 
kagemeenenaumbaunan kechetwahwanemahsig dush e- 
newh oosun gamuh enewh oogeen, kah ningood tahoosit- 
tahwanemahse. 

6 Mesuh azhebahnahjetooyag ootebahkoonegawin owh 
Kesha-Muhnedoo kedezhetwahwenewah oonje. 

7 Anuhmeäkahzooyag quuhyuk keäunwahjega owh 
Ezaias kenuhwah kahduzhemenag 00-00 heëkedood. 

8 Nepenaunzekahgoog oogoo ahneshenahbag emuh oo- 

doonewaung kuhya newaungoomegoog emuh oogedoon, 
Enewh dush ween oodaewaun ningooje ahyahnewun. 

9 Kahween dush ningood enahbnhtussenene cheooje- 
cheengwuhnetahwewaud, kekenooahmahgawaud enewh 
ookuhgequawenewaun egewh enenewug. 

10 Medush kenundoomaud enewh ahneshenahban, oo- 
oo dush oogeënaun, Bezinduhmook kuhya nesittootah- 
mook. 

11 Kahween ewh paundegamahguk emuh oodooning 
owh enene ooweeneëgooseen ewh suh atuh oodooning 
pahoonzikahnig ooweeneëgoon. 

12 Me dush kepenaunzekahgood enewh ookekenooah- 
mahgunun oo0-oo dush keëgood, kekekandaun nuh ewh 
keoosettuhwanduhmoowaud egewh Phariseeg, uhpe kah- 
noonduhmoowaud ewh kedekedoowin ? 

13 Oogeguhnoonaun dush 00-00 keëkedood, Kuhkenuh 
suh enewh suhyahgukkeegin, owh Noos eshpeming ayaud 
kahketegahdunsegin tahbahgwahkoobejegahdanoon. 

14 Pooneik suh, kuhkepeengawug suh oosahgahbege- 
nahwaun dush enewh kakepeengwanejin. Keshpin owh 
kakepeengwad sahgahbegenaud enewh kakepeengwanejin 
nuhyazh tahpungeshenoog emuh wahnikauning. 

15 Peter dush oogeguhnoonaun oo-oo keénaud, Ween- 
duhmooweshenaum maunduh ahwajegan. 

16 Jesus dush 00-00 oogeënaun, Kahyahbe nuh kuhya 
kenuhwah kepwahnesittootaum. 

17 Kah nuh muhshe kenesettootunsenahwah kuhkenuh, 
menik paundegamahguk emuh oodooning oomesudaung 
ezhahmahgud, uhnegejesag dush. 

18 Oonoo suh atuh oodoonemaung wanjesahguhum- 
moomahgukin oodaemaung pahoonzikahnegin, me dush 
enewh wahneëgoojin owh enene. 

19 Me muh oodaëmaung pahoonzekaug enewh mujje- 
enanduhmoowenun, neseddewenun, puhgundezewenun, 
peshegwahdezewenun, kemoodewenun, kuhkenahweshke- 
debahjemoowenun kuhya mujje-kezhwawenun. 

20 Mesuh oonoo wahneëgoojin owh enene ; ewh dush 
wesening chepwah kesebegeninjeeng kahween ooweeneë- 
gooseen enene. 

21 Ewede dush kahoonjemahjaud owh Jesus keëzhaud 
ewede anuhkakumig Tyre, kuhya Sidon. 

22 Benuh dush Canaan duhzhe equan ewede enuh- 

kayah kepeöðonjebahnid oogepepepahgemegoon o0-oo keë- 
good, Shahwanemeshin Tabanengayun wagwessemik owh 
David nindahnis ookeche-kooduggeëgoon enewh mujje- 
muhnedoon. 

23 Ween dush kahween ningood oogeënahseen, ooge- 
pepahgoosanemegoon ookekenooahmahgunun oo-oo eke- 
doonid, Mahjenahzhow, kemookahwahnegoonaun gooshah. 

24 Oogeguhnoonaun dush 00-00 oogeënaun Kahween 
bakahnezejig nindoonje-ahnoonegoose me atuh egewh wa- 
neshengig mahneshtahneshug Israëling debandahgoozejig 
wanje ahnoonegooyaun. 

25 Oogepeshahgushketahwaun oo-oo dush keënaud, Ta- 
banengayun wedookahweshin. 

26 Oogeguhnoonaun, 00-00 dush oogeënaun, Kahween 
tahoonesheshinsenoon chemuhkummindwah egewh wane- 
jahneseminjig oobuhquazhegunemewah egewh dush uhne- 
mooshug cheahpuhgenuhmahwindwah. 

27 Oo-oo keëkedoo, Kedabwa Tabaningayun anewak 
egeneen goo koo uhnemooshug oomeejenahwah enewh 
eshquunjegunun wanje-pungesingin emuh ooduhdoopoo-_ 
wenening enewh Tabanemegoowahjin. 

28 Jesus dush oogeguhnoonaun oo0-00 keëkedood, Equa 
keche-enandahgwud suh kedabwayanduhmoowin azhe- 
nundahwanduhmun me ewh kadoodahgooyun. Me dush 
goo uhpe kenoojemooëmind enewh oodahnun. 

29 Jesus dush emuh keöonjemahjah, keëzhah dush 
emuh cheguhyeëe Galilee kechegummeeng kuhya keah- 
mujjewad emuh wahjewing, kewuhwanuhbe dush emuh. 

30 Oogepenaunzikahgoon dush nebewah ahneshenah- 
ban peähyahwahnid mamaunjekoozenejin kakepeengwane- 
jin kuhya natahkekedoosenegoon, mamahkezenejin kuhya 
nebewah bakahnezenejin keähpuggenahwaud dush emuh 
oosittaung Jesus oogenoojemooäun dush. 

31 Kemahmahkahdanduhmoog dush egewh ahneshen- 
ahbag uhpe kahwahbuhmahwaud enewh natuh-kekedoose- 
negoon kekedoonid enewh mamahkezenejin kuhyundah- 
wezenid enewh mamaunjekoozenejin pahbahmoosanid 
kuhya kakepeengwanejin wahbenid. Me dush kewahwe- 
zhanemahwaud enewh ookesha-Muhnedoomun owh Isräel. 

32 Uhpe dush owh Jesus kahnundoomaud enewh oo- 
kekenooahmahgunun, oo0o-oo keëkedoo, Neketemahgane- 
maug egewh ahneshenahbag, ahzhe muh nesoogoon newe- 

jewegoog oomah, Kah dush gagoo oodahyaunsenahwah 
kameejewaud ; kahween neminwanduhseen chemahjenah- 
zhahwugwah magwah puhkudawaud koonemah suh tah- 
gepwahnuhwetoog ningooje emuh mikunaung. 

33 Ookekenooähmahgunun 00-00 oogeëgoon, Ahneende 
dush menik kaöondenuhmaungoobun ewh buhquazhegun 
oomah puhgwuduhkumegaug chegetabesenewahpun oogoo 
kache-mahmahwenoojig ? 

34 Jesus dush 00-00 oogeënaun, Ahneen menik ahyah- 
wagwah buhquazhegunun ? oo-oo dush oogeëgoon Neezh- 
wahswe kuhya punge gegoozansug. 

35 Oogeënaun dush enewh ahneshenahban chenuh- 
muhduhbenid emuh metahkumig. 

-= 36 Oogeöodahpenaun dush enewh neezhwahswe buh- 
quazhegunun kuhya dush enewh gegoosansun uhpe dush 
kahmahmooyahwad oogepuhquabenaun, oogemeenaun 
dush enewh ookekenooähmahgunun kuhya dush kekenoo- 
ahmahgunug oogemeenahwaun enewh ahneshenahban. 

37 Kuhkenuh dush kewesenewug kuhya ketabesene- 
wug, oogemahmoonahwaun dush enewh pewunjegunun 
kaheshkoosagin neezhwahswe ookookoobenahgunun moosh- 
kin. 

38 Egewh dush enenewug kahwesenejig kenewin-me- 
tauswaukoosewug, kahween keuhgemahsewug equawug 
kuhya ahbenoojeyug. 

39 Uhpe dush kahpuggedenaud enewh ahneshenahban 
kepooze emuh nahbequauning keëzhah dush emuh Mag- 
dala enuhkagaum, 


CHAP, XYI, 


d GEWH Phariseeg kuhya egewh Sadduceeg kepeë- 

zhahwug kuhgwajeähwaud kenundoodahmahwah- 

waud chewahbunduhmoowaud eshpeming duhzhe keke- 
noowahjechegun. 

2 Oogeguhnoonaun dush oo-oo keënaud, Uhpe goo 
aneöonahgooshegin kedekedoom tahmenoo-kezhegud mes- 
quaunda muh. 

3 Kakezhabahwahgukin dush goo Tahneshkahje-kezhe- 


"|| gud suh noongoom mesquaunda muh kuhya nungwahnuh- 








quud : Anuhmeäkahzooyag ahnoo kekekandahnahwah che- 
nesittootuhmag ewh azhenahgwuk kezhik kah dush kene- 

settootunsenahwah ewh noongoom azhekekenoowahjeche- 
gunewung. 

4 Majeëzhewabezejig kuhya natuh-puggundezejig ba- 
mahdezejig ooħñundahwandahnahwah ewh kekenoowah- 
jechegun kah suh tahmeenahsewug kekenahwahjechegun 
me atuh ookekenahwahjechegunun owh aunwahjegawe- 
nene Jonas, oogenuhguhnaun dush keŭühnemahjaud. 

5 Uhpe dush tagweshenenid ookekenoo-ahmahgunun 
ewede ahgahming kewuhnekagwahbun buhquazhegun. 

6 Jesus dush 00-00 oogeënaun, Benuh mewetooyook 
oodoombesechegunewah egewh Phariseeg kuhya egewh 
Saduceeg. 

7 Wenuhwah dush keguhnoonendewug oo-00 keëked- 
oowaud, me suh ewh kepetoosewung buhquazhegun. 

8 Jesus dush kekanemaud oo-oo oogeënaun, ahneshwin 
guhnoonendeyag keenuhwah ahgahwah duhyabwayanduh- 
mag, 00-00 akedooyag mesuh ewh kepeetoosewung buh- 
quazhegun ? 


9 Kah nuh muhshe kenesettootunseem ? kah nuh dush 


kemequaunduhsenahwah enewh nahnun buhquazhegunun 
keoonjetabesenewaud egewh nahnun duching metauswauk, 
kuhya, Ahneen menik duhsoo kookoobenahgunun kahmah- 
mooyag ? 

10 Kuhya enewh neezhwahswe buhquazhegunun kah- 
oonjetabesenewaud egewh newin metauswauk kuhya ah- 
neen menik kookoobenahgunun kahmahmooyag. 

11 Ahneshwin nesettootunsewag kah suh ween buh- 
quazhegun nengeduhzhinduhseen ewh këenenuhgoog che- 
mewetooyag oodoombesechegunewah egewh Phariseeg 
kuhya egewh Sadduceeg. 

= 12 Me dush kenesettootummoowaud, kahween chemee- 
wetoong ewh buhquazhegune-oombesechegun keoönjeke- 
kedoose, me atuh ookekenooahmahgawenewah egewh Pha- 
riseeg kuhya egewh Sadduceeg. 


13 Uhpe Jesus tagweshing emuh anuhkakummig Ce- 
serea Phillippi oogeguhgwajemaun enewh ookekenooah- . 


mahgunun oo-oo keëkedood, Ahwanan azhewaud egewh 
enenewug ewh neen enene oogwissun ahweyaun ? 

14 Oo-oo dush keëkedoowug, Ahnind suh ekedoowug 
me owh John Baptizooëwawenene, ahnind kuhya Elias 
kuhya ahnïnd Jeremias gamuh kuhya owh pazhik egewh 
aunwahjega-wenenewug. 

15 Oo-o00 dush oodenaun, Ahwanan kuhya kenuhwah 
azheyag ewh ahweyaun ? 

16 Simon Peter dush oogeguhnoonaun oo-oo keënaud, 
Kedow suh owh Christ oogwissun owh Bamahdezid 
Kesha-Muhnedoo. 

17 Jesus dush oogeguhnoonaun oo-oo keëkedood, Ke- 
shahwandahgooz Simon Barjona, kah mahween weyaus 
kuhya mesque kegewahbundahegooseen 00-00, owh suh 
ween Noos eshpeming ayaud. 

18 Oo-oo suh dush kedenin, Keensuh kedow Peter me- 
dush oogejuhyeëe maunduh ahzhebik kaöðozhetooyaun ewh 
nindauhnuhmeähwin ; kuhya dush enewh mujje-ishkoota- 
wene eshquaundamun kahween oogahshahgoojetoosenah- 
wah. 

19 Kegahmeenin dush enewh eshpeming duhshe ooge- 
mahwewene-ahbahpekahegunun : Wagoodoogwan kamin- 
jemahpetoowunan oomah uhkeeng tahminjemahpeta ewede 
eshpeming, Wagoodoogwan dush kaähbahahmoowunan 
oomah uhkeeng tahahbahegahda ewede eshpeming. 

20 Medush keäungwahmemaud enewh ookekenooäh- 
mahgunun cheweendahmahwahsenid ahweyah ewh ahwid 
Jesus owh Christ. 

21 Me dush ewh uhpe Jesus kemahje-wahbundahaud 
enewh ookekenooahmahgunun ewh cheweëzhaud ewede 
Jerusaleming kuhya nebewah chekooduggeëgood enewh 
katezenejin kuhya kechesahsahgawejega-wenenewun kuh- 
ya oozhebeëga-wenenewun kuhya chenesind kuhya dush 
nesoogoonuhguk cheähbejebaud. 

22 Peter dush kahpuhkawenaud kemahjeoonjeaud oo- 
oo keëkedood, Shahwanindezoon Tabanengayun kahween 
00-00 kegahdoodahgoose. 

23 Kequakekahbahwe owh Jesus, oogeënaun dash e- 
newh Peterun, Ahwus nepekwunaung ezhaun Satan ke- 
nishkeh gooshah, kahween kepahbahmanduhsenun ooduh- 
yeemun owh Kesha-Muhnedoo enewh atuh ooduhyeeme- 
waun egewh enenewug. 

24 Medush uhpe owh Jesus oo-oo keënaud enewh oo- 
kekenooähmahgunun, Keshpin suh ahweyah wepenoope- 
nuhzhegwan tahahgoonwatahdezoo suh, kuhya dush oogah- 
oodahpenaun oodahzhedayahtegoom ningahnoopenuhnik 
dush. 

25 Ahwagwan kawebemahjetoogwan ewh oobemah- 

dezewin, me suh owh kawuhnetood, ahwagwan kawuhne- 
toogwan ewh oobemahdezewin neen oonje wuhnetood, oo- 
gahmekaun. 

26 Wagoonash owh enene kaöondezepun keshpin ahnoo 
debandung anegookwaug oo-o0o uhkee wuhneäud dush te- 
benuhwa oojechaugwun? wagoonash kuhya owh enene 
kamegewapun tebahahmahgawin oojechaugwun oonje. 

27 Tahpeëzhah suh owh enene oogwissun emuh oope- 
zhegandahgoozewenening oosun chepeweejewegood dush 
oodangenemun medush uhpe kameenaud kuhkenuh enewh 
bamahdezenejin debishkoo anandahgwudenig oodahnoo- 
kewenewaun. 

28 Kagate suh kedenenim ahnind suh ahyahwug oo- 
mah nahbahwejig kataungoonduhsegoog ewh neboowin 
nahnauzh chewahbuhmahwaud enewh enene oogwissun 
peëzhahnid emuh oodoogemahwandahgoozewening. 


GILAP AVI 


HPE dash kahningoodwahsoo-kezheguk Jesus ooge- 

weejewegoon enewh Peterun kuhya enewh Jamesun 

kuhya enewh Johnun wekahnesun kuhya dush oogeezhe- 
wenaun emuh keche wahjewing chenezhekawezewaud. 

2 Me dush emuh enahsuhmenid kequakezhenahgoozeäh 
kezisoong dush keëzhewahsayeengwa ewh dush oodah- 
gwewin wahsayaung keëzhewahbishkahne. 

3 Benuh dush oogewahbuhmahwaun enewh Mosesun 
kuhya enewh Eliasun cheguhnoonegood. 

4 Peter dush oogeguhnoonaun oo-oo kéenaud enewh 
Jesusun, Tabanengayun keche-oonesheshin oomuh duh- 
nezeyung keshpin enanduhmun ningahoozhetoomin oomah 
neswe wegewahmun, keen pazhik Moses kuhya pazhik 
kuhya owh Elias pazhik. 

9 Magwah dush kayahbe kekedood, benuh wahsayah- 
nuhquud oogeahgahwahtashkahgoonahwah, Benuh dush 
emuh ahnuhquahdoong keoonjebahmahgud ewh ahnemetah- 
goozewin oo0-oo keëkedoomahguk, Mesuh wahowh ning- 
wis kache sahgeüg mesuh manwanemug bezindahwik suh. 

6 Uhpe dush egewh kekenooähmahgunug kahnoonduh 
moowaud kekahwesawug kekechezagezewug dush. 

7 Jesus dush oogepetaungenaun oo-oo keëkedood, oo- 
nishkahyook kuhya kagoo sagezekkagoon. 

8 Kahoombeshkinzkegwanewaud dush, kahween ah- 
weyah oogewahbuhmahsewaun, me atuh Jesusun. 

9 Magwah dush uhnekewawaud Jesus oogeäungwah- 
memaun 00-00 akedood, kagoo ahweyah weenduhmah- 
wahkagoon kahwahbunduhmag nahnauzh egoo keähbeje- 
baud owh enene oogwissun. 

10 Ookekenooähmahgunun dush oogeguhgwajemegoon 
00-00 keëkedoonid ahneshwin dush ekedoowaud egewh 
oozhebeegawenenewug, Elias netum tahpetuhgweshin. 

11 Jesus dush oogeguhnoonaun oo-oo keënaud, Kagate 
suh netum petuhgweshin owh Elias, kuhkenuh ahnooj 
gagoo chequuhyukesetood. 

12 Kedenenim suh ahzhe kepetuhgweshin owh Elias, 
kah dush oogenesittahwenahwahsewaun uhyenanduhmoo- 
waud dush goo oogedoodahwahwaun : Mesuh kuhya nah- 
saub owh enene oogewissun kaëzhekooduggeëgood. 

13 Me dush kenesittootuhmoowaud egewh kekenooäh- 
mahgunug ewh duhzhemaud enewh John Baptizooewa- 
we-nenewun. 

14 Uhpe dush kahtuhgweshenoowaud emuh ahyahnid 
enewh ahneshenahban oogepenaunzekahgoon enewh ene- 
newun keöojecheengwunetahgood. 

15 Oo-oo ekedoonid, Tabaningayun ketemahganim owh 
ningwis kewuhnahdeze suh kuhya keche kooduggandum 
nuhningim dush emuh ishkootang ahpungeshin kubya nuh- 
ningim emuh nebeeng. 

16 Ningepetuhmahwaug dush egewh kekekenooäh- 
mahgunug kah dush oogekushkeähsewaun, wenoojemoo- 
ahwaud. 

17 Jesus dush oogeguhnoonaun oo0-00 keékedood, Oh 
kenuhwah duhyabwayanduhsewag kuhya natah kuhgaun- 
zetuhmag bamahdezeyag ahneen menik kawejewenuhgoog 
ahneen menik kamenwahdanemenenuhgoog, petuhmahwe- 
sheg suh owh. 

18 Jesus dush oogenuhnebekemaun enewh mujje-muh- 
nedoon medush goo kahezhesahguhumenid kuhya dush 
owh quewezans me ewh uhpe kenoojemood. 

19 Egewh dush kekenooähmahgunug oogepenaunzek- 
ahwah waun enewh Jesusun kenezhekawezenid, 00-00 dush 
keënahwaud, Ahneshwin nenuhwind kekushkeahsewun- 
gid chesahgejewabenungid i ? 

20 Jesus dush 00-00 oogeënaun me suh ewh dabway- 

anduhsewag kagate nuh kedenenim keshpin ahyahmag 
dabwayanduhmoowin debishkoo anegookoomenahguk ewh 
wazahwahnahguk menik ahnewung kekahedahnahwah oo- 
oo wahjewh oomah oonjemahjaun kuhya ewede ezhaun, 
tahezhahmahgud dush, kah dush gagoo kedahpwahnuh- 
wetoosenahwah. 

21 Oo-oo suh doowah kahween puhkaun tahoonjemah- 
jahse me atuh ahnuhmeäung kuhya puhkuddaëdezoong. 

22 Magwah dush duhnezewaud emuh Galileenaung, 
Jesus 00-00 oogeënaun, Owh suh Enene oogwissun tah- 
puggedenah emuh ooneenjening enewh enenewun. 

23 Oogahnesahwaun dush kuhya nesoogoonahguk tah- 
ahbejebah, kekechekushkanduhmoog dush. 

24 Uhpe dush kahtuhgwishenoowaud emuh Caper- 
nauming egewh dush kahoodahpenungig ewh oogemah- 
shooneyah oogepenaunzekahwahwaun enewh Peterun oo- 
oo keënahwaud kah nuh ween owh kakenooahmoonag 
tebahahmahgase ewh oogemah-shooneyah. 

25 Oo-oo dush ekedoo, Aahe! Uhpe dush kahpeende- 
gad emuh wegewahming netum oogeguhnoonegoon enewh 
Jesusun o0-oo keékedoonid, ahneen ananduhmun Simon ? 
ahwananun egewh uhkeeng duhzhe oogemaug tebahah- 
mahgoowaud ewh oogemah-shooneyah ? enewh nuh tebe- 
nuhwa oonejahnesewaun gamuh mayuggezenejin ? 

26 Peter dush 00-00 oodenaun, enewh suh mayuggeze- 
nejin. Jesus dush 00-00 oogeënaun kahween nundahwan- 
dahgoozesewug egewh wanejahnesemindjig chetebahah- 
mahgang. 

21 Nindahwauj dush goo chenishkeähsewungwah, 
ezhaun emah kechegumming bahkoobewabenun ewh me- 
gishkun oodahpin dush owh gegoo natume-mookasad, 
Uhpe dush kepahkedoonabenud kegahmekahwah owh 
shooneäuns Oodahpin dush, neezh egewh; mesuh keen 
kuhya neen tebahuhmahgayung. 


CHAP. XVIII. 


EDUSH goo ewh uhpe kepenaunzekahwahwaud 
egewh kekenooahmehgunug enewh Jesusun 00-00 
ekedoowaud, Ahwanan owh kache ahpetandahgoozid emuh 
eshpeming duhzhe oögemahwewening. 
2 Jesus dush oogenundoomaun enewh agahsheënejin 
ahbenoojeün keähsaud emuh ahyahnid. 

3 Oo-oo dush keëkedoo, Kagate kedenenim keshpin 
aunjeëgoosewag kuhya ahbenoojeëeng ezhewabezesewag 
kahween kegahpeendegaseem emuh eshpeming duhzhe 
oogemahwewening. 

4 Ahwagwan kaëzhedahbussanemoogwan azhedahbus- 
sanemood wah-owh ahbenooje, mesuh owh kacheahpetan- 
dahgoozid emuh eshpeming duhzhe oogemahwewening. 

5 Ahwagwan dush wadahpenahgwan pazhik oonoo 
denoowun ahbenoojeün emuh nindezhenikahzoowening 
nindoodahpenik suh. 

6 Ahwagwan dush kamujjedoodahwahgwan pazhik 
oonoo agahsheënejin duhyabwayanemenejin, ahwahshema 
tahgeoonesheshene pootahgune-ahseneen cheahgoonemin- 
debun dush emuh akoo-demeeg ewh kechegummee. 

7 Kahgwahnesuhguhkumig suh ewh uhkee oonje muj- 
jedoodahgawenun pooch mahween tahtuhgweshenoomah- 
gudoon mujjedoodahgawenun, kahgwahnesuggeze suh owh 
enene kaoonjeemahgudenegwan ewh mujjedoodahgawin. 

8 Benuh sah keshpin ewh keneenj gamuh ewh kesit 
mujjedoodahgooyun kishkezhun suh enewh ningooje 
dush ahpuggedun ahwahshema suh tahoonesheshin che- 
pazhegwungebun ewh kesit gamuh chepazhekwungebun 
ewh kekaud, emuh bemahdezewening chepeendegayunbun 
dush ween mesuhwah neezhenoomahguk enewh keninjeen 
gamuh neezhenoomahguk kekaudun cheahpuggenegooyun- 
bun emuh mujje-ishkootang. 

9 Keshpin suh mujjedoodahgooyun ewh keshkinzhik 
kejepetoon suh ningooje dush ahpuggedun ahwahshema 
tahoonesheshin chepazhekwungebun ewh keshkinzhik e- 
muh dush bemahdezewening chepeendegayunbun mesuh- 
wah neezhenoomahguk enewh keshkinzhegoon emuh dush 
mujje-ishkootang ahpuggenegooyunbun. 

10 Aungwahmezeyook suh cheneshebahpenoodahwah- 
sewag pazhik oogoo agahsheéjig oo-oo muh kedenenim e- 
wede eshpeming oodangenemewaun oowahbundahnahwah 
“ oodangwy owh Noos eshpeming ayaud. 

11 Ewh muh kepeoonjeëzhah owh Enene oogwissun 
chebemahjetood ewh kahneshwuhnahdukebun. 

12 Ahneen ananduhmag keshpin ahweyah enene teba- 
nemaud ningoodwauk enewh mahneshtahneshun, pashik 
dush wuhneshenenid, kahnnhween oonuhguhnahseen e- 
newh shaunguhswe-meduhnuh ahshe shaunguhswe cheah- 

we-oondoonawahpun dush emuh wahjewing enewh kah- 
wuhneshenejin. 

13 Keshpin dush mekahwaud, kagate kedenenim ah- 
wahshema suh moojegeze oonje enewh pazhik enewh dush 
ween shaunguhswemeduhnuh ahshe shaunguhswe kah- 
wuhneshinsenegoon. 

14 Mesuh ewh nahsaub, kahween enanduhse owh koo- 
sewah eshpeming ayaud pazhik oonco agahsheenejin che- 
bahnahdezenid. 

15 Keshpin dush kekahnis mujjedoodook ezhaun ah- 
weweenduhmow oomujjedoodahgawin, kenuhwah atuh 
nezheyag keshpin bezindook mesuh nhekushkeüd owh 
kekahnis. 

16 Keshpin dush webezindoosenook kegahweejewah 
pazhik gamuh neezh, emuh oodoonewaung neezh gamuh 
neswe dabahjemoojig kuhkenuh enewh ekedoowenun che- 
oonjeminjemoosechegahdag. 

17 Keshpin dush webezindahwahsig, weenduhmow 
egewh anuhmeahjig, keshpin webezindahwahsig enewh 
anuhmeahnejin, Gentileweneneeng kuhya mahwunjechega- 
weneneeng kegahuhyenanemahwah. 

18 Kagate kededenim, Wagoodoogwan kaminjemah- 
pedoowaggwan edush oomuh uhkeeng tahminjemahpeje- 
gahda ewede eshpeming; Wagoodoogwan edush kaahbah- 
ahmoowagwan oomuh uhkeeng tahahbahegahda ewede 
eshpeming. 

19 Menuhwah kedenenim keshpin neezheyag, nuh- 
yanzh dush goo mahmahwe enanduhmag oomuh uhkeeng 
wagoodoogwan kanundooduhmoowagwan, mesuh kadood- 
oonag ewh noos eshpeming. 

20 Tebe muh anduhzhe mahoonjeëdewahgwan neezh 
gamuh neswe emuh nindezhenikahzoowening, mesuh goo 
emuh nahwuhyuheëe ahyahyaun. 

21 Medush kepenaunzikahwaud owh Peter oo-oo ke- 
ënaud, Tabaningayun ahneen duhcheeng majedoodahwejin 
nikahnis kaähbwayanemugebun ? nahnauzh nuh goo neezh- 
wahching ? 

22 Jesus dush 00-00 oodenaun, kahween kedenesenoon 
nahnauzh neezhwahcheeng, nahnauzh suh goo neshwahswe 
meduhnuh duhcheeng. 

23 Mesuh dush wanje-enandahgwuk ewh eshpeming 
duhzhe oogemahwewin debishkoo pazhik keche oogemah 

nanduhwanemaud enewh oobuhmeetahgunun chetebahah- 
mahgood. 

24 Uhpe dush mahyahje ahgindahsood kepetuhmah. 
wah pazhik metahching metauswauk talent mazenuh- 
ahmahgoojin. ; 

25 Kuhnuhga gagoo ahyaunsig ewh chekezhekahwah- 
pun, keëkedoowun suh oodoogemahmun cheähtahwamind 
ewh weyow kuhya wewun kuhya oonejahnesun kuhya 
kuhkenuh ooduhyeemun chekezhekahzoopun. 

26 Owh dush buhmeetahgun keähpuggezood kuhya 
keshahgushketahwaud, oo-oo keëkedood, Nindoogemaum 
mahnoo peäwuhgameshin kuhkenah dush kegahkezhekoon, 

27 Medush owh buhmeetahgun keketemahganemegood 
enewh oodoogemahmun kepuggedenegood dush kuhya ke- 
wabenemahgood oomuhze nuhegawin. 

28 Kesahgahum dush owh buhmeetahgun, kemikah- 
waud pazhik weejbuhmeetahgun, ningoodwauk duhsoo 
shoomahnikayun mazinuhahmahgoojin : oogetuhkoonaun 
dush enewh kuhya kesuggegoondahgunanaud, 00-00 dush 
keëťkedood, Tebahahmahweshin suh ewh mazinuhahmah- 
weyun. 

29 Weejbuhmeetahgun keahpuggezoowun emuh oo- 
sittaung, oogepahgoosanemegoon dush, 00-00 keëkedoonid, 
Peäwuhganemeshin, kuhkenuh dush kegahkezhekoon. 

30 Kahween dush oogedabwatahwahseen, oogeähwe- 
peendegawabenaun emuh kebahquahoode-weguhmegoong, 
nahnauzh suh chekezhekung ewh muzzenuhahmahgawin. 

31 Uhpe dush weejbuhmeetahgunun kahwahbunduh- 
menid ewh kahezhechegad, kekechekushkanduhmoon, ke- 
ëzhahwaud dush oodoogemahmewaun, keweenduhmah- 
| wahwaud dush kuhkenuh uhyezhecheganid. 

32 Medush oodoogemahmun uhpe kahnundoomegood, 
00-00 keëgood, Oh kakebahdezeyun buhmeetahguneweyun, 
kegewabenuhmoon suh kuhkenuh ewh muzzeneëgawin ; 
oonje kepahgoosanemeyun. 

33 Kah nuh dush kuhya keen kedahgeëzheketemah- 

ganemahse keejbuhmeetahgun, debishkoo neen kahezhe- 
{| ketemahganemenaun ? 
34 Kenishkahdezewun dush oodoogemahmun, keäh- 
{ puggenegood dush emuh ahyahnid enewh quatuggeëwane- 
jin, nahnauzh chekezhekahgood kuhkenuh ewh menik ma- 
zenuhahmahgood. 

35 Mesuh kuhya nahsaub kadoodoonag owh noos ish- 
peming ayaud, kishpin suh emuh kedaëwaung kuhkenuh 
wabenuhmahwahsewagwah egewh kekahnesewaug ewh 
menik kemujjedoodoonagwah. 


CHAP. XIX. 
EËZHEWABUD dush, uhpe kahishquahkekedood 


oonoo ekedoowennn, Galileenaung kebonjemahjah, 
kepeëzhah dush emuh anuhkakummig Judea ahgahming 
ewh Jordan seebe. 

2 Oogenoopenuhnegoon dush enewh kache-ooquenoo- 
nejin ahneshenahban, medush ewede kenoojemooäud. 

3 Ooogepenaunzikahgoon dush enewh Phariseen, ke- 
kuhgwatebanemegood oo-oo keëgood, Oonesheshin nun 
wabenaud owh enene enewh wewun ahnooj gagoo ezhe- 
chegawin oonje ? 

4 Oogeguhnoonaun, oo-oo keënaud, kah nuh ween ke- 
geahginduhsenahwah, owh wuhyashkud kahoozheäud oo- 
geoozheäun enewh enenewun kuhya enewh equawun. 

5 Oo-oo dush keékedood, Mesuh owh enene kaöonje- 
nuhguhnaud enewh oosun kuhya enewh oogeen oogahmin- 
jemenaun dush enewh wewun, ahnoo dush neezhewaud 
tahpazhegwunene weyausewah. 

6 Kahween kayahbe neezhesewug pazhigwunene suh 
weyausewah. Ewh dush Kesha-Muhnedoo kahmahmahwe- 
tood, kahween ahweyah enene oogahpuhkawabenunseen. 

1 Oo-oo dush oogeënahwaun, Ahnishwin dush Moses 
kahoonjeënahkoonegad, equa chemeenind ewh wabenede- 
muzzeneťgun chewabenind dush. 

8 Oo-oodush edenaun, Mushkahwaug kadaéwah mesuh 
ewh Moses kahoonjepuhgedenunmoonag chewabenagwah 
kewedegamahgunewaug, kahsuh ween wuhyashkud ke- 
ëzhewabuhsenoon. 

9 Kedenenim suh, Ahwagwan kawabenahgwan enewh 
wewun (pazhigwahdezesenejin atuh oogahoonjewabenaun), 
wedegamaud dush bakahnezenejin, pezhigwahdeze suh | 
goo: Ahwagwan dush kawedegamahgwan enewh kahwa- 
beneminjin, “pezhigwahdeze suh kuhya ween. 

10. Oo-oo dush oogeëgoon enewh ookekenooahmahgun- 
un, Kishpin 00-00 ezhewabudenig oowedegandewene waun 
owh enene kuhya enewh wewun, kahween tahooneshe- 
shinsenoon ewh wewid. 

11 Oo-oo dush oodenaun, Kahween kuhkenuh oodoo- 
dahpenunsenahwah oo-00 ekedoowin, egewh suh atuh 
mahnindjig. 

12 Ahyahwug suh ayaqua-weninewug keëzhinegeë- 
goojig emuh oopuhyowening oogeewaun, Ahnind dush 
ayaqua-wenenewug oogeëzheoozheëťgoowaun enewh enene- 
wun, kuhya ahnind ayaqua-weninewug keëzheoozheëdezoo- 
wug, eshpeming duhzhe oogemahwewin oonje. Owh kash- 
ketood cheoodahpenung mahnoo oogahoodahpenaun. 

13. Medush kepetuhmuhwind enewh agahshenejin ah- 
benoojetin cheahtoowaud enewh ooninjeen emuh ooweyo- 
wening, kuhya cheahnuhmeatuhmahwaud ; egewh dush 
kekenooahmahgunug oogeoonjeähwaun enewh. 

14. Oo-oo dush keëkedood owh Jesus, Mahnoo ningah- 
penaunzekahgoog egewh agahsheëjig ahbenoojeüg, kagoo 
oonjeähkagoon, me muh oogoo denoowug emuh eshpeming 
duhzhe oogemahwewening ayahjig. 

15 Oogeähtoowaun ooninjeen emuh weyowening, ke- 
uhnemahjaud dush. 

16 Benuh dush pazhik oogepenaunzikahgoon 00-00 
keëgood, Waneshesheyun kakenooähmahgayun, wagoonan 
minooezhechegawin kaëzhechegayaun, cheöðonjeahyahmaun 
ewh kahgega-bemahdezewin ? 

17 Oo-oo dush oogeënaun, Ahnishwin Waneshesheyun 
ezheyun ? kahween ahweyah oonisheshese, me atuh Kesha- 
Muhnedoo: Kishpin nunduhwanduhmoowunan chepeen- 
degayun emuh bemahdezeweniug, guhnuhwandun enewh 
kuhgequawenun. 

18 Oo-oo dush oogeëgoon, Ahneen enewh? Jesus dush 
00-00 oogeënaun, Kahween kegahneshewase, Kahween ke- 
gahpezhigwahdezese, Kahween kegah-keemoodese, Kah- 
ween kegah-kenuhwishke-bahtahewase. 

19 Kechetwahwanim koos kuhya keguh; kuhya, Kegah- 
ezhesahgeäh keejduhnuhkewamahgun debishkoo goo azhe- 
sahgeëdezooyun. 

20 Oo-oo dush oogeëgoon enewh ooshkenahwan, Kah 
nuh oonoo ningeguhnuhwanduhsenun pahahkoo-ooshkene- 
gesheweyaun? Wagoonash kayahbe nwaundasayaun ? 

21 Jesus dush 00-00 oogeënaun, Kishpin nunduhwan- 
duhmun chekecheguuhyuk-wahdezeyunbun, mahjaun ah- 
weähtahwan enewh ketebenuhwawezewenun, meezh dush 
egewh katemahgezejig, kegahahyaun dush tebenuhwa- 

wezewin emuh eshpeming kezhegoong; penoopenuhzhe- 
shin dush. 

22 Uhpe dush owh ooshkenuhwa kahnoondung ewh 
ekedoowin, kemahjah kechekushkandung, oogeahyahnun 
muh nebewah tebenuhwawezewenun. 

23 Jesus dush o0-oo oogeënaun enewh ookekenooäh- 
mahgunun, Kagate kedenenim, ahgahwah tahpeendega 
owh kache-tebenuhwawezid enene emuh eshpeming 
duhzhe oogemahwewening. 

24 Menuhwah dush oo-oo kedenenim, nahwuj wane- 
punud owh pagwahwegung cheshahbooweed emuh pah- 
goonayahnig ewh shahboonegun, owh dush ween kache- 
tebenuhwawezid enene chepeendegapun emuh oodooge- 
mahwewening owh Kesha-Muhnedoo. 

25 Uhpe dush kahnoonduhmenid enewh ookekenooäh- 
mahgunun kekechemahmahkahdanduhmoon oo0-00 keëked- 
oonid, ahwanan dush kabemajeind ? 

26 Jesus dush oogeguhnuhwahbuhmaun, 00-00 keënaud, 
Egewh enenewug kahween tahgekushketoosenahwah, Ke- 
sha-Muhnedoo dush ween kah gagoo oopwahnuhwetooseen. 

27 Medush Peter keguhnoonaud, 00-00 keënaud, Benuh 
nenuhwind ningenuhguhdahnaunin kuhkenuh gagoo che- 
noopenuhnegooyun ; ahneen dush kadoodahgooyaung ? 

28 Jesus dush 00-00 oogeënaun, Kagate kedenenim, 
kenuhwah kahnoopenuhzheyag, emuh aunjbemahdezewen- 
ing, uhpe kawuhwanuhbid owh enene oogwissun emuh 
pazhegandahgwudenig oodoogemahwewin, kuhya ke- 
nuhwah kegahnuhmuhduhbim emuh metahswe ahshe 
neezh oogemahwuhbewening, chetebahkoonagwah egewh 
metahswe ahsheneezh anduhswayuggezejig Israelitug. 

29 Menik dush egewh kahnuhguhdungig enewh oowe- 
gewahmewaun, gamuh enewh wekahnesewaun, gamuh 
enewh oodahwamahwaun, gamuh enewh oosewaun, gamuh 
enewh oogewaun, gamuh kuhya goo enewh wewewaun, 
gamuh kuhya goo enewh oonejahnesewaun, gamuh kuhya ` 
goo ooduhkeemewaun, oonje ewh nindezhenikahzoowin, 
ningoodwauk suh dush mashquaud menik oogahoodahpe- 
nahnahwah, kuhya dush goo tahmeenahwug ewh kahgega- 
bemahdezewin. 

30 Nebewah dush ween goo egewh nahgaunandahgoo- 
zejig taheshquayandahgoozewug ; kuhya dush egewh ash- 
quayandahgoozejig tahnegaunandahgoozewug. 

WH muh eshpeming duhzhe oogemahwewin enan- 

dahgwud debiskoo pazhik wawegewahmid enene 

kahsahgahung kuhkezab, cheahweahnoonaud kaahnookee- 
nejin emuh ooshoowemene-ketegahning. 

2 Uhpe dush kahenaud enewh ahnookewenenewun 
chetebahahmahwaud pazhik shooneyaunsun naningoo ke- 
zhik, oogeezhenahzhahwann emuh ooshoowemene-kete- 
gahning. 

3 Kesahgahum dush menuhwah uhpe nasoo-tebahegun- 
adenig, kewahbuhmaud dush bakahnezenejin, ahneshah 
nebahwenid emuh anduhzhe- ahtaunding. 

4 Oo-00 oogeënaun, kuhya kenuhwah ezhaug emuk 
shoowemene-ketegahning, quuhyuk suh kegahtebahahmoo- 
nenim ; Medush keézhahwaud. 

5 Menuhwah dush nahyahwuhquanig keühne sahguh- 
um kuhya kahshaunguhsoo-tebahegunadenig, nahsaub ewh 
keëzhechega. 

6 Kagah dush anepungeshemoonenig kesahgahum, ke- 
wahbuhmaud ahnind ahneshah nahbahwenejin, oogeënaun 
dush, Ahneshwin kuhpa kezhik ahneshah nuhnebahw eyag 
oomah ? 

7 Oo-ooọo dush oogeëgoon kah suh ahweyah nindäh- 
noonegoosenaun, 00-00 dush oodenaun ; kuhya kenuhwah 
ezhahyook emuh shoowemene-ketegahning, quuhyuk suh 
keguhtebahahmahgoom. 

8 Uhpe dush wanahgooshenig, owh dabandung ewh 
shoowemene-ketegaun oogeënaun enewh oomezhenahwa- 
mun, oondoom egewh anookejig, tebahahmow ewh keäh- 
nookewaud egewh eshquauj kahpeähnoonindjig oonjemah- 
jee-tebahahmahgan nahnauzh egewh netum kahahnoo- 
ninjig. 

9 Uhpe dush kahpeëzhahwaud gagah pangeshemoone- 
nig kahpeahnoonindjig anduhchewaud oogeöodahpenah- 
nahwah papazhik shooneäuns. 

10 Uhpe dush egewh netum kahpeähnoonindjig kah- 
peëzhahwaud, nahwuj nebewah ninuhwind ningahtebah- 
ahmahgoomin keënanduhmoog kuhya wenuhwah oogeöo- 
dahpenahnahwah papazhik shooneaŭn. 

11 Uhpe dush kahoodahpenuhmoowaud oogemendah- 
wahmahwaun enewh wawegewahmenejin, o0-oo dush ke- 
ëkedoowaud. 

12 Oogoo suh eshquauj kahahnoonindjig ningootebah- 

egunag atuh keähnookewug, nahsaub dush goo kedezhete- 
bahahmahwaug ewh menik tebahahmahweyaung ninun- 
wind kahpwahwahnayaung kuhpa kezhik magwah keke- 
zhahtag. 

13 Oogeguhnoonaun dush pazhik 00-00 akedoonejin, 
00-00 dush keënaud. Neeje kahween ningood kemujje- 
doodoosenoon ; kah nuh ween kegeekedooseminahbun pa- 
shik shooneäuns chetebahahmoonaun. 

14 Oodahpenun suh keduhyeem, mahjaun dush nin- 
gahtebahahmahwah mahbuh eshquauj kahahnoonind menik 
azhetebahuhmoonaun. 

15 Kah nuh ween quuhyukwussenoon uhyenanduh- 
maun chedooduhmaun tebenuhwa ninduhyeem? oonje- 
mujjeühyeťeweshewun nuh keshkinshik, neen keshawah 
dezeyaun ? 

16 Me suh dush ashquayandahgoozejig kanegaunand- 
ahgoozewaud bahteenwug muh egewh nandoomindjig 
pungeshawuggezewug egewh kagegenindjig. 

17 Jesus dush uhneëzhaud emuh Jerusaleming ooge- 
puhkawinaun enewh metahswe ahshe neezh ookekenooah- 
mahgunun emuh mekunaung, 00-00 oogeënaun. 

18 Benuh kedezhahmin emuh Jerusaleming kuhya owh 
enene oogwissun tahpuggedenah emuh ooninjewaung e- 
gewh keche-sahsahgewejegaweninewug kuhya egewh oo- 
zhebeega-weninewug oogahnahneboomahwaun dush. 

19 Oogahpuhgedenahmahwahwaun enewh mayuggeze- 
nejin cheneshebahpenoodahwahnid kuhya chepuhzhunzha- 
wahnid kuhya cheahgwahquahwahnid : uhnenesoogoonah- 
gudenig dush tahahbejebah. 

20 Medush kepenaunzikahgood enewh oogeene Zebe- 
dee oonejahnesun, kepewejewegood oogwissesun, keshah- 
gushketahgood dush ewh gagoo kepahgoosanemegood. 

21 Oo-oo dush oogeënaun, Wagoonan ewh nanduh- 
wanduhmun ? Oo-oo dush keëgood, Enahkoonegan oogoo 7 
neezh ningwessug chenuhmuhduhbewaud pazhig emuh ke- 
nuhmunjenikaung emuh kedoogemahwewening. 

22 Jesus dush oogeguhnoonaun oo-oo keënaud ;_ kah- 
ween kekekanduhsenahwah ewh nandoodahmahgayag, 
Kekushketoonahwah nuh chemenequayag emuh nemine- 
quahjiguning neen manequayaun, kuhya cheëzhebaptizoo- 
ëgooyag ewh azhe baptizooegooyaun? 0Oo-oo dush ooge- 
ënahwaun nindahkushketoomin suh. 

23 Oo-oo dush oogeënaun, Kagate suh kegahmene- 
quam nemenequahjeguning, kuhya kegahezhebaptizoo- 
ëmegoom neen azhe baptizooëgoyann ; ewh dush ween 
chenuhmuhduhbing emuh nekeche-nikaung kuhya emuh 
nenuhmunje nikaung kahween neen nindooduhyemeseen 
chemegewayaun, tahmeenahwug suh goo egewh kahwah- 
wazhetahmahgoojig enewh Noosun. 

24 Uhpe dush egewh metahswe kahnoonduhmoowaud, 
oogenishkanemahwaun enewh neezh wawekahnesinde- 
nejin. 

25 Jesus dush oogenundoomaun, oo-oo dush keëkedoo, 
Kekekandahnahwah suh azheoogemahwenid egewh ma- 
yugahneshenahhag oodoogemahmewaun ewh egoo ayenah- 
koonegoowaud ; kuhya egewh nahgahnezejig oodoogemah- 
kundahwahwaun. 

26 Kah suh dush kenuhwah oo-oo kegahezhewabeze- 
seem, Ahwagwan suh kenuhwah wahkechetwahwandah- 
goozigwan, me suh owh kabuhmeetoonag. 

21 Ahwagwan dush kenuhwah anduhcheyag wahne- 
gahnandahgoozegwan, mesuh owh kabuhmeetoonag. 

28 Debishkoo goo kuhya ween Enene oogwissun azhe- 
peöonjeëzhahsig chebuhmeetahwind, chebuhmeetahgad suh 
peoonjeëzhah, kuhya chemegewad oobemahdezewin ewh 
kezhekahgawin nebewah chebemahjeindwah. 

29 Uhpe dush Jerichoïng keuhneoonjemahjahwaud, ne- 
bewah ahneshenahban oogenoopenuhnegoon. 

30 Benuh dush neezh kakepeengwajig kenuhmuhduh- 
bewug emuh chegekunah : Uhpe dush nwaunduhmoowaud 
Jesus bemoosad, kepepahgewug oo-oo keëkedoowaud, 
Shahwanemeshenaum Tabaningayan keen wagwessemik 
David. 

31 Egewh dush ahneshenahbag oogekenahahmahwah- 
waun ewh chepoonekekedoonid : Ashkum dush goo keke- 
chepepahgewug 00.00 keékedoowaud, Shahwanemeeshe 
naum Tabaningayun wagwessemik owh David. 

32 Jesus dush pezaune-kahbahwe, oogenundoomaun, 
00-00 keëkedood, Wagoonan ewh nanduhwanemeyag che- 
doodoonahgoog ? 

33 Oo-oo dush oogeëgoon, Tabaningayun, chepahguah- 
bemahguk neshkinzhegoonahnin. 

34 Jesus dush ooge ketemahganemaun, oogetaungenuh 

mahwaun dush ooshkinzhegoone : medush goo ooshkinzhe- 
goowaun kewahbemahgudenig, kenoopenuhnegood dush. 


CHAP. XXI. 


HPE pashoo ahneduhnezewaud emah Jerusaleming, 

ahzhe anetuhgweshenoowaud emuh Bethphage, e- 

muh wahjewing Olives azhenekahdag, medush uhpe Jesus 
keähnoonaud neezh enewh ookekenooähmahgunun. 

2 Oo-oo keënaud, Ezhahyook emuh oodanaunsing ewh 
debishkoo ahyahyag anduhgoog, kazhetin dush kegah- 
mikahwahwah mamaungeshee takoobezood kuhya enewh 
oomahneshinsemun : ahbahook, petahweshig. 

3 Keshpin dush ahweyah ningood enenag, 00-00 kegah- 
enahwah, Tabaningad suh ooweähwaun ; kazhetin dush 
oogahpuhgedenaun. 

4 Kuhkenuh suh oo0-oo keëzhewabud chedebishkoosag 
ewh kahekedood aunwahjega-wenene, 00-00 keëkedood. 

5 Weenduhmahwik Zion oodahnun, Benuh kekeche- 
oogemaum kepenaunzekaug, shawanjegad pamoomegood 
enewh mamaungesheen, kuhya mahneshëensun mamaun- 
geshee oonejahnesun. 

6 Kemahjahwug dush egewh kekenooahmahgunug, ke- 
ëzhechegawug dush ewh kahezhegahgaunzemegoowaud 
enewh Jesusun. 

1 Oogepeenahwaun enewh mamaungesheen kuhya e- 
newh mahnesheensun, oogepemoondahahwaun dush enewh 
oodahgwewenewaun, kuhya oogenuhmuhduhbeähwaun 
emuh. 

8 Keche nebewah ahneshenahbag oogesuhswawabenah- 
nahwah oodahgwewenewaun emuh mikunaung; ahnind 
dush oogekishkezhahnahwaun wahtikwaunsun emuh me- 
tikoong kuhya oogesuhswawabenahwaun emuh mahyah 
wekunah. i 

9 Egewh dush waqueenoojig ahnishenahbag nahgah- 
nejig kuhya egewh nwahpenungig kepepahgewug 00-00 


keëkedoowaud, Hosanna enewh wagwessejin owh David: 


shahwandahgooze suh owh pahtuhgweshing emuh oode- 
zhenikahzoowening owh Jehovah : mahnoo Hosanna keche 
eshpeming kezhegoong. 

10 Uhpe dush kahpeendegad emuh Jerusaleming keoo- 
jahnemezemahgud kuhkenuh oodanah, oo0-00 keëkedoong, 
Ahwanan mahbuh ? 

11 Egewh dush mahyahmahwenoojig keëkedoowug, 
Mesuh mahbuh Jesus owh Nazareth duhzhe aunwahjega- 
wenene ewh Galileenaung oodanah. 

12 Jesus dush kepeendega emuh Kesha-Muhnedoo oo- 
dahnuhmea-weguhmegoong, oogesahgejewabenaun dush 
enewh atahwanejin kuhya enewh kaushpenujjeganejin 
emuh ahnuhmea-weguhmegoong, oogeahnemikoowabenuh 
moowaun enewh ooduhdoopoowenene enewh muhyash- 
quaudoonanejin shoonëaun, kuhya oodahpuhbewenene 
enewh keche oomemeen atahwanejin. 

13 Oo-oo dush keënaud, Oo-00 ezhebeëgahda, ahnuh- 
meäweguhmig suh tahezhenekahda newegewaum ; kemoo- 
deshke-weguhmegoong suh kenuhwah kegedinwamekah- 
dahnahwah. 

14 Enewh kakepeengwanejin kuhya kuhyahgejekah- 
danejin oogepenaunzikahgoon emuh ahnuhmeä-weguhme- 
goong; oogenoojemooäun dush. 

15 Uhpe dush egewh keche-sahsahgewejega-wenene- 
wug kuhya egewh oozhebeëga-wenenewug kahwahbun- 
duhmoowaud enewh mahmaundahwejegunun kahezheche- 
gad, kuhya ahbenoojeün pepahgenid emuh mekunaung 
00-00 ekedoonid, Mahnoo Hosanna enewh wagwessejin 
owh David; kenishhahdezewug edush. 

16 Oo-oo dush oogeënahwaun, kenoondahwaug nuh eke- 
doowaud 00g00? Jesus dush 00-00 oogeënaun, Aahe ; kah 
nuh wekah kedahginduhsenahwah o0-0o0, Emuh oodoone- 
waung ahbenoojeiig kuhya nwaunejig ningekezhetoon ewh 
wahwezhanduhmoowin. 

17. Oogenuhgahnaun dush, kuhya keöonjemahjaud e- 
muh oödanaung, ewede Bethanying keëzhaud; me emuh 
kuhpa debik keähyaud. 

18 Kakezhabahwahgudenig dush menuhwah ezhaud 
emuh oodanaung, kepuhkudda. 

19 Wuhyahbuhmaud dush enewh figoomenahgahwun- 
zheen emuh mahyahwekunah, oogenaunzekahwaun dush, 
kah dush gagoo oogemekunseen emuh, me atuh ahnebe- 
shun, 00-00 oodenaun, Kahween wekah kegahmenewese ; 
me duh goo bahbega kahezhewesahkoozood. 

20 Uhpe dush egewh kekenocahmahgunug wuhyuh- 
buhmahwaud, kemahmahkahdanduhmoog, 00-00 keëkedoo- 
waud, Kagate keche bahbega kewesahkoozoo owh figoo- 
menuhgahwunzh ! 

21 Jesus dush oogeguhnoonaun oo-oo keënaud, Kesh- 
pin ahyahmag ewh dabwayanduhmoowin, kuhnuhga dush 
ahgoonwayanduhsewag, kah atuh 00-00 kegahtaëzhechega- 
seem kahdoodahwug owh figoomenahgahwunzh ; Keshpin 
dush 00-00 eduhmag oo0-oo wahjewh, kegahmahjewenegoo 
kuhya kegahahpuggenegoo emuh kechegummeeng : mesuh 
goo kaëzhewabuk. 

22 Kuhkenuh suh ahnooj gagoo kanundoodahmoowag- 
oon uhpe anuhmeëhyagoon, keshpin dabwayandunmag, 
kegahmeenegoom suh goo. 

23 Uhpe dush kahpeendegad emuh keche-ahnuhmea- 
weguhmegoong, magwah dush kekenooähmahgad oogepe- 
naunzikahgoon enewh keche-sahsahgewejega-wenenewun 
kuhya ooketezemewaun egewh ahneshenahbag, 00-00 eke- 
doonid, Wagoonan ewh kushkeäwezewin wanjeëzheche- 
gayun oonoo? Ahwanan dush kahmeenik oo-oo kushke- 
äwezewin ? 

24 Jesus dush oogeguhnoonaun, oo-oo keënaud, Kuhya 
neen keguhgwajemin pazhik kuhgwadwawin, keshpin dush 
weenduhmahweyag, kuhya neen kegahweenduhmoonenim 
wagoodoogwan kushkeäwezewin wanjeezhechegayaun oo- 
noo. 

25 Oobaptizooëwawin owh John, ahneende kahoonzik- 
ahnig? eshpeming nuh gamuh eneneeng ? Keguhnooninde- 
wug dush, oo-oo keëkedoowaud, keshpin eshpeming eke- 
dooyung, oo-oo kegahegoonaun, Ahneshwin dush kedab- 
wayanemahsewag ? 

26 Keshpin dush ween eneneeng ekedooyung, kekoo- 
sahnahnig egewh ahneshenahbag ; Kuhkenuh muh aunwah- 
jega-weneneeng ooduhyenanemahwaun enewh Johnun. 

21 Oogeguhnoonahwaun dush enewh Jesusun, 00-00 
keënahwaud, Kahween nekekanduhsemin, Kuhya ween 
00-00 oogeënaun, Kah suh dush kuhya neen keweenduh- 
moosenoonim ewh kushkeawezewin wanjeezhechegayauu 
oonoo. 

28 Ahneen dush enanduhmag? Pazhik enene kenee- 
zhewun oogwissun, oogenaunzikahwaun dush pazhik, oo- 
oo dush keënaud, Ningwis, mahjaun ahweähnookeen emuh 
neshoowemene-ketegahning. 

29 Oogeguhnoonegoon dush oo-oo keégood, Kahween 
nindenanduhse : Nahgujeesh dush keminjenahwayandum, 
kemahjaud dush. 

30 Oogepenaunzikahwaun dush menuhwah pazhik, me 
nahsaub kahenaud, oogeguhnoonegoon dush, 00-00 ke- 
ëgood, Aahe! Noosa, ningahezhah, kah dush kemahjahse. 

31 Ahwanan oogoo neezh kahezhechegad ewh oode- 
nanduhmoowin oosewaun ? o0-oo dush oodegoon, owh suh 
netum. Jesus dush 00-00 ooodenaun, Kagate kedenenim 
egewh mahwunjechega-wenenewug kuhya egewh pazhig- 
wahdezejig eguawug tahpeendegawug emuh oodoogemah- 
wewening owh Kesha-Muhnedoo chepwah kenuhwah 
peendegayag. 

32 Kegepenaunzikahgoowah muh owh John emuh 
quuhyuk-ezhewahezewene-mekunaung, kah dush kegedab- 
wayanemahsewah : egewh atuh mahwunjechega-wenene- 
wug kuhya egewh pazhegwahdezejig equawug ooge dab- 
wayanemahwaun : Kenuhwah dush ween, kahwahbunduh- 
mag, kahween kegeäunwanindezooseem ewh dush chedab- 
waganemagoobun. 

33 Menuhwah pazhik ahwajegun bezinduhmook : Ke- 
ähyah suh pazhik wawegewahmid enene kahoozhetood 
ewh shoowemene-ketegaunans kewetah-mejekunahkoobe- 
tood, kuhya dush oogewahnikahdaun ewh shoowemenah- 
bookaun, kuhya keöozhetood ewh ahkuhwahbewene-we- 
gewaum, keahweäud dush enewh ketega wenenewun, 
kekoose dush. 

34 Uhpe dush gagah kahtebishkoosanig cheoodahpe- 
nungebuneen enewh menewenun emuh kahnetahwuhgin- 
gin, oogeëzhenahzhahwaun oobuhmeetahgunun, cheëzhah- 
nid emuh ahyahnid enewh ketega-wenenewun, cheoodah- 
penuhmoowaud dush enewh menewenun. 

35 Egewh dush ketega-wenenewug oogeöodahpenah- 
waun enewh oobuhmeetahgunun, oogepuhzhunzhawah- 
waun dush pazhig, menuhwah pazhik oogenesahwaun, 
kuhya pazhik oogepemoosenuhahwaun. 

36 Menuhwah dush oogeëzhenahzhahwaun bakahneze- 
nejin buhmeetahgunun ahwahshema dush kebahtuhyene- 
nid; medush nahsaub kahdoodahwahwaud enewh. 

37 Eshquauj oogeëzhenahzhahwaun tebenuhwa oo- 
gwissun 00-00 keekedood ; oogahkechetwahwanemahwaun 
enewh ningwissun. 

38 Egewh dush ketega-wenenewug uhpe wuhyahbuh- 
mahwaud enewh oogwissun, 00-00 keëzheguhnooninde- 

waud, mesuh mahbuh kanahbishkahgad umba nesahdah ; 
medush chetebanduhmung enewh ootebenuhwawezewe- 
nun. 
39 Oogeoodahpenahwaug dush, emuh shoowemene- 
ketegahning oogeoonjesahgejewabenahwaun, kenesahwaud 
dush. 

40 Uhpe dush katuhgwishing owh tabandung ewh 
shoowemene ketegaun, ahneen kadoodahwaud oonoo kete- 
gawenenewun ? 

41 Oo-oo dush oogeënahwaun, Oogahwesugge-nesaun 
oonoo majeezhewabezenejin, kuhya dush oogahmeenaun 
ewh shoowemene-ketegaun enewh bakahnezenejin, kamee- 
negoojin enewh menewenun uhpe dabishkoosagin. 

42 Jesus dush 00-00 oodenaun, Kah nuh wekah kedah- 
ginduhsenahwah emuh kechetwah-oozhebeëguning, Ewh 
ahsin kahahnahwanduhmoowaud egewh wazhegajig me- 
suh ewh kache-negaun-anduhgwuk ahsin emuh wuhya- 
quah-wahkaheguning: Kesha-Muhnedoong suh wanje-ezhe- 
wabuk, kechemahmahkahdandahgwud emuh keshkinzhe- 
goonaung ? 

43 Mesuh ewh wanje-enenuhgoog, Kegahmuhkumme- 
goom suh kenuhwah ewh oodoogemahwewin owh Kesha- 
Muhnedoo tahmeenahwug dush egewh ahneshenahbag ka- 
meenewejig enewh oogemahwewene-meenewenun. 

44 Owh suh kapungeshing emuh 00-00 ahseneeng tah 
pegeshkeshin : ahwagwan dush ween kakezhikahgoogwan 
00gahpeseboonegoon. 

45 Uhpe dush kahnoonduhmoowaud egewh keche-sah- 
sahgewejega-wenenewug kuhya egewh Phariseeg enewh 
oodahwajegunun, oogekekandahnahwah wenuhwah kede- 
bahjemegoowaud. 

46 Uhpe nunduhwanduhmoowaud chetuhkoonahwaud, 
oogekoosahwaun enewh ahneshenahban, aunwahjega-we- 
neneeng muh oogeuhyenanemegoon enewh. 


CHAT ASIL 


ESUS dush oogeguhnoonaun, emuh ahwajeguning me- 

nuhwah oogeëzheguhnoonaun, 00-00 keëkedood. 

2 Ewh eshpeming duhzhe oogemahwewin enandah- 
gwud debishkoo pazhik keche oogemah kahoozhetoomah- 
waud wewekoodahde-wekoongawin enewh oogwissun. 

3 Kemahjenahzhahwaud dush enewh oobuhmeetahgu- 

nun chenundoomahnid enewh kahwekoomindjin : kah dush 
keënanduhsewun chepeëzhahnid. 

4 Menuhwah ooge¿zhenahzhahwaun enewh bakahneze- 
nejin bahmeetahgunun, 00-00 keëkedood, Weenduhmahwik 
egewh kahwekoomindjig, Benuh ningewahwazhesettoon 
newekoongawin: ahzhe kenesahwug nepezhekeensemug 
kuhya neweenenoonsemug, kuhkenuh dush gagoo ahzhe 
kekezhesin : peëzhahyook emuh wewekoodahdewene- 
wekoongawening. 

5 Kah dush oogebahmanduhsenahwah, kemahjahwaud 
dush ween pazhik emuh ooketeganing, menuhwah dush 
pazhik emuh anduhnahtahwad. 

"6 Egewh dush kaheshquejig oogeöðodahpenahwaun 
enewh buhmeetahgunun, kekooduggeähwaud kuhya dush 
kenesewaud. 

7 Uhpe dush owh Keche-oogemah kahnoondung, ke- 
nishkahdeze, oogemahjenahzhahwaun dush enewh ooshe- 
mahguneshemun, kebahnahjeaud dush oonoo nashewane- 
jin, chahgezahmahwahwaud dush oodoodanahwenene. 

8 Medush keënaud enewh oobuhmeetahgunun, Ahzhe 
kekezhesin ewh wewekoodahde-wekoongawin, kah dush 
keahpetandahgoozesewug egewh kahwekoomindjig. 

9 Ezhahyook suh dush emuh naneengidahwuhmook 
mekunun, menik dush kamikahwagwah nundoomik che- 
peezhahwaud emuh newekoongawening. 

10 Medush oogoo buhmeetahgunug keëzhahwaud emuh 
keche-mekunaung, kemahwunzoomahwaud kuhkenuh me- 
nik kahmikahwahwaud, majeëzhewabezenejin kuhya ma- 
noo-ezhewabezenejin : medush kemooshkenawaud egewh 
kahwekoomindjig emuh wewekoodahde-wekoonding. 

11 Uhpe dush paundegad owh Keche-oogemah chepe- 
wahbuhmaud enewh namuhduhbenejin, oogewahbuhmaun 
pazhig enewh enenewun emuh ahyahnid kahahgwesenid 
wewekoodahde-pahpensuhkoowahgun. 

12 Oo-oo oodenaun, Neeje, ahneen oomah kahezhe- 
pendegayun ahyoosewun ewh wewekoodahde-pahpensuh- 
koowahgun? Kah dush ningoodenoo keëkedoose. 

13 Medush owh oogemah oo-oo keénaud enewh buh- 
meetahgunun, Menjemahpenik suh emuh ooninjeeng kuhya 
emuh oosittaung, mahjewenik dush, kuhya ahpuggenik 
emuh ahgwahjeeng, anduhzhe kushke-tebekuk, medush 
ewede kaduhzhe-muhtwayahbettasang. 

14 Nebewah muh nundoomahwug, punge dush atuh 
wuhwanahbuhmahwug. 

15 Medush keahwekahkekedoowaud egewh Phariseeg, 
chenuhgwuhnahwahwaud emuh oodekekoowening: 

16 Oogeähnoonahwaun dush enewh ookekenooahmah- 
gunewaun kuhya enewh Herodianun chenaunzikahwahnid, 
00-00 dush oogeëgoon, Kakenooahmahgayun, nekekandah- 
min chedabwayun kuhya emuh dabwawening azhekeke- 
nooähmahgayun ewh Kesha-Muhnedoo oodezhetwahwin, 
kah dush ahweyah kekoosahse; kah suh kepahbahmane- 
mahseeg egewh enenewug. 

17 Weenduhmahweshenaum suh dush, Ahneen enan- 
duhmun? Oonesheshin nuh ewh chemeenind ewh shoo- 
neyah owh Cæsar gamuh kuhya goo kah? 

18 Jesus dush oogekekandaun oomujjeëzhewabezewe- 
newah, oo-oo dush keënaud, Ahneshwin kuhgwajeëyag 
anuhmea-kahzooyag ? 

19 Wahbundaheshig ewh tebahahmahdewene-shoone- 
yah. Oopeetahmahwahwaun dush ewh shoomahnekan. 

20 Oo-oo dush oodenaun, Ahwanan wah-owh mazene- 
jegahzood kuhya kakenoowahje-beëgahzood ? 

21 Oo-oo dush oodenahwaun, Cæsar suh, medush 00-00 
enaud, meenik suh owh Cæsar enewh tabandungin owh 
Cæsar; Kuhya dush meenik owh Kesha-Muhnedoo enewh 
tabandungin owh Kesha-Muhnedoo. 

22 Uhpe dush kahnoonduhmoowaud oonoo ekedoowenun, 
kemahmahkahdanduhmoog, kenuhguhnahwaud dush, kuh- 
ya kemahjahwaud. 

23 Medush ewh uhpe kezheguk kepenaunzikahgood 


enewh Sadduceen oo-oo akedoonejin, kah gagoo ahwunse- 


noon ewh ahbejebahwin, ooge guhgwajemegoon dush. 

24 Oo-oo keëkedoonid, Kakenooahmahgayun, Moses 
keëkedoo, keshpin ahweyah nebood pwahoonejahnesid we- 
kahnesun oogahwedegamaun enewh wahdegamahpuneen, 


chenetahwegetahwaud enewh oonejahnesun enewh we- 


kahnesepuneen. 

25 Keahyahbuneeg emuh anduhnuhkeeyaung neezh- 
wahswe wawekahnesindejig; owh dush sasekezid kahwe- 
wid keneboo, kah dush keoönejahnesese, oogenuhguhduh- 
mahwaun ooshemayun enewh wewun. 

26 Medush nahsaub kahezheähyaud owh pazhik, kuhya 

menuhwah anekauj pazhig, peenesh egoo kuhkenuh egewh 
neezhwahswe. 

27 Ahpeche dush eshquauj keneboo kuhya owh equa. 

28 Emuh dash ahbejebahwening ahwanan anduhche- 
waud egewh neezhwahswe kaähyahwaud enewh equa- 
wun? kuhkenuh muh oogeähyahwahwaun. 

29 Jesus dush oogeguhnoonaun oo-oo keënaud, kewuh- 
neshenoom kekanduhsewag enewh kechetwah-oozhebe- 
egunun kuhya ewh oomushkahwezewin owh Kesha-Muh- 
nedoo. 

30 Emuh muh ahbejebahwening kahween wewesewug 
kah kuhya wewekahwesewug, debishkoo suh oodangene- 
mun owh Kesha-Muhnedoo ewede eshpeming ezheähyah- 
wug. 

31 Ewh dush ahbejebahwin duhzhinduhming, kahnuh 
ween keduhginduhsenahwah ewh anenag owh Kesha-Muh- 
nedoo 00-00 keëkedood. 

32 Neen suh nindow Ookesha-Muhnedoomun owh Ab- 
raham, kuhya ookesha Muhnedoomun owh Isaac, kuhya 
ookesha-Muhnedoomun owh Jacob? Kahween owh Kesha- 
Muhnedoo ahwese ookesha Muhnedoomewaun, egewh na- 
boojig egewh suh atuh bamahdezejig. 

33 Uhpe dush egewh ahneshinahbag kahnoonduhmoo- 
waud oogemahmahkahdandahnahwah ewh ookekenooah- 
mahgawin. 

34 Uhpe dush egewh Phariseeg nwaunduhmoowaud 
ewh kewuhnemaud enewh Sadduceen, kepemahwunjeëde- 
wug. 

35 Pazhik dush tebahkoonega-wenenewun oogeguh- 
gwajemegoon, kekuhgwatebhanemegood, 00-00 keëkedoonid, 

36 Kakenooähmahgayun, wagoonan ewh kache-ahpe- 
tandahgwuk kuhgequawin emuh tebahkoonegawening ? 

37 Jesus dush o0-oo oogeënaun, Kegahsahgeäh Jeho- 
vah kekesha Muhnedoom anegookoodaäyun, kuhya ane- 
gook-oojechangooweyun, kuhya apeechewemahguk kede- 
nanduhmoowin. 

33 Mesuh oo0o-oo nahgaunandahgwuk kuhgequawin e- 
muh tebahkoonegawining. 

39 Menuhwah dush pazhik ahyahneka-enandahgwuk 
nahsaub suh ekedoomahgud Kegahezhesabgeäh keejeduh- 
nuhkewamahgun nahsaub azhesahgeedezooyun. 

40 Mesuh oomah oonoo neezh kuhgequawenun ahgoo- 

dag kuhkenuh ewh tebahkoonegawin kuhya enewh aun- 
wahjegawinun. 

41 Magwah dush mahwunjeëdewaud egewh Phariseeg, 
Jesus oogeguhgwajemaun, 

42 Oo-oo keëkedood, Ahneen uhyenanuhmag owh 
Christ? ahwananun wagwesemegoojin ? 00-00 dush ooge- 
ënahwaun, David suh. | 

43 Oo-oo dush oogeënaun, Wagoonan dush owh David 
emuh Kecheoojechaugoong Tabaningad kahoonjeëzhenik- 
ahnaud 00-00 akedood, 

44 Owh Tabaningad 00-00 oogeënaun enewh Tabane- 
mejin, nuhmuhbuhbin emuh nekechenikaung kaähpeech 
ezheugwah egewh shaunganemekig ewh chetuhtuhkook- 
ahnudwah ? 

45 Keshpin dush owh David Tabaningad ezhenikah- 
naud, ahneen dush azheoogwissemahgwan ? 

46 Kah dush ahweyah oogekushketooseen ningood che- 
ëzheahzhedamaud ; ahpena dush goo ewh kezheguk kah 
kuhnuhga ahweyah keënanduhse menuhwah chekuhgwaje- 
maud. 


CHAP XXI. 


EDUSH ewh uhpe Jesus keguhnoonaud enewh ah- 
neshenahban kuhya enewh ookekenooähmahgunun, 
2 0Oo-oo keëkedood, Egewh oozhebeëťga-wenenewug 
kuhya egewh Phariseeg nuhmuhduhbewug emuh Moses 
oopuhbewining : - 
3 Kuhkenuh dush anenagwah guhnuhwanduhmook 
kuhya ezhechegayook, oodezhechegawenewaun suh atuh 
gagoo ezhechegakagoon : kekedoowug muh, kahween ez- 
hechegasewug. 
4 Ootahkoobetoonahwah muh mewunekaunun kache- 
koosegwungin kuhya sanuggukkin ewh pemoonduhming, 


pemewunaähwaud dush enewh enenewun, wenuhwah 


dush ween kah kuhnuhga ooneenjewaung ootaungenunse- 
nahwah cheoombenuhmoowaud. 

9 Chewahbuhmegoowaud enewh enenewun wanje- 
enuhnookeewaud kuhkenuh oodahnookewenewaun : oome- 
chewesetoonahwah oophylacterymewaun kuhya oomechah- 
wesetoonahwah ewh azhetuhtebegwahdanig enewh oopah- 
pensekahwahgunewaun. 

6 Oosahgetoonahwah enewh negaunuhbewenun uhpe 

wahkoondingin, kuhya enewh kechetwahwuhbewenun e- 
muh ahnuhmea-weguhmegoong, 

7 Kuhya uhnemikahgoowenun emuh ahtaundewining, 
kuhya Rabbi, Rabbi, cheëzhewenegoowaud enewh enene- 
wun. 

8 Kahween kenuhwah Rabbi kegahezhewenegooseem. 
Pazhegoo muh kekekinooahmahga-wenenemewah, medush 
owh Christ; kuhkenuh dush kenuhwah kedoowekahnesin- 
deem. 

9 Kagoo kuhya Nossa ezheweenahkagoon-ahweyah 
oomah uhkeeng: pazhegoo muh koosewah, mesuh owh 
eshpeming ayaud. 

10 Kah dush kegahezhewenegooseem Kakenooahmah- 
gayun : Pazhegoo muh kekekoo-ahmahgawenenemewah, 
mesuh owh Christ. 

11 Ahwagwan dush kenuhwah anduhcheyag kache-ah- 
peetandahgoozegwan, mesuh owh kaoobuhmeetahguneyag. 

12 Ahwagwan dush kakechetwahwanindezoogwan 
tahdahbussandahgoozeäh: Ahwagwan dush kadahbussa- 
nindezoogwan tahkechetwahwandahgooäh. 

13 Kekuhgwahnesuggezeem kenuhwah Oozhebeëga- 
wenenewedoog kuhya Phariseewedoog anuhmeäkahzoo- 
yag, kekebahquahahmahwahwaug muh egewh enenewug 
ewh eshpeming duhzhe oogemahwewin, kah muh kepeen- 
degaseem kenuhwah, kah dush kepuggedinuhmahwahse- 
waug egewh wahpeendegajig chepeendegawaud. 

14 Kekuhgwahnesuggandahgooseem kenuhwah oozhe- 
beëga-wenenewedoog kuhya Phariseewedoog anuhmeak- 
ahzooyag, kekedaumahwahwaug muh enewh oowegewah- 
mewaun egewh shagahwejig, ahneshah dush kenooazh ke- 
duhnemetahgoozeem uhpe anuhmeähyagoon: mesuh ah- 
wahshema kaöonjekahgwahnesugge-nahneboomegooyag. 

15 Kekuhgwahnesuggandahgoozeem kenuhwah oozhe- 
beëga-wenenewedoog kuhya Pharisewedoog anuhmeäkah- 
zooyag, kekewetaushkahnahwah muh ewh kechegumme 
kuhya ewh pangwuhkummegaug uhkee chewekoojeäg pa- 
zhig kawedookoonag azheahnuhmeähyag, uhpe dush kah- 
kushkeind, neezhing ahwahshema kedoozheahwah emuh 
mujje-muhnedoonaung chedebandahgoozid ewh dush ween 
kenuhwah azheähyahyag. 

16 Kekuhgwahnesuggandahgoozeem kenuhwah kake- 
peengwa-suhgahbegenegayag, 00-00 ekedooyag, Ahwag- 

wan kamushkahwe-wahweendahmahgagwan tuhgoo-ween- 
dung ewh ahnuhmeä-weguhmig, kahween ningood enan- 
dahgussenoon ; ahwagwan dush kamushkahwe-wahween- 
dahmahgagwan tuhgoo-weendung ewh oozahwah-shooney- 
ah emuh ahnuhmeä-weguhmegoong atag, muhzeneëga suh 
wah-owh. 

17 Kakebahdezeyag kuhya kakepeengwayag : wagoon- 
an ewh kacheahpeetandahgwuk ewh oozahwah-shooney- 
ah gamuh ewh ahnuhmea-weguhmig wanje-kechetwah- 
wandahgwuk ewh oozahwah shooneyah ? 

18 Kuhya, ahwagwan kamushkahwe-wahweenduhmah- 
gagwan ewh tuhgoo weendung ewh sahsahgewejegun-ah- 
bik kahween ningood enandahguhsenoon ; ahwagwan dush 
tuhgoo-weenduhmoogwan ewh megewawin emuh sahsah- 
gewejegun-ahbekoong atag, muhzeneëga suh wahowh. 

19 Kakebahdezeyag kuhya kakepeengwayag wagoon- 
an ewh kache-ahpeetandahgwuk ? ewh mejewawin, gamuh 
ewh sahsahgewejegunahbik wanje-kechetwahwandahgwuk 
ewh megewawin ? 

20 Owh dush katuhgoweendung ewh sahsahgeweje- 
gun ahbik ootuhgooweendaun suh ewh sahsahgewejegun- 
ahbikk uhya kuhkenuh emuh atagin. 

21 Kuhya dush owh katuhgoo-weendung ewh ahnuh- 
mea-weguhmig ootuhgoo-weendaun suh, kuhya owh an- 
daud emuh. 

22 Kuhya dush owh katuhgoo-weendung ewh esh- 
peming kezhig ootuhgoo-weendaun suh kuhya oodooge- 
mahwuhbewin owh Kesha-Muhnedoo, kuhya dush enewh 
namuhduhbenejin. 

23 Kekuhgwahnesuggandahgoozeem kenuhwah oozhe- 
beëga-wenenewedoog kuhya Phariseewedoog, ketebahe- 
gam muh ewh mint kuhya anise kuhya cummin uhpe 
tabahahmahgayagoon enewh makuhdawekoonahya-tebah- 
ahmahgoowin, kah kuhya kedezhechegaseem enewh kache- 
twahwandahgwukin emuh tebahkoonegawening atagin, 
ewh quuhyuk tebahkoonewawin kuhya shahwanjegawin 
kuhya ewh dabwayanduhmoowin : oonoo suh kedahge- 
ëzhechegamwahpun, kah dush kedahgeaunwakunsenah- 
wah enewh ewede ahnind. 

24 Kakepeengwa sahgahbegenewayag, keshahboobege- 
nahwah owh pingooshanse, kegoonahwah dush ween owh 
pagwahwegung. 

25 Kekuhgwahnesuhgandahgoozeem oozhebeëga-wene- 
newedoog kuhya Phariseewedoog amuhnea-kahzooyag ! 
kepeenetoonahwah muh ahgwahjuhyeëe ewh menequahje- 
gun kuhya ewh oonagun, peenjuhyeëe dush ween moosh- 
kenamahgud ewh muhkundwashkewin kuhya mujje-ezhe- 
wabezewin. 

26 Kakepeengwayun Phariseeweyun, netum peenetoon 
emuh peenjuhyeëe ewh menequahjegun kuhya ewh oonah- 
gun me dush kaoonjepeenuk emuh ahgwahjuhyeceng. 

27 Kekuhgwahnesuhgandahgoozeem oozhebeëga-wene- 

newedoog kuhya Phariseewedoog anuhmeäkahzooyag ! 
debishkoo mahween wuhyahbishkahegahdag chebaguhmig 
kedezhenahgoozeem, manwahbuhmenahgwuk ahgwah- 
jeeng, peendig dush ween mooshkenamahgud cheby- 
ookunun kuhya kuhkenuh weenezewenun. 
- 28 Mesuh kuhya kenuhwah ewh nahsaub qunhyuk- 
ezhewabezingin uhyenanemenagwah egewh enenewug, 
peenjenah dush ween kemooshkenashkahgoonahwah ewh 
ahnuhmeakahzoowin kuhya mujje- -doodahgawi iR: 

29 Kekuhgwahnesuhgandahgoozeem kenuhwah oozhe 
beëga-wenenewedoog kuhya Phariseewedoog anuhme- 
äkahzooyag ! kedoozhetoonahwah muh enewh oochebaguh- 
megoowaun enewh aunwahjega-wenenewug kuhya kesuh- 
sagahwetoonahwah oochebaguhmegoowaun egewh manoo- 
ezhewabezejig. 

30 Oo-oo dush kedekedoom, keshpin ahyahyaungoobun 
ewh uhpe kebemahdezewaud egewh noosenahbuneeg kah- 
ween nindahgeweedookah-wahsenahnig ewh keoonjegah- 
tuhwahwaud ewh oomesqueemene enewh aunwahjega- 
wenenewun. 

31 Mesuh debahjindezooyag ewh oonejahneseminag- 
wah egewh kahnesahjig enewh aunwahjega wenenewun. 

32 Kuhya kenuhwah kekezhetoonahwah menik kahe- 
zhechegawaud egewh koosebuneeg. 

33 Kanabegooweyag, mujje-kanabegoong pahoondah- 
dezeyag ahneen kaezheöozhinduhmag ewh mujje-ishkoota- 
wene-nahneboomegoowin ? 

34 Benuh suh dush kedezhinahzhahahmoonenim egewh 
aunwahjega-wenenewug kuhya nebwahkah-wenenewug 
kuhya oozhebeëga-wenenewug : ahnind dush kegahnesah- 
waug kuhya kegahahgwahquahwahwaug, kuhya ahnind 

kegah puhzhunzhawahwaug emuh anduhzhe-mahoonje- 
èdeyag kuhya kegahnoosoonawahwaug emuh oodoodanah- 
wewaung. 

35 Kenuhwah cheoodessegooyag kuhkenuh menooezhe- 
wabezewene-mesqueem kahseegwabenegahdag oomah uh- 
keeng, oomesqueem owh manooezhewabezid Abel nah- 
nauzh egoo oomesqueem owh Zacharias oogwissun owh 
Barachias, kahnesag emuh nesuhwuhyuheewung ewh ah- 
nuhmea-weguhmig kuhya ewh sahsahgewejegunahbik. 

36 Kagate suh kedenenim, Kuhkenuh oonoo oogah- 
oodissegoonahwah oogoo noongoom bamahdezejig. 

37 Oh Jerusalem! Jerusalem! keen nasudwah egewh 
aunwahjegawenenewug, kuhya pamoosenuhudwah egewh 
kahezhenahzhahahmahgooyunig, ahneen duching kahenan- 
duhmaun chemahoonjeügwah kenejahnesug, nahsaub azhe- 
mahoonjeäud owh pahkahahqua enewh oopuhnahjahnse- 
mun emuh ahnaume, ningwegunaung kah dush kegeënan- 
duhseem. 

38 Benuh kewegewahmewah pezheshigwuhtag kenuh- 
guhduhmahgoom. 

39 Oo-oo muh kedenenim kahween menuhwah keguh- 
wahbuhmeseem bahmah suh atuh cheëkedooyag, Shah 
wandahgooze owh pahezhaud emuh oodezhenikahzoowin- 
ing owh Jehovah. 


CHAP. XXIV. 


ESUS dush kesahgahum, kenuhguhdung dush ewh 

keche-ahnuhmeä-weguhmig : oogepewahbundahegoon 

dush enewh ookekenooahmahgunun enewh keche-ahnuh- 
mea-weguhmig duhzhe wahkahegunun. 

2 Jesus dush oogeënaun, Kah nuh ween kewahbunduh- 
senahwah kuhkennh oonoo? kagate kedenenim, kahween 
kuhnuhga pazhik ahsin tahoogedahbikesinsenoon, kuhke- 
nuh suh goo tahneswabenegahdahwun. 

3 Magwah nuhmuhduhbid emuh wahjewing ewh Olives 
oogepenaunzikahgoon enewh ookekenooahwahgunun an- 
duhzhe nezhekawezid 00-00 keëkedoonid, Weenduhmoo- 
weshenaum, ahneen uhpe oonoo kaëzhewabuk? ahneen 
dush kaezhekekenoowahjechegunewung uhpe wepetuhg 
weshenun kuhya weëshquahuhkeewung ? 

4 Jesus dush oogeguhnoonaun oo-oo, keénaud, ahkah- 
wahbeyook suh ahweyah chewuhyazhemegoosenoowag. 

5 Nebewah tahpeëzhabhwug emuh nindezhenikahzoo- 
wining 09-09 cheëkedoowaud, Neen nindowh owh Christ ; 
oogahwuhyazhemahwaun dush nebewah. 

6 Kegahnoondaum suh ewh megahding kuhya muh- 
twa-megahding; aungwahmezeyook, kagoo megooshkah- 
dandunkagoon, nundahwandahgwud muh kuhkenuh che- 
debishkoosag, kah dush muhshe wuhyaquahsasenoon. 

7 Tahnundoobunikundahdewug muh egewh papuh- 
kaun azheweenzoojig kuhya papuhkaun oogemahwewenun, 
tahpuhkuddakummegah, kuhya tamahnahdahpenakum- 
megah kuhya menze tahchahcheengwakummegah. 

S Mesuh kuhkenuh oonoo kaëzhemahje-kootuggandah- 
gwuk. 

9 Me dush uhpe kapuggedenenagwah chekooduggeë- 
gooyag, kuhya kegahnesegoowaug, kegahsheenganemegoo- 
waug-dush kuhkenuh ahnooj azhe weenzoojig ahneshenah- 
bag nindezhenekahzoowin oonje. 

10 Medush uhpe nebewah kaöosittahwanduhmoowaud 
oodahnuhmeäwenewaun kubya kabahtahedewaud kuhya 
kasheenganindewaud. 

11 Nebewah dush wuhyazhenga-aunwahjega-wenene- 
wug tahpenahgoozewug, oogahwuhyazhemahwaun dush 
nebewah bamahdezenejin. 

12 Bahteënuk dush ewh mujje-uhyečwesh tahoonje- 
tuhkesenene oosahgeeëwanenewah nebewah, 

13 Owh dush kaäungwahmezid peenish eshquahkum- 
meguk mesuh owh kabemahjeïnd. 

14 Kuhya dush maunduh oogemahwewine-minwahje- 
moowin tahwahweenjegahda kuhkenuh uhkeeng, chede- 
bahjemootahwindwah kuhkenuh ahnooj azhe-weenzoojig 
ahneshenahbag : Medush ewh uhpe chewuhyaquahkum- 
meguk. 

15 Uhpe dush kewahbunduhmag ewh kagwahnesug- 
gandahgwuk nishwahnahdezewin, kahedung owh Daniel 
aunwahjega-wenene nebahwemahguk emuh kachetwah- 
wandahgwuk (ahwagwan aginduhmoogwan mahnoo oo- 
gahnahnahgahdahwandaun) : 

16 Me ewh uhpe kuhkenuh emuh Jerusaleming ayah- 
jig emuh wahjewing tahezhenezhemoowug. 

17 Ahwagwan dush oogedeguhmig ayahgwan kah- 
ween tahnesaunduhwase chenahteed enewh ooduhyeemun 
emuh wegewahming atanegin. 

18 Kuhya dush owh emuh ketegahning ayaud kahween 

19 Tahketemahgezewug egewh ayahwahjig enewh 
ahbenoojeün kuhya egewh kanoonahwuhsoojig, uhpe ewh 
kekezheguk. 

20 Ahnuhmeähyook, cheöðozhemoosewag magwah pe- 
poong, gamuh magwah ahnuhmea-kezheguk. 

21 Me suh ewh uhpe kakeche- oojahnemandahgwuk, 
kah wekah nahsaub keëzhewabuhsenoon pahahkoo-mahje- 
uhkeewung nahnauzh egoo noongoom, kah kuhya wekah 
tahezhewabuhsenoon. 

22 Kishpin suh tahk wahchegahdasenoog oonoo kezhe- 
gudoon kah kuhnuhga ahweyah | bamahdezid tahgebemah- 
jeähse ; ; egewh dush kagegenindjig tahoonjetahkwahche- 
gahdanoon. 

23 Kishpin dush ahweyah 00-00 enenag, benuh oomah 
ahyah owh Christ gamuh ewede, kagoo dabwatunkagoon. 

24 Tahpenahgoozewug kawuhyazhingajig Christug 
kuhya kawuhyazhingajig aunwahjega-wenenewug che- 
wahbundahewawaud enewh keche- -kekenoowahjechegun- 
un kubhya enewh mahmaundahwejegunun kagah suh 
chetawuhyazhemahwaud enewh kagegenindjin kishpin 
suh enandahgoozenid chewuhyazhememind. 

25 Benuh kezhah kegeweenduhmoonim. 

26 Kishpin dush 00-00 enenagwah, benuh emuh buh- 
gwahduhkummig ahyah kagoo suh sahgahunkagoon ; 
benuh emuh keemoodezewining ahyah kagoo ween tab- 
watunkagoon. 

27 Debishkoo muh ewh ahnemekee-wahwahsuhmoo- 
win wahbunoong peöonjebahmahguk uhneëzhesuhgahtag 
nahnauzh ewede apungeshemook, mesuh nahsaub kaëzhe- 
wabuk uhpe tagwishing owh enene oogwissun. 

28 Tebe muh atagwan ewh weyow mesuh kamahoon- 
jeëdewaud egewh megezewug. 

29 Bahbega dush keëshquahoojahnemekummeguk uhpe 
oonoo kezhedugoon tahtebekahbuhmenahgooze owh ke- 
zheke kezis owh dush tebike-kezis kahween tahwahsayah- 
zese, egewh ahnungoog kezhekoong tahoonjepungeshe- 
noog, kuhya enewh eshpeming duhzhe mushkahwezewin- 
un tahningishkahmahgudoon. 

30 Medush ewh uhpe chewahbunduhmoowaud 
ookekenoowahjechegun enene oogwissun ewede ishpe- 
ming chenuhneenahwanduhmoowaud kuhkenuh egewh 
ahnooj azheweenzoojig oomah uhkeeng, oogahwahbuh 
mahwaun dush enewh enene oogwissun peëzhahnid 


emuh ishpeming duhzhe ahnuhquuhdoong pepe- 

sekuhmenid dush kushkeawezewin kuhya keche-peshegan- 
dahgoozewin. 

31 Oogahahnoonaun dush enewh oodangenemun, che 
kezhewawatoonid ewh pootahjegun emuh newing anuh- 
kuhkayah wandahnemuk, oogahoonjimahwundoonahwaun 
enewh gagegeninjin anegook-waug ewh kezhik. 

32 Emuh ewh figoomenahgahwunzheeng oonjikekan- 
duhmook ewh ahwajigun ; Uhpe ahzhe kenookahmahgnkin- 
ewh ootikwah-nun, kuhya suhyahgebuggezejin, kekekand- 
ahnahwah ewh gagah zhuhyegwah wemenooknmmig : 

33 Mesuh dush kuhya kenuhwah uhpe kewahbundah- 
mag oonoo kuhkenuh, kekanduhmook suh ewh chepashoo- 
wuk, ahzhe suh goo emuh chegeshquaund peähyahmahguk. 

34 Kagate kedenenim, kahween tahtachahgenasewug 
oogoo noongom bamahdezejig, nahnauzh egoo kuhkenuh 
oonoo ketebishkoosag. 

35 Taheshquahsamahgud ewh kezhik kuhya ewh 
uhkee, neen atuh nindekedoowenun kahween taheshquah- 
sasenoon. 

36 Uhpe dush ween goo ewh chekezheguk kuhya kaah- 
peechekezheguk kahween ahweyah ookekanduhseen, kah 
kuhnuhga egewh eshpeming duhzhe angenug, owh atuh 
Noos. 

37 Kahezhewabuk enewh ookezhegudoomun owh Noah, 
me nahsaub kaezhewabuk uhpe petuhgweshing owh Enene 
Oogwissun. 

38 Kahezhewabezewaud muh chepwah mooshkuhung 
uhkee, kewesenewaud kuhya kemeneguawaud,. kewewe- 
waud kuhya kewewemindwah peenish egoo ewh kezheguk 
uhpe kepeendegad owh Noah emuh nahbequauning, 

39 Kahween dush oogekekanduhsenahwah nahnauzh 
egoo puhgummeshkahgoowaud ewh mooshkuhummoowin ; 
mesuh nahsaub kaëzhewabuk uhpe petuhgweshing owh 
Enene Oogwissun. 

40 Ewh dush uhpe neezh emuh ketegahning tahahyah- 
wug ; pazhig tahmahjiwejigahzoo, owh dush pazhig tahish- 
koonah. - 

41 Neezh equawug tahduhzhepootahgawug emuh poo- 
tahguning; pazhig tahmahjiwenah, owh dush pazhik tahish- 
koonah. 

42 Ahkoowahbeyook suh dush: kah muh kekekanduh- 

senahwah ewh apeeche-kezheguk petahgweshing owh Ta- 
banemenag. 

43 Oo-oo kekandahmook, keshpin owh wawegewahmid 
kekekandungebun apeech-tebekuk wetuhgweshingebun 
owh kamoodishkid tahgeahkahwabe kah dush oodahgepug- 
gedenunseen ewh oowegewaumun chegepegoobejegah- 
danig. 

44 Ahneesh kuhya kenuhwah moonzhug kezhetahyook : 
kah muh kekekanduhsenahwah apeeche kezheguk katuh- 
gweshing owh Enene Oogwissun. 

45 Ahwanan owh ayaungwahmezid kuhya nabwah- 
kaud buhmeetahgun, kahmeenegood enewh oodoogemah- 
mun cheoogemahkundahwaud enewh oobuhmeetahgunene;, 
cheahshummaud uhpe tebishkoosanegin ? 

46 Shahwandahgooze suh owh buhmeetahgun : Uhpe 
petuhgweshing oodoo-gemahmun kamekahgood ewh cheë- 
zhechegad. 

41 Kagate kedenenim, oogahmeenegoon enewh, cheoo- 
gemahkundung kuhkennh ooduhyeemene. 

, 48 Keshpin dush owh majeëzhewabezid buhmeetahgun 
00-00 ekedood emuh oodaïng, keche wekah tahtuhgweshin 
owh nindoogemaum ; l 

49 Mahje-pukketawaud dush enewh weejbuhmeetah- 
gunun, kahya weedoopuhmaud kuhya weejmenequamaud 
enewh kahwuhquabeshkenejin ; 

50 Tahpetuhgweshenun enewh oodoogemahmun owh 
buhmeetahgun ewh uhpe kezheguk kuhya apeeche-kezhe- 
guk nundahwanemahsig, 


51 Chetaushkekahegood dush, kuhya cheahpuggenegood 


emuh ahyahnid enewh anuhmeakahzoonejin : medush emuh 
kaduhzhe-ahyahshequang kuhya kaduhzhemuhmahtwayah- 
betasang. 


CHAP: XXV. 


EDUSH uhpe kaëčnandahgwuk ewh eshpeming 4 


duhzhe oogemahwewin debishkoo metahswe kega- 
ungooquag, kahoodahpenungig oowahsuhkoonanjeguneme- 
waun, keuhnesahguhumoowaud dush cheahwenahquash- 
kahwahwaud enewh nahaungishhun. 
2 Nahnun dush kenebwahkahwug, nahnun dush ke- 
kuhkebahdezewug. 
3 Egewh dush kakebahdezejig oogeoodahpenahnah- 

wah enewh oowahsuhkoonanjegunahkoomewaun, kahween 
00geahyaunsenahwah ewh pemeda. 

4 Egewh nabwahkahjig oogeduhgoo-ahyahnahwah ewh 
pemeda emuh oodahtahsoowenewaung kuhya oowahsuh- 
koonanjegunahkoomewaung. 

5 Wekah tuhgwishenenid enewh nahaungishun, kuh- 
kenuh kenuhwuggequasawug kuhya kenebahwug. ! 

6 Ahyahbetah tebekuk dush kemuhtwa-pepahgim, Be- 
nuh nahaungish petuhgweshin ; ahwenahquashkahwik. 

7 Medush kuhkenuh kepuhsegwewaud oogoo kegaun- 
gooquag, kewahwazhetoowaud dush enewh oowahsuhkoo- 
nanjegunahkoomewaun. 

8 Egewh dush kakebahdezejig 00-00 oogeënahwaun 
enewh nabwahkaknejin, Meezheshenaum suh ahnind ewh 
kepemetamewah ; gagah muh ahtawun newahsuhkoonanje- 
gunahkoomenahnin. 

9 Oogeguhnoonegoowaun dush enewh nabwahkahnejin, 
00-00 keëgoowaud, Kahmahmundah koonemah kahween 
tahtabesasenoon cheahyahmung neenuhwind kuhya kenuh- 
wah; nahwuj tahoonesheshin ezhahyag ahyahwaud egewh 
atahwajig, chekeshpenuhdahmahdezooyag dush. 

10 Ahpetandewaud dush ahwekeshpenahtoowaud, ke- 
tuhgweshin owh nahaungish, egewh dush kahkezhetahjig 
oogeahneweejpeendegamahwaun emuh auduhzhe weewee- 
koodahdewene-wekoondeng, kekebahquahegahda dush ewh 
ishquaundam. 

11 Nahgujeesh dush kuhya wenuhwah ahnind kegaun- 
gooquag kepeëzhahwug, 00-00 keëkedoowaud, Wagemah- 
weyun, Wagemahweyun, pahkahkoonuhmooweshenaum. 

12 Oogeguhnoonaun dush oo-oo keënaud, Kagate kede- 
nenim kahween kekekanemesenoonim. 

13 Ahkahwahbeyook suh dush kah muh kekekanduh- 
senahwah ewh kezhik gamuh ewh tebahegun uhpe katuh- 
gweshing owh enene oogwissun. 

14 Oo-oo muh enandahgwud ewh eshpeming duhzhe 
oogemahwewin debishkoo enene wahkoozid, oogenundoo- 
maun enewh oobuhmeetahgunun, oogemeenaun dush 
enewh ooduhyeemun. 

15 Pazhig oogemeenaun nahnun talent, menuhwah 
dush pazhig oogemeenaun neezh talent, kuhya dush pazhig, 
pazhig talent debishkoo kahkushkeawezenid oogeënahoa 
naun ; medush bahbega kemahjaud. 

16 Owh dush nahnun talent kahoodahpenung oogeah- 
weahtahwan ewh shooneyah, menuhwah dush nahnun 
talent ahwahshema oogekushketoonun. 

17 Mesuh kuhya ween kahezhechegad neezh talent 
kahoodahpenung, menuhwah neezh ahwahshema ooge- 
kushketoonun. 

18 Owh dush pazhig talent kahoodahpenung, kemahjah 
kewahneka dush emuh uhkeeng, kekahdood enewh oodoo- 
gemahmun ooshooneyahmene. 

19 Bahmah dush wekah ketuhgweshenoon enewh oo- 
doogemahmewaun oogoo buhmeetahgunug, oonundoodah- 
mahwaun dush ewh tebahahmahgawin. 

20 Owh dush, nahnun talent kahoodahpenung kepeë- 
zhah nahnun talent ahwahshema oogetuhgoo-peetoonun oo- 
oo dush keënaud, Tabaningayun, kegemeezh nahnun ta- 
lent, benuh, menuhwah nahnun talent ningeduhgookush- 
ketoonun. 

21 Oo-00o oogeëgoon enewh oodoogemahmun, Wawane 
waneshesheyun kuhya ahyaungwahmezeyun bameetahgun- 
eweyun : kegeauugwahmenahnun enewh punge kahguh- 
nuhwanduhmunin kegahmeenin nebewah cheoogemahkun- 
duhmun. Peendegan emuh oodoonahnegoozewening owh 
kedoogemaum. 

22 Kuhya dush owh kahoodahpenung neezh talent 
kepeëzhah 00-00 dush keëkedoo, Nindoogemaum, kege- 
meezh neezh talent: benuh, menuhwah neezh bakanukkin 
ningekushktoonun keahtahwayaun. 

23 0Oo-oo dush oogeëgoon enewh oodoogemahmun, 
Wawaue! waneshesheyun kuhya ahyaungwahmezeyun 
bameetahguneweyun ; kegeaungwahminahnun punge, ke- 
gahmeenin nebewah cheoogemahkunduhmun : Peendegan 
emuh oodoonahnegoozewening owh kedoogemaum. 

24 Kepeëzhah dush owh pazhig talent kahoodahpenung 


00-00 dush keëkedood, Nindoogemaum kegekekanemin 


chesunnug-eneneweyun, kishkushkezhegayun emuh keke- 
tegasewun kuhya mahwunjechegayun emuh kesuhswawa- 
benegasewun. 

25 Nengeahgwushke dush kuhya nengeähwekahdoon 
keshooneyaum emuh uhkeeng, benuh, kedahyaun ewh 
keduhyeem. 

26 Oogeguhnoonegoon dush enewh oodoogemahmun 
00-00 dush keëgood: Majebuhmeetahguneweyun kuhya 

katemishkeyun, kegekekanim chekishkushkezhegayaun ke- 
ketegasewaun kuhya chemahwunjechegayaun kesuhwawa- 
benegasewaun. 

27 Kedahgemeenaug suh ewh neshooneyaum egewh 
muhyashquahdoonegajig, uhpe dush pahkewayaun nindah- 
geoodahpenaun ewh ninduhyeem kuhya dush ewh menik 
kahkushkechegamahguk. 

28 Muhkummik dush ewh shooneyah, kuhya dush 
meenik owh ayaung metahswe talent. 

29 Owh muh ayaung tahmeenah, nahwuj dush nebewah 
oogahahyaun, owh dush ayaunsig tahmuhkummah pooch 
ewh ayaung. 

30 Ahpuggenik dush owh ningood anahbuttezesig 
buhmeetahgun emuh ahgwahjeeng anduhzhe-kushketebe- 
kuk: emuh kaduhzhe mahwing kuhya kaduhzhe muhtwa- 
yahbetasang. 

31 Uhpe petuhgweshing owh enene oogwissun emuh 
oopeshegandahgoozewening, pewejewegood dush kuhke- 
nuh enewh kachetwahwezenejin oodangenemun, me ewh 
uhpe kawawanuhbid emuh oopazhegandahgoozewene oo- 
doogemah-wuhbewening. 

32 Emuh dush anahsuhmuhbid tahmahwunzoomahwug 
kuhkenuh ahnooj azheweenzoojig ahneshenahbag : Oogah- 
nuhyatahwenaun dush debishkoo owh mahnishtahneshe- 
wenene azhenuhyatahwenaud enewh mahnishtahneshun 
kuhya enewh mesahboozoon. 

33 Ooogahahsaun dush enewh mahnishtahneshun emuh 
ookechenekaung kuhya enewh mesahboozoon emuh oonuh- 
munjenekaung. 

34 Medush uhpe owh keche-oogemah kaënaud enewh 
ookechenekaung ayahnejin, oondahshahyook kenuhwah 
shawanemenag owh Noos, oodahpenahmook ewh oogemah- 
wewin kahwahwazhetahmahgooyag, uhpe mahyahje-oozhe- 
toong 00-00 uhkee. 

35 Nengepuhkuddanahbun muh, kegeahshummim dush : 
ningekishkahbahgwanahbun, kegemeenahim dush : ninge- 
mahyuggezenahbun, kegepeendeguhzhim dush : 

36 Ningpingweshahgedenahbun, kegeahgweëm dush: 
nindahkoozenahbun, kegemahwuddeshim dush: nengeke- 
bahguahoogoonahbun kegepenaunzahkahwim dush. 

31 Medush cheguhnoonahwaud egewh quuhyuk-azhe- 
wabezejig 00-00 cheëkedoowaud, Tabaningayun ahneen 

uhpe kahwahbuhmegooyun ewh puhkuhdayun, keahshum- 
megoowunan edush? gamuh kishkahbahgwayun kemee- 
nahegoowunan dush ? 

38 Ahneen uhpe kahwahbuhmegooyun ewh mayugge- 
zeyun, kepeendegahnegoowunan dush? gamuh ewh pin- 
gweshahgedeyun, ahgweegoowunan dush ? 

39 Ahneen uhpe kahwahbuhmegooyun ewh ahkoozeyun, 
gamuh kebahquahoogooyun, kenaunzekahgooynn dush ? 

40 Owh dush keche-oogemah oogeguhnoonaun oo0-00 
cheënaud, Kagate kedenenim ewh menik oo-oo kahuhyin- 
doodahwag kuhnuhga pahzig kache noondaush ahpetandah- 
goozid nekahnis, neen suh kegeahyindoodahwim. 

41 Medush oo keënaud emuh oonuhmunjinekaung 
ayahnejin, ahwus nuhguhnuhzheshig kenuhwah kagwah- 
nesuggandahgoozeyag emuh kahgega ishkootang kahwah- 
wazhetahmahwindwahpun owh Mujje-Muhnedoo kuhya 
enewh oomezhenahwamun. 

42 Ninpuhkuddanahbun muh, kah dush kegeahshum- 
meseem: Nengekishkebahgwanahbun, kah dush kegemee- 
naheseem : 

43 Nemahyuggezenahbun, kah dush kegepeendeguh- 
zheseem : nengepingwahshahgedenahbun, kah dush kege- 
ahgweëseem : nindahkoozenahbun kuhya ninkebahquahoo- 
goonahbun, kah dush kegemahwudezheseem. 

44 Medush kuhya wenahwah cheguhnoonahwaud 00-00 
cheëkedoowaud, Tabanengayun, ahneen uhpe kahwahbuh- 
megooyun ewh puhkuddayun, gamuh kishkehbahgwayun, 
gamuh mahyuggezeyun, gamuh peengwahshahgedeyun, 
gamuh ahkoozeyun, gamah kebahquahoogooyun, keweedoo 
kahgoosewunan dush ? 

~ 45 Medush cheguhnoonaud oo-oo cheëkedood, Ka- 
gate ewh menik kahuhyindoo-dahwahsewag kuhnuhga pa- 
zhig kache noondaush ahpetandahgoozid oogoo anduhche- 
waud, neen suh goo kah kegeahyindoo-dahweseem. 

46 Medush oogoo kaëzhahjig emuh kahgega koodug- 
gezewening: egewh dush quuhyuk azhewabezejig emuh 
kahgega bemahdezewening. 


CHAP. XXVI. 


K EPUHGUMMEAHYAH dush, uhpe owh Jesus 
kahishquahkekedood oonoo ekedoowenun, 00-00 00- 
geënaun enewh ookekenooahmahgunun, 

2 Kekekandahnahwah bahmah neezhoogoonahguk tah- 
tebishkoosa uhpe kebekoosa wekoonding, owh dush enene 
oogwissun tahpuggedenah cheahgwahquahoond. 

3 Medush kemahoonjeëdewaud egewh keche sahsah- 
gahwejegawenenewug kuhya egewh oozhebeëga-wenene- 
wug kuhya ooketezemewaun egewh ahneshenahbag, 

4 Kuhya dush kekahkekedoowug chewahweenga tuh- 
koonahwaud enewh Jesusun, chenesahwaud dush. 

5 Oo-oo dush keëkedoowug, Kahween magwah wek- 
oonding koonemah tahnishkahjeéwawug egewh ahneshen- 
ahbag. 

6 Magwah dush ahyaud owh Jesus emuh Bethany, 
emuh andaud owh Simon owh wamegeed, 

7 Oogepenaunzekahgoon pazhig enewh equawun peah- 
yahmenid ewh alabaster muhkuhkons kache-ahpetandah- 
gwuk noomenegun, oogesegenahmahgoon dush emuh oosh- 
teguahning magwah nuhmuhduhbid. 

8 Uhpe dush ookekenooahmahgunun kewahbundahme- 
nid, kenishkahdezewun, oo-oo keekedoonid, Ahneshwin 
00-00 bahnahjeewawin ? 

9 Tahgeähtahwam muh maunduh noomenegun, nebe- 
wah dush shooneyah tahgekushkechegahda chemeenind- 
wahpun egewh katemahgezejig. 

10 Uhpe dush Jesus kahkekandung, oo-oo oogeënaun, 
Ahneshwin megooshkahjeäg wah-owh equa? oonesheshin 
suh ewh kahdoodahwid. 

11 Kahgenig kedahyahwahwaug egewh katemahgezejig 
anduhzhe ahyahyag; neen dush ween kahween kahgenig 
kedahyahweseem. 

12 Kesegenung mahbuh o0-oo noomenegun emuh ne- 
yowing, cheningwahoogooyaun sah keoonjeëzhechega. 

13 Kagate kedenenim, Tebe kawahweenjegahdagwan 
maunduh minwahjemoowin emuh anegookookumegaug, 
kuhya oo-oo kahezhechegad wah-owh equa tahwahweenje- 
gahda cheoonjemequanemind. 

14 Me dush kenaunzikahwaud pazhig egewh metahswe 
ahzhe neezh kekenooahmahgunug enewh keche sahsah- 
gewejegawenenewun, 

15 Oo-oo dush keëkedood, Wagoonan kameezheyag, 
puhgedenuhmoonuhgoog wah-owh ? nesemeduhnah duswah- 
bik shooneyaun oogeenahwaun. 

16 Me dush kemahjenunduhwandung ewh chebah- 
tahaud. 

17 Netum dush kezheguk uhpe mahyahje-meejing ewh 
wambejekewahgesinsenook buhquazhegun, egewh keke- 
nooahmahgunug oogenaunzikahwahwaun enewh Jesusun 
00-00 keenahwaud, Ahneende kedenandum cheduhzhewah- 
wazhetahmahgooyun chemeejeyun ewh kebekoosa-wekoon- 
dewin ? 

18 Oo-oo dush oogeënahwaun, Ezhaug dush emnh oo- 
danaung, owh pazhik enene 00-00 enik, Oo-oo ekedoo owh 
Kekenooähmahgawenene, gagah zhuhyegwah wetebish- 
koosamahgud nekezhegoom, andahyun ningahduhzhe-oozhe 
toon ewh kebekoosa wekoondewin kuhya nekekenooah- 
mahgunug. 

19 Keëzhechegawug dush egewh kekenooahmahgunug 
debishkoo kahegoowaud enewh Jesusun ; oogewahwazhe- 
toonahwah dush ewh kebekoosa-wekoondewin. 

20 Kahoonahgooshig dush oogeweduhbemaun enewh 
metahswe ahshe neezh. 

21 Magwah dush wesenewaud, oo-oo oogeënaun, Ka- 
gate kedenim pazhig kenuhwah ningahbahtahik. 

22 Ahpeche dush kenuhneenuhwanduhmoog, 00-00 
dush oogemahjeënahwaun papazhik, Neen nuh Tabanin- 
gayun ? 

23 Oogeguhnoonaun dush oo-oo keënaud, owh wauj- 
quahbuhahmahwid emuh oonahguning, me suh owh ka- 
bahtahid. 

24 Owh suh enene oogwissun mahjah debishkoo anah- 
jemind emuh oozhebeëguning ; tahkechekooduggeze suh 
owh enene kabahtahaud enewh enene oogwissun, tahge- 
ooneshenene owh enene wekah negesegoobun. 

25 Oogeguhnoonegoon Judasun enewh kahbahtahegoo- 
jin 00-00 keëgood, Neen nuh Rabbi? o0-oo dush oodenaun 
Kegeëkid suh. 

26 Magwah dush wesenewaud, Jesus oogeoodahpe naun 
buhquazhegun, uhpe dush kahmahmooyahwad oogebuhqua- 
benaun, oogemeenaun dush enewh ookekenooahmahgunun, 
00-00 keëkedood, oodahpenik, ahmook ; me suh 00-00 
neyow. 

27 Oogeoodahpenaun dush ewh menequahjegun, kah- 
mahmooyahwad dush, oogemeenaun enewh, oo-oo keéke- 
dood, Kuhkenuh menequayook ewh. 

28 Me muh oo0-oo nemesqueem ewh emuh ooshkeke- 
kindewening segwabenuhmoowindwah nebewah bamah- 
dezejig cheöonjewabenuhmoowindwah oomujje ezhewab- 
ezewenewah. 

29 Kedenenim suh, kahween menuhwah ningahmene- 
quaseen maunduh mahnewung ewh shooweminahgah- 
wunzh nahnauzh ewh kekezheguk uhpe kadooshke-mene- 
quayaun emuh oodoogemahwewening owh Noos. 

30 Uhpe dush kahnuhguhmoowaud, kesahgahumoog 
keëzhahwug dush emuh Olives wahjewing. 

31 Medash uhpe Jesus 00-00 keenaud, Noongoon tebe- 
kuk, kenuhwah kuhkenuh kegahoosittahwandaum neen 
oonje ; 00-00 muh ezhebeëgahda, Ningahpuhkittawah owh 
mahnishtahneshe-wenene, kuhkenuh dush egewh mahnish- 
tahnishug waqueenoojig tahsuhswaskkahwahwug. 

32 Keahbejebahyaun ningahuhnenegaun-tuhgweshin 
emuh Galileenaung. 

33 Peter dush oogeguhnoonaun oo-oo keënaud, Mesuh- 
wah goo kuhkenuh oosittahwanemikwah, kahween neen 
kegahoosittahwanemesenoon. 

34 Jesus dush 00-00 oogeënaun, chepwah noondah- 
goozid owh pahkahahqua, nesing kegahahgoonwatum ewh 
kekanemeyun. 

35 Peter dush 00-00 oodenaun, Mesuhwah goo nundah- 
wandahgoozeyaun cheweejneboomenaun, kahween ningah- 
ahgoonwatunse ewh kekanemenaun. Me nahsaub keëke- 
doowaud kuhkenuh egewh kekenooahmahgunug. 

36 Me dush keweejewaud owh Jesus enewh kekenoo- 
ahmahgunun, ketuhgweshenoowaud dush emuh keteguh- 
ning Gethsemane azhenekahdag; oo-oo dush oodenaun 
enewh ookekenooahmahgunun, oomah nuhmuhduhbik ka- 
ahpeech ewede ezhahyaun cheahkoowa-ahnuhmeähyaun. 

31 Oogeweejewaun dush enewh Peterun kuhya enewh 
neezh oogwissun owh Zebedee, kemahje-nuhneenuh- 
wandum kuhya kekechewesugge-kootuggandum. 

38 Me dush oo-oo enaud; kechenuhneenuhwandum 
suh owh ninjechaug, gagah suh wenebooyaun : ahyahyook 
suh oomah, wedookahweshig dush cheahkoowahbeyaun. 

39 Menuhwah ahwahshemashish keëzhah keoojecheen- 
gwasad, keahnuhmeäud, 00-00 keëkedood, Noosa, keshpin 
enandahgwuk mahnoo ningah kuhbikahgoon maunduh 


89 M 


ST. MATTHEW. 


meneguahjegun : Kah nindahwah neen ananduhmaun tah- 
ezhewabuhsenoon, keen suh atuh ananduhmun. 

40 Oogenaunzikahwaun dush enewh kekenooahmah- 
gunun, kemekahwaud dush nebahnid, oo-oo dush keënaud, 
enewh Peterun, Ahneen, kahnuh kekushketoosenahwah nin- 
goo-tebahegunag chewedookahweyag ahkahwahbeyaun ? 

“41 Ahkahwahbeyook kuhya ahnuhmeähyook cheénik- 
ahsewag emuh kuhgwatebaningawening. Ahnoo enandum 
suh owh oojechaugoomah, ewh suh weyausemah pajewe- 
mahgud. 

42 Menuhwah kemahjaud, me goo ewh neezhing keäh- 
nuhmeäud 00-00 dush keëkedood, Noosa, keshpin enandah- 
gwussenoook chekuhbekahgooyaun maunduh meneguah- 
jegun pwah-menequayaun, mahnoo keen ananduhmun tah- 
hezhewabud. 

43 Kepeëzhaud oogemekahwaun menuhwah nebahnid, 
kekepingwuhshewun muh. 

44 Kenuhguhnaud dush, menuhwah kemahjah, keah- 
weähnuhmeäud megoo nesing, me nahsaub kahekedood. 

45 Me dush kepenaunzikahwaud enewh ookekenooah- 
mahgunun 00-00 dush oodenaun, kayahbe nebahyook kuhya 
aunwabeyook : Benuh pashoo peähyahmahgud ewh uhpe 
chepuggedenind owh enene oogwissun emuh ooneenjening 
enewh majeëzhewabezenejin. 

-46 Oonishkaug, Mahjahdah, benuh pashoo peähyah owh 
kabahtahid. 

41 Magwah dush kekedood, benuh, owh Judas pazhig 
egewh metahswe ahshe neezh, kepeëzhah keweejewaud 
keche nebewah wadahzhahwashkoonejin kuhya wapuh- 
gummahgunenejin enewh keche-sahgahgewejega-wenene- 
wun kuhya ooketezemewaun egewh ahnishenahbag kah- 
ahnoonegoowahjin. £ 

48 Owh dush kahbahtahaud kekenoowahjechegun oo- | 
gemenaun enewh, oo-oo keëkedood, owh suh kaoojemug 
mesuh owh, minjemenik. 

49 Bahbega dush naunzikahwaud enewh Jesusun, 00-00 
keëkedoo, Keduhnemikoon, Rabbi, oogeöojemaun dush. 

50 Jesus dush oo-oo oogenaun, Neeje wagoonan pahnah- 
teyun, kepeëzhahwug dush egewh, ketuhkoonahwaud dush 
enewh Jesusun. 

91 Benuh, dush pazhig enewh wahjewegoojin owh 
Jesus kezhebenikanewun, kekechekoobetood dush oodah- 

zhahwashkoom, kekishketahwuggaguhnahmaud enewh ke- 
che-sahsahgewejega-wenene oobuhmeetahgunun. 

52 Me dush owh Jesus keënaud enewh, Nayaub suh 
peenuhun kedahzhahwashkoom, kuhkenuh muh ayoojig 
ewh ahzhahwashk ahzhahwashkoon kanesegoowaud. 

53 Kah nuh ween kedenanduhseem chekushketooyaun 
noongoom chenundoodahmahwug owh Noos, nindahmeenik 
dush chewedookahwewaud ahwahshema metahswe ahshe- 
neezh metauswauk enewh angenun ? 

54 Ahneen dush ween kaezhedebishkoosagebun enewh 
oozhebeëgunun o0-00 cheweëzhewabuk akedoomahgukkin. 

55 Ewh dush uhpe Jesus oo-oo oogeënaun enewh ah- 
nishenahban, Kemoodishke weneneeng kepeëzhetuhkoonim 
wadahzhahwashkoomeyag kuhya wapuhguhmahguneyag ? 
Anduhsoo kezheguk kegeweduhbemenenim kekekenooah- 
mahgayaun emuh keche-ahnuhmea-weguhmegoong, kah 
dush kegetuhkooneseem. 

56 Kuhkenuh 00-00 keëzhewabud chetebishkoosag 00- 
doozhebeëgunewah egewh aunwahjega-wenenewug. Me 
dush kenuhguhnegood kuhkenuh enewh ookekenooähmah- 
gunun keoozhemoowun dush. 

57 Egewh kahtuhkoenahjig enewh Jesusun oogeëzhe- 
wenahwaun emuh andaud owh Caiaphas keche-sahsahge- 
wejega-wenene, kahduhzhe-mahoonjeëdewaud egewh oo- 
zhebeťga-wenenenewug kuhya katezejig. 

58 Peter dush wahsuh oogenoopenuhnaun, nahnauzh 
ketuhgweshenid emuh andaud owh Keche-sahsahgewejega- 
wenene kependega dush, keweduhbemaud enewh buh- 
meetahgunun wewahbunjegad ewh kaëzhewabuk. 

59 Egewh dush keche-sahsahgewejega-wenenewug, 
kuhya egewh katezegig, kuhya egewh mahyahwunjeëdejig 
oogenundahwandahnahwah ewh kenuhwishke-tebahjemoo- 
win cheoonje nesahwaud enewh Jesusun. 

60 Kah dush oogemekunsenahwah gagoo; mesuhwah 
goo nebewah kepeëzhahwaud kenuhwishke-dabahjemoo- 
jig kahween oogemekunsenahwah. Gaguhpe kepeëzhah- 
wug neezh kenuhwishke-dabahjemoojig, 

61 Oo-oo keëkedoowaud, Mahbah keëkedoo, Nekush- 
ketoon chebahnahjetooyaun ewh ookeche-ahnuhmea-we- 
guhmig owh Kesha-Muhnedoo, nesoo-kezhik dush menuh- 
wah cheoozhetooyaunbaun. 

62 Owh dush keche-sahsahgewejega-wenene kepuh- 

segwe, 00-00 dush keënaud enewh Jesusun. Kah nuh 
ningood kenuhquatunse ? wagoonan oo-oo anahjemikwah 
oogoo ? 

“63 Kah dush kekekedoose owh Jesus. Owh dush keche 
sahsahgewejega-wenene oogeguhnoonaun oo-00 keënaud, 
Kedaungwahmemin ween oonje owh bamahdezid Kesha- 
Muhnedoo cheweenduhmahweyaung keshpin ahwewunan 
owh Christ oogwissun owh Kesha-Muhnedoo. 

64 Jesus dush 00-00 oogeënaun, Kegeëkid suh : bahmah 
kegahwahbuhmahwah owh enene oogwissun nuhmuhduh- 
bid emuh ookechenekaung owh kachemushkahwezid kuhya 
petuhgweshing emuh kezhegoong duhzhe ahnuhquudoong. 

65 Medush uhpe owh sahsahgewejega-wenene kekish- 
kepetood oopuhpinsekahwahgunun oo-oo keëkedood ke- 
mujje-kezhwa suh; ahneshwin kayahbe nundahwane- 
mungwahbun egewh kadebahjemoojig? benuh, noongoom 
kenoondahnahwah oomujje-kezhwawin. 

66 Ahneen ananduhmag? Oogeguhnoonahwaun dush 
00-00 keënahwaud, Enandahgooze suh chenebood. 

67 Medush kesequahnahwaud emuh ooshkinzhegoon- 
ing, kuhya kepahquahkooneenjetahwahwaud ; ahnind dush 
oogenahpahgaunzheninjetahwahwaun 00-00 keëkedoowaud, 

68 Aunwahtahweshenaum, keen Christ, ahwanan owh 
kahpuhketaðik ? 

69 Peier dush kenuhmuhduhbe ahgwahjeeng emuh 
tasekahning, pazhig ooshkenegequan oogepenaunzikahgoon 
00-00 keëkedoonid, Kuhya keen kegeweejewah owh Jesus 
Galilee duhzhe-wenene. 

70 Keahgoonwatum dush emuh enahsuhmuhbewaud 
kuhkenuh, o0-oo keëkedood, Kahween nekekanduhse ewh 
akedooyun. l 

11 Uhpe uhnesahgahung emuh tasekauning oogewah- 
buhmegoon menuhwah pazhig ooshkenegequan, 00-00 ke- 
ënahnid enewh emuh ayahnejin, Kuhya wah-owh ooge- 
wejewaun enewh Jesusun Nazareth duhzhe enenewun. 

12 Menuhwah keahgoonwatum, kekechemushkahwah- 
kezhwa oo-oo keékedood, kahween nekekanemahse owh 
enene. 3 

13 Nahgujeesh egewh kahnebahwejig oogepenaunzikah- 
wahwaun enewh Peterun 00-00 keënahwaud, Kagate keen 
kedow pazhig oogoo, anwayun muh kedoonjekekandahgooz. 

74 Medush kemahje-mujje-kekedood kuhya kemush- 

kahwah-kezhwad o0-0oo keëkedoo, kahween nekekanemahse 
owh enene : Bahbega dush kemesetahgooze owh pahkah- 
ahqua. 

75 Oogemequaundaun dush ewh oodekedoowin owh 
Jesus 00-00 keëgoopun, Chepwah noondahgoozid owh pah- 
kahahqua, nesing kegahahgoonwatum ewh kekanemeyun. 
Keuhnesahguhum dush, kekuhgwahnesuggah-damood. 


CRAC- KANIL. 


HPE dush kahwahbung, kuhkenuh keche-sahsahge- 

wejega wenenewug kuhya ooketezemewaun egewh 

ahneshenahbag kekahkekedoowug chenesahwaud enewh 
Jesusun. 

2 Uhpe dush kahminjemahpenahwaud, oogemahjewe- 
nahwaun, keahwepuggedenahmoowahwaud enewh ooge- 
maun Pontius Pilateün. 

3 Judas dush, owh kahbahtahewad, uhpe kahwahbun- 
dung ahzhe kenahneboomemind, keaunwanindezoo, nayaub 
dush nesemeduhnah duswahbik shooneyaun oogepeetuh- 
mahwaun enewh sahsahgewejega - wenenewun kuhya 
enewh katezenejin, 

4 Oo-oo dush keëkedoo, Ningemujjeëzhechega kebah- 
tahdooyaun ewh majeezhechegamahgussenook misque. 
Oo-oo dush keekedoowug, Wagoonan nenuhwind kaöon- 
jebahmanduhmaung e-ewh? keen suh bahmandun ewh. 

5 Oogeahpuggedaunun enewh shooneaunsun emuh ah- 
nuhmeä-weguhmegoong, kemahjah dush kuhya kekebena- 
wabenedezoo. 

6 Egewh dush keche-sahsahgewejega-wenenewug oo- 
geöodahpenahnahwah enewh shooneäunsun, oo-oo dush 
keëkedoowug, Kah suh ween tahoonesheshinsenoon oonoo 
cheahehegahdag emuh shooneyah-weguhmegoong, me muh 
kahoonjekishpenuhtoong ewh misque. 

7 Kekahkekedoowug dush, oogekishpinuhtoonahwah 
dush ewh wahbegune-oonahguneka-wenene ooketegaun, 
chepuggedanemindwah emuh egewh mayuggezejig. 

8 Me suh misque-ketegaun wanjeëzhenikahdag ewh 
ketegaun, peenish egoo noongoom. 

9 Medush ketebishkoosag ewh kahekedoopun Jeremiah 
aunwahjega-wenene 00-00 keëkedood, Qogeöodahpenah- 
nahwah dush enewh nesemeduhnuh duswahbik shoone- 

yaun menik kaheneginzood owh kahahtahwang, kahenuh- 
gemegood enewh oonejahnesun owh Israël ; 

10 Oogeahtahwanahwah dush chekishpenuhtoowaud 
ewh wahbegune-oonahguneka-wenene ooketegaun, debish- 
koo kahenahkoonid owh Tabaningad. 

11 Jesus dush kenebahwe emuh enahsuhmuhbid owh 
oogemah: owh dush oogemah oogeguhgwajemaun 00-00 
keëkedood, Keen nuh kedoogemahwemegoog egewh Jew- 

ug? Jesus dush 00-00 oogeënaun, Kedekid suh. 

12 Uhpe dush kahahnahmemegood enewh keche-sah- 
sahgewejega-wenenewun kuhya enewh katezenejin, kah 
ningood keëkedoose. 

13 Medush oo-oo keëgood enewh Pilateün, kah nuh 
ween kenoonduhse menik azheahnahmemikwah ? 

14 Kah dush bahbish ningood oogeëzheguhnoonahseen ; 
kahoonjemahmahkahdandung owh oogemah. 

15 Ewh dush uhpe wahwekoonding owh oogemah oo- 
puhgedenahmahwahgoobun enewh ahneshenahban pazhig 
kabahquahegahzoonejin, kawenundahwanemahnejin. 

16 Oogeahyahwahwaun dush pazhig kagwahnesugge- 
kekandahgoozenejin enenewun kabahquahegahzoonejin, 
Barabbas azhenekahzood. l 

17 Uhpe dush kahpemahwunjeëdewaud, Pilate 00-00 
oodenaun, Ahwanan nanduhwanemag chepuggedenuh- 
googmoonah, Barabbas nuh gamuh Jesus owh Christ azhe- 
nekahzood ? 

18 Oogekekandaun ewh ahneshah kekahwanemahwaud 
keöonjepuggedenahmahgood. 

19 Uhpe dush kahwuhwanuhbid emuh tebahkoonewa- 
wene-ahpuhbewening, wewun kepemejedwawun 00-00 
akedoonid, kagoo ningood doodahwahkan owh manoo-ezhe- 
wabezid enene keche nebewah gooshah mabhuh ninge- 
öonjekootuggandum noongoom kezheguk emuh enahbun- 
duhmoowening. 

20 Egewh dush keche-sahsahgahwejega-wenenewug, 
kuhya egewh katezegig oogegahgaunzoomahwaun enewh 
ahneshenahban chenundoodahmahganid enewh Barabbas- 
un, chenishwuhnahjeahnid dush ween enewh Jesusun. 

21 Owh dush oogemah oogeguhnoonaun oo-oo keënaud, 
Ahwanan oogoo neezh nanduhwanemag chepuhgedenuh- 
moonnuhgoog? Barabbas, keekedoowug. 

22 Pilate dush 00-00 oogeënaun, Ahneen dush kadood- 

ahwug mahbuh Jesus owh Christ azhenekahzood? Kuh- 
kenuh dush anduhchewaud 00-00 oogeënahwaun, Mahnoo 
tahahgwahguahwah. 

23 Oogemah dush keëkedoo, Ahneshwin? Wagoonan 
ewh mujjeezhechegawin kahezhechegad ? ahwahshema 
anegook kepepahgewug, Mahnoo tahahgwahquahwah. 

24 Uhpe dush owh Pilate wuhyahbundung ewh kuh- 
nuhga chedabwatahgoosig, nahwuj dush kenishkahjekum- 
megezenid, oogeöodahpenaun ewh nebee kesebegeneenjeed 
emuh enahsuhmuhbenid enewh ahneshenahban, 00-00 dush 
keëkedoo, kahween neen nindoonjegahtahmahwahse mah- 
buh enene oomesqueem, Kenuhwah suh bahmanduhmook. 

25 Kuhkenuh dush egewh ahnishenahbag oogeguhnoo- 
nahwaun oo0-00 dush keëkedoowaud, Mahnoo nenuhwind 
ningahoodessegoonaun ewh oomesqueem kuhya egewh 
nenejahnesenahnig. 

26 Medush kepuggedenuhmahwaud enewh Barabbas- 
un; uhpe dush kahpuhzhunzhawaud enewh Jesusun ooge- 
puggedenaun cheahgwahquahoomind. 

21 Enewh dush ooshemahguneshemun owh oogemah 
kahoodahpenahwaud enewh Jesusun, kuhya kahezhewe- 
nahwaud emuh kekedooweguhmegoong, kepenaunzikah- 
good kuhkenuh enewh shemahguneshun. 

28 Oogekesekoonuyabenahwaun dush, mesquagenoo 
puhpensekahwahgun oogepesuhkoonahwaun. 

29 Uhpe dush menasuhguhwunzhe-wewuhquaun kah- 
ookahdanuhmoowaud, oogepesekoonahwah emuh ooshte- 
quahnening, kuhya ewh ahsahgunushk emuh ookecheneen- 
jening, kuhya dush oogeshahgushketahwahwaun, kuhya 
oogebahpenuhdahwahwaun oo-oo keëkedoowaud, Keduh- 
nemikahgoo keen wagemahkundahwudwah egewh Jew- 

ug ! 

d 30 Oogesequahnahwaun, kuhya oogeoodahpenahnah- 
wah ewh ahsahgunushk, kepukketawahwaud dush emuh 
ooshtequahnening. 

31 Uhpe dush kahishquah-bahpenuhdahwahwaud ooge 
kesekoonahwaun ewh puhpensekahwahgun, kuhya ooge- 
pesekoonahwah tebenuhwa oodahgwewin, kuhya kemahje- 
nahwaud cheähgwahquahwahwaud. 

32 Pesahguhummoowaud oogemikahwahwaun enewh 
Cyrene duhzhe wenenewun, Simon azhenikahzoonejin > 


pe 

medush ketwa kahahnoonahwahjin chepemoonduhmenid 
ewh ahzhedayahtegoom. 

33 Uhpe dush kahuhnetuhgwishenoowaud emuh Gol- 
gotha aduhming, me suh azhenesetootahgwuk, ooshte- 
guaunekahning. 

34 Oogemeenuhahwaun ewh shewahboo weenzoob tuh- 
goonegahdag : uhpe dush kooduggummundung kahween 
oogewemenequaseen. 

35 Oogeahgewahquahwahwaun dush, kemahdahoonede- 
wug dush enewh oodahgwewenun, keahtahdewaud ; che- 
debishkoosag kahekedoopun owh aunwahjega-wenene, Ke- 
mahdahoonedewug enewh nindahgwewenun, kuhya dush 
nepuhpensekahwahgun keoonjeahtahdewug. 

36 Kenuhmuhduhbewaud dush, keahkahwahbuhmah- 
waud emuh ; 

37 Emuh dush debishkoo ooshtequahnening oogejuh- 
yeëe oogeahtoonahwah maunduh oozhebeëgawin kahezhe- 
ahnahmemind, WAH-OWH JESUS OODOOGEMAHME- 
WAUN EGEWH JEWYUG. 

38 Neezh dush kamoodishkejig ketuhgooahgwahquah- 
wahwug, pazhik ookechenikaung, pazhig dush nuhmunje- 
nekaung. l 

39 Egewh pabahmoosajig oogebahpenuhdahdahwah- 
waun kewawabequanewaud, 

40 Oo-oo dush keëkedoowaud, keen banahyetooyun 
ewh ahnuhmea-weguhmig, nesoo kezhig menuhwah ah- 
yaunjetooyun, bemahjeëdezoon, keshpin suh wagwisseme- 
goowunan owh Kesha Muhnedoo, ahzhedayahtigoong pe- 
oonjenesaunduhwan. 

41 Kuhya dush egewh keche-sahsahgewejega-wenene- 
wug kuhya egewh katezejig keëkedoowug, 

42 Bakahnezenejin ween oogebemahjeäun, ween dush 
kahween ookushketooseen chebemahjeëdezood, kishpin ka- 
gate wagemahkundahwahgwan enewh Israelun, ahzheda- 
yahtekoong tahpeoonjenesaunduhwa, ningahdabwatahwah- 
naun dush. 

43 Oogeahpanemaun enewh Kesha-Muhnedoon ; mah- 
noo noongoom oodahbemahjeëgoon kishpin menwaneme- 
good : keëkedoo muh, nindoogwesemik owh Kesha-Muh- 
nedoo. 

44 Kuhya dush egewh kamoodishkejig kahduhgooäh- 

gwahquahoondjig me goo kuhya wenuhwah kahezhebahpe- 
nuhdahwahwaud. 

45 Nahyahwuhquag dush ketebikahbuhmenahgwud 
peenish egoo ewh uhpe shaungoosoo tebahegunag. 

46 Kuhnuhbuj uhpe kahshaunguhsootebahegunag Jesus 
anegook kepepahge, 00-00 keëkedood, Eli, Eli, lama 
sabachthani ? medush akedoong, N ekesha Muhnedoom, 
Nekesha Muhnedoom, ahneshwin kenuhguhzheyun ? 

41 Ahnind dush nahbahwejig emuh, uhpe kahnoonduh- 
moowaud, 00-00 keëkedoowug, wah-owh enene oonundoo- 
maun enewh Eliasun. 

48 Pazhig dush keähbuhtoo, oogeoodahpenaun dush 
ewh eskahebaun, oogemooshkenabetoon ewh shewahboo, 
keähtood dush emuh “ahsahgunushkoong, oogemeenahaun 
dush. 

49 Ahnind dush oo-oo keëkedoowug, Pooneh, mahnoo 
wahbundundah kagate chepebemahjeëgoogwan enewh Eli- 
asun. 

50 Jesus dush, uhpe menuhwah anegook kahpepahgid, 
oogepuhgedenaun enewh oojechaugwun. 

51 Benuh dush, ewh kebuhgoojegun emuh ahnuhmea- 
weguhmegoong oogejuhyeëe keoonjetaushkegesa peenish 
egoo nesuhyeëe ; kecheengwamahgud dush ween ewh 
uhkee, ketaushkebekesawun dush enewh ahzhebekoon ; 

52 Kuhya kepahkahkoosenoon enewh chebaguhmigoon, 
kuhya nebewah ooweyowewaun egewh manoo-ahnuh me- 
ähgoobunanug kahnebahjig keoonishkah mahgudenewun, 

53 Keëzhahwug dush emuh kechetwah-oodanaung, 
oogewahbuhmegoowaun dush nebewah enewh ahnishe- 
nahban. 

54 Uhpe dush owh menesenoo-oogemah, kuhya enewh 
kahweejewahjin, ahkahwahbuhmahwaud enewh Jesusun, 
kahwahbunduhmoowaud ewh uhke checheengwamahguk, 
kuhya onoo kahezhewabukin, kekeche-sagezewug, 00-00 
keekedoowaud, Kagate wah-owh wagwissemegoogobunan 
enewh Kesha-Muhnedoon. 

55 Nebewah dush emuh keahyahwug equawug wah- 
sah keoonzahbunjegawaud, kahnoopenuhnahjig enewh Je- 
susun Galileeng keoonjebahwaud, kebuhmeetahwahwaud 
dush enewh : 


56 Keähyah suh owh Mary Magdalene, kuhya Mary 

oogeewaun owh James kuhya owh Joses, kuhya dush oo- 
geene Zebedee oonejahnesun. 

51 Uhpe dush aneoonahgooshig, kepeëzhah pazhig ka- 
chetwahwezid enene emuh Aramathedeng anduhnuhkeed, 
Joseph azhenikahzood, kuhya ween ahwid Jesus ookeke- 
nooahmahgunun : 

58 Oogeëzhahnun enewh Pilateün, kepahgoosanjegad, i 
weyowene enewh Jesusun. Pilate dush keënahkoonega 
puggenuhmahwind ewh weyow. 

59 Uhpe dush Joseph kahoodahpenaud ewh weyow, 
oogewewahquayegenaun emuh wahbishkeging, 

60 Oogeähsaun emuh tebenuhwa oodooshke- -chebaguh- 
migoong kahweembahbekahahmahedezoogoobunan emuh 
ahsining, keche ahsineen dush oogeëzhetebebenaun emuh 
eshquaundamewang ewh chebaguhmig, me dush kahezhe- 
mahjaud. 

61 Keahyahwug dush emuh owh Mary Magdalené, 
kuhya owh bakahnezid Mary, kenuhmuhduhbewaud emuh 
ahzhahwuhyeée chebeguhmigoong. 

62 Kahwahbung dush kahishguah-oozheetahwene-kezhe- 
guk, egewh keche- -sahsahgeweja- -wenenewug, kuhya egewh 
Phariseeg mahmahwe oogenaunzikahwahwaun enewh Pi- 
lateün. 

63 Oo-oo dush keëkedoowaud, Oogemah, nemequand- 
ahmin, mahbuh wuhyazhingashkid kahekedood magwah 
bemahdezid, Bahmah kenesoogoonahguk ningahahbejebah. 

64 Umba enahkoonegan cheguhnuhwanjegahdag ewh 
chebaguhmig nahnaunzh egoo kenesoogoonahguk, koone- 
mah dush kemooj nebah-tebik tahpedzhahwun enewh oo- 
kekenðgoahmahgunun, chemahjewenegood dush, cheénah- 
wahpun dush enewh ahneshenahban, Ahzhe keähbejebah, 
ewh eshquauch wuhnezewin nahwuj tahgeoosittahwand- 
ahgwud dush ween ewh netum. 

65 Pilate dush 00-00 oogeënaun, Kedahyahwahwaug 
egewh akundoojig ; Mahjahyook, aungwahmezeyook che- 
guhnuhwanduhmag. 

66 Medush kahezhemahjahwaud, kewahweengatoo- 
waud ewh chebaguhmig oogeahkookoowuhsahnahwah 
dush ewh ahsin, oogeähsahwaun dush enewh kaähkundoo- 
nejin. 

AHISHQUAH - AHNUMEA - KEZHEGUK, uhpe 
pahtahbung ewh netum ahnooke-kezheguk kepe- 
ezhah owh Mary Magdalene, kuhya owh bakahnezid 


- Mary, chepewahbunduhmoowaud ewh chebaguhmig. 


2 Benuh dush, kekeche-cheengwahkummegah : Taba- 
ningad muh oodangenemun eshpeming kepeoonjenahzhe- 
wun, ketuhtebewabenung ewh ahsin emuh ishquaunda- 
ming, keahgweduhbid edush. 

3 Ahnemeke-wahwahsuhmoowening keëzhenahgooze, 
kooning dush keëzhewahbishkahne ewh oopuhpesuhkoo- 
wahgun : 

4 Apeech kekoosahwaud egewh ganuhwanjegajig 
kenuhningishkahwug, naboongin dush keëzheähyahwaud. 

5 Owh dush angen oogeguhnoonaun enewh equawun, 
00-00 keënaud: gagoo sagezekagoon kekekanemenim 
chepenuhdahwahbuhmag owh Jesus owh kahsuhsahgah- 
quahoond. 

6 Kahween oomah ahyahse, keähbejebah debishkoo 
kahekedoopun, Umba pewahbunduhmook emuh shingesh- 
ingebun owh Tabaningad. 

1 Waweeb dush mahjahyook, weenduhmahwik enewh 
ookekenooahmahgunun, ewh ahzhe keähbejebaud ; benuh, 
uhnenegaun-ezhah emuh Galileenaung emuh kaduhzhe- 
wahbahmag: benuh kegew 'eenduhmoonim suh. 

$ Waweeb dush chebaguhmigoong keöonjemahjahwug 
kesagezewaud kuhya kekeche moojeganduhmoowaud ; 
kemahjebuhtoowug ahwedebahjemootahwahwaud enewh 
ookekenooahmahgunun. 

9 Magwah dush ezhahwaud ahwedebahjemootahwah- 

waud enewh ookekenooakmahgunun, benuh, Jesus ooge- 
nuhquashkahwaun, oo-00 kekedood, Kedahnuhmekoonim. 
Me uhpe kepetuhkoonahwaud emuh osittahning keöoje- 
cheengwuhnetahwahwaud. 
10 Jesus dush 00-00 oogeënaun, Kagoo sagezekagoon : 
mahjahyook weendahmahwik egewh nekahnesug cheë- 
zhahwaud emuh Galileenaung me dush ewede chewahbuh- 
mewaud. 

11 Magwah uhneëzhahwaud, benuh, ahnind kahah- 
kundoojig kepeëzhahwug emuh oodanaung, oogeween- 
duhmahwahwaun dush enewh keche- -sahsahgahwejega- 
wenenewun kuhkenuh enewh kahezhewabukin. 

12 Uhpe dush kahmahoonjedewaud kuhya egewh ka- 
tezejig, kahkekedoowaud, kemenahwaud dush nebewah 
shooneyaun enewh shemahguneshun, 

13 Oo-oo keëkedoowaud, 00-00 ekedooyook, magwah 
tebekuk keemooj kepeëzhahwun enewh ookekenooahmah- 
gunun, kemahtejetoowaud ewh weyow magwah nebah- 
yaung. 

14 Kishpin dush 00-00 noondung owh oogemah, nenuh- 
wind nengahguhnoonahnaun, ningahahnookemin dush 
kenuhwah ningoodenoo chedoodahgoosewag. 

15 Oogeöodahpenahnahwah dush ewh shooneyah, keë- 
zhechegawaud dush ewh kahezhekekenooahmahwindwah : 
kayahbe:dush wahweenjegahda maunduh ekedoowin emuh 
ahyahwaud egewh Jewug peenish egoo noongoom. 

16 Me dush keëzhahwaud egewh metahswe ashhe 
pazhig kekenooahmahgunug ewede Galileenaung, emuh 
wahjewing ewh kezhah kahwahweendung owh Jesus. 

17 Uhpe dush wuhyahbuhmahwaud, oogeöojecheeng- 
wuhnetahwahwaun : ahnind dush keähgoonwatuhmoog. 

18 Jesus dush kepeëzhah keguhnoonaud, o0-oo keëke- 
dood, ningemeenegoo kuhkenuh kushkeäwezewin ewede 
ishpeming kuhya oomah uhkeeng. 

19 Mahjahyook, kekenooahmahwik kuhkenuh ahnooj 
azheweenzoojig ahnishenahbag, baptizooik emuh oodezhe- 
nekahzoowening owh Wayoosemind owh Wagwisemind, 
kuhya owh Keche Oojechaug ; 

20 Kekenooahmahwik dush cheguhnuhwanduhmoo- 
waud kuhkenuh enewh kahezhekuhgekemenahgoog ; be- 
nuh dush, kahgenig keweejewenim nahnauzh egoo ish- 
quahuhkewung. Amen. 

0-00 Keëzhemahjesenene ewh oominwahjemoowin 
owh Jesus Christ, Kesha-Muhnedoo oogwissun ; 

2 Debishkoo azhebeëgahdag emuh aunwahjegawening, 
Benah, nindezhenahzhahwah, nemezhenahwam chenegah- 
nid kaëneëzhahyun mesuh owh kawahwazhe sittood ewh 
mekun. 

3 Oodinwawin owh madwa-pepahgid ewede puhguh- 
duhkuhmig, wahwazhesittooyook oodezhahwin owh Jeho- 
vah, kuhya quuhyukquahmootahwik enewh oomekaunsun. 

4 John suh keähyah emuh buhgwuhduhkuhmegaug, 
kebaptizooëwad, kuhya kedebahdoodung ewh aun waninde- 
zoowene-baptizooëťëwawin cheoonje-wabenegahdag enewh 
mujje-ezhewabezewenun. 

5 Kuhkenuh dush egewh Judea uhkeeng anduhnuhkee- 
jig, kuhya egewh kahoodatoojig emuh Jerusaleming ooge- 
naunzekahwahwaun, kuhya kuhkenuh oogebaptizooegoo- 
waun emuh Jordan seebing, kewahweenduhmoowaud 
enewh oomujje-ezhewabezewenewaun. 

6 Owh dush John keähgwid ewh pagwahwegung oo- 
pewyh, kuhya pushquagenoo-kechepezoowin kekechepe- 
zood ; kuhya keäumwaud enewh ahtesahwuhyasheyun 
kuhya buhgwuj-ahmoo sinsebahquud ; 

1 Kekuhgequa, oo-oo dush keëkedood, Nepenoopenuh- 
nik pazhik ahwahshema mashkahwezid dush ween neen 
kahween nindahpetandahgoozese chennahwatahyaun kuh- 
ya dush cheahbahahmahwug oomuhkesinayahbeen. 

8 Neen suh kebaptizoowenenim ewh nebee : ween dush 
kegahbaptizooëgoowah emuh Keche-Oojechaugoong. 

9 Kepuhgumme-ahyahmahgud ewh uhpe kezheguk, 
Nazarething Galileeïng anduhgoog kepeöðonjebaud owh 
Jesus, kuhya dush kebaptizoo#ëgood enewh Johnun emuh 
Jordaning. 

10 Kazhetin dush nebeeng keoonje-ahgwahtaud ooge- 
wahbundaun kezhik chepahkahkoosing, kuhya enewh ooje- 

changwun debishkoo keche-oomemeeng chepoonenid emuh 
weyowing : 

11 Kuhya ewh inwawin ishpeming keoonzetahgwuk, 
00-00 këekedoomahguk, Keen suh kedow ningwis suhyah- 
geënaun kacheminwanemenaun. 

12 Kazhetena dush keezhenahzhahoogood enewh Ke- 
che-oojechaugwun emuh buhgwuhduhkumig. 

13 Ewede dush buhquuhduhkumig keähyah nemeduh- 
nuh-duhsoogoon, kekuhquatebanemegood enewh Satanun : 
keweejewaud enewh ahwaseeyun ; kebuhmetahgood enewh 
angenun. 

14 Kahtuhkoonind owh John, Jesus keëzhah ewede 
Galileeing, debahdoodung Kesha-Muhnedoo oodoogemah- 
wene-minwahjemoowin, 

15 Oo-oo dush keëkedood, zhuhyegwah debiskkoosa, 
kuhya dush pashoo peahyahmahgud Kesha-Muhnedoo oo- 
doogemahwewin, aunwanindezooyook, kuhya dabwayand- 
uhmook ewh minwahjemoowin. 

16 Magwah bemoosad tetebawh Galilee kechegum- 
meeng, oogewahbuhmaun enewh Simonun kuhya Andrew- 
un wekahnesene pahkoobewabenahnid oodahsubene emuh 
kechegummeeng : kegegooekä-wenenewug muh. 

17 Jesus dush oo-oo keënaud, Howh! noopenuhzhe- 
shig, kegahenahkoonenim dush chenoojeägwah egewh 
enenewug. 

18 Kazhetena dush kenuhguhnahwaud oodahsubewaun, 
kenoopenuhnahwaud dush. 

19 Anemahjaud dush pashoo oogewahbuhmaun enewh 
Jamesun oogwesun owh Zebedee kuhya enewh Johnun 
wekahnesene nuhyazh emuh nahbequauning magwah nah- 
naheahnid oodahsubene. 

20 Kazhetena dush oogenundoomaun : oogenuhguhnah- 
waun dush enewh oosewaun kuhya ahnooketahga-wene- 
newun emuh nahbequauning kenoopenuhnahwaud dush. 

21 Kepeendegawaud emuh Capernauming ; kazhetena 
dush ahnuhmea-kezhegudenig keëzhah emuh anduhzhe 
mahwunjeëding, kekekenooahmahgad dush. 

22 Oogemahmahkahdandahnahwah dush ewh ookuh- 
gequawin : kashkeäwezid eneneeng muh keëzhekuhgequa, 
kah dush debishko egewh oozhebeëga-wenenewug. 

23 Keahyah dush emuh anduhzhe-mahwunjeeding pa- 

zhik enene kakishkahwaud enewh wahnezenejin muhne- 
doon ; kepepahge dush, 

24 Ooo-oo dush keëkedood, Puhgedeneshinaum ahneen 
kadoodahdeyung keen Jesus Nazareth duhzhe-enene ? che- 
bahnahjeëyung nuh kepeoonje-ezhah? Kekanemin ahyah- 
weyun, owh Kache-peeneezid Kesha-Muhnedoo. 

25 Oogenuhneebekemaun dush owh Jesus, 00-00 dush 
keëkedoon, Pezaun-ahyaun, kuhya sahgejenahwashkow. 

26 Uhpe dush kahkeche-kooduggeäud owh wahnezid 
Muhnedoo, kuhya-kekeche-pepahgid oogesahgechenah- 
washkahwaun. 

“271 Kuhkenuh dush kemahmahkahdanduhmoog, keguh 
gwajindewaud, 00-00 akedoowaud, Wagoonanedoog maun- 
duh? ahneen azhewabuk maunduh ooshke-kuhgequawin ? 
kushkeäwezewening muh oodezhekuhgaunzoomaun enewh 
wahnezenejin muhnedoon, oobezindahgoon dush. 

28 Kazhetena dush kesuhswayahjemah emuh anegoo- 
kookummegaug Galilee kuhzhe uhkee. 

29 Mahwunjeëde-weguhmigoong dush kahoonje-sahgu- 
humoowaud, kazhetena keëzhahwug oowegewahmewaung 
owh Simon kuhya Andrew, keweejewahwaud enewh 
Jamesun kuhya Johnun. 

30 Owh dush Simon oosiggoosissun keshingeshinun oo- 
jebenegood, kazhetena dush oogeguhnoonahwaun enewh 
Jesusun me enewh kahduhzhemahwahjin. 

31 Kenaunzekahwaud dush, oogepuhsegwindenaun ke- 
suggeninjeenaud kazhetena kemahjahmahgudene oodooje- 
benegoowin, kuhya dush oogebuhmeetahwaun. 

32 Aneoonahgooshig dush, uhpe kahpungeshemood owh 
kezis, oogepeetahmahwahwaun kuhkenuh ayahkoosenejin 
kuhya kakishkahwahnejin enewh mujje-muhnedoon. 

33 Kuhkenuh dush wahdatoojig emuh ishquaundang 
keduhzhemahwunjeëdewug. 

34 Oogenoojemooäun ahnooj anahpenanejin, oogesahge- 
| jenahzhahwaun dush nebewah mujje-muhnedoon ; kah dush 
oogepuggedemahwahseen enewh mujje-muhnedoon che- 
kekedoonidi kekekanemegood suh. 

35 Kache kuhkezhabahwahgudenig dush muhshepwah, 
wahbunenig kekooshkoosid emuh buhgwuhduhkumig keë- 
zhaud ewede dush keduhzhe-ahnuhmeäud. 

36 Oogenoopenuhnahwaun dush owh Simon kuhya 
enewh wahjewahjin. 

34 Kahmekahwahwaud, 00-00 oodenahwaun, Kenund- 
ahwahbuhmegoog kuhkenuh enenewug. 

38 Oo-oo dush oogeënaun, Umba ezhahdah emuh ah- 
neka oodanahwung,kuhyaewede cheduhzhe-kuhgequayaun; 
me muh pahoonje-ezhahyaun. 

39 Kekuhgequa dush emuh anduhzhe-mahwunjeëding 
emuh anegookookumegaug Galilee duhzhe uhkee, kuhya 
dush kesahgejenahzhahwaud enewh mujje-muhnedoon. 

40 Oogepenaunzekahgoon dush enewh pazhik enene- 
wun wamegeenejin kepahgoosanemegood kuhya keshah- 
gushketahgood, 00-00 dush keëgood, Keshpin ananduhmun 
kedahkushkee chepeeneëyun. 

41 Jesus dush, ketemahganemaud, oogeëzheneenjetah- 
waun, ketaungenaud dush, 00-00 keënaud, nindenandum; 
peenezin. 

42 Oo-oo dush kahekedood, bahbega kepoonebomegeed, 
kepeeneïnd dush. 


43 Uhpe dush kahaungwahmemaud, bahbega oogemah- 


jenahzhahwaun. 

44 Oo-oo dush enaud, Benuh, kagoo debahjemootah- 
wahkan ahweyah : mahjaun dush, ahwewahbundow ewh 
keyow owh sahsahgewejega-wenene, kuhya megewan ke- 
peeneëgoowin oonje e-ewh kahekedood Moses chemege- 
wang, cheoonje-kekanduhmoowaud. 

45 Uhpe dush kahmahjaud kewabe- -debahjemoo kuhya 
kepahbahwahweenduhmahga ewh ezhechegawin, mesuh 
ewh kahoonjekushketoosig owh Jesus mezheshuh cheëzhaud 
emuh oodanaung, ahgwahjuhyeëe dush buhgwuhduhkumig 
keduhnezid: kepenaunzekahgood dush minzee wanje- 
bahnejin. 


CHAP. II. 


ENUHWAH dush nahgujeesh kepeendega emuh 
Capernauming ; kenoondahgam dush emuh we- 
gewahming ahyaud. 

2 Bahbega dush nebewah kemahw unjeëdewag kah 
dush ketabishkenase ewug emuh wegewauming kah dush kuh- 
nuhga chegishquaund e-ewh ashenoowaud ; oogedebahje- 
mootahwaun ewh ekedoowin. 

3 Oogepenaunzekahgoon dush enewh pahnahnejin 
enewh naboowahpenanejin enenewun, kenewewun enewh 
pamewenegoojin. 

å Uhpe dush kekushkeoosigwah pashoo chepenaun- 
#ekahwahwaud enewh Jesusun ashenoowaud egewh ah- 
neshenahbag, oogebahkebuhquabetoonahwah emuh ahyah- 
nid; uhpe dush kahpahkebuhguabetoowaud oogenesah- 
begenahnahwah ewh nebahgun emuh shingeshing owh 
naboowahpenad. 

5 Uhpe dush Jesus wuhyahbundung oodabwayanduh- 
moowenewaun 00-00 keënaud énewhi naboowahpenanejin, 
Ningwis, kewabenuhmahgoo kemujje-ezhewabezewenun. 

Emuh dush kenuhmuhduhbewug ahnind oozhebeëga- 
wenenewug, 00-00 keuhyenanduhmoowaud emuh oodaë- 
waung, l 

7 Ahneshwin oo-oo azhemujje-kezhwad mahbuh ? Ah- 
wanan anandahgoozid chewabenemahgad enewh mujje- 
ezhewabëzewenun, ween atuh Kesha Muhnedoo ? 

8 Bahbega dush Jesus kekekanemaud emuh oojechau- 
goong 00-00 cheuhyenanduhmenid emuh oodaëning, 00-00 
oogeënaun, Ahneshwin 00-00 uhyenanduhmag emuh keda- 
ëwaung? 

9 Wagoonan nahwuj wuhyanepunuk oo-o0 cheënind 
owh naboowahpenad, kewabenuhmahgoo enewh kemujje- 
ezhewabezewenun ; gamuh cheënind, Oonishkaun oodah- 
pin kenebahgun, bemoosan dush ? 

10 Cheoonjekekanduhmag dush, owh enene oogwissun 
theahyaud ewh kushkeäwezewin oomah uhkeeng chewabe- 
nuhmahgad enewh mujje-ezhewabezewenun (oodenaun 
enewh naboowahpenanejin), 

11 Kedenin, codahpenun kenebahgun, ezhaun dush 
“emuh kewegewahming. 

12 Kazhetena dush keöonishkah, keöodahpenung dush 
ewh nebahgun, kesahgahung dush emuh enahsuhmuhbenid 
kuhkenuh ; kuhkenuh dush kemahmahkahdanduhmoog, 
kuhya dush kewahwezhanemahwaud enewh Kesha-Muh- 
nedoon, keëkedoowaud, kahween wekah ningewahbunduh- 
semin 00-00 cheëzhewabuk. 

13 Menuhwah dush kesahgahum, keëzhaud dush emuh 
tetebawh kechegummeeng ; oogepenaunzekahgoon dush 
n enewh ahnishenahban, kekekenooahmahwaud 

ush. 

14 Anebemoosad dush, oogewahbuhmaun enewh Leviün 
oogwissun owh Alpheus namuhdnhbenid emuh mahwunje- 

chega-weguhmegoong, 00-00 kečnaud, noopenuhzheshin. 
Kepuhsegwewun dush kenoopenuhnegood. 

15 Keëzhewabud dush magwah kewesenenid emulhi 
oowegewahmening nebewah mahwunjechega-wenenewug 
kuhya majeezhewabezejig kewedoopuhmahwaud enewh 
Jesusun kuhya enewh ookekenooähmahgunun : kebahtuhe- 
ënwug suh, kuhya kenoopenuhnahwaud enewh. 

16 Egewh oozhebeëgawenenewug kuhya Phariseeg uhpe 
wahyahbuhmahwaud chewedoopuhmahnid enewh mah- 
wunjechega-wenenewun kuhya maje-ezhewabezenejin, o0- 
geënahwaun enewh ookekenooähmahgunun, Ahneshwin 
wedoopuhmaud kuhya weejmenequamaud enewh mah- 
wunjechegawenenewun kuhya maje¿ezhewabezenejin ? 

17 Uhpe dush Jesus noondahwaud oo-oo oogeenaun, 
Kahween oonundahwanemahsewaun egewh kayundah- 
wezejig enewh mushkeke-wenenewun, ayahkoozejig atuh, 
Kahween nepeöonjeëzhahse chenundoomugwah egewh ma- 
nooezhewabezejig cheaunwanindezoowaud, majeëzhewa- 
bezejig atuh. 

18 Kekeëčgwishemoowug dush ookekekenooahmahgunun 
owh John kuhya egewh Phariseeg, oogepenaunzekahwah- 
waun dush, 00-00 dush keënahwaud, Ahneshwin keëgwish- 
emoowaud ookekenooahmahgunun owh John kuhya egewh 
Phariseeg keen dusk kekekenooähmahgunug kahween ke- 
ëgwishemoosewug ? | 

19 Jesus dush oo-oo keënaud, Tahgekushkeoowug nuh 
chekeëgwishemoowaud egewh wanejahnesemindjig emuh 
wewekoodahde-weguhmegoong magwah weejewahwaud 
enewh nuhaungishun? menik ahyahwahwaud enewh nah- 
aungishun kahween tahkushkeoosewug chekeëgwishemoo- 
waud. 

20 Tahpuhgummeähyahmahgudoon enewh kezhegu- 
doon uhpe kenuhguhnegoowiud enewh nuhaungishun me 
ewh uhpe kakezheguk kakeëgwishemoowaud. i 

21 Kahween ahweyah oodahpahgwahunseen ewh oosh- 
kemahnetoowagin emuh kata-ahgwewening: mahgeshah 
ewh ooshkegin kaoonje pegooshkahgebun ewh kata-uhyeée, 
nahwuj dush tahgepegooshkahmahgud. 

22 Kah dush ahweyah oodahahtooseen ewh ooshke- 
shooweminahboo emuh kata oomoodyün, mahgeshah ewh 
ooshkeuhyeëe tahgeoonje paushkekahwun enewh oomood- 
yün, tahgesekesamahgud dush ewh shooweminahboo kuhya 

dush tahgebahnahdudoon enewh oomoodyün ; tahahjegahda 
ewh ooshke-shooweminahboo emuh ooshkeeöomoodyün. 

23 Kepuhgummeahyah dush kepuhbahmoosad emuh 
mezemine-ketegahning anuhmea-kezhegudenig, enewh 
dush ookekenooähmahgunun anebemoosanid oogeuhne- 
mahmushkenahwaun enewh bahquazhegunushkoon. 

24 Enewh Phariseen oo-oo keëgoowaud, Benuh ah- 
neshwin ezhechegawaud magwah anuhmeä-kezhegudenig 
ewh anandahgussenook cheezhechegangebun ? 

25 Oo-oo dush keënaud, kahnuh ween kegeahginduhse- 
nahwah e-ewh kahezhechegad owh David uhpe kemahna- 
zid ween kuhya enewh wahjewahjin, kenoonda-puhkuda- 
waud ? 

26 Kepeendegad emuh Kesha-Muhnedoo oowegewah- 
ming magwah kechesahsahgewejega-wenenewenid Abia- 
thar, keäumwaud dush enewh wahbundahewawene-buh- 
quazhegunun, enewh anandahgoozenook ahweyah cheäum- 
wahpun egewh sahsahgewejegawenenewug atuh, ooge- 
meenaun dush enewh wahjewahjin cheäumwahnid ? 

27 Oo-oo dush keënaud, Enene suh keoonjeoozheche- 
gahda ewh ahnuhmea-kezhik, kah dush ewh ahnuhmea- 
kezhik keoonje-oozheähse owh enene : 

28 Owh dush, Enene oogwissun oodoogemahkundaun 
ewh ahnuhmeakezhik. 


CHAE. IHM. 


ENUHWAH dush kepeendega emuh ahnuhmea- 
weguhmegoong, kuhya dush ewede keähyah pazhik 
nabooweneenjeed. 

2 Oodahkahwahbuhmahwaun dush kishpin wenooje- 
mooahnegwan anuhmea-kezhegudenig, cheoonjeahnahme- 
mahwaud. 

3 0Oo-oo dush oodenaun enewh nabooweneenjenejin 
enenewun, Puhsegween emuh nahwuhyeëeng. 

4 Oo-oo dush oodenaun enewh Phariseen, Oonesheshin 
enuh chemenoodoodahgang anuhmea-kezheguk gamuh che- 
mujjedoodahgang, chebemahjewang gamuh cheneshewang? 
Kah dush ningood keëkedoosewug. 

5 Oogenishkahbuhmaun, keoonjekesahdandung azhe 
mushkahwahnig oodaëwaun, 00-00 dush oodenaun enewh 
enenewun, umba zhebenekanin, Medush kezhebenekanid 

inga maan paji dush ooneenj debishkoo ewade 
pazhik. 

6 Egewh dush Phariseeg kesahgahumoog. keguhnoo- 
nendewug mahmahwe egewh Herodianug ewh kaëzheehe- 
gawahpun wenesahwaud enewh Jesusun. 

7 Jesus dush keëzhah ewede ahgummeeng kuhya oo- 
ke kenooähmahgunun ; oogenoopenuhnegoon dush nebewah 
Galileeïng wanjebahnejin kuhya Judeaing. 

8 Kuhya Jerusaleming kuhya Idumeäing kuhya ahgah- 
ming Jordan kuhya dush egewh anduhnuhkeejig emuh 
jeguhyeëeng Tyre kuhya Sidon kekechemeshenoowug uhpe 
noonduhmoowaud eëwh azhekecheahnookeed oogepenaun- 
zekahwaun. 

9 Oogeënaun dush enewh ookekenooahmahgunun pa- 
shoo cheahgwindanig pazhik nahbequaunanse cheoönje- 
sinsekahgoosig enewh ahneshenahban. 

10 Kemeshenoowun muh enewh kahnoojemooähjin, 
oogeahpeche-sinsekahgoon wetaungenegood enewh kah- 
mahnahdahpenanejin. 

11 Kuhya dush egewh wahnezejig muhnedoog uhpe 
wuhyahbuhmahwaud, kepungeshinoog emuh enahsuhme- 
nid keähyahzhequawaud dush oo-oo keëkedoowaud, Keen 
kedogwissemik owh Kesha-Muhnedoo. 

12 Ooge-ahpeche-aungwahmemaun dush chedebahje- 
megoosig. 

13 Keahmujewa dush emuh wahjewing, 00genundoo- 
maun dush enewh kahenanemahjin; medush goo kepeé- 
zhenaunzekahgood. 

14 Oogewuhwanahbuhmahwaun dush metahswe-ahshe 
neezh enewh kaweejewahjin kuhya dush kaähnoonahjin 
chepahbahkuhgequanid, 

15 Kuhya chekushkeä-wezenid chenoojemetoonid ah- 
koosewenun kuhya chesahgejewabenahnid enewh mujje- 
muhnedoon ; 

16 Enewh Simonun Peter oogeëzhenekahnaun ; 

17 Enewh dush Jamesun, Zebedee oogwissun; kuhya 
enewh Johnun wekahnesun owh James, Boanerges duash 
oogeëzheweenaun oonoo, me suh ewh ahyahwung ahneme- 
ke-oogwissun ; 

18 Kuhya enewh Andrewun, kuhya Philipun, kuhya 
enewh Bartholemewun, kuhya Mathewun, kuhya Tho- 

masun, kuhya Jamesun, Alpheus oogwissun, kuhya Thad- 
dæus, kuhya Simonun Canaäning duhzhe wenenewun, 

19 Kuhya Judas Iscariotun, mesuh enewh kahbahtah- 
egoojin ; kepeendegawug dush emuh wegewahming. 

20 Menuhwah dush kepemahwunjeëdewug egewh ah- 
neshenahbag, kah dush kekushkeoosewug chewesenewaud. 

21 Uhpe dush oodenuhwamahgunun kahnoonduhmenid - 
kesahgahahmoog chetuhkoonahwaud keëkķkedoowug suh, 
Kewuhnahdeze suh goo. 

22 Egewh dush oozhebeëga-wenenewug Jerusaleming 
pahoonjebahjig 00-00 keëkedoowug, Ookekishkahwaun 
enewh Beëlzebubun kuhya dush oodoogemahmewaun 
egewh mujje-muhnedoog oodoonjesahgejewabenaun enewh 
mujje-muhnedoon. 

23 Kahnundoomaud dush oo-oo oogeënaun emuh ah- 
wajegawening, Ahneen kaëzhekushkeðopun owh Satan 
chesahgejewabenaud enewh Satanun ? 

24 Kishpin megahdezoomahguk ewh oogemahwewin 
kahween tahsoongekahbahwemahgussenoon. 

25 Kishpin dush ewh wegewaum megahdezoomahguk, 
kahween ewh wegewaum tahsoongekahbahwemuhgusse- 
noon. 

26 Kishpin dush owh Satan megahdezood kuhya nanah- 
wenind kahween kushkeoose chesoongekahbahwid, zhuh- 
yegwah dush bahnahdeze. 

21 Kahween ahweyah kushkeöose chepeendegad emuh 
oowegewahming owh mashkahwezid enene kuhya dush 
ehemuhkummaud ooduhyeemun, bahmah netum keminje- 
mahpenaud enewh mashkahwezenejin enenewun ; me ewh 
uhpe kakushkeöod chemuhkummaud oowegewaum. 

28 Kagate kedenenim, egewh enenewug oonejahnese- 
waun tahwabenahmahwahwug kuhkenuh mujje-ezhewa- 
bezewenun kuhya kuhkenuh mujje-kezhwawenun kaëzhe- 
mujjëkezhwawaud : 

29 Ahwagwan dush kamujjeduhzhemahgwan enewh 
keche-oojechaugwun kahween wekah tahahbwayanemahse, 
kahgega-nahneboondewening suh goo ezhenuhnezahneze : 

30 Keëkedoowun muh, Ookekishkahwaun enewh muj- 
je-muhnedoon. 

31 Kepeëzhahwun dush oogeen kuhya wekahnesun, 
ahgwahjeeng dush kenebahwewun, keahnookewug che- 
nundoomind. 

82 Enewh dush ahnishenahban kekewetah-uhbetahgood 
00-00 dush keëgood, Benuh kenundahwahbuhmegoog ah- 
gwahjeeng keguh kuhya kekahnesug. 

33 Oogeguhnoonaun dush, 00-00 keënaud, Ahwanan 
dush owh ninguh kuhya nekahnesug. 

34 Kuhya dush oogenuhnahgahdahwahbuhmaun enewh 
kahkewetah-uhbetahgoojin oo-oo dush keëkedood, Benuh 
ninguh kuhya nekahnesug ! 

35 Ahwagwan muh kadooduhmoogwan oodenanduh- 
moowin owh Kesha-Muhnedoo mesuh wah-owh nekahnis 
kuhya nindahwamah kuhya ninguh. 


CHARTY, 


ENUHWAH dush kemahje-kekenooahmahga emuh 

~ cheguhyeëeng ewh kecheguhme, kuhya dush kepe- 
naunzekahgood enewh kache-ooquenoonejin, kaguhpe dush 
kepooze emuh nahbequahning, kenuhmuhduhbe dush emuh 
kechegummeeng, kuhkenuh dush egewh ahnishenahbag 
keähyahwug emuh chegebeeg. 

2 Kuhya dush nebewah oogeëzhekekenooahmahwaun 
emuh ahwajeguning, emuh dush ookekenooahmahgawening 
00-00 oogeënaun, 

3 Bezinduhmook ; Benuh pazhik kesahguhum saswa- 
wabenung ewh menekaun : 

4 Keëzhewabud dush, magwah suhswawabenegad, ah- 
nind menekaunun kepungesinoon emuh mahyahwekunah, 
kepeëzhahwug dush egewh kezhegoong duhzhe penashe- 
yug, kekedaumwahwaud dush. 

5 Menuhwah dush ahnind kepungesinoon emuh ahsi- 
nekumegaung, kazhetena dush kesahguhkemahgud, kah 
muh gwach keuhkeekahsenoon : 

6 Uhpe dush kahmookesad owh kezis, kechahgedamah- 
gud kuhya kenebooda ; kah muh keoojebekahwunsenoon. 

7 Menuhwah dush ahnind kepungesinoon emuh mag- 
wa menasegahwunzhekaug kesahguhkewun dush enewh 
menasegahwunzheen, keningooshquamahguk dush kah 
dush ketamenewunsenoon. 

8 Ahnind dush kepungesinoon emuh oonesheshing uh- 
kee, kesahguhkemahgud dush, kuhya kemahjegin, keme- 
koogin dush, ahnind nesemeduhnuh, ahnind ningoodwah- 
soo-meduhnuh, kuhya ahnind ningoodwauk. 

9 Oo-oo dush oogeënaun, Ahwagwan watuhwuggah- 
gwan, mahnoo tahnoondum. 

10 Uhpe dush kahnezhekawezid oogepeguhgwajeme- 
goon enewh waujewegoojin kuhya enewh ookekenooah- 
mahgunun, azhenesetootahgwuk e-ewh ahwajegun. 

11 0Oo-oo dush oogenaun, Kenuhwah kemeenegoom 
chekekanduhmag ewh nebwahkahwin emuh Kesha-Muh- 
nedoo oodoogemahwewening anduhgoog; egewh ahgwah- 
jeeng ayahjig emuh ahwajegawening ezhekekenooahmah- 
wahwug : 

12 Wahbewaud chewahbunduhmoowaud, chekekanduh- 
segwah dush ; kuhya dush noonduhmoowaud chenoonduh- 
moowaud, chenesetootunsegwah dush; mahgahshah goo- 
muhpe tahgequak-ezhewabezeähwug cheoonjewabenuh- 
moowindwah dush oomujjeëzhewabezewenewaun. 

13 Oo-oo dush oogeënaan, Kahnuhween kekekanduhse- 
nahwah maunduh ahwajegawin? ahneen dush kaëzheke- 
kanduhmag kuhkenuh enewh ahwajegawenun ? 

14 Owh saswawabenegad oosuhswawabenaun ewh 
ekedoowin. 

15 Oogoo dush mahyahwekuhnah ayahjig, anduhzhe- 
ahchegahdag ewh ekedoowin uhpe dush kahnoonduhmoo- 
waud, bahbega peëzhah owh Satan, mahjetood dush ewh 
ekedoowin emuh oodaéwaung kahahjegahdanig. 

16 Oogoo dush emuh ahsinekummegaung kahahsind- 
jig uhpe kahnoonduhmoowaud ewh ekedoowin bahbega 
oomenootaunahwah ; 

17 Kah suh dush oojebekesewug peenjenah, me suh 
wanebik atuh aungwahmezewaud ; nahgujeesh dush uhpe 
pagummishkahgoowaud ewh sunnuggezewin gamuh koo- 
duggeëgoowin oonje ewh ekedoowin, bahbega wuhsittah- 
wanduhmoog. 

18 Oogoo dush ween emuh magwa menasuhgahwun- 
zhekaug kahduhzhesuhswawabenegahzoojig, mesuh oogoo 
nwaundungig ewh ekedoowin, 

19 Azhebahbahmanduhmoowaud maunduh uhkee, kuh- 
ya azhewuhyazhemegoowaud wahnuhdezewin kuhya oon- 
zaum-anduhmoowaud ahnooj gagoo pakaunukin uhyeëen 
noonda-oondoomeëgoonahwah, medush neboodamahgude- 
nig ewh ekedoowin, kah dush menewunsenoon. 

20 Oogoo dush emuh oonesheshing uhkee kahduhzhe- 
suhswawabenegahzoojig ; mesuh oogoo nwaundungig ewh 


111 


ST. MARK. 


tkedoowin, kuhya wadahpenungig, menewewug dush, 
pazhik nesemeduhnuh, menuhwah pazhik ningoodwahsoo 
meduhnuh, menuhwah dush pazhik ningoodwauk. 

21 #Wo-oo dush oogeënaun, Oonjepejegahda nuh ewh 
wahsuhkoonanjegun emuh ahnaume-tebaheguning cheäh- 
jegahdag, gamuh ahnaume-nebahguning? kahnuh ween 
emuh wahsuhkoonanjegun-ahtekoong eheahchegahdag ? 

22 Kah muh gagoo kahjegahdasenoon, me atuh kame- 
zheshuhwejegahdag ; kah kuhya gagoo emuh kemoodeze- 
wening ahchegahdasenoon, me atuh emuh wahsayahzewe- 
ning cheähtag. 

23 Ahwagwan watuhwugahgwan mahnoo tahnoondum; 

24 Oo-oo dush oogeënaun, Nahnahgahdahwanduhmoog 
enewh nwaunduhmagoon, azhetebahegayag kegahezhete- 
bahahmahgoom : kenuhwah dush nwaunduhmag nahwuj 
hebewah kegahmenegoom. l 

25 Owh muh ayaung tahmeenah: owh dush ayaunsig 
tahmuhkummah pooch enewh ayaungin. 

26 Oo-oo dush keëkedoo, Kesha-Muhnedoo oodooge- 
mahwewin ezhewabud debishkoo enené kahahtood enewh 
menekaunun emuh uhkeeng ; 

21 Nebah dush kuhya kooshkoose tabekudenig kuhya 
kezhegudenig, sahguhkewun dush enewh menekaunun; 
kuhya mahjegenoon, kah dush ween ookekanduhseen nuh- 
munj azhewabudoogwan. 

28 Ewh muh uhkee tebenuhwa mahjegechegamahgud 
netum ewh mezhushk, menuhwah dush ewh ahkunauk, 
eshquauch edush ewh wuhyahbetag mezemin emuh ah- 
kunahkoorig. 

29 Uhpe dush wuhyahbetanig ewh menewewin bah- 
bega, oodahyoon ewh kishkushkezhegunahbik, ahzhe muh 
oojechesane ewh uhpe kakushkezhkezhegangebun. 

30 Keëkedoo dush, Ahneen kaëzheähwatooyaun oodoo- 


gemahwewin owh Kesha-Muhnedoo? gamuh ahneesh ah- 


wajegun kaëzheahwatooyung ? 

31 Debishkoo suh ezhewabud ewh pazhegoomenug 
wazahwuhnushkuk menekaun, uhpe ahjegahdag emuh 
tahkeeng mahmahwe ahgahsin menik anduhching kuhke- 
huh uhkeeng duhzhe menekaunun : 

32 Uhpe dush kahahjegahdag, mahjegin kuhya dush 
mahmahwe mechahkooze menik anduhswahkoosewaud 
egewh metikoonsug kuhya suhsugetekguaunuhgeze, pena: 

sheyug dush peahgahwahtashemoonoowug ahnahmebe- 
mug. 

33 Nebewah dush oonoo denoowun ahwajegunun oo- 
geëzhedebahduhdoomahwaun ewh ekedoowin, azhekush- 
ketoonid chebezinduhmenid. 

34 Pwah ahwajegad dush, kahween oogeguhnoonah- 
seen, uhpe dush nazhekawezewaud oogeweenduhmoowaun 
ahnooj gagoo, enewh ookekenooähmahgunun. 

35 Ewh dush egoo kezhegudenig uhpe anebonahgooshi- 
nig, Oo-00 oogeënaun, umba ahgahming ezhetuhkumoodah. 

36 Uhpe dush kahpuhka-nahzhahwaud enewh ahnishe- 
nahban, megoo azhepooseähwaud debishkoo azheahyaud, 
emuh nahbequauning. Ahnind dush nahbequaunansun 
oogeweejewegoonahwaun. 

31 Kepuhgummahnemudene dush, kekechenootenenig 
keëzhepukketayaushkahwug egewh tegoowug emuh nah- 
bequauning, zhuhyegwah dush mooshkenabegoobun. 

38 Ween dush emuh oodahkauning duhzhe nebahgoo- 
bun ahpahquashemoowening ; kahahmuddenahwaud dush, 
oogeënahwaun, Kakenooahmahgayun, kahnuh kebahbah- 
manduhse wenebooyaung ? 

39 Kahkooshkoozid dush oogenuhneebekindaun ewh 
noodin 00-00 keëdung ewh kechegumme, Pezaun ahyaun. 
Kepoonahnemud edush, kuhya kekeche-aunwahtin. 

40 Oo-oo oogeënaun enewh kekenooahmahgunun, Wagoon- 
ash wanjedabwayanduhsewag ? 

41 Kekeche-sagezewug dush, oo-oo dush keëzheguh- 
noonedewaud, Ahwananedoog wah-owh? oobezindahgoon 
suh ewh noodin kuhya ewh kechegumme. 


CHAP, V, 


| Maka S dush emuh ahgahming ewh ke- 
chegumme, emuh oodinduhnuhkewenewaung egewh 
Gadarenug. 

2 Kahpekuhbaud edush, oogepenuhquashkahgoon pa- 
zhik enenewun kahkishkahwahnejin enewh mujje-muhne- 
doon emuh chebagummigoong keoonjebahnid, 

3 Magwa chebaguhmegookaug kedahwun, kahween 
ahweyah ookekushkeëgooseen cheminjemahpenegood : 

4 Ewh muh ahnoo ahyahpe keminjemahpenah enewh 
minjemahpejegunun kuhya tuhkoobejegunun, oogepegoo- 
betoonun enewh minjemahpejegunun, kuhya dush enewk 

pewahbekoo-tuhkoobejegunun, oogebuhpukkebetoonun, kal 
gooshah ahweyah oogekushkeähseen chepezaunezeäud. 

5 Moonzhug dush tabekudenegin kuhya kahzhegude- 
negin keduhneze magwa wahjewing kuhya magwa cheba- 
guhmigookaug bahbahpepuhgid kuhya mahmahdezhahde- 
zood, keahyood enewh ahsineen. 

6 Uhpe dush wuhyahbuhmaud enewh Jesusun wahsah 
ayahnejin, keahputtoo keöðojecheengwunetahwaud dush, 

7 Kuhya anegook pepahgid, oo-oo keënaud, Ahneen 
kadoodahdeeyung Jesus Wagwesemik owh Ashpandah- 
goozid Kesha-Muhnedoo? Kepahgoosanemin suh oonje 
owh Kesha-Muhnedoo, kagoo kooduggeëshekan. 

8 Oo-oo muh ween oogeënaun, Pezahgezekow owh 
enene wahnezeyun muhnedoo. 

9 Oogeguhgwajemaun dush, Ahneen azhenekahzooyun ? 
Oo-oo dush oogeëzhenuhquatahgoon Legion suh nindezhe- 
nekauz: nebahteënoomin suh. 

10 Oogepahgoosanemegoon dush cheoonjesahgejenah- 
zhahwahsig emuh duhnuhkeewening. 

11 Keähyahwug dush cheguhyeëe emuh wahjewewung 
keduhzhesenewaud keche nebewah kookooshug. 

12 Kuhkenuh dush egewh mujje-muhnedoog oogepah- 
goosanemahwaun enewh Jesusun, 00-00 dush keënahwaud, 
Ezhenahzhahooshenaum emuh kookooshing cheähwepeen- 
degashkahwungedwah. 

13 Babega dush egoo Jesus oogepuggedenaun. Egewh 
dush wahnezejig muhnedoog kahsahgezekahwahwaud enewh 
enenewun oogepeendegashkahwahwaun enewh kookooshun: 
kuhkenuh dush egewh kookooshug kekuhkujjewabuhede- 
wug emuh kechegummeeng keëpezoowaud (keneezhing 
metauswaukoosedooganug), kuhya kekeboonahbahwa- 
waud. 

14 Egewh ashummahpuneeg enewh kookooshun keoo- 
zhemoowug, kedebahjemoowug emuh oodanaung kuhya 
emuh ketegahning : kepesahgahahmoog chewahbunduh- 
moowaud e-ewh kahezhewabuk. 

15 Kahpenaunzekahwahwaud enewh Jesusun, ooge- 
wahbuhmahwaun enewh enenewun kakishkahwahpuneen 
enewh mujje-muhnedoon, kuhya ayahwahpuneen enewh 
Legionun nuhmuhduhbenid pesekuhnuhyanid kuhya neb- 
wahkahnid : kesagezewug dush. 

16 Egewh dush kahwahbunjegajig oogeweenduhmah- 
wahwaun kahdoodahwind owh kahkekishkahwahpun 
enewh mujje-muhnedoon, kukya dush kahezheähyahwaud 
egewh kookooshug. 

17 Medush kemahjepahgoosanemahwaud erewh Jesusun 
chenuhguhduhmenid ewh oodinduhnuhkewenewaun. 

18 Uhpe dush kahpoozid emuh nahbequahning, ooge- 
pahgoosanemegoon enewh kakishkahwahpuneen enewh 
mujje-muhnedoon cheweejewegood. 

19 Kah dush Jesus oogeënanemahseen, oo-oo dush 
oodenaun, Ezhekewan emuh kewegewahming anduhzhe- 
ahyahwaud egewh kedenahwamahgunug, kuhya weenduh- 
mow enewh keche-uhyeëe kahdoodook owh Tabaningad, 
kuhya ewh kahezheshahwanemik. 

20 Kemahjah dush, kemahje-debahjemoo emuh Decapo- 
lising enewh keche uhyeëen kahdoodahgood enewh Jesus- 
un: kuhkenuh dush bamahdezejig kekeche mahmahkah- 
danduhmoog. 

21 Uhpe dush owh Jesus nayaub kahtuhkummahshid 
ewede ahgahming, nebewah ahnishenahban kepemahwun- 
jeëdewun: chegebeeg dush keähyah. 

22 Benuh dush kepeëzhah pazhig wagemahkundung 
ewh mahwunjeëde-weguhmig Jairus azhenekahzood : uhpe 
dush wuhyahbuhmaud enewh Jesusun, keahpuggezoo emuh 
oosittahning. 

23 Oogekeche-pahgoosanemaun dush oo-oo keëkedood, 
Owh agahsheïd nindahnis gagah weneboo: Umba petaun- 
gin checonjencojemocd, tahbemahdeze dush. 

24 Owh dush Jesus oogeuhneweejewaun ; oogenoope- 
nulnegoon dush nebewah ahnishenahban, keühnesinsekah- 
good dush. 

25 Pazhik dush equa mashquewahpenad, metahswe 
ahshe neezhoo pepoon kahahkoo-ezhewabezid kekechekoo- 
duggeëgood nebewah mushkeke-wenenewun, kuhya kebah- 
nahjetood kuhkenuh ooduhyeemun, kah dush bahpish 
kenoojemoose, ashkum suh keähkoose, 

27 Noondahgad azhewabezid Jesus, kepeëzhaud emuh 
anduhzhe voquenoowaud egewh ahnishenahbag, ketaun- 
genung dush oodahgwewin. 

28 Keëkedoo suh, Keshpin kuhnuhga taungenuhmaun 
oodahgwewin, ningahnoojemooëgoo. 

29 Kazhetena dush kepangoo-ahyahne ewh kahoonjeje- 

wunenig oomesqueem, oogekekandaun dush emuh weyow- 
ing chenoojemood e-ewh azhemahnahdahpenapun. 

30 Kazhetena dush owh Jesus kekandung peenjenah, 
ewh mushkahwezewin keoonjesahguhummoomahgudenig 
emuh weyowing, oogequakekahbahwetahwaun enewh ah- 
nishenahban, 00-00 keëkedood, Ahwanan owh kahtaunge- 
nung ewh nindahgwewin ? 

31 Oo oo dush keëgood enewh ookekenooahmahgunun, 
Kewahbuhmaug egewh ahnishenahbag cheahpeche sinse- 
kookwah, kedekid dush nuh, Ahwanan kahtaungenid ? 

32 Kequakahgahbe chenunduhwahbuhmaud enewh 
equan kahtaungenegoojin. 

33 Owh dush equa sagezid kuhya naningebenegood, 
ewh kekandung ewh kahdoodahwind, kepeëzhah, kuhya 
keähpuggezood emuh enahsuhmekahbahwenid, keween- 
duhmoowaud kuhkenuh ewh dabwawin. 

34 Oo-oo dush oogeënaun, Nindahnis, kenoojemooe- 
goon ewh kedabwayanduhmoowin ; emuh pezaunanduh- 
moowening ezhemahjaun, noojemoon dush ewh mahyah- 
nahdahpenayunbun. 

35 Magwah kayahba kekedood, ahnind kepeoonjebah- 
wug emuh andaud owh wagemàhkundung ewh mahwun- 
jeëde-weguhmig, 00-00 dush keëkedoowaud, Ahzhe suh 
keneboo owh kedahnis ; ahnishwin kayahbe megooshkah- 
jeüd owh kakenooähmahgad ? j 

36 Bahbega dush owh Jesus kahnoondung ewh ekedoo- 
win keëkedoowaud, 00-00 oogeënaun enewh wagemahkun- 
duhmenejin ewh mahwunjeëdewegummig, Kagoo sageze- 
kan, dabwayandun atuh. 

31 Keënahkoonega kuhnuhga ahweyah chenoopenuh- 
negoosig, me atuh Peter, kuhya James, kuhya John wekah- 
nesun owh James. 

38 Peendega dush emuh oowegewahming owh wage- 
mahkundung ewh mahwunjeëde-weguhmig, oowahbun- 
daunewh oombegezewin, kuhya enewh kache-mahwenejin, 
kuhya enewh ahyahshequanejin. 

39 Kahpeendegad dush oo-oo keënaud, Ahnishwin 
oombegezeyag kuhya mahweyag? kahween neboose owh 
equazanse nebah suh goo. 

40 Oogekaunjbahpeähwaun dush. Uhpe dush kahsah- 
gejewabenaud kuhkenuh, oogeoödahpenaun enewh oosun 
kuhya enewh oogeen owh ooshkenegequa kuhya dush 

enewh wahjewahjin kepeendega, dush kahdnhzhe-shinge- 
shing owh equazans. 

41 Kesuhgeneenjenaud dush enewh ooshkenegequan, 
00-00 keënaud, Talitha cumi; anekenootuhming, 00-00 ez- 
henesettootahgwuk, Ooshkenegequa, kedenin puhsegween. 

42 Bahbega dush kepuhsegwe owh ooskenegequa kuhya 
kepahbahmoosa: metahswe ahzhe-neezhoo-pepoon-uhgeze- 
bun suh goo. Kuhya dush kechemaminduhga kemah mah- 
kahdanduhmook. 

43 Oogekecheaungwahmemaun dush kuhnuhga ahwe- 
yah chekekanduhsig; keëkedoo dush cheahshummemind. 


CHAR YI 


WEDE dush keoonjemahjah, keëzhah dush tebenuhwa 
ooduhkeeming, oogenoopenuhnegoon dush enewh oo- 
kekenooähmahgunun. 

2 Uhpe dush anuhmea-kezhegudenig kemahje-kekenoo- 
ähmahga emuh ahnuhmea weguhmegoong, nebewah dush 
egewh kahnoondahwahjig kemahmahkahdanduhmoog, oo- 
oo dush keëkedoowaud, Ahneende wandenung mahbuh 
enene oonoo uhyeëen ? wagonan dush oo-oo nebwahkahwin 
azhemeenind kuhya enewh kechemahmaundahwejegunun 
azhechegad ? 

3 Kah nuh ween wah-owh mookoodahzoo-wenenewese, 
oogwissun owh Mary, kuhya wekahnesun owh James, 
kuhya Jose, kuhya Judas, kuhya Simon? kah nuh dush 
oomuh ahyahsewun oodahwamaun ? Oogewuhsittahwane- 
mahwaun dush. 

4 Owh dush Jesus oogeënaun, Kahween ahgahsane- 
mahse owh aunwahjega-wenene, me atuh emuh tebenuh- 
wa oodinduhnuhkewening, kuhya anduhzhe ahyanid oo- 
denuhwamahgunun kuhya tebenuhwa wegewahming. 

5 Kah dush kekushkeoose kuhnuhga chemahmaundah- 
ahnookeed, me atuh ketaungenaud punge ayahkoosenejin, 
kenoojemooaud edush. 

6 Oogemahmahkahdandaun dush ween azhedabwa- 
yanduhsenig. Kewetuhyeëe dush emuh oodanaunsing ke- 
puhbahkuhgequa. 

7 Oogenundoomaun dush enewh metahswe ahshe neezh 
kekenooähmahgunun, kuhya kemahjetah chemahjenahzhah- 
waud naneezh, oogemeenaun dush chekushkeahnid enewh 
mujje-muhnedoon. 

8 Oogeënaun dush kuhnuhga gagoo ehemahjetoosig- 
wah webahbahmahdezewaud me atuh suhkuhoon, kah- 
ween nuhwuhpoowene-mushkemood, kahween buhquazhe- 
gun, kah dash ween shooneyaun emuh oomushkemoodanse- 
waung : 

9 Punge atuh cheoomukkeesinewaud kuhya kagoo 
neezh pesekahwahgunun pesekunkagoon. 

10 Oo-oo dush oogeënaun, Tebeëdoog kapeendegawag- 
wan emuh wegewahming, me moonzhug cheahbeyag nah- 
nauzh chemahjahyag. 

11 Ahwagwan kaoodahpenesenoowagwan, kuhya ka- 
bezindoosenoowagwan, ahpe ewede oonje-mahjahyag, puh- 
puhwesittaneyook ewh weyuggussa chedebahjemindwah 
ewh azhewabezewaud. Kagate kedenenim puhbanug tah- 
doodahjegahda Sodom gamuh Gomorrah uhpe tabahkoone- 
ga-kezheguk, dush ween ewh oodanah kadoodahjegahdag. 

12 Keuhnesahgahahmoog, kuhya kebahbahkuhgequa- 
wug cheaunwanindezoowaud egewh enenewug. 

13 Oogesahgechewabenahwaun dush nebewah mujje- 
muhnedoon, kuhya ooge-segenuhmahwahwaun nebewah 
ayahkoozenejin ewh pemeda, medush kenoojemooähwaud. 

14 Herod dush owh keche oogemah kenoondahga azhe- 
wabezid owh Jesus : (kekekandahgwud muh oodezhenekah- 
zoowin ;) 00-00 dush keëkedood, Owh John Baptizoowa- 
wenene, neboowening keoonjeoonishkah, mesuh wanje 
keche mahmaunduh-uhnookeed. 

15 Ahnind dush keëkedoowug, Elias suh ahwe; me- 
nuhwah dush ahnind, aunwahjegawenene gamuh nahsaub 
owh pazhik egewh aunwahjega-wenenewug. 

16 Uhpe dush owh Herod kahnoondahgad, 00-00 ke- 
ëkedood, mesuh wah-owh John kahkeeshkequazhewug 
mesuh neboowening keöonjeöonishkaud. 

17 Ween muh goo Herod keahnookebun chetuhkoone- 
mind enewh Johnun, kuhya che minjemahpenemind emuh 
kebahquahoode-weguhmegoong, enewh Herodiasun oonje 
wekahnesun Philip oowedegamahgunene, ween muh ke- 
wedegamahgoobun. 

18 John muh keënahgoobun enewh Herodan, kahween 
oonesheshinsenoon cheahyahwud oowedegamahgunun owh 
kekahnis. : 

19 Medush owh Herodias sheenganemaud enewh 

Johnun, keënandum dush wenesaud ; kah dush oogekush- 
ketooseen : f 

20 Owh muh Herod koosahgoobun enewh Johnun, ke- 
kanemaud quuhyuk ezhewabezenid kuhya menoo-ahnuh- 
meähnid, oogenahnahgahdahwanemaun dush; uhpe dush 
kahnoonduhwaud, nebewah gagoo keëzhechega, kemenoo- 
tum dush. 

21 Uhpe dush keoojechesanig Herod oonegewene- 
kezhegud, oogeoozhetoowann ewh keche wekoongawin 
enewh oodoogemahmun, kuhya menesenoo oogemaun, 
kuhya kuhkenuh kache-ishpandahgoozenejin emuh Gali- 
leeïng. 

22 Uhpe dush oodahnissun owh Herodias kahpeen- 
degad, kahnemid dush kuhya kemenwanduhmeäud enewh 
Herodun kuhya enewh wahduhbemegoojin owh oogemah, 
00-00 ogeënaun enewh equazansun, Nundooduhmooweshin 
wagoodoogwan wahahyahmoowunan, kegahmeenin dush. 

23 Oogemushkahwahweenduhmahwaun dush, Wagoo- 
doogwan nandooduhmoowewunan kegahmeenin, pooch 
ahbetah nindoogemahwewin. 

24 Kesahgahum owh equazanse, 00-00 dush oogeënaun 
enewh oogeen, Wagoonan kanundoodahmaun ? Oo-oo dush 
oogeëgoon, Ooshtequaun owh John Baptizoowa-wenene. 

25 Kazhetena dush keche-waweeb kepeendega emuh 
ahyahnid enewh oogemaun, oogenundoodahmoowaun, o0- 
oo keenaud, Nenunduhwandum bahbega chemeezheyun 
ooshtequaun owh John Baptizooewa-wenene emuh keche- 
oonahguning. 

26 Kekechekushkandum dush owh oogemah, oomush- 
kahwahweenduhmahgawin oonje, kuhya enewh kahwee- 
duhbemegoojin, kahween keënanduhse cheahgoonwatah- 
waud. 

27 Kazhetena dush owh oogemah oogeahnoonaun enewh 
shemahguneshun, keënahkoonega dush chepeetuhwind 
ooshtequaun ; medush kemahjaud owh kahahnoonind, ooge- 
keeshkegwazhemaun dush enewh emuh kebahquahoode- 
weguhmegoong. 

28 Oogepeetoon dush ooshtequaun emuh keche-oonah- 
guning, oogemeenaun dush enewh equazansun, kuhya owh 
equazanse oogemeenaun enewh oogeen. 

29 Kuhya dush ookekenooahmahgunun uhpe nwaun- 

duhmenid kepeëzhahwun, kemahmoowaud ewh ooweyo- 
wene, keähtoowaud dush emuh chebaguhmegoong. 

30 Kepemahwunjeëdewug egewh kekenooahmuhgun- 
ug emuh ahyahnid enewh Jesusun, oogedebahjemootah- 
wahwaun duash kuhkenuh kah ezhechegawahgoobunan, 
kuhya kahezhekekenooahmahgawahgoobun. 

31 Oo-oo dush oogeënaun, Umba ezhahdah emuh buh- 
gwuhduhkuhmig chenezhekawezeyung, nahkoowa dush 
aunwabeyook, bebahtuheënewug muh egewh pahezhahjig 
kuhya egewh mahyahjahjig, kah dush kekushkeoosewug 
kuhnuhga chewesenewaud. 

32 Keëzhahwug dush emuh akoobuhgwuhduhkume- 
gaug nahbequaun kahahyoowaud kenezhekawezewug dush. 

33 Ahnishenahbag dush oogewahbuhmahwaun che- 
mahjahnid, nebewah dush oogenesettahwenahwaun, 
uhkeeng keëzhebemoosawaud kuhkenuh emuh ooyooda- 
nahwung kahoonjeejig kemahwunje-ahputtoowug dush 
ewede, netum dush ketuhgwishenoog, kuhya oogepenaun- 
zikahwahwaun enewh Jesusun. 

34 Jesus dush uhpe kahkuhbaud, kahwahbuhmaud dush 
keche nebewah ahnishenahban, oogeketemahganemaun, 
debishkoo muh mahnishtahnishug wamahnishtahnishe- 
wenenemesegoog keëzheahyahwug : oogemahjekekenooah 
moowaun dush nebewah gagoo. 

35 Uhpe dush ashpekezheguk oogepenaunzekahgoon ` 
enewh ookekenooahmahgunun, oo-oo dush keëgood, Buh- 
gwuhduhkummegah suh oomah, ahzhe dush oonahgooshe- 
mahgud. 

36 Mahjenauzh cheëzhahwaud enewh oodanaunsun ke- 
wetuhyeëe chekishpenuhtuhmahdezoowaud bahquazheg- 
un, kah muh gagoo oodahyaunsenahwah mejim. 

37 Oogeguhnoonaun dush, oo-oo keénaud, kenuhwah 
ahshummik. Oo-oo dush oogeënahwaun, ningahmahjah- 
min nuh cheahwekeshpenuhtooyaung neswauk shoone- 
aunsun apeetandahgwuk buhquazhegun cheahshummun- 
gedwah. 

38 Oo-o0o oogeënaun, Ahneen menik buhquazhegunug 
ayahwagwah ? mahjaug ahwe nunduhkekanduhmook : 
uhpe dush kahkekanduhmoowaud, 00-00 oogeënahwaun, 
Nahnun kuhya neezh gegooyug. 

39 Oogeënaun dush chenuhmuhduhbeähnid emuh wa- 
zhahwushkookahnig. 

40 Medush kenahnebenabewaud kenaningoodwauk 
duhsoobewaud, kuhya kenanahnemeduhnahwawaud. 

41 Oogeoodahpenaun dush enewh nahnun buhquazhe- 
gunun, kuhya enewh neezh gegooyun, eshpeming dush 
keënahbid kemahmooyahwad, kuhya dush kebuhquabenaud 
enewh buhquazhegunun, keënenuhmoowaud enewh oo- 
kekenooähmahgunun, chemeenahnid enewh ahnishenah- 
ban; kuhya dush enewh neezh gegooyun, kuhkenuh ooge- 
mahdahoonaun. 

42 Kuhkenuh dush kewesenewug kuhya ketabese- 
neähwug. 

"43 Oogeoodahpenahnahwah enewh eshquunjegunun 
metahswe ahshe neezhoo kookoobenahgunun mooshkin, 
kuhya enewh gegooyun. 

44 Koonemah nahnun metauswauk keduhchegwahpun 
egewh enenewug kahaumwahjig enewh buhquazhegunun. 

45 Bahbega oogekahgaunzoomaun enewh kekenooäh-. 
mahgunun chepoozenid emuh nahbequahning, kuhya ne- 
gaun cheahzhahwao6waud ewede ahgahming Bethsaida, 
apeech mahjenahzhahwaud enewh ahnishenahban. 

46 Uhpe dush kahmahjenahzhahwaud enewh ahnishe- 
nahban, keëzhah emuh wahjewing weähnuhmeäud. 

41 Uhpe dush kahoonahgooshig, nahwuhgaum keäh- 
gwinda ewh nahbequaun, ween dush Jesus emuh uhkeeng 
keduhzhenezhekaweze. 

4S Ooogewahbuhmaun dush keche anegook ahshab- 
wayanid ; (ke6onjishkahwahnemudene gooshah :) ahyahbe- 
tah tibekuk oogepenaunzekahwaun oogedebeeg bemoosa, 
oodahgepemekuhbekahwaun dush. 

49 Uhpe dush wuhyahbuhmahwaud bemoosanid emuh 
oogedebeeg, chebyh oogeuhyenanemahwaun, keahyahshe- 
quawug dush : 

50 Kuhkenuh muh oogewahbuhmahwaun, kemegoosh- 
kahje-ähyahwug dush. Bahbega oogeguhnoonaun oo0-00 
dush oogeënaun, Soongedaäyook : neen suh nindow : ka- 
goo sagezekagoon. 

51 Oogepenaunzekahwaun dush emuh nahbequauning; 
kepoonahnemud edush ; ahpeche dush kekeche-mahmah- 
kahdanduhmoon. 

52 Kah muh oogenahnahgahdahwanduhsenahwah kah- 
doodahwindwah egewh buhquazhegunug ; kemushkahwe- 
daäähwug gooshah. 

53 Uhpe dush kahtatuhkummahwaud, ketuhgweshe- 
noog emuh Genezareth aduhming uhkee, keahgwahyah- 
shewug dush. 

54 Uhpe dush kahkuhbahwaud, kazhetena oogenesit- 
tahwenegoon enewh ahnishenahban, 

55 Keähputtoowug dush emuh anegookookummegaug 
ewh uhkee, kemahje-pemewenahwaud enewh ayahkoose- 
nejin emuh nebahgunening, oogeëzhewedoomahwahwaun, 
kenoonduhmoowaud emuh ayahnegwan. 

56 Tebeëdoog dush anepeendegajin emuh oodanaun- 
sing, gamuh keche-oodanaung, gamuh uhkeeng, oogeäh- 
sahwaun enewh ayahkoosenejin emuh mahyahwekunah, 
kepahgoosanemahwaud dush kuhnuhga chetaungenahmah- 
good ewh eshquayegudenig oopuhpensekoowahgun : kuh- 
kenuh dush kahtaungenahjig kenoojemooähwug. 


CHAP. VII. 
EPEMAHWUNJEEDEWUG dush egewh Phariseeg, 


kuhya ahnind oozhebeëga-wenenewug, kepenaun- 
zekahwahwaud enewh Jesusun, Jerusaleming kepeöonje- 
bahwug. 

2 Uhpe dush wuhyahbuhmahwaud ahnind ookekenoo- 
ahmahgunun cheaumwahnid bahquazhegun pwah kese- 
begeneenjenid, kewahsittahwanduhmoog. 

3 Egewh muh Phariseeg, kuhya kuhkenuh egewh 
Jewyug kahween wesenesewug, bahmah atuh ayahpe kah- 
kahsebegeneenjewaud, guhnuhwanduhmoowaud enewh oo- 
kukgequawenewaun egewh katezejig. 

4 Kuhya uhpe wanjebahwahjin emuh ahtaundewening, 
kahween wesenesewug, bahmah atuh kahkesebegeneenje- 
waud. Kuhya dush keche nebewah pakaunukin, oodoo- 
dahpenahnahwah cheguhnuhwanduhmoowaud, me enewh 


chekesebegenuhmoowaud menequahjegunun, kuhya ahkee- 


koon, kuhya oozahwahbik-oonahgunun, kuhya nebahgunun. 

5 Medush kekuhgwajemegood enewh Phariseen, kuhya 
enewh oozhebeëga-wenenewun, Ahnishwin ezhewabeze- 
sigwah kekekenooahmahgunug debishkoo akedoomahguk 
ookuhgequawenewah egewh katezejig, wesenewaud dush 
pwah kesebegeneenjewaud ? 

6 Oogeguhnoonaun dush 00-00 keënaud, Kagate guuh- 
yuk keäunwahjega owh Esaias kenuhwah anuhmeäkah- 
zooyag keduzzhemenag,o00-00 azhebeëgahdag, Mahmig ah- 

nishenahbag nepeshegandahgooëgoog emuh oodoonewaung 
emuh dush oodaëwaung wahsuh ninduhyenanemegoog. 

7 Ahneshah suh nindoojecheengwuhnetahgoog, enene- 
wug ookuhgequawenewaun azhekuhgequawaud. 

8 Ewh suh wabenuhmag ookuhgequawenun owh Ke- 
sha-Muhnedoo, keguhnuhwandahnahwah ookuhgequawe- 
newaun egewh enenewug, me ewh chekesebegenahwaud 
egewh ahkeekoog kuhya menequahjegunun: nebewah 
dush oonoo denoowun kedezhechegam. 

9 Oo-oo kuhya oogeënaun, kemenoojegam enunga bah- 
nahjetooyag ookukgequawin owh Kesha-Muhnedoo, cheö- 
onjeguhnuhwanduhmag tebenuhwa kekuhgequawenewaun. 

10 Moses dush keëkedoo, Kechetwahwanim koos kuhya 
keguh; kuhya owh dush maje-guhnoonaud enewh oosun 
gamuh enewh oogeen, ahbetikummig tahneboo : 

11 Kenuhwah dush kedekedoom, keshpin enene 00-00 
enaud enewh oosun, gamuh enewh oogeen, Korban, (me- 
suh aduhming, megewawin,) ewh kagemeenenaunbaun, 
kahween oogahmeenahseen. 

12 Kah dush keduhyenanemahsewah kuhnuhga gagoo 
chedoodahwaud enewh oosun gamuh enewh oogeen ; 

13 Kebahnahjetoonahwah suh oodekedoowin owh Ke- 
sha-Muhnedoo, kekuhgequawenewaun oonje, Keche nebe- 
wah oonoo denoowun kedezhechegam. 

14 Uhpe dush kahnundoomaud kukenuh enewh ah- 
nishenahban, oo-oo keënaud, Bezindahweshig kenuhwah 
kuhkenuh kuhya nesetootuhmook : 

15 Kahween gagoo ahgwahjuhee atag, kishpin peende- 
gamahguk emuh peenjenah weyowing tahoonjekahgwah- 
nesuggeähse owh enene : enewh atuh wanjesahguhummoo- 
mahgukkin emuh ooweyowing, me enewh wenishkahgood 
owh enene. 

16 Owh watahwuggahgwan chenoondung, mahnoo 
tahnoondum. 

17 Uhpe dush kahpeendegad emuh wegewahming, 
kahnuhguhnaud enewh ahnishenahban, oogeguhgwajeme- 
goon enewh ookekenooahmahgunun ewh azhnesettootah- 
gwuk ewh ahwajegun. 

18 Oo-oo dush oodenaun, Keënuhwah dush kah nuh 
muhshe kenesettootunsenahwah ? Kah nuh kekekanduhsee- 
nahwah, ewh ahgwahjuhyeëe atag kishpin peenjenuh peen- 
degamahguk, kahween oowenishkahgooseen owh enene ; 

“19 Kah muh ezhahmahgussenoon emuh oodaing, me 
atuh emuh oomesuhdaung, kuhya mahjahmahgudene uhpe 
ahgwahjeeng azhahjin, me ewh azhe shahbooshkahgood 
kuhkenuh meejim ? 

20 Keëkedoo dush, ewh dush ween pahsahgezekahgood 
owh enene, mesuh ewh wahneëgood owh enene. 

21 Peenjenuh muh, enenewug ooodaëwaung, oonjebah-. 
mahgudenewun enewh mujjeënanduhmoowenun, nesede- 
wenun, pezhegwahdezewenun. 

22 Kemoodezewenun, kuhkuhyanezewin, oonzaumand- 
uhmoowin, mujjedoodahdewin pezhegwahdanduhmoowin, 
majeëzhewabuk ooshkinzhegoomah, mujje-kezhwawin, me- 
nahdanemoowin, kuhkebahdezewin : 

23 Kuhkenuh oonoo mujje uhyeéen emuh peenjenuh 
oonjebahmahgudoon, me oonoo wahneegoojin owh enene. 

24 Me dush emuh keoonjepuhsegweed, keëzhemahjaud 
dush emuh uhkeeng cheguhyeëe Tyre kuhya Sidon anduh- 
goog, wegewahming kepeendega, kah dush keënanduhse 
ahweyah chekekandung : kahween oogekushketooseen 
chekahzood. 

25 Pazhik muh equawun, oodahnisun kekiskkahwah- 
nid enewh mujje-muhnedoon, kenoonduhmoon, azhewabe- 
zid ooogepenaunzekahgoon dush keahpuggezoonid emuh 
oosittaunz : 

26 Mahyuggezegoobun suh wah-owh equa, kuhya kede- 
bandahgoozid emuh Syropheniciaïng, oogenundoodahmah- 
goon dush chesahgeche-wabenaud enewh Mujje-Muhne- 
doon emuh oodahnesing abenejin. 

27 Jesus dush 00-00 oogeënaun, Mahnoo netum tahta- 
beseneähwug egewh wanejahnesemindjig ; kah muh oone- 
sheshinsenoon muhkummindwah enewh oobuhquazhegune-. 
mewaun egewh wanejahnesemindjig, cheahshummindwah 
dush egewh uhnemooshug. 

28 Kenuhquatum dush owh equa, 00-00 dush keënaud, 
Aahe, Tabaningayun, pooch kuhya egewh uhnemoonshug 
ahnaume-oodoopoowening ayahjig oomeejenahwah oope- 
wunjegunene enewh wanejahneseminjin. 

29 Oo-oo dush oogeënann enewh equawun, oo-oo ke- 
ëkedooyun, oonjekewan ; oosahgejenahwashkahwaun suh 
owh Muije-Muhnedoo enewh kedahnesun. 

30 Uhpe dush oowegewahming anetagwishing ooge- 
mikahwaun enewh Mujje-Muhnedoon kesahgejenahwash- 


124 





CHAP. VIH. 


kahwahnid, kuhya nebahguning shingeshinenid oodahnun. 

31 Menuhwah dush, emuh cheguhyuheeng Tyre kuhya 
Sidon, oonjemahjaud, keëzhah emuh Galilee kechegum- 
meeng, keshahbooshkung dush ewh wuhyakwahkumme- 
gaug Decapolis adumming uhkee. 

32 Kuhya dush oopeetahwahwaun kakebeshanejin ene- 
newun, natuh-kekedoosenegoon ; oodenahwaun dush che- 
taungenahnid. 

33 Puhkayeée oogeëzhewenaun anduhzhe-ahyahsenenid 
enewh waqueenoonejin, oogeähtahwaun dush ooneenj 
emuh ootuhwuggahning, kuhya dush kesekood, oogetaun- 
genahmahwaun oodanuhnewune ; 

34 Eshpeming dush keënahbid, ke6oduhpunahmoo, oo- 
00-00 dush oogeënaun, Ephphata, me oo-oo waheduhming, 
pahkahkooshkaun. 

35 Bahbega dush kepahkahkooshkahnewun enewh oo- 
tuhwugun, kuhya dush ahbuhegahdane oodanuhnewh, 
kuhya dush wahweenga kekekedoo. 

36 Oogeäungwahmemaun dush kuhnuhga ahweyah 
cheweendahmahwahsigwah : me ewh ahwundish ahwah- 
shema, kekechesuhswayahjemoonid ; 

37 Ahpeche dush kekechemahmahkahdanduhmoon, oo- 
oo dush keëkedoonid, Keche-wahweengaze ahnooj ezhe- 
chegad : oonoonduhmooäun enewh kakebeshanejin, kuhya 
a oodezheäun enewh natuhkekedoosenegoon chekeke- 

oonid. 


CHAP VHE 


0-00 dush uhpe kekezheguk, kekeche-ooqueenoowaud 

egewh ahnishenahbag, kagoo dush ahyaunsegwah 

kameejewaud, oogenundoomaun owh Jesus enewh ookeke- 
nooahmahgunun, oo-o dush keënaud, 

2 Neketemahganemaug egewh ahnishenahbag, ahzhe 
muh nesoogoonahgud akoo-weejewewaud, kah dush oo- 
dahyaunsenahwah kameejewaud : 

3 Kishpin dush puhgedenugwah pwah wesenewaud, 
tahpwahnuhwetoowug emuh muhyahwekuhnah : ahnind 
muh keche wahsuh keoonjebahwug. 

4 Enewh dush ookekenooahmahgunun, 00-00 oogeë- 
goon, Ahneende kaoondenaud ahweyah enewh buhquazhe- 
gunun oomah puhgwuhduhkummegaug chetabeseneäud 
oonoo ahnishenahban ? 

5 Oogeguhgwajemaun dush, Ahneen duswahtik buh 
quazhegunun ayahwagwah? Oo-oo keëgood, neezhwaus- 
wahtik. 

6 Oogeënaun dush enewh ahnishenahban chenuhmuh- 
duhbenid emuh metushkuhkummig : oogeoodahpenaun 
dush enewh neezhwahswe buhquazhegunun, kahmahmoo- 
yahwad dush, oogebuhquabenaun, oogemenaun enewh 
kekenooahmahgunun cheénenuhmahwahnid enewh ahnish- 
enahhan : oogeähsahwaun dush emuh ahyahnid enewh 
ahnishenahban. 

1 Punge dush oogeähyahwahwaun enewh gegoozansun ; 
uhpe kahmahmooyahwad, oogeënaun kuhya ween enewh 
cheahshummahnid. 

8S Medush kewesenewaud kuhya ketabeseneïndwah : 
oogesuhgukkenahwaun dush enewh pewunjegunun kahish- 
quunduhmoowahjin neezhwahswe ookookoobenahgunun. 

9 Kenewoo-metauswaukoosedooganug edush egewh 
kahwesenejig : 

10 Me dush kahezhesuhswanahzhahwaud. Bahbega 
dush kepoose emuh rahbeguauning kuhya enewh ookeke- 
nooahmahgunun, kepeëzhahwaud dush emuh Dalmanutha 
azhenikahdag uhkee. 

11 Kepeëzhahwug dush egewh Phariseeg, kuhya ke- 
mahje-kuhgwajemahwaud, kenundoodahmahwahwaud ewh 
eshpeming duhzhe kekenoowahjechegun, kekuhgwateba- 
nemahwaud. 

12 Ween dush kekeche-oodunnahmoo emuh oojechaug- 
oong, 00-00 dush keëkedood, Ahnishwin oogoo noongoom 
bamahdezejig nunduhwanduhmoowaud ewh kekenoowah- 
jechegun? kagate kedenenim, kahween tahmeenahsewug 
ewh kekenoowahjechegun oogoo noongoom bamahdezejig. 

13 Medush kenuhgunnaud, kepoozid emuh nahbe- 
quauning ketuhkummahoo dush. 

14 Kewunanduhmoog dush chegeöðodahpenahwahpun 
enewh buhquazhegunun, kah dush kuhnuhga oogeahyaun- 
senahwah ewh buhquazhegun emuh nahbequahning me 
atuh pazhikwahtik. 

15 Oogešungwahmemaun dush, 00-00 keëkedood, Aun- 
gwahmezeyook, chemeewetooyag ewh oodoombesechegun- 
ewaun egewh Phariseeg, kuhya oodoombesechegunun 
owh Herod. 

16 Medush keguhnoonendewaud, oo-oo dush keëke- 
doowaud, Me suh ewh oobuhquazhegunemesewung. 

17 Uhpe dush Jesus kekandung, 00-00 oogeënaun, Wa- 
goonash wanje edeyag, me suh ewh oobuhquazheguneme- 
sewung? kah nuh ween muhshe kekekanjegaseem, kah 
nuh kuhya kenesetootunseem ? kayahba nuh mushkahwah- 
noon kedaëwah ? 

18 Ahnahween ooshkinzhegooyag, kah nuh kewahbe- 
seem? kuhya ootahwuggahyag, kahnuh kenoonduhseem ? 
kah nuh kuhya kemequanduhseem ? 

19 Uhpe kepuhquabenugwah egewh naunwahtik buh- 
quazhegunug keähshummugwah egewh nahnun-metaus- 
waukoosejig, ahneen menik ookookoobenahgunun kemoosh- 
kenag enewh pewunjegunun kahmahmooyag? Keëkedoo- 
wun dush, metahswe ahshe neezh. 

20 Uhpe dush enewh neezhwaus-wahtik kahahshum- 
mindwah egewh nawoo-metauswaukoosejig, ahneeen me- 
nik ookookoobenahgunun kahmooshkenag enewh pewunje- 
gunun kahmahmooyag ? Keëkedoowun dush, Neezh- 
wahswe. 

21 0Oo-oo dush oogeënaun, Ahnishwin nesittootun- 
sewag ? 

22 Peëzhah dush emuh Bethsaidaïng ; kepeetahmah- 
wah dush kakepeengwanejin enenewun, kepahgoosane- 
mah dush chetaungenaud. 

23 Oogesuggeneenjenaun dush enewh kakepeengwane- 
jin enenewun, oogeoonjesahgejewenaun emuh oodanaung ; 
uhpe dush kahsekkood emuh ooshkinzhegooning, kahah- 
tahwaud ooneenjeen, oogekuhgwajemaun ewh gagoo che- 
wahbundemenid. 

24 Ketahtuhgahbe dush, oo-oo keëkedood, Newahbuh) 
maug enenewug, debishkoo metigoog pabahmoosajig nin- 
dezhenahwaug. 

25 Menuhwah dush oogeähtahwaun enewh ooneenjeen 
emuh ooshkinzhegooning, oogeënaun dush chetahtuhgah- 
benid ; me dush kahezhenoojemood, kuhya mezheshuh 
kewahbuhmaud kuhkenuh enewh enenewun. 

26 Oogekewa-nahzhahwaun dush, oo-oo keënaud, Ka- 
goo ezhahkan emuh oodanaung, kagoo kuhya weenduh- 
moowahkan ahweyah emuh oodanaung. 

21 Keëzhah dush owh Jesus, oomeezhenahwamun, 
enewh Cæsarea-Philippi duhzhe oodanaunsun : ewh dush 

magwah uhnebemoosawaud, oogeguhgwajemaun enewh 
ookekenooahmahgunun, oo-oo dush keënaud, Ahneen azhe- 
waud egewh ahnishenahbag ahwanan ahweyaun ? 

28 Oo-oo dush oogeëzheguhnoonahwaun, John owh 
Baptizooewa-wenene : ahnind dush ween ekedoowug, 
Elias ; ahnind dush, Pazhik aunwahjega-wenene. 

29 Oo-oo dush oodenaun, Keenuhwah dush ween ah- 
neen azheyag cheahweyaun? Peter dush oogeguhnoonaun, 
00-00 keënaud, Keen suh kedow owh Christ. 

30 Oogeaungwahmemaun cheweendahmahwahsegwah 
enewh enenewun, ewh ween enandahgoozid. 

31 Kuhya dush oogemahje-kuhgekemaun, owh enene 
oogwissun ewh nundahwandahgoozid nebewah chekoo- 
duggandung, kuhya chewabenegood enewh katezenejin, 
kuhya enewh keche-sahsahgewejega-wenewun, kuhya oo- 
zhebeëga-wenenewun, kuhya chenesind, nesuhgoonahgud- 
denig dush cheahbejebaud. 

32 Mezheshuh suh dush oo-oo keëkedoo. Peter dush 
oogepuhkawenaun kuhya kemahje-nuhneebekemaud. 

33 Uhpe dush kahquakekahbahwid, keguhnuhwahbuh- 
maud enewh ookekenooahmahgunun, oogenuhneebeke- 
maun enewh Peterun, 00-00 keekedood, Ahwus nepequun- 
aung, Satan: kahween kepahbahmanduhseenun ooduh- 
yeemun owh Kesha-Muhnedoo, me atuh ooduhyeemewaun 
egewh enenewug. 

34 Uhpe dush kahnundoomaud enewh ahnishenahban 
kuhya enewh ookekenooahmahgunun, 00-00 oogeënaun, 
Ahwagwan kawenoopenuhzhegwan mahnoo suh owh oo- 
gahahgoonwayandaun tebenuhwa weyow, kuhya oogahoo- 
dahpenaun oodahzhekayahtikoom, ewh dush chenoope- 
nuhzhid. 

35 Ahwagwan muh kabemahjetoogwan ewh oobemah- 
dezewin oogahwuhnahjetoon suh: ahwagwan kawuhnah- 
jetoogwan ewh oobemahdezewin neen oonje kuhya oonje 
ewh menwahjemoowin, mesuh owh kabemahjetood. 

36 Wagoonan dush kaöðondezepun owh enene, kishpina 
ahnoo debandung anegookwauk ewh uhkee, wuhneäud 
dush tebenuhwa oojechaugwun ? 

37 Wagoonan dush owh enene kamegewad ewh dush 
nayaub chewekishpenahnaud enewh oojechaugwun ? 

33 Ahwagwan muh kaähguddanemegwan kuhya enewh | 
nindekedoowinun noongoom magwah bemahdezewaud 

oogoo pazhigwahdezejig kuhya majeëzhewabezejig, mesuh 
enewh kaähguddanemahjin owh Enene oogwissun, uhpe 
petuhgwishing emuh oopeshegandahgoozewenening enewh 
oosun, weejewegood dush enewh kache-twahwezenejin 
oodangenemun. 


CHAP. IX. 


0-00 dush oogeënaun, Kagate kedenenim, Ahnind 
oomah nahbahwejig kahween tahneboosewug, che- 
pwah wahbunduhmoowaud oodoogemahwewin owh Ke- 
sha Muhnedoo emuh mushkahwezewening chetuhgwishi- 
noomahguk. 

2 Bahnemah dush kahningoodwahsoogoonahguk owh 
Jesus oogeweejewaun enewh Peterun, kuhya Jamesun, 
kuhya Johnun, oodezheweenaun dush emuh ashpudenah- 
nig wahjewh weenuhwah atuh : kequakenahgoozeäh emuh 
enahsuhmenid. 

3 Kuhya oodahgwewenun kewahsayahne, kekeche- 
wahbishkahbegudene debishkoo goo kooning, kahween 
ahweyah mahyahnetoowaginekad oomah uhkeeng oodah- 
kushketooseen ewh menik cheëzhewahbishkegetood. 

4 Oogewahbuhmahwaun dush enewh Eliasun, kuhya 
Mosesun ; kuhnoonahnid enewh Jesusun. 

5 Peter dush oogekuhnoonaun enewh Jesusun, 00-00 
keënaud, Rabbi keche oonisheshin oomah cheduhneze- 
yung, tuhguh ningahoozhetoonahnin neswe wegewaumun, 
keen pazhik chedahyun kuhya dush ween Moses pazhik, 
kuhya Elias pazhik. 

6 Kah muh oogekekanduhseen wahekedood, kekeche- 
sagezewug suh. 

1 Oogeähgwunishkahgoonahwah dush ewh ahnuhquu- 
doong keöonjeähyahmahgud ewh enwawin, 00-00 eke- 
doong, Mesuh wah-owh ningwis suhyahgeüg; mesuh 
wah-owh kabezindahwag. 

S Kahwuhnuhpe dush uhpe kewetahyuhee kahenahbe- 
waud, kahween ahweyah oowahbuhmahsewaun, me atuh 
Jesusun wahjewegoowahjin. 

9 Magwah dush penesahkewawaud, oogeäungwahme- 
maun, cheweenduhmoowahsegwah ahweyah enenewun 
ewh kahwahbunduhmoowaud, bahmah atuh keähbejebaud 
owh enene oogwissun. 

10 Oogegunahwandahnahwah dush ewh ekedoowin, 

keguhnoonindewug dush azhenesittootahgwudoogwan ewh 
ahbejebahwin. 

11 Oogeguhgwajemahwaun dush, 00-00 keënahwaud, 
Ahneeshwin ekedoowaud egewh oozhebeëga-wenenewug, 
netum chewepeëzhaud owh Elias? 

12 Oogeguhnoonaun dush, 00-00 keënaud, Kagate 
netum peëzhah owh Elias, kuhya oodaunjetoonun kuhke- 
nuh uhyeëen ; ahneeshwin oozhebeëgahdag, owh enene oo- 
gwissun nebewah chewekooduggandung kuhya cheneshe- 
bahpenoodahwind. 

13 Kedenenim suh dush, Ahzhe kepetuhgwishin owh 
Elias, kahuhyenanemahwaud dush oogedoo-dahwahwah- 
waun, debishkoo azhebeëgahdag ween duhzhemind. 

14 Uhpe dush kahoodissaud enewh kekenooähmah- 
gunun, oogewahbuhmaun nebewah ahnishenahban emuh 
cheahyahnid, kuhya enewh oozhebeëga-wenenewun che- 
kuhgwajemegoowaud. 

15 Kazhetena dush egewh mahyahmahwenoojig, uhpe 
wahyahbuhmahwaud,  kekechemahmahkahdanduhmoog, 
kuhya dush kahahpuhtoowaud emuh ahyahnid oogeähne- 
mekahwahwaun dush. l 

16 Oogeguhgwajemaun dush enewh oozhebeëga-wene- 
wun, Ahneesh azhekuhgwajemagwah oogoo ? 

17 Pazhik dush ahnishenahba kenuhquatum, oo-oo ke 
ëkedood, Kakenooähmahgayun, kegepetuhmoon owh nin- 
gwis, ookekishkahwaun suh goo enewh natuh-kekedoose- 
negoon muhnedoon ; 

18 Tebe dush goo oodahpenegoogwan, petawahnuh- 
gedoon, kuhya muhmuhtwayahbetasa, kuhya ashkum-oo- 
shkuneze : ningeënaug dush egewh kekenooähmahgunug 
chesahgejewabenahwaud ; kah dush kekushkeöosewug. 

19 Ween dush kenuhguatum, oo-oo keëkedood, Oh 
tuhyabwayanduhsewag bamahdezeyag, ahneen menik ka- 
weejewenahgoog ? ahneen menik mahnoo kaénanemenuh- 
goog? petahweshig. 

20 Oogepetahwahwaun dush: uhpe wuhyahbuhmaud, 
kazhetena oogepegoobenegoon enewh mujje-muhnedoon : 
metushkuhkummig dush keëzhepungeshin, kuhya ketuhte- 
beshemoonood kuhya kepetawetoon. 

21 Oogeguhgwajemaun enewh wagwissemenejin, Ah- 
neen menik oo-oo azheähyaud? 0Oo-oo dush oogeëgoon, 
Kahahkoo-ahbenoojeëwid. ` 


130 





CHAP. VHI. 


22 Nuhningim dush oodahpuggenegoon emuh ishkoo- 
tang, nuhningim dush emuh nebeeng, cheöonjebahnahje- 
äud : keen kishpin gagoo kushketooyun, shahwanemeeshe- 
naum, kuhya wedookahweshenaum. 

23 Jesus dush 00-00 oogeënaun, Kishpin suh kushke- 
tooyun chedabwayanduhmun, ahnooj gagoo ookushketoon 
owh tuhyabwayandung. 

24 Bahbega dush owh wanejahnesid 00-00 keënuhda- 
moo, Tabaningayun, nindabwayandum ; wedookahweshin 
neen natuhdabwayanduhsewaun. 

25 Uhpe dush owh Jesus wuhyahbuhmaud enewh ah- 
nishenahban mahmahwe pejeputtoonid, oogenuhnebeke- 
maun enewh mujje-muhnedoon, oo-oo .dush keënaud, Na- 
tah-kekedoosewun kuhya kakebeshayun muhnedoo kekuh- 
gaunzoomin, chepesahgezekahwud, kuhya kageo menuh- 
wah peendegashkahwahkan. 

26 Owh dush muhnedoo keähyahshequa, kuhya kah- 
kechepegoobenaud, oogesahgezekahwaun: debishkoo na- 
bood keëzheahyah ; nebewah dush keëkedoowun, Keneboo. 

27 Jesus dash oogesuggeneejenaun, kuhya oogeöombe- 
naun; keöðonishkahwun dush. 

28 Uhpe dush kahpeendegad emuh wegemahming, 
kemooj enewh kekenooähmahgunun cogeguhgwajemegoon, 
Ahneeshwin kahkushketoosewaung nenuhwind chesahgeje- 
wabenungid ? 

29 Oo-oo dush oodenaun, Kah suh o0o-oo denoowah 
gagoo oonjesahgahunse, me atuh ahnuhmeätahgoozewin 
kuhya keëgwishemoong oonje. 

30 Ewede dush kahoonjemahjahwaud, oogeshahboosh- 
kahnahwah ewh Galilee; kah dush ween keënanduhse 
ahweyah chekekanduhmenid. 

31 Oogekekenooähmahwaun muh enewh ookekenooäh- 
mahgunun, oo-oo dush keënaud, Owh enene eogwissan 
puggedenegahzoo emuh ooneenjening enewh enenewun, 
me suh enewh kanesegoojin; uhpe dush kenesind, nesoo- 
goonuhguk tahahbejebah. 

32 Kah dush oogenesittootunsenahwah 00-00 ekedoo- 
win, keähgwushkewug dush wekuhgwajemahwaud. 

33 Kepetuhgwishin emuh Capernauming , peendig 
dush wegewahming keähyaud, oogekuhgwajemaun, Wa- 
goonash ewh emuh meekunaung kahduhzhinduhmag ? 

34 Kah dush gagoo keëkedoosewun ; emuh mekunaung 
kekuhgwajindewug, ahwanan kache-ahpetandahgoozid. 

35 Kenuhmuhduhbe dush, kuhya dush oogenundoo- 
maun enewh metahswe-ahshe-neezh ookekenooähmahgun- 
un, 00-00 dush keénaud, Kishpin ahweyah nunduhwand- 
ung chenegaunezid, mahnoo wah-owh tahahpeche-dahbus- 
sandahgooze, kuhya oogahbuhmeetahwaun kuhkenuh. 

36 Oogeoodahpenaun dush enewh ahbenoojeŭün, ooge- 
ahsaun dush emuh nahwunyeëe ahyahnid ookekenooäh- 
mahgunun : uhpe dush kahoodahpenaud emuh oonikaung, 
00-00 oogeënaun enewh ookekenooähmahgunun, 

37 Ahwagwan kaöodahpenahgwan pazhik oonoo doo- 
wun ahbenoojeün êmuh nindezhenekahzoowening, neen 
nindoodahpenik ; ahwagwan dush oodahpenegwan, kah- 
ween neen nindoodahpenegoose, enewh suh ween anoozhe- 
menejin oodoodahpenaun. 

38 John dush oogeguhnoonaun, oo-oo keëkedood, Ka- 
kenooahmahgayun, ningewahbuhmahnaun pazhik enene 
sahgejewabenaud enewh mujje-muhnedoon emuh kede- 
zhenekahzoowining, kahween dush ningebahbahweejewe- 
goosenaun ; ningeöonjeähnaun dush oonje ewh kenoope- 
nunesenoonung. 

39 Jesus dush keëkedoo, Kagoo oonjeähkagoon ; kah 
muh ahweyah kamahmaundahwejegad emuh nindezhe- 
nekahzoowining, tahkushketoose wanepuzh chemujje-duh- 
zhemid. 

40 Owh mahgahnesenoonung kewedookahgoonaun. 

41 Ahwagwan suh kamenahnoowagwan pazhik mene- 
quahjegaunse nebe, emuh nindezhenekahzoowening, oonje 
debandahgoozeyag emuh Christing, kagate kedenenim, 
kahween oogahwuhnetooseen ootebahahmahgoowin. 

42 Ahwagwan dush kamujjedoodahwahgwan pazhik 
oonoo agahsheënejin tuhyabwayanemejin, ahwahshema 
tahoonesheshenene, cheahgoonemind ewh pootah-gunahbe- 
koon, emuh ooquagunaung, emuh dush kechekummeeng 
cheähpuggenindebun. 

43 Kuhya keneenj oonjemujje-ezhechegayun, kishke- 
zhun ; tahoonesheshin mahkezeyun chepeendegayun emuh 
bemahdezewening, ewh dush ween ahnoo neezhooneenje- 
yun cheähpuggenegooyunbun emuh mujje-ishkootang, we- 
kah kaähtasenook ishkoota. 

44 Emuh suh oomuhnetoonsemewah neboosenid, kuhya 
ishkoota wekah kahtasenook. 

45 Kishpin dush kesit oonjemujje-ezhechegayun, kish- 
kezhun; ahwahshema muh tahoonesheshin ahnoo mahke- 
zeyun chepeendegayun emuh bemahdeze wining, dush ween 
neezhoosittayun cheahpuggenegooyunbun emuh mujje-ish- 
kootang, wekah kaähtasenook ewh ishkoota : 

46 Emuh suh oomuhnetoonsemewah neboosenid, kuhya 
ewh ishkoota wekah ahtasenook. 

41 Kishpin dush kishkinzhik oonjemujje-ezhechegayun, 
kejebetoon; nahmug oonisheshin ewh pazhikooshkinzhe- 
gwayun chepeendegayun emuh oodoogemahwewining owh 
Kesha-Muhnedoo, ewh dush ween ahnoo neezhooshkinzhe- 
gwayun cheähpuggenegooyunbun emuh mujje-ishkootang : 

48 Emuh suh oomuhnetoonsemewah neboosenid, kuhya 
ewh ishkooda wekah kaähtasenook. 

49 Kuhkenuh tahezheshewetahgunegahzoowug ewh 
ishkooda ; kuhya kuhkenuh enewh sahsahgewejegunun 
tahshewetahgunegahdawun ewh shewetahgun. 

50 Oonishishin suh goo ewh shewetahgun: kishpin 
dush keëshquah-shewung ewh shewetahgun, wagoonan 
kaähyooyag cheöonjeshewungoobun? Ahyahmook suh ewh 
shewetahgun emuh peenjenah keyowewaung, kuhya puh- 
pezaunanindeyook mamashquaud. 


CHAP X: 


WEDE dush keöonjepuhsegwe, kepeëzhah dush emuh 

enuhkakummig ewh Judea, ahgahmewung ewh Jor- 

dan: menuhwah dush oogepenaunzikahgoon enewh ah- 

nishenahhan ; kuhya dush menuhwah oogekekenooahmah- 
waun debishkoo moonzhug azhechegad. 

2 Enewh dush Phariseen oogepenaunzekahgoon, ooge- 
guhgwajemegoon dush, Enahkoonegawenahgud nuh enene 
chewabenaud enewh wewun? kekuhgwatebanemegood suh. 

3 Oogeguhnoonaun dush, oo-oo keënaud, Ahneesh kah- 
ezhekuhgekemenag owh Moses? 

4 0Oo-oo dush keëkedoowug, Moses keënahkoonega 
cheöozhebeühming ewh wabenede wene-muzzeneëgun, che- 
wabenind dush owh equa. 

5 Jesus dush oogeguhnoonaun, 00-00 keëkedood, mush- 
kahwedaäyag kahoonjeöðozhebeähmahgooyag 00-00 kuhge- 
qaawin. 

"“Kesha-Muhnedoo oogeöozheaun enewh enenewun kuhya 
enewh equawun. 

Y Mesuh dush owh enene kaöonjenuhguhnaud enewh 
oosun kuhya enewh oogeen, cheminjemenaud edush enewh 
wewun : 

S Ahnoo dush neezhewaud tahpazhigwunene oowe- 
yausewah : kuh muh kayahbe neezhesewug, tahpazhig- 
wunene suh goo ooweyausewah. 

9 Benuh dush kahmahmahwesettoojin Kesha-Muhne- 
doo, kahween owh enene oogahpuhkawetooseen. 

10 Kuhya dush peendig wegewahming menuhwah oo- 
geguhgwajemegoon enewh ookekenooähmahgunun, 00-00 
azhewabuk. 
= I1 Oo-oo dush oodenaun, Ahwagwan wabenahgwan 
enewh wewun, wedegamaud dush enewh bakahnezenejin, 
puggundezing oodoodahwaun enewh wewun. 

12 Kishpin dush owh equa wabenaud enewh oonah- 
bamun, wedegamaud dush enewh bakahnezenejin, pug- 
gundezewineka. 

13 Oogepeetahwahwaun dush enewh ahbenoojeün che- 
taungenahnid : ookekenooähmahgunun dush oogekenahah- 
mahwaun enewh pahnahnejin. 

14 Uhpe dush owh Jesus wuhyahbuhmaud, kewuh 
sittahwandum, 00-00 dush keënaud, Puhgedenuhmahwik 
egewh ahbenoojeiig chepenaunzekahwewaud, kagoo dush 
kenahahmahwahkagoon ; me muh oogoo denoowug de- 
bandahgoozejig emuh oodoogemahwewining owh Kesha- 
Muhnedoo. 

15 Kagate kedenenim, Ahwagwan ahbenoojeïng ka- 
ezheöðodahpenunsegwan ewh oodoogemahwewin owh Ke- 
sha-Muhnedoo, kahween tahpeendegase emuh. 

16 Oogeöodahpenaun dush emuh oonikaung, oogetaun- 
genaun, kuhya oogeshahwanemaun. 

17 Uhpe dush kahuhnemahjaud, emuh mekunaung, 
pazhik enenewnn kepejebuhtoowun, keöojecheengwuhne- 
tahgood kuhya kenundoodahmahgood, Waneshesheyun ka- 
kenooahmahgayun, ahneen kadezhechegayaun chedeband- 
uhmaun ewh kahgega-bemahdezewin ? 

18 Jesus dush 00-00 oogeënaun, Ahneeshwin, waneshe- 
sheyun ezheyun ? kah gooshah ahweyah oonisheshese, 
pazhik atuh, me owh Kesha-Muhnedoo. 

19 Kekekandahnun enewh kuhgeguawenun, Kahween 
kegahpuhgundezese, Kahween kegahneshewase, Kahween 
kegahkemoodese, Kahween kegah kuhkenuhwishke-bah- 
taungase, Kahween kegahwuhyazhingase, Kechetwahwa- 
nim koos kuhya keguh. 

20 Kenuhquatum dush keënaud, Kakenooahmahgayun, 
kuhkenuh oonoo ningeguhnuhwandahnun pahahkoo-oosh- 
kenuhwaweyaun. 

21 Uhpe dush Jesus wuhyahbuhmaud oogesahgeäun, 
00-00 dush oogeënaun, Pazhik suh kayahba kenoondash- 
kaun: mahjaun, ahtahwanun kuhkenuh enewh ketebenuh- 
wawezewinun, meezh edush egewh katemahgezejig, ke- 
gahahyaun dush ewh tebenuhwawezewin ewede eshpem- 
ing; peëzhaun dush, oodahpin ewh kedahzhedayahtikoom, 
kuhya dush noopenuhzheshin. 

22 Kekushkandum dush, oo-oo keénind, kemahjah 
dush kesahdandung : kekechewahnuhdezegoobun muh. 

23 Jesus dush kewetuheëe keënahbe oo-oo dush oo- 
denaun enewh ookekenooähmahgunun, Benuh, kaëzhe- 
suhnuggezewaud egewh wuhyahnuhdezejig chepeendega- 
waud emuh oodoogemahwewening Kesha-Muhnedoo ! 

24 Kemahmahkahdanduhmoon enewh ookekenooah- 
mahgunun ewh keëkedood. Jesus dush menuhwah ooge- 
guhnoonaun, 00-00 keënaud, Ahbenoojewedoog, Benuh 
azhesunnuggezewaud egewh apanemoojig ewh wahnuh- 
dezewin ewh chepeendegawaud emuh oodoogemahwewe- 
wening owh Kesha-Muhnedoo 

25 Nahwuj tahwanepuneze owh pagwahwegung che- 
shahbwepun emuh pagoonayaug ewh shahboonegaunse, 
ewh dush ween owh wuhyahnuhdezid enene chepeende- 
gad emuh oodoogemahwewening owh Kesha-Muhnedoo. 

26 Kekeche-mahmahkahdanduhmoog dush egewh ke- 
kenooähmahgunug, 00-00 dush keëzhekahnoonendewug, 
Ahwanan dush kabemahjeind ? 

27 Jesus dush kuhnuhwahbuhmaud, oo-oo kecdkedoo, 
Egewh enenewug kahween tahkushke6osewug, owh dush 
ween Kesha-Muhnedoo ahnooj gagoo ookushketoon. 

28 Medush owh Peter kemahje-enaud, Benuh nenuh- 
wind ningenuhguhdahnahnin kuhkenuh ninduhyeemenah- 
nin, kegenoopenuhnegoo dush. 

29 Jesus dush kenuhquatum oo-oo keckedood, Kagate 
kedenenim, Kuhkenuh egewh kahnuhguhdungig ewh oo- 

wegewahmewah, enewh wekahnesewaun, gamuh oose- 
waun, gamuh oogeëwaun, gamuh oowedegamahgune waun, 
gamuh oonejahnesewaun, gamuh ooduhkeemewah, neen 
oonje kuhya oonje minwahjemoowin, 

30 Tahmeenahwug ningoodwauk ahwahshema, enewh : 
wegewaumun, kuhya wekahnesemaun, kuhya oodahwamah- 
waun, kuhya oogewaun, kuhya ahbenoojeün, kuhya uhkee, 
mahmahwe enewh kootuggëgoowenun noongoom magwah 
bemahdezing ; bahnemah dush menuhwah kaühkeewung, 
kahgega-bemahdezewin. 

31 Nebewah dush nahgaunandahgoozejig tahishqua- 
yandahgoozewug ; kuhya egewh ashquayandahgoozejig 
tahnegaunandahgoozewug. 

32 Uhnebemoosawaud dush emuh mekunaung ezhah- 
waud emuh Jerusaleming ; Jesus dush kenegahne ; ke- 
mahmahkahdanduhmoog ; kuhya dush magwah noopenuh- 
nahwaud kekechesagezewug. Menuhwah dush oogeöo- 
dahpenaun enewh metahswe-ahshe neezh kekenooahmahgun- 
un, oogemahje-weenduhmoowaun wahezhewabukin uhke- 
ëen wahdoodahgoojin. 

33 Oo-oo keëkedood, Benuh kedezhahmin emuh Jerusa- 
leming, kuhya dush owh Enene oogwissun tahpuhgede- 
nah emuh ooneenjening enewh sahsahgewejega-wenene- 
wun kuhya oozhebeëga-wenenewun ; oogahnahneboomah- 
waun dush kuhya oogahpuhgedenahwaun emuh ooneenje- 
ning enewh mahyug-ahnishenahban : 

34 Kuhya oogahpahpenoodahwahwaun, kuhya oogah- 
puzzhunzhawahwaun, kuhya oogahsikwahwahwaun, kuh- 
ya oogahnesahwaun ; nesoogoonuhgudenig dush tahah- 
bejebah. 

35 Oogepenaunzekahgoon dush enewh Jamesun, kuhya 
enewh Johnun, oogwissun owh Zebedee, oo-oo keëgood, 
kakenooahmahgayun, nenundahwandahmin chedoodahwe- 
yaung, wagoodoogwan kanundahwanduhmoowaungan. 

36 Oo-oo dush oodenaun, Wagoonan nunduhwanduh- 
mag chedoodoonuhgoog ? 

37 Oo-oo dush oogeënahwaun, puhgedemuhmooweshe- 
naun chenuhmuhduhbeyaung, pazhik emuh kekecheni- 
kaung, pazhik dush emuh kenuhmunjenikaung, emuh ke- 
pezhegandahgoozewening. 

38 Jesus dush oogeënaun, Kahween kekekanduhsenah- 
wah ewh nandoodukmag : kedahkushketoonahwah nuh 

chemenequayag emuh menequahjeguning neen azhemene- 
quayaun ? kuhya chebaptizoomegooyag ewh baptism neen 
azhe baptizoomegooyaun ? 

39 Oogeënahwaun dush, Nindahkushketoomin suh. 
Jesus dush 00-00 oogečnaun, Kagate suh kegahmenequam 
emuh menequahjeguning neen manequayaun ; kuhya ewh 
azhebaptizoomegooyaun kegahezhebaptizoomegoom : 

40 Ewh dush ween chenuhmuhduhbing emuh neke- 
chenikaung kuhya emuh nenuhmunjenikaung kahween 
neen nindebanduhseen chemegewayaunbaun ; tahmeenah- 
wug dush ween egewh kahwahwazhetuhmahwindjig. 

41 Uhpe dush egewh metahswe kekenooähmahgunug 
kahnoonduhmoowaud, oogemahje-wuhsittahwanemahwaun 
enewh Jamesun kuhya Johnun. 

42 Jesus dush oogenundoomaun, oo-oo keënaud, ke- 
kekandahnahwah egewh anandahgoozejig cheöðogemah- 
kundahwahwaud enewh mayuggezenejin oodebanemah- 
waun ; kuhya egewh nahgahnezejig ookahgaunzoomah- 
waun. 

43 Kah suh dush kenuhwah oo-oo kegahezhewabeze- 
seem : ahwagwan kenuhwah anduhcheyag nanduhwanduh- 
moogwan chekechetwahwandahgoozid, mahnoo kegahbuh- 
meetahgoowah : 

44 Ahwagwan dush kawenegahnandahgoozegwan mah- 
noo oogahbuhmeetahwaun kuhkenuh. 

45 Pooch muh owh Enene oogwissun kahween kepeöon- 
je-ezhahse chebuhmeetahwind, me atuh chebuhmeetahgad, 
kuhya chemegewad ewh oobemahdezewin nebewah chebe- 
mahjeindwah. 

46 Kepetubgwishenoog dush emuh Jerichoïng: mag- 
wah dush uhnemahjaud emuh Jerichoïng, kuhya enewh 
ookekenooähmahgunun, kuhya nebewah ahnishenahban, 
pazhik kakepeengwad Bartimeüs, oogwissun owh Timeüs, 
kenuhmuhduhbe emuh mekunaung, pahgoosanjegad. 

41 Uhpe dush noondung ewh ahwenid Jesusun Naze- 
reth duhzhe enenewun, kemahje-pepahge, 00-00 dush keë- 
kedood, Jesus, wagwissemik owh David shahwanemeshin. 

48 Nebewah dush oogeënahwaun chepezaunuhbenid ; 
ahwundeesh dush ahwahshema kekechepepahge, keen 
Wagwissemik owh David shahwanemeshin. 

49 Jesus dush kedooke-kahbahwe, keëkedoo dush che- 
nundoomemind. Oogenundoomahwaun dush enewh kake- 

peengwanejin, 00-00 keënahwaud, Soongedaän, puhse- 
gween; kenundoomegoo. 

50 Oogewabenaun dush ewh oodahgwewin, kepuh- 
segwe dush penaunzekahwaud dush enewh Jesusun. 

51 Jesus dush oogeguhnoonaun, 00-00 keënaud, Wa- 
goonan nanduhwanduhmun chedoodoonaunbaun? Owh 
dush kakepeengwad oo-oo oogeënaun, Tabaninga, ewh 
suh chewahbeyaunbaun. 

52 Jesus dush 00-00 oogeënaun, Mahjaun ; kenoojemoo- 
ëgoon ewh kedabwanduhmoowin. Kazhetena dush ke- 
wahbe, oogenoopenaun dush enewh Jesusun emuh me- 
kunaung. 


CIAF: XA. 


HPE dush pashoo anetuhgwishenoowaud emuh Je- 
rusaleming, emuh Bethphageïng kuhya Bethanying, 
emuh wahjewing Olives aduhming, oodezhenahzhahwau 
‘'neezh ookekenooähmahgunun, 

2 Oo-oo dush oogeënaun, Ezhaug emuh oodanaunsing 
debishkoo ahyahyag anduhgoog: uhpe dush peendegayag, 
bahbega kegahmekahwahwah mahneshinse takoobezood 
wekah pamoomahsig enewh enenewun ; ahbahook, pee- 
nik dush. 

3 Kishpin dush ahweyah 00-00 anenag, Ahneeshwin 
00-00 ezhechegayag? kegahekedoom, owh Tabaningad oo- 
weähwaun ; bahbega dush oogahpuhgedenaun. 

4 Me dush keuhnemahjahwaud, oogemekahwahwaun 
dush enewh mahnesheensun tahkoobezenid emuh ah- 
gwajeëe ishquaundaming, emuh ningedahwahmook enewh 
neezh mekunun ; oogeähbahwahwaun dush. 

5 Ahnind dush emuh kahnebahwejig, oogeënahwaun, 
Ahneen azhechegayag, ahbahwag owh mahnesheense ? 

6 Oogeënahwaun dush debishkoo kahegoowaud enewh 
Jesusun; medush kahezhepuhgedenahwaud. 

7 Oogepeetahwahwaun enewh mahnesheensun Jesus- 
un, kuhya oogeähtoonahwah oopesuhkahwahgunewaun 
'emuh mahnesheensing ; keëzhepemoomegoo dush owh 
Jesus. 

8 Nebewah dush oogesuhswagissetoonahwah oopesuh- 
kahwahgunewaun emuh mekunaung: ahnind dush ween 
- oogekuhkishquahnahwah enewh wahtequaunsun, emuh 

metikoong, oogesuhwawabenahnahwaun dush emuh me- 
kunaung. l 

9 Egewh dush kahuhnenegahnejig, egewh dush kah- 
noopenungig, kepepahgewug, 00-00 keëkedoowaud, Ho- 
sannah : tahminwahjemegooze owh pahezhaud emuh oo- 
dezhenekahzoowening owh Jehovah : 

10 Tahminwahjinjegahdamahgudene ewh oodoogemah- 
wewin owh koosenaun David, ewh tagwishenoomahguk 
emuh oodezhenekahzoowining owh Tabaningad : Hosan- 
nah ewede keche ishpeming. 

11 Jesus dush kepeendega emuh Jerusaleming, kuhya 
emuh keche-ahnuhmeä-weguhmigoong : uhpe dush kah- 
nahnahgahdahwahbundung kuhkenuh uhyeëen, kewetuh- 
yeëe atagin, zhuhyegwah noonda-oonahgooshigoobun, ke- 
uhnemahjah dush, keëzhah dush ewede Bethanying kuhya 
enewh metahswe ahshe neezh ookekenooähmahgunun. 

12 Wahyahbunenig dush, uhpe kahoonjemahjahwaud 
emuh Bethanying, kepuhkudda : 

13 Wahsah dush oonzahbuhmaud enewh figoomeen- 
zheen ewh ahneebeeshewenid, kepeëzhah, wemekung 
gagoo menewewin ahgoodag : uhpe dush kahnaunzekung, 
kahween gagoo oogemekunseen, me atuh ahnebeeshun ; 
kah muh muhshe tebishkoosasenoogoobun cheähyahwaud 
egewh figoominug. 

14 Jesus dush oogeguhnoonaun oo-oo keënaud, Kah- 
ween ahweyah menuhwah wekah oogahmeejeseen ewh 
azhemeneweyun. Kenoonduhmoon dush ookekenooäh- 
mahgunun. 

15 Kepetuhgwishenoog dush emuh Jerusaleming : ke- 
peendega dush owh Jesus emuh keche-ahnuhmeä-weguh- 
migoong, kuhya oogemahje-sahgechewabenaun enewh atah- 
wanejin kuhya enewh kaushpenuhjeganejin emuh keche- 
ahnuhmeä-weguhmigoong, kuhya oogeahnemikoowabenah- 
nun oodoodoopoowenene enewh muhyashquahdoonemah- 
ganejin shooneyaun, kuhya oogweduhbewinene enewh 
atahwanejin keche-oomeemeen. 

16 Kah dush oogepuhgedenahmahwahse ahweyah ene- 
newun chepemewetoonid gagoo enahbujjegun emuh ah- 
nuhmeä-weguhmigoong. 

17 Kekekenooähmahga dush, 00-00 oogeënaun, Kah 
nuh ween oozhebeëgahdasenoon, Newegewaum ahnuh- 
meä-weguhmig oogahezhenekahdahnahwah kuhkenuh ah- 

nooj anwajig ahnishenahbag? kenuhwah dush, kemoodish- 
ke-weguhmigoong kedoodahnahwah. 

18 Egewh dush oozhebeëga-wenenewug kuhya egewh 
keche -sahsahgewejega - wenenewug oogenoondahnahwah, 
kekuhnoonindewug dush chenesahwaud : oogekoosahwaun 
suh, kuhkenuh muh egewh ahnishenahbag oogemahmah- 
kahdandahnahwah ewh ookekenooähmahgawin. 

19 Uhpe dush kahoonahgoosheninig, oogenuhguhdaun 
oodanah. 

20 Kekezhab dush magwah pabahmoosawaud ooge- 
wahbuhmahwaun enewh figoomeezheen meshewahkoose- 
nid oonje oojebekaung. 

21 Peter dush mequandung 00-00 oodenaun, Rabbi, 
wahbum owh figoomeezh kahnahneboomudebun, ahzhe 
meshewahkooze. 

22 Jesus dush oogeguhnoonaun oo-oo keënaud, Ta- 
bwayanemik owh Kesha-Muhnedoo. 

23 Kagate kedenenim, Ahwagwan kaëduhmoogwan 
maunduh wahjewh, Tahmahjewechegahda kuhya tahahpug- 
gechegahda emuh kechegummeeng ; ahgoonwayanduhsig 
dush emuh oodaïng, tabwayandung dush ween chewe- 
ëzhewabuk debishkoo ekedood, kagate oogahahyaun wa- 
goodoogwan nandooduhmoogwan. 

24 Benuh kedenenim, Wagoodoogwan nandooduhmoo- 
wagwan, uhpe ahnuhmeähyagoon, dabwayanduhmook 
cheahyahmag, kegahmeenegoom dush. 

25 Uhpe dush nebahweyag ahnuhmeähyag, kishpin 
ningood wuhsittahwanemag ahweyah, wabenuhmahwik 
cheoonje-wabenuhmoonag enewh kemujje-ezhewabezewe- 
newah owh ishpeming kedinduhzhe-koosewah. 

26 Kishpin kenuhwah wabenuhmahgasewag, kahween 
kegahwabenuhmahgoosewah enewh kemujje-ezhechega- 
wenewah owh ishpeming kedinduhzhe-koosewah. 

27 Menuhwah dush kepetuhgwishenoog emuh Jerusa- 
leming magwah dush pahbahmoosad emuh keche-ahnuh- 
meä-weguhmigoong, oogepenaunzekahgoon enewh keche- 
sahsahgewejega-wenenewun, kuhya enewh oozhebeëga- 
wenenewun, kuhya katezenejin, 

28 Oo-oo dush oodegoon, Wagoonan ewh kushkeäweze- 
win wanje-ezhechegayun oonoo ? ahwanan dush kahmeenik 
maunduh kushkeäwezewin cheëzhechegayun oonoo ? 

29 Jesus dush oogeguhnoonaun oo-oo keënaud, Kuhya 

neen kegahkuhgwajemenim pazhik kuhgwadwawin, nuh- 
quatuhweshig, kishpin nuhquatuhweyag kegahweenduh- 
moonenim wanjekushkeäwezeyaun, cheëzhechegayaun 
oonoo. 

30 Oobaptizoomewawin owh John, ishpeming nuh ke- 
oonjebahmahgud, gamuh eneneeng? weenduhmooweshig. 

31 Kekuhnoonindewug dush, 00-00 keëkedoowaud, 
Kishpin ekedooyung, ishpeming; ween tahekedoo, Wa- 
goonan dush kahoonjedabwayanemahsewag ? 

32 Kishpin dush, Eneneeng, ekedooyung ; oogekoo- 
sahwaun enewh ahnishenahban : kuhkenuh muh, kagate 
aunwahjega-wenenewe, oogeuhyenanemahwaun enewh 
Johnun. 

33 Oogeguhnoonahwaun dush enewh Jesusun, 00-00 
keënahwaud, Kahween nekekanduhsemin. Jesus dash 
oogeguhnoonaun o0-oo keëkedood, Kah suh kuhya neen 
keweenduhmoosenoonim, wanje-kushkeäwezeyaun che- 
ëzhechegayaun oonoo. 


CHANAL 


MUH dush ahwajeguning oogeëzhemahje-guhnoonaun. 
Pazhik enene oogeöozhetoon pazhik shoowemine- 
ketegaun, oogeähtoon dush ewh mejekun emuh kewetuh- 
yeëe, oogewahnekahdaun dush ewh shooweminahbookaun, 
kuhya oogeöozhetoon ewh ahkahwahbewene-wegewaum, 
oogeähweäun dush enewh ketega-wenenewun, wahsah- 
wakummig dush keëzhemahjah. 

2 Uhpe tahbïshkoosamahguddenig oogeëzhenahzhah- 
waun enewh oobuhmeetahgunun, cheezhahnid enewh ke- 
tega-wenenewun cheöodahpenung enewh kahnetuhwug- 
gingin emuh shoowemine-ketegahning. 

3 Oogetuhkoonahwaun dush, kuhya oogepuhzhunzha- 
wahwaun, kuhya pezheshig oogemahjenahzhahwahwaun. 

4 Menuhwah dush oogeëzhenahzhahwaun pakahneze- 
nejin buhmeetahgun ; enewh dush ween oogepemoose- 
neähwaun kuhya oogewahkuhgunahmahwaun emuh oosh- 
tequahnening, kahbahpenuhdahwahwaud dush oogemah- 
jenahzhahwahwaun. 

5 Menuhwah dush pazhik oogeëzhenahzhahwaun ; 
enewh dush ween oogenesahwaun, kuhya nebewah ahnind 
keëzhenahzhahwahwug ; ahnind dush enewh oogepuhzhun- 
zhawahwaun ; ahnind dush oogenesahwaun. 

6 Kayahbe dush keähyahwun pazhig oogwissun, enewh 
suhyahgeähjin, me enewh ishquauj kahezhenahzhahwahjin, 
00-00 keëkedood, oogahkechetwahwanemahwaun enewh 
ningwissun. 

T Egewh dush ketega-wenenewug, 00-00 keëzheguh- 
noonindewug, Me mahbuh dabandahsood ; umba nesah- 
dah, ewh dush tebandahsoowin kegahdebandahmin. 

8 Me duash ketuhkoonahwaud, kenesahwaud dush, 
kuhya keöonjesahgeje-wabenahwaud emuh shoowemine- 
ketegauning. 

9 Ahneesh owh tabandung ewh shoowemine-ketegaun 
kadoodahwaud enewh ? tahpeëzhah suh chepebuhnahjeäud 
enewh ketega-wenenewun, oogahmeenaun dush ewh shoo- 
wemine-ketegaun enewh bakahnezenejin. 

10 Kah nuh ween kegeähginduhsenahwah oo-oo eke- 
doowin, Ewh ahsin kahahnuhwanduhmoowaud egewh 
washegagig me suh ewh mahyahmahwe ahpetandahgwuk 
ahsin anegookwaug ewh wahkahegun : 

11 Mesuh owh Tabaningad kahenahkoonegad, keche- 
mahmaundahwud emuh kishkeenzhegoonaung ? 

12 Kenundahwanduhmook dush chetuhkoonahwaud, 
oogekoosahwaun dush enewh ahnishenahban : oogekekan- 
dahnahwah muh ewh wenuhwah kahoonjeähwajeganid : 
oogenuhguhnahwaun, kemahjahwaud dush. 

13 Oogeëzhenahzhahwahwaun ahnind Phariseen kuhya 
ahnind Herodianun, chenuhgwahnahnid emuh oodekedoo- 
wening. 

14 Uhpe dush kahpeëzhahwaud, 00-00 oodenahwaun, 
Kakenooähmahgayun, kekanemegoo chenetuh-dabwayun, 
kuhya bahbahmanemahsewud ahweyah enene: kah muh 
kebahbahmanduhseen enene oodenandahgoozewin, emuh 
suh dabwawening kedezhekekenooähmahgan oodezhewa- 
bezewin owh Kesha-Muhnedoo: Enahkoonegawenahgud 
enuh chemeenind ewh oogemah- tebahahmahgoowin owh 
Cæsar, gamuh kuhya goo kah? 

15 'Ningahmegewamin nuh, gamuh kuhya ewh che- 
meegewasewaung? Ween dush kekandung ookuhkuh- 
yanezewenewah, 00-00 keënaud, Ahneeshwin kuhgwate- 
banemeyag? peetahmahweshig ewh shooneäunse chewah- 
bundahmaun. 

16 Oogepeetoonahwah dush: 00-00 dush oodenaun, 

Ahwanan oodezhenahgoozewin oo-oo kuhya oodoozhebe- 
ëgawin? 0Oo-oo dush oogeënahwaun, Cæsar suh. 

17 Jesus dush oogeguhnoonaun, 00-00 keënaud, Meezh 
suh owh Cæsar enewh waduhyeemejin owh Cæsar, kuhya 
meezh owh Kesha-Muhnedoo enewh waduhyeemejin owh 
Kesha-Muhnedoo. Oogemahmahkahdanemahwaun dush. 

18 Oogepenaunzekahgoon dush enewh Sadduceen, kah- 
ween tahahbejebahseem, akedoojig ; oogekuhgwajemegoon 
dush, 00-00 keëkedood, 

19 Kakenooähmahgayun, Moses ningekuhgaunzeme- 
goonaun, 00-00 keëzhebeëgad, Kishpin neboonid ahweyah 
wekahnesun, nuhguhnaud dush wewun, kishpin oonejah- 
nesesig, wekahnesun oogahoodahpenaun enewh equawun 
cheöozhetoomahwaud ewh menekaun enewh wekahnese- 
buneen. 

20 Keneezhwahjewug dush egewh kahwekahnesindjig, 
pazhik netum oogewedegamaun enewh equawun; kuhya 
dush keneboo keoonejahnesesig. 

21 Menuhwah dush pazhig oogewedegamaun, keneboo 
dush kuhya ween keöonejahnesesig: kuhya dush menuh- 
wah pazhig nahsaub keëzheähyah. 

22 Kuhkenuh egewh neezhwahswe oogewedegamah- 
waun enewh equawun, kah dush keöonejahnesesewug : 
ishquauj dush keneboo owh equa. 

23 Emuh ahbejebahwening uhpe oonishkahwaud, ah- 
wananun enewh kaöonahbamejin owh equa kuhkenuh 
muh egewh neezhwahswe oogeähyahwahwaun. 

24 Jesus dush oogeguhnoonaun, oo-oo kecnaud, Kah 
nuh ween kewuhnesheseem, oonje-kekanduhsewag enewh 
kechetwah-oozhebeëgawenun, kuhya oomushkahwezewin 
owh Kesha-Muhnedoo ? 

25 Uhpe muh keähbejebaung, kahween tahwewese- 
wug, kah kuhya tahwedegasewug ; debishkoo azhewabe- 
zewaud egewh ishpeming duhzhe angenug, tahezhewabe- 
zewug. 

26 Benuh dush kahneboojig cheähbejebahwaud ; kah 
nuh ween kegeähginduhsenahwah emuh oomuzzeneťgun- 
ing owh Moses, kahezhekuhnoonegood enewh Kesha-Muh- 
nedoon emuh oonje metikoonsing, 00-00 keëgood, Neen 
nindow Ookesha-Muhnetoomun owh Abraham, kuhya Oo- 
kesha Muhnedoomun owh Isaac, kuhya Ookesha-Muhne- 
doomun owh Jacob ? 

27 Kahween enewh naboonejin Oodookesha-Muhne- 
doomegooseen, enewh atuh bamahdezenejin : mesuh kagate 
kechepuhkatahyag. 

28 Kepeëzhah dush pazhig oozhebeëga-wenenene uhpe 
nwaundahwaud kuhgwajindenid, kekanemaud dush quuh- 
yuk kenuhquatuhmenid, oogeguhgwajemaun, Wagoonan 
kache ahpeetandahgwuk kuhgequawin ? 

29 Jesus dush 00-00 oogeënaun, Me maunduh kache- 
negaunandahgwuk, kuhgequawin, Bezindun, Oh Israel; 
Jehovah Kekesha-Muhnedoomenaun pazhegoo Tabaningad. 

30 Kuhya kegahsahgeäh owh Jehovah kekesha-Muh- 
nedoom anegookoodaäyun kuhya anegookoojechaugoo- 
weyun, kuhya anegookwaug kedenanduhmoowin, kuhya 
apeecheweyun : mesuh 00-00 kache-negaunandahgwuk 
kuhgequawin. 

31 Kuhya dush menuhwah pazhik nahsaub ekedoomah- 
gud, Kegahezhesahgeäh keweejeduhnuhkewamahgun de- 
bishkoo azhesahgeëdezooyun. Kah gagoo kuhgequawin 
ahwahshema ahpeetandahgussenoon dush ween oonoo. 

32 Owh oozhebeëga-wenenene 00-00 oogeënaun, Wa- 
wane, kakenooähmahgayun, kegedabwa ewh kahekedoo- 
yun: pazhikoo suh owh Kesha-Muhnedoo; kah dush ah- 
weyah bakahnezid ahyahse : 

33 Ewh suh dush ween anegookoodaäng cheëzhesah- 
geëind kuhya anegookwanduhming, kuhya anegookooje- 
chaugoong, kuhya apeechewing, kuhya owh enene chesah- 
geäud enewh weejeduhnuhkewamahgunun debiskoo azhe- 
sahgeëdezood, ahwahshema oo-oo enandahgwud, anandah- 
gwuk dush ween kuhkenuh chuhyahgezegahdagin sahsah- 
gewejegunun kuhya tebundoowenun. 

34 Jesus dush wuhyahbuhmaud kenebwahkah-nuhqua- 
tuhmenid, 00-00 oogeënaun, kahween wahsah kedenandah- 
goozese chepeendegayunbun emuh oodoogemahwewining 


owh Kesha-Muhnedoo. Kah dush menuhwah ahweyah 


keënanduhse, kuhnuhga gagoo chekuhgwajemaud. 


35 Jesus dush oogeguhnoonaun, 00-00 këekedood, ma- . 


gwah kuhgequad emuh keche-ahnuhmeä-weguhmigoong, 
Ahneeshwin ekedoowaud egewh oozhebeëga-wenenewug, 
ween Christ cheöogwissemegood enewh Davidun ? 

36 Ween dush David keëkedoo kekenooahmahgood 
enewh Keche-oojechaugwun, Owh Tabaningad 00-00 00- 
geënaun enewh Tabanemejin, Nuhmuhduhbin emuh ne- 

keche-nikaung nahnauzh cheëzheügwah egewh shaun- 
ganemikig chetuttuhkookahnudwah. 

37 Ween egoo David Tabanemeyun oodenaun ; ahneen 
dush azheöðogwissid? Enewh dush ahnishenahban ooge- 
menootahgoon, 

38 Magwah dush kekenooähmahgad 00-00 oogeënaun, 
ahkahwahbuhmik egewh oozhebeëga-wenenewug, min- 
wanduhmoog suh chekuhgaunwagekuhnuhyawaud kuhya 
cheähnemikahwindwah emuh anduhzhe ahtaunding. 

39 Kuhya chenegaunuhbewaud emuh ahnuhmeä-we- 
guhmigoong, kuhya ishpemesuhgoong cheähyahwaud 
emuh anduhzhe-wekoonding : 

40 Ookedahnahwah dush enewh shegahwun oowege- 
wahmene. Kuhya dush ahneshah kinooäzh ahnuhmeätah- 
goozewug, cheoonjewuhyazhemahwaud : Ahwahshema suh 
tahkechekuhgwahnesugge-nahneboomahwug oogoo. 

41 Kenuhmuhduhbe; dush owh Jesus emuh debishkoo 
ahtanig ewh ahpuggejegahdag shooneyah, oogewahbuh- 
maun enewh ahnishenahban cheahpuhgeduhmenid shoone- 
yah emuh shooneyah-ahtahsoo-wewuhmegoong : nebewah 
dush wuhyahnuhdezejig oogeähpuhgedahnahwah nebewah 
shooneyah. 

42 Pazhig dush katemahgezid shegah oogeähpugge- 
daunun neezh shoomahnekansun mesuh pazhig shoomahne- 
kang apeetandahgwuk. 

43 Uhpe dush kahnundoomaud enewh ookekenooäh- 
mahgunun, 00-00 oogeënaun, Kagate kedenenim, Mahbuh 
katemahgezid shegah oogeähpuggenaun nahwuj nebewah 
dush ween kuhkenuh kahahpuhgejegajig emuh shooneyah- 
ahtahsoo-guhmigoong : 

44 Wenuhwah muh kuhkenuh apeech bahteénuhdenig 
ooduhyeemewaun keähpuggejegawug ; mahbuh dush oo- 
geähpuggedaun kuhkenuh ootebenuhwawezewin ewh suh 
goo kabonjebemahdezegoobunan. 


CHAP. XUI. 
HNESAHGAHUNG dush emah keche-ahnuhmeä- 


weguhmigoong, 00-00 oogeëgoon pazhik enewh 
ookekeneoäh-mahgunun, Kakenooähmahgayun, benuh 
uhyezhenahgwuk oonoo ahsineen kuhya oonoo wahkahe- 
gunun, 

2 Jesus dush oogeguhnoonaun oo-oo keënaud, Kewah- 
bundahnahwah nuh oonoo keche wahkahegunun ? kahween 
kuhnuhga tahishkoonegahdasenoon pazhik ahsin cheooge- 
dahbikesing, kuhkenuh suh tahneswabenegahdawun. 

3 Magwah dush wuhwanuhbid emuh oogejewahjewing 
ewh Olives, anahsuhmesing tebishkoo ewh keche-ahnuhmeä- 
weguhmig, kemooj oogepekuhgwajemegoon enewh Peterun, 
kuhya enewh Jamesun, kuhya enewh Johnun kuhya 
Andrewun, 

4 Weenduhmooweshinaum ahneen apeech katebish- 
koosag oonoo uhyeën ?ahneen dush kaëzhekekenoowahduk 
uhpe zhuhyegwah wetebishkoosag oonoo uhyeéen ? 

5 Jesus dush oogenuhkuatahwaun, oo-oo dush kemah- 
jeékedoo, Ahkahwahbeyook chewuhyazhemesenoowag ah- 
weyah : 

6 Nebewah gooshah tahpetuhgwishenoog emuh nin- 
dezhenekahzoowening, tahekedoowug dush, neen suh nin- 
dow; oogah wuhyazhemahwaun dush nebewah. 

1 Uhpe dush noonduhmag ewh wemegahding kuhya 
cheduhzhinjegahdag megahdewin, kagoo sagezekagoon, 
enandahgwud muh cheézhewabuk ; kah dush ween goo 
muhshe tahishguah-ahyahsenoon. 

S Tahnundoobunekundahdewug papukkaun azhe- 
weenzoojig ahnishenahbag, kuhya oogemahwewinun tah- 
nuhnundoobunekundahdemahgudoon. Kuhbya minzee 
tahcheengookummegah, kuhya tahpuh-kuddakummegah, 
kuhya sunnuggezewenun tahdahgoomahgudoon: mesuh. 
oonoo kaöonje-mahje-nuhneenuh-wanduhkummeguk. 

9 Aungwahmezeyook dush, kegahezhepuhgedenegoom 
gooshah emuh anduhzhe-kahkekedoong, kuhya emuh 
ahmuhmeä-weguhmegoong, kegahpuhzhanzhaðogoom, 
kuhya kegahnebahwim emuh enahsuhmuhbewaud ooge- 
maug kuhya tebahkoonega-wenenewug neen oonje chede- 
bahjemootahwagwah. 

10 Enahkoonegawenahgud suh goo ween ewh minwah- 
jemoowin chedebahjemootahwindwah kuhkenuh ahnooj 
azheweenzoojig ahnishenahbag chepwah oo-oo ezhewabuk. 

11 Uhpe dush ezheweenenagwah kuhya puggedene- 
nagwah, kagoo naknahgahdahwandungagoon ewh kaëke- 
dooyag, kagoo kuhya kezhah nundahkekandunkagoon: 
Wwagoodoogwan dush kameenegoowagwan ewh uhpe 

cheëkedooyag, mesuh kaëkedooyag : kahween keenuhwah 
kegahkekedooseem, me atuh owh Pahnezed Oojechaug. 

12 Owh dush wawekahnesemind oogahpuhgedenaun 
enewh wekahnesun chenesemind ; kuhya owh wanejah- 
nesid enene oogahpuhgedenaun enewh oonejahnesun ; 
kuhya enewh wanejahnesemindjig oogahmegahnahwaun 
enewh ooketezemewaun, oogahnesahwaun dush. 

13 Kegahsheenganemegoowaug kuhkenuh bamahdezejig 
nindezhenekahzoowin oonje; owh dush kaäungwahmezid 
peenish egoo ishquahahyahnig oonoo, mesuh owh kabemah- 
jeïnd. 

14 Uhpe kewahbunduhmag ewh bahnahjeéwawine 
kuhgwahnesuggezewin, tabahdoodung owh Daniel aun- 
wahjega-wenene, nebahwemahguk emuh kanebahwemah, 
gussenoogebun (mahnoo owh agindung oogahnesittootaun,) 
enewh kaähyahjig emuh Judeäing takezhenezhemoowug 
emuh wahjewing : 

15 Owh dush oogeduhgummig kaähyand kahween 
tahezhenesaunduhwase emuh oowegewahming, kah dush 
tahpeendegase gagoo chenahdeed emuh oowegewahming. 

16 Kuhya dush owh emuh ketegahning ayaud, kahween, 
tahpekewase chenahteed oopesekahwahgun. 

17 Tahkecheähnemezewug suh egewh equawug 
kaähyahwahjigenewh ahbenoojeün kuhya egewh kanoonah- 
wahsoojig uhpe oonoo kezhegudoon pagummeähyaugin ! 

18 Ahnuhmeäug ewh magwah pepoong chemahjenezhe- 
moosewag. 

19 Ewh muh uhpe kekezheguk tahduhgoomahgud ewh 
kooduggezewin, kah goo wekah kedzhewabusenoon pah- 
ahkoo-mahjeoozhetoong ewh uhkee kahoozhetood owh 
Kesha Mahnedoo nahnauzh egoo noongoom, kah kuhya 
wekah menuhwah tahezhewabuhsenoon. 

20 Kishpin dush owh Tabaningad keënahkoonegasige- 
bun chetuhquahmahjuk oonoo kezhegudoon kah kuhnuhga 
ahweyah wuhyahsewid tahgebemahjeähse : egewh dush 
kahwuhwanahbuhmahjin keoonjeenahkoonega chetuh- 
quahmahguk oonoo kezhegudoon. 

21 Ewh dush uhpe, Kishpin ahweyah enenag, Benuh 
oomah ahyah owh Christ, gamuh, benuh ewede ; Kagoo 
dabwatunkagoon : 

22 Tahpetuhgwishenoog gooshah egewh wuhyazhinga- 
Christug kuhya wuhyazhinga-aunwahjega-wenenewug, 

oogahwahbundahewanahwah enewh kekenoowahjechegu- 
nun kuhya mahmaundahwejegunun, chewuhyazhemah- 
waud, kishpin goo kushketoongebun enewh kagegeninjin. 

23 Kenuhwah dush aungwahmezeyook ; benuh kezhah 
kegeweenduhmoonenim kuhkenuh oonoo uhyeëen. 

24 Uhpe dush ween puhguhmeähyäng oonoo kezhegu- 
doon, uhpe 00-00 keëezhemegooshkahduhkummegaug, tahte- 
bikahbuhmenahgooze owh kezhike-kezis, kuhya owh 
tebike-kezis kahween tahwahsayahzese. 

25 Kuhya egewh eshpeming duhshe ahnungoog tah- 
pungeshenoog, kuhya eshpeming duhshe kushkeäweweze- 
wenun tahnuhningishkah-muhgudoon. 

26 Medush uhpe kawahbuhmahwaud Enene oogwissun 
peézhahnid emuh ahnuhquuhdoong emuh keche-mushkah- 
wezewening, kuhya wahwezhanduhmoowening. 

27 Me dush uhpe kapëzhenahzhahwaud enewh oodan- 
genemun, oogahmahwundoonaun dush enewh. kagegene- 
mindjin, emuh newing enuhkayah wandahnemuk oogah- 
oondenaun, kuhya wuhyaquahkummeguk ewh uhkee 
kuhya emuh wuhyaquahahyaug ewh kezhik. 

28 Umba emuh figoominahgahwunzheeng oonjenun- 
dahkekandahmook ewh ahwajegun; uhpe zhuhyegwah: 
nwahkahgukin enewh wahtikwahnun, kuhya ewh suh- 
yahgezebuggezejin, kekekandahnahwah gagah chewenee- 
bing : 

29 Mesuh kuhya oo0-oo debishkoo kenuhwah, uhpe 
wuhyahbundahmagoon oonoo cheëzhewabuk, kekanduh- 
mook pashoo chepeähyahmahjuk, pooch egoo cheges- 
guaund. 

30 Kagate kedenenim, kahween tahchaugenasewug 
00g00 noongoom bamahdezejig, bahnemah atuh keëzhewa- 
buk kuhkenah oonoo. 

31 Ewh kezhik kuhya ewh uhkee tahishquahsawun ; neen 
dush ween nindekedoowenun kahween tahishquahsasenoon. 

32 Uhpe dush kadebishkoosagwan ewh kezhik kuhya 
kaähpeech-kezhegudoogwan kahween ahweyah enene 
ookekanduhseen, kah kuhnuhga egewh angenug ishpe- 
ming ayahjig, kah kuhya owh Wagwesemind, Wayoose- 
mind suh atuh. 

33 Aungwahmezeyook, ahkahwahbeyook kuhya ahnuh- 
meähyook ; kah muh kekekanduhsenahwah uhpe katebish- 
koosagwan. 

34 Owh muh enene oogwissun debishkoo enandah- 
gooze, pazhik owh enene wahsah kahezhaud, nuhguhdung 
dush oowegewaum, kuhya dush kemuhmeenaud dush ewh 
kushkeäwezewin enewh oomeezhenahwamun, kuhya ooge- 
meenaun enewh oobuhmeetahgunun anduhchenid kaënuh- 
nookenid, oogeënaun dush enewh ganuhwanduhmenejin 
ewh ishquaundam cheähkahwahbenid. 

35 Benuh dush ahkahwahbeyook : kah muh kekekan- 
duhsenahwah uhpe katuhgwishing owh wawegewahmid, 
wanahgooshenenig, gamuh ahbetah-tebekudenig, gamuh 
uhpe noondahgoozid owh pahkahahqua, gamuh kakezha- 
bahwahgudenig : 

36 Mahgeeshah chasekah tuhgwishing kegahmekah- 
goowah nebahyag. 

37 Ewh suh anenahgoog me nahsaub enugwah kuhke- 
nuh, Ahkahwahbeyook. 


CHAP. XIV.. 


AHNEEZHOOGOONAHGUK dush kedebishkoosa 

ewh kuhbekoosa-wekoondewin, kuhya uhpe meejing 
ewh wambejishkahwuggesingin buhquazhegunun : kuhya 
dush egewh keche-sahsahgewejega-wenenewug kuhya 
oozhebeëga-wenenewug oogenundahkekandahnahwah ka- 
dezhechegawaud ewh kemooj chetuhkoonahwaud kuhya 
chenesahwaud. 

2 Keëkedoowug dush, kahween ewh magwah wekoon- 
dewene-kezheguk, mahgeeshah tahneeshkahdanduhmook 
egewh ahnishenahbag. 

3 Magwah dush owh Jesus keähyaud emuh Bethanying 
emuh oowegewahming Simon owh kahoomegeed magwah 
dush namuhduhbid ewh wesenid oogepenaunzekahgoon 
equan ayahmenid ewh alabaster muhkuhkoons atanig 
kachetwahwandahgwuhdenig noomenegun, manoomah- 
gwuddenig; oogepegoosetoon dush ewh muhkuhkoons 
kuhya keseegenuhmahwaud emuh ooshtequahnening. 

4 Ahnind dush peenjenah këwuhsittuhwanduhmoog, 
00-00 dush keëkedoowaud, Ahneeshwin 00-00 kahezhebah- 
nahjechegahdag ewh noomenegun ? 

a Neswauk duswahbik shooneäunsun ahwahshema 
tahgetaëneginda atahwangebun, chegemenindwahpun 
egewh katemahgezejeg. Oogenuhnahpahgaunsoomahwaun 
enewh equawun, 

6 Jesus dush 00-00 keëkedoo, Poonemik ! ahneeshwin 
megooshkahjeäg? ningemenoo-doodaug o0o-oo kahdoodah- 
wid. 

7 Kahgenig keweejewaug egewh katemahgezejig, uhpe 
dush ananduhmagoon kedahmenoo-doodahwahwaug : neen 
dush ween kahween kahgenig kegahweejeweseem. 

8 Keähnooezhechega suh wah-owh equa ewh menik 
azhekushketood: kezhah suh oogepeähtoon noomenegun 
emuh neyowing cheningwahegahzooyaun. 

9 Kagate, kagate kedenenim, Tebe kawahweenjegah- 
dagwan maunduh minwahjemoowin emuh anegookookuh- 
megaug uhkee ; oo-oo dush wah-owh kahezhechegad tah- 
duhzhinjegahdane cheoonje-mequanemind. 

10 Owh dush Judas Iscariot, pazhik owh egewh 
metahswe ahsheneezh, oogeëzhanun keche sahsahguhwe- 
jega-wenenewun wepuggedenuhmahwaud enewh Jesusun. 

11 Uhpe dush nwaunduhmoowaud kemoojegezewug, 
keëkedoowug dush chemeenahwaud enewh Judasun 
shooneyaun. Oo-genahnahguhdahwandaun dush ewh 
kaëzhechegad, ewh wanepuzh wepuggedenaud. 

12 Ewh dush kezhik wanjemahjahmahguk cheoombe- 
shinsig buhquazhegun, uhpe kahnesahwaud kebekoosa- 
mahnishtahnisheensun, ookekenooähmahgunun 00-00 oogeë- 
goon, Ahneende dush ananduhmun cheahwe wunwazhe- 
tooyung chemeejeyun kuhbekoosa-wekoondewin ? 

13 Oogemahjenahzhahwaun neezh ookekenooähmah- 
ganun, 00-00 dush oogeënaun, Ezhahyook emuh oodanaung, 
kegahnuhquashkahgoowah pazhik enene kapemetuhkoo- 
nung wahbegune-neembahgun nebee atanig noopenunik suh. 

14 Tebe dush kaühne-peendegagwan, enik owh wawe- 
gewahmid, owh suh kakenooähmahgad 00-00 ekedoo, 
Ahneende goo ewh wesene weguhmig kaduhzhemeejeyaun 
ewh kuhbekoosa-weekoondewin kuhya nekekenooähmah- 
gunug ? 

15 Kegahwahbunduhegoowah dush ewh kachemun- 
guhtag ahbenahsoowin, kahwahwazhechegahdag, me dush 
emuh kaduhzhewahwazhetuhmahweyung. 

16 Kemahjahwun dush ookekenooähmahgunun, kuhya 
dush kepeëzhahwaud emuh oodanaung, me dush goo 
keëzhemekahmoowaud ewh kahegoowaud enewh Jesusun ; 
kuhya dush oogewahwazhetoonahwah ewh kuhbekoosa 
wekoondewin. 

17 Kahoonahgooshenig dush, kepetuhgweshin, kuhya 
egewh metahswe ahshe neezh ookekenooähmahgunun. 

18 Magwah dush kahnuhmuhduhbewaud kuhya wese- 
newaud, Jesus 00-00 keëkedoo, kagate kedenenim, pazhig 
suh kenuhwah wahdoopuhmeyag ningahbahtahik. 

19 Kemahje-keche-megooshkahdanduhmoog, kuhya 
keënahwaud papazhik, neen nuh ? Menuhwah dush bakah- 
nezid keëkedoo, neen nuh ? 

20 Oogeguhnoonaun, 00-00 dush keënaud, Pazhik suh 
kenuhwah metahswe ahshe-neezheyag, owh kaweejah- 
punjegamid emuh oonahguning. 

21 Kagate ezhe-mahjah owh Enene Oogwissun debish- 
koo anahjemind emuh kechetwah-oozhebeëguning : tah- 
kechekuhgwahnesugge-ketemahgeze owh enene, enewh 
kabahtahegoojin owh Enene Oowissun nahwuj suh tahge- 
oonesheshene wekah negesegoopun. 

22 Magwah dush kahwesenewaud, Jesus oogeöodah- 
penaun enewh pahquazhegunun, kuhya kemahmooyahwad, 
kuhya dush kepegoobenaud, kemuhmeenaud ookekenooäh- 
mahgunun, 00-00 dush keëkedoo, Oodahpenuhimook kuhya 
meejeyook : mesuh 00-00 neyow. 

23 Oogetuhkoonaun dush ewh menequahjegun, kemah- 
mooyahwad oogeënenuhmahwaun ookekenooähmahgunun, 
kuhkenuh dush oogemenequanahwah : 

24 Oo-oo dush oogeënaun, mesuh oo-oo ooshke-kekin- 
dewene nemesqueem, ewh sahgwabenegahdag nebewah 
bamahdezejig oonje ; 

25 Kagate kedenenim, kahween menuhwah ningah- 
menequase ewh shoowemenahboo, bahnemah atuh kezhe- 
guk nayaub kamenequayaun emuh oodoogemahwewening 
owh Kesha-Muhnedoo. 

26 Uhpe dush kahnuhguhmoowaud ewh ahnuhmeäh- 
wene-nuhguhmoowin kesahkuhmoog keëzhahwaud emuh 
wahjewing, Olives wahjew aduhming. 

27 Jesus dush 00-00 oogeënaun, kuhkenuh kenuhwah 
kegahwuhosittahwanenim noongoom tebekuk ; 00-00 muh 
ezhebeëgahda, Ningahpukketawah mahnishtahnishe-we- 
nene, tahsuhswawashkahwug dush ween mahnishtahne- 
shug. 

28 Uhpe dush ween keähbejebahyaun ninguhuhnene- 
gaunee emuh Galileenaung, kenuhwah kaézhahyag. 

29 Peter dush oogeënaun Mesuhwah kuhkenuh wahsit- 
tahwanemikwah, kah dush ween neen. 

30 Jesus dush 00-00 oodenaun, kagate kedenin, Noon- 
goom kezheguk noongoom suh tebekuk, chepwah neezhing 
mesittahgozid pahkahahqua, nesing kegah ahgoonwaynim. 

31 Nahwuj dush ween keche anegook keëkedoo, Pooch 
weejneboomenaun kah bahpish ningood kegahezheähgoo- 
wayanemesenoon- Me suh nahsaub kahekedoowaud 
kuhkenuh. 

32 Ketuhgwishenoog dush emuh Gethsemene kahezhe- 
nekahdag; 00-00 dush oodenaun enewh ookenooähmah- 
gunun, Kenuhwah nuhmuhduhbik oomah, magwah cheäh- 
we-ahnuhmeähyaun. 

33 Oogeuhneweejewaun dush enewh Peterun kuhya 
Jamesun kuhya Johnun, kuhya dush kemahje-mahmah- 
kahdandum, kuhya kekechenuhneenuhwandum ; 

34 Oo-oo dush oodenaun, Ninjechaug suh keche- 
nuhneenuhwandum kagah goo wenebooyaun ; duhnezeyook 
suh oomah ahkahwahbeyook. 

35 Menuhwah dush punge keuhnemahjah kedhpug- 
gedung weyow emuh metushkuhkuhmig keëzheahnuh- 
meäud, Kishpin anandahgwukebun chekuhbekahgood 
maunduh kezhig. 

36 Oo-oo dush keëkedoo, Abba Noosa, keen kekushke- 
toonun ahnooj gagoo, oodahpenuhmahweshin 00-00 mene- 
quahjegun ninduhwauj kahween neen ananduhmaun 
tahezhewabuhsenoon, keen suh goo ananduhmun. 

37 Kepeëzhah dush oogemekahwaun kenebahnid, 00-00 
dush keënaud enewh Peterun, Simon kenebah nuh? kah 
nuh ween kegekushketooseen ningoo-tebahegunag cheäh- 
kahwahbeyag ? 

38 Ahkahwahbeyook kuhya ahnuhmceäug, koonemah 
ketahpungeshenim emuh kuhgwatebaningawening ; kezhe- 
tah suh oojechaug pajewemahgud suh weyaus. 

39 Menuhwah dush geënemahjah, kuhya keähnuhmeäh; 
nahsaub edush egoo keëkedoo. 

40 Menuhwah dush hahezhaud, oogemekahwaun 
menuhwah nebahnid, (kekoosigwunenewun muh ween 
ooshkeezhegoowaun) 'kah suh dush oogekekanduhsenah- 
wah ewh wahezheguhnoonahwaud. 

41 Menuhwah dush nesing pedzhaud, oo-oo dush 
keënaud, Mahnoo nebaug noongoom kuhya aunwabeyook. 

Me menik, zhuhyegwah puhgummeähyahmahgud ewh 
tebahegun; Benuh Enene oogwissun puggedenegahzoo 
emuh ooneenjewaung maje-ezhewabezejig. 

42 Umba oonishkaug, mahjahdah dush ; Benuh pashoo 
peähyah owh bahyahtahid. 

43 Kazhetena, magwah kekedood, kepeëzhah Judas, 
pazhig kahahwid egewh metahswe-ahshe-neezh kekenooah- 
mahgunug, oogepewejewegoon keche-nebewah ahnishe- 
nahban, kahpahbahtuhkoonumenejin enewh ahzhahwash- 
koon kuhya puhguhmahgunun, kepeähnoonegoowaud 
enewh keche-sahsahgewejega-wenenewun kuhya oozhe- 
beëga-wenewun kuhya katezenejin. 

44 Owh suh kahbabtahaud enewh Jesusun,oogemeenaun 
ewh kekenoowahjechegun, oo-oo keëkedood, Ahwagwan 
kaoojeemahwugan, mesuh owh, tuhkoonik, kuhya ahyaung- 
wahmezik chemahjewenag. 

45 Uhpe dush kahtuhgweshing, kazhetena oonaunze- 
kahwaun, o0-oo dush oodenaun, Kakenooahmahgayun ! 
kakenooahmahgayun ! kuhya dush keoojemaud. 

46 Oogepuhgedenuhmahwahwaun ooneenjewaun emuh 
weyowening, kuhya dush oogetuhkoonahwaun. 

41 Pazhik dush pashoo kahnebahwid oogēkejepetoon 
ewh ahzhahwash, kuhya dush oogepuhketawaun keche 
sahsahgahwejega-wenene oobuhmeetahgunene, oogekeesh- 
ketuhwugaguhnahmaun dush. 

48 Jesus dush oogeguhnoonaun, oo-oo dush keënaud, 
Kemoodishke-wenening nuh kegeëzhenahzekahwim, ahy- 
ooyag enewh puhguhmahgunun kuhya ahzhahwashkoon 
chepetuhkooneyag ? 

49 Anduhsoo-kezhik nengeähyah emuh ahnuhmeä- 
weguhmegoong kahahyahyag kenuhwah, keduhzhekuhge- 
guayaun, kah dush kegetuhkooneseem ; enandahgwud suh 
chetebishkoosag enewh Kechetwah-Oozhebeëgunun. 

50. Kuhkenuh dush oogenuhguhnahwaun keöozhemoo- 
wug edush. 

51 Ooge uhne-noopennuhnegoon pazhik ooshkenuhwan, 
ewh wahbishkegin atuh kepemeähgwid wah-owh ; ooge- 
tuhkoonegoon dush enewh enenewun. 

52 Oogenugguhduhmahwaun ewh wahbishkegin, ke- 
pingwahshahgid dush geöozhemoo. 

53 Oogemahjewenahwaun dush enewh Jesusun, ooge- 
ëzhewenahwaun emuh andahnid keche-sahsahgahwejega- 

wenenewun, kuhya dush kepemahwunjeédewug kuhkenuh 
keche-sahsahgahwejega-wenenewug, kuhya egewh kateze- 
jig, kuhya egewh oozhebeëga-wenenewug. 

54 Peter dush wahsah oogeëzhenoopenuhnaun enewh 
Jesusun nahnauzh keche-sahsahgahwejega-wenene andaud, 
oogeweduhbemaun enewh buhmeetahgunun, keähwuhzood 
dush emuh chegishkoota. 

55 Egewh dush keche-sahsahguhwewejega-wenenewug 
kuhya kuhkenuh egewh kahmahwunje-enahkoonegajig 
oogenundahwandahnahwah cheuhnahmuhmemind Jesusun 
cheöonjenesahwaud ; kah dush oogemekunsenahwah. 

56 Nebewah suh oogekuhkenuhwishke-ahnahmahme- 
goon, kah suh tatebishkoo keënahjemoosewug. 

51 Kepeëzhahwug ahnind, kuhya kepekuhkenuhwish- 
kebahtahmahwaud, 00-00 keëkedoowaud. 

58 Nengenoondahwahnaun cheëkedood, Ningahbah- 
nahjetoon maunduh ahnuhmeäweguhmig ooneenjemaung 
kahoonjeoozhechegahdag, uhnenesoogoonuhguk nengah- 
kezhetoon bakahnuk ooneenjemaung kaoonje6ozhechegah- 
dasenook. 

59 Kah suh dush oomah kepazhikwunsenene oodebah- 
jemoowenewah. 

60 Kepuhsegwe dush emuh nahwuhyeëe owh keche- 
sagsahgewejega-wenene, oogekuhgwajemaun dush enewh 
Jesusun oo-00 keëkedood, Kah nuh ningood kedekedoose? 
wagoonan 00-00 anahjemikwah ? 

61 Kepezaun-ahyah dush ween, kah kuhya ningood 
keëkedoose. Menuhwah owh keche-sahsahgahwejega- 
wenene oogekuhgwajemaun, oo-oo keënaud, Keen nuh 
kedow owh Christ, Oogwissun owh Mahyahmahwe 
shahwandahgoozid ? 

62 Jesus dush keëkedoo, Nendow, kegahwahbuhmahwah 
Enene Oogwissun nuhmuhduhbid emuh ookechenekaung 
owh Kachemushkahwezid, kuhya peëzhaud emuh ishpe- 
ming duhze-ahnuhquudong. 

63 Me dush uhpe owh keche-sahsahgahwejega-wenene 
kepegoobedood oodahgwenun, oo-oo dush keëkedoo, 
Ahneen kayahba kaoonjenunduhwanemunggwah dabahje- 
moojig. 

64 Kegenoondahnahwah ewh mujje keezhwawin ; 
ahneen ananduhmag? Keëkedoowug dush kuhkenuh, 
cheënandahgoozenid cheneboong. 

65 Ahnind oogemahje-sikwahnahwaun kuhya keah- 
gwengwabenahwaud kuhya oogepuhquahkooneenjetah- 
wahwaun, kuhya 00-00 keënahwaud, Aunwahjegan : 
egewh dush buhmeetahgunug oogenuhpuhgauseneenjetah- 
wahwaun. 

66 Peter dush ween ahyahgoobunan ahnahmeyee emuh 
keche wahkaheguning ; oogepenaunzekahgoon pazhik owh 
keche-sahsahgewejega-wenene oobuhmeetahgun-equamun. 

67 Uhpe dush wahyahbuhmaud enewh Peterun 
ahwuhzoonid, oogenuhnahguhdahwahbuhmaun, kuhya 
00-00 oogeënaun, Kuhya keen kegeweejewah Jesus Naza- 
reth duhze wenene. 

689 Ween dush keähgoonwatum, oo-oo dush keëkedood, 
kahween nekekanduhse, kah kuhya nenesittootunse ewh 
kedekedoowin. Tasekahning dush keëzhesahguhum, 
kemesittahgooze dush owh pahkahaukwa. 

69 Menuhwah dush buhmeetahgun-equa oogewahbuh- 
maun, kuhya dush kemahjeënaud nahbahwenejin, Mesuh 
mahbah pazhik. 

«70 Menruhwah dush keähgoonwatum. Nahguch edush 
egewh nahbahwejig, menuhwah o0-00 oogeënahwaun 
enewh Peterun, Kagate suh keen kedow pazhik : ke-Galilee- 
duhzhe-wenenewh, kedinwawin dush nahsaub debahje- 
moomahgud. 

71 Kemahje-mujje-kekedoo kuhya oogetuhgooweenaun 
Kesha-Muhnedoon, oo0-00 keëkedood, Kahween gooshah 
nekeka-nemahse wah-owh enene anduhzhemag. 

72 Medush menuhwah kemesittahgoozid owh pahkah- 
ahqua: Peter dush oogemequandaun ewh ekedoowin, 
kahegoogoobunan enewh Jesusun, Chepwah neezhing 
masettahgoozid pahkahahqua, nesing kegahahgoowatow. 
Uhpe dush kahnahnahgahdahwandung, kemahwe. 


CRAP AY: 


AZHETENA dush kakezhabahwahkuk, egewh keche- 
sahsahgewejega-wenenewug kekahkekedoowug ke- 
weedookahgoowaud enewh katezenejin kuhya oozhebeëga- 
wenenewun kuhya anahkooneganejin, oogeminjemahpenah- 
waun dush enewh Jesusun kuhya kemahjewenahwaud, 
kuhya keuhnepuggedenahmahwahwaud enewh Pilateün. 
2 Pilate dush oogekuhgwajemaun, Keen nuh kedooge- 
mahkundahwaug egewh Jewyug? Oogekunnoonaun 00-00 
dush keénaud, Kedekid. 

3 Egewh keche-sahsahgewejega-wenenewug nebewah 
oogeähnahmemahwaun ; kah dush ningood keëkedoose. 

4 Menuhwah dush Pilate oogekuhgwajemaun, 00-00 
keëkedood, kah nuh ningood kedezhenuhquahtunse ? 
Benuh menik oogoo azheähnahmemikwah. 

5 Kah suh dush muhshe ningood keëzlie-huhquàáhtünse 
Jesus, kemahmahkahdandum dush owh Pilate. 

6 Ewh suh uhpe wekoonding, oogepuggedenahmah- 
wahbunan pazhik kabahquahegahzoonejin, enewh suh goo 
kahnundahwanemahwahjin. 

1 Keähyah suh pazhik Barabbas azhenekahzood, kah- 
minjemahpenegahzood, mahmahwe enewh wahdookah- 
goojin kemegahnaud enewh oogemaun, kuhya ketuhgoo- 
neshewawug, kahmegahzoowaud. 

8 Egewh ahnishenahbag, kepepahgewug, kemahje- 
undooduhmoowahwaud chedoodahgoowaud, uhpena ka- 
huhyindoodahgoowaud. 

9 Pilate dush oogeguhnoonaun o0o-oo keëkedood, 
kedenandaum nuh chepuhgedenuhmoonuhgoog wah-owh 
wagemahkunduhwaud enewh Jewyun ? 

10 Oogekekandaun muh, kuhgahwanindewin egewh 
keche- -sahsahgewejega-wenenewug kahoonje puhgedenuh- 
mahwahwaud. 

li Egewh duash keche-sahsahgahwejega-wenenewug 

oogekahgaunzoomahwaun enewh abnishenahban cheündoo- 
dahmahganid Barabbasun chepuggedenuhmahwindwah. 

12 Pilate dush oogeguhnoonaun menuhwah, 00-00 
keëkedood, Ahneen ananduhmag chedoodahwug wah-owh 
Jewyug oodoogemahmewah azhenekahnag. 

13 Menuhwah dush kepepahgewug, Ahgwahquahoh. 

14 Pilate dush 00-00 oogeenaun Ahneshwin, wagoonan 
kahmujjeezhechegad? Ashkum dush anegook keëzhepe- 
pahgewug, Ahgwahquahoh. 

15 Pilate dush enandung wemenoddoodahwaud enewh 
ahnishenahban, oogepuggedenuhmahwaun enewh Barab- 
basun, uhpe dush kepuhzhunzhawaud enewh Jesusun 
oogepuhgedenaun cheahgwahquahoomind. 

16. Shemahguneshug dush oogeëzhewenahwaun emuh 
kekedoo-weguhmegoong Pretorium azhenekahdag; kuhya 
dush oogemahwundoonahwaun kuhkenuh anduhchenid 
shemahguneshun. 

ir “Oogepesekoowahwaun ewh mesguagin, kuhya 

menasahgahwunzhe-wewuhquaun oogeookahdanahwah, 
kuhya oogepesekoowahwaun ooshtequahnening. 

18 Kemahje-ahnahmekahwahwaud, 00-00 keënahwaud, 
Kedahnemekahgoo, keen wagemahkundahwudwah egewh 
Jewyug. 

19 Oogepuhketawahwaun emuh ooshtequahnening ewh 
ahsahgunushk kuhya dush oogesekwahnahwaun, kuhya 
ewh keoojecheengwuhnetuhwahwaud. 

20 Uhpe dush kahishquah-bahpenoodahwahwaud, 
oogekesekoonahwaun ewh mesquahgenoo-pesekoowahgun, 
kuhya dush tebenuhwa oodahgwewenun kepesekoonah- 
waud oogemahjewenahwaun cheähgwahquahoomind. 

21 Ketwa dush oogeähnoonahwaun pazhik enenewun 
Simon, Cyrenia duhzhe wenewun, kahbemoosagobun 
ketegauning kebeoonjebahgoobunan (oosun owh Alexander 
kuhya Rufus) chepemoonduhmenid ewh oodahzhedayah 
tekoomene. 

22 Oodezhewenahwaun dush emuh Golgotha azhene 
kahdag, 00-00, azhenesettootahgwuk anekenootuhming, 
Ooshtequaunekahning. 

23 Oogemeenuhahwaun ‘dush ewh shoowemenahboo, 
“mushkeke ketuhgoonuhmowaud ; kah dush oogeweähyaun- 
seen. 

24 Uhpe dush kahahgwahquahahwaud, oopegoope- 
toonahwah ooduhgwewenene keähtahdewaud, anduhchid 
enene menik edoog kaoodahpenung. 

25 Nesootebahegunadoogoobun uhpe, oogeahgwahquah- 
wahwaun dush. 

26 Kahezhe-ahnahmahmemind, oogejuhyee keëzhe- 
beëgahdane, OODOOGEMAHMEWAUN EGEWH 
JEWYUG. 

21 Oogetuhgooahgwähquahahwaun neezh kamoodesh- 
kenejin : pazhik emuh ookechenekahning, menuhwah dush 
pazhik emuh oomuhmunjenekahning. 

28 Ketebishkoosa dush ewh kechetwah-oozhebeëgun 
kahekedoomahguk, Ketuhgoouhgemah suh emuh maje- 
ezhewabezcenejin. 

29 Egewh dush anebemoosajig oogebahpenuhdahwah- 
waun kewawabequanewug oo-oo dush keëkedoowaud, 
Benuh keen bahşahnahjetooyun ewh ahnuhmeä-weguhmig, 
kuhya nasoogoonuhguk nayaub wazhetooyun, 

30 Bemahjeédezoon, kuhya dush ahzhedayahtekoong 
oonjenesaunduhwan. 

31 Me dush kuhya egewh keche-sahsahgewejega-wene- 
newug kebahpenuhdahwahwaud mahmahwe dush egewh 
oozhebeëga-wenewug, 00-00 dush keëdewaud, Oogebemah- 
jeäun suh enewh bakahnezenejin, ween dush tebenuhwa 
kahween ookushketooseen chebemahjeedezood. 

32 Mahnoo owh Christ Israel oodoogemahmun, noon- 
goom tahpeöðonjenesaundahwa emuh ahzhedayahtekoong 
cheöonjewahbunduhmung kuhya dush chetabwatahmung. 
Egewh dush kahtuhgoo-ahgwahquahoondjig oogebahpe- 
noodahwahwaun. 

33 Uhpe dush nahyahwuhquag, ketebekahbemenahgwud 
emuh anegookookuhmegaug uhke, nahnauzh egoo ewh 
shaungussoo-tebahegunag. 

34 Uhpe dush shahyaungussoo-tebahegunag, Jesus 
keche-anegook kepepahge, 00-00 keëkedood, Eloi, Eloi, lama 
sabacthani, me suh akedoong aneekenootuhming, Nekesha- 
Muhnedoom, Nekesha-Muhnedoom, ahneeshwin nuhguh- 
zheyun ? i 

35 Ahnind dush nahbahwejig uhpe nwaunduhmoowaud, 
keëkedoowug, Benuh oonundoomaun enewh Eliasun. 

36 Pazhik, dush keähbahtoo, kemooshkenabetood 
eskahebaun ewh shewahboo, kuhya oogenahbahquahaun 
emuh ahsahgunushkoong, kemeenaud dush ewh chemeene- 
quanid, 00-00. keëkedood, Pooneïk, wahbundundah 
chepenesaundahweëgoogwan enewh E liasun. 

37 Jesus dush kekeche-pepahge kuhya keishquah- 
nuhmoo, 

38 Kuhya dush ewh keboochegun emuh ahnuhmeä- 
weguhmegoong ketauskekesa ishpeming kahmahjetaush- 
kekesag, peenish egoo metushkuhkuhmig. 

39 Uhpe dush owh menesenoo-oogemah debishkoo 
kahahgwahquahoomind kahnebahwid, kahwahbundung 
00-00 keëzhepepahgenid kuhya keëzheishquahnuhmoonid, 
00-00 keékedoo, Kagate suh, Kesha-Muhnedoo Oogwissun 
ahpetandahgoozegoobun wahowh enene. 

40 Keähyahwug dush equawug wahsah wanzahbunje- 
gajig: Mary Magdalene, kuhya owh Mary oogeewaun owh 
James agahsheïd kuhya owh Joses, kuhya owh Salome ; 

41 (Mesuh oogoo kahnoopenuhnahjig, kuhya kahbuh- 
meetahwahjig magwah emuh Galileenaung keähyaud) 

kuhya nebewah ahnind equawug kahpemeweejewahjig 
emuh Jerusaleming. 

42 Uhpe dush kahoonahgooshig, magwah gooshah 
wahwazhetoowaud wahbung weähnuhmea-kezheguk. 

43 Joseph Aramatheäïng duhzhe wenene, owh kache- 
twahwezid tebahkoonewa-wenene kuhya kahbeetood ewh 
oodoogemahwewin owh Kesha-Muhnedoo, kepeëzhah, 
kuhnuhga sagezesig kepenaunzekahwaud enewh Pilateiin, 
kenundooduhmoowaud dush ewh weyonene enewh Jesusun. 

44 Kemahmahkahdandum dush owh Pilate kishpin 
ahzhe keneboogwan : oogenundoomaun dush enewh 
menesenoo-oogemaun oogeguhgwagemaun dush kishpin 
maweshah keneboogwan. 

45 Uhpe dush kahkekandung kuhgwajemaud enewh 
menesenoo-oogemaun, oogemeenaun enewh Josephun 
weyowene enewh Jesusun. 

46 Ween dush oogekishpenuhtoon ewh wanesheshing 
ketuhgegin, kahnesaundahweenaud, oogetetebegenaun 
emuh chebaguhmegoong ewh kahweembahbekahegahdag 
ahzhebik, oogetetebe-wabenaun dush ewh ahsin emuh 
ishguaundamewung ewh chebaguhmig. 

41 Owh dush Mary Magdalene kuhya owh Mary oogeen 
owh Joses oogewahbundahnahwah emuh keähsind. 


CHAP- XYI 


HPE dush kahishquah-ahnuhmeä-kezheguk owh Mary 

Magdalene kuhya owh Mary oogeen owh James, 
kuhya owh Salome oogekishpenetoonahwah manoo- 
mahgwukkin noomenegunun chepesegenahmahwahwaud. 

2 Kache-kuhkezhabahwahgudenig pazhik anuhmeä- 
kezheguk, kepeëzhahwug emuh chebaguhmegoong, kah- 
mookesanig owh kezis. 

3 Oo-00 dush keëzheguhnoonindewug, Ahwanan 
käekoo-wabenuhmoonenung ewh ahsin emuh ishquaunda- 
mewung ewh chebaguhmig atag ? 

4 Uhpe dush kahenahbewaud oowahbundahnahwah 
ewh ahsin cheëkoo-wabenegahdag, kechemechahbikeze- 
goobun suh. 

5 Kahpepeendegawaud emuh chebaguhmigoong ooge- 
wahbuhmahwaun enewh ooshkenuhwan nuhmuhduhbenid 
emuh ookechenekahnewaung enuhkuhkayah wahbish- 
kookuhnuhyanid, kekechesagezewug edush. 

6 Oo-oo dush oodenaun enewh eguawun, Kagoo sage- 
zekagoon, kenundahwahbuhmahwah owh Jesus Nazareth- 
ing duhzhe enene kahahgwahquahegahzood : keähbejebah 
kahween oomah ahyahse, wahbunduhmook emuh 
keähsahwaud. 

7 Ezhang dush weenduhmoowik enewh ookekenooah- 
mahgunun, kuhya owh Peter, uhnenegahne suh emuh 
Galileeng ezhaud, ewede kegahwahbuhmahwah debishkoo 
kahenenag. 

8 Waweeb dush kesahgahuhmoog, keoozhemoowug 
dush nuhguhduhmoowaud ewh chebaguhmig ; keningish- 
kahwug dush kuhya kemahmahkahdanduhmoog : kah dush 
oogeguhnoonahsewaun ahweyah enewh enenewun, keke- 
chesagezewug muh. 

9 Uhpe dush owh Jesus kaha hbejebaud kekezhab ewh 
netum anuhmea-kezheguk, oogewahbuhmegoon netum 
enewh Mary Magdalene kahsahgejewabenuhmahwahpun 
neeshwahswe mujje-muhnedoon emuh weyowening. 

10 Ween dush kemahjah keähweweenduhmoowaud 
enewh wahjewahpuneen, magwah kushkanduhmenid kuhya 
muh wenid. 

11 Uhpe dush kahnoonduhmoowaud ewh bemahdezenid 
enewh Jesusun kuhya kewahbuhmegood enewh Maryun, 
kahween kedabwatunsewug. 

12 Nahguj dush puhkaun azhenahgoozid oogewah- 
buhmegoon neezh enewh ookekenooahmahgunun, magwah 
uhnebemoosanid ezhahnid noonpeming. 

13 Kemahjahwug dush kewahweenduhmahwahwaud 
enewh bakahnezenejin ; kah dush kedabwayanduhsewun. 

14 Menuhwah dush oogewahbuhmegoon enewh 
metahswe ahshe pazhik kekenooahmahgunun magwah 
wesenenid, oogenuhneebekemaun dush ewh dabwayanduh- 
senid kuhya mushkahwedaänid, ewh suh kedabwatahwah- 
senid enewh kahwahbuhmegoojin uhpe kahahbejebaud. 

15 Oo-oo dush oogeënaun, Ezhaug suh emuh 
anegookookummegaug ewh uhkee, debahjemootahwik 
dush kuhkenuh bamahdezejig ewh menwahjemoowin. 

16 Owh suh kadabwayandung kuhya kabaptizooïnd 
tahbemahjeäh; owh dush duhyabwayanduhsig tahnahne- 
boomah. 

17 Egewh dush duhyabwayandungig oogahnoopenuh- 
negoon ahwaun oonoo kekenoowahjechegunun; Emuh 

nindezhenekahzoowening oogahsahgeche-wabenahwaun 
enewh mujjemuhnedoon; ooshkee-enwawenun dush 
tahinwawug ; 

18 Oogahoodahpenahwaun enewh kinabigoon ; kishpin 
dush menequawaud gagoo mujje-mushkeke kahween 
ningood oogahenekahgoosenahwah ; oogahtaungenahwaun 
enewh ayahkoozenejin, me dush chenoojemoonid. 

19 Bahnemah dush kahishquah-kuhnoonaud owh Taba- 
ningad ishpeming keëzheweenah kenuhmuhduhbe dush 
emuh ookechenekaung owh Kesha-Muhnedoo, 

20 Kemahjahwug dush, mezewakummig dush kepahbah- 
kuhgequawaud, keweedookahgoowaud enewh Tabaninga- 
nejin, oogeahyeenjesetoon dush ewh ekedoowin, ewh 
kemahmaundahwejeganid enewh kagequanejin. Amen. 


ANA AA AAN AN ALASAN A JN NA AP AR PARAN 


OOMINWAHJEMOOWIN OWH ST. LUKE. 





CHAP. 1. 


a GERA gooshah keöozhebeëgawug we-ahneka- 
debuhdooduhmoowaud oonoo uhyeëen  oonjedah 
duhyabwayanduhmungoon. 

2 Debishkoo kahwahweenduhmahweyummingedwah, 
egewh wuhyashkud kahwahbundungig kuhya kahbuh- 
meetungig ewh ekedoowin. 

3 Ningeënandum kuhya neen, quuhyuk kekekanduh- 
maun kuhkenuh gagoo wuhyashkud kahezhewabukin, 
cheahneka-mahjebeühmoonaun, keen kachetwandahgooze- 
yun Theophilus, 

4 Cheöonjepuhgukkanduhmun ewh kagate tabwamah- 
guk oonoo ekedoowenun kahezhekenooahmahgooyun. 

5 M AGWAH keöðogemahwid owh Herod, Judea duhzhe 
oogemah, keähyah pazhik sahsahgewejega-wenene 

Zacharias keëzhenekahzood, kuhya wewun enewh kahoo- 

dahnesijin owh Aaron, Elizabeth ‘keëzhenekahzoowun. 

6 Nuhyazh dash quuhyuk keëzhewabezewug emuh 
enahsuhmuhbid owh Kesha-Muhnedoo, kebemoosawaud 
emuh kuhkenuh ookuhgequawenening kuhya oodenah- 
koonegawenening enewh Jehovahun, kah dush ningood 
kemahnahdahjemahsewug. 

7 Kah dush keöonejahnesesewug, ween muh Elizabeth 
kah kenegeähwuhzoose, nuhyazh dush kekeche-kekahwug. 

8 Kepuhgummeähyah dush magwah mekindung ewh 
sahsahgewejegawene-ahnookewin emuh enahsuhmuhbid 
owh Kesha-Muhnedoo, 

9 Debishkoo kahahneka-ezhechegawaud egewh sahsah- 
gewejega-wenenewug, ween enandah goozegoobun chechah- 
gezung ewh manoo-mahgwuk mushkeke, uhpe goo ane- 
peendegagoobunan emuh ookechetwah-weguhmegoong 
owh Kesha-Muhnedoo. 

10 Kuhya dush ahgwahjeeng duhzhe-ahnuhmeähgwah- 
pun egewh mahyahwunjeëdejig ahnishenahbag magwah 
chahgezuhming ewh manoo-mahgwuk mushkeke. 

11 Oogewahbuhmaun dush enewh oodangenemun owh 

Tabaningad, nebahwenid emuh ookechenikahwung ewh 
sahsahgewejegunahbik kah duhzhe chahgedag ewh manoo- 
mahgwuk mushkeke. 

12 Kekechewahwuhnandum dush owh Zacharias, uhpe 
wuhyahbuhmaud, kuhya kekeche- -sageze. 

13 Owh dush angen 00-00 oogeënaun, Kagoo sagezekan, 
Zacharias: kegebezindahgoo muh azhepahgoosanjegayun 
kuhya dush owh kewish Elizabeth oogahnegeäun enewh 
kaöðogwisseyun, John dush kegahezhenekahnah. 

16 Kegahahyaun dush ewh moojegezewin kuhya bah- 
penanduhmoowin, kuhya nebewah bamahdezejig tahmooje- 
gezewug oonegewin oonje. 

15 Tahkeche- -ahpetandahgooze dush emuh enahsuh- 
muhbid owh Tabaningad: kah dush oogahmenequaseen 
ewh shooweminahboo kuhya mashkahwahgummig mene- 
quawin: oogahmooshkenashkahgoon: enewh keche-ooje- 
chaugwun, pooch emuh oopahyahwening enewh oogeen. 

16 Oogahquakeäun dush nebewah oonejahnesun owh 
Israel, chebuhmeetuhwahnid enewh Jehovahun Ookesha- 
Muhnedoomewaun. 

17 Tahneegahnee dush emuh enahsuhmenid emuh 
oodezhewabezewening owh Elias, chequakenahmahwaud 
wanejahnesememindjin enewh wanejahnesemegoowahjin 
oodaëne, kuhya onewh kagaunzetuhmenejin emuh oone- 
bwahkahwenewaung egewh quuhyuk azhewabezejig, 
chewahwazheäud enewh ahnishenahban chewebuhmeetah- 
wahnid enewh Jehovahun. 

18 Zacharias dush oogeënaun enewh angenun, 
Wagoonash kaöonjekekanduhmaun oonoo? Ninduhke- 
wanzewh mahween, kuhya newedegamahgun zhuhyegwah 
keche-mindemooyewe. 

19 Owh dush angen oogeguhnoonaun, oo-oo keënaud, 
Neen nindow Gabriel, owh nahbahwid emuh enahsuh- 
muhbid owh Kesha-Muhnedoo, nindahnoonegoo dush 
cheguhnoonenaun kuhya chewahweenduhmoonaun oonoo 
minwahjemoowenun. 

20 Bennh dush kahween kegahkushketooseen chekeke- 
dooyun, nahnauzh ewh kakezheguk uhpe ketebishkoosag 
oonoo, oonje ewh kedabwatuhsewun nindekedoowenun, 
ahbetakumig kaëzhewabuk uhpe oojechesamahguk. 

21 Egewh dush ahnishenahbag oogenundahwanemah- 

waun enewh Zachariasun: kemahmahkahdanduhmook 
kuhbayuhee ahyahnid emuh kechetwah-weguhmegoong. 

22 Uhpe dush kahsahgahung, kahween oogekushketoo- 
seen ewh cheguhnoonaud: me dush kekanemahwaud, 
kagoo mamaundahwuk kewahbunduhmenid emuh ahnuh- 
meä-weguhmegoong : ween dush oogechaungequatuhwaun, 
kah dush oogekushketooseen chekekedood. 

23 Kepuhgummeähyah dush uhpe kahishquahsanig 
enewh buhmeetahgawene-ookezhegudoomun, keëzhekewa 
ewede andaud. 

24 Bahnemah kahishquahsag oonoo kezhegudoon 
keünjekoowun Elizabethun wewun, nahnoo kezis dush 
kekahzoowun, 00-00 keëkedoonid. 

25 Me suh kahdoodahwid owh Jehovah, uhpe keguh- 
nuh-wahbuhmid cheëkoonahmahwid ewh ahyahnesandah- 
goozewin anduhzhe ahyahwaud egewh enenewug. 

26 Kahningoodwahsoo-keeziswahguk dush, owh angen 
Gabriel azhenekahzood oogepeëzhenahzhahoogoon enewh 
Kesha-Muhnedoon, cheëzhaud emuh Galileenaung duhzhe 
oodanah Nazareth kahezhenekahdag. 

21 Kegaungwun kahpenaunzekahwahjin wahwedega- 
mahgoobunan enenewun Joseph kahezhenekahzoonejin, 
owh kahooketezemaud enewh Davidun: owh dush 
kegaung, Mary keëzhenekahzoo. 

28 Oogepeendegahgoon dush eshpeming duhzhe 
angenun, 00-00 dush keëgood, Kedahnemekoon keen 
shawandahgoozeyun, keweedookaug sah owh Jehovah: 
keshahwandahgooz menik anduhchewaud egewh equawug. 

29 Uhpe dush wuhyahbuhmaud, kemegooshkahje-ahyah 
oonje ewh kahegood, kenahnahgahdahwandum dush 
wagoodoogwanedoog ahnemikoodahdewin oo-oo kahah- 
wunoogwan. 

30 Oo-oo dush keëgood enewh angenun, Kagoo sageze- 
kan, Mary : kegemekaun suh ewh ooshahwanjegawin owh 
Kesha-Muhnedoo. 

31 Benuh, kegahoonejahnis emuh kepahyahwing, 
kegahnegeäh dush owh kaöogweseyun, JESUS dush 
kegahezhenekahnah. 

32 Tahkechetwahwandahgooze, kuhya mahyahmahwe 
ishpandahgoozid oogwissun tahezheweenzoo, enewh dush 
Jehovahun Kesha-Muhnedoon oogahmeenegoon ewh 
oodoogemahwandahgoozewene enewh oosun Davidun. 

33 Oogahoogemahkundahwaun dush enewh Jacob 
oonejahnesun kahgenig , kuhya dush oodoogemahwewin 
kah wekah tahishquahsasenene. 

34 Me dush owh Mary oo-00 keënaud enewh angenun, 
Ahneen kaëzhewabuk oonoo, ewh kekanemahsewug 
enene. 

35 Angenun dush oogeguhnoonegoon, 00-00 keëgood, 
Owh Keche-Oojechaug kegahoodissik, kuhya dush ewh 
oomushkahwezewin owh Mahyahmahwe-ishpandahgoozid 
kegahahgahwahtashkahgoon: me dush owh kache peenezid 
kanegeüd kaöonjeezhenekahnind, Oogwissun owh Kesha- 
Muhnedoo. 

36 Benuh dush, owh kedaungoosha Elizabeth, kuhya 
ween oodahyahwaun enewh quewezansun ahnoo goo 
kekaud: me noongoom ahzhe ningoo-dwahsoo-keezis- 
wahgud akoo-unjekood owh wanejahnesesig anindebun. 

37 Kah muh gagoo oopwahnuhwetooseen owh Kesha- 
Muhnedoo. 

38 Mary dush keëkedoo, Benuh suh, oobuhmeetahgune- 
quamun owh Jehovah : mahnoo ningahezheähyah debishkoo 
ewh kahekedooyun. Kemahjahwun dush enewh angenun. 

39 Ewh dush uhpe kepuhsegwe owh Mary, wawêeb 
dush keezhah emuh akoowahjewekaug, emuh Juda duhzhe 
oodanaung. 

40 Kepeendega dush emah oowegewahming owh 
Zacharias, keähnahmekahwaud dush enewh Elizabethun. 

41 Keëzhewabud dush uhpe owh Elizabeth kahnoon- 
dung ewh ahnuhmekahgood enewh Maryun, oodahbenoo- 
jeëmun kequaushkoonewun emuh oomesudaung, oogemoosh 
kenashkahgoon dush Keche-Oojechaugwun. 

42 Kekeche-kezhewa dush oo-oo keëkedood, Keshah- 
wandahgooz anduhchewaud egewh equawug, kuhya 
shahwandahgwud ewh kemesud kaezhemenewung : 

43 Ahneeshwin dush pahnaunzekahwid oogeen owh 
nindoogemaum ? 

44 Benuh, uhpe kahnoonduhmaun ewh kedahnuhme- 
kahgawin, owh ahbenooje kequaushquahne emuh nepah- 
yahwing, apeech moojegezid. 

45 Shahwandahgooze dush owh kahdabwayandung, tah- 
tebishkoosane suh oonoo kahegood enewh Tabaninganejin. 

46 Oo-oo dush keëkedoo owh Mary, Ninjechaūg 
oo wahwezhanemaun enewh Jehovahun, 

41 Kuhya ninda oogemoojegezetahgoon Kesha-Muhnedoo 
Kahbemahjeïd. 

48 Oogegahnuhwahbuhmaun suh enewk dabussandah- 
goozenejin oobuhmeetahgun-equamun : benuh, noongoom 
kuhya kahgenig kuhkenuh aneähneka-bemahdezejig 
shahwandahgooze ningahegoog, 

49 Owh muh mashkahwezid ningedoodaug keche- 
uhyeëen, kuhya kechetwahwandahgwudene oodezhenekah- 
zoowin. 

50 Kuhya ooshahwanjegawin oodoodissegoonahwah 
egewh quasahjig kahgenig uhpena kahgenig. 

51 Oogewahbundahewan oomushkahwenekawin ; ooge- 
suhswa-nahzhahwaun enewh manoodanemoonejin emuh 
ananduhmoomahgudenig oodaëwaun. 

52 Oonuhmuhduhbewenening oogeöðonjeneswabenaun 
enewh mashkahwezenejin, kuhya dush oogeöðombenaun’ 
enewh katemahganemoonejin. 

53 Oogetabesinneäun enewh pakuddanejin enewh 
wanesheshingin, kuhya dush kachetwahwezenejin pezhe- 
shig oogesahgeje-nahzhahwaun. | 

54 Ween mequandung ooshahwanjegawin, oogeweedoo- 
kahwaun oobuhmeetahgunun Israelun. 

55 Kahezhewahweenduhmoowaud koosenahnin Abra- 
ham kuhya oonejahnesun kahgenig. 

56 Kagah nesoo-keezis owh Mary oogeweejewaun 
enewh, medush keëzhekewad emuh tebenuhwa oowege- 
wahming. 

51 Ahzhe dush Elizabeth ketebishkoosane ewh uhpe 
chenegeähwuhsood ; oogenegeäun dush enewh quewe- 
zansun. 

58 Weejeduhnuhkewamahgunun kuhya oodenahwamah- 
gunun kenoondahgawun kahezheshahwanemegood enewh 
Tabaninganejin, kemahmahwe-moojegezewug dush. 

59 Kepuhgummeähyahmahgud dush, eshwausoogoonah- 
guk kepeëzhahwug chekekenoowahje-mahdezhwahwaud:‘ 
enewh ahbenoojeün ; Zacharias dush oogeëzhenekahnah- 
waun, debishkoo azhenekahzoonid enewh oosene. 

60 Oogeen dush oogeguhnoonegoowaun, 00-00 keégoo- 
waud, kahween ewh; John suh tahezhenekahzoo. 

61l Oo-00 dush oogečnahwaun, Kahween ahweyah 
anduhchewaud. kedenahwamahgunug o0-oo ezhenekah- 
ZOOSe. 

62 Oogeihyenenuhmahwaun enewh oosene, ewh 
kaezhenekahzoonid. 

63 Oogenundoodaun dush ewh oodoopoowin anduhzhe 
oozhebeëgang, Keoożhebeëga dash, oo-oo keëkedood, John 
suh tuhezhenekahzoo : Kuhkenuh dush kemahmahkahdan- 
duhmoog. 

64 Kazhetena dush kenesahkooshkahne oodoon, kuhya 
oodanuhnewh kepuggissekahne, kekekedoo dush, kuhya 
kemahmooyahwahmaud enewh Kesha- Muhnedoon. 

65 Sagezewin dush oogeähpuggissekahgoonahwah 
kuhkenuh emuh kewetuhyeëe kabdahjig, kuhkenuh dush 
oonoo ekedoowenun kesuhswaweenjegahdanoon emuh 
akoo ishpahdenaug emuh Judea duhzhe uhkeeng. 

66 Kuhkenuh dush kahnoondungig oogeähsunjegoonah- 
wah emuh oodaëwaung, 00-00 dush keëkedoowaud, Ahneen 
kaëzhewabezid mahbuh ahbenooje ! Kuhya dush ooneenj 
owh Tabaningad oogeweedookahgoon. 

67 Oosun dush Zacharias oogemooshkenashkahgoon 
enewh Keche-Oojechaugwun, keaunwahjega dush, 00-00 
keëkedood, 

68 Tahpeshegandahgooze owh Jehovah, Israel Ookesha- 
Muhnedoomun : oogepenaunzekahwaun suh, kuhya ooge 
bemahjeäun oodahnishenahbamun. 

69 Kuhya kegeöombenemahgoonaun kache-enandah- 
gwuk bemahjeégoowin emuh oowegewahmening enewh 
Davidun oobuhmeetahgunemun ; 

70 Kahezhewahweendahmahgad emuh oodoonening 
enewh kache-twahwezenejin oodaunwahjega-wenenemun 
pahahyahnejin pahahkoo-uhkeewung : 

11 Chemeetahgwanahmahgooyung, wemujjedoo-doo- 
nungwah egewh shaunganemenungoog, kuhya ooneenje- 
waung egewh nashkanemenungoog cheoonje bemahjeëgoo- 
JANG ; 

12 Chekezhetoong ewh shahwandahgoozewin kahezhe- 
wahweenduhmoowindwah egewh keketezemenenahnig, 
kuhya chemequanduhming ewh kachetwahwandahgwude-< 
nig ookekindewin ; 

13 Ewh mushkahwee-kezhwawin kahezhewahween- 
duhmoowaud enewh koosenaun Abraham, 

174 Chemeenenung, kenuhwind chebemahjeëgooyungs 
chebuhmeetahwung kuhnuhga chekoosahsewungwałi 

15 Emuh menoo-bemahdezewening kuhya emuh 
quuhyuk-wahdezewening emuh enahsuhmuhbid, kaähkoo- 
bemahdezeyung. 

76 Kuhya dush keen, ahyahbenoojeeweyun, ke- 
gahezhenekahnegoo oodaunwahjega-wenenemun owh 
mahyahmahwe-ishpandahgoozid ; kegahuhnenegaun emuh 
enahsuhmuhbid owh Jehovah, chewahwazhesittooyun ewh 
kaëneëzhaud ; 

Tí Chekekanduhmooiidwah oodahnishenahbamun ewh 
bemahjeéwawin, cheöonje wabenuhmoowindwah enewh 
oomujjeezhewabezewenewaun, 

18 Emuh ookeche-shahwanjegawening owh kekesha 
Muhnedoomenaun kegepemoowuddezegoonaun owh ish- 
peming wanjeed, wahsayahzewin pahtood. 

19 Chemeenaud ewh wahsayahzewin enewh magwah 
puhsuhgishtebik namuhduhbenejin, kuhya neboowene- 
ahgahwahtashemoowening ayahnejin, kuhya cheahtood 
kesittahnahnin emuh pezaunewawene-mekunaung. 

80 Owh dush ahbenooje kemahjege, kuhya ashkum 
kemushkahweze emuh oojechaugoong, puhgwuhduh 
kummig dush keähyah nahnauzh ewh kezheguk kewah- 
bundahind owh Israel. 


CHAF? IL 


EPUHGUMMEAHYAH dush uhpe oonoo kezhegu- 
doon, keënahkoonega owh Cæsar Augustus kuhkenuh 

emuh uhkeeng ayahjig chetebahegawaud oogemah- 
shooneyah. 

2 (Maundah dush tebahegawin netum keoozhechegahda 
magwah owh Cyrenias keöogemahkundung ewh Syria.) 

3 Kuhkenuh dush keëzhahwug chetebahegawaud, 
emuh tebenuhwa oodoodanahwewaung. l 

4 Kuhya ween Joseph keöonjemahjah emuh Galilee- 
naung ewh oodanah Nazereth aduhming, ewede dush 
Judeaing keëzhaud, emuh David oodoodanuhwing ewh 
Bethlehem aduhming: kedebandahgooze gooshah emuh 
oowegewahming owh David. 

5 Chetebahegad, keweejewaud Maryun enewh wah- 
weewejin, kache-unjekoonid. 

6 Kepuhgummeähyah dush, magwah ewede keähyah- 
waud kedebishkoosane ewh chenegeähwuhsoonid. 

7 Oogenegeäun dush oonetummoozhahnun oogwissun, 
oogetuhkoobenaun dush, kuhya oogeähsaun emuh anduhzhe 
wesenenid enewh ahwahkahnun ; kah-muh kemeenahsewug 
uhbenahsoowin emuh ahshunde-weguhmegoong. 

8$ Keähyahwug ewede duhzhe uhkeeng egewh mahnish- 
tahnishe-wenenewug, ahgwahjeeng ketegahning nebahwe- 
waud tebekudenig, guhnuhwanemahwaud oomahnishtah- 
nishemewaun. 

9 Benuh dush, Jehovah oodangenemun kepenebahwe- 
wun emuh ahyahwaud, kuhya oopeshegandahgoozewin 
owh Jehovah kesahgahtane kewetuhyeëe emuh ahyahwaud : 
kekeche-sagezewug dush. 

10 Angenun dush oogeëgoowaun, Kagoo sagezekagoon; 
Benuh gooshah, kewahweenduhmoonim kache-moojegan- 
dahgwuk minwahjemoowin, chedebahje mootahwindwah 
kuhkenuh ahnooj azheweenzoojig ahnishenahbag. 

11 Kenegetahmahgoom suh noongoom kezheguk emuh 
oodoodanuhwing owh David kabemahjeëwad, mesuh owh 
Christ owh Tabaningad. 

12 Mesuh maunduh kekenoowahjechegun kaahyahmag, 
kegahmekahwahwah owh ahbenooje takoobezood, kuhya 
shangeshing emuh anduhzhesenewaud egewh ahwah- 
kahnug. | 

13 Chasekah dush owh angen oogepemeweejewegoon 
nebewah ishpeming duhzhe ahnishenahban wahwezhane- 
mahnid enewh Kesha-Muhnedoon, 00-00 ekedoonid. 

14 Tahpeshegandahgooze suh owh Kesha-Muhnedoo 
ewede keche ishpeming, kuhya oomah uhkeeng 
pezaunewawin, kuhya shahwanjegawin anduhzhe-ahyah- 
waud egewh enenewug. 

15 Kepuhgummeähyahmahgud, uhpe egewh angenug 
kahmahjahwaud ishpeming enuhkuhkayah, egewh mah- 
nishtahnishe-wenenewug keguhnoonedewug, Umba ezhah- 
dah ewede Bethleheming, chewahbunduhmung oo-00 
pagummishkahmahguk, owh Tabaningad kahkekanduh- 
moonenung. 

16 Medush kepewaweebishkahwaud, kemekahwah- 
waud dush enewh Maryun, kuhya Josephun, kuhya 
ahbenoojeün shingeshinenid emuh anduhzhe-wesenenid 
ahwahkahnun. 

17 Uhpe dush kahwahbunduhmoowaud, oogesuhswa-~ 

debahduhdoonahwah ewh ekedoowin kahwahweenduh- 
moowindwah, anandahgoozid owh ahbenooje. 

18 Kuhkenuh dush kahnoondungig kemahmahkahdan- 
duhmook enewh keënahjemoowaud egewh mahnishtah 
nishe-wenenewug. : 

19 Mary dush oogeguhnuhwandahnun kuhkenuh oonoo 
uhyeëen kuhya oogenahnahgahdahwandahnun emuh 
oodaïng. 

20 Egewh dush mahnishtahnishe-wenenewug kekewa- 
wug wahwezhanemahwaud kuhya mahmooyahwahmah- 
waud enewh Kesha-Muhnedoon oonje oonoo uhyeëen 
kahezhenoonduhmoowaud kuhya dush kahezhewahbunduh- 
moowaud. 

21 Uhpe dush shwausookezhik kahtebishkoosag 
wekekenoowahje-keshkizhoond owh ahbenooje, JESUS 
keëzhenekahzoo, ewh egoo kahezheweenaud owh angen 
chepwah ahyahnid emuh mesudaung. 

22 Uhpe dush oonoo kezhegudoon, chepeneédezood 
ketebishkoosanig, ewh egoo akedoomahguk owh Moses 
ookuhgequawin oogepeenahwaun enewh Jesusun emuh 
Jerusaleming chepuhgedenahmahwahwaud ewh weyow 
enewh Tabaninganejin ; 

23 (Debishkoo azhebeégandag emuh ootebahkoonega- 
wening owh Tabaningad, Kuhkenuh egewh netum nahgejig 
quewezansug tahuhyenanemahwug chepuggedenuhmuh 
wind owh Tabaningad ;) 

24 Kuhya dush chemegewawaud ewh sahsahgewejegun, 
ewh goo akedoong emuh Tabaningad ootebahkoonega- 
wening, Ningoodwawaun egewh keche-oomemeeg gamuh 
neezh oomemeensug. 

25 Benuh dush, keähyah pazhik enene emuh Jerusalem- 
ing, Simeon kahezhenekahzood; medush owh enene 
guuhyuk kahezhewabezid kuhya kahmenoo-ahnuhmeäud, 
kebeetood dush ooshahwandahgoozewin owh Israel : keche 
Oojechaugwun dush oogeweejewegoon. 

26 Kuhya dush oogewahweendahmahgoon enewh 
Keche-oochechaugwun, chewahbunduhsig ewh neboowin 
chepwah wahbuhmaud oo-Christemun owh Jehovah. 

27 Kuhya emuh Keche-Oojechaugoong keëzhah ewede 
uhnuhmeä-weguhmigoong ; uhpe dush enewh oonegeëgoon 
kahpeendeguhnegood ah-owh ahbenooje Jesus, chedoodah- 
good debishkoo akedoomahguk ewh tebahkoonegawin. 

28 Me dush keöodahpenaud emuh oonikaung kemah- 

mooyahwahmaud enewh Kesha-Muhnedoon, 00-00 dush 
keëkedood. 

29 Jehovah noongoom kepuggedenah kebuhmeetahgun 
chemahjaud emuh pezaunewawening, debishkoo kaheke- 
dooyun. 

30 Neeshkinzhegoong muh ningeöonjewahbahdaun 
ewh kebemahjeëwawin. 

31 E-ewh kahwahwazhesettooyun, emuh anahsuh- 
mingwawaud kuhkenuh bamahdezejig. 

32 Ewh wahsayahzewin chewahsashkahgoowaud 
egewh mayug-ahnishenahbag kuhya oopeshegandahgoo- 
zewenewah kedahnishenahbamug Israel. 

33 Joseph dush kuhya oogeen owh Jesus kemahmah- 
kahdanduhmoog oonje enewh uhyeëen kahenind. 

34 Kuhya dush owh Simeon oogeshahwanemaun, 
kuhya oogeënaun enewh oogene Maryun, Benuh, wah-owh 
ahbenooje peöonje-puggedenah chepungeshenid kuhya 
dush nayaub chepuhsegwenid nebewah emuh Israeling ; 
kuhya tahahwe ewh kekenoowahjechegun kamujjeduh- 
zhinchegahdag. 

35 Ahzhahwashk dush kegahpuhjebooöðongoon tebe- 
nuhwa kejechaugoong, enewh dush oonahnahgahdahwan- 
duhmoowenewaun nebewah oodaémaun chemezheshah- 
wahbunjegahdag. : 

36 Keähyah dush pazhig equa, Anna kahezhenekah- 
zood, aunwahjega-equa, oodahnun owh Phanuel keëzheöo- 
doodamid debishkoo owh Aser, kekeche-kekah, neezh- 
wahswe pepoon dush menik ahnoo kewedegagoobunan 
pahahkookegaungooquawid. 

-87 Kuhya dush keshegahwe koonemah swahsweme- 
duhnuh ahshe newin kekenoonoowinun ; kah wekah ooge- 
nuhguddunseen ewh ahnumeä-weguhmig, ewh dush ween 
kebuhmeetahwaud enewh Jehovahun, kekeëquishemood 
kuhya keähnuhmeäud tabekudenig kuhya kahzhegudenig. 

33 Kepeendega dush kuhya ween ewh uhpe, oogemah- 
mooyahwahmaun dush enewh Tabaninganejin, kuhya 
dush kewahweenduhmahwaud kuhkenuh enewh nanduh- 
wahbunduhmenejin ewh shahwandahgoozewin emuh 
Jerusaleming. 

39 Uhpe dush kuhkenuh kahkezhetoowaud, azheahyah- 
nig ewh ootebahkoonegawin owh Jehovah, keëzhekewawug 
ewede Galileenaung emuh ewh tebenuhwa oodoodanah- 
wewaung Nazareth aduhming. 

40 Kemahjege dush owh ahbenooje, kuhya kekenebege 
emuh mushkahwanduhmoowening, kuhya oogemooshke- 
nashkahgoon ewh nebwahkahwin ‘kahya dush ooshahwan- 
jegawin owh Kesha Muhnedoo oogeweejewegoon. 

41 Ooketezemun keëzhahwun emuh Jerusaleming 
anduhsoo-pepoonenig, uhpe kuhbekoosa-wahkoondingin. 

42 Uhpe dush kahmetahsoo-ahzhe-neezhoo-pepoon- 
uhgezid, keëzhahwng emuh Jerusaleming, ewh egoo 
azhechegagoobunan uhpe wahkoondingin. 

43 Uhpe dush kahtebishkoosittoowaud enewh kezhe- 
gudoon, uhpe kekewawaud, owh quewezanse Jesus keësh- 
que emuh Jerusaleming; owh dush Joseph kuhya oogeen 
owh quewezanse kahween oogekekanduhsenahwah. 

44 Oogeënanemahwaun suh cheweejewahnid enewh 
pabahmahdezenejin ; ningoo-kezhik kebemoosawug ; ooge- 
nundoonawahwaun dush emuh ahyahnid enewh anuhwa- 
mahwahjin kuhya kakanemahwahjin. 

45 Uhpe dush kahmekahwahsegwah, nayaub keëzhe- 
kewawug emuh Jerusaleming, keöondoonawahwaud. 

46 Kepuhgummeähyahmahgud, nasoogoonahgudenig 
oogemekahwahwaun emuh keche-ahnuhmeä-weguhmi- 
goong, nuhmuhduhbenid nesuhwuhyeëe keähyahnid keke- 
nooahmahga-wenenewun, bezindahwahnid kuhya kuhgwa- 
jemahnid. 

41 Kuhkenuh dush kahnoondahwahjig oogemahmah- 
kahdanemahwaun kahezhe-nesittootummenid, kuhya kah- 
ezhe-nuhquatuhmenid. 

48 Uhpe dush kahwahbuhmahwaud kemahmahkah- 
danduhmoog, 00-00 dush oogeëgoon enewh oogeen, 
Ningwis, ahnishwin 00-00 kedoodahweyaung ? Benuh koos 
kuhya neen kegenundoonaöogoo kesahdanduhmaung. 

49 Oo-oo dush oogeënaun, Ahnishwin kegwenuhwah- 
buhmeyag ? Kah nuh ween kekekanduhsenahwah, cheäh- 
nooketuhmaun noos oodahnookeewenun ? 

50 Kah dush oogenesittootunsenahwah ewh ekedoowin 
kahezheguhnoonegoowaud. 

51 Oogeühnewejewaun dush, ketuhgwishenoowaud 
dush ewede Nazarething oogenuhittahwaun ; oogeen dush 
oogeguhnahwandahnun oonoo uhyeéen emuh oodaïng. 

52 Jesus dush kemahjege emuh nebwahkahwening 
kuhya emuh weyowing, kuhya ashkum oogeminwanéme- 

HPE metahswe ahshe nahnoopepoon kahkeche-ooge- 

mahwid owh Tiberias Cæsar, magwah Pontius Pilate 
oogemahkundung ewh Judea, kuhya magwah Herod 
oogemahkundung ewh Galilee, magwah “wekahnesun 
Philipun ke6ogemahkunduhmenid Iturea kuhya Trachonitis 
duhzhe uhkee, kuhya owh Lysanias keöðogemahkundung 
ewh Abilene. 

2 Magwah keche-sahsahgewejega-wenenewewaud 
Annas kuhya Caiphas, oodekedoowin owh Kesha-Muhnedoo 
oogepeöodissegoon owh John Zacharias oogwissun ewede 
buhgwuhduhkummig. 

3 Keëzhah dush emuh kuhkenuh uhkeeng chegeseebe 
Jordan anduhgoog, kepahpahdebahdoodung ewh aunwa- 
nindezoowene-baptizoomeëwawin, cheoonjewabenegahdag 
enewh mujje-ezhewabezewinun. 

4 Debishkoo azhebeëgahdag emuh muhzeneëguning 
anduhgoog oodekedoowin owh Isaias aunwahjega-wenene, 
00-00 keëkedood, Oodinwawin owh pazhik matwa- -pepahgid 
emuh puhgwuduhkummig, Wahwazhesittahmahwik oome- 
kun owh Jehovah, quuhyukoomootahwik enewh oomik 
aunsun. 

5 Anduhsoo puhsuhkummegaug tahmooshkenaseche- 
gahda, kuhya kuhkenuh keche-wahjewun kuhya wahje- 
wansun tahdahbussuhkummeguhegahdanoon, kuhya enewh 
waushkahgin tahquuhyukoojegahdanoon, kuhya puhgwuh- 
kummegaug tahoonuhkummeguhegahda. 

6 Kuhya kuhkenuh egewh wahyahsewejig mahmahwe 
oogahwahbundahnahwah Kesha-Muhnedoo oobemahjeë- 
wawin. 

7 Ooo-oo dush oogeënaun enewh pahnaunzekahgoojin 
chebaptizooëgoowaud, Kenabegoong wandahdezeyag, 
ahwanan kahenenag cheoozhinduhmag ewh nishkahdeze- 
win kapetuhgwishenoomahguk. 

8 Mekoogetooyook enewh menewenun aunwanindezoo- 
wening kaöonzekahmahgukebuneen, kagoo dush mahje- 
ëkedookagoon emuh kedaëwaung, Nindahyahwahnaun owh 
noosenaun Ahraham : kedenenim suh ookushketoon owh 
Kesha-Muhnedoo oonoo ahsineen cheoondenahpun enewh 
Abraham kaöonejahnesejin. 

9 Ahzhe muh enenegahda ewh wahgahquud emuh 
oojebekahwewaud egewh metigoog, kuhkenuh dush meti- 

goog manoo-menewesegoog kahwahegahzoowug, kuhya 
emuh ishkootang ahpuggenahwug. 

10 Ooge kuhgwajemegoon dush enewh mahyahmahwe- 
noonejin ahnishenahban, 00-00 keegood, Ahneen kaëzhe- 
chegayaung ? 

11 Oogeguhnoonaun dush oo-oo keënaud, owh nauzhe- 
nenig oopuhpeensekahwahgunun oogahmeenaun enewh 
wapuhpesuhkoowahgunesenejin, kuhya dush owh wameeji- 
mid nahsaub tahezhechega. 

12 Kepeëzhahwun dush mahwunjechega-wenenewun 
chebaptizoomegoowaud, 00-00 dush oogeëgoon, kakenooäh- 
mahgayun, ahneen kaëzhechegayaung ? 

13 Oooo oogeënaun, Kagoo nebewah shooneyah nun- 
doodunkagoon, me sioh. menk anahkoonegooyag. 

14 Kuhya dush shemahguneshun oogeguhgwajemegoon, 
00-00 keëgood, Ahneen dush neenuhwind kaëzhechega- 
yaung? Oo-oo dush oogeënaun, kagoo sagemahkagoon 
ahweyah, kagoo kuhya kuhkenuhwishke- bahtahmahkagoon 
ahweyah, kuhya tabanemooyook ewh menik tebahahmah- 
goozeyag. 

15 Magwah dush egewh ahnishenahbag kenundahwah- 
bunjegawaud kuhya nahnahgahdahwanduhmoowaud emuh 
oodaëwaung, anandahgoozenid enewh Johnun, kishpin 
ahyahwegwan owh Christ, gamuh kuhya goo, kah. 

16 John oogekuhnoonaun kuhkenuh, oo-oo keëkedood, 
Neen suh kebaptizoominim ewh nebe ahyooyaun, peëzhah 
dush pazhig ahwahshema-mashkahwezid neen dush ween, 
kahween nindahpeetandahgoozese, cheähbahahmahwuge- 
bun enewh oomukkissinahbeen: mesuh owh kabaptizoo- 
menag enewh Keche-Oojechaugwun kuhya ishkootang. 

17 Oowawasaëgun ootuhkoonaun, kuhya dush wawane 
oogahpeenetoon oopuggundeëga- weguhmig, kuhya dush 
oogahsuhgukkenaun enewh oomezemenansemun emuh 
oomejemeguhmegoong; oogahchahgezaun dnsh ewh 
shegoonooshkahjegunun emuh ishkootang wekah kaähtase- 
nook. 

18 Keche-nebewah dush bakaunukkin, magwah 
kuhgequad oogeweenduhmoowaun enewh ahnishenahban. 

19 Owh dush Herod tetrarch kenuhnebekemegood 
enewh, Herodiasun oonje wekahnesun wewene, kuhya 
ahnooj gagoo mujje-ezhechegawinun kahezhechegad. ` 

20 Kuhya 00-00 keduhgoo-ezhechega kekebahquahwaud 
enewh Johnun emuh kebahquahoode-weguhmigoong. 

21 Keëzhewabud dush, uhpe ahzhe kahbaptizoomeïnd- 
wah kuhkenuh egewh ahnishenahbag, kuhya owh Jesus 
kahbaptizoomeïnd kuhya magwah ahnuhmeäud, kenesah- 
kooshkahne ewh kezhik. 

22 Kuhya kepenauzhewun emuh weyowing owh Keche 
Oojechaug emuh weyowene-ezhenahgoozewening debishkoo 
keche-oomeemeeng ; kezhegoong dush keoonzetahgwud 
ewh inwawin 00-00 keëkedoong, Keen suh kedow ningwis 
suhyahgenaun manwanemenaun. 

23 Gagah kenesemeduhnuh-duhsoo-pepoon-uhgeze Jesus, 
ewh kahenanduhming oogwissid owh Joseph, kahoogwisse- 
jin owh Heli, 

24 Kahoogwissejin owh Matthat, kahoogwissejin owh 
Levi, kahoogwissejin owh Melchi, kahoogwissejin owh 
Janna , kahoogwissejin owh Joseph, 

25 Kahoogwissejin owh Matthathias, kahoogwissejin 
owh Amos, kahoogwissejin owh Naŭüm, kahoogwissejin 
owh Esli, kahoogwissejin owh Nagge, 

26 Kahoogwissejin owh Maäth, kahoogwissejin owh 
Mattathias, kahoogwissejin owh Semel, kahoogwissejin 
owh Joseph, kahoogwissejin owh Juda, 

21 Kahoogwissejin owh Joänna, kahoogwissejin owh 
Khesa, kahoogwissejin owh Zerobabel, kahoogwissejin owh 
Salathiel, kahoogwissejin owh Neri, 

28 Kahoogwissejin owh Melchi, kahoogwissejin owh 
Addi, kahoogwissejin owh Cosam, kahoogwissejin owh 
Elmodan, kahoogwissejin owh Er, 

29 Kahoogwissejin owh Jose, kahoogwissejin owh 
Eliezer, kahoogwissejin owh Jorim, kahoogwissejin owh 
Matthat, kahoogwissejin owh Levi, 

30 Kahoogwissejin owh Simeon, kahoogwissejin owh 
Juda, kahoogwissejin owh Joseph, kahoogwissejin owh 
Jonan, kahoogwissejin owh Eliakim, 

31 Kahoogwissejin owh Melea, kahoogwissejin owh 
Menam, kahoogwissejin owh Mattatha, kahoogwissejin 
owh Nathan, kahoogwissejin owh David, 

32 Kahoogwissejin owh Jesse, kahoogwissejin owh 
Obed, kahoogwissejin owh Booz, kahoogwissejin owh 
Salmon, kahoogwissejin owh Naason, 

33 Kahoogwissejin owh Aminadab, kahoogwissejin owh 

Aram, kahoogwissejin owh Esrom, kahoogwissejin owh 
Pharez, kahoogwissejin owh Judah, 

34 Kahoogwissejin owh Jacob, kahoogwissejin owh 
Isaac, kahoogwissejin owh Abraham, kahoogwissejin ow 
Thara, kahoogwissejin owh Nahor, i 

35 Kahoogwissejin owh Saruch, kahoogwissejin owh 
Ragau, kahoogwissejin owh Phaleg, kahoogwissejin owh 
Heber, kahoogwissejin owh Sala, 

36 Kahoogwissejin owh Cainan, kahoogwissejin owh 
Arphaxad, kahoogwissejin owh Sem, kahoogwissejin owh 
Noe, kahoogwissejin owh Lamech. 

37 Kahoogwissejin owh Methuselah, kahoogwissejin 
owh Enoch, kahoogwissejin owh Jared, kahoogwissejin owh 
Mahahleel, kahoogwissejin owh Cainan, 

38 Kahoogwissejin owh Enos, kahoogwissejin owh 
Seth, kahoogwissejin owh Adam, kahoogwissejin owh 
Kesha-Muhnedoo. 


CHAP, IV 


ESUS dush kemooshkenashkahgood Keche-Oojechaug- 

wun, kepeöonjekewa emuh Jordaning, kuhya dush 
keche Oojechaugwun oogeëzhewenegoon emuh buhquuh- 
duhkummig. 

2 Nemeduhnuh-duhsoogoon oogekuhgwatebanemegoon 
dush enewh mujje-muhnedoon. Kah dush gagoo oogemee- 
jeseen oonoo kezhegudoon ; uhpe dush kahishquahsag, me 
dush kepukuddad. 

3 Oo-00 dush oogečgoon enewh mujje-muhnedoon, 
Kishpin ahyahwewunan Oogwissun owh Kesha-Muhnedoo, 
edun oo0-oo ahsin chepahquazhegunewung. 

4 Jesus dush oogeguhnoonaun oo0-0oo keëkedood, Oozhe- 

beëgahda, Kahween buhquazhegun atuh tahoonjebemah- 
dezese owh enene, kuhkenuh suh ween oodekedoowenun 
owh Kesha-Muhnedoo. 
"5 Uhpe dush owh mujje-muhnedoo kahezheweenaud 
emuh kache-ishpahdenahnig wahjewing, kazhetena dush 
oogewahbundahaun kuhkenuh uhkeeng duhzhe oogemah- 
wewinun. 

6 Owh mujje-muhnedoo 00-00 oogeenaun, Kegahmeenin 
kuhkenuh maundah kushkeäwezewin kuhya pezhegandah- 
goozewin, nepuggedenahmahgoo muh, ahwagwan dush 
wahmeenahwugan, nemeenah. 

1 Keen dush kishpin oojecheengwunetuhweyun kuhke- 
nuh kegah tebandaunun. 

8 Jesus dush oogeguhnoonaun, oo-oo keënaud, Ahwus 
nepequunaung ezhaun, Satan : oozhebeëgahda muh, Kegah- 
oojecheengwunetahwah owh Jehovah Kekesha-Muhnedoom, 
ween dush atuh kabuhmeetuh wud. 

9 Oogeëzheweenaun dush emuh Jerusaleming, oogene- 
bahweäun dush emuh keche wahnuhkoowung ewh 
ahnuhmeä-weguhmig, 00-00 dush oogeënaun, Kishpin 
ahyahwewunan Oogwissun owh Kesha-Muhnedoo oomah 
oonjenesepuggezoon : 

10 Ezhebegahda muh, oogahguhgaunzoomaun enewh 
oodangenemun cheguhnuhwanemikwah : 

11 Emuh dush ooneenjewaung kegahoombenegoog 
chepetahkoossittashinsewun emuh absineeng. 

12 Jesus dush oogekuhnoonaun 00-00 keënaud, Ekedoom 
suh, Kahween kegahkuhgwatebanemahse owh Jehovah 
Kekesha-Muhnedoom. 

13 Uhpe dush owh mujje-muhnedoo kahıshquah- 
kuhgwatebanemaud, ahjenuh oogenuhguhnaun. 

14 Jesus dush keëzhekewa emuh oomushkah wezewe- 
nening keche Oojechaugwun ewede Galileeing: kesuh- 
swayahjemah emuh anegookwaug ewh uhkee kewetuhyeëe 
anduhgoog. 

15 Kuhya dush kekekenooähmahga emuh oodahnuhmeä- 
weguhmigoowaung, kewahwezhanemegood kuhkenuh. 

16 Keëzhah dush emuh Nazarething kahduhzhenetuh- 
wugeïnd : kepeendega dush debishkoo moonzhug kahezhe- 
chegad emuh ahnuhmeä-weguhmegoong ahnuhmeä-kezhe- 
gudenig, kenebahwe-ahgindung dush ewh muzzenuhegun. 

17 Kemeenah ewh muzzenuhegun emuh azhebeëgah- 
dagin enewh oodaunwahjegawenun owh Esaias. Uhpe 
dush kahpuhgahkoonung ewh muzzenuhegun oogemekaun 
ewh oozhebeëgawin oo-oo azhebeëgahdag. 

18 Nekekishkahwah Jehovah Ookeche-Oojechaugwun, 
ningenuhmuhkoonik muh chedebahjemootahwugwah egewh 
katemahgezejig ewh minwahjemoowin, ningepeähnoonik 
chenoojemooügwah egewh magooshkahjedaajig; chede- 
bahjemootuhwugwah egewh kabahquahegahzoojig ewh 
chepuggedenindwah ; kuhya egewh kakepeengwajig 
chewahbeïndwah, chepuggedenindwah egewh apesah- 
bahwaindjig, 

19 Chepuhbahdebahdudoomaun ewh manwandah- 
gwudenig ookekenoonoowin owh Tabaningad. 

20 Oogekebahquahaun dush ewh muzzenuhegun, ooge- 
meenaun dush ahnuhmeä-weguhmigoong duhzhe buh- 
meetahgun, kenuhmuhduhbe dush: oogeminjemahbuh- 
meegoon dush kuhkenuh emuh ahnuhmeä-weguhmigoong 
ayahnejin. 

21 Kuhya dush kemahje-kekedoo, 00-00 keënaud, 
Noongoom kezheguk ketebishkoosamahgud maunduh 
oozhebeëgawin emuh ketuhwuggahwaung. 

22 Kuhkenuh dush oogedebahjemahwaun, kuhya 
oogemahmahkahdandahnahwah enewh shahwanjegawene- 
ekedoowenun kahoonzekahmahgudenig emuh oodooning, 
00-00 dush keëkedoowug, Kah nah mahbuh ahwese 
oogwissun owh Joseph ? 

23 Oo-oo dush oogeënaun, Ahbettakummig kegahezhim 
maunduh ahwachegun, Mashkeke-weneneweyun nahnaun- 
dahwe-edezoon, wagoodoogwan kahenettahmahwaungan 
keëzhechegayun emuh Capernauming, kuhya oomah 
ezhechegan emuh tebenuhwa kedunduhnuhkeewening. 

24 Keëkedoo dush, Kagate kedenenim, kahween 
ahweyah aunwahjega-wenene bezindahwahse emuh tebe- 
nuhwa oodunduhnuhkewening. 

25 Kagate kedenenim, nebewah keähyahwug shegaug 
emuh Israel duhzhe uhkeeng, magwah kebemahbezid owh 
Elias, uhpe kekebahquahegahdag ewh kezhik nesoo 
kekenoonoowin kuhya ningoodwahsso-keezis, kekeche- 
puhkuhdawenahguk emuh kuhkenuh anegookummegaug 
uhkee ; 

26 Kah dush ahweyah keëzhenahzhahmahwahse 
Elias, me etuh emuh Sareptaing Sidon duhzhe oodanah, 
enewh equawun kahshegahwenejin. 

27 Kebahtuhyeeinwug dush wamegeejig emuh Israeling, 


magwah owh Elizheus keäunwahjegad emuh; kah dush 


ahweyah kepeeneähse, me atuh owh Naäman Syriaing 
duhshe enene. 

28 Kuhkenuh dush egewh kahahyahjig emuh ahnuhmeä- 
weguhmigoong oogemooshkenashkahgoonahwah ewh 


nishkahdezewin, uhpe kahnoonduhmoowaud oonoo eke- 


doowenun. 


29 Kuhya dush kepuhsigwewaud, keöonjesahgeje- 
wabenahwaud emuh oodanaung, kuhya dush oogeëzhe- 

wenahwaun kishkuddenahnig ewh wahjewh emuh keöozhe- 
chegahdahnig oodoodanahwewah, ewede cheoonje-neswa- 
benahwaud. 

30 Ween dush kepemeëzhaud nesuhwuhyeëe emuh 
ahyahnid, keuhnemahjaud dush, 

31 Ketuhgwishin dush emuh Capernauming, Galilee- 
nauug duhzhe oodanah, oogekekenooähmahwaun dush uhpe 
anuhmeä-kechegudenegin. 

32 Oogemahmahkahdandahnahwah dush ewh ookeke- 
nooähmahgawin, kushkeäwezewening muh keëzhekekedoo, 

33 Keähyah dush emuh ahnuhmeä-weguhmigoong 
pazhig enene kakishkahwaud oojechaugwun owh wahnezid- 
muhnedoo, kekeche-pepahge dush, 

34 Oo-oo keëkedood, Kagoo bahmanemishekaunkan ; 
ahneen kaëzhepahbahmanemegooyun, keen Jesus Naza- 
rething duhzhe eneneweyun? chebahnahjeëyaung nuh 
kepeöonje-ezhah? Kekekanemin ahyahweyun owh Pah- 
nezid, Kesha-Muhnedoong wanjebaud. 

35 Jesus dush oogenuhneebekemaun, 00-00 keëkedood, 
pezaun-ahyaun kuhya dush pesahgejenuhwashkow wah- 
owh. Uhpe dush owh mujje-muhnedoo kahahpuggenaud 
emuh nesuhwuhyeée, oogesahgejenahwashkahwaun, kah 
dush ningood oogeëzhewesuhgishkahwahseen. 

36 Kuhkenuh dush kemahmahkahdanduhmoog, kekuh- 
noonindewug dush, o0-oo keëkedoowaud, Wagoonan 
maunduh ekedoowin! emuh kushkeäwezewening, kuhya 
mushkahwezewening oodezheguhgaunzoomaun enewh 
mujje-muhnedoon, me dush azhesahgejenahwashkahganid. 

31 Kesuhswayahjemah dush emuh anegookewaug ewh 
uhkee. 

383 Ahnuhmeä-weguhmigoong keöonje-mahjaud, ke- 
peendega emuh ooowegewauming Simon. Oosiggoosissun 
dush owh Peter kekeche-oojebenegoowun ; oogenundoodah- 
mahwahwaun dush chenaunzekahwahnid. 

39 Kenebahwe dush emuh ahyahnid, oogenuhneebe- 
kindaun ewh oojebenegoowin, me dush kahezhenuhgunne- 
goonid ; bahbega dush kepuhsegwe owh equa, kebuh- 
meetahwaud dush. 

40 Uhpe dush owh kezhike-keezis anepungeshemoog, 
kuhkenuh egewh kahahyahwahjig ahnooj anahpenanejin 
ahyahkoosenejin oogepeetahmahwahwaun enewh; ween 

dush oogetuungenaun anduhehenid, me dush kenooje- 
moonid. 

41 Egewh dush mujje-muhnedoog oogepesahgejenah- 
washkahwahwaun nebewah bamahdezenejin, kepepahge- 
waud dush, 00-00 keëkedoowaud, Keen kedow owh Christ, 
Oogwissun owh Kesha-Muhnedoo; oogenuhneebekemaun 
dush, kah dush oogepuggedenuhmahwahseen chekeke- 
doonid, oogekekanemegoon, mah ween Christ ahwid. 

42 Uhpe dush kahwahbunenig, kesahgahum keëzhaud 
dush ewuh puhgwuduhkummig ; egewh dush ahnishenah- 
bag oogeundoonawahwaun, kenaunzekahwahwaud dush, 
kenundoodahmahwahwaud chemahjahsenid. 

43 Oo-oo dush oogeënaun, Nenundahwandahgooz suh 
goo cheahwedebahduhdoomaun Kesha-Muhnedoo oodooge- 
mahwewin enewh bakaunukin oodanahwun: me muh 
pahoonzekahyaun. 

44 Kepahbahkuhgequa dush emuh Galileenaung 
duhzhe-ahnuhmeä-weguhmigoong. 


CHAP. V. 


OOMUHPE dush ahnishenahban keche-sinsekahgood, 

A wenoonduhmenid ewh oodekedoowin owh Kesha- 

Muhnedoo, kenebahwe tetebawh Genezareth azhenekahdag 
kechegummee. 

2 Oogewahbundahnun dush neezh nahbequahnun 
chegebeeg agwindanig, egewh dush kegooeka-wenenewug, 
kekuhbahbuneeg, magwah dush kesebegenahwaud oodah- 
subewaun. 

3 Kepoose dush ewh :pazhig nahbequaun Simon 
kahdebanduhmenid, oogepahgoosanemaun, punge nahwij 
chekaundenahmenid,kenuhmuhduhbe dush emuh nahbe- 
quahning, kekekenooähmahwaud enewh ahnishenahban. 


PAP: Nak A A S EIAS A T ash sak ak F SOTS 








4 Uhpe dush kahishquah-kekedood, oogeguhnoonaun E 


enewh Simonun, Akoodemeeg enuhkuhzhahwan, kuhya 
kedahsubewaug puggeduhwaug chepeenduhahnahyag. 

5 Owh dush Simon oogekahnoonaun, oo-oo keënaud, 
Kakenooähmahgayun, kuhpa debik ningeähnookeemin, kah 
dush gagoo ningenetoosemin: ninduhwauj edush keen 
akedooyun ningahoonjepahkoobe-wabenah owh ahsub. 

6 Uhpe dush 00-00 kahezhechegawaud, keche-nebewah 
gegooyun oogeähgwahbenahwaun, oodahsubewaun dush 
kepegooshkahwun. 

1 Oogewahtikwahahmahwahwaun enewh oowejekewa- 
ëwaun kahahyahnejin emuh bakaunudenig nahbequauning 
chepenahdahmahgoowaud. Kepeezhahwun dush kuhya 
oogemooshkenuhtoonahwaun nuhyazh enewh nahbequa- 
unun, gagah dush kahkoosahbemahgudenig. 

8 Uhpe dush owh Simon wuhyahbundung, keähpugge- 
zoo emuh Jesus oocheengwuhnahning, 00-00 keëkedood, 
Nuhguhzheshin, Oh Tabaningayun, nemujje-ezhewabiz 
suh. 

9 Kemahmahkahdandum suh, kuhya kuhkenuh enewh 
waujewegoojin, ewh menik kahpeendahahnahwaud 
kegooyun. 

10 Kuhya ween egoo James, kemahmahkahdandum 
kuhya John Zebedee kahoogwissejin enewh kahweeje- 
wahjin owh Simon: Jesus dush oo-oo oodenaun enewh 
Simonun, Gagoo sagezekan, noongoom kegahmahje- 
peendahahnahwaug enenewug. 

11 Uhpe dush kahzhakesittowaud enewh nahbequaunun, 
oogenuhguddahnahwah kuhkenuh, ewh dush kenoopenuh- 
nahwaud. 

12 Kepuggumme-ahyahmahgud dush magwah uhneäh- 
yaud ewh pazhik oodanah, benuh keähyahwun enenewun 
wamegeenejin; uhpe dush wuhyahbuhmaud enewh Jesusun 
keähpuggezoo emuh oodangwyng, kenundooduhmahwaud, 
00-00 keëkedood, Tabaningayun kishpin enanduhmun 
kekushketoon chenoojemooeyun. 

13 Keshebenekane dush kuhya oogetaungenaun, oo oo 
dush keëkedood, Nindenandum, noojemoon; medush 
kazhetena kenuhgunnegood oodoomegeewin. 

14 Oogeäungwahmemaun dush kuhnuhga ahweyah 
cheweendahmahwahsenid : mahjaun suh, wahbunduhewan 
keyow emuh keche-ahnuhmeä-weguhmigoong, kuhya 
megewan ewh kahenahkoonegapun owh Moses, kenooje- 
mooegoowin oonje, chedebahjemootuhwindwah dush. 

15 Ahwahshema dush kesuhswayahjemah, 00-00 


keëzhechegad: nebewah dush kepemahwunjeëdewun 
chenoonduhmenid kuhya chenoojemooëgoozenid, menik 
kahuhyenahpenanid. 


16 Emuh dush puhgwuhduhkummig kezhemahjah 


chenahkahwa-ahnuhmeäud. 
17 Kepuhgummeähyahmahgud dush ewh ningooding 
kekezheguk, magwah kekenooähmahgad, kenuhmuhduhbe- 

wun ahnind Phariseen kuhya enewh kakenooähmahganejin 
ewh tebahkoonegawin kahpeoonjenejin anduhching enewh 
oodanuhwun emuh Galileeng kuhya Judeäing kuhya 
Jerusaleming: kekushkeäweze dush owh Tabaningad 
chenoojemooäud. 

18 Benuh dush, enenewug oogepeenahwaun naboowah- 
penanejin enenewun emuh nebahguning, oogenundah- 
wandahnahwah chepeendiguhnahwaud, cheahsahwaud 
dush enahsuhmuhbenid enewh Jesusun. 

19 Kah dush oogemekunsenahwah, kaöonjepeendeguh- 
nahwaud, oonzaum kebahtuhyeïnwug egewh ahnishenah- 
bag; me dush keëzhahwaud emuh wuhgedegummig 
ahpahquahzoowening ewede dush oogeoonjeneswabegenah 
waun emuh nesuhwuhyeëe kuhya oonebahgun anahsuhmuh- 
benid Jesusun. 

20 Uhpe dush wuhyahbundung ewh oodabwayanduh- 
moowenewah, 00-00 oogeënaun, E nene, kewabenuhmahgoo 
kemujjeëzhewabezewinun. 

21 Kemahje-kekedoowug egewh oozhebeëga-wenene- 
wug kuhya Phariseeg, oo-oo keëkedoowaud, Ahwanan 
mahbuh maje-kezhwad? Ahwanan kashkeäwezid chewa- 
benuhmahgad mujje-ezhewabezewin, ween atuh Kesha- 
Muhnedoo ? 

22 Jesus dush kekanemaud uhyenanduhmenid, ooge- 
kuhnoonaun, oo-oo keëkedood, Ahneen uhyenanduhmag 
emuh kedaéwaung ? 

23 Wagoonan nahwuj wuhyanepunuk, 00-00 cheënind 
owh naboowahpenad, kewabenahmahgoo kemujje-ezhe- 
wabezewenun; gamuh 00-00 cheënind, oonishkaun, 
pahbahmoosan dush ? 

24 Cheoonjewahbunduhmag owh Enene Oogwissun 
cheähyaung kushkeäwezewin oomuh uhkeeng chewabe- 
nahmahgad enewh mujje-ezhewabezeweninun, (oodenaun 
enewh naboowah-penanejin,) Kedenin, oonishkaun, oodah- 
penun kenebahgun, ezhaun dush emah kewegewahming. 

25 Kazhetena dush keöonishkah emuh anahsuhmuh- 
benid, keöodahpenung ewh emuh keshingeshingebun, 
kemahjah, keëzhaud dush emuh oowegewahming, 
kewahwezhanemaud dush enewh Kesha-Muhnedoon. 

26 Kekeche-mahmahkahdanduhmoog suh kuhkenuh, 
kuhya oogewahwezhanemahwaun enewh Kesha-Muhne- 
doon, oogemooshkenashkahgoonahwah ewh sagezewin, 

00-00 keëkedoowaud, Ningewahbundahmin kachemah- 
maundahwukin noongoom kezheguk. 

21 Kahishquahkummeguk oonoo kesahgahum, kuhya 
dush oogewahbuhmaun pazhig mahwunjechega-wenene- 
wun, Levi kahezhenekahzoonejin, nuhmuhduhbenid emuh 
mahwunjechega-weguhmigoong; 00-00 keënaud, noope- 
nuhzheshin. 

28 Oogenuhguhdaunun dush kuhkenuh ooduhyeemun, 
kepuhsegwe dush, kuhya kenoopenuhnaud. 

29 Levi dush oogeöozhetoomahwaun keche-wekoonde- 
win emuh oowegewahming; kekeche-bahtuhyeïnoowun 
mahwunjechega-wenenewun, kuhya bakahnezenejin enewh 
kahwedoopuhmegoojin. 

30 Enewh dush oodoozhebeëga-wenenemewaun kuhya 
enewh oophariseemewaun oogenuhneebikemahnene enewh 
ookekenooahmahgunun, o00-oo dush keëkedoowaud, 
Ahneeshwin wedoopuhmagwah egewh mahwunjechega- 
wenenewug kuhya maje-ezhewabezejig ? 

31 Jesus dush oogekuhnoonaun, oo-oo keënaud, Egewh 
manoo-bemahdezejig kahween wenuhnaunduhegoozese- 
wug, egewh atuh ahyahkoosejig. 

32 Kahween ninpeöonje-ezhahse chenundoomugwah 
egewh manoo-ezhewabezejig cheaunwanindezoowaud, 
maje-ezhewabezejig atuh. 

33 0Oo-oo oogeënahwaun, Ahneeshwin ahyahpe 
keëquishemoonid ookekenooahmahgunun owh John, kuhya 
ahnuhmeähnid, kuhya ookekenooähmahgunewaun egewh 
Phariseeg; keen dush kekekenooahmahgunug wesenewug 
kuhya menequawug ? 

34 Oo-00 dnsh oogeënaun, Tahgekushkeöðowug nuh 
chekeëquishemoowaud egewh dabandahgoozejig emuh 
wewekoodahdeweguhmigoong, magwah weejewahwaud 
enewh nahaungeshun ? 

35 Tahpuhgumme-ahyahmahguddoon enewh kezhegu- 
doon uhpe kemuhkummindwah enewh nahaungeshun, me 
ewh uhpe kezheguk kakeëquishemoowaud. 

36 Oowahweenduhmahwaun dush ewh ahwajegun : 
Kahween ahweyah oopahgwahunseen ewh ooshke-mahne- 
doowagin emuh kata-ahgwewining; mahgeshah ewh 
ooshkegin bahnahjechegamahgud, kah suh dush ewh 
ooshkegine puhgwahegawin menoosasenoon emuh kata- 
uhyeëeng cheähtag. 

37 Kah dush ahweyah oodahtooseen ewh ooshke- 
shooweminahboo emuh kata-oomoodaung, mahgeshah 
tahgeöonjepaushkekahwun enewh oomoodyün. 

38 Tahahchegahda ewh ooshke-shooweminahboo emuh 
ooshke-oomoodaung; nuhyazh dush cheguhnuhwanje- 
gahdag. 

39 Kah dush ahweyah kahmenequad ewh kata- 
shooweminahboo bahbega oonundahwanduhseen ewh 
ooshke-uhyeëe ; o0o-oo muh ekedoo, Ahwahshema ooneshe- 
shin ewh kata-uhyeëe. 


CHAT: YE 


EPUHGUMME - AHYAHMAHGUD dush uhpe 
neezhing ahnuhmeä-kezheguk keëshquah keche- 
ahnuhmeä-kezheguk, kepahbahmoosa emuh buhquazhe- 
gune-ketegahning, ookekenoo-ahmahgunun dush oogeühne- 
mahmushkenahne enewh buhquazhegunushkoon. 

2 Abnind dush enewh Phariseen 00-00 oogeďegoowaun, 
Ahneeshwin azhechegayag magwah anuhmeä-kezheguk 
ewh enandahgussenook cheëzhechegangebun ? 

3 Jesus dush oogekuhnoonaun, 00-00 keënaud, Kah nah 
ween keduhgindussenahwah e-ewh kahezhechegad owh 
David uhpe kahpuhkuddad ween kuhya enewh 
wahjewahjin ? 

4 Kepeendegad emuh Kesha-Muhnedoo oowegewah- 
ming, keöðodahpenaud dush enewh wahbundahewawene- 
buhquazhegunun, enewh enandahgoozesig ahweyah 
cheaumwahpun, egewh atuh sahsahgewejega-wenenewug, 
keäumwaud dush, kuhya oogemeenaun enewh wahje- 
wahjin. 

5 Oo-oo dush oogeënaun, Owh Enene Oogwissun 
oodoogemahkundaun ewh uhnuhmeä-kezhig. 

6 Kepugumme-ahyahmahgud menuhwah ahnuhmeä- 


kezhegudenig kepeendegad emuh ahnuhmeä-weguhmi- 


goong, kuhya kekekenooahmahgad : kuhya dush ewede 
keähyah pazhig enene neboomahgudenig ookecheneen)j. 

1 Egewh dush oozhebeëga-wenenewug kuhya egewh 
Phariseeg oogeähkahwahbuhmahwaun, kishpin wenooje- 
mooahnegwan anuhmeä-kezhegudenig, chemekuhmoowaud 
gagoo kaoonje-ahnahmemahwaud. 

8 Ween dush oogekekanemaun uhyenanduhmenid, 
00-00 dush oogeënaun enewh naboowenikanejin enenewun; 

Puhsegween, emuh nahwuhyeée nebahwin ; kepuhsegwe- 
wun dush kuhya kenebahwewun. 

9 Jesus dush 00-00 oogeënaun, kegahkuhgwajeminim 
suh, Ahneen nundahwandahgwuk anuhmeä-kezheguk, 
chemenoo-doodahgang gamuh chemujje-doodakgang ? che- 
bemahjeëwang gamuh cheneshewang ? 

10 Oogeguhnuhwahbuhmaun kuhkenuh enewh kewe- 
tuhyeëe nahbahwenejin, 00-00 oodenaun enewh enenewun, 
Umba zhebenikanin ; me dush keëzhecheganid ; kenooje- 
moomahgudene dush ooneenj debishkoo ahzhuhweneenj. 

-11 Kekeche-kewuhnahje-egedahzoowug suh egewh 
Phariseeg, kekuhnoonedewug, nuhmunj kadoodahwahgwan 
enewh Jesusun. 

12 Kepuhgumme-ahyahmahgud ewh uhpe kezheguk 
kesahgahum, keëzhaud dush wahjewing cheähnuhmeäud ; 
kuhpa tebik dush keähyah ahnuhmeätuhwaud enewh 
Kesha-Muhnedoon. 

13 Uhpe dush kahwahbunenig oogenundoomaun enewh 
ookekenooähmahgunun : uhpe dush kahwawanahbuhmaud 
metahswe ahshe-neezh enewh Apostleün kahezheweenahjin. 

14 Simonun enewh kahezhenekahnahjin Peter, kuhya 
enewh wekahnesene Andrewun, Jamesun kuhya Johnun, 
Philipun kuhya Bartholemewun, 

15 Matthewun kuhya Thomasun, Jamesun oogwissun 
owh Alpheus, kuhya Simonun, Zelotes kahezhenekah- 
zoonejin, 

16 Judasun wekahnesun owh James, kuhya Judas 
Iscariot, mesuh wah-owh kahbahtahewad. 

17 Uhpe kahweejenesahkewamaud, kenebahwe emuh 
mushkootang, kuhkenuh ookekenooähmahgunun, kuhya 
keche-nebewah ahnishenahban kahpeöonjebahnejin emuh 
kuhkenuh anegookwaug ewh Judeaing duhzhe uhkee, 
kuhya emuh Jerusaleming, kuhya emuh Tyring, cheegkeche- 
jegummee anduhgoog, kuhya emuh Sidoning kahpeëzhah- 
nejin, chebezindahgood kuhya chenoojemooindwah ewh 
anahpenawaud. 

18 Kuhya dush egewh kahkooduggeëgoojig enewh 
wahnezenejin muhnedoon : kenoojemooähwug dush. 

19 kuhkennh dush egewh ahnishenahbag oogenundah- 
wandahnahwah chetaungenahwaud : kepeöðonzekahne muh 
ewh kushkeäwezewin chenoojemooäud dush kuhkenuh, 

20 Ween dush uhpe chaungahquanid kekuhnuhwah- 
buhmaud enewh ookekenooähmahgunun, 00-00 keëkedood, 
Keshahwandahgoozeem kenuhwah katemahgezeyag : kede- 
bandahnahwah suh Kesha-Muhnedoo oodoogemahwewin. 

21 Keshahwandahgoozeem keenuhwah noongoom 
pakuddayag, kegah tabesineëgoom suh. Keshahwandah- 
goozeem noongoom maweyag : kegahbahpim suh. 

22 Keshahwandahgoozeem uhpe sheenganemenagwah 
egewh enenewug kuhya uhpe puhka-wabenenagwah, 
kuhya mujje-guhnoonenagwah, kuhya uhpe ezhe-sahgeje 
wabenuhmoowaud kedoonoozoowenewah debiskoo andoo- 
dahwindwah egewh maje-ezhewabezejig, oonje owh Enene 
Oogwissun. 

23 Moojegezeyook ewh uhpe kekezheguk kuhya keche- 
oonahnegwanduhmook : benuh gooshah, keche-enandah- 
gwud ewh kameenegooyag ewede ishpeming : me muh 
oonoo, oosewahbuneen kahdoodahwahnid enewh aunwah- 
jega-wenenewun. 

24 Kedahnemezeem suh kenuhwah wuhyahnuhdezeyag, 
noongoom suh kedahyahnahwah ewh wanjemenoo- 
daäshkahgooyag. 

25 Kedahnemezeem kenuhwah tuhyabesineyag, kegah- 
puhkuddam suh goo : Kedahnemezeem kenuhwah noongoom 
buhyahpeyag kegahkushkandaum suh, kuhya dush kegah- 
muhweem. 

26 Kedahnemezeem uhpe kuhkenuh enenewug menoo- 
duhzhemenagwah, me muh nahsaub kahdoodahwahwaud 
enewh kakenuhwishke-aunwahjega-wenenewun. 

27 Kedenenim suh kenuhwah nwaunduhmag, Sahgeïk 
egewh shaunganemenagoog, menoodoodahwik egewh 
nashkanemenagoog. 

28 Shahwanemik egewh maje-guhnoonenagoog, kuhya 
ahnuhmeätuhmahwik egewh quatuggeënagoog. 

29 Owh pakittaöðok emuh kenoowaung enenuhmow 
ewh ahzhuhwuhyëe : kuhya kagoo enahkan owh kamuh- 
kummik ewh kekechepuhpeensekuhwahgun cheöodahpe- 
nunsig ewh kepuhpeensekahwahgun. 

30 Meezh kuhkenuh egewh nandoodahmahwikig ; owh 
dush makummik enewh kedahyeemun gagoo menuhwah 
nundooduhmoowahkan. 

31 Azhenundahwanduhmag egewh enenewug che- 
doodoonagwah, me nahsaub kenuhwah kadoodahwagwah. 

32 Kishpin dush palieiiakuah egewh suhyahgeënagoog, 
ahneen manwandahgoozeyag ? pooch muh maje- -ezhewabe- 
zejig oosahgeähwaun enewh suhyahgeëgoowahjin. 

33 Kishpin dush menoodoodahwagwah egewh manoo- 
doodoonagoog, ahneen manwandahgoozeyag? pooch egewh 
maje- ezhewabezejig nahsaub ezhechegawug. 

34 Kishpin ahweägwah shooneyah ningahkezhekahgoo- 
nahnig uhyenanemagoog, Ahneen azheminwandahgooze- 
yag? egewh muh maje-ezhewabezejig oodahweähwaun 
shooneyah enewh maje-ezhewabezenejin cheöonje-tebahah- 
mahwindwah ewh menik. 

35 Kenuhwah dush sahgeïk egewh shaunganemenagoog, 
kuhya ahweëwag shooneyah ahnahween goo enanduhsewag 
wetebahahmahgoozeyag ; tahkeche enandahgwud suh ewh 
keshahwandahgoozewinewah kegahoogwissemegoowah 
dush owh Kache-ishpandahgoozid ; ween muh ooshahwane- 
maun enewh megwach-ananduhsenegoon kuhya enewh 
majeezhewabezenejin. 

36 Netuh-shahwunjegag suh dush kenuhwah, nahsaub 
owh koosewah kuhya ween azhe- netah-shahwanjegad. 

37 Kagoo ween tebahkoonewakagoon, kah dush 
kenuhwah kegahtebahkoonegooseem : kagoo ween nahne- 
boomewakagoon, kah dush kenuhwah kegahnahneboome- 
gooseem : ahbwayanjegag, kenuhwah dush kegahahbwa- 
yanemegoom. 

38 Megewag kegahmenegoom dush, kuhya kenuhwah 
ewh mwaushkenag tebahegun kuhkinjedooshkenag kuhya 
kasebesechegahdag kuhya quaushkooshkenag kamene- 
nagwah egewh enenewug emuh kepeendoomooning. Ewh 
muh menik kaëzhetebahahmahgayag me ewh kaëzhetebah- 
ahmahgooyag. 

39 Kuhya dush ahwacheguning oogeëzheguhnoonaun, 
Oodahsahgahbegenaun nuh “owh “kakepeengwad enewh 
waujkuhkepeengwanejin ? kah nuh ween nuhyazh tahpun- 
geshinsewug emuh wahnekauning ? 

40 Owh kekenooähmahgun kahween ahwahshema 
apeetandahgoozese dush ween enewh kakenooähmahgoojin : 
kuhkenuh dush kache-nebwahkahjig tahahpeetandahgooze- 
wug apeetandahgoozenid enewh kakenooahmahgoowahjin. 

4l Ahneshwin wahbunduhmoowud ewh panzenegood 
kekahnis, kah dush ween kewahbunduhmahdezooseen ewh 
metik pamahguahmook emuh tebenuhwa keshkinzhegoong. 

42 Ahneeshwin oo-oo azheguhnoonud owh kekahnis, 
Nekahnis tuhguh ningahkejepetoon ewh panzenegooyun : 
keen ween kuhnuhga wahbunduhsewun ewh metik pamah- 
quahmook emuh keshkinzhegoong? Anuhmeäkahzooyun 
netum sahgeje-wabenuhmahzoon ewh metik pamahquah- 
mook emuh tebenuhwa keshkinzhegoong, me dush uhpe 
kaminwahbeyun chekejebetuhwud owh kekahnis ewh 
panzenegood. 

43 Kah muh oonesheshese owh metik maje-meenewid, 
kah kuhya mujjeähyahwese owh metik manoo-meene wid. 

44 Kuhkenuh muh egewh metigoog azhemeenewewaud 
oonje-kekandahgoozewug.Kah mah ween emuh menasah- 
gahwunzheeng oodoondenahsewaun enewh figoominun, 
kah dush emuh ootuhtuhgahgoomeezhing oodoondenahse- 
waun enewh shooweminun. 

45 Owh manoo-ezhewabezid enene emuh wanesheshine- 
nig oodäing anduhgoonenig oodoondenaun ewh waneshesh- 
ing: kuhya dush owh maje-ezhewabezid enene emuh 
mujje-ahsunjegooning oodäing anduhgoonenig oodoonde- 
naun ewh maje-ezhewabudenig ; anushkenanig muh emuh 
oodaing me ewh azhe-kekedoomahgudenig ewh oodoon. 

46 Aneeshwin ezheyag, Tabaningayun, Tabaningayun, 
ezhechegasewag dush oonoo akedooyaunin ? 

41 Owh suh pahnaunzekahwid, bezinduhwid dush ewh 
akedooyaun, ezhechegad dush, kegahwahbundahenim 
anandahgoozid owh. 

48 Debishkoo owh enene kahoozhetood ewh wegewaum, 
kedemeyahneka dush, kuhya keühyeenjesetood emuh ooge- 
dahbik ; kemooshkahunene dush kuhya kepeezhejewunene 
ewh seebe emuh wahkaheguning, kah dush kekahwesase- 
uoon, oogedahbik muh keminjemoosechegahda. 

49 Owh dush nwaundung ezhechegasig dush, enandah- 
gahgooze debishkoo pazhig enene kahoozhetood ewh 
oowegewaum emuh oogeduhkummig, kuhnuhga dush 
keminjemoosechegahdasenook, kepekezhejewunene ewh 
seebe, bahbega dush kekahwesamahgudene, kekootahmegoo- 
kahwesamahgud ewh wahkahegun. 


CHAF- VII: 


HPE dush kahishquah-kekedood kuhkenuh oodeke- 
doowenun emuh ootuhwuggahwaung egewh ahnish- 
enahbag, kepeendega emuh Capernauming. 

2 Pazhig dush menesenoo-oogemah oobuhmeetahgunun, 

enewh kahsahgeähjin, ke-ahkoosewun, gagah dush wene- 
boonid. 

3 Uhpe dush kahnoondung ewh azhewabezenid, ooge- 

ëzhenahzhahwaun enewh ooketezemewaun egewh Jewyug 

chepahgoosanemahnid, chepenoojemooähnid enewh oobuh- 

meetahgunun. 

4 Uhpe dush katuhgwishenoowaud emuh. ahyahnid 
enewh Jesusun, anegook oogepahgoosanemahwaun, 00-00 
keënahwaud, Enandahgooze suh owh oo-oo chedoodah- 
wudebun. 

5 Oosahgeäun kuhkenuh keejahnishenahbanahnin, 
kegeöozhetahmahgoonaun dush ewh ahnuhmeä-weguhmig. 

6 Jesus dush oogeuhneweejewaun : pashoo dush ahyaud 
emuh wegewahming, owh menesenoo-oogemah oogeëzhe- 
nahzhahwaun ahnind weejekewaŭün 00-00 keénaud, 
Tabaningayun kagoo megooshkahjeëdezookan, kah muh 
nindaähpeetandahgoozese chepepeeńdegayunbun emuh 
newegewahming. 

7 Mesuh kuhya keënanindezoosewaun cheähpeetandah- 
goozeyaun chenaunzekoonaun ; kekedoon suh atuh, me 
dush chenoojemooïnd nindooshkenegeem. 

8 Kuhya neen muh nindebandahgooz emuh oogemah- 
wandahgoozewening, kuhya nindoogemahkundahwaug 
egewh shemahgunishug, mahjaun nindenah owh pazhik, 
mesuh dush azhemahjaud : menahwah dush oondahshaun 
nindenah pazhik, mesuh dush azhepenaunzekahwid, kuhya 
00-00 ezhechegan, nindenah nindooshkenegeem, me suh goo 
azhechegad. 

9 Uhpe dush Jesus nwaundung oonoo, oogemahmahkah- 
danenemaun, kequakekahbahwid dush 00-00 keënaud 
ahnishenahban enewh nwahpenuhnegoojin, kedenenim suh, 
kah nahnauzh ningemekunse oo-oo menik dabwayanduh- 
moowin, kah kuhnuhga emuh Israeling. 

10 Uhpe dush egewh kahezhenahzhahoondjig kahtuh- 
gwishenoowaud emuh wegewauming, oogemekahwahwaun 
enewh buhmeetahgunun menoo-bemahdezenid, enewh 
ahyahkoozenepuneen. 

11 Kepuhgumme-ahyahmahgud dush kahwahbunenig, 
keëzhaud emuh keche oodanaung Nain aduhming; nebe- 
wah dush ookekenooähmahgunun oogeweejewegoon kuhya 
nebewah enewh ahnishenahban, 

12 Uhpe dush pashoo ishquandamewung ewh keche 

oodanah kahtuhgwishing, benuh pazhig kahnebood enene 
kepesahgeje-wenah, nezheka wagwissepuneen oogeen, 
keshegahwe dush owh equa; nebewah dush emuh 
oodanaung andahnejin ahnishenahban oogepemeweejewe- 
goon. 

13 Uhpe dush owh Tabaningad wuhyahbuhmaud 
enewh equawun, oogeketemahganemaun, oo-oo dush 
keënaud, Kagoo muhwekan. 

14 Oogepetaungenaun ewh cheby-oonegunahtik ; egewh 
dush pameweenahjig kenookekahbahwewug; oo-00 dush 
keëkedoo, Washkenuhwaweyun, Puhsegween kedenin. 

15 Owh dush naboopun kenuhmuhduhbe kuhya 
kemahje-kekedood. Oogepuhgeduhnahmahwaun enewh 
oogene. 

16 Kesagezewug dush kuhkenuh, oogewahwezhane- 
mahwaun edush enewh Kesha-Muhnedoon, oo-oo keëke- 
doowaud ; Keche-aunwahjega-wenenene kepuhsegwe emuh 
anduhzhe ahyahyung ; Kuhya dush, owh Kesha-Muhnedoo 
oogepemoowuddissaun enewh oodahnishenahbamun. 

17 Oo-oo dush oodezhewabezewin kesuhswashkahmah- 
gudene minzee emuh Judeäïng, kuhya dush egoo minzee 
enewh duhnuhkeewenun emuh kewetuhyeëe atahgin. 

18 Owh dush John oogewahweendahmahgoon enewh 
ookekenooähmahgunun kuhkenuh oonoo uhyeëen. 

19 Uhpe dush owh John kahnundoomaud neezh enewh 
ookekenooähmahgunun, oogeëzhenahzhahwaun emuh ahy- 
ahnid Jesusun oo-oo dush keënaud, keen nuh kedow owh 
wahpeezhahgoobunan? kayahbe nuh bakahnezid ningah- 
nundahwahbuhmahnaun ? 

20: Uhpe dush kahpenaunzekahwahwaud egewh 
enenewug enewh Jesusun, 00-00 oogeënahwaun, John owh 
Baptizooëwa-wenene ningepeëzhenah-hahoogoomin 00-00 
cheëgooyun, Keen nuh kedowh owh wahpeëzhahgoobunan? 
gamuh bakahnezid nindahnundahwahbuhmahnaun ? 

21 Ewh dush goo uhpe oogenoojemooäun nebewah 
ayahkoosenejin kuhya mahyahnahdahpenanejin, kuhya 
wamujje-muhnedoomenejin, kuhya oogewahbeäun enewh 
kakeepeengwanejin. 

22 Jesus dush oogeguhnoonaun, 00-00 keënaud, 
Mahjaug, ahweweenduhmahwik owh John oonoo kah- 
noonduhmagoon, kuhya kahwahbunduhmagoon ; kakee- 
peengwajig suh wahbeähwug, egewh mamaunjekoosejig 
bemoosawug, wamegeejig peeneähwug, kuhya kakebesha- 

jig noonduhmoog, naboojig ahbejebahahwug, kuhya kate- 
mahgezejig debahjemootahwahwug ewh minwahjemoowin. 

23 Shahwandahgooze suh owh kaöosittah-wanemese- 

an. 

24 Kahuhnemahjahnid oodooshkenegemun owh John, 
oogemahje-guhnoonaun enewh mahyahmahwenoonejin 
kedebahjemaud enewh Johnun, Wagoonan kahahwewah- 
bunduhmag emuh buhgwuhduhkummig? ahsahgunush 
nuh mamahtahsing ? 

25 Wagoonan nungwahnah kahahwe-wahbunduhmag ? 
Enene nuh nwahkekuhnuhyad ? Benuh suh egewh manoo- 
koonuhyajig kuhya manoo-wesenejig ahyahwug emuh 
oowegewaumening keche-oogemaun. | 

“26 Wagoonan nungwuhnah kahahwe-wahbunduhmag ? 
Aunwahjega-wenene nuh? Menungakah kedenenim, ah- 
wahshema ween enandahgooze, aunwahjega-wenene dush 
ween apeetandahgoozid. 

27 Me muh wah-owh oo-oo anahjemind emuh keche- 
twah-oozhebeëguning,  Benuh, ningahezhenahzhahwah 
nemeezhenahwam ewh chenegaunid kaëneëzhahyun, me 
owh kezhah kawahwazhesetood kedezhahwenun anahsuh- 
muhbeyun. 

28 Kedenenim suh goo, anduhchewaud egewh equang 
kahoonje-neegejig, kahween ahweyah nahwuj ahpeetandah- 
goozese, apeetandahgoozid owh John Baptizooëwa-wenene ; 
owh dush ween kache-noondaush ahpeetandahgoozid emuh 
oodoogemahwewining owh Kesha-Muhnedoo, ahwahshema 
ahpeetandahgooze dush ween owh. 

29 Kuhkenuh dush egewh ahnishenahbag, uhpe kah- 
noonduhmoowaud, kuhya egewh mahwunjechega-wenewug, 
oogewahwezhanemahwaun enewh Kesha-Muhnedoon, John 
muh oobaptizooëwawin keëzhe baptizoo-weähwug. 

30 Egewh dush Phariseeg, kuhya egewh tebahkoonega- 
wenenewug oogeähgoonwatahnahwah oodenahkoonegawin 
owh Kesha-Muhnedoo, wenuhwah tebenuhwa keënah- 
koonegoowaud, kah muh oogebaptizoowe-egoosewaun 
enewh Johnun. 

31 Keëkedoo dush owh Tabaningad, Ahneen kaëzheäh- 
waügwah egewh enenewug noongoom bamahdezejig? 
ahneen dush azhenahgoozewaud ? 

32 Ezheähyahwug suh debishkoo ahbenoojeyug namuh- 
duhbejig emuh ahtaunde-weguhmigoong, kuhnoonindewaud 

dush, 00-00 ekedoowaud, kegenuhguhmootahgoom, kah 
dush kegenemeseem; ahnoo kuhya kegemuhwemegoom, 
kah dush kegekushkanduhseem. 

33 Kepeëzhah muh owh John Baptizooéwa-wenene 
kah ween oogeäumwahseen buhquazhegun, kah kuhya 
oogemenequaseen shoowemin-ahboo, 00-00 dush kedeke- 
doom, Ookekishkahwaun enewh mujje-muhnedoon. 

34 Owh dush ween Enene Oogwissun peëzhaud 
wesenid kuhya menequad, 00-00 dush kedekedoom, Benuh, 
nabahdezid enene, kuhya natuh-menequad ewh shoowemin- 
ahboo, waujekewaëmaud enewh mahwunjechega-wenene- 
wun kuhya majeëzhewabezenejin ! 

35 Ewh suh nebwahkahwin oominwanemegoon kuhke- 
nuh enewh oonejahnesun. 

36 Oogenundoomegoon dush pazhik Pharisee-wenene- 
wun, chewedoopuhmaud, kepeendega dush emuh oowege- 
o aga enewh Pharisee-wenenewun, kenuhmuhduhbe 

ush. 

37 Benuh dush pazhig equa emuh oodanaung kahmujje- 
ezhewabezid, uhpe kakanemaud cheweesenenid emuh 
oowegewahmening enewh Pharisee-wenenewun, oogepe- 
toon ewh alabaster mukkukoonse ewh manoo-mahgwuk 
noomenegun, 

38 Nebahwid dush oosittahning oopikwunahning anuh- 
kukayah kemahwe, oogemahjenesahbahwahtoomahwaun 
enewh oosittahne enewh oosebeengooün, kuhya dush 
kekahsesittawaud oominnesissun keähyood, oogeöðojeendah- 
nun dush oosittahne, kuhya oogeähtahwaun ewh noome- 
negun. 

39 Uhpe dush wuhyahbunduhmenid enewh Pharisee- 
wenenewun kahnundoomegoojin keguhnoonindezoowun 
00-00 keëkedoonid, Wah-owh enene kishpin aunwahjega- 
wenenewegoobun oodahgekekandaun ewh azhewabezenid 
eguawun tuhyaungenegoojin, mujje-ezhewabezewun muh. 

40 Jesus dush oogekuhnoonaun, oo-oo keenaud, Simon, 
gagoo keweënin. Ween dush keëkedoowun, Kakenooäh-- 
mahgayun, mahnoo kekedoon. 

41 Pazhik ahweëwa-wenene oogemuzzenuhahmahgoon 
naunwauk shooneäunsun ; menuhwah dush pazhig ooge- 
muzzenuhahmahgoon nahnemeduhnuh shooneaunsun. 

42 Oogewabenuhmahwaun suh nuhyazh oomuzzene- 
ëgunene, kah muh gagoo oogeäyaunsenahwah katebahah- 

mahgawaud. Weenduhmooweshin, ahwanan oogoo neezh 
kakeche-sahgeäud enewh ? 

43 Simon dush oogeguhnoonaun, oo-oo keëkedood, 
Nindenandum suh, owh nebewah kahwabenuhmahwind. 
Oo-oo dush oogeënaun quuhyuk suh kedenandum. 

44 Kequakequanetahwaud enewh equawun, 00-00 ooge- 
ënaun enewh Simonun, Kewahbuhmah nuh wah-owh 
equa? Ningepeendega emuh andahyan, kah dush 
kegemeezhese ewh nebe chekesebegesittayaun ; mahbuh 
dush ningekesebegesittanig enewh oosebeengooün ahyood, 
kuhya ningekahsıttanik oomenesisun ahyood. 

45 Kahween kegeöojeemese; wah-owh dush equa 
kahahkoo-peendegayaun, kahwekah kepoonetoose oojeen- 
dung enewh nesittun. 

46 Kahween kegeseegenuhmahwese ewh noomenegun 
emuh nishtequahning : wah-owh dush equa oogeseegenaun 
ewh noomenegun emuh nesittaung. 

41 Kedenin suh dush, Oomujjeezhewabezewenun, 
buhyahteenudenegin, wabenuhmahwah ; kekeche-sahgeëwa 
muh; owh dush punge atuh kahwabenuhmahwind punge 
atuh sageëwa. 

48 Oo-oo dush oodenaun enewh equawun, Kewabenuh- 
mahgoo kemujjeëzhewabezewenun. 

49 Egewh dush kahweedoopuhmahjig kemahje-kéke- 
doowug emuh oodaëťwaung, Ahwananedoog mahbuh 
wuhyabenuhmahgad mujje-ezhewabezewenun ? 

50 Oo-oo dush oogeënaun enewh equawun, Kedabwa- 
yanduhmoowin kegebemahjeëgoon, mahjaun émuh pe- 
zaunewawening. 


CHARS VIIE 
EPUGGUHME-AHYAHMAHGUD suh nahguj ke- 


puhbahmoosa emuh anduhching enewh keche- 
oodanahwun kuhya enewh oodanaunsun, kepuhbahkuhge- 
quad kuhya kepuhbahdebahdoodung ewh manootahgwuk 
oodoogemahwewine-minwahjemoowin owh Kesha-Muhne- 
doo; oogeweejewaun dush enewh metahswee-ahzheneezh 
ockekenooähmahgunun. 

2 Ahnind dush equawug kahnoojemooïndebuneeg ke- 
oomujjee-muhnedoo-mewahgoobun kuhya keahkoozewah- 
goobun, Mary Magdalene azhenekahzood, me suh owh 
neezhwahswe mujje-muhnedoon kahsahgejenootahgood. 

3 Kuhya Joannah, wewun owh Chusa ooguhnuhwan- 
jega-wenenemun owh Herod, kuhya Susanna, kuhya 
nebewah ahnind kahmeenahjig enewh ootebenuhwaweze- 
wenewaun. 

4 Uhpe nebewah kahmahwunjeëdewaud kuhya kepe- 
naunzekahwahwaud, anduhching oodanahwun kepeöonje- 
bahwaud, keähwajega : 

5 Pazhik ketega-wenene kesahgahum chesuhswa- 
wabenung ewh menekaun ewh dush kesuhswa-wabenegad 
ahnind kepungesinoon emuh mahyahwekunah, me dush 
ketuhkookahjegahdag, kuhya egewh penaseyug kezhigoong 
ayahjig oogepemoozhahgoondahnahwah. 

6 Kuhya ahnind oogedahbik kepungesinoon ; uhpe dush 
kahsahgukeeg, keneboodawun, kah muh kenebewuhkum- 
migahsenoon. 

7 Ahnind dush magwa menasuhgahwunzhekaug 
kepungesinoon ; egewh menasuhgahwunzheeg ketuhgoo- 
mahjegewug, oogenewoogindahnahwah dush. 

8 Ahnind dush emuh wanesheshing uhkeeng kepunge- 
sinoon, kemahjegin kuhya kemeenewun ningoodwok 
duhching menik. Uhpe dush oonoo kahekedood, kepe- 
pahge, Ahwagwan suh watuhwugahgwan mahnoo tahbe- 
zindum. 

9 Oogeguhgwajemegoon dush enewh ookenooähmah- 
gunun, 00-00 dush keëgood, Ahneen azhenesittotahgwuk 
maunduh ahwajegun. 

10 Oo-oo dush oogeënaun, Keenuhwah suh kemeene- 
goom chekekanduhmag enewh kahmoodukin emuh oodooge 
mahwewening owh Kesha-Muhnedoo: bakahnezejig dush 
ween emuh ahwajeguning, ewh ahnoo wahbewaud 
chewahbesigwah, kuhya ahnoo noonduhmoowaud chene- 
sittootunsigwah. 

11 Benuh suh, ewh ahwajegun oo-oo ezhesin: Ewh 
menekaun me ewh oodekedoowin owh Kesha-Muhnedoo. 

12 Oonoo dush mahyahwekunah kahpungesingin, 
mesuh egewh nwaundungig, petuhgwishin dush owh 
mujje-muhnedoo, muhkummaud dush ewh ekedoowin 
emuh oodaëning, chedabwayanduhsenid kuhya chebemah- 
dezesenid. 

13 Oonoo dush oogedahbik kahpungesingin me suh 
egewh nwaundungig, emuh moojegezewening ezhe- 


TO : 
öodahpenuhmoowaud ewh ekedoowin:  oogoo dush 

kahween oojeebekahwesewug, ahjenah dabwatuhmoog, 
uhpe dush enewh kuhgwajeëdewenun wadesegoowaud, 
me suh azheähzhasawaud. 

14 Ewh edush magwa menasahgahwunzhekaug kah- 
pungesingin, mesuh egewh uhpe kahnoonduhmoowaud, 
suhyahguhungig, oonduhmeëgoowaud enewh oonzauman- 
duhmoowenun kuhya keche-twahwezewenun kuhya maun- 
duh bemahdezewene-oonahnegoozewinun, kah dush 
wawane mene wesewug. 

15 Ewh dush kahpungesing emuh wanesheshing 
uhkeeng, mesuh egewh uhpe kahnoonduhmoowaud ewh 
ekedoowin emuh quuhyukwuk kuhya wanesheshing 
oodaïťmaung, ewh guhnuhwanduhmoowaud, kuhya meene- 
wewaud emuh minwahdanemoowening. 

16 Kahween ahweyah uhpe kahsuhkuhungwahsah- 
koonanjegun oopahdahgwahunseen emuh ahnahme-oonah- 
guning, gamuh ahnahme-nebahguning, emuh suh wahsuh- 
koonanjegunahbikoong oodahtoon, kuhkenuh egewh 
paundegajig cheöðonjewahbunduhmoowaud ewh wahsa- 
yahzewin. 

17 Kah muh gagoo kahjegahdasenoon, mesuh atuh 
kamezheshuhwechegahdag; kah kuhya gagoo emuh 
kemoodezewening ahcheguhdasenoon, me-atuh emuh 
wansayahzewening cheätag. 

1S Nahnahguhdahwanduhmook ewh azhenoonduhmag : 
ahwagwan muh ayahmoogwan tahmeenah, ahwagwan 
dush ayaunsegwan tahmuhkummah ewh uhyenanemind 
cheähyaung. 

19 Kepeëzhahwun oogeen kuhya wekahnesun, kah 
dush kekushketoosewun chepenaunzekahgood,; apeech 
bahtuhyeënid enewh ahnishenahban. 

20 Kewahweenduhmahwah dush, 00-00 keëgood enewh 
ahnishenahban, Benuh, kenunduhwahbuhmegoog keguh 
kuhya egewh kekahnesug ahgwahjeeng nebahwewaud. 

21 Ween dush oogeguhnoonaun oo-oo keénaud, Egewh 
nwaundungig kuhya mahkindungig oodekëdoowin owh 
Kesha-Muhnedoo, mesuh oogoo ninguh kuhya nekahnesug. 

22 Kepuhgummeähyahmahgud suh goo goomuhpe 
kezheguk, kepooze emuh nahbequauning kuhya ookeke- 
nooähmahgunun, 00-00 dush oogeënaun, ‘Umba ahgahming 
ezhetuhkummoodah. Medush keühnekaundenegawaud. 

23 Magwah dush pemahshewaud kenebah owh Jesus ; 
kepuhgummahnemudene dush, kekechenootinenig emuh 
kechegummeenge ; kemooshkenabemahgudene dush oonah- 
bequahnewah, kekechenuhneezahnezewug dush. 

24 Kepenaunzekahwahwaud oogeähmuddenahwaun, 
00-00 keënahwaud, kakenooähmahgayun, kakenooähmah- 
gayun neneboomin gooshah. Ween dash keöonishkah, 
oogenuhneebikindaun ewh noodin kuhya ewh keche- 
gummee kachemaungaushkaug, kepoonahnemud edush, 
kuhya kekeche-aunwahtin. 

25 Oo-oo dush oogeënaun, Ahneende kedawayanduh- 
moowenewah? Sagezewaud dush kekeche-mahmahkah 
danduhmoog, o00-oo dush kekeche-guhnoonendewug, 
Ahwananedoog wah-owh! ookuhgaunzoondaun muh ewh 
nootin kuhya ewh nebee oobezindahgoon edush. 

26 Kepuhgummahshewug dush emah ooduhkeeme- 
waung egewh Gadareneŭüg, emuh ahgahming Galilee 
duhzhe kechegumme. 

21 Kahpekuhbaud edush, oogepenuhquashkahgoon 
pazhik enewh enenewun oodanaung wanjebahnejin 
wamujje-muhnedoomenejin, maweshah akoo-ezhewabeze- 
nid, kuhya pingwahshahgedenid, emuh wegewahming 
dahsenid, me atnh emuh chebaguhmigoong. 

28 Uhpe dush wuhyahbuhmaud enewh Jesusun, 
kekeche-ahyahshequa, keähpuggezoo dush emuh oosittah- 
ning, keche-anegook kekekedoo, 00-00 keekedood, Ahneen 
kadoodoonaun Jesus wagwissemik owh kache-ishpandah- 
goozid Kesha-Muhnedoo? Kepahgoosanemin oonje owh 
Kesha-Muhnedoo chekooduggeësewun. 

29 (Oo-o0oo mahween oogeënaun enewh wahnezenejin 
muhnedoon, Pesahgezekow owh enene. Nuhningim muh 
00geoodahpenaun : ahnoo dush keminjemahpechegahzoo 
pewahbikoobetanig oominjemahpechegunun, oogepegoobe- 
toonun enewh, keëzhewenegood dush enewh, mujje- 
muhnedoon emuh buhgwuhduhkummegaung.) 

30 Jesus dush oogeguhgwajemaun oo-oo keëkedood, 
Ahneen azhenekahzooyun? o0-oo dush keëkedoowun, 
Legion suh nindezhenekauz ; nebewah muh mujje-muhne- 
doog oogepeenjenahwashkahwahwaun enewh enenewun. 

31 Oogepahgoosanemahwaun dush enewh Jesusun 
cheëzhenahzhahoosewindwah emuh demeeng. 

32 Keähyahwug dush nebewah kookooshug emuh 
wahjewing anduhzhesenewaud : oogepahgoosanemahwaun 
chepuggedenuhmahgoowaud chepeenjenahwashkahwah- 
waud enewh kookooshun ; oogepugzedenahmahwaun dnsh. 

33 Egewh dush mujje-muhnedoog kahsahgezekahwah- 
waud enewh enenewun, oogepeenjenahwashkahwahwaun 
enewh kookooshun ; egewh dush kookooshug kekuhkujje- 
wabuhedewug emuh kechegummeeng, me dush kekeboo- 
wuhnahbawahwaud. 

34 Egewh dush ashummahpuneeg uhpe wuhyahbun- 
duhmoowaud e-ewh kahezhewabuk, ke6ozhemoowug kuhya 
kedebahjemoowug emuh oodanaung kuhya dush emuh 
duhnuhkewening. 

35 Kepesahgahuhmoog chewahbunduhmoowaud e-ewh 
kahezhewabuk ; kahpenaunzekahwahwaud enewh Jesusun 
oogewahbuhmahwaun enewh enenewun kahsahgejenootah- 
good mujje-muhnedoon, nuhmuhduhbenid emuh oosittah- 
ning enewh Jesusun pesekoonuhyanid kuhya nebwakahnid: 
kesagezewug dush. 

36 Oogeweenduhmahgoowaun dush enewh kahwah- 
bunjeganejin e-ewh kahezhenoojemooind owh kakishkah- 
wahpun enewh mujje-muhnedoon. 

37 Kuhkenuh dush egewh anduhnuhkeejig emuh 
anegookwaug ooduhkeemewah egewh Gadareneüg, ooge- 
pahgoosanemahwaun enewh Jesusun chemahjahnid emuh 
anduhzhe-ahyahwaud, kekeche-sagezewug suh : uhpe dush 
kahpoozid emuh nahbequauning kekewa. 

38 Owh dush enene kahpesahgejenootahgood enewh 
mujje-muhnedoon oogepahgoosanemaun enewh Jesusun 
cheweejewaud : Jesus dush oogemabjenahzhahwaun 00-00 
keëkedood. 

39 Ezhekewan emuh kewegewahming kuhya debah- 
doodun enewh keche-uhyeëen kahdoodook owh Kesha- 
Muhnedoo. Kemahjah dush, emuh anegookwauk ewh 
oodanah kedebahdoodung enewh keche-uhyeëen kah- 
doodahgood enewh Jesusun. 

40 Kepuhgumme-ahyah dush uhpe kahpiskahbid owh 
Jesus, oogemenoo-oodahpenegoon enewh ahnishenahban, 
kuhkenuh muh oogepeëgoon. 

41 Benuh dush kepeëzhah pazhig enene, Jairus azhe- 
nekahzood, kahoogemahkundung ahnuhmeä-weguhmiz, 
keähpuggezoo dush emuh oosittahning enewh Jesusun, 

kuhya dush kepahgoosa-neimaud chepeëzhahnid emuh 
oowegewahming. i 

42 Kepazhikoowun muh oodahnun koonemah metahswe- 
ahshe-neezhoo-pepoon-uhgezegoobun gagah dush keish- 
quah bemahdezenegoobun. Uhne mahjaud dush ooge- 
sinsekahgoon enewh ahnishenahban. 

43 Pazhik dush equa masqueewahpenad metahswe- 
ahshe neezhoo-kekenoonoowinun, kahbalhnahjetood kuhke- 
nuh ootebenuhwawezewenun ketebahahmahwaud enewh 
mushkeke-wenenewun, kah dush kuhnuhga oogenooje- 
mooëgooseen enewh. 

44 Kepeëzhaud emuh oopikwunahning enewh Jesusun 
emuh anduhshe-ooqueenoowaud egewh ahnishenahbag 
ketaungenuhmahwaud dush tatebegwahdanig ewh oopese- 
koowahgun, kazhetena dush kepangoo-ahyahne ewh 
kahoonjejewunenig oomisqueem. 

45 Jesus dush keëkedoo, Ahwanan owh kahtaungenid? 
Uhpe dush kuhkenuh kahahgoonwatuhmenid 00-00 ooge- 
egoon enewh Peterun kuhya enewh wahjewegoojin, 
Kakenooähmahgayun kesinsekahgoog egewh waqueenoojig 
kedekid dush, Alıwanan kahtaungenid ? 

46 Jesus dush 00-00 oogeënaun, Ahweyah suh goo 
ningetaungenik : nekekandaun muh mushkahwezewin 
emuh neyowing keöonjemahjahmahguk. 

47 Owh dush equa wuhyahbundung chekekanemind 
kepeëzhah nuhningishkaud kuhya keöojecheengwuhnetuh- 
waud, kedebahjemoo dush emuh enahsuhmenid enewh 
ahnishenahban, ewh kahoonje-taungenaud, kuhya kazhetena 
kenoojemood. 

48 Oo-oo dush oogeënaun, Soongedaän nindahnis 
kedabwayanduhmoowin kegbemahjeëgoon, emuh pezaune- 
wawening ezhemahjaun. 


49 Magwah dush kayahbe kekedood kepeëzhahwun < : 


pazhik kahbe6onjebahnid emuh andaud owh wagemahkun- 
dung ewh ahnuhmea-weguhmig, 00-00 dush keëgood, 
Ahzhe keneboo kedahnis kagoo oodummeähkan owh 
oogemah. 

50 Uhpe dush Jesus nwaundung oogeguhnoonaun, 
00-00 keëkedood, Kagoo sagezekan, dabwayandun atuh, 
tahnoojemooäh dush. 

51 Uhpe dush pahpeendegad emuh wegewahming 
kahween ahweyah oogepeendeguhnahseen, me atuh Peterun 

kuhya Johnun kuhya Jamesun, kuhya enewh oosun kuhya 
enewh oogeen owh kegaungooqua, kuhkenuh dush kemuh- 
wewug kahya kepuhkittaëdezoowug equazansun oonje. 

52 Keëkedoo dush ween, kagoo muhwekagoon, kahween 
neboose, nebah suh goo. 

53 Oogekaunjbahpeähwaun kekekanemahwaud, kagate 
nebooni1d. 

54 Uhpe dush kahsahgejenahzhahwaud kuhkenuh 
enewh ahnishenahban ketaungenahmahwaud ooneenjene, 
oogepepahgemaun o0-oo keëkedood, Aquazanseweyun 
oonishkaun. 

55 Medush kepiskahbenid enewh oojechaugwun, 
bahbega dush kepuhsegwe, keëkedoo dush cheähshumme- 
mind. 

56 Kemahmahkahdanduhmoon dush ooketezemun owh 
equazanse, oogeäungwahmemaun dush ahweyah enenewun 
cheweendnhmoowahsenid ewh kahezhechegad. 


CHSC- IS 


HPE duash kahmahwunzoomaud enewh metahswe 
azsheneezh kekenooähmahgunun, oogemeenaun ewh 
kushkeawezewin chesahgeje-wabenahnid kuhkenuh enewh 
mujje-muhnedoon, kuhya chenoojemooähnid ahnooj anah- 
penanejin ahyahkoosenejin. 

2 Oogemahjenahzhahwaun dush chedebahdooduhmenid 
ewh oodoogemahwewin owh Kesha-Muhnedoo, kuhya 
chenoojemooähnid enewh ahyahkoosenejin. 

3 Oo-oo dush oogeënaun, Kagoo ween oodahpenunka- 
goon gagoo kaähyooyag emuh mekunaung, kahween 
suhkuhoowinun, kah kuhya ewh nuhwuhpoowine- 
mushkemood, kah kuhya buhquazhegun, kah kuhya 
shooneyah, kah kuhya kegahahyaunsenahwaun neezh 
puhpeesuhkoowahgunun, 

4 Tebe dush kapeendegawagwan wegewahming, 
dahyook emuh kuhya suhsahguhuhmoog. 

5 Anduhchewahgwan dush egewh kaöodahpenesene- 
goog uhpe uhnenuhguhduhmag ewh oodanah pahpahwe- 
sittaneyook ewh weyuggussa chedebahjemindwah ewh 
azhewabezewaud. 

6 Uhpe dush kahmahjahwaud, kepahbahezhahwug 
emuh oodanaunsing pahbahdebahdooduhmoowaud ewh 

minwahjemoowin kuhya minzee kepahbahnoojemooëwa 
waud. 

7 Owh dush Herod tetrarch oogenoondaunun kuhkenuh 
enewh azhechecheganid; magwah dush oogenahnahgah- 
dahwandaun e-ewh kahegood ahnind 00-00 keëkedoonid 
mesuh wah-owh John ahyahbejebaud. 

8 Ahnind dush ketuhgwishin owh Elias; ahnind 
dush keëkedoowun, pazhik kata aunwahjega-w enene 
keöonishkah. 

9 Herod dush o0-oo keékedoo, Ningekishkegwaöomah 
owh John, ahwanan dush mahbuh nwaunduhmoowug 
oonoo ahnookeewenun ; oogenundahkekanemaun dush. 

10 Kahpiskahbewaud egewh kekenooäahmahgunug 
oogeweenduhmahwahwaun ewh kahezhechegawaud. Ooge- 
öodahpenaun dush, kuhya puhkayeëe oogeëzheweenaun 
emuh buhgwuhduhkummig chegeöodanah Bethsaida kahe- 
zhenekahdag. 

11 Egewh dush ahnishenahbag uhpe kakanemahwaud 
oogenoopenubhnahwaun oogeöodahpenaun dush kuhya 
oogedebahjemootahwaun ewh ananduhgwuk oodoogemah- 
wewin owh Kesha-Muhnedoo,. kuhya oogenoojemooäun 
enewh wahnoojemooëgoozenejin. 

12 Uhpe dush kahoonahgooshenig oogepenaunzekahgoon 
enewh metahswe ahshe neezh kekenooähmahgunun, 00-00 
dush keëgood, Mahjenauzh egewh ahnishenahbag cheöon-, 
jepahbahezhahwaud emuh oodanaunsing kuhya ketegah- 
ning kewetueëeh atagin cheahyahmoowaud ewh mejim ; 
puhgwuhduhkummegah suh oomah anduhzhe ahyahyung. 

13 Oo-oo dush oogeëgoon enewh, kahween gagoo 
nindahyaunsemin me atuh naunwahtik buhquazhegunug, 
kuhya neezh gegooyug: kishpin atuh ahwekishpenuh- 
tooyaungoobun meejim cheöonjewesenewaud kuhkenuh 
oogoo ahnishenahbag. 

14 Koonemah nahnun metauswauk duhchegwahpun 
egewh enenewug. (0Oo-oo dush oogeënaun enewh ookelke- 
nooähmahgunun, Nuhmuhduhbeïk chenebenabewaud ehe- 
nanahnemeduhnuhwawaud. 

15 Mesuh kahezhechegawaud, kahnuhmuhduhbeähwauđd 
dush. 

16 Kahoodahpenaud dush enewh nahnun buhquazhe- 


gunun, kuhya neezh gegooyun keënahbe ishpeming enuh- 

kuhkayah, kemahmooyahwa kuhya dush oogebuhquabe- 
naun, oogeënenuhmoowaun dush enewh kekenooähmah- 
gunun chemeenahnid enewh ahnishenahban. 

17 Kewesenewug dush, kuhya kuhkenuh ketabesenewug: 
kesuggukkenegahdanoon enewh ishquunjegunun, metahswe 
ahshe neezh kookoobenahgunun kemooshkenawun. 

18 Kepuhgummeahyah dush, magwah kenezheka- 
ahnuhmeäud, oogeweejewegoon enewh kekenooähmah- 
gunun, oogeguhgwajemaun dush ; 00-00 keëkedood, Ahneen 
azhewaud egewh ahnishenahbag ewh neen ahweyaun ? 

19 Oogeguhnoonahwaun dush 00-00 keënahwaud, John 
owh Baptizooëwa-wenene ; ahnind dush, Elias; kuhya 
ahnind, pazhik egewh kata aunwahjega-wenenewug 
keähbejebah. 

20 Oo-oo dush oogeënaun, Keenuhwah dush, Ahwanan 
azheyag ahyahweyaun? Peter dush kenuhquatum, 00-00 
keënaud, Oo-Christemun owh Kesha-Muhnedoo. 

21 Oogeäungwahmemaun dush, keëkedood chedebahje- 
mootahwahsenid ahweyah 00-00 uhyeëe. 

22 Oo-oo keëkedood, Nundahwandahgooze suh owh 
Enene Oogwissun nebewah chekootuggandung, cheähgoon- 
wayanemegood dush enewh katezenejin, kuhya enewh 
keche-sahsahgewejega-wenenewun, kuhya oozhebeéga- 
wenenewun, kuhya chenesind, kuhya nesuhgoonuhgudenig 
cheähbejebaud. 

23 Oo-oo dush oogeënaun kuhkenuh, Kishpin ahweyah 

wenoopenuhzhid, mahnoo tahahgoonwayanindezoo, oogah- 
oodahpenaun dush oodahzhedayahtikoom anduhsookezhe- 
gudenig, ningahnoopenuhnik dush. 
24 Ahwagwan muh kawebemahjetoogwan oobemah- 
į dezewin oogahwuhnahjetoon suh : ahwagwan dush kawuh- 
| nahjetoogwan oobemahdezewin neen oonje, mesuh owh 
kabemahjetood. 

25 Ahneen dush kaöondezid owh enene ahnoo 
kushketood kuhkenuh anegookookummegaug ewh uhkee, 
kishpin nishwahnahdezid gamuh wabenegahzood ? 

26 Ahwagwan muh kaähguddanemegwan kuhya enewh 
nindekedoowenun, mesuh enewh kaähguddanemahjin owh 
f Enene Oogwissun uhpe petuhgwishing emuh oopeshegan- 
1 dahgoozewening owh wayoosemind kuhya egewh kache- 
twahwezejig angenug. 

27 Kagate kedenenim, ahnind ahyahwug oomah 
nahbahwejig kataungunduhsegoog ewh neboowin, bahmah 

atuh kewahbunduhmoowaud ewh oodoogemahwewin owh 
Kesha-Muhnedoo. : 

28 Kepuhgumme-ahyah dush uhpe kahishguah-kekedood 
oonoo ekedoowenun kuhnuhbuj shwausoogoonuhgudenig 
00gebodahpenaun enewh Peterun kuhya enewh Johnun 
kuhya enewh Jamesun, keähmujjewad emuh wahjewing 
chèähnuhmeäud. 

29 Kepuhgummeähyah dush magwah ahnuhmeäud 
kequakezhenahgwudene oodangway kuhya oodahgwewin 
kewahbishkahne kuhya kewahsashkahne. 

30 Benuh dush, oogepeguhnoonegoon enewh neezh 
enenewun, mesuh Moses kuhya Elias. 

31 Kepeshegandahgwudene oodezhenahgoozewenewah 
kuhya dush oogeduhzhindahnahwah ewh ooneboowin, ewh 
katebishkoosetood emuh Jerusaleming. 

32 Peter dush kuhya ooweejekewaëmun kepeengooshe- 
wug: uhpe dush kahkooshkoosewaud oogewahbundahnah- 
wah Jesus oopeshegandahgoozewin kuhya neezh enewh 
enenewun waujkahbahwetahgoonejin. 

33 Kepuhgummeähyah dush, Jesus kenuhguhnegood 
enewh enenewun, 00-00 oogeëgoon enewh Peterun, Kake- 
nooähmahgayun keche oonesheshin oomah ahyahyung 
ningahoozhetoonahnin neezh wegewaumun pazhik keen 
chedahyun, Moses dush pazhik, kuhya Elias pazhik ; kah 
muh oogekekanduhseen ewh kahekedood. 

34 Magwah dush oo-oo ekedood kepeëzhahmahgudđd 
ewh ahnuhquud kepuhduhgwuhnishkahgoowaud dush; 
kesagezewug dush uhpe ahyahwaud emuh ahnuhquudoong. 

35 Keb6onzetahgwud dush ewh inwawin emuh uhnuh- 
quudoong, 00-00 keëkedoomahguk, Mesuh wah-owh 
suhyahgeüg ningwis, me owh kabezinduhwag. 

36 Uhpe dush kahishquah-muhtwawag Jesus kemekah- 
wah nezhekawezid. Kah dush ewh uhpe oogewahweeėn- 
duhmahwahsewaun ahweyah enenewun oonoo uhyeëen 
kahwahbunduhmoowahjin. 

3 Kepuhgummeähyahmahgud dush kahwahbunenig 
uhpe pahnesahkewawaud nebewah ahnishenahban oọge- 
nuhquashkahgoon. 

38 Benuh dush pazhik enene emuh akoo-ooqueenoowaud 
kekeche-pepahge, 00-00 keékedood, kakenooähmahgayun 
kepahgoosanemin guhnuhwahbum ningwis, pazhikoo muh 
nenejahnis. ; 

39 Benuh dush, oodoodahpenegoon enewh muhnedoon, 
kahwuhnuhpe dush ahyahshequa oodoodahpebenegoon dush 
kuhya petwawanuhmood, ahgahwah dush oonuhguhnegoon 
kahkeche-bahnahjeëgood. 

40 Ningepahgoosanemaug dush egewh kekekenooäh- 
mahgunug chesahgeje-wabenahwaud, kah dush kekush- 
keawezesewug. 

41 Jesus dush oogeguhnoonaun, oo0-00 keëkedood, Oh 
kenuhwah noongoom bamahdezeyag ahyahgoonwayanduh- 
mag kuhya kagaunzetuhmag, Ahneen menik kaweejewe- 
nuhgoog kuhya kaminwahdanemenenuhgoog? Peesh 
kegwis. 

42 Magwah dush peëzhaud oogeähpuhguhnegoon enewh 
mujje-muhnedoon kuhya keöodahpebenegood : Jesus dush 
oogenuhneebikemaun enewh wahnezenejin muhnedoon 
kuhya dush oogenoojemooäun enewh quewezansun, kuhya 
dush kepuggedenuhmahwaud enewh oosene. 

43  Kuhkenuh dush oogemahmahkahdandahnahwah 
ookeche-kushkeäwezewin owh Kesha-Muhnedoo. Magwah 
dush kuhkenuh mahmahkahdanduhmoowaud kahezheche- 
gad owh Jesus, 00-00 oogeënaun enewh ookekenooähmah- 
gunun. 

44 Ahtooyook emuh ketahwuggahwaung oonoo ninde- 
kedoowenun, owh muh Enene Oogwissun zhuhyegwah 
tahpuggedenegahzoo emuh ooneenjeening enewh enenewun. 

45 Kah dush oogenesittootunsenahwah maunduh eke- 
doowin kah kuhya kepuggedenuhmahwahsewug cheke- 
kanduhmoowaud, keähgwushkewug chekuhgwajemahwah- 
pun ewh ekedoowin. 

46 Kekuhgwajindewug dush, ahwagwan menik anduh- 
chewaud kakechetwahwandahgoozegwan. 

41 Jesus dush kekandung azhekuhgwajindewaud emuh 
oodaë waung oogeöodahpenaun enewh ahbenoojeyun, keäh- 
saud dush pashoo ween ahyaud. 

48 Oo-oo dush oogeënaun enewh ookekenooähmahgunun, 
Ahwagwan kaöodahpenahgwan oonoo ahbenoojeyun emuh 
nindezhenekahzoowening mesuh owh wadahpenid ; ahwa- 
gwan dush wadahpenegwan mesuh owh wadahpenaud 
enewh kahahnoozhejin; owh muh kache ahgahsheéid 
femuh ahyahyag mesuh owh kakeche-ahpeetandahgoozid. 
49 John dush oogeguhnoonaun oo-oo keëkedood, 
f Kakenooähmahgayun ningewahbuhmahnaun pazhik sahge- 

jewabenaud enewh mujje-muhnedoon emuh kedezhe- 
nekahzoowening, ningekenahahmahwahnaun dush, kah 
muh keweejewegoosenaun. 

50 Jesus dush 00-00 oogeënaun, kagoo kenuhahmah- 
wahkagoon, owh muh mahgahnemesenoonung keweedoo- 
kahgoonaun. 

51 Kepuhgummeähyahmahgud gagah ketebishkoosanig 
uhpe ishpeming cheëzheöðodahpenind, moonzhug keënahbe 
weëzhaud ewede Jerusaleming. 

52 Oogeézhenahzhahwaun enewh mezhenahwan chene- 
gahnenid chepeendeganid emuh oodoodanahwewaung 
egewh Samaritinug chewahwazhetahmahgood enewh. 

53 Kah dush oogeöodahpenahsewaun, keénahbe muh 
wahezhaungin ewede Jerusaleming. 

54 Uhpe dush ookekenoo ahmahgunun James kuhya 
John wuhyahbunduhmoowaud 00-00 oogeënahwaun, 
Tabaningayun, kedenandum nuh cheëkedooyaung ewh 
ishkoota ishpeming cheoonjebahmahguk chebahnahjeegoo- 
waud dush debishkoo kahezhechegagoobunan owh Elias. 

55 Kequakekahbahwe owh Jesus, kenuhneebekemaud 
edush oo-oo keëkedood, kahween kekekanduhsenahwah 
ewh azhewabezeyag. 

56 Kahween kepeöonje-ezhahse owh Enene Oogwissun 
chebahnahjetuhmoowaud enewh enenewun oobemahdeze- 
wine, chebemahjetahmoowaud atuh. Pakaunuk dush 
oodanaung keëzhahwug. 

57 Kepuhgummeähyahmahgud uhnebemoosawaudemuh 
mekunaung 00-00 oogeëgoon pazhik enenewun, Tabanin- 
gayun kegahnoopenuhnin tebe azhahwunan. 

58 Jesus dush oogeënaun, oowahzhewug egewh 
wahgooshug, kuhya oosuhswunewug egewh ishpeming 


duhzhe penazheyug ; Owh atuh Enene Oogwissun kahween 


oodahyaunseen ewh kaduhnequashingebun. 


59 Oo-oo dush oogeëčnaun bakahnezenejin, noopenuh- 


zheshin ; 00-00 dush oogeëegoon, puhgedenuhmahweshin 
netum cheahwepuhgedanemug owh noos. 

60 Jesus dush keëkedoo mahnoo egewh naboojeg 
oogahpuhgedanemahwaun enewh naboonejin ; keen dush 
mahjaun debahdoodun dush ewh oodoogemahwewin owh 
Kesha-Muhnedoo. 

61 Menuhwah dush pazhik oogeënaun enewh Jesusun, 
Tabaningayun kegahnoopenuhnin, puhgedenuhmooweshin 

chenahkahwa-ahnahmekahwugwah egewh emuh andah- 
yaung ayahjig. 

62 Jesus dush oogeënaun, Kahween ahweyah takoonung 
ewh pemeboojegun kishpin ahbuhnahbid enandahgoozese 
chepeendegad emuh oodoogemahwewening owh Kesha- 
Muhnedoo. 


CHAF: A 


HPE dush kahishquah-ezhewabuk oonoo, owh Taba- 

ningad oogeënahkoonaun neezhwahswe-meduhnuh 
bakahnezenejin, keëzhenahzhahwaud, naneezh ewede 
anahkuhkayah waheneëzhaud, emuh anduhching enewh 
oodanahwun kuhya tebe wahuhneëzhahgoobunan. 

2 Me dush oo-oo keénaud, kagate ewh kishkush 
kezhegawin kechemechahmahgud, egewh dush ahnooke- 
wenenewug pungeshawugezewug ; ahnuhmeätuhwik suh 
owh dabandung ewh kishkushkezhegawin ewh dush 
chepeëzhenahzhahwaud ahnooke-wenenewun emuh ookish- 
kushkezhegawening. 

3 Mahjahyook; benuh kemahjenahzhahoonenim de- 
bishkoo mahnishtahnisheensug emuh magwa maheengune- 
kaug. 

A pemewetookagoon ewh shooneyah-mushkemood, 
kuhya muhkissenun, kagoo kuhya ahnahmekahwahkagoon 
ahweyah enene emuh mekunaung. 

5 Tebe dush paundegawagwan emuh wegewahming 
netum oo-oọ ekedoon, Mahnoo ewh pezaunewawin 
tahahyahmahgud oomah wegewahming. 

6 Kishpin dush owh pezaunewawene-wagwesemind 
ahyaud emuh, mahnoo kepezaunewawenewah tahahyah- 
mahgud emuh: kishpin dush ween ahyahsig nayaub 
kegahpeöodessegoonahwah. 

1 Me dush emuh wegewahming cheduhnezeyag, 
chemeejeyag kuhya chemenequayag enewh egoo uhyeëen 
kaähshummegooyagoon: kagate muh ahpeetandahgooze 
owh ahnooke-wenene chetebahahmahwind. Kagoo papuh- 
kaunuk wegewahming ezheköozekagoon. 

8 Tebe dush chepeendegawagwan oodanaung, kishpin 
oodahpenenagwah, meejeyook enewh uhyeëen ashumme- 
gooyagoon. 

9 Noojemooïik dush egewh ahyahkoozejig emuh 
dabandahgoozejig, 00-00 dush enik, Gagah zhuhyegwah 

kedoodesegoonahwah oodoogemahwewin owh Kesha- 
Muhnedoo. 

10 Tebeëdoog dush emuh oodanaung kapeendegawa- 
gwan, oodahpenesenoowagwan edush, sahguhumoog emuh 
mekunaung 00-00 ekedooyook. 

11 Pooch wuhyuggussaë wung ewh kedoodanahwewah 
ewh agokamahguk emuh neyowenaung newabenahmin : 
kekanduhmook suh dush Gagah zhuyegwah kepeb6odesse- 
goonahwah ewh oodoogemahwewin owh Kesha-Muhnedoo. 

12 Kedenenim suh nahwuj pahbanug tahdoodahjegahda 
ewh Sodom, ewh uhpe kekezheguk, dush ween ewh 
oodanah. 

13 Kuhgwahnesugguhkummig keen Chorazin! kuh- 
gwahnesugguhkummig keen Bethsaida ! kishpin muh emuh 
Tyreing kuhya emuh Sidoning keëzhechegahdagebun 
enewh keche mushkahwezewenun kahezhechegahdagin 
oomah keen ahyahyun, mawezhah tahgeäunwanindezoowug 
chegenuhmuhduhbewahpun emuh mushkemoodagening 
kuhya emuh peengweeng. 

14 Nahwuj dush puhbanug tahdoodahjegahda ewh 
Tyre kuhya ewh Sidon uhpe tebahkoonegang keenuhwah 
dush ween. 

15 Keen dush Capernaum, peenish kezhegoong wambe- 
negahzooyun, emuh mujje ishkootang kegahneswabenegoo. 

16 Owh bazindoonag nebezindaug suh goo; owh dush 
kabahmanemesenoowag kahween nebahmanemegoose, 
kuhya owh kabahmanemesig, kahoobahmanemahseen 
enewh kahahnooghenejin. 

17 Kepiskahbewug dush egewh neezhwahswe-meduh- 
nuh moojegezewaud, o0-oo keëkedoowaud, Tabaningayun 
kedabwatahgoonahnig pooch egewh mujje-muhnedoog, 
kedezhenekahzoowening oonje. 

18 Oo-oo dush oogeënaun ningewahbuhmah owh Satan 
debishkoo wahwahsuhmoowening, eshpeming cheöonje- 
pungeshing. 

19 Benuh, kemeenenim ewh kushkeäwezewin chetuh- 
tuhkahkahnagwah egewh kenabegoog kuhya mujje kena- 
begoonshishug, kuhya dush kuhkenuh oomushkahwezewin 
owh shaunganingad kah dush gagoo kegahmujjedoodah- 
gooseenahwah. 

20 Kagoo dush ween oonjemoojegezekagoon tabwatoo- 
nagwah egewh mujje-muhnedoog, 00-00 atuh oonjemooje- 

gezeyook oozhebečgahdag kedoonoozoowenewah ewede 
ishpeming. 

21 Ewh uhpe kekezheguk Jesus kemoojegandum emuh 
oojechaugoong, 00-00 dush keëkedood, kemahmooyahwuh- 
min, Oh Noosa, keen dabanduhmun ewh kezhik kuhya 
ewh uhkee kekahduhmahwudwah oonoo uhyeéen egewh 
nabwahkahjig kuhya natuh-kekanjegajig kegewahween 
duhmahwaug dush egewh ahbenoojeensug: mesuh goo, 
Noosa azheminwandahgwuk emuh anahsuhmuhbeyun. 

22 Kuhkenuh ahnooj gagoo negepuhgedenuhmaug 
owh noos, kah dush ahweyah ookekanemahseen enewh 
wagwissememindjin me atuh owh Wayoosemind ; kah 
dush ahweyah ookekanemahseen enewh wayoosememindjin 
me atuh wagwesemind, kuhya dush ahwagwanun owh 
Wayosemind kawahwanahbundahahgwanun. 

23 Oogequakekahbahwetahwaun enewh kekenooäh- 
mahgunun oo-oo dush keënaud kemooj, Shahwandah- 
gwudoon enewh ooshkinzhekoomaun wuhyahbunduhmoo- 
mahgukkin oonoo uhyeëen kenuhwah wuhyahbunduh- 
magoon. 

24 Kedenenim muh, nebewah aunwahjega-wenenewug 
kuhya keche-oogemaug oonundahwandahnahwah chewah- 
bundahmoowaud enewh uhyeëen kenuhwah wuhyahbun- 
duhmagoon, kah dush oogewahbunduhsenahwah ; kuhya 
chenoonduhmoowaud enewh uhyeċen kenuhwah nwaun- 
duhmagoon, kahdush oogenooduhsenahwah. 

25 Benuh dush pazhik tebahkoonegawenene kepuh- 
segwe kuhya kekuhgwajeäud, oo-oo dush keënaud. Kake- 
nooähmahgayun, Wagoonan kaëzhechegayaunbaun cheäh- 
yahmaun ewh kahgegabemahdezewin ? 

26 Oo-oo dush oogeënaun, Ahneen azhebeëgahdag 
emuh tebahkoonegawening ? ahneen aneginduhmun ? 

27 Oo-oo dush oogeënaun, Kegahezhesahgeäh Jehovah 
Kekesha-Muhnedoom anegookoodaäyun kuhya anegookoo- 
jechaugooweyun kuhya kuhkenuh kemushkahwezewening 
kuhya kuhkenuh kedenanduhmoowening: kegahdezhe 
sahgeäh dush owh keejduhnuhkewamahgun azhesahgeëde- 
Zooyun. 

28 Oo-oo dush oodenaun, Quuhyuk suh kegeëzhe- 
nuhquatum, 00-00 ezhechegan me dush chebemahdezeyun, 

29 Ewh dush wahquuhyukwandahgweëdezood ao-oo 

oogeënaun enewh Jesusun, Ahwanan dush owh neejduh- 
nuhkewamahgun ? 

30 Owh dush Jesus 00-00 oogeënaun, Pazhik suh enene, 
Jerusaleming keöðonjekewa ezhaud dush Jerichoing, ooge- 
magwaushkahwaun enewh kamoodishkenejin, kahkese- 
koonuhyabenegoojin kuhya kahmezhahganemegoojin, 
mahyahjahnid oogenuhguhnegoon ahgahwah bemahdezid. 

31 Kepuhgummeähyahmahgud edush nuheddah emuh 
enuhkuhkayah pebemoosagoobun pazhig sahsahgahwejega- 
wenene uhpe dush wuhyahbuhmaud, ahgahmekunah 
kepeëzhebemoosa. 

32 Kuhya dush pazhik Levite uhpe petuhgweshing 
kuhya wuhyahbuhmaud ahgaumekunah kepebemoosa. 

33 Pazhik dush Samaria duhzhe enene magwah 
bahbahmahdezid oogepenaunzekahwaun: uhpe dush 
wuhyahbuhmaud oogeketemahganemaun. 

34 Pashoo dush anduhzhe shingeshinenid kenebahwe 
kuhya oogezensoopetuhmahwaun kahenuhguhnahmemind 
keseegenuhmoowaud pemeta kuhya shoowemenahboo, 
oogenuhmuhduhbeäun dush emuh oopekwunahning tebe- 
nuhwa oodahwahkahnun, kepeëzhewenaud dush emuh 
ahshunde-weguhmigoong oogeguhnuhwanemaun dush. 

35 Kuhya dush uhpe wuhyahbunenig mahyahjaud, 
oogekedenaun neezh shooneäunsun, oogemeenaun dush 
enewh wawegewahmenejin, kuhya o00-oo keënaud, 
Guhnuhwanim, wagoodoogwan kabahnahjetoowunan nah- 
wuj uhpe menuhwah tagwishenaun kegahtebahahmoon. 

36 Ahwanan dush oonoo neswe ananduhmun kahoo- 
weejeduhnuhkewamahgunenewemegoojin owh kahma- 
gwaushkahwaud enewh kamoodishkenejin ? 

37 Oo-oo dush keekedoo, Enewh kahshahwanemegoojin ; 
ween dush Jesus 00-00 oogeënaun mahjaun kuhya keen 
edush nahsaub ezhechegan. 

38 Kepuhgummeähyahmahgud magwah pahbahmahde- 
zewaud, ketuhgweshing emuh pazhik oodanaunsing ; pazhik 
dush equan Martha azhenekahzoonejin oogezheoödahpene- 
goon emuh oowegewahmening. 

39 keähyahwun enewh oowedegequahnun Mary kah- 
ezhenekahzoonejin, owh suh kahnuhmuhnuhbid emuh 
oosettahning Jesusun bezindung oodekedoowenun. 

40 Martha dush oogekeöðondummeëgoon nebewah buh- 
meetahgawin, oogepenaunzekahwaun oo-00 dush keënaud, 

Tabaningayun, kahnuh ween kepahmanduhse, ewh newe- 
degequaun nuhguhnuhzhid chenezheka-buhmeetahgayaun 
weenduhmowh suh dush chewedookahwid. 

41 Jesus dush oogeguhnoonaun oo0-00 keëkedood, 
Martha, Martha, kebahbahmandahnun kuhya keoondum- 
meëgoonun nebewah uhyeëen : 

42 Pazhik atuh nundahwandahgwud: Mary ooge- 
wuhwanahbundaun ewh wanesheshing ewh kamuhkum- 


mahsewind. 
CGHAP: XI, 


EPUHGUMMEAHYAH dash, magwah ningoche 

kenahkoowa-ahnuhmeäud, uhpe kahishquahtaud, 00-00 
oogeëgoon pazhik enewh ookekenooähmahgunun, Tabanin- 
gayun, kekenooähmahweshenaum cheahnuhmeähyaung, 
debishkoo kuhya owh John kahezhe kekenooähmahwaud 
enewh ookekenooähmahgunun. 

2 Oo-oo dush oogeënaun, Uhpe anuhmeähyagoon 00-00 
ekedoog, Wayoosemegooyun ishpeming ayahyun, Tahke- 
cheahpetandahgwud kedezhenekahzoowin. Tahtuhgwishe- 
noomahgud kedoogemahwewin. Azhenunduhwanduhmun 
tahdoodaum oomah uhkeeng, debishkoo ewede ishpeming. 

3 Meezheshenaum anduhsookezheguk menik katabese- 
neyaung buhquazhegun. 

4 Ahbwayanemeshenaum enewh kahmujjedoodahgoo- 
yunin ; nenuhwind muh newabnuhmahwahnahnig egewh 
mazenuhahmahweyummingejig. Kagoo kuhya ezheweezhe- 
shekaunkan emuh kuhgwatebanedewening ; ekooneshenaum 
atuh mujje uhyeewishing. 

9 Oo-oo0 dush oogeënaun, Ahwanan kenuhwah andah- 
cheyag, kaähyahwaud enewh wejekewayun, kaëzhaud 
dush nebah-tebik, 00-00 kaënaud, Neeje, ahweëshin neezh- 
wahtik buhquazhegunun. 

6 Ningeóodessig muh pazhik neejekewa, pabahmah- 
dezid, kah dush nindahyaunseen cheähshumug. 

T Owh dush peendig ayaud kuhnoonaud, 00-00 akedood, 
kagoo oondoomeëshin, Ahzhe muh kebahquahegahda ish- 
quaundam, kuhya newepamegoog nindahbenoojeëmug, 
kahween nekushketooseen cheoonishkahyaun chemeene- 
naunbaun dush. 

8 Kedenenim suh, ahnuhween goo enanduhsig cheoonish- 
kaud kuhya chemeenaud ooweejekewaëdewenewah oonje, 

ahpeche wedabwanid tahoonjeoonishkah chemeenaud me- 
nik egoo muhnazenid. 

9 Kedenenim kuhya nundoodahmahgayook kegah- 
menegoom dush, nundahwahbunjegayook, kegahmekaun- 
ahwah dush ; pahpahgesuhgeëgayook, kegahnesahkoonah- 
mabgoom edush. 

10 Kuhkenuh muh nandooduhmahgajig meenahwug 
kuhya owh nandahwahbunjegad oomekaun, kuhya owh 
puhyahpahgesugeëgad tahnesahkoonahmahwah. 

11 Ahwanan kenuhwah wanejahneseyag, kishpin nun- 
doodahmahgood enewh oogwissun ewh buhquazhegun, 
kameenaud ewh ahsin? gamuh kishpin gegooyun nandwa- 
wamaud, mujje kenabegoon nuh oogahmeenaun ? 

12 Gamuh kuhya kishpin nundwawamaud ewh 
wahwun, oogahmeenaun nuh ookahde-kenabegoon ? 

13 Kishpin dush kenuhwah maje-ezhewabezeyag 
kekanduhmag chemeenagwah egewh kenejahnesewaug 
enewh waneshingin megewawenun, Ahwahshema suh 
owh ishpeming kedinduhzhe-koosewah oogahmeenaun 
enewh Keche Oojechaugun enewh nandoodahmahgoojin. 

14 Oosahgejewabenahmahgoòbunan mujje-muhnedoon, 


kahnetuhkekedoosenegoon. Kepuhgummeähyahmahgud 
uhpe owh mujje-muhnedoo kahsahgahung, owh kahnetah- 
kekedoosig kekekedoo; egewh dush ahnishenabbag 


kemahmahkahdanduhmoog. 

15 Ahnind dush keëkedoowug, Wedookahgood enewh 
Beëlzebubun mujje-muhnedoog oodoogemahmewah, oo- 
doonje-sahgejewabenaun enewh mujje-muhnedoon. 

16 Ahnind dush kuhya oogeguhgwajeëgoon nunduh- 
wanduhmahgood ewh ishpeming duhzhe kekenahwahje- 
chegun. 

17 Ween kekandung e-ewh ananduhmenid, 00-00 oogeë- 
naun, Kuhkenuh mahgahdezoomahguk oogemahwewin 


tahnishwahnahdud, kuhya mahgahdezoomahguk wegewaum 1 


kahwesamahgud. 

18 Kishpin dush owh Satan megahdezood, ahneen 
kaëzheminjemoosenenig oodoogemahwewin ? Kedekedoom 
mahween, owh Beelzebub wedookahwid, wanjesahgeje- 
wabenugwah egewh mujje-muhnedoog. 

19 Kishpin dush ween neen Beelzebub wedookahwid 








wanje-sahgejewabenugwah egewh mujje-muhnedoog, ah- | 

wanan dush wanje-sahgechewabenahwaud egewh kegwe- 
sewaug medush kaöonjetebahkoonenagwah. 

20 Kishpin dush neen wedookahgooyaun Kesha-Muh- 
nedoo ooneenj, wanjesahgejewabenugwah mujje-muhne- 
doog, kagate ewh Kesha-Muhnedoo oodoogemahwewin 
ahzhe kepeöðodessigoonahwah. 

21 Uhpe mashkahwezid enene ashweed guhnnhwandung 
oowegewaum, pezaunahtane ooduhyeemun. 

22 Uhpe dush nahwuj mashkahwezenejin peöodisse- 
good, oomuhkummegoon kuhkenuh oodushwewin enewh 
kahahpanemoojin, kuhya oomahdahookenun kuhkenuh 
ooduhyeemun. 

23 Owh wahjewesig nemegahnik suh; owh dush 
nahyahdahmahwesig chemahwundoonegayaun suhswawa- 
benega. 

24 Uhpe owh wahnezid muhnedoo, kahsahgahunzetah- 
wahjin enenewun, pahbahmoosa emuh pangookumme- 
gaunig, nunduhwahbundung ewh aunwabewin, mekunsig 
edush, 00-00 ekedoo, nayaub ningahkewa emuh newege- 
wahming kahoonje-sahguhmaun. 

25 Uhpe dush tagwishingin, oomekaun kecheguhduhe- 
gahdanig kuhya kewahwazhechegahdanig. 

26 Uhnemahjaud, oodoodahpenaun neezhwahswe muh- 
nedoon, ahwahshema kagwahnesuggandahgoozenejin ewh 
ween azheähyaud, peendegawug dash, medush emuh 
andahwaud : ewh ishquauj azhewabezid wah-owh enene 
ahwahshema koopuddeze ewh dush ween netum kahdegid. 

21 Kepuhgummeähyahmahgud oo-oo uhyekedood, pazhik 
owh equa egewh mahyahmahwenoojig anegook kekekedoo, 
00-00 dush keënaud, Shahwandahgwud ewh puhyow 
kahoonjenegeyun, kuhya shahwandahgwudoon enewh 
doodooshun kahnooneëgooyunig. 

28 Oo-oo dush keëkedoo, Kagate ahwahshema shah- 
wandahgoozewug egewh nwaundungig Kesha-Muhnedoo 
oodekedoowin, kuhya ganuhwandungig. 

29 Uhpe egewh ahnishenahbag kahkechemahoonjeëde- 
waud, kemahje-ekedoo, Mujjeëzhe-wabezewug oogoo noon- 
goom bamahdezejig, oonunduhwandahnahwah ewh keke- 
noowahjechegun, kahween gagoo kekenoowahjechegun 
tahmeenahsewug me atuh ookekenoowahjechegunun owh 
Jonah aunwahjega-wenene. 

30 Debishkoo muh kahahwid owh Jonah ookekenoo- 
wahjechegunewah egewh Ninevitug, mesuh kaähwid owh 

Enene Oogwissun ookekenoowahjechegunewah egewh 
enenewug noongoom bamahdezejig. 

31 Owh shahwuhnoong duhzhe oogemahqua, uhpe 
tabahkoonegang oogahweeje-puhsegwemaun enewh enene- 
wun noongoom bamahdezenejin, kuhya dush oogahnahne- 
boomaun ; ahpeche muh wahsahwakummig kepeöonjebah 
chebezindung oonebwahkahwin owh Solomon ; benuh dush 
nahwuj ahpetandahgooze owh noongoom ayaud, dush ween 
owh Solomon. 

32 Egewh dush Nineveh duhzhe eneneeg uhpe 
tebahkoonegang oogahweejpuhsegwemahwaun oonoo noon- 
goom bamahdezenejin oogahnahneboomahwaun dush, 
keäunwanindezoowug muh, uhpe kahkuhgequanid Jonahun; 
benuh dush ahwahshema ahpetandahgooze owh oomah 
ayaud dush ween Jonah, 
= 83 Kahween ahweyah kahsuhkuhungin ewh wahsuh- 
koonanjegun, emuh kemoodezewening oodahtooseen emuh 
suh oogeje-tebahega-muhkukoong, gamuh emuh wahsuh- 
koonanjegunahbekoong, chewahbunduhmoowaud egewh 
paundegajig wahsayahzewin. 

34 Ewh weyowing duhzhe wahsayahzewin me ewh 
ooshkinzhegoomah, kishpin kuhyundahwezemahguk kesh- 
kinzhik, kemooshkenashkahgoon anegookwaug keyow ewh 
wahsayahzewin ; kishpin dush mahkezemahguk keshkin- 
zhik kemooshkenashkahgoon anegookwaug keyow ewh 
puhsuhgishkezewin. 

35 Aungwahmezik ewh wahsayahzewin ayahmag 
chepuhsuhgishkahsenook. 

36 Kishpin dush kuhkenuh anegookwaug keyow 
wahsayahmahguk, kuhnuhga ahtasenook ewh puhsuhgish- 
kezewin kuhkenuh tahwahsayahmahgud debishkoo uhpe 
ewh wahsuhkoonanjegunahbik azhewahsuhkoonamahguk 
chewahsashkahgooyun. l 


37 Magwah dush kekekedood, pazhik Pharisee wenene- 
wun oogenundoomegoon chewedoopuhmegood, kepeendega 


dush kuhya kenuhmuhduhbid. 
38 Owh dush Pharisee wenene uhpe wahyahbuhmaud 
kesebegesenid chepwah wesenenid, kemahmahkahdandum. 
39 Owh dush Tabaningad 00-00 oogeënaun, Noongcom 
kenuhwah Phariseeweyag kepeenetoonahwah ewh mene- 
guahjegun kuhya ewh oonahgun ahgwahjeyeeng, peenjenah 

dush kemooshkenashkahgoonahwah kuhkenuh muhkun- 
dwawin kuhya mujje-ezhewabezewin. | 

40 Kakebahdezeyag kah nuh ween owh kahoozhetood 
ewh ahgwahjeeng atag kuhya oogeoözhetooseen ewh 
peenjenuh atag ? 

41 Megewayook enewh megewawenun menik ayahma- 
goon; benuh dush, kuhkenuh uhyeëen tahpeeneähyah- 
noon. 

42 Keguhgwahnesuhgandahgooseem kenuhwah Phari- 
seeweyag, kedezhetebahahmahgam emuh ahnuhmeähwen- 
ing ewh manoo-mahgwuk ahnebeshun, kuhya pahbah- 
manduhsewag ewh tebahkoonegawin kuhya oosahgeëwa- 
win owh Kesha-Muhnedoo: kedahgeëzhechegam suh 
oonoo, enewh bakahnukkin dush ween kahween kedahkuh- 
bekunsenahwaun. 

43 Kekuhgwahnesuggandahgoozeem kenuhwah Phari- 
seeweyag, kesahgetoonahwah muh enewh kache ishpan- 
dahgwukin ahpuhbewenun emuh ahnuhmeä-weguhme- 
goong, kuhya ahnahmekoodahdewenun emuh ahtaundewe- 
ning. 

44 Kekahgwahnesuhgandahgooseem, debishkoo muh 
kedezhewabezeem, enewh chebaguhmegoon kakandah- 
gwuhsenoogin ahnahween goo oogeejuhyeëe bemoosawaud 
egewh enenewug kahween oowahbunduhsenahwah. 

45 Me dush kekuhnoonegood pazhik enewh tebah- 
koonega-wenenewun, 00-00 keëgood,Kakenoo-ähmahgayun, 
00-00 ekedooyun, nenuhwind kuhya goo kemujje-guhnoo- 
zhemin. 

46 Oo-oo dush keëkedoo kuhya kekuhgwahnesuhgan- 
dahgooseem kenuhwah tabahkoonega-weneneweyag, kepe- 
moonduhahwaug muh egewh enenewug enewh quase- 
gwungin mewunekahnun, kah kuhnuhga pazhik keneenje- 
waun ketaungenunsenahwah enewh mewunekahnun. 

41 Kekuhgwahnesuggandahgoozeem, kedoozhetoonah- 
waun enewh oochebaguhmegoowaun egewh aunwahjega- 
wenenewug, egewh koosewaug kahnesahjig. 

48 Kagate kedebahjemoom cheminwanduhmoowagwah 
koosewaug oodahnookewenewaun, oogenesahwaun muh, 
kenuhwah dush kedoozhetuhmahwahwaug oochebaguhme- 
goowaun. 

49 Mesuh kahoonje-ekedoomahguk oonebwahkahwin 
owh Kesha-Muhnedoo, Nemahjenahzhahahmahwaug egewh 

aūnwahjega-wnenewug, kuhya egewh apostleüg, ahnind 
dush oogahnesahwaun kuhya oogahnoosoonawahwaun. 

50 Cheöonjenunduhwanduhmoowindwah egewh noon- 
goom bamahdezejig, oomesqueem ewah kuhkenuh aunwah- 
jega-wenenewug, kahsegwabenegahdag pahahkoo oozhe- 
chegahdag ewh uhkee. 

51 Ewh oomesqueem owh Abel nahnauzh edush 
oomesqueem owh Zacharias kahduhpenad emuh nesuh- 
wuhyeëeng anduhgoog ewh sahsahgewejegun-ahbik kuhya 
ewh kechetwahahnuhmea-weguhmig, kagate kedenenim, 
Tahnunduhwanduhmahwahwug oogoo noongoom bamah- 
dezejig. 

52 Kekuhgwahnesuhgandahgoozeem kenuhwah tabah- 
koonega-weneneweyag, kegemahjetoonahwah muh ewh 
kekanjegawene ahbahpekuhegun, kahween kepeendegaseem 
kenuhwah tebenuhwa, kah dush kepuhgedenuhmahwahse- 
waug egewh wahpeendegabuneeg. 

53 Magwah dush oo-oo keënaud, egewh oozhebeëga- 
wenenewug kuhya egewh Phariseeg ahpeche oogemahje- 
wekoojeähwaun kuhya oogekuhquatebanemahwaun che- 
duhzhinduhmenid nebewah gagoo. 

54 Ahkahwahbuhmahwaud, kuhya nunduhwanemah- 
waud gagoo cheoonzekahnig emuh oodoonening, ewh 
kaöonjebahtahmahwaud. 


CHAP: ALI: 


AGWAH dush o0-oo keëzhewabudenig, kahpemah- 
wunjeëdenid quatahmegweenoojin ahneshenahban 
ewh apeech kesinsekoodahdewaud ketuhtuhkookahnede- 
wug, oogemahje-guhnoonaun enewh ookekenooähmah- 
gunun, o0-oo keënaud, Netum mewetooyook oodoombese- 
chegunewaun egewh Phariseeg, me ewh ahnuhmeäkahzoo- 
win. 
2 Kah muh gagoo kahjegahdasenoon me atuh ewh 


kamezheshahwejegahdag ; kah dush gagoo kemooduhse- 


noon, me atuh kapuggukkanjegahdag. 

3 Me dush oonoo uhyeëen kahdebahdooduhmagoon 
emuh puhsuhgishkezewening, emuh wahsayahzewening 
tahnoonjegahdanoon, kuhya dush ewh kahekedooyag emuh 
ootahwuhgahmaung emuh ahbenahsoowening, tahwah- 
weenjegahda emuh oogeduhkummig. 

4 Kedenenim suh kenuhwah neejekewaédoog, Kagoo 
koosahkagoon egewh natoojig ewh weyowemah, kah dush 

gagoo ahwahshema ookushketoosenahwah chedoodahga 
waud. 

5 Kegahweenduhmoonenim suh dush kakoosag : koosik 
owh kashketood keneeshewad, cheahpuhgezhewad emuh 
mujje ishkootang ; kagate kedenenim koosik suh wah-owh. 

6 Kahnuhween neezh shoomahnekansun aneginzoose- 
wug nahnun penasewug, kah dush pazhig oogoo wuhnane- 
mahse emuh enahsuhmuhbid owh Kesha-Muhnedoo. 

7 Pooch edush kuhkenuh kemenesesewaun oogij-kesh- 
tequanewaun uhginjegahdawun. Kagoo dush sagezekagoon, 
ahwahshema kenuhwah kedahpetandahgoozeem dush ween 
nebewah penasewug. 

8 Kedenenim suh dush kuhkenuh egewh kawahweezhe- 
jig emuh anahsuhmuhbenid enenewun, mesuh enewh 
kawahweenahjin owh Enene Oogwissun anahsuhmuh- 
benid Kesha-Muhnedoo oodangenemun : 

9 Kuhya dush owh kaähgoonwayanemid emuh anah- 
suhmuhbenid enenewun tahahgoonwayanemah anahsuh- 
muhbenid Kesha-Muhnedoo oodangenemun. 

10 Ahwagwan dush kamujjeduhzhemahgwan enewh 
Enene Oogwissun tahwabbenuhmahwah, owh dush ween 
kamujjeduhzhemahgwan Keche Oojechaugwun kahween 
tahwabenuhmahwahse. 

11 Uhpe ezhewenenagwah emuh oodahnuhmeä-weguh- 
megoowaung kuhya emuh anuhsuhmuhbewaud egewh 
tebahkoonega-wenenewug kuhya oogemaug, kagoo nah- 
nahgahdahwandunkagoon ewh kaëzhenuhquatuhmoowa- 
gwah-gamuh ewh kaähyekedooyag. 

12 Owh muh Keche Oojechaug kegahkenooähmahgoo- 
wah ewh uhpe ewh kaëkedooyag. 

13 Pazhik dush egewh ahnishenahbag kahooquenoojig 
00-00 oogeëgoon, Kakenooähmahgayun gahnoozh owh 
nekahnis chetaushkenuhmahwid ewh debandahzoowin. 

14 Oo-oo dush oogeënaun, Enene, ahwanan kahezheid 
chetebahkoonuhmoonuhgoog gamuh chenuhnahwenah 
moonahgoog ? 

15 Oo-oo dush oogeënaun aungwahmezeyook kuhya 
mewetooyook ewh shoobeëgoowin, Kah muh bahtuhenude- 
nig ahweyah enene  ootebenuhwawezewenun, tahoonjebe- 
mahdezese. 

16 Ahwahjeguning suh oogeëzheguhnoonaun, 00-00 
keënaud, Pazhik enene ooketegaun kekeche-mekoogemah- 
gudene : 

17 Kenahnahgahdahwandum dush peenjenuh, 00-00 
keëkedood, Ahneen kaäzhechegayaun? kahween nindah- 
yaunseen ewh ahtahsoowin kaähtooyaunbaun enewh mene- 
wenun. 

18 Oo-oo dush keëkedoo, 00-00 ningahdoodum ningah- 
bahnahjetoonun nindahtahsowenun, kuhya ningahoozhe- 
toonun nahwuj machaugin, mesuh kaähtooyaun kuhkenuh 
nemenewenun kuhya netebenuhwa wezewenun. 

19 Ningahenah dush ninjechaug, Ninjechaug, kedah- 
yahnun nebewah tebenuh wawezewenun nebewah uh-soo 
pepoon katabesag; aunwabin, wesenin, menequan, mooje- 
gezin. 

20 Kesha-Muhnedoo dush 00-00 oogeënaun, Kakebah- 
dezeyun noongoom tebekuk kegahnunduhwanduhmahgoo 
owh kejechaug; oonoo dush uhyeëen kahwuhwazhetuh- 
mooyunin, ahwanan kadebandung ? 

21 Mesuh azhe ahyaud owh atahmahdezood enewh 
ahsuhjegunun, ayaunsig dush Kesha-Muhnedoo oowahnuh- 
dezewin. 

22 Oo-oo dush oogeënaun enewh ookekenooähmah- 
gunun, Me dush wanje-enenuhgoog, kagoo nahnahgahdah- 
wanduhmookagoon enewh kebemahdezewenewah, wagoo- 


doogwan kameëjewagwan, gamuh weyowemaun wagoo- 


doogwan kaähgwewagwan: 

23 Nahwuj suh ahpetandahgwud bemahdezewin ewh 
dush ween meejim kuhya weyowemah ewh dush ween 
ahgwewin. 

24 Nahnahgahdahwanemik egewh aundagwug, kah 
muh ketegasewug, kah kuhya kishkushkezhegasewug, kah 
dush oodanyaunsenahwah ewh ahtahsoowin gamuh 
mejemegummig ; pooch owh Kesha-Muhnenoo oodah- 
shummaun, ahneen menik ahwahshema ahpeetandah- 
goozeyag kenuhwah, dush ween penasewug. 

25 Ahwanan keenuhwah anduhcheyag kakushketood 
ahnoo nahnahgahdahwandung, ningoo-tebahegun ahwah- 
shema cheähkoozid ahkoozeyag ? 

26 Kishpin dush kushketoosewag 00-00 noondaush 
apeetandahgwuk, ahneshwin nahnahgahdahwanduhmag 
enewh pakahnukkin ? 

27 Nahnahgahdahwahbunduhmoog enewh mushkoota- 
benebugoon azhemahjiging, kahween ahnookesewug, kah 
kuhya pemuhtuhegasewug ; kedenenim suh, owh Solomon 
uhpe kahkeche-ahpeetandahgoozejin kahween keëzheöose 
azheöod pazhig oonoo. 

28 Kishpin suh dush owh Kesha-Muhnedoo 00-00 
ezhekoonuhyawetood enewh mezhushkoon noongoom ayah- 
mahgukin, wahbung dush kahahpungejegahdagin emuh 
buhquazhegunekahning, ahneen menik ahwahshema 
kenuhwah, Oh ahgahwah tuhyabwayanduhmag ? 

29 Kenuhwah dush kagoo nunduhwandunkagoon, 

wagoodoogwan kamenequawagwan, kagoo kuhya oojah- 
nemandunkagoon. 
-30 Me muh oonoo uhyeëen nanduhwanduhmoowahjin 
egewh anuhmeähsegoog emuh uhkeeng ayahjig, kekekane- 
megoowah suh Koosewah, e-ewh chemuhnazeyag oonoo 
uhyeéen. 

31 Nunduhwanduhmook suh goo oodoogemahwewin 
owh kesha-Muhnedoo, kegahtuhgoo-menegoowah dush 
ween kuhkenuh oonoo uhyeëen. 

.` 382 Kagoo sagezekagoon, pangeshawugezeyag mahnish- 
tahnishedoog, enandum suh owh Koosewah chemeenenag 
ewh oogemahwewin. 

33 Ahtahwayook enewh keduhyeemewaug kuhya shah- 
waninga-megewayook, oozhetahmahdezooyook shooneyah- 
mushkemoodoon kabahnahduhsenoogin kuhya ahsunjegoon 
ewede ishpeming kanoonda-chahgenegahdasenoog, kaduh- 
zhe-peendegasig ahweyah kamoodishkid kuhya kaduhzhe- 
bahnahjechegasig ahweyah oogahwase. l 
. 8384 Tebe muh ahtagwan kedahsunjegunewah mesuh 
kaähtag kedaëwah. 

35 Mahnoo kechepezooyook kuhya tahpeskunawun ke- 
wahsuhkoon anjegunewah ; 

36 Kuhya dush kenuhwah ezheähyahyook debishkoo 
enenewug nanduhwahbuhmahjig oodoogemahmewaun, 
uhpe kakewajin, kahwewekoodahding, uhpe tagwishenenid 
kuhya pahpahguhsuhgeeganid bahbega oopahgahkoonah- 
mahwahwaun. 

37 Shahwandahgoozewun suh oonoo buhmeetahgunun 
owh oogemah kamekahwahjin cheahkahwahbenid, ubpe 
pahtuhgweshing, kagate kedenenim, tah kechepezoo oogah- 
nuhmuhduhbeaun, tahpeëzhah dush chebuhmeetuh waud. 

-` 88 Kishpin dush petuhgweshing neezhootebahegunadenig 
gamuh nesootebahegunadenig, kuhya mekung oo-oo ezhe- 
wabuk, shahwandahgoozewug suh oogoo buhmeetahgunug. 

39 Oo-oo kekanduhmook kishpin kekekandungebun owh 
wawegewahmid apeechetebekuk wetuhgweshing owh 
kamoodishkid tahgeähkahwahbe, kah dush oodahgepugge- 
denunseen ewh oowegewaum chepegoobejegahdanig. ; 

40 Kezhetahyook suh kenuhwah, uhpe muh nunduh- 
wahbuhmahsewud, tuhgwishin owh Enene Oogwissun. 

41 Oo-oo dush oogeëgoon Peterun, Tabaningayun; 
neenuhwind enuh atuh guhnoozheyaung oo-oo ezheähwa- 
jegayag gamuh kuhya kuhkenuh ? 

42 Keëkedoo dush owh Tabaningad, Ahwanan dush 
ahyaungwahmezid buhmeetahgun kuhya nabwahkaud 
kapuhgedenuhmahgood enewh oodoogemahmnn cheguh- 
nuhwanemaud oobuhmeetahgunene chemuhmeenaud oo- 
meejemene uhpe tabishkoosanegin. 
` 43 Shahwandahgooze suh owh buhmeetahgun keme- 
kahgood enewh oodoogemahmun peëzhahnid 00-00 uhyezhe- 
chegad. 

44 Kagate kedenenim oogahpuhgedenuhmoowaun kuh- 
kenuh ooduhyeëmun cheguhnuhwanduhmenid. : 

45 Kishpin dush 00-00 akedood owh buhmeetahguh 
emuh oodaïng kenooazh pwah-tuhgweshin owh nindooge- 
maum, mahjepuhketawaud dush enewh buhmeetahgunun 
kuhya buhmeetahgun-eguan, wesenid dush kuhya meneguad 
'kuhya keoshquabid. : 

46 Tahpeëzhahwun suh oodoogemahmun owh buh- 
meetahgun ningooding gezhegudenig uhpe nunduhwahbuh- 
mahsig, kuhya apeech kezhegudenig kekanduhsig, oogah- 
taushkekezhħhkahoogoon dush, oogahpuhgedenegoon dush 
emuh ayahnid enewh tuhyabwayanduhsenejin. 








47 Owh dush buhmeetahgun kakandung oonunduh- 3 


wanduhmoowin enewh oodoogemahmun, oozhetahsig kuhya 
azhechegasig e-ewh azhenunduhwanemegood, nebewah | 
tahpuhzhunzhawah. 

48 Owh dush kahkekanduhsig kahezhechegad enewh 
uhyeëen kaöonjepuhzhunzhaoondebun punge atuh tahpuh- 
zhunzhawah, kuhkenuh muh nebewah mahninjig, nebewah 
tahnunduhwanduhmoowahwug, oogoo dush kahpuhge- 
denuhmoowinjig nebewah uhyeëen, nahwuj nebewah 
tahnunduhwanduhmoowahwug. 

49 Chesuhswawabenuhmaun ewh ishkoota emuh 
uhkeeng nepeoonjeëzhah ; nindenandum dush ahpakish 
zhahyegwah chepeskuhnagebun. 

50 Nindahyaun suh ewh baptizoočwawin cheëzhe- 
baptizooëgooyaun, nenkeche-ahnemiz dush nahnauzh tebish- 
koosag. ? 

51 Kedenandaum enuh pezaunėwawin chemegewayaun 
oomah uhkeeng chepėoonjeezhahyaun? Kahween, kedene- 
nim, kekaundewin suh goo. 

52 Zhahyegwah tahnahnunewug emuh pazhig wege- 
wahming tahmaunanindewug suh, neswe oogahmaunane- 
mahwaun enewh neezh, kuhya neezh oogahmahnanemah- 
waun enewh neswe. 

53 Owh wagwesid oogahmaunanemaun enewh oogwis- 
sun, kuhya owh wagwesemind oogahmahnanemaun enewh 
oosun ; owh wageemind oogahmahnanemaun enewh oodah- 
nun, kuhya owh wadahnemind oogahmahnanemaun enewh 
oogeen ; owh waoosegwuhsesemind oogahmahnanemaun 
enewh nahaungunequamun, kuhya owh nahaungunegua 
oogahmahnanemaun enewh oosegwuhsissun. 

“54 Oo-òo dush oogeënaun enewh ahnishenahban, Uhpe 
EEE aaa ewh ahnuhquud mookuhung emuh 
apungeshemook bahbega kedekedoom, Tahkemewun : me 
dush azhewabuk. 

55 Uhpe dush wuhyahbunduhmagoon ewh shahwane- 
nooting, kedekedoom, Tahkezhahta: medush azhewabuk: 

56 Ahnuhmeäkahzooyag kekekandahnahwah ewh azhe- 
oodangwyewung ewh uhkee kuhya ewh kezhik; ahneen 
dush wanjenesittootunsewag oonoo kezhegudoon ? 

57 Ahnishwin dush kenuhwah tebenuhwa tebahkoone- 
gasewag ewh menoo-tebahkoonegawin ? 

58 Uhpe wahjewudjin owh mahgahnik ezhahyun owh 
tebahkoonega-wenene, magwa uhnebemoosayag wekooje- 
toon chepoonanemik, koonemah kegahezhewekoobenig 
emuh ahyaud owh tebahkoonega-wenene, kegahpuggedenik 
emuh ayahnid tahkoonewa-wenenewun, kuhya owh tah- 
koonewa-wenene kedahgepahgenik emuh kebahquahoode- 
weguhmegoong. 

59 Kedenin suh goo, kahween kegahoonjesahguhunse 
emuh, peenish egoo menikmuhzenuhahmahgayun, takezhe- 
kahgayun. 


PA 


ST. LUKE. 


CHAP. XIII. 


HNIND dush kepeähyahwug ewh uhpe, kah petal 

moojig kahdooduhwindwah egewh Galilee-wenene- 
wug, ewh oomesqueemene Pilate kahtuhgoonuhmahwaud 
emuh oosahsahguhwejegunening. 

2 Jesus dush oogekuhnoonaun oo-oo keënaud, kedenan- 
daum enuh ahwahshemah kemujjeëzhewabezewaud 00g00 
Galilee-wenenewug kuhkenuh dush ween egewh Galilee- 
wenenewug, 00-00 kedoodahwindwah. 

3 Kahween, kedenenim, Kishpin dush kenuhwah 
aunwanendezoosewag, nahsaub kegahezhebahnahdezeem. 

4 Kuhya dush oogoo metahswe-ahzhe-ishwahswe kah- 
nesegoojig ewh Siloaming duhzhe ahkahwahbeweguhmig 
uhpe kahkahwasag, kedenandaum enuh ahwahshema 
kemujjeëzhawabezewaud dush ween kuhkenuh andahjig 
emuh Jerusaleming. 

5 Kedenenim, kahween, Kishpin muh kenuhwah 
aunwanendezoosewag, kuhya kenuhwah nahsaub kegah- 
ezhebahnahdezeem. 

6 Oo-00 dush ahwachegun oogeëzhekuhnoonaun : 
Pazhig enene oogeahyahwaun enewh figoo-meezheen 
padukkezoonejin, kepeëzhah dush nunduhwahbundung ewh 
meenewin emuh, kah dush oogemekunseen. 

7 Oo-o0 dush oogeënaun enewh ganuhwanduhmenejin 
ewh shoowemene- ketegaun, Benuh, nesoo-pepoon ninpe- 
ëzhah nunduhwahbunduhmaun ewh menewin emuh 
maunduh figoo-meezhing kah dush ninmekunseen, kah- 
wow ; ahneshwin ahneshah puhduhkezood emuh uhkeeng ? 

8 Ween dush oogekuhnoonaun oo-oo keëkedood, 
Tabaningayun mahnoo tahahtamahgud kuhya noongoom 
pepoong, nahnauzh wahnekayaun emuh mes 4 
kuhya ahtuhwug ewh moo. 

9 Koonemah dush tahmeenewe, kishpin dush menewe- 
sig, bahnemah kegahkahwahaun. 

10 Keähyah dush emuh pazhig ahnuhmeä-wewuhmig- 
goong anuhmeä-kezhegudenig. 

11 Benuh dush, pazhig equa emuh keähyah, kahkeche- 


shahgwewid metahswe-pepoon ahzhe neezh, ewh kewah- 


gishkaud kah dush kekushketoose chequuhyukkahbahwid 
ewh menik duhsoo pepoon. 

12 Uhpe dush owh Jesus wuhyahbuhmaud, óogenun- 
doomaun oo0-00 dush keënaud, Equa noojemoon ewh 
shahgweweyun. 

13 Oogetaungenaun dush, medush bahbega kequuh- 
yukahbahwid kuhya dush oogewahwezhanemaun enewh 
Kesha-Muhnedoon. 

14 Owh dush wagemahkundung ewh ahnuhmeä- 
weguhmig oogeguhnoonaun keneshkahdezid, kenoojemooe- 
wanid Jesusun magwah anuhmeäkezhegudenig 00-00 dush 
keénaud enewh ahnishenahban, ningoodwahchenoon enewh 
kezhegudoon menik kaähnookeyagoobun, mesuh ewh uhpe 
kapeëzhahyag chenoojemooëgooyag, kah dush magwah 
ahnuhmeä-kezheguk. 

15 Owh Tabaningad oogeguhnoonaun oonoo enenewun 
00-00 dush keënaud, Anuhmeäkahzooyun, kahnuhween 
kenuhwah anduhcheyag kedahbahahsewah kepezhekeme- 
wah gamuh kekemangishkuttaëmewah magwah ahnuhmeä- 
kezheguk, kuhya ningooche kedezhewenahsewah che- 
meenuhag. 

16 Mahbah dush oodahnesun owh Abraham, enewh 
mujje-muhnedoon kahmenjemahpenegoojin metahswe ahzhe 
neezhoo pepoon, kahnuh ween enandahgoozese cheah- 
bahoond ewh keminjemahpenahgahzood magwah ahnuh- 
meä-kezhegudenig. 

17 0Oo-oo kahekedood, kekecheahgujjewun enewh 
kahmegahnegoojin ; kuhkenuh dush egewh ahnishenahbag 
kemoojegezewug oonje kuhkenuh enewh keche-uhyeéen 
kahezhechegad. 

18 Oo-oo dush keëkedood, Ahneen azhenahgwuk ewh 
oodoogemahwewin owh Kesha-Muhnedoo ? ahneen dush 
kaähwatooyaun ? 

19 Enandahdahgwud suh debishkoo pazhegoomenug 
ewh wazahwuhnushkuk, ewh kahdoodahpenung owh enene 
kahahpuggedung emuh ooketegaunansing, kemahjegin dush 
kuhya kekechemetekoowun, kuhya dush egewh kezhegoong 
duhzhe penasewug kedahwug emuh wuhtikwunewung. 

20 Menuhwah dush keëkedoo, Ahneen kaähwatooyaun 
ewh oodoogemahwewin owh Kesha-Muhnedoo ? 

21 Oombesecheguning suh enandahgwud, ewh kahoo- 
dahpenung owh equa, emuh nesoo-tebaheguning ewh 
bahquazhegun nahnauzh egoo kuhkenuh keöombejesh- 
kahwahzood. 

22 Kepahbahduhneze dush emuh oodanaung. kuhya 
emuh oodanaunsing kekekenooähmahgad, kepahbahmoosad 
emuh enuhkayah Jerusaleming. 8 

23 Pazhig dush enenewun 00-00 oogeëgoon, Tabanin- 
gayun, pungeshawuhgezewug nuh egewh bamahjeindjig? 
Oo-oo dush oogeënaun, : 

24 Keche-ahnookeeg kenuhwah chepeendegayag emuh 
agahsahdaäug ishguaundam, 00-00 muh kedenenim, ne- 
bewah tahnunduhpeendegawug, kah dush tahkushkeb6ose- 
wug. 
25 Uhpe dush kapuhsegweed owh wawegewahmid 
kuhya kakebahquahung ewh ishquaundam, kamahje- 
nebooweyag emuh ahgwahcheeng, kuhya chepahbahgah 
quahuhmag ewh ishguaundam, 00-00 dush cheëkedooyag, 
Kakenooähmahgayun, nesahkoonuhmahwishenaum, ween 
dush oogahkuhnoonaun, 00-00 kaënaud, kahween kekekane- 
mesenoonim tebe wanjebahwagwan. 

26 Me ewh uhpe kamahje-ëkedooyag, Ningewesenemin 
emuh anahsuhmuhbeyun kuhya ningemenequamin, kuhya 
emuh mekunahwung nindoodanahwenaun kegekekenooäh- 
mahga. 

27 Oo-oo dush tahekedoo, kedenenim, kahween kekeka- 
nemesenoonim tebe wanjebahwagwan; ahwus nuhguh- 
zheshig kenuhwah anooketuhmag ewh mujje-ezhewabe- 
zewin. 

28 Ewede tahwesuggedamoom kuhya tahmuhmuh- 
twayahbetasam uhpe kawahbuhmag owh Abraham, kuhya 
owh Isaac, kuhya owh Jacob, kuhya kuhkenuh egewh 
aunwahchega-wenenewug emuh oodogemahwewening owh 
Kesha-Muhnedoo, kenuhwah dush tebenuhwa sahgejewabe- 
negahzooyag. 

29 Tahoonjebahwug dush ewede wahbunoong kuhya 
ewede apungeshemook kuhya ewede kewadenoong kuhya 
shahwunoong, tahwuhwanuhbewug dush emuh oodooge- 
mahwewening owh Kesha-Muhnedoo. 

30 Benuh dush ahyahwug ahnind ashquayandahgoozejig 
kanegaunandahgoozewaud, kuhya ahyahwug ahnind na- 
gaunandahgoozejig kaishguahyandahgoozewaud. 

31 Ewh dush uhpe kezheguk oogepenaunzekahgoon 
ahnind Phariseen, o0-oo keëgood, Sahgahun, oomah dush 
oonjemahjaun, owh muh Herod kewenesik. 

32 Oo-oo dush oogeënaun, mahjaug, weenduhmahwik 

owh wahgoosh, Benuh nesahgechewabenaug egewh mujje- 
muhnedoog, kuhya nenoojemooëwa noongoom kuhya 
wahbung, kuhya ahwuswahbung ningahkezhëtah. 
-© 33 Nenundahwandahgooz suh goo noongoom kuhya 
wahbung kuhya ahwuswahbung chebemoosayaun, kah muh 
enandahgoosenoon, ningooche cheduhpenad owh aunwah- 
jega-wenene, emuh atuh Jerusaleming. 

34 O Jerusalem, Jerusalem, keen nasudwah egewh 
aunwahjega-wenenewug kuhya pamwahseneüdwah egewh 
kahpeëzhenahzhahahmahgooyunig, ahneen duhching ke- 
ënanduhmaun chemahwunzoomugwah kenejahnesug, de- 
dishkoo owh pahkahahqua azhemahwunzoomaud enewh 
oonejahnesun emuh ahnaumeningwegun, kah dush kegeé- 
nanduhseem'! 

35 Benuh kenuhguhdahmahgoom kewegewahmewah 
perheshigwuhtag : kedenenim suh dush, kahween menuhwah 
kegahwahbuhmeseem, nahnauzh egoo uhpe cheëkedooyag, 
Shahwandahgooze owh pahezhaud emuh oodenoozoowening 
owh Jehovah. 


CHAP: XIV: 


7 EPUHGUMMEAHYAHMAHGUD dush egoo 

magwah uhnepeendegad owh Jesus emuh andaud 

owh pazhik nahgahnezid Pharisee-wenene cheäumwaud 

puhquazhegununanuhmeäkezhegudenig, keduhnezewun ah- 
nind enewh kahahkahwahbuhmegoojin. 

2 Benuh dush pazhik enene keähyah enahsuhmuhbid 
kahpeshquayahbahwegoobunan. 

3 Jesus dush oogekuhnoonaun oo-oo keënaud enewh 
tebahkoonega-wenenewun kuhya Phariseen, oonesheshin 
nuh chenuhnaundahweëwangebun anuhmeäkezheguk ? 

4 Kah dush ningoodenoo keëkedoosewug. Oogeoodah- 
penaun enewh ayahkoozenejin, kuhya kenoojemooäud, 
kuhya kepuhgedenaud. 

5 Oogekuhnoonaun 00-00 keénaud, Ahwanan kenahwah 
menik anduhcheyag ayahwaud mamaungeshayun gamuh 
ahnooke-pezhekewun peenjepezoonid emuh wahnekahning, 
kahnuhween kazhetena oodahwekoobenahseen, ahnoogoo 
anuhmeäkezhegudenig ? 

6 Kah suh dush oogekushketoosenahwah wenuhguatuh- 
moowaud oonoo. 

7 Keähwajega dush, kuhya kekuhnoonaud enewh 
kahnundoomemejin, uhpe wahyahbuhmaud ewh kewuh- 
wanahbunduhmenid enewh wanesheshenigin ahbenahsoo- 
winun. 

'8 Uhpe nandoomekin ahweyah enene emuh anduhzhe 
wewekoodahding, kagoo nuhmuhduhbekan emuh kache 
ishpandahgwuk ahbenahsoowining, mahgeshah ahweyah 
nahwuj ashpandahgoozid keen dush ween apetandah- 
goozeyun tahwegoomah. 

9 Owh dush kahnundoomenag tahpeëzhah 00-00 che- 
peënik, Meezh mahbah enene chenuhmuhduhbid : kegah 
ahguj chemahje-oodahpenahmun noondaush apetandah- 
gwuk ahbenahsoowin. 

10 Uhpe dush ween wahkoomegooyunin, ezhaun 
chenuhmuhduhbeyun emuh ewh noondaush apeetandah- 
gwuk ahbenahsoowining uhpe dush owh kahwekoomik 
peëzhaud, 00-00 cheenik, Neeje ewede nahwuj ishpeming 
ezhaun ; kegah kechetwahwanemegoo dush emuh anahsuh- 
muhbewaud egewh wahdoopuhmudjig. 

11 Ahwagwan muh ashpandahgooëdezoogwan tahtah- 
bussandahgoozeäh, owh dush dabussanindezood tahishpan- 
dahgooäh. 

12 Oo-oo dush oogeënaun enewh kahnundoomegoojin, 
Uhpe wahkoongayunin kagoo nundoomahkan egewh 
keejekewayug gamuh kekahnesug gamuh kedenuhwamah- 
gunug gamuh wuhyahnudezejig keejduhnuhkewamah- 
gunug; koonemah mamashquaud kegahnundoomegoog, 
chetebahahmook wah dush. 

13 Ubpe dush wahkoongayunin, nundoom egewh 
katemahgezejig, egewh mayahkezejig, kuhya egewh 
achahoosajig kuhya egewh kakepeengwajig : 

14 Kegahshahwandahgooz dush ween; kah muh gagoo 
oodahyaunsenahwah chetebahahmookwah : kegahtebahah- 
mahgoo suh goo uhpe ahbejebahwaud egewh manoo- 
ezhewabezejig. 
© 15 Uhpe dush pazhik enenewun wahdoopuhmegoojin 
kahnooduhmenid oonoo; 00-00 oogeëgoon, Shahwandah- 
gooze suh owh kameejid buhquazhegun emuh oodoogemah- 
wewening owh Kesha-Muhnedoo. 

16 Oo-oo dush oogeënaun, Pazhig enene kekeche- 
wekoonga, kuhya nebewah oogenundoomaun ; 

17 Oogemahjenahzhahwaun dush enewh oobuhmeetah- 
gunun uhpe wahwesening, cheënaud enewh kahnundoo- 
mindjin, Umba pemahjaug, kuhkenuh muh ahzhegwah 
kekezhesenoon. 

18 Medush kuhkenuh kahezhemahje-oonduhmetahkah- 
zoowaud. Wah-owh netum oogeënaun, Punge uhkee ninge- 
kishpenuhtoon ketwa dush neweëzhah chewahbundahmaun, 


kepahgoosanemin cheweenduhmahwud cheoonduhmetah- 


aun. 
X 19 Menuhwah pazhik oogeënaun, ningekishpenuhnaug 
naunwawaun ahnooke-pezhekewug nindahwekuhgwajeäug: 
kepuhgoosanemin cheweenduhmahwud cheoonduhmetah- 
aun. 
A 20 Menuhwah dush bakahnezid keëkedoo, Ningewede- 
gamah equa : kah dush nindahkushketoose cheézhahyaun, 

21 Owh dush buhmeetahgun kepekewa, ooogeween- 
duhmahwaun dush oodoogemahmun oonoo uhyeëen. Me 
dush owh tabandung ewh wegewaum kenishkahdezid o0-00: 
keënaud oobuhmeetahgunun, Ezhaun waweeb emuh 
"mekunahwung kuhya emuh mekaunsewung ewh oodanah, 
peezheweezh edush oomah egewh katemahgezejig kuhya 
egewh mahyahkezejig kuhya egewh achahwashkahjig kuhya 
egewh kakepeengwajig. 

22 Owh dush buhmeetahgun 00-00 oogeënaun, Oogemah, 
kahekedooyun ezhesamahgud kayahbe dush ween tuhwuh- 
tamahgud.. 

23 Owh dush oogemah oogeënaun oobuhmeetahgunun, 
Ezhaun emuh kechemekunaung kuhya emuh metekoonse- 
wahkaheguning, ketwa pepeendeganahzhuh, ewh dush 
chemooshkenag newegewaum. 

24 Kedenenim muh, oogoo enenewug kahnundoomind- 
jig kah-kuhnuhga ahweyah oogahtaungoondunseen ewh 
newekoongawin. 

25. Oogeweejewegoon dush nebewah enewh ahnishe- 
nahban, kequakekahbahwe dush, 00-00 keënaud, 

26 Kishpin ahweyah benaunzekahwid, sheenganemahsig 
dush enewh oosun kuhya enewh oogeen, kuhya wewun 
kuhya oonejahnesun, kuhya wekahnesun kuhya oodahwa- 
maun, aahe kuhya tebenuhwa oobemahdezewin kahween 
nindahookekenooahmahgunesenun. 

21 Ahwagwan dush kaöðodahpenunsegwan ewh oodah- 
zhedahtegoomun chenoopenuhzhid, kahween nengahooke- 
kenooahmahgunesenun. 

28 Ahwanan kenuhwah anduhcheyag wahoozhetood 
ewh ahkahwahbe-weguhmig, netum kanuhmuhduhbesig 
cheähgindung menik kaënuhgindag, kishpin ahtanegwan 
ewh menik katabesag chetakezhechegal das? 


29 Koonemah kah ahtood ewh natum-ahehegahdag-ahsin 
tahgepwahnuhwetoon chewekezhetoong, kuhkenuh menik 


wahyahbundumenejin oogahmahje-bahpeëgoon, 

30 Oo-oo ekedoonid, Mahbah enene kemahje-ooshega, 
kah dush oogekushketooseen chetakezhetood. 

31 Gamuh ahwanan owh oogemah wahnundoobunid 
chemegahnaud bakahnezenejin oogemaun, kanuhmuhduh- 
besig netüm chenahnahguhdahwandung kisbpin kushke- 
toogwan ayahwaud metahching metauswauk enenewun, 
chenundoobunid wemegahnaud enewh mahgahnegoojin 
neshtuhnuh duhswaukoozenid ooshemahguneshemun. 

32 Kishpin dush kushketoosig, magwah kayahbe 
wahsah ahyahnid, oodezhenahzhahahmahwaun oomeezhe- 
nahwamun chenundooduhmenid ewh poonanindewin. 

33 Ahwagwan dush kenuhwah andubcheyag kawa- 
benunsegwan enewh ooduhyeemun kahween ningahoo 
kekenooähmahgunesenun. 

34 Oonesheshin suh ewh shewetabgun ; kishpin dush 
bahnahduk ewh shewetahgun wagoonash kaóonjeshe- 
wungebun ? 

35 Kahween ningood enahbuttuhsenoon, kahween emuh 
uhkeeng, kah kuhya moong cheduhgooneming ahpetandah- 
gussenoon, enenewug suh oosahgeje-wabenahnahwaun. 
Ahwagwan watuhwuggahgahgwan mahnoo tahnoondum. 


CHAP. AN, 
Wi OA dush enewh mahwunje- 


chegya-wenenewun kuhya maje-ezhewabezenejin che- 
bezindahgood. 

2 Tigewh dush Phariseeg kuhya egewh oozhebeëga- 
wenenewug kenahnahpuhgahzetahgoozewug 00-00 keéke- 
doowaud, Mahbah enene oodoodahpenaun majeëzhewabe- 
żenejin kuhya oowedoopuhmaun. 

3 Oo-oo dush keëzheähwajega oo-oo keëkedood, 

4 Anwanan kenuhwah anduhcheyag ahyahwaud ningoo- 
dwauk mahnishtahneshun, kishpin wuhneäud pazhik, kah 
nuh ween oogahnuhguhnahseen enewh shaungusswe- 
meduhnuh ahzhe shaungusswe apaa puhgwuhduhkuhmig 

ahwe nundoonawaud dush enewh kahwuhneähjin nah- 
nauzh mekahwaud ? 

5 Uhpe dush kahmekahwaud oopemenegahnaun wah- 
wezhandung. 

6 Uhpe dash tahgwishing emuh wegewahming oomah- 
wunzoomaun enewh oowejekewayun kuhya ooweejduhnah- 
keewamahgunun, oo0-00 dush enaud, Weejmoojegezetuh- 
weshig ningemekahwah muh nemahnishtahnisheem kah- 
wuhnishingebun. 
= T Kedenenim edush, mesuh 00-00 ahwahshema kaëzhe- 
moojegezewaud ishpeming ayahjig uhpe pazhik majeëzhe- 
wabezid ahyaunwanindezoojin, dush ween shaungusswe- 
meduhnuh ahzhe shaungusswe manoo-ezhewabezejig nan- 
duhwandahgoozesegoog cheäunwanindezoowahpun: 

8 Gamuh ahwanan owh equa metaus-wahbik shooneäun 
ayahwaud kishpin pazhik wahbik wuhneäud sakuhunsig 
ewh wahsuhkoonanjegun kuhya chegnhduhung ewh wege- 
waum wawane chenunduhwahbundung peenish egoo 
mekahwaud. ; 

9 Uhpe dush kahmekahwaud oomahwunzoomaun 
oodaungwayün kuhya ooweej-duhnuhkeewamahgunun, ood- 
oo dush oodenaun, Weejmoojegezetuhweshig ningemekah- 
wah muh owh shooneyah kahwuhneüg. 

10 Me nahsaub enenuhgoog moojeguhkuhmegud emuh 
anduhzhe- ahyahnid Kesha-Muhnedoo oodangenemun, uhpe 
pazhik maje-ezhewabezid ahyaunwanindezoojin. 

11 Oo-oo dush keëkedoo, Pazhik enene keneezhewun 
oogwissun : 

12 Owh dush agahsheïd oóogeënaun enewh oosun, 
Noosa, meezheshin ewh menik neen kadebanduhmaun 
keduhyeem. Oogemahduhoonaun dush enewh oogwissun 
kuhkenuh ewh ootebenuhwawezewin. 

13 Kahween dush nebewah keduhsoogoonuhguhsenoon, 
uhpe owh agahsheid wagwissemind kemahwundoonung 
ahnooj gagoo, kemahjaud dush, emuh wuhsuh uhkeeng 
keëzhaud ; ewede duash oogebahnahjetoon ooduhyeemun 
emuh kuhkebuhdezewening keëzhebemahdezid. 4 

14 Uhpe dush kahchahenung kuhkenuh. ootebenuh- 
wanezewinun, kemahje- -puhkuhdaw enahgud emuhuhkeeng, 
kuhya dush weeu kemahje-ketemahgeze. 

15 Keëzhah dush ahwewedookahwaud pazhik anduh- 
nuhkeeejin ewede uhkeeng, oogeëzhenahzhahoogoon dush 
emuh ketegahning cheähshummaud enewh kookooshun, 

16 Kenunduhwandum dush chemooshkenuhtood oome- 
sud, enewh ookunahkwun kookooshun kahmeejenid : kah 
dush ahweyah enenewun oogemeenegooseen. 

17 Uhpe dush kahmahje-nebwahkaud, oo-oo keëkedoo, 
Ahneen anduhchenid noos oobuhmeetahgunun tabesenenid 
buhquazhegun, neen dush ween oomah newenib apeech 
puhkuhdayaun ! 

18 Ningahpuhsegwe, kuhya ningahezhahnun noos, 
00-00 dush ningahenah, Noosa, ningemujjedoodahwah 
owh ishpeming ayaud kuhya emuh enahsuhmuhbeyun, 

19 Kah dush kayahba nindaähpetandahgoozese ningwis 
eheëzheyunbun: enahkooneshin azheähyahwaud egewh 
kebuhmeetahgunug anoonudjig, nahsaub cheëzheahyah- 
yaun neen. 

20 Kepuhsegwe dush keëzhaud enewh oosun. Kayahbe 
dush wahsah aneduhnezid oogewahbuhmegoon enewh 
oosun, kuhya oogeketemahganemegoon, kuhya kepemahje- 
PEUN ik kuhya dush keoodahpeguanegood, keöojemegood 
edush. 

21 Owh dush wagwissemind oo-o0oo oogeënaun, Noosa, 
mingemujjedoodahwah owh ishpeming ayaud, kuhya 
anahsuhmuhbeyun, kah dush kayahbe nindaähpetandah- 
goozese ningwis cheëzheyunbun. 

22 Owh dush wagwissid oogeënaun enewh oobuh- 
meetahgunun, Nahteyook ewh kache-ahpeetandahgwuk 
pesekahwahgun pesekoonik edush, meenik dush ewh tuh- 
teebeneenjeebezoon emuh ooneenjeeng, kuhyamuhkissenun 
emuh oosittaung : 

23 Kuhya nahnik owh pezhekeense kache-weenenood, 
nesik edush, umba wesenedah kuhya moojegezedah : | 

24 Benuh, mahbuh ningwis kahneboobun nayaub 
bemahdeze, kewuhneshenoobun kemekahwah dush. Ke- 
mahje-oonahnegwanduhmoog dush. 

25 Ahyahnegoobunan dush sasekezenejin oogwissun 
emuh ketegahning ; pahkewad dush, uhpe pashoo-uhneduh- 
nezid wegewauming, oogenoondaun ewh nuhguhmoowin 
kuhya nemeëdewin. 

26 Uhpe dush kahnundoomaud pazhik enewh buhmee- 
tahgunun, oogegahgwajemaun, wagoonanedoog maundah. 

21 Oo-oo dush oogeëgoon, Keshema ketuhgwishin ; 
koos edush oogenesaun enewh kache-weenenoonejin pezhe- 

keensun, keöodahpenaud enewh oogwissun menoo-bemah- 
dezenid. 

28 Kenishkahdeze dush, kah dush keënanduhse we- 
peendegad ; oosun dush kesahgahumoon, kepahgoosane- 
megood dush. 

29 Ookahnoonaun enewh oosun, 00-00 keënaud, Benuh 
nebewah duhsoo kekenoonoowenun kebuhmetoon, kah dush 
wekah ningepegoobetooseen ewh kedekedoowin, kah dush 
wekah kegemeezhese mesahboozoonsun chewekoomugwah- 
bun egewh neejekewayug. 

20 Uhpe dush tagwishing mahbuh kegwis kahbahnah- 
jetood ewh ketebenuhwawezewin, kepezhegwahdezid, ke- 
genetumuhwah enewh pezhekeensun kache-wenenoonejin. 

31 Oo-oo dush oogeënaun, Ningwissa keen kahgenig 
keweejewh, kuhkenuh dush nintebenuhwawezewenun kede- 
bandaunun. 

32 Kenundahwandahgwud chemoojegezeyungoobun 
kuhya cheoonahnegoozeyungoobun, neboopun mahbuh 
keshema, nayaub dush bemahdeze; kewuneshenoobun, 
kemekahwah dush. 


CHAR ANVI 


ESUS dush 00-00 oogeënaun ookekenooahmahgunun, 

Keähyah suh pazhik kachetwahwezid enene kahahyah- 

wahgoobunan guhnuhwanjega-wenenewun, kahmahnah- 
idahjemootahwind kenishwuhnahjetoonid ooduhyeemun. 

2 Oogenundoomaun edush, 00-00 keënaud, Ahnishwin 
anetuhmaun ewh agooyun? weenduhmooweshin kahezhe- 
guhnuhwandahsooyun, kah muh kayahbe kegahguhnuh- 
wanjegase. 

3 Owh dush ganuhwandahsood oo-oo keëzheguhnoo- 
nindezoo peenjenah, Ahneen kaëzhechegayaun ? nindooge- 
maum muh newemuhkummik ewh guhnuhwandahsoowin ; 
kahween nindahkushketooseen chewahnekayaunbaun, 
kuhya dush chepahgoosanjegayaunbaun nindahguj. 

4 Nekekandaun kaëzhechegayaun e-ewh uhpe kesah- 
geje-wabenegooyaun ewh kahguhnuhwanjegayaunbaun 
cheöonjepeendeguhzhewaud emuh oowegewahmewaung. 

5 Oogenundoomaun dush kuhkenuh enewh mazenuhah- 
mahwahnejin oodoogemahmun ; oogeënaun dush enewh 
‘netum, Ahneen keen menik mahzenuhahmuhwud nindooge 
maum ? | 

6 Oo-oo dush oogeëgoon, Ningoodwok duhsoo-tebah- 
ëgun pemeda. Oodenaun dush, oodahpenan kemuhzene- 
ëgun, waweeb nuhmuhduhbin kuhya oozhebeün, nahneme- 
duhnuh. 

7 Medush oo-oo keënaud TPA a Ahneen keen 
menik mazenuhahmahgayun? o00-oo dush oogeëgoon, 
Nigoodwok duhsoo tebahegun mezemenansun ; 00-00 duash 
oogeënaun, oodahpenun kemuzzeneëgun, oozhebeün dush 
ishwauswe-meduhnuh. 

8 Owh dush oogemah oogemuhmeekwahnaun enewh 
maje-guhnuhwandahsoonejin e-ewh kahezhenebwahkahnid; 
egewh mahween oomah uhkeeng debandahgoozejig nahwuj 
nebwahkahwug emuh tebenuhwa oodenahdezewenewaung, 
dush ween egewh dabandahgoozejig emuh wahsayahze- 
wening. 

9 Kedenenim dush neen, Oozhetuhmahdezooyook suh 
egewh kaweejekewayanuhmagoog ewh maje-ezhewabuk 
mammon; uhpe dush noondasayag cheöodahpenenagwali- 
pun emuh kahgega- -duhnuhkewening. 

10 Owh kaäungwahme-guhnuhwandung ewh kache- 
noondaush ahpetandahgwuk, mesuh owh kaäungwahme- 
guhnuhwandung nebewah; kuhya owh ahyaungwahmeguh- 
nuhwanduhsig ewh kache-noondaush ahpeetandahgwuk, 
mesuh owh kaäungwahme-guhnuhwanduhsig nebewah. 

11 Kishpin dush aungwahme-guhnuhwanduhsewag ewh 
maje-ezhewabuk mammon, ahwanan kameenenag ewh 
wanjedah kache-ahpeetandahgwuk ? 

12 Kishpin dush aungwahmezesewag, guhnuhwanduh- 
mag bakahnezejig ooduhyeemewaun, ahwanan kameenenag 
chetebenuhwawezeyag ? 

13 Kahween ahweyah buhmeetahgun oodahkushketoo- 





seen chebuhmetuhwaud neezh oogemaun, koonemah oogah- 


sheenganemaun enewh pazhig, oogahsahgeäun dush 
menuhwah pazhig, gamuh oogahminjemenaun enewh 
pazhik kuhya oogahahgahsanemaun pazhik. Kahween 
kekushketoosenahwah chebuhmeetuhwag Kesha-Muhnedoo 
kuhya mammon. 

14 Egewh Phariseeg oogenoondahnahwah kuhkeati 
oonoo uhyeëen, sahgeähwaud shooneyah oogekaunj- 
bahpeähwaun. 

-~ 15 Oo-oo dush oogeënaun, Kenuhwah kedahwim egewh 
manoo-ezhewabezekahzoojig enahsuhmuhbewaud egewh 

enenewug, Kesha-Muhnedoo dush ween ookekandahnun 
kedaéwaun : ewh mahween kache-ishpandahgwuk emuh 
ahyahwaud enenewug, kuhgwahnesuhgandahgwud enah- 
suhmuhbid owh Kesha-Muhnedoo. 

16 Ewh tebahkoonegawin kuhya egewh aunwahjega- 
wenenewug keähyahwug nahnauzh egoo John; me goo 
uhpe mahyahje-wahweenjegahdag ewh oodoogemahwewin 
owh Kesha-Muhnenoo, kuhkenuh dush bamahdezêjig ketwa 
peendegawug. l 

17 Nahwuj tahwanepunud chemahjahmahgukebun ewh 
kezhig kuhya ewh uhkee dush ween ewh chepungesingebun 
kuhnuhga punge ewh tebahkoonegawin. 

18 Kuhkenuh egewh wuhyabenahjig oowewewaun, 
weedegamahwaud dush bakahnezenejin pezhegwahde- 
zewug; owh dush kaweedegamaud enewh wuhyabene- 
minjin equawun pezhigwahdeze. 

19 Keähyah pazhig kachetwahwezid enene, kahmiskoo- 
kuhnuhyad kuhya wanesheshenig wahbishkegin kahah- 
gwid, kuhya kakmenoo-wesenid anduhsoo-kezhegudenig : 

20 Pazhigdush keähyah pahgoosanjega-wenene Lazarus 
kahezhenekahzood, emuh oodeshquaundaming keähsah- 
windebunan mezewa-oomegeed, 

21 Oogenundahwandaun dush ewh cheähshummind 
enewh pewunjegunun kahpungesingin emuh oowesenewah- 
guning owh kachetwahwezid; benuh dush, oogebenaun- 
zekahgoon uhnemooshun kahnooshquahduhmenid oodoo- 
megeewenun. 

22 Kepuhguhmeähyah dush wah-owh katemahgezid 
keneboo, keëzhewenegood dush enewh angenun emuh 
Abrahamun oopeendoomoonening : kuhya owh kachet- 
wahwezid enene keneboo, kuhya kepuggedanemah ; 

23 Ewede dush mujje-ishkootang keöombishkinzhe- 
gwane kekooduggetood, oogewahbuhmaun dush Abra- 
hamun wahsah ahyahnid, kuhya Lazarusun emuh oopeen- 
doomoowening. 

24 Kepepahge dush, 00-00 keëkedood, Noosa Abraham, 
shahwanemeshin, kuhya dush peëzhenahzhow owh Lazarus 
chetaung-ahgweenjetood-ewh ooneenj emuh nebeeng che- 
tahkahbahwahtood nindanuhnewh, ninkootuggeëgoon goo- 
shah ishkootan. 

25 Abraham dush keëkedoo, Ningwis mequandun 
e-ewh magwah bemahdezeyunbun keähyahmun enewh 
wanesheshingin, kuhya ween dush owh Lazarus ketemah- 


229 


ST. LUKE. 


gezewin; noongoom dush, ween menoo-ahyah, keen dush 
kekooduggeëgoo. 

26 Menuhwah dush, ewede ahyahyun kuhya oomah 
ahyahyaung nesuhwuhyeëe ahtuhgahmashenoowin ahche- 
gahda; egewh edush wahezhahjig ewede ahyahyun kah- 
ween tahkushkeöðosewug; kuhya dush egewh oomah 
kawepeähzhahwahoojig ewede oonje kahween tahkush- 
keoöðsewúg. 

27 Oo-òo dush këekedoo, kepahgoosanemin suh dush 
noosa, chëezhenahzhahwud, ewede noos andaud : 

25 Nahnunewug muh nekahnesug ; ewh chedebahje- 
mootahwaud, mahgeshah kuhya wenuhwah tahpeendega- 
wug oomah kooduggezewening. 

29 Abraham dush 00-00 oodenaun, Oodahyahwahwaun 
sah Mosesun kuhya aunwahjega-wenenewun, oodahbe- 
zindahwahwaun enewh. 

30 Oo-oo dush oogeënaun, Kahween, noosa Abraham : 
kishpin, suh pazhik naunzekahgoowaud kahahbejebahnejin, 
tahgeäunwanindezoowug. 

31 Oo-oo dush oogeënaun, Kishpin bezindahwahsegwah 
enewh Mosesun kuhya aunwahjega-wenenewun, kahween 
tahkushkemahsewug mesuhwah pazhig keähbejebaud. 


CHAP. XVII. 


O-00 dush oogeënaun enewh ookekenooähmahgunun, 

Enandahgwud suh chepuhgummishkahgooyung enewh 
mujje-doodahgoowenun, kuhgwahnesuhgandahgoozewug 
suh egewh wanjepuhguhmishkahgooyung. 

2 Ahwahshema tahgemenoo-ahyah kishpin ahgoojinne- 
gebun emuh ooquagunaung ewh peseboojegun- ahbik kuhya 
kishpin ahpuhgenindebun emuh kecheguhmeeng, dush 
ween chemujjedoodahwaud pazhik oonoo  agahsheénejin 

3 Aungwahmezeyook, kishpin mujje-doodook owh ke- 
kahnis weenduhmow; kishpin dush aunwanindezood, 
wabenuhmow. 

4 Kishpin dush neezhwahcheeng mujje-doodook pazhik 
kezheguk, neezhwahcheeng dush, nayaub benaunzekook 
o0- 00 cheënik, nindaunwanindez, wabenuhmow. 

5 Egewh dush kekenooähmahgunug oo-oo oogeënah- 
waun enewh Tabaninganejin, Nahwuj nebewah meezhe- 
shenaum ewh mushkahwanduhmoowin. 

6 Owh dush Tabaningad 00-00 oogeënaun, Kishpin 

ahyahmag ewh mushkahwanduhmoowin debishkoo pazhe- 
goomenug wazahwahnushkuk, kedahedahnahwah maunduh 
sycaminahgahwunzh, Pahquahkoojebekishkaun puhtuk- 
kezoon dush emuh kechegummeeng, kedahgebezindah- 
goonahwah dush. 

7 Ahwanan kenuhwah anduhcheyag ahyahwaud buh- 
meetahgunun pemebojeganid gamuh ahshummahnid enewh 
ahwahkahnun, oogahenaun nah, ketegahning kahoonjebah- 
nid, Ahwenuhmuhduhbin cheweseneyun ? 

8 Kah nuh ween 00-00 oogahenahseen, Wahwazhetah- 
mahweshin ewh cheweseneyaun kuhya kechepezoon che- 
buhmetahweyun nahnauzh keweseneyaun neen, me uhpe 
keen kaweseneyun, kuhya kamenequayun ? 

9 Oomegwachewanemaun nuh enewh buhmeetahgunun, 
keëzhecheganid ewh kahezhekuhgaunzememind ? Kahween 
nindenanduhse. 

10 Mesuh nahsaub kuhya kenuhwah uhpe keëzheche- 
gayag kuhkenuh menik kagaunzoomegooyag ekedoog, 
Ningood anahbuttesesegoog buhmeetahgunug nindahwemin, 
menik atuh nundahwandahgoozeyaung cheëzhechegayaung 
ningeëzhechegamin. 

11 Kepuhguhmeähyahmahgud dush, magwah Jesus 
ezhaud ewede Jerusaleming, keühneëzhaud emuh quuhyuk 
nesuhwuhyeëe Samariaing kuhya Galileeing. 

12 Anetuhgwishing emuh pazhik oodanaunsing ooge- 
nuhquashkahgoon metahswe enenewun wamegeenejin wah- 
suh nahbahwenejin. 

13 Kepepahgewug, 00-00 dush keëkedoowug, Jesus 
kakenooähmahgayun ketemahganemeeshenaum. 

14 Uhpe dush kahwahbuhmaud oo0o-oo oogeënaun, 
Mahjaug ahwewahbunduhik keyowewaun egewh sahsah- 
gewejega-wenenewug. Kepuhguhmeähyahne magwah kah- 
uhne bemoosawaud kenoojemoowug. 

.-ł5 Pazhik dush anduhchewaud, uhpe kahkekandung 
kenoojemooïnd, nayaub kepekewa kuhya anegook ooge- 
wahwezhanemaun Kesha-Muhnedoon. 

16 Keähpuhgezzoo emuh oosittahning, kemahmooyah- 
wuhmaud edush ; Samaria enenewegoobun dush wah-owh, 

17 Jesus dush oogekuhnoonaun, oo-oo keénaud, Kah- 
nuhween kemetahchesewug kahnoojemooïndjig? Ahneende 
dush egewh shaunguhswe ? 

18 Kahween ahweyah mekahwahse chepemahmooyah- 
wahmahpun Kesha-Muhnedoon mahbuh atuh mayuggezid. 

19 Oo-oo dush oogeënaun, Puhsegween, mahjaun 
kedabuyanduhmoowin kegenoojemooëgoon. 

20 Kekuhgwajemegood dush enewh Phariseen, uhpe 
katuhgwishenoomahgudoogwan ewh oodoogemahwewin, 
oogekuhnoonaun, 00-00 keënaud, Ewh oodoogemahwewin 
owh Kesha-Muhnedoo kahween peëzhahmahguhsenoon 
magwah nunduhwahbundahming : 

21 Kahween 00-00 tahekedoosewug, Benuh oomah, 
gamuh benuh ewede ; peenjenah gooshah keyowewaung 
duhgoomahgud oodoogemahwewin owh Kesha-Muhnedoo. 

22 Oo-oo dush oogeënaun enewh ookekenooähmahgunaun, 
Tahtuhgwishenoomahgudoon enewh kezhegudoon ulipe che- 
nunduhwahbunduhmag pazhik enewh ookezhegudoomun 
owh Enene Oogwissun, kah dush kegahwahbunduhsenah- 
wah. 

23 Oo-oo dush kegahegoowaug, Benuh oomah gamuh 
benuh ewede, kagoo ezhahkagoon, kuhya kagoo noopenuh 
nuhkagoon. 

24 Debishkoo muh ahnemekeeg azhewahwahsuhmoo- 
waud nuhbunuhyeée emuh kezhegoong oondahtag, peenish 
egoo ahzhahwuhyeéeng, me suh nahsaub kaëzheähyaud 
owh Enene Oogwissun ewh uhpe kekezheguk. 

25 Netum dush nundahwandahgooze nebewah che- 
kootuggandung, kuhya cheähgoonwayanemegood enewh 
noongoom bamahdezenejin. 

26 Debishkoo kahezhewabuk magwah kebemahdezid 
owh Noah, mesuh nahsaub kaezhewabuk uhpe ookezhegud- 
oomun owh Enene Oogwissun. 5 

21 Kewesenewug, kemenequawug, kewewewug kuhya 
keweweähwug nahnauzh ewh kezheguk uhpe kepoosid 








owh Noah emuh nahbeguahning, kepuhgummishkahgoo- 


waud dush ewh mooshkuhuhmoowin, kenesegoowaud dush 
kuhkenuh. d 
28 Debishkoo dush kahezhewabuk magwah kebemah- 
dezid owh Lot; kewesenewug, kemenequawug, kekishpe- | 
nuhjegawug, keahtahwawug, keketegawug, keöðoshegawug; | 
29 Ewh dush kezheguk uhpe owh Lot kahnuhguhdung 
ewh Sodom kekemewun ewh ishkoota ishpeming keöonje- 
pungesing, oogenesegoonahwah dush kuhkenuh. 

30 Mesuh nahsaub kaëzhewabuk ewh kezhekuk, uhpe 
penahgoozid owh Enene Oogwissun. 

31 Ewh uhpe kekezheguk, kishpin ahweyah oogede- 
guhmig ahyaud, kuhya oodahgwewin peendig wegewah- 
ming ahtanig kahween tahnesaunduhwase chebodahpenung, 
owh dush ketegahning ayaud kahween menuhwah 
tahkewase. 

32 Mequanemik owh Lot oowedegamahgunun. 

33 Ahwagwan kanunduhbemahjetoogwan oobemahde- 
zewin oogahwuhnahjetoon: ahwagwan dush kawuhnahje- 
toogwan oobemahdezewin, oogahbemahjetoon. 

34 Kedenenim suh-goo ewh uhpe ketebekuk neezh 
tahwepanindewug pazhik tahekoonah menuhwah dush 
pazhig tahishkoonah. 

35 Tahneezhoopootahgawug equawug, pazhig tahe- 
koonah menuhwah dush pazhig tahishkoonah. 

36 Tahneezhewug egewh enenewug emuh ketegahning ; 
pazhig tahekoonah, menuhwah dush pazhig tahishkoonah. 

37 Oogeguhnoonahwaun dush 00-00 keënahwaud, 
Ahneende Tabaningayun? Oo-oo dush oogeënaun, tebe 
atagwan weyow emuh me ewede kaduhzhe-mahoonjeëde- 
waud egewh megezewug. 


CHAP. XVIII. 


EAHW ACHEGA dush, chenunduhwandahgoozewaud 
bamahdezejig moonzhug cheähnuhmeähwaud, kuh- 
nuhga dush cheähnezheetunsigwah : 

2 Oo-oo keëkedood, Keähyah pazhik tebahkoonega- 
wenene emuh pazhig oodanaung, owh quasahsig Kesha- 
Muhnedoon kuhya babahmanemahsig enenewun : 

3 Keähyah dush pazhig shegah ewede oodanaung ; 
oogepenaunzekahwaun dush, 00-00 keénaud tebahkoonuh- 
mahweshin owh majedoodahwid. 

4 Kah dush keënanduhse : nahgujeesh dush oo0-oa 
keëkedoo peenjenah oodaïng, Mesuhwah goo koosahsewug 
owh Kesha-Muhnedoo kuhya bahbahmanemahsewug enene. 

5 Nemegooshkahjeik mahbuh shegah, mesuh kaöonje 
tebahkoonuhmuhwug, koonemah moonzhug peëzhaud nin- 
gahmegooshkahjeïk. 

6 Oo-oo dush keëkedoo owh Tabaningad bezinduhmook 
ewh ayekedood owh quuhyuk-azhewabezesig tebahkoonega- 
wenene. 

7 Kahnuhween owh Kesha-Muhnedoo oogahtebah- 
koonuhmuhwahseen enewh kahwuhwanahbuhmahjin, ane- 
gook ahnuhmeätahgoojin, kezhegudenegin, kuhya tebekude- 
nenegin ahnuhween goo kenooazh noonduhwaud ? 

8 Kedenenim suh, waweeb oogahtebahkoonuhmahwaun. 
Uhpe dush Enene Oogwissun kapeézhaud oogahmekaun 
enuh ewh tabwayanduhmoowin oomah uhkeeng ? 

9 Oo-oo dush ahwajegun oogeëzhekuhnoonaun ahnind 
kahahpanindezoonejin ewh quuhyuk ezhewabezewaud, 
kuhya dush kenishebahpenuhduhwahwaud bakahnezenejin: 

10 Neezh enenewug keëzhahwug cheahnuhmeähwaud 
emuh keche-ahnuhmea-weguhmigoong : owh pazhik ke- 
Pharisee-wenenewe, ewade dush pazhik kemahwunjechega- 
wenenewe. 

11 Owh Pharisee-wenene kenebahwe 00-00 ezheahnuh- 
meäud kekaushkenuhzoo, Kesha-Muhnedoo, kemuhmoo- 
yahwahmin ewh azhewabezesewaun debishkoo ahnind 
enenewug azhewabezewaud, makundwajig, quuhyuk azhe- 
wabezesegoog, pazhigwahdezejig, kuhya wah-owh mah- 
wunjechega-wencne azhewabezid. 4 

12 Neezhing nekekewishim ningoo-ahnuhmeä-kezhig, 
pazhig suh nemegewa anduhsoo metahching kuhkenuh 
tabanduhmaun. 

13 Owh dush mahwunjechega-wenene wahsah nahbah- 
wid kahween kuhnuhga oogeoombenunsenun enewh oosh- 
keenzhegoon ewede ishpeming kepuhkeda-ahkegunaëdezoo 
00-00 keëkedood, Kesha-Muhnedoo shahwanemeshin neen 
maje-ezhewabezeyaun. 

14 Kedenenim, wah-owh enene anekewad ahwahshema 
keshahwandahgooze, owh dush ween bakahnezid : kuh- 
kenuh ashpanindezoojig tahtahbussandahgooähwug, owh 
dush katahbussanindezood tahishpandahgooäh. 

15 Oogepeetahmahwahwaun dush enewh ahbenoojeyun 
ehetaungenahnid, egewh dush kekenooähmahgunug uhpe 
wuhyahbuhmahwaud, oogekenahahmahwaun. 

16 Jesus dush oogenundoomaun, oo-oo keëkedood, 
Puhgedenuhmow egewh agahsheëjig ahbenoojeyug chepe- 
naunzahkahwewaud, kagoo kuhya kenuhahmahwahkagoon, 
me muh oogoo denoowug debandahgoozewaud emuh 
oodoogemahwewening owh Kesha-Muhnedoo. 

17 Kagate kedenenim, ahwagwan ahbenoojeëeng 
kaëzheöodahpenunsegwan ewh oodoogemahwewin owh 
Kesha-Muhnedoo kahbahpish-tahpeendegase emuh. 

18 Pazhig dush oogemaun oogeguhgwajemegoon 00-00 
keëgood, Waneshesheyun Kakenooähmahgayun ahneen 
kadëzhechegayaun cheoonjeähyahmaun ewh kahgega- 
“bemahdezewin. 

19 Jesus dush 00-00 oogeënaun, Ahnishwin waneshe- 
sheyun ezheyun? kahween ahweyah oonesheshese, pazhik 
atuh, mesu Kesha-Muhnedoo. 

20 Kekekandaunun enewh kuhgequawenun, Kahween 
kegahpezhigwahdezese, Kahween kegahneshewase, Kah- 
ween kegahkemoodese, Kahween kegahkuhkenuhwishke- 
bahtahewase, Kechetwahwanim koos kuhya keguh. 

21 Oo-oo dush keëkedoowun, Kuhkenuh suh oonoo 
ningeguhnuhwandahnun pahahkoo-ooshkenegeyaun. 

22 Uhpe dush Jesus kahnoondahwaud 00-00 oogeënaun, 
Kayahbe suh pazhik kenoondasa ; ahtahwanun kuhkenuh 
ketebenuhwawezewinun, meezh edush egewh katemahge- 
zejig, kegahahyaun edush tebenuhwawezewin ewede ish- 
peming, penoopenuhzheshin dush. 

23 Uhpe dush kahnoondung oonoo kekeche-kushkan- 
dum, kekeche-tebenuhwaweze muh. 

24 Jesus dush uhpe wuhyahbuhmaud chekechekush- 
kanduhmenid 00-00 keëkedoo, Kagate ahgahwah tahpeen- 
degawug egewh kache-tebenuhwawezejig emuh oodooge- 
mahwewening owh Kesha-Muhneedoo ! 

25 Nahwuj wanepunud owh pagwahwegung weshah- 
booshkung ewh puhgoona-ahyanig shahboonegauns, owh 
dush ween kache-tebenuhwawezid enene chepeendegad 
emuh oodoogemahwewening owh Kesha-Muhnedoo. 

26 Egewh dush kahnoondungig oo-oo keëkedoowug, 
Ahwanan dush kakushketood chebemahjeïnd ? 

27 Oo-oo dush oogeënaun, Enewh uhyeëen kapwah- 
nuhwetoowaud egewh enenewug, oogahnetahwetoonun 
owh Kesha-Muhnedoo. 

28 Peter dush 00-00 oogeënaun, Benuh, nenuhwind nin- 
genuhguhdahnahnin kuhkenuh, kegenoopenuhnegoo dush. 

29 Oo-oo dush oogeënaun, Kagate kedenenim, kahween 
ahweyah kahnuhguhdung oowegewaum gamuh ooketeze- 
mun, wekahnesun gamuh wewun gamuh oodahbenoojeë- 
mun, oonje ewh oodoogemahwewin owh Kesha-Muhnedoo, 

30 Kaöodahpenunsig nebewah ahwahshema duhching 
noongoom magwah bemahdezid, ketuhgwishenoomahguk 
dush bakahnuk uhkee kahgega bemahdezewin. 

31 Puhkayeëe dush kahezheweenaud enewh matahswe 
ahzheneezhenejin 00-00 oogeënaun, Benuh, Jerusaleming 
kedezhahmin, kuhkenuh dush enewh ekedoowenun kah- 
ezhebeëgawaud egewh aunwahjega-wenenewug keduhzhe- 
mahwaud enewh Enene Oogwissun tahdebishhoosamah- 
gudoon. 

32 Tahpuggedenuhmahwahwug muh egewh mayug- 
ahnishenahbag chebahpenuhdahwind, kuhya chekoodug- 
geïnd, kuhya chesikwahnind : 

33 Oogahpuhzhunzhawahwaun, kuhya oogahnesah- 
waun: nesoogoonuhgundenig dush tahahbejebah. 

34 Kah dush kuhnuhga oogenesetootunsenahwah oonoo 
uhyeëen, kuhya dush 00-00 ekedoowin kekahjegahdamah- 
gudene, kah dush oogekekanduhsenahwah, ewh kaheke- 
doonid. 

35 Kepuhguhme-ahyahmahgud edush uhpe pashoo ane- 
duhnezid emuh Jerichoing, pazhig kakepeengwad enene 
kenuhmuhduhbe emuh mahyahwekuhnah pahgoosanje- 
gad. 

36 Kenoonduhwaud dush ahnishenahban bemoosanid, 
kekuhgwadwa, wagoodoogwanedoog azhewabudenegwan. 

31 Oogeweenduhmahgoon énewh ahnishenahban che- 
bemoosanid Jesusun Nazareth duhzhe-wenewun. 

38 Kepepahge dush, 00-00 keékedood, Jesus keen 
wagwissemik owh David shahwanemeshin. 

39 Egewh dush ane-negahnejig oogenuhneebekemah- 
waun chepezaun-ahyahnid : ahwunjeesh dush ween ashkum 
kekeche-pepahge, Keen wagwissemik owh David shah- 
wanemeshin. 

40 Jesus dush kenooke-kahbahwe keëkedoo dush che- 
peetuhmuhwind ; uhpe dush pashoo ahyahnid oogeguhgwa- 
jemaun, 

41 Oo-oo keékedood, Wagoonan nanduhwanduhmun 
chedoodoonaun? Oo-oo dush keëkedoo, Tabaningayun 
chewahbeyaun. 

42 Jesus dush 00-00 oogeënaun, Howh wahbin : keta- 
bwayanduhmoowin kegebemahjeëgoon. 

43 Kazhetena dush kewahbe kuhya oogenoopenuhnaun 
enewh Jesusun mahmooyahwahmaud Kesha-Muhnedoon ; 
kuhkenuh dush egewh ahnishenahbag uhpe wuhyahbun- 
duhmoowaud oogewahwezhanemahwaun enewh Kesha- 
Muhnedoon. 

ESUS dush keühnepeendega kuhya oogeühneshah- 


booshkaun ewh Jericho. 

2 Benuh dush pazhik enene Zacchaias azhenekahzood, 
Kekechemahwunjec hega-wenenewe suh, kewahnuhdeze 
dush. 

3 Kenunduhwandum chewahbuhmaud enewh Jesusun 
ahwanan ahyahwegwan ; kahween dush oogekushketooseen 
oonzaum bahteenenid ahnishenahban, ketuhkooze muh. 

4 Negaun dush keähbuttoo, keähquaunduhwa dush 
emuh wegoobemeeshing, chewahbuhmaud keuhnebemoo- 
sanid ewede. 

5 Uhpe dush Jesus uhnetahgwishing emuh, kebombe- 
quane, kewahbuhmaud dush, 00-00 dush oogeënaun, 
Zacchaias, waweeb nesaunduhwan, noongoom muh ningah 
duhniz andahyun. 

6 Waweeb dush kenesaunduhwa, oogeöðodahpenaun 
dush wah wezhandung. 

7 Uhpe dush kahwahbunduhmoowaud, kuhkenuh 
kenishkahzetahgoozewug, 00-00 keëkedoowaud, Kepeen- 
dega cheduhnezid emuh oowegewahming owh maje-ëzhe- 
wabezid enene. 

8 Zacchaias dush kenebahwe, 00-00 dush keënaud 
enewh Tabaninganejin; Benuh, Tabaningayun, ahbetah 
menik dabanduhmaun nemeenaug egewh katemahgezejig; 
kishpin dush kewahyazhemug ahweyah enene gagoo, 
newing ahwahshema menik ningahtebahahmahwah. 

9 Jesus dush oogeënaun, Noongoom kezheguk, bemah- 
jeëwawin ketuhgwishenoomahgud oomah-wegewauming, 
kuhya dush wah-owh oodoogwissemegoon enewh Abra- 
hamun. 

10 Owh muh Enene Oogwissun kepeöonjeëzhah che- 
nundoonaäud kuhya chebemahjeäud enewh kahwuhneshe- 
nenejin. 

11 Magwah egewh ahnishenahbag noondahwahwaud 
oonoo, menuhwah oogekuhnoonaun keähwajegad, pashoo 
uhneahyaud emuh Jerusaleming, kenunduhwanduhmoo- 
waud dush bahbega chepenahgwuk ewh oodoogemahwewin 
owh Kesha-Muhnedoo. 

12 Oo-oo dush keëkedoo, Pazhik kachetwahwezid 
enene keëzhah emuh wahsuhwakummig, cheöodahpenung 
ewh oogemahwewin, chepeskahbid dush. 

13 Uhpe dush kahnundoomaud metahswe oobuhmeetah- 

gunun, oogemeenaun metauswahbik oozahwah-shooneyaun, 
00-00 oogeënaun. Ahtahwayook nahnauzh egoo tuhgwishe- 
naun. 

14 Egewh dush wahdatoojig oogesheenganemahwaun, 
oogeëzhenahzhahwahwaun enewh mezhenahwan cheween- 
duhmoowahnid, 00-00 keékedoowaud, Kahween nemenwa- 
nemahsenaun mahbah cheoogemahkundahweyungid. 

15 Kepuhguhmeähmahgud dush uhpe kahkewad, kah- 
oodahpenung ewh oogemahwewin keëkedood chenundoo- 
mindwah oogoo buhmeetahgunug, enewh kahmeenahjin 
shooneäun, cheoonjekekanemaud menik kekushkechega- 
wahgwan anduhchewaud, ewh keähtahwawaud. 

16 Kepeëzhah suh owh netum, 00-00 keëkedood, 
Tabaningayun, ewh kedoozahwah-shooneäum metauswah- 
kik kekushkechegamahgud. 

17 Oo-oo dush oogeënaun, Wawane, manoo-ëzhewabe- 
zeyun bahmeetahguneweyun, kegeäungwahme-guhnuhwan- 
dahnun punge, kegahoogemahkundahnun metahswe oo- 
danahwun. 

18 Kepeëzhah dush menuhwah pazhik, 00-00 keëkedood, 
Tabaningayun, kedoozahwah-shooneäum kekushkejega- 
mahgud naunwahbik. 

19 Oo-oo dush oogeënaun, Oogemahkundun kuhya keen 
nahnun oodanahwun. 

20 Menuhwah dush pazhik kepeëzhah, oo-oo keëkedood, 
Tabaningayun, wahbundun kedoozahwah-shooneäum, nin- 
geähtoon suh emuh seengwaoowening : 

21 Kegekoosin gooshah, suhnug-eneneweyun, kemah- 
moon muh ewh kahahtoosewun kuhya kesuhgukkenaun 
ewh kahketegahdunsewun. 

22 Oo-oo dush oodenaun, Tebenuhwa kedooning 
kegahoonjetebahkoonin, majebuhmeetahguneweyun. Kege- 
kekanim muh chesuhnug-eneneweyaun, mahmooyaun ewh 
kahahtoosewaun, kuhya suhgukkenemaun ewh kahketegah- 
dunsewaun : 

23 Ahnishwin dush keähtoosewun ewh neshooneyaum 
emuh shooneyah-weguhmigoong, petuhgweshenaun nindah- 
geöodahpenaun ewh neshooneyaum kuhya dush netebah- 
ahmahgoowin ? : 

24 Oo-oo dush oogeënaun enewh pashoo nahbahwenejin, 
Muhkuhmik ewh pazhik-wahbik, meenik owh ayahwaud 
metaus-wahbik. 

25 (Oo-oo dush oogeënahwaun, Oogemah, ween oodah- 
yahwaun metaus-wahbik.) 

26 Kedenenim gooshah, kuhkenuh ayaungig tahmeenah- 
wug, owh dush ayaunsig tahmuhkummah, ewh menik 
ayaung. 

27 Oogoo dush ween shaunganemejig kahenanduhsegoog 
cheöðogemahkunduhwugwah, peenik kuhya nesik oomah 
enahsuhmuhbeyaun. 

28 Magwah dush oo-oo uhyekedood keühnenegahne, 
ahneëzhaud emuh Jerusaleming. 

29 Kepuhguhmeähyahmahgud, uhpe pazhoo ahneduh- 
nezid emuh Bethpageïng kuhya Bethanying, emuh wahje- 
wing Olives azhenekahdag, oogemahjenahzhahwaun neezh 
ookekenooähmahgunun, 

30 Oo-oo keënaud, Ezhaug emuh oodanaunsing enah- 
suhmuhkahbahweyung ; uhpe dush kepeendegayag, kegah- 
mekahwahwah mahnesheens wekah kahpemoomahsig 
enewh enenewun, ahbahook, peenik edush. 

31 Kishpin dush ahweyah kuhgwajemenag, Ahnishwin 
ahbahwag? 00-00 kegahenahwah, Owh Tabaningad 
ooweähwaun. 

32 Egewh dush kahezhenahzhahoondjig kemahjahwug 
keëzhemekahwahwaud dush ewh keëgoowaud. 

33 Magwah dush ahbahwahwaud enewh mahnesheensun 
enewh waduhyahmenejin oo-oo keëgoowaud, wagoonash 
wanje ahbahwag owh mahnesheens ? 

34 Oo-oo dush keëkedoowug, Owh suh Tabaningad 
oweähwaun. 

35 Oogepeetahmahwahwaun enewh Jesusun, kahahtoo- 
waud dush enewh oodahgwewenewaun emuh oopikwune- 
ning enewh mahnesheensun, kuhya oogenuhmuhduhbeäh- 
waun enewh Jesusun emuh. 

36 Uhnebemoosawaud dush oogeahtoonahwah oodah- 
gwewinewaun emuh mekunaung. 

37 Uhpe dush pashoo uhneduhnezid anenesahkewung 
ewh Olives wahjewh, kuhkenuh anduhchewaud egewh 
kekenooähmahgunug kemahje-wahwezhanduhmoog ane- 
gook kewahwezhanemahwaud enewh Kesha-Muhnedoon, 
oonje enewh kuhkenuh keche mushkahwezewenun kahwah- 
bunduhmoowahjin ; 

38 Oo-oo keëkedoowaud, Shahwandahgooze owh Keche- 
oogemah tagweshing emuh oodezhenekahzoowening owh 

Tabaningad, pezaunewawin ewede ishpeming, kuhya 
wahwezhanduhmoowin ewede keche ishpeming. 

39 Ahnind dush egewh Phariseeg kahweejewahjig 
enewh ahnishenahban 00-00 oogečnahwaun, Kakenooäh- 
mahgayun, kenahahmow egewh kekekenooahmahgunug.; 
-40 Oogekuhnoonaun dush, 00-00 keënaud, Kedenenim, 
kishpin oogoo pwah-kekedoowaud, tahgepepahgemah- 
gudoon enewh ahsineen. 

41 Uhpe dush pashoo kahuhnetnhgwishing oogewah- 
bundaun ewh oodanah, kuhya dush kemuhweendung. 

42 Oo-oo dush keëkedood, Kishpin kekanduhmunbun, 
keen egoo 00-00 kekezhegoom, noongoom dush ween kekah- 
zootahgoonun che6onjewahbunduhsewun. 

43 Enewh muh kezhekudoon kegahpuhguhmishkah- 
goonun, ewh uhpe egewh nashkanemikig chekewetah-kah- 
bahwetookwah kuhya kewetuhyeëe cheähkahwahbuhmik- 
wah, 

44 Debishkoo dush uhkeeng cheëzhetahbussekumme- 
gishkemikwah kuhya kenejahnesug peendig ayahjig; kah 
dush kuhnuhga kegahezhenuhguhnegoose pashik ahsin 
cheähgwetooyahbikeshingebun, kah muh kegekekanduhseen 
ewh uhpe moowuddesegooyun. 

45 Kepeendega dush emuh keche-ahnuhmed-weguh- 
migoong kemahje-sahgeje-wabenaud enewh atahwanejin 
kuhya enewh kaushpenuhjeganejin emuh ; 

46 Oo-oo dush keénaud, Ezhebeëgahda suh, Newege- 
waum ahnuhmeä-weguhmegoowun, Kenuhwah dush ween, 
kemoode-weguhmig kedenahwamekahdahnahwah. 

41 Anduhsoo kezhegudenig kekekenooähmahga eri 
keche-ahnuhmeä- weguhmigoong. keche-sahsahgewejega- 
wenenewug kuhya oozhebeëga-wenenewug kuhya ahnishe- 
enahbag nahgahnezejig keënanduhmoog wenesahwand, 

48 Kah dush oogemekunsenahwah wahezhechegawaud, | 
kuhkenuh muh bamahdezejig oowenahnahgahzootahwah- 


waun. 
CHAP. XX. 


K EPUHGUHMEAHYAHMAHGUD dush uhpe enewh 

kezhegudoon, magwah kekekenooähmahwaud enewh 
ahnishenahban emuh “ahnuhmeä-weguhmigoong, kuhya 
dush kekuhgequad, enewh dush keche-sahsahzewejega- 
wenenewun, kuhya oozhebeëga-wenenewun, kuhya enewh 
katezenejin kepenaunzekahgood, 

“2 Oogekuhnoonahwaun dush, 00-00 keëkedoowaud, 
Weenduhmooweshenaum, wagoonan ewh mushkahweze- 
win wanjeëzhechegayun oonoo uhyeëen? ahwanan dush 
owh kahmeenik maunduh kushkeäwezewin ? 

3 Oogekahnoonaun dush oo-oo keënaud, Kuhya neen 
suh, Kegahguhgwajemenim gagoo, weenduhmahweshig : 

4 Ewh oobaptizooëwawin owh John, ishpeming enuh 
keoönjebahmahgudene gamuh eneneeng ? 

5 Kekuhnoonindewug dush, 00-00 keëkedoowaud, Kish- 
pin ekedooyung ishpeming, 00-00 tahekedoo, Wagoonan 
dush kahoonjedabwatahwahsewag ? 

6 Kishpin dush ekedooyung, Eneneeng, kuhkenuh 
ahnishenahbag kegahpemwuhsenuhegoonahnig, ooduhye- 
nanemahwaun Johnun cheäunwahjega-wenenewenid. 

7 Oogekuhnoonahwaun dush chekekanduhsigwah tebe 
wanjebahmahgudenegwan. 

8 Jesus dush 00-00 oogeënaun, Kuhya neen, kahween ke- 
gahweenduhmoosenoonim ewh mushkahwezewin wanje- 
ezhechegayaun oonoo. 

9 Oogemahje-kuhnoonaun dush enewh ahnishenahban; 
00-00 keëzheahwajegad ; Pazhik enene oogeöozhetoon ewh 
shoowemine-ketegaun, keähweäud dush enewh ketega- 
wenenewun, keëzhaud dush emuh wahsuhwakuhmig 
kenooazh keöðondande. 

10 Uhpe dush kahtebishkoosanig, oogeëzhenahzhahwaun 
enewh oobuhmeetahgunun emuh andahnid enewh ketega- 
wenenewun, ewh dush chemenegood enewh shoowemine- 
ketegauning duhzhe meenewenun, egewh dush ketega- 
wenenewug oogepuhzhunzhawahwaun, oogemahjenahzhah- 
wahwaun dush papazhig. 

11 Menuhwah dush pazhig buhmeetahgun oogeëzhe- 
nahzhahwaun, kahpuhzhunzhawahwaud dush, kuhya kah- 
pahpenuhdahwahwaud, oogemahjenahzhahwahwaun, kuh- 
nuhga gagoo kemeenahsigwah. 

12 Menuhwah dush pazhig oogeëzhenahzhahwaun, 
kahmahkeahwahwaud kuhya kesahgeje-wabenahwaud. 

13 Oo-oo dush keékedoo owh tabandung ewh shoowe- 
mine-ketegaun, Ahneen kaëzhechegayaun? Ningahezhe- 
nahzhahwah ningwis owh suhyahgeüg, koonemah suh 
oogahkechetwahwanemahwaun uhpe kewahbuhmah waud. 

14 Uhpe dush kahwahbuhmahwaud egewh ketega- 
wenenewug, kekuhnoonindewug, 00-00 keëkedoowaud, 

Me suh wuh-owh kadebandahsood, Umba nesahdah kenuh- 
wind dush chedebandahsooyung. 

15 Oogesahgeje-wabenahwaun dush emuh shoowemine- 
ketegahning kuhya oogenesahwaun, Ahneen dush kadoo- 
dahwaud owh tabandung ewh shoowemine-ketegaun ? 

16 Tahpeëzhah chenesaud oonoo ketega-wenenewun, 
oogahmeenaun dush bakahnezenejin ewh ketegaun. Uhpe 
dush kahnoonduhmoowaud, 00-00 keëkedoowug, Kahween 
tahezhewabesenoon. 

17 Oogenuhnahguhduhwahbuhmaun dush, 00-00 keëke- 
dood, Ahnishwin 00-00 azhebeëgahdag, ewh ahsin kah- 
wabenuhmoowaud egewh wazhegajig, me suh ewh nah- 
gaunandahgwuk ahsin ? 

18 Kuhkenuh dush kapungeshingig emuh ahsineeng 
tahmahkegunahmahwug ; ahwagwan dush katuhsoonegood, 
oogahpesekahgoon debishkoo peseboojegahzood. 

19 Egewh dush keche-sahsahgewejega-wenenewug 
kuhya oozhebeëga-wenenewug oogenunduhwanemahwaun 
ewh uhpe chetuhkoonahwaud, oogekoosahwahwaun dush 
enewh ahnishenahban, oogekekanemahwaun dush wenewah 
kahoonjeahwajegad. 

20 Oogeähkah-wahbuhmahwaun dush, kuhya keëzhe- 
nahzhahwahwaud enewh enenewun, kemooj cheähkahwah- 
benid, chemenooezhewabezekahzoonid cheoonjemekahwah- 
nid gagoo cheekedoonid cheöonjepuggedenuhwaud emuh 
oomushkahwezewenening kuhya ookushkeäwezewening 
=- enewh oogemaun. 

21 Oogeguhgwajemahwaun dush, 00-00 keëkedoowaud, 
Kakenooähmahgayun ninkekandahmin, quiyuk kekedooyun 
kuhya kekenooähmahgayun, kah dush kekoosahse ahweyah, 
emuh suh tabwawining kedezhekekenooähmahga ewh 
oodezhetwahwin owh Kesha- Muhnedoo. T 

22 Oonesheshin enuh chetebahahmungid owh Cæsar 
ewh oogemah-shooneyah, gamuh kuhya kahween ? 4 

23 Kekekanemaud dush azhekuhkuhyanezenid, 00-00 
keénaud, Wagoonan wanjekuhgwatebanemeyaig ? T 

24 Wahbunduheshig ewh shoomahneka. Ahwanan 
mahbuh mazenejegahzood kuhya wazhebeëgahzood ? Ooge- 
kuhnoonahwaun dush, 00-00 keënahwaud, Cæsar suh. 

25 Oo-oo dush oogeënaun, Meenik owh Cæsar enewh 
Cæsar ooduhyeemun, meenik dush owh Kesha-Muhnedoo 
enewh Kesha-Muhnedoo ooduhyeemun. 

26 Kahween dush oogekushketoosenahwah chemahnah- 
jemootoowaud enewh oodekedoowenun anahsuhmenid 
ahnishenahban : oogemahmahkahdandahnahwah dush ewh 
kahnuhquatuhmenid, kah dush ningood keëkedoosewug. 

217 Kepeëzhahwug dush ahnind egewh Sadduceeg 
ahyahgoonwatungig ewh ahbejebahwin, oogeguhgwajemah- 
waun dush, 

28 Ooo-00 keëkedoowaud, Kakenooähmahgayun, owh 
Moses, kegeëzhebeähmahgoonaun, kishpin ahweyah we- 
kahnesun neboonid ahyahwahnid equawun pwah oonejah- 
nesid dush, mahnoo owh wawekahnesemind oogahoodah- 
penaun enewh wewun cheoozhetuhmahwaud ahbenoojeyun 
enewh wekahnesebun. 

29 Keneezhwahchewug suh egewh wawekahnesinde- 
jig; owh netum oogewedegamaun enewh equawun, kene- 
boo dush chepwah oonejahnesid. 

30 Menuhwah dush pazhik oogeöðodahpenaun enewh 
wewene, kuhya ween keneboo chepwah oonejahnesid. 

31 Menuhwah dush pazhik oogeöðodahpenaun; me 
debishkoo kuhkenuh kahezhechegawaud; kahween dush 
keöðonejahnesewug, medush keneboowaud. 

32 Ishquauch edush keneboo owh equa. 

34 Emuh ahbejebahwening ahwanan kaähyahwaud 
enewh equawun? kuhkenah muh egewh neezhwahswe 
oogewedegamahwaun. 

34 Jesus dush oogekuhnoonaun oo-oo keénaud, Egewh 
tabandahgoozejig oomah uhkeeng, wewewug kuhya weede- 
gamahwug : 

35 Egewh dush kaähpeetandahgoozejig chebemahdeze- 
waud ewede kuhya cheahbejebahwaud kahween tahwe- 
wesewug kah kuhya tahwedegamahsewug : 

36 Kah dush menuhwah tahneboosewug: angening 
suh ahpetandahgoozewug ; kuhya oonejahnesemegoowaud 
enewh Kesha-Muhnedoon, tebandahgoozewug muh emah 
ahbejebahwening. 

37 Cheähbejebahwaud egewh naboojig, kewahbundah- 
ewa pooch owh Moses emuh metikoonsing, uhpe keëzhe- 
weenaud enewh Jehovahun, oo-Kesha-Muhnetoomun owh 
Abraham, kuhya oo-Kesha-Muhnetoomun owh Isaac, kuhya 
o0o-Kesha-Muhnetoomun owh Jacob. 

38 Kahween oo-Kesha-Muhnetoomegooseen enewh na- 
boonejin, enewh suh atuh bamahdezenejin ; ween kuhkenuh 
wanjebemahdezewaud. 

© 39 Ahnind dush egewh oozhebeëťga-wenenewug ooge- 
kuhnoonahwaun oo-oo keënahwaud, Kakenooähmahgay un, 
wawane suh kedekid. 

40 Keshahgwanemoowug menuhwah chekuhgwajemah- 
waud gagoo. 

41 Oo-oo dush oogeënaun, Ahnishwin dush akedoowaud, 
ewh oogwissemegood owh Christ enewh Davidun ? 

42 David dush ween ekedoo emuh nuhguhmoowene- 
muhzeneëguning, Owh Tabaningad 00-00 oogeċčnaun enewh 
Tabanemejin, Nuhmuhduhbin emuh nekechenekaung, 

43 Nahnauzh ezheügwah egewh shaunganemikig che- 
tuhtuhkookahnudwah. 

44 David suh Tabaningan oodezhenekahnaun, ahneen 
dush azhewagwissid ? 

45 Magwah dush noonduhmenid kuhkenuh ahnishenah- 
ban, 00-00 oogeënaun enewh ookekenooähmahgunun, 

46 Aungwahmezeyook chemewishkahwagwah egewh 
oozhebeega-wenenewug, nanduhwandungig chebemoosa- 
waud ahgwewaud enewh kakaunwagudenejin ahgwewe- 
nun, kuhya cheähnemekahwindwah emuh anduhzhe-ahtaun- 
ding, kuhya chenegaun-uhbewaud emuh ahnuhmeä-weguh- 
migoong, kuhya kache ahpetandahgwukin ahgweduhbe- 
wenun emuh anduhzhe-wekoonding ; 

41 Ookedahnahwah enewh shegaun oowegewaumene, 
kuhya ahnuhmeä-kahzoowaud keche kenooazh ahnemetah- 
goozewug : ahwahshema tahkuhgwahnesugge-nahneboom- 
ahwug. 


CHAP XXI 


EENAHBE dush kewahbuhmaud dush enewh wuh- 
yahnuhdezenejin ahpuhguhduhmenid oomegewawene 
emuh shooneyah-weguhmegoong. l 

2 Oogewahbuhmaun dush pazhik katemahgezenejin 
shegaun uhpuhgeduhmenid neezh shoomahnekaün. 

3 Oo-oo dush keëkedoo, Kagate kedenenim, mahbuh 
katemahgezid shegah oogeähpuhgedaun nahwuj nebewah 
dush ween kuhkenuh. 

4 Wenuhwah muh kuhkenuh azhewahnuhdezewaud, 
oogeöonjeahpuhgedahmahwahwaun enewh megewawenun 
enewh Kesha-Muhnedoon mahbuh dush ooketemahgeze- 
wening oogeöonjepuggedenaun kuhkenuh gotebenuk was 
wezewenun enewh wanjebemahdezid. 

5 Ahnind keduhzhindahmoowaud ewh keche-ahnuhmeä- 
weguhmig, kahezhequahnaujewung enewh ahsineen kuhya 
megewawenun, 00-00 dush keëkedoo, 

6 Oonoo wuhyahbunduhmagoon tahtuhgwishenoomah- 
gudoon enewh kezhegudoon uhpe kaïshkoonegahdasenook 
kuhnuhga pazhik ahsin cheähgwedahbekesingebun, ewh 
kasuhswawabenegahdasenook. 

7 Oogeguhgwajemahwaun dush, 00-00 keëkedoowaud, 
Kakenooähmahgayun ahneen uhpe kadebishkoosag oonoo 
uhyeëen? ahneen dush kadezhekekenoowahjechegunewung 
uhpe zhuhyegwah wedebishkoosag ? 

8 Oo-oo dush keëkedoo, Aungwahmezeyook chewuh- 
yazhemegoosewag, nebewah muh tahpetuhgwishenoog 
emuh nindezhenekahzoowening o0-oo cheëkedoowaud, 
Neen suh nendow Christ: kuhya gagah shuhyegwah 
debishkoosamahgud : kagoo noopenuhnahkagoon. 

9 Uhpe nwaunduhmag megahdewenun kuhya chemujje 
enuhkuhmeguk, kagoo sagezekagoon ; enandahgwud netum 
oonoo cheëzhewabuk; kah dush bahbega tahwuhyaquah 
kuhmegussenoon. 

10 Medush 00-00 keënaud, Ahnishenahbag oogah- 
megahnahwaun pukkaun azheweenzoonejin ahnishenahban, 
kuhya oogemahwewenun tahmegahdemahgudoon : 

11 Kuhya tahkeche-cheengwawakumegah meze oomah 
uhkeeng, kuhya tahpuhkuddakummegah, kuhya mahnah- 
dahpenawenun tahduhgoomahgudoon ;tahkootahzenahgwud 
kuhya keehe-kekenoowahjechegunun tah penahgwudoon 
ewede enuhkuhkayah mezhah-kezhegoong. 

12 Chepwah dush oonoo uhyeëen debishkoosag, kegah- 
tuhkoonegoom, kuhya kegahmujjedoodahgoom, kegahpuh- 
gedenegoom emuh ahnuhmeä-weguhmigoong kuhya emuh 
kehbahguahoode-weguhmigoong, kegahezhewenegoom dush 
emuh enahsuhmuhbewaud oogemaug kuhya nahgahnezejig, 
neen nindezhenekahzoowin oonje. 

13 Me suh kaöonjedoodahgooyag chedebahjemootah- 
windwah. 

14 Ahtooyook dush emuh kedaéwaung kezhah chenah- 
nahgahdahwanduhsewag ewh kaëzhenuhquatuhmag : 

15 Kegahmeenenim suh goo ewh ekedoowin kuhya 
nebwahkahwin, kakushketoosigwah egewh shaunganeme- 
nagoog chenuhquatuhmoowaud gamuh chemegahduhmoo- 
waud. 

16 Kegahbahtahegoowaug egewh keketezemewáug, 
kuhya egewh kekahnesewaug, kuhya kedenuhwamahgune- 
wang, kuhya keejekewaëwaug ; ahnind dush kenuhwah 
kegahnesegoom. 

17 Kuhya kegahsheenganemegoowaug kuhkenuh enene- 
wug, nindezhenekahzoowin oonje. 

18 Kah dush ween goo pazhik kenesesewah emuh 
kishtequaunewaung tahbahnahdessenoon. 

19 Emuh dush kenookahdezewening guhnuhwanemik 
egewh kejechaugoowaug. 

20 Uhpe dush wahbunduhmag ewh Jerusalem cheke- 
wetuhkahbahwetahgood enewh shemahguneshun, me dush 
uhpe chekekanduhmag zhuhyegwah tebishkoosag chebah- 
nahjechegahdag. 

21 Egewh dush emuh Judeäïng ayahjig, tahezhenezhe- 
moowug emuh wahjewing, egewh dush emuh nahwuhyeëe 
ayahjig mahnoo tahmahjahwug, egewh dush emuh kete- 
gauning ayahjig kahween tahpeendegasewug emuh. 

22 Memuh oonoo nuhnuhque-kezhegudoon kuhkenuh 
uhyeëen wazhebeëgahdagin chetebishkoosag. 

23 Tahahnemezewug egewh kaähyahwahjig ahbenoo- 
jeün emuh oomesudahwaung, kuhya egewh kanoonahwuh- 
soojig ewh uhpe oonoo kezhegudoon ! tahkeche-ahnemezeem 
suh emuh uhkeeng kuhya tahnishkanemahwug oogoo 
ahnishenahbag. 

24 Kuhya oogahnesegoonahwah enewh ahzhahwash- 
koon, kuhya oogahtuhkoonegoowaun kuhkenuh pahkaun 
azheweenzoonejin ahnishenahban ; kuhya dush oogahtuh- 
kookahdahnahwah Jerusalem egewh mayug-ahnishenahbag 
nahnauzh tebishkoosanig egewh mayug-ahnishenahbag 
ookezhegudoomewah. 

25 Kuhya tuhahyahwun kekenoowahjechegunun emuh 


kezisoong, kuhya emuh tebeke-kezisoong, kuhya emuh 


ahnungoong; kuhya emuh uhkeeng tahahnemezewug egewh 
ahnishenahbag kuhnuhga gagoo chequuhyukwanduhmoo- 
waud; tahmuhmuhtwayaushkahwug egewh tegoowug 
kuhya kechegumme. 

26 Tahshahgoodaäwug egewh enenewug apeech 
sagezewaud, kuhya nunduhwahbunduhmoowaud oonoo 
uhyeëen wahpetuhgwishenoomahgukkin oomah uhkeeng; 
tahnuhningishkahmahgudoon muh ishpeming duhzhe mush- 
kahwezewenun. 


246 


a ROR P E EREN AN Nga OE CASARE 
pa Ta pa a BK a A asa A 


PRASE E 
Pp ni 





CHAP. XXII. 


2% Me dush uhpe kawahbuhmahwaud Enene Oogwissun 
peëzhahnid emuh ahnuhquudoong chepegeegezid ewh 
mushkahwezewin kuhya keche peshegandahgoozewin. 

28 Uhpe dush oonoo mahje-tebishkoosag, ishpeming 
enahbeyook kuhya oombequaneyook ; pashoo muh peähyah- 
mahgud keshahwandahgoozewenewah. 

29 Ahwajegun dush oogeëzhekuhnoonaun ; Benuh owh 
shoowemenahgahwunzh kuhya kuhkenuh egewh metekoog ; 

30 Uhpe suhyahgebuggezewahjin kewahbundahnahwah 
kuhya kenuhwah tebenuhwa kekekandahnahwah ewh 
neebin chepashoowuk. 

31 Mesuh kuhya uhpe wahbunduhmag oonoo cheöoje- 
chesag kekanduhmook ewh Kesha-Muhnedoo oodoogemah- 
wewin pashoo peähyahmahguk. 

32 Kagate kedenenim, Oogoo noongoom bamahdezejig 
kahween tahmahjahsewug chepwah kuhkenuh debish- 
koosag. 

33 Ewh kezhik kuhya ewh uhkee tahishquahsawun 
ninde kedoowinun dush ween kahween tahishquahsasenoon. 

34 Aungwahmezeyook koonemah enewh kedaëwaun 
tahkoosegwunoon, ewh oonzaum nebewah meejeyag, kuhya 
kewushquabeyag, kuhya oonzaumanduhmag maunduh uh- 
kee, kahwuhnuhpe dush chepuhgummishkahgooyag ewh 
kezhik. | 

35 Tebishkoo muh nuhgwahguning oogahezhepuhgum- 
mishkahgoonahwah kuhkenuh egewh namuhduhbejig emuh 
oogeduhkummig uhkeeng. 

36 Ahkahwahbeyook kuhya ahnuhmedhyook moonzhug, 
ewh dush cheënandahgoozeyag cheoozhinduhmag kuhkenuh 
oonoo uhyeëen wahtuhgwishenoomahgukin, kuhya chene- 
bahweyag enahsuhmuhbid owh Enene Oogwissun. 

37 Magwah dush kezhegudenig kekekenooähmahga 
emuh keche-ahnuhmeä-weguhmegoong ; uhpe dush tabe- 
#kudenig, kemahjah chenebaud emuh wahjewing ewh Olives 
azhenekahdag. 

38 Kakezhahbahwuhgudenig dush ahnishenahbag kebe- 


ëzhahwug emuh keche-ahnuhmeä-weguhmigoong chebe- 
zindahwahwaud. 












CHAP. XXII. 


# gagah ewh wambejishkewuhsinsenook 
4 buhguazhegune-wekoondewin weähyahbun ewh kuh- 
bekoosa-wekoondewin azhenekahdag. 

2 Kuhya dush egewh keche-sahsahguhwejega-wenene- 
wug kuhya egewh oozhebeëga-wenenewug oogenundah- 
wandahnahwah kaëzhechegawaud chenesahwaud, ooge- 
koosahwaun muh enewh ahnishenahban. 

3 Me dush mujje-muhnedoon kepeendegashkahgood 
owh Judas Iscariot azhenekahzood pazhik egewh metahswe 
ahzhe neezh kekenooähmahgunug. 

4 Me dush kahezhemahjaud kuhya dush kekuhnoonaud 
enewh keche-sahsahguhwejega-wenenewun kuhya mene- 
senoo-oogemaun ewh kaëzhechegad chepuhgedenuhmah- 
waud Jesusun. 

5 Keöonahnegwanduhmoog dush, kuhya keëkekoowug 
wemeenahwaud shooneyaun. 

6 Kenuhquatum dush, kuhya oogenundahwahbundaun 
chepuggedenahmahwaud pwah-ahyahnid mahyahmahwe- 
noonejin enewh ahnishenahban. 

7 Me dush uhpe kahtebishkoosag ewh wambejishkah- 
wuhsinsenook buhquazhegune-kezhig uhpe kuhbekoosa- 
mahnishtahnesheense chenesind. 

8 Oogeëzhenahzhahwaun dush Peterun kuhya Johnun, 
00-00 dush keëkedood, Mahjaug ahwewahwazhetook ewh 
kuhbekoosa-wekoondewin ewh dush cheweseneyung. 

9 Oo-oo dush oogeënahwaun, Ahneende ananduhmun 
chewahwazhetooyaung ? 

10 Oo-oo dush oogeënaun, Benuh, uhpe uhnepeendega- 
yag emuh oodanaung kegahpenahquashkahgoowah enene 
pametuhkoonung ewh neebahgun mwaushkenabeeg, 
noopenuhnik emuh wegewahming kaühnepeendegad. 


11 Oo-oo dush kegahenahwah owh wawegewahmid, 
Ahneende ewh wekoondewene-ahbenahsoowin kaduhzhe- 
meejeyaun ewh kuhbekoosa-wekoondewin kuhya neke- | 


kenooähmahgunug ? 


12 Kegahwahbundahegoowah ewh manguhtag ishpe- T 
mesuhgoong-ahbenahsoowin wahwazhechegahdag,meemuh ` 


kaduhzhe-wahwazhetooyag. 


13 Keëzhahwug edush, kuhya oogemekahnahwah de- ] 
bishkoo kahegoowaud Jesusun, kuhya dush oogewahwazħe- - 


toonahwah ewh kuhbekoosa-wekoondewin. 








ALEN TA 

14 Uhpe dush kahtuhgwisheénoomahguk ewh tebahegun, | ; 


kenuhmuhduhbe, oogeweeduhbemegoon dush metahswe 


ahzhe neezh ookekenooähmahgunun. 


15 Oo-oo dush oogeënaun, Ahpeche ningêenundahwan- 


daun cheweedoopuhmenuhgoog, chemeejeyung maunduh. 


kuhbekoosa-wekoondewin chepwah kooduggetooyaun. 
248 








CHAP. XXII. 


16 Kedenenim suh, kahween menuhwah ningahmeejese, 
bahnemah atuh ketebishkoosag emuh Kesha-Muhnedoo 
oodoogemahwewening. 

17 Oogeöodahpenaun dush ewh menequahjegun kuhya 
kahmahmooyahwad keékedoo, Oodahpenuhmook mahdah- 
oonedeyook dush. 

18 Kedenenim muh, Kahween menuhwah ningahmene- 
quase ewh shoowemenahboo bahnemah goo atuh Kesha- 
Muhnedoo oodoogemahwewin ketuhgwishenoomahguk. 

19 Oogeöodahpenaun dush buhguazhegun, kemahmoo- 
yahwa, kuhya oogebuhquabetoon kemeënaud, oo-oo dush 
keëkedood, Me 00-00 neyow pagedenahmahgooyag : 00-00 
ezhechegayook chemequanemeyag. 

20 Me dush kahezheöodahpenung ewh menequahjegun 
kagishquah-wesenewaud, 00-00 keëkedood, Maunduh mene- 
quahjegun ahwun ewh ooshke-kekindewin emuh nemis- 
queeming ewh sahgwabenuhmahgooyag. | 

21 Benuh dush ooneenj owh bahyahtahid neweejewe- 
goon oomah oodoopoowening. 

22 Kagate mahjah owh Enene Oogwissun debishkoo 
enahkoonind, tahkeche-sunnuggeze suh dush owh enene 
enewh bahyahtahegoojin. 

23 Me dush ewh uhpe kemahje-kuhgwajindewaud, 
f ahwagwan ahyahwegwan 00-00 kaëzhechegagoobunan. 

24 Kuhya kemahje-guhnoonindewug, ahwagwan kake- 
cheënandahgoozegwan. 

25 Oo-oo dush ween oogeënaun, Egewh mayug-ahnish- 
enahbag oodoogemahmewaun oodoogemahkundahwah- 
waun mayug-ahnishenahban ; kuhya egewh wagemahkun- 
dahgajig, manoo-doodahgajig ezhenekahnahwug. 

26 Kahween kenuhwah oo-oo kegahezhewabezeseem : 
owh kache-ishpandahgoozid anduhcheyag debishkoo agah- 
sheïd tahezheähyah; owh dush wagemahwandahgoozid 
debishkoo owh bameetahgad tahezheähyah. 

21 Ahwanan kache-ishpandahgoozid, owh namuhduhbid 
emuh uhdoopoowening gamuh owh bameetahgad ? kahnuh- 
ween owh namuhduhbid emuh uhdoopoowening ? kedezhe- 
weejewenenim dush neen debishkoo owh bameetahgad. 

28 Kenuhwah kahwedookahweyag emuh neketemah- 
gezewening. 

29 Kegahmeenenim dush ewh oogemahwewin, debishkoo 
owh Noos azhemeezhid ; 

30 Cheweseneyag kuhya chemenequayag emuh ninduh- 
doopoowening ewede nindoogemahwewening, kuhya che- 
nuhmuhduhbeyag emuh,oogemah-wuhbewening tebahkoon- 
agwah egewh metahswe-ahshe neezh puhkaun azheween- 
zoojig Israelitug. 

31 Oo-oo dush keëkedoo owh Tabaningad, Simon, 
Simon, benuh, Satan kegenunduhwanemik chetebanemik 
cheëzheshahbooshkahsik debishkoo buhquazheguning : 

32 Kegeahnuhmeätuhmoon gooshah kedabwayanduh- 
moowin chenoondasasenook; bahnemah dush keäunje- 
ëgooyun wedookow kekahnesug. 

33 Ween dush 00-00 oogeënaun enewh Jesusun, Taba- 
ningayun, nekezheetah cheweejewenaun kabahquahegah- 
zooyunin gamuh nabooyunin. 

34 Oo-oo dush oodenaun, Keweenduhmoon suh, Peter, 
owh pahkahahqua kahween tahnoondahgoozese, noongoom 
kezheguk bahnemah goo nesing keähgoonwatuhmun che- 
kekanemeyun. 

34 Oo-oo dush oodenaun enewh kekenooähmahgunun, 
Uhpe kahahnoonenuhgoog ningooche cheëzhahyag ahyah- 
sewag ewh shooneyah-mushkemoodans kuhya meëjeme- 
mushkemood, kuhya muhkissenun, gagoo nuh kegemuh- 
nazenahwah ? Oo-oo dush keëkedoowug, Kah gagoo. 

36 Me dush oo-o0 keënaud, Noongoom dush ahwagwan 
washooneyah-mushkemoodtansegwan mahnoo oogahoodah- 
penaun ; kuhya dush nuhwuhpoowene-mushkemood ; kuhya 
wadahzhewashkoosegwan mahnoo oogahahtahwan oopese- 
koowahgun chekishpenuhtood dush. 

37 Oo-oo muh kedenenim maunduh azhebeëgahdag 
tahtebishkoosamahgud emuh neyowing, Ketuhgoo-uhgemah 
enewh majeëezhewabezenejin : enewh muh anahjemegoo- 
yaunin tahtebishkoosawun. 

38 Oo-oo dush keëkedoowug, Tabaningayun, benuh, 





oomah ahtanoon neezh wahbik ahzhahwashkoon. Odai : 


dush oodenaun, Me menik. 

39 Kesahguhum dush keëzhaud ewede wahjewing ewh 
Olives emuh moonzhug kahezhahgoobun ; oogenoopenuhne- 
goon dush ookekenooähmahgunun. 

40 Uhpe dush emuh kahahyaud 00-00 oogeënaun, 
Ahnuhmeäug cheëzhahsewag emuh kuhgwatebanindewe- 
ning. 

41 Kemahjah dush akoo tabewabenuhmahgad ahweyah 
ahsin, keöojecheengwasad dush kuhya keähnuhmeäud. 

42 Oo-oo keëkedood, Noosa kishpin enanduhmun 
ekoonuhmahweshin maunduh menequahjegun ; ninduhwauj 
kahween neen uhyenanduhmaun keen atuh uhyenanduhmun 
tahezhechegam. 

43 Kepenahgoozewun dush ishpeming wanjebahnejin 
angenun, kemushkahwezeëgood. 

44 Kewesuggandung ashkum anegook kenundoodah- 
mahga kuhya oodahbwazoowin kepungegahne debishkoo 
kazhegaugin mishque pangesing emuh metushkuhkummig. 

45 Uhpe dush kahpuhsegweed kahishquah-ahnuhmeäud 
kenauuzekahwaud dush enewh ookekenooähmahgunun, 
oogemekahwaun ewh nebahnid apeech kekechenuhneenuh 
wanduhmenid, 

46 Oo-oo dush keënaud, Ahneeshwin nebahyag? puh- 
segweeg kuhya ahnuhmeäug cheëzhahsewag emuh kuh- 
gwatebanedewening. 

41 Magwah dush kayahbe kekedood, benuh kache- 
mahmahwenoojig, kuhya owh Judas azhenekahzood, pazhig 
ayahwid egewh metahswe-ahshe neezh kenegahne, kuhya 
kepenaunzekahwaud Jesusun weöojemaud. 

48 Jesus dush oo-oo oodenaun, Judas, kebahtahah nuh 
owh Enene Oogwissun ewh oojemud ? 

49 Uhpe oogoo kahweejewahjig Jesusun kahwahbunduh- 
moowaud wahuhneëzhewabuk oogeďenahwaun, Tabanin- 
gayun, ningahpuhkiddamin nuh enewh ahzhahwashkoon. 

50 Pazhik dush oogepuhkiddawaun enewh keche- 
sahsahgahwejega-wenene oobuhmeetahgun kuhya oogekish- 
ketahwugahgunuhmaun ookeche-tuhwuggahne. 

51 Jesus dush oogekuhnoonaun, oo-oo dash keëkedood, 
Mahnoo maunduh menik tahezhewabud ; oogetaungenuh- 
mahwaun dush ewh ootuhwugahne, me dush kenooje- 
mooäud. 

52 Me dush Jesus kekuhnoonaud enewh keche-sahsah- 
gahwejega-wenenewun, kuhya enewh ganuhwanduhmene- 
jin ahnuhmeä-weguhmig kuhya katezenejin kahpenahze- 
kahgoojin, Kepeëzhenaunzekahwim nuh ewh kaëzhenaun- 
zekahwagoobun ewh kamoodishkid peähyooyag ahzhah- 
washkoon kuhya puhgumahgunun ? 

53 Magwah weejewenenahgoogebun emuh ahnuhmeä- 
weguhmigoong anduhsoo kezheguk kahween kegetuhkoon- 

eseem : mesuh noongoom ketebahegunewah, kuhya cehe- 
mushkahwezemahguk ewh puhsuhgish-tebik. 

54 Me dush ketuhkoonahwaud kuhya kemahjewenah- 
waud, keëzhewenahwaud dush emuh owh keche-sahsah- 
gahwejega-wenene andaud. Peter dush wahsah oogenoo- 
penuhnaun. 

55 Uhpe dush kahpootahwawaud emuh peendig che- 
gishkoota kenuhmuhduhbewug, Peter dush oogeweeduhbe- 
maun. 

56 Pazhik dush equawun oogewahbuhmegoon, chegish- 
koota kenuhmuhduhbid,oogenahnahgahdah-wahbuhmegoon 
00-00 keëgood, Kuhya mahbah oogeweejewaun enewh. 

51 Oogeähgoonwatahwaun dush, 00-00 keëkedood, Equa 
kahween nekekanemahse. 

58 Nahguj dush menuhwah bakahnezenejin oogewah- 
buhmegoon 00-00 oogeëgoon, kuhya keen kewedookahwaug. 
Peter dush keëkedoo, Enene kahween newedookahwahseeg. 

59 Nahguj dush kuhnuhbuj ningoo-tebahegunag me- 
nuhwah bakahnezid anegook kewetabwa oo-oo keëkedood, 
Kagate suh kuhya mahbuh oogeweejewaun, Galilee duhzhe- 
wenenewe muh. l 

60 Peter dush keëkedoo, Enene, kahween nekekan- 
duhse ewh akedooyun. Kazhetena dush magwah kekedood 
kemesittahgooze owh pahkahahqua. 

61 Owh dush Tabaningad kequake-kahbahwe oogeguh- 
nuhwahbuhmaun dush enewh Peterun. Peter dush ooge- 
mequandaun ewh Tabaningad oodekedoowin oo-oo keëke- 
dood, Chepwah messittahgoozid owh pahkahahqua nesing 
kegahahgoonwatow. 

62 Peter dush kesahgahum kewesuhgedamoo edush. 

63 Egewh dush enenewug kahtuhkoonahjig Jesusun 
oogebahpenuhdahwahwaun kuhya oogepuhkittaähwah- 
waun. 

64 Uhpe dush kahkuhkepeengwabenahwaud oogepuh- 
quahkooneenjetahwahwaun emuh oodangwyening, 00-00 
dush kekuhgwajemahwaud, Aunwahjegan, ahwanan kah- 
puhkettaik ? 

65 Nebewah dush bakaunukkin oogekeche mujje guh- 
noonahwaun. 

66 Uhpe dush wuhyahbunenig egewh ahnishenahbag 
ooketezemewaun kuhya egewh keche-suhsahguhwejega- 
wenenewug, kuhya egewh oozhebeëga-wenenewug kepe- 

mahoonjeëdewug kuhya oogeëzhewenahwaun emuh kah- 
duhzhe-kahkekedoowaud oo-oo dush keëkedoowaud, 

67 Keen nuh kedow owh Christ? weenduhmooweshe- 
naum. Oo-oo dush oogeënaun, Kishpin weendnhmoonuh- 
googebun, kahween kedahgetabwayanduhsenahwah : 

68 Kishpin dush kuhgwajemenuhgoog, kahween kedah- 
nuhquatuhweseem, kuhya kahween kedahpuhgedeneseem. 

69 Bahnemah suh owh Enene Oogwissun tahwuhwa- 
nuhbe emuh ookechenekaung owh kache-mushkahwezeed 
Kesha-Muhnedoo. 

10 Kuhkenuh dush keëkedoowug, Keen nuh kedow 
owh Kesha-Muhnedoo Oogwissun ? Oo-oo dush oogeënaun, 
Kenuhwah suh kedekedoom ewh ahweyaun. 

71 Oo-oo dush keëkedoowug, Wagoonan kayahbe 
wanjenundahwanduhmung ewh bahtahweenduhmoowin ? 
kenuhwind muh kegenoondahwahnaun emuh tebenuhwa 
oodooning. 


CHAP. XXIII. 


UHKENUH dush kepuhsegwewug keëzheweduhmah- 
wahwaud dush enewh Pilateün. 

2 Oogemahje-bahtahmahwaun dush oo-oo keëkedoo- 
waud, Ningemekahwahnaun wah-owh enene wuhnishemaud 
enewh ahnishenahban, kuhya kenahahmahwaud chemee- 
nahsewemind oogemah-shooneyaun enewh Cæsarun ekedood 
ween tebenuhwa cheähwid Christ keche-oogemah. 

3 Pilate dush oogeguhgwajemaun oo-oo keëkedood, 
Keen nuh kedow oodoogemahmewaun egewh Jewyug >? 
Oogekuhnoonaun dush 00-00 oogeënaun, Kedekid suh keen. 

4 Medush Pilate oo-oo kahenaud keche-kuhgequa- 
wenenewun kuhya enewh ahnishenahban, Kahween neme- 
kahwahse mahbah enene ningood kemujjeëzhechegad. 

5 Ashkum dush kekeche-ahquahdezewug oo-oo keëke- 
doowaud oomegooshkahjeäun enewh ahnishenahban pa- 
bahkuhgequad anegookwaug Judea duhzhe uhkee Galilee- 
ing keoonjemahjaud nahnauzh egoo oomah. 

6 Uhpe dush Pilate kahnoonduhwaud Galilee chewah- 
weenduhmenid kekuhgwadwa, Galilee-wenenewe nuh 
mahbuh enene ? 

7 Uhpe dush kahkekandung ewh chedebandahgoozid 
emuh Herod oodoogemahwewening, oogeëzhenahzhahmah- 

waun Herodun, ahyahgoobunan owh emuh Jerusaleming 
ewh uhpe. 

8 Uhpe dush Herod kahwahbuhmaud Jesusun kekeche- 
menwandum : kenooazh mah oogenundahwandaun chewah- 
buhmaud gagoo chemuhmaundahwejeganid. 

9 Me dush kekuhgwajemaud nebewah ekedoowenun ; 
kah dush kuhnuhga oogenuhquatahgooseen. 

10 Egewh dush keche-sahsahgewejega-wenenewug 
kuhya egewh oozhebeëga-wenenewug kenebahwewug 
kuhya oogekeche-bahtahmahwaun. 

11 Owh dush Herod kuhya ooshemahgunesheman ooge- 
bahpenuhduhwahwaun, kuhya kemujjekuhnoonahwaud, 
kuhya kepesuhkoonahwaud suhsagahwene-pesekoowahgun 
kuhya nayaub keëzhenahzhahmahwaud Pilateün. 

12 Medush ewh kezheguk owh Pilate kuhya Herod 
keweejekewaïndewaud : mawezhah muh kenishkaninde- 
buneeg. 

13 Pilate dush uhpe kahmahwunzoomaud keche-sah- 
sahguhwejega-wenenewun kuhya oogemaun kuhya ahnish- 
enahban, 

14 Oo-oo keënaud, Kegepeetahmahwim wah-owh enene 
debishkoo owh wanishemaud ahnishenahban ; benuh, nin- 
geguhgwajemah emuh anahsuhmeyag, kah dush ningeme- 
kahmahwahse ningood kemujje-ezhechegad enewh kahah- 
nahmahmagoon. 

15 Kahween kuhya Herod ; kegeëzhenahzhahoonenim 
chenahzekahwag ; benuh dush, kah ningood keëzhechegase 
kaöonjenesindebun. 

16 Ningahpuhzhunzhawah dush, me dush kapugge- 
denug. 

17 Kenundahwandahgwud muh chepuhgedenahmah- 
waud pazhig uhpe wahwekoonding. 

18 Mahmahwe dush kepepahgewug oo-oo dush keëke- 
doowaud, Mahjeweesh mahbuh puhgedenahmahweshenaum 
dush Barabbas : 

19 (Owh kahmegahzookummegezid emuh oodanaung 
kuhya kahneshewad kahoonje kebahguahoond.) 

20 Pilate dush keënandum chepuggedenaud enewh 
Jesusun menuhwah oogekuhnoonaun. 

21 Medush kahezhepepahgewaud 00-00 keëkedoowaud, 
Ahgwahkwah, ahgwahkwah. 

22 Menuhwah nesing 00-00 oogeënaun, Ahnishwin, 
wagoonan mujje-uhyewish kahezhechegad? kahween neme- 
kuhmahwahse ningood keëzhechegad kaöonjenesindebun : 
ningahpuhzhunzhawah suh goo, me dush chepuhgedenug. 

23 Ahpeche dush kewedabwawug kekechepepahge- 
waud, keëkedoowaud cheahgwahquahoomind, Kuhya dush 
kemushkahwezemahgudenewun oodinwawenewah kuhya 
keche-sahsahguhwejega-wenenewug oodinwawenewah. 

24 Pilate dush keënahkoonega cheëzhewabudenig ewh 
kahezhenunduhwanduhmoowaud. 

25 Oogepuggedenuhmahwaun dush kahmegahzookum- 
megezenid, kuhya kahneshewanid kahoonjekebahquah- 
oondebun enewh kahnunduhwanemahwahjin ; medush ke- 
puhgedenaud Jesusun emuh oonunduhwanduhmoowene- 
ning. 

26 Magwah dush uhnemahjewenahwaud oogetuh- 
koonahwaun pazhik enenewun, Simonun Cyrenia duhzhe 
enenewun ketegahning oonjebahnid,oogepemoondahahwaun 
dush ewh ahzhedayahtik chepemoonduhmenid ishquayaung 
Jesusun aneëzhahnid. 

27 Oogenoopenuhnegoon dush kachemahmahwenoone- 
jin ahnishenahban kuhya equawun kahmahwenejin ewh 
kemahwemegood. 

28 Jesus dush quakekahbahwid 00-00 ekedoo, Kenuh- 
wah wadahnesemegooyag emuh Jerusaleming, kagoo mah- 
wemeshekagoon, mahwindezooyook suh, kuhya mahwetuh- 
wik kenejahnesewaug. 

29 Benuh suh, peëzhahmahgudoon enewh kezhegudoon 
uhpe cheëkedoong, Shahwandahgoozewug suh egewh 
wanejahnesegoog, kuhya equawug wekah kahnegeähwuh- 
zoosegoog kuhya kahnoonahwahzoosegoog. 

30 Me dush chemahje-eduhmoowaud enewh wahjewun, 
Puhtuhgwunishkahweshenaum, kuhya dush wahjewansun 
ahgwahnahooëshenaum. 

31 Kishpin muh oonoo andooduhwahwaud ashkah- 
koozenejin metikoon, ahneen dush kadoodahmoowaud ewh 
buhyahtag. 

32 Neezh dush bakahnezejig ketuhgoo-mahjenahzhah- 
wahwug chenesindwah mujje ezhewabezewin oonje. 

33 Uhpe dush kahtuhgwishenoowaud ewede ‘Calvary 
azhenekahdag, me emuh keduhzhe-ahgwahgwahahwaud, 
kuhya dush neezh maje-ézhewabezenejin, pazhik emuh, 

ookechenekahning pazhik dush emuh oonuhmunjenekah- 
ning. 

34 Me dush uhpe Jesus keëkekood, Noosa, ahbwayanim, 
kah muh ookekanduhsenuhwah ewh azhechegawaud. 
Kemahdahoonedewug dush enewh oodahgwewenun, kuhya 
dush keähtahdewug. 

35 Egewh dush ahnishenahbag kenebahwewug, kuhya 
keguhnuhwahbuhmahwaud, kuhya dush oogemaug mah- 
mahwe oogebahpenuhdahwahwaun o0-0o keëkedoowaud, 
Oogebemahjeäun bakahnezenejin, mahnoo tahbemahjeëde- 
zoo kishpin ahyahwegwan owh Christ, Kesha-Muhnedoo 
kagegenahjin. 

36 Egewh dush shemahguneshug oogenahnahpuhgaun- 
zoomahwaun, kepemeenahahwaud ewh shewahboo, 

37 Oo-oo dush keëkedoowaud, Kishpin kagate oogemah- 
kundahwudwahnan egewh Jewyug, bemahjeedezoon. 

38 Emuh dush oogejuhyeëe kahahgoonind, 00-00 keëzhe- 
beëgahda emuh Greek enwawening, kuhya Latin enwa- 
wening, kuhya Hebrew enwawening, MESUH WAH 
OWH OODOOGEMAHMEWAUN EGEWH JEWYUG. 

39 Pazhig dush maje-ëzhewabezid kahahgoonind ooge- 
nahnahpahgaunzoomaun oo-00 keëkedood, Kishpin ahyah- 
wewunan owh Christ bemahjeëdezoon kuhya dush bemah- 
jeëshenaum nenuhwind. 

40 Owh dush bakaunedezid oogekuhnoonaun kenuhne- 
bekemaud, 00-00 dush keëkedood, Kah nuh ween kekoo- 
sahse Kesha-Muhnedoo, kekanduhmun cheähyahyun emuh 
nahsaub nahneboondewening ? 

41 Kenuhwind suh quuhyuk kedoodahgoonaun ; anan- 
dahgwuk muh kedezhechegaw enenahnin kenuhwind ke- 


doodahgoonaun, wah-owh dush enene kahween ningood 


kemujje- ëzheche gase. 





42 Oogeënaun dush Jesusun, Tabaningayun mequane- 


meshin uhpe kepeendegayun emnh kedoogemahwewening. 

43 Jesus dush 00-00 oogeënaun, Kagate, kagate kedenin, 
noongoom kezheguk kegahweejewh emuh oonahnegooze- 
wening. 

44 “Kuhnuhbuj suh nuhwuhquagoobun, ketebikahbeme- 
nahgwud emuh anegookwaug uhkee peenish egoo shaun- 
guhsoo-tebahegunag. 

45 Ketebikahbuhmenahgooze dush owh kezhike-keezis, 
kuhya dush ewh kebuhgoojegun emuh ahnuhmeä-weguh- 
migoong ketaushkekesa. 

46 Uhpe dush Jesus keche anegook kahpepahgid 00-00 
keëkedoo, Noosa, emuh keneenjeeng nepuhgedenah ninje- 
chaug ; 00-00 dush kahekedood keishguahnuhmoo. 

41 Uhpe dush owh menesenoo-oogemah kahwahbun- 
dung ewh kahezhewabuk oogepezhegandahgooäun Kesha- 
Muhnedoon, 00-00 keëkedood, Kagate suh menoo-ezhewabe- 
zegoobun mahbah. 

48 Kuhkenuh dush ahnishenahbag kahpemahwunjeëde- 
waud chewahbunduhmoowaud oonoo, uhpe kewahbundah- 
moowaud ewh kahezhewabuk kepuhkittaðodezoowug emuh 
ookahkegunewaung keühnekewawaud. 

49 Kuhkenuh dush enewh kahkekanemegoojin, kuhya 
equawun kahnoopenuhnegoojin, wahsah kenebahwewun 
kewahbunduhmoowahnid oonoo uhyeëen. 

50 Benah dush keähyah pazhik enene Joseph azhene- 
kahzood kahkekedoo-wenene, kemenoo-ezhewabeze dush 
kuhya kequuhyukwahdeze : 

öl (Kahween wah-owh keënanduhse ewh keënahkoo- 
neganid kuhya kahezhecheganid enewh ooweejekewaün ;) Ari- 
mathæaïng duhzhe-wenenewegoobun oodoodanahwewah 
egewh Jewyug ; oogebeeton dush oodoogemahwewin owh 
Kesha-Muhnedoo. 

52 Mesuh owh enene kahezhaud enewh Pilateün ke- 
nundoodahmoowaud ewh ooweyow owh Jesus. 

53 Oogenesaundeweenaun dush, oogetetebegenaun dush 
emuh puhpuggewuhyauneginoong, keähsaud dush emuh 
chebaguhmigoong ewh kahweembahbikahegahdag ewh 
ahzhebik, kah wekah ahweyah enene keähsahse emuh. 

54 Me suh ewh uhpe kezheguk wahwazhetahwene- 
kezhegudoobun, gagah dush zhuhyegwah ahnuhmeä-kezhe- 
gudoobun. 

55 Kuhya dush egewh equawug kahpeweejewahjig, 
ewede Galileeïng kahpeöonjebahjig,oogenoopenuhnahwaun, 
kewahbunduhmoowaud ewh chebaguhmig, kuhya kahezhe- 
sing ewh weyowemah. 

56 Me dush kekewawaud, kewahwazhetoowaud enewh 
manoomahgwukkin mushkeekeen kuhya noomenegunun, 
keäunwabewug anuhmeä-kezhegudenig ewh egoo akedoo- 
mahguk kuhgequawin. 

AHYAHBUNENIG dush kahishquah-ahnuhmeä- 
kezheguk, keche kuhkezhab, kepeëzhahwug emuh 
chebaguhmigoong peetoowaud enewh manoo-mahgudenegin 
kah wahwazhetoomahwaud, ahnind dush oogeweejewah- 
waun. 

2 Oogemekahwahwaun dush enewh ahsineen tabebe- 
wabenegahzoonid emuh chebaguhmigoong. 

3 Kepeendegawug dush, kah dush oogemekunsenahwah 
ewh ooweyow enewh Tabaninganejin Jesusun. 

4 Kepuhgummeähyahmahgud, magwah keche-mahmah- 
kahdanduhmoowaud oonoo uhyeéen, benuh oogeweejekah- 
‘bahweetahgoowaun neezh enewh enenewun wuhyahsa- 
koonuhyanejin : 

5 Magwah dush sagezewaud keähpuggezzoowaud emuh 
uhkeeng 00-00 oogeëgoowaun enewh, Ahnishwin nanduh- 
wahbuhmag owh bamahdezid emuh anduhzhe-ahyahwaud 
egewh naboojig ? 

6 Kahween oomah ahyahse, ahzhe keähbejebah : mequan- 
duhmook ewh kekuhnoonenag magwah kayahba ahyaud 
ewede Galileeing. 

7 Oo-oo keëkedood, Enandahgooze owh Enene Oogwis- 
sun chepuggedenind emuh ooneenjewaung egewh maje- 
ezhewabezejig enenewug,kuhya cheähgwahquahoond kuhya 
cheähbejebaud nasuhgoonahgudenig. 

8 Oogemequandahnah enewh oodekedoowenun, 

9 Kepeöonjekewawug dnsh emuh chebaguhmigoong 
keweenduhmoowahwaud dush enewh metahswe-ahshe 
neezh kekenooähmahgunun kuhya kuhkenuh enewh ahnind: 

10 Me suh Mary Magdalene, kuhya Joanna, kuhya 

Mary oogeen owh James, kuhya ahnind egewh eguawug 


kahweejewahjig kahweenduhmahwahjig oonoo uhyeëen 
enewh apostleün. 

11 Ahneshah chedebahjemoowaud oogeuhyenaneme- 
goowaun enewh, kah dush oogedabwatahgoosewaun enewh. 

12 Kepuhsegwe dush owh Peter, kepeendega-buhtoo 
emuh chebaguhmigoong keuhnenahwatah oogewahbun- 
daunun dush wahbishkegenoon ningooje atagin, kemahjah 
dush mahmahkahdandung oonoo uhyeëen kahezhewabude- 
nig. 

13 Benuh neezh ookekenooähmahgunun keëzhahwun 
ewh kezheguk emuh oodanaunsing Emmaus kahezhene- 
kahdag, gagah newoo-tebahbaun kahahpeechaug Jerusalem- 
ing oonje. 

14 Oogeduhzhindahnahwah dush enewh kahezhewa- 
bukin. 

15 Kepuhguhmeähyah ewh magwah pahbahguhnoonin- 
dewaud, kuhya kuhgwadinjewaud, Jesus dush ween ooge- 
nahzuhkahwaun kuhya keweejewaud. 

16 Enewh dush ooshkinzhegoowaun kekebahquahegah- 
danewun ewh chekekanemahsigwah. 

17 Oo-oo dush oogeënaun, Wagoonanun enewh kuh- 
noonedewinun azhekuhnoonedeyag magwah uhnebemoosa- 
yag knhya nuhneenuhwanduhmag ? 

18 Pazhik dush Cleopas azhenekahzood oogekuh- 
noonaun, o0-oo dush keénaud, kemahyuggiz nuh emuh 
Jerusaleming, kekanduhsewun dush enewh noomuhyuh 
kahezhewabukin emuh ? 

19 Oo-oo dush keënaud, Wagoonanun? Oo-oo dush 
oogeënahwaun, Kahezheähyaud Jesus Nazareth duhzhe 
wenene aunwahchega-wenenewepun mushkahwezepun 
emuh ezhechegawening kuhya emuh ekedoowening emuh 
enahsuhmingwad Kesha-Muhnedoo, kuhya anahsuhmingwa- 
waud kuhkenuh egewh ahnishenahbag. 

"20 Egewh keche-sansahgewejega-wenewug kuhya 
egewh tabahkoonuhzheyummingejig kahezhepuhgedenah- 
wahwaud chenahneboomemind kuhya oogeähgwahquah- 
ahwaun. 

21 Ningeähpanemoominahbun me mahbah kagebemah- 
jeähpun Israelnn: menuhwah dush kuhkenuh oonoo noon- 
goom kezheguk me nesoo-kezheguk oonoo kahahkoo-ezhe- 
wabuk. 

22 Ahnind dush egoo kuhya nindequamenahnig ninge- 
mahmahkahdanduhmooegoonahnig, zhabah kahezhahjig 
emuh chebaguhmegoong ; 

23 Uhpe dush mekunsegwah ewh weyowene, kepe- 
ëzhahwug, keëkedoowaud ewh kewahbuhmahwaud 
angenun, kahegoowahjin ewh bemahdezid. 

24 Ahnind edush egewh kahweejewungejig keëzhah- 
wug emuh chebaguhmegoong, keëzhemekuhmoowaud dush 
ewh kahekedoowaud egewh equawug : kahween dush ween 
oogewahbuhmahsewaun Jesusmn. 

25 Me dush uhpe 00-00 keënaud, Oh kakebahdezeyag 
kuhya pajeweyag emuh kedaëwaung chetabwayanduh- 
magoobun enewh kuhkenuh, egewh aunwahjega-wenene- 
wug kahekedoowaud ; 

26 Kah nuh ween kenundahwandahgoozese owh Christ 
00-00 cheëzhekooduggetood kuhya dush chepeendegad 
emuh oopezhegandahgoozewening ? 

27 Emuh dush keöonjemahjaud Mosesun kahezhe- 
beëganid, kuhya aunwahjega-wenenewun kahezhebeëganid 
oogewahweenduhmahwaun emuh kuhkenuh ewh keche- 
twah-oozhebeëguning ween tebenuhwa kahenahjemind. 

28 Keühnetuhgwishenoog dush pashoo emuh oodanaun- 
sing azhahwaud; ween dush keëzheähyah debishkoo 
nuhwuj wahsah weëzhaud. 

29 Oogewekoozoomahwaun dush, oo-oo keënahwaud, 
Oomah wedegameshenaum, gagah muh zhuhyegwah tah 
oonahgooshe, kuhya ewh kezhik zhuhyegwah chahgesa- 
mahgud. Oogeweejpeendegamaun dush cheweejahyahwaud. 

30 Kepuhguhmeähyah dush magwah weedoopuhmaud, 
oogeöðodahpenaun puhquazhegun, kuhya kemuhmooyah- 
wad, kebuhbuhquabenaud kuhya dush kemeë naud. 

31 Enewh dush ooshkinzhegoowaun kebahkishkahmah- 
guddenewun, me dush kenesittuhwenahwaud kuhya keün- 
gwahbuhmegood. 

32 Oo-oo dush keëzhekuhnoonedewaud, Kah nuh ween 
kegekezhezoosemin emuh kedaénaung magwah kahguh- 
noonenung emuh mekunaung, magwah dush kahmezheshah- 
wesetuhmoonenung enewh kechetwah-oozhebeëgunun ? 

33 Me dush kepuhsegwewaud ewh tebahegun kuhya 
kepeëzhekewawaud emuh Jerusaleming; kemekahwah- 
waud dush metahswe-ahshe pazhig kemahoonjeëdenid, 
kuhya enewh kahweejewegoowahjin, 

34 Oo-oo keékedoonid, Kagate suh owh Tabaningad 
keähbejebah, kewahbuhmaud owh Simon. 

35 Kuhya keweendahmahgawug oonoo kahezhewa- 
bukkin emuh mekunaung, kuhya kahezhenesittuhwenah- 
waud, kepuhquabenahnid buhquazhegun. 

36 Magwah dush 00-00 ekedoowaud, Jesus kenebahwe 
emuh nesuhwuhyeëe kahahyahwaud, oo-oo dush keënaud, 
Menoobemahdezeyook suh. 

37 Kemegooshkahjeähyahwug kuhya kesagezewug, 
keënanduhmoog suh, chewahbuhmahwaud oochebaumun. 


260 











CHAP. XXIV. 


38 Oo-oo dush oogeënaun, Ahneshwin megooshkahje- 
ähyahyag ? ahneshwin dush pemookishkaug enewh enan- 
duhmoowenun emuh kedaë waung. 

39 Wahbunduhmook neneenjeen kuhya nesittun, neen 
snh nindow ; taungeneshig kuhya kekanemeshig kah muh 
weyahsewese kuhya oo-kunewese chebaum, azhewahbun- 
duhmahweyag. 

40 Uhpe dush oo-oo kahekedood oogewahbundahaun 
ooneenjeen kuhya oosittun. 

41 Magwah dush kayahba tuhyabwayanduhsegwah 
apeech moojegezewaud, kuhya kahmahmahkahdanduhmoo- 
waud, 00-00 oodenaun, Meejim nuh oomah kedahyahnah- 
wah ? 

42 Oogemeënahwaun dush punge abwahjegahzoonejin 
gegooyun kuhya ahmoo-sinsebahquud. 

43 Oogeöodahpenaun dush kuhya kewesene emuh 
anahsunmuhbenid. 

44 Oo-oo dush oogeëčnaun, Mesuh oonoo ekedoowenun 
kahenenuhgoog magwah kahweejewenenuhgoog, chenun- 
dahwandahgwuk kuhkenuh chetebishkoosag wazhebeëgah- 
dagin emuh ootebahkoonegawening owh Moses kuhya 
emuh Psalm-muzzeneëguning keënahjemegooyaun. 

45 Me dush ewh uhpe kahbahkenuhmoowaud oonesit- 
ootuhmoowene ewh chenesitootuhmenid enewh kechetwah- 
oozhebeëgunun, 

46 Oo-oo dush keënaud, Me oo-oo azhebeëgahdag, 
mesuh dush nunduhwandahgoozid owh Christ chekoodug- 
gezid, kuhya neboowening cheöonjeähbejebaud nasuh- 
goonuhguddenig : 

41 Ewh ahnuhwanindezoowin kuhya chewabenegahdag 
mujje-ëzhewabezewin oodezhenekahzoowin oonje, chewah- 
weenduhmoowindwah kuhkenuh puhkaun azheweenzoojig 
ahnishenahbag, che6onjemahjetaung emuh Jerusaleming. 

48 Kenuhwah kegewahbundahnahwah oonoo uhyeëen. 

49 Benuh dush, kegahezhenahzhahmoonenim ewh 
oowahweenduhmahgawin owh Noos, duhnezeyook dush 
keenuhwah emuh Jerusaleming, nahnauzh peöodissegooyag 
ewh mushkahwezewin ishpeming kaöonjebahmahguk. 

50 Oogeëzheweenaun dush ewede Bethanying keöombe- 
nekane dush keshahwanemaud dush. 

91 Kepuggumme-ahyahmahgud dush magwah shah- 

wanemaud kemahjeweenah, keëzheweenah dush ewede 
ishpeming. 

52 Oogeöðojecheengwuhnetahwahwaun dush, keëzheke- 
wawug dush ewede Jerusaleming keche-wahwezhanduh- 
moowaud. =. 

53 Moonzhug dush keähyahwug emuh keche-ahnuhmeä- 
weguhmigoong, wahwezhanemahwaud kuhya mahmooyah- 
wahmahwaud enewh Kesha-Muhnedoon. Amen. 

CHAP. I. 


AHYASHKUD keähyah owh Ekedoowin, kuhya 

dush owh Ekedoowin oogeweëjewaun enewh 

Kesha-Muhnedoon, kuhya dush owh Ekedoowin ke-Kesha- 
Muhnedoowe. 

2 Me suh goo owh wuhyashkud kahweejewaud enewh 
Kesha-Muhnedoon. 

3 Ween suh goo kuhkenuh gagoo oogeöozhetoonun, 
ween dush ahnookeesig kah dush kuhnuhga gagoo keöozhe- 
chegahdasenoon kahoozhechegahdagin. 

4 Ween suh kebemahdezewinewe ; ewh dush bemah- 
dezewin oogewahsashkahgoonahwah egewh enenewug. 

5 Ewh wahsayahzewin kekesegahtamahgud magwah 
puhsuhgishkaug, kuhya ewh puhsuhgish-tebik kahween 
kenesetootahgamahgussenoon. 

6 Keähyah pazhik enene kahpeëzhenahzhahoogoojin 
enewh Kesha-Muhnedoon, John kahezhenekahzood. 

7 Chedebahdoodung ewh wahsayahzewin kepebonje- 
ëzhaud mahbah, kuhkenuh enewh enenewun ween owh 
chebonjedabwayanduhmenid. 

8 Kahween ween keähwese ewh wahsayahzewin, che- 
debahdoodung atuh ewh wahsayahzewin kepeöonjeëzhe- 
nahzhahwah. 

9 Quuhyuk wahsayahzewin keähwe owh wuhyahsash- 
kahwaud kuhkenuh enenewun pahezhahnejin oomah 
uhkeeng. 

10 Oomah uhkeeng keahyah, ween dush oogeöozhetoon 
owh uhkee, kah dush oogekekanenemegooseen enewh 
akeëwenejin. 

11 Oogepeëzhahnun enewh tabandungin, kah dush 
oogeöodahpenegooseen enewh tabanemahjin. 

12 Menik dush ween goo kahoodahpenegood oogemeë- 
naun ewh kushkeäwezewin cheooyooosemahnid Kesha- 
Muhnedoon, kuhkenuh duhyabwayanduhmenejin oodezhe- 
nekahzoowin : 

13 Kahween mesqueeng keöonjenegesewug oogoo, kah 
kuhya weyahse-enanduhmoowening, kah kuhya enene 
enanduhmoowening, Kesha-Muhnedoong atuh. 

14 Owh dush Ekedoowin keweyahseweäh, kuhya kege- 
weejduhnuhkeemegoonaun, kegewahbundahmin dush ween 
oopeshegandahgoozewin tebishkoo azhepeshegandahgooze- 
nid enewh wagwissejin owh Wayoosemind, buhyahteenuh- 
denig ewh shahwanjegawin kuhya ewh tabwawin. 

15 John dush oogedebahjemaun kepepahgid 00-00 
keëkedood, Mesuh wah-owh oo-oo keénahjemugebun, Owh 
pahnoopenuhzhid ahwahshema ahpetandahgooze neen dush 
ween, chepwah muh ahyahyaun, ahyahbun. 

16 Azhemooshkenashkahgood dush ewh shahwandah- 
goozewin kegebondenahmin anduhcheyung enewh keshah- 
wandahgoozewenenahnin. 

17 Moses mahween keoonjemeëgewam ewh tebah- 
koonegawin, ewh dush shahwanjegawin kuhya ewh 
tabwawin owh Jesus Christ oogepeetoonun. 

18 Kah wekah ahweyah oogewahbuhmahseen enewh 
Kesha-Muhnedoon, owh atuh puhyazhegood Wagwissemind 
ayaud emuh oopeendoomooning owh Wayoosemind, mesuh 
owh kahdebahjemaud enewh. 

19 Mesuh oo-00 kahenahjemood owh John uhpe egewh 
Jewyug emuh Jerusaleming keöonjeähnoonahwaud enewh 
sahsahgewejega-wenenewun kuhya Leviteün chekuhgwaje- 
mahnid, Ahwanan keen? 

20 Oogeweendaun kah dush keähgoonwatunse 00-00 
keëkedood, Kahween neen nindahwese owh Christ. 

21 Oogeguhgwajemahwaun, Ahwanan nungwuhnah ? 
Elias nuh kedow? Ween dush keëkedoo, Kahween nindah- 
wese. Owh ahnungwahnah aunwahjega-wenene kedow ? 
Ween dush keëkedoo, Kah. 

22 Oo-oo dush oogeënahwaun, Ahwanan nungwuhnah 
keen? cheöonjeweenduhmoowungedwah egewh kahahnoo- 
zheyummingejig. Ahneen nungwuhnuh uhyenahjindezoo- 
yun ? 

23 Ween dush keëkedoo, Nindow suh ewh oodinwawin 
owh papahgid emuh buhgwuduhkummig, Quuhyukwuh- 
mootahwik kapeëzhaud owh Tabaningad, kahekedood owh 
aunwahjega-wenene Isaias. ; 

24 Ke-Phariseewewug dush egewh kahpeähnoonindjig. 

25 Oogeguhgwajemahwaun dush, 00-00 keënahwaud, 
Ahnishwin dush egoo baptizooéwayun kishpin ahyah- 
wesewunan owh Christ, kuhya owh Elias, kah kuhya owh 
aunwähjega-wenene ? 

26 John dush oogekuhnoonaun, oo-oo keënaud, Neebe 
suh neen nindahyoon ewh baptizooweëwayaun ; nahwuhyeëe 
ahyahyag nebahwe pazhik kakanemahsewag ; 

27 Me owh pahnoopenuhzhid ahwahshema apetandah- 
goozid neen dush ween, oomuhkesine-tuhkoobejegunun 
kahween nintaähpetandahgoozese cheähbahahmahwug. 

28 Emuh suh Bethabaraïng ahgahming Jordan oonoo 
keduhzhe-ezhechegam emuh John kahduhzhe-baptizooéwad. 

29 Wuhyahbunenig dush John oowahbuhmaun enewh 
Jesusun petahsuhmoosanid 00-00 dush ekedoo, Wahbuh- 
mik owh Kesha-Muhnedoo oomahnishtahnisheensemun, 
owh akoonuhmahwaud oomujjeëzhewabezewene enewh 
akewenejin. 

30 Mesuh wah-owh kahtebahjemugebun oo-oo keëke- 
dooyaun, Nepenoopenuhnik pazhig enene ahwahshema 
apetandahgoozid neen dush ween, chepwah muh ahyahyaun 
ahyahbun. 

31 Kah dush ningekekanemahse: cheöonjewahbuh- 
megood dush ween Israelun, mesuh pahoonjeëzhahyaun 
baptizooëwayaun nebee ahyooyaun. 

32 Kedebahjemoo dush ween John, oo-oo keëkedood, 
Ningewahbuhmah owh Keche-Oojechaug ishpeming peöon- 
jenahzhid debishkoo keche-oomemeeng, kepoonid dush 
emuh ooweyowing. 

33 Kah dush ningekekanemahse: owh atuh kahah- 
noozhid chebaptizooë wayaun nebee ahyooyaun, me suh owh 
00-00 keëzhid, Ahwagwan kawahbuhmahwudan chepenese- 
nahmahgood enewh Keche-Oojechaugwun kuhya peähyah- 
nid emuh ooweyowing, Me suh owh kabaptizooëwad enewh 
Keche-Oochechaugwun. 

34 Ningewahbundaun dush kuhya nedebahjim, mahbuh 
ahyahwid Oogwissun owh Kesha-Muhnedoo. 

35 Menuhwah kahuhnewahbung John kenebahwe, kuhya, 
neezh ookekenooähmahgunun. 

36 Wuhyahbuhmaud dush Jesusun bemoosanid, 00-00 
keékedoo, Benuh, Kesha-Muhnedoo Oomahnishtahnisheen- 
semun ! 

37 Kuhya dush egewh neezh kekenooähmahgunug 
oogenoondahwahwaun kekedoonid, oogenoopenuhnahwaun 
dush Jesusun. 

38 Medush kequakekahbahwid owh Jesus kewahbuh- 
maud dush penoopenuhnegood o0-oo dush keënaud, 
Wagoonash nanduhwanduhmag? Oo-oo dush oogeënah- 
waun, Rabbi, (me suh ahnekenootuhming, Kakenooähmah- 
gayun) ahneende andahyun ? 

39 Oo-oo oodenaun, Pewahbunduhmook. Kepeëzhah- 
wug kewahbunduhmoowaud emuh andaud, kuhpa-kezhik 
dush oogeweejewahwaun, metahswe tebahegun keähpeech- 
kezhegudoobun. 

40 Keähwe owh Andrew wekahnesun owh Simon 
Peter, pazhik egewh kahnoondahwahjig Johnun, kuhya 
kahnoopenuhnahjig Jesusun. 

41 Ween netum oomekahwaun tebenuhwa wekahnesun 
Simonun, o0-oo dush enaud, Ningemekahwahnaun owh 
Messias, mesuh ahnekenootuhming owh Christ. 

42 Oogeëzhewenaun dush emuh ahyahnid enewh 
Jesusun. Jesus dush guhnuhwahbuhmaud, oo0-oo keënaud, 
Keen kedow owh Simon, oogwissun owh Jona: Cephas 
kegahezhenekauz, mesuh ahnekênootuhming, Ahsin. 

43 Kahuhnewahbung keënahdum owh Jesus cheëzhaud 
ewede Galileeng; oomekahwaun dush enewh Philipun, 
00-00 dush oodenaun, Noopenuhzheshin. 

44 Bethsaidaïng keöonjebahgoobun owh Philip oodoo- 
danuhwewah owh Andrew kuhya owh Peter. 

45 Philip dush oomekahwaun enewh Nathanaëlun, 
00-00 dush oodenaun, Ningemekahwahnaun suh owh, 
enewh kahdebahjemahjin owh Moses emuh tebahkoonega- 
wening, kuhya egewh aunwahjege-wenenewug, mesuh owh 
Jesus, oogwissun owh Joseph Nazareth duhzhe-wenene. 

46 Nathanael dush 00-00 oogeënaun, Tahoonjeemahgud 
nuh gagoo wanisheshing emuh Nazarething? Philip dush 
enaud, Pemahjaun kuhya pewahbundun. 

47 Jesus dush oogewahbuhmaun Nathanaelun penaun- 
zekahgood, 00-00 dush ekedoo duhzhemaud, Benuh kagate 
Israel-wenene, kuhnuhga kuhkuhyanezewin ayaunsig. 

48 Nathanael dush oo-oo oodenaun, Ahneende wanje 
kekanemeyun ? Jesus dush oogekuhnoonaun oo0-oo keënaud, 
Chepwah suh nundoomik owh Philip, keähyahyun emuh 
ahnahme figoomenahgahwunzh, kegewahbuhmin. 

49 Nathanael dush oogekuhnoonaun 00-00 keënaud, 
Rabbi, keen suh Kedoogwissemik owh Kesha-Muhnedoo, 
keen suh Kedoodoogemahkundahwah owh Israel. 

50 Jesus dush oogekuhnoonaun, 00-00 keënaud, Keëne- 
naun, emuh ahnahme figoomenahgahwunzh kegewahbuh- 
min, me nuh wanjedabwayanduhmun? kegahwahbun- 
dahnun nahwuj kache-ahpetandahgwukin uhyeeen. 

51 Oo-oo dush oodenaun, Kagate, kagate, kedenenim, 
Bahnemah kegahwahbundahnahwah ewh kezhik chenesah- 
koosing, kuhya enewh oodangenemun owh Kesha-Muhnedoo 
oombishkahwashkahgood kuhya nesaundahwashkahgood 
Enene Oogwissun. 


CHAP. II. 


ASOOGOONAHGUK dush kewewekoodahdim emuh 
N Canaïng ewh Galileeng anduhgoog : oogeen dush owh 
Jesus emuh keähyahwun. 

2 Ween dush Jesus kewekoomah kuhya ookekenooäh- 
mahgunun emuh anduhzhe-wewekoodahding. 

3 Uhpe dush manazewaud ewh shoowemenahboo, Jesus 
dush 00-00 oogeëgoon enewh, oogeen Kah oodahyaunse- 
nahwah ewh shoowemenahboo. 

4 Jesus dush 00-00 oogeënaun, Equa ahneen azhepah- 
bahmanemeyun ? kahween muhshe debishkoosasenoon che- 
mahje-ahnookeeyaun. 

5 Enewh dush oogeen oogeënahne buhmeetahgunun, 
- Nuhmunj suh kaënenoowagwan ezhechegayook. 

6 Keähtamahgudoon dush emuh ningoodwahswe nebee- 
ahtahsoowenun ahsine-uhyeëen kahenahbujjetoowahpuneen, 
kepeeneëdezoowaud egewh Jewyug koonemah goo neezh 
koonemah kuhya goo neswe tebahegunun tabishkenagoobun 
papazhig. 

7 Jesus dush oodenaun, Mooshkenabetooyook enewh 
nimbahgunun ewh nebe oogetebebahtoonahwaun dush. 

8 Oo-oo dush oodenaun, Segenuhmook, mahjeetuhwik 
edush owh wagemahkundung ewh wekoogawin ; oogemah- 
jeetahwahwaun dash. 

9 Uhpe dush owh wagemahkundung ewh wekoon- 
gawin kahkootuhguhmundung ewh nebee kahshooweme- 
nahboowejegahdag, kah dush oogekekanduhseen tebe kah- 
conzekahnegwan, egewh dush buhmeetahgunug kahseege- 

nungig ewh nebee oogekekandahnahwah ; owh wagemah- 
kundung ewh wekoongawin oogenundoomaun enewh nah- 
aungishun, 00-00 dush oogeënaun, 

10 Anduhchid enene netum oopuggedenaun waneshe- 
shenig shoowemenahboo ; uhpe dush enenewug nebewah 
kahmenequawaud, ewh dush goo nahwuj mahyahnahduk ; 
keen dush kegeguhnuhwandaun ewh wanesheshing shoowe- 
menahboo nahnauzh egoo noongoom. 

11 Me maunduh netum mahmaundahwejegun kahmah- 
maundahwejegad Jesus Canaing Galileeng anduhgoog, ooge- 
mezheshahwesetoon dush oopeshegandahgoozewin ; enewh 
dush ookekenooähmahgunun oogetabwayanemegoon. 

12 Kahishquahahyaug edush oonoo keëzhah emuh 
Capernauming, ween, kuhya enewh oogeen, kuhya enewh 
wekahnesun, kuhya enewh ookekenooähmahgunun, kah- 
ween dush nebewah tuhsoogoon keähahsewug emuh. 

13 Kagah dush zhuhyegwah wetebishkoosagoobun ewh 
ookuhbekoosa-wekoondewenewah egewh Jewyug, Jesus 
dush keëzhah emuh Jerusaleming. 

14 Oogemekahwaun dush emuh ahnuhmeä-weguh- 
migoong enewh atahwanejin pezhekewun kuhya mahnish- 
tahnishun kuhya keche-oomeemeen, kuhya enewh shoone- 
yaun mahyashquahdoonanejin nuhmuhduhbenid. 

15 Uhpe dush kahoozhetood ewh puhzhunzhaégun 
keähyood ewh ahsubaubeensun, kuhkenuh oogesahgejewa- 
benaun emuh ahmuhmeä-weguhmigoong kuhya enewh 
mahnishtahnishun, kuhya enewh pezhekewun, kuhya ooge- 
segwabenuhmahwaun enewh muhyashquahdoonenejin oo- 
shooneähmene, kuhya uhdoopoowenun oogeähnemekoowa- 
benahnun. 

16 Oo-oo duash oogeënaun enewh, keche oomeemeen 
atahwanejin, Mahjetooyook oonoo uhyeéen, kagoo ahtahwa- 
wegemegoowetookagoon Noos oowegewaum. 

17 Enewh dush ookekenooähmahgunun oogemikwand- 
ahnahwah 00-00 ezhebeëgahdag, Ahpeech sahgetooyaun 
suh ewh kegewaum nekedahmoogoon. 

18 Oogekuhnoonahwaun dush egewh Jewyug 00-00 
keënahwaud, Wagoonan kekenoowahjechegun kawahbun- 
duheyaung kaöonjekakandahmaung oonoo wanjeëzhechega- 
wunan. 

19 Jesus dush oogekuhnoonaun, oo-oo keënaud, Bah- 

nahjetooyook maunduh kechetwah-weguhmig, nesoogoo- 
nuhguk dush ningahnahittoon. 

20 Oo-oo dush keëkedoowug egewh Jewyug, Neme- 
duhnuh ahshe ningoodwahswe kekenoonoowenun keäh- 
nóokeem cheöozhechegahdag maunduh ahnuhmeä-weguh- 
mig, nasoogoonuhguk nuh dush keen kegahnahittoon ? 

21 Mesuhewh tebenuhwa weyow kechetwah weguhmig 
keëdung. 

22 Uhpe dush kahahpechebaud, enewh ookekenoo- 
ähmahgunun kemequanduhmoon keëgoowaud enewh 
Jesusun, kuhya oogedabwayandahnahwah ewh kechetwah- 
oozhebeëgun, kuhya ewh ekedoowin kahegoowaud enewh 
Jesusun. 

23 Uhpe dush keähyaud emuh Jerusaleming magwah 
kekuhbekoosa-wekoonding, wekoondewene-kezheguk nuebe- 
wah oogetabwayandahnahwah oodoonoozoowin wuhyah- 
bunduhmoowaud oomahmaundahwejegunun enewh kah- 
ezhechegad. 

24 Kahween dush ween owh Jesus oogeähpanemooseen 
enewh, oogekekanemaun muh kuhkeguh bamahdezenejin 

25 Kah dush oogenundahwanduhseen ahweyah chede- 
bahjemootahgood azhewabezenid enenewun, ween muh 
oogekekandaun peenjenuh atagin emuh eneneeng. 


CHAP. I. 


EAHYAH suh Pharisee-wenene, Nicodemus azhene- 
nekahzood ootebahkoonega-wenenemewah egewh 
Jewyug. 

2 Wah-owh oogepenaunzekahwaun enewh Jesusun 
magwah tebekudenig, oo-oo keënaud, Rabbi, nekekandah- 
min keen ahweyun owh kakenooähmahgad Kesha-Muhne- 
doong pahoojebaud kah muh ahweyah ooodahkushketoose- 
nun oonoo mahmaundahwejegunun keen azhechegayun, 
Kesha-Muhnekoon atuh weejewegood. 

3. Jesus dush oogekuhnoonaun oo-oo keënaud, Kagate, 
kagate kedenin, Kishpin ahweyah aunjnegesig kahween 
oodahwahbunduhseen ewh Kesha-Muhnedoo oodoogemah- 
wewin. 

4. Nicodemus dush 00-00 oodenaun, Ahneen dush owh 
enene kaëzhenegepun uhpe ahzhe kekekaud? Nayaub 
nuh tahpeendega emuh oopuhyowening oogeen,chenegepun 
dush ? 

5 Jesus dush oogekuhnoonaun, Kagate, kagate kedenin, 
Kishpin ahweyah negesig emuh nebeeng kuhya emuh 
Keche-oojechaugoong, kahween tahkushketoose chepeen- 
degad emuh Kesha-Muhnedoo Oodoo-gemahwewening. 

6 Ewh suh weyausing wanjenegemahguk, weyaus suh 
ewh; ewh dush Oojechaugoong wanjenegemahguk, 
Oojechaug suh ewh. 

7 Kagoo mahmahkahdandunkan ewh keënenaun, Ke- 
nundahwandahgoozeem cheäunjnegeyag. 

8 Ewh noodin uhyenahnemud wahenahnemuk, kenoon- 
daun dush muhtwayahnemuk kah suh dush kekekanduhse, 
tebe pahoonjebahmahgudoogwan, kuhya tebe azhahmah- 
:zudoogwan, mesuh azhe-ahyahwaud kuhkenuh egewh 
Keche-Oojechaugoong wanje-negejig. 

9 Nicodemus oogekuhnoonaun, oo-oo dush keënaud, 
Ahneen kaëzheahyahgebun oonoo ? 

10 Jesus dush oogekuhnoonaun, oo-oo keënaud, Keke- 
nooähmahga nuh emuh Israeling kekanduhsewun dush 
oonoo ? 

11 Kagate, kagate suh kedenin, Ninduhzhindahmin | 
ewh kakandahmaung kuhya nindebahdoodahmin ewh 
kahwahbunduhmaung, kah dush kedoodahpenunsenahwah 
nedebahjemoowenenaun. 

12 Kishpin keweenduhmoonenuhgoog uhkeeng duhzhe 
uhyeëen dabwayanduhsewag dush, Ahneen kaëzhedabwa- 
yanduhmag kishpin weenduhmoonahgoog ishpeming 
duhzhe uhyeëen ? 

13 Kah dush ahweyah Keëzheoombishkahse ewede 
ishpeming, ween atuh ishpeming kahpeöonjenesid, Owh 
Enene oogwissun ishpeming ayaud. 

14 Kahezhebombahkoonaud suh owh Moses enewh 
kenabegoon emuh buhgwuhduhkumig, me suh ewh nah- 
saub kaëzheöðombahkoonind owh enene oogwissun. 

15 Kuhkenuh dush egewh duhyabwayanemahjig che- 
bahnahdezesigwah, cheähyahmoowaud dush goo ewh kah- 
gega-bemahdezewin. 

16 Kahahpeech- -shahwandung owh Kesha-Muhnedoo 
ewh uhkee oogeöonjemegewanun tebenuhwa oogwissnn 
nuhyatahwezenejin, ahwagwan dush duhyabwayanemah- 
gwan chebahnahdezesig, cheähyaung suh dush ewh 
Kahgega-bemahdezewin. 

17 Kah muh Kesha-Muhnedoo oogeöonjeëzhenahzhah- 
wahseen enewh Oogwissun oomah uhkeeng chenahne- 

boondung ewh uhkee, ewh suh dush uhkee cheoonjebemah- 
dudenig. 

18 Owh suh duhyabwayanemaud kahween nahne- 
boomahse: owh suh duhyabwayanduhsig ahzhe suh 
kenahneboomah, kah muh oogedabwayanduhseen oodezhe- 
nekahzoowin enewh nuhyatahwezenejin wagwissejin owh 
Kesha-Muhnedoo. 
~ 19 Me suh oo-oo nahneboondewin, ewh wahsayahzewin 
kepetuhgwishenoomahguk oomah uhkeeng, enenewug dush 
ahwahshema oogesahgetoonahwah ewh puhsuhgish-tebik 
dush ween azhesahgetoowaud ewh wahsayahzewin, kemujje 
uhyeëewenenewun muh oodezhechegawene waun. 

20 Anduhchid muh owh maje-ezhechegad oosheengan- 
daun ewh wahsayahzewin, kah dush oopenaunzekunseen 
ewh wahsayahzewin, kootung suh ehewahbunjegahdanig 
oodezhechegawenun: 

21 Owh dush mahkindung ewh dabwawin oopenaunze- 
kaun ewh wahsayahzewin, chemezheshuh-wahbunjegah- 
danig oodezhechegawenun emuh Kesha-Muhnedoong keé- 
zhechegahdanig. 

22 Kahishquah-ahyaug oonoo, Keëzhah owh Jesus kuhya 
enewh ookekenooähmahgunun emuh Judea duhzhe uh- 
keeng. Ewede dush oogeweejahyahwaun enewh, kebap- 
tizooëwa dush. 

23 Keähyah kuhya ween owh John Baptizooewawenene 
emuh Enoning pashoo ewh Salem keduhzhe-baptizooëwad- 
emuh nebekahgoobun muh, kepeëzhahwug dush chebapti- 
zooïndwah. 

24 Kah muh muhshe keähpuggenahsebun owh John 
emuh kebahquahoode-weguhmigoong. 

25 Kekuhgwajindewug dush ahnind owh John ooke- 
kenooähmahgunun kuhya dush egewh Jewyug, keduhzhin- 
duhmoowaud ewh peeneëdezoowin. 

26 Oogepenaunzekahwahwaun dush enewh Johnun, 
00-00 dush keënahwaud, Rabbi owh kahweejewud ewede 
ahgahme-seebe Jordan, kahdebahjemud, benuh, ween 
baptizooéwa, kuhkenuh dush bamahdezenejin oopenaunze- 
kahgoon. 

21 John dush oogekuhnoonaun, o0-oo keënaud, Kahween 
ookushketooseen ahweyah gagoo chëoodahpenung, bahne- 
mah atuh ishpeming keöonjemeenind. 

28 Kenuhwah suh kekekanemim, 00-00 keëkedooyaun, 
Kahween nindahwese owh Christ, nenpeöonjeahnoonegoo 
chepenegahneetuhwug. 

29 Owh ayahwaud enewh nahaungeguan : me suh owh 
nahaungeshewid : enewh oowejekewayun owh nahaungish 
keche moojegezewun uhpe nwaunduhwaud enewh nah- 
aungeshun muhtwakekedoonid : mesuh maunduh nemooje- 
gezewin ketebishkoosag. 

30 Ween ashkum tahkechetwahwandahgooze, neen dush 
ween ashkum noondaush ningahpetandahgooz. 

31 Owh ishpeming wanjebaud ahwahshema ahpetan- 
dahgooze dush ween kuhkenuh: Owh dush uhkeeng 
wanjebaud uhkewe suh, me dush goo uhkee anduhzhindung : 
owh dush ishpeming wanjebaud ahwahshema keche-ahpee- 
tandahgooze dush ween kuhkenuh. 

32 Ewh dush kahwahbundung kuhya kahnoondung, me 
suh ewh dabahdoodung, kah dush ahweyah enene oodoo- 
dahpenahmahwahseen oodebahjemoowin. 

33 Owh dush ween wadahpenuhmahwaud ewh oode- 
bahjemoowin oogeähtoon ookookoowuhsuhgun chedabwad 
owh Kesha-Muhnedoo. 

34 Enewh mahween Kesha-Muhnedoo kahpeëzhenah- 
zhahwahjin, oodebahdoodahnun Kesha-Muhnedoo oodeke- 
doowenun : Kah muh kekenuhwauj menik oogemeenahseen 
owh Kesha-Muhnedoo enewh oojechaugwun. 

39 Owh Wayoosemind oosahgeäun enewh wagwisse- 
mindjin, oogepuhgedenuhmoowaun dush ween ahnooj 
gagoon emuh ooneenjening. 

86 Owh tuhyabwayanemaud enewh wagwissemindjin 
oodahyaun ewh Kahgega-bemahdezewin ; Owh dush duh- 
yabwayanemahsig enewh wagwissemindjin kahween oogah- 
wahbunduhseen ewh bemahdezewin, ookekishkaun Kesha- 
Muhnedoo oonishkahdezewin, 


ALAH AV 


i | HPE dush owh Tabaningad kakandung, enewh 
Phariseen ahzhe kenoonduhmenid, owh Jesus nahwuj 
nebewah oozheäud kuhya baptizooweäud enewh keke- 
nooähmahgunun dush ween owh John, 
2 (Kahween dush goo owh Jesus tebenuhwa kebap- 
tizooëwase, ookekenooähmahgunun atuh, ) 

3 Ooge nuhguhdaun ewh Judea, Galileeing dush 
nayaub keëzhekewa. 

4 Mamwach Samariaïng dush weühneëzhah. 

5 Keühnetuhgwishin dush emuh Samaria duhzhe ooda- 
naug Sychar azhenekahdag, cheguhyeëe emuh ahyaug ewh 
uhkeens owh Jacob kahmeenaud enewh oogwissun Jo- 
sephun. 

6 Keähtane dush emuh, owh Jacob oodoondahebaun. 
Jesus dush ahyakoosid, ewh kepemoosad, 00-00 keëzhenuh- 
muhduhbe emuh oondahebahning ; koonemah nahwuhqua- 
goobun. 

1 Kepeëzhah dush pazhik Samaria duhzhe equa chene- 
bee-nahteed : Jesus dush 00-00 oodenaun, Menuheshin. 

8 (Enewh ookekenooähmahgunun keëzhahpuneen emuh 
oodanaung ahwekishpenetoonid ewh meejim.) 

9 Qo-oo dush oodegoon enewh Samaria duhzhe-equan, 
Ahneeshwin keen Jew-weneneweyun nundooduhmooweyun 
neen Samaria duhzhe equaweyaun ewh kamenequayun ? 
kah muh egewh Jewyug ooweejekewaëmahsewaun enewh 
Samaria-wenenewun. 

10 Jesus dush oogekuhnoonaun, 00-00 keënaud, Kishpin 
kekanduhmunbun ewh oomeëgewawin owh Kesha-Muhne- 
doo, kuhya anandahgoozid owh, Meenuheshin anik, kedah- 
genundooduhmahwah, kuhya dush kedahgemeenik ewh 
bemahdezewene-nebee. 

11 Oo-oo dush oodegoon enewh equawun, Tabanin- 
gayun, kahween gagoo kedahyaunse neebe-nahtahgun, de- 
meyahnekahda dush ewh oondahebaun: ahneende dush 
wandenuhmun ewh bemahdezewene-nebee ? 

12 Keen enuh ahwahshema kedahpeetandahgooz dush 
ween noosenaun Jacob, mesuh owh kahmeezheyumingid 
ewh oondahebaun, kuhya ween emuh keöonjemenequad, 
kuhya enewh oogwissun, kuhya enewh oodahwuhkah- 
nemun. 

13 Jesus dush oogekuhnoonaun o0-oo keënaud,Kuhkenuh 
manequajig maunduh nebee menuhwah tahkishkahbah- 
gwawug : 

14 Ahwagwan dush kamenequagwan ewh nebee neen | 
kameenug kah wekah tahkishkebahgwase ; tahahtane dush 
emuh weyowing ewh oondahebaun mwahkejewunenig 
emuh kahgega-bemahdezewening. 

15 Oo-00 oodegoon enewh equawun, Tabaningayun, 

meezheshin 00-00 nebee cheöonje kishkahbahgwasewaun 
kuhya oomah chepenebee-nahtesewaun. 

16 Jesus dush 00-00 oogeënaun, Mahjaun nundoom owh 
kenahbam, peëzhahkun dush oomah. 

17 Owh dush equa oogekuhnoonaun oo-oo keënaud, 
Kahween nindoonahbamese. Jesus dush oodenaun, Kedabwa 
ekedooyun, kahween nindoonahbamese : 

18 Kegeähyahwaug suh nahnun enenewug, owh dush 
noongoom ayahwud kahween kedoonahbamesenun ; keda- 
bwa suh ewh ekedooyun. 

19 Oo-oo dush oodegoon enewh equawun, Oogemah 
newahbundaun ewh aunwahjega-weneneweyun. 

20 Noosenahnig keduhzhe-ahnuhmeäwug oomah wah- 
jewing; kenuhwah dush kedekedoom, Jerusaleming suh 
kaduhzhe-ahnuhmeäwahpun egewh bamahdezejig. 

21 Jesus dush oodenaun, Equa tabwatuhwishin pe- 
ëzhahmahgud ewh kezhik uhpe, kahween oomah wahjewing 
kuhya kahween ewede Jerusaleming kaduhzhe-ahnuhmeä- 
tuhwag owh Wayoosemind. 

22 Kenuhwah kedahnuhmeätahwahwah owh kakane- 
mahsewag: neenuhwind ninduhnuhmeätahwahnaun owh 
kakanemungid: bemahjeëwawin muh oondahdud emuh 
ahyahwaud egewh Jewyug. 

23 Gagah suh tebishkoosamahgud, me dush noongoom 
debishkoosag uhpe, egewh quuhyuk anuhmeähjig kaähnuh- 
meätuhwahwaud emuh oojechaugoowaung kuhya emuh 
tabwawening : me suh enewh denoowun owh Wayoosemind 
nanduhwanemahjin cheähnuhmeätahgood. 

24 Oojechaugoowe suh owh Kesha-Muhnedoo : egewh 
dush ahnuhmeätahwahjig, mahnoo oogahezheähnuhmeä- 
tahwahwaun emuh oojechaugoowaung kuhya dabwawening. 

25 Owh dush equa oodenaun, Nekekandaun chewetuh- 
gwishing owh Messias, Christ azhenekahzood ; uhpe dush 
ketuhgwishing, kuhkenuh ahnooj gagoo ningahweendah- 
mahgoonaun. 

26 Jesus dush oodenaun, Neen suh ganoonenaun nindow. 

2" Me dush uhpe kepetuhgwishenid enewh ookeke- 
nooähmahgunun, kemahmahkahdanduhmoon dush, kekuh- 
noonaud enewh equawun, Kah dush ahweyah goo ahnahwe 
keëkedoose. Wagoonash nanduhwanduhmun ? gamuh, Ah- 
neeshwin guhnoonud ? 

28 Owh dush equa oogenuhguhdaun ewh oonebee-nah- 

tahgun, keëzhaud dush emuh oodanaung, o0-00 dush 
oodenaun enewh enenewun, 

29 Pemahjahyook, wahbuhmig pazhig kahweenduhmah- 
wid kuhkenuh ahnooj gagoo kahezhechegayaun: kahnuh- 
ween wah-owh ahwese owh Christ? 

30 Keöonjemahjahwug dush emuh oodanaung, kepe- 
naunzekahwahwaud dush. 

31 Magwah goo 00-00 ezhewabuk, enewh ookekenooäh- 
mahgunun oogenundoomegoon 00-00 keëgood, Rabbi, pewe- 
senin. 

32 Oo-oo dush oogeënaun, Nindahyaun suh meejim 
ewh kakanduhsewag kenuhwah. 

33 Oo-oo dush keëzheguhnoonindewug egewh kekenoo- 
ähmagunug, Ahweyah nuh oopetahgoon ewh kameejid ? 

34 Jesus dush o0-oo oodenaun, Mesuh ewh neen 
nemeëjim cheëzhechegayaun azhenunduhwandung owh 
kahpeézhenahzhahood kuhya chekezhetooyaun ewh ooduh- 
nookewin. 

35 Kahnuh oo0o-oo kedekedooseem, Kayahba newoo- 
keziswahgud chepwah kishkishkezhegang? benuh, kede- 
nenim, Oombishkeenzhegwayook, wahbunduhmook dush 
enewh ketegahnun ahzhe wahbetanoon chekishkishkezhe- 

ang. 
š 36 Owh dush kashkushkezhegad tebahahmahgooze 
kuhya dush oomahwunjetoonun enewh menewenun, emuh 
kahgega bemahdezewening : mesuh mahmahwe kaöonje- 
moojegezewaud owh kategad kuhya owh kashkushkezhegad. 

31 Mesuh wanjetabwamahguk ewh ekedoowin, Pazhik 
suh ketega, pakahnezid dush kishkushkezhega. 

38 Kedahnoonenim suh goo chekishkushkezhuhmag 
ewh kahahnooketunsewag: bakahnezejig keähnookewug 
kenuhwah dush kegepeendegam emuh ooodahnookeëwene- 
waung. 

39 Nebewah dush Samaria-duhzhe-wenenewug ewede 
oodanaung kahduhnuhkeejig oogedabwayanemahwaun, 
oonje oodekedoowin owh equa o0-00 kahenahjemood }N inge- 
weenduhmaug kuhkenuh ahnooj gagoo kahezhechegayaun. 

40 Uhpe dush enewh Samaria-duhzhe-enenewun kah- 
penahzekahgood oogenundoodahmahgoon chenahkoowa- 
ahyaud emuh ahyahnid; keähyah dush ewede neezh 
kezhik. 

41 Menuhwah dush kedabwayanduhmoog oonje ween 
oodekedoowenun ; 

42 Oo-oo dush keënahwaud enewh eguawun, Kahween 
keen kedekedoowin nindoonjetabwayanduhsemin, nenuh- 
wind suh tebenuhwa ningenoondahwahnaun, nekekandah- 
min dush, kagate cheähwid owh kabemahjetood ewh uhkee, 
owh Christ. 

43 Kahneezhoogoonuhguk dush ewede keöonjemahjah, 
keëzhah dush emuh Galileeïng. 

44 Ween muh owh Jesus oo-oo keëkedoopun, kahween 
kechetwah-wanemahse owh aunwahjega-wenene, emuh 
uhkeeng ween tebenuhwa oondahdezid. 
= 45 Uhpe dush kahtuhgwishing emuh Galileeïng, egewh 
Galilee-duhzhe-wenenewug oogeöðodahpenahwaun, ooge- 
wahbunduhmahwahwaun muh kuhkenuh oodahnookewinun 
kahuhyezhechegad emuh Jerusaleming kepeëzhahbuneeg 
muh emuh wekoondewening. 

46 Menuhwah dush kepeëzhah owh Jesus emuh Canaïng 
Galileeing anduhgoog, kahduhzhe shoowemenahboo-wetood 
ewh nebee. Keähyah dush pazhik oogemah, oogwissun 
kahahkoosenid ewede Capernauming. 

41 Uhpe dush nwaundung Jesusun kepetuhguishenenid 
emuh Galileeing Judeaing kepeöðonjebahnid, oogenahzekah- 
waun, oogepahgoosanemaun dush cheähwenoojemooähnid 
oogwissun : gagah muh neboogoobun. 

48 Jesus dush 00-00 oodeënaun, Kishpin wahbunduhse- 
wag kekenoowahjechegunun kuhya mahmaundahwejegu- 
nun kahween kegahdabwayanduhseem. 

49 Oogemah dush oo-oo oogeënaun, Nindoogemaum, 
oondahshaun chepwah nebood awh nencjahnis. 

50 Jesus dush o0-oo oodenaun, Mahjaun, bemahdeze suh 
owh kegwis. Owh dush enene oogedabwataun ewh eke- 
doowin kahekidood owh Jesus, kemahjah dush. i 

öl Magwah dush uhnekewad oogenuhquashkahgoon 
oobuhmeetahgunun keweendahmahgood oo-oo keëgood, 
Bemahdeze kegwis. 

52 Oogeguhgwajemaun dush nuhmunj uhpe kahmah- 
je-noojemoogoobunan. Oo-oo dush oogeënahwaun, Peje- 
nahgoo nauzhwahsoo-tebahegunag oogenuhguhnegoon ewh 
kezhezoowin. 

93 Mesuh kekekandung owh wagwissid ewh nahsaub 
apeech kezhegudenebun uhpe keëgood enewh Jesusun, 

Bemahdeze kegwis: kedabwayandum ween tebenuhwa 
kuhya kuhkenuh emuh andaud ayahjig. 

54 Mesuh maunduh neezhing kemahmaundahwejegad 
owh Jesus uhpe kahpetuhgueshing emuh Galileeïng Judea- 
ing kahoonjebaud. 


CHAF: v. 


AHISHQUAH-AHYAUG oonoo ketebishkoosa oowe- 
koondewenewah egewh Jewyug, keëzhah dush owh 
Jesus ewede Jerusaleming. 

2 Ahyahmahgud dush emuh Jerusaleming emuh suh 
anduhzhe ahtahwang egewh mahnishtahneshug, ewh wah- 
zhebeäunse, anwawaud egewh Hebrewug, Bethesda ezhe- 
nekahda, nahning suh tasekahnewun. 

3 Emuh dush Zasekauning, keshingeshenoog keche- 
nebewah ayahkoozejig,kakepeengwajig, acehahoosajig,kuhya 
naboowahpenajig, ewh betoowaud ewh nebee chemahmah- 
dahgummeähnig. 

4 Pazhik muh angen uhpe tabishkoosag kepeëzhah 
emuh wahzheheäunsing kuhya dush kemahmahdahgummis- 
setood ewh nebee : owh dush netum kapahkoobeed kah- 
mahmahdahgummesechegahdag ewh nebee kenoojemooäh 
nuhmunj goo anahpenagoobunan. 

5 Keähyah suh emuh pazhig enene, ahzhe nesemeduhnuh 
ahshe-shwahsoo-kekenoonoowenun kahahkoosid. 

6 Uhpe dush owh Jesus wuhyahbuhmaud shingeshe- 
nenid, kakanemaud dush ahzhe nebewah duhsoo keke- 
noonoowenun 00-00 keënapenanid, 00-00 oodenaun, Kenun- 
dahwandum nuh chenoojemooëgooyun ? 

7 Oo-oo dush oogëezhekuhnoonaun owh ayahkoozid, 
oogemah kahween ahweyah enene nindahyahwahse kaäh- 
puggedenepun emuh wahzhebeäunsing uhpe mahmahdah- 
guhmesag ewh nebee, magwah dush peëzhahyaun, pakah- 
nezid suh puhkoobee chepwah puhkoobeeyaun. 

8 Jesus dush oo-oo oodenaun, Puhsegween, oodahpin 
suh kenebahgun, pemoosan dush. 

9 Bahbega dush kenoojemoo owh enene, oogeöodah- 
penaun dush oonebahgun, kuhya dush kebemoosa : keäh- 
nuhmeä-kezhegud uhpe kenoojemooïnd owh enene. 

10 Egewh dush Jewyug oo-oo oogeënahwaun enewh 
kahmoojemooëminjin, Ahmuhmeäkezhegud suh goo: kah 

ween enandahgussenoon cheöodahpenuhmun ewh kene- 
bahgun. 

11 Oo-oo dush oogeëzhekuhnoonaun, Owh kahnooje- 
mooïd, 00-00 ningeïk, Oodahpenun kenebahgun, pemoosan 
dush. 

12 Oogeguhgwajemahwaun dush, Ahwanan owh 00-00 
kahenik, Oodahpenun kenebahgun, pemoosan dush ? 

13 Owh dush kahnoojemooind kahween kekekanduhse 
ahwagwanewagwan : kemahjewenedezoo muh owh Jesus, 
kekechebahtuhyeinwun muh enewh ahnishenahban. 

14 Nahguj dush Jesus oogemekahwaun emuh ahnuh- 
meä-weguhmigoong, 00-00 dush oogeënaun, Benuh, kenoo- 
jim kagoo menuhwah mujje-ezhechegakan: koonemuh 
nahwuj sanuhguk kegahoodissegoon. 

15 Kemahjah dush owh enene, oogeweenduhmoowaun 
dush enewh Jewyun Jesus ahwenid enewh kahnoojemooë- 
goojin. 

16 Me dush egewh Jewyug kahoonjenoosoonawahwaud 
enewh Jesusun, kenundahwanemahwaud dush chenesah- 
waud, keëzhecheganid oonoo anuhnuhmeä-kezhegudenig. 

17 Jesus dush oogekuhnoonaun, Noos ahnooke nahnauzh 
egoo noongoom, kuhya neen ninduhnookee. 

1S Me dush kahoonjenunduhwanemahwaud egewh 
Jewyug chenesahwaud, kah muh atuh kebahnahjetood ewh 
ahnuhmeä-kezhegud, oo-oo kuhya keëkedood Ooyoosemaud 
enewh Kesha-Muhnedoon, ahpeetandahgooëdezood debish- 
koo Kesha-Muhnedoon. 

19 Jesus dush oogekuhnoonaun oo-oo keënaud, Kagate, 
kagate, kedenenim, Kahween owh Wagwissemiud ookush- 
ketooseen ween tebenuhwa ningood cheëzhechegad, me 
atuh azhewahbuhmaud enewh Wayoosemindjin cheëzheche- 
ganid ; azhecheganegwan muh mesuh nahsaub azhechegad 
owh Wagwissemind. 

20 Owh muh Wayoosemind oosahgeäun enewh Wagwis- 
semindjin, oowahbundahaun dush kuhkenuh gagoo ewh 
azhechegad; nahwuj dush kache ahpeetandahgwukin 
ahnookeewenun oogahwahbundahaun cheöonjemahmahkah- 
danduhmag. 

21 Debishkoo owh Wayoosemind azheähbejebahaud 
enewh naboonejin, bemahdezeäud dush, me suh dush kuhya 
owh Wagwissemind, azheahbejebahaud enewh wahahbeje- 
hahahjin. 

22 Kah muh owh Wayoosemind ootebahkoonahseen 
ahweyah bamahdezenejin, oogepuhgedenuhmoowaun dush 
enewh Wagwisseminjin kuhkenuh tebahkoonewawin : 

23 Kuhkenuh dush bamahdezejig cheëzhekeche-peshe- 
gandahgooähwaud enewh Wagwisseminjin nahsaub goo 
azhepeshegandahgooähwaud enewh Wayooseminjin. Owh 
dush kachetwah-wanemahsig enewh Wagwisseminjin kah- 
ween ookechetwah-wanemahseen enewh Wayoosemindjin 
kahpeähnoonegood. 

24 Kagate, kagate, kedenenim, Owh suh nwaundung 
owh nindekedoowin, tuhyabwayanemaud enewh kahpëzhe- 
nahzhahoojin oodahyaun ewh kahgega bemahdezewin kah 
dush tahezhahse emuh nahneboondewening, oogekuhbekaun 
suh ewh neboowin emuh dush kahgega bemahdezewening 
kepeendega. 

25 Kagate, kagate, kedenenim, Peëzhahmahgud ewh 
kezhik, zhuhyegwah tebishkoosamahgud uhpe egewh 
naboojig - kanoonduhmoowaud ewh oodinwawin enewh 
Kesha-Muhnedoo Oogwissun, egewh dush kanoondungig 
tahbemahdezewug. 

26 Debishkoo owh Wayoosemind azhekekishkung ewh 
bemahdezewin, mesuh kuhya kahezhemeenaud enewh Wag- 
wisseminjin ween tebenuhwa chekekishkuhmenid ewh 
bemahdezewin. 

27 Oogemeenaun dush ewh kushkeäwezewin, e-ewh 
chetebahkoonewanid, Enene Oogwissun muh ahwe. 

28 Kagoo mahmahkahdandunkagoon 00-00: petuhgwish- 
enoomahgud suh ewh kezhik uhpe kuhkenuh egewh 
emuh chebaguhmegoong ayahjig kanoonduhmoowaud ewh 
oodinwawin, 

29 Tahpesahgahuhmoog ; egewh kahmenooëzhewabe- 
zejig emuh kahgega bemahdezewene-ahbejebahwening ; 
egewh dush kahmujje-ezhechegajig emuh nahneboonde- 
wene-ahbejebahwening. 

30 Kahween nekushketooseen gagoo neen nezheka 
cheëzhechegayaun : azhenoondahgayaun mesuh azhetebah- 
koonegayaun ; quuhyukwud suh netebahkoonegawin ; kah- 
ween nenunduhwanduhse neen tebenuhwa nindenanduh- 
moowin, oodenanduhmoowin atuh owh kahpeëzhenah- 
zhahood. 

31 Kishpin debahjindezooyaun, kahween tabwamah- 
guhsenoon ewh nindebahjemoowin. 

32 Puhkahneze suh owh dabahjemid, ninkekandaun 
dush chedabwamahgudenig ewh oodebahjemoowin anah- 
jemid. 

é 33 Kegeëzhenahzhahwahwaug egewh kahahwekuh- 
gwajemahjig enewh Johnun, oogedebahdoodaun dush owh 
John ewh dabwawin. 

34 Kahween nindoodahpenunseen enene dödebahjei 
moowin; oonoo dush ekedoowenun kedezheguhnoonenim 
cheöonjebemahjeëgooyag. 

35 Kache-minwahketag wahsuhkoonanjegun keähwe 
wanebik dush kegeminwandahnahwah dush ewh oowah- 
sayahzewin. 

36 Nindahyaun suh nahwuj kache-ahpeetandahgwuk 
tebahjemoowin, John dush ween oodebahjemoowin, enewh 
ahnookewenun, kahmeëzhid owh Noos cheähnooketuhmaun, 
mesuh enewh tabahjemegooyaunin, ewh Noos kepeëzhe- 
nahzhahood. 

31 Kuhya dush owh Wayoosemind kahezhenahzhahood 
netebahjemik. Kah dush wekah kegenoonduhsenahwah 
ewh oodinwawin, kah dush wekah kegewahbuhmahsewah 
azhenahgoozid. 

88 Kah dush kedahyaunsenahwah ewh oodekedoowin 
emuh keyowewaung; kah muh kedabwayanemahsewah 
enewh kahpeëzhenahzhahwahjin. 

39 Nunduhkekanduhmook enewh oozhebeëgunun ; ke- 
denandaum muh enewh cheoonjeähyuhmag kahgega be- 
mahdezewin, me dush enewh dabahjemegooyaunin. 

40 Kahween kedenanduhseem chepenaunsahkahweyag 
cheoonjeahyahmag ewh bêmahdezewin. 

41 Kahween nindoodahpenunseen ewh enene-peshegan- 
dahgoozewin. 

42 Kekekanemenim sahgeähsewag owh Kesha-Muh- 
nedoo peenjenuh. 

43 Ningepeëzhah emuh oodezhenekahzoowening owh 
Noos, kah dush kegeöðodahpeneseem ; kishpin pakahnezid 
peëzhaud emuh tebenuhwa oodezhenekahzoowening, mesuh 
owh kaöodahpenag. 

44 Ahneen dush kaëzhedabwayanduhmag ewh kenuh- 
wah mamashquaud wandenuhmahdeyag ewh peshegandah- 
goozewin kah dush kenundahwanduhsenahwah ewh peshe- 
gandahgoozewin Kesha-Muhnedoong wanjebahmahguk ? 

45 Kagoo enandunkagoon neen “cheweähnahmemenah- 

goog emuh enahsuhmuhbid owh Noos; ahyah suh pazhik 
kaähnahmemenenag, owh Moses apanemag. 

46 Tabwatuhwagoobun dush ween owh Moses kedah- 
getabwatuhwim, neen muh ningetebahjemik, ewh keöozhe- 
beëgad. 

41 Kishpin dush tabwatunsewag enewh oodoozhebeë- 
gunun, ahneen kaëzhedabwatuhmag nindekedoowenun ? 


CHAP. VL 


ESUS dush oogeähzhahwuhaun ewh Galilee duhzhe 
kechegummee, me suh ewh Tiberias keche-gumme 
aduhming. 

2 Oogenoopenuhnegoon dush keche nebewah ahnishe- 
nahban ewh kewahbunduhmenid enewh oomahmaundahwe- 
jegunun kahdoodahwaud ayahkoozenejin. 

3 Jesus dush keähmuhjewa emuh wahjewing, me dush 
emuh keweeduhbemaud ookekenooähmahgunun. 

4 Ewh dush kuhbekoosa wekoondewin Jewyug oowe- 
koondewenewah zhuhyegwah gagah ketebishkoosamah- 
gud. 

5 Uhpe dush Jesus tuhyahtuhgunahbid, kewahbuhmaud 
dush kache mahmahwenoonejin abnishenahban chepenaun- 
zekahgood, 00-00 oogeënaun enewh Philipun, Ahneende 
kaöonjekishpenuhtooyung buhquazhegun oogoo chewese- 
newaud ? 

6 Medush oo-oo kahoonjeëkedood chekuhgwajeäud, 
ween muh tebenuhwa oogekekandaun wahezhechegad. 

7 Philip dush 00-00 oogeënaun, Neezhwauk-duswahbik 
shooneäunsun kahween tahtabesasenoon papunge chewe- 
senewaud. 

8 Pazhik dush ookekenooähmahgunun, Andrew, Simon 
Peter wekahnesun 00-00 oogeëgoon. 

9 Ahyah suh oomah quewezans naunwahtik mame- 
shahnahguk buhquazhegunun ayahwahjin kuhya neezh 
kegoozansun: ahneen dush kaëzhetabesagoobunan ewh 
ashenoowaud ? 

10 Jesus dush 00-00 keélkedoo, nuhmuhduhbeïk egewh 
enenewug. Kemezhushkookahbun suh emuh. Kenuhmuhduh 
bewug dush egewh enenewug kuhnuhbuj nahning metahs- 
wauk duhchegwahpun. 

11 Jesus dush oogeöodahpenahnun enewh buhquazhe- 
gunun; uhpe dush kahmahmooyahwad oogemahdahoonaun 

enewh kekenooähmahgunun, egewh dush kekenooähmah- 
gunug oogemahdahoonahwaun enewh námuhduhbenejin, 
kuhya dush gegooyun menik wahahyahwahwaud. 

12 Uhpe dush kahtabesinewaud oogeënaun enewh 
ookekenooähmahgunun, Mahwundoonuhmook enewh ish- 
quunjeganun gagoo chewuneshinsenook. 

13 Oogemahwundoonahwah dush, oogemooshkenahtoo- 
nahwah dush metahswe ahzhe neezh kookoobenahgunun 
menik kahishquunduhming enewh naunwahtik buhquazhe- 
gunun kahishquunduhmoowaud egewh kahwesenejig. 

14 Me dush uhpe oogoo enenewug kahwahbùundùh- 
moowaud mahmaundahwejegun Jesus kahezhechegad oo- 
00 dush keëkedoowug, Mesuh Kagate wah-owh aunwahje- 
gawenene wahpeëzhahgoobunan oomah uhkeeng. 

15 Jesus dush kekanemaud wepeëzhahnid cheöoge- 
mahweëgood kemahjah menuhwah, keëzhah dush emuh 
wahjewing ween nezheka. 

16 Uhpe dush keöðonahgwishenig kemuhtahbewun 
enewh ookekenooähmahgunun emuh kechegummeeng. | 

17 Kepoosewaud dush emuh nahbequahning keäh- 
zhahwahwug dush ewede anuhkagaum Capernauming. 
Ahzhe dush ketebekudoobun, kah dush ketuhgwishinsebun 
owh Jesus. 

18 Kemaungaushkah dush ewede kechekummeeng, 
kekeche-noodin muh. 

19 Uhpe kahzhabwahyawaud kóoonemah nishtuhnuh 
ahshe nahnun koonemah nesemeduhnah tebahbaun, owah- 
buhmahwaun Jesusun bemoosanid emuh kechegummeeng, 
pashoo dush ahyahnid emuh nahbequauning, kesagezewug 
dush. 

20 Oo-oo dush oodenaun, Neen suh nindow, gagoo 
sagezekagoon. 

21 Keënanduhmoog dush chepooseähwaud emuh nah- 
beguauning,bahbega dush kepuhguhmebeta ewh nahbeguaun 
emuh azhahwaud. 

22 Kahwahbunenig egewh mahyahmahwenoojig kene- 
bahwewug emuh ahgahme-kechegumme, wuhyahbunduh- 
moowaud cheähgwindasenook pakahnuk nahbeguaun, me 
atuh pazhik, emuh kepoosewaud egewh kekenooähmah- 
gunug ; kah dush owh Jesus oogewejewahseen enewh 
ookekenooähmahgunun kepoosenid emuh nahbequaunan- 
sing, wenuhwah atuh kekenooähmahgunug kepoozewug ; 

23 (Pooch egoo ahnind nahbequaunansun keöonjemah- 
jebetawun Tiberiasing pashoo emuh kahduhzhe-wesene- 
waud kahmahmooyahwad owh Tabaningad :) 

24 Uhpe dush wuhyahbunduhmoowaud egewh ahnish- 
- 'enahbag Jesusun ahbesenid ewede kuhya ookekenooäh- 
mahgunun, kepoosewug kuhya wenuhwah emuh nahbe- 
quauning kepeëzhahwug dush emuh Capernauming nun- 
duhwahbuhmahwaud Jesusun. 

25 Uhpe dush kahmekahwahwaud ewede ahgahme- 
kecheguhme o0-oo oogeënahwaun, Rabbi, ahneen uhpeech 
kepeëzhahyun oomah ? 

26 Jesus dush oogekuhnoonaun, 00-00 keënaud, Kagate, 
kagate, kedenenim, Kahween kedoonjenunduhwahbuhme- 
seem kewahbunduhmag enewh mahmaundahwejegunun, 
kemeejeyag atuh ewh buhquazhegun, ketabeseneyag dush 
wanjenunduhwahbuhmeyag. 

27 Kagoo ahnookeetunkagoon ewh meejim kabahnah- 
duk, ewh atuh meejim kaähtag emuh kahgega-bemahdeze- 
wening, mesuh ewh kaähshumenag owh Enene Oogwissun : 
me muh enewh kahkekenoowahjeähjin owh Kesha-Muh- 
nedoo. 

28 Oo-oo dush oogeënahwaun, Ahneen kaëzhechega- 
yaung cheähnooketuhmaung oodahnookewenun owh Kesha- 
Muhnedoo ? 

29 Jesus dush oogekuhnoonaun oo-oo keënaud, Mesuh 
maunduh ooduhnookewin owh Kesha-Muhnedoo, cheda- 
bwayanemag enewh kahpeëzhenahzhahwahjin. 

30 Oo-oo dush oogeënahwaun, Wagoonan dush kekenoo- 
wahjechegun kaëzhechegayun cheöonjekekanemegooyun 
kuhya cheöonjedabwayanemegooyun? Ahneen anuhnoo- 
keeyun ? 

31 Egewh keketezemenahnig oogemeejenahwah ewh 
manna emuh buhgwuhduhkummig, debishkoo azhebeëgah- 
dag, Oogeähshummaun ewh ishpeming duhzhe buhquazhe- 
gun. 

32 Jesus dush 00-00 oogeënaun, Kagate, kagate, kede- 
nenim, Kahween owh Moses kegemeenegoosewah ewh 
ishpeming duhzhe buhquazhegun, Noos suh kegemeenegoo- 
wah ewh quuhyuk ishpeming duhzhe buhquazhegun. 

33 Oobuhquazhegunemun owh Kesha-Muhnedoo ahwe 
owh ishpeming kahpeöonjeed, owh suh mahnaud ewh oo- 
bemahdezewin enewh akeëwenejin. 

34 Oo-oo dush oogeënahwaun, Tabaningayun, kahgenig 
meëzheshenaum maunduh buhquazhegun. 

35 Jesus dush 00-00 oogeënaun, Neen suh nindow ewh 
bemahdezewene-buhquazhegun ; owh pahnaunzekahwid 
kahween tahpuhkuhdase, kuhya owh duhyabwayanemid 
kah wekah tahkishkahbahgwase. 

36 Oo-00 suh kegeënenim, Kegewahbuhmim suh, 
kah dush kegedabwayanduhseem. 

37 Kuhkenuh enewh mahzhejin owh Noos ningahbenah- 
zekahgoog; kah dush ningahsahgechewabenahse owh 
kapenahzekahwid. 

38 Kah muh ishpeming ningepeöðonjeëzhahse neen ahye- 
nanduhmaun cheëzhechegayaun, ayenandung atuh owh 
kahpeëzhenahzhahood. 

39 Mesuh oo0-oo uhyenandung owh Wayoosemind kah- 
peëzhenahzhahood, ewh menik kahmeezhid kuhnuhga 
gagoo chewuhnetoosewaun, cheöðombenuhmaun atuh uhpe 
ashquah-kezheguk. 

40 Mesuh 00-00 uhyenandung owh kahpeézhenahzhahood 
ahwagwan wuhyahbuhmahgwan enewh wagwissemindjin, 
duhyabwayanemaud dush cheahyaung ewh kahgega- 
bemahdezwin cheoombenug dush uhpe keishguah-kezheguk, 

41 Egewh dush Jewyug oogenahnahpahgaunzoomah- 
waun oo0-00 keëkedoonid, Neen suh nindow ewh bah- 
quazhegun eshpeming kahpeoönjebahmahguk. 

42 Oo-oo dush keëkedoowug, Kahnuh ween wah-owh 
ahwese Jesus, oogwissun owh Joseph ? nekekanemahnahnig 
suh oosun kuhya oogeen: Wagoonash dush wanjeëkedood, 
Eshpeming ningepebonjebah ? 

43 Jesus dush oogekuhnoonaun oo-oo keënaud, Kagoo 
nahnahpahgaunzetahgoozekagoon kahnoonindeyag. 

44 Kahween ahweyah oodahkushketooseen chepenaun- 
zekahwid, kishpin atuh owh Wayoosemind kahezhenah- 
zhahood wekoobenaud, ningahoombenah dush uhpe ish- 
quah-kezheguk. 

45 Oo-oo suh ezhebeëgahda emuh aunwahjegawening, 
Kuhkenuh suh oogahkekenooahmahgoowaun enewh Kesha- 
Muhneedoon. Kuhkenuh egewh nwaundahwahjig kuhya 
kakenooähmahgoojig enewh Wayooseminjin, nepenaunze- 
kahgoog. 

=~ 46 Kah suh ahweyah oogewahbuhmahseen enewh 
Wayooseminjin, Owh suh atuh Kesha-Muhnedoong wan- 

dahdezid, ween suh oogewahbuhmaun enewh Wayoose- 
minjin. 

41 Kagate, kagate, kedenenim, Owh tuhyabwayanemid 
oodahyaun ewh kahgega-bemahdezewin. 

48 Neen suh nindow ewh bemahdezewene-buhquazhe- 

n. 
49 Koosewaug suh oogemeejenahwah ewh buhquazhe-. 
gun emuh buhgwuhduhkummig, keneboowug dush. 

50 Mesuh maundah ewh buhquazhegun ishpeming 
kahoonzekaug chemeejepun owh enene cheoonjeneboosig 
dush. 

51 Neen suh nindow ewh bemahdezewene-buhquazhe- 
gun ishpeming kahpeöonjebahmahguk: kishpin dush 
ahweyah meejid ewh buhquazhegun, kahgenig tahbemah- 
deze : me suh ewh buhquazhegun kamegewayaun, neyaus 
suh goo, ewh kamegewayaun cheöonjebemahdezewaud 
egewh akeewejig. 

52 Egewh dush Jewyug keähyahgoonwatahdewug oo- 
oo keëkedoowaud, Ahneen dush kaczhekushketood cheäh- 
shummenung ewh oweyaus. 

53 Jesus dush 00-00 oogeënaun, Kagate, kagate, kedene- 
nim, Kishpin meejesewag ooweyaus owh enene oogwissun 
menequasewag dush oomisqueem, kahween keduhyaunse- 
nahwah ewh bemahdezewin peenjenah. 

54 Ahwagwan suh mahjegwan ewh neweyans kuhya 
manequagwan ewh nemisqueem oodahyaun ewh kahgega- 
bemahdezewin, ningahoombinah dush uhpe ishquah-kezhe- 
guk. 
55 Kagate mejeememewun ewh neyaus, kuhya dush 
kegate menequawenewun ewh nemisqueem. 

56 Owh mahjid ewh neyaus kuhya manequad ewh nemis- 
queem, nekekishkaug, kuhya neen nekekishkahwah. 

57 Debishkoo kahezhenahzhahood owh Noos bamahde- 
zid, kuhya neen oonje bemahdezeyaun owh Noos, Mesuh 
kuhya owh kaähmood, neen kaöonjebemahdezid. 

58 Mesuh maunduh ewh buhquazhegun ishpeming 
kahpeöðonjebahmahguk : kahween kahezhewesenewaud 
egewh koosewaug, keneboowug gooshah : owh dush mahjid 
maunduh buhquazhegun-kahgenig tahbemahdeze. 

59 Oonoo oogeëkedoonun emuh ahnuhmea-weguhme- 
goong, Capernauming keduhzhe-kekenooahmahgad. 

60 Nebewah dush enewh ookekenooähmahgunun uhpe 
kahnoonduhmoowaud oo-oo keëkedoowug, Sunnuggetah- 
gwud oo-oo ekedoowin, ahwanan kakushketood chebezin- 
dungebun ? 

61 Jesus dush kekanemaud peenjenah, chenahnah- 
pahgaunzetahgoozenid ookekenooähmahgunun oo-oo eke- 
doowin oonje 00-00 oogeënaun, Kedoosittahwandahnahwah 
nuh maunduh nindekedoowin ? 

62 Kishpin wahbuhmag owh Enene Oogwissun che- 

ëzheöombishkaud ewede wahyashkud kahahyaud ? 
63 Mesuh owh oojechaug bamahdezeëwad ; ewh weyaus 
kahween ningood enahbuhtuhsenoon, enewh suh ekedowe- 
nun anenuhgoog oojechaugwunoon kuhya bemahdeze- 
wunoon. 

64 Ahnind dush kenuhwah kahween kedabwayanduh- 
seem, Wahyashkud muh oogeöonjekekanemaun owh 
Jesus enewh tuhyabwayanduhsenegoon kuhya enewh wah- 
bahtahegoojin. 

65 Oo-oo dush keëkedoo, Mesuh kahoonjeënenahgoog 
kahween ahweyah ookushketooseen chepenahzahkahwid 
kishpin atuh kepuhgedenahmahgood enewh Noosun. 

66 Medush uhpe nebewah enewh ookekenooähmah- 
gunun keähzha-mahjahnid, kah dush menuhwah ooge- 
weedoosamegooseen. 

67 Jesus dush 00-00 oogeënaun enewh metahswe-ahzhe 
neezh, Kuhya kenuhwah nuh kewemahjaum ? 

68 Simon Peter dush oogeëčnaun, Tabaningayun, ahwa- 
nan kanahzekahwungedebun? keen muh kedahyahnun 
enewh kahgega bemahdezewene-ekedoowenun. 

69 Nindabwayandahmin suh kuhya ninkekandahmin, 
ceheähweyun owh Christ, Oogwissun owh bamahdezid 
Kesha-Muhnedoo. 

70 Jesus dush oogekuhnoonaun, Kahnuhween kege- 
wahwanahbuhmesenoonim kenuhwah matahswe ahshe 
neezheyag, pazhik dush ewh anduhcheyag mujje-muh- 
nedoowe. 

71 Mesuh enewh Judas lIscariotun, Simon oogwissun 
kahenahjin: memuh enewh wahbahtahegoojin, ketahquah- 
koonah dush enewh metahswe ahshe neezh kekenoodihmah- 
gunun, 

AHISHQUAH-AHYAUG dush oonoo Jesus kepah- 

bahmoosa emuh Galileeing, kah dush keënanduhse 
chepemoosad emuh Judeaïng, oogeoondoonaähwaun muh 
egewh Jewyug wenesahwaud, 

2 Gagah kedebishkoosane ookuhbashewene-wekoonde- 
wenewah egewh Jewyug. 

3 Enewh dush wekahnesun 00-00 oogeëgoon, Oomah 
oonjemahjaun ëzhaun dush emuh Judea duhzhe uhkeeng, 
egewh kekekenooähmahgunug cheöonjewahbunduhmoo- 
waud enewh ahnookewenun anuhnookeyun. 

4 Kahween ahweyah gagoo kemooj ezhechegase kishpin 
nunduhwandung mezheshuh chekekandahgoozid. Kishpin . 
ezhechegayun oonoo wahbunduhowh ewh keyow egewh 
akeëwejig. 

5 Kah muh oogedabwayanemegooseen enewh wekah- 
nesun. 

6 Jesus dush 00-00 keënaud, Kahween muhshe debish- 
koosasenoon nekezhegudoom, ahpena suh debishkoosamah- 
gud kekezhegudoomewah. 

1 Kahween ookushketoosenahwah egewh akeewejig 
chesheenganemenagwah ; nesheenganemegoog suh, ninde- 
bahjemaug muh mujje-ezhewabudenig enewh oodahnookee- 
wenewah. i 

8 Kenuhwah ezhaug emuh 00-00 wekoondewening : 
kahween nindezhahse neen emuh oo-oo wekoondewening ; 
kah muh muhshe debishkoosasenoon ewh nekezhegudoom. 
— 9 Uhpe dush oo-oo kahënaud, kayahbe koduks. emuh 
Galileeïng. 

10 Uhpe dush kahmahjahnid enewh wekahnesun, me 
dush kuhya ween keëzhaud ; kahween mezheshuh, kemooj 
suh goo. 

11 Egewh dush Jewyug oogenundahwahbuhmahwaun 
emuh wekoondewening, 00-00 “dush keëkedoowaud, Ah- 
neende ahyaud ? 

12 Kekeche mahmaunwawatuhmoog egewh ahnishenah- 
bag; ahnind oo-00 keëkedoowug, Menoo-ezhewabeze suh ; 
ahnind dush keëkedoowug, Kahween : oowuhyazhemaun 
suh enewh ahnishenahban. 

13 Kahween ahweyah mezheshuh oogeduhzhemahseen, 
kekoosahwaud enewh Jewyun. 

14 Uhpe dush ahyahbetah-wekoonding, Jesus keëzhah 

emuh keche-ahnuhmeä-weguhmigoong, Kokekèhbohtimangg 
dush. 

15 Kemahmahkahkanduhmoog dush egewh Jewyug, 
00-00 keëkedoowaud, Ahneen azhekekandung ewh muzze- 
neëgun wekah kekenooähmahgoozesig ? 

16 Jesus dush oogekuhnoonaun oo-oo keënaud, nekeke- 
nooähmahgawin kahween neen nedebanduhseen, owh suh 
goo kahezhenahzhahood. 

17 Kishpin ahweyah weëzhechegad azhenunduhwan- 
dung owh kahezhenahzhahood oogahkekandaun ewh keke- 
nooähmahgawin, kishpin Kesha-Muhnedoong wanjebahmah- 
gudoogwan, gamuh neen ahyenanduhmaun azhekekedoo- 
waunan. 

18 Owh suh ween tebenuhwa ayenandung azhekekedood 
nundahwandahmahdezoo tebenuhwa oopeshegandahgoo- 
zewin; owh dush nanduhwandung ewh oopeshegandah- 
goozewin enewh kahezhenahzhahoogoojin, mesuh owh 
duhyabwad, kah dush ookekishkunseen ewh mujjeëzhe- 
wabezewin. 

19 Kah nuh ween owh Moses kegemenegoosewah ewh 
tebahkoonegawin, kah dush ahweyah menik anduhcheyag 
ooguhnuhwanduhseen ewh tebahkoonegawin, Wagoonan 
wanjenunduhwanduhmag chenesheyag ? 

20 Egewh dush ahnishenahbag oogekuhnoonahwaun 
00-00 keénahwaud, Kekekishkahwah suh owh mujje- 
muhnedoo : ahwanan nunduhwandung chenesik ? 

21 Jesus dush oogekuhnoonaun oo-oo keénaud, Pazhik 
suh ahnookewin ningeëzhechega kuhkenuh dush kenuhwah 
kemahmahkahdandahnahwah. 

22 Owh suh Moses kegemenegoowah ewh kekenoowahje- 
kishkezhegahzoowin ; (kahween dush Mosesun oonjebah- 
mahgussenoon egewh suh goo katezejig:) anuhmeä-kezhe- 
guk dush kekekenoowahje-mahdezhewahwah owh enene. 

23 Kishpin dush kekenoowahje - mahdezhoònd owh 
enene anuhmeä-kezheguk, chebonjebahnahduhsenook Moses 
ootebahkoonegawin, kedoosittah - wanemim nuh dush, 
quuhyuk kenoojemooüg owh enene anuhmeä-kezhegùk ? 

24 Kagoo ezhetebahkoonegakagoon ewh azhenuhmag, 
quuhyuk suh tebahkoonegawin ezhetebahkoonegayook. 

25 Ahnind dush egewh Jerusaleming duhzhe wenenewug 
00-00 keëkedoowug, Kah nuh ween wah-owh ahwese ehëwh 
nandahnesahwahjin ? 

26 Benuh dush mezheshuh kekedoo, kah dush ningood 
oodenahsewaun, Kagate nuh kekanduhmoog egewh ooge- 
maug, wah owh ahwegwan owh Christ? 

27 Nekekanemahnaun suh mahbah wandahdezid, uhpe 
dush tagwishing owh Christ, kahween ahweyah ookekane- 
mahseen tebe wandahdezegwan. 

28 Jesus dush kepepahge emuh keche-ahnuhmeäwe- 
guhmigoong magwa kekenooahmahgad oo-oo keëkedood, 
Kekekanemim suh, kuhya wandahdezeyaun kekekandah- 
nahwah; Kahween neen uhyenanduhmaun ningeöonje- 
tuhgwishinse, netah-tabwa suh owh pahahnoozhid kaka- 
nemahsewag. 

29 Nekekanemah dush neen, me mahween wandah- 
dezeyaun, me dush wah-owh kahpeëzhenahzhahood. 

30 Oogenundah-tuhkoonahwann dush, kah dush ahwe- 
yah oogetaungenahseen, kah muh muhshe kedebishkoosa- 
senenegoobun ewh ookezhegudoom. 

31 Nebewah dush egewh ahnishenahbag oogetabwa- 
yanemahwaun oo-oo dush keëkedoowaud. Uhpe tag- 
wishing owh Christ nuhwuj nuh nebewah mahmaundah- 
wejegunun tahezhechega, azhechegad dush ween wah- 
owh ? i 

32 Egewh dush Phariseeg kenoonduhmoog, 00-00 keë- 
kedoonid'enewh ahnishenahban, keduhzhemahnid ; egewh 
Phariseeg kuhya egewh keche-suhsahgewejega-wenene- 
wug oogeëzhenahzhahwahwaun enewh tuhkoonewa-wene- 
newun chetuhkoonahnid. 

33 Jesus dush o0-00 keënaud, Kayahbe wanebik ke- 
gahweejahyahwenenim, nindezhahnun suh owh kahpeë- 
zhenahzhahood. 

34 Kegahnunduhwahbuhmim, kah dush kegahmekah- 
wesim : anduhzhe-ahyahyaun dnsh kakween kekushke- 
toosenahwah chepeëzhahyag. 

35 Egewhdush Jewyug, 00-00 keëzhekuhnoonedewug, 
ahneende wahezhaud, ewh chemekahwahsewung ? tahe- 
zhah nuh anduhzhe ahyahwaud egewh saswashkahjig an- 
duhnuhkeejig emuh mayug-ahnishenabakaug chekekenoo- 
ahmahwaud edush enewh muhyug-ahnishenahban ? 

36 Wagoonanedoog maunduh ekedoowin, Kegahnun- 
duhwahbuhmim, kah dush kegahmekahwesim: kuhya 
anduhzhe-ahyahyaun kahween kekushketoosenahwah 
chepeëzhahyag ? 

37 Uhpe dush ashquah-kezheguk uhpe kache-wekoonde 

wene-kezhekuk, kenebahwe owh Jesus, kuhya kekeche- 
pepahge, 00-00 keëkedood, kishpin ahweyah kashkebah- 
gwan mahnoo ningahpenaunzekaug chemenequad. 

38 Owh duhyabwayanemid, debishkoo akeedoomah- 
guk ewh kechetwah-oozhebeťgun, Emuh oomesudaung 
tahoonjejew unenewun enewh bemahdezewene-seebeen. 

39 Oo-oo dush kekeëdoo kedebahjemaud enewh Ooje- 
chaugwun enewh kabtodahpenahwahjin egewh duhyabwa- 
yanemahjig : kah muh muhshe kemegewaseem own Keche- 
Oojechaug, kah muh muhshe kepeshegandahgooähse owh 
Jesus. 

40 Nebewah dush egewh ahnishenahbag uhpe kah- 
noondahmoowand ewh ekedoowin keékedoowug, Kagate 
suh aunwahjega-wenenewe wah-owh. 

41 Ahnind dush keëkedoowug, Me suh mahbah owh 
Christ? Ahnind dush keëkedoowug, Emuh nuh Galileeing 
tahoonjebah owh Christ? 

42 Kahnuh ween o0-oo ekedoomahgussenoon ewh 
kechetwah-muhzeneégun, chepeoönjebaud owh Christ owh 
David oomenewining kuhya emuh Bethleheming oodan- 
aung emuh kahduhzhe- ahyahgoobunan owh David ? 

43 Papuhkaun keühyenanduhmoog egewh ahnishenah- 
bag duhzhemahwaud enewh Jesusun. 

”44 Ahnind dush keënanduhmoog chetuhkoonahwaud, 
kah dush ahweyah oogetaungenahseen enewh. 

45 Egewh dush tuhkoonewa-wenenewug oogepenaun- 
zekahwahwaun enewh keche-sahsahgewejega-wenenewnn 
kubya enewh Phariseen 00-00 dush keëgoowaud Ahneesh- 
win penahsewag ? 

46 Egewh dush tahkoonewa-wenenewug 00-00 oogeë- 
nahwaun, Kahween wekah ahweyah enene ezhekekedoose 
azhekekedood wuh-owh enene. 

417 Egewh dush Phariseeg 00-00 oogeënahwaun, Kuhya 
kenuhwah nuh kewuhyazhemegoom ? 

48 Ahweyah nuh oogemah gamuh Pharisee oogetab- 
wayanemaun ? l 

49 Oogoo suh ahnishenahbag kakanduhsegoog ewh 
tebahkoonegawin kuhgwahnesuggandahgoozewug. 

50 Nicodemus dush 00-00 oodenaun (Mesuh owh kah- 
penaunzekahwaud Jesusun magwah tebekude pyg kewe- 
jeewaud enewh Phariseen. 

51 Enahkoonegamahgud nuh ketebahkoonegawenenaun 

chenahneboomind ahweyah enene chepwah noonduhwind 
kuhya kekanemind nuhmunj azhechegagwan ? 

52 Oogekuhnoonahwaun dush o0-oo keënahwaud, Kuhya 
keen nuh emuh Galileeing kedoonjebah ? nunduhkekandun 
wahbundun dush, kahween ahweyah aunwahjega-wenene 
emuh Galileeïng oonjebahse. 

53 Kuhkenuh dush keëzhekewawug emuh andahwaud. 


CHAP. VIII. 


ESUS dush keëzhah emuh Olives wahjewing. 

2 Kuhkezhab dush menuhwah kepeëzhah emuh keche- 
ahnuhmea-weguhmigoong, kuhkenuh dush ahnishenahban 
oogepenahzekahgoon, kenuhmuhduhbe dush kekenooäh- 
mahwaud. 

3 Egewh dush oozhebečťga-wenenewug kuhya egewh 
Phariseeg oopeetahwahwaun enewh equawun kahtuhkoone- 
mindjin magwah puhgundezenid, nahwuhyeëeng dush 
keähsahwaud. 

4 Oo-oo dush oodenahwaun, Kakenooähmahgayun, 
wah-owh equa ketuhkoonah magwah kepuhgundezid. 

5 Emuh Moses ootebahkoonegawening ningekuhgeke- 
megoonaun o0-0o0 azhewabezejig chepemoosenuhindwah 5 
ahneen dush keen akedooyun ? 

6 Oo-oo keëkedoowug kuhgwatebanemahwaud, gagoo 
cheähyahmoowaud kaöonjebahtahmahwaud. Jesus dush 
kenuhwatah, ooninjeeng dush keöozhebeëga emuh metush- 
kuhkummig. 

7 Uhpe dush menuhwah kahkuhgwajemegood enewh, 
keöombetah, oo-oo dush keénaud, Ahwagwan majeëzhe 
wabezegwan kenuhwah anduhcheyag mahnoo netum oo- 
gahpemoosenuhaun. 

8 Menuhwah dush kenuhwatah keöozhebeëgad emuh 
metushkuhkummig. 

9 Uhpe dush kahnooduhmoowaud, keähnahmuhme- 
goowaud tebenuhwa oodenanduhmoowenewaun keuhnesah- 
guhuhmoog papazhig, netum kesahguhumoog egewh kate- 
zejig penish egoo owh ashguayandahgoozejig : kenezheka- 
nuhguhnah dush owh Jesus kuhya owh equa nebahwid 
emuh nahwuhyeëeng. | 

10 Jesus dush keöombetaud, kewahbuhmahsig dush 
ahweyah enenewun, enewh atuh equawun, 00-00 keënaud, 

Equa, ahneende dush egewh buhyahtahmekig? kah nuh 
ahweyah kegenahneboomegoose ? 

11 Equa dush keëkedoo, kah ahweyah, nindoogemaun. 
Jesus dush 00-00 oogeënaun, Kah kuhya neen kenahne- 
boomesenoon, mahjaun kagoo mennhwah mujje-ezheche- 
gakan. i 

12 Jesus dush menuhwah oo-gekuhnoonaun, 00-00 
keëkedood, Neen suh nindow oomah uhkeeng duhzhe- 
wahsayahzewin: owh nwahpenuhzid kahween emuh 
puhsuhgishkezewening tahbemoosase, oogahahyaun suh 
bemahdezewene-wahsayahzewin. 

13 Oo-oo dush oogeëgoon enewh Phariseen, Kedebahjin- 
diz suh, kahween tabwamahgussenoon ketebahjemoowin. 

14 Jesus dush oogekuhnoonaun oo-oo keënaud, Ahnoo 
ween goo debahjindezooyaun dabwamahgud dush ween goo 
ewh nindebahjemoowin, nekekandaun muh wanjebahyaun 
kuhya azhahyaun, kah dush kenahwah kekekanduhse- 
nahwah e-ewh wanjebahyaun kuhya azhahyaun. 

15 Weyahsing suh kedezhetebahkoonegam ; kahween 
neen netebahkoonahse ahweyah. 

16 Kishpin dush tebahkoonegayaun dabwamahgud suh 
netebahkoonegawin ; kah muh nenezhekawezese neen suh 
kuhya dush owh Wayoosemind kahpeëzhenahzhahood. 

17 Oo-oo dush ezhebeëgahda emuh ketebahkoonega- 
wening, dabwamahgudene ooodebahjemoowenewaun neezh 
egewh enenewug. 

18 Neen suh nintebahjindiz, kuhya dush owh Noos 
kahpeëzhenahzhahood nedebahjemik. 

19 Oo-oo dush keënahwaud, Ahneende ahyaud owh 
Noos? Jesus dush 00-00 oogeëzhekuhnoonaun, Kah suh ween 
kekekanemeseem, kah kuhya kekekanemahsewah owh 
Noos, kishpin ween kekekanemeyagoobun kedahgekekane- 
mahwah owh Noos. 

20 Oonoo ekedoowenun kahuhyekedood owh Jesus 
emuh shooneyah-weguhmigoong, kekenooähmahgad emuh 
keche-ahnuhmeä-weguhmigoong, kah dush ahweyah ooge- 
tuhkoonegooseen, kah muh muhshe ketebishkoosasene- 
goobun ookezhegudoomun. 

21 Menuhwah dush Jesus oo0-oo oogeënaun, Nemahjah 
suh kegahnunduhwahbuhmim dush, emuh kemujje-ezhe- 
wabezewenewaung kegahneboom, azhahyaun kahween 
kekushketoosenahwah chepeëzhahyag. 

22 Oo-oo dush keëkedoowug egewh Jewyug, Tahnese- 
dezoo nuh? 00-00 ayekedood, Azhahyaun kahween kekush- 
ketoosenahwah chepeëzhahyag. 

23 Oo-oo dush oogeënaun, Neseeuhyeëe suh kenuhwah 
kedoonjebaum : ishpeming suh neen nindoonjebah ; oomah 
uhkeeng kedebandahgoozeem : kahween oomah uhkeeng 
neen netebandahgoozese. 

24 Mesuh kahoonjeënenuhgoog, Kegahneboom emuh 
kemujje-ezhewabezewenewaung ; kishpin muh dabwayane- 
mesewag ewh ahweyaun, kegahneboom emuh kemujje- 
ezhewabezewenewaung. 

25 Oo-oo dush oogeënahwaun, Ahwanan keen ahweyun? 
Jesus dush 00-00 oogeënaun, Owh nahsaub wuhyashkud 
kahweenduhmoonenuhgoog. 

26 Nebewah nindahyahnun cheënenuhgoog kuhya che- 
debahkoonenuhgoog ; dabwa suh owh kahpeëzhenahzhah- 
ood; kahenetuhwug mesuh azheguhnoonugwah egewh 
akeëwejig. 

27 Kah dush oogekekanduhsenahwah ewh keduhzhe- 
maud enewh Wayoosemindjin. 

28 Jesus dush 00-00 oogeënaun, Uhpe dush keðombenag 
owh Enene Oogwissun, me dush kakekanduhmag neen 
ahweyaun ; kah dush gagoo neen tebenuhwa nindezheche- 
gase debishkoo azhekekenuhahmoowid owh Noos, mesuh 
azhekekedooyaun. 

29 Owh dush kahezhenahzhahood neweejewik; kah- 
ween nenezheka-nuhguhnegoose owh Noos ; kahgenig muh 
nindezhecheganun enewh manwandungin. 

30 Magwah uhyekedood oonoo ekedoowenun nebewah 
oogedabwayanemegoon. 

31 Jesus dush 00-00 oogeënaun enewh Jewyun kah- 
duhyabwayanemegoojin, Kishpin aunwahjeyag emuh nin- 
dekedoowening, mesuh kagate kaëzheookekenooähmah- 
gunemenuhgoog. 

32 Kegahkekandahnahwah dush ewh dabwawin, kuhya 
dabwawening kaöonjepuhgedenegooyag. 

33 Oogekuhnoonahwaun dush, Abraham suh nindoo- 
nejahnesemegoonaun, kah dush wekah ningedebaneme- 
goosenaun ahweyah, ahneeshwin dush ekedooyun, Kegah- 
puhgedenegoom ? i 

34 Jesus dush oogekuhnoonaun, Kagate, kagate, kede- 
nenim, Kuhkenuh egewh mujje-ezhewabezewin mahkin- 

dungig oodoobuhmeetahgunemegoonahwah ewh mujje- 
ezhewabezewin. 

35 Owh dush buhmeetahga-wenene kahween kahgenig 
dahse emuh wegewahming, Wagwissemind dush ween 
kahgenig dah. 

36 Kishpin dush puhgedenenag owh Wagwissemind,;, 
mesuh kagate kaëzhepuhgedenegahzooyag. 

37 Ninkekandaun suh owh Abraham oonejahnesemenag 
kenunduhnesheem dush ween, kah muh dahgoomahgussse- 
noon nindekedoowin emuh keyowewaung. 

38 Kahwahbunduhmaun ewede Noos anduhzhe-ahyaud 
me suh ewh waunduhmaun: kahwahbunduhmag dush 
kenuhwah ewede koosewah anduhzhe-ahyaud mesuh 
anuhnookeeyag. 

39 Oogekuhnoonahwaun dush oo-oo keënahwaud, Nin- 
doonejahnesemegoonaun owh Abraham ; Jesus dush 00-00 
oodenaun, Kishpin ooejahnesemenagoobun owh Abraham 
kedahgeënuhnookeem enewh oodahnookewenun owh Abra- 
ham. 

40 Noongoom dush kenunduhnesheem ahnoo goo ke- 
weenduhmoonenuhgoog ewh dabwawin, ewh kahenettah- 
wug owh Kesha-Muhnedoo : kahween `oo-oo keëzhechegase 
owh Abraham. 

41 Kedenuhnookeem suh ween oodahnookewenun owh 
koosewah. 0Oo-oo dush oogeënahwaun, Kahween peshe- 
gwahdezewening nindoondahdezesemin ; pazhegoo suh 
owh Wayoosemungid, mesuh owh Kesha-Muhnedoo. 

42 Jesus dush 00-00 oogeënaun, Kishpin ooyoosemagoo- 
bun owh Kesha-Muhnedoo kedahgesahgeïm ; Kesha-Muh- 
nedoong muh ningeöonjebah oomah peëzhahyaun: kah- 
ween neen uhyenanduhmaun ningeöonjetuhgwishinse, nin- 
geëzhenahzhahook suh goo owh Noos. 

43 Ahneeshwin nesetootuhwesewag azhekekedoo- 
yaun? mesuh kushketoosewag chebezinduhmag nindeke- 
doowin. 

44 Kenuhwah kedooyoosemahwah owh mujje-muhnedoo, 
kuhya ewh uhyenandung owh koosewah kedezhechegam. 
Wahyashkud kemahje-neshewa owh, kah dush keähyahse 
emuh dabwawening, kah muh ookekishkunseen ewh da- 
bwawin; uhpe kakenuhwishkejin ooduhzhindaun tebenuhwa 
ooduhyeëmun. Netuhkuhkenuhwishke muh, kuhya dush 
oodooyoosemegoon ewh kuhkenuhwishkewin. 


294 


CHAP. VII. 


45 Weenduhmoonenuhgoog ewh dabwawin mesuh 
wanje-dabwatahwesewag. 

46 Ahwanan anduhcheyag katabemepun ewh mujje- 
ezhewabezewin? Kishpin dush weenduhmoonenuhgoog 
ewh dabwawin ahneeshwin dabwatuhwesewag ? 

41 Owh suh Kesha-Muhnedoong wanjebaud-6obezindah- 
nun oodekedoowenun owh Kesha-Muhnedoo : mesuh kenuh- 
wah wanjebezinduhsewag ewh wanjebahsewag Kesha- 
Muhnedoong. - 

48 Egewh dush Jewyug oogekuhnoonahwaun 00-00 
keënahwaud, Kahnahween quuhyuk nindekedoosemin ke- 
Samaria-wenenewh, kuhya dush kedahyahwah owh mujje- 
muhnedoo. 

49 Jesus dush oogekuhnoonaun, Kahween nindahyah- 
wahse owh mujje-muhnedoo, nekechetwahwanemah suh 
owh Noos, kah dush kenuhwah kekechtwahwanemeseem. 

50 Kahween nenunduhwanduhse chekechetwahwa- 
nindezooyaun ; owh suh Noos ahwe nanduhwandung kuhya 
tabahkoonewad. 

51 Kagate, kagate, kedenenenim kishpin ahweyah guh- 
nuhwandung nindekekoowin, kah wekah oogahwahbun- 
duhseen ewh neboowin. 

52 Egewh dush Jewyug oo-oo oogeënahwaun, Noon- 
goom suh kekekanemegoo ahyahwud owh mujje-muhnedoo. 
Ahzhe keneboo owh Abraham kuhya keneboowug egewh 
aunwahjega-wenenewug : keen dush ween kedekid, Kishpin 
ahweyah guhnuhwandung nindekedoowin kah wekah 
oogahtaungoonduhseen ewh neboowin. 

53 Ahwahshema nuh keen kedahpetandahgooz dush 
ween Koosenaun Abraham kahnebood? kuhya dush kene- 
boowug egewh aunwahjega-wenenewug : Ahneen dush 
anahjindezooyun ? 

54 Jesus dush oogekuhnoonaun, Kishpin peshegandah- 
gooëdezooyaun kahween ningood enahbuhtussenoon nepe- 
shegandahgoozewin, Noos suh nepeshegandahgooik mesuh 
owh Ninkesha-Muhnedoomenaun anag. 

59 Kah dush kegekekanemahsewah ; nekekanemah suh 
neen; kishpin, kahween nekekanemahse keëkedooyaun- 
baun nindahgekuhkenuhwish debishkoo kenuhwah; neke- 
kanemah suh, kuhya neguhnuhwanduhmoowah oode- 
kedoowin. 

56 Koosewah Abraham kemoojegeze kewahbundung 
nekezhegudoom, Oogewahbundaun suh; keoonahnegwan- 
dum dush. 

51 Egewh dush Jewyug 00-00 oogeënahwaun, kah 
muhshe kenahnemeduhnuh-duhsoo-pepoon-uhgezese kege- 
wahbuhmah dush nuh owh Abraham ? 

58 Jesus dush 00-00 oogeënaun, Kagate, kagate, kede- 
nenim chepwah ahyaud owh Abraham, neen nindow. 

59 Me dush uhpe keoodahpenahwaud ahsineen chepem- 
woosenuhahwaud : kekahzoo dush owh Jesus, keoonjesah- 
guhum dush emuh kecheahnuhmeä-weguhmigoong nah- 
wuhyeëe ahyahnid enewh ahnishenahban kebemoosa, kekuh- 
bekoosa dush. 


CHAP. IX. 


Taan ecean ARa dush owh Jesus oogewah- 
J buhmaun enewh enenewun kahkuhkepeengwa-nege- 
nejin. ; 
2 Ookekenooähmahgunun dush oogekuhgwajemegoon, 
00-00 keégood, Kakenooähmahgayun, Ahwanan kahmujje- 
ezhechegad wah-owh enene .gamuh ooketezemun ewh 
kahoonjekuhkepeengwanegegoobunan ? i 

3 Jesus dush oogekuhnoonaun, Kahween wah-owh 
kemujje-ezhechegase: kuhya goo enewh ooketezemun ; 
cheöonjewahbunjegahdanig atuh oodahnookewenun owh 
Kesha-Muhnedoo emuh ooweyowing. 

4 Nenundahwandahgooz suh cheënuhnookeyaun enewh 
oodahnookewenun owh kahpeëzhenahzhahood magwah 
kezheguk, petebekud suh, uhpe ahweyah kushketoosig 
cheähnookeed. 

9 Apeech ahyahyaun. emuh uhkeeng newahsashkaun 
suh ewh uhkee. 

6 Uhpe dush 00-00 keékedood, kesekoo emuh metush- 
kuhkummig oogewahzhushkekahdaun ewh sekoowahgun 
kuhya oogeähtahwaun ewh wahzhushkee emuh ooshkeen- - 
zhegooning enewh kakepeengwanejin. 

7 Oo-oo dush oogeënaun, Ezhaun ahwekesebegeenede- 
zoon emuh wahzhebeäunsing Siloam ahzenekahdag, mesuh 
uhnekenootuhming, azhenahzhuhegahdag ; kemahjah dush, 
keähwekesebegenedezood, pekewad dush kewahbe. - 

8 Egewh dush pashoo andahjig kuhya dush egewh 

wahyashkud kahwahbuhmahpuneeg kekuhkepeengwanid 
00-00 keëkedoowug, Kahnuhween wah-owh ahwese owh 
kahnuhmuhduhbid ewh pahgoosanjegad, 

9 Ahnind dush keêkedoowug, Me suh wuh owh; 
ahnind dush, Mesuh azhenahgoozid ; ween dush keëkedoo, 
Nindow suh. 

10 Oo-oo dush oogeënahwaun, Ahneen dush kahezhe- 
pahgahkenegahdag enewh kishkinzhegoon. 

11 Ween dush oogekuhnoonaun oo-oo dush keëkedood, 
Pazhik enene Jesus azhenekahzood oogeöozhetoon ewh 
wahzhushke, ningeähtaug dush emuh nishkeenzhegoong, 
00-00 dush keëzhid, Ezhaun emuh wahzhebeäunsing Siloam 
azhenekahdag, kesebegenedezoon dush, Ningeëzhah dush 
ahwekesebegenedezooyaun, me dush wahbeyaun. 

12 Oo-oo dush oogeënahwaun, Ahneende ahyaud? 
Oo-oo dush keëkedoo, Kahween nekekanemahse. 

13 Oogepeëzhewetahmahwahwaun enewh Phariseen 
enewh kahkuhkepeengwanepuneen. 

14 Ahnuhmeä-kezhegudoobun dush ewh uhpe Jesus 
keöozhetood ewh wahzhushke kenesahkoonuhmahwaud 
ooshkinzhegoone. 

15 Menuhwah dush egewh Phariseeg oogekuhgwaje- 
mahwaun kahezhewahbegwan. Oo-oo dush oogeënaun, 
oogeähtoon ewh wahzhushke emuh nishkinzhegoong ninge- 
kesebegenediz dush, me dush wahbeyaun. 

16 Ahnind dush egewh Phariseeg 00-00 oogeënahwaun, 
kahween Kesha-Muhnedoong peöonjebahse wah owh enene 
kah mah ooguhnuhwanduhseen ewh ahnuhmea-kezhik. 
Ahnind dush ween oo-oo keëkedoowug, Ahneen kaëzhe- 
kushketoopun ahweyah majeëzhewabezid cheëzhechegad 
oonoo mahmaundahwejegunun? Papuhkaun dush keuh- 
yenanduhmoog. 

17 Menuhwah dush 00-00 oogecenahwaun enewh kake- 
peengwanepuneen, Keen dush ahneen anahjemud ewh 
kepahkahkoonung enewh kishinzhegoon? Ween dush 
keëkedoo, aunwahjega-wenenewe suh. 

18 Kah dush egewh Jewyug kedabwatunsewug ewh 
kekuhkepeengagoobun kewahbeïnd edush; bahmah atuh 
kahnundoomahwaud enewh ooketezemun owh kahwah- 
beïnd. 

19 Oogeguhgwajemahwaun dush oo-oo keënahwaud, 
Menuh wah-owh kegwissewah, owh anahjemag ewh kekuh- 
keepeengwa-negid ? ahneen dush noongoom azhewahbid ? 

20 Oogekuhnoonegoowaun dush enewh ooketezemun 
00-00 keëgoowaud, Nekekanemahnaun mahbuh ningwis- 
senaun cheähwid kuhya ewh kekuhkepeengwa-negid. 

21 Ewh dush noongoom wanjewahbegwan kahween 
nekekanduhsemin, Ahwagwanun dush kahpahkahkoo- 
nuhmahgoogwanun enewh ooshkeenzhegoon kahween 
nekekanduhsemin : ahzhe suh netuhwuhge kuhgwajemik 
tahdebahjindezoo. 

22 Me suh 00-00 keöonjekedoonidenewh ooketezemun 
kekoosahnid enewh Jewyun, keéndhkoonegagwahpun 
mah egewh Jewyug ewh kishpin ahweyah wahweenduh- 
mahwaud cheähwenid Christ, emuh ahnuhmeä-weguh- 
migoong tahoonjesahgeje-wabenah. 

23 Mesuh kahoonjeëkedoonid enewh ooketezemun, 
Ahzhe netahwuhge, kuhgwajemik. 

24 Menuhwah dush oogenundoomahwaun enewh kah- 
kuhkepeengwanepuneen, 00-00 dush oogeënahwaun Meezh 


owh Kesha-Muhnedoo ewh mabmooyahwawin, Ninke- 
kanemahnaun suh wah-owh enene chemujje-ëzhewabezid. 


25 Oogekuhnoonaum dush oo-oo keëkedood, Kishpin 
majje-ezhewabezegwan kahween nekekanduhse, pazhik 
atuh nekekandaun, ninkuhkepeegwanahbun, noongoom 
dush newaub. 

26 Menuhwah 00-00 oogeënahwaun, Ahneen dush 
kahdoodook ? ahneen dush kahezhepahkahkoonung enewh 
kishkinzhegoon ? 

27 Oogekuhnoonaun dush, ahzhe Kegeweenduhmoone- 
nim, kah dush kegebezinduhsenahwah ; wagoonash menuh- 
wah wahoonjenoonduhmag? kedenandaum nuh kuhya 
kenuhwah cheookekenooähmahgunemenag ? 

28 Oogenuhneebekahmahwaun dush oo-oo keëkedoo- 
waud, Keen suh kedookekenooähmangunemik wah-owh ; 
nenuhwind dush Moses nindookekenooähmahgunemigoo- 


naun. 
29 Nekekandahmin ewh Kesha-Muhnedoo kekuhnoo- 


naud enewh Mosesun: wah-owh dush kahween nekekan- 


duhsemin tebe wandahdezegwan. 
30 Owh dush enene oogekuhnoonaun oo-oo keënaud, 


Mahmaundahwuhkummig suh ewh kekanduhsewag tebe 
wandahdezegwan ahnoo ween goo kepahkahkenung nish- 


kinzhegoon. 
31 Kekekandahmin ewh bezindahwahsig owh Kesha- 


Muhnedoo enewh maje-ezhewabezenejin, kishpin dush 

ahweyah ahnuhmeätuhwaud enewh Kesha-Muhnedoon, 
ezhechegad dush ewh uhyenanduhmenid, mesuh enewh 
kabezindahwahjin. 

32 Pahahkoo-mahje-uhkeëwung kahwekah kenoondah- 
gaseem ahweyah chepahkahkoonahmahwaud ooshkeenzhe- 
goone enewh kahkuhkepeegwa-negenejin. 

33 Kishpin suh wah-owh oonjebahsegoobun emuh 
Kesha-Muhnedoong kahween ootahgekushketooseen gagoo 
cheëzhechegad. 

34 Oogekuhnoonahwaun dush 00-00 keënahwaud, Emuh 
mujje-ezhewabezewening kegeöðondahdiz kekenooähmah- 
wemin dush ? me dush kesahgeje-wabenahwaud. 

35 Jesus dush kenoondum kesahgeje-wabenahwaud 
uhpe dush kahmekahwaud 00-00 oogeënaun, Kedabwayane- 
mah nuh Kesha-Muhnedoo Oogwissun ? 

36 Oogekuhnoonaun oo0-00 keëkedood, Ahwanan ahyah- 
wid, nindoogemaum, cheoonjedabwayanemug ? : 

37 Jesus dush o0-oo oogeënaun, Kegewahbuhmah suh, 
mesuh owh noongoom kanoonik. 

38 Oo-oo dush keëkedoo, Tabaningayun nedabwayan- 
dum. Oogeshahgushketahwaun dush. 

39 Jesus dush keëkedoo, Ewh suh tebahkoonewawin 
ninpe6onjeézhah oomah uhkeeng, chewahbewaud egewh 
wuhyahbesegoog chekuhkepeengwaindwah dush egewh 
wuhyahbejig. 

40 Ahnind dush egewh Phariseeg kahweejewahjig 
oogenoondahnahwah oonoo ekedoowenun, oo-oo dush 
keënahwaud, Nekuhkepeengwamin nuh kuhya nenuhwind? 

41 Jesus dush o0-oo oogeënaun, Kishpin kuhkepeen- 
gwayagoobun kahween mujje-ezhewabezewin kedahgeäh- 
yaunsenahwah,Noongoom dush kedekedoom, Newahbemin; 
mesuh kayahbe wanjeahyahmag ewh kemujje-ëzhewabeze- 
wenewah. 


CHAP. X: 


K AGATE, kagate, kedenenim, Owh paundegasig emuh 
ashquaundamewung ewh mahnishtahnishe-weguh- 
mig ningooje dush enaunduhwad kemoodishke suh owh, 
kuhya muhkundwashke. 
2 Owh suh paundegad emuh ishquaundaming mesuh 
owh wamahnishtahnishe-wenenemegood enewh mahnish- 
tahneshun. 

3 Oonesahkoonahmahgoon suh enewh ganuhwanduh- 
menejin ewh ishguaundam, oonoonduhmahgoon dush enewh 
mahnishtahnishun ewh oodinwawin ; oodezhenundoomaun 
tebenuhwa oomahnishtahnishemun azhenekahzoonid sah- 
gejewenaud dush. 

4 Uhpe dush suhyahgejenahzhahwahjin enewh tebe- 
nuhwa oomahnishtahnishemun uhnenegahne goo, oonoo- 
penuhnegoon dush enewh mahnishtahnishun ewh nesit- 
tootahgood anwad. 

9 Kahween oogahnoopenuhnahsewaun enewh mayug- 
gezenejin oogahkemeähwaun ween enewh : kah muh oone- 
sittootahwahsewaun anwanid enewh mayuggezenejin. 

6 Me suh oo-oo ahwajegun owh Jesus kahweenduhmah- 
waud kah dush oogenesittootunsenahwah wagoodoogwan 
kahegoowahgwan. 

7 Me dush menuhwah oo-oo keënaud owh Jesus, 
Kagate, kagate, kedenenim, Neen suh nindow oodishquaun- 
damewaun egewh mahnishtahnishug. 

8 Kuhkenuh egewh kahpeëzhahjig chepwah peëzhah- 
yaun kemoodishke-wenenewewug kuhya muhkundwashke- 
wenenewewug, kah dush oogebezindahgoosewaun enewh 
mahnishtahnishun. 

9 Neen suh nindow ewh ishquaundam : kishpin ahweyah 
emuh neen oonjepeendegad tahbemahjeäh, tahpuhpeendega 
dush kuhya tahsuhsahguhum chemekung dush ewh wese- 
newin. 

10 Chekemoodid atuh kuhya cheneshewad kuhya che- 
bahnahjechegad peöðonjeëzhah owh kamoodishkid, neen suh 
ween nempeöonje-ezhah cheähyahmoowaud ewh bemah- 
dezewin kuhya ashkum chebahteënudenig. 

11 Neen nindow wanisheshid mahnishtahnishe-wenene : 
owh wanesheshid mahnishtahneshe-wenene oomegewatah- 
mahwaun ewh oobemahdezewin enewh mahnishtahnishun. 

12 Owh dush ween anooketahgunewid, mahyahnish- 
tahnishe-wenenewesig dush, tabanemahsig enewh mahnish- - 
tahnishun oowahbuhmaun maheengunun peëzhahnid,oonuh- 
guhnaun dush enewh mahnishtahnishun, oozhemood dush : 
owh dush maheengun oogekkumaun kuhya oosuhswashkah- 
waun enewh mahnishtahnishun. 

13 Ahnooketahgunewid wanje-oozhemood owh ahnooke- 
tahgun, bahbahmanemahsig dush enewh mahnishtahnishun. 

14 Neen suh nindow owh wanisheshid mahnishtah- 

nishe-wenene, nekekanemaug ninduhyahmug kuhya dush 
ninkekanemegoog egewh nindahyahmug. 

15 Azhekekanemid suh owh Noos mesuh kuhya neen 
azhekekanemug Noos; nepuggedenuhmahwaugdush egewh 
nemahnishtahnishemug ewh ninbemahdezewin. 

16 Bakahnezejig dush mahnishtahnishug nindahyah- 
waug tabandahgoozesegoog oomah mahnishtahnishe-weguh- 
migoong; ningahpeenaug suh kuhya egewh, oogahbezindah- 
nahwah nindinwawin, tahpazhikwun dush mahnishtah- 
nishe-weguhmig, kuhya tahpezhegoo mahnishtahnishe-we- 
nene. 

17` Mesuh wanjesahgeid owh Noos puhgedenuhmaun 
ewh ninbemahdezewin nayaub dush cheöodahpenuhmaun. 

18 Kahween ahweyah nemuhkummegoose, nepuggede- 
naun suh goo : nindahyaun suh kushkeäwezewin chepuhge- 
denuhmaun, kuhya nindahyaun kushkeäwezewin nayaub 
cheo6dahpenuhmaun. Me suh kahezhekuhgekemid owh 
Noos. 

19 Menuhwah dush papuhkaun keühyenanduhmoog 
egewh Jewyug oonoo ekedoowenun oonje. 

20 Nebewah dush egewh oo-oo keëkedoowug Ooke- 
kishkahwaun enewh mujje-muhnedoon kewuhnahdeze 
dush, ahneeshwin bezinduhwag ? 

21 Ahnind dush ween oo-oo keëkedoowug, Kahween 
oonoo ekedoowenun tahgeëkedoosenun owh kakishkahwaud 
enewh mujje-muhnedoon. Ookushketoon nuh owh mujje- 
Muhnedoo chepahkahkoonuhmahwaud ooshkinzhegoone 
enewh kakepeenganejin ? 

22 Ketebishkoosa dush uhpe kechetwahwejegahdag ewh 
Keche-ahnuhmeä-weguhmig ewede Jerusaleming ; pepoo- 
noobun dush. 

23 Kepahbahmoosa dush owh Jesus emuh keche-ahnuh- 
meä-weguhmigoong emuh Solomon ootasekauning. 

24 Egewh dush Jewyug oogekewetuh-kahbahwetahwah- 
waun o0-00 dush keënahwaud, Ahneen menik kapwah- 
wahweenga-weenduhmahweyaung ? Kishpin kagate ahyah- 
wewunan owh Christ wahweenga weenduhmooweshenaum. 

25 Jesus dush oogekuhnoonaun, Kegeweenduhmooni- 
nimwahbun, kah dush kegedabwatunsenahwah, enewh 
ahnookewenun anuhnookeyaunin emuh Noos oodezhene- 
kahzoowening, mesuh enewh dabahjemigooyaunin. 

26 Kah dush kenuhwah kedabwayanduhseem, kuh mah 

kedahweseemegewh nemahnishtahnishemug debishkooewh 
kahenenuhgoog. 

27 Nemahnishtahnishemug oobezindahnahwah ewh 
nindinwawin, nenesittahwenahwaug dush, kuhya nenoope- 
nuhnegoog. 

28 Neen dush nepuggedenahmahwaug ewh ninbemah- 
dezewin, kah dush wekah tahbahnahdezesewug, kah kuhya 
ahweyah ningahmuhkumegoosenun oonoð. 

29 Owh suh Noos kahmeezhejin mahmahwe ahpetan- 
dahgooze kah dush ahweyah ookushketooseen chemuh- 
kumaud enewh Noosun oonoo. 

30 Neen suh kuhya Wayoosemind nepazhegoomin. 

31 Menuhwah dush egewh Jewyug oogeöodahpenah- 
waun enewh ahsineen chepemoosinnuhahwaud. 

32 Jesus dush oogekuhnoonaun, Nebewah suh guahnauj 
ahnookewenun kegewahbundahenim emuh Noos kahoon- 
denuhmaunin ; wagoonan dush enewh wahoonjepemoosin 
naheyag ? 

33 Egewh dush Jewyug oogekuhnoonahwaun, Kahsuh | 
ween wanesheshing ahnookewin kedoonjepemoosinnuhe- 
goose, mujje kezhwawin atuh, keen dush aneneweyun 
Kekekesha-Muhnedooweëdiz. 

34 Jesus dush oogekuhnoonaun, Kah nuh ween oozhe- 
beëgahdasenoon emuh ketebahkoonegawenewaung, Ninge- 
ëkid chekesha-muhnedooweyag. » 

35 Kishpin dush muhnedoon ezhenekahnaud enewh kah- 
peöodissegoonejin ewh Kesha-Muhnedoo oodekedoowin, 
kah dush tahbahnahjechegahdasenoon ewh kechetwah- 
oozhebeëgun. 

36 Kedenahwah nuh enewh kahkechetwahweähjin owh 
Wayoosemind kuhya kahpeëzhenahzhahwahjin oomah uh- 
keeng, Kemujje-kezhwa ewh keëkedooyaun, Nindoogwisse- 
mig suh owh Kesha-Muhnedoo. 

37 Kishpin suh ezhechegasewaun enewh oodahnooke- 
wenun owh Noos, kagoo dabwatahwishekagoon. 

38 Kishpin dush ezhechegayaun, ahnoo ween goo dab- 
watuhwesewag dabwatuhmook enewh ahnookewenun 
chëoonjekekanduhmag kuhya cheoonjedabwatuhmag ewh 
kekishkahwug owh Noos kuhya Noos kekishkahwid. 

39 Me dush menuhwah kahoonjenundahtuhkoonahwaud; 
emuh dush ooneenjewaung keöonjeöozhemoo. 

40 Menuhwah dush keëzhah ahgahming Jordan seebe, 
emuh wuhyashkud  kahduhzhe-baptizooéwad owh John; 
medush emuh keduhnezid. 

41 Nebewah dush oogepenaunzekahgoon, 00-00 dush 
keëgood, Kahween kuhnuhga kemahmaundahwejegase owh 
John : kuhkenuh dush ween kahuhyenahjemaud owh John 
oonoo enenewun, kedabwamahgudoon. 

42 Nebewah dush oogedabwayanemegoon ewede. 


CHAF, AI: 


EAHKOOZE suh pazhik, Lazarus azhenekahzood 
emuh Bethanying kahoodatood oodoodan abwenewanng, 
owh Mary kuhya enewh wedegequaun Marthaiin. 

2 Mesuh goo owh Mary kahnuhmuhkoonahpun apwi 
Tabaninganejin ewh nuhmuhquewin keähyood, kuhya dush 
kekahsesittawaud, enewh wenenesun keähyoopun ; me suh 
enewh kahoodahwamahjin owh Lazarus ayahkoosid. 

3 Kemejejedwawun dush enewh oodahwamaun, 00-00 
keëkedoonid, Tabaningayun, ahkooze owh suhyahgetid. 

4 Uhpe kahnoondung owh Jesus oo-oo keëkedoo, Kah- 
ween cheneboong enandahgussenoon oo-oo ahkoosewin; 
cheöonjepeshegandahgooïnd atuh Kesha-Muhnedoo Oogwis- 
sun. 

5 Jesus dush oogesahgeäun enewh Marthatin, kuhya 
enewh oowedegequaun, kuhya enewh Lazarusun. 

6 Uhpe dush kahnoondung ewh ahkoosenid, kayahbe 
neezhoogoon keduhneze emuh. 

7 Me dush uhpe 00-00 enaud enewh ookekenooähmah-- 
gunun, Umba menuhwah ezhahdah ewede Judeaing. 

8 Oo-oo dush oodegoon enewh kekenooähmahgunun; 
Rabbi, noomuhyuh kegenunduhpemwahsenuhegoog egewh 
J ewyug, menuhwah dush kedezhah ewede ? 

9 Jesus dush oogekuhnoonaun, Kah nuh ween metahswe 
ahshe neezhoo tebahegunasenoon pazhik kezhegud ? Kish- 
pin ahweyah bemoosad magwah kezheguk kahween puh- 
kedashinse, ewh wahbundung oomah uhkeeng duhzhe 
wahsayahzewin. 

10 Kishpin dush ahweyah bemoosad magwah tebeku- 
denig puhkedashin suh, kah muh ookekishkunseen ewh 
wahsayahzewin. 

11 Oonoo uhyeëen keëkedoo : nahguj dush 00-00 oode- 
naun enewh, Nebah suh kejekewaénaun Lazarus; neen 
dush nindezhah cheähmuddenug ewh nebaud. 

12 Oo-oo dush oogeëgoon enewh ookekenooähmahgunun, 
Tabaningayun kishpin nebahgwan tahmenoo-bemahdeze. ~ 

13 Jesus dush oogeduhzhindaun ewh ooneboowin : ke- 
ënandnhmoog dush wenuhwah, emuh nebahwening keäun- 
wabenid keëkedood. 

14 Me dush Jesus mezheshuh keëkedoo, Keneboo owh 
Lazarus. 

15 Ahnahwe dush newahwezhandum kenuhwah oonje 
ewede keähyahsewaun, cheöonjedabwayanduhmag: umba 
dush ezhahdah. 

16 Thomas dush Dydimus azhenekahzood 00-00 00geé- 
naun enewh weejkekenooähmahgunun, Ezhahdah kuhya 
kenuhwind cheweejeneboomung. 

“17 Uhpe dush kahtuhgwishing owh Jesus, oogemekah- 
waun ahshe newoogoon keshingeshenenid emuh chebaguh- 
megoong. 

18 Cheguhyeëe dush keduhgoomahgud ewh Bethany 
emuh Jerusaleming koonemah metahswe ahshe neezhoo- 
tebahbaunsun apeechaug. 

19 Nebewah dush egewh oogepenaunsekahwahwaun 
enewh Marthaün kuhya Maryun, cheöonjemenoodaäähwaud 
ewh keneboonid enewh oodahwamahne. 

20 Martha dush uhpe kahnoondung ketuhgwishenenid 
Jesusun oogeähwenuhquashkahwaun: Mary dush ween 
kepezaunuhbe peendig emuh wegewahming. 

21 Martha dush 00-00 oogeënaun enewh Jesusun, 
Tabaningayun, kishpin oomah ahyahyunbun kahween 
tahgeneboose nindahwamahbun. 

22 Noongoom dush nekekandaun kishpin gagoo nun- 
dooduhmahwud owh Kesha-Muhnedoo, kegahmeenik owh 
Kesha-Muhnedoo. 

23 Jesus dush 00-00 oodenaun, Tahahbejebah suh 
kedahwamahbun. 

24 Martha dush 00-00 oodenaun, Nekekandaun cheäh- 
bejebaud emuh ahbejebahwening uhpe ashquah-kezheguk. 

25 Jesus dush 00-00 oogeënaun, Neen suh nindow ewh 
ahbejebahwin kuhya ewh bemahdezewin, owh dush duh- 
yabwanemid ahnoo ween goo kenebood kayahhe suh tah- 
bemahdeze. 

26 Ahwagwan dush bamahdezegwan, duhyabwanemid 
dush, kah wekah tahneboose. Kedabwataun nuh 00-00? 

27 Oo-oo oodenaun, Aahe Tabaningayun, nindabwa- 

yandum keen cheähweyun owh Christ, Oogwissun owh 
Kesha-Muhnedoo wahpeëzhahgoobunan oomah uhkeeng. 

28 Uhpe dush o0-oo kahekedood kemooj oogeähwenun- 
doomaun enewh wedegequaun Maryun oo0-oo ekedood, 
Ketuhgwishin suh owh kakenooähmahgad kenundoomik 
dush. 

29 Uhpe dush nwaundung, waweeb pusegwe oobenaun- 
zekahwaun dush. 

30 Kah muhshe ketuhgwishinsebun owh Jesus emuh 
oodanaung, kayahbe ahyahbun emuh kenuhquashkahgood 
enewh Marthatin. 

31 Egewh dush Jewyug kahweeduhbemahjig emuh 
wegewahming, kemenoodaähwaud dush, wuhyahbuhmah- 
waud enewh Maryun kepuhsegwenid kesahguhumenid 
dush, oogenoopenuhnahwaun oo-oo keëkedoowaud, Ezhah 
suh ewede chebaguhmigoong cheduhzhe-mahwid emuh. 
~. 32 Uhpe dush owh Mary kahtuhgwishing anduhzhe- 
ahyahnid Jesusun, wuhyahbuhmaud dush keähpuggezoo 
emuh oosittahning 00-00 keénaud, Tabaningayun, kishpin 
oomah ahyahyunbun kahween tahgeneboose nindawamah- 
bun. 

33 Jesus dush uhpe wuhyahbuhmaud ewh mahwenid, 
kuhya enewh Jewyun waujewegoojin mahwenid, kemah- 
mahdwa emuh ooojechaugoong. 

34 Oo-oo dush keékedoo, Ahneende keähsag? Oo-00 
oodenahwaun, Tabaningayun, pewahbundun. 

35 Jesus kemuhwe. 

36 Egewh dush Jewyug keëkedoowug, Benuh suh 
menik kahsahgeäud ! 

87 Ahnind dush 00-00 keëkedoowug, Kah nuh ween 
wah-owh enene kahwahbetood ooshkinzhegoone enewh 
kakepeenganejin oodahgekushketooseen cheënahkoonegad 
chegeneboosegebun wah-owh enene ? 

38 Jesus dush menuhwah mahmahdwa peenjenah, 
ketuhgwishin emuh chebaguhmigoong. Weembahnekah- 
danebun dush, kuhya ahsin ahtabun emuh. 

39 Jesus dush 00-00 oodenaun, Ekoonahmook ewh 
ahsin.  Oo-oo dush oodegoon enewh Marthaiin oodahwa- 
maun owh kahnebood, Tabaningayun, ahzhe suh menah- 


gooze: newoogoonuhgud muh kahahkoo-nebood. 


40 Jesus dush 00-00 oodenaun, Kah nuh ween kegeëne- 
senoon, Kishpin dabwayanduhmun kegahwahbundaun ewh 
Kesha-Muhnedoo oopeshegandahgoozewin. 

shing owh kahnebood. Jesus dush oogeöðombenahnun 
ooshkinzhegoon ishpeming enuhkuhkayah, 00-00 dush 
keëkedood, Noosa, kemahmöoyahwuhmiñ ewh kebezin- 
duhweyun. 

42 Ningekekandaun suh moonzhug bezinduhweyun, 
ahnishenahbag kawetah-kahbahwejig ningeöonjekekid che- 
oonjedabwatuhmoowaud ewh keëzhenahzhahooyun. 

43 Uhpe dush kahekedood oonoo, kekeche-pepahge, 
Lazarus, pesahgahun. 

44 Owh dush kahneboopun kesahguhum minjemahpe- 
zood emuh oosittaung, kuhya emuh ooninjeeng enewh 
chebaguhmigoo-ahgwewenun, kuhya keähgweengwabe- 
zood ewh kesingwaöon. Jesus dush 00-00 oodenaun, 
Ahbahook, puhgenik dush chemahjaud. 

45 Nebewah dush Jewyug kahpenaunzekahwahjig 
enewh Maryun, uhpe kahwahbunduhmoowaud ewh kah- 
ezhegad owh Jesus, oogedabwayanemahwaun. 

46 Ahnind dush ween oogeézhahnahwaun enewh 
Phariseen keweenduhmahwahwaud dush, ewh kahezhe- 
chegad owh Jesus. 

41 Egewh dush keche-sahsahgewejega-wenenewug 
kuhya egewh Phariseeg oogemahwunzoomahwaun enewh 
kakekedoonejin, 00-00 dush keëkedoowug, Ahneen azhe- 
ċhegayung ? keche nebewah muh wah-owh enene oodezhe 
cheganun enewh mahmaundahwejegunun. - 

48 Kishpinpuggedemuhmoowung 00-00 cheëzhechegad 
6o0gahdabwayanemegoon suh kuhkenuh bamahdezenejin; 
tahpeëzhahwug dush egewh Romanug, oogahbahnahje- 
toonahwah dush maunduh kedoodanahwenaun, kuhya 
ooguhmahjewenahwaun enewh ahnishenahban. 

49 Pazhik dush Caiaphas azhenekahzood kahkeche- 
sahsahgewejega-wenenewid ewh uhpe kekenoonoowin 00-00 
oogeënaun, Kah ween gagoo kekekanduhsenahwah. 

50 Kah dush kenahnahgahdahwanduhsenahwah ewh 
nundahwandahgwuk pazhik enene chenebootahwaud enewh 
ahnishenahban, cheneboosigwah kuhkenuh egewh ahnishe- 
nahbag. 

51 Kahween ween tebenuhwa oodekedoowin keähwun- 
senoon 00-00 kahekedood, kekeche-sahsahgewejega-wene- 
newe ewh uhpe kekenoonoowening keäunwahjegad ewh 
wenebootahwaud owh Jesus oonoo ahnishenahban. 

92 Kah dush onoo ahnishenahban atuh, chemahwun- 

zoomaud dush ween kuhkenuh enewh saswashkahnejin 
oonejahnesun owh Kesha-Muhnedoo. 

53 Me-ewh uhpe kezheguk kemahje-kuhnoonindewaud 
ewh kaëzhenesahwaud. 

94 Jesus dush kahween menuhwah mezheshuh kebe- 
moosase anduhzhe-ahyahnid enewh Jewyun, ewede dush 
ke6onjemahjah keëzhah dush emuh cheguhyeëeng puh- 
gwuhduhkummig emuh oodanaung, Ephraim azhenekahdag; 
me dush emuh keähyaud kuhya ookekenooähmahgunun. 

99 Egewh dush Jewyug ookuhbekoosa-wekoondewene- 
waun gagah wedebishkoosanegoobun, nebewah dush keë- 
zhahwug ewede Jerusaleming, ooduhkemewaung keoonjee- 
waud chepwah kuhbekoosawene-wekoonding chepeneëde- 
zoowaud. 

56 Medush keöndoonawahwaud enewh Jesusun, kekuh- 
gwajindewaud dush magwah nebahwewaud emuh keche- 
ahnuhmeä-weguhmigoong, oo-oo keëkedoowaud, Ahneen 
ananduhmag? kah nuh tahpeëzhahse emuh wekoonde- 
wening ? 

57 Egewh dush keche-sahsahgewejega-wenenewug 
kuhya egewh Phariseeg keënahkoonegagwahpun, kishpin 
ahweyah kekanemaud debe anduhnezegwan, chedebahje- 
mood, chetuhkoonahwaud. 


CHAP. XII. 


ESUS dush ningoodwahswe kezhik chebwah kuhbe- 

koosa-wekoonding ketuhgishin emuh Bethanying, emuh 
keähyaud owh Lazarus kahneboopun enewh kahahbeje- 
bahahjin. 

2 Oogeöozhetahmahwahwaun dush emuh ewh oonah- 
gooshe-wesenewin, Martha dush kemahdahookee ; kuhya 
dush ween Lazarus oogewedoopuhmaun. 

3 Owh dush Mary oogeöðodahpenaun ningoo-tebahbish- 
koojegun ewh spikenard noomenegun kache-ahpeetandah- 
gwuk oogenoomesittanaun dush enewh Jesusun, oomene- 
sissun dush oogeähyoonun kekahzesittawaud : kemooshke- 
nasin dush ewh noomenegun emah wegewahming. 

4 Pazhik dush enewh ookekenooähmahgunun, Judas 
Iscariot oogwissun owh Simon, enewh wahbähtahegoojin 
= 00-00 keëkedoowun, 

9 Ahneshwin oo-oo noomenegun kepwah-ahtahwang, 


307 


ST. JOHN. 


niswauk duswahbik tahgeënuhginda, tahgemeenahwug 
dush egewh katemahgezejig ? 

6 Kahween o0-00 keöonjekekedoose kepahbahmanemaud 
enewh katemahgezenejin, ewh suh atuh kekemoodishkid, 
keguhnuhwandung dush ewh shooneyah- mooshkemood, 
kepemewetood dush ewh kahahchegahdag emuh. 

1 Jesus dush oo-oo keëkedoo, pooneïk nahnauzh egoo 
nepuggedanemegoowene - kezhegudoom oogekuhnuhwan- 
daun 00-00. 

8 Kahgenig suh kedahyahwahwaug egewh katemah- 
gezejig anduhzhe-ahyahyag, neen dush ween kahween kah- 
genig kedahyahweseem. 

9 Nebewah dush egewh Jewyug oogekekanemahwaun 
emuh ahyahnid : kahweeen dush atuh enewh Jesusun ke- 
peöonje-ezhahsewug, chewahbuhmahwaud suh enewh Laza- 
rusun enewh kahahbejebahahjin. 

10 Kekahkekedoowug dush egewh keche-sahsahge- 
wejega-wenenewug chenesahwaud kuhya ween Lazarusun ; 

11 Me muh ween owh nebewah egewh Jewyug keöonje- 
mahjahwaud, kedabayanemahwaud enewh Jesusun. 

12 Wuhyahbung dush nebewah egewh ahnishenahbag, 
kahpeëzhahjig emuh wekoondewening uhpe kahnoonduh- 
moowaud ewh wepeëzhahnid enewh Jesusun emuh Jerusa- 
leming, 

13 Oogeöodahpenahnahwaun enewh palm-menahgah- 
wunzhe-oodikwaunun kesahguhahmoog dush cheähwewah- 
buhmahwaud oo-oo dush keëzhe-pepahgewaud, Hosannah ! 
Tahwahwezhanemah owh pahezhaud emuh oodezhenekah- 
zoowening owh Tabaningad, oodoogemahmun owh Israel. 

14 Uhpe dush Jesus kahmekahwaud mamaungeshansun, 
oogepemebuhegoon debishkoo azhebeëgahdag. 

15 Kagoo sagezekan keen, Zioning duhzhe wadahnese- 
megooyun ; benuh owh kedoogemaum peëzhah pemebuhe- 
good enewh mamaungeshaün oomahnisheensun. 

16 Kahween oonoo uhyeëen wuhyashkud oogekekanduh- . 
senene enewh ookekenoöahmahgunun : bahmuh atuh kah- 
peshegandahgoöind owh Jesus, me dush uhpe kemequan- 
duhmoowaud oonoo keöðozhebeegahdanig, oonoo kedoodah- 
wahwaud enewh. 

17 Egewh dush ahnishenahbag kahweejewahjig enewh 
Jesusun ahpe kahoonjenundoomahnid Lazarusun emuh 


308 


CHAP.: XIL 


chebaguhmigoong kubya keähbejebahahnid, debahjemoo- 
wug. 

is Me dush egewh ahnishenahbag kahoonjeähwenuh- 
quashkahwahwaud kenoonduhmoowaud ewh keëzheche- 
nid 00-00 mahmaundahwejegun. 

19 Egewh dush Phariseeg 00-00 keëzhekuhnooninde- 
wug, Kewahbundahnahwah nuh ewh kuhnuhga gagoo 
kushketoosewag? benuh oonoopenuhnegoon kuhkenuh 
enewh bamahdezenejin. 

20 Ahnind dush egewh Greekug kepetuhgwishenoog 
cheähnuhmeähwaud uhpe wekoonding. 

21 Oogepenaunzekahwahwaun dush enewh Philipun 
enewh kahoonjebahnejin ewede Bethsaidaïng Galileeïng 
duhzhe oodanaung : oogeguhgwajimahwaun oo-oo keëke- 
doowaud, Oogemah nenundahwandahmin chewahbuh- 
mungid owh Jesus. 

22 Philip dush oogepeweenduhmoowaun enewh An- 
drewun; menuhwah dush Andrew kuhya Philip oogepe- 
weenduhmahwahwaun enewh Jesusun. 

23 Jesus dush oogekuhnoonaun, oo-00 keëkeedood, 
Tuhgwishenoomahgud suh ewh kezhik uhpe chepeshegan- 
dahgooïnd owh enene Oogwissun. 

24 Kagate, kagate, kedenenim kishpin pazhegoomenug 
ewh mezemenans pungesinsenook emuh uhkeeng kuhya 
neboomahgussenook, pezheshigwuhta: kishpin dush ne- 
boomahguk keche-mekoogemahgud. 

25 Owh suhyahgetood ewh oobemahdezewin oogah- 
wuhnetoon ; owh dush shaungandung ewh oobemahdeze- 
win oomah uhkeeng oogahguhnuhwandaun cheöonjekah- 
gega-bemahdezid. 

26 Kishpin ahweyah buhmetahwid mahnoo ningah 
noopenuhnik; emuh dush neen anduhzhe-ahyahyann, 
mesuh kaähyaud owh nebuhmeetahgun ; kishpin uhweyah 
buhmetahwid, mesuh enewh Noos kakechetwahweähjin. 

21 Noongoom suh ninjechaug megooshkahje-ahyah, 
Ahneen dush kaëkedooyaun ? Noosa metahgwanemoowe- 
shin 00-00 kezhik. Nindahwauj edush goo ningahpuhguh- 
mishkahgoon, memuh wanjeodissahbundahmaun oo-00 
kezhik. 

28 Noosa pezhegandahgwuhtoon ewh kedezhenekah- 
 zoowin. Ishpeming dush kepeöozetahgwud inwawin 00-00 

keëkedoomahguk, Ahzhe suh ningepezhegandahgwuhtoon 
kuhya menuhwah ningahpezhegandahgwuhtoon. 

29 Egewh dush ahnishenahbag kahnebahwejig, kah- 
noondungig dush, 00-00 keëkedoowug noondahgooze ahne- 
mikee ahnind dush keëkedoowug Oogepekuhnoonegoon 
enewh angenun. 

30 Jesus dush oogekuhnoonaun oo-oo keëkedđood, Kah- 
ween neen kepeöonjenoondahgwussenoon oo-oo inwawin, 
kenuhwah suh goo atuh. 

31 Noongoom suh debishkoosamahgud chetebahkoone- 
gahdag 00-00 uhke; noongoom dush tahsahgeje-wabenah 
owh wagemahkundung oo-oo uhkee. 

32 Neen dush kishpin uhkeeng oonjebombenegooyaun 
ningahezhewekoobenaug kuhkenuh enenewug emuh 
ahyahyaun. 

33 Oo-oo dush keëkedoo wahbunduhewad ewh wah- 
enahpenad. 

34 Egewh dush ahnishenahbag oogeëzhekuhnoonah- 
waun, Emuh suh tebahkoonegawening ninge6onjenoondah- 
min ewh kahgenig ahyah owh Christ; ahneen dush keen 
wanjeëkedooyun, Nundahwandahgoozid owh Enene 
Oogwissun cheöðombenind? ahwanan wah-owh Enene 
Oogwissun ? 

35 Jesus dush 00-00 oogeënaun, Kayahbe wanebik 
kedahyahnahwah ewh wahsayahzewin, bemoosag magwah 
ahyahmag ewh wahsayahzewin koonemah gooshah ewh 
puhsuhgiskebik kegahnoonda-puhgumishkahgoonahwah ; 
owh dush bamoosad magwah puhsuhgiskebik kahween 
ookekanduhseen tebe azhahgwan. 

36 Magwah suh ahyahmag ewh wahsayahzewin da- 
bwayanduhmook ewh wahsayahzewin cheöonejahneseme- 
gooyag dush wahsayahzewin. Mesah oonoo kahekedood 
owh Jesus, medush kemahjaud kekahzootuhmahwaud 
enewh. 

31 Ahnoo ween goo keëzhechegad nebewah mahmaun- 
dahwejegunun emuh anahsuhmuhbenid, kah dush ooge- 
dabwayanemegooseen. 

38 Cheöonjedebishkoosag. ewh oodekedoowin owh 
Esaias aunwahjega-wenene o0-oo kahekedood, Tabanin- 
gayun, ahwanan kedabwatung ewh nindebahjemoowene- 
naun ? kuhya ahwanan kewahbunduhind ewh oonik owh 
Jehovah ? 

39 Mesuh kahoonjekushketoosegwah chedabwayan- 
duhmoowaud menuhwah oo-oo keëkedood owh Esaias, 

40 Oogekuhkepeengwatoonun enewh oozhekinzhegoone 
kuhya oogemushkahwetoonun enewh oodaëne, chewahbe- 
mahgussenik dush enewh ooshkinzhegoowaun, kuhya 
nesittootumoomahgussenig oodaëwaun chegedunjeindwah- 
pun, kuhya chenoojemooügwahpun. 

41 Oonoo këekedoonun owh Esaias, uhpe kahwah- 
bundung ewh oopezhegandahgoozewin, kedebahdoodung 
dush. 

42 Ahnoo suh nebewah egewh wagemahwejig ooge- 
dabwanemahwaun, koosahwaud enewh Phariseen kahoonje- 
weenemahsegwah : tahgeöðonjesahgejewabenahwug muh 
emuh ahnuhmeä-weguhmigoong. 

43 Ahwahshema muh oogesahgetoonahwah ewh enene 
wahwezhanduhmoowin dush ween ewh Kesha-Muhnedoo 
oowahwezhanduhmoowin. 

44 Jesus dush kepepahge, oo-oo dush keëkedood, Owh 
duhyabwayanemid, kahween neen nedabwayanemegoose, 
oodabwayanemaun enewh kahpeëzhenahzhahood. 

45 Owh dush wuhyahbuhmid oowahbuhmaun enewh 
kahpeëzhenahzhahoojin. 

46 Ninpeöonjeëzhah suh chewahsayahzeweneweyaun 
oomah uhkeeng, kuhkenuh dush egewh duhyabwayane- 
mejig cheähyahsigwah emuh puhsuhgishkezzewening. 

41 Kishpin dush ahweyah noondung enewh nindeke- 
doowenun, dabwayanemesig dush, kahween ninahneboo- 
mahse, kah muh nimpeöonjeëzhahse chenahneboonduh- 
maun ewh uhkee,chebemahjeügwah atuh egewh akeewejig. 

48 Owh suh ahyahgoonwatahmahwid, wadahpenunsig 
dush nindekedoowenun, oodahyahwaun suh enewh pazhik 
kanahneboomegoojin : ewh suh ekedoowin kahweenduh- 
maun, mesuh enewh kanahneboomegood uhpe ashquah 
kezheguk. 

49 Kah muh neen uhyenanduhmaun nindoonjekeke- 
doose, Owh suh Wayoosemind kahpeëzhenahzhahood 
mesuh owh kahgahgaunzoomid, kaëkedooyaun kuhya 
kaëzhekuhgequayaun. 

50 Nekekaundaun suh ewh ookuhgequawin chekahge- 
ga-bemahdezewinewemahgudenig: enewh dush uhyeke- 
dooyaunin, kahezhid suh owh Wayoosemind mesuh ewh 
azhekekedooyaun. 

HEPW AH dush kuhbekoosa-wekoonding, Jesus kekan- 

dung kedebishkoosanig ewh ookezhegudoom cheöonje- 
mahjaud emuh uhkeeng, cheëzhaud dush enewh Wayoose- 
meminjin, kesahgeäud enewh oodahnishenahbamun wuh- 
keeng ayahnejin, kahgenig oogesahgeäun. 

2 Kahishquah wesenewaud, ahzhe kepeendegad owh 
mujje-muhnedoo emuh oodaëning Judas Iscariotun, Simon 
oogwissun, chebahtahahnid : 

3 Jesus dush kekandung ahnooj gagoo kemeënegood 
enewh oosun emuh ooneenjeeng, kuhya emuh Kesha- 
Muhnedoong keöonjebaud, kuhya weëzhaud emuh ahyahnid 
Kesha-Muhnedoon; 

4 Kepuhsegwe dush magwah wesenewaud oogekese- 
kaunun enewh oodahgwewenun ; oogeöodahpenaun dush 
kesingwaöon, kekechepezood dush. 


5 Oogesegenaun dush ewh nebe emuh kesingwa oonah- 


guning kemahje-kesebegesittanaud dush enewh kekenooäh- 
mahgunun kuhya dush kekahzesittawaud keähyood ewh 
kesingwaöon kahkechepezood. 

6 Oogeöodissaun dush enewh Simon Peterun, 00-00 
dush oodegoon, Tabaningayun, kewekesebegenun enuh 
nesittun ? 

7 Jesus dush oogekuhnoonaun oo-oo keënaud, Azheche- 
gayaun kahween noongoom kekekanduhseen, bahmah nah- 
guj kegahkekandaun. 

8 Peter dush 00-00 oodenaun, Kah wekah kegahkesebe- 
genunsenun nesittun. Jesus dush oogekuhnoonaun, Kishpin 
kesebegenesenoowaun kahween kedebandahgoozese emuh 
neyowing. 

9 Simon Peter dush 00-00 oodenaun, Tabaningayun, 
kahween nesittun atuh, kuhya dush neneenjeen kuhya 
nishtequaun. 


10 Jesus dush 00-00 oodenaun, Owh kahkesebegenind 


kahween nundahwandahgoozese chekesebegenind me atuh 
oosittun, medush kuhkenuh peenezid; kenuhwah dush 
kepeenezim, kahween goo kuhkenuh. 
11 Oogekekanemaun muh enewh kabahtahegoojin ; me 
suh kah oonjeëkedood, Kahween kuhkenuh kepeenezeseem, 
12 Uhpe dush kahkesebegenesittanaud, kuhya kah- 
oodahpenung enewh oodahgwewenun, menuhwah dush 

kenuhmuhduhbe oo0-00 keënaud, Kekekandahnahwah nuh 
ewh kahdoodoonenuhgoog ? 

13 Kakenooähmahgad kuhya Tabaningad kedezheween- 
zhim, quuhyuk suh kedekedoom, me muh anandahgooze- 

aun. 

14 Kishpin dush neen, kakenooähmahgayaun kuhya 
Tabaningayaun,kekesebegenesittanenuhgoog, kuhya kenuh- 
wah kedahkesebegenesittanedim. 

15 Kekenoowahbunjegun suh kegemeenenim, neen suh 
kahdoodoonahgoog kuhya dush kenuhwah cheëzhechegayag. 

16 Kagate, kagate, kedenenim, Owh buhmeetahgun 
kahween ahwahshema ahpetandahgoozese dush ween 


oodoogemahmun ; kuhya owh anoonind kahween ahwah- 


shema ahpetandahgoozese dush ween enewh anoonegoojin. 

17 Kishpin kekanduhmag oonoo,keshahwandahgoozëem, 
kishpin ezhechegayag. 

18 Kahween kuhkenuh keduhzhemesenoonim,nekekane- 
maug muh egewh kahwahwanahbuhmugig chedebish- 
koosag dush ween ewh oozhebeëgun. Owh suh buhquazh- 
ègunun amwaud wahdoopuhmid nindoombetuhmaug 
oodoondun. 

19 Noongoom dush keweenduhmoonenim chepwah 
oojechesag, uhpe dush keöojechesag chedabwayanemeyag 
neen ahweyaun. 

20 Kagate, kagate, kedenenim, Owh wadahpenaud 
enewh azhenahzhahug nindoodahpenik ; owh dush wadah- 
penid oodoodahpenaun enewh kahpeëzhenahzhahoojin. 

21 Uhpe dush Jesus kahekedood oonoo, kemegooshkah- 
dandum, kedebahjemoo dush, 00-00 keëkedood, Kagate, 
kagate, kedenenim, pazhik kenuhwah ningahbahtahik. 

22 Egewh dush kekenooähmahgunug keguhnuhwah- 
bundewug kekanduhsigwah, ahwagwanun enewh kahenah- 
gwanun. 

23 Pazhik dush ookekenooähmahgunun owh Jesus, 
aswahooshenoon emuh ookahkegunaung, enewh kahsah- 
geähjin owh Jesus. 

24 Me suh enewh kahuhyenenahmahwahjin owh Simon 
Peter cheguhgwajemahnid, ahwagwanun ahyahwegwanun 
enewh kahenahjin. 

25 Owh kahahswahkooshing emuh ookahkegunaung 
owh Jesus 00-00 oodenaun, Tabaningayun, ahwanan 
ahyahwid ? 

26 Jesus dush oogekuhnoonaun, Mesuh wah-owh 
kameenug ewh ahpunjegun uhpe kequahbuhahmaun. 
Uhpe dush kahquahbuhung ewh ahpunjegun oogemeënaun 
enewh Judas Iscariotun, Simon oogwissun, 

27 Kahmeenind dush ewh ahpunjegun oogepeendegash- 
kahgoon Satanun. Jesus dush 00-00 oodenaun, Nuhmunj 
suh wahezhechegawunan waweeb ezhechegan. 

28 Kahween “ahweyah kahduhchewaud egewh namuh- 
duhbejig emuh wesenewahguning oogekekanduhseen wa- 
goodoogwan 00-00 kahoonjeënahgwan. 

29 Ahnind dush oo-oo keénanduhmoog, Judas keguh- 
nuhwandung ewh shooneyah-mooshkemood, 00-00 ooge- 
öonjeënahdooganun owh Jesus, Kishpenetoon gagoo kamuh- 
nazeyung emuh wekoondewening ; gamuh oo0-o0o0, gagoo 
meezh egewh katemahgezejig. 

30 Uhpe dush kahoodahpenung ewh ahpunjegun ; 
bahbega kesahgahum, tebekudoobun dush. 

31 Uhpe dush kahsahgahung, Jesus dush oo0-oo keë- 
kedoo, Mesuh zhuhyegwah peshegandahgooïnd owh Enene 
oogwissun, kuhya dush owh Kesha-Muhnedoo ween oonje- 
peshegandahgooäh. 

32 Kishpin suh owh KN Muhnedoo ween oonjepeshe- 
gandahgooind, kuhya ween owh Kesha-Muhnedoo oogah- 
peshegandahgooäun tebenuhwa oodenandahgoozewenin, 
kazhetena dush oogahpeshegandahgoäun. 

33 Ahbenoojewedoog wanebik atuh keweejewenenim. 
Kegahnunduhwahbuhmim kuhya dush debishkoo kahenug- 
wah egewh Jewyug, Azhahyaun kahween kekushketoose- 
nahwah chepeëzhahyag, Mesuh noongoom anenuhgoog. 

34 Ooshke-kuhgequawin kemeenenim, chesahgeëdeyag 
debishkoo kahezhe sahgeënuhgoog kuhya kenuhwah cheë- 
zhesahgeëdeyag. 

35 Mesuh kaöonjekekanemenagwah kuhkenuh egewh 


enenewug nekekenooähmahgunug cheähweyag kishpin sah- 


geëdeyag. 

36 Simon Peter dush oo-oo oodenaun, Tabaningayun, 
Ahneende azhahyun? Jesus dush oogekuhnoonaun, Ewede 
azhahyaun kahween kekushketooseen chenoopenuhzheyun 
noongoom bahmuh nahguj gegahnoopenuzh. 

37 Peter dush o0-oo oodenaun, Tabaningayun, Ahnish- 
win kushketoosewaun chenoopenuhnenaun? N ingahpugge- 
denaun ewh ninbemahdezewin keen oonje. 

38 Jesus dush oogekuhnoonaun, Kegahpuggedenaun 
nuh ewh kebemahdezewin neen oonje?™ Kagate, kagate, 
kedenin, kahween tahnoondahgoozese owh Pahkahahqua, 
nahnauzh nesing keähgoonwatahweyun. 


CHAP. XIV. 


AGOO megooshkahjedaäkagoon : kedabwayanemah- 

wah Kesha-Muhnedoo : kuhya dabwayanemeshig. 

2 Emuh Noos oowegewahming nebewah ahyahwun 
ahbenahsoowenun : kishpin oo-oo ezheähyahsenoogebun 
kedahgeweenduhmoonenim : Kedahwewahwazhetuhmoo- 
nenim cheähyahyag. 

3 Kishpin dush ahwewahwazhetuhmoonenuhgoog che- 
ähyahyag, menuhwah ningahpeëzhah cheöodahpenenuh- 
goog, neen anduhzhe-ahyahyaun kuhya kenuhwah cheäh- 
yahyag. 

4 Azhahyaun kekekandahnahwah, kuhya dush ewh 
meekun kekekandahnahwah. 

5 Thomas dush 00-00 oodenaun, Kahween nekekan- 
duhsemin tebe azhahwunan, ahneen dush kaëzhekekan 
duhmaungebun ewh meekun ? 

6 Jesus dush 00-00 oodenaun, Neen nindow ewh mee- 
kun, kuhya ewh dabwawin, kuhya dush ewh bemahdeze- 
win, kahween ahweyah enene oobenaunzekahwahseen 
enewh Wayooseminjin, oonje atuh neen. 

7 Kishpin kekekanemeyagoobun kedahgekekanemah- 
wah kuhya owh Noos; noongoom dush kekekanemahwah 
kuhya kegewahbuhmahwah. 

8 Philip dush 00-00 oodenaun, Tabaningayun wahbun- 
daheshenaum owh Wayoosemind, medush chetahbuhgane- 
mooyaung. 

9 Jesus dush 00-00 oodenaun, Maweshah zhuhyegwah 
akooweejewenenuhgoog, kah nuh dush kekekanemese 
Philip ? Owh suh kahwahbuhmid oogewahbuhmaun enewh 
Wayooseminjin ; Wagoonan dush wanjeëkedooyun wah- 
bunduheshenaum owh Wayoosemind. 

10 Kah nuh ween kedabwyanduhse ewh kekishkah- 
wug owh Wayoosemind, kuhya dush owh Wayoosemind 
kekishkahwid? Enewh ekedoowenun anenuhgoog kah- 
ween neen nezheka nekekedoosenun, owh dush Wayoose- 
mind kakishkahwid mesuh owh anuhnookeed enewh ah- 
nookewenun. 


11 Dabwayanameshig chekekishkahwug owh Wayoose- 

mind, kuhya owh Wayoosemind-chekekishkahwid, gamuh 
kuhya enewh ahnookewenun oonjedabwayanemeshig. 

12  Kagate, kagate, kedenenim, Owh duhyabwayane- 
mid, enewh ahnookewenun anuhnookeyaun, kuhya ween 
tahenuhnooke ; ahwahshema dush tahkeche-ahnookee 
nindezhahnun muh owh Noos. 

13 Wagoodoogwan dush kanundoodahmoowagwan 
emuh nindezhenekahzoowening mesuh ewh kaëzhechega- 
yaun chepeshegandahgooind owh Wayoosemind oonje owh 
Wagwissemind. 

14 Kishpin gagoo nundooduhmag emuh nindezhene- 
kahzoowening mesuh kaëzhechegayaun. 

15 Kishpin sahgeëyag guhnuhwanduhmook nekuhge- 
quawenun. 

16 Ningahnundooduhmahwah dush Wayoosemind; ke- 
gahmeenegoowah dush bakahnezid- Manoodaäshkahgad, 
kahgenig dush cheweëjewenag. 

17 Owh suh goo dabwawene-oojechaug kabodahpenah- 
segoog egewh akeewejig ; kah mahoowahbuhmahsewaun, 
kah. kuhya ookekanemahsewaun, kenuhwah dush ween 
kekekanemahwah keweejeweegoowah mah kuhya kegah- 
kekishkahwahwah. 

18 Kahween chenuhneenuhwezeyag kegahezhenuh- 
guhnesenoonim, kegah penaunzekoonenim suh goo. 

19 Nahguj kahweenkayahbe ningahwahbuhmegooseeg 
egewh akeewejig, kenuhwah dush kegahwahbuhmim, nin- 
bemahdiz mah, mesuh dush kuhya kenuhwah kaöonjebe- 
mahdezeyag. 

20 Ewh uhpe kezheguk kegahkekandahnahwah neen 
chekekishkahwug owh Noos, kuhya kenuhwah chekekish- 
kahweyag, kuhya ewh chekekishkoonenuhgoog. 

21 Owh ayaung enewh nekuhgequawenun kuhya ga- 
nuhwandung, mesuh owh:suhyahgeïd, owh snh suhyah- 
geïd oogahsahgeëgoon enewh Noosun, ningahsahgeäh 
dush, kuhya ningahwahbunduhah nindezhetwahwin. 

29 Judas dush 00-00 oodenaun (kahween owh Iscariot) 
Tabaningayun ahneen: kaëzhewahbundaheyaung nenuh- 
wind ewh kedezhetwahwin, kah dush egewh akewejig ? 

23 Jesus dush oogekuhnoonaun, oo-oo dush keënaud, 
Kishpin ahweyah sahgeïd oogahguhnuhwandahnun nin- 
dekedoowenun, Owh‘ dush Noos oogahsahgeäun ; ningah 
benaunzekahwahnaun kuhya ningah dush weejahyah- 
wahnaun. 

24 Owh dush. suhyahgeësig. kahween. ooguhnuhwan- 


duhsenun enewh nindekedoowenun : ewh suh ekedoowin 

nwaunduhmag kahween neen nindekedoowin ahwunsendons 
Noos atuh kahpeëzhenahzhahood oodekedoowin. 

“25 Oonoo suh dush kegeënenim magwah kayahbe 
weejewenenuhgoog. 

26 Owh dush Manoodaäshkahgad, mesuh owh Keche 
Oojechaug enewh owh Wayoosemind emuh nindezhenekah- 
zoowening kaöonjepuhgedenaud, ahnooj gagoo kegahkeke- 
nooahmahgoowah, kuhya ahnooj gagoo kegahmequanduh- 
mooëgoowah menik kahenenuhgoog. 

21 Pezaunewawin kenuhguhduhmoonenim ; nepezaun- 
ewawin kemeenenim.  Kahween azhemegewamahguk 
ewh uhkee kedezhemeenesenoonim, Kagoo megooshkah- 
jedaäkagoon, kagoo kuhya sagandunkagoon. 

28 Kegenoondahnahwah kahenenuhgoog, Nemahjah 
kuhya menuhwah kegahbenaunzekoonenim. Kishpin suh 
sahgeëyagoobun kedahgeminwandaunahwah ewh kahe- 
kedooyaun. Nindezhaunun owh Wayoosemind, Noos muh 
nahwuj ahpeetandahgooze dush ween neen. 

29 Noongoom dush kezhah kegewahweenduhmoonenim 
chepwah ewh puhgumesag, bahmah dush kepuhgumesag 
chedabwayanduhmag. 

30 Kahween kayahbe nebewah kegahguhnoonesenonim, 
tuhgwishin muh owh uhkee oogemah, kah dush kuhnuhga 
gagoo oodahyaunseen emuh neyowing. 

31 Egewh dush akeewijig chekekanemewaud ewh 
sahgeüg owh Wayoosemind ; kahezhekahgaunzoomid dush 
owh Wayoosemind me suh azhechegayaun. Puhsegweeg 
oomah oonjemahjahdah. 


CHAF. AN. 


EEN suh nindow ewh quuhyuk shoowemenuhgah- 
wunzh, Noos dush ketega-wenenewe. 

2 Anduhsoo puhkatequunuhgezeyaun suh menik mah- 
newunsenook oowabenaun, enewh dush mahnewungin 
oopeenetoonun ashkum chemeenewung. 

3 Noongoom suh dush kepeenezeem oonje ewh ekedoo- 
win kahenenuhgoog. 

4 Duhnezeyook emuh neyowing, kuhya neen dush che- 
duhnezeyaun emuh keyowewaung. Debishkoo kaëzhe- 
meenewunsenoogebun ewh ootekwun kishpin ahyahsenook 
emuh shoowemenahgahwunzheeng, mesuh kuhya kenuh- 

wah kaëzhemenewesewag kishpin ahyahsewag emuh ne- 
yowing. 

5 Neen suh nindow ewh shoowemenahgahwunzh, kenuh- 
wah dush ootekwaunun kedahwim: owh suh ayaud, emuh 
neyowing, kuhya neen dush ahyahyaun emuh weyowing,me 
suh owh kache-menewid : duhnezesewag muh emuh neyo- 
wing kahween gagoo kedahkushketoosenahwah. 

6 Kishpin ahweyah ahyahsig emuh neyowing, wabe- 
negahzoo suh debishkoo azhewabenegahdag ewh ootekwun, 
naboodamahguk dush, oomahwundoonahwaun dush egewh 
enenewug, ahpuhgeduhmoowaud dush emuh ishkootang, 
chahgetag dush. 

7 Kishpin ahyahyag emuh neyoowing, kuhya nindeke- 
doowenun emuh keyowewaung ahyahmahguk, wagoodoog- 
wan wahnundooduhmoowagwan me ewh kadoodahgooyag. 

8 Mesuh oo-oo azhepeshegandahgooind Noos nebewah 
chemeneweyag, me dush ewh kabokekenooihmahguneme= 
nuhgoog. 

9 Debishkoo kahezhesahgeïd owh Noos me ewh kuhya 
neen kahezhesahgeënenuhgoog : ahyahyook emuh nesah- 
geëwawening. 

10 Kishpin guhnuhwanduhmag nekuhgequawenun, ke- 
gahahyaum emuh nesahgeëwawening, debishkoo kuhya 
neen kahezheguhnuhwanduhmaun Noos ookuhgequawenun 
kuhya ahyahyaun emuh oosahgeëwawening. 

11 Kegeezhekuhnoonenim suh oonoo; ewh dush nuh 
nindoonahnegoozewin cheahyahmahguk emuh keyowe- 
waung kuhya chemooshkenamahguk kedoonahnegoozewe- 
newah. 

12 Mesuh oo-00 nekuhgeguawin, chesahgeëdeyag de- 
bishkoo kahezhesahgeënenuhgoog. 

13 Kahween ahweyah gagoo ahwahshema apetandah- 
gwuk sahgeëwawin ooduhyaunseėn dush ween 00-00; 
ahweyah chepuhgedenuhmahwaud ewh oobemahdezewin 
enewh ooweejekewaün. 

14 Kenuhwah suh kedooweejekewaëmenim, kishpin 
ezhechegayag e-ewh azhekuhgekemenenuhgoog. 

15 Noongoom kahween kayahbe buhmeetahgunug 
kedezheweenesenoonim; kah muh owh buhmetahgun 
ookekanduhseen ewh azhecheganid oodoogemahmun ; neje- 
kewaëdoog kegeëzhekuhnoonenim ; kuhkenuh muh kah- 
enetahwug owh Noos kegeëzhekekanduhnoonenim. 

16 Kahween kenuhwah kegewahwanahbemeseem, neen 
atuh kegewahwanahbuhmenim, kuhya kegeënahkoonene- 
nim, chepahbahmeneweyag,uhpena dush cheduhgoomahguk 
kemenewenewah: wagoodoogwan dush kunundooduhmoo- 
wagwan owh Wayoosemind emuh nindezhenekahzoowening 
chemeenenenag suh. 

17 Mesuh oonoo azhekuhgekemenuhgoog, chesahgeëde- 

ag. 
3 Sis Kishpin sheenganemenagwah egewh akewejig 
kekekandaum suh ewh kesheenganemewaud chepwah 
kesheenganemenagwah kenuhwah. 

19 Kishpin oomah uhkeeng debandahgoozeyagoobun, 
oodahsahgeähwaun egewh akeëwejig enewh tabanemah- 
mahwahjin ; kah suh ween kedebandahgoozeseem oomah 
uhkeeng; neen suh uhkeeng kegebonjewuhwanahbuhmenim, 
mesuh ewh wanjesheenganemenagw ah egewh akeëwejig. 

20 Meguanduhmook ewh ekedoowin kahenenuhgooge- 
bun, Kahween ahwahshema ahpeetandahgoozese owh 
buhmeetahgun dush ween oodoogemahmun. Kishpin suh 
kekoodaggeéwahgwan; kuhya kenuhwah kegahkoodugge- 
ëgoowaug ; kishpin keguhnuhwanduhmoowahgwan ninde- 
kedoowin, kuhya kenuhwah kedekedoowenewaun oogah- 
gunnuhwandahnahwah. 

21 Kuhkenuh suh oonoo nindezhenekahzoowening ke- 
gahoonjedoodahgoowaug, kah muh oogekekanemahsewaun 
enewh kahezhenahzhahoojin. 

22 Kishpin suh kepeguħnoonahsewugwahpun kahween 
oodahgeähyaunsenahwah ewh mnjje-ezhewabezewin; noon- 
goom dush kahween oodahyaunsenahwah ewh kaöonje- 
kahdoomahwahpun oomujje-ezħhewabezewenewaun. 

23 Owh suh shaunganemid ooshheenganemaun kuhya 
enewh Noosun. 

24 Kishpin suh anuhnookesewaunbaun emuh anduhzhe- 
ahyahwaud, enewh ahnookewenun wekah anuhnookesige- 
bun ahweyah enene, kahween ooodahgeähyaunsenahwah 
ewh mujje-ezhewabezewin ; noongoom dush ningewahbuh- 
megoonahnig,kuhya dush ningesheenganemegoonahnig neen 
kuhya dush owh Noos. 

25 Oo-oo suh ezhewabud, ewh ekedoowin chedebish- 
koosag emuh ootebahkoonegawenewaung wazhebeëgahdag, 
Ningepeneshe-sheenganemegoog. 

26 Ulhpe suh ketuhgwishing owh manoodaäshkahgad 
kapeöðonje-ezhenahzhahmoonenuhgoog emuh anduhzhe-ah- 
yaud owh Wayoosemind, owh dabwawene-Oojechaug 
Wayoosemind pahoonjemahjaud, ningahdebahjemik suh 
goo. 

27 Kenuhwah dush goo kegahdebahjemoom, wahyash- 
kud mnh kegeöonje-weëjewim. 


CHAP. XVI 


ONOO suh kegeënenim cheöosittahwanduhsewag. 

2 Kegahoonjesahgeje-wabenegoowaug emuh ooduh- 
nuhmeä-weguhmigoowaung : kagate, suh tahpuhguhmeäh- 
yahmahgud ewh uhpe ahwagwan kanesenenoowagwan, 
ninduhnookeetahwah Kesha-Muhnedoo, tahenanindezoo. 

3 Mesuh oonoo kadoodoonagwah, kah muh ookekane- 
mahsewaun enewh Wayooseminjin, kuhya neen kekane- 
mesigwah. 

4 Oonoo suh kegeweenduhmoonenim, ewh dush uhpe 


pahpuhguhmeähyaug chemequanduhmag keweenduhmoon- 


enuhgoogebun. Kuhya oonoo uhyeeën kah kegeënesenoonim 
wahyashkud, kegeweejewinenim suh goo. 

5 Noongoom dush nindezhahnun owh kahpeëzhenah- 
zhahood, kah dush ahweyah anduhcheyag nekuhgwajeme- 
goose, Ahneende azhahyun ? 

6 Oonoo keënenuhgoog kegeoonjemooshkenashkahgoon- 
ahwah ewh nuhneenuhwanduhmoowin emuh kedaë waung. 

7 Ahnahwe dush ween keweenduhmoonenim ewh 
dabwawin ; kenundahwandahgoozeem suh kenuhwah che- 
mahjahyaun ; kishpin muhmahjahsewaun kahween kegah- 
penaunzekahgoosewah owh Manoodaäshkahgad : kishpin 
dush mahjahyaun kegahezhenahzhahmoonenim. 

8 Uhpe dush ketuhgwishing oogahwahweenduhmoo- 
waun enewh akeëwenejin ewh mujje-ezhewabezewin, ewh 
quuhyuk ezhewabezewin, kuhya ewh tebahkoonegawin : 


9 Ewh mujje-ezhew abezewin, kah muh ningedabwaya- 


nemegooseeg ; 

10 Ewh quuhyuk-ezhewabezewin, nindezhahnun muh 
Noos, kah dush kayahbe kewahbuhmeseem : 

11 Ewh tebahkoonegawin, tebahkoonah muh owh wage- 
mahkundung uhkee. 

12 Nebewah kayahbe keweweenduhmoonenim, kah 
dush noongoom muhshe kekushkoonduhsenahwah. 

13 Uhpe suh dush ween ketuhgwishing owh dabwa- 
wene-Oojechaug, kegahkekenooähmahgoowah ewh kuhke- 
nuh dabwawin ; kah muh ween uhyenandung tahezhe- 
kekedoose ; wagoodoogwan dush ween kanoonduhmoo- 
gwan mesuh kaëzhekekedood : kegahwahbunduhegoowah 
dush enewh nahguj kaŭühneëzhewabukin. 

14 Ningahpeshegandahgooik suh, oogahoodahpenaun 
muh ninduhyeem, kegahwahbunduhegoowah dush. 

15 Knhkenuh enewh ayaungin owh Wayoosemind neen 
nindebandahnun : mesuh kahoonjeëkedooyaun,Oogahoodah- 
penann ninduhyeem, kegahwahbundahegoowah dush. 

16 Nahguj kahween kegahwahbuhmeseem menuhwah 
dush nahguj kegahwahbuhmim, nindezhahnun muh Way- 
oosemind. 

17 Ahnind dush ookekenooähmahgunun oo-oo keëzhe- 
guhnoonedewun,Wagoonan 00-00 anenung, nahgujkahween 
kegahwahbuhmeseem : menuhwah dush nahguj kegahwah- 
buhmim : kuhya nindezhahnun owh Wayoosemind ? 

18 Oo-oo dush keëkedoowug, Wagoonan oo-oo adung 
ewh nahguj ekedood ? kahween nekekanduhsemin Wagoo- 
doogwan aduhmoogwan. 

19 Oogekekandaun dush owh Jesus ewh kenunduh- 
wanduhmenid ewh wekuhgwajemegood, 00-00 dush oogeë- 
naun, Kekuhgwajindim nuh ewh kahekedooyaun ? Nahguj 
kahween kegahwahbuhmeseem menuhwah dush nahguj 
kegahwahbuhmim. 

20 Kagate, kagate,kedenenim,Kenuhwah kegahmahwim 
kuhya kegahwesuggedamoom, egewh dush akeewejig 
tahmoojegezewug : kenuhwah dush kegahnuhneenuhwan- 
daum,kenuhneenuh wanduhmoowenewah tahquakenegahda 
mamashquaud dush cheoönahnegoozeyag. 

21 Equa magwah nahgeähwuhsoojin ooduhyaun suh 
nuhneenuhwanduhmoowin, tuhgwishenoomahgudene muh 
ewh ookezhegoom : kenegenid dush oonejahnesun kah dush 
kayahbe oomequanduhseen ewh kootugganduhmoowin, 
apeech oonahnegwandung kenegenid enenewun oomah uh- 
keeng. 

22 Noongoom suh dush kenuhwah kedahyahnahwah 
nuhneenuhwanduhmoowin, menuhwah kegahwahbuhme- 
nim, kegahmoojegedaäm dush, kemoojegezewenewah kah- 
ween ahweyah kemukkummegoosewah. 

23 Ewh dush uhpe kezheguk kahween gagoo kegah- 
nundoodahmahweseem. Kagate, kagate kedenenim, Wa- 
goodoogwan kanundoodahmahwagwan owh Wayoosemind 
emuh nindezhenekahzoowening, kegahmeenegoowah. 

24 Kah muhshe gagoo kegenundoodahmahgaseem emuh 
nindezhenekahzoowening : nundoodahmahgayook, kegah- 
meenegoom dush, chemooshkenamahguk kemoojegezewe- 
newah. 

25 Ahwacheguning kegeëzheweenduhmoonenim oonoo : 
tahpuhguhmeähyah ween goo ewh uhpe emuh ahwachegun- 
ing cheëzheguhnoonesenenuhgoog,mezheshuh suh goo kegah- 
wahbunduhenenim owh Wayoosemind azhewabezid. 

26 Ewh uhpe kezheguk kegahnundoodahmahgam emuh 
nindezhenekahzoowening, kah dush kegahenesenoonim 
cheähnuhmeätuhmoonenuhgoog owh Wayoosemind : 

27 Owh muh Wayoosemind kesahgeëgoowah, ewh ke- 


sahgeëyag, kedabwayanemeyag dush ewh Kesha-Muhne- 


doong keöonjebahyaun. 

28 Ningepeöonjebahnun suh owh Wayoosemind, kuhya 
ningepetuhgwishin oomah uhkeeng : menuhwah dush nenuh- 
guhdaun ewh uhkee, kuhya nindezhahnun owh Wayoose- 
mind. | ! 

29 Ookekenooähmahgunun o0-oo oogeëgoon, Bennh 
noongoom mezheshuh kekekid, kah dush ahwajeguning 
kedezhekekedoose. 

30 Noongoom nepuhgukkandahmin ewh ahnooj gagoo 
kekanduhmun, kuhya nunduhwanemahsewud ahweyah 
chekuhgwagemik, mesuh dabwatuhmaung Kesha-Muhne- 
doong keöonjebahyun. 

31 Jesus dush 00-00 oogeëzhekuhnoonaun, Kedabwa- 
yandaum nuh noongoom? 

32 Benuh tahtuhgwishenoomahgud kezhik, ahzhe suh 
goo ketuhgwishenoomahgud, ewh uhpe kuhkenuh anduh- 
cheyag cheëzhesuhswashkahyag emuh andahyag, chenuh- 


guhnuhzheyag chenezekawezeyaun ; kah suh dush nenezhe- - 


kawezese, Wayoosemind muh neweejewik. 

33 Kegeëzheguhnoonenim oonoo, ewh dush nuh pez- 
aunewawin cheähyahmag neen oonje,emuh uhkeeng kegah- 
ahyahnahwah ewh megooshkahjeëwawin, bahpenanduh- 
mook suh goo, neen ningemahmauzhetoon ewh uhke. 

CHAP. XVII. A 


ONOO suh keëkedood owh Jesus, keöombishkinzheg- ` 

wane dush ishpeming enuhkayah, 00-00 keëkedood, 
Noosa, ketuhgwishenoomahgud ewh kezhik peshegandah- 
gwuh owh kegwis, kuhya dush owh kegwis kegahpeshe- 
gandahgooik. 

2 Debishkoo kahezhepuhgedenuhmahwud cheo6ge- 
mahlkundung kuhkenuh weyahsemah, kuhkenuh dush kah- 
meenudjin chemeenaud ewh kahgega-bemadezewin. 

3 Mesuh oo-oo kahgega-bemahdezewin, chekekanemik- 
wah keen atuh kagate Kesha-Muhnedooweyun, kuhya 
enewh Jesus Christun kahezhenahzhahwud. 

-~ 4 Kegepeshegandahgooin oomah uhkeeng ningekezhe- 
toon ewh ahnookewin kahmeezheyun cheöozhetooyaun. 

5 Noongoom dush Noosa, pezhegandahgooëshin ewh 
nahsaub peshegandahgoozewin, kahahyahmaunbaun che- 
pwah uhkewung magwah weejewenaunbaun. 

6 Ningewahbunduhaug ewh kedoonoozoowin egewh 
kahmeezheyunig emuh uhkeeng keëkoonudwah : kegede- 
banemaug suh kegemeezh dush egewh, oogeguhnuhwan- 
dahnahwah dush ewh kedekedoowin. 

7 Noongoom dush ookekandahnahwah ewh ahnooj 
gagoo kahmeezheyunin keen ahyahyun chekeöonjebah- 
mahguk. 

8 Ningemeenaug muh enewh ekedoowenun kahmeezhe- 
yunin, oogeöodahpenahnahwah dush, kuhya oogekekekan- 
dahnahwah ; kagate keen kepeöonjebahyaun, kuhya ooge- 
dabwayandahnahwah ewh kepeezhenahzhahooeyun. 

9 Ninguhnooduhmahwaug suh oogoo, kahween neguh- 
nooduhmahwahseeg egewh akeewejig, egewh atuh kah- 
meezheyunig, keen muh ketebanemaug. 

10 Kuhkenuh ahnooj gagoo dabanduhmaunin, kuhya 
keen kedebandahnun ; mesuh enewh wanjepeshegandahgoo- 
ëgooyaun. 

11 Kahween dush kayahbe nindahyahse oomah uhkeeng, 
oogoo atuh ahyahwug oomah uhkeeng, kuhya neen kepe- 
naunzekoon. Pahnezeyun Wayoosemegooyun, guhnuh- 
wanim emuh kedezhenekahzoowening egewh kahmeezhe- 
yunig chepazhegoowaud debishkoo kuhya kenuhwind. 

12 Magwah ween keweejewugwah emuh uhkeeng, 
ningeguhnuhwanemaug emuh kedezhenekakzoowening ; 
egewh dush kahmeezheyunig ningeguhnuhwanemaug, kah 
dush ahweyah kewuhneähse, owh suh atuh nishwahnahde- 

zewene Wagwissemind, cheöonjedebishkoosag ewh oozhe- 
beëgun. 

13 Noongoom dush kebenaunzekoon; oonoo dush 
nekekedoonun oomah uhkeeng, chebonjemooshkenashkah- 
windwah ewh nindoonahnegoozewin. 

14 Ningemeenaug suh ewh kedekedoowin, oogesheen- 
ganemegoowaun dush enewh akeewenejin, kah muh deban- 
dahgoozesewug oomah uhkeeng, debishkoo kuhya neen 
azhedebandahgoozesewaun oomah uhkeeng. 

15 Kahween kedezhenundooduhmoosenoon cheëkoo- 
nudwah oomah uhkeeng, ewh suh ween goo chemeetah- 
gwanemoowudwah mujje-uhyeweesh. 

16 Kahween debandahgoozesewug oomah uhkeeng, 
debishkoo kuhya neen azhedebandahgoozesewaun oomah 
uhkeeng. 

17 Peeneh suh oonje kedabwawening: tabwawenewun 
ewh kedekedoowin. 

18 Debishkoo kahpeëzhenahzhahooyun oomah uhkeeng, 
mesuh ewh kuhya neen kahezhenahzhahwugwah emuh 
uhkeeng. 

19 Mesuh egewh wanjepeneëdezooyaun, kuhya wenuh- 
wah chepeeneëgoowaud ewh dabwawin. 

20 Kahween oogoo atuh neguhnooduhmahwahseeg, 
kuhya suh egewh kadabwayanemejig wenuhwah oodeke- 
doowenewah oonje : 

21 Kuhkenuh chepazhkekoowaud ; debishkoo keen 
Noosa azhekekishkoonaun, kuhya azhekekishkahweyun, 
kuhya wenuhwah cheahyahwaud emuh kenuhwind : che- 
dabwayanduhmoowaud egewh akeëwejig ewh kepeëzhe- 
nahzhahooyun. 

22 Ningemeenaug dush ewh peshegandahgoozewin 
kahmeëzheyunbun, cheöonjepahzhegoowaud debishkoo ke- 
nuhwind azhepazhegooyung. 

23 Neen suh chekekishkuhwugwah kuhya keen cheke- 
kishkoonaun, quuhyuk suh chepazhegooindwah cheöonjeke- 
kanduhmoowaud egewh akeewejig ewh kepeëzhenahzhah- 
ooyun, kuhya dush kesahgeüdwah debishkoo kahezhesah- 
geëyun. 

24 Noosa, nindenandum suh egewh kahmeezheyunig 
cheweejewewaud anduhzhe-ahyahyaun, cheöonjewahbun- 
duhmoowaud ewh nepeshegandahgoozewin kahmeezheyun; 


kegesahgeh muh chepwah mahje-uhkewung. i 

25 Oh manoo-ezhewabezeyun Wayoosemegooyun, kah- 
ween kegekekanemegooseeg egewh akeewejig, neen dush 
ween kegekekanemin, oogoo dush oogekekandahnahwah 
ewh keëzhenahzhahooyun. 

26 Ningewahweenduhmoowaug dush ewh kedoonoo- 
zoowin, kuhya dush ningahwahweenduhmahwaug ; che- 
öonjekekishkuhmoowaud ewh sahgeëdewin kahezhesah- 
geëyun, kuhya dush chekekishkahwewaud. 


CHAP. VHE 


HPE Jesus kahekedood oonoo. ekedoowenun, kesah- 

guhum uhneweejewaud enewh ookekenooähmahgunun 
emuh ahgahming ewh sebewesha Cedron, keähta dush ewh 
ketegahnanse, emuh keëzhaud kuhya ookekenooähmah- 
gunun. 

2 Judas, owh kahbahtahaud, oogekekandaun emuh 
ahtanig : mesuh oomah Jesus ahyahpee kahezhaud keweeje- 
waud enewh kekenooähmahgunun. 

3 Judas dush kahoodahpenaud enenewun kuhya tuh- 
koonewa-wenenewun wandenahmahgoojin keche-sahsah- 
gahwejega-wenenewun kuhya Phariseen tuhgwishin emuh, 
bahbahwahsunjegunun kuhya wahsuhkoonanjegunun kuhya 
ushwewenun pegegezewaud. 

4 Jesus dush kekandung ahnooj gagoo kapuhguhmish- 
kahgoojin, kesahguhum, oo-oo dush keënaud, Ahwanan 
nanduhwahbuhmag ? 

5 Oogekuhnoonahwaun, Jesus Nazareth duhzhe enene. 
Jesus dush 00-00 oogeënaun, Neen suh nindow. Judas dush 
enewh kahbahtahegoojin oogeëweejekahbahwemaun. 

6 Uhpe dush kahenaud, Neen nindow, keähzhasawug, 
kekahwesawaud emuh metushkuhkumig. 

7 Menuhwah dush oogekuhnoonaun, Ahwanan nanduh- 
wahbuhmag ? Oo-oo dush keekedoowug, Jesus owh Nazareth 
duhzhe enene. 

8 Jesus dush oogekuhnoonaun, Ahzhe kegeweenduh- 
moonenim neen cheähweyaun : kishpin dush nunduhwane- 
meyag puhgedenik, suh oogoo chemahjahwaud. 

9 Cheöonjedebishkoosanig ewh ekedoowin kaheke- 
dood, Egewh kahmeezeyunig kahween kuhnuhga pazhig 
ningewuhneähse. 

10 Simon Peter dush ayaud ewh ahzhahwashk, ooge- 
kejekoopetoon, kepuhkittawaud dush enewh keche-sahsah- 

gewejega-wenenewun oobuhmeetahgune, kekishketahwug- 
agunahmaud ewh ookechetahwugahne. Malchus dush 
ezhenekahzoobun owh buhmeetahgun. 

11 Jesus dush o0o-oo oogeënaun enewh Peterun, Peen- 
dahun ewh kedahzhahwashkoom emuh penduhkoomauning, 
Kahnuh ween ningahmenequaseen ewh menequahjegun 
kahmeezhid owh Noos. 

12 Egewh dush shemahguneshug kuhya owh mene- 
senoo-oogemah kuhya ootuhkoonewa-wenenemewaun eg- 
ewh Jewyug, oogetuhkoonahwaun enewh Jesusun, keminje- 
mahpenahwaud dush. 

13 Netum dush oogeëzhewetuhmoowahwaun Annasun 
(oozhenesun owh Caiaphas) kahkeche-sahsahgewejega- 
wenenewenid ewh uhpe kekenoonoowening. 

14 Mesuh owh Caiaphas kahenaud enewh Jewyun, 
chenundahwandahgwuk pazhik enene chenebootahwaud 
enewh ahnishenahban. 

15 Simon Peter dush oogenoopenuhnaun enewh Je- 
susun, kuhya menuhwah pazhik kekenooähmahgun, owh 
kekenooähmahgun oogekekanemegoon enewh keche-sah- 
sahgewejega-wenenewun, oogeweejpeendegamaun enewh 
Jesusun emuh oowegewahming owh keche-sahsahgeweje- 
ga-wenene. 

16 Peter dush ahgwahjeeng kenebahwe emuh ish- 
quaundang. Kesahgahum dush owh bakahnezid kekenooäh- 
mahgun kahkekanemegood enewh Keche-sahsahgewejega- 
wenenewun, oogekuhnoonaun dush enewh equazansun kah- 
guhnuhwanduhmenejin ewh ishquaundam, kepeendeguh- 
naud dush enewh Peterun. 

17 Owh dush equazanse ganuhwandung ewh ishquaun- 
dam o0-oo oogeënaun enewh Peterun, Kah nuh ween kuhya 
keen kedookekenooähmahgunemegoose wah-owh enene? 
Oo-oo dush oodenaun, Kahween nindahwese. 

18 Kenebahwewug dush egewh buhmeetahgunug kuhya 
egewh tuhkoonewa-wenenewug, oogepootahwanahwah dush ` 
ewh ahkahkunzhan (kesenahmahgudoobun muh) keäh- 
wuhzoowaud: kuhya ween dush owh Peter oogeweejkah 
bahwetahwaun, keähwuhzood. 

19 Owh dush keche-sahsahgewejega-wenene oogekuh- 
gwajemaun enewh Jesusun, keduhzhemaud ookekenooäh- 
mahgunun, kuhya ookekenooahmahgawin. 

20 Jesus dush oogekuhnoonaun, Mezheshuh ningekuh- 

noonaug egewh akeewejig: moonzhug ningekekenooäh- 
mahga emuh ahnuhmeä-wegumigoong kuhya emuh keche- 
abnuhmeä- weguhmigoong moonzhug anduhzhe mahoonje- 
edewaud, kah dush gagoo keemooj ningeëkedoose. 

21 Ahneeshwin kuhgwajemeyun ? “kuhgwajim egewh 
kahnoondahwejig ewh kahenugwah: benuh ookekandah- 
. nahwah ewh kahekedooyaun. 

22 Uhpe dush o0-oo kahekedood ; pazhik tuhkoonewa- 
wenene pashoo wanjekahbahwid oogenahbugushkeneenje- 
tahwaun enewh Jesusun, 00-00 keékedood, Menuh oo0-oo 
azhekuhnoonud own keche-sahsahgewejega-wenene ? 

23 Jesus dush oogekuhnoonaun, Kishpin kah-mujjeke- 
kedoowaunan, debahdoodun ewh mujje ihyeweezh : kishpin 
dush quuhyuk kahkekedoowaunan, ahneeshwin pohkjy 
taöoyun ? 

24 Annas dush oogeëzhenahzhahwaun ewh aki 
pezoonid emuh andahnid Caiaphasun Keche-sahsahge weje- 
ga-wenenewun. 
= .25 Simon Peter dush kenebahwe keähwuhzood, 00-00 
” dush oodenahwaun, Kahnuh ween kuhya keen kedookeke- 
” nooähmahgunemegoose wah owh? Keähgoonwatum dush 
ween, 00-00 keëkedood, Kahween nindahwese. 

26 Enewh dush pazhik oobuhmeetahgunun, oodenah- 
wamahgunun enewh kahkishketahwugagunahmahjin owh 
Peter 00-00 keëkedoowun, Kahnah ween kegewahbuhmese- 
noon keweejewud emuh ketegahnansing. 

21 Menuhwah dush keähgoonwatum owh Peter, bahbega 
dush kenoondahgooze owh pahkahahqua. 

28 Emuh dush Caiahpas andaud oodoojemahjewenah- 
waun enewh Jesusun, keëzhewenahwaud emuh tebah- 
koonede -weguhmigoong: Kekuhkezhabahwahgudoobun : 
Kah- dush kepeendegasewug emuh tebahkoonewa-weguh- 
migoong oodahgeweenishkahgoonahwah mah, cheöonjemee- 
jewahpun dush ewh kuhbekoosa-wekoondewin. 

29 Kepesahguhum dush owh Pilate, 00-00 keëkedood, 
Ahneen azheähnahmemag wah-owh enene? 

30 Oogekuhnoonahwaun dush oo-oo keënahwaud, kish- 
pin suh mujje-ezhechegasigoobun, kahween kedahgepuhge- 
denemahgoose weyowh. 

31 Pilate dush o0-oọ oogeënaun, Kenuhwah oodahpenik 
kuhya tebahkoonik debishkoo anandahgwuk ketebahkoone- 

gawinewah. Egewh dush Jewyug oo-oo oogeënahwaun, 
Kahween nenuhwind nindenandahgoozesemin chenesungid 
ahweyah. 

32 Chedebishkoosag ewh oodekedoowin owh Jesus kahe- 
kedood, kedebahdoodung ewh kaënahpenad. 

33 Menuhwah dush kepeendega owh Pilate emuh tebah- 


koonede-weguhmigoong, kenundoomaud dush enewh Jesus- . 


un, oo dush keënaud, Keen enuh kedow oodoogemahme- 
waun egewh Jewyug? 

34 Jesus dush oogekuhnoonaun, Keen enuh tebenuhwa 
kedekid, gamuh ahweyah kegeweenduhmauk ewh anan- 
dahgoozeyaun ? 

35 Pilate dush oogekuhnoonaun, Neen enuh ninJewewh ? 
Keejduhnuhkeewamahgunug kuhya egewh keche-sahsahge- 
wechega-wenenewug ningemeenegoog keyowh : wagoonash 
kahezhechegayun ? 

36 Jesus dush oogekuhnoonaun, Kahween oomah 
uhkeeng debandahgwussenoon ewh nindoogemahwewin ; 
kishpin oomah uhkeeng debandahgwukebun ewh nindooge- 


mahwewin tahgemegahzoowug egewh nebuhmeetahgunug 


chepuhgedenegoosewaunbaun emuh ooneenjewaung egewh 
Jewyug: noongoom dush kahween oomah debandahgusse- 
noon ewh nindoogemahwewin. 

37 Pilate dush 00-00 oogeënaun, Kagale nuh kedooge- 
mowh? Jesus dush oogekuhnoonaun, Kedekid suh cheöo- 
gemahweyaun. Me suh kahoonjenegeyaun, me suh dush 
kahoonjetuhgwishenaun oomah uhkeeng, chedebahdooduh- 
maun ewh dabwawin. Kuhkenuh egewh dabandahgoozejig 
emuh dabwawining nebezindahgoog ewh anwayaun. 

38 Pilate dush 00-00 oogeënaun, Wagoonan ewh dabwa- 
win? Uhpe dush 00-00 kahekedood, menuhwah kesahguhum, 
keëzhaud dush emuh ahyahnid encwh Jewyun, 00-00 dush 
oodenaun, Kahween gagoo nemekunse oomujje-ezhewabe- 
zewin. 

49 Kedenandahgoozim suh chepuhgedenuhmoonuhgoog 
pazhik, uhpe kabekoosa-wekoondingin : kedenandaum nuh 
chepuhgedenuhmoonuhgoog owh oodoogemahmewaun 
egewh Jewyug? 

40 Menuhwah dush kepepahgewug kuhkenuh 00-00 
keëťkedoowaud, Kahween mahbuh, Barabbas suh atuh. 
Kemuhkundwashke suh owh Barabbas. 

E dush owh Pilate keöðodahpenaud enewh Jesusun, 
kepuhzhunzhawaud dush. 

2 Egewh dush shemahgunishug uhpe kahookadahmah- 
waud ewh menasahgahwunzhe-wewuhquaun oogepesekoo- 
nahwaun emuh ooshtequahnining, kuhya oogepesekuhmah- 
wahwaun ewh misquagenoo-puhpesekoowahgun, 

3 Oo-oo dush oogeënahwaun, Keduhnuhmekahgoo keen 
wagemahkundahwudwah egewh Jewyug! oogepahguske- 
ninjetahwahwaun dush. 
`, ; 4 Menuhwah dush kesahguhum owh Pilate, o0-00 dush 

oogeënaun, Benuh kesahgejeweeduhmoonim owh, cheke- 
kanduhmag, kuhnuhga mekahmdhwahsewug ewh oomujje- 
ezhechegawin. l 

5 Me dush kesahgahung owh Jesus ahyood ewh mena- 

suhgahwunzhe-wewuhquaun kuhya ewh misquagenoo-puh- 
pesuhkoowahgun. Pilate dush o0-oo oogeënaun enewh 
ahnishenahban, Wahbuhmik owh enene ! 
6 Uhpe dush egewh keche-sahsahgewejega-wenenewug 
” kuhya egewh tuhkoonewa-wenenewug wahyahbuhmahwaud, 
= kepepahgewug 00-00 keëkedoowaud, Ahgwahkwah, ahgwah- 
= kwah. Pilate dush 00-00 oogeënaun, Kenuhwah oodahpenik 
ahgwahkwahook dush, kah mah nemekuhmahwahse nin- 
good chemujje-ezhechegad. 

8 Egewh dush Jewyug oo-oọp oogeënahwaun, Nindah- 
yahmin ewh tebahkoonegawin, ewh suh tebahkoonegawin 
wanjeënandahgoozid chenebood, keënahjindezoo mah, Nin- 
doogwissemik owh Kesha-Muhnedoo. 

8 Uhpe dush owh Pilate kahnoondung ewh ekedoowin 
ashkum kesageze ; 

9 Menuhwah dush kepeendega emuh kebahquahoode-we- 
guhmigoong, 00-00 dush oogeënaun enewh Jesusun, Ah- 
neende wanjebahyun? Kah dush ween owh Jesus. ooge- 
nuhquatuhwahseen. 

10 Pilate dush 00-00 oogeënaun, Kah nuh ween keguh- 
noozhese ? kah nuh kekekandahduhse ewh kushkeäwezewin 
ahyahmaun cheähgwahkwahoonaun kuhya kushkeäwezewin 
ahyahmaun chepuhgedenenaun ? 

“11 Jesus dush oogekuhnoonaun, Kahween kuhnuhga 
kedahgekushkeäwezese ningood chedoodahweyun, kishpin 
ishpeming oonjemeenegoosewumbun ; me‘ dush wanjekuh- 
gwahnesuggandahgwudenig oomujje-ezhechegawin. owh 
kahpuhgedenemauk neyow. 

12 Me dush owh Pilate kahoonjenundahwandung che- 
puhgedenaud ; egewh dush Jewyug kekeċhe-pepahgewug 
00-00 keëkedoowaud, Kishpin puhgedenud mahbuh, kah- 
ween kesahgeähse SW Cæsar; kuhkenuh nindoogemówh 
adezoojig, oomujje-duhzhemahwaun enewh Cæsarun. 

13 Pilate dush uhpe kahnoondung oo-oo ekedoowin 
oogesahgejeweenaun enewh Jesusun, kenuhmuhduhbe dush 
emuh tebahkoonede - wuhbewining emuh azhenekahdag 
Ahsinekahning, anwawaud ‘dush egewh Hebrewug, Gab- 
batha. 

14 Magwah dush wahwasechegahdag ewh kuhbekoosa- 
wekoondewin, keningoodwahswe-tebahegunag ; 00-00 dush 
oodenaun enewh Jewyun, Benuh wahbuhmik kedoogemah- 
mewah. 

15 Wenuhwah dush keëzhepepahgewug, Mahjeweezh, 
mahjeweezh, ahgwahkwah. Pilate dush o0-oo oodenaun, 
Ningahahgwahkwahwah nuh owh kedoogemahmewah ? 
Egewh dush keche- sahsahgewejega-wenenewug oogekuh- 
 noonahwaun, Kahween ahweyah nindoodoogemahwemah- 
senaun owh atuh Cæsar. 

16 Me dush kepuhgedenuhmahwaud ewh cheähgwah- 
quahoomind. Oogeöodahpenahwaun dush enewh Jesusun, 
keënemahjewenahwaud. 

17 Anepemewetood dush ewh oodahzhadayahtekoom 
keëzhah emuh ooshtequaunegagunekahning azhenekahdag, 
emuh duash Hebrew inwawining Golgotha azkenekahdag : 
= I8 Me dush emuh keähwahquahahwaud, neezh dush 

pakahnezenejin uhyeduhwuhyeëe pazhig, kuhya owh Jesus 
emuh nahwuhyeée. 

19 Pilate dush oogeöozhebeäun ewh wahweendahmah- 
gawin JESUS OWH NAZARETH ANDUHZHEKAD 
OODOOGEMAHMEWAUN EGEWH JEWYUG. 

20 Nebewah dush egewh Jewyug oogeähgindahnahwah 
00-00 wahweenduhmahgawin, cheguhyeëe mah emuh 
oodanaung keduhzhe- ahgwahquahwah owh Jesus : keöozhe- 
beëgahda dush emuh Hebrew-inwawining, kuhya Greek- 
inwawining, kuhya Latin-inwawining. l 

21 Ookeche -sahsahgewejega - wenenemewaun egewh 
Jewyug, oogečnahwaun enewh Pilateün, Kagoo oozhebeün- 
kan, Oodoogemahmewaun egewh Jewyug ; me atuh, 00-00 
keékedood, Nindow oodoogemahmewaun 'egewh Jewyug. 

22 Pilate dush oogekuhnoonaun, Kahoozhebeähmaun suh 
ningeöozhebeäun. 

23 Egewh shemahgunishug uhpe kahahgwahquahwah- 
-waud enewh Jesusun, oogeïodabpenaunun enewh oodah- 
gwewinun oogenewoosetahnahnahwah anduhchewaud 
egewh shemahgunishug naningooding oogeðodahpenahnah- 
wah, kuhya dnsh ewh puhpesuhkoowahgun: kahween dush 
kekushkezwahdasenoobun ewh puhpesuhkoowahgun ooge- 
juhyeëe keöonjemezewa-aunzwatahgenegahdagoobun. 

24 Oo-oo dush keëdewug, Kahween ninduhwauj kegah- 
pegoobetoosemin,ahtahdekundahdedaun suh goo ahwagwan 
kaähyahmoogwan ; chedebishkoosag dush ewh oozhebeëga- 
win oo0-00 akedoomahguk, Kemahdahoonedewug enewh 
nindahgwewinun, kuhya dush ewh nepuhpesuhkoowahgun 
oogeähtaundekundahnahwah, Mesuh oonoo kahuhyezheche- 
gawaud egewh shemahgunishug. 

25 Kenebahwewun dush cheguhyeée emuh oodahzhe- 
dayahtekoong owh Jesus, enewh oogeen, kuhya oogeen 
oowedegequaune, kuhya owh Mary wewun owh Cleophas, , 
kuhya owh Mary Magdalene. 

26 Jesus dush uhpe wuhyahbuhmaud enewh oogeen, 
kuhya enewh ookekenooähmahgunun kahsahgeahjin pashoo 
nebahwenid, 00-00 oogeënaun enewh oogeen, Equa, wabum 
owh kegwis! 

27 Me dush 00-00 keënaud enewh ookekenooähmahgunun, 
Wahbum owh keguh! Me dush ewh uhpe owh kekenooäh- 
mahgun keëzhewenaud emuh tebenuhwa oowegewauming. 

28 Me dush Jesus kekandung ahzhe kuhkenuh ahnooj 
gagoo kedebishkoosag, chedebishkoosag ewh oozhebeëgun, 
00-00 ekedoo, Nekishkahbahgwa. 

29 Keäbtamahgud dush ween ewh oonahgun mooshke- 
nabeeg ewh shewahboo, uhpe dush kahmooshkenabahtoo- 
waud ewh iskahebaun ewh shewahboo, keähtoowaud emuh 
hysoping, keënemņoowahwaud emuh oodoonining. 

30 Uhpe dush owh Jesus kahöodahpenung ewh shewah- 
boo, keëkedoo, Ahzhe kezhechegahda ; knhnuhwuhgequanid 
dush oogepuhgedenaun enewh oojeccaugwun. ; 

31 Egewh dush Jewyug cheähgoodasenook enewh 
weyowemaun emuh ahzhedayahtekoong magwah ahnuh- 
meä-kezhekuk, kezhetahwene-kezhegud sah ewh (kekeche- 
twahwandahgwud suh ewh ahnuhmeęä-kezhegud), ooge- 

nundoodahmahwahwaun enewh Pilateün ewh chepookoo- 
kahdaöondwah, chemahjewenindwah dush. 

32 Kepeëzhahwug dush ween egewh shemahgunishug, 
oogepookookahdagahnahmahwaun enewh netum kuhya 
enewh bakahnezenejin kahweejahwahquahoominjin. 

33 Uhpe dush pahnahzekahwahwaud enewh Jesusun, 
kewahbuhmahwaud dush ahzhe keneboonid, kahween ooge- | 
pookookahdagahnahmahsewaun. 

34 Pazhig dush shemahgunish oogepuhjebahwaún ewh 
shemahgun emuh oopema-yowining, kazhetena dush emuh 
keöonjejewun ewh misqueh kuhya ewh nebee. 

35 Owh dush kahwahbundung debahjemoo, tabwamah- || 
guddene dush ween oodebahjemoowin : ookekandaun dush | 
ewh tabwad, kenuhwah chedabwayanduhmag. i 





36 Oonoo dush keëzhewabudoon chedebishkoosag ewh 4 


oozhebeëgun, Kah kuhnuhga pazhig ookun tahpookookuh- 
nunjegahdasenene. 

37 Menuhwah dush pazhig oozhebeëgun o0-00 ekedoo | 
mahgud, Oogahguhnuhwahbuhmahwaun enewh kahpuhje- | 
bahwahwahjin. k 

38 Kahishquahkummeguk oonoo, owh Joseph Arima- | 
thæaïing duhshe-wenene wakekenooähmahgunemegood f 
enewh Jesusun, keemooj dush ween goo, kekoosaud enewh | 
Jewyun, kepenundoodahmoowaud enewh Pilateün cheäh- 
yaung ewh ooweyow owh Jesus: oogepuhgedenuhmahgoon 
dush enewh Pilateün. Kepeëzhah dush, kemahmood dush 
ewh ooweyow owh Jesus. 

39 Kepeëzhah dush kuhya owh Nicodemus, ewh wah- 
yashkud kahpenaunzekahwaud enewh Jesusun magwah 
tebekudenig, oogepeeton dush ewh myrrh kuhya aloes tah- 
goonegun, koonemah ningood wauk tebahbishkoojegun. 

40 Oogeöodahpenahnahwah ewh ooweyow oogewewuh- 
quaginahnahwah emuh pepuhgewuhyahnegenoong ; ketuh- ` 
gooähtoowaud dush enewh menoomahgoojegunun debishkoo 
azhechegawaud egewh Jewyug uhpe wahningwahega- 
wahjin. 

41 Emuh kahduhzhe-ahwahgwahoond keduhgoomahgud 
ewh ketegaunanse kuhya emuh ketegaunansing ewh wash- 
keöozhechegahdag chebaguhmig; kah wekah ahweyah 
keähsahsegoobun emuh. 

42 Me emuh keähsahwaud enewh Jesusun cheäyahnid 

magwah wahwazhetuhmoowaud egewh Jewyug ewh oo- 
kuhbekoosa-wekoondewinewaun. : 


CHAP AA: 


UHKEZHAB kahishquah-ahnuhmeä-kezheguk chep- 

wah wahbung kepeëzhah owh Mary Magdalene emuh 

chebaguhmigoong, oowahbundaun dush ewh ahsin akoone- 
gahdag emuh chebaguhmigoong. 

2 Me-dush kepemebuhtood keëzhaud dush enewh Simon 
Peterun kuhya enewh pakahnezenejin kekenooähmahgenun 
kahsahgeähjin owh Jesus, oo-oo dush oodenaun, “Ooge- 
mahjewenahwaun enewh Tabaninganejine muh chebaguh- 
migoong, kah dush nekekanduhsemin debe kahahsahwah- 
gwan. 

° 3 Me dush kemahjaud owh Peter kuhya owh pakah- 
nezid kekenooähmahgun, keëzhahwaud dush emuh cheba- 
guhmigoong. 

4 Nuhyazh edush keénepemebuhtoowug ewh weejinde- 
= waud: owh dush pakahnezid kekenooahmahgun oogeäne- 
mishkahwaun enewh Peterun, netum edush ketuhgwishin 
= emuh chebaguhmigoong. 

5 Kenahwataud dush oowahbundahnun enewh pehpuh- 
gewuhyahneginoon ahyahtanig, kah dush kepeedegase. 

6 Simon Peter dush petuhgwishin penoopenuhnegood, 
kepeendegad dush emuh chebaguhmigoong, oowahbundah- 
nun dush enewh pepuhgewahyaun-egenoon ahyahtanig. 

1 Ewh dush wahbishkegin kahwewuhqua-debabezoopun 
kahween mahmahwe keähtasenoon emuh ahyahtanig enewh 
pepuhgewuhyaunegenoon, puhkaun goo ningooche keähta 
tatebuhbetag. 

8 Me dush kepeendegad owh bakahnezid kekenooähmah- 
gun owh netum kahtuhgwishing emuh chebaguhmigoong, 
oogewahbundaun dush kuhya kedabwayandum. 

9 Kah mah muhshe oogekekanduhsenahwah ewh oozhe- 
beëgun ewh cheënandahgoozenid Jesusun cheähbejebahnid. 

10 Nayaub dush kekewawug egewh kekenooähmah- 
gunug. 

11 Mary dush kenebahwe cheguhyeée emuh chebaguh- 
migoong, ahgwahjuhjeée kemuhwid: magwah muhwid 
kenuhwatah keënabid emuh chebaguhmigoong. 

12 Me dush wahbuhmaud neezh enewh angenun wah- 
bishkekoonahyenid nuhmuhduhbenid, pazhig anequasing 

kuhya pazhik emuh azhesittasing kahduhzhe-shingeshing- 
oobunan owh Jesus. 

13 Oo-oo dush oodenahwaun, Equa ahnishwin muhwe- 
yuu? Oo-oo dush oodenaun, qogemahjewenahwaun enewh 
- Nindoogemaumun, kah dush ninkekanduhse tebe keähsah- 
wahgwan. 

14 Uhpe dush o00-o0o  kahekedood kequakekahbahwe, 
oowahbuhmaun dush enewh Jesusun nebahwenid; kah 
dush oogekekanemahseen Jesusun ahwenid. 

15 Jesus dush 00-00 oodenaun, Equa ahnishwin mah- 
weyun?  Ahwanan nanduhwahbuhmud? Ween dush, 
Ketega-wenewedoog mahbuh, keënandum, 00-00 dush’ oode- 
“naun, Nindoogemaum kishpin kemahjewenud weenduh- 
moowishin debe keähsahwudan, ningahmahjewenah dush. 

16 Jesus dush o0-0oo oodenaun, Mary. Keguakekahbah- 
we dush, 00-00 oodenaun, Rabboni, mesuh 00-00 ekedoong 
kakenooähmahgayun. 

17 Jesus dush 00-00 oodenaun kagoo taungenishekan, kah 
mah muhshe nindezhebombishkahse ewede anduhzheahyaud 
owh Noos, ezhaun suh goo egewh nekahnesug 00-00 dush 
ezheh, Nindezheöðombishkahnun owh Noos, kuhya kenuh- 
wah koosewah, Nekezha-Muhnedoom kuhya kenuhwah ke- 
Kesha-Muhnedoomewah. 

18 Mary Magdalene oogepeweenduhmoowaun enewh 
kekenooähmahgunun ewh kewahbuhmaud enewh Tabanin- 
ganejin, kuhya oonoo keëgood. 

19 Uhpe dush kahoonahgooshenig kahishguah-ahnuh- 
meäkezhegudenig, uhpe kekebahquahegahdag enewh ish- | 
quaundamun emuh kahduhzhe-mahoonjeëťdewaud egewh 
kekenooähmahgunug, ewh Koosahwaud enewh Jewyun, 
kepeëzhah owh Jesus, kenebahwe emuh nahwuhyeëe ah- 
yahwaud, oo-00 dush oodenaun, Pezaunewawin ahyah- 
mook. 

20 Uhpe dush o0-oo kahekedood oogewahbundahaun 
enewh ooneenjeen, kuhya ewh oopema-weyow. Kemooje- 
gezewug dush egewh kekenooähmahgunug uhpe wuhyah- 
buhmahwaud enewh Tabaninganejin. 

21 Menuhwah dush 00-00 oogeënaun owh Jesus, Ahyah- 
mook ewh pezaunewawin, Kahezheëzhenahzhahood owh 
Wayoosemind mesuh kuhya neen azheézhenahzhahoonah- 
goog. 

22 Uhpe dush o0-0oo kahekedood oogepootahnaun, 00-00 
dush oodenaun, Oodahpenik owh Pahnezid Oojechaug. 

23 Ahwagwan wuhyabenuhmoowagwan enewh oomuj- 
jeëťzhewabezewenun wabenuhmahwah suh, Ahwagwan 
dush manjemenahmahwagwan enewh oomujje-ezhewa be- 
zewinun, minjemenahmahwah suh. 

24 Thomas dush pazhig egewh metahswe ahzhe neezh 
kekenooähmahgunug owh Didymus kahezhenekahzood 
kahween ahyahsebun uhpe Jesus kepeëzhaud. 

25 Egewh dush bakahnezejig kekenooähmahgunug 
00-00 oogeënahwaun, Ningewahbuhmahnaun owh Taba- 
ningad. Oo-oo dush ween oogeënaun, Kishpin pwah wah- 
bunduhmahwug emuh oonenjeeng ewh kahenishkahgood 
enewh suhguhegunun, kuhya pwah ezheneenjeyaun emuh 
kepahgoonashkahgood enewh suhguhegunun, kuhya pwah 
ezheneenjeyaun emuh oopemaweyowing kahween ningah- 
dabwatunse. 

26 Kahswahsoongoonahguk menuhwah peendig ke- 
mahoonjeëdewun enewh ookekenooähmahgunun, kuhya 
ween Thomas keduhneze : ketuhgwishin dush owh Jesus 
magwah kebahquahegahdag enewh ishquandamun, kene- 
bahwe dush owh Jesus nahwuhyeëe ahyahwaud, oo-oo 
dush keëkedoo, Ahyahmook ewh pezaunewawin. 

21 Me dush 00-00 keënaud Thomasun,Peëzheneenjenin, 
wahbundun dush enewh neneenjeen : peëzhenekanin dush 
kuhya ezheneenjeen emuh nepemaweyowing : kagoo dush 
ween ahgoonwatunkan, dabwayandun suh goo. 

28 Thomas dush oogekuhnoonaun, oo-oo keënaud, 
Nindoogemaum kuhya ne-Kesha-Muhnedoom. 

ı 29 Jesus dush 00-00 oodenaun, Thomas, kewahbuhme- 
yun kedoonjetabwayandum ; shahwandahgoozewug egewh 
wuhyahbuhmesegoog, tabwayanduhmoowaud dush ween 
goo. 

30 Nebewah dush mahmaundahwejegunun oogeäh- 
nookeenun owh Jesus oomah muzzneëguning wazhebeë- 
gahdagin. 

91 Oonoo dush oozhebeëgahdanoon chedabwayanduh- 
mag Jesus cheähwid owh Christ, Oogwissun owh Kesha- 
Muhnedoo; ewh dush dabwayanduhmag cheähyahmag 
ewh bemahdezewin emuh oodezhenekahzoowening. 


CHAP. AXI 


( AHISHQUAH-KUMMEGUK oonoo, menuhwah ooge- 


wahbundahaun enewh ookekenooähmahgunun ewh 

ooweyow, ewede Tiberias azhenekahdag kechegummeeng ; 
00-00 suh dush keëzhewahbunduhewa. AnS 

2 Mahmahwe keähyahwug owh Simon Peter, kuhya 
Thomas Didymus azhenekahzood, kuhya owh Nathaniel 
Canaing Galilee duhzhe oodanaung kahoonjebaud, kuhya 
Zebedee oogwissun, kuhya neezh pakaunezenejin ooke- 
kenooähwahgunun. 

3 Simon Peter 00-00 oodenaun enewh, Nindahwe- 
kegooneka. ©Ov-oo dush oodegoon enewh, kegahweeje- 
wegoo kuhya nenuhwind. Keühnesaguhumoog dush 
kazhetena kepoozewug emuh nahbequauning, ewh dush 
tebekuk kah gagoo oogenetoosenahwah. 

4 Uhpe dush zhuhyegwah kahwahbunenig, Jesus 
kenebahwe ewede cheguhbeeg: egewh dush kekenooäh- 
mahgunug kahween oogekekanemahsewaun ewh ahwenid 
Jesusun. 

5 Jesus dush 00-00 oodenann, Ahbenoojewedoog kedah- 
yahnahwah nuh meejim ? Oo-oo dush oogeënahwaun, Kah. 


6 Oo-oo dush oogeënaun, Keche-nekaung enuhkaya 


pahkoobe-wabenik ahsub gegahmekahnahwah dush. Ooge- 
pahkoobe-wabenahwaun dush, kah dush kekushkeöðosewug 
chewekoobenahwaud apeech bahtuhyeënid enewh gegoo- 
yun. 

7 Me dush owh kekenooähmahgun enewh kahsahgeäh- 
jin owh Jesus 00-00 oogeënaun enewh Peterun, Mesuh owh 
Tabaningad : uhpe dush Peter kahnoondung Tabaningad 
cheähwid, oogekechepezoon ewh gegoongeka pesekoowah- 
gun, (pinguhshahgedegoobun muh), keähpuggezoo dush 
emuh keche-gummeeng. 

8 Egewh dush ahnind kekenooähmahgunug ketuh- 
gwishenoog emuh nahbequaunansing ; (kah muh wahsuh 
nahwij keähyahsewug, koonemah neezhwauk duhsoonik), 
geweekoobenahwaud enewh ahsubeen kuhya enewh 
gegooyun. 


9 Uhpe dush kahkuhbahwaud oogewahbundahnahwah 


ewede ewh ahkuhkunzha ishkoota kuhya oogeje-shkoota 
gegooyun ahyahnid, kuhya buhquazhegun. 

10 Jesus dush 00-00 oodenaun, Peezh ahnind gegooyug 
noongoom kahnesagoog. 

11 Simon Peter dush kekoope keähgwahbeenaud dush 
enewh ahsubeen mooshkenanid enewh keche gegooyun, 
ningoodwauk ahshe nahnemeduhnuh ahshe neswe : ahnoo- 
weengoo 00-00 keëshenoowaud, kahween kepegushkahse 


owh ahsub. 
886 











CHAP: XXL 


12 Jesus dush 00.00 oodenaun enewh kekenooäëhmahgunun, 
Umba peweseneyook. Kah dush ahweyah anduhchewaud 
egewh kekenooähmahgunug keënanduhse oo-oo cheëzhe- 
kuhgwajemaud, Ahwanan keen? kekekanemahwaud ewh 
ahwid owh Tabaningad. 

13 Me dush kepeëzhaud owh Jesus keöðodahpenaud 
enewh buhquazhegunun kemeenaud, kuhya enewh buhqua- 
zhegunun kemeënaud, kuhya enewh gegooyun. 

14 Mesuh noongoon nesing kewahbundahaud owh Jesus 
enewh kekenooähmahgunun ewh weyow uhpe kahahbeje- 
baud. 

15 Uhpe dush kahishquah-wesenewaud Jesus 00-00 
oogeënaun enewh Simon Peterun, Simon, wagwissemik 
owh Jonas, ahwahshema nah kesahgeh dush ween oogoo? 
Oo-oo dush oogeënaun, Aahe, Tabaningayun ; kekekanim 
ewh sahgeënaun. Jesus dush oogeënaun enewh, Ahshum 
egewh nemahnishtahnishemug. 

16 Oo-oo dush menuhwah oodenaun, Simon, wagwis- 
semik owh Jonas, kesahgeh nuh? Peter dush oo-oo oode- 
naun, Aahe, Tabaningayun ; kekekanim ewh sahgeënaun. 
Oo-oo dush oodenaun, Ahshum egewh nemahnishtahnishe- 
mug. 
17 Medush menuhwah 00-00 keënaud, (me goo nesing) 
Simon, wagwissemik owh Jonas, kesahgeh nuh? Kekush- 
kandum dush owh Peter nesing keëgood, Kesahgeh nuh ? 
Oo-oo dush oogeënaun, Tabaningayun kekekandahnun 
kuhkenuh enewh uhyeëen ; kekekanim ewh sahgeënaun. 
Jesus dush 00-00 oodenaun, Ahshum nemahnishtahnishe- 
mug. 
18 Kagate, kagate, kedenenim, Uhpe washke-bemah- 
dezeyunbun kekeche-penedezoonahbun kuhya ananduhmun 
kegepahbahezhah: uhpe dush kekekahyun kegahshebe- 
nikan, pakahnezid dush kegahkechepenik, kegahezhewenik 
dush emuh kaënanduhsewun. 

19 Mesuh kahoonjeëkedood, kedebahdoodung ewh kaë- 
nahpenad che6onjepeshegandahgooind owh Kesha-Muhne- 
doo. Uhpe dush oo-oo kahekedood, oodenaun Peterun, 
Noopenuhzheshin, 

20 Peter dush uhnequakekahbahwid, oogewahbuhmaun 
enewh kekenooähmahgunun kahsahgeähjin owh Jesus 
chenoopenuhnegoowaud, me owh kahahsooshing emuh 

oòkahkegunahning magwah oonahgooshe-wesening, 00-00 
dush keëkedoo, Tabaningayun, ahwanan owh bahyahtahik ? 

21 Peter dush wuhyahbuhmaud enewh, oogeënaun 
Jesusun, Tabaningayun, ahneen dush kaëzhechegad mah- 
bah eoe? 

22 Jesus dush oodenaun, Kishpin enanemug cheduh- 
nezid nahnauzh chetahgwishenaun, wagoonan keen kaöonje- 
pahbahmanduhmunbun é AN oopenuhzheshin. 

23 Me uhpe kahsuhswashkahmahguk maundah eke- 
doowin emuh kahahyahwaud egewh wawekahnesindejig 
ewh cheneboosig owh meezhenahwa. Kah suh Jesus 
oogeënahseen, kahween tahneboose, ewh atuh, Kishpin ena- 
nemug cheduhnezid nahnaunzh goo tuhgwishenaun, wa- 
goonan keen kaöonjepahbahmanduhmunbun ? 

24 Me owh meezhenahwa dabahdoodung oonoo uhyeëen, 
kuhya kahoozhebeüng oonoo uhyeëen Nekekandahmin 
edush ewh dabwamahguddenig oodebahjemoowin. 

25 Keche nebewah pakahnukkin Jesus kahezhechegajin, 
kishpin oozhebeëgahdagebun, kahween tahgetabishkenase- 
noon maundah uhkee enewh mahzeneëgunun kageëozhe- 
beëgahdagebuhneen. Amen. 

WH netum muhzenuhegun kahoozhetooyaun, O 
Theophilus, ningeähyahjemah owh Jesus kahmahje- 
ezhechegad kuhya kahmahje-kekenooähmahgad, 

2 Peenish ewh kezheguk uhpe keëzheoöðdahpenind 
ewede ishpeming, kahishquah-kuhgaunzoomaud emuh 
Keche-Oojechaugoong enewh kekenooähmahgunun, kah- 
wahwanahbuhmahjin : 

3 Me suh enewh kahwahbunduhahjin ewh weyow 
bamahduk, kahishquah kootuggandung oonjedah chenesit- 
tahwenahwahnid, kewahbuhmegood enewh nemeduhnuh- 
duhsoogoon, keduhzhindung dush enewh uhyeëen deban- 
dahgwukkin emuh oodoogemahwewening owh Kesha- 
Muhnedoo : 

4 Magwah dush weejewaud, oogeënaun cheoonjemah- 
jahsenid emuh Jerusaleming, chebeetoonid dush oowah- 
weendahmahgawin owh Wayoosemind, kahenettahweyag, 
oogeënaun. 

5 John muh kagate kebaptizooëwa nebe keähyood; 
keenuhwah dush ween kegahbaptizoomegoom emuh Keche- 
Oojechaugoong, kahween nebewah duhsoogoon kayahbe. 

6 Uhpe dush kahpemahwunjeëdewaud, oogeguhgwaje- 
mahwaun, 00-00 keénahwaud, Tabaningayun, me nuh 
noongoom debishkoosag nayaub chemeenud owh Israel 
ewh oogemahwewin ? 

7 Oo-oo dush oogeënaun, kahween kenuhwah kede- 
nandahgoozeseem chekekanduhmag enewh kezhegudoon, 
kahahtood owh Wayoosemind emuh tebenuhwa oomush- 
kahwezewening. 

8 Kegahoodahpenahnahwah dush ewh mushkahwezewin, 
uhpe keöodissenag owh Keche-Oojechaug : kegahdebah- 
jemim dush emuh Jerusaleming, kuhya kuhkenuh ane- 
gookwaug Judæa, kuhya Samaria, kuhya nahnauzh wuh- 
yaquahkummegaug uhkee. 

9 Uhpe dush oonoo kahekedood, magwah keguhnuh- 
wahbuhmegood enewh, keöombishkahbenah, keöodahpene- 

good ewh ahnuhquud chewahbuhmegoosig enewh keke- 
nooähmahgunun. 

10 Magwah dush ishpeming enuhkuhkayah enahbewaud 
kahoombishkahnid enewh Jesusun, benuh, kepenebahwewun 
emuh ahyahwaud neezh enenewun_ wahyahbishkoonuh- 
yanejin ; 

11 Oo-oo keëgoowaud, Galileenaung duhzhe enenewe- 
doog, ahneeshwin nebahweyag ishpeming enuhkuhkayah 
enahbeyag? Wah-owh Jesus kahoodahpenuhmahgooyag 
keëzheweenind ewede ishpeming, tahpeëzhah 00-00 kape- 
ëzhenahgoozid debishkoo noongoom azhewahbuhmag 
ezhaud ewede ishpeming. 

12 Me dush keëzhekewawaud emuh Jerusaleming, 
keöonjemahjahwaud emuh wahjewing Olives azhenekah- 
dag, cheguhyeëe emuh Jerusaleming, menik kabemoosange- 
bun anuhmeäkezheguk keähpeechahmahgud.. 

13 Uhpe dush kahpeendegawaud, ishpemesuhgoong 
keëzhahwug, emuh andahwaud owh Peter, kuhya James, 
kuhya John, kuhya Andrew, Philip, kuhya Thomas, Bar- 
tholomew, kuhya Matthew, James oogwissun owh Alpheus, 
kuhya Simon Zelotes, kuhya Judas wekahnesun owh James. 

14 Oogoo kuhkenuh keäunwahjewug mahmahwe 
chemekinduhmoowaud ewh ahnuhmeähwin, kuhya nun- 
doodahmahgawin, keweedookahwahwaud enewh equawun, 
kuhya enewh Maryun oogeen owh Jesus, kuhya enewh 
wekahnesun. 

15 Uhpe dush oonoo kezhegndoon kepuhsegwe owh 
Peter emuh nesuhwuhyeëe ahyahwaud egewh kekenooäh- 
mahgunug, keëkedoo, (ningoodwauk ahshe neeshtuhnah 
keduhchedooganug egewh kahmahwunjeëdejig,) 

16 Enenewedoog nekahnesedoog, enandahgwud chede- | 
bishkoosamahguk ewh oozhebeëgawin, kezhah kahekedoo- 
goobunan owh kache Peenezid-Oojechaug emuh oodooning 
owh David, keduhzhemaud enewh Judasun owh kahkeke- 
nooähahmahwaud enewh kahtuhkoonahnejin enewhJesusun. 

17 Ween muh ketahquahkoonahpun kenuhwind anduh- 
zhe ahyahyung, kemeenahpun dush maunduh kebuhmeetah- 
gawenenahnin. 

18 Wah-owh suh oogekishpenuhtoon pazhig uhkeens 
kahahtahwad ewh mujjeëzhewabezewene-tebahahmahgoo- 
win, kepungeshin dush emuh ooshtequahning, kepaushke- 
Jeeshkah, kesahgejesanig kuhkenuh oonuhgishemun. 

19 Oogekandahnahwah suh kuhkenuh wahdatoojig 
emuh Jerusaleming; mesuh wanjeëzhenekahdag emuh 
tebenuhwa oodinwawenewaung Aceldama, mesuh aneke- 
nootahming, Masquewuhkummegaug. 

20 Ezhebeëgahda muh emuh nuhguhmoowene-muh- 
zeneëguning, Mahnoo tahpezheshigwuhtane ewh oowege- 
waum, kuhya kahween ahweyah tahdahse emuh ; kuhya 
oonegaunandahgoozewin pakahnezid oogahoodahpenaun. 

21 Oogoo dush enenewug kahweejewenungoog kuhke- 
nuh oonoo kezhegudoon menik kahsahsahkuhung kuhya 
kahpuhpeendegad owh Tabaningad Jesus emuh ahyahyung. 

= 22 Keöonjemahjesad uhpe kebaptizooéwad owh John, 
nahnauzh ewh kezheguk uhpe keöðombishkahwenahmah- 
gooyung, enandahgwud pazhik cheähnoonind weweedoo- 
koonung chedebahdooduhmung ewh oodahbejebahwin. 

23 Oogeähsahwaun dush neezh, Joseph owh Barsabas 
azhenekahzood, owh Justus kahtuhgoo-weenzood, kuhya 
dush owh Matthias. 

24 Medush keähnuhmeähwaud oo-oo keëkedoowaud, 
Keen, Tabaningayun, kakanduhmun enewh oodaëwaun, 
kuhkenuh bamahdezejig, wahbunduhewan ahwanan egewh 
neezh kahwahwanahbuhud, 

25 Cheöodahpenung maunduh buhmeetahgawin kuhya 
keche-mekuhdawekoonuhyawewin, owh Judas kahoonje- 
puhkataud, cheëzhaud emuh anandahgoozid cheëzhahpun. 

26 Oogemegewanahwah dush enewh oomuzzeneëgaun- 
semewaun ; oomuzzeneëgaunsun dush owh Matthias ke- 
pungesinnene ; ketuhquahkooze dush ween emuh ahyahwaud 
egewh metahswe ahzhe pazhik. 


CHAP: H. 


HPE dush kahtapuhgummeähyahmahguk Pentecost 
kezhik, pazhikwunoong keduhzhemahwunjeëdewug 
kuhkenuh. 

2 Chasekah dush kebondwamahgud ewede ishpeming 
debishkoo kachemuhtwayahnemukin, kuhkenuh dush ke- 
mooshkenamahgud ewh wegewaum emuh nuhmuhduhbe- 
waud. 

3 Oogewahbundahnahwah dush nesuhwahkoodanuhne- 
wemaun ishkootang, enahbuhmenahgwukkin, keähbahpish- 
kahgoowaud kuhkenuh anduhchewaud. 

4 Kuhkenuh dush oogemooshkenashkahgoowaun enewh 

Keche-Oojechaugwun, kemahje-kekedoowaud pakaunnuk- 
kin inwawenun, ewh egoo kahezhepuhgedenahmahgoo- 
waud enewh kache Peenezenejin-Oojechaugwun. 

5 Keähyahwug suh andahjig emuh Jerusaleming, Jew- 
yug manoo-ahnuhmeähjig enenewug, mezewakummig 
uhkeeng kahoonjebahjig bamahdezejig menik ahnahme- 
kezhik anduhswayuggezewaud papukkaun azheweenzoojig 
ahnishenahbag. 

6 Uhpe dush kahsuhswayahjemootahming, kepemah- 
wunjeëdewug egewh bamahdezejig kekechemahmahkah- 
dnnduhmoog dush, anduhchewaud muh enenewug ooge- 
ënetahwahwaun enwanid ewh anwawaud. 

T Kemahmahkahdanduhmoog kuhya kewahwuhnan- 
duhmoog, 00-00 dush keëdewaud, Benuh, kah nuh ween 
Galileeng duhzhe wenenewesewug kuhkenuh oogoo kake- 
doojig ? 

8 Ahneen dush wanjeênetuhwungwah kuhkenuh anduh- 
cheyung inwawaud, ewh anwayung kahoonjenegeyung? 

9 Parthia-wenenewug, kuhya Medug, kuhya Elamitug, 
kuhya egewh anduhnuhkeejig emuh Mesopotamiaing, 
kuhya emuh Judeaing, kuhya Capadociaïng, kuhya Pon- 
tusing, kuhya Asiaïng, 

10 Phrygiaïng, kuhya Pamphyliaïng, Egypting, kuhya 
Lybiaing anuhkakummig Cyrene, Roming wanjejig 
mayugezejig, Jewyug kuhya kahquakeejig, 

11 Cretug kuhya Arabianug, kenoondahwahnahnig ewh 
anwayung inwawaud, debahduhduhmoowaud oomahmaun- 
dah-ahnookewenun owh Kesha-Muhnedoo. 

12 Kuhkenuh dush kemahmahkahdanduhmoog, kuhya 
kequenuhweënanduhmoog, 00-00 dush keëdewaud, Wagoo- 
doogwanedoog maundah ? 

13 Ahnind dush oogepahpenoodahwahwaun, 00-00 
keëkedoowaud, Oogoo enenewug oomooshkenashkahgoo- 
nahwah ewh washke-oozhechegahdag shoowemenahboo. 

14 Peter dush keweejekahbahwetahwaud enewh me- 
tahswe ahshe pazhik kekenooähmahqunun, kekechekezhewa, 
o0-o0 dush keënaud, Judæaïng duhzhe-enenewedoog, 
kuhya kuhkenuh kenuhwah wahdatooyag emuh Jerusalem- 
ing, 00-00 kekanduhmoog, kuhya bezindahweshig akedoo- 
yaun : 

15 Kah gooshah oogoo kewushquabesewug, ewh ween 
uhyenanemagwah, pejenug muh ween nesootebahegunag 
noongoom kezheguk. 

16 Mesuh maunduh kahoonjeëkedoogoobunan owh 
aunwahjega-wenene Joel : 

17 Tahpuhguhmeähyahmahgud suh uhpe ishquah- 
kezheguk, ekedoo owh Kesha-Muhnedoo, ningahsegenuh- 
mahwaug owh ninjechaug kuhkenuh wahyahsewejig; 
tahaunwahjegawug dush egewh kegwissewaug kuhya 
kedahnisewaug, kedooshkenegemewaug oogahwahbundah- 
nahwah enewh wazhebahbundahmoowenun, kuhya keduh- 
kewanzeëmewaug tahenahbunduhmoog enewh enahbun- 
duhmoowenun : 

18 Uhpe dush oonoo kezhegudoon ningahsegenuhmah- 
waug ninjechaug egewh nebuhmeetahgunemug kuhya 
egewh nebuhmeetahgunequamug, tahaunwahjegawug dush: 

19 Ningahwahbunduhewanun enewh mahmaundahwe- 
jegawenun ewede kezhegoong ishpeming, kuhya keke- 
noowahjechegunun oomuh uhkeeng duhbusheesh, mis- 
queem, kuhya ishkoota, kuhya paquanag butta : 

20 Tahtebikkahbuhmenahgoozeäh owh kezhike-keezis, 
kuhya owh tebike-keezis misqueeng tabhezhenahgoozeäh, 
chepwah oojechesag ewh kache-ahpeetandahgwuk kuhya 
quatahmegwuk ookezhegudoom owh Jehovah : 

21 Tahezhewabud dush, ahwagwan kanuhnaundah- 
mahgwan emuh oodezhenekahzoowening owh Tabaningad 
me owh kabemahjeind. 

22 Israel duhzhe-enenewedoog bezinduhmook oonoo 
ekedoowenun ; Jesus owh Nazarething duhzhe enene, owh 
kahwahbundahëgooyag Kesha-Muhnedoong cheöonjebaud, 
oonje mahmaundahwejegunun kuhya kekenoowahjeche- 
gunun, enewh kahezhechegad keweedookahgood enewh 
Kesha-Muhnedoon emuh anduhzhe ahyahyag, ewh egoo 
azhekekanduhmag : 

23 Wah-owh, pagedenegahzood oonje oodenanduhmoo- 
win kuhya kezhah kahenahkoonegagoobunan owh Kesha- 
Muhnedoo, kegetuhkoonahwah, kuhya majeëzhewabukkin 
keneenjewaun ahyooyag kegeähgwahquahwahwah kuhya 
kegenesahwah : 

24 Enewh Kesha-Muhnedoo kahahbejebahahjin, kahah- 
bahung kahezhetuhkoobenegood ewh wahsuhgandahgwuk 
neboowin, kah muh keënandahgoozese cheminjemene- 
goopun. 

25 Owh muh David 00-00 ekedoo duhzhemaud enewh, 
Negewahbuhmah owh Tabaningad kahgenig anahsuh 

mekahbahweyaun, nekechenikaung muh ahyah, chemah- 
mauzheëgoosewaun : 

26 Mesuh kahoonjemoojegedaäyaun, kuhya nindanuh- 
newh keöonjeöonahnegoozemahguk ; emuh dush ahpane- 
moowening tahezheäunwabemahgud neyaus : 

27 Kah muh kegahnuhguhnahse owh ninjechaug ewede 
ahnahmekummig, kah dush kegahpugedenuhmahwahse 
owh Pahnezid Kegwis chewahbundung ewh bahnahdezewin. 

28 Kegekekanduhmooh enewh bemahkezewine-me- 
kunun ; wahbuhmenaun kaöonjemooshkenashkahgooyaun 
ewh moojegezewin. 

29 Enenewedoog nekahnesedoog puggedenahmahweshig 
wawane cheguhnoonenahgoog duhzhemug owh koosenaun 
David, ahzhe suh keneboo kuhya kepuggedanemah, ahta- 
mahgud dush oochebaguhmig oomuh anduhnuhkeëyung 
nahnauzh egoo noongoom kezheguk. 

30 Keäunwahjega-wenenewe suh, kekekandung dush 
kewahweendahmahgood enewh Kesha-Muhnedoon kemush- 
kuhwah-kezhewanid, emuh suh kaëzheöðonejahnesid kaöon- | 
denaud azheahyahmahguk weyahsemah, enewh Christun 
chenuhmuhduhbenid emuh oodoogemah-wuhbewening : 

31 Kezhah dush kewahbundung 00-00 oogeöonjeduh- 
zhindaun oodahbejebahwin owh Christ, ween oojechaug- 
wun kahween kenuhguhduhmuhwahse ewede ahnahmuh- 
kummig, kah kuhya ooweyow kebahnahdezemahgusene. 

32 Me suh enewh Jesus kahahbejebahahjin owh 
Kesha-Muhnedoo, kahezhewahbunjegayaung nenuhwind 
kuhkenuh. 

33 Ookechenekahning dush enewh Kesha-Muhnedoon 
keëzheoombenegahzood, kemeenegood dush enewh Wa- 
yoosemindjin enewh Keche-Oojechaugwun, kahezhewah- 
weenduhmahwindebun, mesuh wanje-segenuhmahweyum- 
mingid 00-00 noongoom wuhyahbunduhmag kuhya nwaun- 
duhmag. 

34 Kah muh ishpeming keëzheoombishkahse owh David: | 
ween dush ween goo 00-00 ekedoo, Owh Tabaningad 
oogeënaun enewh Tabanemejin, Nuhmuhduhbin keen emuh 
nekechenekaung, 

35 Peenish chepuggedenuhmoonaun, chetuhtuhkookah- 
nudwah egewh shaunganemikig. 

36 Me suh kaöonjekwuhyukwanduhnemid kuhkenuh 
enewh oonjeahnesun owh Israel, owh Kesha-Muhnedoo 

kepuggedenuhmahwaud enewh Jesusun kahahgwahkwahag 
kenuhwah, chetebaninganid kuhya Christ cheähwenid. 

31 Uhpe dush kahnoonduhmoowaud oonoo, kekeche- 
megooshkahjedaäwug, 00-00 dush keënahwaud enewh 
Peterun kuhya ahnind enewh kekenooähmahgunun, Ene- 
newedoog kuhya wekahnesemahdoog, Ahneen kaëzhe- 
chegayaung ? 

38 Peter dush oo-oo oogeënaun, Aunwanindezooyook 
kuhya baptizooëgoozeyook kuhkenuh anduhcheyag emuh 
oodezhenekahzoowening owh Jesus Christ chewabenemah- 
gooyag kemujjeëzhewabezewenewah, kegahmeenegoom 
dush owh kache Peenezid-Oojechaug. 

39 Kenuhwah muh kemeenegoom ewh wahweendah- 
mahgawin kuhya kenejahnesewaug kuhkenuh dush egewh 
wahsuh ayahjig, menik kanundoomahjin owh Jehovah 
Kekesha-Muhnedoomenaun. 

40 Keche nebewah dush pakaunukkin ekedoowenun 
oogedebahjemootahwaun kuhya keëzheguhgaunzoomaud, 
00-00 keënaud, Oonjebemahjeëdezooyook oogoo noongoom 
bamahdezejig kakebahdezejig. 

41 Me dush egewh wawane kahoodahpenungig ewh 
oodekedoowin kebaptizooïndwah, ewh edush goo kezheguk, 
kenesoo-metauswaukoosewug egewh kahtahquahnooninjig 
emuh ahnuhmeähwening. 

42 Keäunwahjewug dush cheguhnuhwanduhmoowaud 
ookuhgequawinewah kuhya oodooweejekewaïndewenewah 
apostleüg, kebuhquabenahwaud dush enewh buhquazhe- 
gunuu kuhya keähnuhmeähwaud. 

43 Oogepuhgummishkahgoonahwah dush ewh sageze- 
win kuhkenuh emuh oojechaugoowaung : nebewah dush 
mahmaundahwejegunun kuhya kekenoowahjechegunun oo- 
geöozhetoonahwah egewh kekenooähmahgunug. 

44 Kuhkenuh dush egewh duhyabwayandungig kewee- 
jeendewug, mahmahwe dush oogeähyahnahwah ooduh- 
yeemewaun ; 

45 Oogeähtahwanahwah dush ootebenuhwawezewine- 
wah kuhya oodoonuhkahjegunewah kemuhmeenahwaud 
dush kuhkenuh enenewun ewh azhe muhnazenid. 

46 Anduhsoo-kezhekuk dush kepeëzhemahwunjeëdewug 
emuh keche ahnuhmeä-weguhmigoong, kebuhquabenah- 
waud dush enewh buhguazhegunun emuh oowegewahme- 

waung, kemeejewaud dush oomeejememewah emuh min- 
wanduhmoowening kuhya emuh moojegedaäwening. 

41 Wahwezhanemahwaud dush enewh. Kesha-Muhne- 
doon, keminwanemegoowaud dush kuhkenuh enewh ba- 
mahdezenejin. Owh dush Tabaningad anduhsoo-kezheguk 
oogeduhgoo-ahsaun emuh ahnuhmeähwening enewh wah- 
bemahdezenejin. 

CHAP. II. 


WH dush Peter kuhya John keühneweejeendewug 

keëzhahwaud ewede keche-ahnuhmeä-weguhmigoong 
uhpe oojechesag cheähnuhmeähwaud, me ewh shaungussoo- 
tebahegunag. 

2 Pazhik dush enene kahahchahoosad pahahkoonegid 
kepemewenah, oogeähsahwaun dush emuh ishquaundame- 
wung ewh keche-ahnuhmeä-weguhmig ewh Quahnauj 
kahezhenekahdag, chenundoodahmahwaud gagoo enewh 
paundeganejin emuh ahnuhmeä-weguhmigoong ; 

3 Uhpe dush wuhyahbuhmaud enewh Peterun kuhya 
Johnun wepeendeganid emuh ahnuhmeä-weguhmigoong, 
oogenundooduhmahwaun ewh gagoo chemeenegood. 

4 Peter dush ween kuhya John oogeühyeenzahbuhmah- 
waun, 00-00 keënahwaud, Guhnuhwahbuhmeshenaum. 

9 Oogeguhnuhwahbuhmaun dush, keënandung gagoo 
chewemeenegood enewh. 

6 Medush keëkedood owh Peter, Kahween nindoo- 
shooneyahmese kah kuhya nindoo-oozahwahshooneyah- 
mese : Ewh atnh ayahmaun kemeenin : emuh oodezhene- 
kahzoowening owh Jesus Christ Nazareth duhzhe enene, 
puhsegween kuhya bemoosan. 

1 Oogesuggeneenjenaun ewh ookecheneenj, kepuh- 
segwebenaud dush: bahbega dush enewh oosittun kuhya 
oodahnekahwequahnun kemushkahwe-ahyahnewun. 

8 Kahpuhsegwinjesad dush kenebahwe, kuhya kepah- 
bahmoosa oogeühneweejepeendegamaun emuh keche-ah- 
nuhmea-weguhmigoong kepahpahmoosad, kepemequaush- 
kwanid, kemoojegahahmahzootahwaud dush enewh Kesha- 
Muhnedoon. 

9 Kuhkenuh dush bamahdezejig oogewahbuhmahwaun 
pahpahmoosanid  kuhya moojegahahmahzootahwahnid 
enewh Kesha-Muhnedoon ; 

10 Oogekekanemahwaun dush ewh ahwenid owh kah- 

nuhmuhduhbepun emuh Quahnauj-ishquandamewung ewh 

ahnuhmeä-weguhmig puhgoosanjegagoobun ; oogekeche- 
mahmahkahdandahnahwah ewh kahezhewabezenid. 

11 Magwah dush owh kahahchahoosad enene kahnooje- 
mooïnd keminjemenaugd enewh Peteran kuhya enewh 
Johnun, kuhkenuh egewh ahnishenahbag pemebuhtoowaud, 
kepemahwunjeëdewaud emuh anduhzhe-ahyahnid, emuh 
tasekauning Solomon ootasekaun azhenekahdag kekeehe- 
mahmahkahdanduhmoowaud. 

12 Uhpe dush owh Peter kahwahbundung, oogekuhnoo- 
naun enewh ahnishenahban, Israel duhzhe enenewedoog, 
ahneeshwin mahmahkahdanduhmag oo-oo? ahneesh win 
00-00. azheguhnuhwahbuhmeyaung, debishkoo nenuhwind 
tebenuhwa nemushkahwezewinenaung gamuh mnemenoo- 
ezhewabezewenenaung kahoonjeëzheüngid wah-owh enene 
chebemoosad ? 

13 Ookesha-Muhnedoomun owh Abraham, kuhya owh 
Isaac, kuhya owh Jacob, Ookesha-Muhnedoomewaun egewh 
kooseminahbuneeg oogepeshegandahgooäun enewh Oogwis- 
sun Jesusun ; me owh kahpuggedenag, kuhya kahahgoon- 
wayanemag emuh enahsuhmuhbid owh Pilate, uhpe 
kahenahkoonegad chepuggedenaud. 

14 Kenuhwah suh kegeähgoonwayanemahwah, owh 
Kache-Peenezid kuhya Manooëzhewabezid, kegenundah- 
wanemahwah owh nashewashkid chemeenegooyag ; 

15 Kegenesahwah dush owh dabandung ewh bemah- 
dezewin, mesuh enewh kahahbejebahahjin owh Kesha- 
Muhnedoo ; neenuhwind suh ningewahbungamin. 

16 Ween oodoonoozoowining kedabwayandung oodđoo- 
noozoowin oonjemushkahweze mahbuh enene, wuhyahbuh- 
mag kuhya kakanemag; aahe, kedabwayanemaud enewh, 
wanjekuhyundahwezid emuh enahsuhmuhbeyag kenuhwah 
kuhkenuh. 

17 Benuh dush, nekahnesedoog, nekekandaun ewh 
kekanemahsewag kegeöonjeëzhechegam, debishkoo kah- 
ezhechegawaud egewh kedoogemahmewaug. 

18 Oonoo dush uhyeëen kezhah kahwahbunduhewa- 
goobunan owh Kesha-Muhnedoo emuh oodoonening kuh- 
kenuh enewh oodaunwahjega-wenenemun, chekootug- 
gandung owh Christ, mesuh kahezhedebishkoosetood. 

19 Aunwanindezooyook dush ween kenuhwah, cheäun- 
jeëgooyag, chekuhseebeähmahgooyag dush enewh kemujje- 
ëzhewabezewenewah, cheöonjedebishkoosag enewh aunwa- 

bewene-kezhegudoon emuh anahsuhmuhbid owh Kesha- 
Muhnedoo ; 

20 Oogahpeëzhenahzhahwaun dush enewh Jesus Christ- 
un, owh kezhah kahdebahjemootahmahgooyag : 

21 Enandahgwud suh cheëzheöðodahpenind ewede 
kezhegoong peenish debishkoosag uhpe kaäunjeëgahdag 
kuhkenuh uhyeëen, debishkoo kahekedoogoobunan owh 
Kesha-Muhnedoo emuh oodoonening kuhkenuh enewh 
kachetwahwezenejin oodaunwahjega-wenenemun, pahah- 
koomahjeühkewung. 

22 Kagate suh Moses 00-00 00gednaun enewh kateze- 
nejin, Enewh aunwahjega-wenenewun kegahmeenegoowah 
owh Jehovah Kekesha-Muhnedomewah, pazhik kekahnese- 
wah, ewh goo debishkoo neen azheähyahyaun ; me suh owh 
kabezinduhwag kuhkeņnuh enewh uhyeéen kaënenoowa- 

wan. 
à 23 Tahezhewabud dush, kuhkenuh bamahdezejig kabe- 
zindahwahsegoog enewh aunwahjega-wenenewun tahbah- 
nahdezewug emuh anduhzhe ahyahwaud egewh ahnishe- 
nahbag. 

24 Kagate egoo, kuhkenuh egewh aunwahjega-wenene- 
wug pahahkoobemahdezid owh Samuel kuhya egewh 
kahahneka-bemahdezejig, kuhkenuh egewh kahaunwahje- 
gajig, kezhahoogewahweendahnahwah oonoo kezhegudoon. 

25 Kenuhwah kedoonejahnesemegoowaug egewh aun- 
wahjega-wenenewug, kuhya kedebandahgoozim emuh ke- 
kindewening kahoozhetoomahwaud owh Kesha-Muhnedoo 
enewh koosenahnin, 00-00 keënaud enewh Abrahamun, 
Keen kaöonejahneseyun tahoonjeshahwandahgoozewug 
kuhkenuh ahnooj azheweenzoojig ahnishenahbag oomah 
uhkeeng. 

26 Kenuhwah netum kemeenenag owh Kesha-Muhnedoo 
enewh Oogwissun Jesus, oogepeëzhenahzhahwaun dush 
cheshahwanemenag, cheöonjequakeënag kuhkenuh anduh- 
cheyag enewh kemujjeëzhewabezewenewah. 


CHAP IV.: 
AGWAH dush kuhnoonahwaud enewh ahnishenah- 


ban, oogepenaunzekahgoowaun enewh sahsahgewe- 
jegawenenewun, kuhya enewh wagemahkunduhmenejin 
ewh keche-ahnuhmeä-weguhmig, kuhya enewh Sadduceen, 
2 Keöonjeöosittahwanemegoowaud ewh kekekenooäh- 

mahwahwaud enewh ahnishenahban, kuhya kedebahdoo- 
duhmahwaud oonje enewh Jesusun ewh ahbejebahwin. 

3 Oogetuhkoonegoowaun dush enewh, kekebahquahë- 
goowaud dush peenish egoo wahyahbunenig, zhuhyegwah- 
muh oonahgishigoobun. 

4 Nebewah dush egewh kahnoondungig ewh ekedoowin 
kedabwayanduhmoog ; nahning metauswauk keduhchedoo- 
ganug egewh enenewug. 

5 Kepuhgummeähyah dush kahwahbunenig, enewh 
oodoogemahmewaun, kuhya enewh ooketezemewaąun, 
kuhya enewh oodoozhebeëga-wenenemewaun. 

6 Kuhya Annas keche-sahsahgewejega-wenene, kuhya 
Caiphas, kuhya John, kuhya Alexander, kuhya egewh 
kahenuhwamahjig enewh keche-sahsahgewejega-wenene- 
wun, kemahoonjeëdewug emuh Jerusaleming. 

7 Uhpe dush kahahsahwaud emuh nesuhwuhyeëe 
ahyahwaud, oogeguhgwajemahwaun, W agoonan ewh mush- 
kahwezewin, kuhya wagoonan ewh ezhenekahzoowin 
00-00 kahoonjeëzhechegayag ? 

8 Peter dush, kemooshkenashkahgood enewh Keche- 
Oojechaugwun, 00-00 oogeënaun, Kenuhwah wadoogemah- 
menagwah egewh ahnishenahbag, kuhya katezeyag emuh 
Israëling, 

9 Kishpin noongoom kezheguk kuhgwajemegooyaung 
ewh kahmenoodoodahwind owh kahnuhneenuhmezid enene, 
wagoodoogwan kahoonjekuhyundahwezeähwindan ; 

10 Kekanduhmoog kuhkenuh kenuhwah, kuhya kuhke- 
nuh egewh Israeling duhzhe ahnishenahbag, emuh oodezhe- 
nekahzoowening owh Jesus Christ Nazarething duhzhe- 
enene, owh kahahgahquahag, enewh kahahbejebahahjin 
owh Kesha-Muhnedoo, mesuh owh wanje nebahwid oomah 
anahsuhmuhbeyag mahbuh enene kuhyundahwezid. 

11 Me suh mahbah ahsin kahwabenag kenuhwah 
wazhegayag, me suh kache ahpetandahgoozid ahsin emnh 
wahkaheguning. 

12 Kah dush ahweyah bakahnezid ahwese kaöonje 
bemahjeindwah bamahdezejig; kah muh gagoo bakahnuk 
oonoozoowin oomah uhkeeng meenahsewug egewh enene- 
wug, kaöonjebemahjeëgooyungoobun. 

13 Uhpe dush kahwahbuhmahwaud, kechaugedaäsenid 
Peterun kuhya Johnun, kahkekanemahwaud dush ewh 
muzzeneťëgun chekekanduhsenid, kemahmahkahdanduh- 

moog; oogekekanemahwaun dush keweejewahnepun 
enewh Jesusun. 

14 Wahyahbuhmahwaud dush enenewun kahnooje- 
moonejin weejekahbahwetahgoowaud, kahween oogekush- 
ketoosenahwah ningood cheähgoonwatuhmoowahpun. 

15 Uhpe dush kahenahwaud ningooche cheëzhahnid 
emuh anduhzhe kahkekedoong, kekechekuhnoonedewug, 

16 Oo-oo keëkedoowaud, Ahneesh kadoodahwung- 
wah oogoo enenewug ? kagate suh keöozhetoowaud keche- 
mahmaundahwechegun oodezhekekanemegoowaun kuh- 
kenuh andahnejin emuh Jerusaleming ; kah dush kekush- 
ketoosemin pukkaun cheëkedooyungobun. 

17 Chesuhswashkahmahgussenook dush maunduh 
debahjemoowin emuh ahyahwaud egewh ahnishenahbag, 
wahweenga aungwahmemahdwahnig, kuhnuhga cheween- 
duhmahwahsigwah ahweyah enenewun oo-oo oonoozoo- 
win. 

18 Oogenundoomahwaun dush, keäungwahmemahwaud 
dush wekah chekekedoosenid, kuhya chekekenooähmah- 
gasenid emuh oodezhenekahzoowining owh Jesus. 

19 Peter dush kuhya John oogekuhnoonahwaun 00-00 
keënahwaud, Kishpin oonisheshinoogwan emuh enahsuh- 
muhbid owh Kesha-Muhnedoo ahwahshema chebezindah- 
gooyag dush ween azhebezinduhwungid owh Kesha- 
Muhnedoo, nahnahgahdahwanduhmook. 

20 Kahween nekushketoosemin chepwah-debahdoo- 
duhmaung enewh kahnoonduhmaungoon kuhya kahwah- 
bunduhmaungoon. l 

21 Uhpe dush nahwuj kahaungwahmemahwaud, ooge- 
puggedenahwaun, mekunsegwah gagoo kageöonjekooduh- 
geähwahpun, ahnishenahbag oonje ; kuhkenuh muh enene- 
wug oogewahwezhanemahwaun enewh Kesha-Muhnedoon 
ewh oonje kahezhechegang. 

22 Ahwahshema kenemeduhnuh-dussoo-pepoon-uhgeze 
owh enene kahmahmaundah-noojemooind. 

23 Kahpuggedenindwah, keëzhekewawug emuh anduh- 
zhemahwunjeédenid ooweejekewaëmahwaun, kewahween- 
duhmoowaud ewh menik kahegoowaud enewh keche-sah- 
sahgewejega-wenenewun kuhya katezenejin. 

24 Uhpe dush kahnoonduhmoowaud ewh, mahmahwe 
kekezhewawug kewahwezhanemahwaud enewh Kesha- 
Muhnedoon, 00-00 keëkedoowaud, Jehovah, keen Kesha- 

Muhnedoo, kahoozhetooyun ewh kezhik, kuhya ewh uhkee 
kuhya ewh kecheguhmee, kuhya kuhkenuh emuh ayahgin : 
25 Emuh oodooning owh kebuhmeetahgun David kah- 
ekedooyun, Ahneeshwin neeshkahdezewaud egewh anuh- 
meähsegoog, kuhya egewh ahnishenahbag nuhnahguhduh- 
wanduhmoowaud enewh kuhkebahdezewinun ? 

26 Uhkeeng duhzhe keche-oogemaug kenebahwewug, 
kuhya egewh tabahkoonegajig kepemahwunjeëdewug 
chemegahnahwaud enewh Tabaninganejin, kuhya enewh 
o00-Christemun. 

27 Kagate suh chemegahnahwaud enewh pahnezenejin 
kenejahnissun Jesusun, wah-owh kahnuhmuhquenud, ke- 
öonjemahoonjeëdewug owh Herod, kuhya Pontius Pilate, 
kuhya egewh mahyug-ahnishenahbag, kuhya egewh Israel- 
ing duhzhe ahnishenahbag, 

28 Chetebishkoosittoowaud ewh kuhyet kahenanduhmun 
kuhya kahenahkoonegayun cheëzhewabuk. 

29 Benuh dush Tabaningayun wahbundun azhesage- 
meyummingedwah ; meezh edush kebuhmeetahgunug emuh 
kuhkenuh soongedaäwening cheëzhedebahdooduhmahwaud 
ewh kedekedoowin. 

30 Cheshebenuhmun keneenj chenoojemooëwayun, che- 
mahmaundahwejegang, kuhya chekekenoowahjechegang 
emuh oodezhenekahzoowening owh pahnezid kenejahnis 
Jesus. 

31 Uhpe dush kahishquahahnuhmeähwaud kemuhmee- 
gwahsin ewh wegewaum kah duhzhe mahoonjeëdewaud ; 
kuhkenuh dush oogemooshkenashkahgoowaun enewh 
Keche-Oojechaugwun, emuh dush soongedaäwening oogeë- 
zhedebahdoodahnahwah ewh oodekedoowin owh Kesha- 
Muhnedoo. 

32 Kuhkenuh dush egewh kahahnuhmeähjig kepazhik- 
wunene oodaëwaun kuhya kepazhegoowun oojechaugoo- 
waun: kah dush ahweyah keëkedoose chedebandung 
kuhnuhga gagoo ooduhyeëmun, kemahmahwe-tebanjega- 
wug menik kahdebanduhmoowaud. 

33 Emuh dush keche mushkahwezewening oogeëzhe- 
dehahdoodaunahwah egewh apostleüg ewh oodahbejebah- 
win owh Tabaningad Jesus ; kekecheshahwandahgoozewug 
suh kuhkenuh. 

34 Kah dush ahweyah anduhchewaud oogemuhnazeseen 
gagoo; kuhkenuh muh kahdebandungig uhkee kuhya 

wegewaumun oogeähtahwanahwah, kuhya oogepeetoonah- 
wah ewh tebahahmahgoowin kahenahgindanig enewh 
kahahtahwawahjin, 

35 Keähtoowaud dush emuh oosittahning enewh apos- 
tleün : kemahdahoonahwug dush kuhkenuh egewh enene- 
wug debishkoo kahezhemuhnazewaud. 

36 Owh dush Joses, owh Barnabas kahtuhgooweenegood 
enewh apostleiin, (mesuh ahnekenootahming, Wagwisseme- 
good menoo-daäshkahgawin,) Levite Cyprusing kahoonje- 
baud, 

37 Ooduhkeemegoobun, oogeähtahwan dush ooduhkeem, 
oogepenaun dush enewh shooneäun, keähsaud dush emuh 
oosittahning enewh apostleün, 


CHAP: y 


AZHIK dush enene Ananias azhenekahzood, wedoo- 
kahgood enewh Saphiraün wewun, oogeähtahwan 
ewh ooduhkeem, 

2 Ahnind dush shooneyaun ningooche oogeähsaun, 
wewun kuhya kekekanduhmene, ahnind dush oogepeënaun 
keähsaud dush emuh oosittahning enewh apostleün. 

3 Peter dush oo-oo oogeënaun, Ananias, ahnishwin owh 
Satan kemooshkinatood ewh keda chekuhkenuhwishketuh- 
wud owh Keche-Oojechaug, chekemoodeyun ahnind shoone- 
yaun menik kahenuhgindag ewh uhkee ? 

4 Pwah ahtahwayun kah nuh kedebanduhsenahbun ? 
kahahtahwayun dush kah nuh kegedebanemahse shoone- 
yah kahenuhgindag? ahnishwin dush o0-oo keühyenanduh- 
mun emuh kedaïng? kahween kegekuhkenuhwishketuh- 
wahse owh enene, Kesha-Muhnedoo suh kahkuhkenuhwish- 
ketuhwud. 

9 Uhpe dush Ananias nwaundung oonoo ekedoowenun 
kekahwesa, kuhya keïshquahnuhmoo ; kekeche sagezewug 
dush kuhkenuh kahnoondungig oonoo uhyeëen. 

6 Kepuhsegwewug dush egewh ooshkenuhwag, kewe- 
wagenahwaud dush, kesahgejeweenahwaud dush, kuhya 
kepuhgedanuhmahwaud. 

1 Bahnemah dush kahnesootebahegunaduhnig, wewun 
kekekanduhsemenid ewh kahezhewabudenig, kepeende- 
gawun. 

8 Peter dush oogekuhnoonaun, Weenduhmahweshin 
kishpin kagate 00-00 keënuhgindagwan ewh uhkee kahah- 
tahwayag? Aahe, mesuh 00-00 menik, keëkedoo owh equa. 

9 Peter dush 00-00 oogeënaun, Ahnishwin keweedoo- 
kahdahdeyag chekuhgwatebanemag owh Tabaningad Ooje- 
chaugwun? benuh, oosittahwaun egewh kahpuhgedáne- 
mahjig kenahbamun ahtanewun emuh ishquaundaming, 
kuhya keen kegahsahgejewenegoog. 

10 Me dush kazhetena kepungeshin emuh oosittaung, 
keïshquahnahmood dush; kepeendegawug dush egewh 
ooshkenuhwag, kemekahwahwaud keneboonid, me dush 
kesahgejeweenahwaud, keähsahwaud dush cheguhyeëe 
emuh ahyahnid oonahbamebuneen. 

11 Kuhkenuh dush kesagezewug egewh anuhmeähjig, 
kuhya kuhkenuh menik kahnoondungig oonoo uhyeëen. 

12 Emuh ooneenjewaung egewh apostleiig kekeche- 
kekenoowahjechegam kuhya kemahmaundahwejegam emuh 
ayahnid enewh ahnishenahban ; (kuhkenuh dush kemah- 
wunjeëdewug emuh Solomon ootasekauning. 

13 Ahnind dush ween kahween ahweyah kekushketoose 
cheweejewaud; egewh dush ahnishenahbag oogewah- 
wezhanemahwaun. i - 

14 Ashkum dush kemeshenoowug egewh duhyabwa- 
yanemahjig enewh Tabaningan, nebewah enenewug kuhya 
equawug ;) 

15 Oogepeëzhesahgejeweenahwaun enewh ayahkoose- 
nejin emuh mikunaung, keähsahwaud dush emuh nebah- 
guning, ewh dush ahnind cheähgahwahtashkahgoowaud 
enewh Peterun magwah bemoosanid. 

16 Nebewah ahnishenahbag kahoonjebahjig oodanah- 
wun kewetuhyeëe atagin kepeëzhahwug emuh Jerusalem- 
ing, kepeënahwaud enewh ayahkoosenejin, kuhya enewh 
quatuggeëgoonejin enewh wahnezenejin muhnedoon : kuh- 
kenuh dush kenoojemooähwug. 

17 Me dush kepuhsegweed owh keche-sahsahgewejega- 
wenene, kuhkenuh enewh kahweejewahjin (kahdebandah 
goozejig emuh oodezhetwahwenewaung egewhSadduceeg) 
kemooshkenashkahgcowaud ewh nishkahdezewin. 

18 Oogetuhkoonahwaun dush enewh apostleiin, keäh- 
sahwaud dush emuh kebahquahoode-weguhmigoong. 

19 Oodangenemun dush owh Tabaningad nebahtebik 
oogepahkahkoonahnun enewh kebahquahoodeweguhmig 
ishquandamun, kuhya kesahgejeweenaud, 00-00 keëkedood, 

20 Ezhaug, nebahwik kuhya kuhnoonik emuh keche- 
ahnuhmeä-weguhmigoong egewh ahnishenahbag kuhkenuh 
maunduh bemahdezewine ekedoowenun. 

21 Uhpe dush kahnoonduhmoowaud ewh, kuhkezhab 
kepeendegawug emuh keche-ahnuhmeä-weguhmigoong, 
kuhya kekekenooahmahgawaud. Kepeëzhah dush owh 
keche-sahsahgewejega-wenene, kuhya enewh kahweeje- 
wahjin, oogemahwunzoomahwaun enewh wahkekedoonejin, 
kuhya kuhkenuh ootebahkoonega-wenenemewaun enewi 
oonejahnesun owh Israel, keähnookewug dush chenahne:. 
mind ewede kebahquahoode-weguhmigoong. 

22 Uhpe dush kahtuhgwishenoowaud egewh kahat 
noonindjig, kemekahwahsegwah emuh kebahguahoode- 
weguhmigoong, kepiskahbewug keweenduhmahgawaud, 

23 Oo-oo keëkedoowaud, Kagate ningemekahmin ewi 
kebahquahoode-weguhmig quuhyuk kebahquahegahdag, 
kuhya egewh akahwahbejig nebahwewaud ahgwahjeeng 
ishquaundaming ; uhpe dush kahpahkahkoonahmaung, kah 
ween ahweyah enene ningemekahwahsenaun peendig. 

24 Uhpe dush owh nahgahnezid sahsahwejega-wenene 
kuhya owh wagemahkundung ewh keche-ahnuhmeå- 
weguhmig, kuhya egewh keehe-sahsahwejega-wenenewug | 
kahnoonduhmoowaud oonoo uhyeéen, kegwenuhwe-enan- 
duhmoog nuhmunj kadezhewabudoogwan 00-00. 

25 Kepeëzhahwun pazhik keweendahmahgoo vaud, 
00-00 keëkedoonid, Benuh, egewh enenewug kahkebah- 
quahwagoog nebahwewug emuh ahnuhmeä-weguhmigoong, 
kekenooahmahwaud enewh ahnishenahban. 

26 Me dush keëzhemahjaud owh menesenoo-oogemah 
kuhya egewh tuhkoonewa-wenenewug, kenahnahwaud 
ningood doodahwahsegwah ; ookoosahwaun muh enewh 
ahnishenahban, mahgahshah ningahpimwahsinahegoonah 
nig, keënanduhmoog. 

217 Uhpe dush kahpeenahwaud, oogeähsahwaun emuh 
anahsuhmuhbenid enewh kahkekedoonejin: owh dush 
keche-sahsahgewejega-wenene oogekuhgwajemaun, 

28 Oo-oo keëkedoo, Kah nuh ween kegewahweenga 
kenuhahmahgooseem chekuhgequasewag emuh 00-00 ezhe- 
nekahzoowening ? benuh dush, kegemooshkenuhtoonahwah 
ewh Jerusalem ewh kekuhgequawenewah, kedenandaum 
cheähnahmahmeyaung mahbuh enene oomisqueem. 

29 Me dush Peter kuhya egewh ahnind apostleüg 
kekuhnoonahwaud oo0o-oo keëkedoowaud, Enandahgwud 
suh nahwuj chebezinduhwungid owh Kesha-Muhnedoo 
dush ween egewh enenewug. 

30 Kooseminnahbuneeg oo-Kesha-Muhnedoomewah oo- 
geahbejebahaun enewh Jesusun, owh kahnesag kuhya kah- 
ahgoonag emuh metigoong. 

31 Mesuh cnewh kahoombenahjin owh Kesha-Muhnedoo 
ewh ookecheneenj ayood chekeche-oogemahwenid kuhya 
chebemahjeëwanid, chemeenaud enewh Israëlun ewh aun- 
wanindezoowin, kuhya chewabenuhmoowaud enewh oo- 
mujjeëzhewabezewine. 

32 Nenuhwind dush nindebahdoohdahnahnin oonoo 
uhyeéen ; kuhya owh Keche-Oojechaug oodebahdoodaunun, 
- enewh Kesha-Muhnedoo kahmeenaud enewh duhyabwa- 
tahgoojin. 

= 33 Uhpe dush kahnoonduhmoowaud oo-00, kenishkah- 
dezewug emuh oodaëťwaung, kekahkekedoowug dush che- 
nesahwaud. 

34 Pazhik dush kepuhsigwe emuh kekedoo-weguh- 
migoong, Pharisee-wenene, Gamaliel azhenekahzood, kake- 
nooähmahgad ewh tebahkoonegawin, kenebwahkahwane- 
megood kuhkenuh enewh ahnishenahban, kekuhgaundwa 
dush chenahkoowa sahgejenahzhahoomind enewh apostleün: 

35 Oo-oo dush oogeënaun, Israeling duhzhe-enenewe- 
doog, nahnahgahduhwanduhmook wagoodoogwan wahdoo- 
dahwagwahwan oogoo enenewug. 

36 Chepwah oojechesag oonoo kezhegudoon kepuhsigwe 
owh Theudas, kekechetwahwanemood ; kuhnukbuj kene- 
waukoosedooganun enenewun kahwedookahgoojin : kene- 
sah dush owh ; kuhya kuhkenuh enewh kahdabwatahgoojin 
kesuhswawabenegahzoowun, kah kuhya ningood keënan- 
dahgoozesewun. 

37 Bahnemah dush kahbahnahdezid wah-owh enene, 
kepuhsigwe owh Judas Galileeïng duhzhe-enene uhpe 
wazhebe6ondwah egewh bamahdezejig, kenoopenuhnegood 
dush nebewah enewh ahnishenahban : kebahnahdeze kuhya 
ween : kuhkenuh dush enewh kahdabwatahgoojin kesuhswa- 
wabenegahzoowun. 

38 Oo-oo suh kedenenim, Kagoo bahmanemahkagoon 
60g00 enenewug, kagoo kuhya ningood doodahwahkagoon ; 
kishpin muh maunduh kuhgequawin, kuhya maunduh 
ahnookewin eneneeng oonjeemahguk kahween ningood 
tahenandahgussenoon. 

39 Kishpin dush Kesha-Muhnedoong oonjeemahgulk, kah- 
ween kekusketoosenahwah webahnahjetooyag; koonemah 
kedahgemekahgoowah chemegahnag owh Kesha-Muhnedoo. 

40 Me dush oonoo kahdabwatahwahwahjin : uhpe dush 
kahnundoomahwaud enewh apostletin, kuhya kahpuhzhun- 
zhawahwaud keťďnahkoonegawug chekekedoosenid emuh 
oodezhenekahzoowening owh Jesus, me dush kepugge- 
denahwaud. 
= 41 Keühnesahgahuhmoog dush emuh enahsuhmuhbenid 
enewh kekedoo-wenenewun, oonje moojegezewaud ewh 
enandahgoozewaud ewh cheahgujjeindwah oodezhenekah- 
zoowin oonje. 

42 Anduhsoo-kezhegudenig dush emuh keche-ahnuh- 
meä-weguhmigoong, kuhya anduhsing enewh wahkah- 
egunun, kahween kepoonetahsewug kekenooahmahgawaud 
kuhya kuhgequawaud debahjemahwaud enewh Jesus 
Christun. 


CHAP. VYLE 
E dush oonoo kezhegudoon, uhpe kahmeshenoowaud 


egewh anuhmeähjig, egewh Grecianug oogenahnah- 
pahgaunzoomahwaun enewh Hebrewun, oonje enewh 


ooshegahmewaun kemeenahsememind ewh anduhzoo ke- 


zhik kemeeneding. 

2 Egewh dush metahswe ahzhe neezh oogenundoomah- 
waun kuhkenuh enewh anuhmeähnejin, oo-oo dush keëke- 
doowaud, Kahween enandahgwussenoon nenuhwind che- 
nuhgudduhmaung ewh oodekedoowin owh Kesha-Muhne- 
doo, chebuhmeetuhmaung enewh wesenewahgunun. 

3 Umba dush, nekahnesenahdoog, nunduhwahbuhmik 
kenuhwah anduhcheyag neeshwahswe enenewug manwah- 
jeminjig, kuhya mwaushkenashkahgoojig enewh Keche- 
Oojechaugwun kuhya nebwahkahwin, kaähnoonungejig 
00-00 cheühnuhnookewaud. 

4 Neenuhwind edush ween ningahpugedenedezoomin 
moonzhug cheähnuhmeähyaung, kuhya chekahgequayaung 
debahdoodahmaung ewh ekedoowin. 

5 Kuhkenuh dush anduhchewaud egewh kahmahwun- 


jeëdejig oogemenootahnahwah ewh ekedoowin: me dush . 


kewuhwanahbuhmahwaud enewh Stephenun, enenewun 
mwaushkenashkahgood dabwayanduhmoowin kuhya Keche 
Oojechaugwun, kuhya Philipun, kuhya Prochorusun, kuhya 
Nicanorun, kuhya Timonun, kuhya Parmenasun, kuhya 
Nicolasun kahquakenejin Antioch duhzhe enenewun : 

6 Me suh enewh kahahsahwahjin emuh enahsuh- 
benid enewh apostleün : uhpe dush kahahnuhmeähwaud, 

oogepuggedenahmahwahwaun enewh ooneenjewaun emuh 
ooshtequahnening. 

7 Ashkum dush kemahjegemahgudene oodekedoowin : 
owh Kesha-Muhnedoo; ashkum dush kekeche-bahtuhyeënoo- 
wug egewh anuhmeähjig ewede Jerusaleming ; kuhya dush 
keche nebewah egewh sahsahgewejega-wenenewug ooge- 
pahbahmetaunahwah ewh dabwayanduhmoowin, 

8 Stephen dush, mooshkenashkahgood ewh tabwayan- 
duhmoowin kuhya mushkahwezewin, kekeche mahmaun- 
dahwejega emuh anduhzhe ahyahnid enewh ahnishenahban. 

9 Me dush kepuhsigwewaud ahnind dabandahgoozejig 
emuh ahnuhmeä-weguhmigoong, ewh azhenekahdag oodah- 
nuhmeä-weguhmigoowah egewh Libertinug, kuhya egewh 
Cyrenianug, kuhya egewh Alexandriaïng duhzhe enenewug, 
kuhya Celiciaïng knhya Asiaïng duhzhe enenewug, ahzhe- 
dakahwahwaud enewh Stephenun. 

10 Kah dush oogetamahmauzheähsewaun apeech kene- 
bwahkah-kezhwanid, kuhya keweedookahgood enewh 
keche-oojechaugwun. 

11 Me dush keähnoonahwaud enewh enenewun, 00-00 
cheëkedoonid, Ningenoondahwahnaun chemujjeduhzhe- 
maud enewh Mosesun, kuhya enewh Kesha-Muhnedoon. 

12 Oogeoömbahzoomahwaun enewh ahnishenahban, 
kuhya enewh katezenejin, kuhya enewh oozhebeëga- 
wenenewun, kepenaunzekahwahwaud, ketuhkoonahwaud 
S kuhya kepeëzheweenahwaud emuh anduhzhe keke- 

oong, 
13 Oogeähsahwaun dush enewh kakenuhwishke-debahje- 
mootahganejin, 00-00 kahekedoonid, Wah-owh enene kah 
wekah-poonetooseen mujjeduhzhindung maunduh kache- 
twahwandahgwuk wegewaum, kuhya ewh tebahkoonega- 
win : 
14 Ningenoonduhwahnaun muh 00-00 cheëkedood, Mah- 
buh Jesus Nazarething duhzhe enene oogahbahnahjetoon 
maunduh wegewaum, kuhya oogahaunjetoonun enewh 
enewh ezhetwahwenun kahmeenenung owh Moses. 

15 Kuhkenuh dush egewh namuhduhbejig emuh keke- 
doo-weguhmigoong, kekecheguhnuhwahbuhmahwaud, oo- 
gewahbuhmahwaun dush angening cheëzhenahgwudenig 
oodangwyene, 

E dush 00-00 keëkedood owh keche-sahsahgewejega- 
wenene, Menuh azhewabuk oonoo uhyeën ? 

2 Oo-oo keëkedoo owh Stephen, Enenewedoog, nekahne- 
sedoog, kuhya wayoosemegooyag bezinduhmook; Owh 
kache-peshegandahgoozid Kesha-Muhnedoo oogewuhbuh- 
megoon enewh kooseminnahbuneen Abraham, magwah 
ayahnid emuh Mesopotamiaïng, chepwah duhnuhkeënid 
emuh Charraning, 

3 Oo-oo dush oogeëenaun, Nuhgudun ewh kedinduhnuh- 
keewin, kuhya nuhguzh egewh anuhwamudjig, peëzhahkun 
dush emuh uhkeeng kawahbundahenaun. 

4 Me dush keoönjemahjaud emuh ooduhkeemewaung 
egewh Chaldewanug, keduhnuhke dush emuh Charraning : 
ewede dush, kahneboonid oosun keöonjekoose oomuh 
uhkeeng kepeduhnuhkee, kenuhwah noongoom anduhnuh- 
keeyag. 

5 Kah dush oogemcenahseen ewh debandahsoowin 
emuh, kah kuhnuhga menik anegookoosittad ; oogewah- 
weenduhmahwaun dush wemeenaud ewh chedebanduh- 
menid, kuhya kaähneka-bemahdezenejin oonejahnesun, 
chepwah oonejahnesenid. 

6 Oo-oo dush keëkedoo owh Kesha-Muhnedoo, Kene- 
jahnesug tahnahkoohwa-duhnuhkecwug emuh puhkaun 
uhkeeng; me emuh kaduhzhe ahwahkahneïndwah, kuhya 
kakooduggeindwah newauk duhsoo pepoon. 

7 Egewh dush ahnishenahbag kadoowahkahneëgoo- 
wahjin ningahtebahkoonaug, keëkedoo owh Kesha-Muhne- 
doo ; bahnemah keishquahtebalıkoonugwah, tahpesahgahumoog, 
chebuhmeetahwewaud oomuh. 

8 Oogemeenaun dush ewh kekenoowahje-kishkishegah- 
zoowene-kekindewin ; me dush owh Abraham keoögwissid 
enewh Isaacun, kahishwahsoogoonuhgezenid dush oogeke- 
kenoowahje-kishkishwaun ; kuhya dush Isaac oogeðogwissenun 
enewh Jacobun ; kuhya dush Jacob oogedogwissennn metahswe 
ahshe neezh kooseminnahbuneen. 

9 Egewh dush kooseminnahbuneeg, kekeshahwanemah- 
waud, oogeähtahwanahwaun enewh Josephun cheëzhewe- 
nemind ewede Egypting, oogeweejewegoon dush enewh 
Kesha-Muhnedoon. 

10 Kuhya dush keëkoonuhmahgood kuhkenuh enewh 

ookooduggezewenun, kuhya dush kemeenegood ewh min- 
wandahgoozewin kuhya nebwahkahwin emuh anahsuhmid 
owh Pharaoh Egypting duhzhe-oogemah ; me enewh kahah- 
noonegood cheöðogemahkundung Egypt kuhya kuhkenuh 
oowegewaum. 

11 Kekechepuhkuhdawenahgud dush, kuhya kekootug- 
gandahgwud emuh anegookookummegaug Egypt kuhya 
Canaan; kah dush oogemekunsenahwah egewh koosemin- 
nahbuneeg ewh meejim. 

12 Uhpe dush owh Jacob kahnoondung ahyahnid 
buhquazhegun ewede Egypting, oogemahjenahzhahwaun 
enewh kooseminnahbuneen netum. 

13 Menuhwah dush keëzhahwaud oogewahween- 
duhmahgoowaun enewh Josephun ewh oowekahnesemegoo- 
waud ; kuhya kewahweenduhmoowah owh Pharaoh, ewh 
oodenuhwamahgunun owh Joseph ketuhgwishenenid. 

14 Me dush keähnookeed owh Joseph, chenundoome- 
mind enewh oosun Jacobun, kuhya kuhkenuh enewh 
oodenuhwamahgunun, neezhwahswe-meduhnah ahshe nah- 
nun keduhchewug egewh bamahdezejig. 

15 Me dush keëzhaud owh Jacob ewede Egypting, 
keneboo dush, ween, kuhya kooseminahhuneeg. 

16 Keézheweenahwug dush ewede Sycheming, kepug- 
gedanemahwug emuh chebaguhmigoong kahkishpenuhtah- 
waud owh Abraham enewh oogwissun owh Emmor oosun 
owh Sychem shooneiun kemeenaud. 

17 Uhpe dush gagah zhuhyegwah wedebishkoosagebun 
ewh kahwahweendahmahgagoobunan owh Kesha-Muhnedoo 
kekeche-kuhnoonaud enewh Abrahamun, kemeshenoowug 
kuhya ashkum kebahtuhyeinwug egewh ahnishenahbag 
ewede Egypting, 

18 Nahnauzh kepuhsegeed bakahnezid keche-oogemah 
kakanemahsig enewh Josephun. 

19 Mesuh owh kahwuhyazhemaud kedenuhwamah- 
gunenahnin, kuhya kahmujjedoodahwaud enewh koose- 
minnahbuneen, cheöonjesahgeje-wabenahnid oodahbenooje- 
ëmene cheneboonid. 

20 Me ewh uhpe keöondahdezid owh Moses, kekeche- 
minwahbuhmenahgooze nesoo-kezis dush kepemenah 
emuh oosun oowegewahmening : 

21 Uhpe dush kahsahgeje-wabenind oogeöodahpenegoon 

enewh Pharaoh oodahnesun, oogenetahwuggeëgoon dush 
debishkoo tebenuhwa oogwissun. 

22 Kekekenooähmahwah dush owh Moses kuhkenuh 
oonebwahkahwenewah egewh Egyptianug, kemushkah- 
weze dush emuh ekedoowening kuhya emuh ahnookee- 
wening. 

23 Uhpe dush kahtanemeduhnuh-duhsoo-pepoon-uhgezid 
keënandum emuh oodaing cheähwewahbuhmaud enewh 
wekahnesun oonejahnesun owh Israel. 

24 Uhpe dush kahwahbuhmaud pazhik mujje-doodahgood 
enewh bakahnezenejin, oogemetahgwanuhmoowaun kuhya 
oogeähzhittahwahahmoowaun kahmujjedoodahwindjin oo- 
genesaun dush enewh Egyptian-enenewun. 

25 Keënandum dush wenesittootuhmenid enewh wekah- 
nesun cheweähnoonegood enewh Kesha-Muhnedoon che- 
sahgejewenindwah : kah dush oogenesittootunsenahwah. 

26 Kahwahbunenig dush oogewahbundahaun ewh 
weyow magwah megahdenid, oodahnooënaun dush che- 
poonanindenid, 00-00 keënaud, Enenewedoog, kedoowekah- 
nesindeem : wagoonan wanje-mujje-doodahdeyag ? 

27 Owh dush kahmujje-doodahwaud enewh weejduh-- 
nuhkeewamahgunun oogekaunjwabenaun, oo-oo keënaud, 
Ahwanan owh kahoozheïik cheöðodoogemahwemeyaung 
kuhya cheöotebahkoonega-wenenewemeyaung ? 

28 Kegahneesh nah, debishkoo kahezhenesud owh 
Egyptian-wenene pechenahgco ? 

29 Me dush keöozhemood owh Moses uhpe kahnoon- 
dung oo-oo ekedoowin, kebahbahduhneze ewede Madian 
duhzhe uhkeejïg, oogeöogwissenun dush neezh oogwissun. 

30 Uhpe dush kahnemeduhnuh-duhsoo-pepoonahguk, 
oogewahbukmaun ewede puhgwuhdukummig cheguhyeëe 
Sinai wahjewing enewh codangenemun owh Jehovah emuh 
piskunnanig ishkoctan emun metikoonsing. 

31 Uhpe dush wunyanpundung owh Moses, oogemah- 


mahkahdandaun ewh kahwahbundung : kahpenaunzekung 


cheguhnuħwahbundung, oogepeöodissegoon ewh oodeke- 
doowin owh Jehovah, 

32 Oo-oo keëgood, Neen suh nindow oo-Kesha-Muhne- 
doomewaun egewn koosebuneeg, oo-Kesha-Muhnedoomun 
owh Abraham, oo-Kesha-Mnhnedoomun owh Isaac, oo- 
Kesha-Muhnedoomun owh Jacob. Kenuhningishkah dush 
owh Moses, keähgwushke dush chebombishkinzhegwanid. 

33 Me dush 00-00 keëgood enewh Jehovahun, Kesekunun 
enewh kemuhkissenun emuh oonje kesittaung: kechetah- 
wandahgwud ewh uhkee emuh nebahweyun. 

34 Ningewahbundaun, ningewahbundaun ookoodugge- 
toowinewaun egewh nindahnishenahbamug ewede Egypt- 
ing, kuhya ningenoondaun ooketemahgetahgoozewene waun, 
ninpeöonjeëzhah chepuhgedenugwah. Umba dush, kegah- 
_ezhenahzhahoon ewede Egypting. 

35 Me suh enewh Mosesun enewh kahahgoonwatah- 
wahwahjin 00-00 keënahwaud, Ahwanan kahoozheïk che- 
oogemahweyun? me suh enewh kahahnoonahjin owh 
Kesha-Muhnedoo cheoogemahwenid kuhya- chebemahjeë- 
wanid, ewh kekuhnoonegood enewh angenun kahwahbuh- 
mahjin emuh metikoonsing. 

36 Oogesahgecheweenaun dush, uhpe kahwahbundahe- 
wad enewh mahmaundahwejegunun, kuhya kekenoowah- 
jechegunun ewede Egypting duhzhe uhkeeng, kuhya mis- 
koogumme-kechegummeeng, kuhya ewede bahgwuhduh- 
kummig nemeduhnuh duhsoo pepoon. 

37 Me suh wah-owh Moses, kahenaud enewh oonejah- 
nesun owh Israel, Aunwahjega-wenenewun suh kegahpuh- 
segwinduhmahgoowah owh Jehovah ke-Kesha-Muhnedoo- 
mewah pazhik kekahnesewah, debishkoo neen; me suh 
owh kabezinduhwag. 

38 Mesuh owh, kahweejewaud enewh anuhmeähnejin 
ewede buhgwuhduhkummig kuhya enewh angenun kah- 
kuhnoonegoojin ewede Sina wahjewing, kuhya enewh 
kooseminnahbuneeg ; kahmeenind dush bemahdezewine- 
debahjemoowenun cheöonjeahneka-meenenung : 

39 Kahween dush kooseminnahbuneeg oogenuhittah- 
wahsewaun, kekaunjewabenahwaud dush, emuh dush 
o0o0daéwaung keëzhekewawug ewede Egypting, 

40 Oo-oo keënahwaud enewh Aaronun, Oozhetahmoo- 
weshenaum mnhnedoog kanegahneejig kaëneëzhahyaung ; 
mahbuh Moses, kahoonjesahgejeweezheyummingid emuh 
Egypting duhzhe uhkeeng, kahween nekekanemahsenan 
nuhmunj-anekahgwan. 

41 Uhpe dush oonoo kezhegudoon oogeöðozheähwaun 
enewh pezhekeensun, oogemeenahwaun dush enewh muzze- 
nechegunun ewh sahsahgewejegun, oogewahwezhanemah- 
waun dush enewh kahoozheähwahjin tebenuhwa ooneenje- 
waung. 

42 Me dush owh Kesha-Muhnedoo kenuhguhnaud, 
kepuggedenuhmoowaud cheahnuhmeätuhwahnid enewh 
meshuh-kezhegoong ayahnejin, debishkoo azhebeëgahdag 
emuh oomuzzeégunewaung egewh aunwahjega-wenene- 
wug, O emuh Israel oowegewahming andahyag, kegeme- 
ëzhemim nuh nasindjig ahwahkahnug kuhya sahsahgewe- 
jegunun nemeduhnuh duhsoo pepoon ewede bahgwuhduh- 
kummig ? 

43 Aahe, kegebombenahnahwah oowegewahmansemun 
owh Moloch, kuhya oodahnungoomun owh kemuhnedoome- 
wah Remphan, muzzenechegunun kahoozheägoog cheäh- 
nuhmeätuhwagwah: mesuh kaöonjemahjewenenahgoog 
ahwus Babyloning. 

44 Kooseminnahbuneeg oogeähyahnahwah ewh debah- 
jemoowene ahnuhmeä-weguhmig, ewede buhgwuhduhkum- 
mig, debishkoo kahenah-koonegagoobunan owh Kesha- 
Muhnedoo keënaud enewh Mosesun cheëzheöozhetoonid 
debishkoo kahezhenahgwuk ewh kahwahbundung. 4 

45 Ewh dush ahnuhmeä-weguhmig kahoodahpenuh- 
moowaud egewh kooseminnahbunneeg oogepeetoonahwah 
kepeweejewahwaud enewh Jesusun emuh ooduhkeeme- 
waung egewh mayuggezejig, mesuh enewh kahsahgejenah- 
zhahwahjin owh Kesha-Muhnedoo emuh enahsuhmewaud 
-= kooseminnahbunneeg nahnauzh uhpe ookezhegudoomun 

owh David; 

46 Mesuh owh kahminwanemegood enewh Kesha- 
Muhnedoon, ahpeche dush keënandum chemekuhmoowaud 
enewh oo-Kesha-Muhnedoomun owh Jacob oowegewah- 
mene. 

41 Solomon dush oozhetoomahwaun ewh wegewaum. 

48 Kah ween ahnahwe dahse owh kache ishpandah- 
goozid emuh ahnuhmeäweguhmigoong ooneenjemaung 
kahoonjeöozhechegahdag ; debishkoo akedood owh aunwah- 
jega-wenene. 

49 Ewede ishpeming nindoogemah-wuhbewin, kuhya 
ewh uhkee nenahpishkaun, wagoonan wegewaum kaöozhe- 
tuhmahweyag? ekedoo owh Jehovah; ahneende dush 
kaduhzhe-aunwabeyaun ? 

50 Kahnuhween neen ningëozhetoosenun kuhkenuh 
o0noo uhyeëen tebenuhwa neneenjeen keähyooyaun ? 

51 Kenuhwah kagaunzetuhmag kuhya kakénoowahje- 
kishkezhegahzoosewag emuh kedaëwaung kuhya emuh 
ketuhwuggahwaung, kahgenig kedahgoonwatahwahwah 

owh Keche-Oojechaug, debishkoo kahezhechegawaud egewh 
koosewahbuneeg mesuh kuhya kenuhwah azhechegayag. 

52 Ahwananun enewh aunwahjega-wenenewun kah- 
pwahkooduggeähwahwahjin egewh koosewahbuneeg ? 
oogenesahwaun dush enewh kezhah kahdebahjemoonejin 
wepeëzhaud owh Kache-quuhyukezhewabezid, mesuh 
enewh kenuhwah kahbahtahag kuhya kahnesag : 

53 Kenuhwah kahoonjeðodahpenuhmag ewh tebah- 
koonegawin emuh ooneenjewaung egewh angenug keguh- 


“nuhwanduhsewag dush. 


54 Uhpe dush kahnoonduhmoowaud oonoo uhyeëen 
kekechenishkahdezewug emuh oodaëwaung, me dush 


” kahezhemadwayahbitashenoowaud. 


55 Ween dush, kemooshkenashkahgood enewh Keche- 
Oojechaugwun, guuhyuk keënahbe ishpeming enuhkuh- 
kayah, oogewahbundaun dush oopeshegandahgoozewin 
owh Kesha-Muhnedoo, kuhya enewh Jesusun nebahwenid 
emuh ookechenekahning enewh Kesha-Muhnedoon, 

56 Oo-oo dush keëkedood, Benuh newahbundaun kezhik 
nesahkoosing, kuhya enene Oogwissun nebahwenid emuh 
ookechenekaung owh Kesha-Muhnedoo. 

57 Me dush kekechepepahgewaud kuhya kekuhkebe- 
shaëdezoowug, kuhya oogequaushkoonuhdahwahwaun 
mahmahwe. 

58 Keche-oodanaung dush oogeöonjesahgechewabenah- 
waun kuhya oogepemwahsinahahwaun enewh : egewh dush 


” dabahjemoojig oogeähtoonahwah enewh oodahgwewene- 


waun emuh oosittaung owh pazhik ooshkenuhwa Saul 
kahezhenekahzood. 

59 Oogepemwuhsinnuhahwaun dush enewh Stephenun, 
ahnuhmeätuhwahnid enewh Kesha- Muhnedoon, oo-oo keëke- 
doonid, Tabaningayun Jesus, oodahpin ninjechang. 

60 Keöojecheengwunetum dush, kuhya kekechekezhewa, 
00-00 keëkedood, Tabaningayun, kagooahpuhgesetah- 
wahkan maunduh mujjeëzhewahbezewin. Uhpe dush 00-00 


” kahekedood, kenebah. 


CHAP: YHE 


AUL dush keweedookahzoo uhpe kahnesemind enewh 
Stephenun. Ewh dush uhpe kekechemekinjeähwug 
egewh anuhmeähjig ewede Jerusaleming kahahyahjig ; 
keëzhesuhswashkahwug emuh anegookekummegaug Judæa 

kuhya Samaria duhzhe uhkee, egewh atuh apostleüg kahween 
kesuhswashkahsewug. 





2 Ahnind dush manoo-ahnuhmeähjig oogemahjewenah- ] 


waun enewh Stephenun keähwepuggedanemahwaud, ooge- 
keche-muhwemahwaun dush. 


3 Saul dush oogekeche-mujje-doodahwaun enewh anuh- ; 


meähnejin, kepeendega emuh anduhching wegewauming, 
kahtuhkoonaud dush enewh enenewun kuhya enewh 
equawun oogeähsaun emuh kebahquahoode-weguhmigoong. 

4 Egewh dush kahsuhswashkahwindjig kepahbahkuh- 
gequawug anegookookummegaug uhkee, kedebahdooduh- 
moowaud ewh ekedoowin. 

5 Me dush uhpe keëzhaud owh Philip ewede Samariaïng 
duhzhe keche-oodanaung, kekuhgekemaud dush enewh 
ahnishenahban kedebahjemaud enewh Christun. 

6 Kuhkenuh dush egewh ahnishenahbag mahmahwe 
oogebezindahnahwah oonoo uhyeëen kahekedoonid enewh 
Philipun, kahnoondahwahwaud kuhya kahwahbunduh- 


moowaud enewh mahmaundahwejegunun kahezheche- | 


ganid. 


1 Egewh muh wahnezejig muhnedoog, kahkeche-pepah- | 
gewaud, oogesahgejewashkahwahwaun nebewah enewh ` 
kahkekishkahgoowahjin ; nebewah dush kahneboowahpe- | 


najig, kuhya kahahchahoosajig, kenoojemooähwug. 


8 Kekecheduhgoomahgud moojegezewin emuh keche- i 


oodanaung. 
9 Keähyah suh pazhig enene, Simon azhenekahzood, 


kuhyet ewede oodanaung E -chesuhkeegoobunan, E 
kemahmahkahdanemegood enewh Samariaïng duhzhe- g 


ahnishenahban, keëdezood chekeche-ahpetandahgoozid : 


10 Mesuh oonowh kuhkenuh kahbezindahwahwahjin, 1 


agahsheëjig kuhya kache-ahyahahjig, 00-00 keëkedoowaud, 


Mahbuh enene oodahyaun ookechemushkahwezewin owh ` 


Kesha-Muhnedoo. 


11 Oogebezindahwahwaun dush, kemahmahkahdane- < 


mahwaud kechesuhkeenid. 
12 Uhpe dush kahdabwatahwahwaud enewh Philipun 


kedebahdooduhmenid enewh uhyeëen dabandahgwukkin 








emuh oodoogemahwewening owh Kesha-Muhnedoo, kuhya n 
oodezhenekahzoowening owh Jesus Christ, kebaptizooäh- | 


wug, kuhkenuh enenewug kuhya equawug. 


13 Kuhya dush ween Simon kedabwayandum : uhpe I 

dush kahbaptizooïnd, oogeweejewaun dush enewh Philipun 
kemahmahkahdandum dush, uhpe kahwahbundung enewh 
mahmaundahwejegunun kuhya kekenoowahjechegunun 
kahezhecheganid. 

14 Uhpe dush egewh apostleüg ewede Jerusaleming 
kahahyahjig kahnoonduhmoowaud ewh Samariaïng duhzhe 
enenewun keöðodahpemenid ewh oodekedoowin owh Kesha- 
Muhnedoo, oogeëzhenahzhahwahwaun enewh Peterun 
kuhya enewh Johnun cheëzhahnid ewede : 

15 Uhpe dush kahtuhgwishenoowaud, oogeähnuhmeä- 
tuhmahwahwaun enewh Keche-Oojechaugwun : 

16 (Kah muh muhshe oogeöodissegoosebuneen ahweyah 
enewh Keche-Oojechaugwun : me atuh kebaptizooindwah emuh 
oodezhenekahzoowening owh Tabaningad Jesus.) 

17 Me dush keähtuhwahwaud ooninjewaun emuh 
ooshtequaunening, me dush kahezhe-oodahpenahnid enewh 
Keche-Oojechaugwun. 

18 Uhpe dush Simon wahyahbundung ahwagwan 
kahahtuhwahwindan ooninjewaun egewh apostleüg ke- 
meenah enewh Keche-Oojechaugwun, oogewemeenaun 
shooneyaun, 

19 Oo-oo keëkedood, Meezheshig kuhya neen maunduh 
kushkeäwezewin, ahwagwan kahahtahwahwugan nenin- 
jeen, cheoodahpenaud enewh Keche-Oojechaugwun. 

20 Peter dush oo-oo oogeënaun, Guhnuhwanim ke- 
shooneäum chegegenishwahnahdezeyun, ewh keënanduh- 
mun chewekishpenuhchegahdag oomeegewawin owh Kesha- 
Muhnedoo shooneyah oonje. 

21 Kah kuhnuhga kedebandahgoozese 00-00 ezhetwah- 
wening : kah muh quuhyukwussenoon keda enahsuhmuhbid 
owh Kesha-Muhnedoo. 

22 Aunwanindezoon dush maunduh kemujje-ezhewabe- 
zewin, kuhya ahnuhmeätow owh Kesha-Muhnedoo, koone- 
e kegahwabenuhmahgoo ewh kahenanduhmoomahguk 
zeda. 

23 Kekekanemin suh ewh ahyahyun emuh kuhgwahne- 
suggandahgoozewening, kuhya chedebandahgoozeyun emuh 
mujje uhyeëewishing. 

24 Me dush kekuhnoonaud owh Simon, 00-00 keëke- 
dood, Ahnuhmeätuhmahweshig owh Tabaningad, kuhnuhga 
cheöodissegoosewaun oonoo kahekedooyag. 

25 Uhpe dush kahkuhgequawaud, kahdebahdooduh- 
moowaud oodekedoowin owh Tabaningad, keëzhekewawug 
ewede Jerusaleming, oogedebahdoodahnahwah ewh min- 
wahjemoowin emuh nebewah oodoodanahwewaung egewh 
Samaritanug. 
= 26 Philip dush oogekuhnoonegoon enewh oodangenemun 
owh Kesha-Muhnedoo, 00-00 keégood, Puhsegween, shah- 
wuhnoong ezhaun mekunaung anebemoosawaud egewh 
Gazaïngezhahjig, Jerusaleming oonjemahjahwaud, anduhzhe 
buhgwuhduhkummegaug. 

21 Kepuhsegwe dush kuhya keühnemahjah: benuh 
dush, pazhig Ethiopiaïng duhzhe enene, owh eunuch 
kachetwahwezenejin oobuhmeetahgunemun owh Candace 
oodoogemahquamewaun egewh Ethiopianug, kahguhnuh- 
wandahmahwaud kuhkenuh ooshooneyahmene, kepeëzhah- 
goobunan ewede Jerusaleming, cheähnuhmeäud, 

28 Nayaub dush keühnekewa, kenuhmuhduhbe dush 
emuh ootahbauning magwah dush keähgindung oodaun- 
wahjegawin owh Esaias. 

29 Me dush Keche-Oojechaug oo-oo oogeënaun enewh 
Philipun, Pashoo ezhaun, cheweejewud emuh ootahbah- 
ning. 
30 Philip dush cwede keühpuhtoo anduhshe ahyahnid, 
oogenoondahwaun dush ahgindnhmenid oodaunwahjegawin 
owh Esaias, oo-oo dush keëkedood, Kenesetootaun nuh 
ewh aginduhmun ? 

31 Ween dush keëkedoo, Ahneen kaöonje nesetootuh- 
maunbaun, ahweyah enene kekenooähmahwesig? Oogeë- 
naun dush enewh Philipun chepoozenid emuh otahbahning 
cheweeduhbuhmegood dush. 

32 Ewh oozhebeëgawin kahahgindung mesuh 00-00 
akedoomahguk, Keézheweenah emuh kaduhzhenesind de- 











bishkoo mahnishtahneshing ; kuhya debishkoo azhemussit- | 
tahgoozesig mahnishtahnisheense anuhsuhmenid enewh 


mwauzhwahegoojin mesuh kahezhetahwunesig : 

33 Emuh ootahbussandahgoozewening kemuhkummah 
oomenoo-tebahkoonegoowin : ahwanan dush kadebahdoo- 
dung oodezhewabezewin ? uhkeeng muh kebonjemuhmujje- 
gahdane oobemahdezewin. 

34 Owh dush eunuch oogekuhnoonaun enewh Philipun 
00-00 keënaud, Weenduhmooweshin, kepahgoosanemin, 

ahwananun 00-00 anahjemahjin owh aunwahjega-wenene ? 
debahjindezoo nuh gamuh nuh bakahnezenejin oodebahje- 
maun ? 

35 Medush ketahwuneed owh Philip, ewede oozhebeë- 
gawening keöonjemahjetaud, kedebahdoodung oodezhe- 
twahwin owh Jesus. 

36 Magwah dush uhneähpesekaud, ketuhgwishnoog 
emuh anduhzhe nebeekaug: owh dush eunuch 00-00 
keëkedoo, Mesuh maunduh nebee; wagoonan kaöonje- 
baptizoomegoosewaun ? 

31 Philip dush o0-oo oogeënaun, Kishpin anegookooda- 
ayun ezhedabwayanduhmun, mahnoo kegahbaptizoomegoo. 
Ween dush oogekuhnoonaun, oo-co keëkedoo, Nindabwa- 
yanemah owh Jesus Christ oogwissemegood enewh Kesha- 
Muhnedoon. 

38 Keëkedoo dush chenookishkahnid enewh otahbaunun; 
kepahkoobewug dush nuhyazh, Philip kuhya owh eunuch, 
oogebaptizooäun dush. 

39 Uhpe dush kahahgwahyahduhgahzewaud, Philip 
oogemahjeweenegoon enewh Oojechaugwun owh Tabanin- 
gad, kah dush menuhwah owh eunuch oogewahbuhmah- 
seen; keühneähyahpesekah dush wahwezhandung. 

40 Philip dush kemekahwah ewede Azotusing : magwah 
dush uhnebemoosahdung kekuhgequa emuh kuhkenuh 
enewh oodanahwun, nahnauzh ketuhgwishing ewede 
Cesareaing. 


OHAP: TX- 


AUL dush, kepahbahsagemaud kuhya kepahbahnesaud 
enewh ookekenooähmahgunun owh Tabaningad, ooge- 
ëzhahnun enewh keche-sahsahgewejega-wenenewun, 

2 Oogenundooduhmoowaun dush enewh mahjebeëgunun 
weëzhaud ewede Damascusing duhzhe ahnuhmeä-weguh- 
migoong, kishpin mekahwaud ahweyah oo-oo azheähnuh- 
meähnejin, enenewun gamuh equawun, chepeenaud minje- 
mahpezoonid emuh Jerusaleming. 

3 Magwah dush uhnebemoosad, pashoo dush uhneäh- 
yaud emuh Damascusing ; chasekah dush oogewahsash- 
kahgoon ewh ishpeming duhzhe wahsayahzewin : 

4 Kepungeshin dush emuh metushkuhkummig, ooge- 
noondaun dush inwawin oo-00 keëgood, Saul, Saul, 
ahnishwin kooduggeëyun ? 

5 Oo-oo dush keëkedoo, Ahwanan keen, Tabaningayun ? 
Tabaninga dush 00-00 oogeënaun, Nindow Jesus qua- 
duggeëyun: sunnuhgud suh chedungishkuhmun enewh 
kahnahgin. 

6 Ween dush kenahningishkah kuhya kemahmahkah- 
dandum oo-00 keëkedood, Tabaningayun, wagoonan nun- 
duhwanemeyun cheëzhechegayaun ? Owh dash Tabaningad 
00-00 oogeënaun, Puhsegween, ezhaun dush ewede keche- 
öodanaung, ewede dush kegahweenduhmahgoo ewh 
kaëzhechegayun. 

7 Egewh dush enenewug kahweejewahjig kenebahwe- 
wug kuhnuhga kekedoosegwah, kenoonduhmoowaud inwa- 
win, kewahbuhmahsigwah ahweyah enenewun. 

8 Saul dush kepuhsegwe, uhpe dush kahdooshkahbid, 
kahween oogewahbuhmahseen ahweyah enenewun : ooge- 
ühnesuhginneenjeöðosahahwaun dush keëzheweenahwaud 
dush ewede Damascusing. 

9 Nesoo-kezheguk dush kahween kewahbese kah dush 
kewesenese, kah kuhya kemenequase. 

10 Keähyah dush pazhig kekenooähmahgun ewede 
Damascusing, Ananias azhenekahzood ; mesuh enewh owh 
Tabaningad kahkuhnoonahjinemuh enahbunduhmoowining 
00-00 keénaud, Ananias. Oo-oo dush oogeëgoon, Benuh, 
oomah nindahyah, Tabaningayun. 

11 Owh dush Tabaningad 00-00 oogeënaun, Puhsegween, 
ezhaun ewede anenuhmook oodanah-mekun quuhyukquah- 
mook aduhming, kuhgwadwan emuh oowegewahming owh 
Judas, kishpin ahyahgwan pazhik enene Saul azhenekah- 
zood, Tarsusing duhzhe enene : ahnuhmeäh gooshah, 

12 Oogebahwahnaun suh pazhig enenewun Ananias 
azhenekahzoonejin pepeendegahgood, taungenegood dush, 
cheöonjewahbid. 

13 Ananias dush oogekuhnoonaun, Tabaningayun, 
ningenoonduhwaug nebewah enahjemahwaud oonoo enene- 
wun, menik kahmujje-doodahwahnid anuhmeätookig 
ewede Jerusaleming : 

14 Oomah dush peëzhaud oomenegoon enewh keche- 
sahsahgewejega-wenenewun ewh kushkeäwezewin che- 
minjemahpenaud kuhkenuh wuhyahweenduhmenejin ke- 
dezhenekahzoowin. 

15 Owh dush Tabaningad oo-oo oogeënaun, Mahjaun ; 
ningewuhwanahbuhmah suh, cheëzhewetood nindezhene- 
kahzoowin emuh anduhzhe ahyahnid enewh mayug- 
ahnishenahban, kuhya enewh Oogemaun, kuhya oonejah- 
nesun owh Israel : 

16 Ningahwahbundahah gooshah menik kakeche- 
kooduggetood oonje ewh nindezhenekahzoowin. 

17 Kemahjah dush owh Ananias, keuhnepeendega 
dush emuh wegewahming; keahtahwaud dush enewh | 
ooneenjeen emuh weyowening, 00-00 oogeënaun, Nekahnis 
Saul, owh Tabaningad, Jesus, kahwahbuhmud emuh 
mekunaung kepebemoosayun, ningepeähnoonik, cheoonje- 
wahbeëgooyun, chemooshkenashkok owh Keche-Oojechaug. 

18 Kazhetena dush keöonjepungesinoon emuh oosh- 
kinzhegoong debishkoo oonuhgahuhyun bahbega dush 
kewahbe, kepuhsegwe, kuhya kebaptizooäh. 

19 Uhpe dush kahwesenid, kemushkahweze. Nebewah 
duhsuhgoon owh Saul oogeweejewaun enewh kekenooäh- 
mahgunun emuh Damascusing kahahyahnejin. 

20 Bahbega dush kekuhgequa emuh ahnuhmeä-weguh- 
migoong, keënahjemaud enewh Christun, ahwenid Kesha- 
Muhnedoo Oogwissun. 

21 Kuhkenuh dush kahnoondahwahjig kemahmahkah- 
danduhmoog, 00-00 dush keëkedoowaud; kahnuh ween 
mahbuh ahwese owh kahbahnahjeäud kuhkenuh enewh 
wuhyahweenduhmenejin maunduh ezhenekahzoowin ewede 
Jerusaleming, 00-00 dush kahpeöonzekaud, oomah peëzhaud 
cheoonjeminjemahpenaud kuhya cheëzheweenaud ewede 
ahyahnid enewh sahsahgewejega-wenenenun ? 

22 Ashkum dush kemushkahweze owh Saul, oogewah- 
wuneäun dush enewh Jewyun ewede Damascusing kahah- 
yahnejin, kewahbunduhewad ewh kagate ahwenid Christ. 

23 Bahnemah dash kahdebishkoosag nebewah kezhe- 
gudoon, kekahkekedoowug egewh Jewyug wenesahwaud : 

24 Saul dush oogekekanemaun wenesegood enewh. 
Keähkahwahbewug kahzhegudenegin dush kuhya tabe- 
kudenegin ashqnaundamewung oodanah wenesahwaud. 

25 Egewh dush kekenooähmahgunug oogeöodahpenah- 
waun, kuhya oogenesahbeginahwaun wahkaheguning oonje 
emuh kookoobenahguning. 

26 Uhpe dush kahtuhgwishing owh Saul ewede 
Jerusaleming, keënandum cheweejewaud enewh keke- 


369 


OODEZHECHEGAWENEWAH. 


nooähmahgunun: kuhkenuh dush oogekoosahwaun, kah 
dush ketabwatunsewug chekekenooähmahgunewenid. 

27 Barnabas dush oogeöðodahpenaun, oogeëzheweenaun 
dush emuh ahyahnid enewh apostleün keweenduhmahwaud 
dush ewh kewahbuhmahnid enewh Tabaninganejin emuh 
mekunaung kuhya kekuhnoonegood, kenechekuhgequanid 
dush emuh Damascusing oodezhenekahzoowening owh 
Jesus. 

28 Oogeweejewaun dush enewh kekenooähmahgunun 
kepuhpeendegad kuhya kesuhsahguhung ewede Jerusa- 
leming. 

29 Kenechekuhgequa dush emuh oodezhenekahzoo- 
wening owh Tabaningad Jesus, oogekeche-kuhnoonaun 
enewh Greciänun: oogepahbahnundahnesahwaun dush. 

30 Egewh dush kekenooähmahgunug uhpe kahkedan- 
duhmoowaud ewh, oogeëzhewenahwaun ewede Cesareaïng, 
kuhya oogeëzhenahzhahwahwaun ewede Tarsusing. 

31 Me dush keäunwabewaud kuhkenuh egewh anuh- - 
meähjig anegookookummegaug Judeæa kuhya Galilee 
kuhya Samaria, ashkum dush kemushkahwanduhmoog ; 
kebemoosawug emuh ookoosegoowening owh Tabaningad, 
kuhya emuh oomenoodaäshkahgawening owh Kache- 
penezid-Oojechaug, ashkum dush kemeshenoowug. 

32 Kepuhzummeähyahmahgud dush, uhpe minze pah- 
bahmoosad owh Peter, oogenaunzekahwaun enewh anuh- 
meähnejin Lyddaïng ayahnejin. 

33 Me emuh kemekahwaud pazhig enenewun Æneas 
azhenekahzoonejin, kahshingeshinenejin emuh nebahguning 
ishwahswe kekenoonoowenun. 

34 Peter dush 00-00 oogeënaun, Æneas, kenoojemooïk 
suh owh Jesus Christ; puhsegween oozhetoon kenebahgun. 
Kazhetena dush kepuhsegwe. 

35 Kuhkenuh dush kahduhnuhkeejig ewede Lyddaing 
kuhya Saroning cogewahbuhmahwaun, keëzhequakewng 
dush chewebuhmeetahwahwaud enewh Tabaninganejin. 

36 Keähyah dush ewede Joppaïng pazhig kekenooäh- 
mahgun Tabitha azhenekahzood, mesuh ahnekenootuhming 
Dorcas; owh dush equa oogemooshkenashkahgoonun 
enewh menoo-ahnookewinun kuhya shahwanjegawinun 
kahezhechegad. 

37 Kepuhgummeähyahmahgud dush uhpe oonoo kezhe- 
gudoon, keähkoose, kuhya dush keneboo; uhpe dush- 

kahkesebeeginahwahwaud, oogeähsahwaun emuh ish-peme 
suhgoong duhzhe ahbenahsoowening. 

38 Kepashoowud suh Lydda emuh Joppaing, kahnoon- 
duhmoowaud egewh kekenooähmahgunug ewede ahyahnid 
Peterun, oogeëzhenahzhahwahwaun neezh enewh enene- 
wun, chenundoomahnid waweeb chepeëzhahnid. 

39 Me dush kepuhsegweed owh Peter keühneweejewaud 
dush. Uhpe dush tagwishing, oogeëzheweenahwaun 
ewede ishpemesuhgoong dudzhe uhbenahsoowening ; kuh- 
kenuh dush egewh shagahwejig oogeweejkahbahwetahwah- 
waun mahwewaud, kuhya wahbunduhewawaud keche 
nebewah puhpeensekahwahgunun kuhya enewh ahgwewe- 
nun kahoozhetahmahgoowaud enewh Dorcasun, magwah 
weejahyahwahwaud. 

40 Peter dush uhpe kahsahgechenahzhahwaud kuhke- 
nuh, keöojecheengwunetum, keähnuhmeäh dush, kequake- 
kahbahwetahwaud dush enewh chebuyun oo-oo keëkedoo, 
Tabitha, oonishkaun. Kedooskahbe dush ween : uhpe dush 
kahwahbuhmaud enewh Peterun, kenuhmuhduhbe. 

41 Keshebenekatahwaud dush, oogeöðonishkahbenaun, 
uhpe dush kahnundoomaud enewh anuhmeähnejin, kuhya 
enewh shagahwenejin, oogepuhgedenaun emuh ooneen- ` 
jening enewh Dorcasun bemahdezenid. 

42 Kekekandahgwud dush maunduh emuh anegook- 
waug Joppa; nebewah dush oogedabwayanemahwaun 
enewh Tabaninganejin. 

43 Kepugguhmeähyahmahgud, keduhneze nebewah 
kezhegudoon ewede Joppaing keweedegamaud enewh 
Simonun ahsaka-wenenewun. 


CHAF. 5. 


EAHYAH pazhig enene ewede Cæsareaïng Cornelius 
azhenekahzood, oomenissenoo-oogemahmewah egewh 
shemahgunishug Italianug azheweenzoojig, . 

2 Anuhmeäud enene, quasaud enewh Kesha-Muhnedoon 
kuhya kuhkenuh oowegewahming kahahyahjig, kahkeche- 
shahwanemaud bamahdezenejin, kuhya moonzhug kahah- 
nuhmeätuhwaud enewh Kesha-Muhnedoon. 

3 Mezheshuh dush oogewahbuhmaun emuh enahbun- 
duhmoowening uhpe shaungusswe-tebahegunadenig enewh 
oodangenemun owh Kesha-Muhnedoo penaunzekahgood, 
00-00 keëgood, Cornelius. 

4 Uhpe dush kahguhnuhwahbuhmaud, kesageze, 00-00 
keëkedood, Wagoonan, Tabaningayun ? Oo-oo dush ooge- 
ënaun,  Kesha-Muhnedoo suh oomequandaunun enewh 
kedahnuhmeähwenun kuhya enewh kemegewawenun. 

9 Noongoom dush ezhenahzhuh enenewug ewede Jop- 
païng, chenundoomahwaud enewh Simonun Peter azhene- 
kahzoonejin : 

6 Oowedegamaun enewh Simonun ahsaka-wenenewun, 
ewede cheegechegumme andahnejin: mesuh owh kawah- 
weenduhmauk ewh kaëzhechegayun. 

7 Uhpe dush kahmahjaud owh angen kahkuhnoonaud 
enewh Corneliusun, oogenundoomaun neezh enewh oobuh- 
meetahgunun, kuhya pazhik natuh-ahnuhmeähnejin she- 
mahgunishun moonzhug kahweejewegoojin. 

8 Uhpe dush kahweenduhmoowaud kuhkenuh oonoo 
uhyeéen, oogeëzhenahzhahwaun ewede Joppaing. 

9 Wahyahbunenig dush, magwah ahnepahbahmahdeze- 
waud oogoo, kuhya pashoo uhneähyahwaud emuh ooda- 
naung, keëzhequaunduhwa owh Peter emuh oogedegum- 
mig chenahkoowa-ahnuhmeäud kahningoodwahsootebah- 
egunag : 

10 Kekechepuhkudda dush, kuhya oogenunduhwandaun 
kameejid : magwah dush chebahquawaud egewh chah- 
bahquajig, oogeähpuggezekahgoon ewh mahzenahmoo- 
win, 
11 Oogewahbundaun dush ewh kezhik chenesahkoosing, 
gagoo dush àhtahsoowin kepenesekahgood emuh ahyaud, 
debishkoo kaehe mecheguk wahbishkegining ayishqua- 
yeëe takoobejegahdag kuhya Kenesahbeginegahda emuh 
uhkeeng ; 

12 Emuh dush keähyahwug kuhkenuh nahwoosittajig 
ahwaseeyug uhkeeng ayahjig, kuhya puhgwuj-ahwaseeyug, 
kuhya pabahmoodajig, kuhya keëzhikoong duhzhe pe- 
nasheyug. 


13 Oogenoondaun dush ewh inwawin, Puhsegween, 


Peter; netahgan, kuhya wesenin. 
14 Peter dush keëkedoo, Kahween, Tabaningayun; 


kah mah wekah ningemeejeseen anandahgwussenook che- 


meejing gamuh wahnuk. 
15 Menuhwah dush oogenoondaun ewh inwawin 00-00 
keëgood, Ewh kahpeenetood Kesha-Muhnedoo, kahween 


mahnahdud kegahedunseen. 

16 Nesing dush 00-00 keézhewabud : menuhwah dush 
keézhe6odahpenegahda ewh ahtahsoowin ewede ishpeming. 

17 Magwah dush nahnahgahdahwandung wagoodoog- 
wanedoog maunduh wazhebahbunduhmoowin kahwahbun- 
dung, benuh, egewh enenewug kahezhenahzhahoogoojig 
enewh Corneliusun kuhgwadwawaud tebe andahgwan owh 
Simon, kenebahwewug emuh dush ishquaundang, 

18 Kepepahgewug dush, kekuhgwadwawaud kishpin 
oomah daud owh Simon Peter azhenekahzood. 

19 Magwah dush kenahnahgahdahwandung owh Feter 
ewh wazhebahbunduhmoowin 00-00 oogeëgoon enewh 
Keche-Oojechaugwun,Benuh, kenunduhwanemigoog neswe 
enenewug. 

20 Puhsegween dush, nesaunduhwan, uhnewejewh 
dush, kuhnuhga ahgoonwayanduhsewun, neen suh ninge- 
ëzhenahzhahwaug. 

21 Keëzhenesaunduhwa dush Peter emuh ahyahnid 
enewh Corneliusun; oo-oo dush keëkedood, Benuh, neen 
nindow owh nanduhwahbuhmag: wagoonash pahoonze- 
kahyag ? 

22 Oo-oo dush keëkedoowug, Cornelius menesenoo- 
oogemah, manoo-ezhewabezid enene, kuhya quasaud enewh 
Kesha-Muhnedoon, manwahjemegood dush kuhkenuh enewh 
Jewyun, oogeëgoon dush enewh angenun chenundoomik 
ewede andaud, cheöonjenoondung enewh ekedoowenun 
kaëkedooyunin. 

23 Peter dush oogeënaun chepeendeganid, 00geguhnuh- 
wanemaun dush. Bahnemah dush wuhyahbunenig Peter 
oogeühneweejewaun, oogeweejewegoon dush ahnind we- 
wekahnese maun ewede Joppaïng ayahnejin. 

24 Menuhwah dush wahyahbunenig ketuhgwishenoog 
ewede Cæsareaing. Cornelius dush oogenundahwanemaun, 
oogenundoomahbuneen dush ahnind oodenuhwamahgunun 
kuhya weejekewaün. 

25 Uhpe dush paundegad owh Peter, oogepenuhquash- 
kahgoon enewh Corneliusun, keähpuggezoonid dush emuh 
oosittaung, keöojecheengwunetahgood. 

26 Peter dush oogepuhsegwindenaun, 00-00 keëkedood, 
Puhsegween ; kuhya neen suh nindenenewh. 

27 Magwah dush kuhnoonaud, keuhnepeendega, ooge- 
mekahwaun dush nebewah kahmahwunjeëdenejin. 

28 Oo-00 oogeënaun, Kekekandahnahwah ewh enan- 
dahgwussenook Jew-enene cheweejewaud, gamuh che- 
naunzekahwaud pukkaun azheweenzoonejin enenewun : 
ninge wahbunduhik dush owh Kesha-Muhnedoo mah- 
nahdeze gamuh weeneze cheënahsewug ahweyah enene. 

29 Mesuh pahoonjenaunzekoonaun ahgoonwatunsewaun, 
uhpe kenundoomegooyaun: kekuhgwajeminim dush wa- 
goonash wanjenundoomeyaig. 

30 Cornelius dush 00-00 keëkedoo, Noongoom newoo- 
goonuhgud pahahkoo keëquishemooyaun nahnauzh 00-00 
ahpeech-kezheguk; shaungussoo-tebahegunag ningeähnuh- 
meäh emuh newegewahming, benuh dush, kenebahwe enah- 
suhmeyaun pazhik enene wuhyahbishkookunuhyad, 

31 Oo-oo dush keëkedoo, Cornelius, kebezinduhmahgoo 
kedahnuhmeähwin, kuhya keshahwanjega-megewawenun 
oomequandaunun owh Kesha-Muhnedoo. 

32 Ezhenahzhuh dush egewh enenewug ewede Joppaing, 
chenundoomind owh Simon, Peter azhenekahzood: dah 
emuh oowegewahming owh Simon ahsaka-wenene ewede 
ahgumming : uhpe dush penaunzekok kegahkuhnoonik. 

33 Bahbega dush ningeähnooke chenundoomegooyun ; 
kegemenoochega dush peëzhahyun.  Noongoom dush 
kuhkenuh nindahyahmin oomah anahsuhmuhbid Kesha- 
Muhnedoo, chenoonduhmaung kuhkenuh oonoo uhyeëen 
kahkuhgaunzoomikin Kesha-Muhnedoo ckedebahdooduhmun. 

34 Me dush uhpe ketahwuneed owh Peter, 00-00 keëke- 
dood, Kagate newahbundaun ewh, Kesha-Muhnedoo peki- 
noong uhyenanemahsig enewh bamahdezenejin ; 

35 Kuhkenuh dush ahnooj azheweenzoojig ahnishenah- 
bag, owh quasaud Kesha-Muhnedoon kuhya mahkindung 
menooëzhewabezewin, mesuh enewh Kesha-Muhnedoo 
wadahpenahjin. k: 

86 Ewh ekedoowin kahezhekuhnoonaud owh Kesha- | 
Muhnedoo enewh oonejahnesun owh Israel wahweendung 








ewh pezaunewawin oonje Jesus Christ: (mesuh owh . 


Tabanemaud kuhkenuh :) 

37 Kekekandahnahwah ewh ekedoowin, kahwahween- 
jégahdag, emuh anegookookummegaug Judæa, Galileeing 
kahoonjemahjetaung, kahishquah wahweendung owh John 
ewh baptizooëwawin ; 

38 Kesha-Muhnedoo kenuhmuhkoonaud enewh Jesusun 

Nazarething duhzhe-enenewun  enewh Keche-Ooje- 
chaugwun kuhya mushkahwezewin: mesuh wah-owh 
kahpahbahshahwanjegad, kuhya kahpahbahnoojemooäud 
kuhkenuh enewh mujje-muhnedoo kahkooduggeähjin ; ooge- 
weedookahgoon muh enewh Kesha-Mnhnedoon. 

39 Nenuhwind dush ningewahbunjegamin kuhkenuh 
menik kahezhechegad emuh ooduhkeemewaung egewh 
Jewyug, kuhya ewede Jerusaleming; mesuh enewh kah- 
nesahwahjin kuhya kahahgoonahwahjin emuh metikoong : 

40 Mesuh dush oonoo Kesha-Muhnedoo kahahbejebah- 
jin nasoogoonahgudenig, kuhya mezheshuh kahwahbun- 
ewajin ; 

41 Kahween oogewahbundahahseen kuhkenuh enewh 
ahnishenahban, enewh atuh wuhyahbunjeganejin, kezhah 
kahwuhwanahbuhmahjin owh Kesha-Muhnedoo, nenuh- 
wind suh, kahwedoopuhmungid kuhya kahweejemene- 
quamungid kahahbejebaud. 

42 Ningekuhgaunzoomegoonaun dush chekuhgeeke- 
mungidwah egewh ahnishenahbag, kuhya chedebahjemoo- 
yaung, wah-owh ahwid kahahnoonegood enewh Kesha- 
Muhnedoon chetebahkoonaud enewh bamahdezenejin kuhya 
kahneboonejin. 

43 Mesuh enewh dabahjemahwahjin kuhkenuh aun- 
wahjega-wenenewug, ahwagwan kadabwayanemahgwan, 
oodoonoozoowining tahoonjewabenuhmahwah oomujje 
ezhewabezewinun. 

44 Magwah kayahbe kekekedood owh Peter oonoo eke- 
doowenun, Keche-Oojechaug kepungeshin emuh ooweyo- 
wewaung kahkenuh egewh kahnoondungig ewh ekedoowin. 

45 Egewh dush kahkekenoowahje- 'kishkezhegahzoojig 
kahdabwayandungig kemahmahkahdanduhmoog, menik 
kahpemewejewahpuneeg enewh Peterun, ewh oonje kepe- 
seegenuhmahwindwah egewh mayug-ahnishenahbag oo- 
megewawin owh Keche-Oojechaug. 

46 OQogenvoondahwahwaun muh ezhekekedoonid pa- 
kaunukin inwawinun, kekechetwahwanemahwaud enewh 
Kesha-Muhnedoon. Medush uhpe keëkedood owh Peter, 

41 Ahweyah nuh enene tahekedoo, kahween tahpugge- 
denegahdasenoon ewh nebee, chebaptizoowahsewindwah 
oogoo, kahoodahpenahjig enewh Keche-Oojechaugwun 
debishkoo kuhya kenuhwind ? 

48 Keëkedoo dush chebaptizoomemind emuh oodezhe- 
nekahzoowening owh Tabaningad. Ooge pahgoosanemah- 
waun dush cheduhnezenid emuh goomah menik dussoogoon. 


CHAF. XE 


GEWH dush Apostleüg kuhya wekahnesemaug ka- 

hahyahjig emuh Judäing kenoodahmoog enewh may- 

ug-ahnishhahban köodahpenuhmenid ewh oodekedoowin 
owh Kesha-Muhnedoo. 

2 Uhpe dush kahpetuhgwishing owh Peter emuh Je- 
rusaleming, egewh kahkekenoowahje-kishkezhegahzoojig 
oogekekahmahwaun. 

3 Oo-o0 keëkedoowaud, Kegepindegahwaug egewh ene- 
newug pwahyah-kekenoowahje-kishkezhegahzoojig, kuhya 
dush kegeweedoopuhmaug. 

4 Peter dush oogedebahjemootahwaun ewh kahezhe- 
wabuk wahyashkud mahjesing, kuhya oogeähneka-wah- 
weenduhmoowaun, 00-00 keëkedood, 

5 Nindähyahnahbun emuh Joppa aduhming oodanaung 
keähnuhmeähyaun ; magwah dush nekahbunduhmaun 
“nengewahbundaun enahbunduhmoowin, Pazhik ahtahsoo- 
win debishkoo wahbishkegining ishpeming keðonjenesah- 
begenegahda ayishquayeëe; takoobejegahdag ningepuh- 
gummishkahgoon dush : 

6 Uhpe dush anegook kahguhnuhwahbunduhmaun, nin- 
genahnahgahdahwandaun, ningewahbuhmaug dush egewh 
nawookahdajig ahwaseeyug uhkeeng ayahjig, kuhya puh- 
gwuj-ahyahahjig, kuhya pabahmoodajig, kuhya kezhegoong 
duhshe penasheyug, 

7 Ningenoondaun dush ewh inwawin 00-00 keëgooyaun, 
Puhsegween, Peter ; netahgan wesenin dusb. 

8 Oo-oo dush ningeëkid, Kahween, Tabaningayun: kah- 
muh wekah kepeendega-mahgussenoon emuh nindooning 
gagoo anandahguhsenook chemeejing gamah wahnuk. 

9 Menuhwah dush ishpeming duhzhe inwawin 00-00 
ningeëgoon, Ewh kahpeenetood owh Kesha Muhnedoo, 
kagoo edunkan, kah enandahgwussenoon chemeejing. 

10 Nesing dush oo-oo keëzhewabud : menuhwah kee- 
zheöodahbenahwug kuhkenuh ewede ishpeming. 

11 Benuh dush, bahbega ketuhgwishenoog neswe ene- 
newug emuh wahkaheguning kahdahyaun, Cesareaïng kah- 
oonjeezhenahzhahoondjig chepenundoome waud. 

12 Ningekuhgaunzoomik dush owh Keche oojechaug 

cheühneweejewugwah, kuhnuhga cheähgoonwayadduhse- 
waun. Oogoo dush ningoodwahswe wekahnesimaug 
ningeühneweejewegoog, ningepepeendegamin emuh owh 
enene oowahkaheguning. 

13 Ningewahbundahegoomin dush ewh kewahbuhmah- 
pun enewh angenun emuh oowahkaheguning, kahpene- 
bahwenid o0-oo dush keégood, Ahnookeen cheëzhahwaud 
enenewug ewede Joppaïng, chenundoomahwaud enewh 
Simonun, Peter azhenekahzoonejin ; 

14 Me suh wah-owh kawahweenduhmoonag enewh 
ekedoowenun, kaöðonjebemahdezeyun keen kuhya kuhkenuh 
emuh kewahkaheguning ayahjig. 

15 Uhpe dush mahyahje-kekedooyaun oogeähpuggese- 
kahgoowaun enewh Keche-Oojechaugwun, debishkoo kuhya 
kenuhwind wuhyashkud. 

16 Me dush uhpe kemequanduhmaun ewh oodekedoo- 
win owh Tabaningad, 00-00 keëkedood, John gooshah bap- 
tizooëwa nebee ahyood ; kenuhwah dush kegahbaptizoo- 
megoom enewh Keche-Oojechaugwun. 

17 Uhpe dush Kesha-Muhnedoo kahmeenaud ewh nah- 
saub megewawin kahmeenenung kenuhwind, kahdabwa- 
yanemung owh Tabanemenung Jesus Christ; ahneen neen 
kahenandahgoozeyaun, chemegahnugebun owh Kesha-Muh- 
nedoo ? 

18 Uhpe dush kahnoonduhmoowaud oonoo uhyeëen, ke- 
pezaun-uhbewug, kuhya oogewahwezhanemahwaun enewh 
Kesha-Muhnedoon, Kagate Kesha-Muhnedoo oogemeenaun 
enewh mayug-ahnishenahban ewh aunwanindezoowin che- 
oonjebemahdezenid. 

19 Egewh dush kahsuhswashkahwindjig uhpe kah- 
kooduggeindwah egewh anuhmeadhjig uhpe kahnesind 
owh Stephen kebahbahmahdezewug nahnauzh Phenice, 
kuhya Cyprus, kuhya Antioch, kekuhgeekemahwaud 
enewh Jewyun atuh, kedebahdooduhmoowaud ewh eke- 
doowin. 

20 Ahnind dush Cyprusing kuhya Cyreneïng keduhzhe- 
enenewewug, oogoo dush uhpe tagwishenoowaud ewede 
Antioching, oogekuhnoonahwaun enewh Grecianun, kede- 
bahjemahwaud enewh Tabaninganejin Jesusun. 

21 Oogeweedookahgoowaun dush ooneenj owh Taba- 
ningad, keche-nebewah dush kedabwayanduhmoog, kuhya 

oogekwakekahbahwetahwahwaun enewh Tabaninganejin. 

22 Uhpe dush kahnoonduhmoowaud egewh anuhmeäh- 
jig kahahyahjig ewede Jerusaleming oonoo uhyeëen : ooge- 
ëzhenahzhahwahwaun enewh Barnabasun cheëzhahnid 
nahnauzh emuh Antioching. 

23 Uhpe dush kahpetuhgwishing, kahwahbundung dush 
ewh ooshahwanjegawin owh Kesha-Muhnedoo, kewah- 
wezhandum, oogeënaun dush kuhkenuh, cheäunwahjenid 
emuh oodaëning chedebandahgoozenid emuh Tabaningang. 

24 Kemenoo-ezhewabeze suh owh enene, kuhya ooge- 
mooshkenashkahgoon dabwayanduhmoowin kuhya enew h 
Keche-oojechaugwun : keche-nebewah dush ahnishenahbag 
ketuhquahkoonahwug emuh oodezhetwahwening owh Ta- 
baningad. 

25 Me dush Barnabas kahezhemahjaud ewede 'Tarsus- 
ing, cheähweöondoonaäud enewh Saulun : 

26 Uhpe dush kahmekahwaud, oogepeëzheweenaun 
ewede Antioching. Kepuhgummeähyahmahgud dush, 
ningoo-kekenoonoowin kepuhpeendegawug emuh anduhzhe- 
mahoonjeëdewaud egewh anuhmeähjig, oogekekenooäh- 
mahwaun dush nebewah ahnishenahban. Netum dush 
ewede Antioching Christianug keëzheweenahwug egewh 
kekenooähmahgunug. 

27 Uhbpe dush oonoo kezhegudoon kepeëzhahwug 
Jerusaleming duhzhe aunwahjega-wenenewug ewede An- 
tioching. 

28 Pazhik dush Agabus azhenekahzood kepuhsegwe, 
Kecheoojechaugoon kahoonjewahweenduhmahgad, wepuk- 
Kuddakummegaug emuh anegookkookummegaug uhkee : 
00-00 suh kepuggumme-ahyahmahgud uhpe ookezhegud- 
oomun owh Claudius Cæsar. 

29 Me dush keënahkoonegawaud egewh kekenooäh- | 
mahgunug, anduhchid enene menik kashkechegad chenin- | 
dahahwaud enewh wekahnesemaun ewede Judæaïng 
anduhkeenejin ewh shahwanjegawin : 

30 Mesuh kahezhechegawaud, kenindahahwaud dush 
enewh katezenejin emuh ooneenjewaung owh Barnabas 
kuhya Paul. 

E dush uhpe owh Herod keche-oogemah keshe- 
benekanid wekooduggeäud ahnind enewh anuhmeäh- 
nejin. 

f Oogenesaun dush Jamesun wekahnesun owh John 
ahzhahwash keähyood. 

3 Kahwahbundung dush keminwanduhmenid enewh 
Jewyun menuhwah keähnooke chetuhkoonaud enewh 
Peterun. (Me dush uhpe ahyahwung enewh kezhegudoon 
kahmeejing wambesinsenook buhquazhegun.) 

4 Uhpe dush kahtuhkoonaud, oogeähsaun emuh kebah- 
quahoode-weguhmigoong, oogepuggedenuhmahwaun me- 
tahswe ahshe ningoodwahswe shemahgunishun cheguh- 
nuhwanemegood; keënandung ishqnah-kuhbekoosa-wekoon- 
ding chesahjeweenaud emuh anduhzhe ahyahnid enewh 
ahnishenahban. 

9 Peter dush kekebahquahwah : egewh dush anuhmeäh- 
Jig uhpuhna oogeähnuhmeätuhmahwahwaun chebemahjeë- 
good enewh Kesha-Muhnedoon. 

6 Uhpe dush enandung owh Herod chesahgeche- 
weenaud, ewh tebekudenig kenebah owh Peter nahwuh- 
eëeng shingeshinenid neezh shemahguneshun, tahkoobezood 
neezh pewahbikoo-tuhkoobejegunun : kuhya egewh ganuh- 
wanjegajig emuh ishquaundang ahgwahjeeng kenebahwe- 
wug keguhnunwanduhmoowaud ewh kebahquahoode- 
weguhmig. 

1 Benuh dush, oogepeöðodissegoon enewh oodangene- 
mun owh Jehovah kewahsata dush peendig kebahquahoode- 
weguhmigoong: kuhya owh angen oogepukketawaun 
enewh Peterun oopemayowening, kuhya oogepuhsegwin- 
denaun, 00-00 keëkedood, Wawceb puhsegween. Enewh 
dush pewahbikoo-tuhkoobejegunun keöonjepungesinene- 
wun emuh ooneenjeeng. 

83 Owh dush angen o0-00 oogeënaun, Keche-pesoon, 
kuhya tuhkoobetoon enewh kemuhkissenun. Me dush 
kahezhechegad, 00-00 dush oogeënaun, Pesekun kepese- 
koowahgun, noopenuhzheshin dush. 

9 Peter dush keühnesahgahum, kenoopenuhnaud; kah 
dush kekekanduhse chedabwamahguk ewh kahezhechen, 
ganid enewh angenun ; keënandum egoo kuhnuhbuj enah- 
bunduhmoowin maunduh kahwahbunduhmaun. 

10 Uhpe dush kahuhnekuhbikahwahwaud netum ah- 
kundoo-wenenewun kuhya menuhwah ahnind, kepetuh- 

gwishenoog emuh pewahbikoo-keche-ishquau dang ooda- 
naung anuhmook ; penesekah kenesahkooshkahne : keüh- 
nesahgahuhmoog, kahkuhbikuhmoowaud dush pazhik 
oodanah-mekun ; me dush uhpe bahbega kenuhguhnnegood 
enewh angenun. 

11 Peter dush uhpe kahishquah-mahmalıkahdandung, 
00-00 keëkedoo, Noongoom dush kagate nequuhyukwan- 
daun, ewh Tabaningad kepeëzhenahzhahwaud enewh 
oodangenemun, emuh ooneenjeeng owh Herod ningeöonje- 
kediskenik, kuhya kuhkenuh oonunduhwanduhmoowene- 
waung egewh Jewyug. 

12 Uhpe dush kahnahnahgahdahwandung ewh kahezhe- 
wabuk, keëzhah emuh andahnid enewh Maryun enewh 
oogeen owh John, owh Mark kahtuhgooweenzood; kah- 
duhzhemahwunjeëdewaud nebewah, keähnuhmeähwauqd 
dush. 

13 Magwah dush pahpahgahquahegad emuh ishquaun- 
daming, pazhig equazanse Rhoda azhenekahzood, kepe- 
ëzhah chebezindung. 

14 Kahkekandung dush oodinwawene enewh Peterun, 
kahween oogenesahkoonunseen ewh ishquaundam kah 
ahpeech-moojegezid, kepeendegabuhtoo dush, keweendah- 
mahwaud enewh peendig ayahnejin ewh nebahwid owh Peter 
ahgwahjeeng chegishquaundang. 

15 Oo-oo dush oogeënahwaun, Kekewuhnahdiz. Ane- 
gook dush kayahba keëkedoo, Kagate cheëzhewabuk. 
Oo-oo dush keëkedoowug, Me suh enewh oodangenemun. 

16 Peter dush kayahbe kepahpahgahquahega: uhpe 
dush kahnesahkoonuliımoowaud ishquaundam wuhyahbuh- 
mahwaud dush kemahmahkahdandalmoog. 

17 Kahuhyenenuhmahwaud dush ewh ooneenj chepe- 
zaunuhbenid, oodebahjemootahwaun ewh kesahgejewene- | 
good enewh Tabaninganejin emuh kebahguahoode-weguh- | 
migoong. Oo-oo dush keëkedoo, Mahjaug ahweween- | 
duhmoowik oonoo uhyeëen owh James kuhya egewh 
wekahnesemaug. Kemahjah dush puhkaun ningooje 
keëzhah. 

18 Uhpe dush kahwahbung, kekeche megooshkahjeäh- 
wugegewh shemahgunishug, kequeenuhwahbuhmahwaud 
enewh Peterun. 

19 Uhpe dush owh Herod kahoondoonaäud, mekahwah- 
sig dush, oogekuhgwajemaun enewh kahahkundonejin, 

keëkedoo dush chenesememind. Judæing dush keöonje- 
mahjah keëzhah dush ewede Cæsareaing, me emuh keduh- 
nezid. ; 

20 Herod dush ooge-keche-nishkenemaun enewh Tyre- 
ing kuhya Sidoning anduhnuhkeenojin : mahmahwe dush 
oogepenaunzekahwaun enewh, uhpe dush kahweejeke- 
waëmahwaud enewh Blastusuun ganuhwanduhmenejin 
keche-oogemah oodahbenahsoowin, kenundoodahmahga- 
wug chepoonaninding; keche-oogemah ooduhkeem muh 
kahoonje meejimekaug emuh ooduhkemewaung. 

21 Uhpe dush kahdebishkoosanig kezhah kahwahween- 
jegahdag kezhik, Herod keche-oogemaung keëzheöod, 
kenuhmuhduhbe emuh oodoogemah-wuhbewening, ooge- 
keche-kuhnoonaun dush enewh. 

22 Kesahsahquawug dush egewh ahnishenahbag 00-00 
keékedoowaud, Muhnedoo oodinwawin maunduh, kahween 
enene oodinwawin ahwunsenoon. 

23 Bahbega oogepukkedaöogoon enewh oodangenemun 
owh Kesha-Muhnedoon, kah muh oogepeshegandahgoo- 
ähseen enewh Kesha-Muhnedoon : oogeähmoogoon dush 
enewh muhnetoonsun, keïshquahnahmoo dush. 

24 Kemahjegemahgud dush ewh oodekedoowin owh 
Kesha-Muhnedoo kuhya ashkum kemeshenud. 

25 Barnabas kuhya Saul Jerusaleming keöonjepiskah- 
bewug, uhpe kahkezhetoowaud oodahnookeewenewaun, 
oogeühneweejewahwaun enewh Johnun Mark kahtuhgoo- 
weenzoonejin. 


CHAP. XH. 
EAHYAHWUG dush emuh ahnuhmeähwening ewede 


Antioching ahnind aunwahjega-wenenewug kuhya 
kakenooähmahgajig; Barnabas, kuhya Simeon Niger kah- 
ezhenekahzood, kuhya Lucius Cyreneïng duhzhe enene 
kuhya Manaen owh kahweeje-netahwuggemaud enewh, 
Herodun keche-oogemaun, kuhya Saul. 

2 Magwah dush buhmeetahwahwaud enewh Tabanin- 
ganejin, kuhya kekeëquishemoowaud keëkedoo owh Ke- 
che-Oojechaug, Wahwanahbunduhmahweshig owh Barna- 
bas kuhya Paul cheënuhnookeewaud, ewh ahnookewin 
kahoonjenundoomugwan. 

3 Uhbpe dush kahëquishemoowaud kuhya kahahnuh- 
meähwaud, oogeähtoonahwah ooneenjewaun emuh sosh- 
teguahnening, kemahjenahzhahwahwaud dush. 

4 Uhpe dush, kahmahjenahzhahoogoowaud enewh 
Keche-Oojechaugwun, keëzhemahjahwug emuh Seleucia- 
ing; ewede dush keöonjemahjeyahshewaud keënahshe- 
wug dush ewede Cyprusing. 

9 Magwah dush kahahyahwaud ewede Salamising, 
oogebahbahdebahdoodahnahwah ewh oodekedoowin owh 
Kesha-Muhnedoo emuh anduhzhe-mahwunjeëťdewaud 
egewh Jewyug : oogeähyahwahwaun dush Johnun chebuh- 
meetahgoowaud. 

6 Uhpe dush kahpahbahmahdezewaud anegookwaug 
kuhkenuh menis peenish egoo Paphosing, oogemekahwah- 
waun pazhik cheesuhkee-wenenewun, kuhkeenuhwishke- 
aunwahjega-wenewun, Jew-enenewun Bar-jesus azhene- 
kahzoonejin : 

1 Me suh owh kahweejewaud enewh ewede uhkeeng 
duhzhe oogemaun, nabwahkahnejin enenewun, Sergius 
Paulus azhenekahzoonejin ; me suh owh kahnundoomaud 
enewh Barnabasun kuhya Saulun kenundahwandum che- 
noondung oodekedoowin owh Kesha-Muhnoodoo. 

8 Owh dush Elymas cheesuhkee-wenene (mesuh azhe- 
nesittootahgwuk oodoonoozoowin anekenootuhming) ooge- 
meegahnaun enewh, kenunduhwandum chepuhkaweenaud- 
enewh oogemaun emuh dabwayanduhmoowening. 

9 Me dush Saul, (Paul kuhya azhenekahzood,) moosh- 
kenashkahgood enewh Keche-Oojechaugwun, kekecheguh- 
nuhwahbuhmaud enewh, 

10 Oo-oo dush keëkedoo, Oh keen mwaushkenashkah- 
gooyun kuhkenuh kuhkiyanezewin, kuhya mujjeëzhewa- 
bezewin, wagwissemik owh mujje-muhnedoo, keen mah- 
gahduhmun kuhkenuh menoo-ezhewabezewin kahnah- 
ween kegahishquahbahnahjetoose quuhyukwahmoogin 
oomeekunun owh Tabaningad ? 

11 Benuh dush, ooneenj owh Tabaningad kepuhgum- 
mishkahgoon, kegahkuhkeepeengwa, kah kegahwahbuh 
mahse kezis goomah menik. Bahbega dush oogepuggum- 
mishkahgoon tahnahsug ahwun kuhya puhsuggishtebik; 
kepahbahmoosa dush nunduhwanemaud ahweyah chesuh- 
gahbegenegood. 

12 Uhpe dush oogemah kahwahbundung ewh kahe- 
zhewabuk, lkedabwayanemaud, kemahmahkahdandung 
ookekenooähmahgawin enewh Tabaninganejin. 

13 Uhpe dush Paul kuhya enewh, weejekewaün uhne- 
mahjeyahshewaud emuh Paphosing, ketuhgwishenoog 

emuh Pergaing Pamphyliaïng anduhgoog: John dush 
oogenuhguhnaun keëzhekewa dush emuh Jerusaleming. 

14 Uhpe dush kahoonjemahjahwaud emuh Pergaing, 
ketuhgwishenoog emuh Antioching Pisidiaïng anduhgoog, 
kepeendegawug dush emuh ahnuhmeä-weguhmigoong 
anuhmeä-kezhegudenig, kenuhmuhduhbe wug dush. 

15 Bahnemah dush kahishquahahginduhming ewh 
tebahkoonegawin kuhya enewh aunwahjegawenun oogepe- 
kuhnoonegoowaun enewh wagemahkundemenejin ewh ah- 
kuhmeä-weguhmig, 00-00 keëkedoonid, Enenewedoog 
kuhya wekahnesemahdoog, kishpin ahyahmag gagoo kuh- 
gequawene-ekedoowin cheguhnoonagwah egewh ahnishe- 
nahbag, mahnoo kekedook. 

16 Me dush owh Paul kepuhsegweed, kuhya kahuhye- 
nenegad o0-oo keëkedoo, Kenuhwah Israeling duhzhe- 
enenewedoog, kuhya kenuhwah quasag Kesha-Muhnedoo 
bezinduhmoog. 

17 Oo-Kesha-Muhnedoomewaun oogoo ahnishenahbag 
egewh Israelitug, oogewuhwanahbuhmaun enewh koose- 
nahnin, kuhya oogekechetwahweäun enewh ahnishenahban 
uhpe kahduhzhehmahyuggezenid emuh Egypting duhzhe 
uhkeeng, kuhya mashkahwezemahgudenig oonik oogepe- 
öonjesahgejeweenaun emuh. 

18 Nemeduhnuh kekenoonoowin dush oogepemewenaun 
debishkoo enewh ahbenoojeün buhgwahduhkummig. 

19 Uhpe dush kahbahnahjeäud neezhwahswawaun ah- 
nishenahban emuh Canaaning oogemahdahoonaun-ooduh 
uhkeemewah. 

20 Bahnemah dush nahguj oogemeenaun enewh tebah- 
koonega-wenenewun koonemah newauk ahshe nahneme- 
duhnuh duhsoo pepoon, peenish kebemahdezid owh Samuel 
aunwahjega-wenene. 

21 Nahguj dush oogenunduhwanemahwaun enewh 
keche-oogemaun : Kesha-Muhnedoo dush oogemeenaun 
enewh Saulun oogwissun owh Cis, Benjamin oodenooda- 
wezewining dabandahgoozenejin nemeduhnuh duhsoo 
pepoon. 

22 Uhpe dush kahwabenaud enewh, oogepuhsegwinde- 
nahmahwaun enewh Davidun cheöðogemahwemegoowaud : 
me suhenewh kahdebahjemahjin, o0-00 keëkedocd, ningeme- 
kahwah David oogwissun owh Jesse, enene kahminwane- 

mug emuh nindaïng mee suh kadebishkoosetood kuhkenuh 
nindenanduhmoowin. 

23 Mahbuh kahoonejahnesejin, Kesha-Muhnedoo, de- 
bishkoo kahekedoogoobunan, oogepuhsegwindenahmah 
waun enewh Isrealun enewh bamahjeëwanejin, me suh 
owh Jesus : 

24 Uhpe dush netum John kahdebahjemootahwaud kuh- 
kenuh Israeling duhzhe ahnishenahban ewh aunwaninde- 
zoowine-baptizooëwawin. 

25 Magwah dush John debishkoosetood ewh oodah- 
nookeewin, 00-00 keëkedoo, Ahwanan ananemeyag ahyah- 
weyaun ? Kahween nindahwese owh. Benuh dush, nenoo- 
penuhnik pazhik, anandahgoozësewaun cheähbahahmah- 
wug oomukkissinun emuh oosittaung. 

26 Enenewedoog nekahnesedoog, wanejahnesemenag 
owh Abraham, ahwahgwan dush anduhcheyag quasahgwan 
enewh Kesha-Muhnedoon kenuhwah kepenindahegoom 
maunduh bemahjeëwawine-ekedoowin. 

21 Egewh dush wahdatoojig ewede Jerusaleming, 
kuhya oodoogemahmewaun, kahween oogekekanemahse- 
waun, kuhya oodinwawinewaun egewh aunwajega-wene- 
newug aginjegahdagin anduhsoo-ahnuhmeä-kezhegukin, 
oogedebishkoosetoonahwah enewh kenahneboomahwaud. 

28 Ahnooween goo kemekahmahwahsigwah gagoo 
kaöonjenesahwahpun, oogenundoodahmahwahwaun enewh 
Pilateün ewh chenesind. 

29 Uhpe dush kahdebishkoosetoowaud kuhkenuh’ 
menik hahoozhebeëgahdag ween kahduhzhemind, oogene- 
senahwaun emuh oonjemetikoong kuhya keahsahwaud 
emuh chebaguhmigoong. 

30 Kesha-Muhnedoo kush oogeähbejebahaun : 

31 Nebewah duhsoogoon oogewahbuhmegoon enewh 
Galileeing kahpeöðonjeweejewegoojin kepeëzhaud emuh 
Jerusaleming, me suh enewh kahahnoonahjin chedebahje- 
mootahwahwaud enewh ahnishenahban. | 

32 Kedebahjemootuhmoonenim ewh minwahjemoowin, 
ewh wahweendahmahgawin kahezhewahweenduhmoo- 
windwah egewh wayoosemindjig, 

33 Kesha-Muhnedoo o0-oo kegedebishkoosetahmahgoo- 
naun kenuhwind wanejahnesemenungwah ewh keåhbeje- 
bahaud enewh Jesusun ; debishkoo azhebeëgahdag emuh 

neezhing psalming, Keen kedow Ningwis, noongoom 
kezheguk kegeöðogwissemin. 

34 Ewh dush keähbejebahaud menuhwah cheëzheke- 
wasinid emuh bahnahdezewining, oo-oo keëkedoo, Kegah- 
meenin enewh duhyabwamahgudenegin ooshahwandah- 
goozewenun owh David. 

35 Me suh dush wanje-ekedood emuh pukkaun psalming, 
Kahween kegahpuhgedenahse owh Pahneezid kegwis che- 
wahbundung ewh bahnahdezewin. 

36 David muh, kahishquah-buhmeetahwaud enewh 
weejbemahdezenejin debishkoo kahuhyenanemegood enewh 
Kesha-Muhnedoon, kenebah, kepuggedanemah dush kah- 
duhzhe-puggedanememind enewh oosebuneen, oogewah- 
bundaun dush bahnahdezewin. 

31 Owh dush ween, enewh Kesha-Muhnedoo kahahbe- 
jebahahjin, kahween oogewahbunduhseen ewh bahnahde- 
zewin. 

38 Kekanduhmook dush, enenewedoog nekahnesedoog, 
oonje mahbuh enene kedebahjemootuhmahgoom chewabe- 
nahmahgooyag enewh mujje-ezhewabezewenun : 

39 Ween dush kuhkenuh egewh duhyabwayandungig 
oonje wabenuhmahwahwug kuhkenuh uhyeëen, kagewa- 
benahmahgoosewagoopun emuh ootebahkoonegawening 
owh Moses. 

40 Ahyaungwahmezeyook dush, koonemah kegahpuh- 
gummishkahgoonahwah ewh, kahduhzhinchegahdag emuh 
aunwahjegawening í 

41 Benuh, kenuhwah buhyahpenoodahgashkeyag, kuhya 
mahmahkahdanduhmoog kuhya bahnahdezeyook : ninduh- 
nooketann ewh ahnookeewin uhpe oonoo kezhegudoon 
magwah bemahdezeyag, ewh ahnookewin kuhnuhga ka- 
dabwayanduhsewag, ahnoo ween goo enene weenduh- 
moonag. 
= 42 Uhpe dush uhnesahguhuhmoowaud emuh oodah- 
nuhmeä-weguhmigoowaung egewh Jewyug, oogepahgoosa- 
nemegoowaun enewh mayug-ahnishenahban menuhwah 
anuhmeä-kezhegudenig chedebahjemootuhwindwah oonoo 
ekedoowenun. 

43 Uhpe dush kahishquah-mahwunjeëding, nebewah 
egewh Jewyug kuhya manoo-ahnuhmeähjig kahquakejig 
oogeühnenoopenuhnahwaun enewh Paulun kuhya Barna- 

basun : mesuh oonoo kuhkuhnoonegoowahjin keëgoowaud 
cheäunwahjewaud emuh ooshahwanjegawening owh 
Kesha-Muhnedoo. 

44 Menuhwah dush anuhmeä-kezheguk gagah kuhkenuh 
wahdatoojig emuh oodanaung kepemahwunjeëdewug che- 
noonduhmoowaud ewh oodekedoowin owh Kesha-Muh- 
nedoo. 

45 Uhpe dush egewh Jewyug kahwahbuhmahwaud 
ashenoonid enewh pahmahwunjeëdenejin, oogemooshke- 
nashkahgoonahwah keshahwanjegashkewin, oogemujje- 
duhzhindahnahwah enewh uhyecen kahekedoojin owh 
Paul, mahnahdahjemoowaud kuhya mujje-kezhewawaud. 

46 Paul dush kuhya Barnabas ashkum kenecheweze- 
wug 00-00 keëkedoowug, Keënandahgwud suh kenuhwah 
netum chedebahjemootahmahgooyag ewh oodekedoowin 
owh Kesha-Muhnedoo : kenuhwah dush wabenuhmag, 
kah dush kedenanindezooseem cheähpeetandahgoozeyag 
cheähyahmag kahgega-bemahdezewin, benuh, nequa- 


kekahbahwemin cheëzhahyaungegewh mayug-ahnishe- | 


nahbag. 

41 Me muh kahezheyummingid owh Tabaningad, 00-00 
keëkedood, Kegeähsin chewahsashkahwudwah egewh 
mayug-ahnishenuhbag, chebemahjeüdwah kuhkenuh ane- 
gookookummegaug uhkeeng ayahjig. 

48 Uhpe dush egewh mayug-ahnishenahbag kahnoon- 
duhmoowaud o0-00, kemoojegezewug, kuhya oogewahwe- 
zhandahnahwah oodekedoowin owh Tabaningad ; kuhke- 
nuh dush menik kahwuhwanahbuhmindjig emuh kahgega- 
bemahdezewening kedabwayanduhmook. 

49 Kewahweenjegahda dush oodekedoowin owh Taba- 
ningad emuh anegookookummegaug ewh uhkee. 

50 Egewh dush Jewyug oogeweekoojeähwaun enewh 
anuhmeähnejin enewh nahgahnezenejin enenewun emuh 
keche-oodanaung, chemekinjeähnid enewh Paulun kuhya | 
Barnabasun, oogeöonjesahgejewabenahwaun kuhya emuh | 
ooduhkeemewaung. 

51 Oogepahbahwesittaähtahwahwaun keëzhahwug dush 
emuh Iconiuming. 

52 Egewh dush kekenooähmahgunug oogemooshke- 
nashkahgoonahwah ewh moojegezewin, kuhya enewh 
Keche-Oojechaugwun. 

EPUGGUMME-AHYAHMAHGUD dush emuh Ico- 

niuming, nuhyazh keühneweejindewug keëzhahwaud 
emuh oodahnuhmeä-weguhmegoowaung egewh Jewyug ; 
kekekedoowug dush, keche-nebewah egewh Jewyug kuhya 
Greekug kahoonjedabwayanduhmoowaud. 

2 Egewh dush duhyabwayanduhsegoog Jewyug ooge- 
wekoojeähwaun enewh mayug-ahnishenahban chewuhsit- 
tahwanemahnid enewh wekahnesemaun. 

3 Kenooäzh dush keduhnezewug mezheshuh kekedoo- 
waud Täbaningad oonje, me suh owh kahweedookung 
ooshahwandahgoozewine-oodekedoowin, kuhya dush kah- 
1  megewad kekenoowahjechegunun kuhya mahmaundahwe- 
| chegunun cheëzhechegahdag oonje ooneenjewaung egewh 
apostleüg. 

4 Egewh dush bamahdezejig kahoodatoojig papukkaun 

keühyenanduhmook: ahnind dush oogeweedookahwah- 
waun enewh Jewyun, menuhwah dush ahrind oogewee- 
1 dookahwahwaun enewh apostleün. 
d 5 Uhpe dush egewh mayug-ahnishenahbag kuhya 
1 egewh Jewyug kahweedookahwahwaud enewh oodooge- 
mahmewaun chemujjedoodah-wahwaud kuhya wepem- 
wuhsinnuhahwaud enewh, 

6 Kezhah cogekekandahnahwah, keëzhenezhemoowug 
dush emuh Lystraïng kuhya Derbeïng, Lycaoniaïng duhzhe 
oodanahwun, kuhya emuh uhkeeng kewetuhyeëe anduh- 

oog. 
si T Ewede dush oogepahbahtebahdoodahnahwah ewh 
minwahjemoowin. 

8 Kenuhmuhduhbe dush pazhig enene ewede Lystraing, 
kahmahmaunjekoozid emuh cosittaung, kahnuhneepenezid 
pahahkoo-negid, kah dush wekah kebemoosase : 

9 Wah-owh dush kahnoondahwaud enewh Paulun 








kekedoonid : kahguhnuhwahbuhmegood dush enewh, 
kuhya kekekanemegood cheähyaud dabwayanduhmoowin 
chenoojemooïndebun, 


10 Oo-00 oogeëgoon kekezhewanid, Quuhyukookahbah- 
win emuh kesittaung. Ween dush kepussegwinjesa kuhya 
dush kepahbahmoosa. 

11 Uhpe dush egewh ahnishenahbag wuhyahbunduh- 
moowaud ewh kahezhecheganid Paulun, kekechepepahge- 
wug, 00-00 keëkedoowaud Lycaoniaïng duhzhe inwawining 
keinwawaud, Kegepenesenahmahgoonahnig egewh muhne- 
doog emuh oodezhenahgoozewinewaung egewh enenewug. | 

12 Enewh dush Barnabasun oogeëzhenekahnahwaurs 
Jupiter; enewh dush Paulun oogeëzhenekahnahwaun 
Mercurius, me muh owh kahkekedoo-wenenewid. 

13 Oosahsahgewejega-wenenemun owh Jupiter, owh 
kahahyaud anahsuhme-ahyahnig oodoodanahwewah, ooge- 
peenaun enewh ahnooke-pezhekewun kuhya wahwahsuh- 
koona-suhsagahjegunun emuh keche ishquaundaming, ke- 
ënanduhmook dush wesahsahgewejegawaud mahmahwe 
egewh ahnishenahbag. 

14 Uhpe dush kahnoonduhmoowaud egewh apostleüg, 
Barnabas kuhya Paul, oogepegoobetoonahwah oodahgwe- 
winewah kuhya keähpahedewaud emuh ahyahnid enewh 
ahnishenahban, keühnepepahgewaud, 

15 Oo-oo keëkedoowaud, Enenewedoog, wagoonash 
wanjeëzhechegayag oonoo uhyeëen ? Kuhya nenuhwind 
nindenenewemin debishkoo goo kenuhwah anahdezeyag 
nindenahdezemin, kedezhekuhgekemenenim dush chewa- 
benuhmag oonoo kuhkebahdezewenun chequakekahbahwe- 
tuhwag dush owh bamahdezid Kesha-Muhnedoo, owh 
kahoozhetood kezhik, kuhya uhkee, kuhya kechegummee, 
kuhya kuhkenuh emuh ayahgin : 

16 Me suh owh mawezħah kahpuggedenuhmahwaud 
kuhkenuh enewh ahnishenahban chebemoosanid emuh 
tebenuhwa oomikkunahwaung. 

17 Ahneesh kahween oogepuggedenunseen ween che- 
debahjemahsewind, kewahbunduhewa suh goo ewh keme- 
noodoodahgad, kuhya kemegewad kemewun-ahboo ishpem- 
ing oonje, kuhya chemekoogemahguk enewh ketegaunun, 
kemooshkenatood enewh kedaënahnin ewh wesenewin 
kuhya moojegezewin. 

18 Oonoo keënaud, ahgahwah oogenugahahwaun 
enewh ahnishenahban, chesahsahgewetuhmahgoosigwah. 

19 Kepeëzhahwug dush ahnind Jewyug Antioching 
kuhya Iconiuming kahpebonjebahwaud mesuh egewh kah- 
tabemahjig enewh ahnishenahban, oogepemwuhsinahah- 
waun dush emuh keche-oodanaung keneboodoog keënan- 
nemahwaud. 

20 Ahnish dush, magwah egewh kekenooähmahgunug 
kewetahkahbahwetahwahwaud, kepuhsegwe, kepeëzhaud 
dush emuh keche-oodanaung : wuhyahbunenig dush ke- 


ëzhemahjah emuh Derbeïng keweejewaud enewh Barna- 
basun. 

21 Uhpe dush kahpahbahdebahdooduhmoowaud ewh - 
minwahjemoowin ewede keche-oodanaung, kahkekenooäh- . 
mahwaud nebewah bamahdezenejin, nayaub keëzhekewa- 
wug emuh Lystraing, kuhya Iconiuming, kuhya Antioching, 

22 Keäunwahjeähwaud enewh kekenooähmahgunun, 
kuhya kekuhgekemahwaud cheminjemanduhmenid ewh da- 
bwayanduhmoowin, chenundahwandahgoozeyung emuh 
nebewah kooduggsegezewening cheöonjepeendegayung 
emuh oodogemahwewening owh Kesha-Muhnedoo. 

23 Uhpe dush kahoozheähwaud enewh makuddawe- 
koonuhyan emuh anduhsing ahnuhmeä-weguhmigoong, 
kuhya kahahnuhmeähwaud mahmahwe kekeëquishemoo- 
waud oogeähnuhmeätuhmahwahwaun enewh cheweedoo- 
kahgoowaud enewh Tabaninganejin me enewh kahdabwa- 
yanemahwahjin. 

24 Uhpe dush kahshahbooshkummoowaud Pisidia, ke- 
tuhgwishenoog emuh Pamphyliaing. 

25 Uhpe dush kahdebahdooduhmoowaud ewh ekedoo- 
win emuh Pergaing, keëzhahwug emuh Attaliaing : 

26 Ewede dush keöonjemahjeyahshewug keénahshe- 
waud emuh Antioching, me ewede wahyashkud kah- 
duhzhe-ahnuhmeätuhmahwindwah cheweedookahgoowaud 
enewh shawanjeganejin Kesha-Muhnedoon emuh ahnooke- 
wening kahdebishkoosetoowaud. 

21 Uhpe dush kahtuhgewishenoowaud, kahmahwunje- 
ähwaud enewh anuhmeähnejin, oogewahweenduhmah- 
waun kuhkenuh kahezhechegawaud keweedookahgoowaud 
enewh Kesha-Muhnedoon, kuhya Kesha Muhnedoo kah- 
ezhepahkahkoonuhmoowaud ewh dabwayanduhmoowine- 
ishquaundam enewh mayug-ahnishenahban. 

28 Kuhpayeëe dush keduhnezewug emuh, keweeje- 
wahwaud enewh kekenooähmahgunun. 


CHAP AY 


HNIND dush enenewug kahpeöonjebahjig emuh 
Judæaïng oogekekenooähmahwahwaun enewh we- 
kahnesemaun, 00-00 keékedoowaud, Kishpin, kekenoowahje- 
kishkezhegahzoosewag debishkoo kahenahkoonegagoobu- 
nan Moses, kahween kegahbemahjeëgooseem. 
2 Uhpe dnsh Paul kuhya Barnabas kahkeche-ahgoo- 
watahwahwaud kuhya kahkeche-kuhnoonahwaud enewh, 
keënahkoonegawug egewh anuhmeähjig enewh Paulun kuhya 

Barnabasun kuhya ahnind pakaunezenejin, cheëzhahnid 
emuh Jerusaleming chekuhgwajemahnid enewh apostle- 
ün kuhya katezenejin oo-oo kuhgwadawin. 

3 Uhpe kahmezissekahgoowaud  enewh anuh- 
meähnejin uhneähpesuhkahwaud, oogeshahbooshkahnah- 
wah Phenice kuhya Samaria, pahbahdevahjemahwaud 
enewh mayug-ahnishenahban keähnuhmeähnid : ooge- 
keche-moojegezeähwaun dush k uhkenuh wawekahnesinde- 
nejin. 

i4 Uhpe dush kahtuhgwishenoowaud ewede Jerusalem- 
ing, ke6odahpenegoowaud dush enewh anuhmeähnejin, 
kühya enewh apostleün, kuhya enewh katezenejin, oogede- 
bahdooduhnahwah kuhkenuh enewh uhyeëen kahezheche- 
gawaud keweedookahgoowaud enewh Kesha-Muhnedoon. 

5 Kepuhsegwewug dush ahnind kahPhariseewejig duh- 
yabwayandungig, keëkedoowaud, chenunduhwandahgwud- 
enig chekekenoowahje-kishegahzoonid, chekahgaunzoome. 
mind cheguhnuhwanduhmenid Moses ootebahkoonegawin. 

6 Egewh dush apostleüg kuhya katezejig kemahwun- 
jeëdewug chenahnahgahdahwanduhmoowaud 00-00. 

7 Uhpe dush kahkecheahgoonwatahdewaud, Peter 
kepuhsegwe, 00-00 dush keénaud, Enenewedoog wekah- 
nesemahdoog, kekekandahnahwah ewh mawezhah Kesha- 
Muhnedoo kewuhwanahbuhmid neen nindooning egewh 
mayug-ahnishenahbag cheöonjenoonduhmoowaud ewh 
minwahjemoowine-ekedoowin, chedabwayanduhmoowaud 
dush. 

8 Kesha-Muhnedoo dush, owh kakandung enewh ooda- 
ëmaun, oogedebahjemaun ewh minwandahgoozenid, ewh 
kemeenaud enewh Keche-Oojechaugwun, debishkoo kah- 
ezhemeenenung ; 

9 Kah dush pekenoong oogedoodahwahseen dush ween 


kenuhwind, kepeenetood oodaëwaun dabwayanduhmoo- | 


win oonje. 


10 Wagoonash dush wanjekuhgwatebanemag Kesha- 


Muhnedoo, chenahbekahwagwah egewh kekenooahmah- 
gunug ewh nahbekahwahgun kahkushketoosegwah koose- 
minahbuneeg chepemewetoowaud kuhya kenuhwind kah- 
kushketoosewung. 

11 Kedabwayandahmin dush ewh ooshahwanjegawe- 
ning owh Tabaningad Jesus Christ cheweoönjebemahjeë- 
gooyung kenuhwind, debishkoo wenuhwah. 

12 Me dush kuhkenuh egewh ahnishenahbag kepe- 
zaunuhbewaud, kebezindahwahwaud dush enewh Barna- 
basun kuhya Paulun, kedebahdooduhmenid kahezhemah- 
maundahwejegad owh Kesha-Muhnedoo magwa mayug- 
ahnishenahbekaug wenuhwah keähnookeewaud. 

13 Bahnemah dush kahishquah-kekedoowaud, James 
oogekuhnoonaun, oo0-00 keënaud, Enenewedoog wekahne- 
semahdoog, bezinduhweshig : 

14 Simeon oogewahweendaun ewh Kesha-Muhnedoo 
netum kepemoowuddissaud enewh mayug-ahnishenahban, 
chegondenaud enewh ahnishenahban kadabwayanduhmenejin 
oodezhenekahzoowin. 

15 Me nahsaub akedoomahgudenig oodekedoowene- 
waun egewh aunwahjega-wenenewug ; debishkoo azhe- 
beëgahdag, 

16 Nahguch dush ningahpiskaub menuhwah dush 
ningahoozhetoon oodahnuhmeäweguhmig owh David, kah- 
kahwesamahguk ; nayaub dush ningahoozhetoon kahbah- 
nahduk kuhya ningahaunjetoon : 

17 Egewh ashkoonindjig enenewug chenundoonawah- 
waud enewh Tabaninganejin, kuhya kuhkenuh egewh 
mayng-ahnishenahbag, wahyahweendungig nindezhene- 
kahzoowin, ekedoo owh Tabaningad owh azhechegad 
kuhkenuh oonoo uhyeëen. 

18 Kesha-Muhnedoo ookekandahnun kuhkenuh oodah- 
nookewenun pahahkoomahje-uhkeewung. 

19 Nindenahkoonega dush, chemegooshkahjeähsewun- 
gwah egewh mayug-ahnishenahbag kahquakekahbahwe- 
tahwahjig enewh Kesha-Muhnedoon : 

20 Chemahjebeähmahwungwah dush, chemewetoo- 
waud enewh muhnedookawine-weneëgoowinun, kuhya 
peshegwahdezewin, cheaumwahsigwah dush kabenawabe- 
negahzoonejin kuhya misquee. 

21 Moses muh mawezhah oodahyahwaun emuh anduh- 
ching oodanah enewh dabahjemegoojin, ahginjegahdane- 
wun oodoozhebeëgawenun anduhsoo ahnuhmeä-kezheguk 
emuh ahnuhmeä-weguhmigoong. 

22 Medush keminwanduhmoowaud egewh apostleiig 
kuhya katezejig, mahmahwe kuhkenuh anuhmeähjig, che- 
ëzhenahzhahwahwaud enewh enenewun kahwawanahbuh- 
mahwahjin ewh anduhchewaud ewede Antioching mah- 
mahwe enewh Paulun kuhya enewh Barnabasun ; mesuh 

oogoo kakwuhwanahbuhmindjig, Judas owh kahtuhgoo-ween- 
zood Barsabas, kuhya Silas, nahgahnezegig emuh anduh- 
chewaud egewh wekahnesemaug : 

23 Kemahjebeähmahgawug dush enewh muzzeneëgunun 
kamahjetoonid oo-oo keëzhebeëgawug; Egewh apostleüg 
kuhya wekahnesemaug ooduhnuhmekahwahwaun enewh 
wekahnesemaun mayugezenejin ewede Antioching kuhya 
Syriaïng kuhya Ciliciaïng : 

24 Ningenoondahmin gooshah ahnind nenuhwind ah- 
yahyaung kahoonjebahjig kemegooshkahjeënagwah enewh 
ekedoowinun, uhnegahahwaud enewh kejechaugoowaun, 
00-00 keëkedoowaud, Kenundahwandahgoozeem chekeke- 
noowahje-kishkezhegahzooyag, kuhya cheguhnuhwanduh- 
mag ewh tebahkoonegawin? kah wekah ningeënahsenahnig 
00-00 cheëzhekuhgekemenagwah : 

25 Ningeminwandahmin, kemahoonjeëdeyaung mah- 
mahwe enahkoonegayaung, cheëzhenahzhahoomoonenuh- 
goog egewh suhyageüngejig Barnabas kuhya Paul, 

26 Enenewug kahnuhneezaunesetoojig oobemahdeze- 
winewah oonje oodoonoozoowin owh Tabanemenung 
Jesus Christ. 

21 Ningeêzhenahzhahwahnahnig dush Judas kuhya 
Silas, cheweenduhmoonagwah oonoo uhyeëen emuh oodoo- 
newaung. 


28 Oogeminwandaun suh owh Keche-Oojechaug kuhya _ 


nenuhwind ningeminwandahmin, chepemoondahegoose- 
wag nahwuj kwasegwungin mewunekaunun me dush 
atuh oonoo nandahwandahgwukkin uhyeëen ; 

29 Chemeejesewag ewh meejim kahsahsahgewetuh- 
moowindwah muzzeneneeg, kuhya misque, kuhya kabena- 
wabenindjig ooweyausewewah, kuhya chemewetooyag 
pezhegwahdezewin : kishpin mewetooyag oonoo kegahme- 
noojegam. Keduhnemekahgoom. 


30 Uhpe dush kahpuggedenindwah, kepeëzhahwug a 
emuh Antioching : uhpe dush kahmahwunjeähwaud enewh 


ahnishenahban, oogemeenahwaun ewh muzzeneëgun : 


31 Uhpe dush kahwahbunduhmoowaud, kemoojegan- | 


duhmoog ewh menoodaäshkahgoowin oonje. 
32 Judas kuhya Silas, keäunwahjega-wenenewewug, 
kekuhgekemahwaud dush enewh kekenooähmahgunun 


nebewah ekedoowenun, kuhya dush kesoongekahbahweäh- 


waud. 

33 Wanebik kahduhnezewaud ewede, oogepuggedenah- 
mahgoowaun enewh kekenooähmahgunun emuh pezaune- 
wawening cheëzhahnid enewh apostleün. 

34 Ahnoo keminwandum owh Silas kayahba cheähyaud 
ewede. 

35 Paul dush kuhya Barnabas keduhnezewug emuh 
Antioching, kekenooähmahgawaud kuhya kekuhgequawaud 
ewh oodekedoowin owh Kesha-Muhnedoo, kuhya nebewah 
ahnind bakahnezejig. 

36 Goomahpe dush anduhsoogoonahguk Paul oo-00 
oogeënaun enewh Barnabasun, Umba menuhwah mahjah- 
dah cheähwemahwuddissungwah kekahnesenenahnig an- 
duhsing oodanahwun kahduhzhe kuhgequayung Tabanin- 
gad oodekedoowin, cheähwewahbuhmungwah, nuhmunj 
azhebemahdezewahgwan. 

37 Barnabasdush keënandum cheuhneweejewegoowaud 
enewh Johnun, kahtuhgoo-weenzoonejin Mark. 

38 Kah dush kemïnwanduhse owh Paul cheühneweeje- 
wegoowaud enewh kahnuhguhnegoowahjin ewede Pamphy- 
liaing, kah dush oogeŭühneweejewegoosewaun emuh ah- 
nookewening. 

39 Apeech dush kekecheähgoonwatahdewaud, kepuh- 
kaëdewug : Barnabas oogeühneweejewaun enewh Markun, 
keënahshe dush ewede Cyprusing. 

40 Paul dush oogewahwanahbuhmaun enewh Silasun, 
kemahjah dush, kahezheahnuhmeätahmahgood enewh 
Kesha-Muhnedoon. 

41 Keühneëzhah dush emuh anegookookummegaug 
Syria kuhya Cilicia, kepahpahsoongekahbahweäud kuhke- 
nuh dabandahgoozenejin emuh ahnuhmeähwening. 


CHOE AFl. 


E dush ketuhgwishing ewede Derbeïng kuhya Lys- 
traïng : benuh dush, pazhig kekenooähmahgun ewede 
keähyah, Timotheus azhenekahzood, oogwissun Jewequa, 
kahdabwayandung ; oosun dush ke-Greek-enenewewun: 
2 Oogeminwahjemegoon dush kuhkenuh enewh wekah- 
nesemaun kahahyahnejin emuh Lystraing kuhya Iconium- 
ing. 
3 Me dush oonoo kahnundahwanemahjin owh Paul 
cheühneweejewegood ; oogeöodahpenaun dush kuhya ooge- 
kekenoowahje-kishkishwaun oonje enewh Jewyun ewede 


393 


OODEZHECHEGAWENEWAH. 


uhkeeng kahahyahnejin : kuhkenuh muh oogekekanemah- 
waun oosun Greek ahwenid. 

4 Magwah dush uhnebemoosahduhmoowaud enewh 
oodanahwun, oogepuggedenahmahwahwaun enewh enah- 
koonegawenun cheguhnuhwanduhmenid, kahenahkoonega- 
waud egewh apostleiig kuhya katezejig emuh Jerusaleming 
kahahhyahjig. 

5 Me dush kahezhesoongekahbahweïndwah emuh da- 
bwayanduhmoowening egewh dabandahgoozejig emuh ah- 
nuhmeähwening, kuhya ashkum kemeshenoowug anduh- 
soo-kezheguk. 

6 Uhpe dush kahuhnebemoosahduhmoowaud mezewa- 
kummig Phrygia kuhya Galatia, kekenahahmahgoowaud 
enewh Keche-Oojechaugwun chekuhgequawaud ewh eke- 
doowin emuh Asiaïng, 

7 Kahtuhgwishenoowaud emuh Mysiaïng, keënanduh- 
moog cheëzhahwaud emuh Bithyniaïng ; kah dush ooge- 

uggedenahmahgoosewaun enewh Keche-Oojechaugwun 

8 Uhnekuhbekummoowaud Misia kepeëzhahwug emuh 
Troasing. 

9 Paul dush oogewahbundaun wazhebahbunduhmoowin | 
nebahtebik ; Kenebahwewun Macedoniaïng duhzhe enene- 
wun kepahgoosanemegood, 00-00 keégood, Macedoniaïng 
peézhahkun, cheweedookahweyaung. 

10 Kahishquah-wahbundung ewh enahbunduhmoowin, 
kazhetena ningewekoojetoomin cheëzhahyaung ewede 
Macedoniaing, quuhyukwanduhmaung ewh nundoomey- 
ummingid owh Tabaningad chekuhgeekemungedwah ewh 
minwahjemoowin egewh ewede anduhnuhkeejig. 

11 Uhpe dnsh kah-oonjemahjeyahsheyaung emuh 
Troasing quuhquk ninge enahshemin emuh Samothraciaïng, 
wuhyahbung dush emuh Neapolising ; 


12 Me dush ewede kahoonjetuhgwishenaung emuh I 


Philippiing, me ewh kache-oodanuhwung ewede anuhka- 
kummig Macedonia kuhya colony keähwun : ningeähyah- 
min ewede oodanaung goomuh menik dussoogoon. 

13 Anuhmeä-kezkeguk dush ningeöðonjesahgahuhmoo- 
min, emuh oodanaung, chegeseebe dush ningeézhahmin, 
kahduhzheähnuhmeäung; ningenuhmuhduhbemin dush 
kuhya ningekuhnoonahnahnig egewh equawug ewede 
kahpeëzhahjig. 

14 Pazhik dush equa Lydia azkenekahzood, atahwad 
ewh misquagin, ewede Thyatira aduhming oodanaung, 
anuhmeätuhwaud Kesha-Muhnedoon, ningenoodahgoomin, 
ooda dush oogepahkahkoonahmahgoon enewh Tabanin- 
ganejin, cheöonjebezindung oonoo uhyeëen kahekedoojin 
owh Paul. 

15 Uhpe dush kahbaptizooïnd, kuhya kuhkenuh emuh 
oowegewahming ayahjig, ningepahgoosanemegoonaun, oo- 
oo keëkedoo, Kishpin enanemeyag cheäungwahmebuhmee- 
tahwug owh Tabaningad, peendegan emuh newegewah- 
ming, ewede dush dahyook. Ningekeche-weekoojeëgoomin 
dush. 

"16 Kepuhgummeähyahmahgud uhpe aneëzhahyaung 
anduhzhe-ahnuhmeäung ningenuhquashkahgoonaun pazhik 
equa kakishkahwaud chesuhkee-muhnedoon kahoonjeke- 
che-oodezenid enewh tabanemegoojin ewh kecheesuhkeed. 

17 Mesuh owh kahnoopenuhnaud enewh Paulun kuhya 
nenuhwind, kepepahgid dush oo-oo keëkedood, Oogoo 
enenewug oobuhmetahwahwaun enewh mahyahmahwe 
ishpandahgoozenejin Muhnedoon, newahbundahegoonaun 
dush ewh bemahjeëwawine mekun. i 

18 Nebewah dussoogoon dush oo-oo keëzhechega. Paul 
dush kewuhsittahwandung kequakekahbahwe oo-oo dush 
keënaud enewh Mnhnedoon, Kekuhgaunzoomin emuh 
oodezhenekahzoowening owh Jesus Christ chesahgechenah- 
washkahwud. Oogesahgejenahwashkahwaun ewh uhpe 
tebahegun. 

19 Uhpe dush egewh tabanemahjig wuhyahbunduh- 
moowaud kemahjahmahgudenig ewh kahahpanemoowaud 
cheöondezewaud, ootuhkoonahwaun enewh Paulun kuhya 
Silasun,kuhya oogeëzheweenahwaunemuh ahtaundewening 
kahduhzhe ahyahnid enewh nahgahnezenejin, 

20 Oogeëzheweenahwaun dush emuh anahsuhmuhbe- 
nid enewh tebahkoonega-wenenewun, 00-00 keëkedoowaud, 
Oogoo enenewug, Jew-wewaud, ookechemegooshkahjetoo- 
nahwah kedoodanahwenaun, 

21 Kekenooähmahgawug dush enewh enahdezewinun 
anandahgwussenoogin cheöðodahpenuhmung kah kuhya 
chegahnuhwanduhmung, kenuhwind Romaneweyung. 

22 Ahnishenahbag dush kahooqueenoojig kepuhsegwe- 
wug chequaushkenuhdahwahwaud : egewh tebahkoonega- 

wenenewug oogekishkebetoonahwaun enewh oodahgwe- 
wene, keëkedoowug dush chepuhzhunzhaöomind. 

23 Uhpe dush nebewah kahpuhzhunzhaähwaud, ooge- 
peenjwabenahwaun emah kebahquahoode-weguhmigoong, 
oogekuhgaunzoomahwaun enewh ganuhwanduhmenejin 
kebahquahoode-weguhmig cheäungwahmeguhnuhwane- 
mahnid : 

24 Ween dush oo-oo kahezhe-aungwahmemind, ooge- 
peenjwabenaun emuh ahpeche peendig atag kebahquah- 
oodeweguhmig, kuhya oogeminjemahpetoowaun oosit- 
tahne. 

25 Ahpahbetah-tebekuk dush Paul kuhya Silas keäh- 
nuhmeähwug, kuhya oogenuhguhmootahwahwaun enewh 
Kesha-Muhnedoon : oogenoondahgoowaun dush enewh 
kabahquahegahzoonejin. 

26 Chasekah dush kekechecheengwakummegah kuhya 
kenuhningishkahmahgud ewh kahoonjeminjemoosing ke- 
bahquahoode-weguhmig ; bahbega kepahkahkoonegahda- 
noon kuhkenuh ishquaundamun, kuhya kuhkenuh egewh 
kahtuhkoobenindjig keähbahahmahwahwug ootuhkoobeje- 
gunewaun. 

27 Owh dush ganuhwandung kebahguahoode-weguhmig 
kekooshkoose magwah nebaud, wuhyahbundung dush 
enewh kebahquahoode-weguhmigoong duhzhe ishquaunda- 
mun pahkahkoosenenig, oogejegoobetoon oodahzhahwash- 
= koom, keënandum dush chenesedezood, keöðozhemoodoo- 
ganug egewh kahkebahquahegahzoojig, keénandum. 

28 Paul dush kekechekezhewa, kekuhnoonaud 00-00 
keëkedood, Kagoo ningood mujjedoodunkankeyow : kuh- 
kenuh muh oomah nindahyahmin. 

29 Kahnundoodung dush wahsuhkoonanjegun, kepeen- 
dega-buttoo dush anahsuhmenid Paulun kuhya Silasun, 

30 Oogesahgejeweenaun dush, oo-oo keëkedood, Enene- 


wedoog, ahneen kadezhechegayaun cheöonjebemahjeëgoo- 4 


yaun ? f 
31 Oo-o0 dush oogeënahwaun, Tabwayanim owh Taba- 


ningad Jesus Christ, kegahbemahjeëgoo dush, kuhya emuh 


andahyun andahjig. 
32 Oogewahweenduhmoowahwaun dush oodekedoowin 


owh Tabaningad, kuhya kuhkenuh emuh andahnid ayah- 

nejin. 

33 Me ewh tebahegunadenig nebahtebik keöodahpe- 

naud, kesebegenuhmoowaud dush kahenuggenahmemind : 
waweeb dush kebaptizooäh ween kuhya kuhkenuh anduh- 
chid. 

34 Uhpe dush kahpeendigahnaud emuh oowegewah- 
ming, oogeähtoon meejim anahsuhmuhbenid, kemoojegeze 
dush, kedabwayanemaud enewh Kesha-Muhnedoon kuhya 
kuhkenuh menik anduhchid. 

35 Uhpe dush kahkezheguk, egewh tebahkoonega- 
wenenewug oogeëzhenahzhahwahwaun enewh tuhkoone- 
wa-wenenewun, 00-00 cheëkedoonid, Puhgedin oogoo ene- 
newug. 

36 Kuhya dush owh ganuhwandung kebahquahoode- 
weguhmig oogeweenduhmoowaun enewh Paulun 00-00 
ekedoowin, Kepeähnookeewug egewh tebahkoonega-wene- 
newug chepuhgedenegooyag : umba dush sahguhahmoog, 
kuhya emuh pezaunezewening ezhemahjahyook. 

37 Paul dush 00-00 oogeënaun, Mezheshuh ningepuh- 
zhunzhaöðogoonahnig pwah-tebahkoonegooyaung, Roman 
eneneweyaung, kuhya ningepeendega-wabenegoonahnig 
emuh kebahquahoode-weguhmigoong ; noongoom dush nuh 
kemooj newesahgejewabenegoonahnig ? Kahween tahezhe- 
wabussenoon ; weenuhwah tahpeëzhahwug chepesahgeje- 
wezheyummingidwah. 

38 Egewh dush tuhkoonewa-wenenewug ooweenduh- 
moowahwaun oonoo ekedoowenun enewh tebahkoonega- 
wenenewun : kesagezewug dush, uhpe kahnoonduhmoo- 
waud che-Roman-enenewewaud. 

39 Kepeëzhahwug dush kepahgoosanemahwaud, ooge- 
sahgecheweenahwaun dush, kuhya oogeënahwaun emuh 
oodanaung cheöonjemahjahnid. 

40 Keöonjesahgahahmoog dush emuh kebahquahoode- 
weguhmigoong, kepeendegawug dush emuh oowegewah- 
ming owh Lydia: uhpe dush kahwahbuhmahwaud enewh 
we anemu, oogemenoo-daäähwaun kemahjahwug 

ush. 


l CHAF AYN. 
| JAFE dush kahshahbooshkuhmoowaud Amphipolis 


| kuhya Apollonia, ketuhgwishenoog emuh Thessalo- 
nicaïng, kahahtanig oodahnuhmeä-weguhmegoowaun 

egewh Jewyug : 
2 Paul dush, debishkoo moonzhug kahezhechegad, 

oogepeendegahwaun, kuhya nesing ahnuhmeä-kezheguk 
oogekuhnoonaun ewh oonje azhebeëgahdag emuh keche- 
twah-oozhebeëguning, | 

3 Kewahbundahewad kuhya kewahweendahmahgad, 
ewh nundahwandahgwuk Christ chekooduggetood, kuhya 
nayaub cheähbejebaud ; mahbuh dush dabahjemug kuhge- 
kemenenuhgoog, Christ ahwe. 

4 Ahnind kush kedabwayanduhmoog, kuhya oogewee- 
jewahwaun enewh Paulun kuhya enewh Silasun; kuhya 
anuhmeähjig Greekug keche nebewah, punge nunga egewh 
kachetwahwezejig equawug. 

9 Egewh dush Jewyug kahdabwayanduhsegoog, keke- 
shahwanjegawaud, 00ge6odahpenahwaun ahnind kakebah- 
dezenejin eneneweeshun, oogeðoqueenoähwaun dush ne- 
bewah enewh ahnishenahban kemegooshkahje toowaud 
dush ewh oodanah, oogemegahđdahnahwah dush oowege- 
waumene enewh Jasonun keënanduhmoog chesahgeje- 
weenahwaud emuh anduhzheahyahnid enewh ahnishenah- 
ban. 

6 Uhpe dush kahmekahwahsigwah, oogeëzheweenah- 
waun enewh Jasonun kuhya ahnind wekahnesemaun emuh 
anahsuhmuhbenid enewh wagemahkundemenejin oodanah, 
00-00 keézhepepahgewaud, Egewh kahquakesetoojig ewh 
uhkee zhuhyegwah kepetuhgwishenoog oomuh ; 

7 Me enewh kahpeendegahnahjin Jason: oogoo dush 
oobahnahjetoonahwah oodenahkoonegawenun owh Cæsar, 
ekedoowaud cheähyaud pakahnezid keche-oogemah, Jesus 
azhenekahzood. 

8 Oomegooshkahjeähwaun dush enewh ahnishenahban, 
kuhya enewh wagemahkundahmenejin ewh oodanah, uhpe 
kahnoonduhmenid oonoo uhyeëen. 

9 Uhpe dush mamashquaud kahpuggedenuhmahgoo- 


waud enewh Jasonun kuhya enewh ahnind ooweyowene 


cheöonjepuggedenindwah, oogepuggedenahwaun. 


10 Kazhetena dush wekahnesemaug oogeëzhenahzhah- 


wahwaun enewh Paulun kuhya enewh Silasun magwah 
nebah-tebekudenig ewede Bereaïng: uhpe dush kahtuh- 
gwishenoowaud emuh kepeendegawug emuh oodahnuh- 
meä-weguhmigoowaung egewh Jewyug. 

11 Nahwuj dush oogoo keminwandahgoozewug dush: 
ween egewh Thessalonicaïng duhzhe enenewug, minwan- 
duhmoowening muh oogeëzheöðodahpenahnahwah ewh 

ekedoowin, wahbunduhmoowaud kechetwah-oozhebeëgu- 
nun anduhsookezhegud-enig, kishpin 00-00 azhewabudoog- 
wan. 

12 Mesuh kahoonjedabwayanduhmoowaud nebewah ; 
kuhya punge nunga egewh kachetwahwezejig equawug 
kah-Greekewejig, kuhya egewh enenewug. 

13 Uhpe dush egewh Thessalonicaing duhzhe-Jewyug 
kahkekanduhmoowaud ewh kew ahweendung owh Paul 
ewh oodekedoowin owh Kesha-Muhnedoo ewede Bereaing, 
kepeëzhahwug kuhya emuh, keöðombahzoomahwaud dush 
enewh ahnishenahban. 

14 Kazhetena dush egewh wekahmesemaug oogemah- 
jenahzhahwahwaun enewh Pauluncheëzhahnid emuh keche- 
gummeeng : Silas dush kuhya Timotheüs kayahbe keduh- 
nezewug emuh Bereaing. 

15 Egewh dush kahuhnemahjeweenahjig enewh Paulun 
oogeëzheweenahwaun emuh Athensing, kahoodahpenuh- 
moowaud mejedwawin waweeb chepeëzhahnid Silasun 
kuhya Timotheusun kemahjahwug. 

16 Magwah dush Paul duhzhepeeäud emuh Athensïng 
kekushkandum emuh oojechaugoong, uhpe wuhyahbun- 
dung oodanah ahpeche puhgedenegahdag emuh muhnetoo- 
kawening. 

17 Me dush kahoonjekahnoonaud enewh Jewyun emuh 
ahnuhmeä-weguhmegoong kuhya enewh mayugezenejin 
kahmekinduhmenejin Jew ezhetwahwin, emuh ahtaunde- 
wening anduhsoo-kezhegudenig enewh kahnahguashkah- 
wahjin. 

18 Ahnind dush nebwahkah-wenenewug Epicureänug 
kuhya Stoickug, oogeähgoonwatahwahwaun. Ahnind dush 
keëkedoowug, Ahneen kaëkedood mahbuh nashewahwah- 
nuhgetoong? menuhwah dush ahnind, Enootahgooze de- 
bishkoo debahjemaud mayuggezenejin Muhnedoon, ewh 
ewh kedebahjemootahwaud Jesusun kuhya ewh ahbejebah- 
win kahoonje-ekedoowaud. 

19 Oogeöodahpenahwaun dush, kuhya oogeëzheweenah- 
waun emuh Areopagusing, 00-00 keëkedoowaud, Nindah- 
kekandahmin nuh wagoodogwanedoog maunduh ooshke- 
kuhgequawin dabahdooduhmun ? 

20 Kepedebahdoodahnun muh mamukkahdandahê i 
kin emuh netoowuggahnahnaung ; newekekandahmin dush 
nuhmunj azhewabudoogwan oo-oo ezhetwahwin. 

21 (Kuhkenuh muh egewh Athenianug kuhya mayug- 
gezejig ewede kahahyahjig kahween gagoo pakaunuk 
oogemekinduhsenahwah, me atuh chewahweenduhmoo- 
waud, gamuh chenoonduhmoowaud gagoo ooshke-debahje- 
moowin. 

22 Me dush Paul kenebahwid emuh nesuhwuhyeëe 
Mars oowahjewing oo-oo keékedood, Kenuhwah Athens- 
ing dnhzhe-enenewedoog kekekanemenim moonzhug 
kechekoosagwah egewh muhnedoog. 

23 Magwah pemoosayaun, kewahbunduhmaun dush 
enewh anuhmeätuhmagoon, ningewahbundaun pazhig sah- 
sahgewejegunahbik 00-00 azhebeëgahdag, OWH KAKAN- 
DAHGOOZESIG MUHNEDOO. Owh dush anuhmeä- 
tuhwag ahnooween goo kekanemahsewag, mesuh dabahje- 
mootuhmoonenuhgoog. 

24 Kesha-Muhnedoo kahoozhetood uhkee kuhya kuh- 
kenuh emuh atagin, ween egoo tabandung kezhik kuhya 
uhkee, kahween dahse emuh ahnuhmeä-weguhmegoong 
kahoonjeöozhechegahdagin ooneenjemaung ; 

25 Kahween dush enenewug ooneenjewaung oonjebuh- 
meetahwahse debishkoo gagoo muhnazid, ween begoo 
ahwe owh mahnaud kuhkenuh bamahdezenejin ewh 
bemahdezewin, kuhya nasawin, kuhya kuhkenuh enewh 
uhyeëen ; 

26 Pazhigwunoong cheöonjeoomisqueemenid oogeëzhe- 
äun kuhkenuh ahnooj azheweenzoonejin enenewun che- 
duhnuhkeenid emuh anegookookummegaug ewh uhkee, 
kuhyet keënahkoonegad uhpe kadebishkoosanig chebemah- 
dezenid kuhya menik kaähbetuhmenid ; 

27 Chenundoonawahwaud enewh Tabaninganejin, 
koonemah nunduhmoozheähwaud oodahmekahwahwaun, 
ahnooween goo wahsuh ahyahsig kenuhwind anduhche- 
yung ayahyung : 

28 Me muh owh wanjebemahdezeyung, kuhya wanje- 
eneneweyung, debishkoo ahnind kenuhguhmoo-wenene- ` 
mewaug keëkedoowaud. Me muh wah-owh wandahdeze- 

ung. 

99 Kesha-Muhnedoong dush oondahdezeyung, kaöonje 
enanduhsewung owh Kesha-Muhnedoo cheëzhenahgoozid 
debishkoo oozahwah-shooneyah gamuh shooneyah gamuh 
ahsin mazinechegahzood emuh enene öonebwahkahwe- 
ning. 

30 Uhpe dush kuhnuhga gagoo kekekanduhsegwah 
egewh enenewug kahween oogepahbahmanduhseen owh 
Kesha-Muhnedoo ; noongoom dush oodenaun kuhkenuh 
enewh enenewun mezewakummig ayahnejin cheäunwa- 
nindezoonid : 

31 Oogewahweendaun muh ewh kezhik, uhpe katebah- 
koondung ewh uhkee emuh menooëzhewabezewening 
oonje enewh enenewun kahahnoonahjin; me ewh kahe- 
nahjemootahwaud kuhkenuh enenewun, ewh keähbeje- 
bahaud. 

32 Uhpe dush kahnoonduhmoowaud ewh oodahbeje- 
bahwinewah egewh naboojig, ahnind oogebahbeähwaun ; 
ahnind dush 00-00 keëkedoowug, Menuhwah kegahbe- 
zindahgoo 00-00 ekedoowin. 

33 Me dush Paul kebonjemahjaud anduhzhe-ahyahnid. 

34 Ahnind enenewug dush oogeweejewahwaun 
enewh Paulun, kuhya kedabwayanduhmoog : me suh owh 
pazhig Dionysius owh Areopagite, kuhya pazhig equa 
Damaris azhenekahzood, kuhya dush ahnind bakahne- 
zejig. 

CHAP- A VHI 
K AHISHQUAH-AHYAUG oonoo Paul keöonjemahjah 


emuh Athensing, keëzhah dush emuh Corinthing ; 

2 Oogemekahwaun dush pazhig Jewenenewun Aquila 
azhenekahzoonejin, emuh Pontusing kahoondahdezenejin, 
noomuhyah emuh Italying kahpeöonjebahnid kuhya enewh 
wewun Priscilla; (Claudius muh oogeënahbuneen kuh- 
kenuh enewh Jewyun cheöonjemahjahnid emuh Romeiïng:) 
mesuh enewh kahnaunzekahwahjin. 

3 Tatebishkoo keënuhnookenid, kahoonjeweedegamaud, 
keähnookee dush : kepuhpuhgahwuhyauneguhmigookawug 
muh. 

4 Kekuhgequa emuh ahnuhmeä-weguhmigoong andus- 
soo-ahnuhmeä-kezheguk, chekuhnoonaud enewh Jewyun 
kuhya Greekun. 

5 Uhpe dush Silas kuhya Timotheus kahoonjetuhgwish- 
oowaud ewŵede Macedoniaïng, Paul kekeche-aunwahje 
emuh oojechaugoong, oogedebahjemootahwaun enewh 
Jewyun ewh Jesns ahwid owh Christ. 

6 Uhpe dush kahahgoonwatahmenid, kuhya mujje- 
kezhwad, oogepuhpuhwaginaun oodahgwewin, 00-00 

dush keënaud, Kemisqueemewah tahdahgoomahgud emuh 
tebenuhwa kishtequaunewaung ; nepeeniz suh neen : noon- 
goom dush ningahezhahnug egewh mayug-ahnishenahbag. 

7 Ewede dush keöonjesahgahum, kepeedega emuh 
oowegewahming pazhig enene Justus azhenekahzood, kah- 
buhmeetahwaud enewh Kesha-Muhnedoon, cheguhyeée 
kahdaud emuh ahnuhmeä-weguhmigoong. 

8 Kuhya dush owh Crispus, kahkech-negahnezid emuh 
ahnuhmeä-weguhmigoong oogedabwayanemaun enewh 
Tabaninganejin, kuhya kuhkenuh emuh oowegewahming ; 
nebewah dush egewh Corinthianug kahnoonduhmoowaud 
kedabwayanduhmoog, kebaptizooähwug dush. 

9 Oo-oo dush keënaud owh Tabaningad enewh Paulun 
emuh enahbunduhmoowening, Kagoo sagezekan, kekedoon 
dush, kagoo pezaunuhbekan : 

10 Keweejewin suh, kah dush ahweyah kegahodisse- 
goose chemujje-doodook ; nebewah muh nindahyahwaug 
nindahnishenahbamug oomuh oodanaung. 

11 Ningookekenoonoowin keduhzheka ewede, kekeke- 
nooëhmahgad ewh oodekedoowin owh Kesha-Muhnedoo. 

12 Uhpe dush owh Gallio kebogemahkundung Achaia, 
egewh Jewyug mahmahwe oogemegahnahwaun enewh 
Paulun, oogeëzheweenahwaun emuh tebahkoonega-weguh- 
migoong, 

13 Oo-oo keëkedoowaud, Mahbuh oowekoojeäun enewh 


enenewun cheëzheahnuhmeätuhwahnid enewh Kesha-Muh- 


nedoon ewh azhesinsenook tebahkoonegawin. 

14 Uhpe dush Paul wahkekedood, Gallio oogeënaun 
enewh Jewyun, Kishpin mujjedoodahdewin ahwungebun 
gamuh gagoo mujjeëzhechegawin, Oh kenuhwah Jew-we- 
yag, nindahgenundahwandahgooz chebezindoonenuhgoog ; 

15 Kishpin dush kuhquajindeyag enewh ekedoowenun 
kuhya ezhenekahzoowenun, kuhya kenuhwah ketebah- 


koonegawinewah, kenuhwah bahbahmanduhmook : kah- T 


ween neen nindahtebahkoonunsenun oonoo uhyeéen. 


16 Oogeöonjesahgejenahzhahwaun emuh tebahkoonega- 


weguhmigoong. 

17 Medush kuhkenuh egewh Greekug keöodahpenah- 
waud enewh Sosthenesun kache-oogemahkundemenejin 
ahnuhmeä-weguhmig, kepukketaðowahwaud dush emuh 
anahsumme-ahyahnig tebahkoonega-weguhmig. Kah dush 
Gallio oogebahmanduhsenun oonoo uhyeëen. 

“18 Oo-0o0o Kahishquah-ezhewabuk kinwazh keduhneze 
owh Paul, me dush kenuhguhnaud enewh wekanesemaun, 
kemahjeähshe dush ewede keënahshid emuh Syriaïng, 
keühneweejewaud enewh Priscillain kuhya Aquilaün ; 
uhpe dush kahkaushkebahdung ooshtequaun ewede Cen- 
chreaing : oonje kewahweenduhmahwaud enewh Kesha- 
Muhnedoon cheëzhechegad. 

19 Ketuhgwishin dush emuh Ephesusing, me dush 
ewede kahnuhguhnaud enewh kahweejewahpuneen < ween 
dush kepeendega emuh ahnuhmeä-weguhmigoong, kekuh- 
noonaud dush enewh Jewyun. 

20 Uhpe dush kenunduhwanemegood enewh kayahbe 
cheähyaud emuh, kahween kedabwatunse. 

21 Me dush keähnemekahwaud, 00-00 keënaud, 
Nenunduhwandahgooz ahbetakummig cheguhnuhwanduh- 
maun maunduh wekoondewin zhuhyegwah wahdebishkoo- 
samahguk ewede Jerusaleming; kebiskahbeyaun dush 
kegahbenaunzekoonenim kishpin enandung owh Kesha- 
Muhnedoo. Keöonjemahjeyahshe emuh Ephesusing. 
~ 22 Uhpe dush kahkuhbaud emuh Cesareaïng kahkoo- 
peed dush kahahweähnuhmekahwaud enewh anuhmeähne- 
jin, keëzhah emuh Antïoching. 

23 Wanebik kahduhnezid emuh, keühnemahjah, keëzhah 
dush emuh anegookookummegaug Galatia kuhya Phrygia, 
kemushkahwanduhmooäud kuhkenuh enewh kekenooäh- 
mahgunun. 

24 Pazhig dush Jew Apollos azhenekahzood kahduh- 
zhenegid emuh Alexandriaïng, natuh-kekedood, kuhya 
mashkahwezid emuh kechetwah-oozhebeëguning, kepe- 
ëzhah emuh Ephesusing. 

25 Mahbuh enene kekekenooähmahgooze emuh oome- 
kunaung owh Tabaningad : keäunwahdandung dush emuh 
oojechaugoong, keduhzhindung kuhya kekekenooähmahgad 
oodezhetwahwenun owh Tabaningad, kekekandung atuh 
ewh oobaptizooéwawin owh John. 

26 Mezheshuh dush kemahje-kekedoo emuh ahnuhmeä- 
weguhmigoong : Uhpe dush Aquila kuhya Priscilla kah- 
noonduhwahwaud enewh oogeöðodahpenahwaun, kuhya 
nahwuj wawane oogekekenooähmahwaun ewh oodezhet- 
wahwin owh Kesha-Muhnedoo. 

27 Uhpe dush enandung owh Apollos cheëzhaud emuh 
Achaiaïng, keöozhebeëgawug egewh wekahnesemaug, 

keënahwaud enewh kekenooähmahgunun cheöodahpenah- 
nid: uhpe dush tagwishing, oogekeche-weedookahwaun 
enewh kahdabwayanduhmenejin oonje shahwanjegawene- 
wedookahgoowening : 

28 Emuh mushkahwezewening oogeëzhekuhnoonaun 
enewh Jewyun, mezheshuh suh, kewahbunduhewad oonje 
kechetwah-oozhebeguning owh Jesus ahwid Christ. 


CHAP. XIX. 


EPUHGUMME-AHYAHMAHGUD dush, magwah 

Apollos keähyaud emuh Corinthing, Paul kahshah- 
booshkung noonpeming duhshe duhnuhkewenun kepetuh- 
gwishin emuh Ephesusing, kemekahwaud dush ahnind 
kekenooähmahgunun, 

2 Oo-oo dush keënaud, Kegeöodahpenah wahnuh owh 
Keche-Oojechaug akoodabwayanduhmag?  Wenuhwah 
dush o0-oo oogeënahwaun, Kah kuhnuhga ningenoonduh- 
semin, kishpin ahyahgwan ahweyah Keche-Oojechaug. 

3 Oo-ọoọ dush oogeënaun, Ahneen dush kahezhebap- 
tizoomegooyag ? Keëkedoowug dush, John suh oobaptizoo- 
ëwawin. 

4 Medush oo-00 kahekedood owh Paul, John kagate 
keëzhebaptizooëťwa ewh aunwanindezoowene-baptizooëwa- 
win, keënaud enewh kanoopenuhnegoojin, mesuh owh 
Christ Jesus. 

5 Uhpe dush kahnoonduhmoowaud, kebaptizooähwug 
emuh oodezhenekahzoowening owh Tabaningad Jesus. 

6 Uhpe dush owh Paul kahahtahwaud ooneenjeen 
emuh ooweyowening, oogepeöodissegoowaun enewh Ke- 
che-Oojechaugwun ; me dush keinwawaud pakaunukin 
inwawenun kuhya keäunwahjegawug. 

7 Kemetahchedooganug ahshe neezh kuhkenuh egewh 


enenewug. 











8 Keëzhah dush emuh ahnuhmeä-weguhmigoong, kuhya : 


mezheshuh kekekedoo nesoo-kezis wahweenduhmahgad 
kuhya wahbunduhewad enewh uhyeéen dabandahgwukkin 
emuh oodoogemahwewining owh Kesha-Muhnedoo. 

9 Uhpe dush ahnind kahmushkahwedaäshkahwindwah, 
kedabwayanduhsigwah dush, kemujjeduhzhinduhmoowaud 
dush ewh ezhewabezewin anahsuhme-ahyahnid enewh 
ahnishenahban, oogenuhguhnaun, kuhya oogepuhkawenaun 
enewh kekenooähmahgunun, anduhsoo-kezhegudenig ke- 

kuhgequad emuh-ookekenooähmahde-weguhmigoðng pa- 
zhik enene Tyrannus azhenekahzood. 

10 Nezhoo-kekenoonoowenun keduhneze emuh ; kuh- 
kenuh dush anduhnuhkecjig emuh Asiaing oogenoondah- 
nahwah oodekedoowin owh Tabaningad Jesus, Jewyug 
kuhya Greekug. 

11 Kesha-Muhnedoo oogeähnookeenun keche-mahmaun- 
dahwejegunun emuh ooneenjening enewh Paulun : 

12 Ewh dush egoo emuh weyowening keöonjemahje- 
tuhwindwah egewh ayahkoosejig enewh mooshwanun 
kuhya ahkoobezoowenun, me dush kemahjahmahgudenig 
enewh oodenahpenawinewaun, kuhya dush enewh mujje- 
muhnedoon oogesahgejenahwashkahgoowaun. 

13 Ahnind dush Jewyug pabahsahgedenahjig enewh 
mujje-muhnedoon, keënwahzoowug chewahweenduhmoo- 
waud oodoonoozoowin owh Tabaningad Jesus emuh 
anduhzhe ahyahnid enewh kahkekishkahwahnejin mujje- 
muhnedoon, 00-00 keëkedoowaud, Kekuhkaunzoomegoom 
oonje owh Jesus enewh dabahjemahjin owh Paul. 

14 Keähyahwun neezhwahswe oogwissun owh Sceva 
Jewenene, owh nahgahnezid anduchewaud egewh sahsah- 
gewejega-wenenewug, 00-00 kahezhechegajig. 

15 Owh dush mujje-muhnedoo oogekuhnoonaun 00-00 
keënaud, Ninkekanemah owh Jesus, kuhya ninkekanemah 
owh Paul; ahwagwanewegwan dush kenuhwah ? 

16 Owh dush enene kakishkahwaud enewh mujje- 
muhnedoon oogeqwaushkwunuhdahwaun, kuhya oomah- 
mauzheäun kuhya keshahgoojeäud, medush emuh wege- 
wauming keöonjeöozhemoowaud pingwuhshahgedewaud 
kuhya kemahkeëgoowaud. 

17 Kuhkenuh dush oogekekandahnahwah 00-00 
egewh Jewyug kuhya Greekug kahoodatoojig emuh 
Ephesusing; kuhkenuh dush kesagezewug, kuhya oodoo- 
eoio owh Tabaningad Jesus kekechetwahwanjegah- 

ane. 

18 Nebewah dush duhyabwayandungig kepeëzhahwug 
ana kewahbundahewawaud enewh oodezhechegawene- 
wah. 

19 Nebewah dush egewh kahmekindungig ewh meta- 
win oogepemahwundoosetoonahwaun oomuzzeneëgune- 
waun kuhya kechahgoozahmoowaud emuh anahsuhmuh- 
benid kuhkenuh enewh enenewun ; oogeähgindahnahwah 

dush ewh anuhgindanig enewh muzzeneégunun, medush 
kahezhemikkummoowaud, nahnemeduhnuh metauswauk 
duswahbik egewh shooneäug ahpeetandahgwuddenig. 

20 Apeech kekechemahjegemahguk Kesha-Muhnedoo 
oodekedoowin kuhya keshahgoojeéwamahguk. 

21 Kahishquahahyaug oonoo, Paul keënandum emuh 
oojechaugoong, keshahbooshkung Maeedonia kuhya Achaia, 
cheézhaud emuh Jerusaleming, co-oo keëkekood, Bahnemah 
keïshquah-ezhahyaun ewede, nenundahwandahgooz che- 
wahbunduhmaun Rome. 

22 Medush keëzhenahzhahwaud neezh enewh wah- 
dookahgoojin, Timotheusun kuhya Erastusun ; ween dush 
kayahbe wanebik keduhneze emuh Asiaïng. 

23 Me dush uhpe kekeche-megooshkahje-ahyahmahguk 
ewh ezhetwahwin oonje. 


24 Pazhig muh enene Demetrius azhenekahzood, shoo- | 


neähka-wenene kahoozhetuhmoowaud enewh Dianaun shoo- 


neäh ahnuhmeä-weguhmegoonsun, kahoonje keche oonde- | 


zewaud egewh anookeejig; 


25 Me enewh kahmahwunzcomahjin mahmahwe ah- | 
nooke-wenewun nahsaub kahenuhnookeenejin, oo-oo dush | 
keékedood, Enenewedoog, kekekandahnahwah oo-oo ah- | 


nookeewin oonjetebenuhwawezeyung. 


26 Menuhwah dush kewahbundahnahwah kuhya ke- 3 


noondahnahwah, kahween atuh Ephesusing, kuhkenuh 


goo anegookookummegaug Asia, mahbuh Paul oogekush- | 
keäun kuhya oogepukkawenaun nebewah bamahdezenejin, | 
ekedoo ehemuhnedoowesigwah wazhechegahzoojig oo- | 


neenjemaung : 


27 Kahween dush atuh nuhneezahnuhsenoon maunduh | 


kedahnookewenenaun chebahnahduk ; kuhya dush begoo 


ookeche-ahnuhmeä-weguhmig owh kachetwahwezid muh- 4 
nedooqua chenishwuhnahdudenig, kuhya chebahnahdude- ` 
nig ookechetwahwezewin owh anuhmeätuhwind emuh ~ 
anegookwaug Asia kuhya anegookookummegaug uhkee. 

28 Uhpe dush kahnoonduhmoowaud oonoo ekedoo- 


wenun, oogemooshkenashkahgoonahwah ewh nishkahdeze- 
win, kepepahgewug dush, oo-oo keëkedoowaud, Keche- 
twahweze owh Diana Ephesianug oomuhnedooquame- 
- waun. 

29 Kekeche-oombuzhekummegud emuh keche-ooda- 


naung : kahtuhkoonahwaud enewh Gaiusun kuhya enewh 

Aristarchusun, Macedoniaïng duhzhe enenewun, kahweeje- 
wahpuneen Paul pabahmahdezid, mahmahwe keähpahede- 
wug emuh mahwunjeëde-weguhmigoong. 

30 Uhpe dush Paul keënandung chepeendegad emuh 
anduhzhe-ahyahnid enewh ahnishenahban, enewh wekahne- 
semaun kahween oogepuhgedenemahgooseen. 

31 Ahnind dush egewh Asiarchug, kahminwanemahjig 
kemejejedwawug chepeendegasenid emuh mahoonjeëde- 
weguhmigoong. 

32 Papukkaun keëkedoowug kekeche kezhewawaud : 
kekeche-ooobuzhekummegud emuh anduhzhe-mahwunjeë- 
denid ahnishenahban? nahwuj kemeshenoowug dush 
egewh kakanduhsegoog wagoodoogwan wanjemahwunje- 
ëdenid ahnishenahban; nahwuj kemeshenoowug dush 
egewh kakanduhsegoog wagoodoogwan wanjemahwunje- 
ëdewahgwan. 

33 Ahnind dush oogeöonjewekoobenahwaun enewh’ 
Alexanderun emuh ahyahnid enewh ahnishenahban, egewh 
Jewyug keähsahwaud cheguhnoodahmahganid. Alex- 
ander dush kewahwahtuhquahegad ewh ooneenj, keënan- 
dum dush wekuhnoonaud enewh ahnishenahban 
guhnooduhmahgad. 

34 Uhpe dush kahkekanemahwaud cheJewenenewenid, 
kuhkenuh mahmahwe kepepahgewug kuhnuhbuj neezhoo 
tebahegunag, 00-00 keëkedoowaud, Keche ahpetandah- 
gooze owh Diana Ephesianug oomuhnedooquamewaun. 

35 Uhpe dush owh kahoozhebeëgawenenewid emuh 
oodanaung kahpezaunezeäud enewh ahnishenahban, 00-00 
keëkedoo, Kenuhwah Ephesusing duhzhe-enenewedoog, 
ahwanan gakanduhsig ewh chedebandahgwuk Ephesus 
oodanah emuh oodahnuhmeähwening owh kachetwahwezid 
muhnedooqua Diana, kuhya muzzenene ewede ahyaud 
owh Jupiter kahoonjepungeshing ? 

36 Kekanduhmag dush ahweyah kushketoosig che- 
ahgoonwatung oonoo wuhyeëen, kedahpezaunuhbeem, 
kah dush gagoo wuhnishquauj kedahezhechegaseem. 

37 Kegepeenahwaug oogoo enenewug, kahkemoodese- 
goog gagoo emuh ahnuhmeä-weguhmigoong, kah kuhya 
oogemujjeduhzhemahsewaun enewh kemulinedooguame- 
wah. 

38 Kishpin dush Demetrius kuhya egewh anookeejig 
wahjewahjig, gagoo weënahmemahwaud ahweyah enene- 

wun duhgoomahgud ewh tebahkoonegawin, kuhya ahyah- 
wug tebahkoonega-wenenewug; mahnoo tahtebahkoone- 
dewug. 

39 Kishpin dush pukkaun weëzhekuhgwadwayag, tah- 
enahkoonegahda emuh quuhyuk mahwunjeëdewining. 

40 Kenuhneezahnezemin muh chekuhgwajemegooyung 
00-00 noongoom kezheguk azhewabuk, kahween gagoo 
duhgoosenoon wanje-kechemahwunjeëdewaud egewh ah- 
nishenahbag- 

41 Uhpe dush oo-00 kahekedood, oogemahjenahzhah- 
waun enewh kahmahwunjeëdenejin ahnishenahban. 


CHAP. XX, 


HPE duash kahishquah-oombuzhekummeguk, Paul 

oogenundoomaun enewh kekenooähmahgunun, kuhya 
keähnuhmekahwaud, kemahjah dush weëzhaud ewede 
Macedoniaing. 

2 Uhpe dush kahpemoosahdung oonoo duhnuhkeewenun, 
nebewah dush kahkuhgekemaud, kepeëzhah emuh Greece- 
ind, 

3 Nesoo-keezis dush emuh keähyah. Uhpe dush enewh 
Jewyun akuhmahgood, magwah weënahshid emuh Syriaïng 
keënandum pemekewad chepeëzhaud emuh Macedoniaïng. 

4 Oogeühneweejewaun ewede Asiaïng Sopaterun 
Bereaïng duhzhe enenewun ; kuhya Aristarchusun kuhya 
Secundusun, Thessalonicaïng duhzhe enenewun ; kuhya 
Gaisun Derbeïng duhzhe enenewun, kuhya Timotheusun, 
kuhya Trophimusun Asiaïng duhzhe enenewun. 

5 Oogoo dush keühnenegahnewaud ningepeëgoonahnig 
ewede Troasing. 

6 Phillipiing dush ningeöðojemahjeähshemin kahish- 
quah-aumwahwaud enewh wambishkahsenegoon buhqua- 
zhegunun, ningeöodissahnahnigemuh Troasing naunuhgoo- 
nuhguk; ewede dush ningeähyahmin neezhwahswe kezhik. 

7 Netum kezheguk kahishquahaunwabe-kezheguk, ` 
uhpe kemahwunjeëdewaud egewh kekenooähmahgunug 
chebuhquabenahwaud buhquazhegun, Paul oogekuhgeke- 
maun, ewh wahyahbunenig wemahjaud ; kekuhgequa dush 
nahnauzh ahyahbetah-tebekudenig. 

8 Nebewah dush wahsuhkoonanjegunun kewahsah- 
koonawun ewede ishpemesuhgoong duhzhe ahbenahsoo- 
“wening kahduhzhemahwunjeëdewaud. 

9 Kenuhmuhduhbe dush pazhig ooshkenuhwa emuh 
wahsacheguning Eutychus kahezhenekahzood, kahkeche 
nebaud : Paul dush keche-kinwazh kekuhgequad, 
kekahwesa magwah nebaud, keäundahgoojin dush ewede 
nesing ishpemesuhgookahdag ewh wegewaum, keneboo 
dush uhpe wambenind. 

10 Paul dush kenesaunduhwa, kekahwesa dush emuh 
weyowening, keöojemaud oo-oo keëkedood, Kagoo kush- 
kandunkagoon ; ookekishkaun suh oobemahdezewin. 

11 Uhpe dush menuhwah kahahquaunduhwad, kuhya 
kahbuhquabenaud enewh buhquazhegunun, kahwesenid 
dush, kinwazh dush kekekedood, nahnauzh pahtahbunenig, 
medush keëzhemahjaud. 

12 Oogepeenahwaun dush enewh ooshkenuhwan be- 
mahdezenid, punge nunga kemenoodaäähwug. 

13 Nenuhwind dush ningenegaun-mahjeähshemin, 
ningeënahshemin dush ewede Assosing, ningeënandahmin 
ewede chepoozeüngid owh Paul; me muh ween kahenah- 
koonegad, keënandum suh cheuhne-metoosad. 

14 Uhpe dush nagishkahwungid ewede Assosing nin- 
gepoozeähnaun, keëzhahyaung dush ewede Mityleneing. 

15 Ewede dush ningeöðonjemahjeyahshemin wuhyah- 
bung dush ningeähyahmin debishkoo Chios; menuhwah 
dush wuhyahbung ningetuhgwishenoomin emuh Samosing, 
ningenuhkoowa-duhnezemin emuh Trogylliuming ; kuhya 
wuhyahbung ningetuhgwishenoomin ewede Miletusing. 

16 Paul muh keënahkoonega Ephesusing cheuhneën- 
ahshid, kah muh keënanduhse kinwazh cheähyaud emuh 
Asiaïng ; kewaweebandum muh, kishpin kushketood che- 
ähyaud emuh Jerusaleming uhpe oojechesanig kecheäh- 
nuhmeä-kezhik Pentecost azhenekahdag. 

17 Miletusing dush oogeöonjeëzhenahzhahwaun enewh 
enenewun cheëzhahnid emuh Ephesusing chenundoomind- 
wah egewh katezejig emuh ahnuhmeähwening. 

18 Uhpe dush kepeöodissegood enewh,o00-00 oogeënaun, 
Kekekandahnahwah, ewh moonzhug azhewabezeyaun 
weejewenenahgoog pahahkootuhgwishenaun wuhyashkud 
emuh Asiaïng. 

19 Kahezhebuhmeetuhwug owh Tabaningad emuh kuh- 
kenuh ahgahsanemoowening, kuhya nuhningim kemuhwe- 
yaun, kuhya nebewah kuhgwatebanemegoowening, kahpe- 
00dissegooyaun keühkuhmahwewaud egewh Jewyug. 

20 Kah dush ningeshahgwanemoose cheweenduh- 
moonenuhgoog kuhkenuh menik nanduhwandahgoozeyag 
chenoondahmag kegewahbundahenim dush, kuhya kegeke- 
kenooähmoonenim emuh anduhzhe-mahwunjeëding, kuhya 
emuh kewegewahmewaung. 

21 Kedebahjemootuhwugwah egewh Jewyug, kuhya 
goo egewh Greekug, aunwanindezoowin anuhkuhkayah 
Kesha-Muhnedoo, kuhya dabwayanduhmoowin anuhkuh- 
kayah Tabaningad Jesus Christ. 

22 Noongoom dush, benuh, azhenunduhwandahgooze- 
yaun emuh ninjechaugoong nindezhah ewede Jerusaleming, 
kekanduhsewaun nuhmunj kadoodahgoowaunan ewede: 

23 Me atuh kakanduhmaun debahjemood owh Keche- 
Oojechaug emuh auduhsing oodanahwun, akedood minje- 
mahpenegoowinun kuhya ahnemezewenun nepeëgoonun 
ewede. 

24 Kah dush oonoo uhyeëen nindoonjeshahgwane- 
moose, kah kuhya nesahgetoose ewh nimbemahdezewin, 
ewh dush nah cheëzhekezhetooyaun ninpemebuhtoowin 
emuh moojegezewening, kuhya ewh ahnookeewin kahmee- 
zhid owh Tabaningad Jesus chedebahjemootuhmaun ewh 
oominwahjemoowin owh shawanjegad Kesha-Muhnedoo. 

25 Benuh dush, nekekandaun, kenuhwah kuhkenuh 
kahpahpahkuhgeekemenenuhgoog ewh oodoogemahwewin 
owh Kesha-Muhnedoo, kahwekah menuhwah kegahwah- 
buhmeseem. 

26 Benuh dush, kewahweenduhmoonenim kenuhwah 
noongoom kezhegak, nindoonjepeeniz emuh oomisqueeme- 
waung kuhkenuh enenewug. 

27 Kah muh ningeshahgwanemoose cheweenduhmoone- 
nuhgoog kuhkenuh oodenahkoonegawenun owh Kesha- 
Muhnedoo. 

28 Ahyaungwahmezeyook dush chemenoo-guhnuhwane- 
magwah kuhkenuh mahnishtahnishug kahmeenenag owh 
Keche-Oojechaug cheguhnahwanemagwah, cheähshumma- 
gwah egewh dabandahgoozejig emuh oodahnuhmeähwin-. 
ing owh Kesha-Muhnedoo ewh kahoonjekishpenuhtood 
tebenuhwa oomisqueem. JA 

29 Oo-oo muh nekekandaun kemahjahyaun egewh 
kagwahnesuggandahgoozejig maheengunug tahpeendega- 
wug emuh anduhzhe-ahyahyag, chewebahnahjeähwaud 
enewh mahnishtahnishun. 

30 Kenuhwah dush anduhcheyag tahoonjepuhsegwewug 
ahnind enenewug, kamujje-kezhwawaud, chewekoobenah- 
waud enewh kekenooähmahgunun. 

31 Ahkahwahbeyook, kuhya mequanduhmook, nesoo- 
kekenoonoowenun kahween ningeishguahtahse cheäun- 
gwahmenenugwah kuhkenuh bamahdezejig tabekukin kuh- 
ya kahzhegukkin ewh kemuhweyaun. 

32 Noongoom dush, nekahnesedooz, kedahnuhmeätuh- 
“moonenim cheguhnuhwanemenag owh Kesha-Muhnedoo, 
kuhya cheguhnuhwanemegooyag emuh ooshahwanjega- 
wene oodekedoowening, ewh kasonjekushkeëgooyag che- 
mushkahwandemooëgooyag, kuhya chemeenegooyag ewh 
debandahsoowin emuh anduhzhe- -ahyahwaund 'egewh kah- 
menootzhewabezeindjig. 

33 Kahween ningeshoobeëgoose ahweyah ooshooneäum 
gamuh oodahzahwahshooneyaum gamuh oodahgwewinan. 

34 Aahe kenuhwah kekekandahnahwah, oonoo ne- 
neenjeen kedhnookemahguk keöðonjebemahdezeyaun kuhya 
egewh wahjewugig. 

35 Kegewahbundahenim kuhkenuh uhyeëen, kaëzhe- 
ähnookeeyag cheihshummagwah egewh naneenuhmezejig, 
chemequanduhmag dush ewh kahekedoogoobunan owh 
Tabaningad Jesus oodekedoowenun, oo-oo kahekedood, 
Nahwuj shahwandahgwud chemegewang dush ween che- 
oodahpenegang. 

56 Uhpe dush o0-oo kahekedood, keöojecheengwuh- 
netah, kuhya keweejahnuhmeähmaud kuhkenuh. 

37 Kuhkenuh dush kekeche-wesugganedahmoog, kuhya 
kepungeshinoog emuh Paulun ookwagunahning, kuhya 
keġojemahwaud, 

38 Keöonjekushkanduhmoog mamwach enewh eke doo- 
wenun kahekedood, kahwekah menuhwah kegahwahbuh- 
meseem. Oogeühneweejewahwaun emuh nahbequahning. 


CHAP. AXI. 


EPUHGUMME-AHYAHMAHGUD uhpe kahnuh- 
guhnungedwah, kuhya kahmahjeähsheyaung, quuhyuk 
ningeënahshemin emuh Coosing, wuhyahbung dush emuh 
Rhodesing, kuhya emuh duash kahoon; etubg wisk enaung 

emuh Pataraing : 
2 Kahmekuhmaung dush nahbeguaun wahenahshimah- 

guk emuh Pheniciaïng, ningepoozemin emuh, kuhya kemah- 
jahyaung. 

3 Uhpe dush kahwahbunduhmaung Cyprus ningeühne- 
kuhbikahmin, keënahsheyaung emuh Syriaïng, Tyring dush 
ningekuhbahmin, me muh emuh wenahgwahnahoomahguk 
nahbequaun. 

4 Kemekahwungedwah dush egewh kekenooahmah- 
mahgunug, neezhwahsookezhik ningeähyahmin emuh : me- 
suh enewh Paul kahegoojin emuh Keche-Oojechaugoong, 
chezhahsig ewede Jerusaleming. 

5 Kahneezhwahsuhgoonuhguk, ningemahjahmin keüh- 
nepesuhkahmaung kuhkenuh dush pashoo ningeëzheweeje- 
wegoonahnig mahmahwe oowedegamahgunewaun kuhya 
oonejahnesewaun, nahnauzh oonjesahguhahmaung emuh 
oodanaung: cheeguhbeeg dush ningeduhzhe-oojecheen- 
gwuhnetahmin, keähnuhmeähyaung. 

6 Kahishquah-ahnemikoodahdeyaung, ningepoozemin 
nenuhwind ; nayaub dush kekewawug wenuhwah. 

7 Uhpe dush kahishquah-pemahsheyaung Tyreing kah- 
oonjemahjahyaung, ningetuhgwishenoomin emuh Ptole- 
maising, kuhya ningeähnemekahwahnahnig egewh wekah- 
nesemaug, kuhya ningeweedegamahnahnig ningoo-kezhik. 

8 Wahyahbung dush nenuhwind kahweeejewungid 
owh Paul ningemahjahmin, kuhya ningetuhgwishenoomin 
emuh Cæsareaïng; ningepeendegamin dush emuh oowege- 
wahming owh Philip owh minwahjemoo-wenene, kahah- 
wid pazhik egewh nazhwahswejig; ningeweedegamah- 
naun dush. 

9 Kenewewun oodahnesun owh enene, kegaungooquan,. 
kahnetuhaunwahjeganejin. 

10 Magwah duhnezeyaung emuh nebewah duhsoogoon. 
Judæaïng kepeöðonjebah pazhig aunwahjega-wenene,Agabus 
azhenekahzood. 

11 Uhpe dush wah-owh kahpeöodisseyummingid, ooge- 
öodahpenaun Paul ookechepezoowin, ketuhkoobetood dush 
tebenuhwa ooneenjeen kuhya oosittun, oo-oo dush keëke- 
dood, Mesuh 00-00 ekedood owh Keche-Oojechaug, Mesuh 
egewh Jewyug kaézhetuhkoobenahwaud enenewun daban- 
duhmenejin maunduh kechepezoowin, oogahpuggedenah- 
waun emuh ooneenjening enewh mayug-ahnishenahban. 

12 Uhpe dush kahnoonduhmaung oonoo uhyeéen; 

nenuhwind, kuhya egewh ewede dabandahgoozejig, nin- 
gekeche-kuhnoonahnaun cheëzhahsig ewede Jerusaleming. 

13 Paul dush keëkedoo, Ahneen andooduhmag ewh 
muhweyag kuhya bahnahjetoomahweyag ninda? ninke- 
zheetah muh kahween atuh cheminjemahpenegooyaun, 
kuhya suh goo chenebooyaun ewede Jerusaleming oonje 
oodezhenekahzoowin owh Tabaningad Jesus. 

14 Uhpe dush tuhyabwatunsig, ningepoonemahnaun 
00-00 keëkedooyaung, Anandung owh Tabaningad mahnoo 
tahezhewabud. 

15 Kahishquah-ahyaug oonoo kezhegudoon uhpe kah- 
oodahbenuhmaung ninduhyeemenahnin, ningeëzhahmin 
ewede Jerusaleming. | 

16 Ningeühneweejewegoonahnig ahnind kekenooäh- 
mahgunug Cæsareaïng kahoonjeejig, egewh kahpeenahjig 
pazhig enenewun Mnason azhenekahzoonejin Cyprusing 
duhzhe-enenewun, kata kekenooähmahgun me emuh an- 
daud kaduhzheweedegangayaung. 

17 Uhpe dush kahtuhgwishenaung emuh Jerusaleming, 
emuh minwanduhmoowening ningeézhebodahpenegoonah- 
nig egewh wekahnesemaug. | 

18 Wuhyahbung dush Paul ningeëzheweejewegoonaun 
kepeendegahwungid owh James ; keähyahwug dush kuh- 
kenuh egewh katezejig. 

19 Uhpe dush kahuhnemekahwaud enewh, wawane 
oogedebahjemootahwaun enewh uhyeëen kahenuhnookeed 
owh Kesha-Muhnedoo emuh anduhzhe atyahnid enewh 
mayug-ahnishenahban ookuhgequawin oonje. 

20 Uhpe dush kahnoonduhmoowaud oogewahwezhane- 
mahwaun enewh Tabaninganejin, 00-00 dush keënahwaud, 
Kewahbuhmaug wawekahnesemegooyun, menik duhsoo 
metauswauk egewh Jewyug tuhyabwayandungig ; kuhke- 
nuh oogoo oosahgetoonahwah ewh tebahkoonegawin. 

21 Keënetuhmoog dush keen chekekenooähmahwud- 
wah kuhkenuh egewh Jewyug ayahjig emuh mayug- 
ahnishenahbakaug, chewabenahwaud enewh Mosesun, 
enudwah chekekenoowahje-kishkishwahsegwah oonejahne- 
sewaun, kuhya chebemoosasigwah emuh kata enahdezewe- 
ning. 

22 Wagoonan dush kaezhëchegayaun? nunduhwandah- 
goozewug egewh ahnishenahbag chepemahwunjeëdewaud: 
tahnoondumoog muh ewh ketuhgwishenun. 

23 Oo-o0o dush ezhechegan kaëgooyun: Nindahyah- 

wahnahnig newin enenewug kahkeche-wahweendahmah- 
gajig ; 
24 Uhneweejewh egewh, mahmahwe dush peenede- 
zoon uhpe peenedezoowaud, kuhya tebahahmalgan ewh 
sahsahgewejegawaud, cheóonjekaushkebahduhmoowaud 
ooshtequaunewaun ; kuhkenuh chekekandumoowaud oonoo 
uhyeéen, anittuhmoowaud gagoo ahyahsenook ; keen dush 
tebenuhwa quubyuk ezhewabezeyun, kuhya cheguhnuh- 
wanduhmun ewh tebahkoonegawin. 

25 Egewh dush ween mayug-ahnishenahbag dahya- 
bwayandungizg,ningeïozhebeähmin kuhya ningeënabkoone- 
gamin, cheguhnubhwanduhsigwah oonoo uhyeëen, me atuh 
chemewetoowaud oosahgewejegunewah egewh muzzen- 
eneeg, kuhya misque, kuhya kabenawabenahgahzoonejin, 
kuhya pezhegwahdezewin. 

26 Paul dash oozeŭühneweejewaun enewh enenewun, 
wuhyahbunenig oogeweejpeenedezoomaun, kepeendegad 
dush emuh keche-ahnuhmeäweguhmigoong, cheoonje- 
sahsahgewejegang. 

27 Uhpe gagah kahishquahsag neezhwahsoo kezhik 
egewh Jewyug emuh Asiaïng kahoonjebahijg, uhpe kah- 
wahbuhmahwaud enuh ahnuhmeä-weguhmigoong, ooge- 
wekoojeähwaun kuhkenun enewh ahnishenahban chetuh- 
koonalhnid. 

25 Oo-o00 keëkedoowand, kekezhewawaud, Israeling 
duhzhe.enenewedoog,pewedookahzooyook; Mesuh wah-owh 
enene, kakenooähmahwaud kuhkenuh bamahdezenejin 
meze chemujje enanemahnid enewh alnishenahban, kuhya 
ewh tebahkoonegawin, kuhya maunduh keche-ahnuhmeä- 
weguhmig; kuhya oogepeendegahnaun enewh Greekun 
emuh ahnuhmeä-weguhmigoong, keweenetood dush maun- 
duh pahnuk wegewanm. 

29 Oogewahbulmahwahbunneen muh pahbahweejewah- 
nid emuh oodanaung enewh Trophimusun Ephesianun, Paul 
kepeendegahnaud emuh keche-ahnuhmeä-weguhmigoong 
keënanduhmoog. 

30 Kuhkenuh kush oodanuh kemegooshkahjeähyah- 
mahgud, kuhya kemahwundoopahedewug egewh ahnishe- 
nahbag : oogeóodahpenahwaun dush enewh Paulun, kubya 
pogesahgejetahbahbenahwaun  emuh keche-ahnuhne- 

med-weguhmigoong : kazhetena dush kekebahquahegahda- 
noon enewh ishguaundamun. 

31 Uhpe enanduhmoowaud chenesahwaud, keweenduh- 
mahwah owh keche-mesenenoo-oogemah, kuhkenuh Jeru- 
saleming chenishwuhnahduhkummeguk. 

32 Kazhetena dush oogeöodakpenaun enewh skemah- 
gunishun kuhya shemahgunishe-oogemaun, keahputtood 
dush emuh ahyahwaud : ubpe dush kalwahbul mauliwaud 
keche mesenenoo-oogemaun kuhya shemahgunishun, ooge- 
poone-pukketaahwalwaun enewh Paulun. 

33 Me dush uhpe owh keche-menesenoo-oogemah pashoo 
kepeëzhaud kuhya keoodahpenaud keëkedood dush chetuh- 
koobenemind neezhwahbik pewahbekoo tuhkoobejegunun : 
kekuhgwadwa dush ewh ahyahwegwan, kubya kahlezhe- 
chegagwan. 

34 Papukkaun dush keëzhepepahgewug, egewh ah- 
nishenahbag kahkekedoojig : uhpe dush kushketoosig che- 
puggukkandung wagoodoogwan wanje enuhkummeguddoo- 
gwan apeech megooshkahjekummeguk, keëkedoo cheëzhe- 
wenemind emuh keche-wahkaheguning. 

35 Uhpe dush ketuhgwishingemuh keche ahquaunduh- 
wahguning, oogepemewenegoon enewh shemahguneshun 
apeech keneeshkabje-kummegezenid enewh ahnistenahban. 

36 Oogenoopenuhnegoon muh waqueenoonejin ahnish- 
enahban, 00-00 keëzhepepahgenid, Mahjewenik. 

37 Magwah dush Paul keëzhewenind emuh keche- 
wahkaheguning, 00-00 oogeënaun enewh keche-menesenoo- 
oogemaun, Kah nuh kedahguhnoonesenoon ? Oo-oo dush 
keëgood, Kekushketoon nuh cheGreekemooyun ? 

38 Kah nuh kedahwese owh Egypiian-enene, ahzhuhyee 
kahoombahzoomaud enewh ahbnishenahban, kubya kah- 
ezhewenaud emuh puhgwuduhduhkummig newin metaus- 
wauk enenewun enewh nashewashkenejin ? 

39 Paul dush keëkedoo, NeJew-enenewh suh, ninde- 
bandahgooz emuh Tarsusing Ciliciaïng duhzhe oodanah, 
ahgahsandahgwud nunga ewh oodanah emuh dabandah- 
goozeyaun : kepahgoosanemin dush, chepuhgedenukmah- 
weyun, chekuhnoonugwah egewh ahnishenahbag. 

40 Uhpe dush kahpugz sepenuhmoowaud, Paul kene- 
bahweemuh ahguaunduhwahguning, kewahwahtuk wukuh- 
mahwaud enewh ahnishenahban ewh ooneenj. Uhpe kah- 

kechepezaunezewaud, oogezhekuhnoonaun emuh Hebrew 
inwawening, 00-00 keëkedood. 


CHAP. XXH 
NENEWEDOOG,wekahnesemahdoog,kuhya oosemah- 


doog, bezinduhweshig, noongoom wahenenuhgoog 
O2 ? K = 
guhnoodahmahzooyaun. 

2 (Uhpe dush kahnoonduhwahwaud che Hebrewemoonid, 
ashkum kepezaunekahbahwewug : 00-00 dush keëkedoo), 

3 Kagate neJewenenewh, Tarsusing keduhzhe-nege- 
yaun, Ciliciaing duhzhe oodanah, oomuh oodanaung ninge- 
duhzhe-netuhwuggečgoo emuh oosittaung owh Gama- 
liël, quuhyuk dush ningeëzhekekenooähmahgoo anandah- 
gwudenig ootebahkoonegawenewaun egewh wayoosemind- 
jig, ningekeche-minwawiz keähnookeetuhwug Kesha- 
Muhnedoo debishkoo kenuhwah kuhkenuh noongoom 
kezheguk azheähnookeetuhwag. 

4 Kuhya ningekootuggetoon maunduh ezhetwah win 
peenish keneshewayaun, ketuhkoobenugwah kuhya ke- 
peenj-wabenugwah emuh kebahquahoode-weguhmigoong 
enenewug kuhya equawug. 

a Mesuh keënahjemid owh keche-sahsahgewejega- 
wenene, kuhya kuhkenuh egewh katezejig : me suh oogoo 
kahmeezhejig muzzeneëgunun chemeenugwah egewh we- 
kahnesemaug, ningeëzhah dush ewede Damascusing, che- 

.. ©? 2 .. . . ? 
peëzheweenugwah egewh ewede ayahjig kahminjemahpe- 
nindwah, oomuh Jerusaleming chekooduggeïndwah. 

6 Kepuhgnmme-ahyahmahgud dush magwah uhnepe- 

S S maS 
sekahyaun, kuhya zhuhyegwalı kahtuhewishenaun cheguh- 

.. > bi . > 2 . 
yeée emuh Damascusing nuhyahwukwag, chasekah ish- 
peming keöondahtamahgud keche wahsayahzewin kekeche- 
wahsayah dush kewetuhyeëe azheähyahyaun. 

T Uhkeeng dush ningezhekuhwesa,ningenoondaun dush 
. . 2 .. 9 ? . 
inwawin 00-00 keëgooyaun, Saul, Saul, wagoonan wanje 
kooduggeëyun ? 

8 Neen dush ningekuhnoonah, Ahwanan keen Taba- 
ningayun? Oo-oo dush ningeik Nindow Jesus Nazarething 
duhzhe-enene, gwatuggeëyun. 

9 Egewh dush kahweejewugig kagate oogewahbundah- 
nahwah ewh wahsayahzewin, kesagezewug dush; kah 

7 D OD z 
dush oogenoonduhsenahwah ewh oodinwawin owh kahguh- 
noozhid. 

10 Oo-oo dush ningeëkid, Ahneen kaézhechegayaun; 
Tabaningayun? Owh dush Tabanigad 00-00 ningeïk, 
Puhsegween, ezhaun dush emuh Damascusing, me dush 
ewede kaduhzhewahweendahmahgooyun kuhkenuh enewh 
uhyeéen pagedenuhmahgooyunin cheëzhechegayun. 

11 Ubpe dush kewahbesewaun kah apeech peshegan- 
dahgwuk ewh wahsayahzewin, ningeühnesahgeninjeöosah- 
egoog egewh kahweejewugig, me dush ketuhgwishenaun 
emuh Damascusing. 

12 Pazhik dush Ananias azhenekahzood, natuhahnuh- 
meaud enene debishkoo azhesingewh tebahkoonegawin, kah- 
minwahjemegood kuhkenuh enewh Jewyun ewede anduh- 
nuhkeenejin, 

13 Ningepeöodissik, kenebahwid, 00-00 dush keëzhid, 
Nekahnis Saul, nayaub wahbin. Ewh dush nahsaub 
tebahegun ningewahbuhmah. 

14 Oo-oo dush keékedoo, Wakesha-Muhnedoomegood 
enewh kooseminahbuneen kegewahwanahbuhmik, cheke- 
kanduhmun oodenanduhmoowin, kuhya chewahbuhmud 
owh Quuhyukwahdezid, kuhya chenoonduhmoowud anwa- 
mahgudenig oodoon. 

15 Kedahnoonik suh dush chedebahjemootahwudwah 
kuhkenuh egewh enenewug ewh kahnoonduhmun kuhya 
kahwahbunduhmun. 

16 Wagoonash dush wanjepezaunuhbeyun ? puhsegween, 
ehebaptizooëgooyun, kuhseyahbahwetoon dush kemujjeë zhe- 
wabezewenun, kewahweenduhmun oodezhenekahzoowin 
owh Tabaningad. 

17 Kepuhgummeähyahmahgud dush, uhpe menuhwah 
kahpetuhgwishenaun oomah Jerusaleming, magwah ahnuh- 
meähyaun emuh keche-ahnuhmeä-weguhmigoong, ninge- 
wuhnemikow ; 

18 Ningewahbuhmah dush 00-00 ezhid, Waweebetaun, 
Jerusaleming, kazhetin oonjemahjaun, kah muh kegahbe- 
zindahgooseeg kaénahjemeyun. 

19 Oo-oo dush ningeëkid, Tabaningayun, ninkekane- 
megoog, kekebahquahugwah kuhya kepuhzhunzhatigwah 
emuh kuhkenuh ahnuhmeä-weguhmigoong egewh tuhya- 
bwayanemikig : 

20 Uhpe dush keöonjegahtahmoowind oomisqueen owh 
Stephen owh kedahnuhmeähwin kahoonjenad, ningewee- 

dookauz kenesind kuhya keguhnuhwanduhmoowugwah 
oodahgwewinewaun egewh kahnesahjig. 

21 Oo-oo dush ningeik, Mahjaun : wahsah kegahezhe- 
nahzhahoon emuh mayag-ahnishenahbakang. 

22 Oogebezindahwahwaun dush nahnauzh oo-oo keëke- 
dood, me “dush uhpe keähshequawaud 00-00 keëkedoowaud, 
Ahwus mahjeweezh mahbuh enenewish uhkeeng oonje, 
kah muh ahpeetandahgoozese chebemahdezid. 

23 Magwah duash ahshequawaud, kuh kekesekuhmoo- 
waud enewh oodahgwewinewaun ningooje dush uhpuhge- 
duhmoowaud, kuhya keðombewabenuhmoowaud ewh we- 
yuggussa, 

24 Owh keche-menesenoo-oogemah keëkedoo chepeen- 
deguhnemind, emuh keche-wahkaheguing, kuhya ketihnoo- 
kee chepuhzhunzhahóomind cheooon ekuhgwa ememind, 
wagoodoogwan kahoon e keckepepahgemahwindan. 

25 Magw ah dush tuhkoobenahwaud enewh peshakgu- 
nahbeen, Paul oogeënaun enewh menesenoo-oogemaun 
pashoo nahbahwenejin, Kedenandahgoozeem nuh chepuh- 
zhunzhawag enene Romane-eneneeng apeetandahgoozid ? 

26 Uhpe dush owh menesenoo-oogemah kahnoondung 
00, oogeahweweenduhmoowaun enewh keche-menesenoo- 
oo-gemaun, 00-00 keékedood, Nahnahguhdahwahbundun 
ewh wahezhechegayun : Romane-wenenewe malibuh. 

27 Medush kepeðodissegood enewh keche-menesenoo- 
oogemaun, 00-00 keëgood, Weenduhmooweshin, ke Roman- 
ewenenewh nuh ? ween dnsh keëkedoo, Menungakah. 

28 Owh dush keche-menesenoo- -oogemah, 00-00 keëke- 
doo, Nebewah shooneah ningetebahahmahga cheöonje 
kishpenuhtooyaun maunduh ahpetandahgoozewin. Paul 
dush keëkedoo, Neen dush ningeëzheneeg. 

29 Medush kazhetena kenuhguhnegood enewh wahkoo- 
duggeëgoopuneen : kesageze dush owh keche-menesenoo- 
oogemah, uhpe kakenemaud cheRomane-wenenenid, oonje- 
ewh ketuhkoobenaud. 

350 Wuhyahbung dush, keenandung wawane wekekan- 
dung wagoodoogwan kuhoojeahnahmemigoogwan enewh 
Jewyun, oogeähbahahmahwaun enewh ootuhkoobezoowine, 
keëkedoo dush enewh kechesahsahgewejega-wenenewun 
kuhyaenewh ookekedoowenenemewaun chepenahgoozenid, 

oogepeenahwaun dush enewh Paulun, keähsahwaud dush 
emuh anahsuhmenid. 


418 





CHAP. XXIII. 


Po dush, anegook guhnuhwahbuhmaud enewh 

kekedoo-wenenewun, 00-00 keëkedoo, Enenewedoog 
wekahnesemahdoog, Ningeëzhebemahdez menik kahezhe- 
kekanduhmaun wanesheshing emuh nindenanduhmoowen- 
ing anuhsuhmuhbid Kesha-Muhnedoo nahnauzh egoo noon- 
goom kezheguk. : 

2 Owh dush keche-sahsahgewejega-wenene Ananias 
oogeënaun enewh pashoo nahbahwenejin chepukkedawah- 
nid emuh oodoonening. 

3 Me dush Paul oo0o-00 keënaud, kegahpuhkittaöok suh 
owh Kesha-Muhnedoo keen wuhyahbishkahegahdag wah- 
kaheguning azhewabezeyun : kedoonjenuhmuhdub nuh 
chetebahkooneyun debishkoo enandahgwuk ewh tebah- 
koonegawin kedekid dush nah chepukkettaðogooyaun ewh 
anandahgwussenook ewh tebahkoonegawin? 

4 Egewh dush pashoo kahnebahwejig keékedoowug, 
Kemujje-kuhnoonah nuh Kesha-Muhnedoo ookeche-sahsah- 
gewejega-wenenemun ? 

5 Me dush Paul keëkedood, Kahween ningekekane- 
mahse, nekahnesedoog, chekeche-sahsahgewejega-wenene- 
wid: o0o-o0 muh oozhebeëgahda, Kahween kegahmujje- 
duhzhemahse owh wagemahkunduhwaud enewh kedah- 
nishenahbamun, 

6 Uhpe dush Paul kakanemaud ahnind Sadduceewenid, 
menuhwah dush ahnind Phariseewenid, 00-00 keëzhepe- 
pahge emuh anduhzhe kekedoong, Enenewedoog nekah- 
nesedoog, ne Phariseewh, nindoogwissemik dush Phari- 
see: oonje oodahpanemoowenewaun kuhya oodahbejebah- 
winewaun egewh naboojig noongoom kezheguk ninkuh- 
kwajemegoo. 

1 Uhpe dush oo-00 kahekedood, kekekaundewug egewh 
Phariseeg kuhya egewh Sadduceeg: papukkaun dush 
keühyenanduhmoog egewh waqneenoojig. 

8 Egewh muh Sadduceeg ekedoowug kahween duh- 
goomahgussenoon ewh ahbejebahwin, kah kuhya ahyahse 
ahweyah angen gamuh oojechaugoomah: egewh dush 
Phariseeg dabwayanduhmoog ewh ahyahnig. 

9 Medush kahezhepepahgeeng : egewh dush oozhebeë- 
gawenenewug kahwedookahwahjig enewh Phariseen ke- 
puhsegwewug, kekekaungawaud oo-oo ekedoowaud, Kah- 
ween gagoo mujjeëzhewabezewin nemekuhmahwahsenaun 
mahbuh enene : kishpin dush kekuhnoonegood enewh an- 

genun gamuh oojechaugoomaun, kahween kedahmegah- 
nahsenaun Kesha-Muhnedoo. 

10 Uhpe dush kahkeche-kekaundewaud, owh keche- 
menesenoo-oogemah, kesageze chewebahnahjeähuid enewh 
Paulun, oogeënaun enewh shemahgunishun chenesaunduh- 
wanid ketwa dush cheöonjeöðodahpenahnid emuh anduhzhe 
ahyahnid enewh ahnishenahbau, cheëzheweenahnid dush 
emuh keche-wahkaheguning. 

11 Uhpe dush menuhwah nebah-debekudenig, owh 
Tabaningad kenebahwe emuh ahyahnid, 00-00 dush keëke- 
dood, Soongedaän, Paul: debishkoo muh kahezhedebah- 
jemeyun emuh Jerusaleming me nahsaub Kaezhedebahje- 
meyun ewede Romeïng. 

12 Uhpe dush wuhyahbung, ahnind egewh Jewyug 
kewedookookahdahdewug, kekeche mushkahwahweend ah- 
mahgawaud, keëkedowaud kuhnuhga wewesinesigwah 
kuhya wemenequasigwah nahnauzh nesahwaud enewh 
Paulun. 

13 Ahwahshema kenemeduhnuhwawug oo-oo kahezhe- 
weedookoodahdejig. 

14 Oogepenaunzekahwahwaun dush enewh keche-sah- 
| sahgewejega-wenenewun kuhya enewh katezenejin, 00-00 
dush “keékedoowug, Ningekeche-mushkahwahweenduh- 
mahgamin, kuhnuhga wewesenesewaung nahnauzh nesun- 
gid owh Paul. 

15 Kenuhwah dush kuhya egewh kekedoo-wenenewug 
enik owh keche-menesenoo-oogemah, chepetuhmoonag 
wahbung, debishkoo nahwuj wawane chekuhgwadwayag 
azhewabezid : nenuhwind dush chepwah pashoo petuh- 
gwishing ningahnesahnaun. 

16 Uhpe dush Paul ooningwunissun kahnoonduhmenid 
oodahkoowahbewene waun, kezhah kepeendega emuh 
keche-wahkaheguning, keweenduhmoowaud dush enewh 
Paulun. 

17 Medush owh Paul kenundoomaud pazhik enewh 
menesenoo-oogemaun, 00-00 dush keëkedoo, Ezheweezh 
mahbuh ooshkenuhwa emuh anduhzhe ahyaud owh keche- | 
menesenoo-oogemah : gagoo muh ooweweenduhmoowaun. 

18 Medush keöðodahpenaud, keëzheweenaud dush emuh 
ahyahnid keche-menesenoo oogemaun,o0-00 dush keëkedoo, 
Paul owh kabahquahegahzood ningenundoomik, ningepah- 
goosanemik dush chepeetuhmoonaun mahbuh ooshke- 
nuhwa, gagoo muh keweënik. 

19 Medush owh keche-menesenoo-oogemah kesuhge- 
neenjenaud ningooche dush kemooj oogepsuhkawenaun, 
00-00 dush keézhekuhgwajemaud, Wagoonan ewh wah- 
weenduhmooweyun. 

20 Oo-oo dush keëkedoo, Egewh Jewyug keëzhekuh- 
noonindewug chenunduhwanemikwah chepeézheweenud 
owh Paul wahbung emuh anduhzhe-kekedoong, gagoo 
nahwuj wawane newekuhgwajemahnaun, tahekedoowug. 

21 Kagoo bezinduhwahkan:, oodahkahmahwahbhwaun 
suh ahwahshema nemeduhnuh enenewug, kahkechewah- 
weenduhmahgajig wewesenesigwah kuhya wemenequasig- 
wah nahnauzh kenesähwaud enewh : ahzhe suh kezheetah- 
wug betoowaud kewahweenduhmahgawin. 

22 Medush owh keche-menesenoo-oogemah kepugge- 
denaud enewh ooshkenuhwan chemahjahnid, kuhya keänns 
gwahmemaud, oo-oo keénaud, Aungwahmezin cheween- 
duhmoowahsewud ahweyah enene ewh keweenduhmọowe- 
yun oonoo uhyeéen. 

23 Oogenundoomaun dush neezh menesenoo-oogemaun, 
o0-00-keëkedood, wuhwazheïk neezhwauk shemahgunishug 
cheëzhahwaud ewede Cæsareaïng, uhpe nesootebahegunag 
tebekuk kuhya bamoomindjig neezhwahswe-meduhnuh 
kuhya shemahgunun ashwejig neezhwauk ; 

24 Oondenuhmoowik dush enewh ahwahkahnun, kape- 
moomegoojin owh Paal, wawane cheëzheweenahwaud 
emuh ahyahnid keche-oogemaun Felix. 

25 Oogeöðozhebeäun dush muzzeneêgun oo-o0 keëzhe- 
beëgad : 

26 Claudius Lysias ooduhnuhmekahwaun enewh kache- 
twahwezenejin oogemaun Felixun. 

27 Mahbuh enene oogetuhkoonegoon enewh Jewyun, 
oodahnesigoon dush : medush keëzhahyaun kuhya neshe- 
mahgunishemug, kepemahjeüg dush kahkekanemug che- 
Romanewenenewid. 

23 Uhpe dush wahkekanduhmaun ewh wanjebahtah- 
mahwaud, ningeëzheweenaun emuh anduhzhe-kekedoo- 
waud : 

29 Me dush kekekanduhmaun ewh enahmemind anan- 
dahgwudenig wenuhwah ootebahkoonegawenewah, kah 
dush gagoo keënahmemahse kaöonjenebood gamuh kaöon» 
jeminjemahpenind. 

30 Uhpe dush waunduhmahgooyaun keähkahmahgood 
enewh Jewyun, kazhetena ningeähnookee cheëzhewenind 
anduhzhe-ahyahyun, ningeënaug dush egewh bahyahtah- 
mahjiz chedebahjemoowaud emah anahsuhmuhbeyun wa- 
goodoogwan anahmuhmahwahgwan. Kedahnuhmekoon. 

31 Me dush egewh shemahgunishug, debishkoo kah- 
ezhekuhgaunzoomindwah, keðodahpenahwaud ene wh Paul- 
un, keëzhewenahwaud magwah tebekudenig ewede Anti- 
patrising. i 

32 Wahyahbunenig dush oogenuhgunnahwaun enewh 
pamoomegoonejin kaühweejewegood, pepeëzhekewawug 
emuh keche-wahkaheguning : 

33 Uhpe dush egewh kahmahjenahjig enewh Paulun tagwish- 
enoowaud ewede Cæsareaïng, kahmeenahwaud dush 
enewh keehe-oogemaun ewh muzzeneëgun oogeähsahwaun 
enewh Paulun emuh anahsuhmuhbenid. 

34 Uhpe dush owh keche-oogemah kahwahbundung 
ewh muzzeneëgun, kekuhgwadwa tebe duhnuhkeewening 
dabandahgoozegwan. Uhpe dush kahnoondung emuh 
Ciliciaïng debandahgoozenin ; 

35 Keékedoo, kegahnoondoon, uhpe ketuhgwishenoo- 
waud egewh anahmemikig. Keëkedoo cheduhzhe-guhnuh- 
wanemind emuh Herod ootebahkoonega-weguhmigoong. 


CHAP XXIV. 
AHNAUNOOGOONUHGUK Ananias owh keche- 


sahsahgewejega-wenene kepeëzhah, pemeweejewaud 
enewh katezenejin, kuhya pazhik kekedoo-wenenewun 
Tertullus azhenekahzoonejin, mesuh egewh kahbahtahmah- 
jig enewh Paulun emuh anahsuhmuhbenid enewh keche- 
oogemaun. 

2 Uhpe dush kahnundoomind owh Paul, Tertullus ooge- 
mahje-bahtahmaun enewh, 00-00 keëkedood, Nekekandah- 
min keche-pezaunuhkummeguk anduhnuhkeeyaung, kuhya 
kechemenoodoodahwindwah oogoo ahnishenahbag, kene- 
bwahkahwining oonje. l 

3 Kuhkenuh mahmooyahwawining, nindezheöodahpe- 
nahmin mezewakummig, keen kachetwahwezeyun Felix. 

4 Ahneezh ahneshah chebodummeissenoowaun, kepah- 
goosanemin chebezinduhweyaung emuh keshahwanjega- 
wening punge wahekedooyaung. 

5 Ningemekahwahnaun muh mahbuh enenewish mujje- 
ahyahahwishid kuhya wekoojeäud enewh Jewyun cheöðom- 
buzzhekummegezenid, emuh anegookookummegaug ewh: 
uhkee, kuhya negaunezetuhwahnid enewh Nazareneun 
kahpukkatahnejin : 

6 Mesuh wah-owh kahweweenetood ewh keche-ahnuh- 
meä-weguhmig: ningetuhkoonahnaun dush, cheëzhetebah- 
koonungedebun debishkoo anandahgwuk netebahkoonega- 
winenaun. 

7 Owh dush Lysias keche-menesenoo-oogemah kepe- 
ëzhah, netum dush ningemuhkummegoonaun. 

8 Keëkedoo dush egewh buhyahtahmahjig chepenaun- 
zekookwah : keen dush kekuhgwajemud chekekanduhmun 
kuhkenuh oonoo uhyeëen, azhe ahnahmemungid. 

9 Egewh dush Jewyug oogeënahjemahwaun kedabwa- 
nid kuhkenuh menik kahekedoonid. 

10 Paul dush, kahwahwahtukwahmegood enewh 
- keche-oogemaun chekekedood, 00-00 keëkedoo, Kekaneme- 
naun nebewah duhsoo kekenoonoowenun tebahkoonud- 
wah oogoo ahnishenahbag nahwuj nindoonjeminwandum 
cheguhnoodahmalızooyaun. 

11 Kekushketoon ehekekanduhmun metahsuhgoonuhgud 
ahshe neezh kahahkooezhahyaun ewede Jerusaleming we- 
ahnuhmeähyaun. 

12 Kah dush ningemekahgooseeg emuh keche-ahnuh- 
meä-weguhmigoong keche-kuhnoonug ahweyah enene, 
gamuh oombahzoomuhgwah egewh ahnishenahbag, kah 
kuhya emuh ahnuhmeä- “weguhmigoong, kah kuhya 'emuh 
keche-oodanaung : 

13 Kah dush ookushketoosenahwah chewahbnnduhe- 
wawahpun dabwamahguk oonoo uhyeëen wanjebahtahrne- 
waud. 

14 Maunduh dush ween kewahweenduhmoon, ewh 
ezhewabezewin puhkatahwin aduhmoowaud, nindezheäh- 
nuhmeatuhwah ooKesha-Muhnedoomewah egewh noose- 
buneeg, dabwatuhmaun kuhkenuh wazhebeëgahdagin 
emuh tebahkoonegawening kuhya emuh aunwahjega- 
wening : 

15 Kuhya dush ahpanemooyaun emuh anuhkuka Kesha- 
Muhnedoo, debishkoo weenuhwah enanduhmoowaud, we- 
ähbejebahwaud egewh manoo-ezhewabezejig kuhya egewh 
maje- ëzhewabezejig. 

16 Me suh ewh mahkinduhmaun cheöonjekekaninde- 
zoosewaun gagoo chemujjedoodahwug Kesha-Muhnedoo 
kuhya goo enenewug. 

17 Kah-nebe wah-dussoo-pepoon-andeyaun ningepeëzhah 
petoomahwugwah neej ahnishenahbag enewh shahshah- 
wanjegawine-meegewawenun kuhya cheähtooyaun enewh 
sahsahgewejegunnna. 

18 Me suh uhpe ahnind Asiaing duhzhe Jewyug keme- 
kahwewaud peeneëgoozeyaun emuh keche-ahnuhmeä-we- 
guhmigoong, kahween nebewah ahnishenahhag ningepeme- 
weejewahseeg, kah kuhya ningeðombwaähseeg. 

19 Me suh oogoo kagepeëzhahpuneeg oomuh anahsuh- 
muhbeyun, chedebahjemewaud, kishpina kekanemewaud 
gagoo kemujjeëzhechegawaunan. 

20 Mahnoo tahtebahjemoowug oogoo oomah nahbah- 
wejig, kishpina kemekahwewahgwan gagoo mujje-ezheche- 
gayaun nebahweyaunbaun anahsuhmuhbewaud egewh 
kekedoo-wenenewug, 

21 Me atuh oo-oo pazhik ekedoowin, kahekedooyaun 
magwah nebahweyaun emuh anduhzhe-ahyahwaud, Ewh 
oodahbejebahwenewah egewh naboojig wanjekuhgwaje- 
meyag noongoom kezheguk, 

22 Uhpe dush Felix kahnoondung oonoo . uhyeéen, 
puhgukandung ewh ezhewabezewin, bahnemah nahgujnin- 
gahenahkoonega oogečnaun, oo-oo keëkedoo, Bahnemah 
ketuhgwishing owh Lysias keche-menesenoo-oogemah nin- 
gahpuhgukandaun azhewabuk 00-00 azhebahtaungayag. 

23 Oogeënaun dush pazhik menesenoo-oogemaun che- 
guhnuhwanemahnid enewh Paulun, chepuhgedenuhmah- 
wemind uhyenanduhmenid cheëzhecheganid, chekenahah- 
mahwahsememind oodenuhwamahgunun chebuhmeetah- 
good gamuh chemahwuddesegood. 

24 Goomah menik duhsuhgoon uhpe tagwishing owh 
Felix kuhya wewun Drusilla, kah Jewequawid, oogenun- 
doomaun enewh Paulun, kuhya oogebezinduhwaun duh- 
zhinduhmenid ootabwayanduhmoowin owh Christ. 

25 Magwah dush duhzhindung ewh quuhkuh ezhe- 
wabezewin, nesahdezewin kuhya ewh tebahkoonegawin 
kaöojechesag, kenuhningishkah owh Felix, oo-oo dush 
oogeënaun, Mahjaun noongoom, uhpe oonduhmetahsewaun 
kegahnundoomin. 

26 Keënandum muh nebewah shooneyah chemeenegood 

enewh Paulun, cheöonjepuggedenaud: mesuh ahyahpe 
kahoojenundoomaud, wekuhnoonaud. 

27 Kahneezhoo-pepoonahguk Porcius Festus oogepe- 
nahbishkahwaun enewh Felixun : Felix dush, enandung 
weminwandahmooäud enewh Jewyun, oogenuhguhnaun 
enewh Paulun minjemahpenegahzoonid. 


CHAP., KAN, 


HPE dush Festus kahtuhgwishing emuh duhnuhke- 
wening, nassogoonuhgudenig, Cæsareaïng keöonje- 
mahjah keëzhah ewede Jerusaleming. 

2 Me dush uhpe owh keche-sahsagewejega-wenene 
kuhya egewh nahgahnezejig Jewyug oogebahtahmahwaun 
enewh Paulun kepahgoosanemahwaud, 

3 Kuhya keënahwaud cheweedookahgoowaud cehe- 
peenemind enewh Paulun emuh Jerusaleming, keähkah- 
mahwaud emuh mekunaung chenesah waud. 

- 4 Festus dush keëkedoo, cheguhnuhwanememind 
enewh Paulun emuh Cæsareaïng, kuhya dush ween gagah- 
zhuhyegwah weëzhaud ewede. 

5 Mahnoo dush egewh kashketoojig keennhwah anduh- 
eheyag, ningahuhneweejewegoog, cheähnahmemag mah- 
buh enene kishpin gagoo kahmujjeëzhechegagwan. 

6 Uhpe dush kahduhnezid emuh ahyahnid metahsoo 
kezhik ahwahshema, keëzhah emuh Cæsareaïng; wuhyah- 
bunenig dush nuhmuhduhbid emuh tebahkoonede-wuhbe- 
wening keëkedoo Paulun chepeenemind. 

7 Uhpe dush tagwishing, egewh Jewyug kahoonjebah- 
jig emuh Jerusaleming kekewetuh-kahbahwewug, keëzhe- 
bahtahmahwaud enewh Paulun nebewah kagwahnesug- 
gandahgwukkin mujjeezhewabezewenun, kah dush kekush- 
keöosewug chewahbundahewawaud ewh dabwawaud. 

8 Ween dush kekuhnooduhmahzoo 00-00 keëkedoo, 
Kahween kuhnuhga ningemujje-doodunse ootebahkoonega- 
winewah egewh Jewyug, kah kuhya ewh ahnuhmeä- 
weguhmig, kah kuhya ningemujje-doodahwahse owh 
Cæsar. 

9 Festus dush keënandung cheminwanduhmooäud 
enewh Jewyun oogekuhnoonaun enewh Paulun, 00-00 
keëkedoo, Kegahezhah nuh ewede Jerusaleming, ewede 
cheduhzhetebahkoonegooyun oonoo azhebahtahmegooyunin, 
anahsuhmuhbeyaun ? 

10 Me dush 00-00 keëkedood owh Paul, Nenebow emuh 
anahsuhmeähyahnig Cæsar ootebahkoonega wuhbewin, me 
emuh anandah goozeyaun chetebahkoonegooyaun ; kah- 
ween ningemujjedoodahwahseeg egewh Jewyug, keen 
azhepuhgukkanduhmun. 

11 Kishpin kemujjeëzhechegawaunan, gamuh keëzhe- 
chegawaunan kaöonjenesegooyaun kahween nindahgoon- 
watunse chenebooyaun : kishpin dush kuhnuhga gagoo 
oonoo uhyeëen ahyahsenook azhebahtahmewaud mahmig, 
kahween ahweyah enene enandahgoozese chepuggedenuh- 
moowaud neyow. Ningahtebahkoonegoo emuh anahsuh- 
muhbid owh Cæsar- 

12 Me dush kahkuhnoonand owh Festus enewh keke- 
doo-wenenewun, 0000 oogeënaun, Kegeëkid nuh chetebah- 
koonegooyun emuh anahsuhmuhbid owh Cæsar? mahnoo- 
kegahezhahnun owh Cæsar. 

13 Gamah menik duhsuhgoonuhguk owh keche-ooge- 
mah Agrippa kuhya Bernice ketuhgwishenoog emuh Cæsa- 
reaïng chepeähnuhmekahwahwaud enewh Festusun. 

14 Nebewah dussoogoon kahahyahwaud,, Festus ooge- 
weenduhmoowaun enewh keche-oogemaun kahezheäh- 
yahnid enewh Paulun, oo0-oo keëkedood, Ahyah suh pazhik 
enene kahnuhguhnegood enewh Felixun minjemahpene- 
gahzood : 

15 Me suh enewh kahbahtahmahwahjin Jewyug ooke- 
chesahsahgewejega-wenenemewaun kuhya katezejig uhpe 
keähyahyaun emuh Jerusaleming kenundooduhmahwe- 
waud chenahneboomug. 

16 Oo-oo dush ningeënaug, Kahween ezhechegasewug 
egewh Romanug wepuggedenahwaud enewh enenewun 
cheneboonid, bahnemah atuh owh bahyahtahind kemeche- 
wahbuhmaud enewh bahyahtahmegoojin, kuhya kepugge- 
denuhmoowind cheguhnooduhmahdezood, debahdoodung 
ewh mujjeëzhechegawin azhebahtahmind. 

17 Uhpe dush kahpetuhgwishenoowaud oomah, kazhe- 
tena wahyahbung ningenuhmuhdub emuh tebahkoonewa- 
wuhbewening, ningeëkid dush chepeenind owh enene. 

18 Uhpe dush kahpuhsegwenid enewh bahyahtahme- 
goojin, kahween oogeëzhebahtahmegooseen oonoo uhysëen 
kahenanduhmaun : 

19 Oogeëzhebahtahmahwaun ahnind kuhgwadwawenun 
tebenuhwa oodezhetwahwinewah, kuhya kahezheähyaud 

Ze, 
20 Kah dush ningekekanduhse kaézhekuhgwadwayaun 
oonoo dowah kuhgwadwawenun, mesuh kahoonjekuhgwa- 
jemug, kishpin ananduhmoogoobunan cheézhaud ewede 
Jerusaleming, ewede dush cheduhzhe-tebahkoonind oonoo 
uhyeéen, 

21 Uhpe dush Paul kahekedood chetebahkoonegood 
= enewh Augustusun, ningeénahkoonega cheguhnuhwane- 
” mind nahnauzh kushketooyaun cheézhenahzhahwug emah 
ahyahnid Cæsarun. 

4 22 Me dush Agrippa 00-00 keénaud enewh Festusun, 
= Nindenandum chenoonduhwug owh enene. Keékedoo dush 
- Owh Festus, wahbung kegahnoonduhwah. 

23 Wuhyahbung, uhpe kahtuhgwishing Agrippa, kuhya 
— Bernice, emuh kechetwahwandahgoozewening, kuhya dush 
” kabpeendegawaud emuh kaduzhe-bezinduhmoowaud, kuh- 
~ ya egewh keche-menesenoo-oogemaug, kuhya egewh nah- 
| gahnezejig emuh keche-oodanaung Festus kečkedoo che- 
” peenind owh Paul, me dush kahezhepeenind, 

f 24 Festus dush keékedoo, Keche-oogemah Agrippa, 
” kuhya kuhkenuh enenewedoog menik anduhcheyag oomuh 
= anduhzhe ahyahyag, kewahbuhmahwah mahbuh enene, 
= kahoonjekuhnoozhewanud kuhkenuh egewh waqueenoojig 
” Jewyug ewede Jerusaleming, kuhya oomuh, ewh keézhe- 
_ pepabgewaud ewh kayahbe chebemahdezesig. 

4 25 Uhpe dush kahmekahwag kuhnuhga gagoo keézhe- 
” chegasig kabonjeneboogoobun, kuhya dush ween egoo 
keékedood chetebahnoonind emuh anahsuhmuhbid Augus- 
tus, ningeénahkoonega cheézhenahzhahoond ewede. 

À 26 Kah dush gagoo nequuhyakwanduhse kaezhebeah- 
” mahwug nindoogemaum. Mesuh kahoonjepeenug anah- 
” suhmuhbeyun keen keche-oogemah Agrippa, bahnemah 
” kekuhgwajemind, gagoo nindahgekekandaun keézhebega- 
— yaman. 

2 27 Kahween tahoonesheshinsenoon nindenandum che- 
— €zhenahzhahwug owh kabahquahegahzood, pwah-wah- 
” weenduhmahgayaun ewh wanjedahnahmermind. 

CHAP. XAYI; 


E dush Agrippa keënaud enewh Paulun, Kepugge- 
denuhmahgoo cheguhnoodahmahzooyun. Me dush 
owh Paul keshebenikanid, kuhya kegunooduhmahzood : 

2 Nindenanindiz shahwandahgoozeyaun, keche-ooge- 
mah Agrippa, ewh wéguhnooduhmahzooyaun noongoom 
kezheguk emuh anahsuhmuhbeyun weduhzhinduhmaun 
dush kuhkenuh oonoo uhyeéen wanjeähnahmemewaud 
egewh Jewyug : 

3 Mamwach kekanemenaun netah-kekanduhmun kuh- 
kenuh enewh oodezhetwahwenewah kuhya ookuhgwadwa- 
winewah egewh Jewyug: me suh wanje pahgoosaneme- 
naun wawane chebezinduhweyun. 

4 Kahezhewabezeyaun pahahkoo-öoshkenegeyaun, wuh- 
yashyud keduhnuhkeeyaun emuh ahyahwaud neejahnishe- 
nahbag ewede Jerusaleming, nindezhekekanemegoog kuh- 
kenuh egewh Jewyug ; 

9 Egewh kahkekanemejig wuhyashkud, kishpin enan- 
duhmoowahpun chedebahjemewaud, ewh azhewabezewaud 
kache-mekindunjig nindahnuhmeähwinenaun Phariseeng 
ningeëzhewabiz. 

6 Noongoom nenebow kuhya nindoonjetebahkoonegoo 
ahpanemooyaun enewh wahweenduhmahgawenun egewh 
nooseminahbuneeg kahezhewahweenduhmahgoowaud e- 
newh Kesha-Muhnedoon : 

1 Me suh ewh wahweendahmahgawin ahpanemoo- 
waud oodittahmoohwaud egëwh metahswe ahshe neezh 
anduhswayuggezejig, wawane buhmeetahwahwaud enewh 
Kesha-Muhnedoon kezhegudenig kuhya tebekudenig. 
Mesuh oo0-oo ahpanemoowin keche-oogemah Agrippa wan- 
jeähnahmemewaud egewh Jewyug. 

8 Ahneeshwin tabwatunsewag, enandahgoozid Kesha- 
Muhnedoo cheähbejebahahpun enewh naboonejin ? 

9 Neen dush ningeënandum kagate anandahgoozeyaun 
nebewah chemujjedoodahmaun oodezhenekahzoowin owh 
Jesus Nazareth duhzhe enene. | 

10 Mesuh kahezhechegayaun ewede Jerusaleming : 
kuhya kebahquahugwah nebewah anuhmeähjig emuh 
kebahquahoode-weguhmigoong ; egewh keche-sahsahgewe- 
jega-wenenewug kahmeezhewaud ewh kushkeäwezewin ; 
kuhya uhpe nasindwah ningeëkid chenesindwah. 

11 Nuhningim dush ningekooduggeäug emuh kuhke- 
nuh ahnuhmeä-weguhmigoong, kuhya ningewekoojeäug 
ketwa chemujjekezhwawaud ; kahahpeechsheenganemug- 
wah, ningenoosoonaäug emuh penish pakaunukin ooda- 
nahwun. 

12 Me dush magwah keëzhahyaun ewede Damascusing, 
egewh keche-sahsahgewejega-wenenewug kemeezhewaud 
ewh kushkeäwezewin kuhya keähnoozhewaud, 

13 Nuhyahwuhquag, Oh keche-oogemah, ningewahbun- 
daun emuh mekunaung ishpeming duhzhe wahsayahzewin, 
ahwahshema kezisoong azhewahsayaug emuh ahyahyaun 
kuhya egewh kahweejewugig pemoosayaung. 

14 Uhpe dush kuhkenuh kahkahwesayaung emuh wuh- 
keeng, ningenoonduhwah pazhik ganoozhid, emuh Hebrew- 
inwawening 00-00 ezhid, Saul, Saul, wagoonan wanje- 
kootuggeëčyun ? sunnuhgud suh chedungiskuhmun enewh 


- kahnaugin. 


15 Oo-oo dush ningeëkid, Ahwanan keen, Tabaninga- 
yun? Oo-oo dush keëkedoo, Nindow owh Jesus quatug- 
geüd. 

16 Puhsegween dush, nebahwin emuh kesittaung : me 
muh wahjewahbunduhenaun neyow, cheöonjebuhmeetuh- 
mun kuhya chedebahdooduhmun oonoo uhyeëen kahwah- 
bunduhmunin, kuhya oonoo kayahbe kawahbunduhenaun ; 

17 Chemetahgwamoonaun egewh ahnishenahbag, kuhya 
egewh mayug-ahnishenahbag, noongoom azhenahzhahoo- 
naun eheézhahyun, 

18 Chepahkahkoonuhmoowudwah ooshkinzhegoowaun, 
kuhya oonje kwakeüdwah debandahgoozewaud puhsuh- 
gish tebekudoong chedebandahgoozewaud emuh wahsayah- 
zewening, kuhya debanemegoowaud enewh Satanun chede- 
banemegoowaud enewh Kesha-Muhnedoon, chewabenuh- 
moowindwah oomujje-ëzhewabezewinewah, chedebandah- 
soowaud emuh anduzhe debandahsoowaud egewh kah- 
menooëzhewabezeïndjig, dabwayanemewaud oonje. 

19 Kahween dush, Oh keche-oogemah Agrippa, ninge- 
kuhgaunzetunseen ewh ishpeming duhzhe enahbundah- 
moowin ; 

20 Ningewahbundahaug dush netam egewh Damas- 
cusing ayahjig, kuhya ewede Jerusaleming, kuhya kuh- 
kenuh anegookookummegaug Judea duhzhe uhkee, nahguj 
edush egewh mayug-ahnishenahbag, ewh cheäunwaninde- 
zoowaud kuhya chequakekahbahwetahwahwaud enewh 

Kesha-Muhnedoon, kuhya cheähnookewaud enewh aun- 
wanindezoowine-ahnookewenun. 

21 Mesuh kahoonjetuhkoonewaud egewh Jewyug emuh 
keche-ahnnhmeä-weguhmigoong, kenunduhwanduhmoo- 
waud ewh weneshewaud. 

22 Weedookahwid dush Kesha-Muhnedoo, nindoonje- 
aunwahjew nahnauzh egoo noongoom kezheguk, debahje- 
mootuhwugwah egewh agahsheëjig kuhya egewh kache- 
twahwezejig, oonoo nahsaub uhyeëen kahekedoowaud 
egewh aunwahjega-wenenewug kuhya Moses wahezhewa- 
bukin; 

23 Chekooduggetood owh Christ, kuhya dush ween 
netum cheähbejebaud, chewahbundahaud dush wahsayah- 
zewin enewh ahnishenahban, kuhya enewh mayug-ahnish- 
enahban. 

24 Magwah dush guhnoodahmahzood, Festus keëkedoo 
kekechekezhewad, Kekewuhnahdiz Paul; kegekewuhnah- 
dezeëgoon nebewah kenebwahkahwin. 

25 Ween dush keëkedoo, Kahween nekewuhnahdezese, 
kachetwahwezeyun Festus; ninekedoonun dush enewh 
dabwawene kuhya nebwahkahwine-ekedoowenun. 

26 Keche-oogemah suh ookekandaunun oonoo uhyeëen, 
wawane mezheshuh nekekid anahsuhmuhbid: kah suh 
gagoo oodoonanduhseen kuhkenuh oonoo uhyeëen, ninde- 
nandum; kah muh emuh kemoodezewening keduhzhe- 
ëzhechegahdasenoon 00-00 uhyeée. 

27 Keche-oogemah Agrippa, kedabwatuhwaug nuh 
egewh aunwahjega-wenenewug? Nekekandaun suh ewh 
dabwatuhwudwah. 

28 Me dush Agrippa 00-00 keënaud enewh Paulun, 
Kagah kekuske chegeähnuhmeähyaunbaun. 

29 Paul dush keëkedoo, Ninduhnuhmeätuhwah suh 
owh Kesha-Muhnedoo, kahween atuh keen, kuhya kuhke- 
nuh mahmig nwaunduhwejig noongoom kezheguk, kah- 
ween atuh gagah, kuhdenuh suh goo chetaezheähyahyagoo- 
bun azheähyahyahyaun neen, oonoo atuh minjemahpene- 
goowinun, kahween. 

30 Uhpe dush o0-oo kahekedood owh Paul, keche-ooge- 
mah kepuhsegwe, kuhya owh oogemah, kuhya Bernice, 
kuhya enewh wahduhbemegoowahjin : 

31 Uhpe dush puhkayeëeng kahezhahwaud, kenah- 
koowa-kuhnoonindewaud, 00-00 keëkedoowaud, Kahween 

gagoo ezhechegase wah-owh enene kaöðonjeneboopun gamuh 
kaöonjetuhkoobenindepun. 

32 Me dush Agrippa oo-oo keënaud enewh Festusun, 
Tahgepuggedenah suh mahbuh enene, kishpin ekedoosige- 
bun, ningahtebahkoonegoo anahsuhmuhbid owh Cæsar. 


CHAP KA VI, 


HPE dush kahenahkoonegang, cheühneënahsheyaung 

emuh Italying, oogepuggedenahwaun enewh Paulun 
kuhya ahnind kabahquahegahzoonejin emuh ooneenjeening 
pazhik menesenoo-oogemaun Julius azhenekahzoonejin, 
Augustus oomenesenoo-oogemahmun. 

2 Kahpoozeyaung emuh nahbequauning Adramyttiuming 
dabandahgwulk, ningemahjeyahshemin, enanduhmaung we- 
ënahsheyaung cheguhbeeg Asiaïng: ningeweejewahnaun 
dush pazhik enene Aristarchus azhenekahzood, Mace- 
doniaïng duhzhe-enene emuh Thessalonicaing kahooda- 
tood. ; 
3 Wahyahbung dush ningetuhgwishenoomin emuh 
Sidoning Julius dush oogemenoo-doodahwaun enewh 
Paulun, kuhya oogepuggedenuhmahwaun cheëzhahnid 
enewh kakanemahjin cheshahwanemegood enewh. 

4 Uhpe dush ewede kahoonjemahjeyahsheyaung, nin- 
geënahshemin cheguhbeeg ahgwindag Cyprus menis ninge- 
öonjishkahwahahmin gooshah. l 

5 Uhpe dush kahuhneähzhahwahsheyaung emuh Cili- 
ciaing kuhya Pamphylia duhzhe kechegummeeng, ninge- 
tahgwishenoomin emuh Myraïng Lyciaïng duhzhe oodanah 

6 Me emuh owh menesenoo-oogemah kahmekung Alex- 
aneriaïng duhzhe nahbequaun enahshemahguk emuh 
Italying ; me dush emuh kepoozeyummingid. 

1 Uhpe kapatahsheyaung nebewah duhsoogoon, ah- 
gahwah ningetuhgwishenoomin debishkoo Cnidusing, 
keöonjishkahwahnemud ningeënahshemin cheëguhbeeg 
agwindag Crete, debiskoo ewh Salmone : 

8 Ahgahwah dush kepemekuhbikkahsheyaung ninge- 
tuhgwishenoomin emuh, Menoo-uhgoomoowenun azhene- 
kahdag; cheguhyeëe anduhgoog emuh Lasea keche- 
oodanah. 

9 Uhpe kinwazh kahduhzhetahyaung, kuhya kenuhne- 
zahnuk ewh pemahshewin, zhuhyegwah keïshquah-keë- 
quishemoong, Paul oogekuhgaunzoomaun, 

10 Oo-oo dush keënaud, Enenewedoog, nekekandaun 
00-00 pemahshewin tahoonjenahnezahnudoon kuhya tah- 
bahnahdudoon kahween atuh enewh kahpooseechegahdagin 
emuh nahbequauning, kuhya ewh nahbequaun kuhya kebe- 
mahdezewinenahnin. 

11 Owh dush menesenoo-oogemah ahwahshema ooge- 
dabwatahwaun enewh wagemahkunduhmenejin kuhya 
enewh dabandahmenejin nahbequaun, dush ween oonoo 
uhyeëen kahekedoojin owh Paul. 

12 Kah dush keöonesheshinsenoon uhgoomoowin che- 
pepooneshingebun, nahwuj nebewah keëkedoowug, ewede 
cheöonjemahjahyaung, kishpin kuhnuhga kushketoowaun- 
gan chetatauhgwishenaung emuh Pheniceïng; mesuh 
Creteïng duhzhe uhgoomoowin azhebeëhmahguk emuh 
apungishemook. 

13 Uhpe shahwanenooding agauj apeetahnemuk, keë- 
nanduhmoowaud kagate weëzheähyahnig azhenunduh- 
wanduhmoowaud keënahshewug cheeguhbeeg emuh Crete- 
ing. 

14 Kahmahjeyahsheyaung kazhetena kepuhgedahnemud 
keche nootin Euroclydon azhenekahdag. 

15 Uhpe dush kekecheöonjishkahwahuhmoomahguk 
nahbequaun, kekechewesuggahnemud, kekushketoose- 
waung wandahnemuk cheënahsheyaung, nindahwah ninge- 
puggedenahmin chepemewabuhung. 

16 Cheguhyeëe dush keenahsheyaung emuh agwindag 
pazhik menis Clauda adubming, ahgahwah ningebemah- 
jetoomin ewh nuhbugge-chemaun : 

17 Uhpe dush kahbemahjetoowaud ewh nuhbugge- 
chemaun oogeähbujjetoonahwah enookahzoowenun, ehe- 
minjemoosetoowaud ewh nahbequaun emuh matuhtaungaug 
keöonjenesahbegenuhmoowaud enewh ningahsemoonun, 
mesuh kahezhewabahung. 

ł8 Uhpe dush kahkeche-kootuggewabuhgooyaung oonje 
keche-nooting, wahyahbunenig, oogepahkoobewabenah- 
nahwah emuh nahbequahning atagin cheöonjekindaush- 
kahsenook. 

19 Nasuhgoonahguk ningepahkoobewahenahnin enewh 
uhyeëen kahdebandahgwukkin emuh nahbequahning, tebe- 
nuhwa neneenjenahnin keähyooyaung. 

20 Uhpe nebewah duhsoogoon kenahgoozesigwah kezis 

kuhya ahnnngoog, kuhya kahkechewesuggahnemuk kah- 
ween kayahbe ningeënanduhsemin webemahdezeyaung. 

21 Kenwäzh dush kahkeëquishemood owh Paul, kene- 
bahwe emuh nahhwnhyeëe anduhzhe ahyahwaud, 00-00 
ekedoo, Enenewedoog, kedahgebezinduhwim, cheöonje- 
mahjeyahshesewagoobun emuh Creteïng, 00-00 cheëzheäh- 
nemezesewagoobun kuhya chewuhnahjetoosewagoobun 

22 Benuh dush kekuhgaunzoomenenim chesoonge- 
daäyag : kah muh ahweyah enene, menik anduhcheyag 
oogahwahnahjetooseen oobemahdezewin, me atuh nahbe- 
quaun. 

23 Kenebahwe muh pashoo shangeshinaun noongoom 
“ketebekuk, oodangenemun owh Kesha-Muhnedoo, dabane- 
mid, kuhya owh bameetuhwug, 

24 Oo-oo keëkedood, Kagoo sagezekan, Paul; kegah- 
nebahweëgoo emuh anahsuhmuhbid owh Cæsar : benuh 
dush, Kesha-Muhnedoo kegemeenik kuhkenuh pame- 
weedahshemudjig. 

25 Mesuh dush, enenewedoog, kaöonjesoongedaäyag ; 
nindabwatuhwah muh owh Kesha-Muhnedoo, kagate we- 
ëzhewabuk debishkoo kahezhewahweenduhmahgooyaun. 

26 Kegahahgwahyahshemin suh emuh pazhik menis- 
ing. 

27 Uhpe dush kahmetahsoogoonuhguk ahshe newin 
kahtebekuk magwah kayahbe dush pahpahwabahoogoo- 
yaung emuh Adria kechegummeeng, ahyahbetah tebeku- 
denig egewh nahbequane-enenewug keënanduhmoog che- 
guhyeée duhnezewaud ningooje uhkeeng ; 

28 Kedookuhkeeégawug, oogekekandahnahwah nish- 
tuhnuh dussonik aquinduhmaug ; menuhwah pashoo 
tagwishenoowaud kedookuhkeegawug, oogekekankan- 
dahnahwah dush metahsoonik ahshe nahnun aguinduh- 
maug. 

29 Me dush kekootuhmoomoowaud, emuh ahzhebi- 
kaung chepuggedahsheyaung emuh oodahkauning ooge- 
öonjepahkoobewabenahnahwah newin ahpoonekunjegunun, 
oogenundahwandahnahwah dush chepetahbunenig. 

30 Uhpe dush egewh nahbequane-enenewug wahoonje- 
keemewaud emuh nahbequauning oogenesahbeginahnah- 
wah ewh nuhbugge-chemaun emuh oonjenemetahmoonuh- 
gaung wepahkoobewabenuhmoowaud enewh ahpoonekun- 
jegunun ahneeshah keëkedoowug, 

81 Paul dush 00-00 oogečnaun enewh menesenoo- 
oogemaun kuhya enewh shemahgunishun, Kishpin oogoo 
ahyahsigwah emuh nahbequauning, kahween kegahbe- 
mahjeëgooseem. l 

32 Me dush egewh shemahgunishug kekekishkahmoo- 
waud enewh keche-ahsubaubeen, kepahkoobewabenahmoo- 
waud dush nuhbugge-chemaun. 
= 33 Uhpe dush zhuyegwah pahtahbung, Paul oogeënaun 
kuhkenuh chenahkoowa-wesenenid, o0-oo keëkedood, 
Noongoom kezheguk zhuhyegwah metahsuhgoonuhgud 
ahshe newin akoo beetooyag chepoonahnemuk kuhya akoo 
wesenesewag. 

34 Kepahgoosanemenim dush cheweseneyag; me muh 
kaöonjemenoo-bemahdezeyag: kah gooshah ahweyah 
anduhcheyag oogahoonjepungesittooseen ewh wenesis 
emuh ooshtequauning. 

39 Uhpe dush oo-oo kahekedood oogeöodahpenaun 
enewh buhquazhegunun, kemahmooyahwahmaud dush 
ehewh Kesha-Muhnedoon, emuh anahsuhme-ahyahnid kuh- 
kenuh : uhpe dush kahbuhquabenaud kemahje-wesene. 

36 Me dush kuhkenuh keminwanduhmoowaud, kuhya 
dush keöodahpenahmoowaud meejim. 

37 Neezhwauk ahshe neezhwahswe meduhnah ahshe 
ningoodwahswe keduhcheyaung kuhkenuh emuh nahbe- 
quauning ayahyaung. | 

38 Kahtabesinewaud dush oogenaungittoonahwah nah- 
bequaun, kepahkoobewabenahwaud buhguazhegun. 

39 Uhpe dush kahzheguk, kahween oogenesittootunse- 
nahwah ewh uhkee: oogemekahnahwah pazhik wequa- 
doonse anduhshe metahwaungaug ; me emuh keënanduh- 
moowaud kishpin kushketoowaud chezhakesittowaud nah- 
bequaun. 

40 Uhpe dush kahnuhguhduhmoowaud enewh poone- 
kunjegunun emuh keche-gummeeng, keähbahahmoowaud 
dush ewh oodahkaun, 00ge6ombahkoonahnahwah kechenin- 
gahsuhmoon me dush keëzheahgwahyahshewaud. 

41 Kepuhgummahshewaud emuh neezh tegoowug nuh- 
quashkoodahdewaud oogezhakissetoonahwah nahbequaun ; 
Nemetahmoonaug kecheminjemoosin, kah dush mah mun- 


dah kemahmahjeähyahsenoon, oodahkaun dush kepegoo- 
wabahun. 

“42 Egewh dush shemahgunishug keëkedoowug chene- 
sindwah egewh takoobenindjig, koonemah ahweyah tahah- 
gwahyahduhgah che6ozhemood. 

43 Owh dush menesenoo-oogemah keënandung chebe- 
mahjeäud enewh Paulun, kahween oogepuggedenuhmah- 
seen cheëzhechegauid ; keëkedoo dush, egewh natuhwah- 
duhgahjig netum cheähgwahyahduhgahwaud dush. 

44 Ahnind dush oogij nuhpuggesuhgoong, menuhwah ah- 
nind keähyoowaud enewh nahbequauning duhzhe uhyeëen 
kahpahbahahgwindagin. Me dush kahezhewabuk kuhke- 
nuhwawane keähgwahyahduhgahwugemuh uhkeeng. 


CHAP. XXVIII. 


HPE dush kahbemahjeëgoozewaud, me dush kekan- 
_) duhmoowaud ewh menis Melita azhenekahdag. 

2 Punge nunga ningemenoodoodahgoonahnig egewh 
puhgwuj ahnishenahbag, kepootahwawug muh, kuhya nin- 
gepeendeguhnegoonahnig kekemewung, kuhya kekesenaug 
oonje. 

3 Uhpe dush Paul kahmahwundoosetood missun ke- 
puggedenung emuh oogij ishkootang, akoo kezhetag kebon- 
jebah pazhik mujje-kenabig, keminjemid dush emuh Paulun 
ooneenjeening. 

4 Uhpe dush egewh buhgwuj-ahnishenahbag wuhyah- 
buhmahwaud enewh mujje-kenabegoon ahgoojenenig emuh 
oonje ooneenjeeng, keëkedoowug oo-oo keëdewaud, Kuh- 
nuhbuj kagate nishewashkedoog mahbuh, ahnuhween goo 
keduhpenasig emuh kechegummeeng, kayahbe oonoope- 
nuhnegoon wahahzhittah-doodahgoojin, cheöonjebemahde- 
zesig. 

5 Ishkootang dush oogeëzhewabenaun enewh kena- 
bigoon ; kahween gagoo oogemoozhetooseen. 

6 Uhpe dush ganuhwahbuhmahwaud chepahgeshenid, 
gamuh chasekah chekuhwesanid cheneboonid dush : kuh- 
bayeëe dush kahgunahwahbuhmahwaud, kahkekanemah- 
waud dush ningood desenid, kequakanduhmoog 00-00 
keëkedoowaud, muhnedoowe suh wah-owh. 

1 Me dush emuh keöoduhkeemid owh kache-negahnezid 
enene emuh menissing, Publius azhenekahzood ; mesuh 
owh kahpeendiguhzheyummingid, kuhya nesoo-kezhik 
kahmenoo-doodahweyummingid. 

8 Kepuhgumme-ahyahmahgud, enewh oosun owh Pub- 
lius keähkoosewun kekezhizoonid kuhya misquahbenid, 
kahpeendigahwaud owh Paul keähnuhmeäud keahtuhwaud 
enewh ooneenjeen emuh weyowening, kenoojemooäud 
dush.. 

9. Uhpe oo-oo kahezhewabuk ahnind ayahkoozejig emuh 
menising kepeëzhahwug, kenoojemooindwah dush. 

10. Mesuh oogoo kahkeche-shahwanemeyummingidjig 
uhpe mahyahjahyaung, keehe-nebewah ningemeenegoonah- 
nig enewh uhyeëen kahmuhnazeyaung. 

11 Kahnesoo-keeziswahguk ningepoozemin emuh Alex- 
andriaing duhzhe nahbequauning, kahpepoonishemahguk 
emuh menissing, ewh kahezhenekahdag Castor kuhya 
Pollęx. 

12 Ningekuhbahmin dush emuh Syracuseing; nesoogoon 
dush ningeähyahmin emuh, 

13 Me dush emuh kahoonjekewetahsheyaung, ninge- 
tuhgwishenoomin emuh Rhegiuming: nauzhoogoonahguk 
dush keshahwunooün wuħyahbung ningetuhgwishinoomin 
dush emuh Puteoliing : 

14 Me emuh kahmekahwungedwah wekahnesemaug, 
kenunduhwanemeyungedwah neezhwahsuhgoon cheduh- 
nezeyaung emuh ahyahwaud : me dush kemahjahyaung 
keëzhahyaung ewede Romeïng. 

t5 Ewede duash uhpe kahnoonduhmoowaud egewh 
wekahnesemaug ewh tuhgwishenaung ningepenuhquash- 
kahgoonahnig nahnauzh Appii forum knhya Neswe ahshun- 
de-wegummigoon : uhpe dush Paul wuhyahbuhmaud ooge- 
mahmooyahwahmah Kesha-Muhnedoon, kesoongedaä dush. 

16 Uhpe dush tagwishenaung ewede Romeïng, owh 
menesenoo-oogemah oogepuggedenuhmoowaun enewh 
kabahquahegahzoonejir enewh keche-menesenoo-ooge- 
maun : Paul dush kepuggedenah nezheka chedaud kuhya 
enewh shemahgunishun ganuhwanemegoojin. 

17 Kepuhgumme-ahyahmahgud dush, kahnesoogoonuh- 
guk Paul oogenundoomaun enewh nahgaunezenejin Jewyun: 7 
uhpe dush: kahmahwunjeëdenid 00-00 oogeënaun, Enene- 
wedoog, ahnoo goo ningooď' kemujje-doodahwalisewugwah 
egewh ahnishenahbag, gamuh oodezhetwahwinewah 
egewh kooseminahbuneeg, ningeöonjepuggedenegoo che- 
kebahquahegooyaun:ewede Jerusaleming emuh. ooneenjee- 
waung egewh Romanug, 

18 Qogoo, uhpe kahkuhgwajemewaud, keënanduhmoog 
chepuggedenewaud, kah muh gagoo ningedoodunse kaöon- 
jenebooyaunbaun. 

19. Uhpe dush egewh Jewyug maje-kekedoowaudinin- 
geëkid chewetebahkoonegooyaun emuh anahsuhmuhbid 
owh Cæsar, kah ningood newebahtahmahseeg neejah- 
nishenahbag. 

20 Mesuh kahoonjenundoomenenuhgoog, chewahbuh- 
menuhgoog, kuhya chekuhnoonenuhgoog : me suh oodah- 
panemoowin owh Israel wanjetuhkoobezooyaun maunduh 
tuhkoobejegun-ahbik. 

21 Oo-oo dush oogeënahwaun, Kahween ningepeöodisse- 
goosenahnin ewede Judæaïng oonje muzzeneëgunun keen 
chedebahjemegooyunbun, kah kuhya ahweyah egewh we- 
kahnesemaug kahpetuhgwishingig ningeweendahmahgoo- 
semin ningood mujje-ezhewabezeyun. 

22 Nenundahwandahmin dush chenoondahgooyun nuh- 
munj ananduhmoowunan ; maunduh gooshah puhkatah- 
win, nekekandahmin meze mujjedubzhinjegahdag. 

23 Uhpe dush kezhah kahwahweenduhmoowaud kezhik 
nebewah kepeëzhahwug emuh andaud ; oogewahweendah- 
moowaun kuhya oogedebahjemootahwaun oedoogemahwe- 
win owh Kesha-Muhnedoo, kedebahjemaud enewh Jesusun, 
conje ootebahkoonegawining owh Moses, kuhya aunwah- 
jegawining, kuhkezhab kemahjetand nahnauzh dush egoo 
keöonahgooshig. 

24 Ahnind dush oogedabwatahnahwah oonoo uhyeëen 
kahekedoong, ahnind dush kahween oogedabwatunsenah- 
wah. 

25 Uhpe papukkaun uhyenanduhmoowaud, kemahjah- 
wug, uhpe owh Paul kahekedood pazhig ekedoowin, Ke- 
menoo-kekedoo owh Keche-Oojechaug emuh oodooning 
owh Esaias aunwahjega-wenene kekuhnoonaud koose- 
minahbuneen, 

26 Oo-oo keékedood, Ezhaun oogoo ahnishenahbag, 
00-00 dush ekedoon, Emuh noonduhmoowening kenoon- 
dahgam, kah dush kegahnesittootunseem kuhya emuh 
enahbing, kegahenahbeem, kah dush kegahwahbeseem : 

27 Oogoo muh ahnishenahbag oodaëwaun kechewe- 
nenoomahgudenewun, kuhya kuhkebeshawug emuh ootuh- 
wuggahwaung, kuhya oogekebahquahahnahwah ooshkin- 

zhegoowaun, chewahbesigwah emuh ooshkinzhegoowaung 
kuhya chenoonduhsigwah emuh ootahwuggahwaung, 
kuhya chenesittootunsegwah emah oodaéwaung, chege- 
aunjeindwahpun, neen dush chenoojemooïügwahpun. 

28 Kekanduhmoog dush chepuggedenuhmoowindwah 
egewh mayug-ahnishenahbag oobemahjeëwawin owh 
Kesha-Muhnedoo, oogahbezindahnahwah dush. 

29 Uhpe dush oo-oo kahekedood, kemahjahwug egewh 
Jewyug, kekeche-kuhkuhnoonindewaud dush. 

30 Nezhoo-kekenoonoowenun Paul oogeähbeetaun paz- 
hik wahkahegun kahahtaungad, oogepeendeguhnaun dush 
kuhkenuh enewh paundegahgoojin, 

31 Kedebahdoodung oodoogemahwewin owh Kesha- 
Muhnedoo, kekenooähmahgad : oodezhetwahwinun owh 
Tabaningad Jesus Christ, kah kuhnuhga keshahgwane- 
moose, kah kuhya ahweyah enenewun oogekenahmah- 
gooseen. 

AUL, oobuhmeetahgunemun owh Jesus Christ, 

kahnundoomind cheäpostleëwid, kahpukkakahbuh- 
weïnd chepahbahdebahdoodung oominwahjemoowin owh 
Kesha-Muhnedoo. 

2 Me ewh kezhah kahwahweendahmahgad emuh oonje 
oodoonening oodaunwahchega-wenenemun emuh keche- 
twah oozhebeëgawining, ) 

3 Keënahjemaud enewh oogwissun Jesus Christun Ta- 
banemenung, kah oonjeöozhechegahzood emuh oominee- 
kauning owh David emuh ooweyowing ; i 

4 Keënahjemind dush cheöogwissemegod enewh Ke- 
sha-Muhnedoon emuh mushkahwezewening, kahezheah- 
yahnid Kache-peenezenejin oojechaugwun uhpe kahahbeje- 
baud : 

5 Me suh owh kahoonjemeenegooyaung ewh shahwan- . 
jegawene-weedookahgoowin kuhya apostle-ahnookeewin, 
kuhkenuh ahnooj azheweenzoojig ahnishenahbag cheöon- 
jepahbahmetuhmoowand ewh dabwayanduhmoowin oo- 
dezhenekahzoowin oonje : 

6 Mahmahwe kenuhwah kahnundoomenag owh Je- 
sus Christ: 

1 Oomahjebeähmahwaun kuhkenuh emuh Romeing 
ayahnejin, enewh suhyahgeähjin kesha Muhnedoo, kah- 
nundoomindjin chepeenezenid : Shahwandahgoozewin kuh- 
ya pezaunewawin kegahahyahnahwah oonje Kesha Muh- 
nedoo koosenaun kuhya Tabanemenung Jesus Christ. 

8 Netum, Nemahmooyahwahmah owh Nekesha Muh- 
nedoom oonje Jesus Christ ewh kenuhwah kuhkenuh ke- 
e DRE eah wahweenjegahdag meze uh- 

eeng. 

9 Nekekanemik muh Kesha-Muhnedoo, owh bamee- 
tuhwug emuh ninjechaugoong meekinduhmaun ewh oo- 
minwahjemoowinene enewh oogwissun, wekah poonetoo- 
sewaun wahweenduhmaun kedoonoozoowinewah uhpe 
anuhmeähyaunin ; 

10 Nundoodahmahwug, kishpin kuhnuhga wekah 
wemenoo-bemoosawaunan, chetuhgwishenaun minwan- 
dung Kesha Muhnedoo anduhshe-ahyahyag. 

11 Nekechenunduhwandum gooshah chewahbuhme- 
nuhgoog, cheöonje-meenenuhgoog oojechaugoowene-meege- 
wawin, ~“ cheöonjesoongekahbahweëgooyag ; : 

12 Me ewh, cheöonjemenoodaäshkahgooyaun mahmah- 
we kedabwadabway anduhmoowinenaun. 

13 Kahween, nindenanduhse chekekauduhsewag, ne- 
kahnesedoog, ewh nahningim ahnoo keënanduhmaun che- 
penaunzekoonenuhgoog, (ningeöðondummeëgoo nahnauzh 
noongoom) cheähyahmaun gagoo menewin kenuhwah 
anduhzhe-ahyahyag, debishkoo anduhzheähyahwaud ah- 
nind mayug-ahnishenahbag. 

14 Nemuzzenuhahmoowaug muh egewh Greekug, kuh- 
ya egewh buhgwuj ahnishenahbag ; egewh nabwahkahjig, 
kuhya egewh kakebahdezejig. 

15 Menik dush kushketooyaun, nekeezheetah che- 
wahweenduhmoonenuhgoog keenuhwah emuh Romeing 
ayahyag ewh minwahjemoowin. 

16 Kah muh nindahgujjetunseen ewh oominwahjemoo- 
win owh Christ: me muh ewh ahyahwunenig oomushkah- 
wezewin owh Keska-Muhnedoo cheöonjebemahjeïndwah 
kuhkenuh egewh duhyabwayandungig; netum owh Jew, 
menuhwah dush owh Greek. 

17 Me muh emuh wahweenjegahdag oominooëzhewa- 
bezeëwawin owh Kesha-Muhnedoo emuh dabwayanduh- 
moowening wanjeemahguk, dabwayanduhmoowening an- 
uhkukkayah ezhahmahguk, debishkoo azhebeëgahdag, Owh 
Manoo-ëzhewabezid dabwayanduhmoowening tahoonjebe- 
mahdeze. 

18 Oonishkahdezewin muh owh Kesha-Muhnedoo wah- 
weenjegahda ewede ishpeming oonje azhenishkandung 
kuhkenuh anegookwahnig oomujje-ezhewabezewinewah 
egewh enenewug, manjemenungig ewh dabwawin emuh 
mujjeëzhewabezewening ; 

19 Ewh suh oodezhetwahwin owh Kesha-Muhnedoo 

menik ènandahgwuk chekekanduhming kemezheshuhwé- 
sin emuh ooweyowewaung ; Kesha-Muhnedoon muh ooge- 
wah bunduhegoowaun. 

20 Puggukkanjegahdanewun suh enewh wuhyahbuh- 
menahgwussenoonenigin ooduhyeemun akoo oozheche- 
gahdag uhkee, enewh wazhechegahdagin wanjekekanje- 
gahdanig, ookahgega-mushkahwezewin kuhya oo-Kesha- 
Muhnedoo-wandahgoozewin ; kah dush gagoo oodahyaun- 
senahwah kaëkedoowaud : l 

21 Ahnoo muh kekekanemahwaud enewh Kesha-Muh- 
nedoon, kahween Kesha Muhnedoong oogeëzhepeshegan- 
dahgooähsewahwaun, kah kuhya ooge-megwachewanemah 
sewaun ; kekuhkebahdezewug dush emuh oodenanduh- 
moowinewaung, kuhya ookukkebahje-oodaëwaun kekush- 
ketebekuddenewun. 

22 Nebwahkahwanindezoowaud, kekukkebahdezewug, 

23 Oogeäunjetoonahwah dush oopeshegaudahgooze- 
win owh wekah kabahnahdezesig Kesha-Muhnedoo emuh 
oodezhenahgoozewining owh natuh-bahnahdezid enene; 
kuhya penasheyug, kuhya nahwoo-kahdajig ahwaseyug; 
kuhya pamoodajig. 

24 Mesuh Kesha-Muhnedoo kahoonjepuggedenuhmoo- 
waud cheweenezenid azhemujje-nunduhwandumoomahgu- 
denig tebenuhwa oodaëwaun, muhyahnahduk chedoduh- 
moowaud tebenuhwa weyowewaun weejindewaud : 

25 Keëzheäunjetoowaud oodabwawin owh Kesha-Muh- 
nedoo emuh kuhkenuhwishkewening, ahwahshema keäh- 
nuhmeätuhwahwaud dush kuhya kebuhmeetahwahwaud 
enewh kahoozheëmindjin dush ween enewh kahoozhee- 
wanejin, owh kahyahgega-shahwandahgoozid. Amen. 

26 Mesuh Kesha-Muhnedoo kahoonjepuggedenuhmoo- 
waud chemujje-nunduhwanduhmenid : Pooch kuhya o0- 
dequamewah oogeäunjetoonahwah oodahnahbetezewine- 
wah, puhkaun cheähbujjeïndwah ewh anandahgwussenook = 

27 Kuhya dush egewh enenewug kepoonetoowaud oo- 
dahnahbuttezewinewah egewh equawug, kemujje-nundah- 
wanindewug ; enenewug kemujjeähnookeetahwahwaud: 
enewh weeje-enemewaun, quuhyuk keöodahpenuhmoo- 
waund tebahahmahgoowin, oopukkatahwinewah oonje. 

28 Kah dush keminwanduhsewug cheguhnuhwanemah- 
waud enewh Kesha-Muhnedoon emuh ookekanjegawine- 
waung, Kesha-Muhnedoon oogepuggedenahmoowaun 

chekuhkebahdanduhmenid, chedooduhmenid enewh uh- 
yeëen wanesheshinsenoogin ; 

29 Kemooshkenashkahgoowaud kuhkenuh mujje-ezhe 
wabezewin, pezhigwahdezewin, kuhkebahdezewin shoobe- 
ëgoowin mujjedoodahdewin ; kemooshkenashkahgoowaud 
keshahwanjegashkewin, nesedewin, kekaundewin, wuhaz- 
hingawin, kuhya kuhkuhyanezewin; kuhyaushkunuzzoojig, 

= 30 Kemooj majeduhzhingashkejig, Shaunganemahjig 
Kesha-Muhnedoon, shaungandahgoozejig, kachetwahwan- 
emoojig, kachetwahwekezhwashkejig, egewh nandoonaün- 
gig mujje-uhyeeweesh, bazindahwahsegoog ooneegeegoo- 
waun, 

31 Nasettootunsegoog gagoo, pahgoobetoojig oowah- 
weendahmahgawinewah, sahyahgeëdesegoog, natuhpoon- 
anindesegoog, natuhshawanjegasegoog : 

32 Oogoo kakandungig ootebahkoonegawin owh Kesha- 
Muhnedoo, egewh mahkindungig oonoo uhyeëen enandah- 
goozewug cheneboowaud, kahween atuh ezhechegasewug 
oonoo oominwanemahwaun suh kuhya enewh andoodum- 
menejin oonoo. 


CHAE -TH 
AHWEEN gagoo kedahyaunseen guhnoondahmah- 


zoowin, Oh enene, ahwagwan ahyahwewunan taba- 
koonegayun: ewh muh wanjetebahkoonud bakahnezid, 
ketebahkoonedez suh goo, keenmuh tabahkoonegayun nah- 
saub kedezhechega. 

2 Nequuhyukwandahmin suh ewh dabwamahgudenig 
ootebahkoonegawin Kesha-Muhnedoo azhetebahkoonaud 
enewh oonoo azhecheganejin. 

3 Kedenandum nuh, Oh enene, tabahkoonudwah egewh 
andoodungig oonoo, keen dush nahsaub dooduhmun, ke- 
gahoozhindaun ootebahkoonegawin owh Kesha-Muhnedoo ? 

4 Gamuh kebahpenoodaun nuh bahyahtuhenudenig 
oo-kesha-wahdezewin kuhya oominwahdanduh moowin 
owh Kesha-Muhnedoo ; kekanduhsewun ewh ooshahwan- 
jegawin Kesha-Muhnedoo ezhewenegooyun emuh aunwan- 
indezoowening ? 

5 Oonje ewh mushkahwuk kuhya aunwanindezoomah- 
gussenook keda kemahwunjetuhmahzoon ewh nishkahde- 
zewin emuh nishkahdezewine kezheguk, kuhya chewah- 
weenjegahdanig ooquuhyukoo tebahkoonegawin owh Ke- 
sha-Muhnedoo ; 


442 





CHAP. Il. 


6 Mesuh owh katebahahmahwaud kuhkenuh enewh 
enewun debishkoo anandahgwudenig oodezhechegawine- 
wah : 

7 Enewh ahyaunwahjenejin mekinduhmenid menoo- 
ëzhewabezewin nunduhwanduhmenid peshegandahgooze- 
win kuhya kechetwahwezewin kuhya kahgega-bemahde- 
zewin, oogahmeenaun kahgega-bemahdezewin : 

8 Enewh dush kagaunzetumenejin, pwahyah-dabwatuh- 
menejin ewh dabwawin, duhyabwatuhmenid dush ween 
ewh mujje-ezhewabezewin, oogahmeenaun wesuggandahgoo- 
zewin kuhya nishkahdezewin, 

9 Koodugganduhmoowin kuhya kushkanduhmoowin, 
kuhkenuh emuh oojechaugoowaung egewh enenewug 
mahkindungig mujje-uhyeweesh, netum owh Jew, menuh- 
wah kuhya owh mayug-ahnishenahba ; 

10 Ewh dush ween peshegandahgoozewin, kuhya ke- 
che-twahwezewin, kuhya pezaunewawin, oogahmeenaun kuh- 
kenuh enewh enenewun manoo-ahnookenejin, netum enewh 
Jewyun, menuhwah enewh mayug-ahnishenahban : 

11 Kah muh pekinoong oodenanemahseen owh Kesha- 
Muhnedoo enewh bamahdezejin. 

12 Menik muh kahmujje-ezhechegajig ahyaunsigwah 
ewh tebahkoonegawin, ahyaunsigwah ewh tebahkoonega- 
win tahezhebahnahdezewug : kuhya dush menik kahmuj- 
jeëzhechegajig emuh tebahkoonegawining , tebahkoonega- 
wening tahezhetebahkoonahwug 

13 (Kah muh egewh nwaundungig ewh tebahlsoonega- 
win minwandahgoozesewug emuh anahsuhmuhbid owh 
Kesha-Muhnedoo, egewh dush atuh mahkindungig ewh 
tebahkoonegawin tahminwandahgoozeähwug. ; 

14 Uhpe dush egewh mayug-ahnishenahbag, ayaunsig- 
oog ewh tebahkoonegawin, wenuhwah tebenuhwa oode- 
nahdezewinewaung oonjedooduhmoowaud enewh uhyeëen 
wazhebeëgahdagin emuh tebahkoonegawining, oogoo ah- 
noo ahyaunsigwah ewh tebahkoonegawin oodahyahnahwah 
peenjenah tebenuhwa ootebahkoonegawinewah : 

15 Wahbunduhewawaud tebahkoonegawine-ahnookee- 
win wazhebeëgahdanig emuh oodaéwaung, mahmahwe 
tebahjemoomahgudenig ookekandezoowinewah, kuhya oo- 
nahnahgahdahwanduhmoowinewah bakish minwanduh- 
moomahgudenigin gamuh ahgoonwayanduhmoomahgude- 
nig ;) 

16 Ewh uhpe kezheguk owh Kesha-Muhnedoo katebah- 
koondung ookemoodezewinewah egewh enenewug oonje 
owh Jesus Christ, debishkoo. akedoomahguk neminwahje- 
moowin. 

17 Benuh,, keen Jew agooyun, kuhya apanemooyun 
ewh tebahkoonegawin, kuhya kachetwahwanindezooyun 
Kesha-Muhnedoo oonje, 

18 kuhya kakanduhmun oodenanduhmoowin, kuhya 
kashketooyun chewuhwanahbunduhmun enewh waneshi- 
shingin, kuhya ezhekekenooähmahgooyun emuh oonje te- 
bahkoonegawening ; 

19 Kuhya enanindezooyun chenetah-saħgahbegenud- 
wah egewh kakeepeengwajig, wahsashkahwudwah egewh 
emuh magwa puhsuhgishtibik ayahjig; 

20 Netah-kuhgekemudwah egewh kakebahdezejig, ne- 
tah-kekenooähmahwudwah egewh ahbenoojeeyug, ayahyun 
ewh nebwahkahwandahgoozewin kuhya dabwawin emuh 
tebahkoonegawining. 

21 Keen dush kakenooähmahwud bakahnezid, kah nuh 
ween kekekenooähmahdezoose ? keen azhekuħgequayun 
enene chekemoodesig, kekemood nuh ? 

22 Keen akedooyun chepezhigwahdezesig owh enene, 
kepezhigwahdiz. nuh? keen kagwahnesugganemudwah 
egewh muzzeneneeg, kekemoodenun nuh enewh uhyeëen- 
dabandahgwukin emuh ahnuhmeä-weguhmigoong ? 

23 Keen mamikwahnedezooyun tebahkoonegawin ke- 
doonje pahpenuhdahwah nuh Kesha-Muhnedoo ewh bah- 
nahjetooyun tebahkoonegawin ? 

24 Oodezhenekahzoowin suh owh Kesha-Muhnedoo 
mujje - duhzhinchegahdane kenuhwah oonje, debishkoo 
azhebeëgahdag. 

25. Ewh muh kekenoowahje-kishkezhegahzoowin nin- 
good: enabbuttud kishpin guhnuħwanduhmun ewh tebah- 
koonegawin : kishpin dush bahnahjetooyun ewh tebahkoo- 
negawin, kah ningood enahbuttussenoon kekekenoowahje- 
kishkezhegahzoowin. 

26  Kishpin dush owh kakenoowahje kishkezhegahzoo- ` 
sig guhnuhwandung ewh tebahkoonegawine-menoo-ëzhe- 
wabezewin, ahnoogoo kekenoowahje-kishkezhegahzoosig 
kah nuh ween, kekekenoowahje-kishkezhegahzoo tahuhye- 
nanemahse ?- 

27 Kahinuh kuhya owh kakenoowahje-kishkezhegah- 

zoosig kishpin guhnuhwandung ewh tebahkoonegawin ke- 
gahtebahkoonegoose keen, ahnoo goo kekenoowahje-kish- 
kezhegahzooyun, banahjetooyun ewh tebahkoonegawin ? 

28 Kah muh kagate Jewwese owh ahgwahjuyeëe Jewe- 
wid; kah kuhya kekenoowahje-kishkezhegahzoowin ah- 
wunsenoon ewh ahgwahjuhyeée atag emuh weyausemaung : 

29 Jewewe suh owh, peenjenuh Jewewid, kuhya keke- 
noowahje - kishkezhegahzoowin ewh atag emuh oodaë- 
maung, kuhya oojechaugoomaung, kahween oozhebeëgun- 
ing, manwanemegoosig enewh enenewun, manwaneme- 
good atuh enewh Kesha-Muhnedoon. 


CHAP. IH. 


HNEEN dush wandezid owh Jew ? ahneen dush an- 
ahbuttuk ewh kekenoowahje-kishkezhegahzoowin ? 

2 Nebewah suh goo: mamwach, ewh puhgedenuh- 
moowindwah oodekedoowenun owh Kesha-Muhnedoo. 

3 Ahneezh dush kishpin ahnind dabwayanduhsigwah ? 
wenuhwah nuh dabwayanduhsigwah tahoonjebahnahdu- 
dene oodabwawin owh Kesha-Muhnedoo ? 

4 Kahween tahezhewabussenoon : kagate tahdabwa owh 
Kesha-Muhnedoo, ahnooween goo kuhkenuhwishkewaud 
kuhkenuh egewh enenewug; debishkoo azhebeëgahdag, 
Cheöonjequuhyukwandahgoozeyun emuh kedekedoo-we- 
ning, kuhy achepukkinahgayun uhpe tabahkoonegooyunin. 

5 Kishpin kemujje-ezhewabezewinenaun oonjequuhyuk- 
wandahgwudenig quuhyuk oodezhewabezewin owh Kesha- 
Muhnedoo, ahneen kaëkedooyung ? Mujje-ezhewabeze nuh 
Kesha-Muhnedoo ahyahzhittahwahewajin? (Eneneeng nin- 
dezhekekid) 

6 Kahween tahezhewabussenoon : kishpin muh azhe- 
wabukebun, ahneen Kesha-Muhnedoo kageëzhetebahkoo- 
nung ewh uhkee ? 

T Kishpin dush nahwuj bahtuhenudenig oodabwawin 
owh Kesha-Muhnedoo oonje ewh nekulkenuhwishkewin 
ween cheëonje peshegandahgoozid, ahnishwin kayahbe 
ezhetebahkoonegooyaun debishkoo maje-ëzhewabezid ? 

8 Kah nuh ahwahshema kedahekedoosemin, (debishkoo 
egewh maje-duzzhemenungoog enenungwah, ewh ekedoo- 
yung,) Mahnoo kedahmujje-ezhechegamin echeöonjetuh- 
gwishenoomahguk wanisheshing? oogoo quuhyuk nahne- 
boomahwug. 

9 Ahneen dush? nahwuj nuh kenuhwind kedahpeetan- 
dahgoozemin weenuhwah dush ween ? Kah bah bahpish : 
ahzhe muh kegewahbundahewamin, ewh kuhkenuh Jew- 
yug kuhya mayug ahnishenahbag, mujje-ezhewabezewaud ; 

10 Debishkoo azhebeëgahdag, Kahween ahweyah me- 
noo-ezhewabezese, kah kuhnuhga pazhig : 

11 Kahween ahweyah nesittootunse, kahween ahweyah 
oonunduhwanemahseen Kesha-Muhnedoon. 

12 Kuhkenuh kepuhkatahwug, kah kuhnuhga ningood 
enahbuddezesewug; kahween ahweyah menoo-ezheche- 
gase, kah, kuhnuhga pazhig. 

13 Oogoondahgunewah debishkoo chebaguhmig bah- 
yahkissingin enandahgwudene ; oodanuhnewewaun oodah- 
yoonahwaun chewuhyazhingawaud; oomujje-mushkeke- 
mewah egewh mujje-kenabegoog emuh ahnahmedoon ah- 
tane : 

14 Oodoonewaun mooshkenanewun ewh mujje-keke- 
doowin kuhya kekaungawin : 

15 Oosittahwaun kezhekahmahgudenewun chesegwa- 
benuhmoowaud misque : 

16 Bahnahdezewin kuhya ketemahgezewin duhgoomah- 
gudenewun emuh oomeekunahwaung : 

17 Kah dush oogekekanduhsenahwah ewh pezaunewa- 
wine meekun : 

18 Kah kuhnuhga ookoosahsewaun enewh Kesha-Muh- 
nedoon. 

19 Nekekandahmin gooshah nuhmunj akedoomahgud- 
oogwan ewh tebahkoonegawin, ewh oodegoonahwah 
egewh dabandahgoozejig emuh tebahkoonegawening : kuh- 
kenuh enewh oodoonemaunun chekebahkoosinenig, che- 
mujje-ëzhewabezewaud dush kuhkenuh oomuh uhkeeng 
emuh anahsuhmuhbid Kesha-Muhnedoo. 

20 Benuh dush tebahkoonegawene - ezhechegawinun 
kahween ahweyah wahyahsewid tahoonje quuhyuk-ezhe- 
wabezese emuh anahsuhmuhbid : tebahkoonegawening 
muh wanjekekandahgwuk mujje-ezhewabezewin. 

21 Pecheenug dush wahbunjegahda oomenoo-ezhewa- 
bezeëwawin owh Kesha-Muhnedoo, wanjemahgussenook 
emuh tebahkoonegawening, ewh dabahjinjegahdag emuh 
tebahkoonegawening kuhya emuh aunwahjegawening ; 

22 Mesuh ewh oominwandahgoozeëwawin owh Kesha- 
Muhnedoo, dabwayanduhmoowening wanjeemahguk azhe 

menoo-ezhewabezeindwah kuhkenuh egewh duhyabwayan- 
emahjig enewh Jesus Christun : kah-muh pekinoong enane- 
mahsewug : 

23 Kuhkenuh muh kemujje-ezhechegawug kuhya ke- 
noondasawug emuh 'oopeshegandahgoozewening owh Ke- 
sha-Muhnedoo ; 

24 Wanepuzh minwändahgoozeïndwah ooshahwanje- 
gawin oonje ketebahahmahgad owh Christ Jesus; 

25 Mesuh enewh kezhah kahahnoonahjin Kesha-Muh- 
nedoo chebemahjeëwanid oonje dabwayanduhmoowind 
oomisqueem, chemezheshuh-wahbunjegahdanig oomïnwan- 
dahgoozeëwawin cheöonjewabenegahdag kuhyet mujje- 
ezhewabezewenun, oonje ewh oominwahdanduhmoowin 
owh Kesha-Muhnedoo ; 

26 Cheöonjewahbunjegahdanig, noongoom oomenoo- 
ezhewabezeëwawin : chebonje menoo-ezhewabezid, kuhya 
chemïnwandahgoodzeäud enewh duhyabwayanemahnejin 
enewh Jesusun. 

27 Ahneende dush muhmequahzoowin ? Wabenegahda 
suh. Wagoonan ewh tebahkoonegawin wanje-wabenegah- 
dag? ahnookeewine tebahkoonegawening nuh? Kahween : 
dabwayanduhmoowine-tebahkoonegawening atuh. 

28 Me dush wanje ekedooyung, owh enene minwan- 
dahgoozeïnd oonje ewh dabwayanduhmoowin ahyahsig 
enewh tebahkoonegawine ahnookewenun. 

29 Wenuhwah nuh atuh egewh Jewyug oodooKesha- 
Muhnedoomemahwah kahween nuh kuhya egewh Mayug- 
ahnishenahbag ? Menungakah, Mayug-ahnishenahbag kuh- 
ya wenuhwah : 

30 Pazhegoo suh owh Kesha-Muhnedoo, kaminwandah- 
goozeäud enewh kakenoowahje-kishkezhegahzoonejin oonje 
ewh dabwayanduhmoowin, kuhya enewh pwahyah-keke- 
noowahje-kishkezhegahzoonejin oonje ewh dabwayanduh- 
moowin. 

31 Nebahnahjetoomin nuh ewh tebahkoonegawin oonje 
ewh dabwayanduhmoowin? Kah bah bahpish : ninduh- 
yeenjesetoomin suh ewh tebahkoonegawin. 


CHAP. IV. 


TAGOONAN dush kaëkedooyung owh koosenaun 
Abraham, kemekung anandahgwuk weyahsemah ? 
2 Kishpin Abraham emuh ahnookewening keöonjemin- 

wandahgoozeind, oodahyaun suh gagoo kaöonjemahmik- 
wahzoopun ; kahween emuh anahsuhmuhbid owh Kesha- 
Muhnedoo. 

3 Ahneen muh akedoomahguk ewh kechetwah oozhe- 
beëgawin : Abraham oogedabwatuhwaun enewh Kesha- 
Muhnedoon, me dush 00-00 kahoonjeenuhgemind ewl ke- 
menoo-ezhewabezid. 

4 Owh muh anookeed kahween shahwanemah enane- 
mahse gagoo mahnindjin, tebahahmahwah, enanemah. 

5 Owh dush kahahnookesig, dabwayanemaud atah 
enewh manwandahgoozeähnejin enewh maje-ezhewabeze- 
nejin, mesuh owh, menooezhewabeze, kaënahħemind oodab- 
wayanduhmoowin oonje. 

6 Debishkoo owh David wuhyahweendung ewh ooshah- 
wandahgoozewin owh enene menoo-ezhewabeze, kaënane- 
megood enewh Kesha-Muhnedoon ahnoo ayahsig ahnookee- 
wenun, 

7 Oo-oo keëkedood, Shahwandahgoozewug egewh kah- 
wabenuhmoowindjig oomujjeëzhewabezewinewah, kuhya 
oobahtahzewinewah kahahgwunuhegahdanig. 

8 Shahwandahgooze suh owh enene, mujje-ezhewabeze, 
kaënanenemegoosig enewh Kesha-Muhnedoon. 

9 Maunduh shahwandahgoozewin oodoodissegoonah- 
wah nuh atuh egewh kakenoowahje-kishkezhegahzoojig, 
gamuh egewh pwahyah-kekenoowahje-kishkezhegahzoo- 
jig? kegeëkedoomin muh ewh dabwayanduhmoowin keäh- 
ginduhmoowah owh Abraham debishkoo menooëzhewabe- 
zewin. 

10 Ahneen dush kahezheahginduhmahwind ? emuh ke- 
kenoowahje-kishkezhegahzoowening ? Kah suh ween emuh 
kekenoowahje-kishkezhegahzoowening, pwah-kekenoowah- 
je-kishkezhegahzood suh goo. 

11 Oogeöodahpenaun dush ewh kekenoowahje-kishke- 
zhegahzoowin, chekekenoowahduk ewh menoo-ezhewabeze- 
win kahoonjeemahguk emuh dabwayanduhmoowening ke- 
ähyaud pwah muhshe kekenoowahje-kishkezhegahzood : 
cheöoyoosemegood kuhkenuh enewh duhyabwayanduhme- 
nejin, mesuhwah goo pwah kekenoowahje-kishkezhegah- 
zoomenid ; kuhya wenuhwah cheënuhginduhmoowindwah 
ewh menoo-ezhewabezewin : 

12 Kuhya cheöoyoosemegood enewh kakenoowahje- 
kishkezhegahzoonejin kahween atuh enewh kakenoowahje- 

kishkezhegahzoonejin, kuhya oonoo banroosanejin emut 
oodabwayanduhmoowening koosenaun Abraham, kahezhe- 
dabwayandung pwah muhshe kekenoowahje-kishkezhegah- 
zood. 

13 Ewh muh wahweenduhmabgawin, chedebandung: 
uhkee, kahween “owh Abraham, gamuh oonejahnesun 
emuh tebahkoonegawening keöonjesinsenene, emuh suh 
atuh dabwayanduhmoowine-menoo-ezhewabezewining. 

14 Kishpin dush egewh tebahkoonegawening dab- 
andahgoozejig debandahsoowaud, kah ningood tahenah- 
buttussenoon ewh dabwayanduhmoowin, kah kuhya tahah- 
nookemahgussenoon ewh wahweendahmahgawin :. 

15 Chenishkanemegooyung mahween enuhnookemah- 
gud ewh tebahkoonegawin : emuh ayahsenook ewh tebah- 
koonegawin kahween ahyahsenoon ewh bahtahzewin. 

16 Medush dabwayanduhmoowening wandahduk, wan- 
epuzh shahwanemegooyung oonje; cheöonje debanduh- 
moowaud ewh wahweendahmahgawin kuhkenuh egewh 
wanejahnesemindjig; kahween atuh goo egewh kahoone- 
jabhnesemindjig emuh oonje tebahkoonegawening, egewh- 
suh goo kuhya wanejahnesemindjig oonje oodabwayanduh- 
moowening owh Abraham; owh kuhkenuh wayoosemung, 

17 (Debishkoo azhebeégahdag, Kegeëzheïn cheöðoyoose- 
mikwah nebewah papuhkaun azheweenzoojig ahnishenah- 
bag,) emuh anahsuhmenid enewh kahdabwayanemahjin, 
mesuh enewh Kesha-Muhnedoon, owh nayaub. bamahde-- 
zeäud enewh naboonejin, kuhya nandoodung enewh uh- 
yeën ayahsenegoon. debishkoo goo ayahgingebuneen. 

18 Owh ahnoo goo kewahbunduhsig ahpanemoowin, 
kahdabwayandung ewh apanemoowin e-ewh cheöoyoose- 
megood nebewah papukkaun azheweenzoonejin ahnishe- 
nahban, debishkoo ewh kahekedoongebun, Mesuh kemene- 
kaun kaëzhewabuk. 

19 Kalı dush ween kepajewese emuh dabwayanduh-- 
moowening, kah dush oogenahnah gahdahwanduhse tebe- 
nuhwa weyow ahzheneboomahgudenig uhpe kahningoo-- 
dwauk-duhsoo-pepoon-uhgezid, kah kuhya kahezhe-neboo- 
mahgudenig Sarah oopuhyow :. 

20 Kahween oogeähgoonwatunse ewh oowahweendah- 
mahgawin. chepwahdabwayandungebun ; kemushkahwe-- 
ze dush emuh dabwayanduhmoowining, kemeenaud ewa 
peshegandahgoozewin-enewh Kesha-Muhnedoon ; 

~ 21 Quuhyuk kekandung, ewh kahwahweendung owh 
Kesha-Muhnedoo, ookushketoon cheëzhechegad. 

22 Mesuh kahoonjeënugginduhmoowind ewh menoo- 
ezhewabezewin. 

23 Kahween gooshah ween atuh keöonje öozhebeëgah- 
dasenoon, cheënuhginduhmoowind ; 

24 Kuhya kenuhwind oonje, kaënuhginduhmahgoo- 
yung, kishpin dabwayanemung owh kahahbejebahaud 
enewh Tabanemenung Jesus Christ ; 

25 Owh kahpuggedenind kemujje-ezhewabezewinenah- 
nin oonje, kuhya kahahpejebahind keminwandahgooze- 
ëgoowinenahnin oonje, 


CHAER. V., 


ESUH dush keminwandahgoozeyung oonje ewh 
dabwayanduhmoowin kepoonanemegoonaun owh Ke- 
sha-Muhnedoo oonje owh Tabanemenung Jesus Christ : 

2 Mesuh wah-owh wanjepuhgedenuhmahgooyung dab- 
wayanduhmoowin oonje chepeendegayung emuh shahwan- 
dahgoozewening andahzhe-nebahweyung, kuhya wanje- 
moojezetuhmung ewh apanemoowin apanemooyung oope- 
shegandahgoozewin owh Kesha-Muhnedoo. 

3 Kahween atuh 00-00, nemoojegezetahnah-nin gooshah 
ewh kooduggetoowinun: kekanduhmung kootuggetoowin 
ahnookeemahguk cheminwahdanduhmung ; 

“4 Kuhya minwahdanduhmoowin ahnookeemahgud che- 
nugguhdanduhmung ; kuhya nuhguddanduhmoowin ah- 
nookeemahgud cheähpanemooyung : 

5 Kahween kedahgujjeëgoosenaun ewh ahpanemoowin; 
oosahgeëwawin muh owh Kesha-Muhnedoo keseegenuh- 
mahgoo naun emuh kedaënaung owh Keche-Oojechaug 
kahmeenegooyung. 

6 Uhpe kayahbe kuhnuhga ahyaunsewungoobun ewh 
mushkahwezewin, uhpe dabishkoosanig Christ oogeneboo- 
tahwaun enewh maje-ezhewabezenejin. 

1 Kah gwach ahweyah oogahnebootahwahseen enewt 
quuhyuk-wahdezenejin enenewun : koonemah papazhig 
vodahgenebootahwaun enewh kashawahdezenejin enene- 
wun. 

S Kesha-Muhnedoo kewahbunduhewa azhesahgeënung, 
magwah kayahbe mujje-ezhewabezeyungoobun këgene- 
bootahgoonaun owh Christ. 

9 Ahwahshema dush, ahzhe keminwandahgoozeyung 
oonje ewh oomisqueem, kegahbemahjeëgoomin chenish- 
kanemegoosewung ween oonje. 

10 Kishpin muh, magwah shingandahgoozeyungoobun, 
kepoonanemenung owh Kesha-Muhnedoo oonje ewh oone- 
bootoowenening enewh oogwissun, ahwahshema kahpoo- 
nanemegooyung, kegahbemahjeëgoomin oobemahdezewin 
oonje. 

11 Kahween atuh oo-oo, kuhya kemoojegezetahwah- 
naun owh Kesha-Muhnedoo oonje owh Tabanemenung Je- 
sus Christ, wah-owh wanjemeenegooyung ewh poonane- 
megoowin. 

12 Benuh dush, pazhig eneneeng kepeöonjepeendega- 
mahguk ewh mujjeézhewabezewin oomah uhkeeng, kuhya 
mujjeëzhewabezewining kepeöðonjeemahgud ewh neboo- 
win; me suh wanjeneboowaud kuhkenuh egewh enene- 
wug, kuhkenuh muh kemujjeëzhechegawug ; 

13 (Nahnauzh tebahkoonegawin kepuhgedenegahdag 
keduhgoomahgud ewh mujje-ezhewabezewin oomah uh- 
keeng : kahween ahnahwe enugginjegahdasenoon mujje- 
ezhewabezewin uhpe ahyahsenook ewh tebahkoonegawin. 

14 Pooch keöðogemahkundahgamahgud ewh neboowin 
wuhyashkud owh Adam peenish egoo Moses, emuh oowe- 
yowewaung egewh kahmujje-ezhechegasegoog debishkoo 
kahmujjeëzhechegad owh Adam, mesuh wah-owh ahyah- 
wid oodezhenahgoozewin owh wahpeëzhahgoobunan. 

15 Ewh suh azheåhyaug ewh mujje-ezhechegawin kah- 
ween ezheähyahsenoon ewh shahwanjegawin. Kishpin 
muh nebewah neboowaud oonje oomujjeëzhechegawin owh 
pazhik, ahwahshema ewh ooshahwanjegawin owh Kesha- 
Muhnedoo, kuhya ewh shahwanjegawine-meegewawin 
wanjeemahguk pazhik eneneeng, Jesus Christ, nebewah 
bamahdezejig tahmeshenudene. 

16 Kahween kahezhepazhigood owh kahmujjeëzheche- 
gad, nahsaub tahezhewabussenoon ewh wanepuzh meege- 
wawin; pazhik muh mujjeëzhewabezewening kebonjeemah- 
gud ewh nahneboondewin, bahtuhyeënudoon dush ween 
mujjeëzhewabezewenun wanepuzh kawabenegahdagin che- 
oonjeminwandahgoozing. 

17 Kishpin pazhik enene kemujje-ezhechegad keöonje- 
oogemahkundahgamahguk neboowin owh pazhik oonje ; ah- 
wahshema suh egewh mahnindjig nebewah shahwanjega- 

win kuhya ewh minwandahgoozewine-meegewawin tah- 
oogemahwewug emuh bemahdezewening pazhig oonje, 
mesuh owh Jesus Christ.) 

18 Benuh, kahezhenahneboomindwah kuhkenuh egewh 
enenewug, oonje oomujjeëzhewabezewin pazhik enene ; 
mesuh nahsaub wanepuzh kaézheminwandahgoozewand 
kuhkenuh cheöonjebemahdezewaud, oonje oomenooezhe- 
wabezewin pazhig. 

19 Debishkoo muh nebewah kahezhemujjeëzhewabeze- 
indwah oonje ookahkaunzetuhmoowin pazhig, me suh ka- 
ezhemenoo-ezhewabezeïndwah nebewah oonje oonahittuh- 
moowin pazhik. 

20 Menuhwah dush kepeendegamahgud ewh tebah- 
koonegawin, cheöonjebahtuhyeënuk ewh mujjeezhewabeze- 
win. Kahduhzhebahtuhyeënuk ewh mujjeëzhewabezewin, 
me emuh ashkum kahbahtuhyeënuk ewh shahwanjegawin : 

21 Debishkoo kahezhebogemahkundahmahgamahguk 
ewh mujje-ezhewahbewezin cheneboong, mesuh nahsaub 
kaëzheðogemahkundahmahgamahguk ewh shahwanjega- 
win cheöonjeminwahdahgoozing emuh kahgega-bemahde- 
zewening oonje owh Jesus Christ Tabanemenung. 


CHAP: VI 


HNEEN dush kaëkedooyung >? Kegahmeekindahmin 
nuh ewh mujje-ezhewabezewin cheoonje bahtuhye- 
ënuk ewh shahwanjegawin. 

2. Kahween pahbish tabezhewabussenoon. Ahneen 
kenuhwind, kahnebootuhmung ewh mujje-ezhewabezewirn, 
kaëzhebemahdezeyungoobun kayahbe emuh mujjeëzhewa- 
bezewining ? 

3 Kah nuh kekekanduhsenahwah, ewh menik kahbapti- 
zooëgooyung emuh Jesus Christing mesah emuh ooneboo- 
wening kegebaptizooëgoomin ? 

4 Mesuh dush kahningwahegaħzooyung emuh oone- 
boowening uhpe kebaptizooëgooyung: nahsaub dush owh 
Christ kahezheähbejebahegood oopeshegandahgoozewin 
owh Wayoosemind, mesuh kuhya kenuhwind kaëzhebe- 
moosayungoobun emuh aunjebemahdezewening. 

5 Kishpin mahween mahmahwe kepuhduhkeshemegoo- 
wungan emuh azhenahgwudenig ooneboowin, kuhya dush 
kegahezheähyahmin emuh oodahbejebahwening : 

6 Kekanduhmung 00-00, owh kekatah-wenenemenaun 

keduhgoo-ahgwahquahwah, chebahnahduk ewh mujje- 
ezhewabezewine weyowemah, kayahbe chebuhmeetuhse- 
wung mujje-ezhewabezewin. 

7 Owh muh kahnebood ekoonuhmoowah mujjeëzhewa- 
bezewin. 

8 Kishpin gooshah weejneboomung owh Christ, kedab- 
wayandahmin ewh cheweej-bemahdezemung : 

9 Kekanduhmung Christ keähbejebaud kahween menuh- 
wah neboose; kahween menuhwah oodebanemegooseen 
ewh neboowin. 

10 Ewh muh kenebood, mujje-ezhewabezewin keöonje- 
na ahbeting : ewh suh bemahdezid, oobemahdezetah waun 
enewh Kesha-Muhnedoon. 

11 Me suh dush enanindezooyook, kenuhwah kagate 
chenebootuhmag ewh mujje-ezhewabezewin, chebemahde- 
zetuhwag suh dush owh Kesha-Muhnedoo oonje owh Jesus 
Christ Tabanemenung. 

12 Mesuh kaöonjeöogemahkundahgamahgussenook ewh 
mujje-ezhewabezewin emuh keyowewaung kaneboomah- 
gukkin, cheöonjebuhmeetuhmagoobun emuh oomujjeënan- 
duhmoowening. 

13 Kah kuhya kegahpuggedenunsenahwah kepuhka- 
wezewinewah debishkoo mujje-ezhewabezewine-ushwewi- 
nun chemujjeëzhewabezingebun: puhgedenedezooyook 
suh goo emuh Kesha-Muhnedoong, debishkoo egewh kah- 
neboopuneeg nayaub bamahdezejig, kuhya kepukkaweze- 
winewah debishkoo menoo-ezhewabezewine-ushwewenun 
emuh Kesha-Muhnedoong. 

14 Kah goosah kegahdebanemegoosenahwah ewh muj- 
je-ezhewabezewin : kah muh kedebandahgoozeseem emuh 
tebahkoonegawening, emuh suh atuh shahwanjegawening. 

15 Ahneezh dush? kegah mujjeëzhechegamin, ewh 
oonje debandahgoozesewung emuh tebahkoonegawening, 
emuh suh atuh shahwanjegawening ? Kah bahpish tahezhe- 
wabussenoon. 

16 Kah nuh ween kekekanduhsenahwah ewh, ahwag- 
wan pagedenuhmoowagwan keyowewaun buhmeetahgun- 
ing cheëzhedabwatahwag, kedoobuhmeetahgunemegoowah 
owh duhyabwatuhwag ; kishpin mujje-ezhewabezewin che- 
nebooyag, kishpina dush ewh nuhittahgawin, cheminwan- 
dahgoozeyag ? 

17 Tahmahmooyahwandahgooze owh Kesha-Muhnedoo 

ewh ahnoo goo kebuhmeetuhmagoobun ewh mujje-ezhe- 
wabezewin, kegedabwatahnahwah emuh kedaéwaung ewh 
kuhgequawin kah puggedenuhmahgooyag. 

18 Emuh mujjeézhewabezewening dush keöonjepugge- 
denegooyag, kedoobuhmetahgunemegoonahwah ewh me- 
nooëzhewabezewin. 

19 Eneneeng nindezhekekid ewh suh keweyahsewewah 
nuhnenuhmezemahguk : nahsaub egoo kahezhepuggede- 
nuhmag kepukkawezewinewah chebuhmeetuhmag weene- 
zewin kuhya mujje-ezhewabezewin chemujjeëzhewabeze- 
yag; me suh kuhya noongoom kaëzhepuhgedenuhmag ke- 
puhkawezewinewah chebuhmetuhmag menoo-ezhewabeze- 
win cheöonjemenoo-ezhewabezeyag. 

20 Magwah muh buhmeetuhmagoobun ewh mujje- 
ezhewabezewin, kahween kegeähyaunsenahwah ewh me- 
noo-ezhewabezewin. 

21 Ahneen dush kahoondezeyag enewh noongoom 
agujetuhmagoon ? uhnewuhyaquahsag mahween oonoo 
uhyeëen, neboowin duhgoomahgud. 

22 Noongoom dush akoo-debandahgoozesewag emuh 
mujje-ezhewabezewening kuhya oobuhmeetahgunemenag 
owh Kesha-Muhnedoo, kedahyahnahwah kedoondezewine- 
wah emuh menoo-ezhewabezewening, kuhya uhnewuhya- 
quahsag, mesuh ewh kahgega bemahdezewin. 

23 Mujje-ezhewabezewine-tebahahmahgoowin me suh 
neboowin ; ewh dush ween oomeegewawin owh Kesha- 
Muhnedoo, me suh ewh kahgega bemahdezewin oonje owh 
Tabanemenung Jesus Christ. 


CHAP, YIL. 


AH nuh ween kekekanduhsenahwah nekahnesedoog, 

(nekuhnoonaug muh egewh kakandungig ewh tebah- 

koonegawin,) ewh enene oogemahkundahgood ewh tebah- 
koonegawin menik bemahdezid ? 

2 Owh gooshah equa wanahbamid oodebanemegoon 
enewh oonahbamun debishkoo ekedoomahguk ewh tebah- 
koonegawin menik bemahdezenid ; kishpin dush keneboo- 
nid enewh oonabamun, puhgedenah kahezhedebanemegoo- 
pun enewh oonahbamebuneen emuh tebahkoonegawening. 

3 Kishpin dush magwah bemahdezenid oonahbamun, 
wedegamaud enewh bakahnezenejin enenewun, peshigwah- 
deze tahenah : kishpin dush keneboonid oonahbamun puh- 


454 


CHAP. VII. 


gedenegahzoo emuh oonje ewh tebahkoonegawining ; kah 
dush pezhigwahdezese ahnoo goo wedegamaud bakahne- 
zenejin enenewun. 

4 Mesuh, nekahnesekoog, kuhya kenuhwah azhene- 
bootuhmag ewh tebahkoonegawin oonje ooweyowing owh 
Christ ; cheweedegamag bakahnezid, me suh owh kahah- 
bejebahind, cheöonjemekoogeetuhmoowung owh Kesha- 
Muhnedoo ewh meenewenun. 

5 Uhpe kahdebandahgoozeyung emuh weyahsemaung, 
enewh kemujjenunduhwanduhmoowenenahnin kahahyah- 
gin oonje ewh tebahkoonegawin, keähnookeemahgudoon 
emuh kepukkawezewinenahning chemahjegetooyung 
enewh neboowene-meenewinwun. 

6 Noongoom dush kepuggezekahgoomin emuh oonje 
tebahkoonegawening, keneboomahguk ewh kahminjemene- 
gooyungoobun ; cheëzhebuhmeetahgayung emuh ooshke 
enahdezewening kahween emuh kata ezhetwahwening. 

7 Ahneen dush kaëkedooyung? mujje-ezhewabud nuh 
ewh tebahkoonegawin? Kah pahpish ezhewabussenoon. 
Kahween nindahgekekanduhseen ewh mujje-ezhewabeze- 
win, me atuh oonjetebahkoonegawening : kah muh nindah- 
gekekanduhseen ewh mujje-nunduhwanduhmoowin, pwah 
ekedoomahgukebun ewh tebahkoonegawin, Kahween ke- 
gahshoobeëgooseen gagoo. 

8 Mujje-ezhewabezewin muh oonje ewh tebahkoonega- 
win, keähnookeemahgud emuh peenjenuh cheühchegah- 
dag ahnooj mujje-nundahwanduhmoowin. Keähyahse- 
noogebun ewh tebahkoonegawin tahgeneboomah-gud ewh 
mujje-ezhewabezewin. 

9 Kuhyet kekekanduhsewaunbaun ewh tebahkoonega- 
win ningebemahdezenahbun, uhpe dush keöodissegooyaun 
ewh tebahkoonegawin, mujje-ezhewabezewin kebemahde- 
zemahgud, me dush kenebooyaun. 

10 Kuhya ewh enahkoonegawin kahoonje-oozheche- 
gahdag chebemahdezing, ningemekaun neboowening che- 
ënandahgwuk. 

11 Mujje-ezhewabezewin muh oonje ewh tebahkoone- 
gawin, ningewuhyazhemegoon, me dush kahezhenesegoo- 
yaun. 

12 Benuh dush, ewh tebahkoonegawin peenud, kuhya 
ewh kuhgequawin peenud, kuhya quuhyukwud, kuhya 
oonesheshin. 

13 Menuh ewh wanesheshing kahoonjenebooyaun ? Kah 
pahpish. Ewh suh mujje-ezhewabezewin, chekekandah- 
gwuk azhemujje-ezhewabuk, keähnookeemahgud chene- 
booyaun oonje ewh wanesheshing ; ewh mujjeëzhewabeze- 
win chekuhgwahnesugge - mujje-ezhewabuk ewh enah- 
koonegawin oonje. 

14 Kekekandahmin suh ewh tebahkoonegawin ooje- 
chaugwandahgwuk : neen dush ninduhkeewandahgooz, ah- 
peche debandahgoozeyaun emuh mujje-ezhewabeze wening. 

15 Kah muh neminwanduhseen ewh azhechegayaun : 
ewh manwanduhmaun kahween nindezhechegase; ewh 
shaunganduhmaun nindezhechega. 

16 Kishpin dush azhechegayaun ewh manwanduhse- 
waun, nedebahdoodaun ewh tebahkoonegawin cheöone- 
sheshing. 

17 Kah suh kayahbe neen nindahwese owh azhechegad, 
ewh suh mujjeëzhewabezewin peenjenuh neyowing anduh- 
nezemahguk. 

18 Nekekandaun muh ewh kekishkunsewaun gagoo 
wanesheshing emuh neyausing, ahnoo goo nindenandum ; 
ewh suh chekeezhetooyaun ewh wanisheshing kahween ne- 
mekunseen. 

19 Ewh muh wanisheshing nanduhwanduhmaun, kah- 
ween nindoodunse : ewh atuh mujjeähyeewish manwan- 
duhsewaun me ewh andooduhmaun. 

20 Benuh dush dooduhmaun ewh manwanduhsewaun 
kah neen nindahwese owh andoodung, mujje-ezhewabeze- 
win atuh peenjenah neyowing anduhnezemahguk. 

21 Nemekaun dush pazhig tebahkoonegawin, uhpe nan- 
duhwanduhmaunin chemenoodooduhmaun, mujjeëzhewa- 
bezewin pashoo peähyahmahgud. 

22 Neminwandaun ewh ootebahkoonegawin owh Ke- 
sha-Muhnedoo peenjenuh nindezhetwahwening : 

23 Newahbundaun bakahnuk tebahkoonegawin emuh 
nepukkawezewining, mahgahduhmoomahguk nindenanduh- 
moowening duhzhe tebahkoonegawin, ezheweenegooyaun 
dush emuh kadebanemegooyaun ewh mujje-ezhewabeze- 
wine tebahkoonegawin emuh nepukkawezewining anduh- 
goomahguk. 

24 Oh katemahgezeyaun aneneweyaun ! ahwanan ka- 
wabenuhmahwid maundah neboowine-weyowemah ? 

25 Nemahmooyahwahmah owh KeshaMuhnedoo oonje 

owh Jesus Christ Tabanemenung, Emuh dush nindenan- 
duhmoowening nebuhmeetaun ewh ootebahkoonegawin 
owh Kesha-Muhnedoo ; ; emuh dush neyausing nebuhmee- 
taun ewh mujje-ezhewabezewine tebahkoonegawin. 


CHAF. VUL 


AH dush kayahbe nahneboomahsewug egewh daban- 

dahgoozejig emuh Christ Jesusing, anoosasejig azhe- 

wabuk weyausemah, anoosawaud atuh azhewabezid Ke- 
che-oojechaug. 

2 Ootebahkoonegawin owh bemahdezewine-oojechaug 
emuh Christ Jesusing ningepuggedenegoon debandah- 
goozeyaunbaun emuh mujje-ezhewabezewine kuhya neboo- 
wine-tebahkoonegawining. 

3 Ewh muh kepwahnuhwetoomahguk ewh tebahkoone- 
gawin ewh keshahgwewemahguk oonje weyausing, Ke- 
sha-Muhnedoo kepeëzhenahzhahwaud enewh oogwissun 
maje-ezhewabuk weyausing keëzhenahgoozenid, ewh 
mujje - ezhewabezewining kahoonjenahneboondung ewh 
mujje-ezhewabezewin emuh weyausemaung : 

4 Ewh tebahkoonegawine-menoo-ezhewabezewin che- 
debishkoosag emuh keyowenaung kenuhwind, anoosase- 
wung ewh azhekuhgaundwamahguk weyausemah, azhe- 
kuhgaundwad atuh oojechaugoomah. 

5 Egewh muh azhewabezejig azhekuhgaundwamahguk 
ewh weyausemah oobahmandahnahwah weyausewe uh- 
yeëen ; egewhazhewabezejig azhekuhgaundwad owh ooje- 
chaugoomah oobahmandahnahwah enewh Oojechaugoo- 
wene-uhyeëen. 

6 Bahmanduhming ewh weyausemah mesuh neboowin ; 
bahmanemind dush owh Oojechaugoomah mesuh ewh be- 
mahdezewin kuhya pezaunewawin. 

7 Ewh weyausewe-bahmanduhmoowin me ewh mah- 
gahnegood owh Kesha-Muhnedoo: kah mah puggedenede- 
zoomahgussenoon emuh oodebahkoonegawening owh Ke- 
sha-Muhnedoo, kah dush kagate tahtushketoomahgussenoon. 

8 Mesuh dush ween egewh emuh weyahsewe-bahman- 
duhmoowening ayahjig kahween kushkeöðosewug chemin- 
wanduhmooähwaud enewh Kesha-Muhnedoo. 

9 Kahween kenuhwah kedahyahseem emuh weyahse- 
we-bahmanduhmoowening, emuh atuh oojechaugoowine- 
bahmanduhmoowening, kishpin kagate Kesha-Muhnedoo 

Oojechaugwun anduhnezenid emuh keyowewaung. Kishpin 
gooshah ahweyah enene kekishkewahsig enewh Christ 
oojechaugwun kahween oodebanemegooseen enewh. 

10 Kishpin dush kekishkahwag owh Christ, neboomah- 
gud suh weyowemah, mujje-ezhewabezewin oonje ; owh 
dush ween Oojechaugoomah bemahdezewinewe menooë- 
zhewabezewin oonje. 

11 Kishpin dush Oojechaugwun owh kahahbejebahaud 
enewh Jesusun duhnezenid emuh keyowewaung, owh kah- 
ahbejebahaud enewh Christun oogahahbejebahtoonnun 
natuh-neboomahgukkin keyowewaug oonje enewh Ooje- 
chaugwun ayahwag emuh keyowewaung. 

12 Nekahnesedoog nemuzzeneëgamin, kah, nahsaub 
azhekuhgaundwamahguk weyausemah, cheëzhebemahde- 
zeyungoobun. 

13 Kishpin mahween azhebemahdezeyag azhekuhgaun- 
dwamahguk weyausemah, kegahneboom: kishpin dush 
ween owh Oojechaugoomah oonjenetooyag enewh weyowe- 
ahnookeewenun, kegahbemahdezeem. 

14 Menik suh goo anebezindahwahjig enewh oojechau- 
gwun owh Kesha-Muhnedoo, oodoogwissemegoowaun 
enewh Kesha-Muhnedoon. 

15 Kahween dush kegeöodahpenahsewah owh buhmee- 
tahgawine-oojechaugoomah menuhwah chesagezeyag ; ke- 
geöodahpenahwah suh atuh oogwissewine-oojechaugoomah 
wanje enung Kesha-Muhnedoo anuhmeätuhwungoon, Abba, 
Noosa. 

16 Keche-Oojechaug tebenuhwa, mahmahwe kuhya ke- 
nuhwind kechechaugoonahnig kedenahjemegoonahnig ewh 
oonejahnesemenung “owh Kesha-Muhnedoo : 

17 Kishpin dush oonejahnesemegooyung, me ewh ka- 
oonjedebandahzooyung ; chedebanduhmung Kesha-Muhne- 
doo ooduhyeemun kuhya cheweej-debandahsoomung owh 
Christ; kishpin dush oo-oo azheähyahyung cheweejkoo- 
duggetoomung, ewh edush nuh kuhya kenuhwind mah- 
mahwe cheweeejpeshegandahgoozemung. 

18 Nindenandum suh dush enewh kootuggetoowenun 
noongoom ayahgin kah taähpeetandahgussenoon chetuh- 
goo-ähginjegahdag e-ewh peshegandahgoozewin kamezhe- 
shuhwahbunduhegooyung. 

19 Ewh muh ookechenunduhwanduhmoowin owh ka- 
hoozheïnd nundahwanduhmoomahgudene chemezheshuh- 

wahbuhmenahgoozenid oonejahnesun owh Kesha-Muhne- 
doo. 

20 Owh muh kahoozheïnd ketahquahkoonah emuh 
ketemahgezewening, kahween egoo ween tebenuhwa keën- 
anduhse, owh suh ween egoo kah tahquahkoonegad emuh 
ahpanemoowening. 

21 Owh muh kahoozheind tahpuggedenegahzoo noon- 
goom azhedebandahgoozid emuh bahnahdezewening cheäh- 
yaud emuh kachetwahwandahgwudenig oopuggedenegah- 
zoowinewaung oonejahnesun owh Kesha-Muhnedoo. 

22 Kekekandahmin muh kuhkenuh egewh kahoozhe- 
indjig mahmahpenawaud kuhya wesugganduhmoowaud 
mahmahwe peenish egoo noongoom. 

23 Kahween dush wenuhwah atuh, kuhya suh ke- - 
nuhwind, ayahyung ewh netum oomeenewewin owh Ooje- 
chaugoomabh, pooch kuhya kenuhwind kemahmahtwamin 
peenjenuh, beetooyung ewh tahquahkoonegawin, me suh 
ewh cheäunjechegahdag keyowenahnin. 

24 Ahpanemoowin suh kebemahjeëgoomin: ewh dush 
ahpanemoowin wahyahbunjegahdag kahween ahpanemoo- 
win ahwunsenoon : ewh muh enene wuhyahbundung, wa- 
goonan kayahbe kaöonje ahpanemood ? 

25 Kishpin atuh ahpanemooyung ewh wuhyahbunduh- 
sewung, me dush emuh sheebanduhmoowening kedezhe- 
beetoomin. 

26 Mesuh kuhya owh Keche-Oojechaug wahdookung 
kenuhneenemezewinenahnin, kah muh kekekanduhsemin 
kanundooduhmung kaëzhenundooduhmahgayungoobun : 
keguhnoodahmahgoonaun suh owh Keche-oojechaug enewh 
nunduhwanduhmoowinun kakushketoosing cheëkedoong. 

27 Owh dush kakandung enewh oodaëmaun ookekan- 
daun enanduhmenid Keche-oojechaugwun, ooguhnoodah- 
mahwaun muh enewh anuhmeähnejin debishkoo enaneme- 
good enewh Kesha-Muhnedoon. 

28 Kekekandahmin dush kuhkenuh enewh uhyeëen 
mahmahwe ahnookeemahgudoon cheöonjeshahwandah- 
goozewaud egewh suhyahgeähjig enewh Kesha-Muhne- 
doon, mesuh egewh kahnundoomindjig emuh oodenanduh- 
moowening. 

29 Enewh muh kezhah kahkekanemahjin mesuh enewh 
kezhah kahwuhwanahbuhmahjin cheëzhewabezeëmind de- 

bishkoo azhewabezenid Oogwissun,  chenetumnegenid 
ahnoo bahtuheénid wekahnesun. 

30 Menuhwah enewh kezhah kahwuhwanahbuhmahjin, 
me enewh kahnundoomahjin: kuhya enewh'kahnundoomah- 
jin, me suh goo enewh kahminwandahgoozeähjin : kuhya 
enewh kahminwandahgoozeähjin, mesuh enewh kahpeshe- 
gandahgooähjin. 

31 Ahneen dush kaëkedooyung noonduhmung oonoo 
uhyeéen ? Kishpin weedookoonung owh Kesha-Muhnedoo, 
ahwanan kamegahnenung ? 

32 Owh muh kahsahgetuhmoosenoowung tebenuhwa 
oogwissun, kepuggedenaud dush ween kuhkenuh kenuh- 
wind oonje, ahneen dush kaöonjemeenissenoowung wane- 
puzh ahnooj gagoo? 

33 Ahwanan kaähnahmemaud gagoo enewh kahwuh- 
wanahbuhmahjin owh Kesha-Muhnedoo? Kesha-Muhne- 
doo ahwe owh manwandahgoozeëwad. 

354 Ahwanan owh kanahneboongad? Me suh Christ 


kahnebood, kagate dush nayaub kahahbejebaud owh na- 


muhduhbid emuh ookechenekaung owh Kesha-Muhnedoo, 
ganooduhmoonenung. 

35 Ahwanan kapukkawenenung emuh oonje oosahgeë- 
wawening owh Christ? kootugganduhmoowin nuh, gamuh 
ketemahgezewin, gamuh kooduggeëgoowin, gamuh puk- 
kuddawin, gamuh pingwuhshahgedewin, gamuh nuhnee- 
zahnezewin, gamuh ewh ahzhahwashk ? 


36 Debishkoo azhebeëgahdag, Keen oonje nenesegoo- 


min kuhpa kezheguk ; mahnishtahneshug wahnesindjig 
nindenanemegoonahnig. 

31 Kuhkenuh oonoo uhyeëen ahwahshema kemahmau- 
zhetwahmin oonje owh suhyahgeénung. 

38 Kagate gooshah nekekandaun, kahween neboowin, 
kuhya bemahdezewin, kuhya angenug, kuhya kachetwah- 
wezejig, kuhya mashkahwezejig, kuhya enewh uhyeëen 
noongoom ayahgin, gamuh pecheenug wahpeähyaugin, 


39 Kuhyaishpahwin, kuhya keenweenduhmahwin, kah 


kuhya gagoo wazhechegahdag, ningahtapuhkawenegoose- 
nahnin oonje oosahgeëwawening owh Kesha-Muhnedoo 
azhesahgeënung oonje owh Tabanemenung Jesus Christ. 

CHAP. IX. 


ATINDABWA emuh Christing, kahween nekuhkenuh- 
wishkese, nekekandezoowin nedebahjemegoon emuh 
Keche-Oojechaugoong. 

2 Ninkechekushkandum kuhya moonzhug nekesahdan- 
dum emuh nindaing. 

3 Nindahnunduhwandum neen chepukkawenegooyaun 
emuh oonje Christing nekahnesug oonje, puhyazhegwung 
neyausenahnin : 

4 Israelitewewug suh; oodebandahnahwah ewh oone- 
jahnesemegoowin, kuhya peshegandahgoozewin, kuhya 
kekindewenun, kuhya meegewang ewh tebahkoonegawin, 
kuhya oobuhmeetahgoowin owh Kesha-Muhnedoo, kuhya 
wahweendahmahgawenun ; 

9 Mesuh oogoo dabanemahjig enewh kooseminahbu- 
neen mesuh kuhya oogoo kahoonjeemahguk ooweeyow 
owh Christ, owh wagemahkundung ahnooj gagoo, Kesha- 
Muhnedoo kahyahgega-shahwandahgoozid. Amen. 

6 Kahween neweëkedoose, ningood enahbuttesenenig 
oodekedoowin owh Kesha-Muhnedoo. Kah muh kuhkenuh 
Israël ahwesewug, emuh Israëling wandahdezejig. 

7 Kah kuhya oomenekahning owh Abraham oondahde- 
zewaud, oonjeöonejahnesemahsewug : emuh atuh Isaacing 
kaöonjewahweenindwah kenejahnesug. 

8 Mesuh o0o-oo azhenesettootahgwuk, Egewh weyah- 
sing wanjenegejig, kahween oogoo oodoonejahnesemegoose- 
waun enewh Kesha-Muhnedoon : egewh atuh emuh wah- 
weendahmahgawening wanjenegejig mesuh oogoo mene- 
kaunewewug, ananemindjig. 

9 Mesuh 00-00 wahweendahmahgawine-ekedoowin, 
Noongoom apeechaug ningahpetuhgwishin, Sarah dush 
oogahahyahwaun enewh quewezansun. 

10 Kahweea atuh oo-oo; kuhya dush uhpe Rebecca 
kahoonjeünjekood pazhik koosenaun Isaac ; 

11 (Pwah muhshe negewaud egewh ahbenoojeeyug, 
kuhya chepwah ezhechegawaud wanesheshing gamuh 
mujjeühyeeweesh, cheöonjesoongekahbahwemahgudenig 
oodenanduhmoowin owh Kesha-Muhnedoo emuh wuhwa- 
nahbunduhmoowening, kahween ahnookeewenun oonje, 
owh atuh nandoongad oonje ; 

12 Oo-oo keënah, Owh sasekezid oogahbuhmeetuhwaun 
enewh ooshemayun, 

13 Debishkoo azhebeëgahdag, Ningesahgeäh owh Ja- 
cob, ningesheenganemah owh Esau. 

14 Ahneen dush kaëkedooyung? Mujje-ezhewabeze 
nuh Kesha-Muhnedoo? Kah bahpish ezhewabussenoon. 

= 15 Oo-oo muh oodenaun enewh Mosesun, Ningahshah- 
wanemaug egewh wahshahwanemuggig, kubya ningahke- 
temahganemaug egewh wahketemahganemuggig. 

16 Kah suh dush shahwanemahse owh kachenunduh- 
wandung, gamuh bamebuhtood, owh atuh kashahwaneme- 
good enewh Kesha-Muhnedoon. 
` 17 Oo-oo muh akedoomahguk ewh kechetwah-oozhebe- 
ëgawin, kuhnoonind owh Pharaoh, mesuh 00-00 kahoonje 
puhsegwindenenaun, cheöonje wahbundahewayaun ewh 
nemushkahwezewin emuh keyowing, cheöonje wahween- 
jegahdag nindoonoozoowin emuh anegookookummegaug 
ewh uhkee. 

18 Mesuh dush shahwanemaud enewh wahshahwane- 
mahjin, kuhya oomushkahwedaääun enewh wahmushkah- 
wedaäähjin. 

19 Oo-oo dush kegaheezh, Wagoonash kayahbe wan- 
je ahnahmemid? Ahwanan dush kaähgoonwatahwaud 
enewh ? 

20 Kah suh ween ewh, ahwanan keen aneneweyun 
ahyahzhittah-kuhnoonud Kesha-Muhnedoo ? Oo-oo nuh oo- 
gahegoon owh kahoozeheëwad enewh kahoozhetoojin, ah- 
nishwin 00-00 keëzheëyun ? 

21 Kah nuh ween kushketoose owh wahbegun-oonah- 
guneka-wenene, pazhik-wahtik wahbeguning, cheöonje- 
öozhetood pazhik oonahgun chekechepeshegandahgwuk, 
kuhya menuhwah pazhik chedahbussandahgwuk ? 

22 Kishpin Kesha-Muhnedoo, enandung wewahbundah- 
ewad oonishkahdezewin, kuhya cheöonjekekanjegahdanig 
oomuskkahwezewin, kinwazh keminwahdandung enewh | 
nishkahdezewine-oonahgunun chebahnahjechegahdag anan- 
dahgwukin : 

23 Cheöonjewahbunduhewad azhemeshenudenig oope- 
shegandahgoozewin kahezheshahwandung enewh shah- 
wandahgoozewine-oonahgunun, chepeshegandahgwuk kah- 
oonjeöozhechegahdagin. 

24 Mesuh kenuhwind kahnundoomenung, kahween 
atuh egewh Jewyug, kuhya suh goo egewh mayug-ahnish- 
enahbag ? 

25 Debishkoo akedood kuhya emuh oodaunwahjega- 
wening owh Oosee. Nindahnishenahbamug ningahdenaug 
egewh kahoodahnishenahbawesewaumbauneeg ; kuhya 
suhyahgeüg ningahenah owh equa kahsahgeähsewugebun. 

26 Kuhya tahezhewabud, ewede kahenindwahpun, Kah- 
ween kedoodahnishenahbamesenoonim ; me emuh kaëzhe- 
nekahnind wah oonejahnesun owh bamahdezid Kesha- 
Muhnedoo. 

27 Kuhya owh Esaias pepahge duhzhemaud enewh 
Israelun, Ahnoo goo ashenoonid oonejahnesun owh Israel 
nahsaub ashenuk nagow emuh kechegummeeng, punge 
atuh tahbemahjëähwug : 

28 Oogahkezhetoon suh ewh ahnookeewin, kuhya oo- 
gahwahyaquahsetoon emuh quuhyuk ezhewabezewening : 
oogahtuhquahtoon muh owh Jehovah oodahnookewin oo- 
mah uhkeeng. 

29 Kuhya debishkoo kuhyet kahekedoopun owh Esai- 
as, Kishpin owh wadoogemahmegood enewh Waguee- 
noonejin, kenuhguhduhmoosenoowungebun ewh mene- 
kaun, kedahgeëzheähyahmin debishkoo Sodomiing, kuhya ` 
debishkoo Gomorrhang. 

30 Ahneen dush kaëkedooyung? Egewh mayugah- 
nishenahbag, kahnoopenuhdungebuneeg ewh minwan- 
dahgoozewin, oogeähyahnahwah ewh minwandahgooze- 
win, mesuh ewh minwandahgoozewin dabwayanduhmoo- 
wening wanjeemahguk. 

31 Israel dush kahnoopenuhdungebun ewh minwan- 
dahgoozewine tebahkoonegawin kahween oogeähyaunse- 
nahwah ewh minwandahgoozewine-tebahkoonegawin. 

32 Ahnishwin? Kahween emuh dabwayanduhmoowe- 
ning oogeëzhenunduhwanduhsenahwah, emuh suh ween 
dush tebahkoonegawine-ahnookeewining. Kepukkittashi- 
noog emuh pukkittashine ahsineeng ; 

33 Debishkoo azhebeëgahdag, Benuh nindahsah emuh 
Sioning ewh pukkittashine kuhya nishkeëwa ahzhebik : 
ahwagwan dush kadabwayanemahgwan kahween tahah- 
gujjeähse. 

CHAP, X 


EKAHNESEDOOG, ninkechenunduhwandum emuh 
-N nindaïing kuhya nindezheähnuhmeätuhwah Kesha- 
Muhnedoo kuhnooduhmoowug owh Israel, cheöonjebemah- 
jeïiadwah. 

2 Nindebahjemaug anewak aunwahjewug nundahwa- 
nemahwaud enewh Kesha-Muhnedoon, kahween dush de- 
bishkoo kekanjegawening. 

3 Kekanduhsigwah muh Kesha-Muhnedoo oomenoo- 
ezhewabezewin, pahbahahnookeewug cheühyeenjesetoo- 
waud tebenuhwa oomenooëzhewabezewinewaun kahween 
kepuggedenedezoosewug emuh oomenoo-ezhewabezewi- 
ning owh Kesha-Muhnedoo. 

4 Christ muh wuhyaquahahyahnig ewh tebahkoonega- 
win cheoonje minwandahgoozeindwah kuhkenuh duhyab- 
wayandungig. 

5 Moses muh oodebahduhdaun ewh minwandahgooze- 
win emuh tebahkoonegawening anduhgoog, Owh enene 
andoodung oonoo uhyeten tahoonjebemahdeze suh emuh. 

6 Ewh dush minwandahgoozewin emuh oonje dabwa- 
yanduhmoowening anduhgoog 00-00 ekedoomahgud, Kagoo 
ekedookan emuh kedaïng, Ahwanan kaëzheöðombishkaud 
ewede ishpeming? (ewh suh chepenesewenahpun enewh 
Christun ;) 

7 Gamuh, Ahwanan ahnahmekummig kaëzhaud ? 
(ewh suh neboowining chegonjenahnaud enewh Christ- 
un. 

8 Ahneen dush ekedoomahguk ? Pashoowud ewh 
ekedoowin emuh anduhzhe-ahyahyun, emuh kedooning, 
kuhya emuh kedaing: me suh, ewh dabwayanduhmoo- 
wine ekedoowin, pabahdebahduhdoomaung : 

9 Ewh kishpin wahweenud emuh kedooning owh Ta- 
banemenung Jesus Christ, kuhya dabwayanduhmun emuh 
kedaïng ewh Kesha-Muhnedoo keähbejebahaud, kegahbe- 
mahjeëgoo. 

10 Mesuh ewh oodaëmah owh enene wanjedabwayan- 
dung cheöonjeminwandahgoozid ; oodoonemah wahween- 
dahmahgamahgud emuh bemahdezewening. 


11 Ekedoomahgud ewh keche-oozhebeëgawin, Ahwag- 


wan duhyabwayanemahgwan kahween tahahgujjeähse. 

12 Kahmuh pekinnoong enanemahsewug owh Jew 
kuhya owh Greek : owh muh nahsaub Mahyahmahwe Ta- 
baningad wahnuhdeze cheshahwanemaud kuhkenuh 
enewh nanaunduhmegoojin. 

13 Ahwagwan muh kanuhnaunduhmahgwan Jehovah- 
un, tahbemahjeäh. 

14 Ahneen dush kaëzhenuhnaunduhmahwaud enewh 

kahdabwayanemahsewahjin? Ahneen dush kaëzhedab- 
wayanemahwaud enewh kahnoondahwahsewahjin? Ah- 
neen dush kaëzhenoonduhmoowahpun, ahweyah kuhge- 
quasig ? 

15 Ahneen dush kaöonjekuhgequawaud kishpin ah- 
noonahsewindwah ? Debishkoo azhebeëgahdag, Kagate 
peshegandahgwudene oosittahwaun egewh pabahdebah- 
doodungig ewh pezaunewawine minwahjemoowin, egewh 
pahtoojig wanesheshing debahjemoowin ! 

16 Kah suh kuhkenuh oogebezinduhsenahwah ewh 
minwahjemoowin. Ekedoo muh Ezaias, Tabaningayun, 
ahwanan owh Kahdabwatung nindebahjemoowinenaun ? 

17 Me dush ewh dabwayanduhmoowin oonjeemahguk 
emuh noonduhmoowening, kuhya ewh noonduhmoowin 
oonjeemahgud emuh Kesha-Muhnedoo oodekedoowening. 

18 Nindekid suh dush, kah nuh ween kenoondahgase- 
wug? Aahe, kagate, oodinwawenewah meze uhkeeng 
ketabishkahne, kuhya oodekedoowenewah nahnauzh egoo 
ewede wuhyaquahkummegaug oo-oo uhkee. 

19 Nindekid suh goo, kah nuh ween owh Israel keke- 
kanduhse? Netum Moses keëkedoo, kegahnuhnishkahje- 
enenim chekeshahwanjegashkeyag oonje egewh ahyahnish- 
enahbawesegoog, kuhya oonje egewh kakebahdezejig ah- 
nishenahbag, kegahoonjenishkeënim. 

20 Keche-nejeweze owh Esaias, oo-oo dush ekedood, 
Ningemekahgoog egewh kahnundahwahbuhmesegoog, 
kuhya ningenaunzekahwaug egewh kahnunduhwanemese- 

oog. 
21 Oo-oo dush oodenaun enewh Israëlun, Kuhpa kezhik 
ningeshebenekatahwaug egewh kagaunzetungig kuhya 
ahyahgoonwatungig ahnishenahbag. 


CHAR XIE 


INU dush, Oogewabenaun nuh Kesha-Muhne- 
doo enewh oodahnishenahbamun ? Kah bahpish tah- 
ezhewabussenoon. Kuhya neen muh nindIsraelitewh, 
emuh oomenekauning owh Abraham, nindoondahdiz emuh 
oodoodawezewening owh Benjamin. 

2 Kahween owh Kesha-Muhnedoo oogewabenahseen 
oodahnishenahbamun kezhah kahkekanemahjin. Kah nuh 
kekekanduhsenahwah ewh akedoomahguk kechetwah- 
oozhebeëgawin enahjemind owh Elias? kahezhekuhnoo- 

naŭüd enewh Kesha-Muhnedoon ahnahmemaud enewh {s= 
raelun, 00-00 keëkedood, 

3 Tabaningayun, oogenesahwaun enewh kedaunwah- 
jega-wenenemun, kuhya oogebab nahjetoonahwah kesahsah- 
gewejegunahbikoon, neen dush atuh nindishkoonegoo, 
kuhya oonundahwandahnahwah nebemahdezewin. 

4 Ahneen dush kahezhenuhquatahgood enewh Kesha- 
Muhnedoon? Ningeguhnuhwanduhmahzoonug neezhwah- 
swe duhsoo metauswauk enenewug, kahoojecheengwuhne- 
tahwahsegoog enewh Baalun. 

5 Me suh kuhya noongoom azhewabuk, ishkoonahwug 
egewh kahoonahbuhmindjig emuh shahwanjegawening. 

6 Kishpin dush emuh shahwanjegawening, kahween 
kayahbe ahnookeewening oonjeemahgussenoon : kishpina 
dush 00-00 ezheähyahsenoogebun kahween kayahbe shah- 
wanjegawin shahwanjegawin tahgeähwunsenoon. Kishpin 
dush emuh ahnookeewening, E kayahbe shahwan- 
jegawening oonjeemahgussenoon, kishpin dush 00-00 ezhe- 
ahyahsenoogebun kahween ahnookeewin ahnookeewin tah- 
geähwunsenoon. 

7 Ahneen dush? Kahween Israel oogeðodahpenunseen 
ewh kahnunduhwandung ; egewh atuh kahwuhwanahbuh- 
mindjig oogeöodahpenahnahwah, kuhya dush kuhkenuh 
bakahnezejig kekuhkepeengwaähwuzg. 

8 (Debishkoo azhebeëgahdag, Kesha-Muhnedoo ooge- 
puggeduhnuhmoowaun nebahwine oojechaugoomah, oosh- 
kinzhegoomahnun ewh chewahbesigwah, kuhya ootahwug- 
gahmaunun chenoonduhsigwah ;) “nahnauzh egoo noon- 
goom kezheguk. 

9 David dush ekedoo, Nungwahgunayaubeeng, kuhya 
tussoonahguning, kuhya pukkittashinowening, kuhya te- 
bahahmahgoowening tahezheähyahne ooduhdoopoowine- 
wah : 

10 Mahnoo ooshkinzhegoowaun tahkuhkepeengwamah- 
gudenewun chewahbesigwah, kuhya cheuhnewagahbah- 
wewaud moonzhug. 

11 Nindekid suh dush, Kepukkittashinoog nuh cheäh- 
peche-pungeshinoowaud ? Kah bahpish tahezhewabusse- 
noon: wenuhwah dush kepungeshinoowaud oonjeöðodisse- 
goowaud egewh mayug-ahnishenahbag ewh bemahjeëgoo- 
win cheöonjekeshahwanjegaïndwah. 

12 Kishpin dush wenuhwah kepungeshinoowaud 

conje wahnuhdezewaud egewh akeewejig, kuhya noon- 
daush ahpeetandahgoozewaud oonje wahnuhdezewaud 
egewh mayug-ahnishenahbag ; Kahnuh ween ahwahshe- 
ma ookecheahpeetandahgoezewinewah tahoonjeëzhewabus- 
senoon ? 

13 Kekuhnoonenim kenuhwah mayug-ahnishenahba- 
wedoog, nindow oodahpostleëmewah egewh mayug-ahnish- 
enahbag, nekechetwahwetoon nindahnookewin : 

14 Koonemah nindahwekoojeoombeäug egewh anuh- 
wamugig chebemahjeugwah ahnind. 

15 Kishpin wenuhwah kewabenindwah oonje shah- 
wandahgoozewaud egewh akeewejig, ahneen kaëzhewa- 
buk keöodahpenindwah, mesuh ewh ahbejebahwin ? 

16 Kishpin ewh natumemeenewungin peenuk, kuhke- 
nuhandussing tahoonsheshin : kuhya kishpin ewh oojeebik 
peenuk, me kuhya enewh wuhtikwahnun. ; 

17 Kishpin dush ahnind wuhtikwahnun kepoogoobeje- 
gahdag, kuhya keen pagwuje-metigooweyunbun, ketuhgoo- 
ahjegahzooyun, kuhya mahmahwe keöodahpenuhmun ewh 
azheöðojebikahwid kuhya azhepemetawid owh metig ; 

18 Kagoo muhmequahnuhdezookan duhzhinduhmun 
enewh wuhtikwahnun.  Kishpin dush muhmequahnuhde- 
zooyun, kahween kenetahwuggetooseen oojeebik, oojeebik 
kenetahwuggeëgoon. 

19 Kegahekid dush, Kepoogoobejegahdanoon enewh 
wuhtikwahnun, neen chetuhgoo-ahchegahzooyaun. 

20 Ahneengwuhnah ; kedabwayanduhsigwah kahoon- 
jepookoobenindwah, keen dush dabwayanduhmun wanje 
soongekahbahweyun. Kagoo kechetwahwanindezookan, 
sagezin suh goo : 

21 Kishpin Kesha-Muhnedoo kebahnahjeäud enewh 
oonjedah wuhtikwahnun, koonemah kedahbahnahjegoowah 
kuhya kenuhwah. 

22 Tebahbundun dush ooshahwanjegawin kuhya oo- 
kootahmegoozewin owh Kesha-Muhnedoo : azhekootahme- 
goozid enuhkuhkayah egewh kahpungeshingig ; azheshah- 
wanjegad dush keen enuhkuhkayah, kishpin minjemanduh- 
mun ooshahwanjegawin : kishpin dush ezhewabezesewun 
kuhya keen kegahpukka-wabenegoo. 

23 Kuhya egewh, kishpina poonetoowaud oodahgoon- 
watuhmoowinewah, tahduhgoo-ahchegahzoowug : ookush- 
ketoon muh owh Kesha-Muhnedoo nayaub chetuhgoo-ah- 
saud. 

24 Kishpin keen dabandahgoozeyunbun emuh puh- 
gwuje-metikoong, keäunj-ahjegahzooyun emuh menoo-me- 
tikoong : kahnuh ween ahwahshema tahezhewabussenoon; 
egewh dabandahgoozebuneeg emuh menoo-metikoong na- 
yaub chetuhgoo-ahsindwah emuh tebenuhwa oometikoome- 
waung ? 

25 Kah muh neminwanduhse, nekahnesedoog, chèke- 
kanduhsewag maunduh muhmuhkauj kekanjegawin, che- 
öonjenebwahkahwanemoosewag ; punge kuhkepeengwa- 
win oodoodissegoonahwah egewh Israelitug, nahnauzh 
peendegawaud kuhkenuh egewh mayug-ahnishenahbag. 

26 Medush kabemahjeindwah kuhkenuh emuh Israel- 
ing dabandahgoozejig : debishkoo azhebeëgahdag, Emuh 
Zioning tahpeöonjebah owh kabemahjeëwad, cheëkoonuh- 
moowaud enewh Jacobun oomujjeëzhewabezewine : 

27 Me muh maunduh nekekindewin kaöozhetoomah- 
wugwah, uhpe ekoonuhmoowugwah oomujje-ezhewabeze- 
winewah. 

28 Emuh minwahjemoowening sheengandahgoozewug 
kenuhwah oonje : wahwanahbunduhmoowening, sahgeäh- 
wug oosewahbuneen oonje. 

29 Emuh muh oomeegewawining kuhya oowuhwanah»ə 
bunjegawening owh Kesha-Muhnedoo kahween duhgoose- 
noon ewh ahnezheetuhmoowin. 

30 Debishkoo kenuhwah kuhyet dabwayanemahsewa- 
goobun owh Kesha-Muhnedoo, noongoom dush shahwan= 
dahgoozeyag wenuhwah dabwayanduhsegwah oonje : 

31 Mesuh kuhya wenuhwah kedabwayanduhsigwah; 
kenuhwah shahwandahgoozeyag cheöonjeshahwandah- 
goozewaud. 

32 Kesha-Muhnedoo muh oogekebahguahaun kuhke- 
nuh emuh ahgoonwatuhmoowening,  cheöonjeshahwane» 
maud kuhkenuh. 


33 Oh aqueenduhmahnig oonebwahkahwin kuhya oo- 


kekanjegawin owh Kesha-Muhnedoo! tuhyakekanjegah- 
dasenoonig ootebahkoonegawenun kuhya oomeekunun- 
kahween ahweyah oo-gahtamekunsenun ! 

34 Ahwanan owh kahtakekandung oodenanduhmoowin 
owh Tabaningad ? ahwananun dush kahkuhgeekemeggoo- 
jin ? 

35 Ahwanan dush netum kahmeenaud, nayaub dush 
tahtebahahmahwah ? 

36 Ween muh kahzoohetood, ganuhwandung, kuhya 
dabandung, kuhkenuh ahnooj gagoo : me suh ween cheke- 
che-peshegandahgoozid kahgenig. Amen. 


CHAP. XII. 


EPAHGOOSANEMINIM dush, nekahnesedoog, 

oonje ooshahwanjegawening owh Kesha-Muhnedoa, 
chepuggedenuhmag keyowewaun debishkoo bamahduh 
sahsahgewejegawin, pahnuk, kaöodahpenung owh Kesha- 
Muhnedoo, mesuh 00-00 kaëzhechegayagoobun nebwah- 
kahyag. 

“2 Kagoo ween azhewabuk oomah uhkeeng nahsaub 
ezhewabezekagoon : quakezhewabezeyook, ewh aunjesing 
kedenanduhmoowinewaun, chepuggukkanduhmag ewh 
oodenanduhmoowin owh Kesha-Muhnedoo ewh wanishe- 
shing, kuhya quayukwandahgwuk. 

3 Nindenaug suh kuhkenuh enenewug menik anduh- 
cheyag, (shahwandahgoozewin kahmeenegooyaun wanje- 
kekedooyaun,) kagoo ahwahshema kechetwahwanindezoo- 
kagoon dush ween kaënanindezooyagoobun ; pezaunan- 
duhmook, debishkoo owh Kesha-Muhnedoo azhemuhmee- 
naud kuhkenuh enenewun ewh dabwayanduhmoowin. 

4 Azheähyahmung nebewah pukkawezewinun, pazhik- 
wung dush weyowemah, kah dush kuhkenuh enewh puk- 
kawezewinun nahsaub ahnuhnookeemahgussenoon : 

5 Mesuh dush kuhya goo kenuhwind, ahnoo meshenoo- 
yung, pazhikwun weyowemah emuh debandahgoozeyung 
kuhya mamashquaud kedebanindemin. 

6 Papukkaun dush meegewawenun ahyahyung nahsaub 
anandahgwuk ewh shahwanjegawene - weedookahgawin 
kahmahmeenegooyung, kishpin aunwahjegawin, umba 
aunwahjegadah debishkoo goo menik dabwayanduhmoo- 
win meenegooyung ; 

7 Gamuh buhmeetahgawin, umba duzzhekundah ke- 
buhmeetahgawinenaun : gamuh wah-owh kakenooahmah- 
gad tahkekenooähmahga ; 

8 Owh kagequad tahkuhgequa ; owh mahgewad, mah- 
noo tahmeegewa emuh quuhyukwanduhmoowening ; owh 
wagemahkundahgad, tahminwaweze ; owh shawanjegad 
emuh minwanduhmoowening, tahezheshahwanjega. 

9 Kahween emuh sahgeëwawining tahduhgoomahgus- 
senoon kuhkenuhwishkewin. Kuhgwahnesugganduhmook 

ewh mujje-uhyeëewishewung ; minjemenuhmook ewh wa- 
nesheshing. 

10 Menoo-sahgeëdeyook debishkoo kaézhesahgeéde- 
wahpun wawekahnesindejig ; ahwahshema mamashguaud 
kechetwahwanindik, dusk ween kenuhwah ananindezoo- 
Sa > 

11 Kagoo ketimishkekagoon emuh ahnookeewening ; 
minwawezeyook emuh kechechaugoowaung ; buhmeetuh- 
wik owh Tabaningad ; 

12 Menoowabnegwanduhmook emuh ahpanemoowe- 
ning; soongoomunduhmook emuh ketemahgezewening ; 

13 Mahmeegewayoog azhemuhnazewaud egewh manoo- 
ahnuhmeähjig ; shahwanemagwah egewh paundegajiga 
emuh kewegewahmewaung. 

14 Shahwanemik egewh quatuggeënagoog: shahwan- 
jegayook, kagoo dush ween mujje-kuhnoonahkagoon. 

15 Weejmoojegezetuhwik egewh mwahjegezejig, kuhya 
weejmuhwemik egewh mawejig. 

16 Nahsaub uhyenanindeyook mamashquaud. Kagoo 
pahbahmandunkagoon kache-twahwandahgwukkin, wee- 
dookahwik suh egewh tabussandahgoozejig. Kagoo ween 
nebwahkah-wanindezookagoon. 

17 Kagoo ahweyah enene ahzhittah-mujje-doodahwah- 
kagoon. Weekoojetooyook enewh wanesheshingin emuh 
anahsuhmishkinzhegwawaud kuhkenuh enenewug. 

18 Kishpin kushketooyag, menik suh kaëzhekushketoo- 
yag, pezaune-weejbemahdezemik kuhkenuh enenewug. 

19 Kache sahgeëgooyag kagoo nahnahquekagoon, poo- 
nanduhmook nishkahdezewin, oo-oo muh ezhebeëgahda, 
Azhittahwahedewin neen nindebandaun ; ningahtebahah- 
mahga, ekedoo owh Jehovah. i 

20 Kishpin suh dash puhkuddad owh shaunganemik 


ahshum, kishpin kishkebahgwad meenuhowh, oo-oo muh 


azhechegayun kegahookwissittoonun ishkoota uhkuhkun- 
zhan emuh oogijuhyeëe ooshtequahning. 

21 Kagoo ween ewh mujjeiihyeweezh kegahshahgooje- 
ëgooseen, shahgoojetoon dush ewh mujje-uhyeewish emuk 
menoojega wening. 

AHNOO kuhkenuh bamahdezejig oodahnahittahwah- 


waun enewh' nahgahnezenejin. Kah muh ningooche 
oonjebahmahgussenoon ewh negahnezewin Kesha-Muhne- 
doong atuh: Ween suh Kesha-Muhnedoo kahahtood enewh 
negahnezewinun atagin. 

"2 Ahwagwan suh dush uhyahzhedakuhmoogwan ewh 
negahnezewin, oomegahdaun ewh oodenahkoonegawin 
owh Kesha-Muhnedoo: egewh dush kaähzhedakahgajig 
tahtebahkoonegahzoowug. 

3 Kah mah ween egewh wagemahkundahgajig ookoo- 
sigoosewaun manoo-ezhewabezenejin, maje-ezhewabeze- 
nejin atuh. Kenundahwandaun dush chekoosahsewud 
owh nahgahnezid? doodun ewh wanesheshing, kegahwah- 
wezhanemik suh owh: 

4 Ween muh ahwe oobuhmeetahgun owh Kesha-Muh- 
nedoo chemenoo-doodook. Kishpin atuh mujje-ezhechega- 
yun, sagezin, kah muh ahneshah ootuhkoonunseen ewh 
ahzhahwashk : oobuhmeetahwaun muh enewh Kesha- 
Muhnedoon, ahyahzhittahwahewad chenishkanemaud 
enewh maje-ezhewabezenejin. 

5 Medush kaöonjenuhittahgayagoobun, kahween atuh 
nishkahdezewin oonje ewh suh goo kuhya menoo-ezhewa- 
bezewin oonje. 

6 Oo-oo suh oonje tebahahmook ewh oogemah tebahah- 
mahgoowin : oodahnoonegoowaun muh enewh Kesha-Muh- 
nedoon, 00-00 uhyeëe moonzhug chemekinduhmoowaud. 

7 Meenik dush kuhkenuh bamahdezejig menik maze- 
nuhahmahwagwah: tebahahmahgoowin wah-owh katebah- 
ahmahgoozepun; mahwunjechegun owh mahwunjeche- 
gun wadahpenung ; koosik egewh kakoosindebuneeg, ke- 
chetwahwanemik egewh kakechetwahwanemindebuneeg. 

“8 Kagoo ahweyah gagoo muhzenuhahmahwahkagoon, 
me atuh chesahgeëdeyag ; owh muh suhyahgeäud enewh 
bakahnezenejin oogeguhnuhwandaun tebahkoonegawin. 

9 Me suh oonoo, Kahween kegahpezhigwahdezese, 
Kahween kegahneeshewase, Kahween kegahkeemoodese, 
Kahween kegahkuhkenuhwishke bahtaungase, Kahween 
kegahshoobeëgooseen gagoo; kuhya kishpin anduhgoo- 
gwan bakahnuk kuhgequawin, duhgoomahgud emuh 
maunduh ekedoowening, Azhesahgeëdezooyun kegahe- 
zhesahgeäh keejeduhnuhkewamahgun. 

10 Ewh suh sahgeëwawin kahween oomujjedoodah- 
wahseen weejeduhnuhkeewamahgunun: ewh sahgeëwa- 

win me suh wanjeguhnuhwanduhming ewh tebahkoone- 
gawin. 

11 Oo-oo suh ezhewabezeyook, kekanduhmung noon- 
goom ahzhe ketebishkoosag chekooshkoosingebun, nahwuj 
muh noongoom pashoo beähyahmahgud kekahgega-bemah- 
dezewinenahnin, ewh dush ween kahmahje-dabwayanduh- 
mung. E 
12 Zhuhyegwah ishpetebekud, kezhegud pashoo peäh- 
yahmahgud : umba wabenundah enewh puhsuhgishtebike- 
ahnookewenun, pesekundah dush ewh wahsayahzewine- 
ushwewin. 

13 Mahnoo suh dush enoosadah kaënoosayungoobun 
kahzhegukin, kahween goo emuh oombegezewine wekoon- 
dewening, kuhya kewushquabewening, kah kuhya emuh 
kuhkebahdezewening, kuhya peshigwahdezewening, kah- 
ween kuhya emuh kekaundewening kuhya keshahwanin- 
dewening. 

14 Kekishkahwik atuh owh Tabanemenung Jesus 
Christ, kagoo kuhya bahmandunkakoon ewh weyahsemah, 
chemekindnhmag azhenunduhwankuhmoomahguk. 


CRAP. ATY. 


O TENG owh naneenemezid emuh oodabwayan- 
duhmoowening kahween chekahgwajemag enewh ka- 
kandahgoosenoogin kuhgwadwawinun. 

2 Pazhik muh enandum chepuhgedenuhmoowind che- 
meejepun ahnooj gagoo; menuhwah pazhik, shuhyah- 
gweewid, oomejinun atuh enewh natuhwuggingin emuh 
ketegauning. 

“3 Kahween owh mahjid oogahneeshebahpenooduh- 
wahseen enewh mahjesinegoon ; kahween kuhya owh mah- 
jesig oogahmujje-enanemahseen enewh mahjenejin; Kesha- 
Muhnedoo suh oogeöodahpenaun enewh. 

4 Ahwanan keen tebahkoonuhmahwud bakahnezid 
enene enewh oobuhmeetahgun? anahsuhmuhbenid tebe- 
nuhwa oodoogemahnun tahnebahwe gamuh tahpungeshin. 
Kagate tahminjemenegahzoo chenebahwid : Kesha-Muh- 
nedoo muh ookushketoon chenebahweäud. 

5 Pazhik enene ookechetwahwandaun pazhik kezhi- 
gud: menuhwah pazhik nahsaub oodenandahnun kuhke- 
nuh kezhegudoon. Mahnoo kuhkenuh enenewug tahezhe- 
chegawug azhekekanduhmoowaud emuh tebenuhwa oode- 


nanduhmoowenewaung ewh wanesheshing. 

6 Owh kachetwahwandung ewh kezhegud, kechetwah- 
weäud enewh Tabaninganejin wanjekechetwahwandung, 
kuhya owh kachetwahwanduhsig ewh kezhegud, wekeche- 
twahweäud enewh Tabaninganejin wanjekechetwahwan- 
duhsig. Owh wahsinid, wekechetwahweäud enewh Taba- 
ninganejin wanjewesinid, oomahmooyahwahmaun muh 
Kesha-Muhnedoon ; owh dush wahsenesig, wekechetwah- 
weäud enewh Tabaninganejin wanjewesenesig kuhya oo- 
mahmooyahwahmaun enewh Kesha-Muhnedoon. 

T Kah muh ahweyah menik anduhcheyung ween tebe- 
nuhwa oonjebemahdezese, kuhya kahween ahweyah enene 
ween tebenuhwa oonjeneboose. 

8 Kishpin gooshah bemahdezeyung, kebemahdezetuh- 
wahnaun owh Tabaningad ; kishpin dush nebooyung, ke- 
nebootahwahnaun owh Tabaningad ; kishpin dush bemah- 
dezewungan, gamuh kishpin neboowungan, ketebaneme- 
goonaun owh Tabaningad. 

- 9 Me muh kahoonjenebood Christ, kuhya kahoonjeäh- 
bejebaud, chetebanemaud enewh kahneboonejin, kuhya 
enewh bamahdezenejin. 

10 Wagoonan dush wanjetebahkoonud kekahnis? ga- 
muh wagoonan wanjeneshepahbenoodahwud kekahnis ? 
kuhkenuh suh kenuhwind kegahnebahwemin anahsuhme- 
ahyahnig ootebahkoonede-wuhbewin owh Christ. 

11 Oo-oo muh ezhebeégahda, Azhebemahdezeyaun; 
ekedoo owh Tabaningad, kuhkenuh ningahoojecheengwuh- 
netahgoog, kuhya kuhkenuh enewh oodanenewhemaunun 
oogahwahweenduhmoowahwaun enewh Kesha-Muhne- 
doon. l 

12 Kuhkenuh dush kenuhwind anduhcheyung kegah- 
debahjindezoomin cheweenduhmoowung owh Kesha-Muh- 
nedoo ewh kahezhewabezeyung. 

13 Kagoo dush menuhwah wetebahkoonedesedah maun- 
duh atuh enandundah, kagoo ahweyah enene oogah- 
ahtooseen pukkittashinoo-metik gamuh gagoo kaöonje 
pungeshinenepun enewh wekahnesun. 

14 Nekekandaun, azhepuggukkanduhmoonid owh Ta- 
baningad Jesus Christ, kahween gagoo weenussenoon : 
pR atuh ahweyah weenandung gagoo, tahweenudene 
ewh. 

15 Kishpin kekahnis maunandung kewesenewin, kah- 
ween kebemoosase emuh sahgeëdewening. Kagoo bah- 

mahjeähkan oonje ewh kewesenewin, enewh kahnebootah- 
wahjin owh Christ. 

16 Kagoo dush ween ewh kemenoochegawin tahmujje- 
duhzhinjegahdasenoon : 

17 Oodoogemahwewin owh Kesha-Muhnedoo kahween 
wesenewin kuhya menequawin ahwunsenoon; me atuh 
menooëzhewabezewin, kuhya pezaunewawin, kuhya moo- 
jegezewin emuh Keche-oojechaugoong. 

18 Owh dush oonoo uhyeëen azhebuhmeetuhwaud 
enewh Christun oodoodahpenegoon enewh Kesha-Muhne- 
doon, kuhya oominwanemegoon enewh enenewun. 

19 Umba wekoojetoodah enewh uhyeëen pezaune wawi- 
ning anuhkuhkay aunnookeemahgukkin, kuhya enewh 
uhyeëen kaöonje-soongekahbahweëdeyung. 

20 Kagoo bahnahjetookagoon ewh oodahnookewin owh 
Kesha-Muhnedoo wesinewin oonje. Kagate suh peenud- 
oon kuhkenuh wesenewenun ; mahnahdudene suh dush 
owh enene gagoo wahsittahwanindezood wesinid. 

21 Tahooneshin meejesewun weyaus, kuhya menequa- 
sewun shoowemenahboo, gamuh kuhya gagoo kaöonjepuk- 
kittashing kekahnis, samuh wahsittahwandung, gamuh 
kanuhneepenezeëgood. 

22 Kedahyaun nuh dabwayanduhmoowin ? keen tebe- 
nuhwa ahyaun anahsuhmuhbid Kesha-Muhnedoo. Shah- 
wandahgooze suh owh kawuhsittahwanindezoosig ewh 
uhyeëe andoodung. 

23 Owh dush nindahahgoonwatum anandung tahtebah- 
koonnah kishpin wesinid, kah muh dabwayanduhmoowe- 
ning oonjewesineseketwa : wagoodoogwan muh dabwayan- 
dumoowening wanjebahmahgussenoogwan mujjeëzhewa- 


bud. 
CHAP: XV. 


ENUHWIND gooshah mashkahwezeyung kedah- 
nahdahmoowahnahnig egewh shuhyahgwewejig, kah 
dush kedahminwandumeëdezoosemin. 

2 Kuhkenuh anduhcheyung kegahminwanduhmeäh- 
naun keweejeduhnuhkeewamahgunenaun cheöonjesoonge- 
kahbahweind emuh ahnuhmeähwening. 

3 Pooch ween owh Christ kahween keminwanduhme- 
ëdezoose ; debishkoo azhebeëgahdag, Oomujje-kuhnoonin- 
gawenun egewh kahmujjekuhnoonikig ningepubgumpishi 
kahgoonun. 

4 Wagoodoogwanun suh enewh kuhyet kahoozhebe= 
ëgahdagebunan chekekenooähmahgooyung keöonjeöozhe- 
beëgahdawun, kenuhwind emuh aunwahdanduhmoowe- 
ning knhya manoo-daäshkahgamahguk menoo-ekedoowin 
cheöðondenuhmaung ewh ahpanemoowin. 

5 Benuh dush owh Kesha-Muhnedoo mahgewad ewh 
aunwahdanduhmoowin kuhya ewh menoo-daäwin kegah- 
enanemegoowah nanahsaub cheénanduhmag, debishkoo 
ween Christ Jesus : 

6-E-ewh suh chepazhekwung ewh kedenanduhmoo- 
winewah kuhya kedoonewah chepeshegandahgooäg Kesha- 
Muhnedoo, enewh Wayoosemahjin owh Tabanemenung 
Jesus Christ: 

1 Oo-oo oonjeöodahpenedeyook, nahsaub egoo kahezhe- 
öodahpenenung owh Christ, cheöonjepeshegandahgooïnd 
owh Kesha-Muhnedoo. 

8 Nindekid suh, owh Jesus Christ oogeähnookeetuh- 
waun enewh kakenoowahje-kishkezhegahzoonejin Kesha- 
Muhnedoon oodabwawin oonje, chemushkahwesetood 
enewh wahweendahmahgawenun kahwahweenduhmoo- 
windwah egewh kooseminahbuneeg : 

9 Kuhya dush mayug-ahnishenahbag chepeshegandah- 
gooähwaud enewh Kesha-Muhnedoon ooshahwanjegawin 
oonje ; debishkoo azhebeëgahdag, Me 00-00 kaöonjewah- 
weenduhmoonaun emuh anduhzhe-ahyahwaud egewh ma- 
yug-ahnishenahbag, kuhya chenuhguhmootahmaun kede- 
zhenekahzoowin. 
= 10 Menuhwah dush ekedoo, Oonahnegwanduhmook, 
kenuhwah mayug-ahnishenahbawedoog, mahmahwe oo- 
dahnishenahbamun. 

11 Menuhwah dush, Wahwezhanemik owh Tabanin- 
gad, kuhkenuh kenuhwah mayug-ahnishenahbawedoog ; 
kuhya menoo-duhzhemik, kuhkenuh kenuhwah ahnishe- 
nahbawedoog. 

12 Menuhwah dush, ekedoo owh Esaias, Tahahyahmah- 
gudene Jesse oodoojeebikemun, kuhya dush owh kapenah- 
goozid cheöogemahkundahwaud enewh mayug-abnishenah- 
ban ; mesuh enewh kaähpanemahwahjin egewh mayug- 
ahnishenahbag. | 

13 Ahpakish dush owh Kesha-Muhnedoo mahgewad ah- 
panemoowin mooshkenashkoonenag ewh kuhkenuh mooje- 
gezewenun kuhya pezaunewawinun emuh dabwayanduhe- 

moowening, chebahtyeënuk kedahpanemoowenewah oonje 
oomushkahwezewin owh Kache-peenezid Oojechaug. 


14 Neen dush tebenuhwa kedenaneminim, nekahne~ 


sedoog, ewh mooshkenashkahgooyag ewh shahwaninde- 


win, kuhya kekanjegawin, kushketooyag dush chekuhge- 


kindeyag. 

15 Pooch, nekahnesedoog, nahwuj anegook kegemahje- 
beähmoonenim, chemequanduhmooënuhgoog, oonje ewh 
shahwandahgoozewin kahmeezhid owh Kesha-Muhnedoo. 

16 Cheöobuhmeetahgunemid owh Jesus Christ chekuh- 
gekemugwah egewh mayug-ahnishenuhbag, debahdooduh- 
maun ewh oominwahjemoowin owh Kesha-Muhnedoo, 
cheöðonje menoo-oodahpenindwah egewh mayug-ahnishe- 
nahbag pagedenindjig emuh oobuhmeetahgawening, ke- 
peeneëgoowaud enewh Keche-Oojechaugwun. 

17 Nindahyaun suh ewh kaöonjekechetwahwanemoo- 
yaunbaun oonje owh Jesus Christ enewh oonje uhyeëen da- 
bandungin owh Kesha-Muhnedoo. 

18 Kah muh nekushketoose cheduhzhinduhmaun oonoo 
uhyeëen kahahnookeesig owh Christ cheëzhechegayaun, 
cheöonje bezinduhmoowaud egewh mayug-ahnishenahbag, 
emuh ekedoowening kuhya emuh ezhechega wening. 

19 Oonje enewh kechekekenoowahjechegunun kubya 
mahmaundahwejegunun, oonje oomushkahwezewining owh 
Keche-oojechaug ; Jerusaleming kemahjesing, nahnauzh 
ego Illiricuming, ningewahweenga-debahdoodaun ewh oo- 
minwahjemoowin owh Christ. 

20 Aahe, ningewekoojetoon cheëzhekuhgequayaun ewh 
minwahjemoowin, kahween emuh Christ oodezhenekah- 
zoowin kahwahweenjegahdanegebun, koonemah nindahge- 
öozhega bakahnezid enene kahmahje-õozhegapun : 

21 Debishkoo azhebeëgahdag, Egewh kahnoonduhse- 


buneeg oodoonoozoowin oogahwahbundahnahwah: kuhya 


egewh kahnoonduhsegoog tahnesittootumoog. 

22 Mesuh ewh kahkecheoondummeëgooyaun wahoo- 
dissenuhgoogebun. 

23 Kayahbe ahyaunsewaun kaduhzhe-xuhgequayaun 
oomuh nuhkuhkayah, kuhya keche-nunduhwanduhmaun 
noongoom nebewah dussoo kekenoonoowinun wenaunze- 
koonuhgoogebun ; 

24 Nuhmunj uhpe azhahwaunan ewede Spaining, ke- 
gahpeöodissinenim : nindenandum emuh chewahbuhme- 

nuhgoog magwah pahbahmahdezeyaun, chemezissekah- 
weyag anepesekuhmaun ewede anuhkayah, kishpin netum 
ahnahwe tabeganemooyaun weejewenuhgoog. 

25 Noongoom dush nindezhah ewede Jerusaleming 
chemahjetoowugwah egewh anuhmeähjig enewh manaze- 
wahjin. 

26 Keminwanduhmoog muh egewh Macedoniaing kuh- 
ya Achaiaing ayahjig chemahwundoosetuhmoowahwaud 
enewh katemahgezenejin anuhmeähnejin ewede Jerusal- 
eming ayahnejin. 

21 Kagate keminwanduhmoog ; oomuzzenuhahmah- 
wahwaun suh goo. Kishpin muh egewh mayug-ahnishe- 
nahbag kemahdahoonindwah wajechaugwandahgwudene- 
gin ooduhyeemewaun, nunduhwandahgoozewug chemee- 
nahwaud enewh uhkeeng duhzhe uhyeëen manazewahjin. 

28 Uhpe dash kekezheetooyaun maunduh, kuhya keäh- 
tooyaun maunduh meegewawin anduhzhe ahyahwaud, 
ningahpeëzhah ewede ahyahyag uhneëzhahyaun ewede 
Spaining. 

29 Kagate nepuggukkandaun, uhpe tagwishenaun emuh 
anduhzhe-ahyahyag ningahpegegezin kuhkenuh anegook- 
waug shahwanjegawin anduhgoog emuh oominwahjemoo- 
wening owh Christ. 

30 Kepahgoosanemenim dush, nekahnesedoog, oonje 
owh Tabaningad Jesus Christ, kuhya oonje oosahgeëwawin 
owh Keche Oochechaug, cheweedookahweyag anuhmeätuh- 
wagoon owh Kesha-Muhnedoo kuhnooduhmahweyag ; 

31 Cheguhnuhwanemegooyaun oonje egewh duhyab- 
wayanduhsegoog ewede Judeaing ayahjig; kuhya egewh 
anuhmeähjig cheöodahpenuhmoowaud ewh meegewawin 
wahezheweetooyaun ewede Jerusaleming ; 

32 Emuh moojegezewening chepeëzhenaunzekoonenuh- 
goog enanemid Kesha-Muhnedoo, mahmahwe chemenoo- 
aunwabeyung. 

33 Benuh dush owh Kesha-Muhnedoo mahgewad ewh 
VAr kegahweejewegoowah kenuhwah kuhkķe» 
nuh. 

EDENENIM chemenoo-doodahwag owh Phebe ke- 
dahwamahnaun, bameetung ewh anuhmeähwin 
ewede Cencreaing : 

2 Cheöodahpenag oonje owh Tabaningad, kadoodahde- 
wahpun egewh anuhmeähjig, chenahduhmahwag dush 
wagoodoogwan wahenuhnookeegwan : kuhya ween ooge- 
nahdahmahwaun nebewah, kuhya goo neen ningenahdah- 
maug. 

3 Ahnuhmekahwik Priscilla kuhya Aquilla egewh 
wahdookahwejig emuh Jesus Christing : 

4 Egewh kahpug voedenuhmoowaud tebenuhwa ooqua- 
gunewaun oonje ewh nebemahdezewin : nemahmooyah- 
wahmaug kahween neen atuh, egewh suh kuhya kuhkenuh 
anuhmeähjig mayug-ahnishenahbag. 

5 Ahnuhmekahwik kuhya egewh anuhmeähjig mah- 
yahwunjeëdejig emuh oowegewahmewaung. Ahnuhme- 
kahwik owh suhyahgeüg Epinetus, owh netum kahdab- 
wayanemaud enewh Christun ewede Achaiaïng. 

6 Ahnuhmekahwik owh Mary kahkeche-ahnookeetuh- 
weyummingid. 

7 Ahnuhmekahwik Andronicus kuhya Junia, egewh 
anuhwamugig kuhya kahweejewugig kekebahguahegah- 
zooyaun, egewh kachetwahwanemegoojig enewh Apostleiin; 
egewh kuhya kahdebandahgoozejig emuh Christing chep- 
wah neen debandahgoozeyaun, 

8 Ahnuhmekahwik owh Amplias sahyahgeüg emuh 
Tabaningang. 

9 Ahnuhmekahwik owh Urbane wahdookoonung emuh 
Christing, kuhya Stachys suhyahgeüg. 

10 Ahnuhmekahwik owh Apelles manwanemegood 
enewh Christun. Ahnuhmekahwik egewh dabandahgoo- 
zejig emuh Aristobulus oowegewahming. | 

11 Ahnuhmekahwik owh Herodian nindenuhwamah- 
gun. Anuhmekahwik egewh dabandahgoozejig emuh oo- 
wegewahming owh Narcissus dahyabwayanemahjig enewh 
Tabaninganejin. 

12 Ahnuhmekahwik Tryphena kuhya Tryphosa, anoo- 
keetahwahjig enewh Tabaninganejin. Ahnuhmekahwik 
owh sahyahgeïnd Persis, kache- ahnookeetuhwaud enewh 
Tabaninganejin. 

13 Ahnuhmekahwik Rufus kahwuhwanahbuhmind 
emuh Tabanemenung, kuhya oogeen, me owh kuhya neen 
wageemug. 

14 Anuhmekahwik Asyncritus, Phlegon, Hermas, Pa- 
trobas, Hermes, kuhya egewh wekahnesemaug wahjewah- 
jig. 

15 Ahnuhmekahwik Philologus, kuhya Julia, Nereus, 
kuhya oodahwamaun, kuhya Olympas, kuhya kuhkenuh 
anuhmeähjig wahjewahjig. 

16 Ahnuhmikoodahdik mamashquaud oojindeyag ewh 
pahnuk oojindewin. Kuhkenuh wahdookahzoojig emuh 
oodahmuhmeähwening owh Christ kedahnuhmekahgoo- 
waug. 

17 Benuh dush kepahgoosanemenim nekahnesedoog, 
chekekenoowahjeägwah egewh wazhetoojig pukkaëdewe- 
nun kuhya wuhsittahwanindewenun bahnahjetoowaud ewh 
kuhgequawin kahkuhgekemegooyag ; mewishkahwik dush. 

18 Egewh muh oo-oo azhewabezejig kahween oobuh- 
meetahwahsewaun enewh Tabanemenung Jesus Christ, 
oobuhmeetahnahwah atuh tebenuhwa oomesudahwaun, 
kuhya menoo-kekedoowaud oodoonjewuhyazhemah waun 
enewh kakebahdezenejin emuh oodaëning. 

19 Kedabwatuhmoowinewah suh ookekandahnahwah 
kuhkenuh enenewug. Neminwandum dush kenuhwah 
oonje : kenunduhwanemenim dush chenebwahkahyag 
emuh menooëzhewabezewening kuhya chekekanduhsewag 
mujje-uhyeewish. 

20 Owh Kesha-Muhnedoo mahgewad pezaunewawin 
wuhyebah oogahbahnahjeäun enewh Satanun emuh ahnah- 
meëe kesittahwaung. Mahnoo kegahweejewegconahwah 
kuhkenuh kenuhwah ooshahwanjegawin owh Tabaneme- 
nung Jesus Christ. Amen. 

21 Timotheus owh nahyahdahmahwid, kuhya Lucius, 
kuhya Jason, kuhya Sosipater, nindenuhwamahgunug, ke- 
duhnemekahgoowaug. 

22 Neen Tertius kahoozhebeähmaun maunduh mahje- 
beegun keduhnemekoonenim oonje owh Tabanemenung. 

23 Owh Gaius paundeguhzhid kuhya paundeguhnaud 
kuhkenuh anuhmeähnejin, keduhnemekahgoowah. Eras- 
tus ganuhwanjegad enewh shooneyaun emuh oodanaung 
keduhnemekahgoowah, kuhya Quartus pazhik kekahne- 
senaun. 


479 


ROMANUN. 


24 Mahnoo kegahweejewegoonahwah kuhkenuh ke- 
nuhwah ooshahwanjegawin owh Tabanemenung Jesus 
Christ. Amen. 

25 Benuh dush owh kashketood chesoongekahbahwe- 
ënag debishkoo ekedoomahguk neminwahjemoowin, kuhya 
ookuhgequawin owh Jesus Christ, knhya ewh kahmezhe- 
shuh-wahbunjegahdag mamaundahwuk kekanjegawin, kah- 
kahjegahdag emuh kemoodezewening akoo mahje-uhkee- 
wung, 

26 Pejeenug dush mezheshuhwejegahda, kuhya emuh 
oodoozhebeëgawinewaung egewh aunwahjega-wenenewug, 
debishkoo kahenahkoonegagoobunan owh kahyahgega-be- 
mahdezid Kesha-Muhnedoo, keöðonjewahbundahindwah 
kuhkenuh ahnooj azheweenzoojig bamahdezejig eheöonje- 
nuhittuhmoowaud ewh dabwayanduhmoowin : 

27 Owh Kesha-Muhnedoo nasheka-nebwahkaud tah- 
peshegandahgooze oonje owh Jesus Christ kahgenik. 
Amen., 

CHAP T 
N EEN Paul, kahnundoomegooyaun oodahpostleëmun 


owh Jesus Christ cheähweyaun oonje oodenanduh- 
moowin owh Kesha-Muhnedoo, kuhya Sosthenes kekahne- 
senaun, 

2 Nemahjebeiihmahwaug egewh dabandahgoozejig 
emuh oodahnuhmeähwening owh Kesha-Muhnedoo ewede 
Corinthing, egewh dush pahneïndjig oonje Jesus Christ, 
nandoomindjig chepeenezewaud, kuhya kuhkenuh mezee 
wahyahweendungig ewh oodoonoozoowin owh Jesus 
Christ Tabanemenung, wenuhwah kuhya kenuhwind : 

3 Shahwanjegawin kuhya pezaunewawin kegahahyah- 
nahwah, oonje owh Kesha-Muhnedoo koosenaun, kuhya 
oonje owh Tabanemenung Jesus Christ. 

4 Moonzhug nemahmooyahwahmah Nekesha-Muhne- 
doom kenuhwah oonje, kahezheshahwanemegooyag oonje 
owh Jesus Christ ; 

5 E-ewh ahnooj gagoo ween oonje chewahnuhdeze- 
ëgooyag, emuh kuhkenuh kekedoowening, kuhya kuhke- 
nuh nebwahkahwening ; 

6 Debishkoo ewh oodenahjemoowin owh Christ, kah- 
minjemoosechegahdag emuh keyowewaung : 

1 Ewh dush ween noondasasewag emuh gagoo meege- 
wawening; peeäg owh Tabanemenung Jesus ‘Christ che- 
tuhgwishing : 

8 Owh suh goo kuhya kasoongeënag peenish egoo ewh 
ishquahbemahdezing, ewh dush kuhnuhga chemujje-ezhe- 
wabezesewag ewh uhpe ookezhegudoom owh Tabaneme- 
nung Jesus Christ oojechesanig. 

9 Dabw atahgooze suh owh “Kesha-Muhnedoo, owh kah- 


481 


I. CORINTHIANUN. 


nundoomenag emuh ooweejindewening enewh oogwissur 
Jesus Christ Tabanemenung. 

10 Kepahgoosanemenim dush, nekahnesedoog, emuh 
oodezhenekahzoowening owh Tabanemenung Jesus Christ, 
kuhkenuh nanahsaub eheékedooyag, kuhya eheduhgoo- 
mahgussenook enewh pukkaëdewenun emuh anduhzhe-ah- 
yahyag ; wawane dush eheweedookoodahdeyag emuh nah- 
saub enanduhmoowening kuhya nahsaub enahkoonegawe- 
ning. 

11 Ningeweenduhmahgoog muh egewh dabandahgooze- 
jig emuh oowegewahming owh Chloe, wuhsittahwanin- 
deyag kenuhwah nekahnesedoog, 

12 Oo-oo gooshah nindekid, kuhkenuh anduhcheyag 
00-00 akedooyag, neen neweedookahwah owh Paul ; kuhya 
neen neweedookahwah owh Apollos ; kuhya neen neweedoo- 
kahwah owh Cephas; kuhya neen neweedookahwah owh 
Christ. ; 

13 Taushkenegahzoo nuh owh Christ? kesuhsahgah- 
quahwah nuh owh Paul kenuhwah oonje; gamuh kege- 
baptizoomegoom nuh emuh oodezhenekahzoowening owh 
Paul ? 

14 Nemegwachewanemah Kesha-Muhnedoo kebapti- 
zooewahsewug ahweyah kenuhwah anduhcheyag, me atuh 
Crispus kuhya Gaius ; 

15 Koonemah ahweyah 00-00 nindahgeik, Baptizooëwa 
emuh tebenuhwa oodezhenekahzoowening. 

16 Kuhya ningebaptizooäug egewh dabandahgoozejig 
emuh oowegewahming owh Stephanas: kah dush neke- 
kanduhseen ahweyah bakahnezid chegebaptizooüg. 

17 Kah muh ningeöðonjeahnoonegoose owh Christ che- 
baptizooëwayaun, chepahbahtebahdooduhmaun atuh ewh 
minwahjemoowin : kahween nebwahkahwine-ekedoowenun 
cheähyooyaun, koonemah kah ningood tahgeënahbuttusse- 
nene oodahzhedayahtikoom owh Christ. 


18 Debahdooduhming muh ewh ahzhedayahtik ookuh- 


kebahdandahnahwah egewh nashwuhnahdezejig ; kenuh- 
wind dush bamahjeëgooyung kedenandahmin, me ewh 
oomushkahwezewin owh Kesha-Muhnedoo. 

19 Oo-oo muh ezhebeëgahda, Ningahbuhnahjetuhmah- 
waug ewh oonebwahkahwinewah egewh nabwahkahjig 
kuhya ningahahnookee ningood cheënahbuttussenoonenig 
oonesititootummoowinewah egewh nabwahkahjig. 

20 Ahneende owh nabwahkaud? ahneende owh oozhe- 
beëga-wenene? ahneende owh dabahdoodung oomuh uh- 
keeng duhzhe kekanjegawenun? kah nuh ween Kesha- 
Muhnedoo oogekuhkebahjetooseen oomuh uhkeeng duhzhe- 
nebwahkahwin ? 

21 Uhpe dush emuh oonebwahkahwening owh Kesha- 
Muhnedoo, egewh akéewejig emuh tebenuhwa oonebwah- 
kahwinéewaung kahkekanemahsigwah enewh Kesha-Muh- 
nedoon, keminwandum owh Kesha-Muhnedoo emuh kuh- 
gequawine - kuhkebahdezewening cheöonjebemahjeäud 
enewh duhyabwayanduhmenejin. 

-22 Egewh muh Jewyug oonundahwandahnahwah ewh 
kekenoowahjechegun, kuhya egewh Greekug oonunduh- 
wahbundahnahwah ewh nebwahkahwin : 

23 Nenuhwind dush nepahbahdebahjemahnaun owh 
Christ kahsuhsuhgahquahoond, oopukkittashinoowine-meti- 
goomewaun egewh Jewyug, egewh dush Greekug ookuh- 
kebahdandahnahwah ; D 
= 24 Egewh dush kahnundoomindjig, egewh Jewyug 
kuhya egewh Greekug, Christ oomushkahwezewin owh 
Kesha-Muhnedoo kuhya oonebwahkahwin owh Kesha- 
Muhnedoo. EEN 

25 Ookuhkebahdezewin muh owh Kesha-Muhnedoo, 
nahwuj nebwahkahmahgudene dush ween enewh enene- 
wun ; kuhya oonuhneepenezewin owh Kesha-Muhnedoo 
nahwuj mushkahwezemahgudene dush ween enewh ene- 
newun; l | 

26 Kewahbundahnahwah, nekahnesedoog, kénundoo- 
megoowinewah, nundoomahsewindwah nebewah nabwah- 
kahjig weyahsewine-nebwahkahwin, kah kuhya nebewah 
mashkahwezejig; kah kuhya nebewah kachetwahwezejig : 

21 Kesha-Muhnedoo suh oogewuhwanahbundahnun 
enewh kakebahdandahgwukkiñ oomuh uhkeeng cheähguj- 
jeäud enewh nabwahkahnejin; kuhya owh Kesha-Muhne- 
doo oogewuhwanahbundahnun enewh naneëpenukkin uh- 
yeëen cheähgujjetood enewh mashkahwezemahgukkin uh- 
yeëen ; 

28 Kuhya enewh dabussandahgwukkin uhyeëen oomuh 
uhkeeng, kuhya ningood anandahgwussenoogin Kesha- 
Muhnedoo oogewuhwanahbundahnun, aahe, kubya ayah- 
senoogin uhyeëen, ningood cheënandahgwussenook enewh 
uhyeëen ayahgin : 

29 Ahweyah wahyahsewid chekechetwahwanemoosig 
anahsuhmuhbid. 

30 Ween suh wanjedebandahgoozeyag emuh Christ Je- 
susing, owh kahpuggedenegood enewh Kesha-Muhnedoon, 
cheähwid kenebwahkahwinenaun, kuhya keminwan- 
dahgoozewinenaun, kuhya kemenoo-ezhewabezeëgoowine- 
naun, kuhya kebemahjeëgoowinenaun : 

31 Debishkoo suh azhebeëgahdag, Owh mamikwah- 
nindezood, mahnoo tahmuhmikwahnindezoo oonje owh 
Tabaningad. 


CHAP. TI: 


EEN dush ween, nekahnesedoog, uhpe kepenaunze- 
koonenuhgoog, kahween emuh kache-oonisheshing 
kekedoowening gamuh nebwahkahwening, kegeëzhenaun- 
zekoonenim kedebahjemootuhmoonenuhgoog oodekedoo- 

win owh Kesha-Muhnedoo. 
2 Ningeënahkoonediz suh kuhnuhga gagoo chekekan- 





duhsewaun anduhzhe-ahyahyag, me atuh Jesus Christ, owh 


kahsuhsuhgahquahoond. 

3 Kegeëzheweejewenenim emuh shahgwewewening, 
kuhya emuh sagezewening, kuhya emuh keche-nuhnin- 
gishkahwening. 

4 Kuhya nindekedoowin kuhya nekuhgequawin kah- 
ween keezheähyahsenoon emuh manootahgwuk ekedoowe- 
ning azhekeezhwamahgudenig enene oonebwahkahwin, 
emuh atuh oowahbunduhewawening owh Keche-Oojechaug 
kuhya emuh mushkahwezewening. 

5 Ewh kedabwayanduhmoowinewah cheähyahsenook 
emuh oonebwahkahwenewaung egewh enenewug, emuh 
atuh oomushkahwezewening owh Kesha-Muhnedoo. 

6 Nedebahdooduhmin suh ewh nebwahkahwin emuh 
anduhzhe-ahyahwaud egewh kache-nesittootahgajig : kah- 
ween oomuh uhkeeng duhzhe-nebwahkahwin, kah kuhya 
oonebwahkahwenewah egewh oomuh uhkeeng duhzhe | 
oogemaug, kanishwahnahdezejig : ' 

7 Nedebahdooduhmin dush ween oonebwahkahwin 
owh Kesha-Muhnedoo emuh muhmuhkauj kekanjegawe- 
ning, ewh kuhyahchegahdag nebwahkahwin, Kesha-Muh- 
nedoo kahahtood chepwah uhkeewung cheöonjepeshegan- 
dahgoozeyung : 

8 Egewh oomuh uhkeeng duhzhe oogemaug kahkekan- 

CHAP Il. 


duhsigwah : kishpin muh kekekanduhmoowahpun, kah- 
ween oodahgeähgwahquahahsewaun enewh Dabanduhme- 
nejin peshigandahgoozewin. 

9 Ewh suh azhebeëgahdag Kahween ooshkinzhegoo- 
mah oogewahbunduhseen, kuhya kahween ootuhwugoo- 
mah oogenoonduhseen, kah kuhya kepeendegamahgusse- 
noon emuh oodaïng owh enene enewh uhyeëen kahwah- 
wazhetuhmahwWahjin owh Kesha-Muhnedoo enewh suh- 
yahgeahjin. 

10 Kegewahbunduhegoonaun suh owh Kesha-Muhne- 
doo oonje enewh Oojechaugwun: owh muh Keche-Ooje- 
chaug oonoondoonaäunun kuhkenuh uhyeëen, mesuhwah 
goo kahmoodukkin ooduhyeemun owh Kesha-Muhnedoo. 

11 Ahwĝnan muh enene kakandung ooduhyeemun 
enewh enenewun, mesuh atuh enene oojechaugwun enewh 
peenjenuh ayahwahjin ? mesuh kuhya ooduhyeemun owh 
Kesha-Muhnedoo kahween ahweyah ookekanduhsenun, me 
atuh Oojechaugwun owh Kesha-Muhnedoo. 

12 Kenuhwind dush kegeöodahpenahnaun, kahween 
uhkeeng duhzhe oojechaugoomah, oojechaugoomah atuh 
Kesha - Muhnedoong wanjeed ; cheöonjekekanduhmung 
enewh uhyeċen wanepuzh kahmeneenung owh Kesha- 
Muhnedoo. 

13 Mesuh enewh dabahdooduhmaung, kahween enewh 
ekedoowenun nindahyoosenahnin azhekekčnooähmahga- 
mahguk enene oonebwahkahwin, me atuh azhekekenooäh- 
mahgad owh Keche-Oojechaug; mahwahwe nahnahgah- 
dahwandahmaung wajechaugwandahgwukkin uhyeëen. 

14 Owh muh tebenuhwa oodenahdezewening anahde- 
zid enene kahween oodoodahpenunsenun ooduhyeemun 
Kesha-Muhnedoo Oojechaugwun, ookuhkebahdandahnun 
suh, kah dush ookushketooseen chekekandungebun, Ooje- 
chaug muh ahwe wanjekekanjegahdag. 

15 Owh dush ayahwaud enewh Keche-oojechaugwun 
ootebahkindahnun kuhkenuh uhyeëen, ween dush ween 
kahween ootebahkoonegooseen ahweyah bakahnezenejin. 

16 Ahwanan dush owh kahkekandung oodenanduh- 
moowin owh Tabaningad, cheöonjekekenooähmahwand 
enewh? Nenuhwind suh nindahyahmin oodenanduhmoo- 
win owh Christ. 

EEN dush ween, nekahnesedoog, kah ningekuske- 
toose cheëzhekuhnoonenubgoog kaëzhekuhnoonind- 
wahpun egewh ayahwahjig enewh Keche-oojechaugwun, 
egewh atuh kayahbe nuhyahnahgahdahwandungig ewh 
weyahsemah, ahbenoojeeïng anandahgoozeyag emuh 
Christing. ; 

2 Doodooshahboo suh kegeähshummenim, kah dush 
meejim kegeähshummesenoonim: nahnauzh egoo noon- 
goom, kahween kegekushketooseem chemeejeyag, kah 
dush muhshe kedahkushketooseem. 

3 Kayahbe muh kemekindahnahwah ewh weyahsemah : 
kayahbe muh kekeshahwanindim, kekekaundim, kepuk- 
kaëdim, kah nuh ween kemekinduhsenahwah ewh weyah- 
semah, kuhya eneneeng kedezhebemoosaseem ? 

4 Magwah pazhik 00-00 ekedood, Neweedookahwah 
owh Paul; menuhwah pazhik, Neweedookahwah Apollos; 
kah nuh ween kemekinduhsenahwah ewh weyahsemah ? 

5 Ahwanan dush owh Paul, kuhya ahwanan owh Apol- 
los, kuhgequa-wenenewug atuh kahoonjedabwayanduh- 
mag, debishkoo owh Tabaningad kahezhepuggedenuhmoo- 
waud kuhkenuh enewh enenewun ? 

6 Neen sph ningeketega, Apollos dush kenesahbahwe- 
jega ; Kesha-Muhnedoo dush oonetahwuggetoon. 

7 Kah dush ningood enandahgoozesewug owh kategad 
kuhya owh nasahbahwejegad ; Kesha-Muhnedoo atuh owh 
natuhwuggetood. 

8 Benuh dush pazhegood owh kategad kuhya owh na- 
sahbahwejegad : anduhchewaud egewh enenewug tahe- 
zhetebahahmahwahwug anandahgwudenig oodahnookee- 
winewah. 

9 Neweejahnookeemahnaun owh Kesha- Muhnedoo : 
kenuhwah dush kedahwim Kesha-Muhnedoo ooketegawin, 
kuhya Mesha-Muhnedoo oodooshegawin. 

10 Azhekushkechegamahgudenig coshahwanjegawine- 
wedookahgawin owh Kesha-Muhnedoo kahmeenegooyaun, 
debishkoo nabwahkaud ooshega-wenene ningeähtoon ewh 
kaöonjeminjemoosing wahkahegun, menuhwah dush pa- 
zhig oogijuhyeëe ooshega ; emuh tahaunguahmeze suh an- 
duhchid enene kaezheoozhegad emuh. 

11 Kah muh ahweyah ookushketooseen bakahnuk min- 


jemoosechegun cheähtood, me atuh ewh ahzhe ahyahche-. 


gahdag, me suh owh Jesus Christ. 

12 Kishpin dush ahweyah enene oogijuhyeëe ooshegad 
emuh oo-oo minjemoosecheguning ahsaud oozahwah-shoo- 
neyaun, shooneyaun, kache-ahpeetandahgoozenejin ahsi- 
neen, metigoon, mezhushkin, pahquazhegunushkoonsun ; 

13 Tahkekanjegahdane anduhchid enene oodahnookee- 
win: ewh uhpe kekezheguk tahwahweenjegahda, ishkoo- 
tang muh tahoonjekekanjegahda ; ishkoota muh oogahkuh- 
gwatebandahnun kuhkenuh enenewug oodahnookeewine- 
waun nuhmunj azhewabudenenoogwan. 

14 Kishpin ahweyah enene oodahnookeewin bemahdu- 
denig oogijuhyeëe kahahtood tahtebahahmahwah. 

15 Kishpin dush ahweyah enene oodahnookewin ke- 
chahgahketanig, oogahwunetoon: ween dush tahbemah- 
jeäh ; debishkoo emuh oonje ishkootang. 

16 Kah nuh kekekanduhsenahwah kenuhwah ahweyag 
ookecheahnuhmeä-weguhmigoom owh Kesha-Muhnedoo : 
kekishkahwag dush Oojechaugwun owh Kesha-Muhnedoo ? 

17 Kishpin ahweyah enene weenetood oodahnuhmeä- 
weguhmigoom owh Kesha-Muhnedoo, mesuh enewh Kesha- 
Muhnedoo kabahnahjeähjin peenudene muh oodahnuhmeä- 
weguhmigoom owh Kesha-Muhnedoo; ewh ahnuhmeä-we- 
guhmig kenuhwah kedahwim. 

18 Kahween ahweyah enene tahwuhyazhindezoose. 
Kishpin ahweyah enene anduhcheyag nebwahkaung anan- 
dahgoozid oomuh uhkeeng, mahnoo tahkuhkebahdanemoo 
cheöonjenebwahkaud. 

19 Oomuh mahween uhkeeng duhzhe nebwahkahwin 
kuhkebahdezewin ahwun anahsuhmid owh Kesha-Muhne- 
doo. Oo-oo muh ezhebeégahda, Ootuhkoonaun enewh 
nabwahkahnejin emuh tebenuhwa ookuhkuhyanezewine- 
waung. 

20 Menuhwah dush, Owh Tabaningad ookekanduh- 
moowaun nabwahkahnejin oonahnahgahdahwanduhmoo- 
winene, ningood enahbuttussenenig, 

21 Kah gooshah ahweyah enene oogahwahwezhane- 
mahseen enewh enenewun. Kenuhwah muh kedeban- 
dahnahwah kuhkenuh uhyeëen ; 

22 Owh Paul, gamuh owh Apollos, gamuh owh Ce- 
phas, gamuh ewh uhkee, gamuh bemahdezewin, gamuh 
neboowin, gamuh enewh uhyeëen noongoom ayahgin, ga- 
muh enewh uhyeëen katuhgwishenoomahgukkin; kuhke- 
nuh kedebandahnahwah ; 

23 Kuhya kenuhwah kedebanemegoowah owh Christ; 
kuhya dush owh Christ oodebanemegoon enewh Kesha- 
Muhnedoon. 


CHAP. FV. 
Ñ | AHNOO enene Christ oobuhmeetahgunun ningah- 


enanemegoonaun, kuhya guhnuhwanduhmaung ma- 
muhkauj oominwahjemoowenun owh Kesha-Muhnedoo. 

2 Menuhwah nundahwandahgoozewug egewh enene- 
wug ganuhwanjegajig cheäungwahmezewaud. 

3 Neen dush ween goo kahween nepahbahmanduhseen 
ewh tebahkooneyag, gamuh ahweyah enene ootebahkoone- 
gawin: kah suh dush netebahkoonedezoose. 

4 Kah muh nekekanindezoose gagoo; kah dush 00-00 
nindoonje minwandahgoozese ; owh suh tabahkoonid me 
suh owh Tabaningad. 

5 Me suh 00-00 kaöonjetebahkoonunsewag gagoo chep- 
wah oojechesag, chetuhgwishing owh Tabaningad, ween 
suh kapewahsashkung enewh kuhyahjegahdagin emuh 
magwa puhsuhgish-tebik, kuhya kamezheshuh-wahbundah- 
ewad ananduhmoomahguk enewh oodaémah: me dush 
uhpe enene cheminwahjemegood enewh Kesha-Muhne- 
doon. 

6 Oonoo dush uhyeëen nekahnesedoog emuh kekenoo- 
wahjecheguning ningeäunjetoonun neen tebenuhwa ne- 
yowing kuhya owh Apollos kenuhwah oonje; chekeke- 
nooähmahgooyag emuh neyowenahning, ahwahshema che- 
 kechetwahwanemahsewagwah enenewug dush ween ewh 
azhebeëgahdag, kuhnuhga ahweyah anduhcheyag chemuh- 
mikwahzoosig oonje kecheweedookahwaud ahweyah ene- 
newun. 

7 Ahwanan owh ahwahshema wanjekeche-ahpeetan- 
dahgoozeyun ? wagoonan dush ewh ayahyun kahmeenegoo- 
sewun ? kishpin dush kemeenegooyun wagoonash wanje- 
kechetwahwanemooyag, debishkoo meenegoosewunbun ? 

8 Noongoom ketabesineem, noongoom kewahnuhde- 
zeem, kegeöðogemahwim debishkoo keche-oogemaug ne- 
nuhwind ahyahsewaung : Ahpakish oogemahweyagoobun, 
kuhya nenuhwind cheweejebogemahwemegooyagoobun. 
~ 9 Nindenandum dush ewh Kesha-Muhnedoo keëzhe- 
ëyungid nenuhwind apostleëweyaung cheïshquayandah- 
goozeyaung, debishkoo enandahgoozeyaung cheneboo- 
yaung : neguhnuhwahbuhmegoonaun muh meze oomuh 


488 





CHAP: JY; 


uhkeeng, kuhya ninguhnuhwahbenegoonahnig egewh an- 
genug kuhya egewh enenewug. 

10 Nenuhwind muh nekuhkebahdezemin oonje owh 
Christ, kenuhwah dush kenebwahkaum emuh Christing : 
nenuhwind neshahgwewemin, kenuhwah dush kemush- 
kahwezeem; kenuhwah duash kekechetwahwandahgoo- 
zeem, nenuhwind dush kahween ningood nindenandah- 
goozesemin. 

11 Nahnauzh egoo noongoom nepukkuddamin, kuhya 
nekishkebahgwamin, nepingweshahgedemin, nepukketa- 
oogoomin, kah dush ningooche nindahsemin ; 

12 Nindahnookemin, tebenuhwa neneenjenahnin ah- 
yooyaung; uhpe majekuhnoonegooyaungoon, neguhnoo- 
dahmahgamin ; quatuggeëgooyaungoon, mahnoo ninde- 
nandahinin ; 

13 Uhpe majeduzzhemegooyaungoon, bakah nekeke- 
doomin ; nindezheähyahmin debishkoo uhkeeng duhzhe 
weneezewin, kuhya weyuggussaishing chegeduheming 
nahnauzh egoo noongoom kezheguk. 

14 Kahween oonoo kedoonjemahjebeähmoosenoonim 
cheähgujjeëgooyag, kekuhgaunzoominim suh debishkoo 
suhyahgeüggig nenejahnesug. 

15 Ahnoo ween goo metahching metauswauk duhche- 
waud kakekenooahmoonagoog emuh Christing kahween 
bahtuhyeënsewug wayoosemagoog: emuh muh Christ Je- 
susing neen kegeöonejahnesenenim oonje ewh minwahje- 
moowin. 

16 Me suh wanjepahgoosanemenenuhgoog chenoope- 
nuhzheyag. 

17 Me suh kahoonjeëťzhenahzhahmoonenuhgoog owh 
Timotheus, mesuh owh suhyahgeüg ningwis, kuhya ah- 
yaungwahmezid oanje owh Tabaningad, mesuh owh ka- 
mequanduhmoonenag nindezhewabezewenun azhewabe- 
zeyaun emuh Christing, debishkoo azhekekenooahmahga- 
yaun meze anduhzhe ahyahwaud egewh anuhmeàhjig. 

18 Noongoom dush ahnind kechetwahwanemoowug, 
debishkoo wahoodissesenoonuhgoogebun. 

19 Kagate wuhyebah kegahahweöodissinenim, kishpin 
enanemid owh Tabaningad, kuhya ningahkekandaun, kah- 
ween ookekedoowinewah egewh kachetwahwanemoojig, 
oomushkahwezewinewah aluh. 

20 Ewh muh oodoogemahwewin owh Kesha-Muhnedoo 

kahween duhgoomahgussenoon emuh kekedoowening, 
emuh atuh mushkahwezewening. 

21 Ahneen ananduhmag? Ningahahwegegezin nuh 
uhpe nuhyaunzekoonuhgoog ewh puhzhunzhaégun, gamuh 
emuh sahgeëwawening, kuhya nookahdezewening ? 


CHAP. V. 


EZE kedenahjemegoom, pezhigwahdezewin duhgoo- 
| mahguk anduhzhe ahyahyag, ewh dowah peshig- 
wahdezewin kuhnuhga wahyahweenjegahdasenook emuh 
anduhzhe ahyahwaud egewh mayug-ahnishenahbag, enene 
weedegamaud oosun wewene. 

2 Kekechetwahwanemoom dush kenuhwah, kah dush 
kegekushkanduhseem cheëkoonegahzood owh oo-oo kahe- 
zhechegad emuh oonje ahyahyag. 

3 Neen dush ween, ahnahween goo ahyahsewaun an- 
duhzhe mahwunjeëdeyag emuh neyowing, weejewenuh- 
goog emuh ninjechaugoong, ahzhe ningeënahkoonega, de- 
bishkoo goo keweejewenenuhgoogebun, kaëzheähyaud 
owh o0-oo mujje-uhyeweezh kahdoodung. 

4 Emuh oodezhedekahzoowening owh Tabanemenung 
Jesus Christ, uhpe mahwunjeëdeyag, kuhya ninjechaug, 
emuh oomushkahwezewening owh Tabanemenung Jesus 
Christ. 

5 Chepuggeduhnuhmoowag owh Satan wah-owh oo- 
weyow cheöonjebahnahdudenig ooweyaus, chebemahjeë- 
mind oojechaugwun uhpe ookezhegudoom owh Tabaningad 
Jesus. 

6 Kahween oonisheshinsenoon azhewahwezhanemoo- 
yag. Kah nuh ween kekekanduhsenahwah punge oombese- 
chegun wanje oombesechegahdag kuhkenuh buhquazhegun? 

7 Wabenuhmook ewh kata-oombesechegun ewh che- 
ooshke-bnhquazheguneweyag, ewh azheðombesechegah- 
zoosewag. Pooch muh Christ kekuhbekoosa-mahnishtah- 
neshinsemenaun kenuhwind keöonjenesah : 

8 Umba suh guhnuhwandundah ewh wekoondewin 
kah kedahahyaunsemin ewh kata oombesechegun kah 
kuhya ewh sheengangegawine mauzhenenwuggezewine 
oombesechegun ewh suh dush ween peenezewine kuhya 
dabwawine-puhquazhegun wambejishkuhwuggesinsig. 

9 Kegeëzhebeühmoonenim emuh muzzeneëguning 
cheweejewahsewagwah egewh pazhigwahdezejig : 

10 Kahween duash egewh pazhigwahdezejigdabandah- 
goozejig oomuh uhkeeng, gamuh egewh nanduhwandungig 

öonzaum nebewah gagoo, gamuh wuhyazhingashkejig, ga 
muh anuhmedtuhwahjig enewh muzzenechegunun; me- 
suh uhpe kagenundahwandahgoozeyag chesahgishkuhmag 
ewh uhkee. 

11 Noongoom dush kegeëzhebeühmoonenim cheweeje- 
wahsewag kishpin ahweyah enene wekahnesemah azhe- 
weenind, pezhigwahdezid, gamuh nundahwandung oon- 
zaum nebewah gagoo, gamuh muhnedookad, gamuh ke- 
kaungashkid, gamuh kewushquabishkid, gamuh wuhya- 
zhingashkid ; kahween kuhnuhga kegahweedoopuhmah- 
sewah oo-oo dowah. 

“12 Wagoonan dush kaöonjetebahkoonugwahpun egewh 
ahgwahjeeng ayahjig? kah nuh ween kenuhwah ketebah- 
koonahsewaug egewh peendig ayahjig ? 

13 Kesha-Muhnedoo dush ootebahkoonaun enewh ah- 
gwahjeeng ayahnejin. Medush kaöonje-sahgechewabenag 
owh majeëzhewabezid emuh anduhzhe mahwunjeëdeyag. 


CHAP. VI. 


AHEZHEWABEZE nuh ahweyah kenuhwah anduh- 

cheyag kishpin gagoo enanemaud bakahnezenejin, 
wetebahkoonedeyag anahsuhmuhbenid enewh maje-ezhe- 
wabezenejin, kah dush ween anahsuhmuhbenid enewh ma- 
noo-ahnuhmeähnejin ? 

2 Kah nuh ween kekekanduhsenahwah egewh anuh- 
meähjig wetebahkoonahmoowaud ewh uhkee ? kishpin we- 
tebahkoonuhmag ewh uhkee, kah nah ween kekenandah- 
goozeseem chetebahkoonuhmag kache-dahbussandahgwuk- 
kin uhyeëen ? 

3 Kah nuh ween kekekánduhsenahwah ewh wetebah- 
koonungwah egewh angenug? Ahneen dush ahwahshema 
enewh uhyeëen dabandahgwukkin oomuh bemahdezewi- 
ning ? 

4 Kishpin dush ahyahmag tëbahkoonedewenun wete- 
bahkoonegahdag enewh uhyeëen dabandahgwukkin oomuh 
bemahdezewening mahnoo kegahahsahwaug kachenoon- 
daush apeetandahgoozejig emuh ahnuhmeähwening chete- 
bahkoonegawaud. 

ö Cheähgujjeëgooyag nindoonjekekid. Kagate nuh e- 
zhewabud, kah nuh weyah ahyahse nabwahkaud anduhzhe- 
ahyahyag? Kah nuh ahweyah kakushketoopun chetebah- 
koonaud enewh wekahnesun ? 

6 Owh suh wekahnesemah oodezheweenaun enewh 
wekahnesun emuh tebahkoonegawining, anahsuhmuhbenid 
enewh duhyabwayanduhsenegoon. 

1 Kagate suh kemujjedoodahdim, tebahkoonedeyag 
mamashquaud. Ahneeshwin mahnoo ananduhsewag ma- 
jedoodahgooyagoon ? ahneeshwin mahnoo enanduhsewag 
wuhyazhemegooyagoon ? 

8 Kagate suh, kemujjedoodahwahwaug, kuhya ke- 
wuhyazhemahwaug pooch egewh kekahnesewaug. 

9 Kah nuh kekekanduhsenahwah egewh majeëzhewa- 
bezejig wekah wedebanduhsigwah ewh oodoogemahwewin 
owh Kesha-Muhnedoo? Kagoo wuhyazhindezookagoon : 
egewh pazhigwahdezejig, egewh manedookajig, egewh 
pagundezejig, kuhya egewh equang andoodungig tebenuh- 
wa weyowewaun, kuhya egewh pazhigwahjeweejewahjig 
weejenenemewaun, 

10 Kuhya kamoodishkejig kuhya egewh oonzaum ne- 
bewah gagoo nanduhwandungig, kuhya kawushquabishke- 
jig, kuhya kakaungajig, kuhya wahyazhingashkejig, kah- 
ween oogahdebandunsenahwah oodoogemahwewin owh 
Kesha-Muhnedoo. 

11 Me suh ahnind kenuhwah keëzhewabezeyagoobun, 
noongoom dush kekesebegenegoom, kepeeneëgoom, kemin- 
wandahgoozeem, emuh oodezhenekahzoowening owh Ta- 
banemenung Jesus, kuhya oonje enewh Oojechaugwun 
Kekesha-Muhnedoomenaun. 

12 Ahnooj gagoo nepuggedenuhmahgoo, kah suh tah- 
oonesheshinsenoon ahnooj gagoo cheöodahpenuhmaun : 
kagate ahnooj gagoo nepuggedenuhmahgoo, kah dush gagoo 
ningahmahmahzheëgooseen. 

13 Meejim emuh mesudahmaung debandahgwud;, 
kuhya ewh mesudahmah oonje ahyahmahgud chepeende- 
gamahguk meejim: Kesha-Muhnedoo oogahbahnahjetoo- 
nun nuhyazh oomesudahmah kuhya meejim. Kah dush 
debandahgussenoon weyowemah emuh pezhigwahdezewe- 
ning, owh suh Tabaningad oodebandann, kuhya owh Ta- 
baningad ooguhnuhwandaun ewh weyowemah. 

14 Kesha-Muhnedoo dush oogeähbejebahaun enewh 
Tabaninganejin, kuhya kegahahbejebahegoonaun kenuh- 
wind emuh tebenuhwa oomushkahwezewening. 

15 Kah nuh ween kekekanduhseem enewh keyowewaun 
oopukkawezewin owh Christ cheähwung ? ningahoodahpe- 

naunun nuh oopukkawezewenun owh Christ, chepuggede- 
nuhmahwug owh pazhigwahdezid equa ? Kah bahpish tahe- 
zhewabussenoon. 

16 Ahneen? kah nuh ween kekekanduhseem owh wah- 
degamaud enewh pazhigwahdezenejin equawun ewh 
pazhikwunenig ooweyowewaun? (0Oo-oo muh keëkedoo 
owh Kesha-Muhnedoo, Egewh neezh tahpazhegwunene 
ooweyausewah. 

17 Owh dush dabandahgoozid emuh Tabaningang pa- 
zhikoowun enewh Oojechaugoowaun. 

18 Meweetooyook ewh pezhigwahdezewin. Kuhkenuah 
mujje-ezhewabeze wenun andoodung enene, ahgwahjuhyeëe 
ahtanoon emuh weyowemaung ; owh pazhigwahdezid 
enene oomujjedoodaun tebenuhwa weyow. 

19 Ahneen dush ? kah nuh ween kekekanduhsenahwah 
ewh keyowewah oodahnuhmeäweguhmigoowid owh Keche 
Oojechaug owh kakishkahwag mahnenag owh Kesha-Muh- 
nedoo, kah dush kedebanindezooseem ? 

20 Kekishpenuhnegoom muh kecheénuhginzoowin : 
me dush kaöonjepeshegandahgooåg owh Kesha-Muhnedoo 
emuh keyowewaung kuhya emuh kejechaugoowaung, 
enewh Kesha-Muhnedoo dabanemahjin. 


CHAF: YD. 


NEWH dush ween uhyeéen kahpeejebeühmahweyag- 
oon: Tahoonisheshin owh enene wetaungenahsig 
enewh equawun. 

2 Ewh duash ween, cheöonjemewetooyag ewh peshig- 
wahdezewin, mahnoo kuhkenuh enenewug oogahahyah- 
wahwaun tebenuhwa wewewaun, kuhya kuhkenuh egewh 
equawug oogahahyahwahwaun tebenuhwa oonahbame- 
waun. 

3 Mahnoo owh enene oogahmenoo-doodahwaun enewh 
wewun, kuhya owh equa oogahmenoo-doodahwaun enewh 
oonahbamun. 

4 Kahween owh equa oodebanduhseen tebenuhwa we- 
yow, oonahbamun atuh: kuhya dush enene kahween oode- 
banduhseen tebenuhwa weyow, wewun atuh. 

9 Kagoo kemoodekagoon, kishpin atuh nuhyazh mah- 
mahwe enanduhmag wanebik, cheöonjepuggenedezooyag 
emuh keëquishemoowening kuhya ahnuhmeähwening ; 
nayaub dush menuhwah wedegandeyook, koonemah kedah- 

gekuhgwatebanemegoowah owh mujje-muhnedoo chewe- 
pezhigwahdezeyag. 

6 Puggedenegoowin oo-oo nindoonjeëkid, kahween 
kuhgequawin ahwunsenoon. 

1 Nindahminwandum kishpin kuhkenuh enenewug 
azheähyahwahpun debishkoo neen azheähyahyaun. Kuh- 
kenuh suh enenewug oomeenegoowaun enewh Kesha- 
Muhnedoon tebenuhwa oomeenegoowinewah, pazhik 00-00 
ezheähyahne oomeenegoowin, bakahnezid puhkaun ezheäh- 
yahne. 

8 Nindenaug dush pwahyahweedegandejig kuhya 
egewh shegaug, Tahoonesheshinene kishpin azheähyah- 
waud debishkoo neen azheähyahyaun. 

9 Kishpin dush kushketoosigwah chepwahwedegawaund 
mahnoo tahweedegawug: nahwuj muh tahoonesheshine 
cheweedegangawahpun dush ween chechahgezoong. 

10 Egewh dush wahdegandejig nindenaug, kahween 
neen, owh suh Tabaningad, Kahween owh equa oogah- 
nuhguhnahseen enewh oonahbamun : 

11 Kishpin dush wemahjaud, kahween tahweedegase, 
gamuh nayaub oogahnaunzekahwaun oonahbamun : kah- 
ween kuhya owh enene oogahwabenahseen enewh wewun. 

12 Ahnind dush nindenaug neen, kahween owh Taba- 
ningad : Kishpin wekahnesemah ahyahwaud enewh equa- 
wun duhyabwayanduhsenegoon, enanduhmenid cheweede- 
gamegood, kahween oogahwahbenahseen. 

13 Kuhya owh equa ayahwaud enewh enenewun duh- 
yabwayanduhsenegoon, kishpin enanduhmenid cheweede- 
gamegood, kahween oogahnuhguhnahseen. 

14 Owh muh duhyabwayanduhsig enene oonje peeneze 
enewh wewun, kuhya owh duhyabwayanduhsig equa oonje 
peeneze enewh oonahhamun ; kishpin 00-00 keëzhewabus= 
senoogebun tahgeweenezewug kenejahnesewaug; noon- 
goom dush peenezewug. 


15 Kishpin dush ween owh duhyabwayanduhsig we- 


mahjaud, mahnoo tahmahjah. Owh wekahnesemah gamuh 
oodahwamahemah kahween debandahgoozese 00-00. azhes 
wabukkin : emuh suh pezaunewawening kegeëzhenundoo- 
megoonaun owh Kesha-Muhnedoo. 

16 Ahneen dush Oh equa wanahbameyun, azhekekan- 
duhmun, koonemah kedahbemahjeäh kenahbam ? kuhya 

ahneen azhekekanduhmun, keen aneneweyun, koonemah 
kedahbemahjeäh keweesh ? 

17 Debishkoo owh Kesha-Muhnedoo kahezhemuhmee- 
naud kuhkenuh anduhchenid enewh enenewun, debishkoo 
owh Tabaningad kahezhenundoomaud kuhkenuh anduh- 
chenid enewh enenewun, me suh kaëzhebemoosanid. Me- 
suh nahsaub anahkoonegayaun tebe anduhzhe ahyahwah- 
gwan egewh anuhmeähjig. 

18 Ahweyah nuh enene nundoomah kahkekenoowahje- 
kishkezhegahzood ? kahween oogahwabenunseen ookeke- 
noowahje-kishkezhegahzoowin. Ahweyah nuh nundoomah 
pwah-kekenoowahje-kishkezhegahzocd ? kahween tahke- 
kenoowahje kishkezhwahse. 

19 Kah ningood ahpeetandahgussenoon ewh kekenoo- 
wahje-kishkezhegahzoowin, kuhya kah ningood ahpeetan- 
dahgussenoon pwah kekenoowahje-kishkezhegahzoowin, 
ewh suh atuh guhnuhwanduhming ookuhgequawenun owh 
Kesha-Muhnedoo. 

20 Mahnoo kuhkenuh egewh enenewug tahezheähyah- 
wug emuh nahsaub nundoomegoowining kahezhenundoom- 
indwah. 

21 Kegenundoomegoo nuh magwah buhmeetahgune- 
weyun ? kagoo bahmandunkan : kishpin dush kushketoo- 
yun chepuhgedenegooyun, me suh nahwuj kaminwanduh- 
mun. 

22 Owh muh nandoomegood enewh Tabaninganejin, 
magwah buhmeetahgunewid, oopuggedenegoon enewh 
Tabaninganejin : owh dush nanduhmind, magwah debanin- 
dezood, oodoobuhmeetahgunemegood enewh Christun. 

23 Kekishpenuhnegoom ewh ahginzoowin ; kagoo ke- 
gahbuhmeetahgunemegoosewaug egewh enenewug. 

24 Nekahnesedoog, mahnoo kuhkenuh enenewug azhe- 
nundoomindwah, me suh kaezheähyahwaud emuh anah- 
suhmid owh Kesha-Muhnedoo. 

25 Kaczhewabezewaud egewh kegaungwug kahween 
gagoo nindegoose owh Tabaningad : pooch kegahwah- 
weenduhmoonenim enanduhmaun, neen kahshahwanemid 
owh Tabaningad cheäungwahmezeyaun. 

26 Nindenandum tahoonisheshinene noongoom mag- 
wah kootuggeëgooyag nindekid tahooneshshinene enene 
06-00 cheëzheähyahpun. 

27 Ahzhe nuh keweedegamah equa? kagoo nunduh- 

wandunkan chepwahwedegayun. Kishpin dush wedega- 
mahsewudan equa? kagoo nunduhwanemahkan equa. 

28 Kishpin dush wedegayun kahween kegemujje-ezhe- 
chegase., Ahnahwe dush ween oogoo tahkootuggetoowuag 
emuh weyahsemaung : neshahgwanim dush cheweenduh- 
moonenuhgoogebun. 

29 Oo-oo suh nindekid, nekahnesedoog, tuhguahmah- 
gud kebemahdezewinenahnin : nundahwandahgwud dush, 
egewh wahwejig cheëzheähyahwahpun debishkoo egewh 
wahwesegoog ; 

30 Egewh dush mawejig, debishkoo mawesegoog cehe- 
ëzheähyahwahpun ; kuhya egewh mwahjegezejig, debish- 
koo egewh mwahjegezesegoog ; egewh kaushpenuhjegajig, 
debishkoo egewh waduhyeemesegoog ; 

31 Egewh dush ayoojig maunduh uhkee, pnkkaun che- 
ënahbujjetoosigwah ; tahishquahsamahgud muh noongoom 
azhenahzwuk maunduh uhkee. 

32 Kenunduhwanemenim muh cheähpeche-nunduh- 
wanduhsewag gagoo. Owh suh wahwesig oobahmandah- 
nun enewh uhyeëen dabandungin owh Tabaningad, ka- 
ëzhe minwanemegood enewh Tabaninganejin : 

33 Owh dush wahwid oobahmandahnun oomuh uhkeeng 
duhzhe uhyeëen, kaëzheminwanemegood enewh wewun. 

34 Pukkaun dush ezhewabeze owh wanahbamid equa 
kuhya owh kegaungooqua. Owh kegaungooqua oobah- 
mandahnun enewh tabandungin owh Tabaningad, che- 
oonje peenezid emuh weyowing kuhya emuh “oojechau- 
goong: owh dush wanahbamid equa oobahmandahnun 
oomuh uhkeeng duhzhe uhyeëen, kaëzheminwanemegood 
enewh oonahbamun. 

35 Oo-oo dush nindoonjekekid cheöondezeyag kenuh- 
wah; kahween kewepuggedenuhmoosenoonim nuhgwah- 
gun, ewh atuh manwahbuhmenahgwuk, cheöonjebuhmee- 
tuhwag owh Tabaningad kuhnuhga gagoo nundoomeëgoo- 
sewag. 

36 Kishpin ahweyah enene enandung mujje-doodah- 
waud enewh ookegaungooquamun, kishpin equang ahzhe 
ketaähpeetezenid, kuhya azhenundahwandahgwuk, mah- 
noo enandung tahdoodum, kahween mujje-ezhechegase : 
mahnoo tahweedegandewug. 

37 Owh dush ween swaungekahbahwid emuh oodaing, 
nunduhwandahgoozesig, kushketood dush ween tebenuhwa 

azhenunduhwandung cheëzhechegad, kuhya kahenahkoone- 
gad emuh oodaing weguhnuhwanemaud enewh ookekaun- 
ooquamun, menoochega. 

33 Me dush owh pagedenaud chewedeganid menoo- 
chega; owh dush pagedenahsig chewedeganepun ahwah- 
shema menoojega. 

“29 Owh equa debandahgooze oonje ewh tebahkoonega- 
win, menik kabemahdezenid oonahbamun ; kishpin dush 
neboonid enewh oonahbamun, puggedenegahzoo cheweede- 
gamaud enewh wahweedegamahjin ; emuh atuh oodezhe- 
twahwening owh Tabanemenung. 

40 Nahwuj suh tahmenoo-ahyah kishpin nezheka ah- 
yaud, neen nindenandum : kuhya nindenandum ahyahwug 
enewh Oojechaugwun Kesha-Muhnedoo. 


CHAP. VIII. 
OONGOOM dush duhzhinduhming meejim pa- 


geddenuhmoowindwah egewh muzzeneneeg, ke- 
kekandahmin ewh kuhkenuh ahyahmung ewh kekanjega- 
win. Kekanjegawin kekechetwahwanemooegoomin, sah- 
geëdewin dush kesoongekahbahweëgocmin. 

2 Kishpin ahweyah enene, nekekandaun gagoo, enan- 
indezood, kah ween muhshe gagoo ookekanduhseen ka- 
ëzhekekandungebun. 

3 Kishpin ahweyah enene sahgeäud enewh Kesha- 
Muhnedoon, mesuh owh kakanemegood enewh Kesha-Muh- 
nedoon. 

4 Benuh dush meejing oonoo uhyeëen kah sahsahgewe- 
tuhmoowindwah egewh muzzeneneeg, kekekandahmiń 
suh kuhnuhga enandahgoozesig owh muzzenene, kah 
kuhya ahweyah pakahnezid muhnedoo ahyahse me atuh 
owh puhyazhikood. 

9 Ahnahween dush ahyahwaud muhnedoog anindjig, 
ewede kezhegoong gamuh oomuh uhkeeng, (azhebahtuh- 
yeïinwaud egewh muhnedoog kuhya bahtuhyeïinwaud 
egewh tabaningajig,) 

6 Kenuhwind dush ween kedahyahwahnaun pazhik 
atuh Kesha-Muhnedoo, Waycosemind, wanjeahyahgin 
kuhkenuh uhyeëen, kuhya owh bameetuhwung ; kuhya 
pazhik Tabaningad Jesus Christ, wanjeahyahgin kuhkenuh 
uhyeëen, kuhya kenuhwind wanjebemahdezeyung. 

1 Kah gooshah kuhkenuh enenewug oodahyaunsenah- 

wah oo-oo kekanjegawin: ahnind muh nahnauzh egoo 
noongoom gagoo enanemahwaud enewh muzzeneneen 
oodezhemeejenahwah debishkoo gagoo kahsahsahgahtah- 
mahwind owh muzzenene ; ookekanindezoowinewah dush 
shahgwewemahgudenig mujjedoodahjegahdane. 

8 Kahween meejim ahwunsenoon kaöonjeminwaneme- 
nung owh Kesha-Muhnedoo ; ahnahween goo weseneyung 
kahween gagoo keöðondezesemin, kishpin dush wesenese- 
wung kahween kenoondasasemin. 

9 Ahyaungwahmezeyook koonemah maunduh azhepug- 
gedenegooyag tahgeb6onje pukketashinoog egewh shuhyah- 
gwewejig. 

10 Kishpin muh ahweyah enene wahbuhmik keen ka- 
kanjegayun weedoopungayun ewede oodahnuhmeä-weguh= 
migoong owh muzzenene, kah nuh ween owh shahyahgwe- 
wid emuh ookekanindezoowening tahoonjesoongedaäse 
ehemeejid enewh uhyeéen kah sahsahgewetuhmahwind- 
wah egewh muzzeneneeg ; 

11 Oonje ewh kekekanjegawin owh shahyahgwewid 
wekahnesemah tahbahnahdeze enewh kahnebootahwahjin 
owh Christ? 

12 Uhpe o0o-oo azhemujjedoodahwagwah egewh we- 
kahnesemaug, bahnahjetoomahwagwah shuhyahgwemah- 
gudenig ookekanindezoowinewah, kemujje-doodahwahwah 
owh Christ. 

13 Ahneesh, kishpin nemejim oonje mujje-ezhechegad 
owh nekahnis, kahween nindahmeejese weyaus kaäpeech 
tihkeewung koonemah nindahgedoodahwah nekahnis chė- 
mujje.ezhechegad. 


CHAP. TX. 


"AH NUH ween nindapostleëwese ? kah nuh ween 
nedebanindezoose ? kah nuh ween ningewahbuh- 
mahse owh Jesus Christ Tabanemenung ? kah nuh kenuh- 


wah kedahweseem ninduhnookeewin emuh owh Tabanin- 


ad ? 
3 2 Kishpin apostleëwesewaun ahnind anuhkayah, kagate 
hindahpostleëwh kenuhwah anuhkayah: nindahpostle- 
ëwine kuhkoowussegun kenuhwah kedahweem emuh owh 
Tabaningad. 
3 Mesuh maunduh kaënugwah egewh kagwajemejig. 
4 Kah nuh ween nindenandahgoozesemin chewesene- 
yaung kuhya chemenequayaung ? 

5 Kah nuh ween nindenandahgoozesemin chepahpah- 
weejewungid oodoowamahmah, weedegamahgun, debish- 
koo azhechegawaud ahnind apostleüg, kuhya debishkoo 
wekahnesun owh Tabaningad, kuhya Cephas ? ; 

6 Gamuh neen atuh kuhya Barnabas, kah nuh ween 
nindenandahgoozesemin chepoonetooyaungebun ewh ah- 
nookeewin ? 2 Yi 

7 Ahwanan kuhnuhga ahbeting nandoobunid ween, te- 
benuhwa oondenuhmahdezood ? ahwanan kategahdung 
ewh shoowemine-ketegaun, meejesig dush ewh azhemee- 
newunenig ? gamuh ahwanan ashummaud enewh mahnish- 
tahnishun, menequasig dush oodoodooshahboomewah 
egewh mahnishtahnishug ? 


8 Eneneeng nuh nindezhekekid oonoo ? kah nuh ween 


nahsaub ekedoomahgussenoon ewh tebahkoonegawin? 

9 Oo-oo muh ezhebeëgahda emuh ootebahkoonegawe- 
ning owh Moses, Kahween kegahtahkoobetuhwahse pe- 
zheke oodoon pagunduhung ewh pahquazhegunushk. Oo- 
bahmanemaun nuh Kesha-Muhnedoo enewh pezhekewun ? 

10 Gamuh ekedoo nuh mamwach kenuhwind oonje ? 
Kagate suh kenuhwind keöonjeoozhebeëgahda 00-00: owh 
pameboojegad cheëzhepemeboojegad emuh ahpanemoowe- 
ning; owh dush pagunduhegad emuh ahpanemoowening, 
cheöodoopenung ewh kahahpanemoojin. 

11 Kishpin keketegahduhmahgooyag enewh wajechaug- 
wandahgwukkin, keche uhyeëewun enuh kishpin suhguk- 
kenuhmaung oomuh uhkeeng duhzhe keduhyeemewah ? 

12 Kishpin bakahnezejig 00-00 ezhetebanemenagwah, 
kah nuh ween nenuhwind ahwahshema? Kahween ahnah- 
we ningeähyoosemin maunduh kushkeäwezewin ; mahnoo 
nindenandahmin chepwahdoodahgooyaung, koonemah nin- 
dahgekebishkahtoomin ewh oominwahjemoowin owh 
Christ. 

13 Kah nuh kekekanduhseem mahkindungig enewh ah- 
nuhmeäweguhmigoong duhzhe uhyeëen meejewaud ahnuh- 
meä-weguhmigoong duhzhe meejim ? egewh dush bamee- 
tungig ewh sahsahgewejegunahbik meenahwug papunge 
enewh uhyeëen dabandahgwukkin emuh sahsahgeweje- 
gunahbikoong ? 

14 Me nahsaub kahenahkoonegad owh Tabaningad 
egewh pabahdebahdoodungig ewh minwahjemoowin min- 
wahjemoowening tahoonjebemahdezewug. 

15 kahween ningeahyoosenun oonoo uhyeëen: kak 
kuhya oonoo ningeöonje oozhebeünsennn, 00-00 chedoodah- 
gooyann : ahwahshema muh tahoonisheshin chenebooyaun, 
dush ween ahweyah enene chebahnahjetoopun ewh wanje 
muhmequahzooyaun. 

16 Ahnahween goo pahbahdebahdooduhmaun ewh 
minwahjemoowin kahween gagoo nindahyaunse kaöonje 
muhmeguahzooyaun : nindahpeche-nundahwandahgooz 
chepahbahdebahdooduhmaun ewh minwahjemoowin ; Aahe 
nindahgekecheuhnegahediz kishpin pahbanhue Dah o0a HA 
waunbaun ewh minwahjemoowin ! 

17 Kishpin neen tebenuhwa enanduhmaun azheche- 
gayaun, nindahyaun ewh tebahahmahgoowin : kishpin dusk 
enanduhsewaun, pooch egoo nepuggedenuhmahgoo ewh 
minwahjemoowin cheäungwahme- guhnuhwanduhmaun. 

18 Wagoonash dush “netebahahmahgoowin ? Kagate 
uhpe dabahdooduhmaunin ewh minwahjemoowin wan- 
epuzh chedebahdooduhming oominwahjemoowin owh 
Christ, chebuhnahjetoosewaun nekushkeäwezewin emuh 
minwahj jemoowening. 

19 Ahnuhween goo oobuhmeetahgunemesig ahweyah 
enene, ningepuggedenaun neyow cheöðobuhmeetahguneme- 
waud kuhkenuh egewh enenewug, nahwuj nebewah ehe- 
kushketigwah. 

20 Anahsuhmewaud egewh Jewyug ningeëzhewabiz 
debishkoo azhewabezewaud egewh Jewyug, cheöðonjekush- 
keügwah egewh Jewyug ; anahsuhmewaud egewh taban- 
dahgoozejig emuh tebahkoonegawening, debishkoo daban- 
dahgoozeyaunbaun emuh tebahkoonegawening, cheöonje- 
kusbhkeügwah egewh dabandahgoozejig emuh tebahkoone- 
gawening ; 

21 Anahsuhmewaud egewh ayaunsegoog ewh tabah- 
koonegawin, debishkoo ahyaunsewaunbaun ewh tebah- 
koonegawin, (ahnahween goo ahyahmaun ootebahkoonega- 
win owh Kesha-Muhnedoo, buhmeetuhmaun dush ootebah- 
koonegawin owh Christ, cheöðonjekushkeügwah egewh 
ayannsegoog ewh tebahkoonegawin. 

22 Anahsuhmewaud egewh shuhyahgwewejig debish- 
koo shahgwewing ningeëzheähyah, cheöonjekushkeügwah 
egewh shuhyahgwewejig: ahnooj nindezhewabezeëdiz 
anahsuhmewaud kuhkenuh enenewug, ahbetakummig che- 
bemahjeügwah ahnind. 

23 Me suh ewh minwahjemoowin wanjedooduhmaun 
00-00 theweejegondezemenuhgoog kenuhwah. 

24 Kah nuh kekekanduhseem, egewh kagwajekunede- 
jig pemebuhtoowug kuhkenuh, pazhik atuh oodoodahpe- 
naun ewh poonegahjegun ? Ezhepemebuhtooyook che- 
öodahpenuhmag. 

25 Kuhkenuh enenewug wahkoojetoojig ewh puhkinah- 
gawin, kahween oonzaum oodahyoosenahwah gagoo. Be- 
nuh oo-oo ezhechegawug wenuhwah, chekushketoowaud 
suhsagahwine-wewuhquaun banahduk : kenuhwind dush 
ween wewuhquaun wekah kabahnahdesenook. 

26 Nindezhepemebuhtoo suh dush neen, kahween ahne- 
shah ; nindezhemegauz, kahween ewh azhemegahzood ah- 
weyah papukkettaüng ewh noodin : 

27 Nemahmauzhetoon neyow, kuhya neshahgoojetoon ; 
koonemah kagate, uhpe kekuhgekemugwah egewh bakah- 
nezejig, neen tebenuhwa nindahgewabenegauz. 


CHAP- X. 
T akah dush, nekahnesedoog, chekekanduhse- 


wag kuhkenuh egewh kooseminahbuneeg keähgoosh- 
kahgoowaud ewh ahnuhquud, kuhya kuhkenuh keähzhah- 
wuhgummeöosawaud emuh kechegummeeng ; 

2 Kuhya kuhkenuh kebaptizooëgoozewaud emuh enuh- 
kuhkayah owh Moses emuh ahnuhquudoong kuhya emuh 
kechegummeeng ; 

3 Kuhkenuh dush kemeejewaud ewh nahsaub ooje- 
chaugoowine meejim ; 

4 Kuhya kuhkenuh kemenequawaud ewh nahsaub 
oojechaugoowine menequawin : oogemenequanahwah 
enewh wajechaugwandahgoozenejin ahzhebikoon kahpe- 
meweejewegoowahjin, owh dush ahzhebik me suh owh 
Christ. 

9 Nebewah dush enewh kahween owh Kesha-Muhne- 
doo oogeminwanemahseen : suhswayeëe muh kenesahwug 
emuh bahgwuhduhkumirnig. 

6 Benuh dush oonoo keézhewabudoon, chekekenoowah- 
bunduhmung kenuhwind, chenunduhwanduhsewung enewh 
mnjje-uhyeëewishun, nahsaub wenuhwah kahnunduhwan- 
duhmoowaud. 

1 Kagoo kuhya muhzenenekakagoon nahsaub ahnind 
egewh kahezhechegawaud, debishkoo azhebeëgahdag, 

Egewh ahnishenahbag kenuhmuhdnhbewug chewesene- 
waud kuhya wemenequawaud, kuhya kepuhsegwewug 
weöoduhmenoowaud. 

8 Kagoo kuhya peskigwahdezesedah, kahezhechega- 
waud egewh ahnind, kuhya ningookezheguk neshtuhnuh 
ahshe neswe duhsoo metauswauk keneboowug. 

9 Kagoo kuhya kuhgwajeähsedah owh Christ, egewh 
ahnind kahezhechegawaud, kenesegoowaud dush enewh 
mujje-kenabigoon. 

10 Kagoo kuhya nahneebeketahgoozekagoon, nahsaub 
egewh ahnind kahezhechegawaud, kuhya keneeshwuhnah- 
jeëgoowaud enewh nashwuhnahjeêwanejin. 

11 Benuh dush kuhkenuh oonoo uhyeëen keëzhewabud- 
ene, chewahbundahegooyung kuhya chekuhgekemegoo- 
yung: oonjeöozhebeëgahdawun dush kenuhwind, puhguh- 
mishkahgooyung ewh uhpe gagah weïshquah- -uhkeewung. 

12 Benuh dush owh nesoongekahbow ananindezood 
tahaungwahmeze chekahwesasig. 

13 Kahween gagoo pukkaun kuhgwajeëdewin kege- 
puhgummishkahgoosenahwah ewh suh atuh doowah moon- 
zhug puhgummishkahgood enene : Kesha-Muhnedoo quuh- 
yuk- -ezhewabeze, kah dush kegahpuggedenuhmahgoosewah 
chekuhgwajeëgooyagoobun ahwahshema ewh kaëzhekush- 
ketooyagoobun ; kagwaječgooyagoon ween suh kegahoo- 
zhetahmahzoowah kaöonjekushkoonduhmag. 

14 Me dush kache- sahgeënenuhgoog kaöonjeöozhinduh- 
mag ewh muzzenenekawin. 

15 Nindezhekekid debishkoo azhekuhnoonindwah 
egewh nebwahkah-wenenewug; nahnahgahdahwanduh- 
mook ewh akedooyaun. 

16 E wh shahwanjegawine-menequahjegun shahwanduh- 
maung, kah nuh ween ewh ahwunsenoon wanje oodahpe- 
nuhming ewh oomisqueem owh Christ? Kuhya owh buh- 


quazhegun pabuhquabenungid, kah nuh ween owh ah- 


wese wanjeoodahpenuhming ooweyow owh Christ? 

17 Kenuhwind dush ahnoo bahtuhyeëenooyung kepa- 
zhegoo-buhquazhegunewemin, kuhya kepazhegoo-weyowe- 
mahemin : kuhkenuh muh kedoodahpenahnaun owh pa- 
zbuk buhquazhegun. 

18 Benuh azhechegad owh Israel emuh weyahsemaung ; 
kah nuh ween egewh mahjejig ewh sahsahgewejegun oo- 

doodahpenunsenahwah enewh dabandahgwukin emuh sah- 
sahgewejegun-ahbikoong ? 

19 Ahneen dush ekedooyaun? ningood nuh cheénan- 
dahgoozid owh muzzenene, gamuh ningood anandahgwuk 
ewh pagidenahmahwindwah egewh muzzeneneeg ? 

20 Oo-oo atuh nindekid, enewh uhyeëen egewh mayug- 
ahnishenahbag suhyahsahgewetoowaud oosahsahgewetuh- 
mahwahwaun enewh mujje-muhnedoon, kahween dushk 
enewh Kesha-Muhnedoon : kah dush nindenanduhse che- 
weedookahwagwah egewh mujje-muhnedoog. 

21 Kahween kedahkushketooseem chemenequayag oo- 
menequajegun owh Tabaningad, kuhya oomenequahjegun- 
ewah egewh mujje-muhnedoog : kahween kekushketooseem 
cheöondenegayagoobun emuh oodoodoopoowening owh 
Tabaningad, kuhya emuh oodoodoopoowinewaung egewh 
mujje-muhnedoog. 

22 Kewenishkeähnaun nuh owh Tabaningad ? ahwah- 
shema nuh kenuhwind kemushkahwezemin dush ween 
Kesha-Muhnedoo ? 

23 Nepuggedenuhmahgoo ahnooj gagoo kahween oone- 
sheshinsenoon ahnooj cheëzhechegayaunbaun : nepugge- 
denuhmahgoo ahnooj gagoo, kah suh ahnooj gagoo nin- 
doonjeöondezese. 

24 Kah ween ahweyah enene oogahnundahwandunse 
tebenuhwa oodoondezewin, kuhkenuh dush egewh enene- 
wug oogahnundahwandahnahwah bakahnezejig oodoonde- 
zewinewah. 

25 Wagoodoogwan atahwangan emuh ahtaundewening, 
me suh kameejeyag, kuhnuhga kuhgwadwasewag keke- 
kanindezoowinewah oonje : 

26 Owh muh Tabaningad ootebandaun ewh uhkee, 
kuhya kuhkenuh emuh ayahgin. 

27 Kishpin ahweyah duhyabwayanduhsig nundoome- 
nag cheweseneyag, enanduhmag dush weëzhahyag; wa- 
goodoogwan kaähchegahdagwan emuh anahsuhmeyag, 
meejin, kuhnuhga gagoo kuhgwadwasewag kekekaninde- 
zoowinewah oonje. 

28 Kishpin atuh ahweyah enene oo-oo enenag, Me suh 
maunduh kahsahsahgewetuhmahwindwah egewh muzze- 
neneeg, kagoo meejekagoon oonje owh kahwahbundah- 
enag, kuhya kekanindezoowin oonje : owh muh Tabanin- 

gad ootebandaun ewh uhkee kuhya kuhkenuh emuh 
ayahgin : 

29 Kekanindezoowin, nindekid, kahween keen keke- 
kanindezoowin, owh atuh bakahnezid ookekanindezoowin ; 
ahneeshwin dush neen nepuggedenegoowin enanjegahdag 
debishkoo bakahnezid ookèkanindezoowin ? 

30 Kishpin neen shahwanjegawening oonj jeöodahpenin- 
gayaun, wagoonash dush wane moe duhzhemegooyaun 
oonje ewh wanjemahmooyahwayaun ? 

31 Kishpin dush wahsenewagwan, gamuh manequa- 
wagwan, gamuh wagoodoogwan azhechegawagwan, che- 
peshegandahgoozid owh Kesha-Muhnedoo oonjeëzhechega- 
yook. 

32 Kagoo wuhsittah-doodahwakahgoon egewh Jewyug, 
gamuh egewh Mayug-ahnishenahbag, gamuh egewh da- 
bandahgoozejig emuh oodahnuhmeähwening owh Kesha- 
Muhnedoo : 

33 Debishkoo azheminwanduhmooïügwah kuhkenuh 
enenewug enewh kuhkenuh uhyeëen, nunduhwanduhse- 
waun neen cheöondezeyaun, che6ondezewand atuh nebe- 
wah bamahdezejig, chebemahjeindwah. 


CHAP. XE 
NT debishkoo kuhya neen azhe- 


noopenuhnug owh Christ. 

2 Benuh dush, nekahnesedoog, keminwanemenim ewh 
mequanemeyag enewh kuhkenuh uhyeëen, kuhya guhnuh- 
wanduhmag enewh kuhgequawenun kahezhepuhgedenuh- 
moonuhgoog. 

3 Kenunduhwanemenim dush chekekanduhmag, ewh 
Christ negahnezekundahwaud enewh kuhkenuh enenewun ; 
kuhya owh enene negaunezekundahwaud enewh equa- 
wun; kuhya owh Kesha-Muhnedoo negahnezekundahwaud 
enewh Christun. 

4 Kuhkenuh egewh enenewug kishpin anuhmeähwah- 
jin gamuh kagequawahjin ooweewuhquahnewaud oobah- 
penuhdaunahwah ooshtequaunewaun. 

5 Kuhya kuhkenuh egewh equawug uhpe anuhmeäh- 
wahjin gamuh kagequahwahjin kakeejewewuhquaun- 
ewaud : me goo dehishkoo moozhwoond. 

6 Kishpin dush equa ahyoosig ewh wewuhguaun, mah- 

nog tahmoożzhwah: kishpin abgujjeed equa chemoozh- 
woondepun, mahnoo tahoowewuhquaune. 

7 Kah suh kagate tahoowewuhquaunese owh enene, 
ween muh ahwe oodezhenahgoozewin kuhya oopeshegan- 
dahgoozewin owh Kesha-Muhnedoo : owh dush equa 
ahwe oopeshegandahgoozewin owh enene. 

8 Kah muh enene keöonjeese emuh equang : equa atuh 
keöonjee emuh eneneeng. 

9 Kah kuhya owh enene keöonjeöozheähse enewh 
equawun ; equa atuh keöonjeöozheäh enewh enenewun. 

10 Mesuh kaöonjeöðowewuhquaunid owh equa oonje 
enewh angenun. 

11 Benuh dush, kahween tahahyahse owh enene ah- 
yahsig owh equa, kah kuhya owh equa tahahyahse ahyah- 
sig owh enene, oonje owh Tabaningad. 

12 Debishkoo muh owh equa oonje ahyaud enewh ene- 
newun, me suh kuhya owh enene oonjeneegid emuh 
equang ; kuhkenuh dush ween enewh uhyeëen oonjeemah- 
gudoon emuh Kesha-Muhnedoong. 

13 Nahnahgahdahwanindezoovook ; minwahbuhmenah- 
gooze nuh ow D equa ahnuhmeätuhwaud enewh Kesha- 
Muhnedoon oowewuhquaunesig ? 

14 Kah nuh pooch kenuhwah tebenuhwa kedenahdeze- 
winewah kedoonjekekanduhseem, ewh kishpin kuhgaun- 
wahnequad owh enene tahahgujjeäh ? 

15 Kishpin atuh equa kuhgaunwahnequad, mesuh oo- 
peshegandahgoozewin, cheähgwid muh kahoonjemeenind 
oomenesisun. 

16 Kishpin dush ahweyah enene wekekahwetung, kah- 
ween maunduh ezhewabezewin nindahyaunsemin, kah 
kuhya egewh dabandahgoozejig emuh oodahnuhmeähwe- 
ning owh Kesha-Muhnedoo. 

17 Maunduh dush waunduhmoonenuhgoog kahween 
kewahwezhanemesenoonim, kahween oonesheshinsenoon 
azhemahwunjeëdeyag, mahnahdud suh goo. 

18 Netum, uhpe mahyahwunjeëdeyagoon emuh ahnuh- 
mea- weguhmigoong, nindenetahga chepukkaunanindeyag ; 
kuhya anewak nedabwatum. 

19 Nunduhwi: andahgwud muh cheähtag pukkaunanin- 
dewenun emuh anduhzhe- -ahyahyag, cheöonjemezheshuh- 
wahbuhmenahgoozewaud egewh manwandahgoozejig ke- 
nuhwah anduheheyag. 

20 Mahyahwunjeëdeyagoon, kahween chemeejeyag 

ewh Tabaningad ooshuhkuhmooningawin kedoonjemah- 
wunjeëdeseem wahseneyagoon. 

21 Tatabenuhwa anduhcheyag kemeejenaħwah kewe- 
sinewenewah chepwah wesenewaud bakahnezejig: pazhik 
dush puhkudda, menuhwah dush pazhik kewushquabe. 

22 Ahneen? kah nuh ween kedahyaunsenahwah enewh 
wegewaumun kaduhzhe weseneyagoobun kuhya kaduhzhe- 
menequayagoobun ? kewebahpenuhdahnahwah nuh ewh 
Kesha-Muhnedoo oodahnuhmeä-weguhmig, kuhya kedah- 
gujjeäug egewh wuhyahnuhdezesegoog? Ahneen kaëne- 
nuhgoog ? kegahoonje-wahwezhanemenim nuh? Kah suh 
ween kewahwezhanemesenoonim. 

23 Ningewahweenduhmaug gooshah owh Tabaningad 
ewh kahwahweenduhmoonenuhgoog, owh Tabaningad Je- 
sus ewh tebekudenig uhpe bahyahtuhind oogeöoodahpe- 
naun buhquazhegun : 

24 Kahmahmooyahwad dush, oogebuhquabenaun, 00-00 
dush keékedood, Oodahpenik, ahmook : me suh oo-oo ne- 
yow, kenuhwah wanjepegoobejegahdag : 00-00 ezhechega- 
yook chemequanemeyag. 

25 Me dush nahsaub kahdoodung kahishguah-wesenid 
keöodahpenung ewh menequahjegun, 00-00 keëkedood, Me 
suh maunduh menequahjegun ahyahwung ewh ooshke-ke- 
kindewin emuh nemisqueeming : 00-00 ezhechegayook, 
duhching manequayagoon, chemequanemeyag. 

26 Menik duhching amwagoon wah-owh buhquazhe- 
gun, kuhya manequayagoon maunduh menequahjegun, ke- 
wahbundahewanahwah ewh ooneboowin owh Tabaningad 
nahnauzh egoo chetuhgwishing. 

27 Ahwagwan dush kaäumwahgwan wah-owh buh- 
quazhegun, kuhya kamenequagwan oo-00 Tabaningad 
oomenequahjegun, anandahgoozesig, oobahpenoodaun ewh 
weyow kuhya ewh oomisqueem owh Tabaningad. 

28 Mahnoo tahnahnahgahdahwanindezoo enene, me 
suh dush kaëzheäumwaud enewh buhquazhegunun, kuhya 
kaëzhemenequad ewh oominequahjegun. 

29 Owh muh wahsenid kuhya manequad anandahgoo- 
zesig, oomeejin kuhya oomenequan tebenuhwa oonahne- 
boondewin, kah muh oomezheshuhwenunse Tabaningad 
weyow. 
`” 30 Me suh oo-00 nebewah wanjeshahgwewewaud an- 
duhzhe ahyahyag, ahnind dush wanje-nebahwaud. 

31 Kishpin muh tebahkoonedizzooyungoobun, kahween 
kedahgetebahkoonegoosemin. 

32 Uhpe dush tebahkoonegooyung, kekooduggeëgoo- 
naun owh Tabaningad, chetuhgoo-nahneboomegoosewung 
00-00 uhkee. 

33 Benuh dush, nekahnesedoog, uhpe pahmahwunje- 
ëdeyagoon cheweseneyag, peëdeyook suh. 

34 Kishpin dush ahweyah puhkuddad, mahnoo andaud 
tahnahkoowa-wesene ; cheëzhemahwunjeëdesewag emuh 
nahneboondewening. Enewh dush ween ahnind ningah- 
quuhyukoosittoonun bahnemah tagwishenaun. 


CHAP XII. 
NANDAHGWUK dush ween enewh oojechaugoo: 


wine-meegewawenun, nekahnesedoog, kahween nin- 
denanduhse chekekanduhse wag. 

2 Kekekandahuahwah suh chepwah ahnuhmeähyag, 
keëzheweenegooyag emuh ahyahwaud egewh natuh-keke- 
doosegoog muzzeneneeg, kahezhesahgahbegenegooyag. 

3 Keweenduhmoonenim dush, kahween ahweyah enene 
oonje kekedood emuh oojechaugoong owh Kesha-Muhne- 
doo kuhgwahnesuggandahgooze oodenahseen enewh Jesus- 
un : kahween kuhya ahweyah enene kushketoose tebanin- 
ga owh Jesus cheëkedood, kekenooähmahgood atuh enewh 
Keche-oojechaugwun. 

4 Puhpukkaunandahgwudoon suh dush enewh meege- 
wawenun, me dush goo ween nahsaub Oojechaugoomah. 

d Kuhya puhpukkaunandahgwudoon enewh ahnookee- 
wenun, ween goo nahsaub Tabaningad. 

6 Puhpukkaunandahewudoon enewh kushkeäwezewe- 
nun, me dush goo owh nahsaub Kesha-Muhnedoo anookeed 
kuhkenuh enewh uhyeëen emuh weyowening kuhkenuh 
enenewun. 

1 Ewh dush ween Keche-Oojechaug oowahsayahzewin 
anduhchid enene meenah cheöondezid. 

8 Pazhik suh oomeenegoon enewh Keche-oojechaugwun 
ewh nebwahkahwene ekedoowin ; bakahnezid dush kekan- 
jegawine ekedoowin nahsaub enewh Keche-oojechaugwun; 

9 Bakahnezid dabwayanduhmoowin oomeėénegoon 
enewh nahsaub Keche-oojechaugwun ; bakahnezid noojes 
moóéwawene kushkeäwezewenun nahsaub egoó enewh 
Keċhe-oojechaugwun ; 

10 Bakahnezid mahmaunduh-ahnookeewenun ; menuh- 

wah bakahnezid aunwahjegawin; menuhwah bakahnezid 
chekekanemaud enewh oojechanugoomaun; bakahnezid 
dush ahnooj papukkaunukkin inwawenun ; bakahnezid 
dush cheähneekenootung inwawenun : 

11 Me dush kuhkenuh oonoo ahnookeed owh puhya- 
zhegood Oojechaug, muhmeenaud kuhkenuh enenewun 
ween egoo enandung. 

12 Debishkoo muh azhepazhikwung weyowemah, bah- 
tuhyenudoon dush pukkawezewinun, kuhkenuh dush puk- 
kawezewinun emuh pazhik weyowemaung, ahnoo goo bah- 
tuhyeënuk, debandabgwudoon emuh pazhik weyowe- 
maung: mesuh azheahyaud owh Christ. 

13 Oonje muh pazhik keche-oojechaug kubkenuh ke- 
baptizooegoomin emuh pazhik weyowemaung kishpin Jew- 
ewewungan gamuh mayug ahnishenahbawewungan, kish- 
pin buhmeetahgawungan gamuh debanindezoowungan ; 
kuhya kegepuhgedenahmahgoomin chemenequayung emuh 
pazhik Keche-Oojechaugoomaung. 

14 Kah muh pazhikwunsenoon ewh pukkawezewin 
emuh weyowemaung, bahtuhyeënudoon suh goo. 

15 Kishpin oosittahmah 00-00 kaëkedoomahguk, Oonje 
ooneenjemah ahwesewaun, kah nindebandahgoozese emuh 
weyowemaung; kah nuh 00-00 oonjedebandahgussenoon 
emuh weyowemaung ? 

16 Kishpin dush ootuhwugahmah oo-oo kaëkedoomah- 
guk, Oonje ooshkinzhegoomah ahwesewaun, kah ninde- 
bandahgoozese emuh weyowemaung, kah nuh oonjede- 
bandahgwussenoon emuh weyowemaung ? 

17 Kishpin kuhkenuh anegookwaug weyowemah oosh- 
kinzhegoomah ahwungebun, ahneende kaöonjenoondah- 
gang ? Kishpin dush kuhkenuh anegookwaug weyowemah 
ootahwugahmah ahwungebun, ahneende kabonje menaun- 
jegangebun ? 

18 Benuh dush Kesha-Muhnedoo oogeähtoonun kuhke- 
nuh enewh pukkawezewinun emuh weyowemaung, debish- 
koo ween azheminwandung. 

19 Kishpin pazhigwungebuneen enewh pukkawezewi- 
nun, ahneende dush ewh weyowemah ? 

20 Bahtuhyeënudoon gooshah enewh pukkawezewinun, 
pazhikwun dush ewh weyowemah. 

21 Ewh dush ooshkinzhegoomah kahween oogahedun- 
seen ewh ooneenjemah, Kahween: kenunduhwanemese- 
noon: menuhwah dush ooshtequaunemah kahween oogah- 

edunseenun enewh oosittahmaun, kahween kenunduhwan- 
emesenoonim. 

22 Kagate ahwahshema nundahwandahgwudoon oonoo 
pukkawezewenun emuh weyowemaung, nahwuj naneene- 
mukkin, anandahgwukkin : 

23 Kuhya dush oonoo pukkawezewenun emuh we- 
yowemaung, noondaush ahpeetandahgwudoon ananduh- 
maung, me suh ween oonoo kache-menoo-guhnuhwanduh- 
maung; kuhya enewh mahyahnahbuhmenahgwukkin ke- 
pukkawezewenenahnin, mesuh oonoo ahwahshema anoo- 
keetuhmungoon cheminwahbuhmenahgwuk. 

24 Kah muh enewh manwahbuhmenahgwukkin kepuk- 
kawezewinenahnin mahnazemahgussenoon: Kesha-Muh- 
nedoo oogemahmahwesittoon ewh weyowemah, ahwahshe- 
ma cheähpeetandahgwuk ewh pukkawezewin noondaush 
kahahpeetandahgwuk : 

25 Cheduhgoomahgussenook pukkaëdewin emuh we- 
yowemaung; kuhkenuh dush enewh pukkawezewinun 
nahsaub chebahmanindemahguk. 

26 Kishpin dush pazhik pukkawezewin kootuggetoo- 
mahguk, mahmahwe kootuggetoomahgudoon kuhkenuh 
enewh pukkawezewinun ; kishpin pazhik pukkawezewin 
kechetwahwechegahdag, ooweejemoojegezetuhmahgoon 
kuhkenuh enewh pukkawezewinun. 

27 Kenuhwah dush kedahwim ooweyow owh Christ, 
kuhya anduhcheyag kedoopukkewezewinemegoowah. 

28 Kesha-Muhnedoo dush oogeähsaun enewh ahnind 
emuh ahnuhmeähwening, netum apostleün, menuhwah 
dush aunwahjega-wenenewun, menuhwah dush kakenoo- 
ahmahganejin, menuhwah dush enewh mahmaundahweje- 
gawenun, menuhwah dush enewh nahnaunduhewawine- 
meegewawenun, wedookahgawenun, oogemahkundahga- 
wenun, papuk kaun inwawenun.’ 

29 Kuhkenuh nuh apostleëwewug? kuhkenuh nuh 
aunwahjega-wenenewewug ? kuhkenuh nuh kekenooäh- 
mahgawug? kuhkenuh nuh mahmaundah-ahnookeewug ? 

30 Kuhkennh nuh oodahyahnahwah nuhnaunduhewa- 
wine-meegewawenun ? kuhkenuh inwawug ahnooj papuk- 
kaun inwawenun ? kuhkenuh nuh ahneekeenootahgawug ? 

31 Ahpeche nunduhwanduhmook enewh mahyah- 
mahwe wanesheshingin meegewawenun: pooch edush. 
kewahbunduhenim nahwuj wanesheshing meekun. 

CHAP. : KEH. 


ESUHWAH goo anwayaun oodinwawinewah egewh 

enenewug kuhya egewh angenug, ahyaunsewaun 

dush ewh sahgeëwawin, oozahwahbik matwayahbikahuh- 

mingin, gamuh kuhya muhtwayahbikaheguning nindezhe- 
ähyah. 

2 Mesuhwah goo netah-aunwahjegayaunbaun, kuhya 
kekekanduhmaunbaun kuhkenuh enewh kahmoodukin, 
kuhya kuhkenuh kekanjegawenun; mesuhwah goo mah- 
mahwe daowayanduhmooyaunbaun ewh chekushketoo- 
yaanbaun cheëkoonuhmaunbaun enewh wahjewenup, ah- 
yaunsewaun dush ewh sahgeëwawin, kah ningood nindah- 
peetandahgoozese. 

3 Kuhya mesuhwah meegewayaun kuhkenuh enewh 
ninduhyeemun cheähshummugwahpun egewh katemahge- 
zejig, kuhya puhgedenuhmaun ewh neyow chechahgoozoo- 
ming, ahyaunsewaun dush ewh sahgeëwawin, kah gagoo 
nindoondezese. 

4 Sahgeëwawin zebishkahje-kedahzoomahgud, kuhya 
nookahdezemahgud ; sahgeëwawin kahween sheenganje- 
gamahgussenoon, kuhya kahween wahwezhanindezoomah- 
gussenoon kuhya kahween keċhetwahwanemoomahgusse- 
noon, 

ö Kahween wuhsittahwe-ezhewabezemahgussenoon, 
kahween nunduhwanduhmoomahgussenoon tebenuhwa 
ooduhyeemun, kahween wuhkawegedahzoomahgussenoon, 
kah kuhnuhga mujje-enanduhmoomahgussenoon ; 

6 Kahween moojegezemahgussenoon oonje ewh mujje- 
ezhewabezewin, dabwawin atuh oonje-moojegezemahgud ; 

1 Mahmahwe soonguhmunduhmoomahgud, mahmahwe 
dabwatuhmoomabgud,  mahmaliwe ahpanemoomahgud, 
mahmahwe aunwahdanduhmoomahgud. 

8 Sahgeëwawin kah wekah tahishquahsasenoon : me- 
suhwah atag enewh aunwahjegawenun, tahishquahsawun ; 
mesuhwah atag inwawinun, tahishquahsawun ; mesuhwah 
atag kekanjegawin, tahungoomahgud. 

9 Punge muh atuh kekekanjegamin, kuhya punge atuh 
kedaunwahjegamin. l 

10 Uhpe dush ewh quuhyukwanjegawin tagwishenoo- 
mahguk, me dush uhpe ewh pangeshawuk kaungoochegah- 
dag. l 

11 Magwah ahbenoojeëweyaunbaun, ahbenoojeëeng 

ningeëzhekekid, ahbenoojeëeng ningeëzhenesittootum, ah- 
benooječeng ningeënandum : uhpe aneneweyaun, ningewa- 
benahnun enewh ahbenooje-uhyeëen. 

12 Noongoom suh ahgahwah kewahbemin, debishkoo 
ahweyah shabwahwahbundung ewh wahsachegunahbik ; 
bahnemah dush azhewahbundewaud egewh pashoo wuh- 
yahbundejig, kegahezhewahbemin ; noongoom ahgahwah 
nekekanjega ; bahnemah dush ween ning gahezhekekanjega 
debishkoo azhekekanemegooyaun. 

13 Noongoom dush duhgoomahgudoon oonoo neswe, 
dabwayanduhmoowin, ahpanemoowin, kuhya sahgeëwa- 
win; mahmahwe suh goo keche-enandahgwud ewh sah- 
geëwawin. 


CHAP. XIV. 


OOPENUHDUHMOOK ewh sahgeëdewin, kuhya 
nunduhwanduhmook oojechaugoowine meegewawi- 
nun, ahwahshema dush cheäunwahjegayag. 

2 Owh suh kahkedood mayug inwawening kahween 
ookuhnoonahseen enewh enenewun, enewh suh atuh Ke- 
sha-Muhnedoon : kah muh ahweyah enenewun oonesittoo- 
tahgooseen; ahnahwe emuh oojechaugcong oodebahdoo- 
dahnun enewh kahmoodukkin. 

3 Owh dush anwahjegad ookuhnoonaun enewh ene- 
newun che6onjegondezenid, kuhya chekuhgememind kuhya 
chemenoodaänid. 

4 Owh dush kahkedood ewh mayug-inwawin ween te- 
benuhwa chebondezid oonjekekedoo: owh dush anwahje- 
gad cheöondezenid enewh mahyahwunjeëdenejin a 
ähnejin oonjekekedoo. 

5 Nindahminwandum kishpin kuhkenuh keked 
goobun mayug-inwawenun, nahwuj dush nindahminwan- 
dum kishpin aunwahjegayagoobun : nahwuj muh keche- 
ahpetandahgooze owh anwahjegad dush ween owh kahke- 
dood mayug-inwawinun, kishpin atuh ahneekenootahgad, 
cheðonjeoondezewaud egewh mahyahwunjeëdejig anuh- 
meähjig. 

6 Benuh dush, nekahnesedoog, kishpin oodissinenuh- 
goog kahkedooyaun enewh mayug-inwawenun, ahneen 
kaöondezeyag, kishpin atuh azhekuhnoonenuhgoog emuh 
oomejedwawening owh Kesha-Muhnedoo, gamuh emuh 
kuhgequawening ? 

T Pooch enewh uhyeëen bamahdezemahgussenoogin 

511 


I. CORINTHIANUN. 


matwawagin, koonemah pepegwun gamuh muhtwawaje- 
gun, kishpin kekenoowauj inwamahgussenook, ahneen 
kaöðonjekekanduhmingebun ewh azhepepegwang gamuh 
ewh azhemuhtwawajegang. 

8 Kishpin muh pootahjegun papukkaun inwawatoong, 
ahwanan owh kaöozheetahpun chemegahzood ? 

9 Me dush kuhya kenuhwah, kishpin kekedoosewag 
enewh nasittootahgwukin ekedoowenun, ahneen kaëzheke- 
kanduhmingebun ewh akedoong? noodin suh kegahkuh- 
noodahnahwah. 

10 Nuhmunj edoog menik inwawenun oomuh uhkeeng, 
kah kuhya pazhik inwawin ahneshah inwamahgussenoon. 

11 Kishpin dush nesittootunsewaun ewh inwawin, ma- 
yuggeze ningahenanemik owh anwad, kuhya mayuggeze 
ningahenanemah owh anwad. 

12 Me suh kuhya kenuhwah, nanduhwanduhmag ooje- 
chaugoowine-meegewawinun, Gan ah andhaka 905 che- 
minwawezeyag weöondezewaud egewh mahy ahwunjeëde- 
jig-anuhmeähjig. 

13 Mahnoo dush owh anwad mayug-inwawin tahah- 
nuhmeäh ewh cheähneekeenootahgad. 

14 Kishpin muh ahnuhmeähyaun emuh mayug inwa- 
wening, ninjechaug suh ahnuhmeäh, ninesittootammoowin 
dush ween kah ningood enahbuttussenoon. 

15 Ahneen dush kaëzhechegangebun ? ningahahnuh- 
meäh emuh oojechaugoomaung, “kuhya ningahahnuhmeäh 
emuh nesittootummoowening : ningahnuhgoom emuh ooje- 
chaugoomaung, kuhya ningahnuhgoom emuh nesittootum- 
moowening. 

16 Kishpin oo0-oo ezhechegasing, uhpe mahyahmooyah- 
wayunin emuh kechechaugoong, ahneesh dush owh nasit- 
tootunsig kaöðonjekushketood Amen cheëkedood uhpe keen 
kahmahmooyahwayunin ewh nesittootunsig ewh akedoo- 
yun ? 

17 Keen suh kagate kemenoo-mahmooyahwa, kah dush 
oondezese owh pazhik. 

18 Nemahmooyahwahmah Nekesha-Muhnedoom, ewh 
nahwuj kekedooyaun mayug-inwawenun dush ween kuh- 
kenuh kenuhwah : 

19 Ahnuhmeä-weguhmigoong dush ahwahshema nin- 
dahminwandum chekekedooyaun nahnun ekedoowenun 
emuh nenesittootummoowening, nindinwawening chekeke- 

nooähmahwugwah bakahnezejig, dush ween metahching 
metauswauk kekedoowenun emuh nasittootahgwussenook 
inwawening. 

20 Nekahnesedoog, kagoo ahbenoojeëwekagoon emuh 
kenesittootummoowinewaung : ahnahwe emuh mauzhene- 
newuggezewening ahbenoojeëweyook, emuh nesittootuh- 
moowening dush ween eneneweyook. 

21 Emuh tebahkoonegawening 00-00 ezhebeëgahda, 
Ningahahwaug enenewug puhkaun anwajig kuhya puk- 
kaun wadoodoonemejig wekuhnoonugwah oogoo ahnishe- 
nahbag; pooch enunga ningahbezindahgoog, 'ekedoo owh 
Tabaningad. 

22 Benuh dush mayug-inwawenun, kekenoowahjeche- 
guning enahbuddudoon kahween oonje egewh duhyabwa- 
yandungig, oonje atuh egewh duhyabwayanduhsegoog: ewh 
dush aunwahjegawin kahween oonjeöðondezesewug egewh 
duhyabwayanduhsegoog, egewh atuh duhyabwayandungig. 

23 Kishpin dush mahwunjeëdewaud kuhkenuh anuh- 
meähjig pazhigwunoong, kuhkenuh dush inwawaud ma- 
yug-inwawenun, peendegawaud dush ahnind kakanjegase- 
goog, gamuh duhyabwayanduhsegoog, kah nuh ween ke- 
kewuhnahdezeem tahekedoosewug ? 

24 Kishpin dush kuhkenuh aunwahjegawaud, peende- 
gad dush pazhik duhyabwayanduhsig, gamuh kakanjega- 
sig, 00wahbunduhegoon kuhkenuh ewh oomujjeëzhewabe- 
zewin, ootebahgimegoon kuhkenuh : 

25 Me suh azhepuhgukkanjegahdanig enewh kahmoo- 
dukkin emuh oodaïng ; medush kaöonjepungeshing emuh 
ooshkinzhegoong, cheähnuhmeätuhwaud enewh Kesha- 
Muhnedoon, tahekedoo dush kagate weejewenag owh 
Kesha-Muhnedoo. 

26 Ahneen dush kaëzhechegayag, nekahnesedoog ? 
uhpe mahyahwunjeëdeyagoon, kuhkenuh anduhcheyag pa- 
zhik oodahyaun ewh nuhguhmoowin, kuhya pazhik oodah- 
yaun ewh kuhgequawin kuhya pazhik oodahyaun ewh 
mayug-inwawin, kuhya pazhik oodahyaun ewh ishpeming 
oonje mejedwawin, kuhya pazhik oodahyaun ewh ah- 
neekenootahgawin. Mahnoo suh kuhkenuh uhyeëen tahe- 
zhechegahdanoon cheöonjeöðondezing. 

27 Kishpin ahweyah mayug-inwad, mahnoo tahneezhe- 
wug atuh, gamuh tahnesewug, mamashquaud dush tahke- 
kedoowug, pazhik dush tahahneekenootahga. 

28 Kishpin ahweyah ahyahsig aneekenootahgad, mah- 
noo tahpezaunuhbe emuh anuhmeä-wegumigoong ; tahkuh- 
noonindezoo, kuhya oogahkuhnoonaun enewh Kesha-Muh- 
nedoon. 

29 Mahnoo egewh aunwahjega-wenenewug tahkeke- 
doowug naneezh gamuh naneswe, kuhya dush egewh ba- 
kahnezejig tahtebahkoonega wug. 

30 Kishpin gagoo kewahbunduhind ahweyah pashoo 
namuhduhbid, tahpezaunuhbe owh netum kahtekedood. 

31 Kuhkenuh muh kepuggedenuhmahgoom weäunwah- 
jegayag mamashquaud, kuhkenuh chekekenooähmahwind- 
wah, kuhya kuhkenuh chemenoodaäïndwah. 

32 Oojechaugoowaun dush egewh aunwahchega-wene- 
newug oonuhittahwahwaun enewh aunwahjega-wenene- 
wun. 

33 Kah muh Kesha-Muhnedoong oonjeemahgussenoon 
ewh oombegezewin, pezaunekummegezewin atuh, debish- 
koo azhewabuk emuh kuhkenuh oodahnuhmeä- weguhme- 
goowaung egewh anuhmeähjig. 

34 Tahpezaunuhbewug egewh Kene ane wang emuh 
anduhzhe-mahwunjeëdeyag : kah muh puggedenuhmah- 
wahsewug chekekedoowaud ; enahwug suh dush chenuh- 
ittahgawaud debishkoo akedoomahguk kuhya ewh tebah- 
koonegawin. 

35 Kishpin dush nunduhkekanduhmoowaud gagoo, 
mahnoo oogahkuhgwajemahwaun enewh oonahbamewaun 
ewede andahwaud: tahahgujje ewh equa wekekedood 
emuh anduhzhe-mahwunjeëding. 

36 Ahneesh? kenuhwah nuh anduhzhe-ahyahyag ke- 
oonjeemahgud ewh oodekedooowin owh Kesha-Muhne- 
doo? gamuh kenuhwah atuh kegepe6odissegoonahwah ? 

37 Kishpin ahweyah enene nindaunwahjegawenenewh, 


gamuh nindahyahwah Keche-Oojechaug enanindezood, tah- T 
ekedoo oonoo uhyeëen azhebeähmoonenuhgoog, ookuhge- 


quawenun owh Tabaningad ahyahwunenig. 

38 Kishpin ahweyah kekanjegasig, mahnoo kahween 
tahkekanjegase. 

39 Benuh dush, nekahnesedoog, nunduhwanduhmoög 
cheäunwahjegayag, kagoo kuhya kenahahmahgakagoon 
chemayug-inwang. 

40 Mahnoo suh kuhkenuh wawane tahezhechegam 
kuhya kaëzheminwahbuhmenahgwuk. 

A A ENUHWAH dush, nekahnesedoog, kewahweenduhe- 

moonenim ewh minwahjemoowin kahkuhgekeme- 
nuhgoogebun, ewh kahoodahpenuhmag, kuhya emuh an- 
duhzhe-nebahweyag ; 

2 Mesuh kuhya ewh wanjebemahjeégooyag, kishpin 
minjemanduhduhmag enewh kahkuhgekemenenuhgooge- 
bun, kishpin ahneshah kedabwayanduhsewagwan. 

3 Ewh suh ahpeche netum kegepuggedenuhmoonenim 
ewh neen kahmeenegooyaun, owh Christ kenebood ke- 
mujjeëzhewabezewinenahnin oonje, debishkoo, ekedoomah- 
guk enewh kechetwah-oozhebeëgunun ; 

4 Kuhya emuh chebaguhmigoong keähsind, nasuhgoo- 
nuhgudenig dush keähbejebaud, debishkoo akedoomahguk 
enewh kechetwah-oozhebeëgunun : 

5 Kewahbuhmegood :enewh Cephasun, me pe dush 
-enewlh matahswe-ahshe-neezhenejin ; 

6 Bahnemah nahguj, oogewahbuhmegoon ahwahshema 
kahnaunwaukoozenejin) wekahnesemaun mahmahwe ; 
-egewh dush gagah kuhkenuh noongoom kayahbe bemah- 
dezewug, ahnind dush ahzhe kenebahwug. 

7 Menuhwah dush nahguj, oogewahbhuhmegoon enewh 
Jamesun ; me pe kuhkenuh enewh Apostletin. 

8 Ahpeche dush isquauch kubya neen ningewahbuh- 
mah, debishkoo ahweyah nahgid chepwah oojechesanig. 

9 Ahpeche muh noondaush nindahpeetandahgcoz dush 
ween apeetandahgoozewaud kuhkenuh egewh Apostleüg, 
kah suh dush nintaähpestandahgoozese Apostle cheëzhe- 
“weenegooyaunbaun, ningekooduggetoon muh oodahnuh- 
meähwin owh Kesha-Muhnedoo. 

10 Oonje ewh ooshahwanjegawin owh Kesha-Muhne- 
doo nindezheähyah noongoom azheähyahyaun: kuhya 
dush ewh ooshahwanjegawin kahmeenegooyaun kahween 
:keäunwawezemahgussenoon ; ahwahshema suh ningeke- 
-ehe-ahnookee dush ween kuhkenuh wenuhwah : kahween 
ahnahwe neen tebenuhwa, ewh suh ween Kesha-Muhnedoo 
-00shahwanjegawine -weedookahgawin kahweejewegoo- 
yaun. 
11 Benuh dush mesuhwah neen ahweyaun gamuh we- 
muhwah ahwewaud, -me 00-00 azhekuhgequayaung nenuh- 
wind kuhya dush kenuhwah o0-oo kahezhedabwayanduh- 
mag. 

12 Kishpin dush enahjemind owh Christ ewh keähbe- 

jebaud, ahneesnwin ahnind kenuhweh ekedooyag, kah- 
ween gagoo ahbejebahwin dungoomahgussenoon ? 

13 Kishpin duhgoomahgussenook ewh ahbejebahwin, 
kahween keähbejebahse owh Christ: 

14 Kisapin dush kedshbejebahsig owh Cbr'st, kah nin- 
good enahbuttusscenoon nekuhgequawinenaun, kah kabya 
ningood enahbuttussenoon kedabwayanduhmoowinewah. 

15 Menungakah, kuhya nenahwind nindezhekekane- 
megoomin kekuhkenuhwishke-wahjemunegid owh Kesha- 
Muhnedoo ewh keahbejebahara enewh Christun: kah 
muh oogeahbejebahahseen, kishpin kagate ahbejebahsig- 
wah nakoojig. ! 

16 Kishpin muh ahbejebahsigwah egewh naboojig kah- | 
ween keähbejebahahse owh Christ : 

17 Kishpin dush keähbejebahahsewind owh Christ, 
kah ningood enahbutiussenoon kedabwayanduhmoowine- 
wah; kayahbe kedahyaum emuh kemujje-ezhewabezewine- 
waung. 

18 Egewh dush kahnebahjig emuh Christing kebah- 
nahdezewug. i 

19 Kishpin oomuh atuh bemahdezewening ahpanemoo- | 
yaung owh Christ, nenuhwind nemanmahwe-ketemahgeze- | 
min anduhchewaud kuhkenuh enenewug. | 

20 Ahzhe dush ween keähbejebah owh Christ, kuhya — 
keëzheähyah tahnuhsug owh netum sagakkenegahzood an- 
duhchewaud egewh kahnebahjig. 

21 Ewh dush oonje owh enene ketuhgwishenoomah- | 
guk ewh neboowin, mesuh goo kuhya oonje owh enene | 
ketuhgwishenoomahguk ewh ahbejebahwin. 

22 Adam wanjeneboowaud kuhkenuh, me suh kuhya 
owh Christ kaöðonjebemahdezewaud kuhkenuh. 

23 Kuhkenuh egewh enenewug ewh tebenuhwa azhe 
tebandahgoozewaud : Christ suh netum sagukkenegahzood; | 
me pe dush egewh dabandahgoozejig emuh Christing uhpe 
tagwishing. | 

24 Me dush cheïshquah-uhkeewung, uhpe pagedenuh- | 
mahwaud ewh oogemahwewin enewh Kesha-Muhnedoon 
Wayoosemindjin; uhpe dush kemahmavnzhetood kuhkenuh 
enahkoonegawin kuhya kuhkenuh oogemahkundahgawın 
kuhya kuhkenuh kushkeäwezewin. i 

25 Ween muh nundahwandahgooze chebogemahwid, 

peenish egoo ahnahmesit keähsaud kuhkenuh enewh mah- 
gahnegoojin. 

26 Owh ishquauj kabahaahjeïnd mahgahzood me suh 
ewh neboowin. 

27 Kuh'enuh mahween uhyeéen ahnan mesit oogahah- 
toonun. Uhpe Cesh oo-oo akedood, kuhkenuh uhyeëen 
kemahmaazhechegahúanewan, kekandahzwud suh ewh 
owh kahmahmahzhetahmahswaud kuhkenuh unyeëen, kah- 
ween ween kermahmahzheëgoozese. 

28 Uhpe dush kemahmauzhechegahdanig kuhkenuh 
enewh uhyeëen, me dush ewh uhpe owh Wagwissemind 
chedebanemegood enewh kahmahmauzhetahmahgoojin 
kuhkenuh enewh uhyeëen, ween dush owh Kesha-Muhne- 
doo chekechedebandahsood. 

29 Kishpin dush 00-00 ezhewabussenook, ahneen ka- 
ezhechegawaud egewh kahbaptizooïndjig oonje ewh ne- 
boong, kishpin egewh naboojig kuhnuhga ahbejebahsig- 
wah ? ahneeshwin dush baptizooindwah oonje ewh ne- 
boong ? 

30 Ahneeshwin dush kuhyaanduhsoo tebahegunag ne- 
bahweyung emuh nuhneezahnezewening ? 

31 Kagate ninkekid oonje ewh kedoonahnegoozewine- 
wah ayahmaun emuh Christ Jesusing Tabanemenung, 
nenib suh andussookezhikuk. 

32 Azhekekedoowaud egewh enenewug nindezheke- 
kid, kishpin kemegahnugwah egewh ahwaseeyug emuh 
Ephesusing, wagoonan dush wandezeyaun kishpin ahbeje- 
bahsigwah egewh naboojig? umba wesenedah kuhya me- 
nequadah ; wahbung muh keneboomin. 

33 Kagoo wuhyazhindezookagoon : mujje-kuhnoonin- 
dewin oonjebahnahjechegahda ewh menoo-ezhewabezewin. 

34 Ezhekooshkooseyook emuh quuhyuk ezhewabeze- 
wening, kagoo dush mujje-ezhechegakagoon ; ahnind muh 
kahween ookekanemahsewaun enewh Kesha-Muhnedoon : 
cheähgujjeëgooyag oo-oo nindoonjeëkid. 

35 Ahweyah dush ween o0-oo tahekedoo, Ahneen azhe- 
ahbejebahindwah egewh naboojig? Ahneen kuhya azheöo- 
weyowewaud uhpe ahyahbejebahwahjin ? 

36 Keen kakebahdezeyun, ewh suh ween kategahduh- 
mun kahween sahgukkeemahgussenoon, me atuh naboo- 
mahguk. 

37 Ewh dush kategahduhmun, kahween kepuggede- 


517 


I. CORINTHIANUN. 


nunséen ewh weyowemah pecheenug kanetuhwuggemah- 
guk, me atuh pezheshigoo-menekaune wung, koonemah ba- 
guazhegunoowunoogwan, gamuh pakaunudoogwan : 

38 Kesha-Muhnedoo dush ooweyowetoon ewh suh 
azheminwandung, kuhya anduhching menekaun ewh tebe- 
nuhwa azheweyowemahguk:. 

89 Kuhkenuh weyaus kahween nahsaub ahwunsenoon : 
pazhigwun suh goo enene-weyaus, pukkaun menuhwah 
ezheweyausewewug ahwaseeyug, pukkaun kuhya egewh- 
gegooyug, kuhya dush pukkaunudene ewh penase-weyaus. 

40 Ahyahmahgudoon kuhya keezhegoong dahzhewe- 
yowemaun, kuhya oomuh uhkeeng duhzhe weyowemaun : 
egewh kezhegoong duhzhe weyowemaug pazhigwun pe- 
zhegandahgoozewin, kuhya uhkeeng duhzhe weyowemaug 
pazhikwun ewh bakahnuk peshegandahgoozewin. 

41 Pazhikwunene suh ewh oopezhegandahgoozewin 
owh keezis, kuhya pukkaun ezheähyahne oopezhegandah- 
goozewin owh tebike-kezis, kuhya pukkaunudene oopezhe- 
gandahgoozewinewah egewh ahnungoog: papukkaun suh. 
ezhepezhegandahgoozewug egewh ahnungoog. 

42 Me suh nahsaub azheähyahnig oodahbejebahwine- 
wah egewh naboojig. Puggedenegahzoo emuh bahnahde- 
zewening, ahbejebah dush wekah chebahnahdezesig : 

43 Puggedenegahzoo emuh dahbussandahgoozewening, 
ahbejebahah dush emah pezhegandahgoozewening: puhge- 
denegahzoo emuh shahgwewewening, ahbejebahah dush 
emuh mushkahwezewening. 

44 Puggedenegahzoo weyausewe-wə>yowemah, ahbeje- 
bahah dush oojechangoowe- weyowemah. Ahyahmahgud” 
suh weyausewe-weyowemah kuhya dush ahyahmahgud 
oojechaugoowe-weyowemah, 

45 Debishkoo goo azhebeëgahdag, Owh netum enene 
Adam keëzheäh oojechaug-bamahdezid, owh dush ish- 
qauch Adam keëzheäh oojechaugoomah bamahjeëwad. 

46 Kahween gooshah netum keähyahsenoon ewh waje- 
chaugwandahgwuk, ewh suh atuh weyausemaung anan- 
dahgwuk ; bahnemah dush ween owh wajechaugwandah- 
gwuk. 

47 Owh netum enene uhkeeng keöonjee uhkeewandah- 
gooze dush: owh dush pazhik enene mesuh owh Tabanin= 
gad ishpeming wanjeed. 

48 Azheähyaud owh akeewandahgoozid, me nahsaub 

azheähyahwaud egewh akeewandahgoozejig : kuhya dush 
azheähyaud owh ishpeming wanjeed, me suh kuhya nah- 
saub azheähyahwaud egewh dabandahgoozejig ewede ish- 
perning. 

49 Kahezhėähyahyung dush oodezhenàhgoozewin owh 
akeewandahgoozid, me suh kuhya kaëzheahyahyung oode- ` 
zhenahgoozewin owh ishpeming kahoonjeed. 

50 Oo-oo dush nindekid, nekahnesedoog, ewh weyause- 
mah kahya misque kah suh kushketoomahgussenoon che- 
debandahsoomahguk Kesha-Muhnedoo oodoogemahwewin; 
kah kuhya ewh natuh-bahnahduk tahdebandahsoomahgus-- 
sėnoon ewh natuh-bahnahdussenook. 

51 Benuh, kewahbunduhenim ewh mamaundahwuk ; 
Kahween kuhkenuh kegahnebahsemin, kuhkenuh kegah- 
daunjeëgoomin, 

52 Chuhyesekah, ningoo-puhsungwah-enahbing, ewh 
uhpe ishquauj pootahjegang: tahmuhtwawamahgud suh 
ewh pootahjegun, kuhya dush egewh naboojig tahahbeje- 
bahahwug wekah chebahnahdezesigwah, kenuhwind ke- 
gahdaunjeëgoomin. 

53 Oo-00 mahween natuh bahnahdussenook nundah- 
wandahgwud chepesekung ewh kabahnahdussenook, kuhya 
00-00 natuh-neboomahguk chepesekung ewh natuh-neboo- 
mahgussenook. 

54 Uhpe dush o0-oo natuh-bahnahduk kepesekung ewh 
natuh-bahnahdussenook, kuhya 00-00 natuh-neboomahguk 
kepesekung ewh natuh-neboomahgussenook me dush ewh 
uhpe chedebishkoosag ewh ekedoowin wazhebeégahdag, 
Neboowin kekoonjegahda emuh mahmauzhetwahwening. 

55 Oh neboowin, ahneende ewh keshemahgun? Oh 
chebaguhmig, ahneende ewh kemahmauzhetwahwin ? 

56 Ooshemahgun ewh neboowin me suh ewh mujje- 
ezhewabezewin; kuhya wanjemushkahwezemahguk mujje- 
ezhewabezewin me suh ewh tebahkoonegawin. 

51 Tahmahmooyahwahmah suh owh Kesha-Muhnedoo, 
owh mahnenung ewh mahmauzhetwahwin oonje owh Ta- 
banemenung Jesus Christ. 

58 Tulguh dush, suhyahgeënenuhgoog nekahnesedoog, 
aangwahmezik, soongekahbahwik, moonzhug chekeche- 
ahnookeetuhwag owh Tabaningad, kekekandahnahwah 
gooshah ahneshah ahnookeetahwahsewag owh Tabanin- 
gad. 

WH dush wahmahwundoosetooyagoobun shooneyah 
chemeenindwah eṣewh ant'rmeähjig, debishkoo kah- 
enahkoonugwah egewh Calatiaing duhzhe dabandahgoo- 
zejig emco ahnuhmeähwening mesuh kunya kenuhwah 
kaëzhechegayaz. 

2 Nelum kezhezuk kehkenuh oogahahsunjegoonah- 
wah papunge, menik kahezheshahwanemenag own Kesha- 
Muhnedoo, ewh dush chemahwunjechegasing uhpe ta- 
gwishenaun. 

3 Uhpe dush tagwi-bhenaun, ahwagwenuz kawahweenah 
wagwanug emuh kemahjebeëgunewaung, me suh egewh 
kaähnoonuggig cheëzheweetoowaud kemeegewawinewah 
ewede Jerusaleming. 

4 Kiskpin enandahgwukikuhya neen cheézhahyaun, 
ningahuhneweejewegoog. 

5 Kegahoodissinenia suk dush, uhpe kepemoosahduh- 
maun ewh Macedonia : kagete suh ningahuhnepemoosah- 
daun ewh Macedonia. 

6 Koonemah kuhya ahjenuh ningahduhnez anduhzhe 
ahyahyag, koonemah ningahpepoonish, chenahxoowa-me- 
zissekahweyag debe kaëzhahwaunan. k 

7 Kahween kegahuhnewanbuhmesenoonim noongoom 
wahbahbahmahdezeyaun ; nindenandum dush wanebik 
cheduhnezeyaun anduhzhe-ahyahyag, kishpin enanemid 
owh Tabaningad. 

8 Ningahdahyah suh Ephesusing nahnauzh;ewh uhpe 
Pentecost. 

9 Nenesahkoonahmahgoo ewh’ keche-ishquaundam 
kuhya kache-enahbudduk, bahtuhyeïnwug dush mahgah- 
zhejig. 

10 Kishpin dush tvhgwishing own Timotheus, aun- . 
gwahmezik cheweejewenag kuhnuhga sagezesig: oome- 
kindaun muh oodalınookeewin owh Tabaningad, debish- 
koo kuhya neen azhechegayaun. 

11 Kahween ahweyah cocogahneshepahpenuhdahwah- 
seen enewh : emuh pezaunezewining mezissekahwik uhpe 
pahmahjahjin chepenaunzekahwid : nenundahwahbuhmah 
suh owh kuhya egewh wekahnesemaug. 

12 Owh dush kekahnesenaun Apollos, ningekeche-nun- 
duhwanemah cheöodissenenag mahmahwe egewh wekah- 

nesemaug: kahween bahpish keënanduhse cheöodisse- 
nenag noongoom; kegahoodissegoowah suh uhpe keöoje- 
chesanig chekushketood. 

13 Ahkahwahbeyook, soongekahbahwik emuh dab- 
wayanduhmoowening,  eneneeng ezhesoongedaäyook, 
mushkanweZzeyoolk. 

14 Umuh sahgeëdewening ezhechegayook kuhkenuh 
kedeznechegawi -ewaunn, 

15 Kepahgoosacevenim, nekahnesedoog, (kekekane- 
mahw2vg egewi dabandahgoozejig emah oowegewah- 
ming owh Sie ephanas, netarı kahdabvrayandungig 'ewede 
Achaiaïng, kepugsenedezoowug dush vrebuhmeetahwah- 
waud enewh anubmeä ibnejin,) 

16 Chenuggedenedezooyvag webez 11dawagwahn oogoo 
dowug, kuhkenun kuhya egewn wo! 'dookauwejig, kuhya 
anoolkeejig. 

17 Neminwandum kepeíiuhgwishenooward Siephanas 
kuhya Fortunatus kuhya Achaicus : ewh muh kenchwah 
kahnoondasayag kuhkenuh oogepeeioocahwabh. 

15 Oogemeroo doodahwabwavni rech evewh ninje- 
chaugwun kuhya-kenuhwah kejecha. goowarvn : keche- 
twahwanemik 00300 doowvg. 

19 Egew^ dahangahgoozejig emah ahorhmëahwening 
Asiaing “anduhnuhkejig kedu^nemikahgoowaug. Aquila 
kuhya “Priscilla kekeche-ahnemik ahgoowaug oonje owh 
Tabaningad, kuhya egewh anuhmedhiiz emah oowege- 
wahmewaung. 

20 Kuhkenuh egewh wekeinesewaug lkeduhnemikah- 
goowaug. Ahnemikoodahdeyook mamashquand, ewh oo- 
jindeyag pahnuk oojindewin. 

21 Neen suh Paul ninduhnemekahzawin, tebenuhwa 
neninjeeng wazhebeühmaun, 

22 Kishpin ahweyah sahgeähsig enewh Taba%vingane- 
jin Jesus Christ, mahnoo Anathema Maranatna tahezheäh- 
yah. 

23 Mahnoo ooshahwanjegawin owh Tabanemenung 
Josus Christ kegahweejewegoonahwah. 


24 Nesahgeëwawin keweejewegoonahwah oonje owh 
Christ Jesus. Amen. 

E YAUL, oodahpostleëmun owh Jesus Christ oonje oode- 

nanduhmoowening owh Kesha-Muhnedoo, kuhya Ti- 
mothy:kekahnesenaun, nemahjebeähmahwahnahnig egewh 
dabandahgoozejig emuh oodahnuhmeähwening owh Kesha- 
Muhnedoo ewede Corinthing. 

2 Ewh shahwanjegawin kuhya pezaunewawin mahge- 
wad owh Kesha-Muhnedoo koosenaun, kuhya owh Taba- 
ningad Jesus Christ. 

3 Tahmahmooyahwahmah owh Kesha-Muhnedoo, me- 
-suh owh wagwissid Tabanemenung Jesus Christun, wan- 
denuhmoonung kuhkennh shahwandahgoozewenun, kuhya 
:mahyahmahwe-manoodaäshkahgad Kesha-Muhnedoo ; 

4 Mesuh owh kahmenoodaäëyummingid emuh kuhke- 
muh nekushkanduhmoowenenaung, nenuhwind chekushke- 
-tooyaung wemenoodaäüngidwah kuhkenuh egewh ahyah- 
nemezejig ewh menoodaäshkahgawin, kahezhemenooda- 
aëyummingid owh Kesha-Muhnedoo. 

5 Debishkoo muh azhemeshenuk ookootuggetoowinun 
owh Christ emuh neyowenaung, mesuh asheenuk nemenoo- 
daashkahgoowinénaun oonje owh Christ. 

6 Kishpin dush kooduggandumoowaungan, kenuhwah 
chemenoodaäshkahgooyag kuhya chebemabjeëgooyag nin- 
doonjekooduggandahmin, me suh kaëzheähyahyag kishpin 
debishkoo nenuhwind azhekooduggandabmaung kuhya 
:kenuhwah ezhekoodugganduhmag : kishpin dush menoo- 
daäashkahgoowaungan, kenubwah chemenoodadshkah- 
gooyag kuhya chebemahjeëgooyag nindoonjemenoodaäsh- 
kahgoomin. 

4-1 Kuhya? keche-soongesin nindahpanemoowinenahnin 
kenuhwah oonje, kekanduhmaung, ewh debishkoo azhe- 
puggedenuhmahgooyag; enewh kootugganduhmoowenun, 


522 


CHAP. I. 
me suh kaëzhepuggedenuhmahgooyag ewh menoodaäsh 
kahgoowin. | 

8 Kah muh, wekahnesemahdoog, nindenanduhsemin 
chekekanduhsewagoobun ewh niadahnemezewinenaun 
kahezheähnemezeyaung ewede Asiaïng, oonzaum keke- 
chekoosegwun, kah duash ningekushkoonduhsemin, apeech 
keähnemezeyaung, kahween ningahbemahdezesemin nin- 
geënandahmin : 

9 Peenjenuh ningeähyahmin ewh nahneboomegoowin 
chenebooyaung, cheöonjeähpanindezoosewaung, cheähpa- 
nemooyaung atuh owh Kesha-Muhnedoo owh ahyahbeje- 
bahaud enewh naboonejin : 

10 Me suh owh kahmeetahgwanemooweyungid ewh 
keche-neboowin, kayahbe dush nemeetahgwanemahgoo- 
naun : me suh owh apanemooyaung kayahbe wemetahgwa- 
nemooweyungid ; 

11 Kuhya kenuhwah nahdahmahweyaung guhnooduh- 
mahweyaung, ewh meegewawin, kahmeenegooyaung ne- 
bewah bamahdezejig oonje, nebewah chemahmooyahwa- 
waud nenuhwind oonje. 

12 Mesuh oo-00 wanjemoojegezeyaung, ewh tebahje- 
moomahmahguk nekekanindezoowinenaun, emuh menoo- 
ëzhewabezewening kuhya emuh Kesha-Muhnedoo oodab- 
wawening, kahween emuh weyausewe-nebwahkahwening, 
emuh atuh ooshahwanjegawening owh Kesha-Muhnedoo, 
keëzhebemahdezeyaung oomuh uhkeeng, mamwach edush 
kenuhwah anuhkayah. 

13 Kah muh gagoo bakaunukkin kedezhebeühmoose- 
noonim, me atuh aginduhmag kuhya duhyabwatuhmag ; 
nindahpanim dush kahgenig chedabwatuhmag ; 

i4 Kuhya dush debishkoo kahezhewahweezheyaung 
punge, cheähweyaung kemoojegezewinewah, me suh 
kuhya kenuhwah ahyahweyag nenuhwind nemoojegeze- 
winenaun uhpe ookezhegudoom owh Tabaningad Jesus. 

15 0Oo-oo keähpanemooyaun kahoonjeënanduhmaun 
netum cheöodissenenuhgoog, kenuhwah cheähyahyagoo- 
bun menuhwah pazhig shahwandahgoozewin ; 

16 Cheühneëzhahyaun ewede kedoodanuhwewaung 
Macedoniaing peöonjebiskahbeyaun chepenaunzekoone- 
muhgoog, cheöonjenuhkoowa-weejeweyag peëzhahyaun 
 ewede Judeaïng anuhkuhkayah. 

17 Uhpe dush oo0-o0o keënanduhmaun, wuhnishquauch 

enuh ningequakandum ? gamuh enewh nindenanduhmoo- 

winun, nindenandum enuh debishkoo azhewabuk weyah- 

e neen cheëkedooyaunbaun aahe, aahe, kuhya kah 
ah : 

18 Azhenetuhdabwad suh owh Kesha-Muhnedoo, ne- 
nuhwind nindekedoowinenaun kahenenuhgoog kahween 
aahe kuhya kah keähwunsenoon. 

19 Enewh muh Oogwissun owh Kesha-Muhnedoo, Je- 
sus Christ, kahdebahjemungid anduhzhe-ahyahyag neen 
kuhya Silvanus kuhya Timotheus, kahween aahe kuhya 
kah keähwese, ween suh aahe kahoonjeëkedoong. 

20 Kuhkenuh muh oowahweendahmahgawinun owh 
Kesha-Muhnedoo emuh Jesusing ahwunoon aahe, kuhya 
emuh Jesusing ahwunoon Amen, cheöonjepeshegandahgoo- 
üngid owh Kesha-Muhnedoo. 

21 Owh suh kahsoongekahbahwecyungid mahmahwe 
kuhya kenuhwah emuh Christing, kuhya kahnuhmuh- 
koonemeyummingid, me suh owh Kesha-Muhnedoo. 

22 Mesuh owh kahahkookuhwussoonenung, kuhya 
kahmeenenung enewh Ookeche-oojechaugwun debishkoo 
kezhah tebahahmahgoowin emuh kedaënaung. 

23 Menuhwah dush, nindezhekuhnoonah owh Kesha- 
Muhnedoo chedebahjemaud enewh ninjechaugwun, ewh 
keshahwanemenenuhgoog muhshe kahoonjeëzhahsewaun 
ewede Corinthing. 

24 Kahween ahnahwe neweöðogemahkundunsemin ewh 
kedabwayanduhmoowinewah neweedookahzoomin suh 
emuh kedoonahnegwanduhmoowinewaung: dabwayan- 
duhmoowin muh kedoonjesoongekahbahwim. 


CHAP I 


O-00 muh ningeënandum emuh nindaing, menuhwah 
cheëzhenaunzekoosenenuhgoog emuh kushkanduh- 
moowining. 
2 Kishpin dush kushkanduhmoonenuhgoog, ahwanan 
owh manwanduhmeïd, me suh atuh owh kahkushkanduh- 
meüg? 

3 Me suh oo-oo kahmahjebeühmoonenuhgoog, koone- 
mah uhpe oodissenenuhgoog, nindahgeöonjekushkandum 
oonje egewh kageöonjemoojegezeyaunbaun ; 00-00 ahpa- 
nemoonenuhgoog kenuhwah kuhkenuh, neen nemoojegeze- 
wening cheöonjemoojegezeyag kenuhwah kuhkenuh. 

4 Ewh suh kahezhekesahdanduhmaun kuhya kahezhe- 
wesugganduhmoomahguk ninda kegeëzhebeühmoonenim 
emuh nebewah oosebeengwahemaung ; kahween ewh che- 
öonjekesahdanduhmag, ewh atuh chekekanduhmag ewh 
nesahgeëwawin ahpeche azhesahgeënuhgoog kenuhwah 
mamwaech. 

5 Kishpin ahweyah kekushkanduhmeéwad, kahween 
ningekushkanduhmeëgoose, goomah atuh menik : oonzaum 
chemegooshkahjeësenoonuhgoog kuhkenuh. 

6 Me suh menoo menik ookooduggeëgoowin owh doo- 
wah enene, kahezhekootuggeëgood enewh nebewah ah- 
nind. 

7 Nindahwauj kedahahbwayanemahwah, kuhya ke- 
dahmenoodaäähwah, koonemah oodahgebahnahjeėgoon 
oonzaum nebewah kushkanduhmoowin. 

8 Me dush enenuhgoog cheühyeenjesetoomahwag ke- 
sahgeëwawinewah. 

9 Me suh kuhya kahoonjemahjebeühmoonenuhgoog, 
cheöonjepuhgukkanemenenuhgoog, kishpin wahdabwatuh- 
moowagwan kuhkenuh enewh uhyeëen. 

10 Owh muh wuhyabenuhmahwag gagoo, kuhya neen 
newabenuhmahwah : kishpin dush kewabenuhmahga- 
waunan gagoo, owh kahwabenuhmahwug, kenuhwah kah- 
oonjewabenuhmahwug emuh ookushkeäwezewening owh 
Christ ; 

11 Chegonjeshahgoojeésenoowung owh mujje-muhne- 
doo: kah suh nindoonanemahsemin azhekuhkahyanezid. 

12 Menuhwah dush uhpe kepeëzhahyaun emuh Troas- 
ing wedebahdooduhmaun oominwahjemoowin owh Christ, 
s TE a mania owh Tabaningad ewh ishquaun- 

am, 

13 Kahween gagoo aunwabewin ningeähyaunseen 
emuh ninjechaugoong, ewh oonje kemekahwahsewug owh 
Titus nekahnis: emuh andubzhe ahyahwaud ningeöonje- 
mahjah keühneëzhahyaun ewede Macedoniaing. 

14 Mahnoo tahmahmooyahwahmah owh Kesha- 
Muhnedoo, owh moonzhug wanjeshahgoojeëwayaun emuh 
Christing, mezheshuhwesetood dush azhemenoomahgwu- 
denig ookekandahsoowin mezewakummig nenuhwind nin- 
dahnookewinenaun oonje. 

15 Nenuhwind muh nindahwemin oomenoomahgooze- 
win owh Christ oonje owh Kesha-Muhnedoo anuhkuhka- 
yah egewh bamahjeïndjig, kuhya egewh banahdezejig : 

16 Anuhkuhkayah egewh banahdezejig nindahwe- 
min neboowene-menoomahgoozewin cheöonjeneboowaud ; 
anuhkuhkayah dush egewh bamahjeïndjig nindahwemin 
bemahdezewine-menoomahgoozewin cheöonjebemahdeze- 
waud. Ahwanan dush tuhyanebwahkaud oonoo ahnookee- 
wenun oonje ? 

17 Kah suh nenuhwind nindezhewabezesemin azhewa- 
bezewaud nebewah ahnind banahjetoojig oodekedoowin 
owh Kesha-Muhnedoo: emuh suh dabwawening oonje | 
owh Kesha-Muhnedoo, emuh anahsuhmid owh Kesha- | 
Muhnedoo nedebahdooduhmin oodekedoowin owh Christ. 


CHAP. IN. | 


ENUHWAH nuh nemahjetahmin weminwahjinde- 

zooyaung ? gamuh nenundahwandahgoozemin chepe- 
mewetooyaung menooduhzhinduhmoowine mahjebeëgun- 
un, debishkoo ahnind bakahnezejig, kenuhwah chemah- 
jebeëgooyagebun, gamuh menooduhzhinduhmoowine-mah- 
jebeëgunun kenuhwah kamahjebeëgayag ? 

2 Kenuhwah suh kedahwim nemenooduhzhinduhmoo- 
wine-mahjebečgun wazhebeëgahdag emuh nindaënaung, 
chekekanduhmoowaud kuhya cheähginduhmoowaud kuh- 
kenuh enenewug : 

3 Ewh puhgukkanduhgoozeyag ahweyag oomahjebeë- | 
gun owh Christ nenuhwind kahoozhetooyaung, kahween | 
oozhebeëgun-ahboong keöonje-oozhebeëgahdasenoon, Ooje- | 
chaugwun suh atuh owh bamahdezid Kesha-Muhnedoo | 
kahween emuh ahsine-muzzeneéguning, emuh atuh weyah- | 
sewe muzzene6guning me suh emuh oodaëmaung. 4 

4 Me suh azheähpanemooyaung Kesha-Muhnedoo oonje | 
owh Christ: A 

5 Kahween ahnahwe netakushketoosemin nenuhwind | 
tebenuhwa chenahnahgahdahwandahmaung gagoo; ne- | 
kushkeäwezewin emuh Kesha-Muhnedoong oonjeemahgud; 

6 Me suh owh kahezheyummingid wekushke-ahnoo- 
keetuhmaung oodooshke-kekindewin ; kahween ewh oo- 
zhebeëgawin, me suh atuh oojechaugoomah : oozhebeëga- 
win suh neshewamahgud, oojechaugoomah suh bemahje- 
ewa. 1a 
7 Kishpin suh ewh neboowene tebahjemoowin kahoo- | 
zhebeëgahdag kuhya kahmuzzenahbekahegahdag emuh 
ahsineeng kepeshegandahwuk, enewh oonjahnesun owh 

Israel kekushketoosigwah wawane cneguhnuhwahbun- 
duhmoowaud ooshkinzhegoone enewh Mosesun apeech 
kepezhegandahgwudenig; ewh peshegandahgoozewin wah- 
mahjahmahgukkebun : 

8 Kah nuh ween ahwahshema tahpezhegandahgoose- 
noon ewh oojechaugoomah oodebahjemoowin ? 

9 Kishpin suh ewh nahneboondewine debahjemoowin 
pezhegandahzwuk, ahwahshema tahpezhégandahgwud ewh 
minwandahgoozewine debahjemoowin. 

10 Pooch edush ewh kahpezhegandahgwetoongebun 
kahween 00-00 doowah pezhegandahgoozewening keëzhe- 
pezhegandgwussenoon, ewh oonje ahwahshema kahkeche- 
ahpeetandahgwuk peshegandahgoozewin. 

11 Kishpin muh ewh kahbahnahjechegahdag kepezhe- 
gandahgwuk, ahwahshema tahpezhegandahgwud ewh ka- 
yahbe ayahmahguk. 

12 Ewh suh oo0-oo menik ahpanemoowin ahyahmaung, 
nepahgukoowamin kekedooyaung : 

13 Kahween nindezhechegasemin debishkoo Moses, 
kahpesekung ahgwingwaöon emuh ooshkinzhegoong, che- 
oonjemechewahbunduhsigwah oonejahnesun owh Israël 
ewh azhewuhyaquahahyahnig ewh wahbahnahjechegah- 
dag : 

14 Kekuhkepeengwaähwug emuh oodenanduhmoowi- 
newaung: nahnauzh egoo noongoom kezheguk kayahbe 
duhgoomahgud ewh nahsaub ahgwingwaöon, kah kuhya 
muhshe ekoonegahdasenoon uhpe aginduhmingin ewh 
kata kekindewin ; emuh Christing ekoonegahda ewh ah- 
gwingwaöon. 

15 Pooch edush noongoom kezheguk, uhpe aginduh- 
mingin ewh Moses oomuzzeneëgun, kayahbe ahgoodane 
ewh ahzwingwaöon emuh oodaë waung. 

16 Pooch edush uhpe kequaketahwahwaud enewh Ta- 
baninganejin, tahekoonuhnegahdane ewh ahgwingwaöon. 

17 Benuh, owh Tabaningad ahwe owh Oojechaugoo- 
mah: tebe dush abenegwan Oojechaugwun owh Tabanin- 
gad me emuh anduhgoomahguk puggedenegahzoowin. 

18 Kenuhwind dush kuhkenuh agwingwabezoosewung 
kishkinzhegoonaung mechewahbundahmung debishkoo 
emuh wahbumoojechaugwuning ewh oopezhegandahgoo- 
zewin owh Tabaningad, kedaunjeëgoomin nahsaub che- 


527 


IL. CORINTHIANUN. 


ëzhenahgoozeyung ashkum chepezhegandahgoozeyung, 
oonje enewh oojechaugwun owh Tabaningad. 


CHAF IV. 


ENUH dush ewh ahyahmaung oo-oo kuhgeguawine- 
buhmeetahgawin, debishkoo kahezheshahwaneme- 
. gooyaung, kahween nindahnezhetunsemin ; 

2 Ningewabenahnahnin dush kuhyahchegahdagin wuh- 
yazhingawine uhyecen, kahween nebemoosasemin emuh 
kuhkuhyanezewining, kah kuhya emuh wuhyazhingawi- 
ning nindezhemekinduhsemin Kesha-Muhnedoo oodeke- 
doowin ; ewh suh ween oonje mezheshuhwesetoong ewh 
dabwawin newahbundahahnahnig ewh nemenoo-ezhewa- 
bezewinenahnin kuhkenuh egewh enenewug cheöonjeke- 
kanemeyungidwah emuh ookekanindezoowinewaung. 

3 Kishpin muh kahjegahdag ewh neminwahjemoowine- 
naun, kahdahmahwahwug suh egewh banahdezejig : 

4 Egewh duhyabwayanduhsegoog kekuhkepeengwa- 
ëgoowaud emuh oodenanduhmoowinewaung enewh oo- 
muh uhkeeng duhzhe muhnedoon, cheöonjewahsashkah- 
goosigwah ewh Christ oominwahjemoowine-wahsayahze- 
win, owh oodezhenahgoozewin owh Kesha-Muhnedoo ah- 
yahwid. 

5 Kah mahween nenuhwind nedebahjindezoosemin, 
owh suh ween atuh Christ Jesus Tabaningad ; kuhya ne- 
nuhwind kedoobuhmeetahgunememin oonje owh Jesus. 

6 Owh mahween Kesha-Muhnedoo, kahedung ewh 
wahsayahzewin che6onjewahsayahmahguk emuh puhsuh- 
gish-tebekudoong, ningewahsashkahgoomin emuh keda- 
ënaung, ewh chemeenenuug wahsayahzewine-kekandah- 
soowin, chekekanduhmaung ewh oopezhegandahgoozewin 
owh Kesha-Muhnedoo emuh ooshkinzhegoong owh Jesus 
Christ. 

7 Ninguhnuhwandahmin dush maunduh wahnuhde- 
zewin emuh wahbegune-oonahguning, ewh keche-mush- 
kahwezewin cheöonjeemahguk emuh Kesha-Muhnedoong 
kahween nenuhwind. 

8 Meze nindoonjemegooshkahjeégoomin, kah dush 
nindahnemizzeëgoosemin ; ahnahwe nenuhneezah-nane- 
moomin, kah dush ahpeche nepahbahnah danemoosemin ; 

9 Nekootuggeëgoomin, kah dush nenuhguhnegoosemin ; 
neniswabenegoomin, kah dush nebahnahjeëgoosemin ; 

10 Moonzhug pemewetooyaung emuh neyowenaung 
ewh ooneboowin owh Tabaningad Jesus, cheoonjemezhe- 
shuhwejegahdag ewh oobemahdezewin owh Jesus emuh 
neyowenaung. 

11 Nenuhwind muh bamahdezeyaung moonzhug nepug- 
gedenegoomin emuh neboowening oonje owh Jesus, oobe- 
mahdezewin owh Jesus chemezheshuhwejegahdag emuh 
neyowenaung natuhneboomahguk. 

12 Me dush ahnookeemahguk ewh neboowin emuh 
neyowenaung, bemahdezewin dash emuh keyowewaung. 

13 Nenuhwind kekishkahwungid owh nahsaub dabwa- 
yanduhmoowine-oojechaugoomah, debishkoo azhebeëgah- 
dag, ningedabwayandum, me suh kahoonjekekedooyaun ; 
kuhya nenuhwind nindabwayandahmin, me suh wanje-ke- 
kedooyaung ; 

14 Kekanduhmaung ewh owh kahahbejebahaud enewh 
Tabaninganejin Jesusun kuhya nenuhwind weähbejebah- 
eyungid oonje owh Jesus, mahmahwe dush kenuhwah 
chepeendeguhzheyummingid emuh anahsuhmuhbid. 

15 Kuhkenuh muh oonoo kenuhwah oonjeëzhewa- 
budoon, shahwandahgoozewin bahyahtuhyeënuk cheäh- 
nookeemahguk, oonje oomahmooyahwawinewah nebewah 
bamahdezejig, emuh copezhegandahgoowining owh Kesha- 
Muhnedoo. 

16 Me suh wanjepwahnuhweetoosewaung ; ahnahween 
goo bahnahdezid owh ahwahjuhyeëe nindenenemenaun, 
owh dush ween peenjenuh nindenenemenaun aunjeäh an- 
duhsoo kezheguk. 

17 Ewh muh nuhyaungung nekoodugganduhmoowine- 
naun, ahjenuh atuh ayahmahguk, nekushketuhmahgoo- 
naun ahwahshema kache-koosegwung kuhya kuhyahgega- 
ahyahmahguk pezhegandahgoozewin ; 

18 Magwah guhnuhwahbunduhsewauug enewh uhye- 
ëen wahyahbuhmenahgwukkin, enewh suh atuh wuhyah- 
buhmenahgussenoogin uhyeëen : ahjenuh atuh ahyahmah- 
gudoon enewh uhyeëen wuhyahbuhmenahgwaulkkin, enewh 
dush ween uhyeëen wuhyahbuhmenahgussenoogin kahge- 
ga-ahyahmahgudoon,. 

CHAR V. 
h EKEKANDAHMIN mahween kishpin bahnahjeche- 


gahdag oomuh uhkeeng abeetuhmaung puhpuhguh- 
wuhyaune- weguhmig, nindahyahmin oodoozhegawin owh 
Kesha-Muhnedoo, wahkahegun ooneenjemaung kahoozhe- 
chegahdasenook, kuhyahgega-ahyahmahguk ewede ishpe- 
ming kezhegoong. 

2 Me suh 00-00 wanjemahmahtwayaung, ahpeche nun- 
NN maung chepesekoonegooyaung ewh newahkah- 
egunenaun ewede ishpeming ayahmahguk 

3 Kishpin kagate kepesekoonegooyaung wemekahgoo- 
sewaung chepeengweshahgedey aung. 

4 Kemahmahdwamin mahween kenuhwind abeetuh- 
mung maunduh puhpuhgewuhyahne-guhmig kechepwah- 
wunayung : kah suh nindenanduhsemin chekesekoonegoo- 
yaungebun, chepesekoonegooyaungebun atuh, ewh neboo- 
win chegoonjegahdag emuh bemahdezewening. 

5 Benuh dush owh kahkezheetaheyummingid oonje 
00-00 ezhebemahdezewin mesuh owh Kesha-Muhnedoo, me 
suh kuhya owh kahmeezheyummingid enewh Oojechaug- 
wun tahnuhsug kezhah tebahahmahgoowin. 

6 Mesuh moonzhug wanjesoongedaäyaung, kekanduh- 
maung ewh ahpeech ahbeetuhmaung ewh weyowemah, 
kahween nindahbeesemin emuh andaud owh Tabaningad : 

7 (Tabwayanduhmoowening muh nindoonjebemoosa- 
min, kahween dush wahbewining :) 

8 Nesoongedaämin, nindekid, kuhya nahwuj nindenan- 
dahmin cheähbesewaung emuh weyowemaung, cheähbe- 
yaungebun dush ween andaud owh Tabaningad. 

9 Mesuh wanje-ahnookeeyaung, kishpin ahbewaungan 
gamuh ahbesewaungan cheminwa anemeyungid owh. 

10 Kuhkenuh muh kegahnahgoozemin emuh anahsuh- 
meähyahnig ootebahkoonewa-wuhbewening owh Christ; 
kuhkenuh bamahdezejig cheöðodahpenuhmoowaud enewh 
ezhechegawinun kahezhechegawaud emuh weyowemaung 
kishpin menoo-ëzhewabudenegwan gamuh mujje-ezhewa- 
budenegwan. 

11 Kekanduhmaung dush ookootahmegoozewin owh 
Tabaningad, newekoojeähnahnig egewh enenewug ; neme- 
zeshuh-wuhbuhmenahgoozemin suh emuh anahsuhmuhbid 
owh Kesha-Muhnedoo : ; kuhya dush nindahpanim mezhe- 

shuh-wahbuhmenahgoozeyaung emuh kenuhwah kekeka- 
nindezoowinewaung. 

12 Kahween menuhwah nemenoo-duhzhindezoosemin 
kanoonenuhgoog, kemeenenim suh kaöonjewahwezhane- 
mooyag nenuhwind oonje, gagoo cheähyahmag kanuhgua- 
tuhwagwah egewh natuh-wahwezhanemoojig emuh ezhe- 
nahgoozewening, kahween emuh oodaëmaung. 

13 Kishpin kewuhnahdézewaungan, ween suh Kesha- 
Muhnedco nindoonjekewuhnahdezemin: gamuh kishpin 
nebwahkahwaungan, kenuhwah nindoonjenebwahkahmin. 

14 Nekuhgaunjenahzhahoogoomin muh oosahgeëwa- 
win owh Christ: 00-00. muh nindenandahmin, kishpin pa- 
zhig kenebootuhwaud kuhkenuh bamahdezenejin, kagate 
kuhkenuh keneboowug : 

15 Kenebootuhwaud dush kuhkenuh enewh bamahde- 
zenejin, egewh bamahdezejig kayahbe chehbemahdezetahde- 
zoosigwah, chebemahdezetahwahwaud dush ween kahne- 
bootahgoojin, kuhya kahahbejebahnejin. 

16 Noongoom dush kah wekah nekekanemahsenaun- 

ahweyah azheähyaug weyahsemah : ahnahween goo keke- 
kanemungid owh Christ azheähyaug-weyahsemah, kah ka- 
yahbe menuhwah nekekanemahsenaun. 

17 Kishpin mahween ahweyah debandahgoozid emuh 
Christing, aunjbemahdeze suh goo: kuhkenuh kata uh- 
yeéen ahzhe keiingwunoon : benuh, kuhkenuh uhyeéen 
aunj-uhye6tewunoon. 

18 Kuhkenuh dush uhyeëen oonjeemahgudoon emuh 
Kesha-Muhnedoong, owh kahpoonanemenung oonje owh 
Jesus Christ, ningemeenegoomin dush ewh poonaninde- 
wine kuhgequawin ; 

19 Mesuh oo-00, Kesha-Mahnedoo kekekishkahgood 
enewh Christun, chepoonanemindwah egewh akeewejig, 
kah dush oodahginduhmoowahseen enewh oomujje-ezhe- 
wabezewinene ; oogeähtoon dush emuh neneenjenaung 
ewh poonanindewine ekedoowin. 

20 Noongoom dush nindoomezhenahwamegoomin owh 
Christ, tahnuhsug kekechekuhnoonegoowah owh Kesha- 
Muhnedoo nenuhwind nindoonenaung: kepahgoosaneme- 
goom dush ahneekenootuhwungid owh Christ, chepugge- 
denedezooyag chepoonanemenag owh Kesha-Muhnedoo. 

21 Oogeëzheäun muh cheähyahmenid mujjeëzhewabe- 
zewin kenuhwind oonje, enewh kuhnuhga kahkekanduh- 

senejin mujje-ezhewabezewin: kenuhwind cheëzheëgoo- 
yung oomenoo-ezhewabezewin owh Kesha-Muhnedoo 
ween oonje. 


CHAP. YL 


ENUHĦHWIND dush, weejeähnookeetuhwungid owh 

Kesha-Muhnedoo, kedahyaungwahmegoom ahneshah 
cheöodahpenunsewag ewh ooshahwanjegawin owh Kesha- 
Muhnedoo. 

2 (Oo-oo muh ekedoo, Kegenoondoon ewh uhpe kahe- 
nandahgwuk cheöodahpenegooyunbun, kuhya bemahjeë- 
wawine kezheguk kegeweedookoon: benuh, noongoom 
me suh ewh uhpe anandahgwuk cheöodahpenegooyun- 
bun ; benuh, noongoom mesuh ewh bemahjeëwawine ke- 
zhegud.) 

3 Kuhnuhga chewuhsittahdoodunsewaung, chemujje- 
duhzhinjegahdasenook ewh kuhgequawin : 

4 Ahnooj uhyeëeng chekekandahgoozeyaung chebuh- 
meetuhwungid owh Kesha-Muhnedoo, emuh nebewah 
soongummunduhmoowening, emuh wesugganduhmoowe- 
ning, emuh muhnazewining, emuh ketemahgezewening, 

9 Emuh puhzhunzhabogoowening, emuh kebahquahe- 
gahzoowening, emuh nishwahnahdahkumegezewening, 
emuh keche-ahnookeewening, emuh ahkahwahbewening, 
emuh keëquishemoowening ; 

6 Oonje peenahdezewening, kuhya oonje kekandahsoo- 
wening, oonje zebishkahje-kedahzoowening, oonje kesha- 
wahdezewening, oonje Keche-Oojechaugoong, oonje wuh- 
yazhingamahgussenook sahgeëwawening, 

1 Oonje dabwawine-ekedoowining, oonje oomushkah- 
wezewining owh Kesha-Muhnedoo, oonje quuhguk ezhewa- 
bezewine ushwewening ewh kaähgweëgooyaung nekeche- 
nekahnaung, kuhya nenuhmunjenekahnaung, 

8 Oonje kechetwahwandahgoozewening, kuhya emuh 
dahbussandahgoozewening, oonje mahnahjemoowening 
kuhya oonje minwahjemoowening : debishkoo natuh-kuh- 
kenuhwishkejig, ahnoo goo dabwayaung ; 

9 Debishkoo kakandahgoozesegoog, ahnoo puhgukkan- 
dahgoozeyaung ; debishkoo naboojig, benuh dush nebe- 
mahdezemin ; debishkoo suh kootuggeëgooyaung, kah suh 
dush nenesiggoosemin ; 

10 Kushkanduhmaung, ahnoo goo moonzhug bahpe- 

nanduhmaung ; debishkoo ketemahgezeyaung, ahmoo goo 
wahnuhdezeüngidwah nebewah bamahdezejig ; kuhnuhga 
tebenuhwawezesewaung, ahnoo goo tebanduhmaung ah- 
nooj gagoo. 

11 O kenuhwah Corinthing wahdatooyag, nindoone- 
naun pahkahkoosin kuhnoonegooyag, kuhya nindaënaun 
mechahmahgud. 

12 Kahween ahgahsinsenoon nenuhwind nindaënaun 
kenuhwah anuhkuhkayah, kenuhwah atuh kedaëwah 
ahgahsin. - 

13 Chetebahuhmahweyag 00-00 (debishkoo nenejahne- 
sug kedezhekuhnoonenim,) mahnoo tahmechahmahgud 
kedaëwah. 

14 Kagoo weedookahwahkagoon duhyabwayanduhse- 
goog : wagoonan kaöonjeweedookoodahdemahguk ewh me- 
noo-ezhewabezewin kuhya mujje-ezhewabezewin? ahneen 
kaëzhemenooweejekewaindemahguk ewh wahsayahzewin 
kuhya puhsuhgishtebekud ? 

15 Ahneen dush kaëzheweejekewaïndewaud Christ 
kuhya owh mujje-muhnedoo? wagoonan dush kaöonje 
weedookahwaud owh duhyabwayandung enewh duhyab- 
wayanduhsenegoon ? 

16 Wagoonan dush kaöonjeweedookahgamahguk oo- 
dahnuhmeä-weguhmigoom owh Kesha-Muhnedoo emuh 
muzzeneneeng ? kenuhwah gooshah kedahwim oodahnuh- 
meä-weguhmigoom owh Kesha-Muhnedoo; debishkoo kah- 
ekedoogoobunan owh Kesha-Muhnedoo, Ningahdah emuh 
ooweyowewaung, kuhya ningahpahbahmoosa emuh oowe- 
yowewaung, kuhya ningahdooKesha-Muhnedoomemegoog, 
kuhya ningah oodahnishenahbamemaug. 

17 Benuh dush, oonje sahguhuhmoog anduhzhe-ahyah- 
waud, kuhya nuhguhnik, ekedoo owh Tabaningad, kagoo 
taungenunkagoon ewh mahyahnahduk ; kegahkeche-min- 
wanemenim edush, 

18 Kegahooyoosemim dush, kuhya kegahoogwisse- 
minim kuhya kegahoodahnesemenim, ekedoo owh Taba- 
ningad mahyahmahwe mushkahwezid. 

HYAHMUNG dush oo-noo wahweendahmahgawe- 

nun, kachesahgeënenuhgoog, umba peneëdezoodah 
oonje kuhkenuh weenezewin emuh weyahsemaung kuhya 
emuh oojechaugoomaung, kezheetooyaung ewh menoo- 
ezhewabezewin oonje koosung owh Kesha-Muhnedoo. 

2 Oodahpeneshenaum; kahween ningemujjedoodahwah- 
senaun ahweyah, kahween ningebahnahjeähsenaun ahwe- 
yah, kahween ningewuhyazhemahsenaun ahweyah. 

3 Kahween nindoonjeëkedoose o0-oo chebahtahmenuh- 
goog : debishkoo muh ahzhe keëkedooyaun, kedahyaum 
emuh nindaënaung cheweejeneboomegooyag lkuhya che- 
weejebemahdezemegooyag. 

4 Keche wawane nekekid kuhnoonenuhgoog, nekeche- 
wahwezahnim kenuhwah oonje, nemooshkenashkahgoon 
ewh menoodaäwin, nekeche-pahpenandum pooch emuh 
kuhkenuh nekooduggandummoowinenaung. 

9 Uhpe muh ketuhgwishenaung emuh Macedoniaing, 
kah kuhnuhga keäunwabemahgussenoon neyausenaun, 
meze suh ningeöonjemegooshkahjeëgoomin; ahgwahjuhyeëe 
megahzoowenun keduhgoomahgudoon, peenjenuh dush 
sageze wenun. 

6 Pooch edush Kesha-Muhnedoo, owh manoodaääud 
enewh kashkanduhmenejin, ningemenoodaäëgoonaun oonje 
ewh kepetuhgwishing owh Titus; 

T Kahween atuh kepetuhgwishing, ewh kuhya menoo- 
daashkahgcowin kahezhemenoodadind kenuhwah oonje, 
uhpe keweenduhmooweyungid kekeche-nunduhwanduh- 
moowinewah, kekesahdanduhmoowinewah, azhekechesah- 
geëyag; ahwahshema dush ningeoonahnegwandum. 

8 Ahnahween goo kekushkandumeënenuhgoog oonje 
ewh mahjebeégun, kahween nindaunwanindezoose, ah- 
nahween goo keäunwanindezooyaunbaun: nekekandaun 
suh ewh mahjebeëgun kekushkandummeëgooyag, ahnah- 
ween goo wanebik atuh 

9 Benuh dush neminwandum, kahween ewh kekush- 
kandumeëgooyag nindoonjeminwanduhse, mesuh goo atuh 
keëzhekushkanduhmag emuh aunwanindezoowening : ewh 
keëzhekushkanduhmeëgooyag azheminwandung owh Ke- 
sha-Muhnedoo, kuhnuhga gagoo chemujjedoodahgoose- 
wag. 

10 Ewh muh kesahdanduhmoowin manwandung owh 
Kesha-Muhnedoo ahnookeemahgud emuh aunwanindezoo- 
wening cheöonjebemahjeëgoong kah dush tahoonjeäunwa- 
nindezooseem : ewh dush uhkeewine-kesahdanduhmoowin 
ahnookeemahgud cheneboong. 

11 Benuh “dush, 00-00 kahezhekesahdanduhmag azhe- 
minwandung owh ' Kesha-Muhnedoo, keähnookeemahgud 
cheäungwahmezeyag, chekuhnooduhmahdezooyag, che- 
nishkaningayag, chesagezeyag, chekechenunduhwanduh- 
maggagoo, cheminwawezeyag, 'chekootuggeëwayag! Kuh- 
kenuh oonoo uhyetéen kegeoonjekekandahgoozeem chewee- 
doo kahzoosewag emuh 00-00 mujje-ezhewabezewening. 

12 Ahnoo dush goo, kemahjebetihmoonenuhgoog, kah- 
ween owh kahmujjedoodahgad ningeoonjemahjebeégase, 
kah kuhya oonje owh kahmujje-doodahwind, cheöonjeke- 
kanemeyag azhemenoo-guhnuhwanemegooyag anahsuhmid 
owh Kesha-Muhnedoo. 

13 Mesuh wanjemenoodaäskahgooyaung ewh kemenoo- 
daäëgoowinewah : keche ahwahshema dush ningebahpe- 
nandahmin oonje oobahpenanduhmoowin owh Titus, ewh 
kemenoodaääg kenuhwah kuhkenuh emuh oojechaugoong. 

14 kishpin kuhnuhga kewahwezhanemenuhgoog kanoo- 
nuggin, kahween nindoonjeähguj ese; debishkoo ahnooj 
gagoo kahenenuhgoog emuh dabwawining keëzhekekedoo- 
yaung, mesuh newahwezhe-kishwawin kahezhe-wahwe- 
zhekezhwayaun anahsuhmid owh Titus kekekandahgwuk 
chedabwamahguk. 

15 Ahwahshema dush kekechesahgeëgoowah peenje- 
nuh, apeech mequandung kenuhittuhmoowinewah kenuh- 
nuh kuhkenuh, emuh sagezewining kuhya emuh nuhnin- 
gishkahwening keëzheöðodahpenazg. 

16 Nindoonahnegwandum dush ewh ahpanemoonenuh- 
goog ahnooj gagoo. 

CHAP YHE 
ENUHWAH dush, wekahnesemahdoog, keweenduh- 
moonenim ewh ooshahwanjegawin owh Kesha-Muh- 
nedoo kahmeenindwah egewh GANG A) 'woozejig emuh ah- 
eoe ewede Macedoniaing 
2 Ahnuhween goo kekeche- daa a keahnoo- 
kemahgudenig oowahwezhanduhmoowinew ah kuhya oo- 
kecheketemahgezewinewah chemesheenudenig ookesha- 
wahdezewinewah. 

3 Menik kekushketoowaud, nindahyahjemaug, kuhya 
ahwahshema menik wenuhwah tebenuhwa keënanduh- 
moog ; i 

4 Ahpeche nunduhwanemeyungedwah, cheöodahpe- 
nuhmaung ewh meegewawin kuhya cheweedookahzoo- 
yaung weshahwanemindwah egewh anuhmeähjig. 

5 Me dush oo-oo keëzhechegawaud, kahween atuh 
kahahpanemooyaung, netum dush oogemeenahwaun weyo- 
wewaun enewh Tabaninganejin, kuhya nenuhwind ninge- 
meenegoomin oonje oodenanduhmoowening owh Kesha- 
Muhnedoo. 

6 Me suh kahoonje-enungid owh Titus, debishkoo 
kahezhemahjetaud, mesuh kaëzhekezheetung ewh nahsaub 
shahwanjegawin emuh anduhzhe ahyahyag. 

7 Azhewahnuhdezeyag dush emuh kuhkenuh uh- 
yeëeng, emuh dabwayanduhmoowening, kuhya kekedoo- 
wening, kuhya kekandahsoowening, kuhya emuh kuhke- 
nuh minwawezewining, kuhya sahgeéwawining azhesah- 
geëyag, aungwahmezeyook chewahnuhdezeyag kuhya 
emuh maunduh shahwanjegawining. 

8 Kahween emuh kuhgequawening nindezhekekedoose, 
oonje atuh keminwawezewaud ahnind, che6onjekekandah- 
gwuk kesahgeêwawinewah dabwamahguk. 

9 Kekekandahnahwah muh ooshahwanjegawin owh 
Tabanemenung Jesus Christ, ahnoo goo kewahnuhdezid, 
kenuhwah keöonjeketemahgezeïnd, ween ooketemahgeze- 
wining kenuhwah cheöonjewahnuhdezeëgooyag. 

10 Oomuh dush kekuhgaunzoominenim : kenundah- 
wandahgoozeem, kuhyet kahmahjetahyag, kahween atuh 
“cheézhechegayag, kuhya kegeënandaum noongoom ningoo- 


pepoonahguk. 
11 Noongoom dush kezheetahyook : debishkoo suh ka- 


menik ayahmag. 








BU, 


zhetena keënanduhmag, noongoom dush cheëzhechegayag 


12 Kishpin mahween netum duhgoomahguk enanduh- : 


moowin, oodahpenegahda debishkoo azhetebenuhwawezid 
enene, kahween debishkoo azhetebenuhwawezesig. 
13 Kah muh nindenanduhse bakahnezejig chemeege- 
wasegwah, kenuhwah dush nebewah chemeegewayag : 
14 Ewh atuh debishkoo chemuhmeenindeyag, noon- 
goom kenuhwah azhewahnuhdezeyag cheöðonjemeenagwah 
egewh manazejig, uhpe dush manazeyagoon kenuhwah 

cheöðonjemenenagwah azhewahnuhdezewaud : debishkoo 
chemuhmeenindeyag : 

15 Debishkoo azhebeëgahdag, Owh kahmahwundoose- 
tood nebewah kahween gagoo keïshkoonuhmahwahse; owh 
dush kahmahwundoosetood punge kahween gagoo ooge- 
muhnazeseen. 

16 Tahmahmooyahwahmah owh Kesha-Muhnedoo, 
kahahtuhmahwaud emuh oodaëning enewh Titusun ewh 
nahsaub keche enanduhmoowin cheguhnuhwanemenag. 

17 Oogebezindaun dush ewh kuhgaundwawin ; ween 
dush goo tebenuhwa ahwahshema keënandung kegeähwe- 
oodissegoowah. 

18 Ningemahjenauzhahwahnaun owh wekahnesemah 
manoo-duhzhemind oonje ewh minwahjemoowin tebe-atag- 
wan ewh ahnūhmeähwin ; 

19 Kahween oo-oo atuh, kuhya kahwuhwanahbuhme- 
good enewh dabandahgoozenejin emuh ahnuhmeähwening 
cheweejewungid pamewetooyaung maunduh shahwanjega- 
win, nenuhwind anookeetuhmaung cheöonjepeshegandah- 
gooind owh nahsaub Tabaningad, kuhya chekekandah- 
gwuk kekezheetahwine enanduhmoowin ; 

20 Oo-oo wemaushkahmaung kuhnuhga ahweyah che- 
mujje-enanemoosenoowungid oonje ewh buhyahteënuk 
meegewawin ganuhwanduhmaung : 

21 Kezhah nahnahgahdahwanduhmaung enewh uh- 
yeëen wanishishingin, kahween atuh anahsuhmid owh 
Tabaningad, emuh suh goo kuhya anahsuhmewaud egewh 
enenewug. 

22 Ningeëzhenahzhahwahnaun owh wekahnesemah, 
cheweejewegoowaud ahyahpe kahkekanemungid minwa- 
wezid emuh nebewah ahnookeewening, noongoom dush 
nahwuj minwawezid apeech keche-apanemoonenuhgoog. 

23 Kishpin ahweyah kuhgwadwad azheähyahnegwan 
Titusun, neneezhookuhmaug suh kuhya neweedookaug 
anooketuhmoonenuhgoog kenuhwah: kishpin dush nekah- 
nesenahnig oonjekuhgwadwad ahweyah, oodahnoonegoo- 
waun enewh anuhmeähnejin, kuhya oopezhegandahgooze- 
win owh Christ ahwewug. 

24 Me dush kaöonjewahbundahägwah, kuhya anahsuh- 
menid kuhkenuh anuhmeähnejin, ewh kaöonjekekandah- 
gwuk kesahgeëwawinewah, kuhya dabwamahguk ewh 
kahmenoo-duzzhemegooyag. 

WH dush wahmeenindwahpun egewh anuhmeähjig, 
kahween nunduhwandahgussenoon chemahjebeüh- 
moonenuhgoog : 

2 Kekekanemenim suh azhekezheetahyag emuh kede- 
nanduhmoowinewaung, me wanjemenoo-duzzhemenenuh- 
goog anahsuhmewaud egewh Macedoniaïng anduhnuhkee- 
jig, 00-00 ekedooyaun, noongoom ningoo pepoonahgud 
akookezheetahmahguk Achaia; kenuhwah dush keminwa- 
wezewinewah keoonjeoombeähwug keche nebewah ba- 
mahdezejig. 

3 Pooch edush nemahjenahzhahwaug egewh wekah- 
nesemaug, Cheòonjebahnahjechegahdasenook nemenoo- 
duhzhingawinenaun kahmenoo-duhzhemenenuhgoog 00-00 
oonje; kagate chekezheetahyag, debishkoo kahekedooyaun: 

4 Koonemah suh kishpin pemeweejewewand egewh 
Macedoniaïng duhzhe enenewug, wahbuhmikwah dush 
kezheetahsewag, nenuhwind (kahween nindekedoosemin, 
kenuhwah) nindahgeähgujjemin maunduh kekeche-muh- 
mequahzooyaung. 

5 Mesuh kahoonjeënanduhmaun cheënugwah egewh 
wekahnesemaug, kezhah cheñhweöodissenenagwah ke- 
zhah chemahwundoosetoowaud kemeegewawinewah, me- 
suh ewh kuhyet kahwahweenduhmahgooyag, chewahwa- 
zhesechegahdag debishkoo mahmooyahwawine meegewa- 
win, kahween kuhya emuh suhsahgezewining. 

6 Oo-o0 dush nindekid, Owh punge apuggejegad punge 
atuh tahsuggukkenega ; kuhya owh nebewah apuggejegad 
nebewah dash tahsuggukkenega. 

1 Kuhkenuh enenewug debishkoo enanduhmoowaud 
emuh oodaëwaung, mesuh menik kameegewawaud ; kah- 
ween emuh suhsahgezewening, gamuh minwanduhsigwah : 


Kesha-Muhnedoo muh oominwanemaun enewh manwan- 


duhmenejin meegewawin. 

8 Kuhya ween Kesha-Muhnedoo enandahgooze chepug- 
gedenuhmoonenag nebewah shahwandahgoozewin; ke- 
nuhwah ahyahmag menik katabesag ahnooj gagoo, che- 
wahnuhdezeyag emuh kuhkenuh menoo-ahnookewening : 

9 (Debishkoo azhebeëgahdag. Kesuhswawabenega ; 
oogemeenaun enewh katemahgezenejin : oomenoo-ezhewa- 
bezewin kahgenig tahdahgoomahgudene. 

10 Mahnoo owh mahnaud enewh kateganejin ewh me- 
nekaun kegahmeenegoowah buhquazhegun cheweseneyag, 
kuhya oogahmeshenetoon kaëzhemenewung ewh kemenoo- 
ezhewabezewinewah ;) 

11 Kewahnuhdezeëgooyag cheöonjekeche-keshawahde- 
zeyag, ewh nenuhwind wanje mahmooyahwahmungid owh 
Kesha-Muhnedoo. 

12 Maunduh meegewawin mahkinduhmaung kahween 
atuh enahbuttussenoon cheähyahmoowaud egewh anuhme- 
ähjig enewh uhyeëen manazewaud, kuhya keche-enahbut- 
tud chepeshegandahgooind owh Kesha-Muhnedoo nebewah 
mahmooyahwawinun ; 

13 Magwah kekanduhmoowaud maunduh shahwanje- 
gawin oonjepezhegandahgooähwaud kenuhwah wahween- 
duhmag kenuhittuhmoowinewah emuh oominwahjemoo- 
wining owh Christ, kuhya wawane azhemuhmeenagwah 
kuhya kuhkenuh bamahdezejig ; 

14 Kuhya weguhnooduhmoonenagwah ahnuhmeätah- 
waud enewh kesha-Muhnedoon, apeech sahgešnagwah 
oonje ooshahwanjegawin owh Kesha-Muhnedoo kakishkuh- 
mag. 

15 Tahmahmooyahwahmah owh Kesha-Muhnedoo, 
oonje oomeegewawin tuhyawahweenjegahdasenook. 


CHAF A. 


ENUH dush neen Paul tebenuhwa kepahgoosaneme- 
nenim oonje oobakahdezewining kuhya oonookah- 
dezewening owh Christ, neen katemahgahbuhmenahgooze- 
yaun uhpe abeeyaunin anduhzhe ahyahyag, noongoom ah- 
besewaun nekeche nechewiz kuhnoonenuhgoog : 

2 Kepahgoosanemenim dush, chenechewezesewaun 
- ewh nechewezewin, ananduhmaun chenecheügwah, ah- 
nind, uhyenanemejig debishkoo azhebemoosayaungoobun 
anandahgwuk ewh weyahsemah. 

3 Ahnahween goo bemoosayaung emuh weyahse- 
maung, kahween nindezhemegahzoosemin debishkoo anan- 
dahgwnk ewh weyahsemah : 

4 (Enewh mahween ushwewinun ayooyaung emuh ne- 
megahzoowinenaung kahween weyahsewine ushwewinun 
ahwunsenoon, mushkahwezemahgudoon suh oonje owh 
Kesha-Muhnedoo chenesebejegahdag swaungesingin wah- 
kahegunun ;) 

9 Cheneswabenegahdag enewh ahgoonwatahdewenun, 
kuhya kuhkenuh ashpahmahgukkin, wanje kebishkahnig 
o0okekandahsoowin owh Kesha-Muhnedoo, chetuhkoone- 
gahdag dush kuhkenuh enewh nahnahgahdahwanduhmoo- 
wenun chedebandahgwuk emuh oonuhittahgoowening owh 
Christ; 

6 Kuhya takezheetahyaung cheäkzhittah-kooduggeün- 
gidwah kuhkenuh kakaungetungig, bahmah kekezheche- 
gaùdag kenuhittuhmoowinewah. 

T Kedezheguhnuhwahbundahnahwah enewh uhyeëen 
debishkoo ahgwahjuhyeëeng azhenahgwuk ? Ahweyah nuh 
enanindezood ewh buhmeetuhwaud enewh Christun, mah- 
noo menuhwai 00-00 tahenandum emuh oodaïng, debish- 
koo ween azhebuhmeetuhwaud enewh Christun, mesuh 
nahsaub kuhya nenuhwind azhebuhmeetahwungid owh 
Christ. 

8 Ahnahween goo nahwuj nebewah muhmeguahduh- 
maunbaun ewh ninkus,keawezewinenaun, kahmeezheyun- 
gid owh Tabaningad oonje oondezing, kahween cheöonje- 
bahnahjeëgooyag, kahween nindahgeähgujjese : 

9 Cheënanemegoosewaun debishkoo wesageminenuh- 
goog emuh mahjebeëguning. 

10 Oomahjebeëgunun suh, ekedoowug, koosegwunoon 
kuhya mushkahwezemahgudoon ; uhpe dush ween egoo 
abeejin shahgwewe, kuhya kah ningood enandahgoozene 
oodekedoowin. 

11 Oo-oo tahenandum wah-owh, debishkoo azheähyah- 
mahguk nindekedooweninaun emuh mahjebeéguning 
uhpe abesewaungoon, me suh kaëzheähyahmahguk ninde- 
zhechegawinenaun uhpe abeyaungoon. 

"12 Kah muh nekushketoosemin nahsaub azhewabeze- 
waud egewh mamequahnedezoojig cheëzhewabezeyaung 
gamuh chetuhquahkoonedezooyaung mahmahwe egewh:. 
wenuhwah muh tebahedezoowaud mahmahwe tebenuhwa 
ooweyowewaun, kuhya anuhgindezoojig debishkoo ma- 
mashquaud anuhgindewaud, kahween nebwahkahsewug. 

13 Kahween nenuhwind ningahmuhmequahnedezoose- 
min, oonje enewh uhyeëen ahwahshema anduhgoogin 
aquahbeguk netebahegunenaun debishkoo suh tebahegun- 
ing kahmeezheyungid owh Kesha-Muhnedoo, ewh tebahe- 
gun tuhyaühquahbeguk peenish egoo kenuhwah. 

14 Kahween ahwahshema nindezhahsemin ewh aquah- 

bekuk netebahgunenaun, debishkoo taähquahbegussenoo- 
gebun netebahgunenaun peenish egoo kenuhwah : niunge- 
tuhgwisbenoomin gooshah peenish abyahyag kenuhwah 
pahbahdebahdooluhnaung oomiawaajemoowin owh 
Christ : 

15 Kahween nemuhmek wahnedezoosemin oonje enewh 
uhyeéen ahwahshema anduhgoogin aguanbeguk netebahe- 
gunenaun, me suh bakahnezejig oodahnuovkeewinewah ; 
ahpanemonyaung, uhpe ewh kedabwayanduhmoowinewah 
nahwuj bahtuhyeënuk, chekeche-ahpeetandahgooťgoo- 
yaung kenuhwah oonje, debishkoo aquahbeguk netebahe- 
gunenaun, 

16 Chedebahdooduhmaung ewh minwahjemoowin 
emuh duhnuhkeewening ahwaus ewede ahyahyag, kah 
dush ningahmahmequahnedezoosemin oonje bahahnezid 
enene ootebahegyun kahwahwazhetuhmahgooyaung. 

17 Owh dush kamahmequahzood, mahnoo tahmahme- 
guahzoo oonje owh Tabaningad. 

18 Kah muh owh manwahjindezood minwandahgoo- 
zese, owh atuh manwanemegood enewh Tabaninganejin. 


CHAR XE 


HPAKISH wanebik puhgedenuhmahweyag emuh ne- 
LA kuhkebahdezewening : kagate puhgedenuhmahwe- 
shig. 

9 Kekeshahwanemenim ewh menoo-ezhewabuk kce- 
shahwaningawin: kegeweedeganduhenim chepazhegood 
owh kanahbamewah cheëzheweenenuhgoog debishkoo 
manoo-ezhewabezid kekaungooqua emuh enahsuhmid owh 
Christ. 

3 Nesagiz dush, koonemah debishkoo owh mujje-kena- 
big kahezhewuhyazhemaud enewh Eveün o6nje ookuhkuh- 
yanezewin, mesuh kuhya kenuhwah emuh kedenanduh- 
moowinewaung kaëzhewahnahjetooyag ewh menoo-ezhe- 
wabezewin emuh Christing anduhgoog. 

4 Kishpin owh pahtuhgwishing dabahjemaud bakahne- 
zenejin Jesusun, nenuhwind kahdebahjemahsewungid, ga- 
muh kishpin keöodahpenag bakahnezid oojechaugoomah, 
kahoodahpenahsewagoobun gamuh bakahnuk minwahje- 
moowin kahdabwayanduhsewagoobun, kedahgemenoo- 
enanemahwah. 

5 Nindenandum suh kuhnuhga punge noondaush ahpee- 

tandahgoozesewaun, dush ween owh mahyahmahwe-ah- 
peetandahgoozejig apostleüg. 

6 Ahnahween goo mahmauzheweyaun emuh kekan- 
dahsoowening; wawane muh nekekandahgoozemin ah- 
duhzhe-ahyahyag emuh kuhkenuh uhyeéeng. 

7 Ningemujjedoodum enuh ewh kedahbussetooyaun 
neyow kenuhwah chekechetwahwandahgoozeyag, wane- 
puzh kekuhgekemenenuhgoog ewh oominwahjemoowin 
owh Kesha-Muhnedoo ? 

8 Ningekemoodemaug ahnind anuhmeähjig, keöodah- 
penuhmoowugwah ewh tebahahmahgoowin, chebuhmee- 
toonenuhgoog, 

9 Uhpe dush kahweejewenenuhgoog, kemuhnazeyaun 
gagoo, kahween ahweyah ningeöodahpenuhmahwahse 
gagoo : kuhkenuh muh kahmuhnazeyaunin ningemeene- 
goog egewh wekahnesemaug emuh Macedoniaïng kah- 
oonjebahjig < emuh dush kuhkenuh uhyeëeng ningeguh- 
nuhwanindez kenuhwah chebondenuhmahwesewag gagoo, 
mesuh kuhya kayahbe kaëzheguhnuhwanindezooyaun. 

10 Debishkoo azhekekishkuhmaun ewh oodabwawin 
owh Christ kahween ahweyah ningahmuhkummegoose 
maunduh mahmequahzoowin emuh anegookookummegaug 
Achaiaing duhzhe duhnuhkewin. | 

11 Ahnishwin? oonje nuh sahgeësenoonenuhgoog ? 
ookekandaun suh owh Kesha-Muhnedoo. 

12 Ewh suh azhechegayaun, ningahezhechega, che- 
öonjemuhkummugwah ewh kaöðonjemahmequahzoowaud 
egewh nanduhwandungig gagoo kaöonjemahmequahzoo- 
waud; ewh dush wanjemahmequahzoowaud, chemekah- 
windwah debishkoo nenuhwind. 

13 Oogoo suh doowug wuhyazhinga ahpostle-ewewug, 
kakenuhwishke ahnookeejig, ezhenahgoozeédezoowaud 
azhenahgoozenid oodahpostleëmun owh Christ. 


14 Kah suh goo mahmahkahdandahgwussenoon, pooch 


egoo owh Satan ezhenahgoozeëdezoo debishkoo azhenah- 
goozewaud egewh wahsayahzewining anduhnuhkeejig an- 
genug. 

15 Kah dush keche uhyeëewussenoon kishpin oobuh- 
meetahgunun ezhenahgoozeëdezoonid debishkoo azhenah- 
goozewaud egewh bameetungig ewh menoo-ezhewabeze- 
win ; keïshquahnahgoozewaud tahezheäbhyahwug debish- 
koo anandahgwudenig oodahnookeewinewah. 

16 Menuhwah dush nindekid, Kahween ahweyah kuh- 
kebahdeze ningahenanemegoose ; kishpin ahwunjeesh we- 
kuhkebahdanemeyag, mahnoo kuhkebahdezingin ezhe- 
öodahpeneshig, punge chemahmequahnedezooyaun. 

17 Ewh suh akedooyaun kahween owh Tabaningad 
nindoonjekekedoose, Jkoonemah suh nekuhkebahje-kezhwa 
emuh maunduh mahmequahzoowine-soongedaäwining. 

18 Kekanduhming nebewah bamahdezejig mahmequah- 
- zoowaud debishkoo anandahgwuk ewh weyahsemah, 
kuhya neen nindahwauj ningahmahmequauz. 

19 Mahnoo tahahbewug keduhyenanemaug egewh ka- 
kebahdezejig, kenuhwah ween nabwahkahyag. 

20 Mahnoo kedenandaum kishpin ahweyah oobuhmee- 
tahgunemenag, kishpin ahweyah ahmoonag, kishpin ah- 
weyah muhkummenag gagoo, kishpin ahweyah ishpandah- 
gooëdezood, kishpin ahweyah pussingwaöonag. 

21 Ninduhzhindaun ewh mujje-enahjemoowin, debish- 
koo nuhneenuhmezeyaungoobaun. Benuh menik ahweyah 
kagatenahdezid (nekuhkebahje kezhwa,) kuhya neen suh 
nekagatinahdiz. 

22 Hebrewwewug nah egewh? me goo kuhya neen. 
Israelitug nuh ahwewng? me goo kuhya neen. Oomene- 
kauning nuh owh Abraham oondahdezewug? me goo 
kuhya neen. 

23 Oodahnoonegoowaun nuh enewh Christun? (nekuh- 
kebahje-kezhwa) ahwahshema suh ween neen; nahwuj 
nebewah nindahnooke, nahwuj nepuhzhunzhaöogoo, nah- 
wuj nekebahquahegauz, nuhningim emuh neboowening 
ningeähyah. 

-24 Nahning ningepuhzhunzhaöogoog egewh Jewyug ne- 
meduhnuh duhehing ningepukketaëgoog, pazhik kah gagoo. 

25 Nesing ningepuhzhunzhaöogoo enewh metikoonsun, 
ahbeting ningepimwuhsineëgoo, nesing nahbequahning ba- 
nahjechegahdag ningeåhyah, ningoo kezhik kuhya ningoo 
tebik nahwuhgaum ningeähgwinjin ; 

26 Nuhningim ningebahbahmahdiz, nuhningim ninge- 
ahnemiz emuh seebeeng, makundwashkejig ningeöonje- 
nuhneezahniz, tebenuhwa neejeduhnuhkeewamahgunug 
ningeöonjenuhneezahniz, egewh anuhmeähsegoog ninge- 
öoonjenuhneezahniz, emuh oodanaung ningeduhzhe-nuh- 
neezahniz, emuh buhgwuhduhkummig ningeduhzhe-nuh- 

neezahniz, kechegummeeng ningeduhzhe - nuhneezahniz, 
emuh magwa wuhyazhinga wekahnesemaug ningeduhzhe- 
nuhneezahniz ; 

27 Emuh uhyakoozewening kuhya wesuhganduhmoo- 
wening, nuhningim kenebahsewaun, kuhya emuh puhkud- 
dawening kuhya kishkahbahgwawening, nuhningim nin- 
gekeëquishim, emuh kekujjewening kuhya pingwahshah- 
gedewening. ; 

28 Puhkaunudoon dush oonoo ahnemezewenun ahgwa- 
jeeng atagin, puhkaunud dush ween ewh pagummishkah- 
gooyaun anduhsoo kezheguk guhnuhwanemugwah kuhke- 
nuh egewh anuhmeähjig. 

29 Ahwanan naneenuhmezid, neen edush nuhneenuh- 
mezesewaun ? ahwanan wuhsittahwandung neen edush 
chahgizzoosewaun ? 

30 Kishpin dush nunduhwandahgoozeyaun chemah- 
mikwahzooyaun, nenuhneenuhmezewin ningahoonjemah- 
mik wauz. 

31 Owh Kesha-Muhnedoo oosun owh Tabanemenung 
Jesus Christ kuhyahgega-shahwandahgoozid nekekanemik 
kuhkenuhwishkesewaun. i 

32 Ewede Damascusing owh oogemah kahahnoone- 
good enewh Aretasun keche oogemaun oogeähkundaun 
ewh ookeche-oodanahwah egewh Damasceneŭüg enewh 
shemahgunishun kenunduhwandung chetuhkoonid : 

33 Emuh dush wahsacheguaing ningeöonjenesahbe- 
ginegoo emuh kookoobinahguning, me dush keëzheoozhin- 
duhmaun enewh ooneenjeen. 


CHAP. XIL 


AGATE kahween enandahgussenoon chemahmequah- 
zooyaun. Ningahdebahdoodahnun enewh wazhe- 
bahbundahmoowenun kuhya oowahbunduhewawenun owh 
Tabaningad. 

2 Ningekekanemah enene dabandahgoozid emuh 
Christing ahzhe ahwahshema metahsoopepoonahgud uhshe 
newin, (kishpin emuh weyowemaung keähyahgwan, kah- 
ween nekekanduhse ; gamuh kishpin emuh weyowemaung 
keähyahsegwan, kahween nekekanduhse: Kesha-Muhne- 
doo atuh ookekandaun ;) wah-owh suh keézhe6odahpene- 

gahzood ewede keche-ishpeming. 

3 Ningekekanemah wah-owh enene, (kishpin emuh 

weyowemaung keähyahgwan, gamuh emuh weyowemaung 
keähyahsegwan, kahween nekekanduhse, Kesha-Muhnedoo 
atuh ookekandaun ;) 

4 Ewh keëzheöðodahpenegahzood emuh Paradising, 
ewede dush keduhzhe-noondung uhyeëen tuhyawahweenje- 
gahdasenoogin, enewh anandahgoosenoogin chewahween- 
dungebun ahweyah enene. 

5 Wah-owh ningahmahmeguahnah kahween ningah- 
mahmikquahdunse tebenuhwa neyow, me atuh nenuhnee- 
nuhmezewenun. 

6 Ahnooween goo enanduhmaunbaun chemahmikwah- 
zooyaun kahween nindahgekuhkebahdezese ; dabwamah- 
gud muh ewh kaëkedooyaun : nindahwauj kahween nin- 
gahekedoose, koonemah ahweyah ahwahshema nindahgeë- 
nanemik dush ween owh azhenuhwid, gamuh ewh azhe- 
noondung azhewabezeyaun. 

7 Cheòonjekechetwahwanemoosewaunbaun ashenuk 
enewh wahbunduhegoowinun, ningepuggedenuhmahgoo 
ewh menasuhgahwunzh emuh neyausing, oobuhmetahgun- 
un owh Satan chemegahzhid, oonzaum nebewah cheöonje 
kechetwahwanemoosewaun. 

8 Oonje dush o0-00 uhyeëe nesing ningenundooduh- 
mahwah owh Tabaningad chenuhguhnegooyaun. 

9 Oo-oo dush ningeïk, Menik katabesag neshahwanje- 
gawine wedookahgawin kegahmeenegoo: emuh muh 
shahgwewewining nemushkahwezewin kezhechegahda. 
Ningahkecherninwandum ahwahshema chemahmikwah- 
duhmauwn neshahgwewewinun, cheduhgoomahguk oo- 
mushkahwezewin owh Christ emuh neyowing. 

10 Mesuh wanjeminwanduhmaun enewh nuhneepene- 
zewenun, mujjeduhzhemegoowinun, muhnazewinun, koo- 
duggeégoowinun, ketemahgezewinun oonje owh Christ: 
uhpe shuhyahgweweyaunin, medush uhpe mamwach 
mushkahwezeyaun. 

11 Ninkuhkebahdandahgooz apeech mahmequahzoo- 
yaun; kenuhwah kegekuhgaunjeïm : kenuhwah muh ke- 
dahgeminwahjemim : kah muh kuhnuhga punge noon- 
daush nindahpeetandahgoozese apeetandahgoozewaudđd 
egewh mahyahmahwe keche apeetandahgoozejig apostleüg, 
ahnahween goo neen ningood ahpeetandahgoozesewaun. 

12 Kagate ookekenoowahjechegunun owh Apostle. 
keëzhechegahdanoon emuh anduhzhe ahyahyag emuh kuh- 

kenuh minwahdanduhmoowening, emuh kekenoowahje- 
cheguning, mahmaundah wecheguning, kuhya emuh keche 
mahmaundah-ahnookewening. 

13 Wagoonan dush ewh noondaush wanjeähpeetandah- 
goozeyag dush ween ahnind egewh anuhmeähjig, me atuh 
keöondenuhmoosenoonuhgoog ? ahbwayanemeshig maun- 
duh kemujjedoodoonahgoog. 

14 Benuh, noongoom nesing nekezheetah weähweoodis- 
senuhgoog ; kah dush kegahoondenuhmahweseem gagoo : 
kah muh keduhyeemewaun nenundahwanduhsenun, ke- 
chechaugoowaug atuh nenundahwanemaug: kah muh 
enandahgoozesewug egewh ahbenoojeyug cheahsunje- 
goomahwahwaud enewh oonejahnesewaun. 

15 Ningahkeche-minwandum dush chebahnahjeche- 
gayaun kuhya chebahnahjeëgooyaun kenuhwah oonje ; ah- 

nahween goo menik ashkum nebewah sahgeënenuhgoog, 
me menik “ashkum punge sahgeëgooyaun. 

16 Mahnoo suh tahezhewabud, kahween kegeöonde- 
nuhmoosenoonim gagoo: pooch edush kuhkuhyanezeyaun 
kegekushkeénim kuhkuhyanezewin keahyooyaun. 

17 Ningenunduhwandum nuh gagoo weöondezeyaun 
oonje egewh kahezhenahzhahwuggig emuh anduhzhe-ah- 
yahyag ? 

18 Ningeënah owh Titus, kuhya ningeëzhenahzhah- 
wah owh pazhig wekahnesemah kaweejewegood. Gagoo 
nuh kegeöðodahpenuhmahgoowah owh Titus cheöondezid ? 
kah nuh ween ningebemoosasemin emuh nahsaub ooje- 
chaugoomaung ? kah nuh ween nahsaub ningepemetuhkoo- 
keesemin ? 

19 Menuhwah, kedenandaum nuh guhnooduhmahzoo- 
yaung emuh anahsuhmeyag ? nekekedoomin emuh anah- 
suhmid owh Kesha-Muhnedoo emuh Christing : ahnooj 
gagoo nindezhechegamin suhyahgeënenuhgoog, kenuhwah 
cheöndezeyag. 

20 Nesagiz suh, koonemah uhpe tagwishenaun, kah- - 
ween kedahezhemekoosenoonim debishkoo azhenunduh- 
wanemenuhgoog, kuhya kenuhwah kegahezhemekahwim 
ewh azhenunduhwanemesewag, koonemah tahgeduhgoo- 
mahgudoon enewh ahgoonwatahdewenun, keshahwaninde- 
wenun, nishkanindewenun, kekaundewenun, mujje-duh- 
zhindewenun, kaushkunoozoowinun, kechetwahwane- 
moowenun, megooshkahjekummegezewenun : 

21 Koonemah dush uhpe tagwishenaun menuhwah, 
Nekesha-Muhnedoom nindahtahbussanemooïk anduhze 
ahyahyag, kuhya ningahmahwemaug nebewah ahzhe kah- 
mujje-ezhechegajig, kuhya muhshe kahaunwanindezoosig- 
“wah oonje enewh oowenezewinewah, kuhya oopezhigwah- 
daziwnewah, kuhya oopuggundezewinewaun, kahezheche- 
gawaud. 


CHAP. XHI. 


ESUH noongoom nesing wahoodissenenuhgoog. 

Emuh oodoonewaung neezh gamuh neswe kadebah- 
jemoojig tahminjemoosechegahdanoon kuhkenuh ekedoo- 
wenun. 

2 Ahzhe kegeweenduhmoonenim, kuhya kezhah ke- 
weenduhmoonenim, debishkoo egoo ahbeyaunbaun ewede 
anduhzhe-ahyahyag, me suh neezhing ; noongoom dush 
ahbesewaun anduhzhe-ahyahyag nemahjebeühmahwaug 
egewh zhahzhuhye kahmujje-ezhechegajig, kuhya kuhke- 
nuh ahnind, kishpin peöodissenenuhgoog menuhwah, kah- 
ween ningahshahgwanemoose : 

3 Ewh nunduhwanduhmag kekenoowahjechegun che- 
kekandahgoozid owh Christ kekedood emuh neyowing, 
kahween shahgwewese kenuhwah anuhkuhkayah, mush- 
kahweze suh emuh keyowewaung. 

4 Ahnahween goo keëzhesuhsuhgahquahoond emuh 
shahgwewewening, bemahdeze dush ween oonje oo- 
mushkahwezewening owh Kesha-Muhnedoo. Nenuhwind 
mahween mahmahwe neshahgwewemin, ningahweejbe- 
mahdezemahnaun dush oonje oomushkahwezewening owh 
Kesha-Muhnedoo kenuhwah anuhkuhkayah. 

ö Nunduhkekanindezooyook, kishpin kagate ayahwag- 
wan emuh dabwayanduhmoowening ; kuhgwajeëdezoo- 
yook. Kahnuhween kekekanindezooseem, ewh kekish- 
kahwag owh Jesus Christ, kishpin wabenegahzoosewag ? 

6 Nindahpanim dush kagate wekekanduhmag nenuh- 
nuhwind wabenegahzoosewaung. 

1 Nindahnuhmeätuhwah dush owh Kesha-Muhnedoo 
chemujjedoodunsewag, kahween cheöonjeminwandahgoo- 
zeyaun chedoodumag atuh ewh wanesheshing ahnahween 
goo nenuhwind wabenegahzooyaung. 

8 Kah muh nekushketoosemin gagoo chedoodumaung 
kaöonjebahnahduk ewh dabwawin, me atuh kaöonjemah 
jeging ewh dabwawin. 

9 Neminwandahmin suh uhpe shuhyahgweweyaulri- 
goon, kenuhwah dush mashkahwezeyag : 00-00 dush ne- 
nundahwandahmin cheähpeche-menoo-ezhewabezeyag. 

10 Mesuh wanjemahjebeühmoonenuhgoog oonoo uh- 
yeëen ahyahsewaun anduhzhe-ahyahyag, koonemah kish- 
pin ahyahyaunbaun nindahgekooduggeëwa debishkoo 
anandahgwuk ewh kushkeäwezewin kahpuggedenuhmah- 
wid owh Tabaningad ewh cheöondezeëwang kahweern 
chebahnahjechegang. 

11 Ishquauj, wekahnesemahdoog, menoo-duhnuhke- 
yook. Ahpeche menoo-bemahdezeyook, menoo-daäyook, 
mahmahwe nahsaub enanduhmoog, pezaun-bemahdeze- 
yook ; owh dush Kesha-Muhnedoo wazhetood ewh sahge- 
ëwawin kuhya pezaunewawin kegahweejewegoowah. 

12 Ahnemekoodahdeyook oojindeyook wanesheshing 
oojindewin. 

13 Kedahnemelkahgoowaug kuhkenuh egewh anuhme- 
ähjig. 

14 Ooshahwanjegawin owh Tabaningad Jesus Christ, 
kuhya oosahgeewawin owh Kesha-Muhnedoo, kuhya oo- 
weejekewaïndewin owh Kache peenezid Oojechaug, kegah-- 
weejewegoonahwah kuhkenuh. Amen. 

EWH 00OMAHJEBEAHMAHGUN OWH PAUL APOSTLE 
KAHEZHEBEŬHMAHWAUD ENEWH 
GALATIANUN. 





AUL Apostle ahyahwid (kahween oonje enewh enene- 

wun, kah kuhya enene nindahnoonegoose, me atuh 

Jesus Christ, kuhya Kesha-Muhnedoo Wayoosemind, kah- 
ahbejebahaud enewh ;) 

2 Kuhya kuhkenuh egewh wekahnesemaug wahjewe- 
jig, nemahjebeühmahwahnahnig egewh anuhmeahjig emuh 
Galatiaing ayahjig : 

3 Shahwanjegawin kegahahyahnahwah kuhya pezaun- 
ewawin oonje owh Kesha-Muhnedoo Wayoosemind, kuhya 
oonje Tabanemenung Jesus Christ, 

4 Owh kahpuggedenedezood kemujjeëťzhewabezewin- 
enahnin oọnje, chebemahjeënung oomuh majeëzhewabuk 
uhkeeng, debishkoo kahenandung owh Kesha-Muhnedoo 
kuhya koosenaun : 

9 Me suh owh kapezhegandahgooind kahgenig uhpuhna 
kahgenig. Amen. 

6 Nekeche-mahmahkahdandum ewh wuhyebah kenuh- 
guhnag owh kahnundoomenag emuh ooshahwanjegawe- 
ning keëzhequakeëgooyag emuh pukkaun minwahjemoo- 
wening : 

1 Kahween pukkaun minwahjemoowin ahwunsenoon ; 
ahnind suh kemegooshkahjeégoowah wepukkaunesittoo- 
waud ewh oominwahjemoowin owh Christ. 

8 Ahnahween goo nenuhwind, gamuh ishpeming wan- 
jeed angen, pukkaun minwahjemoowin debahjemootuh- 
moonenag ewh dush ween atuh kahdebahjemootuhmah- 
gooyagoobun, mahnoo tahkuhgwahnesuggandahgooze. 

9 Debishkoo ahzhe kahekedooyaung, me suh noongoom 
nahsaub menuhwah akedooyaun, kishpin ahweyah debah- 
doodung pakaunuk minwahjemoowin dush ween ewh kah- 
oodahpenuħrnagoobun, mahnoo tahkuhgwahnesuggandah- 
go0o0ze. 

10 Noongoom edush nuh newekoojeäug chebezindah- 
wewaud egewh enenewug, gamuh owh Kesha-Muhnedoo ? 
gamuh nenunduhwandum enuh cheminwanduhmeügwah- 
pun egewh enenewug? kishpin muh kayahbe minwanduh- 
meügwahpun egewh enenewug, kahween nindahgeöobuh- 
meetahgunemegoose owh Christ. 

11 Keweenduhmoonenim, nekahnesedoog, ewh min- 
wahjemoowin kahdebahdooduhmaun kahween eneneeng 
keöonjeemahgussenoon. 

12 Kah muh enene ningemeenegoose, kah kuhya nin- 
gekekenooähmahgoose, me suh owh Jesus Christ kahme- 
zheshuh-wahbunduhid. 

13 Kegenoondahnahwah suh kahezhewabezeyaun 
kuhyet emuh egewh Jewyug oodahnuhmeähwinewaung, 
ewh kekuhgwahnesugge-kooduggeügwah egewh daban- 
dahgoozejig emuh oodahnuhmeähwening owh Kesha-Muh- 
medoo, kuhya kebuhnahjeiigwah : 

14 Kuhya ahwahshema ningekeche-ahnookeetaun ewh 
ooduhnuhmeähwinewaun egewh Jewyug dush ween nebe- 
wah neejeJewyug nahsaub kahahpeetezejig neen kahahpee- 
tezeyaun, ahwahshema dush ningeminwawiz keweedoo- 
kahzooyaun emuh oodekedoowinewaung noosebuneeg. 

15 Uhpe dush kahenandung owh Kesha-Muhnedoo, 
owh kezhah kahwuhwanahbuhmid magwah keähyahyaun 
emuh ninguh oopahyowing, kuhya kahnundoomid oonje 
ooshahwanjegawin, 

16 Chewahbundahid enewh oogwissun emuh neyow- 
ing, cheöonjepahbahdebahjemug emuh anduhzhe-ahyah- 
waud egewh anuhmeähsegoog ; kazhetena kahween ninge- 
pahbahmetunseen ewh weyausemah kuhya ewh misque : 


17 Kah dush ningeëzhahse emuh Jerusaleming che- | 


öodissugwahpun egewh kahahpostleëwejig chepwah neen; 
ningeëzhah dush emuh Arabiaing, menuhwah dush ninge- | 
peëzhekewa emuh Damascusing. 2 

18 Kahnesoopepoonuhguk ningeëzhah ewede Jerusa- | 
leming dhwewahbuhmug owh Peter, andaud edush ninge- | 
weedeganga metahswe ahshe nahnoogoon. 

19 Ahnind dush egewh Apostleüg kahween ahweyah 
ningewahbuhmahseeg me atuh James wekahnesun owh 
“Tabanemenung. 

20 Benuh dush, enewh uhyeëen mahyahjebeiihmoone- 

nuhgoog, emuh anahsuhmid owh Kesha-Muhnedoo, kah- 
ween nekuhkeenuhwishkese. 

21 Nahguj edush ningepeëzhah emuh Syriaïng kuhya 
Ciliaing duhzhe duhnuhkeewening ; 

22 Kah dush ningekekanemegooseeg azhenahgoozeyaun 
egewh anuhmeähjig ewede Judeaïng dabandahgoozejig 
emuh Christing : 

23 Me suh atuh kahezhenoonduhmoowaud, wah-owh 
kahkooduggeënung kuhyet, noongoom oobahbahdebahdoo- 
daun ewh dabwayanduhmoowin kuhyet kahkooduggetood. 


24 Oogepeshegandahgooähwaun enewh Kesha-Muhne- 
doon neen oonje. 


CHAP. H. 


AHNEMAH dush kahmetahsoo-pepoonahguk uhshe- 

newin menuhwah ningeëzhah emuh Jerusaleming, 
keühneweejewug owh Barnabas, kuhya dush Titus ninge- 
uhneweejewik. 

2 Oowahbundahewawin suh owh Kesha-Muhuedoo nin- 
geöonjeëzhah, ningewahweenduhmoowaug dush ewh min- 
wahjemoowin kahpahbahdebahjemootuhwugwah egewh 
mayug-ahnishenahbag, kemooj dush ningewahweenduh- 
mahwaug egewh kahnegaunandahgoozejig, koonemah suh 
ahneshah nindahgepemebuhtoo, gamuh ahzhuhyee ahne- 
shah ningepemebuhtoonahbun. 

3 Kah kuhya owh Titus kahpemeweejewug kenunduh- 
wanemahse chekekenoowahje-kishkezhoond keGreekewid 
oonje. 

4 Oonje egewh wuhyazhinga-wekahnisemaug, kemooj 
kahpeendeguhnindjig, cheähkahwahbunduhmoowaud nin- 
debanindezoowinenaun kahahyahmaung emuh Christ Je- 
susing, ahwahkaune eneneeng cheëzheähyahyaung. 

5 Kahween dush ningepuggedenuhmahwahsenahnig 
chedabwawaud, kah kuhnuhga ningoo tebahegun ; uhpuhna 
cheduhgoomahguk ewh dabwawine-minwahjemoowin an- 
duhzhe-ahyahyag. 

6 Egewh dush kache-enandahgoozejig, (nuhmunj kah- 
enandahgoozewahgwan, kahween peen nebahmanduhse ; 
kah-muh owh Kesha-Muhnedoo pekinoong ooduhyenane- 
mahseen enewh bamahdezenejin :) kahmuh nahwuj nebe- 
wah kekandahsoowin ningemeenegooseeg egewh kache- 
enandahgoozejig. 

| Uhpe dush kahwahbunduhmoowaud ewh kepuhge- 
denuhmahgooyaun ewh oominwahjemoowinewah egewh 
kakenoowahje kishkezhegahzoosegoog debishkoo kahezhe- 
puggedenuhmahwind owh Peter oominwahjemoowinewaun 
egewh kakenoowahje-kishkezhegahzoojig ; 

8 (Owh muh kahkeche-ahnookeed emuh Petering che- 
öodahpostleëmegood enewh kakenoowahje-kishkezhegah- 
zoonejn, me suh owh kahmushkahwezid emuh neyowing 
cheöonjekuhkeekemindwah egewh mayug-ahnishenahbag :) 

9 Uhpe dush owh James kuhya owh Cephas kuhya 
owh John, egewh kahöonjesoongung ewh ahnuhmeähwin, 
kahkekanduhmoowaud ewh shahwandahgoozewin kah- 
meenegooyaun, ningemeenegoonahnig neen kuhya Barna- 
bas ewh weejekewaïnde-ookecheneejemah ; nenuhwind 
cheëzhahyaung egewh anuhmeähsegoog, wenuhwah dush 
cheëzhahwaud enewh kakenoowahje-kishkezhegahzoonejin. 

10 Keënanduhmoog atuh chemequanemungidwah 
egewh katemahgezejig; ewh nahsaub uhpena kahenan- 
duhmaun kuhya neen cheëzheohegayaun. 

11 Uhpe dush owh Peter kahpetuhgwishing emuh An- 
tioching, ningeähgoonwatahwah anahsuhmishkinzhegwad, 


> 
kah muh kemenoochegase. 


12 Chepwah muh tuhgwishenoowaud ahnind kahoon- 


jeejig ewede ahyaud owh James, oogeweedoopuhmaun 
enewh mahyug-ahnishenahkan : uhpe dush tagwishenoo- 
waud oogenuhguhnaun puhkayeëe dush keëzhah, kekoo- 
saud enewh kakenoowahje-kishkezhegahzoonejin. 


13 Kuhya ahnind egewh Jewyug oogeweedookahwah- | 


waun enewh Peterun emuh oowuhyazhinga-ezhechegawi- 


ning; apeech keëzhechegawaud owh Barnabas oogewuh-.- 


yazhemegoon oowuhyazhingawinewah. 
14 Uhpe dush kahwahbunduhmaun ewh quuhyuk ke- 
bemoosasigwah debishkoo anandahgwuk minwahjemoo- 


wine dabwawin, 00-00 ningeënah owh Peter anahsuhme- | 


waud kuhkenuh, Kishpin keen, Jewweyun, ezhebemahde- 
zeyun azhebemahdezewaud egewh mahyug-ahnishenahbag, 
kah dush azhebemahdezewaud egewh Jewyug ahneeshwin 


wekoojeüdwah egewh mayug-ahnishenahbag cheëzhebe- 
mahdezewaud nahsaub azhebemahdezezewaud egewh 


Jewyug ? 


15 Kenuhwind Jew-enahdezewening kahezhenegeyung, 


kuhya ahyahwesewung maje-ezhewabezejig mayug-ahnish- 
enahbag. : 

CHAP. MI. 

16 Kekanduhmung owh enene oonjeminwandahgooze- 
sig enewh tebahkoonegawine ahnookeewenun, oonje atuh 
oodabwayanduhmoowin owh Jesus Christ, kenuhwind egoo 
kegedabwayanemahnaun owh Jesus Christ cheöonjemin- 
wandahgoozeyung ewh oonje dabwayanemung owh Christ, 
kahween oonje tebahkoonegawine-ahnookeewinun : enewh 
muh tebahkoonegawine ahnookeewinun kahween ahweyah 
wahyausewid tahoonjeminwandahgoozese. 

17 Kishpin muh, magwah nunduhwanduhmung che- 
minwandahgoozeyung oonje owh Christ, kenuhwind tebe- 
nuhwa mekahgooyung mujje-ezhewabezeyung, oobuhmee- 
taun enuh owh Christ ewh mujje-ezhewabezewin ? Kah 
bah bahpish ezhewabussenoon. 

18 Kishpin nayaub oozhetooyaun enewh uhyeëen 
kahbahnahjetooyaunin, nindezheëdiz chemujje-ezhewabe- 
zeyaun. 

19 Neen muh oonje ewh tebahkoonegawin nenebootaun 
ewh tebahkoonegawin, cheöonjebemahdezetahwug owh 
Kesha-Muhnedoo. 

20 Neweejsuhsuhgahkwahoomah owh Christ : pooch ne- 
bemahdiz; kahween ahnahwe neen, owh atuh Christ bemah- 
deze peenjenuh emuh neyowing : ewh dush bemahdezewin 
noongoom azhebemahdezeyaun emuh weyausemaung, ne- 
bemahdiz oonje oodabwayanduhmoowin enewh Oogwissun 
owh Kesha-Muhnedoo, kahsahgeïd, kuhya kahpuggenede- 
zood neen oonje. 

21 Kahween nebuhnahjetooseen ewh ooshahwanjega- 
win owh Kesha-Muhnedoo : kishpin muh minwandahgoo- 
zewin oonjeemahguk emuh tebahkoonegawening, me dusk 
ahneshah kenebood owh Christ. 


CHAP. -NF i 
KAKEBAHDEZEYAG Galatiaïng duhzhe enenewe~ 


doog, ahwanan kahkuhkebahdezeënag chepahbahme- 
tunsewag ewh dabwawin, kenuhwah anahsuhmeyag kah- 
mezheshuh-wahbunduhegooyag owh Jesus Christ, kahsuh- 
suhgahquahoond emuh anduhzhe ahyahyag ? 

2 Maunduh atuh nenunduhwandum weweenduhmah- 
weyag, Kegeöðodahpenahwah nuh owh Keche-oojechaug 
oonje enewh tebahkoonegawine ahnookeewenun, gamuh 
oonje dabwayanduhmoowine noonduhmoowin ? 

3 Oo-oo nuh menik kekuhkebahdezeem ? kemahjetah- 

yag emuh Keche-Oojechaugoong, noongoom nuh kekezhee- 
taum ernuh weyausemaung ? 

4 Ahnishah nuh oo-00 menik kegekooduggetoom ? kish- 
pin kagate ahnishah kekooduggetooyag. 

5 Owh dush pagedenuhmoonag Keche-Oojechaugwun 
kuhya chemahmaundah-ahnookeeyag, doodum enuh oonje 
tebahkoonegawine ahnookeewinun, gamuh oonje dabwa- 
yanduhmoowine noonduhmoowin ? 

6 Debishkoo owh Abraham kahezhedabwayanemaud 
enewh Kesha Muhnedoon, menoo-ezhewabezewin dush ke- 
ënuhginduhmoowah. 

7 Kekanduhmook edush egewh dabandahgoozejig 
emuh dabwayanduhmoowining, me suh egewh oonejahne- 
sun owh Abraham ahyahwejig. 

8 Kuhya dush ewh Kechetwah oozhebeëgun, kezhah 
kekekanduhmoomahguk owh Kesha-Muhnedoo weminwan- 
dahgoozeäud enewh mayug ahnishenahban oonje dabwa- 
yanduhmoowin, kezhah wahweendahmahwaud ewh min- 
wahjemoowin enewh Abrahamun, 00-00 keëkedoomahguk, 
Keen suh tahoonjeshahwandahgoozewug kuhkenuh ahnooj 
azheweenzoojig ahnishenahbag. 

9 Mesuh dush egewh dabandahgoozejig emuh dabwa- 
yanduhmoowening shahwandahgoozewug mahmahwe owh 
duhyabwayandung Abraham. 

10 Kuhkenuh muh dabandahgoozejig emuh tebahkoone- 
gawine ahnookeewining nahneboomahwug, debishkoo 
azhebeëgahdag,  Nahneboomahwug kuhkenuh uhpuhna 
mahkinduhsegoog kuhkenuh enewh uhyeëen wazhebe- 
egahdagin emuh tebakkoonegawine muzzeneëguning. 

11 Puggukkandahgwud suh kuhnuhga ahweyah enene 
oonje shahwandahgoozesig ewh tebahkoonegawin emuh 
anahsuhmid owh Kesha-Muhnedoo, 00-00 muh ezhebeégah- 
da, Dabwayanduhmoowin tahoonjebemahdezewug egewh 
duhyabwayandungig. i 

12 Kahween dabwayanduhmoowening oonjeemahgus- 
senoon ewh tebahkoonegawin: oo-oo suh ezhebeëgahda, | 
Owh mahkindung enewh tahoonjebemahdeze. 

13 Christ suh kegebemahjeëgoomin chenahneboome- 











goosewung ewh tebahkoonegawin, ween kenahneboomind y 
kenuhwind oonje : ezhebeëgahda muh, nahneboomahwug 


kuhkenuh emuh metigoong kaähgoonindjig : ; 
14 Chepuggummishkahgoowaud egewh mayug-ahnish- 

enahbag ewh ooshahwandahgoozewin owh Abraham oonje 
owh Christ, cheöödahpenung owh Keche-Oojechaug kahe- 
zhewahweendahmahgooyaung, oonje ewh dabwayanduh- 
moowin. 

15 Nekahnesedoog, eneneeng nindezhekekid ; Ahnah- 
ween goo enene atuh ookekindewin ahwungebun, kishpin 
uhyeenjesechegahdag, kahween ahweyah enene oobuhnah- 
jetooseen, gamuh nahwuj nebewah ootuhgoo-ahtooseen. 

16 Me owh Abraham kuhya enewh oonejahnesun kah- 
wahweenduhmoowindjig oonoo wahweendahmahgawenun. 
Kahween ekedoose, menekaunun, ewh chebahtuheinwah- 
pun; oo0-00 suh atuh pazhikwung, ewh kemenekaun, me- 


~ suh owh Christ. 





17 Oo-oo dush nindekid, ewh tebahkoonegawin newauk 
ahshe nesemeduhnuh duhsoo-pepoonewung kahoozheche- 
gahdag, kahween oobuhnahjetooseen ewh wahweendah- 
mahgawin kezhah kahuhyeenjesetood owh Kesha-Muhne- 
doo emuh Christing chedebishkoosasenoogebun. 

18 Kishpin dush ewh debandahsoowin emuh tebah- 
koonegawening oonjeemahguk, kah suh kayahbe emuh 
wahweenduhmahgawening oonjeemahgussenoon : Kesha- 
Muhnedoo oogemeenaun enewh Abrahamun emuh wah- 
weendahmahgawening. 

19 Ahneen dush anahbuttuk ewh tebahkoonegawin ? 
Enewh mujjeëzhewabezewinun keöonjeduhgoo-uhchegah- 
dag, peenish egoo tuhgwishenoomahguk ewh menekaun 
me suh owh kahwahweenduhmoowindebun ewh wah- 
weendahmahgawin; egewh dush angenug oogeähtoonah- 
wah emuh ooneenjeeng guhnooduhmahga-wenene. 

20 Kah suh dush pazhegoosewun enewh ganooduh- 
mahwahjin owh ganooduhmahgad, owh dush ween Kesha- 
Muhnedoo pazhegoo. 

21 Oobahnahjetoonun enuh ewh tebahkoonegawin 
enewh oowahweendahmahgawenun owh Kesha-Muhne- 
doo? Kahbahbahpish ezhewabussenoon : kishpin muh 
ahyahmahgukkebun ewh tebahkoonegawin kagebemahjeë- 
wamahgukebun, kagate nungwuhnuh minwandahgooze- 
win tebahkoonegawening tahgeöonjeemahgud. 

22 Ewh muh kechetwah-oozhebeëgun ekedoomahgud 
ewh kuhkenuh mujjeëzhewabezewaud, egewh dush duh- 
yabwayandungig chemeenindwahpun ewh wahweendah- 
mahgawin oonje dabwayanemind owh Christ. 

23 Chepwah tuhgwishenoomahguk ewh dabwayanduh- 
moowin, kegeminjemenegoomin kebahquahegahzooyung 
emuh tebahkoonegawening, nahnauzh tuhgwishenoomah- 
guk ewh dabwayanduhmoowin wahyahweenjegahdage- 
bun. 

24 Benuh dush debishkoo kekekenooahmahga-wenene- 
menaun keëzheähyahmahgud ewh tebahkoonegawin nah- 
nauzh owh Christ, cheminwandahgoozeyung oonje dab- 
wayanduhmoowin. 

25 Uhpe dush kahtuhgwishenoomahguk ewh dabwa- 
yanduhmoowin, kahween kayahbe kekenooahmahgoose- 
min owh kekenooähmahga-wenene. 

26 Kuhkenuh mahween kedoonejahnesemegoowah owh 
Kesha-Muhnedoo oonje dabwayanemag owh Christ Jesus. 

27 Kuhkenuh muh kahbaptizooëgoozeyag emuh oodoo- 
noozoowening owh Christ kegepesekahwahwah owh Christ. 

28 Kahween puhkaunezesewug egewh Jewyug gamuh 
egewh Greekug, egewh bameetahgajig gamuh egewh 
dabanindezoojig, kah kuhya egewh enenewug gamuh 
egewh equawug: kuhkenuh muh kepazhegoom emuh 
Christ Jesusing. 

29 Kishpin dush debandahgoozeyag emuh Christing, 
me suh kaöonejahnesemenag owh Abraham, wedebandah- 
sooyag debishkoo akedoomahguk ewh wahweendahmahga- 
win. 








CHAP. IY. 


ENUH nindekid, owh wahdebandung oosun ooduh- 

yeemene, menik egoo kaähbenoojeewegwan, kahween 

pukkaun enandahgoozese dush ween owh buhmeetahgun, 
ahnoo-ween goo kuhkenuh wahdebandung : 

2 Oodoogemahkundahmahgoon suh ween enewh kake- 
nooähmahgoojin kuhya enewh ganuhwanemegoojin pee- | 
nish egoo ewh uhpe debishkoosanig kahenahkooneganid | 
oosun. a 
3 Mesuh kuhya kenuhwind, magwah ahbenoojeewe- | 
yungoobun, kegetebanemegoomin oomuh uhkeeng duhzhe 
ooshke kekenooähmahdewinun : 
= 4 Uhpe dush kahahpeche-debishkoosag, Kesha-Muhne- 
doo oogepeëzhenahzhahwaun enewh Oogwissun, kahne- 
geëgood enewh equawun, chenuhittung ewh tebahkoone- 
gawin. E 
5 Chebemahjeäud enewh kahtebahkoonegahzoonejin, 

kenuhwind cheöodahpenuhmung oodezhetwahwinewah 
egewh wagwissemindjig. 

6 Mesuh oogwissemegooyag, owh Kesha-Muhnedoo 
kahoonjeëzhenahzhahwaud Oojechaugwunene enewh Oog- 
wissun emuh kedaëwaung, oo-oo ekedoong Abba, Noosa. 

1 Kah suh dush kayahbe kebuhineetahgunewese, ke- 
doogwissemegoo suh goo ; kishpin dush wagwissemegoo- 
wunan, me suh kagonjedebanduhmun enewh ooduhyeemun 
owh Kesha-Muhnedoo oonje owh Christ. 

3 Benuh dush, magwah kekekanemahsewagoobun owh 
Kesha-Muhnedoo, kegebuhmeetahwahwaug egewh Kesha- 
Muhnedoowandahgoozesegoog. 

9 Noongoom dush kakanemag owh Kesha-Muhnedoo, 
ahwahshema nindahekid kakanemenag owh Kesha-Muhne- 
doo, abnishwin ezheähzhasayag emuh shuhyahgwewemah- 
guk kuhya ningood anahbuttussenook ooshke-kekenooah- 
mahgoowining, me emuh nunduhwanduhmag menuhwah 
chedebandahgoozeyag ? 

10 Keguhnuhwandahnahwah enewh kezhegudoon, 
kuhya enewh kezisoon, kuhya enewh kekenoonoowinun. 

11 Nesagiz dush kenuhwah oonje, koonemah ahneshah 
kegeähnooketuhmoonenim. 

12 Nekahnesedoog kepahgoosanemenim, ezheähyah- 
yook debishkoo neen azheähyahyaun; neen muh nindezhe- 
ähyah debishkoo kenuhwah azheähyahyag: kah ningood 
kegemujje-doodahweseem. 

13 Kekekanemim emuh azhenuhneenuhmuk neyausim 
kegeëzhedebahjemootuhmoonenim ewh minwahjemoowin 
wuhyashkud. 

14 Ewh dush nekuhgwatebanemegoowin emuh neyaus- 
ing kahduhgoomahguk kahween kegeneshebahpenuhdun- 
senahwah, kah kuhya kegewabenunsenahwah ; kegeëzhe- 
oodahpenim debishkoo oodangenemun owh Kesha-Muhne- 
doo, debishkoo Christ Jesusing. 

15 Ahneende dush ewh shahwandahgoozewin kahduh- 
zhinduhmag? o0-oo muh kedenahjeminenim, kishpin kush- 
ketooyagoobun kedahgekeejebetoonahwah tebenuhwa kish- 
kinzhegoowaun, chegemeezheyagoobun. 

16 Kedoonjewuhsittahwanemim nuh, ewh weenduh- 
moonenuhgoog ewh dabwawin ? 

17 Kekechewekoojeëgoowaug, kah dush ween wawane; 

Jatha bor suh chepukkawinenagwah chebonjeweedoo- 
kahwagwah. 

18 Oonesheshin sah moonzhug kecheweedookahzoong 
kishpin oonesheshing ewh wahdookuhmag, kahween atuh 
uhpe waujewinenuhgoogin. 

19 Nindahbenoojeëmedoog, kenuhwah wanjekoodug- 
getooyaun menuhwah emuh negeähwuhsoowining nah- 
nauzh kezheïnd owh Christ emuh kedaëwaung, 

20 Nenuuduhwandum noongoom cheweejewinenuh- 
goog, kuhya cheäunjetooyaun ewh nindinwawin ; kah suh 
kekekanemesendonim azhewabezeyag. 

21 Weenduhmahweshig, kenuhwah nanduhwanduh- 
mag chebuhmeetuhmag ewh tebahkoonegawin, kah nuh 
ween kenoonduhsenahwah ewh tebahkoonegawin ? 

22 Ezhebeëgahda muh, owh Abraham keneezhenid 
oogwissun, pazhik buhmeetahgun-eguang keöonjeneege- 
wun, pazhig dush oowedegamahguning. i 

23 Wah-owh dush buhmeetahgunequa oogwissun we- | 
yahsemaung keöonjeneegewun; owh dush oowedegamah- 
guning kahoonjeähyaud wahweenduhmahgawening ke- 
6onjeneege, 

24 Ahwachegun ahwunoon oonoo debahjemoowenun : 
me suh enewh neezh kekindewenun ; ewh pazhik Sinai 
wahjewing oonjeemahgud, ahnookeemahgud dush chebuh- 
meetahgang, me suh Agar. 

25 Wah-owh muh Agar, me suh Sinai wahjewh emuh 
Arabiaïng, debishkoo enandahgwud anandahgwuk Jerusa- 
lem noongoom ayahmahguk, kuhya bameetahgamahguk 
mahmahwe oonejahnesun. ; 

26 Jerusalem dush ishpeming ayahmahguk kahween | 
buhmeztahgamahgussenoon, owh kuhkenuh wageemung. | 

27 Oo-oo muh ezhebeëgahda, Moojegezin, keen wane- | 
jahnesesewun ; bahpenandun kuhya menwaunegwandun, | 
keen nahgeähwuhzoosewun : owh muh nazhekawezidwe- 
zid oodahyahwaun nahwuj nebewah ahbenoojeün dush 
ween owh wanahbamid. : 

28 Benuh dush, kenuhwind, nekahnesedoog, kedoone- | 
jahnesemegoomin ewh wahweendahmahgawin debishkoo | 
Isaac kahezheöonejahnesemind. 

29 Me dush goo nahsaub kahezhewabukebun, owh we- 
yausemaung kahoonjeneegid kegooduggeäud enewh ooje- 

chaugoomaung kahoonjeneegenejin, me begoo azhewabuk 
noongoom. 

30 Ahneen dush akedoomahguk ewh oozhebeëgun? 
Sahgejewabin owh buhmeetahgun-equa kuhya enewh 
oogwissun: owh muh buhmeetahgun-eguang kahoonjenee- 
gid kahween oogahweejedebandahsoomahseen enewh wee- 
degamahguning kahoonjencegenejin. 

ôl Me dush, nekahnesedoog, kenuhwind kahween 
buhmeetahgun -equa kedöonejahnesemegoosemin, weede- 
gamahgun atuh. 


CHAP. V. 


OONGE-KAHBAHWIK-dush emuh puggedenegahzoo- 

wening kahezhepuggedenenag owh Christ, kagoo kuhya 
menuhwah nahbekahedezookagoon ewh ahwahkaune-nah- 
bekahwahgun. l 

2 Benuh, neen Paul keweenduhmoonenim, kishpin 
kekenoowahje-kishkezhegooyag, kah ningood kegahoonde- 
zeseem oonje owh Christ. 

3 Menuhwah dush neweenduhmoowaug kuhkenuh 
egewh enenewug kahkekenoowahje-kishkezhoondjig, nun- 
duhwandahgoozewaud cheguhnuhwanduhmoowaud kuh- 
kenuh anegookwaug ewh tebahkoonegawin. 

4 Kahween gagoo kegahoondezeseem oonje owh Christ 
ahwagwan menik anduhcheyag wanjeminwandahgoozeg- 
wan emuh tebahkoonegawening; kegeöonjepungeshinim 
emuh shahwanjegawining. 

5 Nenuhwind suh oouje Keche-Oojechaugoong nebee- 
toomin ewh ahpanemoowin wanjeebahmahguk emuh dab- 
wayanduhmoowine-minwandahgoozewening. 

6 Emuh suh Jesus Christing kah ningood enahbuttus- 
senoon ewh kekenoowahje-kishkezhegahzoowin, kuhya 
ewh kakenoowahje-kishkezhegahsenook ; me atuh dabwa 
yanduhmoowin anookeemahguk chesahgeëwang. 

T Kegemenoo-pemebuhtoom ; ahwanan owh kahkebish 
kuhmoonenag chenuhittunsewag ewh dabwawin ? 

8 Maunduh doowah dabwatuhmoowin kahween oonjee- 
mahgussenoon ewede anduhzhe ahyaud owh nandoomenag. 

9 Punge sewesechegun wanjesewesechegahzood kuh- 
kenuh buhquazhegun. 

10 Kedahpanemoonenim oonje owh Tabaningad, puk- 
kaun weënanduhsewag: owh dush magooshkahjeënag 

cogahpemoondaun tebenuhwa oonahneboomegoowin ah- 
wagwanewegwan ahyahwegwan. 4 

11 Neen dush, nekahnesedoog, kishpin kayahbe debah- 
doodahmaun ewh kekenoowahje-kishkezhegahzoowin, ah- 
neeshwin kayahbe kooduggeëgooyaun ? medush kaöonje 
ishquah-wuhsittahwanjegahdag ewh ahzhedayahtik. 

12 Ahpakish sahgejewabenegahzoowahpun egewh ma- 
gooshkahjeënagoog. 

13 Benub, nekahnesedoog, legeczhenundoomegoom 
emuh puggedenegahzoowining ; kagoo ahbujjetookagoon 
kepuggedenegahzoowinewah che6onjebuhmeetuhmag ewh 
weyausemah, emah atuh sahgeëdewening buhmeetahde- 

ook mamashquaud. 

14 Kuhkenuh muh ewh tebahkoonegawin guhnuhwan- 
jegahda emuh pazhik ekedoowening, me suh 00-00. Debish- 
koo azhesahgeëdezooyun kegahezhesahgeah keejeduhnuh- 
keewamahgun. 

15 Kishpin dush tukquundeyag kuhya ahmoondeyag, 
nahnahgahdahwanindezooyook koonemah kegahahpeche- 
bahnahjeëdim mamashquaud. 

16 Nindekid suh dush, Bemoosag emuh Keche-Ooje- 
chaugoong, kah dush kegahezhechegaseem ewh manwan- 
duhmoomahguk ewh weyausewe-enanduhmoowin. 

17 Ewh suh weyausemah oosheenganemaun enewh 
Oojechaugoomaun, kuhya owh Oojechaugoomah oosheen- 
gandaun weyausewemah: megahdewug mamashquaud : 
me dush wanjekushketoosewag weëzhechegayag azhemin- 
wanduhmag. 

18 Kishpin dush suhgahbegenenag owh Keche-Ooje- 
chaug kahween ketebandahgoozeseem emuh tebahkoonega- | 
wining. 4 

19 Benuh, puggukkandahgwuddoon weyausemah o0- | 
dahnookeewinun,  mesuh  o00-no0o. Peshegwahdezewin, | 
weenezewin, peshegwahdanduhmoowin, 4 

20 Muzzenenekawin,  metawin, sheenganindewin, | 
wuhsittah wanindewin, kuhgahwanindewin, nishkahdeze- | 
win, kekaundewin, megahdewin, pukkaëdewinun, i 

21 Keshahwanindewinun, nesedewinun, kewushqua- | 
bishkewenun, mujje-wekoondewenun, mesuh oonoo doo- 
wun; oonoo dush duhzhinduhming kezhah kewahweenduh- 
moonenim, nahsaub mawezhah kahezhewahweenduhmoo- 


569 























CHAP. VI. 


nenuhgoog, oonoo azhechegajig, kahween tahmeenahsewug 
ewh Kesha-Muhnedoo oodoogemahwewin. 

22 Owh dush Oojechaugoomah menekahnewid, sahge- 
ëdewin, oonahnegwanduhmoowin, pezaunekummegeze-= 
win, zebishkahje-kedahzoowin, bakahdezewin, kesha-wah- 
dezewin, dabwayanduhmoowin, 

23 Nookahdezewin, nesahdezewin ; kahween emuh te- 
bahkoonegawining tebahkoonegahdasenoon oonoo doo- 
wun. 

24 Egewh dabandahgoozejig emuh Christing oogene- 
toonahwah ewh weyausemah kuhya kuhkenuh azhesahge- 
ëwamahguk kuhya azhenunduhwanduhmoomahguk. 

25 Kishpin bemahdezeyung emuh Oojechaugoomaung, 
mahnoo bemoosadah emuh Oojechaugoomaung. 

26 Kagoo dush nunduhwandunsedah ewh mahmequah- 
zoowin, kagoo kahkaunjeësedah, kuhya keshahwanindese- 
dah. 

CHAF. YL 


EKAHNESEDOOG, kishpin ahweyah enene uhde- 

menegood ewh mujje-ezhewabezewin, kenuhwah 
kakishkahwag owh Keche-Oojechaug nayaub ezhekewa- 
wenik owh doowah emuh shahwanjegawine-oojechaugoo- - 
maung; nahnahgahdahwanindezoon koonemah kuhya keen 
kegahkuhgwatebanemegoo. 

2 Nahdahmahdeyook mamashquaud uhpe pwahyah- 
wunayag, me suh kaëzheguhnuhwanduhmag ootebahkoo- 
negawin owh Christ. 

3 Kishpin suh enene enanindezood ningood cheähpee- 
tandahgoozid, uhpe ningood ahpeetandahgoozesig, wuhya- 
zhindezoo. 

4 Mahnoo kuhkenuh egewh enenewug oogahnahnah- 
gahdahwandahnahwah tebenuhwa oodahnookeewinewaun, 
me dush kaöðondenuhmoowaud ewh moojegezewin emuh 
tebenuhwa ooweyowewaung atuh, kahween bakahnezine- 
jin ooweyowening. 

5 Kuhkenuh muh enenewug oogahpemoondahnahwah 
tebenuhwa oomewunekaunewaun. 

6 Mahnoo owh kakenooahmahwind ewh ekedoowin 
oogahmeenaun enewh kakenooähmahgoojin kuhkenuh wa- 
nisheshingin uhyeëen. 

7 Kagoo wuhyazhindezookagoon ; kahween Kesha- 
Muhnedoo enandahgoozese chebahpenoodahwindebun ; 

“wagoodoogwan ahweyah enene kaketegahduhmoogwan, 
mesuh ewh kasuggukkenung. 

8 Owh muh kategahdung ewh azhenunduhwanduh- 
moomahguk ooweyaus, weyausemaung oogahoondenaun 
ewh nishwahnahdezewin ; owh dush kategahdung ewh 
azheminwandung owh Oojechaugoomah, Oojechaugoo- 
maung oogahoondenaun ewh kahgega bemahdezewin. | 

9 Kagoo kuhya ahnezheetunsedah emuh menoodooduh- 
moowening: uhpe muh debishkoosag chekushkishkezhe- 
gayungoobun kegahkushkezhkezhegamin, kishpin ahne- 
zheetunsewung. 

10 Umba dush, menik kushketooyung menoodoodah- 
wahdwahnig kuhkenuh enenewug, mamwach edush egewh 
dabandahgoozejig emuh dabwayanduhmoowening. 

11 Kewahbundahnahwah azhe kechemechaug mahjebe- 
ëgun tebenuhwa neneenjeeng kahmahjebeühmoonenuhgoog. 

12 Kuhkenuh menik nanduhwandungig menooëzhewa- 
bezing cheëzhenahgoozewaud emuh weyausemaung, ketwa 
kekuhgaunzoomegoowaug chekekenoowahje-kishkezhegah- 
zooyag, me atuh cheöonjekooduggeähsewindwah oonje 
ewh oodahzhedayahtikoom owh Christ. 

13 Kah suh dush wenuhwah kakenoowahje-kishkezhe- 
gahzoojig ooguhnuhwanduhsenahwah ewh tebahkoonega- 
win; kenunduhwanemegoog dush chekekenoowahje-kish- 
kezhegahzooyag ewh chemahmequahzoowaud oonje enewh 
keyausewah. 

14 Kah bahpish neen ningahoonjemahmequahzoose 
gagoo, me atuh oodahzhedayahtegoom owh Tabanemenung 
Jesus Christ, owh waujenetummahgooyaun ewh uhkee. 

15 Kah muh emuh Christ Jesusing ningood enahbut- 
tussenoon ewh kekenoowahje-kishkezhegahzoowin gamuh | 
kekenoowahje-kishkezhegahzoosewin, ewh atuh aunjbe- | 
mahdezewin. d 

16 Menik edush kadishk 00-00 enahkoonegang anoosa- | 
jig, mahnoo oogahahyahnahwah ewh pezaunewawin, kuhya | 
shahwanjegawin, kuhya kuhkenuh oodlsraelmun owh | 
Kesha-Muhnedoo. “A 

17 Kagoo dush menuhwah ahweyah enene ningahme- 
gooshkahjeëgoose, nepahbahmewetoonun muh emuh ne 
yowing ootahahpissahbahwawenun owh Jesus Christ. 

18 Nekahnesedoog, ooshahwanjegawin owh Tabaneme- 
nung Jesus Christ kegahahyahnahwah emuh kejechaugoo- 
waung. Amen. 

EWH MAHJEBEEGUN KAHEZHEBEUHMAHWAUD 
OWH PAUL APOSTLE ENEWH 
EPHESIANUN. 





AUL, oodapostleëmun owh Jesus Christ oonje oode- 

nanduhmoowin owh Kesha-Muhnedoo, oomahjebeüh- 
mahwaun enewh anuhmeähnejin emuh Ephesusing ayah- 
nejin, kuhya enewh duhyabwayanemahnejin enewh Christ 
Jesusun : 

2 Mahnoo kegahahyahnahwah ewh shahwanjegawin, 
kuhya pezaunewawin oonje owh Koosenaun owh Tabane- 
menung owh Jesus Christ. 

3 Tahmahmooyahwahmah owh Kesha-Muhnedoo oosun 
owh Tabanemenung owh Jesus Christ, owh kahshahwane- 
menung kuhkenuh wajechaugwandahgwukkin shahwan- 
dahgoozewinun enewh ewede ishpeming anduhgoogin 
emuh Christing : 

4 Debishkoo kahezhewahwanahbuhmenung emuh 
Christing chepwah mahjeöozhetoong ewh uhkee chemenoo- 
ëzhewabezeyung kuhya ningood wuhsittahwandahgoozese- 
wung emuh anahsuhmid emuh sahgeëwawening: 

5 Kezhah kegewuhwanahbuhmegoomin che6onjeoone- 
jahnesemenung, debishkoo ween kahminwandung emuh 
oodenanduhmoowening. 

6 Cheöonje-keche-pezhegandahgwudenig ewh ooshah- 
wanjegawin, kahoonjeëzheënung cheminwandahgoozeyung 
oonje owh kache-sahgeïnd. 

T Mesuh owh wanjebemah;etgooyung oonje oomis- 
queem, chewabenuhmahgooyung kemujje-ezhewabeze- 
winenahnin, debishkoo azhewahnuhdezemahgudenig oo- 
shahwanjegawin ; 

8 Me ewh wanjekeche-wahnuhdezid kenuhwind enuh- 
kuhkayah, emuh kuhkenuh nebwahkahwening kuhya ke- 
kandahsoowening ; 

9 Kekekanduhmoonung ewh kahkemoodudenig ewh 
oodenanduhmoowin debishkoo ween tebenuhwa kahezhe- 
minwandung : 

10 Uhpe dush tabishkoosanig pazhigwunoong oodah- 

mahwundoosetoonun kuhkenuh uhyeëen emuh Christing, 
enewh kezhigoong ayaugin, kuhya enewh uhkeeng ayaug- 
in; emuh suh Christing : i 

11 Mesuh owh wanjemeenegooyung ewh debandahsoo- 
win, kuhyet kekuhgegenegooyung debishkoo ween kahe- 
nandungoobunan emuh tebenuh waoodenanduhmoowe- 
ning: wah-owh moonzhug anuhnookeed debishkoo anan- 
dahgwudenig tebenuhwa oodenanduhmoowin. 

12 Ewh sah nenuhwind netum kahahpanemooyaung owh 
Christ cheöonje pezhegandahgoozid owh Kesha-Muhnedoo. 

13 Me suh owh kuhya kenuhwah kahahpanemooyag, 
uhpe kahnoonduhmag ewh dabwawine-ekedoowin, ewh 
minwahjemoowin wanje-bemahjeëgooyag: me suh owh 
uhpe kahdabwayanduhmag, kahoonjeähtahmahgooyag ewh 
ahkookuhwussegun mesuh owh pahneezid Oojechaug kah- 
wahweendahmahgooyagoobun, 

14 Me suh ewh tuhnuhsug kezhah tebahahmahgoowin 
cheöonjepuggukanduhmung wedebandahsooyung nahnauzh 
petuhgwishenoomahguk ewh kahkishpenuhtahmahgooyung, 
cheöonjepezhegandahgwudenig ween ooshahwanjegawin. 

15 Kuhya neen kahahkoo-noonduhmaun anandahgwuk 
kedabwayanduhmoowinewah azhedabwayanemag owh 
Tabaningad Jesus, kuhya kesahgeëwawinewah azhesahge- 
agwah kuhkenuh egewh anuhmeähjig. 

16 Kahween nepoonetahse mahmooyahwayaun kenuh- 
wah oonje, kuhnooduhmoonenuhgoog uhpe anuhmeähyaun- 
in : 

17 Owh Wakezha-Muhnedoomegood enewh Tabane- 
menung Jesus Christun, owh wayoosemegood ewh pezhe- 
gandahgoozewin, chemeenenag owh nebwahkahewine 
kuhya wahbundahewawine Oojechaugoomah cheöonje 
puggukkanemag : 

18 Chewahsayahmahguk enewh kenesittootumoowine- 


ooshkinzhegoomahwaun: cheöonjekekanduhmag ewh- 


anandahgwuk ewh ahpanemoowin azheahpanemooyag oo- 
nundoongawin, kuhya azhewahnuhdezemahguk ewh pa- 
zhegandahgwuk tebandahsoowin debandahsoowaud egewh 
anuhmeähjig, 

19 Kuhya azhekechetwahwandahgwuk oomushkahwe- 
zewin, kenuhwind anuhkuhkayah duhyabwayanduhmung, 
debishkoo anuhnookeemahgudenig ookeche-mushkahweze- 
win, 

20 Ewh kahenuhnookeed emuh Christing, uhpe keäh- 
bejehahaud, keähsaud emuh tebenuhwa ookechenikaung 
ewede ishpeming kezhegoong. 

21 Ahwahshema cheïshpandahgoozenid dush ween 
kuhkenuh oogemahwandahgoozewinun, kuhya kuhkenuh 
enewh oonoozoowinun wuhyahweenjegahdagin kahween 
atuh oomah uhkeeng, kuhya dush goo emuh kapetuhgwish- 
enoomahguk uħkeeng ; 

22 Oogeähtuhwaun dush kuhkenuh enewh uhyeëen 
emuh ahnahmesit, oogepuggedenenuhmahwaun chemah- 
mahwe-negaunandahgoozenid emuh anuhmeähwening, 

23 Me suh ewh ooweyow ahyahwung, oomooshkena- 
win owh mwaushkenuhtood kuhkenuh uhyeëen emuh oo- 
weyowening enewh kuhkenuh bemahdezenejin. 


CHAF: H. 


EGEAHBEJEBAHEGOOWAH dush kenuhwah na- 
booyagoobun emuh bahtahzewening kuhya emuh 
mujje-ezhewabezewening ; 

2 Kuhyet kahezhebemoosayag, debishkoo azhewabulk 
oomah uhkeeng, debishkoo azhewabezid owh wagemah- 
kundung äewh kushkeäwezewin emuh mezhah-kezhegoong 
atag, owh muhnedoo noongoom anookeed peenjenuh emuh 
Ooweyowening enewh kagaunzuhtuhmenejin. 

3 Mahmahwe kuhya kenuhwind kuhyet kegeëzhewa- 
bezeminahbun emuh azhemujjenunduhwanduhmoomah- 
guk keyausenaun, debishkoosetooyungoobun enewh weyau- 
sewine nunduhwanduhmoowenun, kuhya kedenanduhmoo- 
winenahnin ; anandahgwuk dush kenuhwind tebenuhwa 
kedenahdezewinenahnin, kegeöonejahnesemegoonaun ewh 
nishkahdezewin, debishkoo goo bakaunezejig. 

4 Kesha-Muhnedoo dush owh wuhyahnuhdezid emuh 
shahwanjegawening, apeech kekeche-sahgeënung. 

95 Uhpe nebooyungoobun emuh mujje-ezhewabezewin- 
ing, kegeähbejebahegoomin mahmahwe owh Christ, (ewh 
shahwanjegawin kedoonjebemahjeëgoom ; 

6 Kuhya kegeðombenegoomin mahmahwe, kuhya mah- 
mahwe kegenuhmuhduhbeëgoomin emuh ishpeming duh- 
zbe duhnuhkee wening oonje owh Christ Jesus : 
= 7 Chewahbundahaud enewh kaähneka-bemahdezene- 
jin azhebahtuhyeënudenig ooshahwanjegawin azheshahwa- 
nemenung oonje owh Christ Jesus. 

8 Shahwanjegawin muh kedoonjebemahjeëgoom oonje 
ewh dabwayanduhmoowin ; kah dush kenuhwah tebenuh- 
wa kedoondenuhmahdezooseem ewh, kemeenegoowah suh 
owh Kesha-Muhnedoo : 

9 Kahween emuh ahnookeewening “oonjeemahgusse- 
noon, koonemah ahweyah enene tahgeoonjemuhmequahzoo. 

10 Kenuhwind muh keduhwemin ewh oodahnookee- 
win, keòozheënung emuh Christ Jesusing cheöonjemenoo- 
ezhewabezeyung, kuhyet kahenahkoonegagoobunan owh 
Kesha-Muhnedoo chebemoosayung emuh. 

"11 Benuh dush, mequanduhmook, kenuhwah kuhyet 
kemahyug - ahnishenahbaweyag emuh weyausemaung, 
kakenoowahje - kishkezbhegahzoosegoog kahezheweenena- | 
gwah egewh kakenoowahje-kishkezhegahzoojig kahkeke- 
noowahje-kishkezhegahzoojig emuh ooweyowewaung, oo- 
neenjemaung kahdoodahwindwah ; 

12 Ewh uhpe kahween kegeähyahwahsewah owh | 
Christ, kah dush kegedebandahgoozeseem emuh Israëling, 
kah dush kegekekanduhsenahwah enewh wahweendah- | 
mahgawine-kekindewenun, keähyaunsewag ewh ahpane- 
moowin, kuhya keähyahwahsewag owh Kesha-Muhnedoo 
oomah uhkeeng : 

13 Noongoom dush oonje Christ Jesus kenuhwah kuh- 
yet wahsah kahahyagoobun, pashoo kepeenegoom oonje 
ewh oomisqueem owh Christ. 

14 Mesuh owh ahyahwid kepezaunanemegoowinenaun, 
kahpazhigootood nuhyazh, kuhya kahnesahkoobetood ewh | 
wahkahegun nesuhwukyeëe kahkebishkahgooyungoo- | 
bun ; 4 
15 Keüngootood ewh sheenganindewin emuh oowey- | 
ausing, me suh ewh kuhgequawine tebahkoonegawin; | 
ween cheöonjepazbegoonid nuhyazh cheäunje-enenewenid | 
dush, me suh kähezheċozhetood ewh pezaunanindewin. | 

16 Nuhyazh dush chepoonanemegoowaud enewh Ke- 
sha Muhnedoon emuh pazhig weyowemaung oonje ewh 
ahzhedayahtik, me ewh kahconjenetood ewh sheenganin- 
dewin : 

17 Kuhya kepeëzhah, kedebahjemootuhmoonenag ewh 
pezaunezewin kenuhwah wahsuh kahahyahyag, kuhya ke- 
debahjemootuhwaud enewh pashoo kahahyahnejin. 


18 Mesuh ween wanjepuggedenemahgooyung chenaun- 

zekahwung owh Wayoosemind oonje owh puhyazhegood 
Keche Oojechaug. 

19 Kah suh dush kayahbe kemahyuggezeseem, kah 
kuhya pukkaun kedezheweenzooseem, keweejekewaëmah- 
waug suh ween egewh guuhyuk-anuhmeahjig, kuhya kede- 
bandahgoozeem emuh oowegewahming owh Kesha-Muh- 
nedoo ; 

20 Kuhya keminjemooshemegoom emuh oominjemoo- 
sechegawinewaung egewh Apostleiig, Jesus Christ dush 
ween tebenuhwa ahbyahwid kache-negaunandahgoozid 
natumahbikesing ahsin ; 

21 Ween wanje quuhyukoosechegahdag kuhkenuh mah- 
mahwe ooshegawin gaguhpe dush kezhechegahda pazhe- 
gwudenig oodahnuhmeä-weguhmigoom owh Tabaningad 
cheähwung : 

22 Ween nahsaub wanjeminjemooshemegooyag de- 
bishkoo oowegewahmun owh Kesha-Muhnedoo oonje owh 
Keche-Oojechaug. 


CHAF: IH. 


ESUH 00-00, neen Paul kabahquahegahzooyaun 
oonje owh Jesus Christ, kenuhwah mayug-ahnishe- 
nahbawedoog ahnookeetuhmoonenuhgoog, 

2 Kishpin kenoonduhmoowagwan ewh Kesha-Muhne- 
doo ooshahwanjegawin kahmeenegooyaun kenuhwah che- 
öondezeyag : 

3 Emuh mezheshuh-wahbunduhewawening ningeëzhe- 
kekanduhmooik ewh kabmcoduk kekanjegawin; kuhyet 
kahezhebeëgayaunbaun emuh punge ekedoowening, 

4 Kenuhwah dush aginduhmagoon chenesittootummag 
azhekekanduhmaun ewh ookemoodezewin owh Cbrist. 

9 Kuhyet kabkekanduhmooähsewindwah egewh ene- 
newug, noongoom dush azhekekanduhmooïndwah enewh 
ookechetwah Apostleëmun kuhya oodaunwahjega-wenene- 
“mun Keche-Oojechaugoong ; 

6 Ezewh dush mahyug-ahnishenahbag cheweedeban- 
dahsoowaud, kubya chepazhikwunenig ewh weyowemah, 
kuhya mahmahwe cheöðodahpenuhmoowaud oowahween- 
dahmahgawenun emuh Christing oonje ewh minwahje- 
moowin : 

T Oo-o0 chebuhmeetuhmaun kahoonjeahnoonegooyaun 

menik kahmeezhid owh Kesha-Muhnedoo ooshahwanje- 
gawine-weedookahgawin, apeechewemahgudenig oomush- 
kahwezewin. 

8 Maunduh shahwanjegawin ningemeenegoo, neen 
egoo mahyahmahwe noondaush ahpeetandahgoozeyaun 
dush ween owh kache noondaush-ahpeetandahgoozid ma- 
noo-ahnuhmeäud, chedebahjemootuhwugwah egewh mah- 
yug-ahnishenahbag enewh tuhyakekanjegahdasenoogin oo- 
wahnuhdezewenun owh Christ; 

9 Kuhya chewahbunduhugwah kuhkenuh bamahdeze- 
jig azhewabuk ewh kekanjegawin uhpena mahyahje-uh- 
keewung kahkahjegahdamahguk emuh Kesha-Muhnedoong, 
owh kahahnoonaud enewh Christ Jesusun cheöozhetoonid 
kuhkenuh uhyeëen ; 

10 Egewh ishpeming duhzhe wagemahwejig kuhya 
mashkahwezejig cheöðonjekekanduhmoowaud emuh ahnuh- 
meähwening ookeche-nebwahkahwin owh Kesha-Muhne- 
doo, 

11 Ewh suh kahezhekahgega-enahkoonegad emuh 
Christ Jesusing Tabanemenung : 

12 Owh suh wanjesoonganemooyung kuhya wanjepeen- 
degunegooyung emuh swaungung ahpanemoowining ewh 
dabwayanemung owh. 

13 Ewh suh nenunduhwandum chekushkanduhsewag 
oonje nindahnemezewin kenuhwah wanjeähnemezeyaun, 
mesuh kenuhwah kewahwezhanduhmoowinewaun. 

14 Me oo0-00 wanje oojecheengwuhnetuhwug oosun 
owh Tabanemenung Jesus Christ, 

15 Ween wanjeweenzoonid kuhkenuh oonejahnesun 
oomah uhkeeng kuhya ewede ishpeming ayahnejin, 

16 Chepuggedenuhmoonag, debishkoo azhemeshenude- 
nig oopezhegandahgoozewin peenjenuh chemushkahweze- 
ëgooyag Keche-Oojechaugwun oonje ; 


17 Owh Christ cheduhnezid emuh kedaëwaung oonje 


dabwayanduhmoowin ; kenuhwah dush soongekahbahwe- 
yag kuhya uhyeenjeëgooyag emuh sahgeëdewening, 

18 Chenesittootumag mahmahwe kuhkenuh wawane 
anuhmeähjig anegookoodayahnig, kuhya aquahnig, kuhya 
aquinduhmahnig, kuhya apeetahnig ; 

19 Kuhya chekekanduhmag oosahgeëwawin owh Christ 
ewh suh tuhyakekandahgwussenook, cheöonjemooshke- 


568 

















CHAP: IV; 


nashkahgooyag kuhkenuh oomooshkenashkahgoozewin 
owh Kesha-Muhnedoo. 

20 Umba suh dush wah-owh kashkeäwezid chedoodoo- 
nung keche-nebewah ahwahshema azhenunduhwanduh- 
mung kuhya azhenahnahgahdahwanduhmung azheähyaug 
ewh mushkahwezewin anookeemahguk emuh peenjenuh 
keyowenaung, 

21 Me suh owh kakeche-pezhegandahgooïnd emuh oo- 
mahwunjeëdewenewaung egewh anuhmeähjig oonje owh 
Christ Jesus nuhmunj menik kaähneka-bemahdeze wah- 
gwan egewh bamahdezejig emuh uhkeeng wekah kawuh- 
yaquahsenoog. Amen. 


CHAP, IV. 


ENUH neen kabahquahegahzooyaun owh Tabaningad 

oonje, kepahgoosanemenim chebemoosayag debishkoo 

enandahgwuk ewh kenundoomegoowenewah ewh azhe- 
nundoomegooyag, 

2 Emuh kuhkenuh dahbussanemoowening kuhya ba- 
kahdezewening kuhya zebishkahje-kedahzoowening, shee- 
banduhmeëdeyag emuh sahgeëdewening ; 

3 Ahyaungwahmezeyook weguhnuhwanduhmag Keche- 
Oojechaugoowine pazhigwandahgoozewin emuh pezaunbe- 
mahdezewine tuhkoobezoowening : 

4 Pazhigwun suh weyowemah, pazhigoo owh Ooje- 
chaug, nahsaub azhenundoomegooyag emuh pazhig ah- 
panemoowening ; 

5 Pazhigoo Tabaningad, pazhigwun dabwayanduhmoo- 
win, pazhigwun baptizooëwawin, 

6 Pazhigoo Kesha-Muhnedoo owh Wayoosemegood kuh- 
kenuh, owh ahwahshema ashpandahgoozid dush ween kuh- 
kenuh, kuhya owh peenjenuh keyowewaung kenuhwah 
kuhkenuh. 

1 Kuhkenuh menik anduhcheyung kegemeenegoomin 
ewh shahwanjegawine-wedookahgoowin debishkoo menik 
azhemeegewad owh Christ. 

8 Me suh 00-00 wanjeëkedood, Uhpe ishpeming kahe- 
zheöðombishkaud, oogetuhkoonaun ewh tuhkoonegahzoo- 
win, kuhya dush oogemeenaun enenewun enewh meege- 
wawenun. 


9 (Benuh dush, ewh ishpeming kezheöombishkaud, 

wagoonan dush ewh ? kah nuh ween o0-00 netum keëzhaud 
emuh ahnahmekummig ? 

10 Owh dush kahpeneeshid mesuh kuhya owh ishpe- 
ming kechewahsah kahëzhaud chemooshkenuhtood kuh- 
kenuh ahnooj gagoon. ) 

11 Ahnind oogemeenaun cheäpostleëwenid kuhya ah- | 
nind cheäunwahjega-wenenewenid, kuhya ahnind chekuh- | 
gegua-wenenewenid, kuhya makuhdawekoonuhyawenid ; 

12 Ewh dush anahmeähjig cheähpeche-menoo-ezhewa- 
bezeïndwah, cheöonjeahnookeetuhming ewh kuhgegua- | 
wine-buhmeetahgawin, chenetahwugenig ewh ooweyow | 
owh Christ. Í 

13 Nahnauzh egoo uhpe kuhkenuh nanahsaub azhedab- | 
wayanduhmung, kuhya nanahsaub azhekekanemung Ke- 
sha-Muhnedoo Oogwissun, cheähpeche quuhyuk enenewe- 
yung dehishkoo kahahpeetezid owh Christ : 

14 Menuhwah cheähbenoojewesewung, chequaquake- 
buhoogoozesewung_ kuhya cheähyezheweenegoosewung k 
kuhkenuh kuhgequawine noodin debe wandahnemudoog- 
wan, oonje ewh ookuhkuhyanezewirewah egewh enene- 
wug kuhya oowahyazhingawinewaun oonje ewh kahzoo- 
waud chewuhyazhingawaud ; 

15 Ewh dabwawin debahdooduhmung emuh sahgeëde- 
wening chenetahwugeyung emuh Ooweyowing owh oosh- 
tequaunemahahyahwid emuh kuhkenuh uhyeéeng, me suh 
owh Christ: 

16 Mesuh owh wanjenahbahkesechegahdag luhya 
mushkahwesechegahdag ewh Weyoowemah oonje enuh- | 
nookeemabguk kuhkenuh enewh pukkawezewenun tebe- 4 
nuhwa oodahnookeewenewah, cheöonjemahjegemahguk ` 
emuh sahgeëdewening. E 

17 Oo-oo suh nindekid kuhya nindenahjim oonje ow 
Tabaningad, noongoom uhpena cheëzhewabezesewag nah 
saub azhewabezewaud egewh ahnind mayug-ahnishenah 
bag emuh kakebahdudenig enewh oodenanduhmoowine- 
waun, i 

18 Bahnahdudenig oonesittootaumoowinewah, kuhy 
ahyaunsegwah ewh bemahdezewin Kesha-Muhnedoo mah 
gewad apeech kekanjegasigwah kuhya apeech kuhkepeen- 
gwawaud emuh oodaë waung : 

19 Apeech kahmushkahwedaäwaud kepuggedenede- 

zoowug emuh pezhigwahdezewening ahpeche chemekin- 
duhmoowaud kuhkenuh weenezewin. 

20 Kahween kenuhwah 00-00 kepedzhekegekêndiih, 
mahgooseem oodenahdezewin owh Christ ; 

21 Kishpin kagate kahnoonduhwagwan, kuhya kahke- 
kenoo-ahmoonagwan, debishkoo azheähyaug ewh dabwa- 
win emuh Jesusing : 

22 Chepoonetooyag, anandahgwukebun kuhyet kedezhe- 
wabezewinewah ewh kata enenewewin, ewh nashwahnah- 
duk nahsaub azhewabuk natuh-wuhyazhingamahgukkin 
mujje-enanduhmooweshun ; 

23 Kuhya cheäunjeëgooyag emuh kedenanduhmoo- 
winewaung ; 

24 Chepesekuhmag dush ewh ooshke enenewewin, kai 
oozhechegahdag nahsaub azhewabezid owh Kesha-Muhne- 
doo emuh menoo- ezhewabezewening kuhya emuh quuhyuk 
wahdezewening. 

25 Benuh dush wabenuhmook kuhkenuhwishkéwif, 
kuhkenuh anduhcheyag kanoonindeyagoon dabwayook : 
mamashquaud muh kedebanindim. 

26 Nishkahdezeyook kagoo kuhya mujje-ezhewabeze- 
“kagoon nashkahdezeyagoon : Kagoo owh Keezis tahpunge- 
shemoose magwah nishkahdezeyag : 

21 Kagoo ween puggedenedezookagoon cheshahgooje- 
ënag owh mujje-muhnedoo. 

28 Owh dush kahkeemoodid kahween menuhwah tah- 
keemoodese : ahwahshema atuh tahahnooke enewh oo- 
neenjeen cheähyood, gagoo wanesheshing chemeenahpun 
enewh katemahgezenejin. 

29 Kagoo ewh mujje-kezhwawin tahoonjesinsenoon 
emuh kedoonewaung, cheöondezewaud egewh bazindun- 
gig, chemeenindwah ewh shahwanjegawin. 

30 Kagoo dush nishkeähkagoon Ookeche-Oojechau- 
gwun owh Kesha-Muhnedoo owh kakenoowahjeënag pee- 
nish egoo shahwandahgoozewine kezheguk. 

31 Wabenuhmook kuhkenuh ahquahdezewin, kuhya 
ewh nishkahdezewin kuhya nishkahje-kezhwawin, kuhya 
oombegezewin, kuhya mujje kekedoowin, kuhya kuhkenuh 
sheenganindewin : 

32 Kuhya muhmenoo-doodahdeyook, ahbwayäriinda: 
yook, debishkoo owh Kesha-Muhnedoo kahezheähbwaya- 
nemenag oonje Christ. 

OOPENUHNIK edush owh Kesha-Muhnedoo, debish- 
ih koo suhyahgeïndjig ahbenoojeeyug ; 

~ 2 Kuhya bemoosayook emuh sahgeëdewening debish- 
koo kahezhe-sahgeënung owh Christ kuhya kepuhgedene- 
dezood kenuhwind oonje, kemeegewad weyow waneshe- 
-shing tebundoowin, kuhya sahsahgewejegun Kesha-Muh- 

.nedoo kaminwandung. 

3 Ewh dush pezhigwahdezewin, kuhya ahnooj ween- 
ezewin, kuhya oonzaumanduhmoowin kahween ahbeting 
tahduhzhinjegahdasenoon emuh anduhzhe ahyahyag, me 
suh ewh kaëzhewabezewahpun egewh anuhmeähjig ; 

4 Kahween tahduhgoomahgussenoon weenezewin, kuh- | 
.kebahje-kezhwawin kuhya bahpe-kezhwawin, kah muh oo- ` 
noo oonesheshinsenoon ; ahwahshema suh oonesheshin ewh 

mahmooyahwawain. 

9 Oo-oo muh kekekandahnahwah kahween, ahweyah ` 
pazhigwahdezid, kah kuhya ahweyah wahnezid, kah kuhya | 
ahweyah kanunduhwandung bakahnezenejin ooduhyee- 
mene, muhnedookawening enandahgwudene oodezhewabe- | 
zewin, kuhnuhga sodebanduhseen Kesha-Muhnedoo kuhya | 
Christ oodoogemahwewinewah. 4 

6 Kagoo ahweyah enene kegahwuhyazhemegoosewah | 
eonje enewh kuhkebahje-ekedoowenun: me suh oonoo | 
uhyeëen wanjeöodissegoowaud ewh oonishkahdezewin | 
owh Kesha-Muhnedoo egewh kagaunzetungig wanejahne- | 
semindjig. ; 

1 Kagoo suh dush weedookahwahkagoon egewh. 

8 Kuhyet mahween emuh puhsuhgish-tebekudoong ke- 
wa, noongoom dush emuh wahsayahzewening kes 

ahyaum owh Tabaningad oonje : bemoosayook debishkoo 
egewh wanejahnesemegoojig ewh wahsayahzewin : e 

9 (Owh muh Oojechaugoomah ezhemeenewe emuh, 
kuhkenuh oonesheshinewening kuhya quuhyuk ezhewabe-. 
zewening kuhya dabwawening ;) d 
; 10 Chenundahkekanduhmag ewh manwandung ow 
Tabaningad. 

11 Kagoo dush weedookahzookagoon emuh puhsuh 
gishtebik-ahnookeewening mahnewunsenoogin, ahwahshe 
Fiia tahgeöonesheshin wahbunduhewayag azhemahnah 

uk. f eo 

12 Ahgudandahzwukkummig cheweenduhmingebun 
ewh keemooj azhechegawaud. IA 

13 Kuhkenuh suh mazheshuhwesechegahdagin wah- 
bunjegahdanoon oonje ewh wahsayahzewin : wagoodoo- 
gwan muh wanjewahbunjegahdagwan me ewh wahsayah- 
zewin. 

14 Mesuh oo-00 wanjeëkedood, Kooshkoosin keen na- 
bahyun, emuh neboowening oonje oonishkaun, owh dush 
Christ kegahmeenik ewh wahsayahzewin. 

15 Aungwahmezeyook suh dush quuhyuk chebemoosa- 
yag, kahween debishkoo egewh kakebahdezejig, debishkoo 
atuh nabwahkahjig. 

16 Menoo-ahbujjetooyook enewh kezhegudoon, mujje- 
ezhewabudoon muh enewh kezhegudoon. 

17 Kagoo suh kenuhwah kuhkebahdezekagoon, nesit- 
tootuhmook atuh ewh oodenanduhmoowin owh Tabanin- 
gad. 

18 Kagoo kuhya oonjekewushquabekagoon ewh shoo- 
weminahboo, me suh wanjesing ewh nishwahnahjechega- 
win; me atuh chemooshkenashkoonenag owh Keche-Ooje- 
chaug ; 

19 Chekuhnoonindeyag emuh Psalming kuhya emuk 
ahnuhmeäwine nuhguhmoowening, chenuhguhmooyag 
kuhya cheminwawatoomahwag owh Tabaningad emuh 
kedaëwaung ; 

20 Chemahmooyahwahmag owh Kesha-Muhnedoo kah- 
genig oonje kuhkenuh uhyeëen, kuhya owh Wayoosemind 
emuh oodezhenekahzoowening owh Tabanemenung Jesus 
Christ; 

21 Mamashquaud puggedenedezooyag, chekoosag owh 
Kesha-Muhnedoo. 

22 Wewemahdoog puhgedenuhmahwik keyowewaun 
egewh tebenuhwa kenahbamewaug, debishkoo owh Taba- 
ningad. 

23 Me mahween owh enene nahgahnezekunduhwaud. 
fenewh wewun, debishkoo owh Christ azhenegahnezekun- 

duhwaud enewh anuhmeähnejin : kubya dush ween oobe- 
mahjetoon ewh weyowemah. 
f 24 Benuh dush debishkoo egewh anuhmeähjig azhe- 
puggedenuhmahwahwaud enewh weyowewaun enewh 
Christun, mesuh egewh wewemaug kaezhepuggedennh- 

mahwahwaud weyowewaun enewh tebenuhwa oonahba- 
mewaun ahnooj gagoo. 

25 Kenuhwah wahweyag sahgeik keweedegamahgun- 
ewaug debishkoo owh Christ kahezhesahgetood ewh oo- 
dahnuhmeähwin, ween dush tebenuhwa kenebootung ; 

26 Cheöonjemenoo ëzhewabezetood kuhya chepeene- 
tood ewh kesebegenung nebe ahyood oonje ewh ekedoowin, ` 

27 Chemeenedezood ewh kache pezhigandahgwuk ah- 
nuhmeähwin kuhnuhga punge wahnussenook kuhya ehe- 
buhbiskishinsenook, kah kuhya ningood ezhemahnahduh- 
senook oonoo dowah ; eheöonjepeenuk kuhya chemujje- 
ëzhewabussenook. 

28 Enenewug oogahezhesahgeähwaun ooweedegamah- 
gunewaun debishkoo tebenuhwa weyowewaun. Owh 
suhyahgeäud enewh wewun oosahgetoon tebenuhwa we- 

ow. 
4 29 Kah suh muhshe ahweyah enene oogesheenganduh- 
seen tebenuhwa weyow; ooduhshundaun dush kuhya oo- 
guhnuhwandaun, debishkoo owh Tabaningad andoodung 
ewh ahnuhmeähwin : 
30 Kedebandahgoozemin muh ooweyowing kuhya 
emuh weyausing kuhya emuh ookuning. | 
81 Me suh 00-00 owh enene kaöonjenuhguhnaud enewh | 
oosun kuhya enewh oogeen, cheweejewaud enewh wewun, | 
nuhyazh edush tahpazhigwunene ooweyausewaun. A 
32 Keche mahmaundahwud 00-00 uhyeée: ninduhzhe- | 
mah suh owh Christ kuhya oodahnuhmeähwin. 4 
33 Mahnoo suh dush kuhkenuh anduhcheyag mamwaeh | 
kegahezhesahgeähwaug kewewewaug debishkoo azhesah | 
geëdezooyag ; kuhya owh wanahbamid egua tahahyaung- | 
wahmeze chesahgeäud enewh oonahbamun. | 


CHAF: Vi. 


HBENOOJEEDOOG nuhittahwik keketezemewaug 

oonje owh Tabaningad : me suh ewh wanesheshing. 1 

2 Kechetwahwanim koos kuhya keguh (mesuh ewh 

natumesing kuhgequawin wanje wahweendahmahgang ga- 

00.) 

3 Cheöonje menoo-ahyahyun, kuhya kuhbayeée chebe- 
mahdezeyun oomah uhkeeng. 

4 Kenuhwah dush oosemahdoog kagoo nishkeähkagoon 

kenejahnesewaug : ezhenetahwuggeik emuh oonetuhwug- 
geëwawening kuhya emuh ookuhgequawening owh Taba- 
ningad. 

5 Buhmeetahgunewedoog, nuhittuhwik egewh dabane- 
menagoog emuh weyausemaung, emuh sagezewening, 
kuhya emuh nuhningishkahwening emuh guuhyulk ooda- 
ëmaung, debishkoo oonje owh Christ. 

6 Kahween emuh ooshkinzhegoo-buhmeetahgawening 
debishkoo egewh manwanduhmeähjig enewh enenewun, 
debishkoo atuh egewh bameetahwahjig enewh Christun, 
chedooduhmag oodenanduhmoowin owh Kesha-Muhnedoo 
emuh oonje kedaë waung ; 

7 Emuh minwanduhmoowening ehemenoo-buhmeetah- 
gayag debishkoo buhmeetahwag owh Tabaningad, kah 
dush ween egewh enenewug : 

8 Kekanduhmag wagoodoogwan wanesheshing andoo- 
duhmoowan ahweyah enene, me suh ewh kaëzhemeene- 
good enewh Tabaninganejin, kishpin buhmeetahga-wene- 
newegwan gamuh dabanindezoogwan. 

9 Kenuhwah dush oogemahwedoog nahsaub doodah- 
wik chenishkahje-kuhnoonahsewagwah : kekanduhmag 
kenuhwah kedoogemahmewah kuhya wenuhwah oodooge- 
mahwewaun ahyaud ewede ishpeming kezhigoong; kah- 
ween dush pekinnoong oodenanemahseen enewh bamahde- 
zenejin. 

ł0 Ishquauj nekahnesedoog mushkahwezeyook oonje 
Tabaningad, kuhya azhemushkahwezemahgudenig o0- 
mushkahwezewin. 

11 Pesekuhmook ewh kuhkenuh oodushwewin owh 
Kesha-Muhnedoo chekushkeäwezeyag cheshahgoojetooyag 
enewh ookuhkuhyanezewinun owh mujje-muhnedoo. 

12 Kah mahween kekuhgwajewahnedunsemin ewh 
weyausemah kuhya misque, me atuh oogemahwewenun 
kuhya mushkahwezewenun kuhya egewh magwa puhsuh- 
gishtebik wagemahkundahgajig oomah uhkeeng, kuhya 
oomujje-ezhewabezewinewaun egewh mujje-Muhnedoog 
emuh mezhuh-kezhegoong ayahjig. 

13 Benuh dush oodahpenuhmahzooyook ewh oodushwe- 
win owh Kesha-Muhnedoo, ewh dush ehekushketooyag 
ehesoongekahbahweyag uhpe maje-kezhegukkin, kuhya 
kuhkenuh kahezhechegayag chenebahweyag. - 

14 Nebahwik dush, kechepezooyag ewh dabwawin, 

kekahkegunewaung ahyoog ewh guuhyuk ezhewabeze- 
win; 

15 Kuhya emuh kesittahwaung cheähyooyag ewh ke- 
zheetahwin anduhgoomahguk emuh pezaunewawine min- 
wahjemoowening. 

16 Ahwahshema dush kuhbkenuh oonoo oodahpenuh- 
mook dabwayanduhmoowine puhkahahquaun cheöonje 
kushketooyag cheähtahahmag kuhkenuh oodishkoota 
ookinwahkoonemun owh mujje-ahyahahwish. 

17 Kuhya dush oodahpenuhmook ewh bemahjetwa- 
wine wewuhquaun, kuhya oodahzhuhwashkoom owh Ke- 
che-Oojechaug, me suh ewh oodekedoowin owh Kesha- 
Muhnedoo : 

18 Moonzhug cheähnuhmeähyag emuh kuhkenuh 
ahnuhmeähwening kuhya nundoodahmahgawening emuh 
Keche-Oojechaugoong, kuhya ernuh ahkahwahbeyook emuh 
kuhkenuh aunwahjewening, cheähnuhmeätuhmahwagwah 
kuhkenuh anuhmeähjig ; 

19 Kuhya neen, cheähnuhmeätuhweyag ewh kekedoo- 
win chemeenegooyaun, wawane chenesahkoonuhmaun 
nindoon kuhnuhga sagezesewaun, chewahbunduhewayaun 
ewh minwahjemoowine keemoodezewin, 

20 (Me suh wanjekebahquahegahzooyaun kuhgequa- 
weneneweyaun) cheöonjeëzhekekedooyaunbaun soongeda- 
ayaun debishkoo kaëzhekekedooyaunbaun. 

21 Kenuhwah dush chekekanemeyag azheähyahyaun 
kuhya azhebemahdezeyaun, kuhkenuh gagoo kegahween- 
dahmahgoowah owh Tychicus suhyahgeïnd kekahnisenaun 
kuhya ayaungwahmezid kuhgequa-wenene oonje owh Ta- 
baningad : 

22 Mesuh oo-00 kahöonjeëzhenahzhahmoonenuhgoog 
cheöonjekekanemeyag azheähyahyaun kuhya chemenoo- 
daäënag. 

23 Pezaunewawin oogahahyahnahwah kuhkenuh we- 
kahnesemaug, kuhya sahgeëdewin mahmahwe ewh da- 
bwayanduhmoowin oonje owh Kesha-Muhnedoo Wayoose- 
mind, kuhya owh Tabaningad Jesus Christ. 

24 Tahshahwandahgoozewug kuhkenuh egewh suh- 
yabgeähjig enewh Tabanemenung Jesus Christ emuh 
oodaëwaung. Amen. 

EWH OOMAHJEBEÈGUN OWH PAUL APOSTLE 


KAHEZHEBEUHMAHWAUD ENEWH 
>. PHILIPIANUN. 





AUL kuhya Timothy, oobuhmeetahgunun owh Jesus 

Christ oodoozhebeühimmahwahwaun kuhkenuh anuhme- 
ähnejin emuh Christ Jesusing ayahnejin ewede Philipiing, 
mahmahwe enewh makuhdawekoonuhyan, kuhya enewh 
wahdookahganejin makuhdawekoonuhyan : 

2 Mahnoo kegahahyahnahwah ewh shahwanjegawin 
kuhya pezaunewawin oonje owh Kesha-Muhnedoo owh 
Koosenaun, kuhya oonje owh Tabaningad Jesus Christ. 

3 Nemahmooyahwahmah owh Nekesha-Muhnedoom 
duhching maguanemenenuhgoogin. 

4 Moonzhng duhching anuhmeähyaunin, ahnuhmeätuh- 
moonenuhgoog emuh moojegezewening, 

5 Oonje ewh azheweedookahzooyag emuh minwahje- 
moowening uhpena goo netum kezheguk nahnauzh egoo 
noongooni ; 
= 6 Ahpeche enanduhmaun oo-oo uhyeëe, owh kahmahje- 
taud ewh menoo-ahnooke, win emuh keyowewaung oogah- 
keezhetoon nahnauzh ookezhegudoom owh Jesus Christ : 

7 Nahsaub azhequuhyukwuk 00-00 cheënaneme ne- 
nuhgoog kuhkenuh kenuhwah; kedahyahwenim suh 
emuh nindaing, emuh suh netuhkoonegahzoowening kuhya 
ewh kedebahdooduhmaun ewh minwahjemoowin kuhya 
kewahbunduhewayaun ewh azhedabwamahguk, kuhkenuh 
kenuhwah kemahdahoonegoom ewh neshahwandahgooze- 
win. 

8 Nekekanemik suh owh Kesha-Muhnedoo menik ke- 
chesahgeënenuhgoog kenuhwah kuhkenuh emuh oonugge- 
sheeng owh Christ Jesus. 

9 Oo-oo dush nindezheähnuhmeäh, kesahgeëdewine- 
wah ashkum kuhya ashkum kayahbe chemesheenuk emuh 
kekandahsoowening kuhya emuh kuhkenuh nebwahkah- 
wening ; l 

10 Cheöonjeminwanduhmag enewh uhyeéen wane- 
sheshingin chequuhyukwandahgoozeyag kuhya chewah- 
sittahwandahzgoozesewag nahnauzh egoo ookezhegudoom 
owh Christ; 

11 Chemooshkenashkahgooyag ewh menoo-ezhewabe- 
zewine menewinun ayaugin emuh Jesus Christing, chepe- 
zhegandahgooïnd kuhya chewahwezhanemind owh Kesha- 
Muhnedoo. 

12 Nenunduhwandum dush chenesittootuhmag nekah- 
kahnesedoog enewh uhyeéen kahpuggummishkahgooyau- 
nin ningeoonjepuggummishkahgoonun ahwahshema che- 
mushkahwezemahguk ewh minwahjemoowin ; 

13 Neminjemahpenegoowinun oonje owh Christ ke- 
kandahzwudoon emuh kuhkenuh anegookwaug keche-oo- 
gemahweguhmig kuhya emuh kuhkenuh ahnind wegewah- 
mup; 

14 Nebewah dush egewh wekahnesemaug oonje owh 
Tabaningad soongedaäwaud oonje neminjemahpenegoo- 
winun, nahwuj aunwahjewag chedebahdooduhmoowaud 
ewh ekedoowin kuhnuhga sagezesigwah. 

15 Ahnind oodebahjemahwaun enewh Christun oonje 
keshahwanjegawaud kuhya shinganingawaud ; ahnind 
dush oonje minwanemewaud : 

16 Egewh netum oodebahjemahwaun enewh Christun 
oonje ewh megahzoowin, kahween emuh dabwawining, 
enanduhmoowaud nahwuj chewesuggandahgwuk neminje- 
mahpenegoowinun. 

17 Egewh dush ahnind oonje sahgeťwawening keka- 
nemewaud ewh ahsigooyaun cheguhnuhwanduhmaun ewh 
minwahjemoowin. 

18 Ahneen dush? nuhmunj azhekuhgegwawahgwan, 
koonemah emuh ahnuhmeäkahzoowening, gamuh emuh 
dabwawening, pooch debahjemah owh Christ; me suh 
dush wanjeminwanduhmaun kuhya kaöonje minwanduh- 
maun. 

19 Nekekandaun muh oo-00 weähnookeemahguk che- 
bemahjeëgooyaun oonje kedahnuhmeähwinewah, kuhya 
kameenegooyaun ookeche Oojechaugwun owh Jesus Christ. 

20 Debishkoo azhekeche nunduhwanduhmaun, kuhya 
azheähpanemooyaun kuhnuhga cheähgujjesewaun, emuh 
kuhkenuh soongedaäwening debishkoo kahgenig, mesuh 
goo kuhya noongoom wekechetwahweïnd owh Christ emuh 

neyowing, kishpin bemahdezewaunan gamuh neboowau 
nan. 

21 Neen dush bemahdezeyaun mesuh owh Christ kuhya 
nebooyaun me suh ewh kaöondezeyaun. 

22 Kishpin dush bemahdezeyaun emuh weyahsemaung 
me suh ewh menewewung nindahnookewin: kah dush 
nekekanduhse wagoodoogwan kawuhwanahbunduhmoo- 
waunan, 

23 Nahwahyeëeng muh nindahyah neezh nunduhwan- 
duhmoowenun, nunduhwanduhmaun chemahjahyaun che- 
weejewug dush owh Christ; ahwahshema minwandah- 
gwud suh ewh : 
` 24 Ahnahwe dush cheduhnezeyaun emuh weyahse- 
maung ahwahshema nundahwandahgwud kenuhwah oonje. 

25 Oo-oo suh enanduhmaun, nekekandaun oomuh che- 
ähyahyaun kuhya weweejewenuhgoog cheöonjemushkah- 
wanduhmooyag kuhya chemoojegezeyag emuh dabwayan- 
duhmoowening. 

26 Nahwuj chemeshenuk kemoojeganduhmoowine- 
wah emuh Jesus Christing neen oonje menuhwah peöodis- 
senuhgoog. 

27 Mahnoo ezhewabezeyook debishkoo azhewabezewah- 
pun egewh dabandahgoozejig emuh oominwahjemoowe- 
ning owh Christ. kishpin dush ezhahyaun chewahbuhme- 
nuhgoog, gamuh kishpin ezhahsewaun, chenoonduhmaun 
ewh azhewabezeyag, chesoongekahbahweyag emuh pazhik 
oojechaugoomaung, emuh pazhik enanduhmoowening 
mahmahwe wekoojetooyag ewh minwahjemoowine-dab- 
wayanduhmoowin ; 

28 Kuhnuhga ningood koosahsewagwah egewh shaun- 
ganemenagoog: me suh wenuhwah kaöonjepuggukkan- 
duhmoowaud webahnahdezewaud kenuhwah dush ween 
webemahjeëgooyag, mamwach owh Kesha.Muhnedoo 
oonje. 

29 Kenuhwah dush kemeenegoom oonje owh Christ, 
kahween atuh chedabwayanemag, kuhya dush chekoodug- 
getooyag ween oonje ; 

30 Ayahmag ewh nahsaub megahzoowin kahwahbun- 
duhmag emuh neyowing, kuhya noongoom noonduhmag 
“azhemegahzooyaun. 


PHILIPIANUN. 
CAAP. II. 


K! SHPIN anduhgoogwan gagoo menoodaäshkahgoowin 
emuh Christing kishpin anduhgoogwan gagoo me- 
noo-daäshkahgoowin emuh sahgeëwawening, kishpin an- 
duhgoogwan gagoo oomenoo - weejekewaïndewin owh 
Keche-Oojechaug, kishpin gagoo keshawahdezewin kuhya 
shahwanjegawin. 

2 Mooshkenatook nemoojegezewin nahsaub cheënan- 
duhmag, kuhya nahsaub chesahgeëdeyag, kuhya nahsaub 
cheënanindeyag. 

3 Kahween gagoo tahoonjeöozhechegahdasenoon emuh 
megahdewening gamuh emuh ahneshah muhmequahzoo> | 
wening, emuh dush ahgahsanemoowening, anduhcheyag | 
ahwahshema kegahminwanemahwaug bakahnezejig dush 
ween azheminwanindezooyag. 

4 Kuhkenuh enenewug kahween oogahguhnuhwah- 
bundahsenahwah tebenuhwa ooduhyeemewaun, kuhkennh 
dush egewh enenewug oogahguhnuhwahbundahnahwah 
enewh bakahnezenejin ooduhyeemene. 

9 Nahsaub enanduhmook debishkoo kahenandung | 
owh Christ Jesus : “4 

6 Ween Kesha-Muhnedoong kahezhenahgoozid, kah- | 
ween nekeemood keënanduhse cheKesha-Muhnedoowan- 
dahgoozid : 4 

T Kepuggedenedezoo suh dush ningood cheähpeetan- | 
dahgoozesig, keöodahpenuhmahzoo buhmeetahgun oode- | 
zhenahgoozewin, kuhya eneneeng keëzhenahgoozeäh. | 

8 Eneneeng dush keëzhemekuhwah, oogedahbussetoon | 
weyow, oogenuhittaun dush ewh neboowin me suh ewh 
ahzhedayahtikoo neboowin. f 

9 Me dush oonje Kesha-Muhnedoo oogekechetwahwe= 
äun, vogemeenanun dush ewh oonoozoowin ahwahshema 
ashpandahgwudenig dush ween kuhkenuh oonoozoowinun: | 

10 Cheshahgushkeetuhmoowaud ewh Jesus oodoonoo- 
zoowin kubkenuh ishpeming ayahjig, kuhya ahnahmekum- 
mig ayahjig ; o 

11 Kubkenuh wadanuhnewewejig bamahdezejig che: 
ekedoowaud, Tebaninga owh Jesus Christ cheöonjeïshpa 
dahgooind owh Kesha-Muhnedoo Wayoosemind. 

12 Benuh dush suhyahgeënenuhgoog nekahnesedoog 
debishkoo moonzhug kahezhenuhittuhmag kahween atu 

magwah ahbeyaun, noongoom keche ahwahshema ahbese- 
waun, ahnookeetuhmoog kebemahjeëgoowinewah emuh 
sagezewening kuhya emuh nubningishkahwening. 

13 Kesha-Muhnedoo muh ahwe owh anookeed emuh 
peenjenuh keyowewaung cheënanduhmag kuhya cheëzhe- 
chegayag debishkoo ween azheminwandung. 

14 Dooduhmook kuhkenuh uhyeëen kuhnuhga nish- 
kahje-kuhnoonindesewag kuhya kekaunindesewag. 

15 Chewuhsittahwandahgoozesewag kuhya chemujje- 
doodahgasewag, debishkoo oonejahnesemenag owh Kesha- 
Muhnedeo kuhnuhga mujjeënanemegoosewag emuh mag- 
wa ahyahwaud egewh majeëzhewabezejig kuhya kagaun- 
zetungig bamahdezejig magwa-uhyečťeng kewahsayahzeem 
debishkoo ahnungoog oomah uhkeeng ; 

16 Wahbundahewayag ewh bemahjeëwawine-ekedoo- 
win, cheöonjemoojegezeyun uhpe ookezhegudoom owh 
Christ, ewh ahneshah kepemebuhtoosewaun kuhya ahne- 
shah keähnookeesewaun. 

17 Aahe, kishpin sahsahgewejegang neyow ewh oonje 
ahnookeetuhmaun kedabwayanduhmoowinewah, nemooje- 
gez, kuhya keweejmoojegezeminenuhgoog kenuhwah kuh- 
kenuh. 

18 Mesuh ewh nahsaub wanjemoojegezeyag, kuhya 
wanje weejemoojegezemeyag. 

19 Nindahpanemah suh owh Tabaningad Jesus wuhye- 
bah cheëzhenahzhahuhmoonenuhgoog owh Timotheus che- 
öonje menoo-daäyaun, uhpe kekekanduhmaun ewh azheäh- 
yahyag. 

20 Kah muh ahweyah enene nindahyahwahse nahsaub 
enandung, kakeche nundahwanemenagchemenoo-ahyahyag. 

21 Kuhkenuh muh oonundahwandahnahwah tebenuh- 
wa ooduhyeemewah kahween ooduhyeemun owh Jesus 
Christ. 

22 Kepuggukkanemahwah suh owh azhewabezid, ewh 
debishkoo wanejahnesemind andoodahwaud enewh oosun 
ningeweejahnookeemig emuh minwahjemoowening. 

23 Weea dush nindenandum wuhyebah cheézhenah- 
zhahmoonenuhgoog uhpe kekandahmaun kadezheähyah- 
yaun. 

24. Nindenandum weedookahwid owh Tabaningad 
wuhyebah chepeëzhahyaun. 

25 Ningeënandum ewh nundahwandahgwuk cheëzhe- 

nahzhahmoonenuhgoog owh Epaphroditus nekahnis, kuhya 
owh wahdookahwid emuh nindahnookeewening, kuhya 
neejshemahgunish, kenuhwah dush kahahnoonag, kuhya 
owh kahpeetahwid enewh manazeyaunin. 

26 Kegekeche-nunduhwanemegoowah muh kuhya ke- 
kechekushkandum ewh, oonje kenoonduhmagoobun keäh- 
koozid. 

27 Kagate keähkooze gagah wenebood : Kesha-Muhne- 
doo suh oogeshahwanemaun ; kahween ween atuh kuhya 
neen suh ningeshahwanemik, koonemah ashkum nindah- 
gekushkandum. 

28 Nahwuj dush wawane kedezhenahzhahahmoone- 
nim uhpe dush menuhwah wahyahbuhmag chemooje- 
gezeyag, kuhya neen dush nahwuj punge chekushkanduh- 
„maun : 

29 Oodahpenik dush oonje owh Tabaningad emuh kuh- 
kenuh moojegezewening ; kechetwahwanemik edush oogoo 
denoowug : 

30 Oonje muh oodahnookeewin owh Christ gagah ne- 
bood, kah muh oogebahmanduhseen oobemahdezewin che- 
puggedenung ewh buhmeetahgawin kenuhwah kahnoon- 
dasayag. l 


CHAP HL 


SHQUAUCH nekahnesedoog kedenenim moojegezetuh- 

wik owh Tabaningad. Cheëzhebeähmoonenuhgoog 

nahsaub uhyeëen kahween neen nesunnugganduhseen, ke» 
nuhwah kegahoonjemenoo-ahyaum. 

2 Mewetuhwik uhnemooshug, mewetahwik egewh | 
mahkindungig ewh mujje-uhyeweesh, mewetuhwik egewh | 
kakenoowahjeindjig. 

3 Kenuhwind muh guuhyuk kekekenoowahje kishke- 
zhegahzoomin, ahnubmeatuhwung Kesha-Muhnedoo emuh | 
Oojechaugoomaung,moojegezetuhwung owh Kesha-Muhne- | 
doo kuhya kuhnuhga ahpanemoosewung ewh weyahsemah, | 

4 Ahnahwe nindenandahgooz cheähpanemooyaunbaun 
ewh weyausemah. Kishpin ahweyah enanindezood che- | 
ähtanig gagoo kaöonjeähpanemood ewh weyahsemah, | 
neen ahwahshema : e 

5 Ashwahsoogoonuhguk ningkekenoowahje-kishkezhe- 
megoo, emuh Isracling keöondahdezeyaun, kuhya ke- 
debandahgoozeyaun emuh Benjemaning ; keHebrewewe: 

wug nuhyazh neketezemug ; emuh tebahkoonegawening 
ninge Phariseeëwh. 

6 Apeech kekeche-weedookahzooyaun, ningeöonje koo- 
duggeäug egewh anuhmeähjig ; anandahgwuk dush ewh 
menooëzhewabezewin wanjeemahguk emuh tebahkoone- 
gawening kahween ningood ningemujjeënanemegoose. 

1 Enewh uhyeéen, nindoondezewin ahyenanduhmaun- 
baunan, mesuh enewh newuhnetoowin kahenanduhmaun 
oonje owh Christ. 

8 Menungakah, wuhnetoowining nindenandahnun kuh- 
kenuh uhyeëen apeech oonesheshing chekekanemind owh 
Christ Jesus Tabanemenung : me suh owh kahoonje wuh- 
netooyaun kuhkenuh uhyeëen moong dush nindahpeetan- 
dahnun, chekushkeüg owh Christ, 

9 Chemekahgooyaun dush emuh ooweyowing, kah- 
ween neen tebenuhwa nemenoo-ezhewabezewin cheähpa- 
nemooyaunbaun ewh wanjeemahguk emuh tebahkoonega- 
wining, me suh atuh ewh wanjeemahguk emuh oodabwa- 
yanemegoowening owh Christ, ewh menoo-ezewabezewin 
mahgewad owh Kesha-Muhnedoo dabwayanduhmoowin 
oonje : 

10 Chekekanemug, kuhya ewh azhemushkahwezemah- 
gudenig oodahbejebahwin kuhya chewedookahzooyaun 
emuh ookoodugganduhmoowining cheezhenahgoozeëgoo- 
yaun nahsaub azhenahgwudenig ooneboowin ; 

11 Kishpin kagate kushketooyaun chetaöodittuhmaun 
ewh oodahbejebahwinewah egewh naboojig. 

12 Kahween, ahzhe níingetaöodittaun gamuh ahzhe 
ninkezheetah nindenanindezoose: nenoopenuhdaun suh 
kishpin kushketoowaunan chetaöðodahpenuhmaun ewh 
wanjeöðodahpenid owh Christ Jesus. 

13 Nekahnesedoog, kahween, ahzhe ningetaöodahpe- 
naun, nindenanindezoose : me suh oo-oo atuh andooduh- 
maun, wuhnanduhmaun oonoo uhyeëen ishquayaung ayau- 
gin,weekoojetooyaun dush oonoo uhyeéen negaun ayaugin, 

14 Anegook nepemebuttoo chetaöodittuhmaun ewh ke- 
kenoowahjechegun azhekekenoowahjechegahdag ewh poo- 
negahdewin ewh wanjekeche-nundoomenung owh Kesha- 
Muhnedoo oonje owh Christ Jesus. 

15 Mahnoo kenuhwind menik kahkezheetahyung oo-0a 
enandundah : kishpin dush ningoodenoo pukkaun enan- 

duhmag, Kesha-Muhnedoo kegahwahbunduhegoowah 00-00 
kuhya. 

i6 Benuh dush menik ahzhe kahtakushketooyung, nah- 
$aub enahkoonegawening enoosadah, meekindundah dush 
ewh nahsaub uhyeëe. 

17 Nekahnesedoog, mahmahwe  noopenuhzheshig, 
kuhya Wak Si hbihmik azhekekenoowahbuhmeyag. 

ÍS (Nebewah muh bemoosawug, nuhningim kahween- 
duhmoonenuhgoog kuhya noongoom menuhwah keween- 
duhmoonenim | mahweyaun, chesheenganemahwaud enewh 
Christun : 
= 19 Egewh kabahnahdezejig, egewh wakesha-Muhne- 
doomejig oomesudahwaun kuhya mamequahzoojig oonje 
enewh uhyeëen kegeähguddanduhmoowahpuneen, mah- 
kindungig dush oomah uhkeeng duhzhe uhyeëen.) 

20 Keduhnuhkeewinenaun ewede ishpeming duhgoo- 
mahgud; me kuhya ewede nanduhwahbuhmung cheoon- 
jeed owh Bamahjeëwad, Tabanemenung Jesus Christ : 

21 Me suh owh kaäunjetood mahyahnahduk keyowe- 
naun, cheëzhechegahdag debishkoo azhenahgwudenig pa- 
zhegandahgw udenig weyow, anandahgwuk ewh ahnookee- 
win wanje kushketood. chemahmauzhetood kuhkenuh uh- 


yeëen. 
CHAP. IV: 
Eoo dush, nekahnesedoog kache-sahgeënenuhgoog 


kuhya kache nunduhwanemenenuhgoog, nemoojege- 
zewin kuhya nesuhsagah-wewuhquaun ahyahweyag, 00-00 
ezhesoongekahbahweyook oonje owh Tabaningad, kache- 
sahgeënuhgoog. 

2 Nenundahwanemah owh Euodias, kuhya nenunduh- 
wanemah owh Syntyche, nahsaub cheënanduhmoowaud 
oonje owh Tabaningad. 

3 Kedenin dush “kubya keen quuhyuk nahyahdahmah- 
weyun weedookow oogoo equawug kahweedookahweejig 
emuh minwahjemoowining, kuhya owh Clement kuhya 
ahnind kahnahdahmahwejig, egewh oodoonoozoowinewah 
wazhebeëgahdanig emuh bemahdezewine-muzzeëguning. 

4 Moojegezetuhwik moonzhug owh Tabaningad : me- 
nuhwah dush nindekid, Moojegezeyook. 

5 Mahnoo kuhkenuh enenewug oogahkekandahnahwah 

kebakah-bemahdezewinewah. Pashoo peähyah owh Taba- 
ningad. 

6 Kagoo bahmandunkagoon gagoo; ahnooj dush gagoo 
azhenunduhwanduhmagoon, weenduhmahwik owh Kesha- 
Muhnedoo emuh ahnuhmeähwining kuhya nundoodahmah- 
gawining mahmahwe kuhya mahmooyahwuhmik. 

1 Kuhya ewh oopezaunewawin owh Kesha-Muhnedoo, 
ewh ahweyah katanesittootunsigoobun kegahguhnuhwane- 
megoonahwah emuh kedaëwaung kuhya emuh kedenan- 
duhmoowinewaung oonje owh Christ Jesus. 

8 Ishquauj, nekahnesedoog, wagoodoogwanun enewh 
ubyeëen duhyabwamahgukkin, wagoodoogwanun enewh 
uhyeëen quuhyuk azhewabukkin, wagoodoogwanun enewh 
uhyeëen manwandahgwukkin, wagoodoogwanun enewh 
uhyeëen pahnukkin, wagoodoogwanun enewh uhyeéen 
manwahbuhmenahgwukkin, wagoodoogwanun enewh uh- 
yeëen manoo-dubzhinjegahdagin ; kishpin duhgoomahgud- 
oogwan menoo-ezhewabezewin, kishpin duhgoomahgud- 
oogwan wahwezhanduhmoowin, me suh enewh kanuh- 
nahgahdahwanduhmag. 

9 Enewh uhyeëen kahkekenooähmoonenuhgoogin 
kuhya kahoodahpenuhmahweyagoon kubya kahenittabwe- 
yagoon kuhya kahwahbunduhmahweyagoon ezhechega- 
yook; kegahweejewegoowah dush owh Kesha-Muhnedoo 
mahgewad ewh pezaunewawin. 

10 Ningekeche-moojegezetuhwah dush owh Tabanin- 
gad noongoom gaguhpe nayaub kebahmanemeyag; ewh 
ahnoo kebahmanemewagwan, kah suh gagoo kegekushke- 
toosenahwah ehemeezheyag. 

11 Kahween nindekedoose gagoo kemahnazeyaun : 
ningeëzhekekenooähmahgoo muh nuhmunj azhewabeze- 
waunan, chetabeganemooyaun. 

12 Ninkekandaun muh kaëzheähgahsandahgooëťë goo- 
yaun, kuhya nekekandaun kaëzhewahnuhdezeyaun : meze 
kuhya emuh kuhkenuh uhyeëeng nindezhekekenooähmah- 
goo chetabesineyaun kuhya chepuhkuddayaun, chewahnuh- 
dezeyaun kuhya chemuhnazeyaun. 

13 Nekushketoonun ahnooj gagoo cheézhechegayaun 
oonje owh Christ mashkahwanduhmooid. 

14 Ahnahwe kegemenoo-doodaum keweedookahweyag 
uhpe katemahgezeyaun. 

15 Benuh dush Philippianedoog kekanduhmoog kuhya 
kenuhwah uhpe muhyahje-kuhgeguang ewh minwahje- 
moowin uhpe Macedoniaïng kahoonjemahjahyaun kah- 
ween ningooche duhzhe ahnuhmeähjig ningeweedookah- 
gooseeg ewh muhmeeneding kenuhwah atuh. 

16 Pooch egoo magwah duhnezeyaun emuh Thessallo- 
nicaing, ahbitting kuhya menuhwah kegepenindahewanah- 
wah ewh kahmuhnazeyaun. 

17 Kahween ahnahwe nenunduhwanduhseen ewh mee- 
negoowin me atuh chebahtuheënuk ewh meenewin kenuh- 
wah oonje. 

18 Kuhkenuh suh nindahyahnun kuhya newahnuhdiz, 
nemooshkenashkahgoo keöodahpenuhmahwug owh Epa- 
phroditus enewh uhyeëen kahpenindahewayagoon ewh 
kachemenoomahgwuk, ewh manwandahgwuk sah sahge- 
wejegun kaminwahbundung owh Kesha-Muhnedoo. 

19 Nekesha-Muhnedoom suh kegahmeenegoowah kuh- 
kenuh ahnooj gagoo manazeyagoon debishkoo ashenudenig 
oowahnuhdezewin emuh peshegandahgoozewining emuh 
Christ Jesusing. 

20 Mahnoo tahpeshegandahgooze owh Kesha-Muhne- 
doo kuhya Koosenaun kahgenig uhpena kahgenig. Amen. 

21 Ahnemikahwik kuhkenuh egewh anuhmeähjig 
emuh Christ Jesusing, egewh wahjewuggig wekahnese- 
-~ maug kedahnemikahgoowaug. 

22 Kuhkenuh egewh anuhmeähjig keduhnemekahgoo- 
waug, mamwach egewh dabandahgoozejig emuh oowege- 
wahming owh Cæsar. 

23 Mahnoo kegahahyahnahwah ooshahwanjegawin 
owh Tabanemenung Jesus Christ. 

EWH MAHJEBEËGAWIN OWH ST. PAUL APOSTLE 
KAHEZHEBEAIIMAHWAUD ENEWH 
COLOSSIANUN. 





Pr oodahpostleëmun owh Jesus Christ oonje ewh 
oodenanduhmoowin owh Kesha-Muhnedoo, kuhya 
Timotheus kekahnesenaun, 7 

2 Oomahjebeähmahwahwaun enewh anuhmeähnejin 
kuhya ahyaungwahmezenejin wekahnesemaun emuh. 
Christing enewh ayahnejin emuh Colosseïng : Mahnoo ke- 
gahahyahnahwah shahwandahgoozewin kuhya pezaune- 
wawin oonje owh Kesha-Muhnedoo koosenaun kuhya 
Tabanemenung Jesus Christ. 

3 Nemahmooyahwahmahnaun owh Kesha-Muhnedoo 
kuhya enewh oosun owh Tabanemenung Jesus Christ, 
moonzhug ahnuhmeätuhmahgooyag, 

4 Akoonoonduhmaung anandahgwuk kedabwayan- 


_ duhmoowinewah azhedabwayanemag owh Christ Jesus, 


kuhya kesahgeëwawinewah azhesahgeägwah kuhkenuh 


, egewh anuhmeähjig, 


5 Oonje ewh ahpanemoowin kahahtuhmahgooyag ewede 


 ishpeming kezhekoong, kuhyet kahezhenoonduhmag êwh 
tuhyabwamahguk ekedoowin emuh minwahjemoowining ; 


6 Ewh kahoodissegooyag debishkoo azheähyahmahguk 


_ meze oomah uhkeeng ; kuhya netahwuggetoomahguk ewh 
_meenewinun, debishkoo azhenetahwuggetoomahguk emuh 
_ keyowewaung, uhpe ewh kezheguk mahyahje-noonduh- 
_ mag, kuhya mahyahje-kekanduhmag ewh ooshahwanjega- 
gawin owh Kesha-Muhnedoo emuh dabwawining : 


-~ Y Kahezhekekenonähmooñag owh Epaphras suhyahge- 


, üngid neejebuhmeetahgunenaun, owh ahyahwid kedaun- 
gwahmeze-kahgequa-wenenemewah oonje owh Christ; 


8 Me suh owh káhwahweenduhmahweyungid ewh ke- 


| sahgeëdewinewah emuh Keche-Oojechaugoong. > = 


9 Me suh 00-00 oonje kuhya nenuhwind uhpe ewh ke- 


f „ zheguk kahnoonduhmaung rahnauzh egoo noongoom kah- 
ween nepoonetahsemin ahnuhmeätuhmahgooyag kuhya 

nunduhwanduhmaung chemooshkenashkahgooyag ewh 
kekandahsoowin azhekekanjegahdag oodenanduhmoowin 
emuh kuhkenuh nebwahkahwining kuhya oojechaugoo- 
wine nesittootummoowining ; 

10 Quuhyuk cheëzhebemoosayag emuh kuhkenuh min- 
wanduhmoowining kaëzhebemoosawahpun egewh bamee- | 
tahwahjig enewh Tabaninganejin, meekoogetooyag kuhke- | 
nuh menoo-ahnookeewinun, ashkum dush kekanemag owh | 
Kesha-Muhnedoog ; | 

11 Chemushkahwezeëgooyag kuhkenuh mushkahweze- | 
win, debishkoo azhepeshigandahgwudenig oomushkahwe- 
zewin cheðonje keche shebanduhmooyag kuhya chesoon- | 4 
gummunduhmooyag chemoojegezeyag ; 

12 Chemahmooyahwahmag owh Wayoosemind owh 
kahezheënung chetaähpeetandahgoozeyung chemahdahoo- 
negooyung ewh ootebenuhwa wezewinewah egewh quuh- | 
yuk anuhmeahjig emuh wahsayahzewening 4 

13 Owh kahpnggedenenung kedebandahgoozey an. Mi 
bun emuh azhemushkahwezemahguk ewh puhsuhgishtebe-/ 
kud, kukya kahezheaunjeënung emuh oodoogemahwewine- | 
- ning enewh suhyahgeahjin Oogwissun : d 

14 Me suh wah-owh kahkishpinenung oonje oomis- 
queeming, chewabenuhmahgooyung kemujje- -ezhewabeze- 
winenahnin : d 

15 Me suh owh ahyahwid oodezhenahgoozewin owh 
wuhyahbuhmenahgoozesig Kesha-Muhnedoo, owh netum 
kahahyaud chepwah ahyahwaud kuhkenuh menik “4 
zheïndjig : 

16 Me mah owh kahoozhetood ahnooj gagoo ewede ish 
peming ayaugin kuhya oomah uhkeeng ayaugin wahyah 
buhmenahgwukkin kuhya enewh a alon AA 5 
senoogin, 'enewh o00gemahwuhbewenun, gamuh oogemah: 
winun, gamuh oogemaunsewewinun, gamuh mushkahwe: 
“zewenun, oogeöozhetoonun ahnooj gagoo uhyeëen kuhyé 
ween kebonje oozhechegahdanoon : A 

17 Ween suh neegahneze dush ween kuhkenuh enewi 
uhyeëen, kuhya ween oonjeduhgoomahgudoon kukke 
uhyečen. 4 

18 Kuhya ween ahwe ewh ooshtequaunemah emu 
weyowemaung me suh ewh ahnuhmeähwin : me suh ow 

wanjesing ahnooj gagoo, mesuh kuhya owh kahnetum 

gid menik anduhchewaud egewh kahneboojig, emuh kuh- 
kenuh uhyeëeng cheneegaunandahgoozid. 

19 Keminwandum suh owh Wayoosemind, kuhkenuh 
mooshkenawin cheduhgoomahguddenig emuh ooweyowe- 
ning enewh ; 

20 Kuhya ween cheöonjepoonanemaud kuhkenuh ba- 
mahdezenejin kahoozhetood ewh pezaunanindewin oonje 
ahzhedayahtikoo oomisqueemening ; ween oonje, nindekid, 
kishpin uhkeeng duhzhe bemahdezewahgwan. 

21 Kenuhwah dush kuhyet kahmahyuggezeyagoobun 
kuhya kahsheenganjegayagoobun oonje mujje-ahnookeewe- 
nun, noongoom kegeminwandahgoozeëgoowah 

22 Oonje ooweyaus weyow emuh ooneboowening, che- 
ahsigooyag peenezeyag kuhya kuhnuhga mujje-enaneme- 
goosewag emuh anahsuhmuhbid owh : 

23 Kishpin minjemanduhmag ewh dabwayanduhmoo- 
win soongekahbahweyag, kuhya quakeëgoosewag ewh 
oonje ahpanemooyag minwahjemoowin kahnoondumag, 
kuhya kahdebahjemootuhwindwah kuhkenuh bamahdeze- 
jig oomuh uhkeeng ayahjig; me suh ewh bameetuhmaun 
neen Paul; 

24 Neen mwahjegezeyaun oonje kooduggetooyaun ke- 
nuhwah oonje, nemooshkenuhtoomin dush menik kahnoon- 
dasanig ookooduggetoowinun owh Christ emuh neyausing 
oonje ween ooweyow, me suh ewh ahnuhmeähwin : 

25 Mesuh ewh kahoonjeähnoonegooyaun chebuhmee- 
tuhmaun, debishkoo anahkoonegamahgudenig oodenahkoo- 
negawin owh Kesha-Muhnedoo kahmeenegooyaun kenuh- 
wah oonje, chedebishkoosetooyaun oodekedoowin owh Ke- 
sha-Muhnedoo ; 

26 Ewh mamuhkauj- kekanjegawin kahkahduhmoo- 
“windwah egewh kuhyet kahahneka-bemahdezejig, zhubye- 
gwah dush wahbundahahwun enewh anuhmedtuhgoojin : 

21 Me suh enewh wahwahbundahahjin owh Kesha- 
Muhnedoo azhekeche-peshegandahgwuk maunduh mamuh- 
kauj kekanjegawin emuh anduhzhe ahyahwaud egewh 
mayug ahnishenahbag, ewh kekishkahwag owh Christ 
wanjeähpanemooyag ewh peshegandahgoozewin : 

f 28 Me suh owh pabahdebahjemungid kezhah kuhnoo 
nungidwah kuhya kekenooähmahwungidwah kuhkenuh 
enenewug ahnooj gagoo nebwahkahwin ; cheöonjeëzheun- 

gidwah kuhkenuh egewh enenewug guuhyuk azhewabeze- 
waud emuh Christ Jesusing : 

29 Me suh kuhya neen wanjeähnookeeyaun, weekooje- 
tooyaun apeechewemahgudenig oodahnookeewin anuhnoo- 
keed peenjenuh neyowing emuh mushkahwezewining. 


GELAR. li 


INDENANDUM chekekekanduhmag menik kootug- | 
ganduhmaun emuh niuduing oonje kenubwah, kuhya | 
egewh emuh Laodoceaing anduhnuhkeejig, kuhya kuhke- | 
nuh menik muhshe wuhyahbuhmesegoog emuh weyause- | 
maung. l 
2 Chemenoodaäïindwah, kecheweedookoodahdewaud | 
emuh sahgeëdewining, kuhya chewahweenga kekanduh- 
moowaud kuhya chenesittootumoowaud ewh mamuhkauj 
ookekandahsoowin owh Kesha-Muhnedoo Wayoosemind, 
kuhya Christ ; 

Š Me emuh anduhzhekahjegahdag kuhkenuh enewh 
kachetwahwandahgwukkin nebwahkahwinun kuhya ke- 
kandahsoowinun. 

4 Oo-oo nindoonjeëkid, ahweyah enene chewuhyazhe- 
mesenoowag enewh wuhyazhinga-ekedoowinun. ; 

9 Ahnuhween goo wahsuh ahyahyaun emuh neyaus- 
ing, keweejewinim emuh ninjechaugoong, moojegeze: 
yaun wahbunduhmaun kemenoo-weedookahdahdewinewah 
kuhya azhesoongesing ewh kedabwayanduhmoowinewah, 
azhedabwayanemag owh Christ. 4 

6 Kahezhe-oodahpenag dush owh Christ Jesus Taba- 
ningad, mesuh kaëzhewabezeyag emuh oodezhewabeze= 
wining : : ; 
“7 Chẹeöojeebikahweyag kuhya chesoongekahbahwe- 
ëgooyag emuh ooweyowing kuhya chemushkahwanduh- 
mooëgooyag emuh kedabwayanduhmoowinewaung kahe- 
zhekekenooähmahgooyag chemesheenuk kedabwayanduh- L) 
S N emuh mahmooyahwawining. = 

8 Ahyaungwahmezeyook ahweyah enene chewuhyaz 
mesenoowag ewh nebwahkahwin kuhya wuhyazhingaw 
ningood anahbuttussenook, debishkoo enandahgwudenig 
ookuhgequawinewah egewh enenewug, kuhya oomuh uh: 
keeng duhzhe ooshke- kekenooähmahdewinun, kahween 
dush « ookekenooähmahgawin owh Christ. 

.9 Emuh muh ooweyowing duhgoomahgud kuhkenuh 
Kesha-Muhnedoowandahgoozewin. 

10 Kuhya kenuhwah kemahmahwe-shahwandahgoo- 
zeem, oonje duhnezeyag emuh weyowing owh wagemah- 
kundung kuhkenuh oogemahwewinun kuhya kushkeäwe- 
zewinun : 

11 Me suh wah-owh kahoonjekekenoowahje-kishke- 
zhegahzooyag ewh kishkeznegahzoowin ooneenjemaung 
kahoonjeoozhechegahdasenook chekesekuhmag ewh maje- 
ezhewabuk weyansemah oonje ookekenoowahje-kishkezhe- 
gahzoowin owh Christ: 

12 Kepuggedanermegooyag mahmahwe owh Christ 
emuh Baptizooëwawining, me suh emuh kahoonjeweejah- 
bejebahmag oonje dabwayanduhmag oodahnookeewin owh 
Kesha-Muhnedoo, kahahbejebahaud enewh. 

13 Kenuhwah dush kenebooyagoobun emuh kemujje- 
ezhewabezewinewaung kuhya azhekekenoowahje-kishke- 
zhegahzoosewagoobun emuh keyausewaung, ahzhe kege- 
ëzheähbejebahegoowah debishkoo kahezheähbejebahaud 
enewh, wahweenga kewabenuhmoonag kuhkenuh mujje- 
ezhewabezewinun ; 

14 Kuhseebeühmoonung ewh tebahkoonegawine oozhe- 
beëgawin kahtebahkoonegooyungoobun, kahekoonung, ke- 
suhsuhgahguahung emuh oodahzhedayahtigoong ; 

15 Kuhya kemuhkummaud enewh wagemahwandah- 
goozenejin kuhya mashkahwezenejin enewh oodushwe- 
winene, oogemezheshuh-wahbundahewanun, kemahmau- 
zheäud emuh oodahzhedayahtikoong. 

16 Kagoo ahweyah enene kegahoonjetebahkoonegoo- 
sewah oonje ewh wesenewin, gamuh menequawin, gamuh 
oonje ewh wekoondewine kezhegud, gamuh oonje washke- 
ähgoojing tebike-keezis, gamuh oonje aunwabe-kezhegud : 

17 Kekenoowahjechegunun ahwunoon oonoo chekeke- 
noowahjechegahdag wahpetuhgwishenoomahgukkin uh- 
yeëen ewh dush weyowemah kakenoowahjechegahdag mesuh 
owh Christ. 

18 Kagoo ahweyah kegahwahyazhemegoosewah ewh 
kepoonegahjegunewah ewh tebenuhwa dahbussanemoo- 
kahzood, kuhya anuhmeätuhwaud enewh angenun, ketwa 
nunduhwahbundung enewh uhyeëen kahwahbunduhse- 


goon, ahneshah kechetwahwanemood oonje ewh weyause- 
oodenanduhmoowin, 

19 Kah dush oominjemenunse ewh ooshteguaunemah, 
ewh wanjeähyahnekahweging kuhkenuh weyowemah oonje : 
enewh ahyahnekoogunun kuhya oojeetudun mahmahwe pe- 
chegahdag kuhya netuhwuggechegahdag mahjegemahguk 
emuh oomahjegeëwawening owh Kesha-Muhnedoo. 

20 Enushka kishpin weejneboomag owh Christ chewa- 
benuhmag oomah uhkeeng duhzhe kekenooähmahdewin, 
ahnishwin, debishkoo bemahdezing oomah uhkeeng, ezhe- 
nuhittuhmag oonoo ezhetwahwinun, 

21 (Kagoo taungenunkan ; kagoo taungundunkan ; ka- 
goo tuhkoonunkan ; 

22 Oonoo kuhkenuh kabahnahdukkin uhpe ayoongin ;) 
debishkoo azhekuhgequawaud kuhya azhekekenooähmah- 
gawaud egewh enenewug ? 

23 Me emuh anduhgoomahguk ewh nebwahkahzoo- 
win, kuhya ahnuhmeäkahzoowin, kuhya ahgahsanemookah- 
zoowin, ewh bahmanduhsigwah ewh weyowemah, kah 
dush ningood enandahgussenoon chenuhanduhmetoonge- 
bun ewh weyausemah. 


CHAP. 111. 


ISHPIN dush kenuhwah keweejahbechebahmag owh 

Christ, nunduhwanduhmook enewh uhyeëen ishpe- 

ming ayaugin, anduhzhe-wahwanuhbid owh Christ emuh 
ookechenekaung owh Kesha-Muhnedoo. 

2 Sahgetooyook ishpeming duhzhe uhyeëen, kahween 
dush ween uhkeeng duhzhe uhyeéen. 

3 Keneboom mahween, kahjegahda dush kebemahde- 
zewinewah emuh Christ anduhzhe ahyaud, emuh Kesha- 
Muhnedoong. 

4 Uhpe dush owh Christ kenuhwind kebemahdezewine- 
naun ahyahwid, kapenahgoozid, me suh dush uhpe kenuh- 
wah kaweejenahgoozemag emuh pezhegandahgoozewining. 

5 Netooyook dush enewh kepukkawezewinewaun oo- 
muh uhkeeng ayaugin; pezhigwahdezewin, weenezewin, 
oonzaumanduhmoowin, pezhigwahdezewine nunduhwan- 
duhmoowin, kuhya shoobezewin, mesuh anandahgwuk de- 
bishkoo muzzenene ahnuhmeätuhwind : 

6 Me suh oonoo uhyeëen wanjeöðodissegoowaud Kesha- 
Muhnedoo oonishkahdezewin egewh kagaunzetungig wa- 
nejahnesemindjig : 

7 Ewh kuhya kenuhwah kuhyet kahezhebemoosag oo- 
oo keëzhebemahdezeyag. 

8 Noongoom dush wabenuhmook kuhkenuh oonoo; 
nishkahdezewin, sheenganindewin, mujje-kezhwawin, 
kuhya wahnuk kuhnoonindewin wanjebahmahguk emuh 
kedoonewaung. 

9 Kagoo kuhkenuhwishkahjemootahdekagoon, kekan- 
duhmag ahzhe kekesekuhwag owh kata enene kuhya 
enewh oodezhechegawinun ; 

10 Kuhya dush kepesekahwag owh ooshke enene, owh 
uhyaunjeind emuh kekandahsoowining debishkoo azhenah- 
goozenid enewh kahoozheëgoojin : 

11 Emuh kahween pekinoong enanemahsewug owh 
Greek kuhya owh Jew, owh kakenoowahje-kishkezhegah- 
zood kuhya owh kakenoowahje kishkezhegahzoosig, owh 
mahyug ahnishenahba, owh Scythian, owh ahwuhlkaune 
enene kuhya owh dabandung tebenuhwa weyow ; owh 
suh Christ mahmahwe kushkechega, kuhya ookekishkah- 
waun kuhkenuh. 

12 Pesekuhmook suh dush, azhekuhgeginenag owh Ke- 
sha-Muhnedoo, quuhyuk azhewabezeyag kuhya suhyahge- 
ëgooyag, shahwanjegawinun, keshawahdezewin, ahgahsa- 
nemoowin, bakahdezewin, minwahdanduhmoowin ; 

13 Kuhnuhga cheähzhittah-mujje-doodahdesewag, ah- 
bwayanindeyag, kishpin ahweyah ningood wuhsittuhwane- 
maud bakahnezenejin; nahsaub owh Christ kahezbeäh- 
bwayanemenag me suh nahsaub kuhya kenuhwah kaëzhe- 
chegayag. 

14 Oogichuhyeëeng kuhkenuh oonoo pesekuhmook ewh 
sahgeëdewin me suh wanjeminjemoosing ewh quuhyuk 
ezhewabezewin. 

15 Mahnoo dush oopezaunewawin owh Kesha-Muhne- 
doo tahoogemahkundahgamahgud emuh kedaëwaung, me 
muh wanjenundoomegooyag emuh pazhig weyowemaung ; 
mahnıooyahwahganduhmook dush. 

16 Mahnoo tahkechemeshenud oodekedoowin owh 
Kesha-Muhnedoo peenjenuh keyowewaung emuh kuhke- 
nuh nebwahkahwening ; chekekenooähmahdeyag kuhya 
cheaungwahmindeyag mashquaud, emuh ahnuhmeäh wine 
nuhguhmoowening, emuh kedaëwaung ahnuhmeähwening 
cheëzhenuhguhmootahwag owh Tabaningad. 

17 Kuhya wagoodoogwan kaënuhnookeewagwan emuh 
ehedoowining gamuh emuh ezhechegawinining, kuhkenuh 
ekzedooduhmook emuh oodezhenekahzoowening owh Ta- 
baniagad Jesus, mahmooyahwahmag owh Kesha-Mulinedoo 
Wayoosemind ween oonje. 

18 Wewemahdoog puggedenedezooyook chenuhittuh- 
wagwah kenahbamewaug debishkoo azhenunduhwandah- 
goozeyag emuh Tabaningang. 

19 Oonahbamemahdoog, sahgeïk keweedegamahgune- 
waug, kagoo kuhya wuhsittahwanemahkagoon. 

20 Wanejahnesemegooyag, nuhittahwik kenegeëgoo- 
waug ewh kuhkenuh menik anenagwah: minwahbuhme- 
nahgwud muh 00-00 ezhewabezewin emuh anahsuhmuh- 
bid owh Kesha-Muhnedoo. 

21 Oosemahdoog, kagoo nishkeähkagoon kenejahnese- 
waug, koonemah suh tahahnezheetuhmoog. 

22 Buhmeetahgunedoog, nuhittahwik egewh kedoo- 
gemahmewaug emuh weyausemaung kuhkenuh menik 
kaënenenagwah ; kahween ween ooshkinzhegoo buhme- 
tahgawin nahsaub azhebuhmeetahgawaud egewh man- 
wanduhmeähjig enewh enenewun; emuh dush kedaë- 
waung menoo ezhewabezeyag, koosag owh Kesha-Muhne- 
doo : 

23 Wagoodoogwan dush azhechegawagwan anegoo- 
koodaäyag ezhechegayook, debishkoo egewh anookeetah- 
wahjig enewh Tabaninganejin, kahween dush ween enewh 
enenewun ; 

24 Kekanduhmag dush wemeenenag owh Tabaningad 
ewh tebahahmahdewine tebandahsoowin: kebuhmeetah- 
wahwah muh owh Tabaningad Christ. 

25 Owh dush maje-ezhechegad tahdoodahwah debish- 
koo anandahgwudenig oodezhechegawin: kah kuhya ah- 
weyah pekinoong tahenanemahse. 


CHAER. TY: 


OGEMAHWEDOOG, meenik. kebuhmeetahgunewaug 

ewh wanesheshing kuhya quuhyukwuk ; kekanduh- 

mag kuhya kenuhwah abyahwag kedoogemahmewah 
ewede ishpeming. 

2 Aunwahjeyook ewh.. ahnuhmeähyag, kuhya ah- 

kahwahbeyook. emuh mahmahwe chemahmooyahwayag; 

3 Bakish dush ahnukmeätuhmahweshig Kari 1a-Muhne- 
doo chenesahkoonuhmahweyungid ewh kekedoowire ish- 
quaundam, chedebahdooduhmaun ookeche-kekandahsoo- 
win owh Christ, mesuh wanjeminjemahpenegahzooyaun : 

4 Cheöonjemezheshuhwissittooyaun ewh kaëzhekeke- 
dooyaunbaun cheëzhekekedooyaun. 

5 Emuh nebwahkahwening ezhebemoosayook emuh 
anahsuhme-ahyahwaud egewh abgwahj eeng ahyahjig, sah- 
getooyag enewh kezhegudoon. 

6 Mahnoo kekahkekedoowinewah tahmenoo-ezhewa- 
bud,tahnahsug egoo shewetahgunegahdag, chekekanduh- 
mag ewh kaënagwah kuhkenuh kagwajemikig enenewug. 

7 Kuhkenuh nindezhewabezewin kegahweenduhmaug 
owh Tychicus, suhyahgeïnd wekahnesemah, kukya ahyaun- 
gwahmezid makuhdawekoonuhya kuhya owh wahdookah- 
wid buhmeetahwug owh Tabaningad. 

8 Owh kahezhenahzhahahmoonuh goog cheöonjekeka- 
nemenag azhewabezeyag, kuhya chemenoodaäënag ; 

9 Kuhya owh Onesimus, ahyaungwahmezid kuhya 
suhyahgeïnd wekahnesemah, dabandahgoozid kenuhwah 
anduhzhe-ahyahyag. Kuhkenuh kegahweenduhmahgoo- 
waung enewh uhyeče en azhechegahdagin oomah. 

10 Aristarchus neejkebahquahegahzood kedahneme- 
kaugoowah, kuhya Marcus, ooningwunissun owh Barna- 
bas, (owh kahduhzhemind kuhgaundwawin keöodissegoo- 
yag: kishpin penaunzekoonag oodahpenik ;) 

11 Kuhya owh Jesus Justus azhenekahzood, egewh 
dabandahgoozejig emuh kekenoowahje-kishkezhegahzoo- 
wening. Me suh egewh wahdookahwejig emuh oodoo- 
gemahwewining owh Kesha-Muhnedoo, kuhya kahmenoo 
daäëjig. 

12 Epaphras keejekewaëwah, wabuhmeetahguneme- 
good enewh Christun kedahnemikaugoowsh anegook 
anuhmeätuhmoonag chenebahwey agquuhyuk wandakgooze- 
yag kuhya guhnuhwanduhmag oodenanduhmoowin owh 
Kesha-Muhnedoo. 

13 Nindebahjemah suh owh kagate keche-sahgeënag, 
rh keche-sahgeäud enewh ayahnejin emuh “Laodi- 

aing, kuhya enewh ayahnejin emuh Hicrapolising 

14 Kedahnemikahgoowaug Luke suhyahgeind “musk; 
C Maan kuhya Demas. 

5 Ahnemekahwik egewh wekahnesemang emuh La- 

ödiceäïng ayahjig, kuhya owh Nymphas kuhya egewh 
anuhmeähjig andahjig emuh oowegewauming. 
= 16 Uhpe keïshquah-ahginjegahdag maunduh mahjebe- 
ëgun anduhzhe-ahyahyag, ahnookeeg cheähginjegahdag 
emuh oodahnuhmeä-weguhmigoowaung egewh Laodiceä- 
nug; kuhya kenuhwah cheähginduhmag ewh mahjebe- 
ëgun kahoonjeemahguk ewede Laödiceäïng. 
17 Kuhya o0-oo enik owh Archippus, Guhnuhwandun 
ewh kuhgequawin kahpuggedenuhmook owh Tabanin- 
ad. 
3 18 Neen Paul kedahnemikoonenim tebenuhwa neneenj 
ahyooyaun. Mequanduhmook neminjemahpenegahzoowin. 
Mahnoo kegahshahwandahgoozeem. Amen. 


596 














EWH MAHJEBEEGAWIN OWH ST, PAUL APOSTLE 


NETUM KAHEZHEÉBEUHMAHWAUD ENEWH 
TESSALONIANUN. 





AUL, kuhya Silvanus, kuhya Timotheus, oomahjebeüh- 
mahwahwaun enewh Thessalonianun anuhmeähnejin 
ayahnejin emuh Kesha-Muhnedoong Wayoosemind, kuhya 
emuh Jesus Christing Tabaningad. Ahpakish ahyahmag 
ewh shahwanjegawin, kuhya ewh pezaunewawin, oonje 
owh Kesha-Muhnedoo koosenaun, kuhya owh Tabaningad 
Jesus Christ. 

2 Nemahmooyahwahmahnaun dush owh Kesha-Muh- 
nedoo kahgenig kenuhwah kuhkenuh oonje, moonzhug 
wahweenegooyag uhpe anuhmeähyaungoon ; 

3 Wekah poonetoosewaung mequanduhmaung keda- 
bwayanduhmoowine anookeewinewah, kuhya kesahgeë- 
wawine ahnookeewinewah, kuhya azheäunwahjeyag ah- 
panemooyag owh Tabanemenung Jesus Christ emuh anah- 
suhmuhbid owh Kesha-Muhnedoo kuhya Koosenaun. 

4 Kekanduhmaung, nekahnesedoog suhyahgeënag owh 
Kesha-Muhnedoo, kewuhwanahbuhmenag owh Kesha- 
Muhnedoo. 

5 Ewh mah minwahjemoowin kahdebahdooduhmaung 
kahween atuh emuh ekedoowening kegeëzhepuggummish- 
kahgoosenahwah, emuh suh ween mushkahwezewining, 
kuhya emuh Keche-Oojechaugoong, kuhya emuh keche- 
dabwayanduhmoowining; azhekekanduhmag kahezhewa- 
bezeyaung magwah keweejewegooyag kenuhwah oonje. 

6 Kegenoopenuhzhemin, kuhya owh Tabaningad, ke- 
ëzheöodahpenuhmag ewh ekedoowin emuh nebewah koo- 
duggetoowining, emuh oomoojegezewining owh Kache- 
peenezid Oojechaug : 

7 Me dush kahoonjekekenoowahbuhmenagwah kuh- 
kenuh egewh duhyabwayandungig emuh Macedoniaïng 
kuhya Achaiaing. 

8 Kenuhwah suh anduhzhe ahyahyag keöonzetahgwud 
ewh oodekedoowin owh Tabaningad, kahween atuh emuh 
Macedoniaïng kuhya Achaiaïng, meze suh kekanjegahda 
kedabwayanduhmoowinewah azhedabwayanemag owh Ke- 
sha-Muhnedoo ; kah dush nenuhwind nenundahwandah- 
goozesemin gagoo cheëkedooyaung duhzhinduhmaung 
ewh. 

9 Wenuhwah mahween oowahweendahnahwah ninde- i 
zhewabezewinenaun kahezhepeendegayaung emuh anduh- | 
zhe ahyahyag, kuhya kahezhequakekahbahwetuhwag owh 
Kesha - Muhnedoo e n h egewh muzzeneneeg, 
chebuhmeetuhwag owh bar mahdezid kuhya duhyabwad 
Kesha-Muhnedoo ; 

10 Kuhya chepeäg oogwissun ishpeming kahoonjeed, 
enewh kahahbetjebahahjin, me suh Jesus kahbemahjeë- 
nung cheöodissegoosewung ewh nishkahdezewin kapetuh- 

Ti 


awishe nocmahguk. 











CHAS H. 
F ENUHWAH dush wekahnesemahdoog kekekandah- 


nahwah kabezhepeendegayaung emuh anduhzhe 
a kahv n peenesekah ningepeendegasemin. 

2 Kahishquah -kooduggetooyaung, kuhya kahishquah- 
Wil walinesugge- -mujje- -doodahgooya aung ewede Philippi- 
ing, azhekekanduhmag, ningekeche-soongedaämin oonje 
owh Kekesha-Muhnedoomenaun cheweenduhmahgooyag 
ewh oominwahjemoowin owh Kesha-Muhnedoo ahnoo 
ween goo kekechemegahnegooyaung. 

6 E en emuh wuhyazhingawining, gamuh weene- 
zewening, gamuh kuhkuhyanezewining : 

4 Kahezheminwanemeyungid owh Kesha-Muhnedoo 
kemeezheyungid ewh minwahjemoowin cheguhnuhwan- 
duhmaung, me suh azhedebahdoodahmaung ewh; kah- 
wcen egoo kaëzheminwandummeüŭüngidwah egewh enene- 
wug, owh suh ween Kesha-Muhnedoo, owh kakandung 
enewh kedaënahnin. / 

Kahween kegewekahgezoomegooseem emuh ninde- 
kedoowinenaung azhekekandulmag, kahween kuhya ke- 
mooj ningeshoobeëïgoosemin gagoo, nekekanemegoonaun 
owh Kesha-Muhnedoo : 4 

- 6 Kahween kuhya ningenunduhwanduhsemin enene-. 
wug chekecheitwahwancemeyungidwah, gamuh kenuhwah 

chekechetwahwanemeyag, kah kubya bakahnezejig nin- 
genunduhwanemahsenahnig chekechetwahwanemeyungid- 
wah, ahnahween goo ahpeetandahgoozeyaung chege- 
kuhgaunzoomegooyagoobun, oodahpostleëmun mah owh 
Christ nindahwemin. 

1 Ningebakahdezemin anduhzhe ahyahyag, debishkoo 
owi nwahnewuhsood azhe guhnuhwanemaud enewh ood- 
ahbenoojeëmun. 

8 Apeech kekeche-sahgeëgooyag, ningeënandahmin che- 
gemeenegooyagoobun kahween atuh ewh oominwahjemoo- 
win owh Kesha-Muhnedoo, kuhya mahmahwe tebenuhwa 
nindoojechaugoonahnin oonje ewh kesahgeëgooyag. 

9 Kemequandahnahwah suh wekahnesemahdoog nin- 
dahnookewinenaun kuhya nekooduggetoowinenaun : keäh- 
nookeeyaung tabekuk kuhya kahzheguk, che6ondenuhmah- 
weseyungid ahweyah gagoo, kegedebahjemootahmahgoom 
ewh oominwahjemoowin owh Kesha-Muhnedoo. 

10 Kenuhwah kekekandahnahwah kuhya owh Kesha- 
Muhnedoo ookekandaun kahezhemenoo-ezhewabezeyaung 
kuhya kahezhequuhyukwahdezeyaung, kah kuhya ahweyah 
ningemujje-enanemegoosenaun magwah keduzzhekayaung 
anduhzhe ahyahyag kenuhwah duhyabwayanduhmag : 

11 Debishkoo azhekekanduhmag ewh kahezhekuhge- 
kemegooyag, kuhya kahezhemenoodaäëgooyag, kuhya kah- 
ezhekuhgaunzemegooyag kuhkenuh anduhcheyag, debish- 
koo owh wanejahnesid enene andooduhwaud enewh tebe- 
nuhwa oonejahnesun, 

12 Cheëzhebemoosayag azhenunduhwanemenag owh 
Kesha-Muhnedoo, owh kahnundoomenag emuh oodooge- 
mahwewining kuhya oopeshegandahgoozewining. 

13 Me suh wanjemahmooyahwahmungid owh Kesha- 
Muhuedoo wekah poonetahsewaung, ewh kahoodahpenuh- 
mag ewh oodekedoowin owh Kesha-Muhnedoo kahwah- 
weenduhmahgooyag, kahween enene oodekedoowening 
kegeëzheðodahpenunsenahwah, ewh atuh, kagate anandah- 
gwuk, Kesha-Muhnedoo oodekedoowining kegeëzheöðodah- 
penahnahwah, wahweenga-anookeemahguk emuh keyowe- 
waung kenuhwah duhyabwayanduhmag. 

14 Kenuhwah dush wekahnesemahdoog keweedookah- 
wahwaug egewh anuhmeähjig ayahjig emuh Judeaing 
dabandahgoozejig emuh Christ Jesusing: nahsaub suh 
kenuhwah kegeëzhekooduggeëgoowaug keej-duhnukkee- 

wamahgunewaug, debishkoo wenuhwah kahezhekoodug- 
geëgoowaud enewh Jewyun : 

15 Mesuh egewh kahnesahjig enewh Tabaninganejin 
Jesusun kuhya enewh aunwahjega-wenenewun, kuhya 
kahkooduggeëyummingedjig; kah dush oominwanemegoo- 
sewaun enewh Kesha-Muhnedoon, kuhya oosheenganemah- 
waun kuhkenuh enewh enenewun: 

16 Kenahahmahweyungidwah egewh mahyug-ahnishe- 
nahbag chebemahjeindwahpun: oomooshkenuhtoonahwah 
éwh tebahegun wanje tebahegahdanig oomujje-ezhewabe- 
zewinewaun: magwah dush oopeöðodissegoonahwah keche 
nebewah nishkahdezewin. 

17 Nenuhwind dush wekahnesemahdoog, keöonjemak- 
jewenegooyaung emuh anduhzhe-ahyahyag ahjinnuh emuh 
weyowemaung kahween emuh oodaëmaung nenkeche-we- 
koojetoomin chewahbundahmaung kishkinzhegoowah emuh 
keche-nunduhwanduhmoowining. 

18 Benuh dush nenuhwind (neen suh Paul) ningeënan- 
dahmin ningooding kuhya menuhwah chepenaunzekahgoo- 
yun; owh dush Satan ningenuhgahnegoonaun. 

19 Wagoonan kaähwung nindahpanemoowinenaun, ga- 
muh nemoojegezewinenaun, gamuh nemoojegeze-wewuh- 
quaunenaun ? Kahnuh ween kenuhwah kegahahweseem 
emuh enahsuhmuhbid owh Tabanemenung Jesus Christ 
uhpe tagwishing ? 

20 Kagate mahween kenuhwah kedahwim nepeshe- 
gandahgoozewinenaun kuhya nemoojegezewinenaun. 


CHAP: HI 


HPE dush kashketoosewaung kayahbe chepwah-wah- 


buhmegooyag ningeënandahmin chenuhguhnegoo- 
yaung ewede Athensing ; 
2 Kuhya ningeëzhenahzhahwahnaun owh Timothy, ne- 
kahnesenaun, kuhya wabuhmeetahgunemegood enewh Ke- 
sha-Muhnedoon, kuhya owh wahdookahweyungid ahnoo- 


keetuhmaung oominwahjemoowin owh Christ cheühyeen- 


jeënag kuhya chemenoodaäënag oonje ewh kedabwayan- 


duhmoowinewah : 

3 Ahweyah chesunnugganduhsig oonoo nekooduggeë- 
goowinun, kenuhwah mah kekekandahnahwah ewh kezhah 
keënanemegooyaung oonoo chedoodahgooyaung. 

4 Kagate suh magwah keähyahyaung kenuhwah an- 


6.0 


Ba 














CHAP. MI. 


duhzhe ahyahyag, kezhah kegeweenduhmahgoom wekoo- 
dugganduhmaung ; debishkoo azhewabuk, azhekekanduh- 
mág. i 

5 Mesuh oo0-00 kahoonjeähnookeeyaun ahweyah che- 
ëzhaud chenunduhkekandung kedabwayanduhmoowine- 
wah, koonemah kedahgekuhgwatebanemik owh Kagwate- 
- banjegad, kah dush ningood tahgeënahbuttussenoon nindah- 
nookeewinenaun. 

6 Uhpe dush kahpetuhgwishing owh Timothy oomah 
anduhzhe ahyahyaung keöonjeed ewede kenuhwah anduh- 
zhe-ahyahyag, kepetahjemootuhmahweyungid ewh wane- 
sheshing enahjemoowin kedebahdoodung kedabwayanduh- 
moowinewah kuhya kesahgeëdewinewah, kuhya cheme- 
noo-mequanemeyaung moonzhug, keche-nunduhwanduh- 
maung chewuhbuhmeyaung, debishkoo kuhya nenuhwind 
azhenunduhwanduhmaung chewahbuhmegooyag : 

T Benuh dush, wekahnesemahdoog ningemenoodaäë- 
goomin kenuhwah oonje emuh kuhkenuh neketemahgeze- 
wining kuhya nekootuggetoowining, apeech dabwayanduh- 
mag : 

$ Noongoom dush nebemahdezemin kishpin soonge- 
kahbahweyag emuh Tabaningang. 

9. Ahneen dush kaëzhemahmooyahwahmungid owh Ke- 
sha-Muhneedoo kenuhwah oonje, oonje ewh ahpeche keche 
moojegezewin azhekeche-moojegezeyaung anahsuhmuhbid 
owh Kesha-Muhnedoo kenuhwah oonje ; 

10 Tabekukkin kuhya kahzhegukkin nekeehe-ahnuh- 
meähmin chewahbuhmegooyag kuhya chewahweengatoo- 
yaungoobun menik nwaundasag kedabwayanduhmoowin- 
ewah? 

11 Benuh dush Kesha-Muhnedoo Koosenaun, kuhya 
owh Tabanemenung Jesus Christ ningahkekenooähmah- 
egoonaun cheëneëzhahyaung kenuhwah andubzhe ah- 
yahyag. 

12 Mahnoo owh Tabaningad kegahpuggedenahmah- 
goowah chebahtuhyeënuk kuhya ashkum chemeshenuk 
kesahgeëdewinewah, kuhya kaëzhesahgeägwah kuhkenuh 
enenewug debishkoo 'azhesahgeëgooyag : 

13 Cheöonjesoongesittood enewh kedaëwaun kuhnuhga 
mujje-ezhewabezesewag “emuh peenezewining anahsuh- 
muhbid owh Kesha-Muhnedoo, mesuh koosenann, uhpe 
tagwishing owh Tabanemenung Jesus Christ mahmahwe 
kuhkenuh enewh oobuhmeetahgunun. 

ENUHWAH dush kepahgoosanemegoo wekahnese- 

mahdoog kuhya kekuhgekemegoo oonje owh Taba- 
ningad Jesus, kaezheöðodahpenahmahweyaung ewh kaë- 
zhebemahdezeyagoobun kuhya kaëzheminwandummeägoo- 
bun Kesha-Muhnedoo me suh goo ashkum cheézhewabeze- 
yag. 
2 Kekekandahnahwah suh`enewh kuhgequawinun, 
kahmeenegooyag oonje owh Tabaningad Jesus. 

3 Me mah azhenunduhwanemenag owh Kesha-Muhne- 
doo chemenooëzhewabezeëgooyag chemekinduhsewag ewh 
weenezewin : 

4 Kuhkenuh anduhcheyag cheguhnuhwanduhmag ke- 
yowewaun emuh peenahdezewining, kuhya emuh keche- 
twahwandahgoozewining ; 

5 Kahween emuh peshigwahdanduhmoowiningdebish- 


koo goo anumeähsegoog egewh kakanemahsegoog enewh 


Kesha-Muhnedoon : 

6 Ahweyah enene kuhnuhga ningood chemujjedoodah- 
wahsig kuhya chewahyazhemahsig enewh wekahnesun : 
ween mah Kesha-Muhnedoo ahzhittah kooduggeëwa oonoo 
uhyeën oonje, debishkoo kezhah kahezhewahweendah- 
mahgooyag kuhya kahezhedebahjemootahgooyag. 

7 Kah suh ewh Kesha-Muhnedoo kegeöonjenundoo- 
megoosenaun chepeshegwahdezeyung, chemenooëzhewa- 
bezeyung atuh. 


8. Owh dush buhyahpenuhdahgad kahween oobahpe- 
nuhdahwahseen enewh enenewun, oobahpenuhdahwaun | 


atuh enewh Kesha-Muhnedoon, owh kahmeenenung ooke- 
che-Oojechaugwun. 


9 Oo-oo dush wekahnesemah-sahgeëdewin kahween | 


kemuhnazesenahwah nindoozhebeëgawin muhyahjebeüh- 


moonenuhgoog, kenuhwah mah tebenuhwa kekekenooäh- | 


mahgoowah owh Kesha-Muhnedoo chesahgeëdeyag. 


10 Me suh dush andoodahwagwah kuhkenuh egewh 
wekahnesemaug ayahjig emuh kuhkenuh anegookwaug | 
Macedonia: kepahgoosanemegoo wekahnesemahdoog ash- 


kum 00-00 cheezhewabezeyag ; 
11 Kuhya keche enanduhmook chepezaunezeyag, che- 
ahnookeetuhmag tebenuhwa kedahnookewinewah kuhya 

cheähnookeeyag ahyooyag tebenuhwa keneenjewaun, de- 
bishkoo kahezhekuhgeekemegooyag; 

12 Cheminwahbuhmenahgwuk kedezhewabezewine- 
wah emuh anahsuhmuhbewaud egewh ahgwahcheeng 
ayahjig, chemuhnazesewag gagoo. 

13 Kahween nindenanduhse chekekanduhsewag, ne- 
kaknesedoog azbeähyahwaud egewh nabahjig cheöonje 
ezhekushkandesewag azhekushkanduhmoowaud egewh 
ayaunsegoog ahpanemoowin. 

14 Kishpin dabwayanduhmung ewh kenebood owh Je- 
sus, kuhya keähbejebaud, mesuh owh Kesha-Muhnedoo 
kaëzhepeenaud mahmahwe enewh nabahnejin emuh Je- 
susing. 

15 Maunduh dush kedegoom oonje oodekedoowin owh 
Kesha-Muhnedoo kenuhwind bamahdezeyung, kuhya abe- 
yung uhpe tagwishing owh Tabaningad kahween kegah- 
peendegasemin chepwah peendegawaud egewh nabahjig. 

16 Ween suh goo Tabaningad tahpeöonjenahgooze 
ewede ishpeming magwah sahsahquang, kuhya magwah 
keche kezheewad owh Keche Angen, kuhya magwah muh- 
twawamahguk oopootahjegun owh Kesha-Muhnedoo ne- 
tum dush tahahbejebahwug egewh naboojig emuh Christ- 
ing : l 
17 Kenuhwind dush ween kayahbe bamahdezeyung 
kegahezheðombenegoomin mahmahwe wenuhwah emuh 
ahnuhgwudoong cheähwenukgishkahwung owh Tabanin- 
gad ewede mezhuh-kezhegoong, mesuh kahgenig chewee- 
jewung owh Tabaningad. 

18 Enushka menoodaäëdeyook oonoo ekedoowinun 
ezhekuhnoonindeyag. 


CHAP. F. 


HPE oo-00 kaëzhewabuk, nekahnezedoog kahween 

enandahgussenoon cheöozhebeühmoonuhgoog. 

2 Kenuhwah mah kekekandahnahwah ewh Tabanin- 
gad ookezhegudoom chetuhgwishenoomahgudenig debish- 
koo owh kamoodishkid nebah-tebik tuhguishing. 

3 Uhpe akedoowaud, Kegahpezaun-ahyahmin kah 
kuhya kenuhneezahnezesemin; medush kahwuhnuhpe 


 kapuggummishkahgoowaud ewh bahnahdezewin, debish- 

koo equa wahnegeähwuhsoojin azhepuggummishkahgood 
ewh wesugganduhmoowin; kah dush tahta6ozhemoose- 
wug 

4 Kenuhwah dush ween nekahnesedoog kahween emuh 
magwa kushketebekuk kedahyahseem cheühdemenegoo- 
yag ewh kezhegud debishkoo owh kamoodishkid nebah- 
tebekuk. 

5 Kubkenuh kenuhwah kedoonejahnesemegoonah ewh 
wahsayahzewin kuhya ewh kezhegud: kahween kenuh- 
wind kedebandahgoozesemin emuh magwa kushketebe- 
kuk. 

6 Umba suh kagoo nebahsedah debishkoo azhechega- 
waud ahnind ; Ahkahwahbedah kuhya nesahdezedah. 

Egewh mah nabahjig nebahwug magwah tebekude- 
nig: egewh natuh-kewushquabejig, kewushquabewug 
magwah tebekudenig. 

8 Umba suh dush kenuhwind, dabandahgooseyung 
emuh kezheguk, nesahdezedah, pesekuhmung emuh nekah- 
kahgunuhnaung ewh dabwayanduhmoowin ; Kuhya pese- 
kuhmung tahnuhsug ahgooshiequaunaöðowin ewh bemah- 
jeëgoowine-e abpanemoowin. 

9 Kah muh ningeënahkoonegoosenaun owh Kesha- | 
Muhnedoo chenishkanemegooyung chebemahjeëgooyung 
atuh oonje owh Tabanemenung Jesus Christ. 

10 Owh kahnebootoonung, ewh nabahwungan gamuh 
nabahsewungan, cheweejbemahdezemung. i 

11 Benuh dush menoodaäëdeyook mahmahwe, kuhya 
ahyaungwahmeëdeyook, mesuh debishkoo azhechegayag. 

12 Kepahgoosanemegoo dush, wekahnesemahdoog, 
chekekanemagwah egewh anookeejig anduhzhe-ahyahyag, 
kuhya Ka oonje owh Tabaningad, 
kuhya kageekemenagoog ; 

13 Kuhya chekechetwahwanemagwah emuh sahgeë- 4 
wawining oonje oodahnookewinewah. Kuhya pezaun- 
anindeyook mamashquaud. 

14 Noongoom dush, kedegoom wekahnesemahdoog, 
kezhah kuhnoonik egewh kagaunzetungig, menoodaäik 

egewh mashkahwanduhsegoog, nahdahmahwik egewh 
shuhyahgwewejig, shuhshebanemik kuhkenuh egewh 
wug. o 
15 Ahyaungwahmezeyook, ahweyah enene cheäbzhit- 


tah-mujje-doohdahwahsig ahweyah enenewun ; moonzhug 

CHAP. V. 


koopenuhduhmook ewh wanesheshing, mamashquaud 
nadoodahdeyag kuhya kadoodahwagwah kuhkenuh enene- 
wug. 

16 Kahgenig moojegezeyook. 

17 Moonzhug ahmuhmeähyook wekah chepoonetahse- 
wag. 

18 Ahnooj gagoo oonjemahmooyahwayook ; mesuh 
azhenunduhwanemenag owh Kesha Muhnedoo emuh 
Christ Jesusing. 

19 Kagoo ahtaähkagoon Owh Keche-oojechaug. 

“20 Kagoo bahpenuhdunkagoon enewh aunwahjegawe- 
nun. 

21 Kuhgwatebanduhmook anooj gagoo, minjemenuh- 
mook ewh wanesheshing. 

22 Meewetooyook kuhkenuh uhyeëen muhyahnahbuh- 
menahgwukkin. 

23 Kuhya owh Kesha-Muhnedoo wazhetood pezaune- 
wawin kegahahpeche-peeneëgoowah; ahpakish guhnuh- 
wanemegooyag emuh. anegook-oojechaugooweyag, kuhya 
anegookwaug keyowewaung kuhnuhga mujje-ezhewabe- 
zesewag nahnauzh uhpe tagwishing owh Tabanemenung 
Jesus Christ. 

24 Ahyaungwahmeze suh owh kahnundoomenag, me- 
suh kuhya owh kadoodung oo0-00. 

25 Wekahnesemahdoog ahnuhmeätuhmahweshig. 

26 Ahnahmekahwik kuhkenuh egewh wekahnesemaug 
oojeemagwah ewh pahnuk oojeendewin. 

27 Kedahyaungwahmenenim oonje owh Tabaningad 
00-00 mahjebeëgun cheähginduhmoowindwah kuhkenuh 
pahnezejig wekahnesemaug. 

28 Ahpakish ahyahmag ooshahwanjegawin owh Ta- 
bane menung Jesus Christ. Amen. 

a kuhya Silvanus kuhya Timotheus, oomahjebeüh- 
mahwahwaun enewh anuhmeähnejin ewede Thessa- 
lonicaïng ayahnejin oonje owh Kesha-Muhnedoo Koosenaun 
kuhya owh Tabanemenung Jesus Christ : 

2 Ahpakish ahyahmag ewh shahwanjegawin kuhya 

ezaunewawin, oonje owh Kesha-Muhnedoo Koosenaun 
ia owh Tabaningad Jesus Christ. 

3 Nenundahwandahgoozemin uhpena chemahmooyah- 
wahmungid Kesha-Muhnedoo kenuhwah oonje wekahnese- | 
mahdoog, debishkoo anandahgwuk, ewh oonje ash- ` 
kum keche-mahjegemahguk kedabwayanduhmoowinewah, 
kuhya ashkum bahtuhyeënuk kesahgeëdewinewah azhe- 
sahgeëdeyag. 

4 Nenuhwind suh nemuhmequahzoomin, kenuhwah 
oonje debe anduhzhe ahyahwahgwan egewh anuhmeätuh- 
wahjig enewh Kesha-Muhnedoon oonje shuhshebanduhmag 
kuhya mushkahwanduhmooyag emuh kuhkenuh kekoodug- 
geëgoowinewaung, kuhya keketemahgezewinewaung : d 

5 Me suh azhekekenoowahdudenig ewh waneshehine- | 
nig ootebahkoonegawin owh Kesha-Muhnedoo, enandah- | 
goozewug chemeenindwahpun oodoogemahwewin owh | 
Kesha-Muhnedoo, cheënanemegooyag, ewh wanjekoodug- | 
getooyag : : 

6 Kekanduhming ewh quuhyukoojegad owh Kesha- 
Muhnedoo tebahahmahwaud enewh kwaduggeënenagoon i 
ewh kooduggetoowin ; 4 

7 Kenuhwah dush quaduggeëgooyag ewh aunwabewin | 
mahmahwe nenuhwind, uhpe ishpeming kapeöonjenahgoo- | 
zid owh Tabaningad Jesus emuh maskookunag ishkootang, | 
pemewejewegood enewh mashkahwezenejin oodangene- | 
mun 
8 Cheähzhittah-kooduggeäud enewh kekanemahsene- 
nejin enewh Kesha-Muhnedoon, kuhya duhyabwatuhse- | 
nenejin oominwahjemoowin owh Tabanemenung Jèsus 
Christ: ; 

9 Me suh egewh kakooduggeïndjig ewh kahgega koo- 
duggetoowin, oonje ewh oonishkahdezewin owh Tabanin- 
gad, kuhya kache-peshigandahgwuddenig oomushkahweze- 
win; 

10 Uhpe tagwishing chepeshigandahgooïnd oonje 
enewh bameetahgoojin,kuhya chekechetwahwanemind oon- 
jeenewh duhyabwayandungig (oonje kedabwatuhmag nin- 
debahjemoowinenaun kahwahweenduhmahgooyag) ewh 
uhpe kekezheguk. 

11 Me suh wuhpena wanjeähnuhmeätuhmahgooyag, 
ewh kekesha-Muhnedoomenaun cheënanemenag ahpetan- 
dahgoozeyag chenundoomegooyag ewh ween oonundoon- 
gawin, kuhya chemooshkenatood emuh keyowewaung kuh- 
kenuh ewh manwanduhmoomahgudenig oodoonesheshewin, 
kuhya ewh dabwayanduhmoowine ahnookewin emuh 
mushkahwezewining : 

12 Chekechetwahwanjegahdag oodoonoozoowin owh 
Tabanemenung Jesus Christ kenuhwah oonje, kuhya ke- 
nuhwah chepeshigandahgooëgooyag ween oonje, debish- 
koo anandahgwudenig ooshahwanjegawin owh Kekesha- 
Muhnedoomenaun kuhya Jesus Christ Tabanemenung. 


CHAP. IL 


Po dush, wekahnesemahdoog kedegoom oonje 
wetuhgwishing owh Tabanemenung Jesus Christ, 
kuhya kenuhwind wemahwunjeëgooyung anduhzhe ah- 
yaud, 

2 Wuhyebah chemegooshkahjeëgoosewag emuh kede- 
nanduhmoowinewaung, kuhya chesagezesewag oonje oo- 
jechaugoomah, oonje ewh ekedoowin gamuh mahjebe 
ëgun debishkoo nenuhwind kemahjebeühmahgooyagoobun, 
ewh ookezhegudoom owh Christ pashoo duhgoomahguk. 

3 Kagoo ahweyah enene kuhnuhga kegahwuhyazheme- 
goosewah : kahween ewh kezhegud tahtuhgwishenoomah- 
gussenoon, netum atuh keähzhasawaud egewh bamahdeze- 
jig, kuhya kepenahgoozid owh mahyahmahwe mujjeëzhe- 
wabezid enene, owh wagwissemegood ewh nishwuhnah- 
dezewin ; 

4 Owh kachetwahwanemood kuhya mahgahnaud kuh- 
kenuh enewh Kesha-Muhnedoo azhenekahzoonejin kuhya 
kuhkenuh kachetwahwandahgoozenejin; ween nuhmuh- 

buhde emuh oodahnuhmeä-weguhmigoong owh Kesha- 
Muhnedoo, enahjindezood chekesha:Muhnedoowid. 

5 Kahnuh ween kemequanduhsenahwah ewh magwah 
ahyahyaunbaun kenuhwah anduhzhe ahyahyag, keween- 
duhmoonenuhgoog oonoo uhyeëen? 

6 Kekekandahnahwah ewh kabishkahgamahguk che- 
penahgoozepun uhpe ketebishkoosanig chepenahgoozid. 

7 Ahzhe mahween ahnookeemahgud ewh tuhyakekan- 
dahgussenook mujje-ezhewabezewin : kebishkahga pazhig 
nahnauzh akoonahzhahoond. 

8 Me dush ewh uhpe kapenahgoozid owh mahyahmah- 
we mujje-ezhewabezid enewh owh Tabaningad kabahnah- 
jeahjin, ewh nasawin emuh oodooning wanjeemahguk kaäh- 
yood kuhya kaähpeche-nishwahnah jeäud apeech kapeshig- 
andahgoozid uhpe tagwishing : 

9 Mesuh -owh katuhgwishing emuh oodahnookeewi- 
ning owh Satan emuh wuhyazhinga mahmaundahwejegun- | 
ing, kuhya kekenoowahjecheguning, kuhya kuhkenuh- | 
wishke-mahmaundah-ahnookeewining, 

10 Kuhya azhenetuh-wuhyazhemindwah egewh maje- 
ezhewabezejig wahbahnahdezejig: oonje keënanduhsig- | 
wah chesahgetoowahpun ewh dabwawin, cheöonje bemah- | 
jeindwahpun. 

11 Me suh ewh kaöonjeëzhenahzhahahmoowaud ewh 
kachemushkahwuk wuhyazhingawin chedabwatuhmoo- 
waud ewh kuhkenuhwishkewin : 

12 Kuhkenuh chenahneboomindwah egewh duhyab- 
watunsegoog ewh dabwawin, minwanduhmoowaud atuh 
Ras mujje- ezhewabezewin. 

3 Nenuhwind dush nenundahwandahgoozemin moon- 
o 'chemahmooyahwahmungi | owh Kesha-Muhnedoo ke- | 
nuhwah oonje wekahnesemahdoog suhyahgeënag owh Ta- | 
baningad, oonje wuhyashkud keöonahbuhmenag owh Ke- | 
sha-Muhnedoo chebemahjeëgooyag oonje ewh oomenoo- | 
ezhewabezeëwawin owh Keche-oojechang, kuhya oonje | 
dabwayanduhmag ewh dabwawin ; 

14 Me suh kahoonjenundoomenag ewh neminwahje- | 
moowinenaun keähyood, cheöodahpenuhmag oopeshigan- | 
dahgoozewin owh Tabanemenung Jesus Christ. | 

15 Benuh, wekahnesemahdoog soongekahbahwik, min- | 
jemenuhmook enewh kekenooahmahgoowinun ;kahkeke- 7 

nooahmahgooyag, emuh nindekedoowinenaung gamuh 
emuh nemahjebeëgunenaung. 

16 Benuh dush Tabanemenung Jesus Christ ween egoo 
tebenuhwa, . kuhya Kekesha-Muhnodoomenaun kuhya 
Koosenaun, kahsahgeénung kuhya kahmeenenung ewh 
kahgega menoodaäwin oonje ewh shahwanjegawin, 

17 kegahmenoodaäegoowah, kuhya kegahsoongekah- 
bahweëgoowah emuh kuhkenuh menoo -ekedoowining 
kuhya menoo-ahnookeewining. 


CHAP. HL 


SQUAUCH edush wekahnesemahdoog ahnuhmeätuh 

mahweshinaum ewh oodekedoowin owh Tabaningad 
chemahjishkahmahgudenig kuhya chekechetwahwanjegah- 
danig, debishkoo azhewabuk ewede kenuhwah anduhzhe 
ahyahyag : 

2 Nenuhwind chemeetahgwanemahgooyaung enewh 
kakebahdezenejin kuhya maje-ezhewabezenejin enenewun ; 
kah mahween kuhkenuh enenewug oodahyaunsenahwah 
dabwayanduhmoowin. 
= 3 Ahyaungwahmeze suh owh Tabaningad, owh ka- 
soongekahbah-weënag, kuhya kameetahgwanemoonag 
enewh mujje ahyahahwishun. 

4 Nindahpanemoonaun owh Tabingad kenuhwah 
oonje, kagate ezhechegayag kuhya kaëzhechegayag enewh 
$ uhyeëen kagekemenenuhnoogin. 

5 Ahpakish owh Tabaningad cheezhewetood enewh 
f kedaëwaun emuh oosahgeewawining ewh Kesha-Muhne- 
doo, kuhya emuh ooshuhshebanduhmoowining owh Christ. 

6 Benuh dush kekuhgaunzemegoom wekahnesemah- 
doog, oonje ewh oodoonoozoowin owh Tabanemenung Je- 
sus Christ, chenuhguhnagwah kuhkenuh egewh wekahne- 
semaug, wawane bamoosasegoog kuhya azhebemoosase- 
gooyawnandahgwuk ewh kuhgequawin kahoodahpenah- 
mahg ahung, 

1 Kenuhwah mah tebenuhwa kekekandahnahwah ka- 
ëzekekenoowahebuhmeyaungebun : kah mah ningemujje- 
ezewabezesemin anduhzhe-ahyahyag ; 

8 Kah dush ahneshah ningemeejesemin ahweyah oo- 
uhquazhegunemun ; ningekeche-ahnookeemin atuh tabe- 
kukkin kuhya kahzhegukkin chenundoodahmahwahsewun- 
id gagoo ahweyah menik anduhcheyag. 

9 Kahween ewh enandahgoozesewaung oonje, kenuh- | 
wah dush chekekenoowahbuhmeyaung azhewabezeyaung. | 
10 Uhpe dush kahduhnezeyaung ewede anduhzhe- | 
ahyahyag, 00-00 keëzhekuhgekemenenim, kishpin ahwe- | 
yah weähnookeesig, kah kuhya tahwesenese. | 
11 Nenoondahmin suh ween ahnind ahyahwaud an- | 
duhzhe ahyahyag kuhnuhga anookeesegoog, ahnooj dush ` 
gagoo oobahmandahnahwah. | 
12 Benuh dush nindenahnahnig kuhya nekuhgaunzoo- | 
mahnahnig oogoo doowug oonje owh Tabanemenung Je- | 
sus Christ pezaun cheähnookeewaud tebenuhwa oodahnoo- | 
kewinewaun, kuhya cheaumwahwaud tebenuhwa oobuh- | 
quazhegunemewaun. | 
13 Kenuhwah dush wekahnesemahdoog kagoo ahne- | 
zheetunkagoon ewh menoo-dooduhmag. 
14 Kishpin ahweyah enene bezinduhsig nindekedoo- | 
winenaun emuh nemahjebeëgunenaung, mequanemik owh | 
enene kagoo kuhya weejewahkagoon, cheöðonjeähgujjeed: | 
15 Kagoo sheenganemahkagoon, kuhgekemik dush de- | 
bishkoo wekahnesemah. | 
16 Benuh dush, owh Tabaningad pezaunezewin mah- | 
gewad, kegahmeenegoowah pezaunezewin kahgenig. Ta- | 
baningad kegahweejewigoowah kuhkenuh kenuhwah. i 
17 Nindahnemikahgawin neen Paul tebenuhwa ne- | 
neenjeeng, mesuh ewh kekenoowahjechegun emuh anduh- | 
sing mahjebeëgun ; me suh 00-00 azhebeëgayaun. 
18 Ooshahwanjegawin owh Tabanemenung Jesus | 
Christ kegahahyahnahwah. Amen. 

EWH NETUM MAHJEBEEGUN KAHEZHEBĽAHMAH- 
WAUD OWH PAUL APOSTLE ENEWH 
TIMOTHYUN. 





AUL oodahpostleëmun owh Jesus Christ oonje ah- 
noonegood enewh Kesha-Muhnedoon Bamahjeënung, 
kuhya Tabaningad Jesus Christ, nindahpanemoowinenaun; 
2 Nindoozhebeühmahwaun owh Timothy tebenuhwa | 
ningwis oonje ewh dabwayanduhmoowin : Shahwanjega- 
wine-weedookahgawin kuhya shahwanjegawin kuhya 
pezaunewawin, kegahmeenegoog owh Kesha-Muhnedoo 
Koosenaun, kuhya Jesus Christ Tabanemenung. 

3 Kahezhekuhnoonenaun kayahbe cheduhnezeyun 
ewede Ephesusing, uhpe keëzhahyaun ewede Macedoniä- 
ing, cheähyaungwahmemindwah ahnind, pukkaun kuhge- 
guawin cheëzhekuhgequasigwahkh, 

4 Chebuhmanduhsigwah enewh kuhkenuhwishke- 
debahjemoowenun kuhya enewh ahneka-bemahdezewine- 
debahjemoowinenun wahyaquahsaseenoogin wanjekekaun- 
ding, kahween dush oonjewahweengazesewug chebuhmee- 
tahwahwahpun enewh Kesha-Muhnedoon oonje ewh dab- 
wayanduhmoowin : me suh kaëzhechegayag. 

5 Me suh wanjeduhgoomahguk ewh kuhgequawin 
chesahgeëding oonje emuh manoo-ezhewabuk oodaëmaung, 
kuhya menoo kekanindezoowening, kuhya oonje wuhya- 
zhiagamahgussenook dabwayanduhmoowin : 

6 Emuh dush ahnind kahoonjepukkawaud keëzhah- 
wug emuh ningood anahbuttussenook kekaundewining ; 

7 Nunduhwanduhmoowaud chekekenooähmahgawaud 
ewh tebahkoonegawin; kahween oonesittootunsenahwah 
ewh akedoowaud, kah kuhya ewh dabahdooduhmoowaud. 

8 Kekedandahmin dush ween cheoonesheshing ewh te- 
bahkoonegawin, kishpin enene menooähbujjetood ; 

9 Kekanduhmung 00-00, kahween ewh tebahkoonega- 
win keöonjeöozhechegahdasenoon owh quuhyuk azhewa- 

bezid enene, oonje atuh egewh quuhyuk azhewabezesegoog, 
kuhya oonje egewh kagaunzetungig, oonje egewh bamee- 
tahwahsegoog enewh Kesha-Muhnedoon, kuhya egewh 
maje-ezhewabezejig, oonje egewh wahnezejig kuhya maje- 
kezhwajig, oonje egewh nasahjig enewh oosewaun kuhya 
egewh nasahjig enewh oogeewaun, oonje egewh nasahjig 
enewhenenewun, 

, 10 Oonje egewh pazhigwahdezejig, oonje egewh wah- 
neëdezoojig oonje wepamahwaud weejenemewaun, oonje 
egewh kakenuhwishkejig, oonje egewh banahjetoojig 
oomushkahwe-kezhwawinewah, kishpin dush gagoo ba- 
kaunuk anduhgoogwan wanjebahnahjechegahdag ewh 
menoo-kuhgequawin ; 

11 Debishkoo anahjemoomahguk ewh pashegandah- 
gwudenig oominwahjemoowin owh shawandahgoozid Ke- 
sha-Muhnedoo, ewh suh goo kahpuggedenuhmahgooyaun 
cheguhnuhwanduhmauri. 

12 Nemegwachewanemah dush owh Jesus Christ Ta- 
banemenung kahmeezhid mushkahwezewin, ewh ahyaun- 
gwahme-guhnuhwanjega keënanemid, keähnoozhid che- 
kuhgequayaun ; 

13 Neen kuhyet kahmujjeduhzhinduhmaun ewh ahnuh- 
meähwin kuhya kahkooduggeëwayaun kuhya mujje-doo- 
dahgayaun ; ningeshahwanemegoo dush ewh oonje keke- 
kanduhsewaun ewh kahezhechegayaun magwah dabwa- 
yanduhsewaunbaun. 

14 Kuhya kekechemeshenudene ooshahwanjegawin owh 
Tabanemenung mahmahwe ewh dadwayanbuhmoowin 
kuhya sahgeëwawin ayahmahguk emuh Christ Jesusing. 

15 Dabwamahgud suh maunduh ekedoowin kuhya 
ahpeetandahgwud kuhkenuh enenewug chegodahpenuh- 
moowahpun, owh suh Christ Jesus kepeëzhaud oomah | 
uhkeeng chebemahjeäud enewh majeëzhewabezenejin ; | 
anduhchewaud egewh neen nemahmahwe mujjeëzhewabiz. | 

16 Me suh 00-00 kahoonjeshahwanemegooyaun, emuh 
neyowing neen mahyahmahwe mujje-ezhewabezeyaun, | 
Jesus Christ chewahbundahewad kuhkenuh shuhshebanduh- | 
moowin, cheöonjekekenoo-wahbunduhmoowaud kuhkenuh | 
egewh nahguj kadabwayanemahjig cheöonjekahgega-be- | 
mahdezewaud. 

17 Mahnoo dush tahkechetwahwandahgooze kuhya 
tahkechepeshegandahgooze owh Keche oogemah kahyah- 

CHAP- H 


gega bemahdezid, natuh neboosig, wuhyahbunjegahzoosig, 
owh nazheka nebwahkaud Kesha-Muhnedoo. Amen, 

18 Maunduh kuhgequawin kepuggedenuhmoon, nin- 
gwis Timothy, debishkoo enewh aunwahjegawinun kezhah 
kahenahjemegooyun, oonje enewh chemegahzooyun ewh 
wanesheshing megahzoowin ; 

19 Minjeminuhmun ewh dabwayanduhmoowin, kuhya 
menoo-kekanindezoowin; ewh ahnind kahwabenuhmoo- 
waud oogepeegoobetoonahwah ewh dabwayanduhmoowin 
tahnuhsug nahbequaun pegoobejegahdag ; 

20 Mesuh azhewabezewaud egewh Hymenæus kuhya 
Alexander; egewh kahpuggedenuhmahwuggig owh Satan, 
chekekanduhmoowaud menuhwah chemujjekezhwasigwah. 


CHAP. II. 


EKAHGAUNDWA ahpeche netum cheähnuhmeätuh- 
mahwindwah, cheguhnooduhmoowindwahb, kuhya 
chemahmooyahwahmahwindwah kuhkenuh enenewug ; 

2 Egewh Keche-Oogemaug kuhya nahgahnezejig, che- 
pezaunbemahdezewaud emuh kuhkenuh Kesha-Muhnedoo- 
wahdezewining, kuhya quuhyukwahdezewining. 

3 Me muh 00-00 wanesheshing, kuhya manwandah- 
gwuk emuh anahsuhmuhbid owh Kesha-Muhnedoo Bamah- 
jeënung ; 

4 Owh anandung kuhkenuh enewh enenewun chebe- 
mahjeëmind kuhya chekekanduhmenid ewh dabwawin. 

5 Pazhigoo mah owh Kesha-Muhnedoo kuhya pazhigoo 
owh ganooduhmahgad emuh nesahwahyeëe ahyaud owh 
Kesha-Muhnedoo kuhya ahyahwaud egewh enenewug, owh 
enene Christ Jesus; 

6 Owh kahpuggedenedezood cheöonjebemahjeäud kuh- 
kenuh, ewh kawahweenjegahdag uhpe dabishkoosag che- 
wahweenjegahdag. 

7 Ewh kahoonjeähnoonegooyaun chekuhgequa-wenene- 
weyaun kuhya cheipostleéweyaun, (dabwamahgud ewh 
akedooyaun emuh Christing kah dush nekuhkenuhwish- 
kese; ) nindezhekekenooähmahwaug egewh mahyug-ahnish- 
enahbag emuh dabwayanduhmoowining kuhya dabwawi- 
ning. 

8 Benuh dush, nindenandum meze cheähnuhmeähwaud 
egewh enenewug oombenuhmoowaud pahnudenegin oo- 

neenjemaun kubnubga nishkahdezesigwah kuhya ahgoon- 
watunsigwah. 

9 Me suh kuhya nahsaub egewh eguawug chepesekuh- 
moowaud enewh dabussandahgwudenegin ahgwewinun, 
mahmahwe ahgujjewin kuhya dahbussanemoowin; kah- 
ween cheöðokahdanuhmoowaud oowenesissewaun gamuh 
cheahyoowaud ewh oozhahwah shooneyah, gamuh pearlun, 
gamuh kache ahpeetandahgwudenegin ahgwenenun ; 

10 Enewh suh atuh (azhenundahwandahgoozewaud 
egewh equawug wuhyahweendungig Kesha-Muhnedoo- 
wahdezewin) wanesheshingin ahnookewenun. 

il Mahnoo owh equa oogahnundahkekandaun gagoo 
emuh pezaunezewining kuhya kuhkenah puggedenedezoo- 
wining. 

12 Kahween nepuggedenuhmahwahse owh equa che- 
kekenooähmahgad gamuh chekuhgaunzemahpun enewh 
enenewun, ewh suh atuh pezaun cheähyaud. 

13 Netum suh owh Adam keöozheäh, nahguj edush 
owh Eve keöozheäh. 

14 Kahween Adam keähwese netum kahwuhyazhe- 
mind, owh atuh equa kahwuhyazhemind kemujjeëzheche- 

15 Pooch edush tahbemahjeäh emuh negeahwuhsoowi- 
ning, kishpin minjemenuhmoowaud ewh dabwayanduh- 
moowin kuhya sahgeëwawin kuhya peenezewin mahmah- 
we ewh nebwahkahwin. l 





CHAE, HI 


ABWAMAHGUD maunduh ekedoowin, Kishpin 

enene nundahwandung ewh oodahnookeewin owh 

makuhdawekoonuhya oonunduhwandaun ewh waneshe- 
shing ahnookeewin. 

2 Nundahwandahgooze dush owh makuhdawekoonuh- | 
ya, kuhnuhga ningood chemujjeenanemahsewind, chepazhi- | 
goonid oodequamun, chenetah-ahkahwahbid, chenebwah- 
kaud, chemenoo-ezhewabezid, chenetah-shahwanemaud 
enewh paundegaugoojin, chenetah-kekenooähmahgad ; 4 

3 Kahween oogahnetah-menequaseen shooweminahboo, | 
kahween tahnetah-kekaungase, kahween oogahnunduhwan- | 
duhseen mahyahnahduk oondezewin ; tahshuhsheebandum. | 
suh kahween tahnetah-megahzoose kah kuhya oogahnetah 
shoobeëgooseen-gagoo ; 4 

4 Owh manoo-oogemahkundung tebenuhwa oowege- 
wahmun, menoo bezindahgood enewh oonejahnesun emuh 
kuhkenuh kechetwahwanduhmoowining ; 

9 (Kishpin suh ahweyah enene kekanduhsig kaëzhe- 
guhnuhwandung tebenuhwa oowegewahmun, ahneen ka- 
ëzheguhnuhwandung oodahnuhmeähwin owh Kesha-Muh- 
nedoo ?) 

6 Kahween noomuhyah mahbyahje-ahnuhmeäud tahah- 
wese, koonemuh oombenegahzood emuh kechetwahwane- 
moowining tahgepungeshin emuh oonahneboomegoowining 
owh mujje-muhnedoo. 

7 Menuhwah dush nundahwandahgooze cheminwahje- 
megood enewh ahgwahjeeng ayahnejin ; koonemah tahge- 
pungeshin emuh wauhsittuhwanemegoowining kuhya 
emuh oonuhgwahgunening enewh mujje-muhnedoon. 

8 Kuhya dush egewh deaconug tahpezaun-bemahdeze- 
wug, kahween tahwuhyazhingamahgussenenewun oodoo- 
danuhnewewaun, kahween oogahnetah-menaquasenahwah 
nebewah shooweninahboo, kahween cogahnunduhwanduh- 
senahwah wahnuk oondezewin ; 

9 Guhnuhwanduhmoowaud ewh dabwayanduhmoo- 
wine kekandahsoowin emuh pahnuk kekanindezoowining. 

10 Mahnoo dush netum tahkuhgwaje-kekanemahwug ; 
me dush uhpe kaënuhnookeewaud oodahnookewinewah 
egewh deaconug, kahkekandahgoozewaud menoo-ezhe- 
wabezewaud. 

11 Me suh kuhya enewh ooweedegamahgunewaun 
chenebwahkahwandahgoozenid, chemujjeduhzhemahsenid 
bamahdezenejin, chebakahbemahdezenid kuhya cheäh- 
yaungwahmanduhmenid ahnooj gagoo. 

12 Egewh dush deaconug tahpapazhikoowun oo- 
weedegamahgunewaun, wawane guhnuhwanemahwaud 
enewh oonejahnesewaun, kuhya enewh ayahnejin emuh 
oowegewahmewaung. 

13 Egewh mah manoo-ahnookeetungig ewh deacon- 
ahnookeewin kushketuhmahzoowug wanesheshing ahpe- 
etandahgoozewin, kuhya keche soongedaäwin emuh dabway: 
anduhmoowening ewh azhedabwayanemind owh Christ 
Jesus. 

14 Oonoo uhyeëen kedezhebeühmoon, ahpanemooyaun. 
waweeb chenaunzekoonaun : 

15 Kishpin dush kuhbayeée oondandeyaun, cheöonje- 


615 


I. TIMOTHYUN. 


kekanduhmun kaézhewabezeyunbun emuh oodahnuhme- 
ähwining owh Kesha-Muhnedoo, ewh suh wanjeminje- 
moosing kuhya wanjesoongesing ewh dabwawin. 

16 Kagate egco keche ahpeetandahgwud ewh ahnuh- 
meähwine kekandahsoowin: Kesha-Muhnedoo kepenah- 
goozid emuh weyausemaung, kequuhyukwandahgoozid 
emuh Oojechaugoomaung, kewahbuhmegood enewh angen- 
un, kedebahjemind emuh anduhzhe ahyahwaud egewh 
mahyug -ahnishenahbag, kedabwayanemind oomah uh- 
keeng, keëzheöðombenegahzood emuh pezhegandahgooze- 
wining. 


CHAP. IV. 
AHWEENGA ekedoo owh Keche-Oojechaug, ahnind 


cheöonje-pukkawaud emuh dabwayanduhmoowi- 
ning, webezinduhwahwaud enewh wuhyazhingazhkenejin 
oojechaugoomaun, kuhya mujje-muhnedoon azhekuhgequa- 
nid ; A 

2 Kuhkenuhwishkewaud emuh ahnuhmeäkahzoowe- 
ning ; ookekanindezoowinewah kechahgedanig tahnahsug 
ewh keshahbeketag pewahbik ; 

3 Kenahahmahgawaud cheweeweeng kuhya ekedoo- 
waud chemeejesing ewh weyaus kahoozhetood owh Kesha- 
Muhnedoo cheëzheöðodahpenemoowaud emuh mahmooyah- 
wawining egewh duhyabwayandungig kuhya kakandun- | 
gig ewh dabwawin. 

4 Kuhkenuh mah ween menik kahoozhetood owh Kesha- 
Muhnedoo keche-oonesheshin, kah dush gagoo tahwabene- | 
gahdasenoon, kishpin emuh mahmooyahwawining ezhe- 
WA pe ne gAhG ah. | 

5 Peenechegahda suh oonje ewh oodekedoowin owh 
Kesha-Muhnedoo kuhya ewh ahnuhmeähwin. ; 

6 Kishpin mequanduhmoonudwah egewh wekahnese- | 
maug oonop, kegahmenoo- buhmeetahwah owh Jesus Christ, | 
nelahwuggeégooyun emuh dabwayanduhmoowine ekedoo- | 
vining, kuhya menoo-kuhgequawening, ewh kahtakushkes 
tooyun. S 
7 Ahgoonwatun enewh anuhmeähwandahgwussenoo- | 
gin kuhkenuhwishke- debahjemoowinun, mindemooyeeüg 
oodebahjemoowinewah, mekindun atuh enewh uhyeéen 
emuh ahnuhmeähwining dabandahgwukkin. 

8 Punge suh atuh enahbuddud weyowemah anuhnoo- 

CHAP. V. 


kéemahguk ; ewh suh atuh quuhyuk ahnahmeähwin ah- 
nooj gagoo enahbuddud, mə mah emuh wahwedahmah- 
windwah egewh buduhmeähjig ewh bemahdezewin noon- 
goom ayahmahguk kuhya ewh katuhgwishenoomahguk. 

9 Keche-dabwamahgud suh oo-oo ekedoowin, kuhya 
ahpeetandahgwud mezewakummig cheöodahpenegahdag. 

10 Me suh oo-oo wanjesunnug-ahnookeeyung, kuhya 
wanje mujje-duzzhemegooyung, oonje ahpanemooyung 
owh bamahdezid Kesha-Muhnedoo, owh bamahjeäud kuh- 
kenuh enewh enenewun, mamwach edush enewh duhyab- 
wayanduhmenejin. 

11 Me suh oonoo kaëzhekuhgequayun, kuhya kaëzhe- 
kekenooähmahgayun. 

12 Kahween ahweyah enene oogahneshebahpenoodun- 
se kedooshkenuhwawewin; ezhewabezin suh keen che- 
kekenoo-wahbuhmikwah egewh duhyabwayandungig emuh 
ekedoowening, emuh ezhetwahwening, emuh sahgeëwawi- 
ning, emuh oojechaugoomaung, emuh dabwayanduhmoo- 
wining, emuh peenezewining. 

13 Peenish egoo tuhgwishenaun mekindun ewh ahgin- 
duhmoowin, kuhgequawin, kuhya kekenooähmahgawin. 

14 Menoo-gunwnandun ewh meegewawin ayahmun 
emuh keyowing, kahmeenegooyun oonje ewh aunwahjega- 
win, mahmahwe kepuggijeneenjenootoonikwah egewh mah- 
yahmahwejegajig makuhdawekoonuhyag. 

15 Nahnahgahdahwandun dush oonoo uhyeëen; apee- 
cheweyun mekindun oonoo, kuhkeuuh bamahdezejig che- 
wahbuhmikwah menik oondezeyun. 

16 Ahyaungwahmandun tebenuhwa kedezhewabeze- 
win kuhya kekuhgequawin ; aunwahdandun dush oonoo : 
kishpin mahween 00-00 ezhewabezeyun kegahbemahjeëdiz 
kuhya kegahbemahjeäug egewh bazindookig. 


CHAP. V. 


AGOO nuhneebekemahkan owh katezid, bakah guh- 
noozh ewh azheguhnoonud owh Koos; egewh dush 
nahwuj washkenuhwawejig debishkoo kekahnesewaug ; 

2 Egewh nahwuj mandemooyeëwejig wageengin ezhe- 
guhnoozh, egewh ooshkenegequag debishkoo kedahwa- 
maug, emuh kuhkenuh peenezewining. 

3 Kechetwahwanim egewh shegaug, egewh kagate 
shahgahwejig. 

4 Kishpin ahweyah shegah ahyahwaud enewh oonejah- 
nesun gamuh oodoozhemisun, mahnoo egewh tahmenoo- 
doodahgawug emuh andahwaud, oogahahzhittah-menoo- 
doodahwahwaun tebenuhwa ooketezemewaun; me suh 
ewh manwandahgwuk kuhya manwahbuhmenabhgwuk 
emuh anahsuhmuhbid owh Kesha-Muhnedoo. 

5 Benuh dush owh kagate shahgahwid, kuhya nazhe- 
kawezid, oodahpanemoonun enewh Kesha-Muhnedoon, 
kuhya aunwahje chenetah-ahnuhmeäud tabekudenegin 
kuhya kahzhegudenegin. 

6 Owh dush equa mahkindung oomah uhkeeng duhzhe 
oonahnegoozewin neboo magwah bemahdezid. 

7 Oonoo dush uhyeëen weenduhmow, ningood chemah- 
nahdahjemahsewindwah. 

8 Kishpin ahweyah oondenuhmahwahsig enewh tebe- 
nuhwa oodenuhwamahgunun mamwach enewh dabandah- 
goozenejin emuh tebenuhwa oowegewahming, ahzhe ooge- 
ähgoonewataun ewh dabwayanduhmoowin, nahwuj edush 
kuhgwahnesuggandahgooze owh dush ween duhyabwa- 
yanduhsig. 

9 Kahween ahweyah shegah tahtuhguahkoonahse kish- 
pin muhshe ningoodwahsoomeduhnah-duhsoopepoon uhge- 
zesig, kishpin keweweëgood pazhig atuh enenewun, 

10 Kishpin minwahjemind oonje enewh menoo-ahnoo- 
keewenun ; kishpin kenetahwuggeäud enewh ahbenoojee- 
ün, kishpina keöodahpenaud enewh mahyahdahwezenejin 
emuh oowegewahming, kishpin kesebegenahmahwahgwan 
enewh anuhmeähnejin oosittahne, kishpin keshahwane- 
mahgwan enewh quaduggezenejin kishpin kemekinduh- 
moogwan kuhkenuh wanesheshingin ahnookeewenun. 

11 Egewh dush nahwuj washkenegequawejig shegaug | 
kagoo oodahpenahkan : uhpe mah kemahje-ahgoonwatah- 
wahwaud enewh Christun oonje oonahnegoozewaud 
oomah uhkeeng, tahweedegawug. 

12 Ahyahmoowaud nahneboomegoowin oonje kewabe- 
nuhmoowaud ewh dabwayanduhmoowin netum kahezhe- 
dabwayanduhmoowaud. pa 

13 Fakish dush kuhya goo ketemishkeähwug, puhpeen- 
degawaud emuh pukkaun wegewabming; kahween atuh | 
ketemishkewaud, oonetah-debahdoodahnahwah ahnooj ga- 
goo, kuhya oonetah-bahmandahnahwah bakahnezejin oo- 

CHAP. Y. 


dahnookeewinene, kekedoowaud kageëzhekekedoosigwah= 

un. 
” 14 Nindenanemaug suh egewh ooshkenegequag che- 
weedegawaud, chenegeähwaud enewh ahbenoojeeün, che- 
guhnuhwanduhmoowaud ewh wegewaum chedoodunsig- 
wah gagoo kaöonjemujje-duhzhemegoowaud enewh shaun- 
ganjeganejin. 

15 Ahnind mah ahzhe kepukkawug kenoopenuhnah- 
waud enewh Satanun. 

16 Kishpin ahweyah enene gamuh equa duhyabwayan- 
dung ahyahwaud enewh shegaun, oogahshahwanemaun 
enewh, kah dush egewh anuhmeähjig tahoondenuhmahga- 
sewug ; cheöonjeshahwanemahwaud enewh kagate shah- 
gahwenejin. 

17 Mahnoo egewh katezejig manoo-oogemahkun- 
dahgajig nahwuj tahkechetwahwanemahwug, mamwach 
egewh anoolkeêtungig ewh ekedoowin kuhya kekenooäh- 
mahgawin, 

18 Oo-oo mah ekedoomahgud ewh kechetwah-muz- 
zeneëgun, Kahween kegahkeboodoonapenahse owh pezheke 
kaähpishkahwaud enewh buhquazhegunushkoon.  Kuhya, 
Owh ahnookeetahga-wenene enandahgooze chetebahah- 
mahwind. 

19 Kagoo oodahpenunkan ewh bahtaungawin bahtah- 
mind owh katezid, kishpin atuh ahyahwaud neezh 
gamuh neswe kadebahjemoojig. 

20 Nuhneebikim egewh maje-ezhechegajig anahsuh- 
mewaud kuhkenuh, chebonjesagezewaud egewh bakahne- 
zejig. 

4 5 1 Kedahyaungwahmemin emuh anahsuhmid owh Ke- 

sha Muhnedoo kuhya owh Tabaningad Jesus Christ, kuhya 
egewh kahwuhwanahbuhmindjig angenug, cheguhnuhwan- 
duhmun oonoo uhyeéen, kuhnuhga kezhah tebahkoonega- 
sewun, kah kuhya pekinnoong kegahdoodahwahse ahwe- 
yah. 
4 22 Kagoo ahweyah enene chasekah kegahpuggijje- 
neenjenootahwahkan, kah kuhya kegahweedookahmah- 
wahseeg bakahnezejig oomujje-ezhewabezewinewah : guh- 
nuhwanindezoon chepeenezeyun. 

23 Kagoo kayahbe menequakan pezheshig nebee, ah- 
yoon punge shooweminahboo, oonje kemesud, kuhya oonje 
netuh-ahkooseyun. 

24 Ahnind enenewug oomujje-ezhewabezewinewaun 
kezhah kekandahgwudenewun, negaun ezhahmahgudenig 
emuh tebahkoonegawining; ahnind dush enenewug oonoo- 
penuhnegoonahwah oomujje-ezhewabezewinewah. 

25 Me nahsaub kuhya ahnind oomenoo-ezhewabeze- 
winewah kezhah kekandahgwudenewun ; kuhya enewh 
pukkaun azhewabukkin kahween tahkahjegahdasenoon. 


CHAP. WI. 


UHKENUH menik anduhehewaud buhmeetahgunug 
dabandahgoozejig oogahkechetwahwanemahwaun 
enewh tebenuhwa oodoogemahmewaun, cheöonje-mujje- 
duhzhinchegahdasenook oodoonoozoowin owh Kesha-Muh- 
nedoo kuhya ookekenooähmahgawin. 

2 Egewh ayahwahjig enewh duhyabwayanduhmenejin 
oogemaun, kahween oogahdahbussanemahsewaun, oonje 
wekahnesememind ; ahwahshema dush oogahbuhmeetah- 
wahwaun, oonje ahyaungwahmezenid kuhya sahgeïn-- 
dwah weedookahzoowaud emuh menoodoodahdewening. 
Oonoo ezhekekenooähmahgan kuhya ezhekuhgequan. 

3 Kishpin ahweyah pukkaun ezhekekenooähmahgad, 
kuhya bezinduhsig enewh wanesheshingin ekedoowenun, 
enewh oodekedoowenun owh Jesus Christ, kuhya ewh ke- | 
kenooähmahgoowin emuh ahnuhmeähwining anduhgoo- | 
mahguk ; i 

4 Minwahdanemoo suh owh ahnahweengoo kekanduh ` 
sig gagoo, kukkebahdezid wanjenunduhkekandung enewh 
kuhgwadwawinun, kuhya ekedoowine ahgoonwatahde- 
wenun, emuh wanjebahmahguk ewh keshahwanindewin, | 
ahgoonwatahdewin, mujje-kezhwawin, mujje-enanindewe- | 
nun, B 
5 Ookukkebahje-ahgoonwatahdenewaun egewh kake- ` 
bahdezejig enenewug, kuhnuhga ayaunsegoog ewh dabwa- 
win, anandungig chebondenuhmahzoowaud gagoo tebenuh- 
wawezewin emuh ahnuhmeähwining. Nuhguzh oogo 
doowug. 

6 Ewh suh quuhyuk ahnuhmeähwin mahmahwe ewh 
nuhanduhmoowin, keche oondezewin abwun. Ka 

7 Kah mah gagoo kegepeetoosemin oomah uhkeeng if 
kuhya guuhyukwandahgwud ewh kuhnuhga gagoo che 
ühnemahjetoosewung. 

CHAP. VE 


8 Ahyahyung meejim kuhya ahgwewinun umba nuh- 
andundah. 

9 Egewh mahween nanduhwandungig nebewah tebe- 
nuhwawezewinun, ezhepungeshinoog emuh kuhgwatebane- 
megoowining kuhya emuh nebewah kakebahdandahgwuk- 
kin mujje-nunduhwanduhmoowenun, enewh wanje-ahpug- 
genindwah egewh enenewug emuh nishwuhnahdezewening 
kuhya bahnahdezewening. 

10 Ewh suh nundahwanemind shooneyah me suh wa- 
jeebikahwung kuhkenuh mujje-ahyeewish : magwah ah- 
nind kenunduhwanemahwaud keöonjepukkawug emuh 
dabwayanduhmoowening, kuhya kepuhjebuhooëdezoowug 
enewh nebewah kooduggetoowenun. 

11 Keen dush ween enene bameetuhwud Kesha- 
Muhnedoo, oozhindun oonoo uhyeëen ; noopenuhdun dash 
ewh menoo-ezhewabezewin, quuhyuk ahnuhmeähwin, 
dabwayanduhmoowin, sahgeëdewin, shuhsheebanduhmoo- 
win, bakahdezewin. 

12i Ezhemegahzoon ewh dabwayanduhmoowine megah- 
zoow n, apeecheweyun weekoojetoon ewh kahgega-bemah- 
deze win, me suh ewh kahoonjenundoomegooyun kuhya 
kahoonje wahweenduhmun ewh wanesheshing wahween- 
dahmahgawin emuh anahsuhmewaud nebewah wahyah- 
bunjegajig. 

13 Kedahyaungwahmemin anahsuhmid owh Kesha- 
Muhnedoo, owh wanjebemahduk kuhkenuh uhyeëen, 
kuhya owh Christ Jesus kahwahweendung ewh waneshe- 
shing wahweenduhmoowin anahsuhmuhbid owh Pontius 
Pilate ; 

14 Cheguhnuhwanduhmun ewh kuhgequawin kuhnuh- 
ga ningood cheëzheweenussenook, kuhya kuhnuhga nin- 
good chemujjeduhzhinchegahdasenook nahnauzh uhpe pe- 
nahgoozid owh Tabanemenung Jesus Christ. 

15 Ewh kawahbunduhewad uhpe kedebishkoosanig 
anandung owh shawandahgoozid kuhya nazheka-neegaun- 
andahgoozid, owh wadoogemahwemegood enewh keche- 
oogemaun, kuhya dabanemaud enewh dabaninganejin. 

16 Owh atuh dabandung kahgega bemahdezewin, an- 
daud emuh wahsayahzewining ewh ahweyah enene kata- 
öodittunsegoobun, wekah kahwahbuhmegoosig ahweyah 
enenewun, kah dush oogahtawahbuhmegooseen ; owh 

mahyahmahwe-kechetwahwandahgoozid, kuhya mahyah- | 
mahwe-mushkahwezid. Amen. 

17 Ahyaungwahmim egewh kachetwahwezejig oomah 
uhkeeng duhzhe kechetwahwezewin, cheïshpanindezoosig- 
wah, kuhya cheähpanemoosigwah ewh netuh-wahyazhinga- 
mahguk tebenuhwawezewin, cheähpanemoowaud atuh 
owh Bamahdezid Kesha-Muhnedoo owh mahnenung ah- 
nooj gagoo meegewawinun wawane cheähyooyung ; 

18 Chemenoo-doodahgawaud, chebahtuhyeënuddenig 
oomenoo-doodumoowinewaun, chenetuh-meegewawaud, 
chekeshawahdezewaud ; 

19 Cheähsunjegoowaud wanesheshing minjemooseche- 
gun ewh kaduhgoomahguk peenish tuhgwishenoomahguk 
ewh kezhegud, cheminjemenuhmoowaud ewh kahgega 
bemahdezewin. 

20 O Timothy, guhruhwandun ewh kahpuggedenuh- 
mahgooyun cheguhnuhwanduhmun, meewetooyun maje- 
ezhewabukkin kuhya ningood anahbuttussenoogin keke- 
doowinishun, kuhya ahgoonwatahdeweninun enewh ahne- 
shah kekandahsoowin azhenekahdagin : 

21 Enewh ahnind kahmeekindungig keöonjepukkawug 
emuh dabwayanduhmoowining. Shahwandahgoozewin 
mahnoo kegahahyaun. Amen. 

MENUHWAH PAZHIK MAHJEBEEGUN KAHEZHE- 


BEÜHMAHWAUD OWH ST. PAUL ENEWH 
TIMOTHYUN. 





AUL, oodahpostleëmun owh Jesus Christ oonje oode- 

nanduhmoowin owh Kesha-Muhnedoo, cheöonjewah- 
weenjegahdag ewh bemahdezewine wahweendahmahga 
win, ewh ayahmahguk emuh Christ Jesusing, 

2 Oomahjebeühmahwaun enewh suhyahgeähjin oog- 
wissun Timothyun: mahnoo kegahahyaun ewh shahwan- 
dahgoozewin, ketemahganemegoowin, kuhya pezaun 
bemahdezewin oonje owh Kesha-Muhnedoo Wayoosemind 
kuhya Jesus Christ Tabanemenung. 

3 Nemegwachewanemah owh Kesha-Muhnedoo, owh 
bameetuhwug oonje egewh neketezemug emuh pahnuk 
kekanindezoowepning, poonetahsewaun mequanemenaun 
uhpe anuhmeähyaunin tabekukkin kuhya kahzhegukkin ; 

4 Keche-nunduhwanduhmaun chewahbuhmenaun (me- 
quanduhmaun enewh kesebeengooyun) cheöonje mooshke- 
nashkahgooyaun ewh moojegezewin ; 

9 Mequanduhmaun ewh ahnuhmeäkahzoomahgusse- 
nook dabwayanduhmoowin kakishkuhmun, ewh netum 
kahkekishkung owh kookoomis Lois, kuhya owh keguh 
Eunice, kahya nindenandum keen kakishkuhmun. 

6 Mesuh wanjemequanduhmeënaun chechechekezha- 
ühmun ewh oomeegewawin owh Kesha-Muhnedoo ewh 
kakishkuhmun oonje kepuggijeneenjetoonaun. 

7 Kah mah owh Kesha-Muhnedoo kegemeenegoosemin 
enewh sagezewine oojechaugoomaun, ewh atuh mushkah- 
wezewin, kuhya sahgeëdewin, kuhya nabwahkahmahguk 
enanduhmoowin. 

8 Kagoo dush ahgujjetunkan oodebahjemoowin owh 
Tabanemenung, kagoo kuhya ahgujjetuhwishekan neen 
kabahquahegahzooyaun ween oonje : keen dush weedoo- 
kahzoon emuh kooduggeëgoowining oonje ewh minwahje- 
moowin anandahgwudenig oomushkahwezewin owh Ke- 
sha-Muhnedoo ; ; 

9 Owh kahbemahjeénung kuhya kahnundoomenenung 
ewh manooézhewabuk nundoongawin, kahween oonje ke- 
nuhwind kedezhechegawinenahnin, oonje atuh tebenuhwa 
kezhah kečnandung, kuhya oonje ooshahwanjegawin kah- 
ezheshahwanemenung emuh Christ Jesusing chepwah 
mahje-uhkeewung, 

10 Noongoom dush mazheshahwejegahdag oonje ewh 
kenahgoozid owh Jesus Christ bamahjeënung, kuhya 
kahbahnahjetood ewh neboowin, kuhya kemezheshahwis- 
sittood ewh bemahdezewin, kuhya ewh kahgega bemah- 
dezewin oonje ewh minwahjemoowin : 

11 Ewh wanjeähnoonegooyaun chepahbahdebahdoo- 
duhmaun, kuhya cheähpostleëweyaun, kuhya chekekenoo- 
ähmahwugwah egewh mahyug-ahnishenahbag. 

12 Me suh wanjekooduggeëgooyaun oonoo koodugge- 
toowinun : kah suh nindahgujjese, nekekanemah suh owh 
duhyabwayanemug, kuhya nequuhyukwandaun ewh che- 
kushketood cheguhnuhwandung ewh kahpuggedenuhmoo- 
wug nahnauzh egoo ewh uhpe kekezheguk. 

13 Minjemandun ewh wanesheshing ekedoowin kah- 
noonduhmahweyun emuh dabwayanduhmoowining, kuhya 
sahgeëwawining oonje owh Christ Jesus. 

14 Ewh wanesheshing uhyeëe kahmeenegooyun guh- 
nuhwandun oonje owh Keche-Oojechaug owh kakishkuh- 
wung. 

15 Oo-oo kekekandaun, kuhkenuh emuh Asiaïng da- 
bandahgoozejig ningenuhgunnegoog ; me suh kahezheche- 
gawaud Phygellus kuhya Hermogenes. 

16 Ahbagish Kesha-Muhnedoo shahwanemaud enewh 
dabandahgoozenejin emuh oowegewahming owh Onesi- 
phorus; nuhningim mah ningemenoodaaik, kah dush ooge- 
ahgujjetunsenun netuhkoobezoowinun : 

17 Uhpe dush emuh Romeïng ayaud ningewahween- | 
ga-oondoonaöðogkuhya ningemekaug. 4 

18 Ahpagish chepuggedenuhmahgood enewh Tabanin- 
ganejin chemekung ewh shahwandahgoozewin oonje | 
owh Tabaningad ewh uhpe kekezheguk: menik- | 
edush kahshahwanemid emuh Ephesusing, keen kequuh- 
yukwandaun. 

CHAP. il. 


EEN dush ningwis, mushkahwezin emuh shahwane- 
megoowining ewh wanjeemahguk emuh Christ Je- 
susing. 

2 Kuhya enewh uhyeëen kahweenduhmoonaun anah- 
suhmewaud nebewah bamahdezejig, me suh enewh kapug- 
gedenuhmahwudwah egewh ayaungwahmezejig enenewug, 
kakushketoojig chekekenooähmahwahwaud enewh bakah- 
nezenejin. 

3 Keen dush shuhsheebandun enewh sunnuggezewi- 
nun, debishkoo wanesheshinejin ooshemahgunishemun 
owh Jesus Christ. 

4 Kahween ahweyah mahgahzood oobahmanduhsenun 
enewh uhyeëen dabandahgwukkin maunduh bemahdeze- 
wining, cheöonjeminwanemegood enewh kahwuhwa- 
nahbuhmegoojin cheshemahgunishewid. 

5 Kishpin dush enene wekoojetood ewh pukkinahga- 
win kahween pukkenahgawine-suhsagah-wewuhquaun- 
meenahse, kishpin nahsaub keëzhekuhgwajekuzhewasig 
anandahgwuk ewh kahgwajekunedewine enahkoonegawin. 

6 Owh ketega-wenene anookeed netum oogahoodahpe- 
nun enewh menewinun. 

7 Nahnahgahdahwandun ewh akedooyaun ; mahnoo 
dush owh Tabaningad kegahmeenik nesittootummoowin 
emuh kuhkenuh uhyeëeng. 

8 Mequanim owh Jesus Christ emuh oomenekahning 
owh David kahoondahdezid keähbejebahind debishkoo 
akedoomahguk neminwahjemoowin : 

9 Ewh “wanjekooduggetooyaun nahsaub egoo owh 
majeëťzhewabezid, tuhkoobejegahzooyaun ; kah dush tuh- 
koobejegahdasenene ewh oodekedoowin owh Kesha-Muh- 
nedoo. 

10 Me suh wanjeshuhsheebanduhmaun kuhkenuh uh- 
yeëen oonje egewh kagegenindjig, cheähyahmoowaud ewh 
bemahjeëgoowin oonje owh Jesus Christ mahmahwe kah- 
gega peshegandahgoozewin. 

11 Dabwamahgud suh o0-0oo ekedoowin : Kishpin mah- 
ween weejeneboomung kegahweejebemahdezemahnaun : 

12 Kishpin kooduggetooyung, kegahweejoogemahwe- 
mahnaun : kishpin ahgoonwatuhwung, kuhya ween egoo 
kegahahgoonwatahgoonaun : 

13 Kishpin dabwayanduhsewung, pooch ween tahdab- 

wa, kahween ookushketooseen chebahnahjetood tebenuhwa 
oodekedoowin. 

14 Oonoo uhyeëen kegahmequanduhmeäug, ahyaun- 
gwahmemudwah anahsuhmeed owh Tabaningad cheäh- 
goonwatahdesigwah oonje enewh ekedoowinun ningood 
anahbuttussenoogin, wanje pukkawenindwah egewh bazin- 
dungig. 

15 Keche-wekoojetoon cheëzhepuggedenedezooyun 
cheminwanemik owh Kesha-Muhnedoo, debishkoo anoo- 
keetahgad kaähgujjesig, quuhyuk chemahdahookeeyan 
ewh dabwawine ekedoowin. 

16 Meewetun ningood anahbuttussenoogin kekedoo- 
wineshun : ashkum kaöonjemujje-ezhewabezing. 

17 Ewh mahween oodekedoowinewah ashkum tahbah- 
nahjeëwamahguddene debishkoo mahnahdahpenawin, me- 
suh azhewabezewaud Hymenæus and Philetus; 

18 Egewh kaħoonjepukkajig emuh dabwawining, eke- 
doowaud ahzhe kekuhbekoosamahgud ewh ahbejebahwin, 
kuhya oobahnahjetoomahwahwaun ahnind oodabwayan- 
duhmoowinene. 

19 Pooch minjemoosinene oominjemoosechegun owh 
Kesha-Muhnedoo, atanig maunduh kookuhwussegun, Ta- 
baningad ookekekanemaun enewh tebenuhwa oodahnish- 
enahbamun, Kuhya, Mahnoo kuhkenuh egewh wuhyah- 
weendungig oodoonoozoowin owh Christ oogahwabenah- 
nahwah mujje-ezhewabezewin. 

20 Emuh keche-wahkaheguning kahween atuh oozah- 
wah-shooneyah oonahgunun kuhya shooneyah oonahgunun 
dhtanoon, kuhya enewh metikoo uhyeéen kuhya wahbe- 
gune uhyeëen ahtanoon, ahnind kechetwahwandahgwud- 
oon, menuhwah dush ahnind dahbussandahgwuddoon. - 

21 Kishpin dush ahweyah enene oonje peenedezood 
oonoo uhyeëen, me suh owh debishkoo kachetwahwandah- 
gwuk oonahgun kaënandahgoozid, dabandahgwuk emuh 
ahnuhmeähwining, apeetandahgwuk cheähyood owh wa- 
wegewahmid, kuhya wawazhechegahdag emuh kuhkenuh 
menoo-ahnookewening cheënahbuttuk. 

22 Oozhindun ooshkenuhwa mujje-nunduhwanduhmoo- 
winun: noopenudun ewh quuhyuk ezhewabezewin, dab- 
wayanduhmoowin, sahgeëdewin, pezaun-bemahdezewin, 
weedookahwudwah egewhemuh pahnuk oodaëmaung azhë 
anuhmeätuhwahjig enewh Tabaninganejin. 

CHAP. HI. 


23 Meewetun dush enewh kakebahdandahgwukkin, 
kuhya kakenooähmahgamahgussenoogin kuhgwadwawin- 
un, kekanduhmun enewh megahdewenun cheoonjeemah- 

uk emuh. 

24 Owh dush bameetuhwaud enewh Kesha-Muhnedoon 
kahween tahkekaungase, bakah oogahkuhnoonaun kuhke- 
nuh enewh enenewun, tahnetuh-kekenooähmahga, tahshuh- 
sheebandum, 

25 Emuh bakahdezewining ezhekekenooähmahwaud 
enewh ahyahgoonwatahgoojin, Tase Kesha-Muhnedoo 
oodahmeenaun ewh aunwanindezoowin chedabwayanduh- 
menid ewh dabwawin ; 

26 Kuhya cheöonjekediskeťdezoowaud emuh oonuh- 
gwahguning owh Mujje Muhnedoo egewh kahtuhkoone- 
goowaud enewh, ween ahyenanduhmenid chedoodahgoo- 
waud. 


CHAP. Ili. 


0-00 kuhya kekandun, uhpe wahishquah-kezheguk 
tahpetuhgwishenoomahgudoon enewh nuhneezahne- 
zewine kezhegudoon. 

2 Enenewug mah tahsahgeedezoowug, oogahnetuh- 
shoobeëgoonahwah enewh bakahnezenejin ooduhyeemene, 
tahnetuh-muhmequahzoowug, tahminwahdanemoowug, tah- 
mujjekezhwawug, kahween tahnetuh-megwach-enanduhse- 
wug, tahweenezewug, 

3 Kahween oogahsahgeähsewaun tebenuhwa oodenuh- 
wamahgunewaun, oogahnetuh-bahnahjetoonahwah oowah- 
weendahmahgawinewaun, tahkuhkenuhwishke,bahtaun- 
gawug, tahpezhigwahdezewug, tahahquahdezewug, oogah- 
neshebahpenuhdahwahwaun enewh manoo-ezhewabezene- 
jin, 

4 Tahnetuh-mujjeduhzhingawug, kahween oogahooge- 
mahkunduhsenahwah | oomujje- -nunduhwënduhmoowine= 
waun, tahkechetwahwanemoowug, ahwahshema oogahsah- 
getoonahwah ewh oonahnegoozewin dush ween kaëzhe- 
sahgeähwahpun enewhKesha-Muhnedoon ; 

5 Kekishkuhmoowaud ewh ahnuhmeähwine inwahzoo- 
win, ahgoonwayanduhmoowaud ewh ahnuhmeähwin azhe- 
mushkahwezemahguk : nuhguzh oogoo doowug. 

6 Me suh o0-oo azhewabezewaud egewh pahyahpeen- 

degashkungig enewh wegewamun kuhya pakawenahjig 
enewh kakebahdezenejin equawishun bahtuhyeënenid oo- 
mujje-ezhewabezewinewaun, nuhittuhmenid ahnooj mujje- 
enanduhmoowishun, 

7 Moonzhug kekenooähmahgoozewaud, kah dush oota- 
kekanduhsenahwah ewh dabwawin. 

8 Debishkoo Jannes kuhya Jambres kahezheähgoonwa- 
tahwahwaud enewh Mosesun, me suh kuhya oogoo azhe- 
ähgoonwayanduhmoowaud ewh dabwawin: enenewug 
mahyahnahduhdenegin oodenanduhmoowinewaun ahwe- 
wug, wabenegahzoowug emuh oonje dabwayanduhmoowin- 
ing. 

9 Kahween ahwahshema tahkushkeöðosewug: oogah- 
kekanemegoowaun suh kuhkenuh enewh enenewun azhe- 
kuhkebahdezewaud debishkoo kuhya kahezhekekandah- 
goozewaud egewh. 

10 Keen dush kegepuggukkandaun nekekenooäh- 
mahgawin, nindezhewabezewin, nenunduhwanduhmoo- 
win, nindabwayanduhmoowin, nesuhsheebanduhmoowin, 
nesoonguhmunduhmoowin, 

11 Enewh kooduggeégoowinun, kuhya ketemahgeze- 
wenun kahpuhgummishkahgooyaunin emuh Antioching, 
emuh Iconiuming, kuhya emuh Lystraing, menik kahkoo- 
duggeëgooyaun ; oonje dush emuh kuhkenuh oonoo ningeê- 
koonik owh Tabaningad. 

12 Menungakah, kuhkenuh kabuhmeetahwahjig enewh 
Kesha-Muhnedoon oonje owh Christ Jesus oogahahyahnah- 
wah enewh kooduggeëgoowinun. 

13 Egewh dush maje-ezhewabezejig enenewug kuhya 
wahyazhingajig ashkum tahkuhgwahnesuggandahgooze- 
wug, wuhyazhingawaud kuhya wuhyazhemindwah. 

“14 Keen dush aunwahdandun oonoo nhyeëen kahkeke- 
nooähmahgooyunin kuhya kahpuggukkandahmunnin, ke- 
kanemud owh kahkekenooähmauk ; 

15 Kuhya dush ahpena goo pahahkooähbenoojeë weyun 
keöonjekekanduhmun enewh kechetwah oozhebeëgunun, 
enewh kashkeäwukkin chenebwahkahegooyun, ewh be- 
mahjeëwawine nebwahkahwin oonje ewh dabwayanduh- 
moowin azhedabwayanemind owh Christ Jesus. « 

16 Kuhkenuh enewh kechetwah oozhebeë gunun oonjee- 
mahgudoon emuh oodenanduhmoowining owh Kesha-Muh- 

CHAP. IV. 


nedoo, enahbuddudoon dush chekekenooihmahgang, che- 
wahweenjegahdag mujjee-zhewabezewin azhemahnahduk, 
chemenoo-ezhewabezeťgoong, kuhya chekekenooähmah 
windwah bamahdezejig ewh quuhyuk-wahdezewin : 

17 Chekeche-menoo-ezhewabezid owh enene bamee- 
tahwaud enewh Kesha-Muhnedoon, wahweenga chemekin- 
dung kuhkenuh menoo-ahnookeewinun. 


CHAR IV.: 
EDAHYAUNGWAHMEMIN dush anahsuhmeed 


Kesha-Muhnedoo kuhya owh Tabaningad Jesus 
Christ, owh katebahkoonaud enewh bamahdezenejin kuhya 
enewh naboonejin, uhpe nuhyahgoozid kuhya wagemahwid; 

2 Debahdoodun ewh ekedoowin; aunnwahjeen uhpe 
manwanemegooyunin kuhya uhpe manwanemegoosewun- 
in; guhnoozh egewh ahyahgoonwanandungig, weenduh- 
mow egewh maje-ezhewabezejig azhemahnahdudenig 
oomujje-ezhewabezewinewah, ezhekuhgequan emuh kuhke- 
nuh minwahdanduhmoowining, kuhya kekenooähmahga- 
wining. 

3 Tahtuhgwishenoomahgud suh ewh kezhegud, uhpe 
kaminwanduhsigwah wanesheshing kuhgequawin, nah- 
saub anandahgwudenig tebenuhwa oomujje-nundahwan- 
duhmoowinewaun oogahmeshenooähwaun kakenooähmah- 
goowahjinkesheebetahwuggawaud. 

4 Kah dush oogahbezinduhsenahwah ewh dabwawin 
oogahbezindahnahwah atuh enewh kewuhnemoowinun. 

5 Keen edush ahyaungwahmezin emuh kuhkenuh uh- 
yeëeng, soongummundun uhpe quaduggetooyunin ; ahnoo- 
keetun ewh papahkuhgequad oodahnookeewin, wahween- 
gazin ewh anuhnookeeyun. 

6 Zhuhyegwah gooshah nekezheetah cheöonjegahtah- 
mahgooyaun nemisgueem, gagah dush debishxoosa uhpe 
wahuhnemahjahyaun. 

7 Ningemegauz ewh wanesheshing megahzoowin, nin- 
gekezheetaun ewh kuhgwajekunedewin, ningeguhnuhwan- 
daun ewh dabwayanduhmoowin : 

8 Noongoom dush nindahtahmahgoo ewh menoo-ezhe- 
wabezewine pukkinahga-wewuhquaun,ewh kameezhid owh 

Tabaningad quuhyuk azhewabezid tebahkoonega-wenene, 
ewh uhpe kekezheguk: kahween atuh neen,kuhya kuhkenuh 
egewh manwandungig ewh oonahgoozewin, ahtahmah- 
wahwug. 

9 Kecheminwawezin wuhyebah chepenaunzekahwe- 
yun; 

10 Ningenuhgunnig muh owh Demas kesahgetood 
maunduh noongoom ayahmahguk uhkee, keëzhah dush 
ewede Thessalonicaïng ; Crescens keëzhah emuh Galatia- 
ing, Titus emuh Dalmatiaing. 

11 Luke atuh neweejewik. Oodahpin owh Mark pe- 
weejewh dush : neweähbujjeäh mah emuh kuhgequawe 
ning. 

12 Tychicus dush ningeêzhenahzhahwah emuh Ephe. 
susing. 

13 Uhpe pemahjahyun peetookun ewh kechepesekoo- 
wahgun, kahnuhguddahmoowug owh Carpus emuh Troas- 
ing, kuhya enewh muzzeneëgunun, mamwach enewh push- 
quagenoo muzzeneëgunun. 

14 Ningekeche mujje-doodaug owh Alexander oozah- 
wahbikoo ushtwahyah: owh Tabaningad oogahdoodah- 
waun debishkoo enandahgwudenig oodahnookeewinun : 

15 Kuhya keen egoo ahkahwahbum wah owh; ahpeche 
mahween oogemegahdahnun enewh nindekedoowinun. 

16 Uhpe netum kekuhnooduhmahdezooyaun kahween 
ahweyah ningeweejekahbahwetahgoose, kuhkenuh suh 
ningenuhguhnegoog (ahpagish ningood cheähzhittah-doo- 
dahwahsewindwah. 

17 Owh dush Tabaningad ningeweejekahbahwetaug 
kuhya ningeweedookaug, cheöonjepuhgukkanjegahdag 
ewh kuhgequawin neen oonje, kuhya kuhkenuh egewh 
mahyug-ahnishenahbag chenoonduhmoowaud ; kuhya nin- 
geöonjekediskeëgoo emuh oodooning owh mezhebeshe. 

18 Kuhya owh Tabaningad ningahekoonik emuh 
oonje kuhkenuh mujje-ahnookeewinun, kuhya ningahguh- 
nuhwanemik peenish egoo tagwishenaun emuh ishpeming 
duhshe oodoogemahwewining, mesuh owh kapeshegandah- 
goozid kahgenig kuhya kahgenig. 

19 Ahnahmekow Prisca kuhya Aquila, kuhya egewh 
dabandahgoozejig emuh oowegewahming owh Onesipho- 
rus. 

CHAP. TF. 


20 Erastus keduhneze emuh Corinthing : ningenuhguh- 
nah owh Trophimus ewede Miletuming oonje keähkoozid. 

21 Waweeb penaunzekahweshin chepwah pepoong. 
Keduhnemekaug owh Eubulųys, kuhya Pudens, kuhya Li- 
nus, kuhya Claudia, kuhya kuhkenuh egewh wekahnese- 
maug. 

22 Ahpagish owh Tabaningad Jesus Christ cheweeje- 
waud kejechaugwun. Mahnọoọ kegahshahwandahgooz. 
Amen. 

EWH MAHJEBEÉGUN KAHTZHEBEGHMAHWAUD 
OWH ST. PAUL APOSTLE. 
ENEWH TITUSUN. 





AUL, oobuhmeetahgunun owh Kesha-Muhnedoo, 
oodahposileëmun owh Jesus Christ, nahsaub anan- 
dahgwuddenig oodabwayanduhmoowinewaun egewh kah- 
kuhgeegenegoojig enewh Kesha-Muhnedoon, kuhya azhe- 
wahweenjegahdag ewh dabwawin wanjebahmahguk me- 
nooëzhewabezewin ; 
2 Wanjeähpanemooyaung ewh kahgega bemahdezewin, 
ewh kahwahweendahmahgad owh Kesha-Muhnedoo ka- 
kuhkenuhwishkesigoobun, chepwah mahje-uhkeewung ; 


3 Oogemezheshuhwissetoon dush ewh oodekedoowin 


uhpe dabishkoosanig, me ewh kahpuggedenuhmahgooyaun 
debishkoo kahenahkoonegad owh Kesha-Muhnedoo Ba- 
mabjëënüung; ... 

4 Oomahjebeühmahwaun enewh Titusun, tebenuhwa 
oogwissun, oonje ewh dabwayanduhmoowin azhedabwa- 
yanduhmoowaud kuhkenuh egewh anuhmeähjig. Mahnoo 
kegahshahwandahgooz, kuhya kegahshahwanemegoo, 
kuhya kegahpezaun-bemahdiz, oonje owh Kesha-Muhnedoo 
Wayoosemind, kuhya owh Tabaningad Jesus Christ Ba- 
mahjeënung. 

9 Mesuh kahoonjenuhgunnenaun emuh Creteïng che- 
quuhyukesittooyun enewh uhyeëen muhshe kahquuhyuk- 
koosechegahdasenoogin, kuhya cheoozheüdwah egewh ma- 
kuhdawekoonuhyag anduhsing enewh oodanahwun, ewh 
suh goo kahoonjeähnoonenaun. 


6 Kishpin ahweyah ningood mujje-duhzhemahsewind, 


kuhya oonahbamegood pazhik atuh equawun, kishpin 
quuhyuk-ezhewabezenid oonejahnesun, wuhnishquazesenid 
kuhya kuhgaunzetuhsemenid. 

1 Owh mah makuhdawekoonuhya tahquuhyuk-ezhewa- 
beze, debishkoo ooguhnuhwanjega-wenenemun owh Kesha- 
Muhnedoo ; kahween tahkechetwahwanemoose, kahween 
tahwuhka-wegedahzoose, kahween oogahnetuh-menequa- 

seen shooweminahboo, kahween tahnetuh-pukkittabowase, 
kahween oogahnunduhwanduhseen ewh mahyahnahduk 
oondezewin ; 

8 Oogahnetuh-shahwanemaun enewh paundegahgoojin, 
oogahsahgeäun enewh manoo-ezhewabezenejin enenewun, 
tahnesahdeze,quuhyuk tahezhewabeze, tahpeeneze, kahween 
oogahkechenundahwanduhseen gagoo oomah uhkeeng duh- 
zhe uhyeëen ; 

9 Minjemandung ewh dabwawine-ekedoowin debishkoo 
kahezhekekenooahmahwind, cheöonjekushketood ewh wa- 
neshenenig ookekenooahmahgawin cheëzhekuhgekemaud 
kuhya chedabwayanduhmeäud euewh ahyahgoonwayan- 
duhmenejin. 

10 Bahtuhyeinwug mah egewh kagaunzetungig, kuhya 
kakebahje-kezhwajig kuhya wuhyazhingashkejig, egewh 
suh goo mamwach kakenoowahje-kishkezhegahzoojig : 

11 Egewh nanduhwandahgoozejig chekebahquahoo- 
mindwah oodoonewaun, egewh pakawenahjig kuhkenuh 
anduhsoodawezenejin emuh ahnind wegewahmun, keke- 
nooähmahgawaud enewh uhyeëen kakekenooähmahgasig- 
wahpun oonje ewh muhyahnahduk ondezewin. 

12 Pazhig dush wenuhwah anduhchewaud tebenuhwa 
oodaunwahjegawinenemewah keëkedoo, kahgenig kuhke- 
nuhwishkewug egewh Cretanug, mujje-ahwaseewewug, 
ketemishkewug kuhya nebahdezewug. 

13 Dabwamahgud suh oo-oo debahjemoowin, mesuh 
kaöonjewesugge-kekahmudwah cheöonjemenoo-guhnuh- 
wanduhmoowaud ewh dabwayanduhmoowin, 

14 Bezinduhmahwahsigwah enewh Jewyun oodahde- 
zookawinene kuhya ookuhgeguawinene enewh enenewun 
kahwabenuhminejin ewh dabwawin. 

15 Kuhbhkenuh ooduhyeemewaun egewh pahnezejig 
peenudenewun ; egewh wahnezejig kuhya duhyabwayan- 
duhsegoog kahween gagoo ooduhyeemewaun peenusse- 
nene ; pooch oodenanduhmoowinewah kuhya ookekaninde- 
zoowinewah weenudenewun 

16 Nekekanemahnaun owh Kesha Muhnedoo, inwah- 
zoowug; emuh dush oodahnookeewinewaung oodahgoon- 
wayanemahwaun, kuhgwahnessuggandahgoozewug, kuhya 
kuhgaunzetuhmoog, kah dush kushkeöðosewug chewuh- 
wanahbunduhmoowaud gagoo wanesheshing ahnookewin. 

EEN dush kekedoonenewh ulyeëen dabandahgwukkin 

emuh quuhyuk kuhgequawening: Egewh uhkewanze- 
yug  chenesahdezewaud, chenebwahkahwandahgooze- 
waud, agauj cheweekoojetoowaud oomah uhkeeng-duhzhe 
uhyeeen, chequuhyukwandahgoozewaud emuh dabwayan- 
duhmoowening, emuh sahgeëdewening,emuh shuhsheeban- 
duhmoowening. 

3 Kuhya egewh mindemooyeeüg kegahenaug eheëzhe- 
wabezewaud kaëzhewabezewahpun pahnezejig equawug, 
kahween tahkuhkeenuhwishke-bahtaungasewng, kahween 
oogahmenequasenahwah nebewah shooweminahboo, tahke- 
kenooähmahgawug wanisheshingin kekenooähmahdewe- 
nun ; 

4 Chekekenooähmahwahwaud enewh ooshkenegequan 
chenebwahkahnid chesahgeähnid enewh oonahbamene, 
chesahgeähnid enewh oonejahnesine, 


9 Chenebwahkahnid, chepeenezenid, chepezaun-ahyah- 


nid emuh andahnid, chemenoo-ezhewabezenid,chenuhittah- 
wahnid enewh oonahbamene, chemujje-duhzhinjegahda- 
senoonig oodekedoowin owh Kesha-Muhnedoo. 

6 Kuhya goo kegahenaug egewh ooshkenuhwag, che- 
nebwahkahwaud 

7 Ahnooj edush enewh uhyeéen wahbunduhewan tebe- 
nuhwa keyow chekekenoowahbuhmegooyun ewh ahnoo- 
keetuhmun wanisheshingin ahnookeewinun, emuh kekuhge- 
quawening bahnahjetoosewun ewh dabwawin, chenebwah- 
kahwandahgoozeyun, chenetuh-dabwayun, 

8 Cheminwandahgwuk kedekedoowin, kamujje-duh- 
zhinchegahdasenook; owh dush ween, wahdookahzood 
emuh puhkaun ezhetwahwening cheähgujjed kagoo ahyaun- 
sig kamujje-duhzheminagoobun 

9 Ahyaungwahmim egewh bameetahgajig chenuhittah- 
wahwaud enewh tebenuhwa oodoogemahmewaun kuhya 


cheminwanduhmeähwaud kuhkenuh enewh uhyeéen menik. 


egoowaud enewh, cheähzhittamahsigwah ; 

10 Kahween tahkeemoodeesewug, oogahwahbundah 
ewanahwaun kuhkenuh ahyaungwahmezewin ; chepeshe- 
gandahgootoowaud ewh ookuhgequawin owh Kesha-Muh- 
nedoo Bamahjeënung oonje kuhkenuh oodezhechegawine- 
wah 

11 Ewh mahween ooshahwanjegawir owh Kesha-Muh- 

CHAP. IH. 


.nedoo wanjebemahjeïindwah ahnooj anandahgoozejig 


enenewug, ahzhe kepenahgwud. 

12 Oo-oo ezhekekenooähmahgooyung cheähgoonwa- 
yanduhmung ewh mujje-ezhewabezewin, kuhya oomah 
uhkeeng duhzhe mujje-nunduhwanduhmoowinun, cheneb- 


wahkah-bemahdezeyung, kuhya quuhyuk chebemah- 


dezeyung, kuhya chebuhmeetuhwung owh Kesha-Muhnedoo 
oomah uhkeeng ; 
13 Nunduhwanduhmung ewh shawandahgwuk ahpane- 


“moowin, kuhya ewh pashegandahgwudenig oopenahgooze- 
-win owh Kache-Kesha-Muhnedoowid kuhya Bamahjeënung 


Jesus Christ, 

14 Owh kahpuggedenedezood kenuhwind oonje, che- 
wabenuhmoonung kuhkenuh mujje-ezhewabezewinun, che- 
peeneäud enewh ween katebanemahjin, oodahnishenah- 
bamun, chekeche-minwawezenid emuh menoo-ahnookee- 
wining: 

15 Kuhgequan oonoo uhyeëen kuhya ezhekuhgaundwan; 
kuhya nuhneebikim egewh maje-ezhewabezejig emuh kuh- 
kenuh kushkeäwezewining. Kahween ahweyah enene 
kegahneshebahpenuhdahgoose. 


CHAP HE 
| EQUANDUHME chenuhittuhmoowaud enewh oo- 


gemahwandahgoozewinun kuhya enewh kushke- 
awezewenun, chedabwatahwahwaud enewh tebahkoonega- 
wenenewnn, chekezheetahwaud ewh chemeekinduhmoo- 
waud kuhkenuh enewh wanesheshingin ahnookeewinun, 

2 Chemujje-duhzhemahsigwah ahweyah enenewun, 
chenetuh-megahzoosigwah, chebakahdezewaud atuh, wah- 
bundahahwaud kuhkenuh enenewun ewh bakahdezewin. 

3 Kenuhwind mahween kuhyet kegekuhkebahdezemin, 
kegekuhgaunzetahmin,kegewuhyazhemegoomin, kegebuh- 
meetahnahnin ahnooj mujje-nunduhwanduhmoowinun 
kuhya oonahnegoozewineshun, emuh shinganindewening, 


-kuhya keshahwanindewining kegeëzhebemahdezemin, 


kegeshingandahgoozemin kuhya kegesheenganindemin. 

4 Uhpe dush  kahpenahgwudenig ooshahwanjegawin 
owh Kesha-Muhnedoo bamahjeënung kahezheshahwane- 
maud enewh enenewun, 

5 Kahween oonje menoo-ezhewabezewine ahnookewin. 
tin kahezhechegayung, oonje atuh tebenuhwa ooshahwanje. 

wining kegebemahjeëgoonaun, oonje kekeseebegenegooyung 
ewh aunjeneegewine-keseebegenegoowin kuhya oodaunje- 
ewawining owh Kache-peenezid oojechaug ; 

6 Ewh suh kahpekeche-seegenuhmoonenung oonje owh 
Jesus Christ Bamahjeënung ; 

7 Ewh minwandahgoozeyung oonje ooshahwanjegawin, 
chedebandahsooyung nahsaub anandahgwuk ewh kahgega- 
bemahdezewine-ahpanemoowin. 

8 Dabwamahgud oo0-00 ekedoowin ; nindenandum dush 
moonzhug chedebahdoodahmun, egewh duhyabwayane- 
mahjig enewh Kesha-Muhnedoon cheähyaungwahmeze- 
waud chemekinduhmoowaud wanesheshingin ahnookee- 
winun. Oonesheshinoon suh oonoo uhyeëen kuhya oonoo 
ahwunoon kaöðonjeöðondezewaud egewh enenewug. 

9 Mewetun dush enewh kuhkebahje-kuhgwadwawinun, 
kuhya enewh ahneka-bemahdezewine-debahjemoowinun, 
kuhya ahgoonwatahdewenun, kuhya kekaundewenun oonje 
ewh tebahkoonegawin ; kah mah ningood enahbuttussenoon, 
kuhya kuhkebahdudoon. 

10 Owh enene wahdookahzood emuh mujje-kuhgegua- 
wining kegahwabenah, kekuhnoonud ahbeting kuhya 
neezhing ; 

11 Kekanemud ahzhe kechenishwahnahdezid, kuhya 
mujje-ezhechega ahnahween kekanindezood mujje-ezheche- 

ad. 
12 Uhpe dush mahjenahzhahahmoonaun owh Tychicus, 
waweeb penaunzahkahweshin emuh Nicopolising; ewede 
gooshah nindenandum chepepoonesheyaun, 

13 Wawane weedookow owh Zenas tebahkoonega- 
wenene kuhya Apollos, gagoo chemuhnazesigwah wepah- 
bahmahdezewaud. 

14 Egewh dush wahdookoonungoog tahezhekekenooäh- 
mahgoozewug cheähnookeetuhmoowaud wanesheshingin 
ahnookeewinun kamenoo-enahbuhdukkin, cheähnezheetun- 
sigwah wemekoogewaud. 

15 Kuhkenuh egewh wahjewejig kedahnuhmikahgoog. 
Ahnuhmekow kuhkenuh egewh suhyahgeëyummingejig 
oonje ewh dabwayanduhmoowin. Kegahshahwandahgoo- 
zeem kenuhwah kuhkenuh. Amen., 

OHAP E 


EEN Paul, kabahquahegahzooyaun oonje owh Jesus 
hè Christ, kuhya Timothy kekahnesenaun nemahjebeüh- 
mahwahnaun owh Philemon kache-sahgeüngid, 

2 Kuhya kache-sahgeüngid Apphia, kuhya Archippus 
waujshemahgunishemungid, kuhya egewh anuhmeähjig 
ayahjig emuh kewegewahming : 

3 Shahwanjegawin, kuhya pezaunezewin kegahahyah- 
nahwah, oonje owh Kesha-Muhnedoo koosenaun kuhya owh 
Tabaningad Jesus Christ. 
~ 4 Nemahmooyahwahmah owh nekesha-Muhnedoom, 

moonzhug wahweenduhmaun kedoonozoowin uhpe anuh- 
meähyaunin, 

5 Noonduhmaun ewh kesahgeëwawin kuhya ewh ke- 
dabwayanduhmoowin azhesahgeüd kuhya azhedabwayane- 
mudowh Tabaningad Jesus, kuhya azhesahgeüdwah egewh 
anuhmeähjig. 

6 Oo-oọ ezheähnuhmeätuhmoonaun, keweedookah- 
zoowin emuh dabwayanduhmoowining chekekandahgwuk 
mushkahwezemahguk, cheöðondenuhmag emuh Christ 
Jesusing kuhkenuh wanesheshingin kakishkahmagoon. 

1 Nekeche-moojegezemin kuhya nemenoodaämin oonje 
ewh kesahgeëwawin, oonje keche-shahwanemudwah egewh 
anuhmeähjig, keen, wawekahnesemegooyun. 

8 Benuh dush, ahnahween goo enandahgoozeyaun che- 
neejewezeyaun oonje owh Christ chekuhgaunzemenaun- 
baun ewh manwandahgwuk. 

9 Ahwahshema neminwandum chepahgoosanemenaun 
oonje ewh sahgeëdeyung, neen Paul oonje uhkewanzeëwe- 
yaun, kuhya noongoom kabahquahegahzooyaun oonje owh 
Jesus Christ. 

10 Kepahgoosanemin oonje Oonesimus ningwis, kah- 
oogwissemug magwah kebaquahegahzooyaun. 

J1 Owh kuhyet ningood anahbuttezesigoobun, buhmee- 

=~ tookebun, noongoom dush enahbutteze, buhmeetoonung 
<. keen kuhya neen. 


12 Mesuh owh, kahkewanahzhahwug ; mahnoo oodah- 
pin wah-owh kache sahgeüg debishkoo tebenuhwa nene- 
jahnis. 

13 Ahnahwe ningeënandum neen eheähyahwugebun 
oomah anduhzhe ahyahyaun, cheöonjebuhmeetahwid oonje 
ahbesewun keen chegebuhmeetuhweyunbun kebahquah- 
egahzooyaun oonje ewh minwahjemoowin. 

- 14 Kah suh ningeënanduhse ningood cheëzhechega- 
yaun pwahkekanemenaun uhyenanduhmun ; ketwa cheë- 
zheshahwanemesewun emuh atuh minwanduhmoowining. 

15 Koonemah 00-00 keöonjewuhneüd wanebik, kah- 
genig cheähyahwud. 

16 Kahween kayahbe buhmeetahguning cheëzheäh- 
yahwud,debishkoo atuh suhyahgeïnd wekahnesemah, mam- 


wach neen suhyahgeüg nekahnis, ahwahshema keen emuh - 


weyausemaung, kuhya oonje owh Tabaningad. 

17 Kishpin dush weedookahzoongin enanemeyun, ezhe- 
öodahpin debishkoo neen tebenuhwa neyow, 

18 Kishpin dush kahmujjedoodooninoogwan, gamuh 
gagoo mazenuhmooninoogwan, enanemeshin neen chemuz- 
zenuhahmoonaun ewh, 

19 Neen Paul ningeöozhebeäun tebenuhwa neneenj 
ahyooyaun, kagate kegahtebahahmoon ; kahween kewe- 
weenduhmoosenoon ewh muhzenuhahmahmahweyun te- 
benuhwa keyow, 

20 Aahe nekahnis puhgedenuhmahweshin chemooje- 
gezetuhwug owh Tabaningad keen oonje; menoodaäëshin 
oonje owh Tabaningad. 

21 Ahpanemooyaun chewebezindahweyun kegeöonje- 
mahjebeühmoon kekanemenaun nahwuj nebewah cheweë- 
zhechegayun menik edush ween akedooyaun. 


22 Bakish dush wuhwazhetuhmahweshin kaähbeyaun; 


nindahpanim suh oonje ahnuhmeätuhmahweyun chepug- 
gedenuhmahgooyag chepenaunzekoonenuhgoog. 

23 Keduhnuhmekaug owh Epaphras, waujkebahguah- 
oogooyaun oonje Christ Jesus! 

24 Kuhya Marcus, Aristarchus, Demas, Lucas, egêewh 
nahyahdahmahwejig ewh anuhnookeyaun. 

25 Ooshahwanjegawin owh Tabanemenung Jësus 
Christ kegahweejewegoonahwah emuh kejêéchaugoowaung 


Amen. 

CHASE T 


ESHA-Muhnedoo, nuhningim kuhya papuhkaun kuh- 
yet kahezhekuhnoonahgoobun enewh wayoosemind- 
jin, keähwaud enewh aunwahjega-wenenewun. 

2 Noomuhyah-kegekuhnoonegoonaun, keähwaud enewh 
oogwissun; enewh kahenahkoonahjin chedebanduhmenid 
kuhkenuh uhycëen, enewh kuhya kahahnoonahjin cheöozh- 
etoonid enewh uhkeen ; 

3 Mesuh owh ayahwid ewh oopezhegandahgoozewine- 
wahsayahzewin, kuhya wanjekekandahgwudenig oode- 
zheņahgooze win, kuhya ganuhwandung kuhkenuh uhyeëen 
oonje mushkahwezemahguddenig oodekedoowin, uhpe 
ween tebenuhwa kahkuhseebeähmoonung kemujje-ezhewa- 
bezewinenahnin, kenuhmuhduhbe emuh ookechenekah- 
ning enewh kache twahwandahgoozenejin ẹewede ishpe- 
ming. 

4 Ahwahshema mahween keähpeetandahgooze dush 
ween ishpeming duhzhe angenun, oodenandahgoozewining 
mah oogeöðondenuhmahzoon nahwuj kachetwahwandah- 
gwuk ezhenekahzoowin dush ween enewh. 

5 Ahwananun dush enewh angenun wekah oo-oo kah- 
enaud owh Kesha-Muhnedoo, Ningwis suh kedow, noon- 
goom kezheguk kegeöogwissemin ? 

6 Menuhwah dush, uhpe paundeguhnaud enewh oone- 
tumoozhahnun oogwissun oomah uhkeeng, 00-00 ekedoo, 
Mahnoo kuhkenuh enewh kesha Muhnedoo oodangenemun 
oogahoojecheengwuhnetahgoon, 

7 Enewh dush angenun oo-oo oodenahjemaun, Oodah- 
bujjehun enewh angenun debishkoo anahbujjetood ewh 
noodin, kuhya enewh oomezhenahwamun debishkoo mash- 
kookunag ishkoota. 

8 Enewh dush Wagwissemindjin 00-00 oodenaun, Ke- 
doogemah-wuhbewin O Kesha Muhnedoo kahgenig uh- 
pena kahgenig ahyahmahgud, ewh menoo-ézhewabegze- 

wine suhkuhoowin me ewh keen kedoogemahwewine- 
suhkuhoowin. 

9 Kegeminwandaun quuhyuk ezhewabezewin, kuhya 
dush kegesheengandaun mujje-ezhewabezewin, mesuh 
dush Kezha-Muhnedoo kekesha-Muhnekoom kahoonjenoo- 
menik nahwuj nebewah moojegezewine-noomenegun dush 
ween egewh keejekewayug. 

10 Menuhwah, Keen Tabaningayun wuhyashkud kah- 
mahje-minjemoosittooyun ewh uhkee ; kuhya keneenjeen 
ahwunoon wanjeöozhechegahdag kezhik : 

11 Tahbuhnahdudoon oonoo, keen dush ween uhpena 
kedahyah ; debishkoo suh ahgwewining tahezhekata-uh- 
yeëewunoon. 

12 Kuhya debishkoo ookahnausemaung kegahezhetete- 
begenaun, kuhya tahquakesechegahdawun ; keen dush 
ween pazhigwun kedezhewabezewin kuhya kekekenoonoo- 
winun kah wekah tahishquahsasenoon : ; 

13 Ahwananun dush enewh angenun wekah 00-00 ke- 
enaud, Nuhmuhduhbin emuh nekechenekaung, peenish 
egoo cheëzheügwah egewh mahgahnikig chetahkookah- 
nudwah ? | 

14 Kah nah ween kuhkenuh oogọoo bameetahgajig oo- 
jechaugoomaug ahwesewug, cheëzhenahzhahoondwah che- 
buhmeetahwahwaud enewh kadebanduhmenejin ewh kah- 
gega-bemahjeëwawin ? 


CHAE. IL 


ENUH dush, kenundahwandahgoozemin ahwahshe- 

ma chekeche-bezinduhmung enewh uhyeéen kahnoon- 
duhmungin; koonemah ningooding kedahgewuhnandah- 
naunin. 

2 Kishpin mahween ewh ekedoowin kahduhzhinduh- 
moowahgoobunan egewh angenug kesoongesing, duhching 
dush kepegoobetoong kuhya kedabwatunsing, kebonjete- 
bahahmahgoozeem ewh quuhyuk tebahahmahgoowin. 

3 Ahneen dush kenuhwind kaëzhekushketooyungoobun 
chetaöozhemooyung kishpin bahmanduhsewung ewh kache- 
twahwandahgwuk bemahjeëwawin ; ewh netum kahmah- 
je-debahdoodung owh Tabaningad, egewh dush kahnoon- 
dahwahjig kegewahweenga-wahweenduhmahgoonahnig. 

4 Kesha-Muhnedoo keweedookahzood kewahbundah- 
ewad enewh kekenoowahjechegunun, kuhya papukkaun- 

CHAP: H: 


ukkin mahmaundahwechegu nun, kuhya oomeegewawinun 
owh Keche oojechaug debishkoo ween kahenandung ? 

5 Kah mah oogepuggedenuhmoowahseen enewh angenun 
chedebanduhmenid ewh kapetuhgwishenoomahguk uhkee 
ewh dabahdooduhmaung. 

6 Ningooche dush pazhik kedebahjemoo, oo-oo keëke- 
dood, Ahneen anandahgoozid owh enene chemequanemud 
gamuh enene oogwissun chepemoowuddissud ? 

1 Kegeëzheäh pungesha nahwuj chebussandahgoozid 
dush ween egewh angenug; kepesekuhmoowah ewh pe- 


 zhegandahgoozewin, kuhya kechetwahwandahgoozewin, 


kuhya kegepuggedenuhmahwah cheöogemahkundung 
enewh ahnookewenun kahenuhnookemahguk enewh ke- 
neenjeen ; 

8 Kedahbussittuhmahwah kuhkenuh uhyeëen emuh ah- 
nahmuhyeëe oosittaung, ewh dush kedahbussittuhmahwaud 
kuhkenuh uhyeëen, kah suh gagoo oogenuhguhdunseen 
kahdahbussittuhmahwahsewind. MNoongoom dush . kah- 
ween muhshe kewahbunduhsemin kuhkenuh uhyeëen 
chetadahbussittuhmahwind. 

9 Kewahbuhmahnaun dush ween owh Jesus, owh pun- 
ge nahwuj kahdahbussandahgweïnd dush ween enewh 
angenun, oonje ewh kekooduggetood emuh neboowening 
kepesekuhmoowind ewh pezhegandahgoozewin kuhya ke- 
chetwandahgoozewin ; ween dush oonje ooshahwanjega- 
win owh Kesha-Muhnedoo chetaungundung ewh neboowin 
oonje kuhkenuh enewh enenewun. 

10 Keënandahgooze suh owh, kahoonjeöozhechegahdag 
kuhkenuh uhyeëen kuhya kahoozhetood kuhkenuh uhyeëen, 
uhpe wahpeëzheweenaud nebewah enewh wagwissejin 
emuh pezhegandahgooze wining, chekechetwahweäud en- 
ewh bamahjeëwanejin oodoogemahmewaun oonje enewh 
kooduggetoowenun. 

11 Owh mah wahyabenuhmahgad ewh mujje-ezhe- 
wabezewin kuhya egewh wuhyabenuhmahwindjig, pazhig- 
wunoong oondahdezewug mesuh wanjeähgujjesig nekah- 
nesug cheënaud. 

12 Oo-oo keëkedood, Ningahwahweenduhmoowaug 
ewh kedezhenekahzoowin egewh nekahnisug, emuh nah- 
wuhyeëe ahnuhmeä-weguhmigoong kegahnuhguhmootoon. 

13 Menuhwah dush, Ningahahpanemoonun suh owh, 
Menuhwah dush, Benuh, neen kuhya egewh wanejahnes- 
emindjig Kesha-Muhnedoo kahmeezhejin. 

14 Debishkoo dush egewh wanejahnesemindjig kahe- 
zheöðoweyausewewaud, kuhya kahezheöðomisqueemewaud, 
mesuh kuhya ween kaëzheähyaud, oonje suh neboowining 
chebahnahjeäud enewh kahoogemahkunduhmenejin ewh 
neboowin, mesuh enewh mujje-muhnedoon ? 

15 Cheähbahaud dush enewh kahminjemahpechegah- 
-zoonejin pahahkoobemahdezenid oonje kekootummenid 
ewh neboowin. 

16 Kagate dush ween kahween oogepeweedookahwah- 
seen enewh angenun ; oogepeweedookahwaun atuh enewh 
kahoondahdezenejin emuh oomenekauning owh Abraham. 

ł}7 Mesuh kahoonjenundahwandahgoozid emuh kuhke- 
nuh uhyeéeng chečzhenahgoozid nahsaub azhenahgoozenid 
enewh wekahnesun, shawanjegad kuhya quuhyuk-azhewa- 
bezid sahsahgewejega-wenene cheähwid oonje enewh uh- 
yeëen dabandungin owh Kesha-Muhnedoo, chekuhseebeiih- 
mahwaud enewh ahneshenahban oomujje-ezhewabezewinne 

18 Ewh dush ween tebenuhwa kekooduggandung ke- 
 ‘kuhgwatebanemind, ookushketoon cheweedookahwaudđ 
enewh kagwatebanjegahzoonejin. 

CHAP. I. 
ENUHĦ dush, pahnezeyag, kahnundoomegooyag ewh 
ishpeming oonje nundoongawin, nahnahgahdahwan- 
emik owh Christ Jesus Apostleëwid kuhya kaehe-sahsahge- 
wejega-wenenewid emuh kedezhetwahwinenaung : 

2 Owh kahmenoo-ahnookeetuhwaud enewh kahahnoon- 
egoojin, debishkoo owh Moses kahezhemenoo-ahnookeed 
emuh kuhkenuh oowegewauming. 

3 Wah-owh mahween enene keënanemah ahwahshema 
chekeche-ähpeetandahgoozid dush ween owh Moses, me- 
“nik ahwahshema keche-ahpeetandahgoozid owh kahoozhe- 
tood wegewaum dush ween ewh wegewaum. 

4 Ahiweyah enene keöozhegad keöonjeöðozhechegahda- 
noon: kuhkenuh wegewaumun ; Kesha-Muhnedoowe suh 
owh kahoozhetood kuhkenuh gagoo. 

5 Kagate keminwaweze owh Moses emuh anegook- 


quahnig oowegewaum, ewh kebuhmeetahga-wenenewid | 


“chedebahdoodung enewh uhyeëen nahguj wahwahween- 
jegahdagebuneen ! 


“6 Christ dush ween debishkooowh wagwissemind wage- | 


- mahkundung tebenuhwa oowegewaum ; oowegewaum.suh 


kenuhwind kedahwemin, kishpin minjemanduhmung ewh || 

CHAF: HI 


ahpanemoowin kuhya ewh mwahjegandahgwuk nunduh- 
wanduhmoowin nahnauzh ishquah-bemahdezeyung. 

7 Benuh dush (debishkoo kahekedood owh Kache-pee- 
nezid oojechaug, Noongoom kezheguk kishpin wenoon- 
duhmag ewh oodinwawin. 

8 Kagoo mushxsahwetookagoon kedaëwaun, debishkoo 
emuh nishkeëdewening kuhya uhpe kekuhgwatebaning- 
awine-kezheguk emuh buhgwuhduhkummig? 

9 Uhpe koosewahbuneeg kekuhgwatebanemewaud, 
kuhya kekuhgwakekanemewaud, kuhya kewahbunduh- 
moowaud nindahnookeewinun, nemeduhnuh duhsoo keke- 
noonoowenun 

10 Me ewh kahoonjenishkanemugwah oogoo ahnish- 
enahbag, 00-00 dush keëkedooyaun, moonzhug wuhnesh- 
enoog emuh oodaëwaung ; kah mah ookekandahsenahwah 
nemeekunun. 

11 Mesuh kahoonjemushlkahwe-kezhwayaun magwah 
kenishkahdezeyaun, 00-00 keëkedooyaun, Kahween tahta- 
peendegasewug emuh nindaunwabewining. ) 

12 Ahkahwahbeyook, nekahnesedoog, koonemah ahwe- 
yah kenuhwah anduhcheyag oodahgeähyaun ahyahgoonwa- 
tahmoomahguk mujje-oodaëmah chegenuhguhnaud enewh 
bamahdezenejin kesha-Muhnedoon. 

13 Anduhsoo kezheguk kuhnoonindeyook, magwah eke- 
doong, noongoom kezheguk; koonemah ahweyah menik 
anduhcheyag tahgemushkahwedaäshkahwah oonje wuh- 
yazhingashkemahguk mujje-ezhewabezewin. 

14 Kenuhwind mahween kemeenegoomin chedeban- 
dahgoozeyung emuh Christing, kishpin minjemanduhmung 
ewh kedahpanemoowinenaun netum kahahpanemooyung 
nahnauzh 1shguah-bemahdezeyung : 

15 Ewh dush ween 00-00 keëkedoong, Noongoom ke- 
zheguk kishpin wenoonduhmag oodinwawin, kagoo mush- 
kahwetookagoon enewh kedaëwaun, debishkoo emuh nish- 
keëdewening. 

16 Ahwananug dush egewh uhpe kahnoonduhmoowaud 
kahnishkeëwajig? Kahnuh ween kuhkenuh egewh kah- 
 oonjesahgechewenegoojig enewh Mosesun emuh Egypting? 

17 Ahwananun dush enewh kahnishkanemahjin neme- 
duhnuh kekenoonoowinun, kahnuhween egewh kahmuj- 
je-ezhechegajig, ooweyowewaun kepungesinnenig emuh 
buhgwuhduhkummig ? 

18 Ahwananun dush enewh kahenahjin uhpe kemush- 
 kahwe-kezhwad chepeendegasenidemuh oodaunwabewin- 
ing? kah nuh ween egewh kahdabwayanduhsegoog ? 

19 Mesuh dush wahbunduhmung ewh kekushketoosig- 
wah chepeendegawaud oonje ewh kedabwayanduhsigwah. 


CHAP. IFY. 


MBA dush sagezedah, koonemah ahnooween goo ke- 

meenegooyung ewh wahweendahmahgawin chepeen- 
degayung emuh oodaunwabewening, ahweyah menik 
anduhcheyag oodahnoondashkaun. 

2 Kenuhwind suh kegedebahjemootahgoonaun ewh 
minwahjemoowin dehishkoo egewh ; kahween keöondeze- 
sewug ahnahween goo kedebahjemootuhwindwah ewh 
ekedoowin, oonje kedabwayanduhsigwah egewh kahnoon- 
dungig. 

3 Kenuhwind suh duhyabwayanduhmung kepeendega- 
min emuh aunwabewening, debishkoo kahekedood owh 
Kesha-Muhnedoo, Ewh kahezhemushkahwe-kezhwayaun 
emuh nenishkahdezewiring, Kahween, tahpeendegasewug 
emuh nindaunwabewening ; ahnooween goo enewh ahnoo- 
keewenun kekezhechegahdag pahahkoo-oozhechegahdag 
ewh uhkee. 

4 Ningooche dush keëkedoo duhzhindung ewh neezh- 
wahsuhgoon, 00-00 keëkedood, Kesha-Muhnedoo dush ke- 
aunwabe nauzhwahsuhgoonuhguk oonje kuhkenuh oodah- 
nookewenun. 

5 Menuhwah dush oomah ekedoo, Kalhween tahpeen- 
degasewug emuh nindaunwabewening. 

6 Benuh dush enandahgwud ahnind chepeendegawaud 
emuh, egewh dush netum kahwahweenduhmahwindjig 
kahween ketapeendegasewug oonje kedabwayanduhsig- 
wah; 
7 Menuhwah oowahweendaun pazhig kezhegud, 00-00 
keëkedood emuh oonuhguhmoowining owh David, Noon- 
goom kezbeguk, wekah ecoo debishkoo akekoong, Noon- 
goom kezheguk kishpin wenoonduhmag oodinwawin, kagoo 
mushkahwetookagoon enewh kedaëwaun. 

8 Kishpin mahween Jesus kemeenahpun ewh aunwab- 
ewin kahween nahguj oodahgewahweenduhseen bakaun- | 
uk kezhegud. _ | 

9 Benuh ush, kayahbe duhgocmahgudene oodaun- | | 

CHAP V. 


wabawinene enewh oodahnishenahbamun owh Kesha- 
Muhnedoo. > 

10 Owh suh kahpeendegad emuh oodaunwabewening, 
ween oogeïshquah-ahnookeetaunun enewh tebenuhwa oo- 
dahnookeewinun, debishkoo owh Kesha-Muhnedoo kahe- 
zheïshquah-ahnookeetung ween oodahnookeewinun. 

11 Umba ahnookeedah chepeendegayung emuh aun- 
wabewening, Koonemah ahweyah enene tahezhepungeshin 
debishkoo egewh kahezhepungeshinoowaud oonje kedab- 
wayanduhsigwah. 

12 Oodekedoowin mah owh Kesha-Muhnedoo bemah- 
dudene kuhya mushkahwezemahgudene, kuhya ahwahshe- 
ma kenahmahgudene dush ween ewh uhyeduhwuhyeëe- 
kahnaug ahzhahwashk, puhzhebooéwamahgud dush che- 
nahnahwenaud enewh oojechaugoomaun kuhya enewh oo- 
chebaumaun kuhya enewh ahyahnekahwegunun kuhya 
ewh weembegun, ween dush ookekandahnun enewh nah- 
nahgahdahwanduhmoowinun kuhya enewh enanduhmoo- 
winun emuh oodaëmaung atanegin. 

13 Kuhkenuh menik kahoozhetoojin oowahbundahnun : 
kuhkenuh dush uhyeëen puhgukkandahgwudoon kuhya me- 
zheshuh-wahbuhmenahgwudoon emuh ooshkeenzhegoong 
owh kadebahjemootuhwung kedezhewabezewinenahnin. 

14 Kekanduhmung dush ween ahyahwung nahgah- 
nezid keche-suhsahgewechega-wenene, owh kahezhaud 
ewede ishpeming, mesuh owh Jesus Kesha-Muhnedoo oog- 
wissun, minjemandundah kedezhetwahwinenaun. 

15 Kah mah kedahyahwahsenaun keche-sahsahgewejega- 
wenene kaketemahganduhsig keshahgwewewinenahnin; 
ween nahsaub keëzhekuhgwatebanemah kuhkenuh kuh- 
gwatebanemegoowinun debishkoo kenuhwind azhekuhe- 
gwa-tebanemegooyung, mujje-ezhewabezewin atuh kah- 
ween keähtasenene. 

16 Umba suh emuh soongedaäwening penaunzekundah 
shahwanjegawine oogemah-wuhbewin, cheöondenuhmung 
ewh shahwanjegawin, kuhya chemikkummung ewh shah- 
wanjegawine-wedookahgoowin uhpe manazeyungoon ga- 


“goo. 


CHAP: Wi 


UHKENUH mahween egewh keche-sahsahgewejega- 
wenenewug anenewejig, enewh enenewun cheoönde- 
zenid oonjeähnoonahwug, chemeekinduhmoowaud enewh 

„ooduhyeemun owh Kesha-Muhnedoo, chesahsahgewetoo- 
waud enewh meegewawinun kuhya sahsahgewejegunun 
oonje enewh mujje-ezhewabezewinun : 

2 Mesuh egewh kaketemahganemahpunneeg enewh 
kakanjegasenegoon kuhya enewh wanishenenejin, ween- 
uhwah mah ookekishkahnahwah ewh shabhgwewewin. 

3 Mesuh wanjenundahwandahgoozewaud chesahsah- 
gewejegawaud oonje tebenuhwa oomujje-ezhewabezewin- 
ewaun, kuhya oonje enewh ahnishenahban oomujje-ezhe- 
wabezewinene. 

4 Kab dush ahweyah ahnishenahba oodoodahpenuh- 
mahzooseen 00-00 ahpeetandahgoozewin, owh atuh nan- 
doomegood enewh Kesha-Muhnedoon debishkoo kahezhe- 
nundoomind owh Aaron. 

5 Kah suh dush kuhya ween Christ kepezhegandah- 
gooëdezoose chekeche-sahsahgewejega-weneneweind ; owh 
atuh 00-00 kahenaud, Ningwis kedow, noongoom kezhe- 
guk kegeöogwissemin. 

6 Debishkoo pukkaun ningooche akedood, Kesah- 
sahgewejega-wenenewh debishkoo owh Melchizedee kah- 
ezhesahsahgewejega-wenenewid. 

7 Me suh wah-owh magwah keweyausewid kahkeche- 
abhnuhmeäud kuhya kahpahgoosanj egad bakish kekeche- 
noondahgoozid muhwid keähnuhmeätuhwaud enewh ka- 
kushkeäwezenepun chebemahjeëgood cheneboosig,kebezin- 
dahwah dush ewh ketootung : 

8 Ahnah-weengoo keöðogwissemind oogekekandaun ewh 
chenuhittung oonje enewh kooduggetoowenun kahkoo- 
duggetood ; 

9 Ewh dush kahkeche- pezhegandahgoozid, keahwe owh 
wanjebemahjememind kuhkenuh enewh duhyabwatahgoo- 
jin chekahgega-bemahdezenid. 

10 Keëgood enewh Kesha-Muhnedoon chekeche-sahsah- 
gewejega- -wenenewid debishkoo owh Mechizedec kahezhe- 
keche-sahsahgewejega-wenenewid. 

11 Nebewah uhyeëen nindahyahwahnahnin cheëke- 
“dooyaung duhzhemungid wah owh, sanuhgukkin chenes- 
_ittoótummingebun oonje kenuhwah zebiskahje-bezindum- | 
mag. 

12 Uhpe dush nanduhwandahgwuk zhuhyegwah che- | 
takekenooähmahgayagoobun oonje kinooäzh kekenooäh- | 
mahgoozeyag, kayahbe kenundahwandahgoozeem ahwe- 

CHAP VI. 


yah chekekenooähmoonag enewh ooshke-kekenooahmah- 
goowinun emuh oodekedoowining owh Kesha-Muhnedoo, 
kuhya nahsaub kedenandahgoozeem anandahgoozewaud 
egewh kaähshummindebuneeg ewh doodooshahboo, kał- 
ween ewh mashkahwaug meejim. 

13 Kuhkenuh suh egewh mahjejig doodooshahboo 
kahween oonetah-kekandunsenahwah ewh menoo- ezhe- 
wabeze wine- ekedoowin : ahbenoojeëwewug mah. 

14 Ewh dush ween mashkahwaug meejim debandah- 
gwud chemeejewahpun egewh natahwuhgejig, egewh oon- 
je netuh- nahnahgahdah wanduhmoowaud gagoo nebwah- 
kahwin kashketoojig chekekanduhmoowaud ewh waneshe- 
shing kuhya ewh muhyahnahduk. 


CHAP. YI 
ENUH dush, nuhgudduhmung enewh ooshke-keke- 


nooähmahgoowinun emuh ookuhgequawining owh 
Christ , mahnoo wekoojetoodah chewahweenga-kekenoo- 
ahmahgoozeyung ; kahween nayaub kegahduhzhinduhse- 
min ewh wuhyashkud kahkekenooahmahgooyungoo- 
bun ewh aunwanindezoowin oonje neboowine ahnookewe- 
nun, kuhya dabwayandahmoowin kaëzhedabwayanemind 
owh Kesha-Muhnedoo. 

2 Kuhya kahezhekenooähmahgooyung anandahgwuk 
enewh baptizooweëwawinun, kuhya ewh puggedenemah- 
dewin enewh ooneenjemaun, kuhya ewh oodahbejebah- 
winewah egewh naboojig, kuhya ewh kahgega-tebahkoone- 
gawin. 

3 Mesuh 00-00 kaëzhechegayaung, kishpin enandung 
owh Kesha-Muhnedoo. À 

4 Egewh mah ween ahzhe kahwahsashkahmahwind- 
jig, kuhya kahtaungoondungig ewh ishpeming duhzhe mee- 
gewawin, kuhya kahkekishkahwahjig enewh Keche-oo- 
jechaugwun. 

5 Kuhya kahtaungoondungig ewh wanesheshenenig 
oodekedoowin owh Kesha-Muhnedoo ,kuhya enewh mush- 
kahwezewinun dabandahgwukkin ewede kapetuhgwish- 
enoomahguk uhkee, 

6 Kishpin ahzhasawaud kah mah-mundah nayaub che- 
ezhéaunjeindwahpun emuh aunwanindezoowining, oonje 
mahween nayaub kesuhsuhgahguahahwaud kuhya mezhes- 
huh keähgujjeähwaud enewh oogwissun owh Kesha-Muh- 

7 Kesha-Muhnedoo ooshahwandaun ewh uhkee ewh 
manequamahguk ewh kemewunahboo moonzhug pange- 
sing kuhya mahyahjegewetood enewh natahwuggingin 
kaähyoowaud egewh kategahdungig. 

8 Ewh atuh “wanjegemahguk enewh menasahgahwun- 
zheen kuhya muzzaunushkoon kah ningood enahbuttusse- 
noon, gagah dush kuhgwahnesuggandahgwud, enandah- 
gwud dush ween chechaugezooming. 

9 Nahwuj cheöoneshesheyag kenuhwah suhyahgeë- 
gooyag kedenanemegoom, kuhya cheënandahgoozeyag 
chebemahjeëgooyag, ahnahween goo 00-00 ekedooyaung. 

10 Kah suh ween mujje- -ezhewabezese owh Kesha-Muh- 
nedoo chewunandungebun kedahnookewinewah kahah- 
nookeeyag oonje ewh şahgeäg, kahwahbunduhewayag oon- 
je ewh oodezhenekahzoowin, keweedookahwagwah eg- 
ewh anuhmeähjig kayahbe dush weedookahwagwah. 

11 Nenundahwandahmin dush kuhkenuh anduhche- | 
yag chewahbundahewayag ewh nahsaub minwawezewin, 
wawane chedabwayanduhmag nahnauzh ishquah-bemah- 
dezeyag : 

12 Cheketemishkesewag, chekekenoowahbuhmagwah 
egewh dabandungig enewh wahweenduhmahgoowenun 
oonje dabwayanduhmoowaud kuhya aunwahjewaud. 

13 Uhpe mahween Kesha-Muhnedoo kewahweenduh- 
mahwaud enewh Abrahamun gagoo, kahween oogeähyah- 
wahseen ahweyah ahwahshema ashpandahgonzenejin ka- 
tuhgoo-wahweenahpuneen ; oogetuhgoo-wahweendaun te- 
benuhwa oodoonoozoowin kemushkawe-kezhwad. 

14 Oo-oo keëkedood, Kagate ahbetakummig kegahke- 
che-shahwanemin, kuhya kegahkeche-meshenooin. 

15 Me dush ubpe emuh shuhsheebanduhmoowining 
kahezhebeetood, oogeöodahpenaun ewh wahweendah- 
mahgoowin kahweendahmahwindebun. 

16 Enenewug suh ooduhgoo-wahweenahwaun nahwuj 
ashpandahgoozenejin uhpe mashkahwe- kezhwahjin : uhpe 
dush kahmushkahwe-kezhwawahjin cheöonjedabwatuh- 
windwah, me suh uhpe ishquah-ahgoonwatahding. 

17 Keënandum dush ween owh Kesha Muhnedoo nahwuj 
wahweenga chewahbundahaud enewh dabandahgooze- 
nejin emuh wahweendahmahgawining azheäunjechegah- 
dasenoonig oodenahkoonegawin, oogeühyeenjesetoon keäh- 
yood ewh mushkahwe-kezhwawin. 

CHAP. VII. 


IS Neezh uhyeëen cheähyahmung kaäunjechegah- 
dasenoogin, vonje kushketoosig owh Kesha-Muhnedoo che- 
kewunemoogoobun, kaöondenuhmung ewh swaungung 
menoodaäshkahgoowin henuhwind kaëzhenezhemooyung 
ewh ahpanemoowin kahahtahmahgooyung enahsuhme- 
yung. 

19 Ewh ahpanemoowin azheähyahmung debishkoo 
poonekunjeguning wanjepoonekunjegahzood oojechaug- 
oomah, wanesheshing kuhya manjemoosing, kuhya paun- 
degamahguk emuh peenjuhyeée agoodag ewh kebuhgooje- 
gun; 

20 Me emuh kahpeendegad owh nahgahnee-buhtood ke- 
nuhwind oonje; mesuh owh Jesus kahkeche-sahsahgeweje- 
ga weneneweïnd debishkoo owh Melchisedec kahezhesah- 
sahgewejega-wenenewid. 


CHAP: VIL 


AH-OWH suh Melchisedec Saleming duhzhe ooge- 

mah, oosahsahgewejega-wenenemun owh kache-ish- 
pandahgoozid Kesha Muhnedoo, owh kahnuhgishkah- 
waud enewh Abrahamun piskahbenid kahnesahnid en- 
ewh nahnun keche-oogemaun, keshahwanemaud edush. 

2 Mesuh enewh Abraham kahmeenahjin enewh tithetin 
oonje kuhkenuh ooduhyeemun ; netum ahnekenootahming 
oodezhenekahzoowin, owh wagemahkundung ewh quuh- 
yuk ezhewabezewin, menuhwah dush Saleming duhzhe- 
oogemah, (mesuh ahnekeenootuhming, Owh wagemahkun- 
dung pezaunewawin). 

3 Kahween keöoyoosese, kah kahya keöogeese, kah 
kuhya kekekanemahse kahoondahdezid, kahween kemah- 
jesinsenene ookezhegudoomun, kah kuhya keïsbhquahsase- 
nene oobemahdezewin ; keëzheähyah debishkoo kahezhe- 
ahyaud Kesha Muhnedoo oogwissun ; kahgenig, sahsah- 
gewejega-wenenewe. 

4 Benuh nahnahguhdahwanduhmook kahahpeetandah- 
goozid mahbuh enene kahmenegood enewh Abrahamun, 
kooseminahbun, enewh titheiin oonje kubkenuh menik kah, 
mukknmmaud enewh kahmahmauzheähpuneen. 

5 Kagate edush egewh wagwissemegoojig enewh Levi- 
ün, wadahpenungig “ewh keche-sahsahgewejega-wenene- 
ahnookewin, keënahwug cheöodahpenuhmoowahwaud en- 

ewh ahnishenahban enewh titheün debishkoo akedoomah- 
guk ewh tebahkoonegawin, mesuh enewh tebenuhwa we- 
kahnesewaun ahnahween goo keöondahdezenid emuh 
ootuhtuhgahguning owh Abr aham. 

6 Owh dush ween SRDE kahoondahdezid oogemee- 
negoonenewh tithetin enewh Abrahamun, kuhya oogeshah- 
wanemaun enewi kahdebanduhmenejin enewh wahween- 
dahmahgawinun. 

1 Kagate suh owh noondaush anandahgoozid ocoshah- 
wanemegoon enewh kache-ahpeetandahgoozenejin. 

8 Ewede dush egewh enenewug naboojig oodoodah- 
penahnahwah enewh titheün, oomah dush owh bemahdeze 
anahjemind oodoodahpenahnun. 

9 Oo-oo suh nindekid, kuhya owh Levi, wadahpenung 
enewh titheün, oogetebaheganun enewh titheün emuh owe- 
yowing owh Abraham. 

10 Kayahbe mah keähyah emuh ootuhtuhgahgunening- 
enewh oosun uhpe owh Melchizedec kenuhgishkahwaud 
enewh. 

11 Kishpinewh quuhyuk minwandahgoozewin kepeöon- 
jeemahgukebun emuh oosahsahgcwejega-wenenewewine- 
waung egewh wagwissemegoojig enewh Leviün. (me mah 
emuh kahoondenuhmoowaud egewh ahnishenahbag ewh 
tebahkoonegawin,) ahnishwin kahnunduhwandahgwuk 
menuhwah pakahnezid sahsahgewega-wenene chepuhseg- 
weed, Melchizedec kahezhesahsahgewejega-wenenewid, 
kahween dush Aaroning ezhesahsahgewcjega-wenenewe, 
këenahse. 

12 Kishpin dush aunjechegahdag ewh sahsahgewejega- 
wenenewewin,kuhya tebahkoonegawin tahaunjechegahda. 

13 Owh dush ween 00-00 kahenind kedebandahgooze 
emuh pukkaun tootaming, kahween ahweyah menik dab- 
andahgoozejig emuh oogebuhmeetunse ewh sahsahgewe- 
jegunahbik. 

14 Kekandahgwud suh ween owh Tabenemenung ke- 
oondahdezid emuh Judahing ; kahween owh Moses oogeën- 
ahseen 00-00 azheweenzoonejin chesahsahgewechega-we- 
menewenid. 

lb Keche wahsuh suh ahwahshema puhgukkandah- 
gwud oonje ewh wepuhsegweed menuhwah pazhik sahsah- 
gewejega-wenene, debishkoo kahezhesahsahgewejaga-we- 
nenewid owh Melchizedec. 

CHAP: VIE 


16 Owh azheähnoonind, kahween debishkoo anandah- 
gwuk ewh weyause kuhgeqwawin, debishkoo atuh azhe- 
mushkahwezemahguk ewh kahgega-bemahdezewin. 

17 Oo-oo mahween enahjemoo, Keen kahgenig kesah- 
sahgewejega-wenenewh debishkoo kah ezhesahsahgeweje- 
gawenenewid owh Melchisedec. 

18 Kekuhsebeëgahda suh ewh kuhgeqwawin kuhyet 
ayahgebun oonje shahgwewemahguk kuhya ningood enah- 
buttussenook. 

19 Kahsuh ween tebahkoonegawining oonje kezhe- 
chegahdasenoon gagoo; pechegahdag atuh nahwuj wane- 
sheshing ahpanemoowin oonjekezhechegahda gagoo 3; ewh 
pashoo wanjenaunzekahwung owh Kesha-Muhnedoo. 

20 Kahween dush kesahsahgewejega-weneneweähse 
pwah mushkahwe-wahweenduhmoowind : 

21 (Ahnind gooshah kahween kemushkahwe-wahween- 
duhmahwahsewug nhpe kesahsahgewejega-weneneweind- 
wah; mahbuh atuh oogemushkahwe-wahmeenduhmahgoon 
enewh 00-00 agoojin, Owh Jehovah kemushkahwe-wah- 
weendahmahga, kah dush tahahnezhetunse: kahgenig ke- 
sahsahgewejega-wenenewh debishkoo kahezhesahsahge- 
wejega-wenenewid owh Melchisedec :) 

22 Me suh wanjekekandahgoozid owh Jesus keähnoon- 
ind cheguhnooduhmahga-wenenewid emuh nahwuj wan- 
esheshing wahweendahnahgawining. 

23 Oogoo dush sahsahgewejegawenenewug-kebahtuh- 
yeïinwug; kah muh kepuggedenuhmahwahsewug kahgen- 
ig cheähyahwaud oonje keneboowaud. 

24 Wah-owh dush enene kahgenig ahyaud kaöonje- 
qwakesechegahdahgasenenig oosahsahgewejega-wenene- 
wewin. 

25 Mesuh wanjekushketood ahpeche wahweenga che- 
bemahjeäud kuhkenuh enewh pahnaunzekahwahnejin en- 
ewh Kesha-Muhnedoon ween oonje, kahgenig gooshah be- - 
mahdeze cheguhnooduhmoowaud enewh. 

26 Kagate snh goo kenunduhwandahgwud owh doowah 
keche-sahsahgewejega-wenene cheähyahwung, pahnezid, 
natuh mujjedoodahgasig, wahnezesig, wahdookahwahsig 
enewh maje-ezhewabezenejin, ahwahshema ashpandahgoo- 
goozid dush ween enewh kezhigoon : 

27 Owh nanduhwanduhgoozesig azhenunduhwandah 
goozewaud oogoo keche-sahsahgewejega-wenenewug ewh 

chesahsahgewejegad netum oonje tebenuhwa oomujje-ezh- 
ewabezewinun, nahguj edush oonje oomujje-ezhewabe- 
zewinene enewh ahnishenahban; me suh oo-oo ahbeting 
keëzhechegad uhpe kahpuggedenung tebenuhwa weyou. 
28 Emuh mah tebahkoonegawining, naneenuhmezejig 
enenewug keche sahsahgewejega-weneneweähwug, mush- 
kahwe-wahweendahmahgawining atuh kahoozhechegahdag 
kahishquahmeegewang ewh tebahkoonegawin keöonjeke- 
chesahsahgewejegaweneneweah owh Wagwissemind, kah- 
genig-kasahsahgewejega-wenenewid. 


CHAP. VIII. 
NEWH dush uhyeëen kahduhzhinduhmaungoon 
p maunduh kecheähpeetandahgwud: Kedahyahwah- 


naun pazhig Keche-sahsahgewejega-wenene, owh namuh- 
duhbeind emuh ookechenekahmaung ewh oodoogemah- 
wuhbewin owh Ashpandahgoozid ewede ishpeming kezhig- 
oong. 

2 Owh ganuhwandung enewh kachetwahwandahgwuk- 
kin kuhya ewh quuhyuk puhpuhguhwuhyaune-weguhmig 
kahnahbahkoosetood owh Tabaningad kah dush ween owh 
enene oogenahbahkoosetooseen. i 

3 Kuhkenuh mahween egewh keche-sahsahgewejega- 
wenenewug oonjeähnoonahwug chesahsahgewetoowaud 
enewh meegewawenun kuhya enewh sahsahgewejegunun :; 
benuh dush nunduhwandahgooze kuhya wah-owh cheah- 
yaung gagoo kasahsahgewetood. | 

4 Kishpin dush ahyahpun oomah uhkeeng, kahween 
tahgesahsahgewejega-wenenewese, oonje mahween ahyah- 
waud egewh sahsahgewejega-wenenewug kasahsahgewe- 
toojig enewh meegewawenun debishkoo akedoomahguk 
ewh tebahkoonegawın : A 

5 Egewh bameetungig ewh ahnuhmeä-weguhmig kah- 
ezhechegahdag debishkoo azhenahgwuk ewh ishpeming 
duhzhe uhyeëe, debishkoo owh Moses kahegood enewh 
Kesha Mulnedoon uhpe wahoozhetoogoobunan ewh puh- 
puhguhwulyahne-ahnuhmeä-weguhmig, 00-00 keëgood, 
Aungwahmezin cheëzhenahgootooyun kuhkenuh enewh 
uhyeëen debishkoo azhenahgwulk ewh kahwahbundahegoo- 
yun emuh wahjewing. ; 

6 Benuh dush noongoom oodahyaun nahwu) waneshe- 
shing buhmeetahgawin oonje guhnoodahmahgawenenewid 

emuh nahwuj wanesheshing kekindewining, kahuhyeen 
jesechegahdag emuh nahwuj wanesheshingin wahween- 
dahmahgawinun. 

1 Kishpin ahpeche oonesheshingepun ewh netum kekin- 
dewin, kahween tahnahbishkahgamahgussenoon menuh- 
wah pazhik. 

8 Nuhneebikemaud mah, 00-00 oodenaun, Benuh, tah- 
puhgumme-ahyahmahguddoon enewh kezhegudoon, ekedoo 
owh Jehovah, uhpe kaðozhetoomahwugwah ewh ooshke- 


kekindewin egewh dabandahgoozejig emuh oowegewah- 


ming owh Israel, kuhya emuh oowegewahming owh 
Judah. 

9 Kahween tahezheähyahsenoon debishkoo ewh kekin- 
dewin kahoozhetoomahwugwah enewh oosewahbuneen 
ubpe kesuhgenenjenugwah cheöonjesahgechewenugwah 
emuh Egypting, kah mah kedunwahjesewug emuh neke- 
kekindewening, kah dush ningebahmanemahseeg, ekedoo 
owh Jehovah. 

10 Mesuh maunduh kekindewin kaöozhetoomahwug- 
wah egewh dabandahgoozejig emuh oowegewahming owh 
Israel, keïshwahahyaug oonoo kezhegudoon ekedoo owh 
Jehovah; ningahahtuhwaug enewh nekuhgequawinun 
emuh oodenanduhmoowinewaung, kuhya ningahoozhebe- 
ühmahwaug emuh oodaëwaung neen dush ningahookesha 
Muhnedoomegoog, kuhya wenuhwah tahahwewug nin- 
dahnishenahbamug: 

11 Kah dush oogahezhekekenooähmahwahsewaun an- 
duhchid enene enewh ooweejduhnuhkeewamahgun kuhya 
anduhchid enene enewh wekahnesun oo-oo cheënahwaud, 
Kekanim owh Tabaningad : kuhkenuh mahween ningah- 
kekanemegoog, egewh kache-ishquayandahgoozejig kuhya 
egewh kache-ishpandahgoozejig. 

12 Ningahshahwandahnun mahween enewh oomujje- 
ezhewabezewinewaun, kuhya oomujje-ezhechegawinewaun 
kuhya ooknhkebahdezewinewaun kahween kayahbe nin- 
gahmequanduhmoowahseeg. 

13 Oo-oo suh keëkekood ooshke-kekindewin, oodedaun 
ewh natum-ahyahnig chekataühyeëewung : ewh suh banah- 
duk kuhya kataühyeëewung kagah zhuhyegwah weüng- 
wahmahgud. 

CHAP, IX. 
i ipea UH dush kagate keduhgoomahgudoon emuh netum 


ke kindewening, enewh ahnuhmeähwine-ezhechega- - 
winun kuhya oomah uhkeeng duhzhe kechetwah-ahnuh- 
meä weguhmig. 

2 Keoözhechegahda mahween ewh puhpuhguhwuh- 
yaune-ahnuhmeä-weguhmig, ewh natumesing wegewaum 
emuh keduhgoomahguk ewh wahsuhkoonanjegun-ahbik 
kuhya ewh wahbundahewawine-buhquazhegun, mesuh oo- 
oo kachetwahwandahgwuk ahnuhmeä-weguhmig azhene- 
kahdag. 

3 Menuhwah dush peenjuhyeéeng agoodag ewh me- 
nahwah pazhik kebuhgoojegun, ewh ahnuhmeä-weguhmig 
mahyahmahwe-kechetwahwandahgwuk azhenekahdag ; 

4 Me emuh keähtag ewh oozahwah-shooneyah ooquaze- 
gun-ahbik, kuhya ewh kekindewine-ahtahsoowin kuhkenuh 
anegookwaug wazahwah-shooneyahkahehegahdag, peen- 
juhyeëe dush keähtag ewh oozahwah shooneyah ahkee- 
koonse manna keähtag emuh, kuhya ookebeensemun owh 
Aaron kahsahgebuggezenid, kuhya enewh ahsineen emuh 
keöozhebeëgahdag ewh kekindewin. 

5 Oogejuhyeëe dush egewh Cherubim pazhegandah- 
goozejig oogeähgahwahtashkahnahwah ewh shahwanjega- 
wuhbewin; oonoo uhyeëen kahween nekushketoosemin 
noongoom chewahweenga-duhzhindahmaung. 

6 Uhpe dush oonoo uhyeëen kahwahwazhechegahdagin, 
moonzhug kepeendegawug egewh sahsahgewejega-wene- 
newug emuh ewh natumesing ahnuhmeä-weguhmig; ah- 
nookeetuhmoowaud ewh oobuhmeetahgoowin owh Kesha- 
Muhnedoo. 

7 Emuh dush ween menuhwah pazhig ahnuhmeä-we- 
guhmegoong ahbeting atuh anduhsoo kekenoonoowin ke- 
peendega owh keche-sahsahgewejegawenene nazhekawezid 
keühnegegezid ewh misque ewh kahsahsahgewetood oonje 
ween tebenuhwa kuhya oonje ookukkebahdezewinewaun 
ahnishenahbag. 

8 Owh Kache-peenezid oojechaug weëkedood 00-00, 
muhshe kekanjejegahdasenook ewh meekun paundegamook 
emuh mahyahmahwe kechetwah-ahnuhmeä-weggumigoong 
magwah keduhgoomahguk ewh netum puhpuhguhwuhya- 
une-weguhmig. i É 

9 Kekenoowahjechegun suh ahwun oo-00 nahnauzh 

egoo noongoom, emuh kesahsahgewechegahdag enewh 
meegewawinun kuhya enewh sahsahgewejegunun, enewh 
kashkeäwezemahgussenoogin owh kahmeekindung wah- 
weenga chemenoo-ezhewabezeïnd emuh ookekanindezoo- 
wining ; i 

10 Meejim kuhya menequawinun, kuhya ahnooj doowun - 
kesebeginegawinun, kuhya weyausewe-ezhetwahwenun ah- 
wunoon, kahezhekahgaunzoomindwah chemeekinduhmoo- 
waud nahnauzh debishkoosag cheäunjesing ahnooj gagoo. 
= 11 Owh dush Christ kahtuhgwishing keche-sahsahgewe- 
jega-wenenewid chemeekindung enewh wanesheshingin 
uhyeëen kapuhgumme-ahyaugin, oonje ewh ahwahshema 
ashpandahgwudenig kuhya ahwahshema wanesheshinenig 
puhpuhguhwuhyaune-weguhmig, ewh ooneenjemaung kah- 
oonjeöozhechegahdasenook, me suh weëkedoong, kahween 
oomah uhkeeng keduhzhe-oozhëchegahdasenoon ; 

12 Ahbeting kepeendega emuh mahyahmahwe-keche- 
ahpeetundahgwuk, kahween ewh meezahboozoog oomis- 
queemewah, kah kuhya pezhekeensug oomisqueemewah, 
ween atuh tebenuhwa oomisqueem oogeähyoon kahoonje- 
peendegad emuh mahyahmahwe-kechetwahwandahgwuk 
ahnuhmeäweguhmigoong, kahkushketuhmoonenung ewh 
kahgega bemahjeëgoowin. 

13 Kishpin mahween ewh oomisqueemewah egewh 
ahyahba-pezhekewug kuhya mesahboozoog, kuhya ewh 
pezhekeense-pingwee seeguhunduhwindwah egewh wah- 
nezejig, keöonjepeenezewaud ewh weyausewe-peeneze- 
win, 

14 Keche ahwahshema dush ween oomisqueem owh 
Christ; owh oonje keweedookahgood enewh kuhyahgega-be- 
mahdezenejin keche-oojechaugwun kepuggedenuhmoowaud 
enewh Kesha-muhnedoon ewh ooweyou kuhnuhga wahnus- 
senoog, kačnandahgwuk chepeenetoomahgooyag kekekan- 
nindezoowinewah oonje enewh neboowine-ahnookeewinun, 
chebuhmeetuhwag owh bamahdezid Kesha-Muhnedoo ? 

15 Mesuh wanjeguhnoodahmahga-wenenewid emuh oosh- 
-ke-kekindewining, ewh neboowin wanjeëkoonegahdag 
enewh mujje-ezhewahbezewinun emuh netum kekindewin- 
ing kahahtagin, egewh nandoomindjig cheöonjeöðodahpe- 
nuhmoowaud ewh wahweendahmahgawin ewh chekahge- 
ga-debandahsoowaud: 

16 Kishpin ahyaug ewh tebandahsoowine-wahween- 


655 *m4 


HEBREWUN. 


dahmahgawin nundahwandahgwud cheähyahnig ooneboo- 
win owh kahoozhetood ewh tebandahsoowine-wahweendah- 
mahgawin. 

17 Kushkeäwezemahgud suh ewh debandahsooewine- 
wahweendahmahgawin kahneboowaud egewh enenewug ; 
kah dush ningood enahbuttussenoon magwah bemahdezid 
owh kahoozhetood. 

18 Benuh dush, kahween ewh netum wahweendahmah- 
dewin pukkaun keëzhekechetwahwechegahdasenoon, mis- 
queeng suh atuh. 

19 Uhpe owh Moses kahtebahjemootahwaud enewh ah- 
nishenahban kuhkenuh enewh kuhgequawinun debishkoo- 
kahenahkoonegang, oogeöðodahpenaun ewh pezhekeense mis 
quee, kuhya mesahboozoo-misquee,mahmahwe ewh nebee, 
kuhya masquaging mahnishtahneshe pewuy, kuhya ewh 
hyssop, oogeseguhundaun dush ewh muzzeneëgun kuhya 
mahmahwe oogeseguhundahwaun kuhkenuh enewh ahnish- 
enahban, 

20. Oo-oo keëkedood, Mesuh ewh misque dabandah- 
gwuk emuh kekindewining kahenenag owh Kesha-Muhne- 
doo cheguhnuh wanduhmag. 

21 Kuhya dush oogeseguhundaun ewh ahnuhmeä- 
weguhmig kuhya kuhkenuh oonahgunun dabandahgwukkin 
emuh sahsahgewejegawining ewh misque keähyood 

22 Gagah dush kuhkenuh uhyeëen peenechegahdanoon 
emuh tebahkoonegawening ewh misqee ahyoong ; kishpin 
dush misque oonjegahtoosing kahween tahahbwayanje- 
gaseem 

23 Kenundahwandahgwud, cheähyoong oonoo cheöonje- 
peenetoong enewh uhyeëen kahezhenahgwukkin debishkoo 
azhenahgwuk ishpeming duhzhe uhyeéen; enewh dush 
ishpeming duhzhe uhyeëen ; chepeenechegahdag keöonje- 
nundahwandahgwudoon ahwahshema ashpandahgwukkin 
sahsahgewejegunun dush ween oonoo. 

24 Kah mahween owh Christ kepeendegase emuh 
ahnuhmeä-weguhmigoong ooneenjemaung kahoonjeöozhe- 
chegahdag,ewh kahezhechegahdag debishkoo azhenahgwuk 
ewh quuhyuk uhyeëe; emuh atuh ishpeming kezhegoong 
kahpeendegad noongoom chenahgoozid emuh anahsuhmuh- 
bid owh Kesha-Muhnedoo kenuhwind oonje ; 

25 Kahween kuhya nuhningim chepuggedenedezood, 
debishkoo owh keche-sahsahgewechega-wenene anduhsoo 

kekenoonoowin ahbeting kahpeendegad emuh kechetwah- 
ahnuhmeä-weguhmigoong uhnegegezid ewh bakaunuk 
misque ; 

26 Kishpin mahween 00-00 azhewabukebun tahgenun- 
dahwandahgooze nuhningim chekootuggandung pahahkoo- 
oozhechegahdag ewh juhkee, noongoom suh gagah welish- 
quah-uhkeewung ahbeting kepenahgooze cheëkoonung ewh 
mujje-ezhewabezewin oonje kesahsahgewetood tebenuhwa 
weyow. 

27 Debishkoo suh azheénahkoonegahzoowaud enene- 
wug ahbeting cheneboowaud, ishquauj edush chetebahkoo- 
negang : 

28 Me suh nahsaub owh Christ ahbeting kepuggedene- 
gahzoo chepemoonduhmoowaud nebewah bamahdezenejin 
oomujje-ezhewabezewinene ; egewh dush nanduhwahbuh- 
mahjig, menuhwah ahbeting oogahwahbahmahwaun pe- 
nahgoozenid pemoonduhsenig mujje ezhewabezewin che- 
 öonjeshahwandahgoozing. 


CHAP. X, 


MUH tebahkoonegawining duhgoomahgud ewh keke- 
noowahjechegun wanjekekenoowahduk enewh wane- 
sheshingin kagetuhgwishenoomahgukkin, kah dush ween 
ahpeche ezhenahgwussenoon, kah wekah enewh sahsahge- 
wejegunun anduhsoo-kekenoonoowin azhesahsahgeweje- 
gang tahkushketoomahgussenoon chetamenoo-ezhewabe- 
zeindwah egewh pahnaunzekungig, 

2 Kishpin mahween kushketoomahgukkebun kahnuhween 
tahgeïshquah-sahsahgewejegaseem ? egewh mahween anuh- 
meahjig ahzhe kahkeseebegenïndjig kahween menuhwah 
dahgekekanindezoosewug chemujje-ezhewabezewaud. 

3 Oonoo dush ween sahsahgewejegunun wazhetoowah- 
jin oomequandahnahwah enewh mujje-ezhewabezewinun 
anduhsoo kekenoonoowin. 

4 Kahwasah ewh pezheke-misque kuhya mesahboozoo- 
misque tahoonjewabenegahdasenoon enewh mujje-ezhewa- 
bezewinun. 

9 Mesuh dush ewh oonjeëkedood uhpe wahtuhgwishing 
oomah uhkeeng, Sahsahgewejegun kuhya meegewawin 
kahween kenunduhwanduhse, ewh suh atnh weyowemah 
kegewahwazhetuhmow ; 

6 Enewh chuhyahgezegahdagin sahsahgewejegunun 
kuhya enewh sahsahgewejegunun oonje mujje-ezhewabeze- 
winun kahween kegeminwanduhsenun. 

7 Me dush o0-0o0 keëkedooyaun, Benuh nepeöonjetuh- 
gwishin (emuh keche-muzzeneëguning oozhebeëgahda 
duhzhemegooyaun) cheëzhechegayaun ewh ananduhmun 
O Kesha-Muhnedoo. 

S Uhpe dush netum keékedood, Sahsahgewejegun, 
kuhya meegewawin, kuhya chuhyahgezegahdagin sahsahge- 
wejegunun, kuhya ewh meegewawin oonje ewh mujje- 
ezhewabezewin kahween kegenundahwanduhsenun, kah 
kuhya kegeminwanduhsenun ; ewh chemeegewang akedoo- 
mahguk ewh tebahkoonegawin ; 

9 Me dush uhpe oo-oo keëkedood, Benuh, nepeöonje- 
ëzhah cheëzhechegayaun ewh ananduhmun, O Kesha-Muh- 


nedoo. Oodekognaun ewh natumesing, cheöonjeminje- 


moosetood ewh menuhwah pazhik 

10 Me suh 00-00 enanduhmoowin wanjepeneëgooyung 
oonje ahpena ahbeting Jesus Christ kesahsahgewetood ewh 
weyow. | 

11 Kuhkenuh egewh sahsahgewechega-wenenewug 
nebahwewug anduhsoo-kezhegudenig kuhya nuhningim 
oosahsahgewetoonahwah nahsaub sahsahgewejegunun, 
enewh wekah kaënandahgwussenoogin cheékoowabene- 
gahdag ewh mujje-ezhewabezewin : 

12 Wah-owh dush, kahpuggedenung pazhik sahsahge- 
wejegun kahgenig kaduhgoomahguk, kenuhmuhduhbe 
emuh ookechenekaung owh Kesha-Muhnedoo : 

13 Me dush uhpe beetood chetuhtuhkookahnaud enewh 
mahgahnegoojin. 

14 Ahbeting mah kesahsahgewejegad, me dush kah- 
genig wanjebemahjeäud kuhkenuh enewh manoo-ezhewa- 
bezeïndjin l 

15 Mesuh dush kuhya owh Keche oojechaug azhe- 
wahweenduhmoonenung ; 00-00 mahween netum kaheke- 
dood, 

16 Mesuh maunduh ewh kekindewin kaöozhetoomah- 
wugwah uhpe keïshquahsag oonoo kezhegudoon, keëkedoo 
owh Tabaningad, Ningahahtuhwaug netebahkoonegawin 


emuh oodaë waung kuhya emuh oodenanduhmoowine waung 


ningahoozhebeühmahwaug enewh ; 
17 Kahdush menuhwah ningahmequanduhmoowahseeg 

oomujje-ezhewabezewenewaun kuhya oomujje-ezhechega- 
winewaun. 

18 Kahwabenegahdag oonoo kahween kayahbe duhgoo- 
mahgussenoon sahsahgewejegawin oonje enewh mujje- 
ezhewabezewinun. 

19 Benuh dush kekandahmung nekahnesedoog chepug- 
“gedenahmahgooyung emuh soongedaäwining cheëzhepuh- 
peendegayung emuh ewh mahyahmahwe-keche-ahpeetan- 
dahgwuk ahnuhmeä-weguhmigoong, Jesus oomisqueem 
“0onje, 

20 Ooshke-meekunaung kahgega-bemahdezewining an- 
enuhmook, ewh kahozhetoomoonenung emuh shahbooyeëe 
ewh kebuhgoojegun, me suh tebenuhwa weyaus ; 

21 Kuhya ahyahwung pazhik keche-sahsahgewejega- 
wenene wagemahkundung ewh oowegewaum owh Kesha- 
Muhnedoo ; 

22 Umba penaunzekundah emuh quuhyuk oodaëmaung, 
emuh dabwayanduhmoowine-ahpanemoowining kecheäh- 
panemooyung, peeneëgooyung emuh kedaënahning oonje 
mujje-kekanindezoowin, kuhya peeneëgooyung emuh ke- 
yowenaung pahnahguhmeeg nebee ahyoong 

23 Umba minjemandundah ewh wahweendahmahgawin 
kahezhewahweendahmung ewh dabwayanduhmoowin kuh- 
nuhga ahnezheetunsewung; (ahyaungwahmeze gooshah 
owh kahwahweenduhmoonenung ;) 

24 Umba suh muhmequanindedah cheähyaungwah- 
mindeyung chesahgeëdeyung kuhya chemeekinduhmung 
enewh wanesheshingin ahnookeewinun. 

25 Kahween kegahpoonetoosemin ewh kemahwunjeë- 
dewinenaun, ahnind azhewabezewaud ; chekuhnoonindeyag 
suh goo mamashquaud; mamwach dush oonje kekanduh- 
mag pashoo peähyahmahguk ewh kezhegud. 

26 Kishpin mahween oonjedah mujje-ezhechegayung 
kenuhwind kahoodahpenuhmung ewh kekandahsoowin 
wanjekekanduhmung ewh dabwawin, kahween duhgoo- 
mahgussenoon menuhwah pazhik sahsahgewejegun oonje 
enewh mujje-ezhewabezewinun ; 

27 Mesuh atuh chekuhgwahnesugge-nundahwahbun- 
duhmung ewh tebahkoonegawin, kuhya ewh ashkootawan- 
dahgewuk nishkahdezewin, ewh kaähmoogoowaud egewh 
mahgahdunggig alnuhmeähwin. 

28 Owh kahnishwahnahjetood Moses ootebahkoonega- 

win, kishpin kahbahtahmegood enewh neezh gamuh neswe 
bamahdezenejin, keneboo, kah dush keshahwanemahse : 

29 Kah nuh ween kedenanduhseem ahwahshema cheé- 
nandahgoozid chekuhgwahnesugge-kootuggetood owh kah- 
tuhtuhkookahnaud enewh Kesha-Muhnedoo oogwissun, 
kuhya enandung ningood cheënandahgwussenook ewh ke- 
kindewine-misque, ewh kahpeeneëgood, kuhya kahmujje- 
doodahwaud enewh shawanjeganejin oojechaugoomaun ? 

30 Kekekanemahnaun suh owh oo-oo kahekedood, Neen 
netebandaun ewh nahnahquewin, neen ningahtebahahmah- 
ga, ekedoo owh Tabaningad. Menuhwah dush, Owh Ta- 
baningad oogahtebahkoonaun enewh oodahnishenahbamun. 

31 Kagate kuhgwahnesugge-nuhnezahnandahgwud che- 
pungeshingebun emuh ooninjeeng owh Bamahdezid Kesha- 
Muhnedoo 

32 Mequanduhmook enewh kuhyet kezhegudoon, uhpe 
wuhyashkud kahwahsashkahgooyag emuh kedenanduhmoo- 
winewaung, kekeche-megahnegooyag enewh kooduggetoo- 
winun ; 

33 Ewh mezheshuh keühchegahzooyag anahsuhmenid 
enewh ahnishenahban cheneshebahpeëgooyag kuhya che- 
kooduggeëgooyag; menuhwah dush ewh keweedookah- 
wagwah egewh 00-00 kahuhyindoodahwindjig. 

34 Kegeweedookahwim suh magwah kekebahquahegah- 
zooyaun, kegemoojegezim dush uhpe kahmuhkummegooya 
enewh ketebenuhwawezewinewah, kekekanduhmag ka 
ahyahmag ewede ishpeming nahwuj wanesheshing kuhya 
kahgenig kaduhgoomahguk tebenuhwawezewin. 

35 Kagoo wabenunkagoon kedahpanemoowinewah, 
ewh kaöonjetebahahmahgooyag ewh keche-tebahahmahgoo- 
win. 

36 Kenunduhwandahgoozim gooshah shuhsheebanduh- 
moowin cheähyahmag, uhpe dush kedooduhmag ewh oo- 
denanduhmoowin owh Kesha-Muhnedoo, cheoödahpenuh- 
mag ewh kahwahweenduhmahgooyagoobun. 

31 Keche wuhyebah suh tahtuhgwishin owh wahtuh- 
gwishing, kah dush kinooäzh tahoondandese. 

38 Dabwayanduhmoowining suh tahoonjebemahdeze 
owh manwandahgoozid : kishpin dush ahweyah ahzhasad, - 
kahween ninjechaug oogahminwanemahseen enewh. 

39 Kahween kenuhwind kedezhewabezesemin debish- 
koo azhewabezewaud egewh ahyahnezheetungig chenish- 

wahnahdezewaud; kedezhewabezemin atuh debishkoo 
 azhewabezewaud egewh duhyabwayandungig cheöonje- 
bemahdezenid cojechaugoowaun. 


LAT AE 


ENUH dush, dabwayanduhmoowin ahwun ewh wanje- 

quuhyukwanduhmung enewh uhyeëen apanemooyung 

kuhya wanjedabwatuhmung enewh uhyeëen wuhyahbuh- 
menahgwussenoogin. 

2 Me suh oo-oo kahoonjemenoo-duhzhemindwah egewh 
katezejig 

3 Dabwayanduhmoowin suh wanje kekanduhmung 
enewh uhkeen keöonjeoozhegahdag emuh oodekedoowin- 
ing owh Kesha-Muhnedoo, enewh dush uhyeëen wahyah- 
buhmenahgwukkin kahween keöonjeöðozhechegahdasenoon 
emuh enewh uhyeëen nuhyahgwukkin. 

4 Dabwayanduhmoowin suh Abel kahoonjemeenaud 
enewh Kesha-Muhnedoo nahwuj manwandahgwudenig sah- 
sahgewejegun dush ween Cain, mesuh ewh kahoonjeënah- 
jemind cheminwandahgoozid, Kesha-Muhnedoo kedebah- 
doodung enewh oomeegewawinun ; oonje dush ewh ahnah- 
ween goo kenebood kayahbe kekedoo. 

5 Dabwayanduhmoowin suh owh Enoch kahoonjemah- 
jewejegahzood cheöonjewahbundunsig ewh neboowin ; kah 
dush kemekahwahse, owh mah Kesha-Muhnedoo ooge- 
mahjeweenaun: chepwah mahjewejegahzood, keënahjemah 
ewh keminwanemegood enewh Kesha-Muhnedoon 

6 Kah ween ahweyah oogahminwanemegooseen enewh 
Kesha-Muhnedoon kishpin ahyaunsig ewh dabwayanduh- 
moowin : owh mahween pahnaunzekahwaud enewh Kesha- 
Muhnedoon nundahwandahgooze chedabwayanemaud ewh 
ahyahnid kuhya cheshahwanemahnid enewh wahweenga- 
nandoonaëgoojin 

1 Dabwayanduhmoowin suh owh Noah kezhah kah- 
wahweendahmahgood Kesha-Muhnedoon enewh uhyeëen 
muhshe kahwahbunduhsingin, kesagezid kahoonjeöozhetood 
ewh keche-nahbequaun che6onjebemahjeindwah kuhkenuh 
dabandahgoozejig emuh oowegewauming; me suh 00-00 
keëzhechegad kahoonjenahneboondung ewh uhkee, kuhya 
kahoonjedebandung ewh minwandahgoozewin wanjeemah- 
guk emuh dabwayanduhmoowining. 

8 Dabwayanduhmoowin suh kahoonjedabwatung owh 

Abraham uhpe kahnundoomind chesahgahung cheézhaud 
dush emuh uhkeeng nahguj kapuggeduhnuhmoowinde- 
bun cheöoduhkeemid; kesahgahum dush ahnahweengoo 
kekanduhsig tebe wahezhahgoobunan. 

9 Dabwayanduhmoowin suh kahoonjepahbahkuhbashid 
emuh wahweendahmahgawine-uhkeeng debishkoo mayug- 
guk duhnuhkeewin, emuh puhpugguhwuhyauneguhmigoong 
keweejkuhbashemaud enewh Isaacun kuhya enewh Jacobun 
mahmahwe kahdebandahsoonejin ewh nahsaub wahween- 
dahmahgawin : 

10 Oogenunduhwahbundaun gooshah ewh keche- 
oodanah kahuhyeenjesechegahdag, mesuh Kesha-Muhnedoo 
kahoozhetood kuhya kahoosheëgad. 

11 Dabwayanduhmoowin suh kahoonjemushkahweze- 
ïnd owh Sarah cheünjekood, kenegeäud dush enewh ahbe- 
noojeün uhpe ahzhe kahkeche-kekaud, oonje kedabwatuh- 
waud enewh kahwahweenduhmahgoojin, j 

12 Emuh dush pazhik weyowemaung tahnahsug naboon 
gin kahenandahgwuk keöondahdezewug ahnishenahbag 
asheenoojig debishkoo ashenoowaud egewh kezhikoong 
duhzhe ahnungoog, kuhya azhebahtuheyenuk ewh nagow 
emuh cheeguhbeeg mesuh azhebahtuhyeënoowaud. 

13 Kuhkenuh oogoo keneboowug magwah kedabwayan- 
duhmoowaud, keöodahpenunsigwah enewh kahwahween- 
duhmoowindwahpun, wahsuh atuh keöonzahbunduhmoo- 
waud, kedabwayanduhmoowaud dush kuhya kemegwach- 
enanduhmoowaud, kuhya dush mezheshuh keëkedoowaud 
ewh kemahyahdahwezewaud kuhya kebahbahmahdezewaud 
oomah uhkeeng. 

14 Egewh dush 00-00 akedoojig wahweenga enahjinde- 
zoowug ewh oondoonaühmoowaud ewh duhnuhkeewin. 

15 Kagate dush kishpin kebahmanduhmoowahpun ewh 
duhnuhkeewin kahoonjebahwaud, tahgekushkeöðowug na- 


yaub cheķewawahpun. 
16 Noongoom dush ween oonunduhwandahnahwah ah- 


wahshema wanesheshing duhnuhkeewin, mesuh ewh ishpe- | 


ming duhzhe duhnuhkeewin: me dush Kesha-Muhnedoo 


wanjeähgujjesig ookesha-Muhnedoomewaun cheëzhene- | 


kahnind: keche-oodanah mahween oogewahwazhetuhmoo- 
waun. 








17 Dabwayanduhmoowin suh Owh Abraham uhpe kah- | 


kuhgwajeind kahoonjepuggedenuhmoowaud enewh Kesha- | 

Muhnedoon enewh Isaacun: kuhya owh kahwahweenduh- 
mahwindebun oogepuggedenahmoowaun Kesha-Muhne- 
doon enewh puhyazhegoonejin oogwissun, 

18 Wah-owh suh oo-oo kahenindebun, Emuh Isaacing 
tahezhenekahnahwug egewh kenejahnesug kaühneähyah- 
neka-bemahdezejig : 

19 Keënanemaud enewh Kesha-Muhnedoon chekushke- 
toonid nayaub cheöonishkahbenahnid oonje neboowining ; 
me emuh tahnuhsug keöonjeöondahpenaud. 

20 Dabwayanduhmoowin suh owh Isaac kahoonjeshah- 
wanemaud enewh Jacobun kuhya enewh Esauŭün keduh- 
zhindung enewh uhyeëen wahpuggumeähyahmahgudoobun- 
een. 

21 Dabwayanduhmoowin suh owh Jacob kahoonjeshah- 
wanemaud nuhyazh enewh oogwissun owh Joseph, uhpe 
gagah zhuhyegwah wahuhneneboogoobunan ; kuhya keäh- 
nuhmeäh emuh oogejuhyeëe oosuhkuhooning. 

22 Dabwayanduhmoowin suh owh Joseph uhpe nabood, 
kahoonjeduhzhindung ewh oonejahnesun owh Israel weüh- 
nemahjahnid, kuhya keënahkoonega kadooduhmenid en- 
ewh ookunun. 

23 Dabwayanduhmoowin suh owh Moses, uhpe kahne- 
gid, nesoo kezis kahoonjekahnegood enewh oonekeëgoon, 
uhpe kahkekanemegood enewh chequahnauj-ahbenoojeëwid: 
kah dush oogekootahsenahwah oodenahkoonegawin owh 
Keche oogemah. 

24 Dabwayanduhmoowin owh Moses uhpe kahnetah- 
wuggid, kahoonjeähgoonwatung wahezhenekahnindebun 
oogwissun owh Pharoah oodahnun ; 

25 Ahwahshema keminwandung cheweejkooduggetoo- 
maud enewh oodalınishenahbamun owh Kesha-Muhnedoo, 


dush ween wanebik cheëzhemoojegezepun enewh mujje- 


ezhewabezewine-moojegezewinun ; 

26 Ahwahshema kekechetwahwandung ewh cheneshe- 
bahpenuhduhwind oonje enewh Christun dush ween enewh 
tebenuhwawezewinun emuh Egypting anduhgoogin : onge- 
nunduhwandaun gooshah ewh shahwandahgoozewine- 
tebahahmahgoowin 

21 Dabwayanduhmoowin suh kahoonjenuhguhdung 
Egypt, kekootunsig ewh Keche-oogemah oonishkahdeze- 
win: keäunwahdandum dush, oonje kewahbuhmaud nah- 
yahgoozesinejin. 

28 Dabwayanduhmoowin suh kahoonjeguhnuhwan- 
dung ewh kuhbekoosa-wekoondewin, kuhya ewh mis- 
que kesuhswabeguhundahgangin, cheöonjetaungenegoosig- 
wah enewh kahnesahnejin enewh netum-moozhahnun. 

29 Dabwayanduhmoowin suh kahoonjeähzhahwuh- 
gaumaöðosawaud ewh misquahgumme kitchegumme ke- 
pangwahkummegahnig: ewh ahnoo wahezhechegawah- 
pun egewh Egypting duhzhe ahnishenahbag keduhpenawug 
emuh nebeeng. 

30 Dabwayanduhmoowin suh kahöonjekahwesamah- 
guk Jerichoïng duhzhe wahkahegunun kahkewetaushkah- 
egahdag neezhwahswe kezhegudoon 

31 Dabwayanduhmoowin suh owh Rahab pazhegwah- 
dezegoobunan equa kahoonjebahnahdezesig uhpe kah- 
bahnahdezewaud egewh kahdabwayanduhsegoog, uhpe 
keshawahdezewining kahezhe6odahpenaud enewh nanduh- 
wahtoonejin. 

32 Wagoonan dush menuhwah kaekedooyaun? kahween 
nindahtakushketoose chedebahjemugebun owh Gedeon, 
kuhya owh Barak, kuhya owh Samson, kuhya owh Jephthæ, 
kuhya owh David, kuhya Samuel, kuhya egewh aunwahje- 
ga-wenenewug : 

33 Oogoo oonje ewh abwayanduhmoowin kahmah- 
mauzhetoojig enewh oogemahwewinun, keähnooketuh- 
moowaud ewh quuhyuk ezhewabezewin, keöodahpenuh- 
moowaud enewh wahweendahmahgoowinun, kekebahguuh- 
uhmoowahwaud enewh mezhebesheen oodoonene, . 

34 Keähtaühmoowaud ewh kache-mushkahwahnig 
ishkoota, keöozhinduhmoowaud dush enewh ahzhahwash- 
koon, ahnahween goo keshahgwewewaud kemushkahweze- 
ähwug, ashkum kesoongedaäwug emuh megahdewining, 
keoozhemooähwaud enewh muhyahdahwezenejin shemah- 
gunishun. 

35 Equawug nayaub keöodahpenahwaud enewh oonė- 
jahnese waun kahneboopuneen ewh keähbejebahnid: ahnind 
dush ween kekooduggeähwug, kah dush keénanduhsewug | 
chepuggedenindwahpun; cheoonjeöðodahpenuhmoowaud 
nahwuj wanesheshinenig ahbejebahwin : 

36 Ahnind dush oogekekandahnahwah enewh neshe- 
bahpenuhdahgoowinun, kuhya enewh puhzhunzhaöogoo- 
winun, kuhya enewh minjemahpenegoowinun, kuhya enewh | 
kebahquahoogoowin : 


N 

31 Kepemwuhsinahahwug, ketaushkeboonahwug, ke- 
kuhgwatebanemahwug, ahzhahwashkoong keöonjenesah- 
wug, kepahbahduhnezewug ahgweewaud enewh mahnish- 
tahnishe-wuhyaunun kuhya enewh mezahboozoo-wuh- 


“yaunun: kemuhnazewaud ahnooj gagoo, keketemahgeze- 


waud, kekooduggetoowaud ; 

38S (Kahween keähpeetandahgwussenene ewh uhkee 
chegeduhnuhkeewahpun emuh :) kepahbahduhnezewug 
emuh buhgwuhduhkummig, kuhya emuh wahjewing, kuhya ~- 
emuh wahweembahzhebikahnig, kuhya emuh wahweem- 
buhkummegaug uhkee. 

39 Oogoo dush kuhkenuh kahmenooduhzhemindwah 
oonje ewh dabwayanduhmoowin, kahween oogeöodahpe- 
nunsenahwah ewh wahweendahmahgawin : 

40 Kesha-Muhnedoo kemeenenung ewh nahwuj wane- 
sheshing uhyeëe, cheähpeche-shahwandahgoozesigwah we- 
nuhwah, chepwah ahyahyung kenuhwind. 

ENUH dush, kekanduhmung kewetuhyeëe nebahwe- 
waud keche nebewah nuhyahnahguhduhwahbeme- 
nungoog, umba wabenundah kuhkenuh uhyeëen quase- 
gwungin, kuhya ewh mujje-ezhewabezewin natuh-oon- 
dummeëgooyung,kuhya aunwahjeedah chepemebuhtooyung 
ewh kuhgwajekunedewin anahsuhmuhyeëe kahahtahmah- 
gooyung, 

2 Guhnuhwahbuhmung owh Jesus owh kahoozhetood 
kuhya kahkezhetood kedabwayanduhmoowinenaun; owh 
oonje ewh moojegezewin anahsuhmuhyeëe kahahtahmah- 
windebun, keöðodahpenuhmahzood ewh ahzhedayahtikoo- 
kooduggetoowin, kebahmanduhsig ewh ahgujjewin, noon- 
goom dush nuhmuhduhbid emuh ookechenekaunewunenig 
oodoogemah-wuhbewin owh Kesha-Muhnedoo. 

3 Nahnahgahduhwanemik suh owh kahkeche-koodug- 
gandung oonje keähzhedakahgood enewh maje-ezhewabe- 
zenejin, cheöonjeähnezhetunsewag kubya cheäunwanjega- 
sewag emuh kedenanduhmoowinewaung 

4 Kahween muhshe kegeöonjegahtuhmahgooseem ke- 
misqueemewah, megahduhmag ewh mujje-ezhewabezewin. 

5 Ahzhe dush kegewuhnandahnahwah ewh kuhgequa- 
win, wanejahnesemegooyag azhekuhgekemegooyag, Ning- 


wis, kagoo neshebahpenuhdunkan oopuhzhunzhaðowawin 

owh Tabaningad, kagoo kuhya ahnezheetunkan uhpe na- 
neebekemikkin : 


6 Enewh suhyahgeähjin owh Tabaningad oopuhzhun- 


zhawaun, kuhya oopukkittawaun kuhkenuh enewh wagwis- 
sejin wadahpenahjin. i 

1 Kishpin puhzhunzhaöðogooyag, wagwissemindjig 
andoodahwindwah kedoodahgoowah owh Kesba-Muhnedoo ; 
ahwanan owh wagwissemind kapuhzhunzhaöogoosig enewh 
oosun ? < 

8 Kishpin dush puhzhunzhaöogoosewag, azhepuhzhun- 
zhaöondwah kuhkenuh egewh wanejahnesemindjig, kemene- 
chahgunug kedahwim, kahween kedoogwissemegooseem. 

9 Menuhwah dush kegeähyahwahnahnig egewh koose- 
nahnig emuh keyausenahning egewh kahpuhzhunzhaöo- 
nungoog, kuhya kegekechetwahwanemahnahnig : Kah nuh 
ween ahwahshema kegahnuhittuhwahsenaun owh wayoose- 
megood enewh kejechaugoonahnin, cheöðonjebemahdeze- 
yung? 

10 Wanebik kegepuhzhunzhaöðogoonahnig oogoo, we- 
nuhwah keënanduhmoowaud oonje; ween dush ween che- 
öonjemenooähyahyung, cheönjemeenegooyung oopeeneze- 
win. 

11 Kah dush egewh noongoom magwah pashunzhaöon- 
jig oominwanduhsenahwah oopuhzhunzhaöðogoowinewah, 
oonuhneenuhwandahnahwah suh: Bahnemah dush ween 
tahoonjegin emuh ewh menoo-ezhewabezewine-meenewe- 
win cheöonjepezaun-bemahdezing cheöðondezewaud egewh 
pazhunzhaöondjïg. $ 

12 Me dush kaöðonjeöðombenuhmag enewh ooneenjemaun 
uhyakooze-ahgoojingin, kuhya enewh shuhyahgwewemah- 
gukkin këdigoomaun ; 

13 Kuhya quuhyukoomootook enewh meekaunsun anah- 
suhmuhyeëe wahuhnetuhkookeeyag, koonemah tahgepuh- 


kanahzhahwah owh chuhyahoosad ; ahwahshema tahgeöo- 


nesheshin noojemooïndebun. 

14 Noopenuhduhmook ewh pezaune-weejindewin chepe- 
zaune-weejewagwah kuhkenuh enenewug, kuhya ewh 
quuhyuk ezhewabezewin, ewh ahweyah ahyahsig kahween 
oogahwahbuhmahseen enewh Kesha-Muhnedoon : 

15 Ahyaungwahmezik ahweyah enene chenoondaäh- 
nezheetunsig weekoojetood ewh ooshahwanjegawin owh 
Kesha-Muhnedoo; koonemah gagoo wesuggezewine-oojebik 

tahgesahgukkeemahgud cheöðondummeëgooyazoobun, nebe- 
wah cheðonjeweeneëgoowahpun enewh ; 

16 Cheähyahsig dush ahweyah pazhigwahdezid, gamuh 
ahweyah nashepahpenoodung ewh ahnuhmeähwin debish- 
koo kahezhechegagoobunan owh Esau, owh kahahtahwad 
ewh oosuhseekezewine-enandahgoozewin oonje ewh menik 
ningooding kahwesinid. 

17 Kekekandaum mahween ewh nahguj uhpe nanduh- 
wanduhmoogoobunan ewh shahwandahgoozewine-nahbish- 
kahgawin, kewabenah; kah dush ningooche oogemekunseen 
ewh aundahkoonegawin, ahnoo ween kekeche-nunduhwan- 
dung kemuhwid. 

18 Kah suh kenuhwah kegepenaunzekunsenahwah ewh 
wahjewh kataungenegahdagoobun, kuhya kahdenahketag 
iskootang, kah kuhya kepenaunzekunseem emuh anduh- 
zhe muhkuddawahnuhqwuk kuhya kahkushke-tebekuk 
kuhya kekeche-wesug-gahnemuk, i 

19 Kuhya kahduhzhe muhtwawag ewh pootahjegun, 
kuhya anduhzhe muhtwa-kekedoong; ewh kekedoowin 
kahnoondungig ooge pahgoosandahnahwah ewh menuhwah 
ewh ekekoowin cheëzhekuhnoonahsewindwah. 

20 (Kah mah oogekushketoosenahwah cheminootuhmoo- 
waud ewh kahkuhgekemindwah, Pooch ahwahkaun kishpin 
ketaungenung ewh wahjewh tahpemwahsinuhah gamuh 
tahpuhzhebuhwah ewh shemahgun ; 

21 Apeech dush kahkootahmegwud ewh kahwahbun- 
duhmoowaud pooch owh Moses 00-00 keëkedood, Nekeche- 
sagiz kuhya nenuhningishkah :) 

22 Kenuhwah dush kegepeöodittahnahwah ewh Zion 
wahjew, kuhya oodoodanow owh Bamahdezid Kesha-Muh- 
nedoo, ishpeming duhzhe Jerusalem, kuhya kegepenaunze- 
kahwahwaug nebewah mahyahwunjeëdejig angenug, 

23 Kuhya anduhzhe mahwunjeëdewaud egewh daban- 
dahgoozejig emuh oodahnumeä-weguhmigoowaung egewh 
kahnetum-neegejig wazhebeëgahzoojig ewede ishpeming 
kezhigoong, kuhya owh Kesha-Muhnedoo katebahkoonaud 
kuhkenuh enewh bamahdezenejin, kuhya enewh oojechau- 
goowaun egewh qunhyuk azhewabezejig, kahkeche-shah- 
wandahgoozejig, 

24 Kuhya owh Jesus ganooduhmahgad emuh ooshke- 
wahweendahmahde wining, kuhya ewh misque saswabeguh- 
unjegang, ahwahshema menoo-kekedoomahguk dush ween 

25 Ahyaungwahmezik cheähgoonwatahwahsewag owh 
kahkedood. Kishpin mahween ahbetakummig kekoodug- 
geindwah egewh kahahgoonwatahwahjig enewh kahkeke- 
doonejin oomah uhkeeng, ahwahshema kegahöonjekoo- 
duggeëgoomin kishpin bezinduhwahsewung owh ishpe- 
ming wanjekekedood. 

26 Ewh oodinwawin kahoonjenuhningishkahmahgude- 
nigewh uhkee: noongoom dush kewahweendahmahga, oo- 
oo keëkedood, Kayahbe ningooding kahween atuh chewe- 
nuhningishkahbetooyaun ewh uhkee, mahmahwe kuhya 
ewh kezhik 

21 Oo-oo dush ekekoowin, Kayahbe ningooding oonje 
ekedoom weëkoonegahdag enewh uhyeëen naningishkah- 
mahgukkin, debishkoo enewh uhyeëen kahoozhechegah- 
dagin, enewh dush uhyeëen kanuhningishkahmahgusse- 
noogin cheishkoonegahdag. 


28 Benuh dush, kenuhwind wadahpenuhmung ewh 


oogemahwewin kanuhningishkahmahgussenook, mahnoo 
nundahwandundah ewh shahwanjegawin, wawane chebuh- 
meetuhwung owh Kesha-Muhnedoo kechetwahwanemung 
kuhya quuhyuk koosung. 

29 Ewh gooshah ishkoota chuhyahgezooéwamahguk 
enandahgooze owh keKesha-Muhnedoomenaun. 


CHAP: XIL 


AHNOO tahduhgoomahgud ewh wekahnesêéwine- 
sahgeëdewin. 

2 Kagoo oonandunkagoon chepeendeguhnagwah egewh 
mayuggezejig: mesuh kedooduhmoowaud ahnind kahe- 
zżhepeendeguhnahwaud enewh angenun, kenesittahwenah- 
wahsigwah. 

3 Mequanemik egewh kabahquahegahzoojig debishkoo 
weejkebahquahegahzoomagwah, kuhya egewh ahyahne- 


mezejig, kenuhwah mahween kayahhe kedahyaum emuh - 


weyowemaung : 

4 Kechetwahwandahgwud ewh weedeganindewin kuh- 
kenuh cheweedegawahpun, kuhya ewh nebahgun pazheg- 
wahdezemahgussenoog: Kesha-Muhnedoo dush oogahte- 
bahkoonaun enewh pazhegwahdezenejin kuhya enewh mah- 
keemahnejin bakahnezenejin oodequamene. 

5 Kahween tahduhgoomahgussenoon ewh shoobewezin 
emuh kedezhewabezewinewaung ; tabeganduhmook enewh 

uhyeëen ayahmagoon, 00-00 mahween keëkedoo owh 
Kesha-Muhnedoo, Kahwekah kegahnuhguhnissenoon, kah 
kuhya wekah kegahwabenissenoon. 

6 Mesuh' kaöonjeëkedooyung, sagezzesewung, Newee- 
dookaug owh Tabaningad, kahween ningahkootunseen ewh 
kadoodahwid enene. 

1 Mequanemik egewh nahgahnezekundoonagoog,egewh ; 
kahdebahjemootuhmoonagoog ewh oodekedoowin owh Ke- 
sha-Muhnedoo: nuhnoopenuhduhmahwik ewh oodabwayan- 

 duhmoowinewah, nahnahgahdahwanemik kahezheähyah- 
waud uhpe wuhyaquahnig oobemahdezewinewah. 

8 Jesus Christ nahsaub azhewabezid pechenahgoo, 
kuhya noongoom kezheguk, kuhya kahgenig. j 

9 Kagoo bahbahbezindunkagoon enewh bakaunukkin 
kuhya mayugukkin kuhgequawinun. Keche-oonesheshin 
chesoongedaäëgooyag ewh shahwanjegawine-weedookah- 
goowin, kahween enewh wesinewinun enewh ningood kah- 
enahbuttussenoogin chegeoöndezewahpun egewh kahmee- 
kindungig. : í 

= 10 Kenuhwind kedahyahnaun ewh suhsahgewejegun- 
ahbik, emuh enandahgoozesigwah egewh bameetungig ewh 
puhgugguhwuhyaune-ahnuhmeä-weguhmig chebondenuh- 
moowahpun kameejewaud. 

11 Oogoo dush ahwahkahnug, oomisqueemewah kah- 
peendiguhchegahdanig emuh keche-ahnuhmeä-weguhmi- 
goong owh Keche-sahsahgewejega-wenene kahpeendiguh- 
tood, ooweyowewaun chaugizzegahdanewun emuh ahgwah- 
juhyeëe kuhbashewining ; 

12 Benuh dush kuhya owh Jesus ahgwahjuhyeëewune- 
nig ewh Keche-ishquaundam keduhzhe-kooduggetoo, che- 
öonjewabenuhmoowaud enewh ahnishenahban oomujje- 
ezhewabezewinene tebenuhwa oomisqueem keähyood. 

13 Mahnoo dush ahgwahjahyeeëeng ezhahdah emuh 
oonje kuhbashewining naunzekahwahdah dush owh Jesus 
ewede ahgwahjeeng ayaud, cheöodahpenuhmahzooyung 00- 
neshebahpenuhdahgoowin. A 

14 Kah gooshah gagoo oomah oodanah kedahyaunsemin 
kahgenig ka6odanuhwung, kenundahwandahmin suh pazhik 
oodanah kepeähyahmahguk. 

15 Umba dush, ween oonje moonzhug meenahdah owh 
Kesha-Muhnedoo ewh mahmooyahwawine'sahsahgeweje- 

gun, me suh, azhemeenewemahguk kedoonenahnin keche- 
wahwezhanduhmung oodoonoozoowin 

16 Kagoo wuhnandunkagoon chemenoodoodahdeyag 
kuhya chemuhmeenedeyag : Kesha-Muhnedoo mah oomin- 
wandahnun oonoo doowun sahsahgewejegunun 

17 Nuhittuhwik egewh kakenooähmoonagoog kuhya 
puggedenedezooyook : ahkahwahbewug mah oonjekeje- 
goowaug, debishkoo egewh kadebahjemoojig ewh azhe- 
bezinduhmag ; cheöonjedebahjemoowaud emuh moojegeze- 
wining, kahween emuh kushkanduhmoowining : kenuhwah 
kahween ningood kedahgemeenoodoodahgoosee nahwah 
ewh. 

18 Ahnuhmeätuhmahweshig, nindenanindezoomin mah 
ahyahmaung menoo-kekanindezoowin emuh kuhkenuh 
uhyeëeng enanduhmaung quuhyuk cheëzhewabezeyaung. 

19 Kenunduhwaneminenim ahwahshema cheëzhechega- 
yag 00-00, nahwuj wuhyebuh chepuggedenegooyaun cheäh- 
wewahbuhmenuhgoog. 

20 Ahbagish owh Kesha-Muhnedoo mahgewad ewh 
pezaunezewin, kahahbechebahaud enewh Tabanemenung 
Jesusun owh wakeche-mahnishtahneshe-wenenemegood 
enewh mahnishtahnishun oonje ewh Kahgega-kekindewine- 
misque, 

21 Keche-menoo-ezhewabezeënag emuh kuhkenuh me- 
noo-ahnookewening cheähnookeetuhmag ween oodenan- 
duhmoowin, kuhya cheöozhetoomoonag emuh keyowe- 
waung ewh manwandahgwuk emuh ooshkinzhegoong oonje 
owh Jesus Christ; owh kapezhegandahgoozid kahgenig 
kuhya Kahgenig. Amen. 

22 Kepahgoosanemenim nekahnesedoog, chemenoo- 
oodahpenuhmag ewh kuhgequawine-ekedoowin, kegemah- 
jebeühmoonim ewh mahjebeëgun punge atuh ekedoowinun 
ezhebeégayaun. 

23 Kekanduhmook ewh ahzhe kepuggedenind owh 
kekahnesenaun Timothy; mesuh owh kaühneweejewug 
kishpin wuhyebah tuhgwishing, cheähwewahbuhmenuh- 
goog. 
24 Ahnemikuhwik kuhkenuh egewh kakenuhahmoo- 
nagoog kuhya kuhkenuh egewh anuhmeähjig. Keduhne- 
mikahgoowaug kuhkenuh Italying anduhnuhkeejig. Ab- 
EERE kuhkenuh cheähyahmag ewh shahwandahgoozewin 

men. 

EWH MAHJEBEEGUN OWH SAINT JAMES KAHE- 
ZHEBEŮHMAHWAUD KUHKENUH ENEWH 
ANUHMEAHNEJIN. 





CHAPE. I. 


AMES Oobuhmeetahgun owh Kesha-Muhnedoo kuh- 
ya owh Tabaningad Jesus Christ oodoozhebeüh- 
mahwaun enewh metahswe ahzhe neezh bapukkaun azhe- 
weenzoonejin chachuhchebaun ayahnejin, keduhmekoone- 
nim 
2 Nekahnesedoog moojeganduhmook uhpe pangeshina- 
œn emuh ahnooj kuhgwatebanemegoowining ; 

3 Oo-oo kekanduhmag, uhpe nundahkekanjegahdag 
kedabwayanduhmoow enewah, oondenegahda ewh shuhshe- 
banduhmoowin 

4 Mahnoo ewh shuhshebanduhmoowin aba 
zemahgud cheöonjewahweengazeyag, kuhya chetaminwan- 
dahgoozeyag, kuhnuhga gagoo noondasasewag. 

5 Kishpin dush ahweyah menik anduhcheyag muhnazid 
ewh nebwahkahwin, mahnoo oogahnundooduhmahwaun 
enewh Kesha-Muhnedoon, mesuh owh mahnaud kuhkenuh 
enewh enenewun sahsahgezesig, kah dush mujje-kuhnoo- 
zhewase, tahmeenah dush owh nandoodahmahgad. 

6 Emuh dabwayanduhmoowining tahezhenundoodah- 
mahga kuhnuhga ahgoonwayanduhsig. Owh suh ahyah- 
goonwayandung enandahgooze debishkoo kechegumming 
duhzhe tegoo puhbuhmewabuhoogoong kuhya uhyoombe- 
wabuhoogoong oonje nooding. 

T Kahween wah-owh enene tahenanduhse kagoo che- 
wemeenegood enewh Taninganejin. 

8 Owh enene papukkaun uhyenandung kahween soonge- 
kahbahwese emuh oodezhewabezewening 

9 Mahnoo owh wekahnesemah duhyahbussandahgoozid 
tahmoojegeze oonje kekechetwahwandahgooind ; 

10 Owh dush kachetwahwezid enene, ewh oonje kedah- 
bussanemooïnd : debishkoo mah mezhushkoo-wahwahsuh- 
koonang tahezheïshquah-nahgooze 

11 Uhpe mah kahmookesad kezis, kache-kezhahtagin 

chahgedawun enewh mushkoosewinun kuhya pungesin- 
oon enewh mushkoosewine wahwahsuhkoonan, kepezhe 
gandahgwukebun bahnahdud, me suh kaézhebahnahdezid 
owh kachetwahwezid enene emuh oodezhetwahwining. 

12 Shahwandahgooze suh owh enene swaungekahbah- 
wid uhpe kagwatebanemindjin : uhpe mah keïshquah-kuh- 
gwatebanemind oogahoodahpenaun ewh bemahdezewine- 
oogemahħh-wewuhquaun, ewh Tabaningad kahwahweendah- 
mahgad chemeenaud enewh suhyahgeëgoojin. 

13 Kahween ahweyah enene tahekedoose uhpe kagwa- 
tebanemindjin, nekuhgwatebanemik owh Kesha-Muhnedoo : 
kah mah Kesha-Muhnedoo oodahkuhgwatebanemegooseen 
ewh mujjeühyeewish, kah dush ookuhquatebanemahseen 
ahweyah enenewun : 

14 Anduhchid enene kuhguatebanemah, uhpe puk- 
kawenegood ewh tebenuhwa oomujje-nundahwanduhmoo- 
win kuhya kuhgwatebanemegood, 

15 Uhpe kahunjekoomahguk ewh mujje-nunduhwand- 
uhmoowin, mesuh wanjeneegemahguk ewh mujje-ezhe- 
wabezewin, kuhya ewh mujje-ezhewabezewin uhpe kah- 
kezhechegahdag, oonjeneegemahħguk ewh neboowin. 

16 Kagoo wuhnishenookagoon emuh kedenanduhmoo- 
ninewaung, suhyahgeënuhgoog nekahnesedoog. 

17 Kuhkenuh wanesheshingin meegewawinun kuhya 
kuhkenuh manwandahgwukkin meegewawinun ishpeming 
oonjemahgudoon emuh anduhzhe ahyaud owh Wayoose- 
megood enewh wahsayahzewinun, owh wekah ahyaundah- 
koonegasig kuhya quakezhewabezesig. 

18 Ween tebenuhwa oodenanduhmoowin kahoonje- 
öogwissemenung duhyabwamahgudenig codekedoowin ke- 
ahyood, tahnuhsug netum sagukkenegahzoojig cheëzheäh- 
yahyung menik anduhchenid enewh kahoozheahjin. 

19 Mahnoo dush suhyahgeënenahgoog nekahnesedoog 
kuhkenuh enenewug tahwaweebetahwug chenoonduhmoo- 
waud, zebishkauj edash tahkekedoowug, tahzebishkahje- 
kedahzoowug: 

20 Emuh suh oonishkahdezewining owh enene kahween 
oonjeemahgussenoon ewh ooquuhyukwahdezewin owh 
Kesha-Muhnedoo i 

21 Benuh dush, wabenuhmook kuhkenuh weenezewin- 
un, kuhya ewh kagwahnesuggandahgwuk mujje-ezhewabe- 
zewin, kuhya emuh nookahdezewining ezhbeöðodahpenuh- 

mook ewh ekedoowin kahahtahmahgooyag peenjenuh, ewh 
kaöonjebemahjeïindwah kejechaugoowaug. 

22 Anahkoonegamahguk ewh ekedoowin ezhewabeze- 
yook, kahween atuh goo chenoonduhmag, wuhyazhindezoo- 

ag. 

4 “298 Kishpin mahween ahweyah noondung ewh ekedoo- 
win, ezhechegasig edush, debishkoo owh wuhyahbundung 
tebenuhwa oodangwy emuh wahbumoojechaugwuning : 

24 Kahwahbundezood suh uhnemahjah, bahbega dush 
oodoonandaun kahezhenahgoozid. 

25 Ahwagwan dush nuhyahnahgahdahwanduhmoogwan 
ewh quuhyukwandahgwuk puggedenegahzoowine-tebah- 
koonegawin, minjemandung dush, wah-owh enene oonje 
oonanduhsig ewh kahnoondung, mekindung dush ween ewh 
ahnookewin, tahshahwandahgooze emuh oodezhechegawin- 
ing. 

S26 Kishpin ahweyah enene menik anduhcheyag, ahnuh- 
meäh ananemind, shahgoochetoosig dush tebenuhwa ooda- 
nuhnewh tahnahsug suhgedoonabejegun ahyood, wuhya- 
zhindung dush ween tebenuhwa ooda, kah ningood enah- 
buttussenene wah-owh enene oodahnuhmeähwin., 

21 Pahnuk ahnuhmeähwin kuhya wahnussenook anah- 
suhmid owh Kesha-Muhnedoo Wayoosemind oo-oo ezhe- 
wabud, chemahwudussindwah egewh kahwezejig kuhya 
shahgahwejig magwah ketemahgezewaud, kuhya ahweyah 


cheguhnuhwanindezood cheweeneëgoosig maunduh uhkee., 


CHAT IF 
EKAHNESEDOOG, kagoo ween ezheähyahkagoon 


ewh oodabwayanemegoowin owh Tabaningad Jesus 
Christ owh dabandung ewh pezhegandahgoozewin, pekin- 
noong cheënanemagwah egewh bamahdezejig. 

2 Kishpin pepeendegad ahweyah enene emuh anduh- 
zhe-mahwunjeëdeyag ayood ewh oozahwah-shooneyah-tete- 
beninjebezoon, kuhya pashegandahgwudenig oodahgwewin, 
menuhwah dush pepeendegad owh katemahgezid enene 
muhyahnahdudenig oodahgwewin ; 

3 Kechetwahwanemag owh ayaud pazhegandahgwude- 
nig ahgwewin, 00-00 dush enag, oomah peminwuhbin ; kuh- 
ya enag owh katemahgezid, Ewede keen nebahwin, gamuh 
Oondaus penuhmuhduhbin ahnahmuhyeëeng nindahbezit- 
tabewining : 

4 Kahnuh ween papikkinoong kedenanemahsewaug 
egewh bamahdezejig, kah nuh ween kuhya kemujje-tebah- 
koonewaseem emuh kedenanduhmoowinewaung ? 

5 Bezinduhweshig suhyahgeënenuhgoog nekahnese- 
doog, Kah nuh Kesha-Muhnedoo oogewuhwanahbuhmah- 
seen enewh katemahgezenejin oomah_uhkeeng chekeche- 
twahwezenid emuh dabwayanduhmoowining, kuhya che- 
debanduhmenid ewh oogemahwewin kahwahweenduhmoo- 
waud enewh suhyahgeëgoojin ? 

6 Kenuhwah dush kegeneshebahpenuhdahwahwaug 
egewh katemahgezejig: Kahnuh ween kemujjedoodahgoose- 
waug egewh kachetwahwezejig? Kah nuh ween kedezhe- : 
weenegoosewaug emuh anduhzhe-tebahkoonegang ? 

1 Kah nuh ween oomujjeduhzhinduhsenahwah ewh 
kachetwahwandahgwuk ezhenekahzoowin ewh wanjeëzhe- 
nekahnegooyag ? 

8 Kishpin guhnuhwanduhmag ewh wagemahwandah- 
gwuk tebahkoonegawin, debishkoo akedoomahguk ewh 
kechetwah oozhebeëgawin, Kegahsahgeäh keejduhnuhkee- 
wamahgun debishkoo azhesahgeëdezooyun, kemenooche- 
gam: 

WG Kishpin dush papikkinoong enanemagwah bamahdeze- 
jig, kemujje-ezhechegam, kuhya ketebahkoonegoonahwah 
ewh tebahkoonegawin bahnahjetooyag ewh kuhgeguawin. 

10 Ahwagwan mah kaguhnuhwanduhmoogwan kuhke- 
nuh anegookwaug ewh tebahkoonegawin, pazhik atuh 
kuhgequawin bahnahjetood, mesuh kepeegoobetood kuhke- 
nuh enewh kuhgequawinun, enandahgoozid. 

11 Owh mahween kahekedood, Kahween kegahpeshe- 
gwahdezese, kuhya ween keékedoo, Kahween kegahneeshe- 
wase. Kishpin dush, peshegwahdezesewun, neshewayun 
dush ween, ahzhe kegebahnahjetoon ewh tebahkoonegawin. 

12 Mahnoo kegahezhekekedoom kuhya kegahezheche- 
gam debishkoo egewh wahtebahkoonegoojig ewh puggede- 
negahzoowine tebahkoonegawin 

13 Tahtebahkoonah suh kah dush tahshahwanemahse 
owh shawanjegasig; ewh dush shahwanjegawin oonje- 


moojegezemahgud kahshahgoochegahdag ewh tebahxoone- || 


gawin. 

14 Ahneen kaënahbuttuk nekahnesedoog, ahnahween 
ekedood owh enene, nindahyaun ewh dabwayanduhmoowin, 
kishpin ahyaunsig enewh ahnookeewinun? Oogahbemah- 

jeëgoon enuh ewh doowah dabwayanduhmoowin? 

15 Kishpin pingwahshahgedid owh wawekahnesemind 
gamuh owh waduhwamahemind, ahyahsig dush ewh 
anduhsoo kezhegudenig kameejid, 

16 Kishpin dush pazhig kenuhwah anduhcheyag 00-09 
enaud, Pezaun mahjaug, keshoozeyook kuhya tabesineyook, 
alnahween goo meenahsewagwah enewh uhyeëen muh- 

nazewaud emuh ooweyowewaung; ahneen anahbuttuk ? 
17 Me suh nahsaub azheneboomahguk dabwayanduh- 
moowin, kishpin duhgoomahgussenook enewh ahnookewin- 
un, oonje nezhekawezemahguk. 

18 Ahweyah dush enene oo-oo tahekedoo, Keen kedah- 
yaun ewh dabwayanduhmoowin, kuhya neen nindahyaunun 
enewh ahnookeewenun: wahbundaheshin ewh kedabwa- 
yanduhmoowin oonje kedahnookeewinun,kuhya neen kegah- 
wahbundahin nindabwayanduhmoowin oonje enewh nin- 
dahnookeewinun. 

19 Kedabwayandum cheähyaud pazhig Kesha-Muhne- 
doo; kemenoojega: kuhya egewh mujje-muhnedoog dab- 
wayanduhmoog kuhya nuhningishkahwug. 

20 Kegahwekekandaun nuh kakebahdezeyun enene, 
ewh neboomahguk ewh dabwayanduhmoowin anookee- 
mahgussenook ? 

21 Kah nuh ween owh koosenaun Abraham keöonje 
minwandahgoozese oonje enewh ahnookeewenun, uhpe kah- 
sahsahgewenaud enewh oogwissun Isaacun emuh sahsah- 
gewejegunahbikoong ? 

22 Kewahbundaun enuh kahezheähnookeemahgudenig 
oodabwayanduhmoowin, mesuh dush enewh ahnookewin- 
un kahoonje-quuhyuk-wandahgwudenig oodabwayanduh- 
moowin ? 

23 Kedebishkoosamahgud dush ewh kechetwah-oozhe-- 
beëgawin o0-00 akedoomahguk, Abraham oogedabwatuh- 
waun enewh Kesha-Muhnedoon, me suh ewh kahahginduh- 
moowind debishkoo menooezhewabezewin, kuhya ooweeje- 
kewain owh Kesha-Muhnedoo keëzhenekahzoo. 

24 Kewahbundahnahwah dush ewh enene minwandah- 
goozid oonje enewh ahnookeewinun, kahween oonje pe- 
zheshíg dabwayanduhmoowin. 

25 Kuhya owh Rahab pazhigwahdezegoobunan kah nuh 
keöðonjeminwandahgoozese oonje enewh oodahnookeewin, 

un, uhpe kahoodahpenaud enewh meezhenuhwan, pukkaun 
ningooje kegeëzhemahjenahzhahwaud ? 

26 Debishkoo mahween azhenebeomahguk weyowemah 
ahbesig owh oojechaugoomah, me suh kuhya azheneboo- 
- mahguk ewh dabwayanduhmoowin anookeemahgussenook, 


CHAP. IH. 
N EKAHNESEDOOG, kahween kegahbahtuhyeënseem 
g> 


kakenooähmahgayag kekanduhmag nenahwind kake- 
nooähmahgayaung ahwahshema chetebahkoonegooyaung. 

2 Nuhningim mahween kuhkenuh anduhcheyung ke- 
mujje-ezhechegamin. Kishpin ahweyah enene mujje-ezhe- 
wabezesig emuh ekedoowining, me suh owh ahpeche 
quuhyuk-ezhewabezid, ookushketoon dush cheshahgoojetood 
tebenuhwa weyow debishkoo azheshahgoojeindwah papa- 
zhekookunzheeg suggedoonabejegun ayoong. 

3 Benuh kedahtoonahnin enewh suhgedoonabejegunun 
emuh oodoonewaung egewh papazhegookunzheeg cheöonje- 
dabwatoonungwah ; mesuh wanjequaquakebittahnabnahnig 
kuhkenuh anegookwahnig ooweyowewaun. 

4 Benuh kuhya enewh nahbequaunun, ahnahwe keche- 
mechahwun kuhya kechekezheähsinoon oonje kechenoo- 
ding, kuhya ahnahwe kecheahgahsahmahgud ọodahkaun, 
ezhequakahsinoon tebe anequaühmoogwan owh wadahkad. 

5 Me suh azhewabuk oodanuhnewemah, ahnahween- 
goo ahgahsahmahguk emuh weyowemaung kechemuhme- 
quazoomahgud. Benuh anduhswahkoosewaud metigoog 
chuhyahgezoojig matikwuhkeeng sakittagin ahnooween 
pungeshawuk ewh ishkooda ! 

6 Iishkoodang enandahgwud ewh oodanenewemah, 
kuhya nahsaub anegookwaug uhkee mesuh anegookwaug 
ewh mujjeezhewabezewin wanjeemahguk emuh oodanen- 
ewhemaung: mesuh azhewabuk ewh oodanuhnewhemah 
emuh keyowenauning,oonjeweenudewh weyowemah kuhya 
oonje suhketag kuhkenuh ahnooj gagoo kahoozhechegahdag ; 
kuhya ween oonje suhketamahgud emuh mujje-ishkoodang. 

7 Kuhkenuh ahwaseyug, kuhya penashewug, kuhya 
kenabegoog, kuhya kuhkenuh emuh kechegummeeng ayah- 
jig waungahweähwug, oogewaungahweëgoowaun enewh 
enenewun. 

8 Kahween ahweyah ootawahwaungetooseen ewh oo- 

danuhnewhemah, puhgwuj-ahyahaung ezhemujje-uhyewee- 
shewun, mooshkenamahgud suh ewh nashewamahguk 
mujje-mushkeke. 

9 Me suh ewh ayooyung wahyahwezhanemungoon owh 
Kesha-Muhnedoo Wayoosemind ; mesuh kuhya ayooyung 
maje-kuhnoonungwahnin egewh enenewug egewh kahoo- 
zheïndjig emuh oodezhenahgoozewining owh Kesha-Muh- 
nedoo. 

10 Me goo pazhikwung oodoonemah wanjeemahguk 
ewh wahwezhaningawin kuhya mujje-kuhnooningawin. 
Nekahnesedoog kahween o0-oo tahezhewabussenoon. 

11 Emuh nuh mookejewunoong oonjejewun mahmahwe 
waushkoobahgumeeg nebee kuhya wahsuhgahgummeeg ? 

12 Figoominahgahwunzheeng enuh tahoonjeähyahmah- 
gudoon enewh oliveminun? gamuh shooweminahgahwun- 
zheeng tahoonjeähyahmahgudoon enewh figoominun ? moo- 
kejewunoong enuh tahoonjejewun mahmahwe ewh shahwe- 
tahgunahgummeeg nebee kuhya ewh shahwetahgunahgum- 
mesenook. 

18 Ahwanan owh nabwahkaud kuhya natuh-kekanjegad 

anduhcheyag? emuh oomenoo-ezhewabezewening oogah- 
oonjewahbundahewanun enewh oodahnookewinun mah- 
mahwe ewh bakahbemahdezewine-nebwahkahwin. 
- 14 Kishpin dush ahyahmag mujje-keshahwanindewin 
kuhya megahdewin emuh kedaë waung, kagoo muhmequah- 
zookagoon, kagoo kuhkenuhwishkekagoon chegebahnah- 
jetooyagoobun ewh dabwawin. 

15 Oo-oo doowah nebwahkahwin kahween ishpeming 
oonjeemahgussenoon, uhkeeng suh debandahgwud weyah- 
semaung oonjeemahgud kuhya mujje- muhnedoong ezhewa- 
bud. 

16 Tebe mah anduhgoogwan ewh keshahwanindewin 
kuhya kekaundewin, me emuh anduhgoomahguk ewh nish- 
wahnahduhkummegezewin kuhya kuhkenuh mujje-ahnoo- 
kewinun. 

17 Ewh mahween nebwahkahwin ishpeming wanjee- 
mahguk, netum peenud,menuhwah dush bakahdezemahgud, 
nookahdezemahgud, kechewanepunezemahgud gagoo nun- 
dooduhming, netuh shahwanjegamahgud, netuh-menoo-mi- 
newemahgud, kahween papekinoong enanduhmoomahgus- 
senoon, kah kuhya ahnuhmeäkahzoomahgussenoon. 

18 Egewh dush pazauneëwajig emuh pezaunezewining 


677 


JAMES. 


codezhesuhswawabenahnahwah enewh menoo-ezhewabeze- 
wine-menewinuu. 


CHAP. IF. 


HNEENDE wanjeemahguk kemegahdewenewah kuh- 

ya kekekaundewinewah? Kah nuh ween oonjee- 
mahgussenoon emuh kemujje-nunduhwanduhmoowine- 
waung mahgahzoomahgukkin emuh keyowewaung ? 

2 Kemujje-nundahwandahnahwah gagoo, kah dush ke- 
dahyaunsenahwah : keneshewam, kuhya kenundahwandah- 
nahwah, kah dush kekushketooseem cheähyahmagoobun : 
kemegahzoom kuhya kekekaungam, kah dush kedahyaun- 
senahwah ewh nanduhwanduhmag, nundoodahmahgase- 
wag oonje 

3 Ahnahween goo nundoodahmahgayag kahween ke- 
meenegooseem, ewh oonje menoo-nundoodahmahgasewag, 
ewh chenishwahnahjetooyag emuh kemujjenunduhwanduh- 
moowinewaung. 

4 Kenuhwah pezhegwauj-enenewedoog kuhya pezhe- 
gwauj-eguawedoog, kahnuh ween kekekanduhsenahwah 
sahgetoong uhkee mesuh wanje sheenganemind Kesha- 
Muhnedoo? ahwagwan dush kasahgetoogwan ewh uhkee 
oosheenganemaun enewh Kesha-Muhnedoon. 

5 Kedenandaum enuh ahneshah ekedoomahguk ewh 
kechetwah oozhebeëgawin, Owh oojechaug kakishkahwung 
oonundahwandaun ewh kuhgahwanindewin ? 

6 Nahwujnebewah shahwanjegawine-weedookahgawin 
oopuggedenaun. Me suh wanje-ekedood, Kesha-Muhnedoo 
oomegahnaun enewh kachetwahwanemoonejin, kuhya 
ooshahwanemaun enewh agausanemoonejin. 

7 Puggedenedezooyook dush chedebanemenag owh 
Kesha-Muhnedoo. Ahgoonwatuhwik owh mujje-Muhnedoo 
kegahoozhemigoowah dush. 

8 Pashoo naunzekahwik owh Kesha-Muhnedoo, pashoo 
dush kegahpenaunzekahgoowah owh Kesha-Muhnedoo. 
Penetooyook keneenjewaun kenuhwah maje-ëzhewabeze- 
yag, kuhya peenetooyook enewh kedäewah, :kenuhwah 
neezhwuhyug uhyenanduhmag, 

9 Ketemahganemooyook, kuħya nuhneenuhwanemoo- 
yook, kuhya muhweyook; mahnoo kebahpewinewah tahe- 
zheäunjeëgahda chenuhneenuhwanemooyag, kuhya kemoo- 
jegezewinewah tahezheäunjeëgahda cheketemahganemoo- 
yag. 

10 Dahbussandahgooëdezooyook emuh anahsuhmid 
owh Tabaningad, kegahoombenik dush ween. 

11 Kagoo mujjeduhzhindekagoon, nekahnesedoog. Owh 
maje-duhzhemaud enewh wekahnesun, kuhya tabahkoo- 
naud enewh wekahnesun, oomujje-duhzhindaun ewh tebah- 
koonegawin, kuhya ootebahkoonaun ewh tebahkoonegawin ; 
kishpin dush tebahkoonuhmun ewh tebahkoonegawin, kah- 
ween kedoodunse ewh akedoomahguk tebahkocnegawin, 
ketebahkoonaun dush ween. 
| 12 Pazhikoo owh kahmeegewad ewh tebahkoonegawin, 

mesuh owh kashketood chebemahjeëwad kuhya chebah- 
nahjeëwad : ahwanan keen tabahkoonud bakahnezid ? 

13 Umba suh goo kenuhwah oo-oo akedooyag, Noon- 
goom kezheguk gamuh wahbung ningahezhahmin ewede 
keche-oodanaung, kuhya ningahduhnezemin emuh ningoo- 
kekenoonnoowin, kuhya ningahkishpenuhchegamin, kuh- 
ya ningahahtahwamin, cheöondenuhmahdezooyaung ewh 
tebenuhwawezewin : 

l4 Ahnahween goo kekanduhsewag wahbung kaëzhe- 
wabuk. Ahneen enandahgwuk kebemahdezewinewah ? 
ahwun suh enandahewuad wanebik nuhyahgwuk, bahbega- 
dush ungwuhmahgud. 3 

15 Oo-oo suh ween kedahekedoom, Kishpin enandung 
owh Tabaningad, ningahbemahdezemin, 00-00 dush ningah- 
ezhechegamin, gamuh pukkaun ningahezhechegamin, 

16 Noongoom dush kedoonjemoojegezim emuh kemuh- 
mequahzoowinewaung ; mahnahdud suh ewh doowah moo- 
jegezewin. 

17 Benuh dush, owh kakandung chedoodung ewh 
wanesheshing, doodunsig edush, mujje ezhewabeze suh 
owh. 


CHAR y- 


| Pa, suh goo kenuhwah kachetwahwezeyag, muh- 
weyook kuhya nuhneenuhwetahgoozeyook oonje ke- 
kooduggetoowinewah kapuhgummishkahgooyag. 

2 Bahnahdudoon enewh ketebenuhwawezewinewah, 
kuhya egewh oogahwaseeg oomeejenahwah kedahgwe- 
winewah. 

3 Ahzhe bahnahdeze keshooneyahmewah kuhya kedoo- 
zahwah-shooneyahmewah ; kuhya ahgwahkoosing kegah- 
bahtahmegoonahwah, kuhya kegahahmoogoonahwah de- 

bishkoo ishkootang. Kegemahwundoosetoonahwah gagoo 
kaduhgoomahguk uhpe ashquah-kezheguk. 

4 Benuh ootebahahmahgoowinewah egewh anookee- 
tahgajig kahkushkushkezhegajigemah keketegahnewaung, 
ketebahahmahwahsewagwah kewuhyazhemagwah, muh- 
twapepahgemahgud: kuhya oopepahgewinewaun egewh 
kahkushkushkezhegajig kepeendegamahgud emuh ootuh- 
wuggaung owh Tabaningad dabanemaud enewh waquee- 
noonejin. 

5 Kegeëzhebemahdezeem emuh minwahnegoozewining 
oomah uhkeeng, kegepezhegwahdezeem ; kegemenoo-ah- 
shundahnahwah enewh kedaëwaun, debishkoo ahwahkah- 
nug uhpe dabishkoosanig ewh netahga-kezhegud. 

6 Kegemujje-debahkoonahwah kuhya kegenesahwah 
owh manoo-ezhewabezid; kah dush ningood kedoodahgoo- 
sewah. 4 

7 Umba dush nekahnesedoog soongummunduhmook, 
kuhya beeïk owh Tabaningad wahtuhgwishing. Benuh 
owh ketega-wenene oobeetoon ewh kacheähpeetandahgwuk 
menewewin uhkeeng kagonjeging, kuhya kinwazh oobee- 
toon, nahnauzh pagummepeesaug sahgwunenig kuhya 
taquahgenig pa A 

“8 Kuhya kenuhwah soongummunduhmook; soonge- 
daäyook; pashoo mah peähyahmahgud chetubgwishing 
owh Tabaningad 

9 Kagoo wuhsittahwanindekagoon, nekahnesedoog, 
koonemah kedahgenahneboomegoom : benuh, owh katebah- 
koonewad nebahwe emuh anahsuhmeyeewung ewh ish- 
quaundam. 

10 Kekenoowahbuhmik, nekahnesedoog, egewh aun- 
wahjega-wenenewug kahkekedoojig emuh codezhenekah- 
zoowining owh Tabaningad, cheöonjesoongummunduhmag 
enewh kooduggetoowenun, kuhya cheshuhshebanduhmag. 

11 Benuh dush, shahwandahgoozewug kedenanemah- 
nahnig egewh swaunguhmunduhmoojig enewh koodugge- 
toowinun. Kegenoondaum owh Job kahezheshuhsleban 
dung, kuhya kegewahbundahnahwah kaguhpe kahdoodah- 
good enewh Tabaninganejin; azhekeche-ketemahganjegad 
owh Tabaningad, kuhya azhekeche-shahwanjegad. 

12 Mamwach kedenenim, nekahnesedoog, kagoo kuh- 
nuhga mushkahwah-kezhwakagoon chetuhgoo-wahween- 
duhmag ewh kezhik, gamuh ewh uhkee, gamuh bakaunuk 

mushkahwah-kezhawin : aahe wahekedooyagoon aahe atuh 
kegahekedoom, kishpin dush kah wahekedooyag, kah 
atuh kegahekedoom; koonemah kedahgepungeshinoom 
emuh nahneboomegoowining. 

13 Kishpin ahweyah anduhcheyag kooduggetood, mah- 
noo tahahnuhmeäh; ahweyah nah minwahnegwandum 
mahnoo tahnuhguhmoo enewh ahnuhmeähwine-nuhguh- 
moowinun. 

14 Ahweyah nah auduhcheyag ahkooze? mahnoo oogah- 
nundoomaun enewh katezenejin emuh ahnuhmeähwin- 
ing; mahnoo oogahahnuhmeätuhmahgoon enewh, kuhya 
oogahahtahmahgoon ewh pemeda emuh oodezhenekahzoo- 
wining owh Tabaningad : 

15 Dabwayanduhmoowine-ahnuhmeähwining dush tah- 
oonjenoojemoo owh ayahkoozid, oogahpuhsegwindene- 
goon dush enewh Tabaninganejin ; kishpin dush kahmujje- 
ezhechegagwan, tahwabenuhmahwah oomujje-ezhewabeze- 
winun. 

16 Wahweendahmahdeyook mamashquaud enewh ke- 
mujje-ezhewabezewinewaun, kuhya ahnuhmeätuhmahde- 
zook mamashquaud, cheöonjenoojemooëgooyag. Keche- 
mushkahwezemahgudene ewh oodahnuhmeähwin owh 
manoo-ezhewabezid kishpin anegook ezheähnuhmeäud. 

17 Elias keënenewe, keëzhewabeze dush debishkoo 
kenuhwind azhewabezeyung, anegook edush keähnuhmeäh 
chekemewunsenook : kah dush kekemewunsenoon oomah 
uhkeeng nesoo pepoon kuhya ningoodwahsoo-kezis. 

18 Menuhwah dush keähnuhmeäh, medush kepunge- 
sing ewh kemewunahboo emuh oonje kezhigoong, medush 
kahezhenetahwugging ahnooj gagoo uhkeeng wanjeging. 

19 Nekahnesedoog,kishpin ahweyah anduheheyag oonje 
wunishenood dabwawining, kewawenegood dush bakah- 
nezenejin ; 

20 Mahnoo oogahkekandaun owh kakewawenaud 
enewh maje-ezhewabezenejin magwah wuhneshenoonepun, 
oogahbemahjeäun enewh oojechaugoomaun kuhya oogah- 
kahdoonun nebewah mujje-ezhewabezewinun. 


EWH NETUM MAHJEBEEGAWIN OWH PETER KAHE- 
ZHEBEUHMAHWAUD ENEWH ANUHMEAHNEJIN. 





ETER oodahpostleëmun owh Jesus Christ oodoozhe- 

- beühmahwaun enewh mayuggezenejin chachuhche- 

baum ayahnejin emuh Pontusing, Galatiaing, Cappadociaing 
Asiaing kuhya Bythiniäing, 

2 Enewh kahkuhgegenahjin owh Kesha-Muhnedoo 
Wayoosemind oonje kezhah kekekanemaud, kuhya ke- 
peeneëgoowaud enewh Keche-oojechaugwun, cheöonjedab- 
watuhming kuhya cheseguhunduhming ewh oomisqueem 
owh Jesus Christ, Mahnoo kegahayahnahwah nebewah 
shahwandahgoozewin kuhya ewh pezaunewawin. 

3 Tahmahmooyahwahmah owh ooKesha-Muhnedoomun 
kuhya enewh Oosun owh Tabanemenung Jesus Christ, owh 
apeech keche-shahwanjegad keäunjnegeënung ewh kepug- 
gedenuhmoonenung kaähpanemooyung oonje oodahbejebah- 
wining owh Jesus Christ, 

4 Chedebanduhmung ewh debandahsoowin wekah 
kabahnahdussenook, kuhya wahnussenook, kuhya kaüng- 
wuhsenoog, ganuhwandahmahgooyag ewede ishpeming 
kezhigoong, 

5 Kenuhwah ganuhwanemegooyag emuh oomushkah- 
wezewining owh Kesha-Muhnedoo oonje ewh dabwayan- 
duhmoowin cheshahwandahgoozeyag ewh shahwandahgoo- 
zewin ahzhe kahwahwazhechegahdag kamezheshuhweche- 
gahdag uhpe ishquah kezheguk. 

6 Me suh wanjekeche-moojegezeyag, ahnahween goo 
noongoom wanebix kushkanduhmag oonje keche-kuhgwate- 
banemegooyag, kishpin 00-00 enanemegooyag : 

7 Chekuhgwatebanduhming kedabwayanduhmoowin- 
ewah ahwahshema kache-ahpeetandabgwuk dush ween 
ewh oozahwah-shooneyah natuh-bahnahduk,ahnahween goo 
ishkootang oonjenunduhkekanjegahdag, cheëzhemekahje- 
gahdag cheöonjeminwandahgoozeyag kuhya chekechetwah- 
wandahgoozeyag kuhya chepeshegandahgoozeyag uhpe 
nuhyahgoozid owh Jesus Christ : 

8 Owh suhyahgeäg ahnoo kewahbuhmahsewag, ahnoo 
dush noongoom wahbuhmahsewag, kedabwayanemah- 

wah, dabwayanemag dush kedoonjemoojegezeem emuh 
moojegezewening kakushketoosingebun chewahweenduh- 
ming kuhya kakechepeshegandahgwuk : 

9 Oodahpenuhmag ewh wanjedabwayanduhmag me 
suh goo ewh chebemahjeindwah kejeehaugoowaug. 

10 Me suh o0-oo bemahjeewawin kahnunduhkekanduh- 
moowaud kuhya wahweenga kahnundoonaähmoowaud 
egewh aunwahjega-wenenewug,kezhah kahdebahdoodungig 
ewh shahwanjegawin kahpeöodissegooyag : 

11 Kenundoonaŭühmoowaud nuhmunj uhpe, kuhya 
nuhmunj kedezhewabudenegwan uhpe, kezhah keweendah- 
mahgoowaud enewh oojechaugwun owh Christ kakkekish- 
kahwahwahjin, debahdooduhming ewh ookooduggetoowe- 
nun owh Christ, kuhya ewh peshegandahgoozewin, ishquauj 
kaduhgoomahguk. 

12 Kewahweendahmahwahwug suh oogoo, kahween 
wenuhwah tebenuhwa oonje, kenuhwind suh atuh oonje 
kebuhmeetuhmoowaud oonoo uhyeéen kahdebahjemootuh- 
moonenagwah egewh kahwahweenduhmoonagoog, ewh 
minwahjemoowin oonje keweedookahgoowaud enewh 
Keche oojechaugwun ishpeming kahpeöonjenesenejin : 
enewh uhyeéen nunduhwanduhmoowaud egewh angenug 
chewahbunduhmoowaud. 

13 Benuh dush kechepezooyook emuh kedenanduhmoo- 
winewaung, nesahdezeyook, ahpena dush ahpanemooyook 
ewh shahwanjegawin kapeetahgooyag uhpe pahnahgoozid 
owh Jesus Christ; 

14 Debishkoo ahbenoojeyug natuh-dabwatungig, kagoo 
ezhewabeëdezookagoon kuhyet kahezhewabezeyag uhpe 
kemujje-nunduhwandahmag oonje kekekanjegasewag : 

15 Azhepeenezid suh owh nandummenag, mesuh kuhya 
kenuhwah kaëzhepenezeyag emuh kuhkenuh kedezhewa- 
bezewinewaung. 

16 Oo-oo mah ezhebeëgahda, Peenezeyook kenuhwah ; 
nepeeniz mah neen ween. 

17 Kishpin ahnuhmeätuhwag owh Wayoosemind, owh 
kuhnuhga papikkinoong ahyenanemahsig ahweyah, azhe- 
tebahkoonewad dush ween nahsaub anandahgwudenig 
anduhchid enene oodezhewabezewin, emuh sagezewening 
ezhebemahdezeyook menik kapahpahduhnezewagwan oo- 
mah uhkeeng : 

18 Ewh oonje kekanduhmag, kahahyoosig natuhbah- 

nahdukkin uhyeëen shooneyah gamuh oozahwah-shoone- 
yah owh kahkishpenuhnenag cheëkoonuhmahgooyag kuh- 
yet kedezhewabezewenewah ewh kahpuggedenemoonag- 
wahpun egewh koosewaug; 

19 Ewh atuh kache-ahpeetandahgwudenig oomisqueem 
owh Christ, debishkoo mahnishtahnisheens ningood anah- 
penasig kuhya wahnezesig : 

20 Owh kagate kezhah kahpuggedenind chepwah malh 
je-oozhetoong ewh uhkee, noomuhyah dush kemezheshah- 
wahbuhmenahgooze oonje kenuhwah, 

21 Ween oonje duhyabwayanemag owh Kesha-Muh- 
nedoo, owh kahahbejebahaud enewh, kuhya kahmeenaud 
ewh pezhegandahgoozewin : cheöonjedabwayanemag kuh- 
ya cheähpanemooyag owh Kesha-Muhnedoo. 

22 Kekanduhmag ahzhe kepeeneägwah kejechaugoo- 
waug oonje kenuhittuhmag ewh dabwawin oonje owh 


Keche-oojechaug chesahgeägwah egewh wekahnesemaug, 


kuhnuhga sahgeëwakahzoosewag, aungwahmezeyook che- 
wahweenga-sahgeëdeyag emuh pahnuk kedaëwaung : 

23 Ewh suh keäunjnegeyag kahween oonje kabahnah- 
duk menekaun, ewh atuh kabahnahdussenook, me suh ewh 
oodekedoowin owh Kesha-Muhnedoo bamahdudenig kuhya 
kuhyahgega-ahyahmahgudenig. 

24 Kuhkenuh mah weyausemah mushkoosewining 
enandahgwud, kuhya kuhkenuh oopeshegandahgoozewin 
owh enene debishkoo mushkoosewine wahwahsuhkoonang 
enandahgwudene. Ewh mushkoosewin neboodamahgud, 
kuhya mushkoosewine-wahwahsuhkoonanun pungesinoon : 


25 Ewh dush ween oodekedoowin owh Tabaningad 


kahgenig ahyahmahgudene. Me suh ewh ekedoowin kah- 
wahweenduhmahgooyag emuh minwahjemoowining. 


CHAP IR 


MBA. dush wabenuhmook kuhkenuh mauzhenenewug- 
ezewin, kuhya kuhkenuh kuhkahyanezewin, kuhya 
ahnuhmehkahzoowinun, kuhya kuhgaunwanindewinun;, 
kuhya kuhkenuh mujje- -duhzhindewinun, 
2 Debishkoo washkenegejig ahbenoojeyug nunduh- 
wanduhmook ewh guuhyuk doodooshahboo emuh ekedoo- 


wining wandenegahdag, cheöonjemahjegeyag kemenequa- 

3 Kishpin suh kahtaungunduhmoowagwan ooshahwan- 
jegawin owh Tabaningad. 

4 Me suh owh kahpenaunzekahwag, nahsaub ahsin 
bamahdezid, owh ahnoo kewabenegood enewh enenewun, 
kewahwanahbuhmegood dush ween enewh Kesha-Muhne- 
doo, kachetwahwandahgoozid, 

5 Kuhya kenuhwah debishkoo bamahdezejig ahsineeg, 
keduhchegahzoom emuh ahnuhmeähwine-wegewahming, 
chesahsahgewejega-weneneweyag pahnezeyag, chesah- 
sahgewetooyag enewh wajechaugwandahgwukkin sahsah- 
gewejegunun, haminwandahgwukkin anahsuhmid owh 
Kesha-Muhnedoo oonje owh Jesus Christ. 

6 Me suh dush wanjeöðozhebeëgahdag emuh kechetwah- 
muzzeneêguning, Benah, nindahsah emuh Zioning owh 
nahgaunandahgoozid ahsin kaöonjesoongung ewh wege- 
waum, owh kahwuhwanahbuhmind, kachetwahwandah- 
goozid : owh dush kadabwayanemaud enewh kahween tah- 
ahgujjeähse. 

7 Kenuhwah duash duhyabwayanduhmag, kechetwah- 
wandahgooze kedenanemahwah: egewh dush duhyabwa- 
tunsegoog, owh ahsin kahwabenegood enewh wazhegane- 
jin, me suh owh kacheähpeetandahgoozid ahsin emuh wah- 
kaheguning. 

8 Kuhya puhkettashine-ahsin kuhya ahzhehik shaungan- 
duhmoowahjin egewh pakittashinoodungig ewh ekedoowin 
oonjedabwatunsigwah : mesuh goo kahenahkoonindwah. 

9 Kenuhwah dush ween kagegenindjig ahnishenahbag 
kedahwim, kuhya wagemahwandahgoozejig sahsahgewe- 
jega-wenenewug, ahnishenahbag pahnezejig, kuhya tab- 
andahgoozejig kedahwim chewahbundahewayag ookeche- 
peshegandahgoozewinun owh emuh magwa pesuhgish- 
tebik kahoonjenundoomenag, cheëzhewenegooyag emuh 
mamaundahwudenig oowahsayahzewining : 

10 Kenuhwah kuhyet kahahnishenahbawesewagoobun, 
noongoom dush kedahwim oodahnishenahbamun owh 
Kesha-Muhnedoo: kenuhwah kahshahwanemegoosewag- 
oobun, noongoom dush kegeshahwanemegoom 

11 Kache sahgeënenuhgoog kepahgoosaneminenim de- 
bishkoo mayuggezejig kuhya pabahmahdezejig, meewe-- 
tooyook enewh weyause-mujje-nunduhwanduhmoowinun 
enewh mahgahzoomahgukkin cheöonjebahnahjeïindwah 
egewh oojechangoomaug, 

12 Cheminwandahgwuk kedezhewabezewinewah emuh 
anahsuhmewaud egewh mahyug-ahnishenahbag, ahnah- 
ween goo mujjeduzzhemenagwah debishkoo azhemujje- 
duzzhemindwah egewh maje-ezhewabezejig uhpe kewah- 
bunduhmoowaud kemenoo-ezhewabezewinewah, chepeshe- 
gaudahgooähwaud enewh Kesha-Muhnedoon, uhpe pagum- 
meähyahmahguk ewh moowuddeshewa-kezhig, 

13 Puggedenedezooyook chenuhittuhmag kuhkenuh 
oodenahkoonegawinewah egewh enenewug oonje owh 
Tabaningad : oodenahkoonegawin owh Keche-oogemah 
nahgaunandahgoozid ; 

14 Gamuh oodenahkoonegawinewah egewh oogemaug, 
egewh anoonegoojig enewh Keche-oogemaun chekoodug- 
geähwaud enewh maje-ezhewabezenejin, kuhya chewah- 
wezhanemindwah egewh manoo-ezhewabezejig. 

15 (Me mah uhyenanemenag owh Kesha-Muhnedoo 
ewh menoo-ezhewabezeyag chepezauneägwah egewh kake- 
bahdezejig enenewug kuhnuhga gagoo kakanduhsegoog) 

16 Ewh debanindezooyag, ahbujjetoosewag dush kede- 
banindezeowinewah chekakdoomag mujje-ezhewabezewin, 
debishkoo atuh kaëzhewabezewahpun egewh bameetah- 
wahjig enewh Kesha-Muhnedoon. 

17 Kechetwahwanemik kuhkenuh enenewug. Sahgeïk 
kuhkenuh egewh wekahnesemaug. Koosik owh Kesha- 
Muhnedoo. Kechetwahwanemik owh Keche-Oogemah. 

18 Buhmeetahgunedoog nuhittuhwik egewh tabaneme- 
nagoog tuhgookoosagwah ; kahween atuh egewh kashawah- 
dezejig kuhya bakahdezejig, egewh suh kuhya mahyauzhe- 
nenewuggezejig. ` 

19 Oc-oo mahween wahwezhandahgwud kishpin enene 
oonje bezinduhwaud enewh Kesha-Muhnedoon shuhshe- 
bandung uhpe ahneshah quaduggeïndjin ningood kemujje- 
doodahgasig. 

20 Wagoonan dush kaöonjepeshegandahgooëgooyag, 
kishpin quaduggeëgooyagoon oonje kemujje-ezhechegawin- 
ewah shuhshebanduhmag? kishpin atuh uhpe qwuhyuk- 
azhechegayagoon wanjekooduggeëgooyagoon shuhsheban- 
duhmag, mesuh ewh manwandahgwuk emuh anahsuhmid 
owh Kesha-Muhnedoo. 

21 Me suh kahezhenundoomegooyag, owh mah Christ 
kekooduggetoo kenuhwind oonje, kenuhgudduhmoonung 
ewh kekenoowahbunjegun, chekekenoowahbuhmung : 

22 Ween kuhnuhga kahmujje-ezhewabezesig, kah kuh- 
ya kemekummoowahse gagoo kuhkuhyanezewin emuh 
oodooning : 

23 Owh uhpe maje-kuhnoonind, kahween kemujje-kuh- 
noozhewase; uhpe quaduggeïnd kahween keneeshkahje- 
keezhwase : kepuggedenedezoo dush ween emuh ooneen- 
jeeng owh guuhyuk tabahkoonewad : 

24 Owh ween egoo kahpemoondung kemujje-ezhewab- 
ezewinenahnin emuh tebenuhwa weyowing emuh metik- 
oong keduhpenad, kenuhwind chewabenuhmung mujje- 
ezhewabezewin, cheëzhebemahdezeyung dush emuh quuh- 
yuk-ezhewabezewining : ween dush oodahahpissahbahwa- 
winun kegeöonjenoojemoom kenuhwah. 

25 Debishkoo mah mahnishtahnishug waneshingig 
kegeëzheahyaumwahpun, noongoom dush nayaub kege- 
naunzekahwahwah owh wamahnishtahnishewenenemegood 
kuhya ganuhwanemaud enewh kejechaugoowaun. 


CHAP: IH 


UHYA kenuhwah wewemahdoog, nuhittuhwik tebe- 
nuhwah kenahbamewaug; kishpin ahweyah bezin- 
duhsig ewh ekedoowin, ahnooweengoo ahyaunsigwah ewh 
ekedoowin chekushkeëgoowaud enewh oowedegamahgun- 
ewaun oomenoo-ezhewabezewinene ; 

2 Magwah wahbunduhmooowaud ewh kequuhyukezhe- 
wabezewinewah mahmahwe kechetwahwanemagwah. 

3 Kesnhsagahwinewah kahween weyowemaung tah- 
ezbeahyahsenoon, cheookahdanuhmag enewh kenesisse- 
waun, kuhya chemuhdinduhmag oozahwahshooneyah suh- 
sagahwinun, gamuh chepesuhkahmag enewhahgwewinun : 

4 Mesuh atuh peenjuhyeëe emuh kedaëwaung, kaëzhe- 


al ewh kabahnahdussenook, mesuh ewh bakah- 


dezewin kuhya nookahdezewin enewh kache-ahpetandah- 
gwukkin emuh anahsuhmid owh Kesha-Muhnedoo. 

5 Mesuh kuhyet kahezhesuhsagahedezoowaud egewh 
manoo-ahnuhmeähjig equawug, kahahpanemoojig enewh 
Kesha-Muhnedoon, kenuhittuhwahwaud tebenuhwa oonah- 
bamewaan : 

6 Debishkco owh Sarah kahezhenuhittuhwaud enewh 
Abrahamun, nindoogemaum keënaud : mesuh owh wadah- 
nesemenenenag, menik suh quuhyuk azhewabezewagwan, 
kuhnuhga dush sagezesewag. 

Y Kuhya kenuhwah, wahweyag enenewedoog, ezhewe- 
degamik egewh kedequamewaug nahsaub azhekekanje- 
gayag, kechetwahwanemagwah egewh equawug oonje 
nahwuj shahgwewewaud, kuhya oonje mahmahwe deban- 
duhmag ewh shahwanjegawine-bemahdezewin; cheöon- 
dummeëgoosewag ahnuhmeähyag. 

8 Ishquauj edush nindekid, tahpazhikwun kuhkenuh 
kedenanduhmoowinewah, shahwanindeyook,sahgeëdeyook 
debishkoo wawekahnesindejig, ketemahganjegag, menoo- 
kuhnoonindeyook. 

9 Kagoo rahnahquekagoon uhpe majedoodahgooyagoon, 
kagoo kuhya ahzhittuh-mujje-kuhnoonahkagoon egewh 
majekuhnoonenagoog : nahwuj tahoonesheshin cheähnuh- 
meätuhmahwagwah : kekanduhmag oo-oo keoonjenundoo- 
megooyag, cheähyahmag ewh shahwandahgoozewin. 

10 Owh mahween kasahgetood ewh bemahdezewin, 
kuhya wahwahbundung wanesheshinenegin kezhegudoon, 
mahnoo oogahguhnuhwandaun oodanenewh chemujjekeke- 
doomahgussenenig, kuhya oodoon chewuhyazhingamah- 
gussenenig. 

11 Mahnoo oogahmeewetaun ewh mujje-ezhewabeze- 
win, kuhya oogahmekindaun ewh wanesheshing; oogah 
oondoonaäun ewh pezaunezewin, kuhya oogahnoopenuh- 
UT 

12 Owh mah Kesha-Muhnedoo ooguhnuhwahbuhmaun 
enewh quuhyuk-azhewabezenejin, kuhya oobezinduhmah- 
waun enewh oodahnuhmeähwinene ; kah dush owh Taba- 
ningad oominwahbuhmahseen enewh maje-ezhewabeze- 
nejin. 

13 Ahwanan dush owh kamujjedoodoonagebun, kish- 
pin kekenoowahbunduhmag ewh wanesheshing ? 

14 Keshahwandahgoozeem kishpin kooduggeëgooyag 
oonje ewh kemenoo-ezhewabezewinewah: kagoo kootun- 
kagoon oosageëwawinewah kagoo kuhya megooshkahdan- 
dunkagooi : 

15 Kechetwahwanemik owh Tabaningad Kesha-Muh- 
nedoo emuh kedaëwaung moonzhug edush kezhetahyook 
chewahweenduhmoowagwah kuhkenuh egewh kagwaje- 
menagoog ewh wanjeahyahmag ewh ahpanemoowin, emuh 
bakahdezewining, kuhya emuh ahgahsanemoowening : 

16 Cheähyahmag ewh menoo-kekanindezoowin ewh 
edush ahnahween goo mujjeduzhemegooyag debishkoo 

maje-ezhewabezejig azhemujje-duhzhemindwah, chebonje- 
ahgujjeindwah egewh kakenuhwishke-bahtahdungig ewh 
kemenooezhewabezewinewah emuh Christing. 

17 Nahwuj mah oonesheshin, kishpin oo-oo enandung 
owh Kesha-Muhnedoo, chekooduggetooyag oonje menoo- 
ezhechegawin dush ween ewh mujje-ezhechegawin. 

18 Kuhya ween owh Christ ahbeting kekooduggetoo 
oonje enewh mujje-ezhewabezewinun, owh quuhyuk-azhe- 
wabezid oonje enewh maje-ezhewabezenejin, chepeëzhewe- 
nenung emuh anduhzhe-ahyaud owh Kesha-Muhnedoo, 
kenesind emuh weyausemaung, nayaub kebemahdezeïnd 
oojechaugoomaung ; 

19 Kahoonjeähwekuhgekemaud enewh chebaumun ka- 
bahguahegahzoonejin; 

20 Enewh kuhyet kahkuhgaunzetuhmenejin, magwah 
owh Kesha-Muhnedoo kinwazh kebeetood ewh oozheche- 
gahdag nahbequaun, uhpe ookezhegudoomun owh Noah, 
emuh kahbemahjeïndwah oonje nebeeng pangeshawuggeze 
jig wajechaugoowejig keishwahchewug atuh. 

21 Kebemahjeëgoonaun suh kenuhwind ewh kahkeke- 
noowahjechegahdag emuh, me suh ewh Baptizooêwawin 
(kahween ewh wabenuhming ewh weyause-weenezewin, 
ewh atuh nuhquatuhmoowin azhenuhquatuhmoomahguk 
menoo-kekanindezoowin anahsuhmid owh Kesha-Muhne- 
doo,) oonje oodahbejebahwin owh Jesus Christ. 

22 Owhahzhe kahezhaud ewede ishpeming, ayaud dush 
emuh cokechenekahning enewh Kesha-Muhnedoon ; kah- 
puggedenuhmoowind cheöogemahkundahwaud enewh an- 
genun kuhya enewh nahgaunandahgoozenejin kuhya kası 
keäwezenejin. 


2 


CHAP: EY: 
EKANDUHMUNG dush ewh kekooduggetood owh 


Christ emuh wayausemaung kenuhwind oonje, kuhya 
kenuhwah ahyahmook ewh nahsaub enanduhmoowin: owh 
mahween kahkooduggetood emuh weyausemaung oodish- 
quah-buhmeetaun ewh mujje-ezhewabezewin ; 

2 Kayahbe dush cheëzhebemahdezesig emuh mujjeëzhe- 
wabezewining menik kahbemahdezegwan, nahsaub azhe- 
ähyahnig oomujje-nunduhwanduhmoowinewaun egewh 
enenewug, nahsaub atuh azheähyahnig oodenanduhmoo- 
win owh Kesha-Muhnedoo. 

dezeyungoobun chemekinduhmung enewh oodenanduh- 
moowinewah egewh mahyug-ahnishenahbag, uhpe kebe- 
moosayungoobun emuh pezhigwahdezewining, mujjenun- 
duhwanduhmoowining, kuhya oonzaum nebewah shoowe- 
minahboo menequang,oombegezewining, wekoongawining, 
kuhya keöojecheengwuhnetahwungwah muzzeneneeg ewh 
kachekuhgwahnesuggandahgwuk : 

4 Mahmahkahdanduhmoog dush ween kayahbe che- 
weedookahwahsewagwah kahezheweedookahwagwahpun 
emuh ookuhgwahnesugge-mujje-ezhewabezewinewaung, 
mujje-duzzhemenagwah : 

9 Oogahwahweenduhmoowahwaun ewh oodezhewabe- 
zewinèwah enewh ahzhe kahzhetahnejin ewh chetebahkoo- 
nahnid enewh bamahdezenejin kuhya enewh kahnehoo- 
nejin. 

6 Mesuh oo-00 kahoonjedebahjemootuhwindwah ewh 
minwahjemoowin egewh kahneboojig, cheöonjetebahkoon- 
indwah azhetebahkoonegawaud egewh enenewug emuh oo- 
weyowewaung, chebemahdezewaud dush azhebemahjeë- 
wad owh Kesha-Muhnedoo emuh oojechaugoowaung. 

7 Pashoo mah peähyahmahgud cheïshquahahyaung 
kuhkenuh uhyeëen : nebwahkahyook dush, kuhya ahyaung- 
wahmezeyook chenetahahnuhmeähyag. 

8 Mahmahwe dush keche-enanduhmook chesahgeë- 
deyag mamashquaud : sahgeëdewin mah oogahkahdoonun 
nebewah mujje-ezhewabezewinun. 

9 Keshawahdezedahdeyook mamashquaud chesahsah- 
gezesewag. 

10 Debishkoo anduhchid enene azhemeenind ewh mee- 
negoowin, mesuh kaëzhemuhmeenindeyag mamashquaud, 
debishkoo wanesheshejig ganuhwanjegajig ganuhwandun- 
gig ewh papukkaun anuhnookeemahgudenig ooshahwanje- 
gawin owh Kesha-Muhnedoo. 

11 Kishpin ahweyah enene kekedood, tahezhekekedoo 
wahweendung oodekedoowinun owh Kesha-Muhnedoo : 
kishpin ahweyah enene buhmeetahgad mahnoo tahezhe- 
buhmeetahga azhemeenegood enewh Kesha-Muhnedoon 
ewh mushkahwezewin: chepeshegandahgooind owh Ke- 
sha-Muhnedoo oonje kuhkenuh uhyeëen, oonje owh Jesus 
Christ, owh kamahmooyahwuhmind kuhya kadoogemah- 
wandahgoozid kahgenig kuhya kahgenig. Amen. 

N 

12 Suhyahgeénenuhgoog, kagoo mahyugandunkagoon 
ewh ishkootawine kuhgwatabaningawin kaëzhekuhgwate- 
banemegooyag, debishkoo mayugandahgwuk doodahgoo- 
win andoodahgooyagoobun : 

13 Oonahnegwanduhmoog dush ween oonjeweejkoo- 
duggetoomag owh Christ; uhpe dnsh kepenahgwudenig 
oopeshegandahgoozewin, chemoojegezeyag emuh keche- 
bahpenanduhmoowining. 

14 Kishpin mujje-duzzhemegooyag oonje oodezhene- 
kahzoowin owh Christ, keshahwandahgoozeem; owh mah 
peshegandahgoozewine-oojechaugoomah kuhya oojechaug- 
wun owh Kesha-Muhnedoo duhneze emuh keyowewaung : 
wenuhwah mahween oomujjeduzzhemahwaun, kenuhwah 
dush ween kepeshegandahgooähwah. 

15 Kahween ahweyah kenuhwah anduhcheyag tahoon- 
jekooduggetoose ewh neshewad, gamuh kemoodishkid, 
gamuh mujje-ezhechegad, gamuh netuh-pahbahmandung 
enewh bakahnezenejin ooduhnookewinene. 

16 Kishpin dush ahweyah oonjekooduggetood ewh 
ahnuhmeäud, kahween tahahgujjese ; oogahpezhegandah- 
gooäun dush ween enewh Kesha-Muhnedoon oonje 00-00 
andooduhwind. 

17 Zhuhyegwah mah “debishkoosamahgud chemahje- 
sing ewh tebahkoonegawin emuh oowegewahming owh 
Kesha-Muhnedoo : Kishpin dush mahjesing oomah anduh- 
zhe-ahyahyung kenuhwind, ahneen kaëzheähyahwaud 
egewh duhyabwatunsegoog ah oominwahjemoowin owh 
Kesha- Muhnedoon uhpe w uhyaquahsinenig ? 

18 Kishpin dush ahgahwah bemahjeind owh quuh- 
yuk azhewabezid, ahneende kanahgoozid owh anuhmeäh- 
sig kuhya maje- -ezhewabezid ? 

19 Mahnoo egewh azhekooduggetoojig debishkoo azhe- 
ähyahnig oodenanduhmoowin owh Kesha-Muhnedoo, emuh 
menooezhewabezewining oogahpuggedenuhmoowahwaun 
oojechaugoowaun cheguhnuhwanemahnid, oonje ahwenid 
ayaungwahmezid Wazheëwad. 


CHAP: Vi 
EKUHKEKEMAUG egewh katezejig ayahwagoog 


neen katezeyaun, kuhya kahwahbunduhmaun enewh 
ookooduggetoowenun owh Christ, kuhya kaähyahmaun 
ewh peshegandahgoozewin kamezheshuhwejegahdag : 

2 Ahshummik enewh oomahnistahnishemun owh Ke- 
sha-Muhnedoo ayahnejinemuh anduhzhe-ahyahyag, che- 
guhnuhwanemagwah kahween ween goo minwanduhse- 
wag, minwanduhmag suh; kahween oonje muhyahnahduk 
ewh tebahahmahgoowin, oonje atuh kezhanduhmag. 

3 Kahween cheöogemahkundahmahwahsewag Kesha- 
 Muhnedoo oodebandahsoowin, ewh suh dush ween goo 
chekekenoowahbuhmenagwah 'egewh mahnishtahnishug. 

4 Uhpe dush nuhyahgoozid owh nahgaunandahgoozid 
Mahnishtahnishe-wenene, kegahmeenegoom ewh peshe- 
gandahgoozewine suhsagah-wewuhguaun wekah kabah- 

“nahdussenook. 

5 Kuhya kenuhwah ooshkenuhwawedoog nuhittuhwik 
egewh katezejig.  Mahnoo kuhkenuh kenuhwah nuhittah- 
deyook, pesekuhmook dush ewh ahgahsanemoowin ; Ke- 
sha-Muhnedoo mah oodahzhedakahwaun enewh kache- 
twahwanemoonejin, ooshahwanemaun dush ween enewh 
dabussanemoonejin. 

6 Emuh dahbussanemoowining ezhepuggedenuhmah- 
wik owh Kache-Mushkahwezid Kesha-Muhnedoo enewh 
keyowewaun, menoo uhpe dush kegahkechetwahwandah- 
gooëgoowah : 

1 Puggedenuhmahwik owh Kesha-Muhnedoo kuhkenuh 
kedoojahnemanduhmoowinewah ; kepahbahmanemegoo- 
wah mah. 

8 Uhnesahdezeyook, kuhya ahyaungwahmezeyook ; 
owh mahween mahgahnenag mujje-muhnedoo pahbah- 
moosa, dehishkoo pabahnekemood mezhebeshee, nunduh- 
wahbuhmenaud ewh kaäumwahjin. 

9 Mesuh owh kameegahnag soongekahbahweyag emuh 
dabwayanduhmoowining, kekanduhmag oonoo nahsaub 
koodugganduhmoowinun cheëzhekoodugganduhmoowaud 
egewh kekahnesewaug oomah uhkeeng ayahjig. 

10 Owh dush Kesha-Muhneduo mahgewad kuhkenuh 
enewh shahwanjegawinun, owh kahezhenundoomenenung 
emuh ookahgega-peshegandahgoozewining oonje owh 
Christ Jesus, wanebik kekoodugganduhmag, kegahmin- 
wandahgooégoowah, kegahsoongekahbahweégoowah, ke- 
gahmushkahweégoowah, kegahuhyeenjeëgoowah. 

11 Mesuh owh Kesha-Muhnedoo kapeshegandahgoozid 
kuhya kaöðongemahwandahgoozid kahgenig uhpena kih- 
genig. Amen. 

12 Nindahnoonah suh owh Sylvanus owh wekahnese- 
mah uhyenanemug cheähyaungwahmezid, chemahjetuh- 
moonenag maunduh mahjebeëgun punge keëzhebeuhmoo- 
nenuhgoog, ahyaungwahmenenuhgoog kuhya wahween- 
duhmoonenuhgoog chedabwamahguk ewh ooshahwanje- 
gawin owh Kesha-Muhnedoo emuh soongekahbahweyag. 

13 Egewh anuhmeahjig ayahjig emuh Babyloning mah- 
mahwe kahahnuhmeaindjig uhpe kenuhwah keähnuhmeäh- 
egooyag, keduhnemikahgoowaug; kuhya owh ningwis 
Marcus keduhnuhmikaugoowah. 

14 Mashquaud ahnuhmikoodahdeyook ewh oojindeyook 
sahgeëdewine-oojindewin. Pezaunewawin kegahahyah- 
nahwah menik auduhcheyag dabandahgoozeyag emuh 


Christ Jesusing. Amen. 





MANUHWAH PAZHIK MAHJ EHEEGUNZOWH PETER 
APOSTLE KAHEZHEBEUHMOOWAUD ENEWH 
ANUHMEAHNEJIN. 

CHAP;k 
<A PETER, oobuhmeetahgun kuhya oodahpos- 


tleëmun owh Jesus Christ, oomahjebeühmahwaun 
enewh kahoodahpenenejin nahsaub anandahgwuk dabwa- 
yanduhmoowin kahoodahpenuhmaung nenuh wind, oonje 
oomenooëzhewabezewin owh Kesha-Muhnedoo, kuhya ba- 
mahjeënung Jesus Christ. 

2 Ashkum nebewah kegahahyahnahwah ewh shah- 
wanjegawin kuhya pezaunewawin, oonje kekanemag owh 
Kesha-Muhnedoe, kuhya Tabanemenung Jesus Christ. 

3 Owh mahween Kesha-Muhnedoo oonje mushkahwe- 
zid kegemeenegoonaun kuhkenuh enewh uhyeëen daban- 
dahgwukkin emuh bemahdezewining kuhya menooahnuh- 
meähwining, oonje kekanemung owh kahezhenundoome- 
nung emuh peshegandagoozewining kuhya menooezhewa- 
bezewining : 

4 Mesuh oonoo wanjemeenegooyung kachetwahwan- 
dahgwukkin kuhya kache-ahpeetandahgwukkin wahween- 
dahmahgawinun: oonoo cheöonje puggenuhmahgooyag che- 





693 


14 


2 PETER. 


cheenahdezeyag debishkooanahdezid owh Kesha-Muhnedoo 
keöozhinduhmag ewh nishwuhnahdezewin anduhgoomah- 
guk oomah uhkeeng oonje mujje-nunduhwanduhmoowin. 

5 Menuhwah dush, aunwahjeyook, emuh kedabwa- 
yanduhmoowinewaung cheduhgoo-ahtooyag ewh menoo- 
ezhewabezewin; kuhya emuh kemenooezhewabezewin- 
ewaung chedahgoo-ahtooyag ewh kekkanjegawin ; 

6 Kuhya emuh kekekanjegawinewaung cheduhgoo- 
ahtooyag ewh nesahdezewin ; kuhya emuh kenesahdeze- 
winewaung cheduhgoo-ahtooyag ewh shuhshebanduhmoo- 
win; kuhya emuh keshuhshebanduhmoowinewaung che- 
duhgooahtooyag ewh menoo-ahnuhmeåhwin : 

1 Kuhya emuh kemenoo-ahnhuhmeahwinewaung che- 
duhgoo-ahtooyag ewh wekahnese-shahwanindewin ; kuhya 
emuh wekahnesewine-shahwanindewining cheduhgoo-ah- 
tooyag ewh sahgeëdewin. 

8 Kishpin mahween kekishkuhmag oonoo uhyeëen, 
kuhya kishpin bahtuhyeënuk, mesuh kaöonjemekoogetoo- 
yag enewh menewinun, oonje kekanemag owh Tabane- 
menung Jesus Christ. 

9 Owh dush ween kakishkunsig oonoo uhyeëen kuh- 
kepeengwa, kah dush kushkeöose wahsah chetabahbid, ke- 
öonandum dush ahzhe keëkoonuhmahwind enewh kata-oo- 
mujje-ezhewabezewinun. 

10 Me suh nekahnesedoog ahwahshema kaöonjeminwa- 
wezeyag cheöonjequuhhyukwanduhmag kenundoomegoo- 
winewah kuhya wuhwanahbuhmegoowinewah: kishpin 
mahween ezhechegayag oonoo kah wekah kegahpungeshin- 
seem : 

11 Me suh kaëzhepuggedemuhmahgooyag chekeche- 
peendegayag emuh ookahgega-oodoogemahwewining owh 
Tabanemenung kuhya Bamahjeënung Jesus Christ. 

12 Mesuh kaöonjeähnezhetunsewaun *moonzhug che- 
mequanduhmeenenuhgoog oonoo uhyeëen, ahnoo ween goo 
kekanduhmag, kuhya soongekahbahweyag emuh maunduh 
dabwawining. 

13 Menungakah, nindenandum ewh nundahwandah- 
goozeyaun menik ayahyaun oomah wegewauming cheöðom- 
bahzoomenenuhgoog muhmequanduhmeënenuhgoog ; 

14 Kekanduhmaun, zhuhyegwah gagah chekesekuh- 
maun newegewaum debishkoo kahezhewahbunduhid owh 
Tabanemenung Jesus Christ. 

15 Menuhwah dush ningahweekoojetoon chekushkeöo- 
yag uhpe keishquah-bemahdezeyaun moonzhug cheme- 
quanduhmag oonoo uhyeëen. 

16 Kah mah ningenoopenuhdunsemin enewh kuhkuh- 
yanezewine-ahsookawinun uhpe kedebahjemootuhmoone- 
nuhgoog, azhemushkahwezid kuhya wepetuhgwishing owh 
Tabanemenung Jesus Christ, ningemechewahbundahmin 
suh ookechetwahwandahgoozewin. 

17 Oogemeenegoon mahween enewh Kesha- Mubrtedota 
‘Wayoosemindji jin ewh kechetwahwandahgoozewin kuhya 
peshegandahgoozewin, uhpe kepeöodissegood 00-00 doowah 
“inwawin keöonzetahgwudenig emuh oonje ishpeming duh- 
zhe peshegandahgoozewining, Mesuh wahowh ningwis ka- 
che sahgeüg me suh manwanemug. 

18 Kuhya ningenoondahmin ewh inwawin ishpeming 
kahoonzetahgwuk, “uhpe keweejewungid emuh kechetwah- 
wahjewing. 

19 Kedahyahmin dush ween ahwahshema quuhyukwan- 
dahgwuk ekedoowin, me suh ewh aunwahjegawin ; keme- 
noochegam dush bezindulmag oo-oo, debishkoo wahsuh- 
koonanjeguning wahyahsuhkoonag emuh akoo-puhsuhkish- 
kaug nahnauzh egoo petahbung, kuhya owh wahbun-ah- 
nung mookesad emuh kedaëwaung : 

20 Netum oo-oo kekanduhmag, kahween kagoo keche- 
muzzenceëgune-aunwahjegawin ahnekuhnootahmahdezoo- 
mahgussenoon. 

21 Kah mah kuhyet keöonjeemahgussenoon ewh aun- 
wahjegawin emuh oondenanduhmoowining owh enene: 
Pahnezejig dush ween enenewug bameetahwahjig enewh 
Kesha- Wa kekekedoowug debishkoo kahezheke- 
kenooähmahgoowaud enewh Keche oojechaugwun. 


CHAP. IT 
K EAHYAHWUG dush ween ekoo kuhkenuhwishke- 


aunwahjega-wenenewug emuh kahduhzheahyah- 
waud egewh ahnishenahbag debishkoo kaëzheähyahwaud 
kuhkenuhwishke kakenooahmahgajig emuh anduhzheah- 
yahyag keemooj kapeetoojig enewh kuhkenuhwishke-ke- 
kenooahmahgawinun kaöonjenishwuhnahdezing, ahgoon- 
watahwahwaud enewh Tabaninganejin kahkishpenuhne- 
goowahjin, peetuhmahzoowaud ewh nishwuhnahdezewin, 
kazhetena chenishwuhnahdezewaud. 

2 Nebewah dush oogahnahguhdoonahwah oomujje- 
meekunahwaun ; me suh kaöonje mujje-duhzhinchegahdag 
ewh dabwawine-meekun. 

3 Oonje dush nunduhwanduhmoowaud tebenuhwawez- 
ewin.kegahbahbahwuhyazhemegoowaug wuhyazhingawine 
ekedoowinun ahyoowaud : maweshah suh pahahkoo-nebah- 
mahgussenoonig ootebahkoonegoowinewaun, kuhya pah- 
ahkoo-nebahmahgussenoonig ewh oonahneboomegoowine- 
waun. 

4 Kisbpin mah Kesha-Muhnedoo kahshahwanemahsig 
enewh angenun kahmujje-ezhecheganejin, kahezheneeswa- 
benaud dush ween emuh mujje ishkootang puhsuhkish- 
kezewine-tuhkoobezoowining, cheguhnuhwanemindwah 
nahnauzh egoo tebahkoonewa-kezheguk ; 

5 Kah dush oogeshahwanduhseen ewh kata uhkee, ke- 
bemahjeäud dush enewh Noahun kahishwahchenid, me- 
noo-ezhewabezewine kuhgequa-wenenewun, keënahkoone-_ 
gad dush ween chemooshkuhunenig ooduhkeemewaun 
egewh maje-ezhewabezejig ; 

6. Keënahkoonega dush ween chechahgahketanig 
enewh oodanuhwun Sodom kuhya Gomorrha, keëkedood 
dush ween chebabnahdudenig, chekekenoowahbunduh- 
moowaud egewh menuhwah kamujje-bemahdezejig ; 

1 Oogebemahjeäun dush enewh manoo-ezhewabezene- 
jin Lotun kahwuhsittuhwanduhmenid oomujjeëzhewabeze- 
winene enewh maje-ezhewabezenejin : 

8 (Owh mah manoo-ezhewabezid enene keweejeduh- 
nuhkeemaud enewh, kuhya kewahbuhmaud kuhya kenoon- 
dahwaud kemegooshkahdanduhmoon manoo-ezhewahbeze- 
nejin oojechaug wun anduhsoo kezhegudenig oonje oomujje- 
ezhewabezewinewaun. ) 

9 Owh Tabaningad ookekandaun keëzheëkoonaud en- 
ewh manoo-ezhewabezenejin emuh oonje kuhgwatebanin- 
gawining, kuhya kaëzheguhnuhwanemaud enewh maje- 
ezhewabezenejin nahnauzh tebahkoonewa-kezheguk chekoo- 
duggeemind : 

10 Mamwach enewh anoosanejin emuh weyausemaung 
emuh weenezewine-mujje-nunduhwanduhmoowining, kuh- 
ya nashepahpenooduhmenejin enewh oogemahwandahgoo- 
zewenun. Kechetwahwanemoowug suh oogoo, kuhya an- 
anduhmoowaud ezhewabezewug, kahween ookootunsenah- 

waun wemujje-duhzhinduhmoowaud enewh negaunandah- 
goozewenun. 

]1 Pooch egewh angenug ahnoo ween goo nahwuj 
mushkahwezewaud kahween oomujjeduhzhemahsewaun 
enewh anahsuhmid owh Tabaningad. 

12 Oogoo dush ween debishkoo nabwahkahsegoog kuh- 
ya kakanjegasegoog ahwaseeyug kah oonje-oozheïndjig che- 
keöosanindwah kuhya chenesindwah, oomujje-duhzhindah- 
nahwah enewh uhyeëen nasittootunsigwahnin:  kagate 


ahpeche tahbahnahdezewug emuh tebenuhwa-ookuhgwah- 


nesuggandahgoozewinewaung ; 

13 Tahtebahuhmahgoozewug suh ewh mujje-ezhewabe- 
zewine-tebahuhmahgoozewin, oonje minwanduhmoowaud 
oombege-wekoongawaud magwah kezhegudenig. Ketug- 
gezewinun kuhya wenezewinun ezheähyahwug, wuhya- 
zhingawaud oonje oonahnegoozewaud magwah weedoo- 
puhmenagwah : 

14 Mooshkenamahgudene ewh peshegwahdezewin emuh 
ooshkinzhegoowaung, kah dush kushkebomahgussénene 
ooshkinzhegoowaun chepoonetoong ewh mujje-ezhewabeze- 
win; wuhyazhemahwaud enewh swaungekahbahwesene- 
goon oojechaugoomaun; Ahpeche oonundahwandahnah- 
wah enewh tebenuhwawezewinun emuh oodaëwaung ; ka- 
gwahnesuggandahgoozejig wanejahnesemindjig ahwewug. 

15 Egewh kahoonjepukkajig emuh quuhyuk meekun- 
aung kewuneshenoowug dush kenahguhdoowaud oomee- 
kun owh Balaam oogwissun owh Bosor, kahsahgetood 
enewh mujje-ezhewabezewine-tebahahmahgoozewinun : 

16 Kenuhneebikemah dush ween oonje oomujje-ezhe- 
wabezewin: owh natuhkekedoosig mamaungesha enene 
inwawining keïnwad oogekenahahmahdaun ewh ookuhke- 
bahdezewin owh aunwahjega-wenene. 

17 Oondahebaunun nabeekahsenoogin ahwewug, enewh 
ahnuhquudoon kazheahsenoogin oonje keche- nooding ; me 
suh egewh kaähpuggenindjig emuh akoo-pesuhgish-tebe- 
kuk kahgenig cheähyahwaud emuh. 

18 Uhpe dush muhmequahzoowine-ekedoowinun azke- 
kezhewawahjin, tahnuhsug ookeöðosanahwaun ahyoowaud 
weyause-mujje-nunduhwanduhmoowinun, kuhya peshe- 
gwahdezewin, enewh kahtaöozhemoopuneen oonje oonah- 
nezahnezewinene enewh wanishenenejin. 

19 Magwah wahweenduhmoowahwaud ewh tebanin- 
dezoowin, wenuhwah tebenuhwa debandahgoozewug emuh 
nishwuhnahje-kummegezewining : ahwagwanun mah shah- 
goojeëgoogwan owh enene, mesuh enewh bameetahwahjin. 

20 Kishpin mah ahzhe kahoozhinduhmoowaud enewh 
nishwahnahdekummegezewinun ayahmahgukkin oomah 
uhkeeng emuh mujjenunduhwandahmoowining wanjebah- 
mahgukkin oonje kekanemahwaud enewh Tabaninganejin 
kuhya Bamahjeëwanejin Jesus Christ, menuhwah beswah- 
begeshinoowaud emuh kuhya mahmahzheïndwah, ishquauj 
azhewabezewaud nahwuj kuhgwahnesuggandahgoozewug 
dush ween ewh netum. 

21 Ahwahshema mah tahgeooneshinene chegekekan- 
duh sigwahpun ewh menoo-ezhewabezewine meekun,ahnoo 
dush ween kahkekanduhmoowaud ewh kachetwahwandah- 


gwuk kuhgequawin kahmeenindwahpun chegeöðonjepukka- 


wahpun. 


22 Keëzheahyahwug dush ween debishkoo akedoomah- ` 


guk ewh duhyabwamahguk nebwahkahwine-ekedoowin- 
Owh unnemoosh nayaub oopenaunzekaun ewh kahnhshuh- 
gwahdung ; kuhya owh kookoosh kahkesebegenind menuh- 
wah ahwetetebejeshemoonood emuh weenejishkuhwuh- 
gaug. 

CHAF- HI ° 


AUNDUH mahjebeëgun suhyahgeënenuhgoog me 
nezhing mahjebeühmoonenuhgoog ; ewh netum kuh- 

ya maunduh noongoom mahjebeumoonenuhgoog ninwe- 
oombahzoondahnun enewh quuhyukwandahgwukkin ke- 
denanduhmoowinewaun, muhmequanduhmeënenuhgoog : 
2 Cheöonjemequanduhmag enewh ekedoowinun kuh- 
yet kahekedoowahpun egewh kachetwahwezejig aunwah- 


jega-wenenewug, kuhya enewh nekuhgequawinenahnin 


nenuhwind waduhpostleéyummingid owh Tabaningad kuh- 
ya bamahjeëwad ; 

3 Oo-oo netum kekanduhmag, chewepeézhahwaud 
egewh nashebahpenoodahgajig, kaënoosajig nahsaub”anan- 
duhmoomahgudenig tebenuhwa oomujje-nunduhwanduh- 
wanduhmoowinewaun. 

4 Oo-oo dush kaëkedoowaud, ahneende ewh wahween- 
dahmahgawin wepetuhgwishing owh? uhpena mah pahah- 
koonebahwaud egewh wayoosemindjig kuhkenuh uhyeëen 

pazhigwunoong ezheähyahmahgudoon azheähyaugebun 
uhpe mahyahje oozhetoong uhkee. 

5 Oo-oo mah oonjedah oodoonandahnahwah, Kesha- 
Muhnedoo oodekedoowin kuhyet keöonjeöozhechegahdag 
ewh kezhik, kuhya ewh uhkee nebeeng keöonjeöozheche- 
gahdag kuhya magwa nebeeng ayahmahguk. 

6 Ewh kahoonjebahnahduk uhkee ewh uhpe kahahyah- 
mahguk, kahmooshkuhung ewh nebee. 

1 Oo-oo dush kezhik kuhya uhkee noongoom ayaugin, 
oonje ewh nahsaub ekedoowin guhnuhwanjegahdanoon che- 
chahgedag uhpe tebahkoonega kezheguk, uhpe kabahnah- 
dezewaud egewh enenewug bameetuhwahsegoog enewh 
Kesha-Muhnedoon. 

8 Kenuhwah dush ween suhyahgeënenuhgoog, kagoo 
oonandunkagoon oo-oo pazhik uhyeée, ewh pazhik kezhe- 
gud debiskoo metauswauk kekenooncowinun cheahpeetan- 
dahgwuk anahsuhmid owh Tabaningad, kuhya metaus- 
wauk kekenoonoowinun debishkoo pazhik kezhegud. 

9 Kah suh ween badanduhse owh Kesha-Muhnedoo 
cheëzhechegapun ewh kahezhewahweendahmahgad, ewh 
ahnind enenewug uhyenanemahwaud ; kinoowazh kemin- 
wahdanemegoonaun suh kenuhwind, oonje minwanduhsig 
ahweyah chebuhnahdezenid nundahwandung dush ween 
kuhkenuh chepenaunzekuhmenid ewh aunuhwanindezoo- 
win. 

10 Ookezhegudoom owh Tabaningad, tahpetuhgwishe- 
noomahgudene “debishkoo owh kamoodishkid magwah 
tebekudenig me ewh uhpe kamahjahmahguk ewh kezhik 
magwah keche- -kootahmegwawag, kuhya kuhkenuh enewh 
uhyeëen wazhechegahdagin tahningetawun kaähpeech-ke- 
zhetag, kuhya ewh uhkee kuhya kuhkenuh ahnookee- 
wenun emuh ayaugin tahchahgahkedanoon. 

11 Kekanduhmag dush ween chewebahnahduk kuh- 
kenuh oonoo uhyeëen, ahneen kageëzhebemahdezeyunge- 
bun emuh kuhkenuh menoo-ezhewabezewening kuhya me- 
noo-ahnuhmeähwining. 

12 Nunduhwahbunduhmag kuhya waweebezeyag che- 
tuhgwishenoomahgudenig ookezhegudoom owh Kesha- 
Muhnedoo, uhpe kasuhkittag kezhik chebahnahduk, kuhya 
cheningetag kuhkenuh enewh uhyeëen wazhechegahdagin 
kaähpeech- keche- kezhetag ? 

13 Pooch edush kenuhwind kenundahwahbundahnaun 
ooshke kezhik kuhya ooshke uhkee, debishkoo akedoo- 
mahguk ewh oowahweendahmahgawin, emuh kaähyah- 
mahguk ewh menoo-ezhe wabezewin. 

14 Benuh dush, suhyahgeënenuhgoog, kekanduhmag 
nunduhwahbunduhmag oonoo doowun uhyeëen, ahyaun- 
gwahmezik emuh pezaunezewining cheëzhemekoonenag 
owh, ewh cheweenezesewag, kuhya gagoo chemujjeënane- 
megoosewag. 

15 Kubyaenanduhmoog ewh oominwahdanduhmoowin 
owh Tabanemenung bemahjeëwawin cheähwunenig de- 
bishkoo owh suhyahgeting kekahnesenaun Paul kahezhebe- 
ühmoonag, debishkoo anandahgwudenig ewh nebwahkah- 
win kahpuggedenuhmahwind : 

14 Debishkoo azheahyahnig kuhkenuh enewh oomah- 
jeëbegunun, emuh anduhzhindung oonoo uhyeëen, ahnind 
dush oonoo uhyeëen sunnuggudoon chenesittootuhminge- 
bun, egewh dush kakenooahmahgoozesegoog kuhya swaun- 
gedaąaäsegoog oomujje-ahbujjetoonahwah, tebenuhwa che- 
nishwuhnahjeégoowaud. debishkoo andooduhmoowaud ba- 
kaunnukkin kechetwah-oozhebeëgunun. 

17 Kenuhwah dush suhyahgeënenuhgoog, kezhah ke- 
kanduhmag oonoo uhyeéen, ahyaungwahmezeyook, koone- 
mah kedahge wuhneshemegoonahwah ewh oowuhnesheme- 
goowinewaun egewh maje-ezhewabezejig, chepungeshin- 
agoobun emuh oonje anduhzhe soongekahbahweyag. 

18 Ezhemahjegeyook dush ween emuh shahwandahgoo- 
zewining, kuhya emuh kekandahsoowining wanjekekane- 
mind owh Tabanemenung kuhya Bamahjeënung Jesus 
Christ. Mesuh owh kapeshegandahgoozid noongoom kuhya 
kahgenig. Amen. 





EWH NETUM MAHJEBEEGUN KAHEZHEBEUHMAH- 
WAUDIOWH ST. JOHN ENEWH ANUHMEAHNEJIN. 


CHAR 1. 


WH bemahdezewine-ekedoowin, kahnoonduhmaung, 
kuhya kahwahbunduhmaung nishkinzhegoonahnin ke- 
ahyooyaung, pashoo kenahnahgahdahwahbunduhmaung, 
kuhya kahtaungenuhmaung, neneenjenahnin keähyoo- 


yaung. 

2 (Kemezheshuhwechegahda gooshah ewh bemahdeze- 
win, ningewahbundahnaun dush, kuhya nindebahdoodah- 
naun, kuhya keweendahmahgoom ewh kahgega-bemahde- 
zewin, kahweejewaud enewh Wayoosemindjin kuhya ewh 
kahwahbundahegooyaung ; 

3 Ewh kahwahbunduhmaung kuhya kahnoonduhmaung 
keweenduhmahgoom kenuhwah chewedookahweyaung : 
kagate dush nenuhwind newedookahwahnaun owh Wa- 
yoosemind, kuhya enewh oogwissun Jesus Christ. 
= 4 Oonoo dush uhyeëen kedoozhebeühmahgoom, che- 
mooshkenag ewh kemoojegezewinewah. 

5 Mesuh o0-00 mejejidwawin kahenootuhwungid, ke- 
weendalmahgoom dush kenuhwah,  Kesha-Muhnedoo 
wahsayahzewinewid, kah dush gagoo ookekishkunseen 
ewe pesuhgishkezewin. 

6 Kishpin ekedooyung, Neweedookahwahnaun owh 
Kesha-Muhnedoo, bemoosayung dush emuh magwa-pesuh- 
gishtebekuk, kekuhkenuhwishkemin, kah dush kedoodun- 
semin ewh dabwawin : 

7 Kishpin dush bemoosayung emuh magwa wahsa- 
yahnig debishkoo ween azheähyaud emuh wahsayahze- 
wining, keweedookahdahdemin, oomisqueemene dush 
enewh oogwissun Jesus Christan kepeeneëgoomin oonje 
kuhkenuh mujje-ezhewabezewining. 

8 Kishpin ekedooyung, Kahween nekekishkunsemin 
ewh mujjeëzhewabezewin, kewuhyazhindezoomin, kah 
dush kekekishkunsemin ewh dabwawin. 

9 Kishpin dush wahweenduhmung kemujje-ezhewabe- 
zewinenahnin, ween suh netuh-dabwa kuhya quuhyukwah- 
deze chewabenuhmoonung kemujjeëzhewabezewinenahnin, 
kuhya cheëkoonuhmoonung kuhkenuh mujje-ezhewabe- 
zewinun. 

10 Kishpin ekedooyung, kahween ningemujje-ezheche- 
gasemin, kekuhkenuhwishkeähnaun owh Kesha-Muhnedoo, 
kah dush kekekishkunsemin ewh oodekedoowin. 


CHAP. II. 
INDAHBENOOJEEMEDOOG, oonoo uhyeëen kedoo- 


zhebeühmoonenim cheoönjemujje-ezhechegasewag. 
Kishpin dush ahweyah mujje-ezhechegad, kedahyahwah- 
naun kuhnoodahmahga-wenene, kakuhnooduhmoonung an- 

ahsuhmuhbid owh Wayoosemind, me sulh Jesus Christ owh 
manoo-ezhewabezid : 

2 Mesuh owh kahnebootoonung oonje kemujjeëťzhewab- 
ezewinenahnin ; kahween atuh kenuhwind kemujje-ezhe- 
wabezewinenahnin, oonje suh goo kuhkenuh mujje-ezhe- 
wabezewinun oomah uhkeeng atagin. 

3 Me suh dush kaöonjekekanindezooyung chekekane- 
mung, kishpin guhnuhwanduhmoowung enewh ookuhge- 
quawenun. 

4 Owh akedood, Mekekanemah, guhnuhwanduhsig 
dush enewh ookuhgequawinun, kuhkenuhwishke, kah dush 
ookekishkunseen ewh dabwawin. 

5 Ahwagwan dush ganuhwanduhmoogwan ewh oode- 
kedoowin, mesuh owh manoo-sahgeäud enewh Kesha-Muh- 
nedoon, me dush wanjekekanduhmung ewh kekishkah- 
wung. 

6 Owh akedood, nekekishkuhwah mahnoo tahezhewa- 
beze debishkoo ween kahezhewabezid. 

T Nekahnesedoog, kahween ooshke kuhgequawin ah- 
wunsenoon 00-00 azhebeühmoonenuhgoog, kata-xuhgequa- 
win suh goo wuhyashkud kahkuhgekemegooyagoobun. 
Kata kuhgequawin me suh ewh ewh ekedoowin wuhyash- 
kud kahnoonduhmag. 

8 Menuhwah ooshke-kuhgequawin kedoozhebeühmoone 
nim, duhyabwamahguk emuh ween oodezhetwahwining 
kuhya emuh kenuhwah kedezhetwahwinewaung: oonje 
ahzhe keïshquah-kushketebekuk, kuhya quuhyuk wahsa- 
yahzewin noongoom magwah wahsayahmahguk. 

9 Owh dush akedood, Wahsayahzewining nindahyah, 
kishpin sheenganemaud enewh wekahnesun, kayahbe 
emuh magwa kushketebekuk ahyah. 

10 Owh suhyahgeäud enewh wekahnesun duhneze 
emuh wahsayahzewining, kah dush gagoo ookekishkunseen 
kaöonjepukkittashinoobun. 

11 Owh dush ween shaunganemaud enewh wekahnesun 
ahyah emuh magwa kushketebekuk kuhya bemoosa emuh 
magwa kushketebekuk, kah dush ookekanduhseen ane- 
ezhaud, oonje kuhkeepeengwaëgood ewh kushketebekud. 

12 Kemahjebeühmoonenim kenuhwah nindahbenoojee- 
medoog, oonje kewabenuhmahgooyag kemujje-ezhewa- 
kezewinewah oodezhenekahzoowining oonje. 

13 Kemahjebeŭhmoonenim, kenuhwah wayooseme- 
gooyag, oonje kekekanemag owh wuhyashkud kahahyaud. 
Kemahjebeühmoonenim, kenuhwah ooshkenuhwawedoog 
oonje kemahmauzheag owh mujjeahyahweesh Kemahje- 
beühmoonenim, ahbenoojewedoog, oonje kekekanemag 
owh Wayoosemind. 

14 Kegemahjebeühmoonenim kenuhwah wayooseme- 
gooyag, oonje kekekanemag owh wuhyashkud kahahyaud. 
Kegemahjebeühmoonenim kenuhwah ooshkenuhwawedoog 
oönje mushkahwezeyag kuhya kekishkuhmag ewh oodeke- 
doowin owh Kesha-Muhnedoo, kuhya kegemahmauzheäh- 
wah owh mujje-ahyahahweesh. 

15 Kagoo sahgetookagoon ewh uhkee, gamuh enewh 
uhyeëen oomah uhkeeng ayaugin : kishpin mahween ahwe- 
yah sahgetood ewh uhkee, kahween peenjenah oosahgeäh- 
seen enewh Wayoosemindjin. 

16 Ahnooj gagoo oomah uhkeeng duhzhe ezhewabeze- 
win, ewh azhemujje-nunduhwanduhmoomahguk ewh we- 
yausemah, ewh azhemujje-nunduhwanduhmoomahguk 
ooshkinzhegoomah, kuhya ookechetwahwanemoowine- 
waun egewh bamahdezejig, kahween Wayoosemind oon- 
jeemahgussenoon, uhkeeng suh debandahgwud. 

17 Uhkee sah tahmahjahmahgud, kuhya uhkeeng duh- 
zhe mujjenunduhwanduhmoowin : owh dush ween andoo- 
dung oodenanduhmoowin owh Kesha-Muhnedoo kahgenig 
tahbemahdeze. 

18 Ahbenoojewedoog, zhuhyegwah weïshquah-kezhe- 
gud : debishkoo dush kahnoonduhmag chewetuhgwishing 
owh anti-Christ, noongoom bahtuhyeinwug egewh anti- 
Christug ; mesuh wanjekekanduhmung zhuhyegwah che- 
weïshquah-kezheguk. 

19 Anduhzhe-ahyahyung keõonjewahgahahmioog; kah 
mah kedebandahgoozesewug emuh kenuhwind anduhzhe 
debandahgoozeyung : kishpin mah debandahgoozewahpun 
kenuhwind anduhzhe debandahgoozeyung, uhpena tahge- 
aunwahjewug keweedookoonungwahpun : kesahguhmoog 
dush ween chekekandahgoozewaud ewh kuhkenuh anduh- 
chewaud keweedookahwesenoowungwah. 

20 Kenuhwah dush ween kegepesegenuhmahgoowah 
owh Kache-Peenezid ewh nebwahkahwin, kuhya kekekan- 
dahnahwah kuhkenuh uhyeéen. 

21 Kahween kegeöonjemahjebeühmoosenoonim ewh 
kekanduhsewag ewh dabwawin, oonje atuh kekanduhmag, 

kuhya kekanduhmag kewuhneemoowin chedebandahgwus- 
senoog emuh dabwawining. 

22 Ahwanan owh natuh-kewuhnemood? kah nuh ween 
owh akedood, Jesus kahween Christ ahwese ? Mesuh owh 
anti-Christ, owh ahyahgoonwayanemaud enewh Wayoose- 
mindjin kuhya enewh Wagwissemindjin. 

23 Ahwagwan owh ahyahgoonwayanemahgwan en- 
ewh Wagwissememindjin kahween oodahyahwahseen 
enewh Wayoosemindjin ; owh dush duhyabwayanemaud 
enewh Wagwissemindjin oodahyahwaun kuhya enewh 
Wayoosememindjin. : 

24 Mahnoo kegahkekishkahnahwah ewh kahnoonduh- 
mag wuhyashkkud; kishpin kekishkuhmag ewh wuhyashk- 
kud kahnoonduhmag, kegahkekishkahgoowaug owh Wag- 
wissemind kuhya owh Wayoosemind. 

25 Me suh maunduh wahweendahmahgawin, kahwah- 
weenduhmuhweyummingid ewh kahgega-bemahdezewin. 

26 Oonoo uhyeéen kedoozhebeühmoonenim, debahje- 
mugwah egewh wahpukkawenenagoog. 

21 Kayahbe suh kekekishkahnahwah ewh kahpeseege- 
nuhmahgooyagoobun, kah dush kemuhnazesenahwah ah- 
weyah chekekenooahmoonag : ewh dush kahpeesegenuh- 
mahgooyag mesuh kakenooahmahgooyag ahnooj gagoo, 
dabwamahgud suh ewh, kahween kuhkenuhwishkemah- 
gussenoon, debishkoo dush kahezhekekenooähmahgooyag 
00-00, mesuh kaminjemanduhmag. 

28 Noongoom dush ahbenoojewedoog, ahyahyook emuh 
ooweyowing owh Jesus; uhpe dush pahnahgoozid chesoon- 
gedaäyung, cheähgujjesewung dush anahsuhmuhbid uhpe 
tagwishing. 

29 Kishpin kekanduhmag ewh menoo-ezhewabezid owh 
Kesha-Muhnedoo,kekekandahnahwah ewh kuhkenuh egewh 
manoo-ezhewabezejig ween keöonjeneegewaud. 


CHAP. III. 


ENUH gooshah, azhekeche-sahgečťčnung owh Wayoo- 
semind, kenuhwind cheëzhenekahnegooyung Kesha- 
Muhnedoon wagwissemegoojig; kah sah dush kekekane- 
megoosenahnig egewh uhkewejig, kah mah ookekanemah 
sewaun enewh Kesha-Muhnedoon. 
2 Suhyahgeënenuhgoog, noongoom kedoogwissemegoo- 
naun owh Kesha-Muhnedoo, kah dush muhshe kekandah- 

CHAP. III. 


gwussenoon kaëzheähyahyung : kekekandahmin ewh uhpe 
ween kapenahgoozid, azhenahgoozid kegahezhenahgooze- 


„min, kegahmechewahbuhmahnaun mah. 


3 Kuhkenuh bamahdezejig ayaungig maunduh ahpane- 
moowin, peeneëdezoowug debishkoo ween azhepeenezid. 
4 Kuhkenuh egewh maje-ezhewabezejig oobahnahjetoo- 
nahwah ewh tebahkoonegawin, mesuh ewh mujje-ezhe- 
wabezewin bahnahjetoong ewh tebahkoonegawin. 

5 Kekekandahnahwah dush ween kepeëoonjenahgoozid 
cheékoonuhmoonung kemujje-ezhewabezewinenahnin ; 
ween dush kahween ookekishkunseen ewh mujje-ezhewa- 
bezewin. 

6 Ahwagwan dabandahgoozegwan emuh ooweyowen- 
ing enewh Jesusun kahween mujje-ezhewabezese. Owh 
maje-ezhewabezid kahween oogewahbuhmahseen, kah 
kuhya oo-kekanemahseen enewh. 

T Ahbenoojewedoog, aungwahmezik chewuhyazheme- 
senoowag ahweyah bamahdezid ; owh andoodung quuhyuk- 
ezhewabezewin quuhyuk ezhewabeze, debishkoo kuhya 
ween azhequuhyuk-ezhewabezid. 

8 Owh mahkindung mujje-ezhewabezewin oodoonejah- 
nesemegoon enewh Mujje-Muhnedoon ; uhpena mah wah- 
yashkud mujje-ezhewabeze owh Mujje-Muhnedoo. Mesuh 
00-00 Kesha-Muhnedoo oogwissun kahpeöonjenahgoozid 
chebahnahjetoomahwaud enewh Majje-Muhnedoon oodah- 
nookeewinene. 

9 Ahwagwan owh Kesha-Muhnedoong wanjeneege- 
gwan kahween mujje-ezhechegase ; oodahyaun mah ewh 
oomenekaun peenjenuh: kah dush ookushketooseen che- 
mujje-ezhechegad oonje Kesha-Muhnedoong keöonjeneegid. 

10 Mesuh wanje kekandahgoozewaud egewh wanejah- 
nesemegoojig enewh Kesha-Muhnedoon, kuhya egewh 
wanejahnesemegoojig enewh Mujje-Muhnedoon ; ahwag- 
wan quuhyuk azhewabezesegwan kahween oodoonejahne- 
semegooseen enewh Kesha-Muhnedoon, kuhya owh suh- 
yahgeähsig enewh wekahnesun. 

11 Mesuh ewh kuhgequawin wuhyashkud kahnoonduh- 
mag, chesahgeëdeyung. 

12 Kahween debishkoo owh Cain kahoonejahneseme- 
good enewh mujje-ahyahahwishun, kenesaud edush enewh 
wekahnesun. Wagoonan dush kahoonjenesaud ? oonje 
suh kemujje-ezhewabudenig ween tebenuhwa oodahnoo- 

keewinun, wekahnesun dush oodahnookewinene kemenoo- 
ezhewabudene wun. 

13 Kagoo mahmahkahdandunkagoon, nekahnesedoog, 
kishpin egewh akeewejig sheenganemenagwah. 

14 Kekekandahmin ewh keöonjesahguhuhmung neboo- 
wining duhnezeyung dush emuh bemahdezewining, oonje 
ewh sahgeüngwah egewh wekahnesemaug. Owh suh- 
yahgeähsig enewh wekahnesun, emuh neboowining ka- 
yahbe duhneze. 

15 Ahwagwan shaunganemahgwan enewh wekahne- 
sun neshewashke: kekekandahnahwah suh kuhkenuh nashe- 
washkejig kahween peenjenuh oodahyaunsenahwah ewh 
kahgega bemahdezewin. 

16 Maunduh dush kedoonjekekandahnaun oosahgeëwa- 
win owh Kesha-Muhnedoo, ewh kepuggedenung oobemah- 
dezewin kenuhwind oonje ; kuhya kenuhwind kedahpugge- 
denahnahnin kebemahdezewinenahnin oonje egewh wekah- 
nesemaug. 

17 Ahwagwan suh ayahmoogwan oomah uhkeeng duh- 
zhe tebenuhwawezewinun, wahbuhmaud dush enewh we- 
kahnesun ketemahgezenid, shahwanemahsig edush, ahneen 
azhekekishkung ewh oosahgeëwawin owh Kesha-Muh- 
nedoo. 

18 Nindahbenoojeemedoog, kagoo ezhesahgeëdekagoon 
emuh ekedoowining gamuh emuh oodanuhnewhemaung, 
emuh atuh ahnookeewining kuhya emuh dabwawining. 

19 Mesuh 00-00 wanjekekanduhmung debandahgooze- 
yung emuh dabwawining, kuhya wanjesoongedaäyung 
emuh anahsuhmid owh Kesha-Muhnedoo. 

20 Kishpin mahween enewh kedaënahnin ahnahmeme- 
gooyung, Kesha-Muhnedoo ahwahshema ahpetandahgooze 
enewh dush ween kedaënahnin, kuhya ookekandahnun 
kuhkenuh enewh uhyeëen. 

21 Suhyahgeënenuhgoog kishpin enewh kedaënahnin 
ahnahmemegoosewung, mesuh ewh wanjesoongedaäyung 
anahsuhmid owh Kesha-Muhnedoo. 

22 Wagoodoogwan edush kanundoodahmahwungan, 
kemeenegoonaun suh, oonje guhnuhwanduhmung enewh 
ookuhgequawinun, kuhya andooduhmung oonoo uhyeëen 
manwandahgwukkin emuh ooshkinzhigoong. 

23 Mesuh o0-oo ookuhgequawin, chedabwayanduh- 
mung oodezhenekahzoowin enewh oogwissun Jesus Christ 

CHAF. IV. 


kuhya chesahgeëdeyung, debishkoo suh kahezhekuhgeke- 
menung. ; 
24 Owh dush ganuhwandung enewh ookuhgequawinun 
peenjenuh ookekishkahwaun enewh, kuhya ookekishkah- 
goon enewh. Me dush wanje-kekanduhmung ewh kekish- 
kahwung, ooKeche-oojechaugwun kahmeenenung. 


TAHAP AN, 
Q AHYAHGEENENUHGOOG kagoo dabwayanemah- 


kagoon kuhkenuh oojechaugoomaug, nunduhkekane- 
mik dush egewh oojechahgoomaug kishpin Kesha-Muhne- 
doong oonjebahwahgwan; nebewah mah egewh kuhkenuh- 
wishke aunwahjega-wenenewug ahzhe kepeëzhahwug 
oomah uhkeeng 

2 Mesuh kaöonjekekanemag Kesha-Muhnedoo ooje- 
chaugwun : kuhkenuh egewh oojechaugoomaug akedoo- 
jig owh Jesus Christ kepeëzhaud emuh weyausemaung 
Kesha-Muhnedoong oonjebahwug : 

3 Kuhya kuhkenuh egewh oojechaugoomaug akedoose- 
goog kepeëzhaud owh Jesus Christ emuh weyausemaung, 
kahween Kesha-Muhnedoong oonjebahsewug ; mesuh en- 
ewh oojechaugwun owh anti-Christ, owh kahnoondahga- 
yag chewetuhgwishing, noongoom dush zhuhyegwah ahyah 
oomah uhkeeng. 

4 Kenuhwah dush, ahbenoojewedoog, kedoonejahnese- 
megoowah owh Kesha-Muhnedoo, kuhya kegemahmauzhe- 
ahwaug oogoo: ahwahshema mah ahpeetandahgooze owh 
kakishkahwag dush ween owh ayaud oomah uhkeeng. 

5 Uhkeeng suh oonjeewug oogoo: mesuh wanjedebah- 
dooduhmoowaud ewh uhkee, kuhya oobezindahgoowaun 
ewh uhkee. 

6 Kenuhwah dush ween kedoonejahnesemegoowah owh 
Kesha-Muhnedoo, owh dush kakanemaud enewh Kesha- 
Muhnedoon nebezindahgoonaun, owh dush wanejeneseme- 
goosig enewh Kesha-Muhnedoon kahween nebezindah- 
goosenaun. Me suh wanjekekanemung owh dabwawine- 
oojechaugoomah kuhya owh wanishinooëwad oojechaug- 
oomah. 

1 Suhyahgeënenuhgoog, umba sahgeëdedah: Kesha- 
Muhnedoong suh oonjebahmahgud ewh sahgeëdewin : kuh- 
kenuh dush egewh suhyahgeëwajig Kesha-Muhnedoong 

keöonjenegewug, kuhya ookekanemahwaun enewh Kesha- 
Muhnedoon. 

8 Owh suh suhyahgeëwasig kahween ookekanemah- 
seen enewh Kesha-Muhnedoon; sahgeëwawinewe suh owh 
Kesha-Muhnedoo, 

9 Me suh 00-00 kahoonjekekandahgoozid owh Kesha- 
Muhnedoo kahezhesahgeënung, kepeëzhenahzhahwaud te- 
benuhwa oogwissun oomah uhkeeng, ewh dush ween che- 
oonjebemahdezeyung. 

10 Mesuh oo-oo sahgeëwawin, kahween kenuhwind 
kegesahgeähsenaun owh Kesha-Muhnedoo, ween atuh ke- 
gesahgeëgoonaun, kuhya oogepeëzhenahzhahwaun enewh 
oogwissun chepeëkoonuhwabenuhnoonenung enewh kemuj- 
je-ezhewabezewinenahnin. 

11 Sahyahgeënenuhgoog kishpin oo-oo keëzhesahge- 
ënung owh Kesha-Muhnedoo, kuhya kenuhwind kedahsah- 
geëdemin. 

12 Kahween ahweyah wekah oogewahbuhmahseen 
enewh Kesha-Muhnedoon. Kishpin sahgeëdeyung, keke- 
kishkahwahnaun owh Kesha-Muhnedoo, kuhya oosahgeë- 
wawin kezhechegahdane peenjenuh keyowenaung. 

13 Mesuh oo0-00 wanjekekanduhmung e-ewh kekish- 
koonenung kuhya kenuhwind kekishkahwung, kegemeene- 
goonaun mah Ookeche-oojechaugwun. 

14 Kuhya ningewahbundahmin kuhya nedebahdoodah- 
min, owh Wayoosemind kepeëzhenahzhahwaud enewh 
oogwissun chebemahjetoonid ewh uhkee. 

15 Ahwagwan dush kawahweenduhmahgagwan, owh 
Jesus oogwissemegood enewh Kesha-Muhnedoon, ooke- 
kishkahwaun enewh Kesha-Muhnedoon, kuhya ookekish- 
kahgoon enewh Kesha-Muhnedoon. 

16 Kegekekandahmin kuhya kegedabwayandahmin ewh. 
sahgeëwawin kahezhesahgeënung owh Kesha-Muhnedoo : 
Kesha-Muhnedoo sahgeëwawinewe: kuhya owh natuh 
sahgeëwad ookekishkahwaun enewh Kesha-Muhnedoon, 
kuhya dush ookekishkahgoon enewh Kesha-Muhnedoon. 

17 Me suh o0-oo azhekezhechegahdag ewh kesahgeëde- 
winenaun, chesoongedaäyung uhpe kahtebahkoonegawine- 
kezheguk : ewh mahween debishkoo ween azheähyaud, me- 
suh kuhya kenuhwind azheähyahyung oomah uhkeeng. 

18 Kahween gagoo sagezewin duhgoomahgussenoon 
emuh sahgeëwawining: ewh suh kache-minwandahgwuk 

sahgeëwawin oosahgejewabishkaun ewh sagezewin ; emuh 
sagezewining duhgoomahgud ewh kooduggezewin: owh 
dush suhyagezid kahween ahpeche quuhyuk sahgeëwase. 

19 Kesahgeähnaun suh Kesha-Muhnedoo, ween mah 
netum kegesahgeëgoonaun. 

20 Kishpin ahweyah, nesahgeäh owh Kesha-Muhnedoo, 
ekedood, sheenganemaud dush ween enewh wekahnesun, 
kuhkenuhwishke ; owh mah suhyahgeähsig enewh wekah- 
nesun kahwahbuhmahjin, ahneen kaëzhesahgeäud enewh 
Kesha-Muhnedoon kahwahbuhmahsig ? 

21 Mesuh oo-00 kuhgequawin ween kahkuhgekeme- 
nung: owh suhyahgeäud enewh Kesha-Muhnedoon, oodah- 
sahgeäun kuhya enewh wekahnesun. 


CHARN. 
HWAGWAN duhyabwayanduhmoogwan Christewid 


owh Jesus mẹ suh owh Kesha-Muhnedoong wanje 
negid: kuhkenuh dush egewh suhyabgeähjig enewh Wa- 
yooseminjin, kuhya oodahsahgeähwaun enewh wanejahne- 
SEHN: 
' 2 Me dush o0-o0 wanjekekanduhmung chesahgeüng- 
wah oonejahnesun owh Kesha-Muhnedoo, uhpe sahgeüng 
owh Kesha-Muhnedoo, kuhya guhnuhwanduhmoowung 
enewh ookuhgequawinun. 

3 Me mah 00-00 oosahgeëwawin owh Kesha-Muhnedoo, 
cheguhnuhwanduhmoowung enewh ookuhgeguawinun : 
kah dush sunnuggussenenewnn enewh ookuhgequawinun. 

4 Ahwagwan mah Kesha-Muhnedoong wanjenegegwan 
oomahmauzhetoon ewh uhkee: mesuh oo-oo mahmauzhe- 
twahwin wanjemahmauzhechegahdag ewh uhkee, mesuh 
kedabwayanduhmoowinenaun. 

5 Ahwanan owh mamauzhetood ewh uhkee? owh suh 
duhyabwayandung wah-owh Jesus Christ Kesha Muhne- 
doon oogwissemegood ? 

6 Mesuh wah-owh kahpegegezid ewh nebee kuhya 
misquee, mesuh Jesus Christ; kahween nebee atuh, neebe 
“suh kuhya misquee. Me dush owh Oojechaugoomah dabah- 
jemood, dabwawinewe owh Oojechaugoomah. 

1 Nesewug mah egewh dabahjemoojig ewede ishpe- 
ming, owh Wayoosemind, owh Ekedoowin, kuhya owh- 
Keche-oojechaug, pazhegoowug oogoo neswe. 

S Nesewug dush egewh dabahjemoojig oomah uhkeeng, 
owh oojechaugoomah kuhya ewh nebee kuhya ewh misquee : 
pazhegwunene dush oogoo neswe oodebahjemoowinewah. 

9 Kishpin oodahpenuhmvowungwah oodebahjemoo- 
winewah egewh enenewug, ewh oodebahjemoowin owh 
Kesha-Muhnedoo nahwuj kechetwahwandahgwudene ; me- 
suh oodebahjemoowin owh Kesha- -Muhnedoo, kahenahje- 
maud enewh oogwissun. 

10 Owh duhyabwayanemaud enewh oogwissun owh 
Kesha-Muhnedoo oodahyaun ewh debahjemoowin peen- 
jenah: owh dush duhyabwayanemahsig enewh Kesha- 
Muhnedoon, kuhkenuhwishke, oodenaun enewh ; kah mah 
oodabwatunseen ewh debahjemoowin, owh Kesha-Muhne- 
doo kahenahjemaud enewh oogwissun. 

11 Mesuh oo-00 debahjemoowin, Kesha-Muhnedoo ke- 
meenenung kahgega-bemahdezewin, oo-oo dush bemah- 
dezewin ahyahmahgud oonje enewh oogwissun. 

12 Owh ayahwaud enewh Wagwissemindjin, Codai 
yaun ewh bemahdezewin; owh dush ayahwahsig enewh 
Kesha-Muhnedoo oogwissun, kah oodahyaunseen ewh be- 
mahdezewin. 

13 Oonoo uhyeëen kegeëzhebeühmoonenim, kenuhwah 
duhyabwayanduhmag oodezhenekahzoowin enewh oogwis- 
sun owh KĶKesha-Muhnedoo ; chekekanduhmag ewh ahyah- 
mag kahgegabemahdezewin, chedabwayanduhmag dush 
oodezhenekahzoowin Kesha-Muhnedoo oogwissun. 

14 Mesuh oo0-oo ahpanemoowin azheähpanemooyung 
owh, kishpin gagoo nundoodahmahgayung debishkoo ween- 
uhyenandung, kebezindahgoonaun : 

15 Kishpin dush kekanduhmung chebezindoonung wah- 
owh, wagoodoogwan nandooduhmoowungan, kekekandah- 
min cheähyahmung enewh uhyeëen kanundooduhmoowun- 
goon. 

16 Kishpin ahweyah enene wahbuhmaud enewh wekah- . 
nesun ezhecheganid gagoo mujje-ezhechegawin naboowan- 
dahgwussenoog, tahguhnooduhmahga, tahpuggedenuhmah 
dush ween chebemahdezid owh maje-ëzhechegad ewh naboo- 
wandahgwussenook mujje-ezhewabezewin. Ahyahmahgud 
ewh naboowandahgwuk mujje-ezhechegawin : kahween nin- 
dekedoose cheähnuhmeätuhming ewh. 

17 Kuhkenuh mujjeëzhechegawinun mujjeëzhewabud- 
doon: kuhya ahyahmahgud ewh naboowandahgwussenook 
mujjeëzhechegawin. 

710 














2 JOHN. 


18 Kekekandahmin ewh ahwagwan Kesha-Muhnedoong 
wanjenegegwan, kahween mujjeëzhewabezese; owh dush 
wanejahnesemegood enewh Kesha-Muhnedoon guhnuhwan- 
indezoo, kah dush ootaungenegooseen enewh mujjeähyah- 
ahwishun. 

19 Kekekandahmin suh kenuhwind wanejahneseme- 
nung owh Kesha-Muhnedoo, kuhkenuh dush uhkee shinge- 
shinoomahgud emuh mujje-ezhewabezewining. 

20 Kekekandahmin dush ween ewh kepetuhgwishing 
Kesha-Muhnedoo oogwissun, kegemeenegoomin edush ewh 
nebwahkahwin, cheöonjekekanemung owh duhyabwad kuh- 
ya kekekishkahwahnaun owh duhyabwad, mesuh enewh 
oogwissun Jesus Christ. Mesuh owh duhyabwad Kesha- 
Muhnedoo, mesuh kuhya owh ahyahwid kahgega-bemah- 
dezewin. 

21 Ahbenoojewedoog, ahyaungwahmezeyook, chebah- ' 
manemahsewagwah egewh muzzeneneeg. Amen. 

MENUHWAH PAZHIG MAHJ EBEEGAWIN KAHMAH- 
JEBEEGAD OWH ST. JOHN. 








WH katezid oomahjebeühmahwaun enewh kagege- 
nindjin kachetwahwezenejin equawun, kuhya enewh 
oonejahnesun, egewh suhyahgeügig emuh dabwawining; 
kahween neen atuh, kuhkenuh suh goo kakandungig ewh 
dabwawin : 

2 Oonje ewh dabwawin ayahmahgnk emuh keyowe- 
naung, kuhya kaähyahmahguk emuh keyowenaung kah- 
genig. 

3 Mahnoo ewh shahwandahgoozewin kegahahyahnah- 
wah, kuhya shahwanjegawin, kuhya pezaunewawin, oonje 
owh Kesha-Muhnedoo Wayoosemind, kuhya owh Taban- 
ningad Jesus Christ, oogwissun owh Wayoosemind, emuh 
dabwawining kuhya sahgeëdewing. 

4 Ningekeche-moojegandum kemekuhwugwah ahnind 
kenejahnesug bemoosawaud emuh dabwawining, debish- 
koo kahezhekuhgekemenung owh Wayoosemind. 

9 Noongoom dush kepahgoosanemin, keen kachetwah- 
wezeyun equa, kahween egoo kedezhebeühmoosenoon ewh 

ooshke-kuhgequawin, mesuh atuh ewh wuhyashkud kah- 
ahyahmung, chesahgeëdeyung. 

6 Mesuh 00-00 sahgečdewin, cheënoosayung nahsaub 
akedoomahgudenig enewh ookuhgequawinun. Mesuh oo- 
ookuhgequawin, debishkoo wuhyashkud kahezhenoon- 
duhmag chebemoosayag emuh, 

1 Nebewah mah wuhyazhingashkejig kepeëzhahwug 
oomah uhkeeng, egewh duhyabwayanduhsegoog ewh kepe- 
ëzhaud owh Jesus Christ emuh weyausemaung : Mesuh 
wah-owh wuhyazhingashkid kuhya Anti-Christ ahyahwid. 

8 Ahyaungwahmezeyook chewuhnetoosewung enewh 
uhyeëen kahkushketooyungoobuneen kuhkenuh dush 
tebahahmahgoowin chemeenegooyung. 

9 Ahwagwan maje-ezhechegagwan, swaungekahbahwe- 
segwan emuh ookuhgequawining owh Christ, kahween 
oodahyahwahseen enewh Kesha-Muhnedoon. Owh dush 
ween swaungekahbahwid emuh ookuhgequawining owh 
Christ, oodahyahwaun nuhyazh enewh Wayoosemindjin 
kuhya enewh Wagwisseminjin. 

10 Kishpin ahweyah penaunzekoonag, peetoosig dush 
00-00 kuhgequawin, kagoo peendigunahkagoon emuh 
kewegewaumewaung, kazoo kuhya ahnemikahwahkagoon : 

11 Owh kaïhnuhmekahwaud ooweedookahwaun mujje- 
ezhecheganid 

12 Nebewah nindahyahmin wahezhebeühmoonuhgoog, 
kahween nindenanduhse ewh muzzeneëgun kuhya oozhe- 
beëgunahboo cheähyooyaun mahjebeühmoonenuhgoog : 
nindahpanim dush ween goo chenaunsekoonuhgoog, che- 
guhnoonenuhgoog dush mechewahbuhmenenuhgoog, che- 
oonjemooshkenashkahgooyung ewh moojegezewin. 

13 Oonejahnesun owh kageginind keweedegequaun 
keduhnemikahgoog. Amen. 





EWH MAHJEBEËGUN NESING KEMAHJEBEËGAD 
OWH 91, JOHN. 





WH katezid oomahjebeühmahwaun enewh suhyahge- 
O mindjin Gaiusun, neen suhyahgeüg emuh dabwa- 
wining. 

2 Suhyahgeënaun, kekechenunduhwanemin chemenoo- 

ahyahyun kuhya chemenoo-hemahdezeyun, debishkoo azhe- 
menoobemahdezid kejechaug. 

3 Ningekeche-bahpenandum uhpe kepetuhgwishenoo. 
waud egewh wekahnesemaug, kepedebahdooduhmoowaud 
ewh dabwawin kakishkuhmun, debishkoo kuhya keen azhe- 
bemoosayun emuh dabwawining. 

4 Kahween nindahyaunseen gagoo nahwuj kache-ah- 
peetandahgwuk moojegezewin, dush ween noonduhmaun 
bemoosawaud nenejahnesug emuh dabwawining. 

5 Suhyahgeënaun, wawane kedezhechega nuhmunj 
andoodahwudwahnan egewh wekahnesemaug kuhya egewh 
mayuggezejig ; 

6 Mesuh egewh dabahjemikig azhekeshawahdezeyun 
anahsuhmewaud egewh anuhmeähjig: kishpin azhenun- 
duhwanemik owh Kesha-Muhnedoo azheweedookahwud- 
wah uhnepahbahmahdezewaud kegahmenoochega. 

7 Oonje mahween oodezhenekahzoowin owh Kesha- 
Muhnedoo kesahguhumoowaud, keöodahpenuhmahwah- 
sigwah kagoo enewh mayug-ahnishenahban. 

8 Kenundahwandahgoozemin dush ween cheöodahpe- 
nungwah oogoo denoowug, cheöonjeweedookahzooyung 
emuh dabwawining. 

9 Ningemahjebeühmahwaug egewh anuhmeähjig : kah 
dush ween Diotrephes manwandung chenegaunandahgoo- 
zid emuh anduhzhe-ahyahwaud, nepeendegunegoosemin. 

10 Kishpin dush azhahyaun ewede, ningahmequanduh- 
moowah enewh oodezhechegawinun azhechegad, mujje- 
duhzhemenung enewh mujje-kekedoowinun: kah dash 
oonuhanduhseen ewh, kahween ween oopeendegunahseen 
enewh wekahnesemaun, kuhya ookenahahmahwaun enewh 
wahpeendegunahnepuneen, kuhya abhnuhmeä-weguhmig- 
oong oodoonjesahgejewabenaun. 

11 Suhyahgeënaun kagoo noopenuhdunkan ewh mujje- 
uhyeewish, ewh atuh wanesheshing. Owh manoo-ezhewa- 
bezid, Kesha-Muhnedoong keöonjeneege : owh dush maje- 
ezhechegad kahween oogewahbuhmahseen enewh Kesha- 
Muhnedoon. 

12 Demetrius oomenooduhzhemegoon kuhkenuh enewh 
bamahdezenejin, kuhya ewh dabwawin : kuhya nenuhwind 
nemenoo-duhzhemahnaun : kekekandahnahwah dush ween 
ehedabwamahguk nindebahjemoowinenaun. 

13 Nebewah ningeähyahnun wahoozhebeëgayaunbaun, 

kahween noongoom ahyooyaun ewh oozhebeëgunahboo, 
kuhya ewh oozhebeëgunahbik kegahezhebeühmoosenoon : 

14 Nindahpanim wuhyebuh chewahbuhmenaun, me- 
dush chekuhnoonindeyung mechewahbundeyung, Mahnoo 
pezaunewawin kegahahyaun. Keduhnemikahgoog neeje- 
kewaënahnig. Ahnuhmekow egewh kejekewaënahnig 
azhenekahzoowaud ezheweenudwah. 





EWH MAHJEBEËGUN ST. JUDE KAHEZHEBEUH- 
MAHWAUD ENEWH ANUHMEAHNEJIN. 





UDE, oobuhmeetahgun owh Jesus Christ, kuhya 

wekahnesun owh James oodoozhebeühmahwaun en- 
ewh kahmenooëzhewabezeähjin owh Kesha-Muhnedoo 
Wayoosemind, kuhya enewh Jesus Christ kahbemahjeahjin, 
kuhya kahnundoomahjin: 

2 Mahnoo kegahahyahnahwah ashkum nebewah ewh 
shahwandahgoozewin, kuhya pezaunewawin, kuhya sah- 
geëwawin. 

3 Suhyahgeënenuhgoog, uhpe kekeche-ahnookeeyaun 
keëzhebeühmoonenuhgoog debahdooduhmaun ewh bemah- 
jeëgoowin azhebemahjeïindwah kuhkenuh, ningenundah- 
wandahgooz chemahjebeühmoonenuhgoog, kuhya chekuh- 
gekemenenuhgoog chekecheminwawezeyag guhnuhwan- 
duhmag ewh dabwayanduhmoowin ningooding kahpugge- 
denuhmahwindwah egewh anuhmeähjig. 

4 Ahnind mahween enenewug, keemooj} kepepeende- 
gawug, kuhyet kahenahkoonindjig 00-00 cheëzhenahne- 
boomindwah, enenewug quasahsegoog enewh Kesha-Muh- 
nedoon,ezheäunjetoowaud ooshahwanjegawin owh Kekesha- 
Muhnedoo menaun emuh peshegwahdezewining, kuhya 
ahgoonwatahwahwaud enewh puhyazhegoonejin Taba- 
ninganejin Kesha-Muhnedoon, kuhya Tabanemenung Jesus 
Christun. 

ö Nindenandum dush ween chemequanduhmoonenuh- 
goog, ahnuhween goo ahzhe kekekanduhmag 00-00, owh 
Tabaningad kahoonjesahgejewenaud enewh ahnishenahban 
emuh Egypt duhzhe uhkeeng, nahguj kebahnahjeäud en- 
ewh kahdabwayanduhsenegoon. 

6 Kuhya enewh angenun kahguhnuhwanduhsenegoon 
netum oodezhetwahwinewah, kenuhguhduhmenid dush 
ween tebenuhwa andahnepun, ooguhnuhwanemaun kah- 
gega minjemahpenegahzoonid emuh magwa kushketebe- 
kuk nahnauzh tebahkoonegang uhpe kechetwahkezheguk: 

7 Debishkoo kuhya Sodom kuhya Gomorrha, kuhya 
enewh oodanahwun emuh kewetuhyeëe kahahyahgin kah- 
ezhepuggenedezoomahguk emuh peshegwahdezewening, 
kuhya kenoopenuhduhmoomahguk ewh mayugguk weyau- 
semah, puggedenegahdanoon tahnuhsug kekenoowahbun- 
jegun, koodugganduhmoomahguk emuh kahgega ishkoo- 
tang ahzhittah doodahjegahdanoon. 

8 Mesuh kuhya oogoo maje-enahbundungig ooweene- 
toonahwah ooweyowewaun, oobahpenuhdahnahwah enewh 
oogemahwandahgoozewinun, kuhya oomujje-duhzhindah- 
nahwah enewh kechetwahwandahgoozewinun. 

9 Pooch owh Michael keche-angen uhpe ahyahgoonwa- 
tuhwaud enewh Mujje-Muhnedoon keduhzhindung ewh 
ooweyow owh Moses, kahween kekushketoose chemujje- 
kuhnoonaud, 00-00 atuh keëkedood, Kegahnuhnebekemik 
owh Tabaningad. 

10 Oogoo dush oomujje-duhzhindahnahwah enewh uh- 
yeëen kakanduhsigwah ; enewh dush uhyeëen wenuhwah 
tebenuhwa kakanduhmoowahjin, debishkoo nabwahkahse- 
goog ahwaseeyug, mesuh oonoo wanjenishwuhnahjetoo- 
waud ooweyowewaun. 

11 Tahkuhgwahnesugge-ketemahgezewug oogoo! kebe- 
moosawug mah emuh oomeekunaung owh Cain, kuhya 
keche anegook oogenoopenuhdahnahwah ookuhkebahdeze- 
win owh Balaam chekushketuhmahzoowaud ewh tebenuh- 
wawezewin, kuhya kebahnahdezewug emuh ookuhgaunze- 
tuhmoowining owh Core. 

12 Ketuggezewinun ahwewug oogoo emuh kesahgeëde- 
wine-wekoondewinewaung, uhpe wahdoopemenagwahnin, 
wesenewug kootunsigwah gagoo; ahnuhquuhdoong nabee- 
wunsenook enandahgoozewug ahnooj uhyenahsing ; meti- 
goog kahbahnahdudenig oomeenewinewah, kuhnuhga ma- 
newesegoog, neezhing ‘mashewahkoozejig 'paquahkoobeje- 
gahzoojig ; 

13 Debishkoo tegoowug uhpe kachemaungaushkahgin 
petawetoowaud Pean Wi oodahgujjewinewaun, wane- 
shenoojig ahnungoog, me suh egewh ganuhwanduhmoo- 
windjig ewh keche-kushketebik kahgegakummig. 

14 Kuhya owh Enoch owh neezhwahching keähneka 
bemahdezid pahahkoo-mahje-bemahdezid owh Adam,kezhah 
oogedebahjemaun enewh, oo-oo keëkedood. Benuh tahtuh- 
gwishin owh Tabaningad, weejewaud metahching metaus- 
wauk enewh anuhmeätahgoojin. 

15 Chepedebahkoonaud kuhkenuh, kuhya chepeween- 
dahmahwaud kuhkenuh enewh maje-ezhewabezenejin 
anandahgwudenig enewh oomujje-ezhechegawinewaun, 
kuhya oomujje-duzzhinjegawinewaun kahmujje-duzzheme- 
good enewh maje-ezhewabezenejin. 


16 Nahnahpuhgaunzetahgoozewug oogoo kuhya mujje- 


kezhwawug, ezhewabezewug dush debishkoo anandah- 
gwudenig tebenuhwa oomujje-nundahwanduhmoowinewah; 
kuhya oodoonewaun kekedoomahgudenewun keche-muh- 
mequahzoowine-ekedoowinun, pekinoong enanemahwaud 
enewh enenewun oonje tebenuhwawezewin. 


17 Suhyahgeënenuhgoog mequanduhmook kenuhwah 


enewh ekedoowinun kezhah kahekedoonid enewh ookee- 
nooahmahgunun owh Tabanemenung Jesus Christ ; 

18 Kewahweenduhmoonagwah weähyahwaud egewh 
bahyahpenoodahgashkejig uhpe ashquauj kezheguk, kaë- 
zhewabezejig debishkoo anandahgwudenig tebenuhwa oo- 
mujje-nunduhwanduhmoowinewaun. 

19 Mesuh egewh pakajig, tebenuhwa oodenahdezewin- 
ewaun mahkindungig, ayahwahsigoog enewh Keche-ooje- 
chaugwun. 

20 Kenuhwah dush ween suhyahgeënenuhgoog ah- 
yaungwahmezeyook chesoongekahbahweëdezooyag emuh 
pahnuk kedabwayanduhmoowinewaung, ahmuhmeäug 
emuh oonje Keche-oojechaugoong. 

21 Guhnuhwanindezooyook emuh oosahgeëwawining 
owh Kesha-Muhnedoo, nunduhwahbunduhmag ooshahwan- 


jegawin owh Tabanemenung Jesus Christ cheöonjekahgega- 


bemahdezing. 

22 Ahnind kegahshahwanemahwaug papukkaun andoo- 
dahwagwah : 

23 Ahnind ezhebemahjeik emuh sagezewining, emuh 
ishkootang cheöonjewekoobenagwah; sheenganduhmag 
pooch ewh ahgwewin weyausemaung wanjemahnahduk. 

24 Owh dush kashketood cheguhnuhwanemenag che- 
oonjepungeshinsewag, kuhya chenebahweënag ningood 

mujje-enanemegoosewag emuh anahsuhmeähyahnig oo- 
peshegandahgoozewin emuh kecheminwahnegozewining. 
25 Owh Puhyazhegood nabwahkaud Kesha-Muhnedoo 
Bamahyeënung tahpeshegandahgooze kuhya tahkechetwah- 
wandahgooze, tahkecheoogemahwandahgooze, kuhya tah 
kechemushkahweze, noougoomkuyah kahgenig. Amen, 





EWH WAHBUNDAHEWAWIN KAHWAHBUNDUHIND 
OWH ST. JOHN KUHGEQUA-WENENE. 





CHAP, F 


WH oowahbunduhewawin owh Jesus Christ, kahmee- 
negood enewh Kesha-Muhnedoon, chewahbunduhaud 
enewh oobahmeetahgunun enewh uhyeëen gagah zhuhye- 
gwah wahtebishkoosagin ; keähnookee dush kewahbundah- 
aud enewh oobuhmeetahgun John keähnoonaud enewh 
oodangenemun : 

2 Mesuh owh kahdebahdoodung ewh oodekedoowin 
owh Kesha-Muhnedoo, kuhya oodebahjemegoowin owh 
Jesus Christ, kuhya kuhkenuh enewh uhyeëen kahwahbun- 
dungin. 

3 Shahwandahgooze suh owh agindung, kuhya shah- 
wandahgoozewug egewh nwaundungig oonoo aunwahje- 
gawine-ekedoowinun, kuhya ganuhwandungig enewh uhye 
ëen wazhebeëgahdagin emuh: pashoo mah peähyahmah- 
gud uhpe kadebishkoosag. 

4 Jonn oomahjebeühmahwaun enewh anuhmeähnejin 
dabandahgoozenejin emuh neezhwahswe Asiaïng duhzhe 
ahnuhmeä-weguhmigoon: Mahnoo kegahahyahnahwah ewh 
shahwandahgoozewin kuhya pezaunewawin, oonje owh 
noongoom ayaud, kuhya kuhyet ayahpun, kuhya kapeäh- 
yaud: kuhya oonje egewh neezhwahswe oojechaugoomaug 
ayahjig anahsuhme-ähyahnig oodoogemah-wuhbewin ; 

5 Kuhya oonje owh Jesus Christ owh duhyabwa-de- 
bahjemood, kuhya owh kahnetum-oonishkahbenind menik 
anduhchewaud egewh naboojig, kuhya wadoogemahmegood 
enewh oomah uhkeeng duhzhe keche-oogemaun. Mahnoo 
owh kahsahgeënung, kuhya kahkesebegenenung oonje 

enewh kemujje-ezhewabezewinenahnin, tebenuhwa oomis- 
queem keähyood. 

6 Kuhya kahezheënung chekeche-oogemahwandahgoo- 
zeyung kuhya chemakuhduhwekoonuhya-wandahgoozeyung 
anahsuhmuhbid owh Kesha-Muhnedoo kuhya enewh oosun ; 
tahpeshegandahgooze, kuhya tahmushkahweze kahgenig 
kuhya kahgenig. Amen. 

1 Benuh, peëzhah emuh ahnuhquudoong ; oogahwah- 
buhmegoon dush kuhkenuh enewh washkeenzhegoomene- 
jin, pooch enewh kahbuhzhebuhwegoojin : kuhkenuh dush 
ahnooj azheweenzoojig anduhnuhkeejig oomah uhkeeng 
ween tahoonje wesuggedamoowug. Mesuh kadezhewabuk. 
Amen. 

8 Neen nindow Alpha kuhya Omega, neen wuhyazh- 
kud kahahyahyaun kuhya wahyaquahsing kaähyahyaun, 
ekedoo owh Tabaningad, owh noongoom ayaud kuhya a- 
yahpun kuhya kapeähyaud, owh Mahyahmahwe-mushkah- 
wezid. 

9 Neen John wawekahnesemenenuhgoog, kuhya wah- 
jewinenuhgoog magwah kooduggetooyag, kuhya emuh oo- 
doogemahwewining kuhya oominwahdanduhmoowining 
owh Jesus Christ, nindahyahnahbun emuh minising Patmos 
aduhming, oonje oodekedoowin owh Kesha-Muhnedoo, 
kuhya oodebahjemoowin owh Jesus Christ. 

10 Nindahyahnahbun emuh oojechaugoomaung uhpe 
ookezhegudoomun owh Tabaningad, kuhya ningenoondum 
nepikwunaung anuhkuhkayah ewh kachekezhewawamah- 
guk inwawin, debishkoo anwawag ewh pootahjegun. 

11 Oo-oo keëgooyaun, Neen nindow Alpha kuhya 
Omega, netum nindahyahnahbun kuhya ishquauj ningahah- 
yah: kuhya ewh wuhyahbunduhmun oozhebeün emuh 
muzzeneëťëguning, kuhya almookeen chemahjetuhwindwah 
egewh anuhmeähjig dabandahgoozejigemuh neezhwahswe 
oodanahwun emuh Asiaïng: emuh Ephesusing, kuhya 
emuh Smyrnaing, kuhya emuh Pergamosing, kuhya emuh 
Thyatiraing, kuhya emuh Sardising, kuhya emuh Philadel- 
phiaing, kuhya emuh Laödiceaïng. 

12 Ningequakekahbow dush chewahbunduhmaun ewh 
inwawin kahguhnoonegooyaun. Kahquakekahbahweyaun 
dush ningewahbundahnun neezhwauswahtik oozahwah- 
shooneyah-wahsuhkoonanjegunahtikoon ; 

13 Nahwuhyeëeng dush enewh neezhwauswahtik wah- 
suhkoonanjegunahtikoon ningewahbuhmah pazhik debish- 
koo Enene oogwissun azhenahgoozid, puhpeensekahwah- 
gun agwid oosittaung aquagudenig, kuhya kekechepezood 
emuh ookahkegunaung ewh oozahwah-shooneyah keche- 
pezoon. 

14 Ewh dush ooshtequaun kuhya enewh wenesisun, 
muhnishtahnishe-oopewyïng keëzhewahbishkahnewun de- 
bishkoo kooning, ishkootang dush keëzhenahgwudenewan 
ooshkeenzhegoon ; 

15 Kuhya enewh oosittun kache- oonesheshing oozah- 
wahbik keëzhenahgwudenewun nangetag emuh ningah 
pekezeguning ; kuhya oodinwawin debishkoo matwajew- 
ung keche-seebe, keinwawane. 

16. Oogetuhkoonaun dush emuh ookecheneenjeeng 
enewh neezhwahswe ahnungoon : emuh dush oodooning 
keo6njeemahgudene ewb kahnaug uhyeduhwuhyeëe ashe- 
keenaug ahzhahwashk ; kuhya dush oodangwy keëzhewah- 
sayahmahzudene debishkoo kezhike-keezis azhewahsayaug 
uhpe kache-kezhahtagin. 

17 Kuhya uhpe wuhyahbuhmug, ningepungeshin emuh 
oosittaung debishkoo naboongin. Ningetaungenik dush 
ookechenik, 00-00 keëzhid, Kagoo sagezekan ; neen nindow 
owh netum kahahyaud, kuhya ishquauj kaähyaud : 

18 Nindow owh bamahdezid, kuhya kahnebood; Be- 
nuh dush, nekahgega-bemahdiz, Amen ; kuhya nindahyah- 
nun enewh mujje-ishkootawine kuhya neboowine-kedah- 
puhkuhegunun. 

19 Oozhebeün dush enewh uhyeëen kahwahbunduh- 
munin, kuhya enewh ayaugin, kuhya enewh uhyeëen nahk- 
guj kadahyaugin ; 

20 Mesuh 00-00 ezhenesittootahgwuk ewh kahwahbun- 
duhmun, egewh neezhwahswe ahnungoog kahwahbuhmud- 
jig emuh nekecheneenjeeng, kuhya egewh neezhwaus-wah- 
tik oozahwah-shooneyah wahsuhkoonanjegunahbikoon. 
Egewh neezhwahswe ahnungoog ahwewug egewh neezh- 
wahswe nahgahnezejig emuh neezhwahswe ahnuhmeä-we- 
guhmigoon; kuhya enewh neezhewauswahtik wahsuhkoon- 
anjegunahtikoon kahwahbunduhmunin, mesuh enewh 
neezhwahswe ahnuhmeäweguhmigoon. 


REVELATIONS. 
CHAP. II. 


0-00 ezhebeühmow owh nahgahnezid emuh Ephesus- 

ing duhzhe-ahnuhmeä-weguhmigoong; Mesuh oo-o0 

akedood owh takoonaud enewh neezhwahswe ahnungoon 

emuh ookeche-neenjeeng, owh bamoosad emuh nesuhwuh- 

yeëe ahyahnig enewh neezhwahswe wahsuhkoonanjegun- 
ahtikoon ; 

2 Nekekandahnun enewh kedahnookeewinun, kuhya 
ewh anuhnookeeyun kuhya keminwahdanduhmoowin, kuh- 
ya azheminwanemahsewudwah egewh maje-ezhewabeze- 
Jig: kegekuhgwatebanemaug dush egewh nindahpostleëwe- 
min adezoojig, kah dush apostleewesewug, kegeëzhemekah- 
waug kuhkenuhwishkewaud : 

3 Kuhya kegepwahwuhna, kuhya kegenuhwahdandum 
kuhya kegeähnookee oonje nindezhenekahzoowin, kah dush 
kegeäunuhwanjegase. 

4 Ningoodenoo dush kemahnahdanemin, ewh kewabe- 
nuhmun netum kesahgeëwawin. 

5 Mequandun dush ween ewh kahoonjepungeshinun, 
kuhya aunuhwanindezoon, kuhya ahnooketun dush enewh 
natumesingin ahnookewinun; kishpin dush ezhechegase- 
wun waweeb kegahpeöodissin, kuhya ningahmahjetoon 
ewhkewahsuhkoonanjegun-ahtikoom, kishpin aunuhwanin- 
dezoosewun. 

6 Oo-oo dush ween kedahyaun, ewh sheenganduhmun 
enewh oodezhechegawinewaun egewh Nicolaitanug, en- 
ewh kuhya neen shaungandahmaunin. 

7 Owh watahwugaud, mahnoo oogahbezindaun ewh 
Keche-oojechaugwun anahnid enewh dabandahgoozenejin 
emuh ahnuhmeähwining : Owh dush kamahmauzheëwad 
ningahpuggedenuhmahwah chemeejid enewh meenewinun 
azhemeenewid owh bemahdezewine-metik, padukkezood 
nahwuhyeëe emuh ooketegahnanseming owh Kesha-Muh- 
nedoo. 

8 Oo-oo dush ezhebeühmow owh nahgahnezid emuh 
Smyrnaïng duhzhe ahnuhmeä-weguhmigoong; 00-00 ekedoo 
owh netum kuhya ishquauj owh kahnebood, kayahbe dush 
bamahdezid ; 

9 Ninkekandahnun enewh kedahnookeewinun, kuhya 
kekooduggetoowinun, kuhya keketemahgezewin, (pooch 
kewahnuhdez) kuhya nekekandaun oomujje-kezhwawine- 

wah egewh Jewyug nindahwemin akedoojig, kah dush 
ahwesewug, debandahgoozewug atuh emuh oodahnuhmeä- 
weguhmigoong owh Satan. 

10 Kagoo kootunkan oonoo uhyeëen kaöonjekoodugge- 
tooyunnin : : benuh owh mujje-muhnedoo kegahpuggedene- 
goowah ahnind kenuhwah emuh Kebahguahgode we gUupun- 
goong, cheöonjekuhgwatebanemegooyag; metaussuhgoon 
dush kegahkooduggetoom : Ahyaungwahmezin nahnauzh 
nebooyun, kegahmeenin dush ewh bemahdezewine-oogemah 
wewuhquaun. 

11 Owh watuhwuggaud mahnoo oogahbezindaun ewh 
Keche-Oojechaugwun azhekuhnoonahnid enewh dabandah- 
goozenejin emuh ahnuhmeähwining; owh kamahmauzhe- 
ëwad kahween oogahbahnahjeëgooseen ewh menuhwah 
pazhik neboowin. 

12 Oo-oo dush ezhebeühmow owh nahgahnezid emuh 
Pergamosing duhzhe ahnuhmeä-weguhmigoong; mesuh 
00-00 akedood owh ayaung ewh kachekeenaug uhyeduh- 
PEN ëe azhekeenaug azhuhwashk. 

Ninkekandahnun kedahnookeewinun, kuhya an- 
ee emuh wawanuhbid owh Satan: kuhya che- 
minjemanduhmun nindezhenekahzoowin, kah dush kegeäh- 
goonwatunseen nedabwayanemegoowin, uhpe enewh ke- 
zhegudoon kenesind owh Antipas owh manwawezid nebuh- 
meetahsun emuh anduhnuhkeeyag, anduhnuhkeed dush 
owh Satan. 

14 Punge dush kedoosittuhwanemin, ahyahwudwah 
ewede egewh manjemenungig ewh ookuhgequawin owh 
Balaam, kahkekenooihmahwaud enewh Balacun chepug- 
gedenuhmahwahnid pukketashinoowin anahsuhmenid en- 
ewh Israel oonejahnesun, chameejenid enewh uhyeëen suh- 
yahsahgewenindwah egewh muzzeneneeg, kuhya chepe- 
zhegwahdezenid. 

15 Kedahyahwaug dush egewh manjemenungig ookuh- 
gequawinewah egewh Nicolaitanug, ewh uhyeëe shaun- 
ganduhmaun. 

16 Aunuhwanindezoon; kishpin aunuhwanindezoose- 
wun waweeb kegahpeöodissin, kegahmegahnaug dush e- 
gewh kaahyooyaun ewh ahzhahwashk emuh nindooning 
ayahmahguk. 

17 Owh watuhwuhgaud, mahnoo oogahbezindaun ewh 
Keche-oojechaug anaud enewh dabandahgoozenejin emuh 

ahnuhmedhwining ; Ningahmeenah owh mamauzheëwad 
chemeejid ewh kuhyahchegahdag manna, kuhya ningah- 
meenah wuhyahbishkahbikezoonejin ahsineen, emuh dush 
ahsineeng tahoozhebeëgahda ooshke-ezhenekahzoowin ka- 
kanduhsig ahweyah enene me atuh owh mahnind. 

18 Oo-oo dush ezhebeühmow owh nahgahnezid emuh 
Thyatiraing duhzhe ahnuhmeä-weguhmigoong; me suh 
00-00 ekedood Kesha-Muhnedoo oogwissun, ishkootang 
azhenahgwudenigin ooshkinzhegoon, kuhya enewh oosittun 
wanesheshing oozahwahbik azhenahgwudenegin ; 

19 Nekekahdaunun enewh kedahnookeewinun, kuhya 
kesahgeëdewin, kuhya kebuhmeetabgawin kuhya kedab- 
wayanduhmoowin, kuhya keminwahdanduhmoowin, kuhya 
kedahnookeewinun ; enewh dush ishquauj kedahnookee- 
winun ahwahshema bahteënudoon dush ween enewh netum. 

20 Punge dush. nindahyahnun wanjewuhsittuhwane- 
minaun, puggedenuhmahwud owh equa Jezebel, nindaun- 
wahjega-equawh adezood, chekekenooähmahwaud kuhya 
chewuhyazhemaud nimbuhmeetahgunun chepezhegwahde- 
zenid kuhya chemeejenid enewh uhyeëen kahmeenindwah 
egewh muzzeneneeg. 

2I Ningemeenah dush kezhegudoon uhpe kageäunuh- 
wanindezoopun oonje oopeshegwahdezewin; kah dush 
keäunuhwanindezoose. 

22 Benuh ningahahpuggenah emuh nebahguning, kuhya 
enewh wahdookahgoojin emuh oopeshegwahdezewining 
ningahahpuggenaug emuh kechekooduggetoowining, kish- 
pin aunuhwanindezoosigwah. 

23 Kuhya ningahnetuhmoowah enewh oonejahnesun 
ewh neboowin; kuhya kuhkenuh egewh anuhmeähbjig 
oogahkekandahnahwah neen ahweyaun owh kakandung 
enewh peenjenuh atagin kuhya oodaëmaun : kegahmeene- 
nim kuhkenuh anduhcheyag debishkoo anandahgwuk ke- 
dahnookeewinewah. 

24 Kedenenim dush kenuhwah, kuhya ahnind ayahjig 
emuh Thyatiraïng, menik ayaunsegoog maunduh kuhge- 
quawin, kuhya kah kekanduhsegoog enewh ookeemoodeze- 
winun owh Satan, debishkoo akedoowaud. Kah dush 
kegahpemoonduhesenoonim kagoo pakaunuk pemoonjega- 
win. 

25 Ewh atuh ahzhe ayahmag minjemanduhmook nah- 
nauzh petuhgwishenaun. 

26 Owh dush kamahmauzheéwad, kuhya ganuhwan- 
dung nindahnookeewinun nahnauzh ishquah-bemahdezid, 
me suh owh kameenug mushkahwezewin chekushkeäud 
ahnooj azheweenzoonejin ahnishenahban : 

21 Kuhya oogahoogemahkundahwaun enewh, peewah- 
bikoo-suhkuhoon kaähyood; debishkoo oodoonahgunun 
owh wahbeguneoonahguneka-wenene tahezhepoopookoo- 
shinoog : debishkoo kahezhepuggedenuhmahwid owh Noos. 

28 Kuhya ningahmeenah enewh wahbun-ahnung. 

29 Owh watuhwugaud mahnoo oogahbezindaun ewh 
Keche oojechaug enaud enewh dabandahgoozenejin emuh 
ahnuhmeähwining. 


CHAP. III. 


O-OO ezhebeühmow owh nahgahnezid emuh Sardising 
duhzhe-ahnuhmed-weguhmegoong ; Oonoo uhyeëen 
ekedoo owh ayahwaud enewh neezhwahswe oojechaug- 
oomun owh Kesha-Muhnedoo, kuhya neezhwahswe ahnun- 
goon Nekekandaunun enewh kedahnookeewiun, ewh 
enanemegooyun chebemahdezeyun, ahnuhweengoo neboo- 
un. 

2 Ahkahwahbin, kuhya mushkahwesetoon enewh uh- 
yeéen kayahba atagin gagah wahneboomahgukkin: kah 
mah ningemekunsenun enewh keduhnookeewinun ahpeche 
cheöonesheshing anahsuhmuhbid owh Kesha-Muhnedoo. 

3 Mequandun dush oonoo uhyeéen kahoodahpenuh- 
munin, kuhya kahnoonduhmunin, kuhya minjemandun, 
kuhya ahnuhwanindezoon. Kishpin dush ahkahwahbese- 
wun, kegahpenaunzekoon debishkoo kamoodishkid, kah 
dush kegahkekanduhseen apeech kezheguk kabenaunze- 
koonaun. 

4 Kedahyahnun punge oonoozoowinun pooch emuh 
Sardising kahweenetoosigoog enewh oodahgwewinewaun ; 
ningahweedoosamigoog 00g00 wahbishkekoonuhyawaud : 
me mah apeetandahgoozewaud. 

5 Owh dush kamahmauzheëwad me suh owh kawah- 
bishkekoonuhyad, kah dush ningahkuhseebeühmahwahse 
oodoonoozoowin emuh bemahdezewine-muzzeneëguning, 
ningahwahweendaun dush oodezhenekahzoowin anahsuh- 
mid owh noos kuhya enewh oodangenemun. 

6 Owh suh watuhwugaud mahnoo oogahbezindaun ewh 

necne oojechaug anaud erewh dabandahgoozenejin emuh 
ahnuhmeähwining. 

7 Oo-oo dush ezhebeühmow owh nahgahnezid emuh 
Philadelphiaïng duhzhe ahnuhmeä-weguhmigoong; oonoo 
uhyeëen ekedoo owh Pahnezid, owh duhyabwad, owh 
ayaung ewh oodahbahpekahegunene enewh Davidun, owh 
nasahkoonegad, kah dush ahweyah kebahquahegase, kuhya 
kabahquahegad, kah dush ahweyah enene nesahkoonegase : 

8 Nekekandaunun enewh kedahnookeewinun: Benuh, 
kegenesahkoonuhmoon ewh ishquaundam, kah dush ah- 
weyah enene ookushketooseen chekebahquahung: punge 
mah kedahyaun mushkahwezewin, kegeguhnuhwandaun 
dush nindekedoowin, kah dush kegeängoonwayanduhseen 
nindezhenekahzoowin. 

9 Benuh kegahpuggedenuhmoon egewh dabandahgoo- 
zejig emuh oodahnuhmeä-weguhmigoong owh Satan, Jew- 
yug nindahwemin adezoojig, ahwesigwah, kuhkenuhwish- 
kewaud : benuh ningahezheäug chepenaunzekookwah che- 
oojecheengwuhnetuhmoowaud anahsuhme-ahyahyun, kuh- 
ya chekekanemikwah kesahgeénaun. 

10 Oonje keguhnuhwanduhmun ewh neminwahdanduh- 
moowine-ekedoowin, kuhya neen kegaąahguhnuhwanemin 
uhpe tagwishenoomahguk kagwatebanjegawin, meze oomah 
uhkeeng kaëzhekuhgwatebanemindwah kuhkenuh uhkeeng 
ayahjig. 

11 Benuh wuhyebuh ningahtuhgwishin: minjeman- 
dun ewh ayahmun, ahweyah enene chemuhkummegoossik 
ewh kepukkenahga-wewuhguaun ; 

12 Owh mamauzheëwad ningahpuggedenuhmahwah 
chesuhkuhahgunewid emuh oodahnuhmeä-weguhmigoong 
owh Nekesha-Muhnedoom, kah dush wekah menuhwah 
tahsahguhunse : kuhya ningahoozhebeühmahwah oodoon- 
oozoowin owh Nekesha-Muhnedoom, kuhya azhenekahda- 
nig ookeche-oodanow owh Nekesha-Muhnedoom, mesuh 
ooshke-Jerusalem, ishpeming wanjebahmahguk ewede an- 
duhzhe-ahyaud Nekesha-Muhnedoom : kuhya ningahkeke- 
noowahjeäh nindooshke-öonoozoowin. 

13 Owh watuhwugaud oogahbezindaun ewh Keche-oo- 
jechaug anaud enewh dabandahgoozenejin emuh ahnuh- 
meåhwining. 

14 Oo-oo dush ezhebeühmow owh nahgahnezid emuh 
oodahnuhmeä-weguhmigoowaung egewh Laodiceänug ; 

oonoo uhyeëen ekedoo owh Amen owh ayaungwahmezid 
kuhya duhyabwad debahjemoo-wenene, owh wanje-mah- 
jesing kuhkenuh menik Kesha-Muhnedoo kahoozhetoojin : 

15 Nekekandaunun enewh kedahnookeewinun tuh- 
kizzesewun kuhya kezhizzoosewun : ahpakish tuhkizzoo- 
yunbun gamuh kezhizzooyunbun. 

16 Medush oonje-ahbebeesooyun kuhya dush tuhkizzoo- 
sewun gamuh kezhizzoosewun, kegahshishshuhgwahnin 
oonje nindooning. 

17 Oonje 00-00 ekedooyun, Newahnuhdiz, kuhya ash- 
kum bahtuhyeëenudoon netebenuhwawezewinun, kah 
dush gagoo nemuhnazeseen ; kekanduhsewun dush che- 
ahnemezeyun, kuhya nuhnepenezeyun kuhya ketemahge- 
zeyun, kuhya kuhkepeengwayun, kuhya pingwuhshahge- 
deyun : 

18 Kekuhgaunzoomin chekishpenuhtuhweyun oozah- 
wah-shooneyah kahkuhgwajekekanjegahzood emuh ishkoo- 
tang, chebonjewahnuhdezeyun, kuhya wuhyahbishkahgin 
ahgwewinun, cheöonjepesekoonuhyayun, chewahbunjegah- 
dasenook ewh kepingwahshahgedewin kaöonjeahgujje- 
yunbun ; kuhya ahtoon emuh kishkinzhegoong ewh oosh- 
kinzhegoo mushkeke, chebonjewahbeyun. 

19 Kuhkenuh egewh suhyahgeugig nenuhneebikemaug 
kuhya nepuhzhunzhawaug : minwawezin dush ween, kuh 
ya aunuhwanindezoon. 

20 Benuh, nenebow emuh ishquaundang, kuhya nepah- 
pahgahkwahega : kishpin ahweyah noondung nindinwawin 
kuhya nesahkoonung ewh ishquaundam, ningahpeende- 
gahwah suh owh, kuhya ningahweedoopuhmah, kuhya 
ween egoo ningahweedoopuhmik. 

21 Owh dush kamahmauzheëwad ningahpuggedenuh- 
mahwah cheweeduhbemid emuh nindoogemah-wuhbewin- 
ing, debishkoo kuhya neen kemahmauzheëwayaun kuhya 
weeduhbemug owh Noos emuh oodoogemah-wuhbewining. 

22 Owh watuhwugaud mahnoo oogahbezindaun ewh 
Keche-Oojechaug anaud enewh dabandahgoozenejin emuh 
ahnuhmeähwining. 


CHAP. IV. 


AHISHQUAH-AHYAUG oonoo ningeënaub, benuh 
dush ishquaundam keneesahkoonegahda ewede ish- 
peming: netum dush inwawin kahnoondùhmaun, debish- 

koo pootahjeguning keinwawamahguk ewh kuhnoonegoo- 
yaun; 00:00 dush keëgooyaun, oondaus oomah ishpeming 
peëzhahkun, kegahwahbundahin dush ween nahguj ka- 
ëzhewabuk. 

2 Kazhetena ningeähyah emuh oojechaugoomaung : be- 
nuh dush, keühchegahda ewh oogemah-wuhbewin ewede 
ishpeming, pazhik dush kenuhmuhduhbe emuh oogemah- 
wuhbewining. 

3 Owh dush kahnuhmuhduhbid emuh keëzhenahgooze 
` debishkoo Jaspering kuhya sardine-ahsineeng, kuhya dush 
nuhgwahgun kekewetahsin emuh oogemah-wuhbewining 
emeralding keëzhenahgwud. 

4 Kuhya dush emuh kewetuhyeëe oogemah-wuhbewin- 
ing keähtanoon neezhtuhnuh ahshe newin ahgweduhbewin- 
un: emuh dush ahgweduhbewining ningeewahbuhmaug 
nishtuhnuh ahshe newin katezejig nuhmuhduhbewaud 
wahbishkekoonuhyawaud, kuhya oogeähyahnahwah emuh 
ooshtequaunewaung oozahwah-shooneyah-oogemah- we- 
wuhquaunun. 

5 Emuh dush oogemah-wuhbewining keöonjeemahgud- 
oon enewh wahwahsuhmoowinun kuhya ahnemikeeg kuh- 
ya inwawinun : kuhya neezhwahswe wahsuhkoonanjegun- 
ahtikoon kepiskunawun anahsuhmesing ewh oogemah-wuh- 
bewin, mesuh egewh neezhwahswe oojechaugwun owh 
Kesha-Muhnedoo. 

6 Emuh dush anahsuhmesing ewh oogemah-wuhbewin 
keähyahmahgud ewh wahsachegunahbekoo-kechegumme 
Chrystaling keëzhenahgwuk : kuhya nahwuhyeëe oogemah- 
wuhbewining, kuhya emuh kewetuhyeëe keähyahwug ne- 
win ahwaseeyug mazewa-ooshkinzhegoojig. 

7 Mezhebesheeng keëzhenahgooze owh netum ahwasee, 
kuhya menuhwah pazhig peshekeensing keëzhenahgooze, 
kuhya menuhwah pazhik eneneeng keëzhenahgwudene 00-. 
dangwy, menuhwah dush pazhik pabahmesad megezee 
keëzhenahgooze. 

8 Kenaningoodwahsoo-ningwegunawug egewh newin 
ahwaseeyug, kuhya peenjenuh kemezewa-ooshkinzegoo- 
wug: kah dush aunwabesewug kahzhegudenegin kuhya 
tabekudenegin, oo-oo ekedoowaud, Pahnezid, Pahnezid, 
Pahnezid Tabaningad Kesha-Muhnedoo Mahyahmahwe 
Mushkahwezid owh ayahpun kuhya noongoom ayaud kuh- 
ya kapedhyaud. 

9 Uhpe dush oogoo ahwaseeyug pashegandahgooäh- 
wahjin kuhya kachetwahweähwahjin kuhya muhyahmoo- 
yahwahmahwahjin enewh kahmuhmuhduhbenejin emuh 
oogemah-wuhbewening, owh kuhyahgega bemahdezid. 

10 Egewh neezhtuhnuh-ahshe newin katezejig pungish- 
inoog emuh anahsuhmuhbid owh namuhduhbid emuh oo- 
gemah-wuhbewining, kuhya ooshahgushketuhwahwaun 
enewh kuhyahgega-bemahdezenejin, kuhya oodahpugge- 
doonahwah enewh oodoogemah-wewuhquaunewaun anah- 
suhme-ahyahnig ewh oogemah-wuhbewin, 00-00 ekedoo- 
waud. 

11 Kedahpeetandahgooz, keen Tabaningayun, cheöodah- 
penuhmun ewh peshegandahgoozewin kuhya kechetwah- 
wandahgoozewin kuhya kushkeäwezewin: keen mah ke- 
geöozhetoonun kuhkenuh uhyeéen, keen minwanduhmun . 
oonjeduhgoomahgudoon kuhya'keoonjeöðozhechegahdanoon. 


EUA: Y, 


UHYA ningewahbundaun emuh ookecheneenjeeng 

owh namuhduhbid emuh oogemah-wuhbewening ewh 
muzzeneëgun wazhebeëgahdag emuh peenjuhyeée kuhya 
emuh ahgwahjuhyeëe, neezhwahjeeng dush keähkookuh- 
wuhsechegahda. 

2 Kuhya ningewahbuhmah pazhik mashkahwezid an- 
gen 00-00 ezhekeche-pepahgid, Ahwanan apeetandah goozid 
chepahkahkinung owh muzzeneëgun, kuhya chebookoope- 
tood enewh ahkookuhwussegunun ? 

3 Kah dush ahweyah ewede ishpeming, kuhya oomah 

uhbkeeng, kuhya ahnahmuhkummig kekushketoose chepah- 
kahkinung ewh muzzeneëgun, gamuh cheguhnuhwahbun- 
dung. 
4 Ningekechemowh dush oonje kemekahwahsewind 
= ahweyah apeetandahgoozid chepahkahkinung ewh muzze- 
neëgun, kuhya cheähgindung, kuhya cheguhnuhwahbun- 
dung. 

5 Pazhik dush egewh katezejig 00-00 nindig, Kagoo 
muhweekan ; benuh` gooshah owh Mezhebeshe dabandah- 
goozid emuh Judaïng, Oodoojeebikemun owh David, oo- 
kushketoon chepahkahkinung ewh muzzeneëgun kuhya 
chepookoopetood enewh neezhwahswe ahkookuhwusse- 
gunun emuh atagin. 

6 Ningeënaub dush, benuh dush, emuh nah wuhyeëe 

ewh oogemah-wuhbewin, kuhya ahyahwaud egewh newin 
ahwaseeyug, kuhya nahwuhyeëe ahyahwaud egewh 
katezejig kenebahwe owh Mahnishtahnisheens nindigo 
kahnesind, nauzhwahchenid oodashkunun kuhya nauzh- 
wahsenenig ooshkinzhegoon, mesul egewh neezhwahswe 
oojechaugwun owh Kesha-Muhnedoo azhenahzhahoonjig 
emuh mezewakummig uhkee. 

1 Kepeëzhah dush kuhya oogeöodahpenuhmoowaun 
ewh muzzeneëgun emuh oonje ookecheneenjening enewh 
namuhduhbenejin emuh oogemah-wuhbewening. 

8 Uhpe dush kahoodahpenung ewh muzzeneëgun, e- 
gewh newin ahwaseeyug kuhya egewh neezhtuhnuh ahshe 
newin katezejig kepungeshinoog anahsuhmid owh Mah- 
nishtahnisheens, kuhkenuh tuhkoonuhmoowaud enewh 
muhtwawajegunun, kuhya oozahwah-shooneyah oomoo- 
dansun mwaushkenanig enewh menoomahgoojegunun, 


mesuh enewh oodahnuhmeähwinewaun egewh manoo-ah- 


nuhmeähjig. 

9 Ooshke nuhguhmoowin dush keënuhuhmoowaud, oo- 
oo keëkedoowaud, Kedahpeetandahgooz keen cheöodah- 
penuhmun ewh muzzeneëgun kuhya chepahkahkenahmun 
azheähkookuhwussechegahdag : kegenesegoo mah, kuhya 
kegekishpinuhzhemim chedebanemeyummingid owh Ke- 
sha-Muhnedoo, tebenuhwa kemisqueem keähyooyun ke- 
öondeneyaung emuh ahyahwaud kuhkenuh ahnooj azhe- 
weenzoojig bamahdezejig, kuhya ahnooj anwajig kuhya 
kuhkenuh ahnishenahbag ; 

10 Kuhya kegeëzhemim chekeche-oogemahwandahgooze- 
yaung kuhya chemakuhdawekoonuhyaweyaung ahnahsuh- 
muhbid owh Nekesha-Muhnedoomenaun: ningahooge- 
mahwemin suh dush emuh uhkeeng. 

11 Ningeëčnaub edush, kuhya ningenoondaunun oodin- 


wawinewaun nebewah angenug kewetuhyeëe ewh ooge- 


mah-wuhbewin, kuhya egewh ahwaseeyug kuhya egewh 
katezejig: me dush keduhchewaud metaheching metaus- 
wauk mametauswauk kuhya metauswauk duhching me- 
tauswauk. 

12 Oo-oo keëkedoowaud, keche-pepahgewaud, Ahpee- 
tandahgooze owh Mahnishtahnisheens kahnesind cheöodah- 
penung kushkeäwezewin kuhya tebenuhwadezewin kuhya 
nebwahkahwin, kuhya mushkahwezewin, kuhya keche- 
twahwezewin, kuhya peshegandahgoozewin, kuhya shah 
wandahgoozewin. 

13 Kuhya dush ningenoonduhwaug kuhkenuh bamah- 

dezejig ayahjig ewede ishpeming, kuhya uhkeeng kuhya 
ahnahmuhkummig, kuhya azhahjig oogedebeeg kechegum- 
meeng kuhya kuhkenuh emuh ayahjig 00-00 ekedoowaud, 
Mahnoo oogahahyaun ewh shahwandahgoozewin kuhya 
kechetwahwezewin, kuhya peshegandahgoozewin kuhya 
kushkeäwezewin, owh namuhduhbid emuh oogemah-wuh- 
bewining, kuhya owh Mahnishtahnisheens kahgenig kuhya 
kahgenig. 
= 14 Egewh dush newin ahwaseeyug keëkedoowug, 
Amen. Kuħya egewh neezhtuhnuh ahshe newin kateze- 
jig kepungeshinoog kuhya oogeöojecheengwuhnetahwah- 
waun enewh kahyahgega bemahdezenejin. 


CHAP. VL 
INGEWAHBUNDAUN dush uhpe owh Mahnishtah- 


nisheens puhyahkenung pazhik ahkookuhwuhsegun, 
kuhya ningenoondahwah pazhik egewh newin ahwaseeyug 
keinwad debishkoo anwad ahnemikee oo0o-00 keëkedood, 
Oondahshaun pewahbundun. 

2 Ningeënaub dush,benuh dush, ningewahbuhmah wuh- 
yahbishkezid papazhegoogunzhe: kuhya owh pamoome- 
good cogetuhkoonaun enewh metikwahbeen; kuhya ooge- 
mah wewuhquaun kemeenah: kesahguhum dush mahmah- 
zheëwad, kuhya kayahbe wemahmauzheëwad. 

3 Uhpe dush kahpahkinung menuhwah pazhik ahkoo- 
kuhwussegun, ningenoonduhwah menuhwah pazhik ahwa- 
see 00-00 ekedood, Oondahshaun kuhya pewahbundun. 

4 Keühnesahguhum dush menuhwah pazhig papazhe- 
googunzhe masquuhzid: kuhya owh pamoomegood ke- 
meenah kushkeäwezewin cheëkoonung ewh pezaunezewin 
oonje oomah uhkeeng, chenesedewaud oomah uhkeeng 
ayahjig : kemeenah dush keche-ahzhah washk. l 

5 Uhpe dush kahpahkenung akoo nesing ahkookuhwuh- 
segunun ningenoondahwah menuhwah pazhik ahwasee 
00-00 cheëkedood. Oondahshaun kuhya pewahbundun. 
Ningeënaub dush, benuh dush ningewahbuhmah makud- 
dawezid papazhegoogunzhe, kuhya owh pamoomegood oo- 
getuhkoonaun ewh tebahkishkoojegun. 

6 Ningenoondaun ewh inwawin nahwuhyeëeng ahyah- 
waud egewh newin ahwaseeyug, oo-oo ekedoomahguk, 
Ningoo-tebahegauns enewh buhquazhegunushkoon pazhik 

shooneäuns tahenuhginda, kuhya nesoo tebahegaunsun 
barley pazhik shooneyauns tahenuhginda; kagoo dush 
bahnahjetookan ewh pemeta kuhya ewh shooweminahboo. 

7 Uhpe dush kahpahkenung akoo newing ahkookuh- 
wussegunun ningenoodaun oodinwawin menuhwah pazhik 
ahwasee 00-00 ekedood, Oondahshaun kuhya pewahbundun. 

8 Ningeënaub dush, kuhya ningewahbuhmah wazah- 
wezid papazhegoogunzhe, Neboowin dush keëzhenekahzoo 
owh pamoomegood, kuhya oogenoopenuhnegoon enewh 
ahnahmuhkummmig ayahnejin kemeenahwug dush ahnind 
ewh uhkee cheneshewawaud ahyoowaud ahzhahwashk, 
kuhya puhkuddawin kuhya ewh neboowin, kuhya enewh 
uhkeeng duhzhe ahwaseeyun. 

9 Uhpe dush kahpahkenung akoo nahning ahkookuh- 
wussegunun, ningewahbuhmaug emuh ahnahmuhyeëe sah- 
sahgewejegun-ahbikoong enewh oojechaugoowaun egewh 
kahnesindjig oonje oodekedoowin owh Kesha-Muhnedoo, 
kuhya oonje ewh debahjemoowin kahminjemenuhmoo- 
waud. 

10 Anegook dush kepepahgewug, 00-00 keëkedoowaud. 
Ahneen menik, Oh Tabaningayun, Pahnezeyun kuhya duh- 
yabwayun, kapwahtebahkoonegayun kuhya kapwahnuh- 
nahqueyun oonje keöonjegahtuhmahweyungidwah nemis- 
queemenaun egewh anduhnuhkeejig emuh uhkeeng. 

11 Wahbishke-puhpeensuhkoowahgunun kemeenahwug 
kuhkenuh anduhchewaud ; keënahwug dush cheäunwabe- 
waud kayahbe punge, nahnauzh nesemind kuhkenuh wee- 
jebahmeetahgunewaun kuhya wekahnesewaun wahnese- 
mindjin debishkoo weenuhwah kahezhenesindwah. 

12 Ningeënaub edush uhpe kahpahkenung ewh akoo 
“ningoodwahching ahkookuhwuhsegunun, benuh dush ke- 
kechecheengwakummegah ; kuhya kemuhkuhdawahbe- 
keze owh kezis debishkoo mushkemoodegining ahwasee ` 
oopewying wanjeoozhechegahdag, kuhya misqueeng ke- 
ezhenahgooze owh tebike-kezis. 

13 Uhkeeng dush keëzhepungeshinoog egewh kezhig- 
oong duhzhe ahnungoog debishkoo azhepungeshinoowaud 
egewh atissoosegoog figoominug emuh oonje figoominahgah- 
wunzheeng uhpe mamahdahshejin oonje kache-nootine- 
nig. 
E Kuhya ewh kezhik kemahjahmahgud debishkoo 
muzzeneëgun tatebishkahgin. Kuhya kuhkenuh enewh 

wahjewun, kuhya enewh menisun ningooche keëzhemah- 
jewejegahdanoon. 

15 Kuhya egewh uhkeeng duhzhe keche-oogemaug, 
kuhya egewh kache-ahpeetandahgoozejig enenewug, kuhya 
egewh kachetwahwezejig, kuhya keche-menesenoo-ooge- 
maug, kuhya mashkahwezejig enenewug, kuhya kuhkenuh 
egewh ahwahkaunewindjig, kuhya egewh dabanindezoojig, 
kekahzoowug emuh wahweembahbikauning kuhya wah- 


jewing duhzhe ahzhebikoong ; 


16 Oo-oo dush oogeëdahnahwah enewh wahjewun 
kuhya enewh ahzhebikoon, Nungwaheshenaum, kuhya 
kahzheshenaum chewahbuhmesewungid owh namuhduhbid 
emuh oogemah-wuhbewening, kuhya owh nashkanemeyun- 
mingid Mahnishtahnisheens : 

17 Zhuhyegwah mah debishkoosane oonishkahdeze- 
wine-kezhegudoom, ahwanan dush kakushketood chene- 
bahwid ? 


GITAR. VN. 


AHISHQUAH-AHYAUG oonoo ningewahbuhmaug 

newin angenug nebahwewaud emuh newing anuh- 
kuhkayah wandahnemuk oomah uhkeeng, minjemenuh- 
moowaud ewh noodin newing wandahnemuk oomah 
uhkeeng, cheöonjenoodinsenook emuh uhkeeng, gamuh 
kechegummeeng, gamuh emuh metigoong. 

2 Ningewahbuhmah dush menuhwah pazhik angen 
wahbunoong kepeöðonjeed ayaud oodahkookuhwuhsegun 
owh Bamahdezid Kesha-Muhnedoo : anegook edush ooge- 
pepahgemaun enewh newin angenun xahmeeneminjin che- 
bahnahjetoonid ewh ukkee kuhya ewh kechegummee, 

3 Oo-oo keëkedood, Kagoo bahnahjetookagoon ewh 
uhkee, gamuh kuhya ewh kechegummee, gamuh egewh 
metegoog, nahnauzh kekekenoowahjeüngwah oobuhmee- 
tahgunun owh Kekesha-Muhnedoomenaun emuh ookut- 
tikwahnenig. 

4 Kuhya ningenoondaun anduhchewaud egewh kahke- 
kenoowahjeïndjig: kekekenoowahjeähwug suh ningood- 
wauk ahshe nemeduhnuh ahshe newing metanswauk ba- 
mahdezejig ahnooj azheweenzoonid oonejahnesun owh 
Israel. 

5 Egewh Juda azheweenzoojig, metahswe ahshe nee- 
zhing metauswauk kekekenoowahjeähwug, Egewh dush 

Reuben azheweenzoojig, metahswe ahshe neezhing metaus- 
wauk kekekenoowahjeähwug. Egewh dush Gad azhe- 
weenzoojig, metauswe ahshe neezhing metauswauk keke- 
kenoowahjeähwug. 

6 Aser azheweenzoojig, metauswe ahshe neezhing me- 
tauswauk kekekenoowahjeähwug. Nephthalim azheween- 
zoojig, metahswe ahshe neezhing metauswauk kekekenoo- 
wahjeähwug. Manasseh azheweenzoojig, metahswe ahshe- 
neezhing metauswauk kekekenoowahjeähwug. 

1 Simeon azheweenzoojig, metauswe ahshe neezhing 
metauswauk kekekenoowahjeähwug. Levi azheweenzoo- 
jig, metahswe ahshe nezhing metauswauk kekekenoowah- 
jeähwug. Issachar azheweenzoojig metauswe ahshe 
neezhing metauswauk kekekenoowahjeähwug, 

8 Zabulon azheweenzoojig metauswe ahshe neezhing 
metauswauk kekekenoowahjeähwug. Joseph azheweenzoo- 
jig metauswe ahshe neezhing metauswauk kekekenoowah- 
jeähwug. Benjamin azheweenzoojig metauswe ahshe 
neezhing metauswauk kekekenoowahjeähwug 

9 Kahishquah ezhewabuk 00-00 ningeënaub, benuh dush 
keche-nebewah mahyahmahwenoojig, ahweyah kakushke- 
toosegebun cheühgemaud, ahnooj azheweenzoojig, kuhya 
pakaunezejig ahnishenahbag, kuhya ahnooj anwajig bam- 
, ahdezejig kenebahwewug anahsuhmeahyahnig ewh ooge- 
mah-wuhbewin, kuhya anahsuhmid owh Mahnishtahnish- 
eens ke wahbishkekoonuhyawaud kuhya ketuhkoonahmoo- 
waud palm-minahgahwunzhe-wuhtikwaunsun ; 

10 Anegook dush kepepahgewug oo-oo keëkedoowaud, 
Netuhbemahjeëwa suh Kekesha-Muhnedoomenaun ooge- 
mahwuhbewening namuhduhbid, kuhya owh Mahnishtah- 
nisheens. 

11 Kuhkenuh dush egewh angenug kenebahwewug 
kewetuhyeëe emuh atag ewh oogemah-wuhbewin, kuhya 
keähyahwaud egewh katezejig kuhya egewh newin ahwa- 
seeyug, kuhya ‘kekahwesawug anahsuhme- -ahyahnig ewh 
oogemah-wuhbewin, keshahgushketahwahwaud enewh Ke- 
sha-Muhnedoon, 

12 Oo-oo dush keëkedoowaud Amen, Shahwandahgoo- 
zewin, kuhya peshegandahgoozewin, kuhya nebwahkahwin 
kuhya mahwooyahwawinun, kuhya kechetwahwandahgoo- 
zewin, kuhya kushkeäwezewin, kuhya mushkahwezewin 
oogahahyaunun owh Kesha-Muhnedoomenaun kahgenig 
kuhya kahgenig. | 

13 Pazhig dush egewh katezejig ningekuhnoonig, 00-00 
keëzhid, Ahwananug oogoo wuhyahbishke-koonuhyajig ? 
ahneende dush wanjebahwaud ? 

14 Oo-oo dush ningeënah, Nindoogemaum keen keke- 
kandaun. Oo-oo dush ningeik, Mesuh oogoo ahyahwejig 
emuh kechekoodugganduhmoowining kahoonjesahgahun- 
gig, kuhya kahkesebegenungig enewh oodahgwewinewaun, 
kuhya kewahbishkegetoowaud emuh oomisqueeming owh 
Mahnishtahnisheens. 

15 Mesuh wanjeahyahwaud anahsuhme-ähyahnig oo- 
doogemah-wuhbewin owh Kesha-Muhnedoo, kuhya buh- 
meetahwahwaud kahzhegudenegin kuhya tabekudenegin 
emuh ookeche-ahnuhneä-weguhmigoong, owh dush namuh- 
duhbid emuh oogemah-wuhbewining oogahweejedahmaun 
enewh. 

16 Kah dush menuhwah tahpuhkuddasewug, kah kuhya 
tahkishkahbahgwasewug, kah dush oogahwesuggahkeze- 
goosewaun enewh kezisoon, kah kuhya gagoo kezhahtawin. 

17 Owh mah Mahnishtahnisheens ayaud nahwuhyeëe 
oogemah-wuhbewining oogahahshummaun enewh, kuhya 
oogahezhesuhgahbegenaun emuh mwahkejewhwunenig 
bemahdezewine nebee ; kuhya owh Kesha-Muhnedoo oogah- 
wahweenga-pangooshkinzhegwaäun. 


CHAP; VHE 
HPE dush kahpahkenung ewh akoo neezhwahcheeng 


ahkookuhwuhsegunun, kepezaunezeem ewede ish- 
peming koonemah ahbetuh tebahegun. 

2 Kuhya ningewahbuhmaug egewh neezhwahswe 
angenug nahbahwejig anahsuhmuhbid owh Kesha-Muhne- 
doo; kuhya kemeenahwug neezhwahswe pootahjegunun. 

3 Menuhwah dush pazhig angen kepeëzhah, kuhya ke- 
penebahwe emuh sahsahgewejegun-ahbikoong, ketuhkoon- 
ung oozahwah-shooneah ooqwazegunahbik; kemeenah 
dush nebewah ooquazegun cheöonjesahsahgewetood mah- 
mahwe oodahnuhmeäwinewaun kuhkenuh egewh manoo- 
ahnuhmeähjig emuh oozahwah-shooneah sahsahgewejegun- 
ahbikoong anahsuhme-ähyahnig ewh oogemah-wuhbewin 
atag. 

4 Paquanag dush ewh ooquazegun chuhyahgezuhming 
mahmahwe oodahnuhmeähwinewaun egewh manoo-ahnuh- 

meähjig, keëzheombahbutta emuh anuhsuhmuhbid owh 
Kesha-Muhnedoo oonje ooneenjeeng owh angen. 

5 Owh dush angen oogeöodahpenaun ewh ooquazegun- 
ahbik, kuhya oogemooshkenuhtoon ewh ishkooda kahoon- 
denegahdag emuh sahsahgewejegun-ahbikoong, oogeähpug- 
gedaun dush emuh oogeduhkummig : keähyahmahgudoon 
dush enewh inwawinun, kuhya egewh ahnemekeeg ke- 
noondahgoozewug, kuhya kewuhwahsuhmoo, kuhya ke- 
cheengwakummegah. 

6 Kuhya egewh neezhwahswe angenug takoonungig 
enewh seen eoe pootahjegunun keöozhetahwug che- 
_ pootahjegawaud. 

1 Kepootahjega owh netum angen, me dush kepeähyah- 
mahguk ewh sassagun kuhya ishkoota kenikkesing ewh 
misquee, keähpuggejegahdanoon dush oogeduhkummig 
kuhya gagah kuhkenuh wazhahwushkaug mushkoosewin 
kechahgahketa. 

8 Kuhya menuhwah pazhik angen kepootahjega, tah- 
nahsug dush keche-wahjew saketag keähpuggejegahda 
emuh kechegummeeng, kuhya dush gagah ahbetah keche- 
gumme kemisgueewahgumme ; 

9 Kuhya gagah abetah egewh ayahjig emuh keche- 
gumeeng kahbemahdezejig keneboowug : kuhya kagah 
ahbetah nahbequaunun kebahnahdudoon. 

10 Owh dush akoo-nesewaud angen kepootahjega, Ke- 
che ahnung dush ishpeming keoonjepungeshin, wahsuh- 
koonanjeguning keënahkezood, kuhya kepungeshin emuh 
azhetequayaug kagah ahbetah seebeen, kuhya emuh wan- 
jejewung enewh nebeen ; 

11 Wesuggebug keëzhenekahzoo owh ahnung : kagah 
dush ahbetah enewh nebeen kewesuhgahgumwewun, kuhya 
nebewah egewh enenewug oogenesegoonahwaun enewh 
nebeen oonje kewesuhgahgummechegahdanig. 

12 Owh dush akoo-newewaud angen kepootahjega, 
kagah dush ahbetah owh kezhike-kezis kebahnahjeäh, kuhya 
kagah abetah owh tebike-kezis kuhya gagah ahbetah 
ahnungoog ; Kagah ahbetah ketebikahbemenahgoozewug, 
kagah kuhya ahbetah kezheguk kahween kewahsayahmah- 
gussenoon, kuhya tebekuk. 

13 Ningeënaub edush kuhya ningenoonduhwah pazhig 
angen pemesad emuh nahwuhyeëe kezhigoong, kechepe- 
pahgid oo-oo keëkedood, Tahkuhgwahnesuhguhkumme- 

ketemahgezewug, tahkuhgwahnesuhgukkumme-ketemah- 
gezewug, tahkuhgwahnesuhgukkumme-ketemahgezewug 
egewh anduhnuhkeejig emuh uhkeeng oonje enewh ahnind 
anwawamahgudenig oopootahjegunewah egewh neswe 
angenug kayahbe kapootahjegajig ! 


CHAF IA: 


KOO-NAHNUNEWAUD dush angen kepootahjega, 

kuhya ningewahbuhmah pazhik ahnung ishpeming 
oonje pungeshing emuh uhkeeng kepuhgummebezood : 
kemeenah dush ewh ahbahpahkuhegun wahyaquahyahse- 
nook wahnekaun ahbahpahkuhegahdag. 

2 Oogenesahkoonaun dush ewh walyaquahyahsenook 
wahnekaun ; medush keoonjebombahbuttag emuh wahne- 
kauning debishkoo azhepuhquanag keche-ningahpekeze- 
gun; kuhya dush ketebikahbuhmenahgooze owh kezis, 
kuhya kezhik oonje kepuhquanag ewh keche wahnekaun. 

3 Magwa dush puhquanag keöonjewug kechepuhkin- 
nag uhkeeng kepeëzhahwug: kemeenahwug dush ewh 
kushkeäwezewin debishkoo azhekushkeäwezewaud egewh 
ookaude-kenahbegoog uhkeeng ayahjig. 

4 Keënahwug dush chebahnahjetoosigwah uhkeeng 
wanjegingin mezhushk, kuhya gagoo wazahwushkuk, 
kuhya ahweyah metikoon, chebahnahjeähwaud atuh enewh 
enenewun kakenoowahjechegahzoosenegoon ewh oodahkoo- 
kuhwuhsegun owh Kesha-Muhnedoo emuh ookuttikwahne- 
ning. 

5 Kahween kemeenahsewug chetanesahwaud, naunoo- 
kezis atuh chekoodugeindwah ; keëzhekooduggeewawug 
debishkoo owh ookaude-kenabig azhekooduggeëwad uhpe 
pakittawahjin enewh enenewun. 

6 Uhpe dush oonoo kezhegudoon enenewug oogahnun- 
doonaähnahwah ewh neboowin, kah dush oogahmekunse- 
nahwah, oogahnunduhwandahnahwah cheneboowaud oo- 
gahoozhemegoonahwah dush ewh neboowin. 

-7 Egewh dush puhkinnag keëzhenahgoozewug debish- 
koo egewh papazhegoogunzheeg kazheetahjig chemegah- 
ding; emuh dush ooshtequaunewaung oogeähyahnahwah 
oogemah-wewuhquaunun debishkoo oozahwah-shooneäung, 
eneneeng dush keénuhdangwywug. 

8 Equa oomenesiseeng keézhenahgwudenewun oome- 

nesissewaun, kuhya mezhebezhe-webittaung keëzhenah- 
gwuddenewun webittahwaun. 

9 Tahnahsug pewahbekoo pahkahahquaunun oogeäh- 
yoonahwah emuh ookahkuhgunewaung, keinwawamah- 
guddenewun ooningwegunewaun debishkoo anwawaud 
nebewah papazhegoogunzheeg uhpe apuhedewahjin emuh 
anduhzhe-megahding. 

10 Ookaude-kenabegoog oozoowahwaun keëzhenah- 
gwudenewun oozoowahwaun, kuhya keähtanewun enewh 
shemahgunun emuh oozoowahwaung ; kekushkeäwezewug 
dush chemujje-doodahwahwaud enewh enenewun nahnoo- 
kezis. 

11 Oogeähyahwahwaun dush enewh keche-oogemaun, 
mesuh owh wahyaquahsenook wahnekauning duhzhe an- 
gen, Abaddon azhenekahzood emuh Hebrew inwawining, 
emuh dush Greek inwawining Apollyon ëzhenekahsoo. 

12 Pazhik ahnemezewin ahzhe keïshquahsamahgud ; 
benuh dush neezh ahnemezewinun kayahbe tahtuhgwishe- 
noomahgudoon. 

13 Akoo-ningoodahchewaud angen kepootahjega, kuhya 
ningenoondaun inwawin oonje newoodashkunayaug ewh 
oozahwahshooneyah - sahsahgewejegunahbik anahsuhmid 
owh Kesha-Muhnedoo atag, 

14 Kekuhnoonah dush owh pazhik angen takoonung 
ewh pootahjegun, Ahbowh egewh newin angenug kabah- 
quahegahzoojig emuh keche-seebeeng Euphrates. 

15 Keähbahahwug dush egewh newin angenug kahke- 
zheetahjig ‘ningootebahegun kuhya ningookezhig kuhya 
ningookezis kuhya ningoo kekenoonoowin, chenesahwaud 
gagah ahbetah enewh enenewun. 

16 Pamoomegoojig shemahgunishug neezhwauk duh- 
ching kechemetauswauk keduhchewug, kuhya ningenoon- - 
dum anduhchewaud egewh. 

17 Emuh dush enahbunduhmoowining ningewahbuh- 
maug papazhegoogunzheeg kuhya egewh pamoomegoojig, 
keäyoowaud emuh ookahkuhgunewaung enewh pahkahah- 
quaunun ishkootang wanjeoozhechegahdagin kuhya la- 
cinthing kuhya wazahwushkookunag mushkeke. Ooshte- 
quaunewaun dush egewh papazhegoogunzheeg, mezhebe- 
she-ooshtequauning keëzhenahgwuddenewun, kuhya emuh 
oodoonewaung kepeoonjesinene ewh ishkoota kuhya butta 
kuhya wazahwushkookunag mushkeke. 

18 Oogoo dush nasejig oogenesahwaun gagah ahbetah 

enewh enenewun keähyoowaud ewh ishkooda kuhya ewh 
butta, kuhya ewh wazahwushkookunag mushkeke, kahoom- 
bahbuttag emuh oonje oodoonewaung, 

19 Oomushkahwezewinewah mah dahgoomahgudene 
emuh oodoonewaung kuhya emuh oozoowahwaung ; kena- 
begoong mah keëzhenahgwudenewun oozoowahwaun, 
kuhya keöoshtequaunewunenewun oozoowahwaun, mesuh 
enewh ayoowahjin mujjedoodahgawaud. 

20 Kuhya ahnind egewh enenewug kahnesegoosigoog 

enewh kooduggetoowinun, kahween keäunuhwanindezoo- 
sewug oonje enewh oodahnookeewinewah ooneenjeewaung 
kahenuhnookeewaud, cheöojecheengwuhnetahwahsigwah 
enewh mujje-muhnedoon kuhya oozahwah shooneah muz- 
zeneneen, kuhya shooneah muzzeneneen, kuhya oozah- 
wahbikoo-muzzeneneen, kuhya ahsine-muzzeneneen, kuhya 
metigoo-muzzeneneen ; enewh kashketoosenegoon chewah- 
benid gamuh chenoonduhmeniid gamuh chebemoosanid : 

21 Kah kuhya keäunuhwanindezoosewug ooneshewa- 
winewaun, oomujje-mushkekekawinewaun, kuhya oope- 
shegwahdezewinewaun, kuhya enewh cokeemoodewine- 
waun. 


CHAP. S 
INGEWAHBUHMAH dush menuhwah pazhig mash- 


kahwezid angen ishpeming pebonjeneeseed, ahnuh- 
quudoon agweed, kuhya oogeähyaun ewh nuhgwayaub 
emuh ooshtequauning, kezisoong dush keëzhenahgwudene 
oodahgwy, kuhya ishkootawine suhkuhwahguning keëzhe- 
nahgwudenewun enewh oosittun. 

2 Oogetuhkoonaun dush pazhig muzzeneëgauns pah- 
pahkesenenig : ketuhkooke dush ookechesit emuh keche- 
gummeeng, kuhya oonuh:.unjesit emuh uhkeeng, 

3 Kekeche-pepahge dush debishkoo uhpe kache-mezetah- 
goozejin owh Mezhebeshe ; uhpe dush kahishguah-pepahgid, 
neezhwahswe ahnemekeeg kenoondahgoozewug. 

4 Uhpe dush kahishquah-noondahgoozewaud egewh 
neezhwahswe anemekeeg, newemahje-oozhebeëganahbun : 
kuhya ningenoondaun ewh inwawin ishpeming oonje 00-00 
keëgooyaun, Ahkookuhwuhsetoon oonoo uhyeëen kahene- 
tahgoozewaud egewh neezhwahswe ahnemekeeg, kagoo 
dush oozhebeünkan, 

5 Owh dush angen kahwahbuhmug nebahwid emuh 

kechegummeeng kuhya emuh uhkeeng ishpeming enuhkuh- 
kayah kebombenikane, 

6 Kuhya kemushkahwah-kezhwa ketuhgooweenaud 
enewh kuhyahgega-bemahdezenejin ; enewh kahoozhetoo- 
nejin ishpeming kezhik kuhya enewh uhyeëen emuh ayau- 
gin, kuhya kechegumme kuhya enewh uhyeëen emuh ayau- . 
gin, Me zhuhyegwah ashquah-kezheguk, keëkedood : 

1 Uhpe dush enewh kezhegudoon uhpe kahnoondahgoo- 
zid owh akoo-neezhwahchewaud angen, uhpe kemahjepoo- 
tahjegad, tahishquahsane ookeemoodezewin owh Kesha- 
Muhnedoo debishkoo kahezhewahbunduhaud enewh 
oobuhmeetahgunun aunwahjega-wenenewun. 

8 Kuhya dush menuhwah ningekuhnoonegoon ewh 
inwawin ishpeming kahoonjeemahguk, oo-oo keëgooyaun, 
Ezhaun, oodahpin ewh muzzeneëgauns ewh puhyahkesing, 
ewh takoonung owh angen nahbahwid oogedebeeg keche- 
gummeeng kuhya emuh uhkeeng. 

9 Ningeëzhahnun dush owh angen, oo-oo dush ningeë- 
nah, Meezheshin ewh muzzeneëgauns, Oo-oo dush ningeik, 
Oodahpin kuhya meejin ; tahoonjewesuggun kemesud 
kuhya emuh kedooning ahmoo-sinsebahquudoong tahezhe- 
wishkoobun. 

10 Ningeöodahpenaun dush ewh muzzeneëgauns emuh 
oonje ooneenjeeng owh angen, kuhya ningemeejin; emuh 
dush nindooning ahmoo-sinsebahquudoong keëzhewishkoo- 
bun, uhpe dush kahmejeyaun nemesud kewesuggun 

11 Oo-oo dush ningeïk, Kenundahwandahgooz menuh- 
wah cheäunwahjegayun anahsuhmewaud nebewah ahnishe- 
nahbag, kuhya pahkaun azheweenzoojig bamahdezejig, 
kuhya papukkaun anwajig, kuhya keche-oogemaug. 


CHAP. XI. 


TINGEMEENEGOO dush ewh ahsahgunushk tebahe- 
4N gun-ahtigoong azhenahgwuk , kenebahwe owh angen, 
00-00 dush keëkedood, Puhsegween, tebahun dush oodah- 
nnhmeä-weguhmigoom owh Kesha-Muhnedoo, kuhya ewh 
sahsahgewejegun-ahbik, kuhya egewh emuh anduhzhe- 
ahnuhmeähjig. 

2 Ewh dush uhkeens ahgwahjuhyeée atag keche-alinuh- 
meä-weguhmigoong kagoo tebahunkan ; egewh mah mayug- 
ahnishenahbag meenahwug ewh : nemeduhnuh kezis ahshe 
neezh oogahtuhkookahdahnahwah ewh kechetwah-oodanah. 

3 Ningahmeenaug dush egewh neezh anoonuggig 

dabahjemoojig ewh kushkeäwezewin, tahaunwahjegawug 
dush metauswauk ahshe neezhwauk ahshe ningoodwahswe- 
meduhnuh kezhegudoon, mushkemoodegine ahgwewinun 
kaähgwewaud. 

4 Mesuh oogoo neezh ooliveahgahwunzheeg, kuhya 
egewh neezh wahsuhkoonanjegunahtikoon padukketagin 
anahsuhmid owh Kesha-Muhnedoo dabandung anegoo- 
kookummegaug uhkee. 

5 Kishpin dush ahweyah enene wemujjedoodahwaud 
enewh, oodoonewaung oonjebahmahgudene ishkoota che- 
öonjebahnahjeëmind enewh shaunganemegoowahjin : Kish- 
pin dush ahweyah wemujjedooduhwaud, me suh kaëzhe- 
nesind. 

6 Oogoo dush oodahyahnahwah ewh kushkeäwezewin 
chekebahquahuhmoowaud ewh kezhik, cheöonjekemewun- 
senook magwah aunwahjegawaud: kuhya ookushketoo- 
nahwah enewh neebeen chemisqueewahguhmetoowaud, 
kuhya ahnooj mujje enahpenawinun cheénahpenuhtoowaud 
ewh uhkee, duhching egoo ananduhmoowahjin. 

1 Uhpe dush keishguah-debahjemoowaud, owh ahwasee 
wanjebaud emuh wahnekauning ewh wuhyaguahsasenook 
oogahmegahnaun enewh, kuhya oogahmahmauzheäun, 
kuhya oogahnesaun. 

8 Kuhya dush ooweyowewaun tahahtanewun emuh 
muhyahwelkunah keche-oodanaung, ewh Sodom kuhya 
Egypt azhenekahdag uhpe anduhzhinduhmingin waje- 
chaugwandahgwukkin  uhyeéen, kahduhzhe-suhsuhgah- 
quahoond owh Tabanemenung. 

9 Egewh dush ahnishnenahbag, kuhya ahnooj anwajig, 
kuhya ahnooj azheweenzoojig oogahwahbundahnahwaun 
enewh weyowene nesoo kezhik ahshe ahbetah, kah dush 
oogahpuhgedenahmahwahsewaun enewh weyowene che- 
ühchegahdanig emuh chebaguhmigoong. 

10 Egewh dush anduhnuhkeejig oomah uhkeeng tah- 
moojegezewug oonje neboonid, kuhya tahoonahnegoozewug, 
kuhya tahnuhneendahedewug enewh meegewawinun, 
oonje mahween oogoo neezh aunwahjega-wenenewug ke- 
kooduggeähwaud enewh anduhnuhkenejin emuh uhkeeng. 

11 Uhpe kahnesoogoonuhguk ahshe ahbetah, oogepeen- 
jenahwashkahgoowaun enewh bemahdezewine-Oojechaug- 
oomaun oonje owh Kesha-Muhnedoo, kuhya kequuhyukoo- 
kahbahwewug ; kekeche sagezewug dush egewh kahwah- 
buhmahjig. 

12 Oogenoondahnahwah ewh keche-inwawin ishpem- 
ing oonje, 00-00 keëgoowaud, Oondahshaug. Medush kah- 
ezheöombishkahwaud ewede ishpeming emuh ahnuhquud- 
doong; oogewahbuhmegoowaun dush enewh shaungane- 
megoowahjin. 

13 Me goo uhpe tebahegun kekecheengwakummegaug, 
ahnind dush keche-oodanuh kekahwesamahgud, kuhya 
kecheengwakummegaug uhkee kebonjeneboowug neezh- 
wahcheeng metauswauk egewh enenewug: egewh dush 
kahishkoonindjig kesagezewug, kuhya oogepeshegandah- 
gooähwaun enewh ishpeming duhzhe Kesha-Muhnedoon, 

14 Me suh ishquahsag akoo neezhing ahnemezewinun; 
benuh dush, waweeb dush peëzhahmahgud akoo nesing 
ahnemezewinun : 

15 Kuhya akoo neewahchewaud angen kepootahjega, 
kuhya keähyahmahgudoon keche inwawinun ewede ish- 
peming, 00-00 keëkedoomahguk ; Zhuhyegwah owh Taba- 
nemenung kuhya ooChristemun oodebandahnahwah oomah 
uhkeeng duhzhe oogemahwewinun; kahgenig dush tah- 
oogemahkundahga. 

16 Kuhya egewh neeshtuhnuh ahshe newin katezejig, 
kahnuhmuhduhbejig anuhsuhmid owh Kesha-Muhnedoo 
emuh oo-dahgweduhbewinewaung, keoojecheengwasawug 
keshahgushketahwahwaud edush enewh Kesha-Muhnedoon, 

17 Oo-o0o keëkedoowaud, Kemahmooyahwuhmegoo, 
Oh Tabaningayun Kasha-Muhnedooweyun, Muhyahmahwe- 
mushkähwezeyun, noongoom ayahyun kuhya ayahyunbun, 
kuhya kayahbe kaähyahyun ; oonje keoodahpenuhmahzoo- 
yun kekechemushkahwezewin, kuhya keöðogemahkundah- 
gayun. 

5 18 Kenishkahdezewug dush egewh mayug-ahnishenah- 
bag, kenishkahdezewin ahzhe ketuhgwishenoomahgud ; 
kuhya ookezhegudoomewaun egewh naboojig uhpe chete- 
bahkoonindwah, cheoonjeshahwanemudwah kebuhmee- 
tahgunug egewh aunwahjega-wenenewug, kuhya egewh 
manoo-ahnuhmeähjig, kuhya egewi, quatungig kedezhene- 
kahzoowin, agahsandahgoozejig kuhya kache-ahpeetandah- 
goozejig; chebahnahjeüdwah dush egewh banahjetoojig 
ewh uhkee. 

19 Kenesahkoonegahdane suh ookeche-ahnuhmeä- 
weguhmig owh Kesha-Muhnedoo ewede ishpeming : ke- 
wahbunjegahdane dush emuh ookeche-ahnuhmea-weguh- 
migoong ewh ookekindewene-muhkukkoom : keähyahwug 

dush wahwahsuhmoog, kuhya inwawinun, kuhya ahneme- 
keeg, kuhya kecheengwakummegah, kuhya kekechesa- 
sagun. 

CHAP. XII. 


EPENAHGWUD dush gagoo kache-mahmaundah- 

wuk emuh mezhuh-kezhikoong ; pazhik equa kahah- 
gwil enewh kezhike-kezisoon, kuhya ayahwaud enewh 
tebike-kezisoon emuh ahnaumesit, kuhya emuh ooshte- 
quauning äyahwaud enewh metauswe ahshe neezh ahnun- 
goon tahnahsug oogemah-wewuhquaun : 

2 Ahyahwaud dush enewh ahbenoojeyun keöonje 
ahyahshequa, kenegeähwuhsood, kuhya kekooduggetood 
wenegenid oodahbenoojeëmun, 

3 Menuhwah dush pazhig mahmaundahwejegun kepe- 
nahgwud ewede mezhuh kezhigoong; benuh dush pazhig 
mashquuhzid keche-kenabig, neezhwahchewunenewun 
ooshtequaunun, kuhya metahchewunenewun oodashkunun, 
kuhya neezhwahswe oogemah-wewuhquaunun emuh oosh- 
teguauning. 

4 Oozoowaun dush keähyood oogewekoobenaun gagah 
ahbetah enewh kezhigoong duhzhe ahnungoon kuhya uh- 
keeng oogeëzheähpuggenaun ; kuhya owh keche-kenabig 
kenebahwe anahsuhmenid enewh equawun wahnegeäh- 
wuh-soonejin, weäumwaud enewh oodah-benoojeëmene 
uhpe nahgenid. 

5 Oogenegeäun dush owh equa enewh quewezansun, 
mesuh owh wahoogemahkundahwaud kuhkenuh enewh 
ahnooj azheweenzoonejin ahnishenahban pewahbekoo- 
suhkuhoon katuhkoonung; oodahbenoojeëmun owh equa 
keëzhewejegahzoowun emuh ahyahnid enewh Kesha-Muh- 
` nedoon, kuhya emuh ahyahnig oodoogemah-wuhbewin. 

6 Owh dush equa keëzhenezhemoo emuh puhgwuhduh- 
kummig, kahduhzhe-wuhwazhetuhmahgood enewh Kesha- 
Muhnedoon ningooche kaahyaud, kaduhzhe-ahshummind 
metauswauk ahshe neezhwauk ahshe ningoodwahswe-me- 
duhnuh duhsoogoon. 

1 Kemegahdim dush ewede ishpeming : Michael kuhya 
oodangenemun oogemegahnahwaun enewh keche-kenabig- 
oon; kemegahzoo dush owh keche-kenabig kuhya enewh 
oodangenemun, 

8 Kah dush keshahgoocheëwasewug, kah dush kayahbe 
kemekahwahsewug ewede ishpeming. 

9 Owh dush keche kenabig kesahgechewabenah, owh 

kata kenabig,mujje-muhnedoo azhenekahzood,kuhya Satan ; 
me suh owh wuhyazindung kuhkenuh anegookookumme- 
gaug ewh uhkee : uhkeeng dush keëzheähpuggechegahzoo, 
kuhya mahmahwe kesahgejewabenegahzoowun enewh 
oodangenemun 

10 Ningenoondaun dush ewh keche-inwawin ishpeming 
00-00 akedoomahguk, Ahzhe ketuhgwishenoomahgud be- 
mahjeëgoozewin, kuhya mushkahwezewin, kuhya Kekesha- 
Muhnedoomenaun oodoogemahwin, kuhya oomushkah- 
wezewinene enewh Oo-Christemun; Owh mahween buh- 
yahtahmaud enewh kekahnesenahnin neeswabenegahzoo 
owh kahbahtahmaud enewh anahsuhmid owh Kesha-Muh- 
nedoo kahzhegudenegin kuhya tabekudenegin. 

11 Oogemahmauzheähwaun oonje oomisqueeming owh 
Mahnishtahnisheens, kuhya oonje ewh ekedoowin kahenah- 
jemoowaud ; kah dush oogesahgetoosenahwah tebenuhwa 
oobemahdezewinewah peenish egoo neboowaud, 

12 Benuh dush oonahnegoozin keezhik kuhya kenuh- 
wah keezhegoong anduhnezeyag. Tahnuhneenuhwanduh- 
moog egewh uhkeeng kuhya kechegummeeng ayahjig ! 
kepenaunzekahgoowah mah owh mujje-muhnedoo keche 
nishkahdezid, ookekandaun ewh wanebik atuh cheähyaud. 

13 Uhpe dush wuhyahbundung owh Keche-kenabig 
keëzheneeswabenegahzood emuh uhkeeng, oogekoodugge- 
äun enewh equawun kahneegeähnejin enewh quewezansun 

14 Kemeenah dush owh equa neezh ooningwegunun 
owh keche-megeze, cheöðonjeëzhesad emuh puhgwuhduh- 
kummig, emuh andaud, anduhzhe pemenind ningoo keke- 
noonoowin kekenoonoowinun kuhya ahbetah kekenoonoo- 
win, che6onjewahbuhmegoosig enewh kenabigoon. 

15 Owh dush kenabig kesahgejejewunenewun enewh 
nebeen emuh conje oodooning, debishkoo uhnemooshkah- . 
ungin ewh noopenuhnegood owh equa cheöonjemahjewene- 
good ewh mooshkuhun. 

16 Owh dush equa oogeweedookahgoon ewh uhkee, 
ketahwunnemahgud ewh uhkee, keähgoondung ewh moosh- 
kuhuhmoowin kahsahgejejewunenig emuh oonje oodooning 
owh keche-kenabig. 

17 Owh dush keche-kenabig oongenishkanemaun 
enewh equawun, kuhya oogeähwemegahnaun enewh kah- 
ishkoonegahzoonejin oonejahnesun, mesuh egewh ganuh- 
wandungig enewh ookuhgequawinun owh Kesha-Muhnedoo 
kuhya ayaungig ootebahjemoowin owh Jesus Christ, 

INGENEBOW dush emuh matuhtaungaug kechegum- 
me, ningewahbuhmah dush pazhik ahwasee peöonje- 
mookeed emuh kechegummeeng, keneezhwahchewunene- 
wun ooshtequaunun kuhya kemetahchewunenewun oodash- 
kunun, kuhya emuh oogij-oodashkunun oogeähyahnun me- 
tahswe oogemah-wewuhquaunun, kuhya emuh oogij oosh- 
tequaunun mujje-kezhawine oonoozoowin keëzhebeëgah- 
dane. 

2 Owh dush ahwasee kahwahbuhmug keche-pezhuïng 
keëzhenahgooze, kuhya oosittun mukkoositaung keëzhe- 
nahgwudene, kuhya oodoon mezhebeshe-oodooning keëzhe- 
nahgwudene. Kuhya owh mujje-kenabig oogemeenaun 
enewh ahwaseeiin ookushkeäwezewin kuhya oodahpuh- 
bewin, kuhya keche oogemahwandahgoozewin. 

3 Ningewahbundahmahwah dush pazhig ooshtequaun 
kahmahkegunaunjegahdanig cheneboomahgudenig ; kuhya 
kenoojemoomahgudene ooshtequaun kahmahkuhgunaunje- 
gahdanig kagenesegoobun: kuhkenuh dush egewh uhkeeng 
ayahjig oogemahmahkahdanemahwaun enewh ahwaseeŭn, 

4 Kuhya oogeshahgushketahwahwaun enewh keche- 
kenabigoon, kemeenahnid enewh ahwaseeün kushkeä- 
wezewin: kuhya oogeshahgushketahwahwaun enewh 
ahwaseeün, 00-00 keëkedoowaud ; Ahwanan azhewabezid 
nahsaub azhewabezid owh ahwasee? Ahwanan kakush- 
ketood chemeegahnaud enewh ? 

5 Kemeenah dush oodoonemah kache-muhmequahzoo- 
mahguk kuhya maje-kezhwamahguk ; kemeenah dush ewh 
kushkeäwezewin, cheähyaud nemeduhnuh ahshe neezhoo- 
keezis. 

6 Ketahwune dush chemujjeduhzhemaud enewh Kesha- 
Muhnedoon, chemujje-duhzhindung oodezhenekahzoowine- 
ne kuhya ookechetwah-ahnuhmeä-weguhmig kuhya enewh 
andahnejin ewede ishpeming. 

1 Kemeenah dush chemeegahnaud enewh manoo-ah- 
nuhmeähnejin, kuhya chemahmaużheäud enewh: kuhya 
kemeenah ewh kushkeäwezewin chekushkeäud ahnooj 
doowun ahnishenahban, kuhya ahnooj anwanejin, kuhya 
ahnooj azheweenzoonejin. 

8 Kuhkenuh dush egewh anduhnuhkeejig oomah uh- 
keeng oogahoojecheengwuhnetahwahwaun, menik anduh- 
chewaud wazhebeëgahdasenenig oodezhenekahzoowine- 
waun emuh oobemahdezewine-muzzeneëguning owh Mah 

nishtahnisheens kahnesind uhpe mahyahje oozhetoong ewh 
uhkee. 

9 Kishpin ahweyah watuhwuhgaud mahnoo oogahbe- 
zindaun. 

10 Owh takoonewad tahtuhkoonah: owh dush nashewad 
ewh ahzhahwashoon ahyood, tahnesah ewh ahzhahwashk. 
Me suh 00-00 oominwahdanduhmoowinewaun kuhya oo- 
dabwayanduhmoowinewaun egewh manoo-ahnuhmeähjig. 

11 Ningewahbuhmah dush menuhwah pazhik ahwasee 
oonjemookeed emuh uhkeeng; mahnishtahnisheensee- 
oodashkuning keézhenahgwndenewun neezh oodashkunun, 
kuhya keche-kenabigoong keëzhekekedoo. 

12 Kahezhekushkeäwezid owh netum ahwasee kahah- 
yaud chepwah ween ahyaud mesuh menik kushkeäwezid, 
kuhya keähnooke owh ahwasee netum kahpeähyaud che- 
oonjecheengwunęgtahgood ewh uhkee kuhya enewh anduh- 
nuhkeenejin emuh uhkeeng, me suh owh netum ahwasee 
kahnoojemoomahgudenig ooshtequaun wahnesegoobun. 

13 Keche-mahmaundahwejega dush, keähnooke ishkoo- 
tan cheöonjebahmahgudenig emuh kezhigoong kepungesi- 
nenig oomah uhkeeng anahsuhmewaud egewh enenewug, 

14 Kuhya oowuhyazhemaun kuhkenuh enewh anduh- 
nuhkeenejin oomah uhkeeng oonje enewh mahmaundahwe- 
chegunun kahkushketood cheëzhechegad emuh anahsuh- 
menid enewh ahwaseeün; keënaud enewh anduhnuhkee- 
nejin oomah uhkeeng cheöozhetuhmahwahnid muzzene- 
neen enewh ahwaseeün, owh kahpukkittaðond ewh 
ahzhahwashk, kebemahdezid dush. 

15 Kekushkeäweze dush ween chebemahdezeäud enewh 
ahwasee-muzzeneneen,chenetahkekedoonid enewh ahwasee- 
muzzeneneen, kuhya cheähnookeenid chenesindwah kuh- 
kenuh ananduhsegoog cheöojecheengwuhnetahwahwahpun . 
enewh ahwasee-muzzeneneen, 

16 Ahnookee dush kuhkenuh cheöðodahpuhmenid ewh 
ookekenoowahjechegun emuh ookecheneenjening gamuh 
emuh ookuttikwahnening kishpin agahsandahgoozewah- 
gwan kuhya kachetwahwezewahgwan, kache-tebenuhwa- 
wezewahgwan gamuh katemahgezewahgwan, dabanin- 
dezoo-wahgwan gamuh dabandahgoozewahgwan ; 

17 Chepuhgedenuhmahwahsewind dush ahweyah enene 
chekishpenuhchegapun gamuh cheähtahwapun, owh atuh 
kakenoowahjechegahzood ewh ookekenoowahjechegun, 

gamuh oodezhenekahzoowin owh ahwasee gamuh oode- 
zhenekahzoowine ahgindahsoowin. 

18 Mesuh 00-00 nebwahkahwin. Owh dush nabwahkaud 
oogahahgindaun oodahgindahsoowin owh ahwasee: mesuh 
enene oodahgindahsoowin ; ningoodwauswauk ahshe nin- 
goodwahsoo-meduhnuh ahshe ningoodwahswe, mesuh oo- 
dahgindahsoowin. 


CHAP. XI: 


INGEENAUB edush, benuh dush pazhig Mahnish- 
tahnisheens kenebahwe emuh Zion wahjewing, ooge- 
weejewegoon dush ningoodwauk ahshe nemeduhnuh ahshe 
newin duhching metauswauk, kahkekenoowahjebeëgah- 
zoonejin emuh ookuttikwahnening ewh Oosun oodezhene- 
kahzoowine. 

2 Ningenoondaun dush inwawin ewede kezhegoong 
kahoonzetahgwuk, anwawamahguk debishkoo matwajew- 
ungin nebewah nebeen, kuhya anetahgoozid keche-ahneme- 
kee: kuhya ningenoondaun oodinwawinewah egewh 
matwawajegajig muhtwawatoowaud enewh oomuhtwawa- 
jegunewaun : 

3 Tahnuhsug ooshke-nuhguhmoowin kahnuhguhmoo- 
waud emuh anahsuhme-ahyahnig ewh oogemah-wuhbewin, 
kuhya anahsuhmewaud egewh newin ahwaseeyug, kuhya 
egewh katezejig: Kah dush ahweyah ookushketooseen 
chetakekandung ewh nuhguhmoowin, egewh atuh ningood- 
wauk ahshe nemeduhnuh ahshe newin duhching metaus- 
wauk oomah uhkeeng kahoonje kishpenunindjig. 

4 Me suh oogoo kahweeneëdezoosegoog enewh equa- 
wun ; kekekaungoowewug mah. Mesuh oogoo nwahpenuh- 
nahjig enewh Mahnishtahnisheensun tebe goo pabah- 
ezhahnegwan; oogoo mahween magwa ahnishenahbakaug 
kahoonjekishpenuhnindjig; Me suh oogoo netura sagukkė- 
negahzoojig cheöonjepeshegandahgooëmind enewh Kesha- 
Muhnedoon kuhya enewh Mahnishtahnesheensun. 

ö Kah dush gagoo wuhyazhingawin kemekummoo- 
wahsewug emuh oodoonewaung : kah dush kuhnuhga nin- 
good ezhemujjeëzhewabezesewug anahsuhmeähyahnig oo- 
doogemah-wuhbewin owh Kesha-Muhnedoo. 

6 Ningewahbuhmah dush menuhwah pazhig angen 
pemesad emuh nahwuhyeëe kezhigoong, ahyaud ewh kah- 
gega-minwahjemoowin chedebahjemootuhwaud enewh an- 

duhnuhkenejin oomah uhkeeng, kuhya kuhkenuh enewh 
ahnishenahban, kuhya papukkaun azheweenzoonejin, kuhya 
papukkaun anwanejin, kuhya bamahdezenejin, 

T Kekeche-pepahgid oo-oo dush keëkedood, Koosik owh 
Kesha-Muhnedoo, kuhya pezhegandahgooöw ; zhuhyegwah 
gooshuh tuhgwishenoomahgud ootebahkoonewa-kezhegud- 
oom: oojecheengwuhnetuhwik owh kahoozhetood ewh 
kezhik kuhya ewh uhkee, kuhya- kechegumme, kuhya 
enewh wanjejewung enewh nebeen. 

8 Oogepenoopenuhnegoon menuhwah pazhik angenun, 

00-00 akedoonid, Ahzhe kekahwesamahgud Babylon,Kekah- 
wesamahgud, ewh kachetwahwandahgwuk codanah, oonje 
kemeenuhaud kuhkenuh ahnooj azheweenzoonejin ahnishe- 
nahban ewh nishkahdezewine sbooweminahboo mesuh oo- 
pezhegwahdezewin. 
-~ 9 Kuhya akoo nesewaud angen oogepenoopenuhnaun 
enewh, 00-00 ekedood keche-pepahgid, Kishpin ahweyah e- 
nene oojecheengwuhnetuhwaud enewh ahwaseeün kuhya 
enewh oomuzzenenemene, kuhya kekenoowahjeïnd ewh 
ookekenoowahjechegun emuh ookuttikwaung gamuh emuh 
ooneenjeeng, 

10 Mesuh owh kamenequad ewh shooweminahboo, me- 
suh oonishkahdezewin owh Kesha-Muhnedoo, ewh pezhe- 
shig sahgenegahdag emuh oonishkahdezewine menequah- 
jeguning ; tahkooduggeäh dush emuh ishkootang kuhya 
emuh wazahwushkookunag anahsuhmewaud egewh ma- 
nooëzhewabezejig angenug, kuhya anahsuhmid owh Mah- 
nishtahnisheens : 

11 Azhepuhquananig anduhzhe-kooduggeindwah oom- 
bahbuttane kahgenig kuhya kahgenig, kah dush aunwabe- 
sewug kahzhegudenig kuhya tabekudenig, egewh waje- 
cheengwuhnetahwahjig enewh ahwahseeyun kuhya oomuz- 
zennenemene, kuhya ahwagwan kakekenoowahjeähwindan 
oodezhenekahzoowine-ookekenoowahjechegunene. 

12 Mesuh 00-00 oominwahdanduhmoowinewah egewh 
manoo-ahnuhmeähjig : Mesuh egewh ganuhwandungig oo- 
kuhgequawinun owh Kesha-Muhnedoo,kuhya oodezhetwah- 
win owh jesus. 

13 Ningenoondaun dush ewh inwawin ewede ishpe- 
ming oonzetahgwuk, 00-00 keëgoogaun, Oo-00 Oozhebeün, 
Shahwandahgoozewug suh egewh naboojig nebowaud mag- 
wah dabwayanemahwaud enewh Tabaninganejin noongoom 

kuhya kahgenig, Kagate suh ekedoo owh Keche-oojechaug 
aunwabewug muh ewh ahnookesigwah, conoopenuhnegoo- 
nahwah dush enewh oodahnookewinewaun. 

14 Ningeénaub edush, benuh dush wuhyahbishkaug 
ahnuhquud, kuhya oogij ahnuhguud pazhig kenuhmuhduh- 
be Enene oogwissun keëzhenahgooze owh, ayaud emuh 
ooshtequauning oozahwah - shooneäh - oogemah - wewuh- 
quaun, kuhya oogetuhkoonaun ewh kahnahnig kishkushke- 
zhegun. 

15 Menuhwah dush pazhig angen keöonjesahguhum 
emuh keche-ahnuhmeä-weguhmigoong, kekeche-pepahge 
dush oo0-00 keënaud enewh namuhduhbenejin emuh oogij- 
ahnuhquud, Mahjetaun ahyooyun kekishkushkezhegun, 
kuhya kishkushkezhegan, zhuhyegwah mahween debish- 
koosa uhpe kakishkushkezhegayun ; ahzhe mah wahbeta 
ewh kakishkushkezhegahdag oomah uhkeeng. 

16 Me dush kemahjekishkushkezhegad, oomah uhkeeng 
owh namuhduhbid emuh oogijahnuhquud ; medush kekish- 
kushkezhegahda ewh uhkee. 

17 Menuhwah dush pazhig angen kepeöonjesahguhum 
emuh keche- -ahnuhmeäweguhmigoong kezhegoong atag, 
kuhya ween takoonung ewh kahnaug kishkishkezhegunah- 
bik. 

18 Menuhwah pazhig angen emuh sahsahgewejegunah- 
bikoong kepeöonjesahguhum, owh kashkeäwezekundung 
ewh ishkooda; kekechepepahge dush, 00-00 keënaud ene wh 
takoonuhmenejin ewh kahnahnig kishkushkezhegun, 00-00 
keëkedood, Mahjeähnookeen ahyooyun kahnaug kekish- 
kushkezhegun, kuhya suhgukkenun enewh shooweminun 
oomah uhkeeng; zhuhyegwah mah ahpeche uhdittawun 
enewh uhkeeng duhzhe shooweminun. 

19 Owh dush angen kemahjeähnooke keäbyood ookish- 
kushkezhegun oomah uhkeeng, kuhya oogesuhgukkenaunun 
enewh uhkeeng duhzhe shooweminun, kuhya oogeähpugge- 
doonun emuh keche-shooweminahbookauning, mesuh 
oonishkahdezewin owh Kesha-Muhnedoo, 

20 Kuhya dush ewh shooweminahbookaun ketuhkoo- 
kahjegahda ahgwahjuhyeë oodanaung, misque dush 
keðonjejewun emuh shooweminahbookauning, peenish 
oosuhgedoonabejegunewaun egewh papazhegoogunzheeg 
metauswauk ahshe ningoodwauswauk tebahegaunsun. , 

mi aaee dush menuhwah pazhig ke- 
kenoowahjechegun ewede ishpeming, keche-uhyeëe 
kuhya mamaundahwuk, neezhwahswe angenug ähyahmoo- 
waud neezhwahswe mahmahdahpenawinun ashquahsingin: 
me emuh kekezhechegahdanig oonishkahdezewin owh 
Kesha-Muhnedoo. 

2 Ningewahbundaun dush tahnuhsug ewh wahsache- 
gunahbikoo-kechegumme kekenekesing ewh ishkoota : 
egewh dush kahmahmauzheähjig enewh ahwaseyun, 
kuhya enewh oomuzzenenemene kuhya ookekenoowahje- 
chegunene, kuhya oodezhenekahzoowine-ahgindahsoowi- 
nene, nebahwewug emuh wahsachegune keche-gummeeng 
tuhkoonuhmoowaud enewh oomuhtwawajegunun owh Ke- 
sha-Muhnedoo. 

3 Oonuhguhmoonahwah dush oonuhguhmoowin owh 
Moses oobuhmeetahgun owh Kesha-Muhnedoo, kuhya 
oonuhguhmoowin owh mahnishtahnisheens, 00-00 keëke- 
doowaud, Keche-ahpeetandahgwudoon kuhya mahmahkah- 
dandahgwudoon kedahnookewinun Tabaningayun Kesha- 
Muhnedoo mahyahmahwe-mushkahwezeyun ; quuhyuke- 
zhewabudoon kuhya dabwamahgudoon kemeekunun oh 
keen wagemahkundahwudwah egewh manoo-ahnuhmeäh- 

ig. 
T 4 Ahwanan kakoosissenook Oh Tabaningayun kuhya 
kapeshegandahgootoosig kedezhenekahzoowin? Keen mah 
atuh kemenooezhewabiz; kegahpeshahgushketahgoog suh 
kuhkenuh ahnooj azheweenzoojig ahnishenahbag ; guuh- 
yukwandahgwudoon mah enewh kedenahkoonegawinun. 

9 Nahguj edush ningeënaub, benuh dush ewh keche- 
ahnuhmeä-weguhmig anduhzhe ahtag ewh debahjemoowine | 
kechetwah-wegewaumans ewede ishpeming kepahkah- 
koonegahda : l 

6 Kuhya egewh neezhwahswe angenug kepesahguh- 
umoog emuh oonje keche-ahnuhmeä-weguhmigoong ahyah- 
moowaud neezhwahswe mahnahdahpinawinun, ahgwewaud 
wanesheshinig wahbishkegin, kekechepezoowaud edush 
emuh ookahkuhgunahwaung enewh oozahwah-shooneyah 
kechepezoowinun. 

1 Pazhig edush egewh newin ahwaseeyug oogemeenaun 
enewh neezhwahswe angenun neezhwahswe oozahwah- 

shooneyah oomoodansun mooshkenanig oonishkahdezewin 
owh Kesha-Muhnedoo kuhyahgega-bemahdezid. 

“8 Kemooshkenabutta ewh keche-ahnuhmeäweguhmig 
oonje oopezhegandahgoozewin owh Kesha-Muhnedoo, kuh- 
ya ookushkeäwezewin ; kah dush ahweyah kekushketoose 
chepeendegad emuh keche-ahnuhmeä-weguhmigoong, nah- 
nauzh ashquahsanig neezhwahswe oomahnahdahpenawine- 
waun egewh neezhwahswe angenug. 


CHAF. XYL 


INGENOONDAUN dush keche-inwawin oonje keche- 
ahnuhmeä-weguhmigoong oo-oo keënindwah egewh 
neezhwahswe angenug, Mahjaug, kuhya segwabenuhmoog 
emuh uhkeeng enewh oomoodansun emuh atanig oonish- 
kahdezewin owh Kesha-Muhnedoo 
2 Owh dush netum keuhnemahjah, kesegwabenung 
dush oomoodansim; oomah uhkeeng ; kekuhgwahnesugge- 
ooshingebissemewug egewh enenewug kahkekenoowah- 
jeïndjig ewh ookekenoowahjechegun owh ahwasee, knhya 
egewh kahoojecheengwuhnetahwahjig enewh oomuzzene- 
nemene. 

3 Akoo neezhewaud dush angen oogesegenaun ewh 
oomoodansim emuh kechegummeeng ; keëzhenahgwud 
dush debishkoo oomisqueem owh kahnebood enene : kuh- 
kenuh dush ayahjig emuh kechegummeeng keneboowug. 

4 Akoo nesewaud dush angen oogesegenaun oomoo- 
dansim emuh azhetequayaug enewh seebeen kuhya emuh 
mwahkejewung enewh neebeen ; kemisquewahgummewun. 

5 Ningenoonduhwah dush owh angen ganuhwandung 
enewh neebeen, 00-00 ekedood, Keyuuhyukezhewabiz Ta- 
baningayun keen ayahyun, kuhya ayahyunbun, kuhya ka- 
yahbe kaähyahyun, oonje 00-00 keënahkoonegayun. 

6 Oogeöonjegahtuhmahwahwaun mah oomisqueemene 
enewh manoo-ahnuhmeahnejin kuhya enewh aunwahjega- 
wenenewun, kegemeenahaug dush misque ; mesuh anan- 
dahgoozewaud. 

1 Ningeöonjenoonduhwah dush menuhwah pazhig emuh 
sahsahgewejegunahbikoong oondwawatung oo-oo keëke- 
dood, Mesuh kadezhewabuk Tabaningayun Kasha-Muh- 
nedooweyun Mahyahmahwe-mushkahwezeyun, dabwa 
mahgudoon kuhya quuhyuk-ezhewabudoon kedebahkoone- 
gawinun. 

8 Kuhya akoo-newewaud angen oogeseegenaun ewh 

| oomoodansim emuh kezisoong; kemeenah dush ewh kush- 

NT chechahgizwaud enewh enenewun ewh ish- 
oota. 

9 Egewh dush enenewug kechahgezoowug apeech ke- 
zhetanig, oogemujje-duhzhindahnahwah dush oodoonoozoo- 
win owh Kesha-Muhnedoo, wagemahkundung oonoo mah- 
nahdahpenawenun; kah dush keähnuhwanindezoosewug 
chepeshegandahgooähwaud enewh Kesha-Muhnedoon. 

10 Akoo nahnunewaud angen oogeseegenaun oodoo- 
moodansim emuh oogijuhyeëe oonuhmuhduhbewening owh 
ahwasee ; kekechekushketebekudene dush emuh oodooge- 
mahwewining, kuhya oogechechegoondahnahwah oodanuh- 
newewaun kahahpeechkooduggetoowaud. 

11 Kuhya oogemujje-duhzhemahwaun enewh Kezhe- 
goong duhzhe Kesha-Muhnedoon oonje kooduggetoowaud, 
kuhya oonjeooshengebeesemewaud, kah dush keäunuhwan- 
indezoosewug enewh oomujje-ezhewabezewinewaun. 

12 Akoo nesewaud dush angen oogeseegenaun oodoo- 
moodansim emuh azhetequayaug ewh keche-seebee Eu- 
phrates azhenekahdag; keïshkuttamahgud dush kepangoo- 
kummeguh anduhzhe nebeekahgoobun, cheöðonjewahwazhe- 
tuhmahwindwah egewh wahbunoong duhzhe keche-ooge- 
maug oomeekunahwaun. 

13 Ningewahbuhmaug dush neswe wahnezejig ooje- 
chaugoomaug, oomukkukkeeng azhenahgoozewaud, peon- 
jesahguhumoowaud emuh oodooning owh keche kenabig, 
kuhya oodooning owh ahwasee, kuhya oodooning owh kuh- 
kenuhwishke-aunwahjega-wenene. 

14 Mesuh mujje-muhnedoog oojechaugoowaun, kemah- 
maundahwejegawug, oodezhahnahwaun dush kuhkenuh 
uhkeeng duhzhe keche oogemaun, ahwemahwunjeähwaud 
enewh chemegahzoonid, uhpe oomegahdewene-kezhegud- 
oom owh Mahyahmahwe-mushkahwezid Kesha-Muhnedoo. 

15 Benuh ninpetuhgwishin debishkoo tuhgwishing owh 
kamoodishkid. Shahwandahgooze suh owh akahwahbid 
kuhya ganuhwandung oodahgwewinun chepingwahshah- 
gede-bemoosasig, chewahbunduhmoowahsewind edush oo- 
dahgujjewin. 

16 Oogemahwunjeäun dush enewh emuh Armageddon 
azhenekahdag emuh Hebrew inwawining. 

17 Akoo neezhwahchewaud angen oogeseegenaun oo- 

doomoodansim emuh mezhuhkezhikoong ; kenoondahgwud 
dush keche-inwawin ishpeming duhzhe keche-ahnuhmeä- 
weguhmigoong, keöonzetahgwuk emuh atag ewh keche- 
oogemah-wuhbewin, 00-00 keëkedoomahguk, Ahzhe keke- 
zhechegahda. 

18 Kenoondahgwudoon dush enewh inwawinun , kuhya 
keahnemekeekah, “kuhya kewahwahsuhmoo, kuhya keke- 
che-cheengwakummegah, kahwekah keëzhecheengwakum- 
megahsenoon akoo bemahdezewaud egewh enenewug oo- 
mah uhkeeng, kahahpeech kekeche-cheengwakummegaug. 

19 Niswuhyuh dush keëzhenuhnahwishkah ewh keche- 
oodanah ; kekahwesamahgudenewun dush ookeche-ooda- 
nahwaun egewh mahyug-ahnishenahbag : Owh dush Ke- 
sha-Muhnedoo oogemequandaun ewh kachetwahwandah- 
qwuk Babylon, chemeenaud ewh ooshooweminahboo-me- 
nequahjegun, mesuh ookeche-nishkahdezewin. 

20 Keöozhemoomahgudoon kuhkenuh enewh menisun, 
kah dush kemekahjegahdasenoon enewh wahjewun. 

21 Ishpeming keöonjekechesasagun emuh anduhnuh- 
keewaud egewh enenewug, pazhig keche tebahbishkoojegun 
keähpeetenuhgoozid anduhsoominuhgezid sasagun, Egewh 
dush enenewug oogemujjeduhzhemahwaun enewh Kesha- 
Muhnedoon oonje kekooduggeëgoowaud sasagun ; kekeche 
kuhgwahnesuggandahgwud suh ewh kooduggetoowin. 


CHAP AYI 
K EPEEZHAH dush pazhig egewh neezhwahswe an- 


genug takoonungig enewh neezhwahswe oomood- 
ansun, ningekuhnoonig dush 00-00 keëzhid, Oondahshaun ; 
kegahwahbundahin kaëzhenahneboomind owh kache-peshe- 
gwahdezid equa namuhduhbid emuh anduhshe ahtanig 
nebewah nebeen. 

2 Mesuh owh kahweedookahgood enewh oomah uh- 
keeng duhzhe kecheoogemaun kepeshegwahdezid ; kuhya 
kekeöoshquabeähwug egewh anduhnuhkeejig oomah uh- 
keeng, oonje kemenequawaud oopeshegwahdezewine-shoo- 
weminahboom. 

3 Ningeëzhewenik dush emuh oojechaugoomaung e- 
wede puhgwuhduhkummig, ningewahbuhmah dush owh 
equa pemoomegood enewh mashquahzhenejin ahwaseeyun, 
mezewa kahoozhebeëgahzoonejin mujje-kezhwawiue-ezhe- 

nekahzoowinun, neezhwahchenig ooshtequaunun kuhya 
metahchewunnenig oodashkunun. 

4 Owh dush equa kemishkookuhnuhya, kuhya matin- 
dung oozahwah-shooneyah kuhya kache ahpeetandahgooze- 
nejin ahsineen kuhya enewh pearlun, oogetuhkoonaun dush 
oozahwah-shooneyah-menequahjegun mooshkenag enewh 
ookuhgwahnesugge-mujjeëzhewabezewinun. 

9 Emuh dush ookuttikwaung keöozhebeëgahdane ewh 
ezhenekahzoowin, Kemoodezewin, Kachetwahwandahgwuk 
Babylon wageemegood enewh pazhegwahdezenejin equa- 
wun, kuhya oomah uhkeeng duhzhe kuhgwahnesugge- 
mujje-ezhewabezewinun. 

6 Ningewahbuhmah dush owh equa keöoshquabid ke- 
menequad oomisqueemewah egewh manoo-ahnuhmeähjig, 
kuhya oomisqueemewah egewh kahnesindjig oonje kedab- 
wayanemahwaud enewh Jesusun ; uhpe dush wuhyahbuh- 
mug ningekeche-mahmahkahdandum. 

7 Oo-oo dush ningeik owh angen, Ahneeshwin kemah- 
mahkahdanduhmun ? kegahwahweenduhmoon ewh ooke- 
moodezewin owh equa, kuhya owh ahwasee kahpemoome- 
goojin, kahneezhwahwunenig ooshtequaunun, kuhya kah- 
metahchewunenig oodashkunun. 

8 Owh ahwasee kahwahbuhmud keähyah kah dush ka- 
yahbe ahyahse ; tahoonjeöðombishkah emuh wuhyaguahsa- 
senook wahnekahning, kuhya tahezhah emuh nishwuhnah- 
dezewining: egewh dush anduhnuhkejig emuh uhkeeng 
tahmahmahkahdanduhmoog, (menik anduhchewaud egewh 
wazhebeëgahdasenenig oodezhenekahzoowinewaun emuh 
bemahdezewine-muzzeneëguning pahahkoo-oozhechegah 
dag maunduh uhkee) uhpe wuhyahbuhmahwaud enewh 
ahwaseyun kahahyahnejin, ahzhe kahishquah-ahyahnejin, 
pooch edush kayahbe ahyah. 

9 Benuh dush, 00-00 tahoonjekekandahgooze owh nab- 
wahkaud emuh oodenanduhmoowining. Enewh neezh- 
wahswe ooshtequaunun ahwunoon neezhwahswe wahje- 
wun, emuh anduhzhe nuhmuhduhbid owh equa. 

10 Neezhwahchewug duash egewh keche-oogemaug, 
nahnun ahzhe kepungeshinoog, pazhig dush kayahbe ah- 
yah, menuhwah dush pazhig kahween muhshe tuhgwishin- 
se; uhpe dush tagwishing wanebik tahahyah. 

11 Owh dush ahwasee ayahpun, kayahbe dush ayahsig 
mesuh owh akoo ishwahchewaud, ahwe dush pazhig egewh 

nauzhwahchejig, ezhah dush emuh nishwuhnahdezewin- 
ing. 

12 Enewh dush metahswe oodashkunemaug kahwah- 
buhmudjig mesuh metahswe keche-oogemaug, muhshe 
ayaunsegoog oogemahwewin;oodoodahpenahnahwah kush- 
keäwezewin ningoo-tebahegunag cheweejoogemahwemah- 
waud enewh ahwaseeyun. 

13 Pazhigwunene suh oodenanduhmoowinewaun, oo- 
gahmeenahwaun enewh ahwayseeyun ewh ookushkeäwe- 
zewinewaun kuhya oomushkahwezewinewaun. 

-14 Oogoo dush oogahmegahnahwaun enewh mahnishtah- 
nisheensun, mahnishtahnisheens dush oogahmahmauzhe- 
äun enewh, ween mah ootebanemaun kuhkenuh enewh 
tabaninganejin kuhya wagemahkundahwaud enewh keche- 
oogemaun : enewh dush wahjewahjin nundoomegoozewun, 
kuhya wahwanahbuhmegoozewun, kuhya aungwahmeze- 
wun. 

15 Oo-oo dush nindig, enewh nebeen kahwahbunduh- 
munin, anduhzhe nuhmuhduhbid owh pazhigwahdezid equa, 
mesuh ayahwung egewh ahnishenahbag, kuhya waguee- 
noojig, kuhya ahnooj azheweenzoojig bamahdezejig, kuhya 
ahnooj anwajig. 

16 Enewh metahswe oodashkunemaug kahwahbuh- 
mudjig emuh ooweyowing owh ahwasee, mesuh egewh 
kasheenganemahjig enewh pazhigwahdezenejin equawun, 
oogahketemahgezeähwaun enewh kuhya oogahpingwah- 
shahg gedeähwaun, oogahmeejenahwah dush ooweyausene 
kuhya oogahchagizwahwaun emuh ishkootang. 

17 Owh suh Kesha-Muhnedoo oogeähtuhmahwaun emuh 
oodaëning chedebishkoosetoonid oodenanduhmoowin kuhya 
cheweedookuhdahdenid, kuhya chemeenahnid oodooge- 
mahwinewaun enewh ahwaseeyun, nahnauzh ketebishkoo- 
sanig oodekedoowinun owh Kesha-Muhnedoo. 

18 Owh dush equa kahwahbuhmud mesuh ewh keche 
oodanah ewh oogemahkundahgoowaud egewh keche-ooge 
maug oomah uhkeeng ayahjig. 


CHAP. XVu 


HPE dush kahishquahsag oonoo uhyeëen ningewah- 
buhmah menuhwah pazhig angen ishpeming peöon- 
jebaud, ahyaud keche kushkeäwezewin : kekechewahsayah 

dush oomah uhkeeng apeech kahpeshegandahgoozid. 
2 Keche-anegook dush kepepahge, oo-oo keëkedood, 

Ahzhe kekahwesamahgud kachetwahwandahgwuk oodan- 
ah Babylon, kekahwesamahgud suh, mujje-muhnedoog oo- 
doodanahwewah enandahgwud, kuhya oowahzhewaun 
kuhkenuh wahnezejig oojechaugoomaug, kuhya anduhzhe- 
mahwunjeëdewaud kuhkenuh wahnezejig kuhya shaun- 
gandahgoozejig penasheyug. 

3 Kuhkenuh mah egewh ahnooj azheweenzoojig ahnish- 
enahbag oogemenequanahwah ewh oopezhegwahdezewine- 
shooweminahboo ewh wanjenishkanemind ; kuhya egewh 
oomah uhkeeng duhzhe keche-oogemaug oogeweejpeshe- 
gwahdezemahwaun enewh, kuhya keche-tebenuhwaweze- 
wug oomah uhkeeng duhzhe keche-ahtahwa-wenenewug 
oonje bahtuheënudenig oomenoo-wesinewinun. 

4 Ningenoondaun dush menuhwah pazhig inwawin 
ishpeming kahoonzetahgwuk, oo-oo keëkedoomahguk Pe- 
öonjesahguhuhmook emuh anduhzhe-ahyaud owh equa, 
nindahnishenahbamedoog, cheöonjeweedookunsewag oo- 
mujje-ezhewabezewinun, cheëzhekooduggetoosewag dush 
enewh ookooduggetoowinun. 

5 Mujje-ezhewabezewinun mah ayaugin emuh kepuh- 
gummeähyahwnn peenish egoo ewede ishpeming kezhe- 
goong, Kesha- Muhnedoo dush oogemequandaununun 
enewh mujjeëzhewabezewinun emuh ayaugin. 

6 Ahzhittah-dooduhwik nahsaub kahdoodoonag, neezh- 
ing dush menik doodahwik ewh kahdoodoonag ; emuh oo- 
menequahjeguning kahmooshkenabetood, neezhing menik 
seegenuhmahwik. 

7 Menik kahpeshegandahgooëdezood, kuhya kahpezhe- 
gwahdezid, mesuh menik kooduggetoowin kuhya ketemah- 
gezewin kameenag: 00-00 mah ekedoo emuh oodaing, 
Keche-oogemahquang ninduhnub, kah dush neshegahwese, 
kah dush ningahwahbundunseen ewh kooduggandahmoo- 
wine 

8 Mesuh kaöonjeoodissegood enewh ookooduggetoo- 
winun ningoo-kezheguk, neboowin, kuhya kushkanduhmoo- 
win kuhya puhkuddawin : tahchahgahketa dush emuh ish- 
kootang ; mushkahweze mah owh Tabaningad Kesha-Muh- 
nedoo tabahkoonaud enewh. 

9 Egewh dush uhkeeng duhzhe keche-oogemaug kah- 
weejepeshegwahdezemahjig kuhya kahweedegamahjig 
magwah kemenoo-wesenenid oogahmuhwemahwaun kuhya 
tahahshequawug uhpe wuhyahbuuduhmoowaud baquana- 
nig ewh chahgezood. 

10 Wahsuh nebahwewaud oonje kootuhmoowaud oo- 
kooduggetoowin, 00-00 tahekedoowug, Tuhyah, Tuhyah 
keche oodanah Babylon kachetwahwandahgwuk oodanah! 
ningoo-tebahegunag suh kepuhgummishkahgoon kenahne- 
boomegoowin. 

11 Kuhya dush egewh uhkeeng duhzhe keche-ahtah- 
wa-wenenewug oogahmuhwemahwaun kuhya tahminje- 
nahwazewug, oonje kayahbe kishpenuhtuhmahgoosigwah 

enewh enenewun ooduhnuhkahjegunewaun : 

= 12 Ewh suh oozahwah shooneyah, kuhya shooneyah, 
kuhya kache-ahpeetandahgoozejig ahsineeg, kuhya enewh 
pearlun, kuhya wanesheshing wahbishkegin, kuhya ooge- 
mahwagin, kuhya sanebah, kuhya misquagin kuhya ma- 
noomahgoozid metig, kuhya ahnooj doowun oonahgunun 
keche-ahwasee webittaung wanje-oozhechegahdagin, kuhya 
ahnooj doowun oonahgunun kache-quuhnauj-metigoong 
wanje oozhechegahdagin, kuhya oozahwahbikoo oonahgun- 
un kuhya pewahbikoo-oonahgunun, kuhya guuhnauj 
ahsine-oonahgunun. 

13 Kuhya Cinnamon, kuhya manoomahgoojegunun, 
kuhya noomenegunun, kahya frankincense, kuhya shoowe- 
minahboo, kuhya pemeda, kuhya wanesheshid buhquazhe- 
gun, kuhya mezeminans, kuhya ahwahkahnug kuhya mah- 
nishtahnishug, kuhya papazhegoogunzheeg, kuhya ootah- 
baunug, kuhya ahwahkaune enenewug, kuhya enewh oo- 
jechaugoowaun egewh enenewug. 

14 Kemahjahmahgudoon dush enewh menewinun kah- 
keche nunduhwanduhmunin emuh kejechaugoong kuhya 
kemahjahmahgudoon kuhkenuh manoopoogwukkin kuhya 
wanesheshingin uhyeëen, kah dush menuhwah keguhme- 
kunsenun. 

15 Egewh ahtahwa-wenenewug atahwajig oonoo uhye- 
ëen kahtebenuhwawezeëgoojig enewh, wahsuh tahnebah- 
wewug oonjekootummoowaud ookooduggetoowinun, muh- 
wewaud kuhya nuhneenuhwetahgoozewaud, 

16 Oo-oo dush ekedoowaud Tuhyah Tuhyah ewh keche 
oodanah! kahahgwid ewh wanesheshing wahbishkegin, 
kuhya oogemahwagin, kuhya misquagin, kuhya oozahwah- 
shooneyah uhmuhdindung kuhya kache-ahpeetandahgooze- 
nejin ahsineen kuhya pearlun ! 

17 Ningoo-tebahegun mah keähpeche-bahnahdudoon 
kuhkenuh oonoo kechetebenuhwawezewinun. Kuhkenuh 
dush nahbequaune-oogemaug, kuhya kuhkenuh egewh 

pwahzejigemuh nahbequauning, kuhyaegewh nahbequaun- 
e-enenewug, kuhya kuhkenuh egewh dabandungig enewh 
nahbequaunun emuh kechegummeeng, wahsuh kenebah- 
wewug, 

18 Keähshequawug dush uhpe wuhyahbunduhmoo- 
waud bakquanag oonje chahgetag oodanah, 00-00 keëkedoo- 
waud, Ahneen Oodanah azhenahgwuk oo-oo keche ooda- 
nah ! 

19 Weyuhgussa dush oogeähtoonahwah emuh oogijjuh- 
yeëe ooshtequaunewaung, keähshequawaud kemuhwe- 
waud kuhya kenuhneenuhwetahgoozewaud, o0-oo keëke- 
doowaud, Tuhyah, Tuhyah ewh kachetwahwandahgwuk 
oodanah, kahduhzhe tebenuhwawezeindwah kuhkenuh 
dabandungig enewh nahbequaunun emuh kechegumme 
oonjekechetwahwezemahguk ! ningootebahegunag mah ke- 
bahnahjechegahda. g 

20 Moojegezin keen kezhik, kuhya moojegezeyook ke- 
nuhwah apostlewedoog kuhya aunwahjega-wenenewedoog 
oonje bahnahduk; Kesha-Muhnedoo mah oogeahzhittah- 
doodaun ewh oodanah kahmujjedoodahgooyag. 

21 Pazhig dush kache-mushkahwezid angen oogeöodah- 
penaun enewh ahsineen kechepootahgunahbikoong azhe- 
nahgoozenejin, kepuhkoobewabenaud dush emuh keche- 
gummeeng, 00-00 keëkedood, Mesuh anegook kaëzhenee- 
swabenegahdag ewh keche-oodanah Babylon kah dush 
bahpish menuhwah tahmekahjegahdasenoon. i 

22 Kah dush menuhwah tahnoondahgoozesewug egewh 
matwawajegajig, kuhya naguhmoojig, kuhya egewh pa- 
pegwajig, kuhya pwahtahjegajig emuh anduhzhe ahyah- 
yun : owh dush natahwetood gagoo nuhmunj wazhe- 
toogwan kahween tahmekahwahse emuh anduhzhe-ahyah- 
yun, kah dush tahnoondahgwwussenoon ewh pootahgun- 
ahbik muhtwa pootahgamahguk anduhzhe ahyahyun, 

23 Kah dush wekah tahwahsuhkoonaseem emuh an- 
duhze ahyahyun ; kah dush wekah tahnoondahgoozese owh 
nahaungish kuhya nahaungequa emuh anduhzhe-ahyah- 
yun; kedahtahwa-wenenemug kekechetwahwezepuneeg 
oomah uhkeeng: kuhkenuh mah ahnooj azheweenzoojig 
enenewug oogewuhyazhemegoonahwah kecheesuhkewinun. 

24 Emuh dush keche-oodanaung kemekahjegahda oo- 
misquemewah egewh aunwahjega-wenenewug kuhya e- 
gewh manoo-ahnuhmeähjig, kuhkenuh dush egewh kahne- 
sindjig oomah uhkeeng. 

7 AHISHQUAH-AHYAUG oonoo uhyeéen ningenoon- 

\ daun keche-inwawin debishkoo anwawaud nebe- 
wah ahnishenahbag, ewede ishpeming oo0-0o0o keëkedoomah- 
guk, Alleluia ; Bemahjeëwawin, kuhya peshegandahgoo- 
zewin, kuhya kechetwahwezewin, kuhya mushkahwezewin 
oodebandaunun owh Tabaningad keKesha-Muhnedoome- 
naun ; 

2 Dabwamahgudenewun suh kuhya quuhyuk-ezhewa- 
budenewun ootebahkoonegawinun : oogetebahkoonaun mah 
-= enewh kache-pezhegwahdezenejin equawun kahweenetoo- 
nejin uhkee oonje kepeshegwahdezenid, kuhya oogeähzhit- 
tah-doodahwaun ewh keöonjegahtuhmahwemind oobuh- 
meeiahgunun oomisqueemene. 

3 Menuhwah dush keëkedoowug, Alleluia. Keöom- 
bahbuttane dush chahgezood kahgenig uhpena kahkenig. 

4 Kuhya egewh neshtuhnuh ahshe-newin katezejig 
kuhya egewh newin ahwaseeyug ke6ojecheengwunesawug 
keshahgushketuhwahwaud enewh Kesha-Muhnedoon na- 
muhduhbenejin emuh oogemah-wuhbewining, 00-00 keëke- 
doowaud, Amen ; Alleluia. 

5 Inwawin dush kepeöðonjeemahgud emuh oogemah- 
wuhbewining, 00-00 keëkedoomahguk, Mahmooyahwuh- 
mik Kekesha-Muhnedoomenaun kuhkenuh kenuhwah wa- 
buhmeetahgunemenag, kuhya kenuhwah quasag agahsan- 
dahgoozeyag kuhya kachetwahwandahgoozeyag. 

6 Ningenoondaun debishkoo oodinwawinewah nebe- 
wah mahyahwunjeëdejig, kuhya azhemuhtwajewung nebe- 
wah neebeen, kuhya anwawaud keche-ahnemikeeg, 00-00 
keëkedoomahguk, Alleluia, oogemahwe mah owh Taba- 
ningad Kesha-Muhnedoo Mahyahmahwe-mushkahwezid. 

1 Oonahnegoozedah, kuhya moojegezedah, kuhya pesh- 
egandahgooähdah owh, zhuhyegwah mah debishkoosane 
ooweewekoodahdewin owh Mahnishtahnisheens, ahzhe 
dush kezhetahwun enewh weewun. 

8 Kepuhgedenuhmahwah owh equa cheähgwid wane- 
sheshing wahbishkegin, pahneguk kuhya wuhyahkishke- 
guk: ewh dush wanesheshing wuhyahbishkegin mesuh oo- 
menooëzhewabezewinewah egewh manoo-ahnuhmeähjig. 

9 Oo-oo dush ningeik, Oozhebetin, Shahwandahgooze- 
wug egewh wahkoomindjig emuh oowewekoodahdewine- 
wesenewining owh Mahnishtahnisheens. Oo-oo dush nin- 
geik, Mesuh oonoo duhyabwamahgudenegin oodekedoo- 
winun owh Kesha-Muhnedoo, 

10 Ningeoojecheengwuhnesa dush emuh oosittaung 
cheshahgushketuhwug. 0Oo-oo dush ningeïk, Kagoo benuh 
ezhechegakan : keejebuhmeetahgun mah nindow, kuhya 
pazhik egewh kekahnesug ayaunjig oodebahjemoowin owh 
Jesus. Shahgushketow owh Kesha-Muhnedoo ; chedebah- 
jemind suh owh Jesus mesuh anuhnookeemahgak ewh aun- 
wahjegawin oonje Oojechangoomaung. 

11 Ningewahwahbundaun dush ewh kezhik pahkah- 
koosing, benuh dush wuhyahbishkezid papazhegoogunzhee, 
owh dush pamoomegood ayaungwahmezid kuhya duhyab- 
wad keëzhenekahzoo, kuhya emuh quuhyuk ezhewabeze- 
wining ezhetebahkoonega kuhya ezhemegahzoo. 

12 Debishkoo dush mashkookunag ishkoota keëzhenah- 
gwudenewun ooshkinzhegoon, emuh dush ooshtequauning 
keähtanewun nebewah oogemah-wewuhquaunun; Keoozhe- 
beëgahdane dush ezhenekahzoowin, ewh kakanduhsig ah- 
weyah, ween atuh goo tebenuhwa. 

13 Oogeähgwin dush ewh puhpeensuhkoowahgun kah- 
keendahbegenegahdanig emuh misqueeng: Oodekedoowin 
owh Kesha-Muhnedoo, ezhenekahzoo. 

14 Oogenoopenuhnegoon dush enewh shemahgunishun 
ewede ishpeming ahyahnejin, pamoomegoonejin enewh 
wuhyahbishkezenejin papazhegoogunzheen, kuhya agwe- 
nejin ewh wanesheshing wahbishkegin, wahyahbishkeguk 
kuhya pahneguk. 

15 Emuh dush oodooning keöonjesane ewh kahnaug 
ahzahwashk, mesuh ewh kaähyood chepukketawaud enewh 
mahyug ahnishenahban ; pewahbikoo-oogemah suhkuhoon 
oogahahycon cheöogemahkundahwaud enewh: ootuhkoo- 
kahdaun dush ewh shooweminahbookaun, mesuh ookeche- 
nishkahdezewin owh Mahyahwahwe-mushkahwezid Kesha- 
Muhnedoo. 

16 Oozhebeëgahdane dush emuh oopahpeensuhkoowah- 
'"guning kuhya emuh oobwauming pazhik ezhenekahzoowin 
MESUH WAH-OWH WADOOGEMAHMEGOOD E- 
NEWH KECHE-OOGEMAUN, KUHYA TABANE- 
MAUD ENEWH TABANINGANEJIN. 

17 Ningewahbuhmah dush pazhig angen nebahwid 
emuh kezisoong; kekeche-pepahge dush, oo-oo keënaud 
kuhkenuh enewh penaseeyun paahmesanejin ewede ne- 
sahwekezhigoong, Oondahshaug kuhya pemahwunjeëde- 
yook emuh ookeche-ahshungawining owh Kache-kesha- 

18 Chemeejeyag dush ooweyausewah egewh keche-oo- 
gemaug, kuhya ooweyausewah menesenoo-oogemaug, kuh- 
ya ooweyausewah egewh menesenoog, kuhya ooweyausėé- 
wah egewh papazhegooguzheeg, kuhya egewh pamoome- 
goojig, “kuhya ooweyausewah kuhkenuh enenewug, egewh 
dabanindezoojig kuhya egewh dabanemindjig, egewh 
agausandahgoozejig kuhya kachetwahwandahgoozejig. 

19 Ningewahbuhmah dush owh ahwasee, kuhya egewh 
uhkeeng duhzhe keche-oogemaug, kuhya ooshemahgune- 
shemewaun mahwunjeëdenid wemegahnahnid enewh pa- 
moomegoonejin papazhegoogunzheen, kuhya enewh ooshe- 
mahgunishemene, 

20 Ketuhkoonah dush owh ahwasee kuhya owh kake- 
nuhwishkid aunwahjega-wenene, kahmahmaundahweje- 
gad anahsuhmid owh ahwasee, kahwuhyazhemaud dush 
enewh kahkekenoowahjechegahzoonejin ookekenoowahje- 
chegun owh ahwasee, kuhya enewh kahoojecheengwuhne- 
tahwahnejin enewh oomuzzenenemene. Oogoo nuhyazh 
keähpuggenahwug magwah bemahdezewaud emuh wazah- 
wushkookunag ishkoota sahgeëguning 

21 Egewh dush kahishkoonindjig dogenévegdðhahw ah 
oodahzhahwashkoom owh pamoomegood enewh Papapa- 
zhegoogunzheen, ewh ahzhahwashk kahoonjesanig emuh 
oodooning; egewh dush penasewug keöonjetabesenewug 
kemeejewaud ooweyausewah. 


ORAP AA. 


NG dush pazhig angen ishpeming 

kepeöonjebaud, takoonung ewh wedahpuhkuhegun 
wanje kebahquahegahdag ewh wuhyaquahsasenook wah- 
nekaun kuhya ewh keche-ahneka-pewahbik. 

2 Oogetuhkoonaun dush enewh keche-kenabigoon, me 
suh owh mujje-muhnedoo kuhya Satan azhenekahzood, 
kuhya oogeminjemahpenaun metauswauk kekenoonoowin- 
un, 
3 Kuhya oogeähpuggenaun emuh kechewahnekauning 
ewh wuhyaquahsasenook, oogekebahquahwaun dush kuhya 
oojeähtoon ewh ahkookuhwussegun emuh ahyahnid, me- 
nuhwah chewuhyazhemahsig enewh ahnishenahban nah- 
naush keishguasag enewh metauswauk kekenoonoowinun : 
keishquahsanig dush wanebik tahahbahegahzoo. 

4 Ningewahbundahnun dush enewh oogemah-wuhbe- 

winun, kuhya ningewahbuhmaug egewh namuhduhbejig 
emuh, tebahkoonegawin dush kemeenahwug : ningewah- 
buhmaug dush oojechaugoowaun egewh kahkishkequa- 
öondjig oonje oodebahjemoowin owh Jesus, kuhya oonje 
oodekedoowin owh Kesha-Muhnedoo, kahoojecheengwune- 
tahwahsegoog enewh ahwaseeyun, kuhya enewh oomuzze- 
nenememe, kuhya kahkekencowahjechegahzoosegoog ooke- 
kenoowahjechegunene emuh ookuttikwaung gamuh emuh 
ooneenjewaung ; oogeweejebemahdezemahwaun kuhya oo- 
geweejoogemahwemahwaun enewh Christun metauswauk 
kekenoonoowinun. í 

5 Ahnind dush egewh naboojig kahween nayaub kebe- 
mahdezesewug nahnauzh ishquahsanig metauswauk keke- 
noonoowinun. Mesuh netum ahbejebahwin. 

6 Shahwandahgooze suh kuhya kechetwahwandah- 
gooze owh mahnind ewh netum ahbejebahwin ; kahsuh 
oogoo neezhing ookushkeëgoosenuhwah ewh neboowin, 
oosahsahgewejega-wenenemun owh Kesha-Muhnedoo kuh- 
ya owh Christ tahahpeetandahgoozewug, oogahweejooge 
mahwemahwaun metauswauk kekenoonoowinun. 

7 Uhpe dush keïshquahsag enewh metauswauk keke- 
noonoowinun, tahahbahegahzoo owh Satan emuh oonje ka- 
duhzhekebahquahegahzood, 

8 Oogahahwewuhyazhemaun dush enewh kuhkenuh 
ahnooj azheweenzoonejin ahnishenahban, ayahnejin emuh 
newing wandahnemuk oomah uhkeeng Gog kuhya Magog, 
chemahwunjeäud dush emuh kaduhzhemegahding ashenuk 
ewh nagow emuh ahnahmebeeg atag mesuh kaëshenoo- 
waud egewh. 

9 Keëzhahwug dush emuh anegookookummegaug ewh 
uhkee, oogekewetauskahnahwah dush ookuhbashewine- 
waun egewh manoo-ahnuhmeähjig kuhya ewh manwan- 
dahgwuk oodanah : ishpeming dush keöðonjebahmahgudene 
ewh ishkoota, emuh anduhnuhkeed Kesha-Muhnedoo, ke- 
chahgahkezoowug dush. 

10 Kuhya owh Mujje-munedoo kahwuhyazhemaud 
enewh, keähpuggenah emuh wazahwushkookunag ishkoota 
sahgeëguning, anduhzhe-ahyaud owh ahwasee kuhya owh 
kakenuhwishkid aunwahjega-wenene, emuh dush tahduh- 
zhekooduggeähwug kahzhegudenegin kuhya tabekudenegin. 

11 Ningewahbundaun keche oogemah-wuhbewin wuh- 
yahbishkaug, kuhya owh kahnuhmuhduhbid emuh, keöo- 

zhemoomahguk dush ewh uhkee kuhya ewh kezhik emuh 
anahsuhmid; kah dush ningooje kemekahjegahdasenoon 
kaähyahmahgukebun. 

12 Ningewahbuhmaug dush egewh naboojig agahshe- 
ëjig kuhya kache-ahyahahjig nebahwewaud anahsuhmid 
owh Kesha-Muhnedoo ; kepahkesechegahdanoon dush e- 
newh mazzeneëgunun menuhwah dush pazhik muzzene- 
ëgun kepahkesechegahda, mesuh ewh bemahdezewine- 
muzzeneëgun : ketebahkoonahwug dush egewh naboojig 
oonje enewh uhyeëen wazhebeëgahdagin emuh muzzene- 
ëguning, anandahgwudenig oodezhechegawinewah. 

13 Kechegummeeng keöonjepuggedenegahzoowug e- 
gewh naboojig ayahpuneeg emuh, neboowining dush, kuhya 
ahnahmuhkummig keöonjepuggedenegahzoowugegewh na- 
boojig emuh ayahpuneeg: Anduhchewaud dush keëzhete- 
bahkoonahwug debishkoo anandahgwudenig oodezheche- 
gawinewah. 

14 Neboowin dush kuhya ahnahmuhkummig keähpug- 
gechegahdanoon emuh ishkoota sahgeëguning. Mesuh 
neezhing neboong. 

15 Ahwagwan kahmekahmoowahsewindan oodoonoo- 
zoowin wazhebeëgahdanig emuh bemahdezewine-muzze- 
neëguning, keähpuggejegahzoo emuh ishkoota sahgeëgun- 
ing. 

CHAP, AXI 


NS GEWAHBUNDAUN dush ewh ooshke-kezhik kuh- 

ya ooshke-uhkee : netum mah kezhik kuhya netum 
uhkee kemahjahmahgudoon, kah dush kayahbe keähyah- 
mahgussenoon ewh kechegumme. 

2 Neen dush John ningewahbundaun ewh kechetwah- 
oodanah, ooshke Jerusalem, ishpeming kepeöonjeneesee- 
mahguk,emuh ahyaud owh Kesha-Muhnedoo, wawazheche- 
gahdag debishkoo owh nuhaungequa azhesuhsagahweje- 
gahzood chewahbuhmaud enewh oonahbamun. 

3 Ningenoondaun dush keche-inwawin ewede ishpe- 
ming keöonzetahgwuk, oo-oo keëkedoomahguk, Benuh 
gooshuh oowegewaum owh Kesha-Muhnedoo duhnezemah- 
gud emuh ayahwaud egewh enenewug; oogahweejedah- 
maun dush enewh, oogahooduhnishenahbamenun dush, 
ween dush Kesha-Muhnedoo tebenuhwa oogahweejewaun, 
kuhya oogahoogahookesha-Muhnedoomegoon enewh. 

4 Kesha-Muhnedoo dush oogahpangooshkinzhegwaäun 
enewh; kah dush kayahbe tahduhgoomahgussenoon neboo- 
win, kah kuhya kushkanduhmoowin, kah kuhya muhwe- 
win kah dush kuhnuhga gagoo wesugganduhmoowin tah- 
duhgoomahgussenoon ; kata-uhyeëen mah keïshquahsa- 
noon. 

5 Owh dush namuhduhbid emuh oogemah-wuhbewining 
keëkedoo Benuh, nindaunjetoonun kuhkenuh uhyeëen. 
Oo-oo dush ningeïk, Oozhebeün; dabwamahgudoon mah 
oonoo ekedoowinun. 

9 Oo-oo dush ningeïk, Ahzhe-kekezhechegahda. Neen 
nindow Alpha kuhya Omega rnahyahjesing kuhya wuhya- 
quahsing. Wanepuzh ningahmeenuhah owh kashkebah- 
gwad ewh nebee wanjejewung ewuh bemahdezewine moo- 
kejewuning. 

1 Owh mamauzheëwad oogahdebandahnun kuhkenuh 
enewh uhyeëen ; Ningahdoo-kesha-Muhnedoomig suh owh 
kuhya neen ningahoogwissenun. 

8 Egewh dush quatahjejig, kuhya duhyabwayanduhse- 
goog, kuhya egewh kaquahnesuhgandahgoozejig, kuhya 
egewh pazhigwahdezejig kuhya egewh chahsuhkeejig, 
kuhya egewh wajecheengwuhnetuhwahjig enewh muzze- 
neneen, kuhya kuhkenuh kakenuhwishkejig tahdebandah- 
goozewug emuh wazahwushkookunag sahgeëguning : me- 
suh ewh neezhing neboong. 

9 Ningepenaunzekaug dush pazhig egewh neezhwah- 
swe angenug kahtuhkoonunjig enewh neezhwahswe oomoo- 
dansun mooshkenanig enewh neezhwahswe ishquauj koo- 
duggetoowinun, ningekuhnoonik dush, 00-00 keëzhid, Oon- 
dahshaun, kegahwahbundahin dush owh nahaungegua, 
Mahnishtahnisheens-weewun. 

10 Ningeëzhewenik dush emuh oojechaugoomaung e- 
muh kache-ishpuhdenaug wahjewing, ningewahbundahik 
dush ewh kachetwahwandahgwuk oodanah, pahnuk Jerus- 
alem, ishpeming pebonjeneeseemahguk emuh ahyaud owh 
Kesha-Munnedoo. 

11 Ahyahmahguk dush ewh oopeshegandáhgoozewin 
owh Kesha-Muhnedoo : azhewahsayahzid pazhigandahgoo- 
zid ahsin mesuh kahezhewahsayaug emuh, azhewahsayah- 
zid suh Jasper ahsin kuhya Christaling keëzhewauskaäh- 
yahmahguk ; 

12 Kechewahkahegun dush keähta kache ishpaug, ke- 

metahchenoon dush ahshe neezh keche ishquaundamun ; 
emuh dush keche-ishguaundaming keähyahwug metahswe- 
ahshe neezh angenug, kuhya ezhenekahzoowinun keöozhe- 
beëgahdanoon emuh, mesuh oodezhenekahzoowinewah e- 
gewh metahswe ahshe neezh puhkaun azheweenzoojig Is- 
raelitug: 

13 Wahbunoong anuhkukayah neswe keche-ishquaun- 
damun; kewadinoong dush neswe keche-ishquaundamun ; 
shahwuhnoong dush neswe keche-ishquaundamun ; apun- 
geshemook dush neswe keche-ishquaundamun : 

14 Ahnaum-wahkahegun dush keähbewug metahswe 
ahshe neezh keche-ahsineeg kahoonjeuhyeenjesing; Emuh 
dush enewh ahsineen keöozhebeëgahdanewun oodezhene- 
kahzoowinene enewh metahswe ahshe neezhenejin oodah- 
postleëmun owh Mahnishtahnisheens. 

15 Owh dush kahkuhnoozhid oogetuhkoonaun ewh oo- 
zahwahbikoo-tebahegunahtig chetebahung ewh oadanah 
kuhya enewh keche-ishquaundamun kuhya ewh wahkahe- 
sun, 

16 Ketuhtebishkookeeskahmahgud ewh oodanah, aquah- 
mahguk dush me nahsaub anegookoodayahmahguk ; ooge- 
tebahaun dush ewh oodanuh tebahegunahtig keähyood, 
mesuh metahswe ahshe neezhing duhching metauswauk te- 
bahegaunsun. Aquahmahguk kuhya anegookoodayahmah- 
guk megoo nahsaub menik apeetahmahguk. 

17 Oogetebahaun dush ewh wahkahegun, ningoodwauk 
ahsħe newin duhsoonik, debishkoo azhetebuhegad owh 
enene, mesuh owh angen. 

18 Jaspering keöonjeöozhechegahda ewh wahkahegun : 
keöozahwah-shooneyahwun ewh oodanah, debishkoo wuh- 
yaushkashkaug wahsachegunahbikoong azhenahgwuk. 

19 Kesuhsagahwejegahzoowug egewh ahsineeg ahnaum 
wahkahegun kahahyahjig, ahnooj doowug kache-ahpeetan- 
dahgoozejig ahsineeg. Netum ahsin mesuh Jasper ; akoo- 
neezhewaud dush mesuh Shapphire ; akoo-nesewaud me- 
suh Chalcedong ; akoo-nesewaud, Emerald ; 

20 Akoo-nahnunewaud, mesuh Sardonyx; akoo-nin- 
goodwahchewaud mesuh Sardius; akoo-neezhewahche- 
waud mesuh Crysolite, akoo-ishwahchewaud mesuh Beryl; 
akoo-shannguhchewaud mesuh Topaz; akoo-metahchewaud, 
mesuh Crysophrasus, akoo ahshe pazhik, mesuh Jacinth ; 
akoo ahshe neezhewaud, mesuh Amethyst. 

21 Enewh dush metahswe ahshe neezh keche ishquaun- 
damun keähwunoon metahswe pearlun; anduhsing dush 
enewh keche ishquaundamun pazhik keähwun pearl: 
ewh dush meekun emuh oodandang kepezheshigoo 
oozahwah shooneyahwun debishkoo wuhyaushkashkaug 
wahsachegunahbik. 

22 Kah dush gagoo ningewahbunduhseen ahnuhme- 
a-weguhmig: owh mah Tabaningad Kesha-Muhnedoo Muh- 
gahmahwe mushkahwezid kuhya owh Mahnishtahnisheens 
mesuh egewh ahyahwewaud ewede duhzhe ahnuhmeäwe- 
guhmig. 

23 Emuh oodanaung kahween kenunduhwanemahse 
owh kezis gamuh owh tebike-kezis chewahsayaug emuh, 
ewh mah oopeshegandahgoozewin owh Kesha-Muhnedoo 
mesuh wanje wahsayaug emuh, kuhya owh Mahnishtah- 
nisheens ewede duhzhe wahsayahzewin ahwe. 

24 Egewh dush ahnishenahbag bamahjeïndjig tahbe- 
moosawug emuh magwa-wahsayahnig kuhya dush egewh 
uhkeeng duhzhe keche-oogemaug oopeetoonahwah ewh 
oopeshegandahgoozewinewah emuh. 

“25 Kah dush kuhnuhga tahkebahguahegahdasenoon 
enewh ishquaundamun kuhpa kezhik : kah mahween tah- 
tebekussenoon emuh. i 

“26 Oogahpeetoonahwah dush emuh oopeshegandahgoo- 
- zewinewah kuhya ookechetwahwezewinewah egewh ah- 
nooj-azheweenzoojig ahnishenahbag. i 

27 Kah dush tahpeendegamahgussenoon emuh gagoo 
wahnuk kuhya gagoo wanjesing ewh kuhgwahnesuggeze- 
win, gamuh wazhetood ewh kuhkenuh wishkewin egewh 
atuh wazhebe6ondjig emuh oobemahdezewine muzzene- 
ëguning owh Mahnishtahnisheens. 


CHAP. XXII. 


l INGEWAHBUNDUHIK dush pahnahgummeeg be- 
mahdezewine-seebe, Christaling keëzhewauskayah- 
gummeeg, wanjejewung emuh oodoogemah-wuhbewine- 
waung owh Kesha-Muhnedoo kuhya owh Mahnishtahni- 
sheens. 5 
2 Nahwuhyeëe dush oodanah-meekunaung, kuhya 
uhyeduhwuhgaum seebe kepuhdukkezoo owh bemahdeze- 
wine metik metauswe ahsheneezhwahyug kahëzhemeene- 
wid, kuhya anduhsookeziswahguk keahdittawun enewh 
meenewinun: metigoong duhzhe ahneebeeshun keënah- 

buddudoon chenoojemooindwah ahnooj azheweenzoojig 
ahnishenahbag. 

3 Kahween kayahbe tahdufgoomahgussenoon ewh 
nuhneebekingawin ; oodoogemah-wuhbewin atuh owh 
Kesha-Muhnedoo kuhya owh Mahnishtahnisheens tahduh- 
goomahgudene emuh : oogahbuhmeetahgoon dush enewh 
oobuhmeetahgunun : 

4 Oogahmechewahbuhmahwaun kuhya tahoozhebe- 
ëgahdane oodoonoozoowin emuh ookuttikwahwaung. 

5 Kah dush bapish tahtebekussenoon emuh; kah dush 
oogahnunduhwanduhsenahwah ewh wahsuhkoonanjegun, 
kuhya kezisoong oonje wahsayahzewin, owh mah Taba- 
ningad Kesha-Muhnedoo oomeenaun ewh wahsayahzewin, | 
tahoogemahwewug dush kabgenig kuhya kahgenig. 

6 Oo-oo dush ningeik Dabwamahgudoon oonoo eke- 
doowinun : kuhya owh Tabaningad ookesha Muhnedoome- 
waun egewh kachetwahwezejig aunwahjega-wenenewug 
00gepeézhenahzhahwaun enewh oodangenemun chewah- 
bundahahnid enewh oobuhmeetahgunun enewh uhyeëen 
gagah zhuhyegwah wahezhewabukkin. 

1 Benuh wuhyebah ningahtuhgwishin: shahwandah- 
gooze suh owh ganuhwandung enewh ekedoowinun azhe- 
äunwahjegamahguk maunduh muzzeneëgun. 

8 Neen dush John ningewahbundaunun oonoo uhyeëen 
kuhya ningenoondahnun. Uhpe dush kahnoonduhmaun 
kuhya kahwahbunduhmaun ningeöojecheengwunesa che- 
öojecheengwuhnetahgayan emuh oosittaung owh angen 
kahwahbunduhid oonoo uhyeëen. 

9 Medush 00-00 keëzhid, Gagoo benuh ezhechegakan, 
neen mah nindow keejebuhmeetahgun, kuhya pazhig 
egewh kekahnesug aunwahjegawenenewug, kuhya egewh 
ganuhwandungig enewh ekedoowinun 00-00 muzzeneëgun- 
ing wazhebeëgahdagin : oojecheengwuhnetow owh Kesha- 
Muhnedoo. 

10 Oo-oo dush ningeïk, Kagoo ahkookuhwussunkan 
enewh ekedoowenun azheaunwahjegamahguk maunduh 
muzzeneëgun ; gagah mah zhuhyegwah tahdebishkoosa- 
mahgud ahpe 00-00 kaëzhewabuk. 

11 Owh quuhyuk azhewabezesig mahnoo kayahbe kah- 
ween tahquuhyukezhewabezese : owh dush wahnezid mah- 
noo kayahbe tahweeneze owh dush quuhyuk azhewabezid 
mahnoo tahquuhyukezhewabeze : owh dush pahnezid mah- 
noo kayahbe tahpeeneze. i 

12 Benuh dush wuhyebah ningahtuhgwishin; ninte- 
bahahmahgawin dush nepeetoon chemeenugebun anduh- 
chid enene debishkoo kaënandahgwudenig oodezhechega- 
winun. E 

12 Nindow Alpha kuhya C nega mahyahjesing kuhya 
wuhyaquahsing, netum kuhya ishquauj. UON 

14 Shahwandahgoozewug egewh andoodungig akedoo- 
mahgudenig ookuhgequawinun, cheöonje debanemahwaud 
enewh bemahdezewine metigoon, chepeendegawaud dush 
emuh kache ishquaundamewung keche-oodanah. 

15 Ahgwahjeeng ahyahwug egewh uhnemooshug, 
kuhya chahsuhkeejig, kuhya pazhigwahdezejig, kuhya 
nashewajig, kuhya wajecheengwuhnetahwahjig enewh 
muzzeneneen, kuhya ahwagwan wazhetoogwan kuhya 
suhyahgetoogwan ewh kuhkenuhwishkewin. i 

16 Neen Jesus ningeëzhenahzhahwah nindangenim 
chedebahjemootuhmoonag oonoo uhyeëen emuh ahnuh- 
meä-weguhmigoong. Nindow oodoojeebikemun kuhya 
oonejahnesun owh David, kuhya wahbune-ahnung. 

17 Owh Oojechaugoomah kuhya owh nahaungunequa 
ekedoowug, Oondahshaun kuhya owh nwaundung Oondah- 
shaun, tahekedoo. Kuhya Mahnoo tahpeëzhah owh kash- 
kebahgwad. Ahwagwan dush ananduhmoogwan tahpeë- 
zhah, wanepuzh dush oogahoodahpenaun ewh bemahdeze- 
wine nebee. 

18 Oo-oo mah neweenduhmoowaug kuhkenuh enene- 
wug nwaundungig enewh ekedoowinun azheäunwahje- 
gamahguk 00-00 muzzeneëgun, Kishpin ahweyah gagoo 
duhgoo-ahtood emuh atag oonoo uhyeéen, Kesha-Muhnedoo 
oogahahtuhwaun enewh kooduggetoowinun wazhebeëgah- 
dagin oomah muzzeneëguning. 

19 Kishpin dush ahweyah mahmood ahnind ekedoowin- 
un azheäunwahjegamahguk 00-00 muzzeneëgun, Kesha- 
Muhnedoo oogahmahnoon oodebandahsoowin emuh oonje 
bemahdezewine muzzeneëguning kuhya emuh kechetwah- 
oodanaung, kuhya emuh oonje oonoo uhyeëen wazhebeë- 
gahdagin emuh 00-00 muzzeneëguning. 

20 Owh dush wahyahweendung oonoo uhyeéen 00-00 
ekedoo, Kagate wuhyebah ningahtuhgwishin Amen. Me 
suh kadezhewabuk, peëzhahkun Tabaningayun Jesus. 

21 Mahnoo kuhkenuh kenuhwah kegahahyahnahwah 
ooshahwanjegawin owh Tabanemenung Jesus Christ. 
Amen. 


166 













a ABG y A Ye TEBA GIO EV KA NGE Wa 


CE 


AOF 


PEA 


G FS 


am 


pE: 


S 


E 
Teo 

o 

rE 55 


De Jk 


ga. 
i 


UE 


a 
Apa 


bi 
KN 


ka) 
m 


e 
PAPRA 


Pa 


ES a 
pon 
AG 
EA 
Aan 


b 


e o 

Wa eri 
ikan Ki 
Na Nn 


TN 
Wah 


a 
E 


ka? 


PAN a 
KEN h 4 


ts 


ENENG a aapa 
GN 

i A 

a Aea a Na ki, 

É $ PANG 

Te E EOE ir a EA 3 


e 
AAN 
WA 


an 


ag 
o 

KAN 

DE 


D 


A 
A 
zo 


TEASE 
ERA y 
ORS E 


aT 
E IR 
ARG 
P 


g: 
Ae 


Ni 
sK 


K 


4, 


A 


y 
SA, 


e 
m 


LAG 
Do 
ER 


ani 


Wa 
A, 


wi 
é i bak 
i kin 
a a 
a FEA 
A 
KEER 
a 
a 
TAB kang 
E 


6 
a 
A 

oN 


P 

Eo 

BEN 
a 
PA 


b 
NAK 
si Pani 


KA 


Ei 
Na 
y PAN 


we i; Ta 


UOT RA 


aes 


E 
Ba 


pe 
AN 
NA 


sa 

















5 
kaken A) 





KAÉ 




































wg 3 E Ssa 
4 - 3 = Ng 
aa p ž f 3 
r B z Ra 
” bi = = 
s pa W 





